
PREFAŢA 


Sentimentul, care mă copleşeşte în clipa cînd încep să scriu prefaţa 
la primul volum al operelor Sfîntului loan Casian, cel mai mare dascăl- 
ascet al lumii creştine, este cel de bucurie sfîntă, dublat de o profundă 
recunoştinţă pe care le datorăm Patriarhului Dr. Iustin Moisescu 
pentru măreaţa iniţiativă ■— realizată parţial chiar de pe acum — a 
publicării în limba noastră a cărţilor care cuprind esenţa dumnezeieştii 
Tradiţii a Sfintei noastre Biserici Ortodoxe. 

Această bucurie se amplifică în mod deosebit odată cu publicarea 
operei duhovniceşti a Sfîntului loan Casian, fiindcă ea umple un gol 
imens, simţit ca atare de toţi cei de pe meleagurile Ortodoxiei româ¬ 
neşti, care năzuiesc spre culmile duhovniciei ; dar mai ales de cei care 
calcă glia, pe care au călcat-o şi picioarele tinerilor loan Casian şi 
Gherman şi beau apă din care s-au adăpat şi aceia şi respiră aerul şi se 
bucură ca şi ei de frumuseţea codrului şi de minunata peşteră a 
muntelui luminos, care separă podişul Casienilor de vecinătăţile 
înflorite. 

Urmaşii au păstrat amintirea lor sfîntă pînâ azi: pînă azi — adică 
mai mult de un mileniu şi jumătate — amar de vreme dacă ne amintim 


că de stăpînirea turcească am scăpat abia de un veac şi ceva ... 

Vizitînd aceste locuri am constatat o adevărată minune : oficial, 
după veacuri şi veacuri de stăpîniri străine, numesc satul "Şeremet", 


dar membrii celor vreo cinci familii, care mai subzistă din cele optzeci, 

numărate de savantul Pârvan înainte de comunicarea de la Academie de 
ccum 70 de ani (din 1913) — dacă la acestea se referea el —, zic că sînt 
din "podişul Casian". Cele două stînci de pe vremea Casienilor păstrează 
numele lor şi sînt cunoscute tuturor localnicilor din împrejurimi ca 
"piatra scrisăIar peştera cu intrarea neagră de pe culmea muntelui 
calcaros este numită de toţi "peştera lui Casian". 

Locul este vizitat, mai ales vara, şi de români şi de străini. 

Ceea ce găsesc acolo este, evident, confuzia totală pe care o dă 
"Şeremetul" şi "Casianul", înglobate în parohia "Cogelac". De cînd 
există "Cogealacul” şi de cînd "Casianul" ? Nici autorităţile locale 
mirene, nici cele bisericeşti nu ajută pe cei care caută locul de origină 
al Sfîntului Casian, renumit în toată lumea. Nu există nici o indicaţie, 
nici un semn, o cruce, un mefoc, un schit, o biserică, o mînăstire ... 
nimic. Este adevărat că podişul, stîncile şi peştera îl strigă, dar dacă pier 
cei care l-au auzit, l-au înţeles şi l-au repetat de mai bine de un mileniu 
şi jumătate, ni se pare că sîntem datori să-l înregistrăm într-o formă 
care să dea glas istoriei — deocamdată înregistrată numai de natură, 
care natură se mai vede, dar nu se aude şi se şi poate pierde. 

îmi îngădui să afirm că de Providenţă a fost desemnat Patriarhul 
dr. Iustin Moisescu să realizeze opera de perpetuare într-o formă mai 
adecvată, bisericească, eventual monahală, a memoriei Sfîntului loan 
Casian pe meleagurile sale originare, dobrogene. El este primul teolog 
român, care a apărat memoria Sfîntului loan Casian, respingînd acuza¬ 
ţiile de semi-pelagianism (formulate de grupuri de predestinaţianişti-au- 
gustinieni apuseni împotriva sa), prin recenzarea profundului studiu al 
marelui patrolog Dimitrie Balanos, pe care l-a prezentat publicului ro¬ 
mân încă din 1937. (îmi iau permisiunea să amintesc că i-am urmat 
1 pilda şi, la cîţiva ani după apariţia cărţii despre Sfîntul loan Casian a 






rectorului Universităţii din Cambridge, Owen Chadwich, astăzi renumită, 
am abordat aceeaşi temă în volumul omagial al Mitropolitului Nicolae 
Bălan şi o voi relua în volumul omagial al Arhiepiscopului Methodios 
al Thyatirelor şi Marii Britanii). 

Cei care am înţeles cultul pe care l-a adus Patriarhul Iustin unor 
asceţi renumiţi ai lumii creştine, nu ne mai mirăm de năzuinţa de a 
răspîndi în lumea ortodoxă lumina spiritualităţii revelate, trăită şi ex¬ 
pusă într-un mod unic de Slîntul Ioan Casian, dînd binecuvîntarea pen¬ 
tru tipărirea în limba română a celor trei capodopere ale lui, «Aşeză- 
mintele mănăstireşti», «Convorbirile bisericeşti» (ale Părinţilor pustiei 
din Egipt) şi «Tratatul despre întrupare» 1 . 

In 1985 s-au sărbătorit 1550 de ani de la trecerea în veşnicie a 
Sf. Ioan Casian şi aceste publicaţii vor lămuri poporul nostru dreptcre- 
dincios cine a fost Slîntul Ioan Casian şi de ce credincioşii români nu 
l-au uitat, ci au păstrat cu sfinţenie şi locul şi credinţa Sfîntului Ioan 
Casian, închinîndu-se celui care-i înalţă, îndrumîndu-i cu pilda şi învă- 
ţura Domnului Iisus Hristos, spre sferele cereşti. 

Cel ce a fost trimis din Sciţia Minor — Dobrogea de astăzi, — cu 
sora lui în Betleem şi cu prietenul lui Gherman la Roma şi înapoi la 
Constantinopol pentru a apăra viaţa celui ce-i dăruise diaconia — Sfîn- 
tul Ioan Hrisostomul —, şi cel ce a cules cele mai profunde învăţături 
ale pustnicilor din Egipt, pentru ca să înfrumuseţeze, ca nimeni altul, 
viaţa duhovnicească a marilor sfinţi ai Apusului, începînd cu Sfîntul 
Leon cel Mare şi cu Toma de Aquino, îşi deschide astfel frumuseţea 
paginilor sale poporului nostru dreptcredincios, apârînd, deosemenea, 
şi adevărata învăţătură prea mult discutată în vremea sa. 

O completare ni se pare că se impune: Lumina Sinaxarului, care 
pune începutul vieţii Sfîntului Casian la Roma, trebuie adâncită. Acolo 

1. *Aşezămintele mînăstireşti», traducere de Prof. Vasile Cojocaru ; ‘Convor¬ 
birile duhovniceşti » şi Tratatul «Despre întruparea Domnului », traducere de Prof. 
David Popescu. 

s-a bucurat de mare cinste, dar a poposit în ea la mijlocul vieţii sale 
şi nu la începutul ei. De aceea, propun ca Stîntul Sinod al Bisericii Or¬ 
todoxe Române sd găsească posibilitatea de a completa sinaxarul din 
29 februarie printr-o comisie — cu aprobarea celorlalte Biserici Orto¬ 
doxe, dacă ar fi nevoie —, potrivit datelor istorico-religioase ale origi¬ 
nii Sfîntului Ioan Casian, conturate de savantul Păivan în cadrul ade¬ 
vărului istoric absolut şi îndrumate astfel definitiv de profesorii Marrou 
şi Chadwich. 

Fii-ne, Doamne, în ajutor, spre plinirea celor bine plăcute Ţie, cu 
rugăciunile Sfîntului şi marelui Ioan Casian, proslăvit şi prea iubit fiu 
al Dobrogei noastre, Amin 1 

Prof. dr. NICOLAE CHIŢESCU 

OMUL 

1. Monahismul, năzuinţa cerească 
a Sfîntului Ioan Casian 

Ne întoarcem cu mintea cu şaisprezece veacuri înapoi ca să proslă¬ 
vim una dintre marile împliniri ale creştinismului primelor patru 
veacuri pe care a desăvîrşit-o Sfîntul Casian —• monahismul. Vom fi în 
altă lume, de care să nu ne mirăm, căci era totuşi creştină, deşi la alt 
nivel. 

Nu ştim aproape nimic despre om. Avem însă opera lui şi ea ne 
înfăţişează idealul lui. De aceea vom descrie năzuinţele creştine ale 
vieţii Sfîntului Casian, pe care le vom expune în opera lui de o înălţime 
duhovnicească unică. 

Cu publicarea acestei opere Patriarhia Română dă la lumină, în 
cadrul colecţiei «Părinţi şi scriitori bisericeşti» scrierile celui ce a fost 
numit «Părintele literaturii duhovniceşti apusene», fiindcă el rezumă cu 
autoritatea unui mare magistru lecţiile pustiei Egiptului — toţi scriitorii 
depinzînd apoi de el şi chiar Toma de Aquino fiind socotit de marii 
specialişti doar un comentar al acestei «Summe de ascetism» a Sfîntului 
Casian, fiindcă el însuşi o folosea zilnic 1 . 

înflorirea ascetică şi mistică în pustiile cele mai sălbatice în felurite 
ferme, nuanţate, dar care ar putea fi reduse la cea anahoretică-pustnică 
si la cea chinovitică-mînăstirească, nu este un fenomen creştin unic. 
Istoricii creştini arată că au avut şi au loc manifestări puternice ale 
monahismului şi în afara creştinismului, transcendînd vremurile «ca 
:=nt excepţional de adecvare şi de distanţare, de fascinaţie şi de inter¬ 
pelare, intrînd în categoria problemelor pe care le pune creaturii pieri- 
toere Cel fără de ani, Care-şi menţine veşnic prezenţa şi actualitatea în 
hune peste veacuri şi milenii» 2 . 

! JeanBremond, Les P'eres du desert ; introduction par Henri Bre m o n d, 
se : Academie Francaise, col. «Les Moralistes chretiens», (Textes et commentaires); 

I ed. II (Paris, 1927, p. L -a). 

L v. «Avânt propos»-ul cărţii «Le Monachisme — histoire et spiritualite » (Paris, 
?58C- c; acela al cărţii «Les ermites » de prof. Serge Bonnetşi jurnalistul Ber- 
n:c Gouley (Paris, 1980): «Cam trei sute de ermiţi, oameni şi femei, trăiesc 
*cta*_mente in Franţa. Ei erau vreo douăzeci în 1960». 

Monahismul, suprema manifestare după rînduieli îngereşti a 
dragostei de Dumnezeu şi de oameni, pentru care se roagă necontenit, 
într-o viată senină şi calmă, care depăşeşte limitele şi nevoile celei 
pămînteşti, luptă necontenit prin rugăciune şi mortificare, linişte şi 
pace, împotriva diavolului, a patimilor şi a morţii prin păcat, năzuind 
necontenit la încununarea vieţii de aici cu fericirea celei de dincolo. Nu 
se poate vorbi însă de un sistem teoretic, operă a unui întemeietor, 
bazat pe anumite principii. Acestea s-au manifestat spontan, dar nu 
identic, — cele creştine avînd un izvor dumnezeiesc, cu unele trăsături 
cu totul deosebite, care s-au răspîndit în lume prin învăţătura evan¬ 
ghelică şi practica apostolică şi prin modelele biblice şi care s-au şi uni¬ 
ficat şi organizat de-a lungul veacurilor după epoca prigoanelor 
creştine. Prin trăirea lor în duh dumnezeiesc s-a făcut dovada putinţei 
depăşirii vieţii noastre la un nivel obişnuit din punct de vedere religios, 
prin aceste învăţături supreme ajungîndu-se cu puterile inefabile ale 
harului dumnezeiesc la apropierea şi chiar unirea cu Ziditorul a toate. 
Avraam, marele pionier al pelerinajului şi apoi următorii lui în pustia 
Exodului şi în lumina Sinaiului, proslăviţi de Ozea şi de alţi profeţi, vor 
fi urmaţi de leviţi, de recabiţi şi de exilaţi, pentru ca Sfîntul Ioan 
Botezătorul să încununeze prin întreaga sa viaţă şi grăbită moarte şirul 
celor socotiţi mari modele ale sfinţilor înainte-mergători şi pelerini spre 
viaţa veşnică : asceţi, anahoreţi şi ermiţi ai pustiei, alături de monahii 
şi monahiile chiliilor lăcaşurilor sfinte. 

Sfinţii Părinţi nu se sfiau să socotească pe Mîntuitorul întemeie¬ 
torul monahismului creştin, ca trăitor al ascezei care, după Sfîntul 
Simeon Noul Teolog, face din călugărul adevărat o altă fiinţă ome¬ 
nească şi cerească în acelaşi timp, «mai frumos printre cei frumoşi» : 
Cel care nu avea unde să-şi plece capul cu postul Său total în pustie, 
cu oprirea de a sluji la doi stăpîni, cu invitaţia la pocăinţă şi la părăsirea 
a toate, pentru a-L urma pe calea spre Împărăţia cerurilor —, El a pus 
temelia creştină a desăvîrşirii pe pămînt. Sfinţii Apostoli, cu Sfîntul 
Pavel în frunte, vor aplica aceste principii într-o rugăciune neîntreruptă 
şi propovăduire a Evangheliei Domnului prin cuvinte şi trăire, 
aşa cum vedem, de pildă, în I Cor. 7,25—36, ştiind că chipul acestei 
lumi trece. Fecioria şi sărăcia n-au lipsit niciodată din creştinism, mai 
ales în epoca lui primară. 

Vom aminti, ca simplă iniţiere, cîteva nume caracteristice în care 
aflăm lauda principiilor de temelie ale monahismului creştin (mai ales 
punctul de vedere al celibatului, care se zice că ar fi caracterizat 

veacurile creştine pînă în epoci de aur). In acest context amintim pur 
şi simplu numai lucrările Sfinţilor Clement al Romei, Ignatie, Herma şi 
Iustin şi cîteva documente ca Clementine, Faptele apocrife ale Sfinţilor 
Apostoli, Evanghelia egiptenilor şi cea a Sf. Toma — aceasta folosind 
pentru prima dată cuvîntul «monah» şi proslăvind fericirea lui, după 
specialişti. Aşa ajungem la marele teolog al epocii primare creştine, 
Origen. Acesta, preocupat toată viaţa de problemele trăirii cereşti, pe 
care le-a propovăduit la cel mai înalt nivel în scris şi prin exemple 
unice (ca mutilarea trupească) a devenit obiectul admiraţiei şi imitării 
marilor conducători şi gînditori ai Bisericii. După el amintim pe alţii — 
unii dintre ei socotindu-se fideli discipoli ai marelui alexandrin—, ca 
Sf. Grigore Taumaturgul, Evagrie Ponticul, Sfinţii Trei Ierarhi — mai 
ales Sf. loan Hrisostomul —, Sfîntul Ioan Casian şi nenumăraţi alţii pe 
care-i vom aminti la timp. 

Cu sfinţi ale căror nume sînt slăvite cu adaosul «cel Mare», 
.Antonie, Atanasie şi Pahomie, atingem apogeul vieţii ascetice, care a 
stăpînit pustiile Siriei, Asiei Minore, Armeniei, Palestinei, Mesopotamiei 
şi mai ales ale Egiptului (cu valea Nilului şi pustia Schitului (Scitei), 
a Nitriei şi a Tebaidei), pentru ca astfel să iradieze fericit în întreaga 
lume creştină. 

Mult mai tîrziu, după Sfîntul Ioan Casian, s-a pus şi întrebarea ce 
este monahul, pentru ca chiar şi în vremea noastră să se răspundă că 
nu se poate defini, dar că se pot arăta diferite nuanţe ale sensurilor a- 
cestui cuvînt, pornind de la temeiurile filosofice folosite începînd cu 
antichitatea elenă şi de la cele biblice, care au pus problema singură¬ 
tăţii şi a unităţii în contemplare. Aşa avem, de pildă, în Metafizică pe 
Platon, Aristotel, în Eneade pe Plotin, în Biblie (Facerea 22, 2; Ps. 25, 

16 ; 35, 17 ; 68, 7 ; Matei 10, 34—35 , Luca 12, 51—53 ; Fapte 4, 32 etc.) 

S-au arătat apoi sensurile acestui cuvînt în tradiţia creştină numind 
astfel pe : 1) un ermit (pustnic, sihastru, care trăieşte singur); 2) pe 
anahoretul care s-a depărtat de familie, de lume ,cu bunurile lor, înce¬ 
pînd cu sărăcia şi necăsătorirea (cf. Ps. 10, 1 ,- 100, 8 etc., II Tim. 2, 4, 
etc.); 3) pe cel care trăieşte în singurătate, adăugind la sărăcie şi 
fecioria şi unitatea interioară de a nu mai vedea decît pe Dumnezeu, 
nemaifiindu-i dor decît de El. Aşa «devin» (călugării) un fel de monadă 
deiformă şi de desăvîrşire plăcută lui Dumnezeu... «Multe lucruri care 
sînt făcute de ordinul cel mijlociu (al mirenilor) fără a fi luate în 
seamă, sînt cu totul interzise monahilor, care se străduiesc spre unifi¬ 
care. Ei trebuie să se unifice cu Cel Unul al lor.. .» 3 . 

3. Sf. Dionise Pseud o-A reopagitul, Ierarhia cerească şi ierarhia bi- 
nricească, traducere din greceşte de Preot Cicerone Iordăchescu, Chi- 
îi.-ău, 1932, p. 133, 135. 

c 

f- 

Monah din pruncie, trăind şi cunoscînd viaţa monahală a vremii 
sale în plinătatea ei pînă la extremităţile ei, care a fost categorisită 
de unii în toate epocile drept o nebunie, Sfîntul Ioan Casian şi-a format 
cu încetul o viziune măreaţă, care l-a condus la o concepţie monumen¬ 
tală, unică, despre monahism, în toată complexitatea şi splendoarea, 
într-adevăr, neforţat de nimeni, nici din familie, nici din afara ei, cu 
excepţia harului dumnezeiesc, el a murit pentru lume şi pentru bucuriile 
ei de bunăvoie, devenind unul dintre nenumăraţii pelerini ai împărăţiei 
veşnice. 

Viaţa şi publicarea operei lui în vremea noastră a reactualizat 
problema şi pentru admiratorii săi şi a altora, ca şi pentru cei care-i 
socotesc nebuni, sau nebun pentru Hristos, şi anume aceea a atracţiei 
sau forţei irezistibile, care-i transformă sub ochii noştri într-un mod 
indescriptibil. Răspunsul: Puterea harică — nu e lămuritor. De aceea 
specialiştii dezvoltă acest răspuns prin descripţia unor adevărate 
«idei-forţă» ale acestui fenomen divino-uman contemporan tuturor 
epocilor creştine. Un lucru este evident pentru toţi şi anume că 
plecarea din lumea aceasta în pustie sau la mănăstire este un pelerinaj 
pentru asigurarea fericirii veşnice în împărăţia cerurilor. Monahul 
moare cu adevărat pentru lumea aceasta şi înlocuieşte martirajul prin 
mortificare, care duce la moartea morţii naturale. Istoria creştinismului 
ne aminteşte lupta cu alte religii culte şi idei politice opuse, care au 
împins pe creştini la secole de martiraj pentru a trăi şi a muri în 
credinţa adevărată şi trăirea evanghelică, împărţind semenilor bunurile 
pămînteşti şi unindu-se cu Dumnezeu prin rugăciune neîntreruptă. 
Depărtarea de lume au impus creştinilor şi masacrele prigoanelor de 
veacuri la care au fost supuşi. Alegerea pustiilor nesfîrşite ale Egiptului, 
sălbatice, neroditoare şi bîntuite de fiare sălbatice, s-a impus pentru a 
se arăta puterea Atoatefăcătorului, care pe toate le stăpîneşte şi le 
unifică spre slava Lui.. 

Aceste arhetipuri sau idei-forţă sînt numeroase şi vom aminti, 
chiar cu riscul de a ne repeta, cîteva dintre ele, cărora puterea lui 
Dumnezeu le-a arătat splendoarea pentru a atrage pe Sf. Ioan Casian şi 
a-1 obliga să le descrie 4 . 

a) Eshatologia pare a da primul răspuns la această întrebare, dacă 
ne gîndim la însemnătatea pe care o are moartea în credinţa creştinului, 
ca poartă de trecere de la relativ la absolut, de la trecător la veşnic. 

4. v. Benoit Lavand, Antoine le Grand, Pere des moines, Luf, âditions de 
la Libraire de l'Universite Friburg, 1943, Intraduction, Pierre Miquel Signi- 
lication et motivation du monachisme, în «Le Monachisme, histoire et spiritualite », 
p. 53—75. 

Dincolo de moarte se continuă ceea ce am început dincoace de ea : Viaţa 
cu sau 2n Hristos, sau fără de El. Ceea ce s-a trăit parţial, nedeplin aici 
pare că se desăvîrşeşte dincolo. 

Cei care trăiesc în comuniune cu Hristos, gustă din plin bucuria 
cuvintelor Lui, care vor fi rostite după învierea a doua : «Veniţi, bine- 
cuvîntaţii Tatălui Meu ...» după cum cei care nu mai trăiesc cu El şi în 
El, vor auzi groaznicele cuvinte : « Duceţi-vă de la Mine blestemaţilor ...» 
cu excepţia fericită a celor pe care-i aminteşte Părintele Mitrofan, 
călugăr din mînăstirea Coneveţ, cînd expune învăţătura Bisericii relativ 
la mijlocirea viilor pentru morţi şi la rugăciunea pentru a cere iertarea 
păcatelor lor... 5 . 

în acest context nu este nevoie de mari incursiuni teologice pentru 
a preciza însemnătatea trăirii de aici cu sau fără Hristos pentru veşnicie : 
Neofitul a auzit-o foarte clar la Botez, în cuvintele de foc ale Apostolului 
neamurilor care spune : «Au nu ştiţi că toţi cîţi în Hristos Iisus ne-am 
botezat întru moartea Lui ne-am botezat ? Deci ne-am îngropat cu El în 
moarte, pentru ca, precum Hristos a înviat din morţi, prin slava Tatălui, 
aşa să umblăm şi noi întru înnoirea vieţii. Căci dacă am crescut îm¬ 
preună cu El prin asemănarea morţii Lui, atunci vom fi părtaşi şi ai în¬ 
vierii Lui... Iar dacă am murit împreună cu Hristos, credem că vom şi 
vieţui împreună cu El, ştiind că Hristos, înviat din morţi, nu mai moare. 
Moartea nu mai are stăpînire asupra Lui. Căci ce a murit, a murit păca¬ 
tului, o dată pentru totdeauna, iar ce trăieşte, trăieşte lui Dumnezeu. Aşa 
şi voi, socotiţi-vâ că sinteţi morţi păcatului, dar vii pentru Dumnezeu, în 
Hristos Iisus, Domnul nostru» (Rom. 6,3—11), Concluzia fermă pentru 
cel ce primeşte cu credinţă tare această descoperire este că moartea şi 
învierea Domnului ne asigură răstignirea şi învierea noastră, înnoirea şi 
viaţa de veci. Aceasta însă nu numai pentru viitor, după moarte, ci 
chiar de la Botez. De unde şi explicaţia tainicelor cuvinte ale Noului 
Testament că sîntem «la sfîrşitul veacurilor» (din I Cor. 10, 11 şi Evr. 
9.26), pentru că de la Hristos cei ce trăiesc în bucuria duhovnicească a 
învierii Lui, au început să guste din fericirea vieţii veşnice: «Adevărat, 
adevărat zic vouă: Cel ce ascultă cuvîntul Meu şi crede în Cel ce M-a 
trimis are viaţă veşnică şi la judecată nu va veni, ci s-a mutat din 
moarte la viaţă» (Ioan 5,24). Eshatologia s-a manifestat odată cu întru¬ 
parea şi învierea Domnului. La ziua Cincizecimii limbile de foc s-au 
aşezat peste Sfinţii Apostoli şi Sfîntul Petru a amintit ce s-a proorocit 
cu privire la revărsarea darurilor Duhului Sfînt peste cei credincioşi, 


5. Viaţa repauzaţilor noştri şi viaţa noastră după moarte, ed. Il-a, trad. din 
franţuzeşte de I o s i t, Mitropolitul primat (Bucureşti, Tipografia Cărţilor Bisericeşti, 
:B90), p. 6. 

care vor prooroci şi vor avea vedenii, vor face minuni, iar în zilele din 
urmă puterea Celui Prea Înalt se va manifesta şi asupra stihiilor 
lumii... (Fapte 2, 3 şi 17). 

Această proorocie a îndreptăţit pe unii teologi să afirme nu numai 
că «ultimele întîmplări» sînt deja prezente şi efectiv îndreptate spre 
îndeplinirea lor finală, ci şi că «parusia e deja inaugurată, e prezentă şi 
conduce mersul istoriei şi istoria poate fi înţeleasă corect numai în 
lumina ei» 6 . Lipsurile din istorie pentru aducerea în plinătatea ei a 
împărăţiei lui Dumnezeu pe pămînt se datoresc credincioşilor, a căror 
viată nu e viata în Hristos cea crucificată şi înnoită de înviere. Ca 
urmare, o parte dintre aceşti credincioşi, sub stăpînirea gîndului acestei 
parusii, pleacă în pustie, care e locuinţa demonilor, spre a-i combate, 
luptînd împotriva unei credinţe lipsită de înflăcărare la cei care nu 
s-au predat cu totul lui Hristos. 

Sfîntul Casian, ca şi mulţi alţii pe care-i vom aminti, descriu pe cei 
pe care i-au întîlnit prin mînăstiri şi prin pustie, — locuinţa preferată a 
demonilor —, spre a grăbi desăvîrşirea împărăţiei lui Dumnezeu pe 
pămînt, luptînd împotriva patimilor prin crucificare şi rugăciune neîn¬ 
treruptă, lipsiţi de toate bucuriile vieţii pămînteşti. în acest scop au 
înlocuit Botezul sîngelui martiric cu cel ascetic şi Patericul ne descrie 
înţelepciunea celor care au prefăcut o fiinţă păcătoasă într-una nouă, 
pustia demonilor într-o livadă înfloritoare şi au făcut ca harul Sfîntului 
Duh să strălucească tot mai cu putere în lume prin împărăţia lui 
Dumnezeu. 

Nu mai insistăm asupra faptului că, în vremea noastră, unii teologi 
socotesc spiritul monastic drept cristalizarea idealului evanghelic şi 
deci normativ pentru fiecare creştin, în virtutea acelei preoţii univer¬ 
sale, acceptînd însă ideea adevărată că pustia nu mai este accesibilă 
tuturor creştinilor astăzi. 

Această credinţă vie în prezenţa duhovnicească a Mîntuitorului 
aduce ruga neîncetată pentru a doua venire a Domnului. Sfinţii Părinţi ai 
pustiei amintesc zilnic două categorii de texte biblice — dintre care 
unele evanghelice —, care cer privegherea cu neîncetată rugăciune în 
aşteptarea Domnului : Matei 24, 42 ,- 25, 13 ; 26, 41 şi paralelele : apoi 
I Tes. 5, 6 ; I Petru 5, 8—9 ; Apoc. 16, 15. Altele cer pregătirea pentru 
primirea Lui şi invocarea venirii Sale : «Vino, Doamne Iisuse!» — cu 

6. P. Evdokimov, Ortodoxie, Neuchâtel-Paris; Delachaux şi Niestld, 1959, 
p. 317 j v. Cli o D. Ph a n, Evdokimov and monk within, în *Sobornost incorpora- 
ting Eastern Churches fleview», 1981, voi. 3, nr. 1, p. 54 sq. 

aceste cuvinte sfîrşindu-se Biblia. E manifestarea unei dorinţe fierbinţi 
a monahului şi s-a spus : «elementul vital al monahismului». 

Cercetătorii specialişti au indicat şi alte «arhetipuri» sau «idei- 
forţă» care au atras sau au împins aprig mai ales pe Sfinţii Părinţi, şi 
pe creştinii primelor veacuri şi ai Evului Mediu, la viaţa monahală şi 
pustnicească. Ele sînt importante şi le vom aminti aici în ordinea pre¬ 
ferinţei şi, aşa cum am spus mai sus, privind exclusiv însă primele patru 
veacuri creştine 7 . 

b) Trăirea în eshatologie cu credinţa nestrămutată în realitatea 
actuală a parusiei a provocat ieşirea din lume şi pelerinajul credincio¬ 
şilor în rai. «E mare bucurie pentru Dumnezeu, zice Origen, să vadă că 
tu trăieşti în lumea aceasta ca sub un cort... că te grăbeşti. spre ade¬ 
văratul tău cămin, din care ai fost scos, zicînd neîncetat: «Aici eu sînt 
pelerin, ca şi părinţii mei» 8 . 

Sfîntul Casian va descrie această migraţie ascetică în felul următor, 
arătînd ce părăseşte anahoretul în clipa în care renunţă la această 
lume: Dumnezeu ne învaţă să săvîrşim împreună trei renunţări prin 
ceea ce spune mai întîi lui Avraam : «Ieşiţi, îi zice El, din pămîntul 
vostru, din neamul vostru şi din casa tatălui vostru, adică părăsiţi 
bunurile acestei lumi şi toate bogăţiile pămîntului. Ieşiţi din viaţa 
voastră obişnuită şi din acele înclinări rele şi vicioase care, alipindu-se 
de noi prin naşterea noastră şi prin stricăciunea trupului şi sîngelui s-au 
naturalizat oarecum şi au devenit acelaşi lucru cu noi înşine. Ieşiţi din 
casa tatălui vostru, adică pierdeţi amintirea tuturor lucrurilor din a- 
ceastă lume şi a tot ce se înfăţişează ochilor voştri» 9 . 

Ca şi Avraam şi urmaşii lui în credinţă sînt «străini şi călători pe 
pămînt» (Evr. 11, 13) ; la fel monahii şi mai ales anahoreţii, năzuind 
nestrămutat spre fericirea tainică lîngă tronul Celui Prea înalt 10 . De 
aici au dedus unii Sfinţi Părinţi greci tema acelei înstrăinări (xeniteia), 
a treia treaptă a scării Sf. Ioan Climax. Iar Sf. Grigorie de Nyssa în a sa 
«Viaţa lui Moise» descrie ca al doilea model de pelerin pe marele 
Patriarh, ghidul şi conducătorul Exodului poporului ales din Egipt spre 
pămîntul făgăduinţei — puternic simbol al pelerinajului creştin —, 
amintind şi rugăciunea lui cu mîinile întinse pe toată durata bătăliei, 
model de rugăciune de mijlocire monastică. Profeţii Ilie — fugit pe 

7. Pentru partea aceasta, a se vedea Pierre Miquel, Les Archetypes, !n 
«Le Monachisme, histoire et spiritualite» (Paris, Beauchesne, 1980), pp. 61—75. 

8. Origen, Omilie la Cartea Numerii, 23, 11. 

9. Sfîntul Casian, Convorbiri duhovniceşti, III, 6, P.L., 49, col. 564, 

10. Unele expresii au fost folosite în descrierea pelerinajului sfînt în^cărţile la¬ 
tineşti în forma aspră imperativă (fuge! fugi; tace! — taci, la Sf. Arsenie, etc.), 
chiar de marii predicatori, ca Bossuet ( egredere ! — ieşi, la panegiricul Sf. Benedict), 
fiind socotite ca sentinţe ale înţelepciunii dumnezeieşti din Pateric. 

Horeb şi în Cârmei — şi Osea, oare spune că Dumnezeu va pedepsi 
naţiunea necredincioasă, dar o va duce în pustie şi, în izolare de toate 
păcatele, va vorbi inimii ei (21, 16), ambii au dat sihaştrilor al treilea 
model de sfînt pelerinaj spre fericirea veşnica 11 . 

c) în epoca persecuţiilor martirii au fost un puternic punct de 
atracţie pentru toate categoriile de creştini 12 ; ea s-a manifestat în toate 
timpurile printre monahi. Chemarea Domnului de a-L urma luîndu-şi 
crucea (Matei 10, 38 ; 16, 24) şi identificarea pe care au făcut-o Sfinţii 
Părinţi (ca Sf. Ioan Hrisostomul, de pildă), între răstignirea Domnului şi 
crucificarea monahilor în pustie, a fost totdeauna, de asemenea, un 
puternic îndemn la călugărie. 

O învăţătură, atribuită Sfîntului Atanasie, ne îndeamnă astfel: 
«Unde este prigoana ca să devii martir ? Fii martir după conştiinţă, mori 
pentru păcat, mortifică membrele pămînteşti şi vei fi martir în intenţia 
ta !» Tot Sf. Atanasie arată pe Sf. Antonie dorind martiriul atunci cînd 
a scris, în Viaţa acestuia, că atunci cînd sfinţii martiri au fost duşi la 
Alexandria, el a părăsit mînăstirea şi i-a însoţit zicînd : «Să mergem şi 
noi să luptăm, ori să contemplăm pe cei ce luptă... El dorea martiriul 
şi s-a întristat că n-a putut face această mărturisire» 13 . Socotind asceza 
monahală ca o luptă care pregăteşte moartea şi martiriul, Sf. Atanasie 
încununează pe Sf. Antonie cu acel «mor în fiecare zi» al Apostolului 
neamurilor (I Cor. 15, 31) 14 . 

în acelaşi timp, cu Sf. Ioan Hrisostomul, Sf. Casian învăţa că viaţa 
monahală este crucificare şi martiraj pe viu : «Răbdarea şi fidelitatea 
riguroasă cu care călugării perseverează în mărturisirea pe care au îm- 
brăţişat-o odată pentru totdeauna, neîndeplinind niciodată voia lor fac 
din el în toate zilele nişte crucificaţi pentru lume şi nişte martiri vii» 15 . 
Era titlul suprem pe care şi-l atribuiau aceşti atleţi ai lui Hristos în 
epoca prigoanelor creştine şi îndată după aceea. 

Lupta despre caje vorbesc Sfinţii Părinţi este lupta împotriva dia¬ 
volului care domneşte în pustie şi a uneltelor lui (cf. Matei 4, 1 ; 14, 43 
şi paralelele) şi Sf. Apostol Pavel învaţă pe creştini să se înarmeze cu 

11. Amintim aici că ideea de pelerinaj — calea spre viaţa de veci — a dat 
naştere la două cărţi celebre de profundă spiritualitate creştină : Anonimele «Povestiri 
ale unui pelerin rus», din veacul trecut şi « Călătoria creştinului spre fericirea de 
vecin a protestantului englez John Bunian, din veacul al XVII-lea, despre care pro¬ 
testanţii afirmă că, după Biblie şi «Urmarea lui Hristoa» de Thomas a Kempis, este 
cea mai răspîndită în lume». 

12. v. Introducerea la voi. 3 din biblioteca «Părinţi şi scriitori Bisericeşti», Bucu¬ 
reşti, 1981. 

13. Sf. Atanasie, Viaţa Si. Antonie, P.G. 26, 909 C—912 A. 

14. Idem, Ibidem, 19; 89 91, P.G. 26, 872 B, 968 AB, 969 C etc. 

15. Sf. Casian, Convorbiri duhovniceşti, XVIII, 7. cf. S f. Ioan Hrisos¬ 
tomul, La Matei 68, P.G. 58, 643. Cf. şi P s e u d o M a c a r i e, Omil. 49, P.G. 
34, 812. 

toate armele duhovniceşti în această luptă (Efes. 6, 11 şi 13 şi Rom. 13, 
13). Mai tîrziu această luptă va cuprinde spiritualitatea ordinelor 
călugăreşti romano-catolice 16 . 

d) După strămutarea în eonul viitor, prin pelerinajul şi martirajul 
sfînt, monahul răspunde satisfăcător dorului sau nostalgiei comunităţii 
creştine primare. Era o preocupare deosebită a gînditorilor ermiţi ca Sf. 
Antonie, Horsiesius şi Augustm etc. şi privea îndeosebi unitatea de 
credinţă şi împărţirea bunurilor materiale. Aşa reiese clar din două texte 
din Faptele Sfinţilor Apostoli « Iar toţi cei ce credeau erau laolaltă şi 
aveau toate de obşte. Şi îşi vindeau pămîntul şi averile şi le împărţeau 
tuturor după cum avea nevoie fiecare» (2, 44—45). «far inima şi sufletul 
mulţimii celor ce au crezut era una şi nici unul nu zicea că este al său 
ceva din averea sa, ci toate le erau de obşte. Şi cu mare putere Apostolii 
mărturiseau despre învierea Domnului Hristos şi mare har era peste ei 
toţi. Şi nimeni nu era între ei lipsit, fiindcă toţi cîţi aveau ţarini sau case 
ie vindeau şi aduceau preţul celor vîndute» (4, 32—34). 

Viitori mari anahoreţi ca Sf. Antonie şi în Apus Sf. Francisc de 
Assisi, iar, mai tîrziu, şi nenumăraţi alţii, au răspuns în grabă la chema¬ 
rea Mîntuitorului, care era un apel la sărăcie, curăţie şi sfinţenie. 

Sfîntul Casian face o descriere a celor întîmplate la începutul 
Bisericii creştine ca model desăvîrşit pentru viitor şi subliniază temelia 
apostolică a monahismului zicînd : «Viaţa chinovită a luat naştere în 
vremea predicii apostolice. Ea este într-adevăr cea pe care o vedem 
apărînd în mulţimea credincioşilor al căror tablou îl descrie Cartea 
Faptelor . . . Dar după moartea Apostolilor, mulţimea credincioşilor a 
început să se răcească. Aceia în care încă mai ardea flacăra din vremu¬ 
rile apostolice, credincioşi amintirii zilelor de demult, au părăsit 
cetăţile .. . Stabiliţi pe lîngă oraşe în locuri depărtate, ei au început să 
practice particular şi pe seama lor rîndurile de care îşi aminteau că 
fuseseră puse de Apostoli pentru toată Biserica ... Puţin cîte puţin, 
trecerea timpului le-a stabilit ca nişte categorii separate de ale altor 
credincioşi. Deoarece se abţineau de la căsătorie şi se ţineau departe de 
rudele lor şi de viaţa lumească, au fost numiţi monahi sau monazontes, 
din pricina vieţii lor sihastre şi fără familie. Apoi comunităţile pe care 
le-au format au luat numele de chinovite sau chiliile şi locuinţele acela 
de chinovia» 17 . 

e) întoarcerea la starea de nepăcătuire a lui Adam a fost de ase¬ 
menea un punct de atracţie evlavios pentru călugăr după Sfinţii Părinţi ; 

16. Lupta călugărilor va fi numită de ei «serviciul militar» (militare) iar a ere- 
miţilor «război» (pugnare şi pugna). Ignatiu de Loyola va scrie «Două stindarduri* 
şi Laurent Acupoli, «Lupta spirituală» (Veneţia, 1589). 

17. Sfîntul Casian, Convorbiri duhovniceşti XVIII, 5. 


2 — Sfîntul Ioan Casian 







18 


SFÎNTUL IOAN CASIAN 


ea îi dăruia contemplaţiei. El e văzătorul creaţiei vizibile şi iniţiatul 
creaţiei invizibile l8 . Sfîntul loan Hrisostom precizează că «Ocupaţia 
călugărilor este aceea pe care o avea Adam la început, înainte de a 
păcătui, cînd, îmbrăcat în slavă, se întreţinea în chip familiar cu 
Dumnezeu» 19 . 

întoarcerea în rai a pustnicilor se verifică cu îmblînzirea fiarelor 
în pustie, despre care Sfinţii Părinţi ne-au lăsat o mulţime de istorisiri, 
în «Viaţa Sfîntului Eutimie» Sfîntul Chirii din Schitopolis scrie : 
«Cînd Dumnezeu locuieşte intr-un om şi se odihneşte acolo, toate 
făpturile ii sînt supuse, aşa cum ii erau lui Adam inainte de a fi călcat 
porunca lui Dumnezeu ; nu numai animalele, ci şi elementele firii» 20 . 

In Pateric, la Antonie se citeşte: «Ascultarea cu abstinenta 
supune fiarele» 21 , iar în al Sf. Pavel ermitul, de asemenea : « Dacă ci¬ 
neva a dobindit curăţia, toate lucrurile ii sint supuse ca lui Adam cind 
era in rai, inainte de călcarea poruncii» 22 . Vieţile pustnicilor sînt înfru¬ 
museţate şi de minunile care amintesc profeţii ale Vechiului Testament 
ca, de pildă, cele din Isaia 11, 6—8 şi 65, 25 : «Sălbăticiunile făceau stri¬ 
căciuni culturilor Sf. Antonie. El a prins prieteneşte una dintre ele şi 
le-a spus tuturor : De ce-mi faceţi pagubă ? Eu nu vă păgubesc pe 
niciuna dintre voi» 23 . A izgonit de asemenea o haită de hiene etc. 
(Specialiştii ne mai asigură că şi în alte religii se vorbeşte despre 
stăpînirea călugărilor asupra firii, de pildă a celor budişti, despre care 
se spune că au «puterea bunei-voinţe») 24 . 

f) Urmarea lui Hristos este de asemenea una dintre caracteristicile 
monahismului încă de la originea creştinismului. Revenim la unele 
exemple pe care le-am mai amintit. într-o epistolă, Sf. Antonie scrie, 
cerîndu-ne să imităm pe Mîntuitorul: «Din pricina Părintelui Său El 
a voit să se supună intru totul pină la moarte, şi moartea pe cruce 
(Filip. 2, 8), pentru ca, prin moartea Sa să săvirşească învierea noastră 
şi să distrugă pe diavolul, care avea puterea morţii. Şi dacă ne 
mintuim prin venirea Sa, vom fi ucenicii lui Iisus şi prin El vom avea 
moştenirea» 25 . în viaţa lui se istoriseşte că într-o duminică mergea la 
biserică, gîndindu-se la Apostoli, care «părăsind toate au urmat pe 


18. v. Demonstraţia la J. Gross, în La divinisation du chretien d'apres Ies Peres 
Grecs, (Paris, 1938), p. 246. 

19. Sf. Ioan Hrisostom, La Matei, Omit. 68, 3, P.G. 57, col. 643—4. 

20. Sf. Chirii din Schithopolis, Viaţa Siîntului Eutimie, 13, în Pier re 
M i q u e 1, op. cit., p. 69. 

21. Cuvintele St. Antonie, 36, P.G. 65, 88 B. 

22. Ibidem, Pavel, 371 A. 

23. S f. A t a n a s i e, Viaţa Si. Antonie, 50 şi 52 ; P.G. 26, col. 916—17 şi 920. 

24. Cf. P i e r r e M i q u e 1, op. cit., p. 69—70. 

25. Sf. A n t o n i e, Epistole, 5 ; Idem, Ibidem, p. 61. 

c 

Domnul» şi la creştinii din Ierusalim, care «vindeau bunurile lor şi le 
depuneau Ia picioarele Apostolilor». «Iar cînd a intrat în biserică se 
citea Evanghelia şi a auzit că Domnul spusese bogatului : «Dacă vrei 
să iii desăvirşit du-te şi vinde ce ai... şi vino şi urmează-Mă» (Matei 
19, 21). Atunci crezînd că amintirea Sfinţilor Apostoli îi fusese 
inspirată de Dumnezeu, şi că aceste cuvinte erau citite pentru el ... a 
dat toate bunurile sale locuitorilor satului său 26 . Sfîntul Pahomie, 
marele întemeietor al monahismului chinovitic, cerea celor care voiau 
să urmeze pe Domnul să se lepede nu numai de bunurile lor, ci şi de 
sine, căci aceasta însemnează să-ţi porţi crucea ca Mîntuitorul şi să-L 
urmezi 27 . 

în Prologul cărţii «Istoria monahilor în Egipt» din veacul al IV-lea 
se dezvoltă ideea aceasta de participare la viaţa, moartea şi slava 
învierii Domnului : «De aceea, scrie necunoscutul autor al acestei 
opere, voi începe această istorisire cu venirea Mîntuitorului nostru Iisus 
Hristos şi cu afirmarea că monahii egipteni şi-au rînduit viaţa lor după 
învăţătura Lui. Căci în Egipt am văzut mulţi Părinţi trăind viaţă înge¬ 
rească pe măsură ce înaintează cu tărie în imitarea Dumnezeului 
nostru Mîntuitor» 2S . 

Această îndreptăţire a vieţii noastre monahale e dată intr-un mod 
profund de cartea numită Imitarea (urmarea) lui Iisus Hristos, adică 
trăirea ei cu El şi în El, a monahului apusean Toma de Kempis, în 
veacul al XV-lea, pe care apusenii o socotesc, după Biblie, cea mai 
frumoasă carte care a ieşit din mîini omeneşti, tipărită şi în limba 
noastră de mai multe ori 29 . 

g) In condiţiile arătate pînă aici este evident că idealul celor care 
năzuiesc la contemplare este viaţa îngerească, pe care le-o atribuie 
Sfinţii Părinţi monahilor. Antichitatea creştină a stabilit de altfel un 
fel de paralelism între viaţa monahală şi cea îngerească. Călugării sînt 
liberi de slăbiciunile trupeşti prin asceză şi feciorie şi deci «sînt la fel 
cu îngerii şi fii ai lui Dumnezeu, fiind fii ai învierii» (Luca 20, 36). Prin 
contemplare sînt asemenea îngerilor, care «pururea văd faţa Tatălui 
Meu, care este în ceruri» (Matei 18, 10). 

Sfîntul Vasile cel Mare ne învaţă că psalmodierea zilnică este 
o activitate îngerească şi o trăire cerească, o ardere înaintea lui 

26. Si. A t a n a s i e, Viaţa St. Antonie, 2, 1, P.G. 26, col. 841 CD. 

27. Sf. P a h o m i e, Intîia viaţă..., 2; cf. Pierre Miquel, op. cit., p. 62. 

28. La Pierre Miquel, Ibidem. 

29. Vezi « Urmarea Iui Iisus Hristos », ed. II-a, 1927, Tipografia M-rii Neamtu, in 
Editura Sf. M-ri Neamţu, cu o prefaţă din 1845, care o închină Mitropolitului Neofit 
al Ungro-VIahiei şi cu o Inaintecuvîntare la ediţia din 1901, tipărită cu aprobarea 
Sf. Sinod. 

Dumnezeu, ca o tămîie duhovnicească 30 . Iar în «Predica ascetică» ne 
dezvăluie adevărul că cel ce a ales viaţa îngerească s-a ridicat la un 
fel de viaţă netrupească, fiindcă a depăşit posibilităţile obişnuite ale 
firii omeneşti. Căci este într-adevăr propriu firii îngereşti de a fi liberată 
de legătura căsătoriei şi de a nu se lăsa depărtată decît de la contem¬ 
plarea unei alte frumuseţi decît aceea a feţei dumnezeieşti 31 . 

în «Istoria monahilor» se descrie transfigurarea unora dintre 
sihaştri. Despre stareţul Or, din pustia Egiptului, se spune că avea «un 
chip îngeresc» şi «era atît de strălucitor la faţă încît numai singurul 
fapt de a-1 vedea te intimida» 32 . 

h) Profunzimea vieţii monahale a făcut să fie socotită filosof ia, 
care face pe om să trăiască adevărul care ridică făptura omenească la 
cele mai înalte culmi. Este aprecierea Părinţilor greci în continuarea 
gîndirii antice elene, care a privit şi religia evreiască ca adevărata 
filosofie. 

în acest context s-a spus despre Sf. Antonie că în pustia Egiptului 
s-a dedat la o filosofie riguroasă; căci călugărul, ca imitator al 
Domnului, ne-a arătat prin fapte şi cuvinte care este adevărata 
filosofie 33 . Sfîntul Grigore de Nazianz elogiază mînăstirile întemeiate 
de Sf. Vasile, spunînd că ele au o astfel de rînduială încît «filosofia să 
nu fie fără viaţă comună şi viaţa activă să nu fie fără filosofie» 34 iar în 
«Viaţa Macrinei» înfăţişează viaţa monahală ca idealul filosofiei. Se 
ştie că chiar Justinian în Novela V, 2 vorbeşte despre «filosofia 
monahală». Sfîntul Casian socoteşte pe Părinţii pustiei drept adevăraţii 
«eroi ai filosofiei creştine». 

Lauda monahismului s-a dovedit a fi fără limite. Peste veacuri, 
mînăstirile ruseşti vor deveni centre ale nebuniei înţelepte şi se va 
scrie mult despre nebunia Crucii şi nebuni pentru Hristos. (De altfel 
în Sf. Macarie şi Pavel cel Simplu, descrişi în Istoria Lausiacă aflăm 
înaintaşi foarte convingători). Cum s-a mai amintit, s-a mai vorbit 
despre arta sfîntă, care arată pe călugăr făurindu-şi propria viaţă 
duhovnicească prin neobişnuitele fapte bune şi virtuţi (despre care 
vorbeşte şi Sf. Casian în Convorbiri duhovniceşti I, 7). 

Această bogată diversitate a idealurilor care au putut atrage la 
monahism «nu strică, totuşi, unitatea ei esenţială, spun specialiştii : 


30. Sf. Vasile, Omilia la Ps. 1, 1 ; P.G. 29, col. 213. 

31. Idem, Predica ascetică, P.G. 31, 87, 3 B. 

32. «Istoria Monahilor...», II, 1, cf. M. Pier re M i q u e 1, op. cit., p. 67. 

33. Sfîntul N i 1, Epistola 54, P.G. 79, col. 224. 

34. Sf. Grigore de Nazianz, Elogiul lui Vasile, Cuv. 43; P.G. 36, 577 B. 

Adevăratul călugăr este cel care caută cunoaşterea, adorarea şi slujirea 
iui Dumnezeu» 33 . 

Aceasta era aprecierea monahismului în vremea Sfîntului Ioan 
Casian, acum şaisprezece veacuri. 

Lauda monahismului de pînă la Sfîntul Ioan Casian s-a dovedit 
astfel a fi fără limite : pe lingă alte caracterizări aflăm şi în vremea lui 
unele ca «artă sfîntă» (Convorbiri duhovniceşti 1, 7). In vremea sa se 
fixau şi principiile de organizare şi funcţionare ale mînăstirilor ale 
Sfinţilor Pahomie, Antonie şi Vasile, trecîndu-se astfel de la «bătrînii» 
sau «înţelepţii frumoşi», «anahoreţi», sau retraşi din lume, pustnici sau 
sihaşiri, asceţi sau credincioşi devotaţi, care se exercitau în aspra trăire 
creştină în pustie, la cei ce trăiau în comun (în «koinobion sau «coeno- 
bium», adică In mînăstiri sub o conducere organizată). Printre organi¬ 
zatorii celebri dinaintea Sfîntului Casian nu sînt amintite, potrivit rîn- 
duielilor sociale ale vremii şi femeile, care se ştie că nu au fost departe 
în sfinţenie şi înfrînare creştinească de bărbaţi (aşa cum a reuşit să 
demonstreze, vrînd să şi laude să şi compromită pustia, Anatole France, 
cu celebrul său roman anahoretic «Thaîs», care a depăşit cinci sute de 
ediţii). 

în acelaşi context al acelei «O, prea mărită pustie !», vom aminti şi 
problemele, pe care le pun unele publicaţii actuale şi anume, dacă 
ermitism a existat mereu în creştinism şi va exista mereu Este o 
problemă care depăşeşte epoca Sfîntului Casian, dar pe care n-o putem 
evita, fiind actuală. 

Este evident că trăirea monahală în mînăstire este socotită ca o 
viaţă de desăvîrşire duhovnicească creştină, pe care n-o poate duce cel 
stăpînit de nevoile şi atracţiile lumii în care trăieşte şi pe care le 
impune în primul rînd familia. Viaţa în pustie implică fuga de lume, 
cîteodată, precum vom vedea mai departe, condiţii sălbatice, în 
morminte, pe un stîlp, — ca stîlpnicii —, sau pe copaci, în peşteri 
închise (ca în Rusia dă altădată), pe o stîncă inabordabilă, într-un 
cimitir părăsit, sau într-un schit la marginea oceanului (cum am văzut 
în Ţara Galilor astăzi), sau în pădure, pe vîrful Bucegilor în deceniile al 
treilea şi al patrulea ale veacului nostru 36 . 

De aceea am amintit şi vom mai insista asupra faptului că, alături 
de pelerinaj, a continuat şi martiriul în pustie, pustnicii continuînd 
lupta de înfruntare a diavolului acolo. 

35. Amintim din nou aici pe cei doi autori romano-catolid, Serge Bonnet, 
sociolog şi Bernard Gouley, publicist, co-autori ai cărţii «Les ermites », (Paris, 
ed. Fayard, 1980), 246 p. 

36. De aceea sînt folosite expresii aspre în descrierea pelerinajului ermiţilor din 
cărţile latineşti. 

Nici în Apus n-a putut fi oprită trăirea în pustie de-a lungul 
veacurilor. Se ştie că, dacă Sf. Bernard de Clairvaux a interzis-o pentru 
ordinul său, Sf. Benedict a admis-o ca o depăşire posibilă, prin lucrarea 
Sfîntului Duh, a spiritualităţii monahale obişnuite, (în Răsărit consti¬ 
tuind o atracţie permanentă pentru creştinii din veacul al IV-lea pînă 
astăzi). Istoria înregistrează deci pretutindeni mişcări de căutare a lui 
Dumnezeu pe diferite căi, cele mai puternice fiind pelerinajul şi 
pustnicia. Amintim, în acest context o descriere actuală din istoria 
romano-catolicismului francez. Cu Sf. Benedict, se spune, s-a umbrit 
epoca ermitismului. Dar pe la anul 1000 el renaşte, căci apar ordine noi, 
care trăiesc în singurătate. Sf. Bruno întemeiază «La grande Chartreuse». 
Se manifestă «închişii», acei «redus», care se izolează pe stînci, sub 
pămînt, în peşteri, prin păduri, pînă la moarte. Dar între veacurile XII 
şi XVI urmează trei epoci catastrofale, care fac ca ermitismul sa dispară 
aproape : ciuma, războiul de o sută de ani şi războaiele religioase. 
Totuşi, de la sfîrşitul veacului al XVI-lea se reînsufleţeşte mişcarea 
ermită, care se întăreşte din ce în ce pînă la marea Revoluţie franceză, 
adică aproape o sută de ani. Atunci, oamenii se înfundă în păduri, caută 
o peşteră de munte, se instalează într-o capelă, construiesc bordeie sau 
chiliuţe de piatră, ca să trăiască singuri sau în tăcere, sub privirea lui 
Dumnezeu... «Erau nobili, burghezi şi clerici, mulţi soldaţi, dar cei 
mai mulţi erau ţărani» 3T . (Mi se va îngădui, oare, o notă locală perso¬ 
nală, amintind pelerinajul maicii Fevronia, înmormântată acum vreo 
patruzeci de ani în cimitirul mînăstirii Viforîta, sora bunicii mele după 
tată ? în noaptea nunţii, pe o furtună îngrozitoare, ea a fugit la mînă- 
stire, unde era aşteptată de stareţă, verişoara ei, maica Singlitichia (a 
cărei tundere în monahism a fost descrisă de scriitorul monden George 
Cair) 38 . Acolo eram aşteptat în fiecare sîmbătă, de la liceul «Enăchiţă 
Văcărescu» pentru ca să fiu îndrumat către seminar ...). 

Informatorii noştri străini, oameni de mai multe cărţi despre ermi- 
tism, ne asigură că el a existat şi există mereu în creştinism. Iată o 
concluzie a celor citaţi: «De douăzeci de ori sînt acum mai mulţi ermiţi 
decît acum douăzeci de ani. Sînt bărbaţi şi femei, femei mai ales, care 
preferă să părăsească totul, ca să trăiască în sărăcie materială, singu¬ 
rătate şi tăcere. în căutarea altuia. Iudei, creştini, musulmani, dar şi 
hinduşi şi buddşti, au ştiut mereu că una dintre căile către transcen¬ 
denţă — poate cea mai scurtă şi mai grea — se găsea în pustie. Dar de 
două veacuri erau rari cei care o foloseau. Or, iată că în lumea noastră 

37. Serge Bonnet, Bernard Gouley, op. cit., supra, p. 175. 

38. George Caîr, Ca fulgu'n vlnt, ed. II-a (Bucureşti, 1922), pp. 181—204: 

) «Cum se călugăresc...». 

materială, unele fiinţe primesc şi caută foamea, frigul, singurătatea, 
pentru ca să afle mai bine adevăratele legături ale omului cu 
Dumnezeu». Ne oprim aici şi tragem concluzia din toate cele spuse 
despre ermitism că el este o realitate dar totuşi, rar manifestată astăzi. 

Adăugăm un cuvînt care specifică bunul ermitismului apreciat 
astăzi: «Se vorbeşte prea mult. Se scrie prea mult. Nu mai ai timp de 
rugăciune. Ar trebui încheiat un pact la toate nivelurile bisericeşti. Să 
să limiteze disensiunile şi scrierile... Se vorbeşte despre «baia de 
tăcere» ... 39 . 

Sfîntul Ioan Casian a dorit mîntuirea mai presus de orice şi a pre¬ 
ferat pustia oricărei alte căi pentru a ajunge la ea. A cunoscut, a 
apreciat şi ne-a descris pe anahoreţi, pe chinoviţi, dar şi pe sarabaiţi, 
care-şi rînduiesc viaţa cum socotesc ei mai bine şi pe ghirovagii, care 
sînt mereu pe drum, supunîndu-se propriei voinţe, arătînd cu profun¬ 
zime de gîndire şi înălţime duhovnicească nivelul oricărei forme de 
apropiere de Dumnezeu. Preţuirea lui a fost aprobată de întreaga creşti¬ 
nătate. Ce a găsit el cînd şi-a pus problema preţuirii şi alegerii ? Cum 
era monahismul creştin la începutul veacului al V-lea cînd l-a ales 
Sfîntul Casian ca ideal al vieţii lui ? La aceasta ne răspunde, fără 
îndoială, istoria monahismului creştin. 

2. Scurtă privire istorică asupra monahismului creştin 
pină în epoca Sfîntului Ioan Casian 

Ne aflăm în cele dintîi veacuri ale creştinismului, după primele 
Sinoade ecumenice şi anume în efervescenţa celui din urmă, aşa încît 
vorbim despre monahismul din întreaga lume creştină pînă în epoca 
Sfîntului Ioan Casian. 

Asceza apostolică, cu abstinenţa de la căsătorie, •— accentuînd 
fecioria tinerelor şi tinerilor creştini — şi ascetismul văduvelor, postul 
şi pocăinţa, rugăciunea înmulţită zi şi noapte de toţi creştini, care 
aveau de ales între calea vieţii şi a morţii, a luminii şi a întunericului, 
după învăţătura Sfinţilor Apostoli şi Epistola lui Varnava. La aceste 
mortificări se vor adăuga şi virtuţile creştine, începînd cu ascultarea şi 
s:îrşindu-se cu credinţa adevărată şi cu iubirea, cînd se va organiza 
trăirea monahală în comun. 

Era luptei se deschisese : Creştinul era un luptător descris de 
Apostol în Cap. VI din Epistola către Efeseni. închisoarea, scria 
Tertulian martirilor (cap. 2), oferă creştinului aceleaşi înlesniri ca şi 
pustia Profeţilor, pentru «o cunună nestricăcioasă» (I Cor. 9, 25). Lupta 


39. Serge Bonnet, Berna rd Gouley, Ies ermites, cit. supra, p. 134 etc. 

aduce suferinţa şi răbdarea ei, pe care o are şi Dumnezeu faţă de noi, 
ca şi aceea a lui Iisus Hristos. Curajul nu trebuie să ne lipsească nouă, 
care sîntem trecători şi străini pe pămînt, ca să luptăm pentru fericirea 
veşnică, amintea Sf. Ciprian creştinilor înaintea martiriului său (în 
«De mortalitate», 22). 

Mîntuitorul era prezent în chip suprafireso prin dumnezeiasca 
Euharistie; dar El era prezent mai ales în martiri, pentru a îndulci sufe¬ 
rinţele celor care-I retrăiau patimile: Istoria martiriului Sfintelor 
Blandina, Perpetua, Feliciitas, a Sfîntului Ignatie, etc., ne demon¬ 
strează cutremurător acest adevăr dumnezeiesc despre ascetismul 
primelor trei veacuri creştine, descris de scrierile post-apostolice şi mai 
ales de apologeţii creştini, de Clement al Alexandriei şi de Origen. 
Aici repetăm că influenţa lui Origen, din punct de vedere ascetic asupra 
contemporanilor şi generaţiilor viitoare de pustnici a fost uriaşă, atît 
prin viaţa sa exemplară, cît şi prin învăţătura sa profundă; prin 
Evagrie din Pont, Sfîntul Ioan Casian va fi unul dintre cei mai apropiaţi 
de el din acest punct de vedere 40 . 

Retragerea (anahoresis) în pustie a început din pricina prigoanelor ; 
cei care au căutat acest refugiu au fost, după specialişti, neofiţii creştini 
dintre păgîni şi cei decăzuţi din punct de vedere moral. Asceţii, dimpo¬ 
trivă, se oferau morţii şi lui Dumnezeu, după cum ne amintesc mulţi 
dintre ei, printre care amintim pe Sfîntul Antonie. Iar cînd au încetat 
prigoanele s-au întors în pustie ; era locul binecuvîntat al noii lupte, 
ca noii martiri ai mortificărilor, patimilor, ai posturilor şi rugăciunilor 
neîntrerupte, pînă la binecuvîntata contemplare a lui Dumnezeu în 
liniştea şi pacea pustiei. 

Centrul vieţii monahale în veacul al IV-lea a fost pustia Egiptului. 
Acolo a înflorit asceza — nevoinţele harice — în multe forme ; numim 
aici pe cea chinovitică, împreună, în mînăstiri,• apoi în lavre ,• şi pe 
cea ermitică, ca sihaştrii ori anahoreţii, de unul singur, ori ca pustnicii, 
unul-doi, sau mai mulţi, care se întîlneau la sărbători. 

Această înflorire a monahismului creştin din pustia Egiptului n-a 
fost depăşită de nici o altă religie şi a rămas unică şi în creştinism ca 
număr de asceţi — s-a vorbit de 100.000 mii pe vremea Sfîntului Anto¬ 
nie —, ca entuziasm jertfelnic şi moduri de manifestare a adorării Celui 
Atoateţiitorul. 

Amintim că pînă în vremea Sfîntului Ciprian, principalele centre 
ale monahismului creştin, alături de cel egiptean, unde a dorit să se 


40. v. Pretre Benoit Lavand, Antoine le Grand, Pere des moines, In- 
troduction, pp. XI sq., Emili anos Timiadis, Le mortachisme orthodoxe, pp. 

desăvîrşească în contemplare şi el cu marele său prieten, Sfîntul 
Gherman, mai trebuie amintit şi Orientul Apropiat cu Palestina, Siria 
cu Antiohia şi Arabia. 

în pustia Egiptului se pot deosebi două centre, după năzuinţele 
monahismului dezvoltat acolo : Egiptul de Jos, spre răsărit de Deltă, 
centrul vieţii ermitice sau al singurătăţii, avînd pe Sfîntul Antonie cel 
Mare (251—356), ca pionier şi model; Egiptul de Sus, unde depărtarea 
de lume a luat altă formă, sub conducerea Sfîntului Pahomie cel Mare 
(290—347), organizatorul chinovitic al vieţii mînăstireşti. El a unit pe 
monahi în 11 mînăstiri, conduse de stareţi, unde lucrau şi se rugau 
împreună. La Nitria, la apus de Delta Nilului şi la Schituri (Schetis), 
la 40 de mile sud de Nitria, s-a dezvoltat a treia formă de viaţă monas¬ 
tică, în «lavre». Uliţe întregi sau schituri, adunări de monahi — fiecare 
în chilia lui —, care trăiau împreună, sub conducerea unui stareţ. Nitria, 
aproape de Alexandria, pe unde debarcau vizitatorii pustiei, era un fel 
de poartă a schiturilor. Aici se adunau călători din toată lumea, care 
vizitau, sau voiau să se integreze vieţii dumnezeieşti a «Prea Măritei 
Pustii», ca Evagrie Ponticul (345—399), ori Sf. Ioan Casian. (Aici s-au 
înduhovnicit marii Părinţi ai Patericului, ca, Moise, Pambo, Avraam, 
Sisoe, Ion Colobos şi cei doi Macarie). 

Pe cînd monahii egipteni erau uniţi prin rugăciune şi muncă 
comună, cei sirieni se deosebeau de ceilalţi şi între ei prin manifestări 
cultice şi latreutice individualiste, umblînd goi sau în lanţuri şi hră- 
nindu-se cu ierburi şi alte produse ale pustiei ori ale pădurilor. în 
veacul Sfîntului Casian vor apare şi stîlpnicii, care, mai ales datorită 
Sfîntului Simeon Stîlpnicul, cel ce a trăit pe o coloană patruzeci de ani 
în zona Antiohiei, se vor bucura de un cult unic în acele vremuri. 
Sfîntul Ioan Hrisostomul, care a trăit multă vreme în pădurile Siriei 
xămîne pionierul cel mai reprezentativ al ei. 

în Asia Mică, Capadocia va deveni un centru monastic liturgic şi 
social deosebit al Bisericii creştine, datorită mai ales Sf. Vasile cel Mare 
(330—379), organizatorul vieţii călugăreşti, însemnat teolog al vremii 
şi ierarh important al veacului său. 

Palestina fost de la început mare centru mînăstiresc. In cele două 
mînăstiri din Betleem, vom afla cele mai înalte bucurii duhovniceşti, 
mari figuri ale vieţii creştine primare, bărbaţi şi femei, printre care şi 
sora Sfîntului Casian. în pustia Iudeii de atunci şi îndeosebi în cea a 
Gâzei au trăit pustnicii Varsanufie şi Ion, Dorotei, Eutimie şi Sava. 

Adăugăm şi amănuntul că însemnătatea excepţională pentru în¬ 
treaga lume creştină a vieţii în general, a cultului şi spiritualităţii 
monahiceşti din pustia Egiptului a făcut ca un călugăr grec, probabil 

de la mînăstirea din Ierusalim de pe Muntele Măslinilor, să descrie pe¬ 
lerinajul din centrele monahice din Egipt. Această descriere a fost 
tradusă apoi în latineşte pentru apuseni de fericitul Ieronim, cu anu¬ 
mite adausuri. Altădată se credea că făcea parte din «Istoria Lausiacă» 
a lui Pallade 41 . 

a) Retragerea mulţimilor în pustia Egiptului începe peste două 
veacuri şi jumătate de la naşterea Mîntuitorului 42 . Cel dintîi pustnic 
cunoscut în istoria monahismului este Pavel din Tebaida, care s-a re¬ 
tras în pustie, către anul 250 ; cu puţin înainte de moarte s-a întîlnit cu 
Sf. Antonie, care-1 şi va înmormînta. Născut în anul 251, SfIntui Antonie 
cel Mare, «Părintele pustinicilor şi al călugărilor», a împlinit cererea fă¬ 
cută de Domnul tînărului bogat, vînzînd averea, împărţind-0 săracilor şi 
urmîndu-L (Luca 18, 22). După ce a trăit cîtăva vreme în rugăciune con¬ 
tinuă într-un mormînt gol, s-a depărtat de aşezările omeneşti în pustiul 
sălbatic al Pispirului, unde, izgonind şerpăria dintr-un fort părăsit, s-a 
instalat în condiţiile care să-l împiedice de a se odihni trupeşte, pentru 
ca să nu întrerupă rugăciunea. Căuta la depărtări mari material pentru 
coşuri, cu preţul cărora «primea pîine, la şase luni odată». în «Viaţa şi 
activitatea Sflntului nostru Părinte Antonie, scrisă şi adresată mona¬ 
hilor locuind in ţară străină de Sfintul nostru Părinte Atanasie, Episcop 
al Alexandriei», marele apărător al Ortodoxiei, descrie în amănunt 
mai ales lupta dusă în sihăstrie împotriva diavolilor care-1 îngrozeau în 
chipuri de animale fantastice; sau de creaturi încîntătoare, care-1 ispi¬ 
teau — pentru a descrie în modul cel mai simplu ispitele, patimile şi 
mortificările pustnicilor, care l-au făcut celebru în creştinism. 


41. Vezi The Wisdom ot the Desert Father, trad. şi cu o Introducere de Sistei 
Benedicta Ward (S.L.G.) (Sisters of the Love of God, 1375). (S.L.G. Press, Faira- 
cres, Oxford, 1975), pp. IX—X, şi Philip Rousseau, Ascetics, autority and the 
Church in the age ot Jerome and Cassian (Oxford, University Press, 1979), pp. 56 sq. 

42. Nu trecem cu vederea faptul că maica Benedicta Ward, anglicană, din Mî- 
năstirea «Surorilor Iubirii lui Dumnezeu», din Oxford, a înzestrat volumul * Vieţilor 
Părinţilor Pustiei » cu o hartă a centrelor monahice ale Egiptului, publicată sub titlul: 
«The Lives of the Desert Pathers », — The Historia monachorum in Aegypto, trans- 
lated by Norman Russel, Introduction by Benedicta Ward, S.L.G. (Mowbray, London 
& Oxford Cisterciam publications, U.S.A., 1980). Le notăm aici pentru cititorii operei 
Sf. Ioan Casian — (de la Sud dinspre centrul cursului Nilului pînă la vărsarea lui 
în Marea Mediterană), indicînd şi numele lor de azi, acolo unde ne sînt date pe 
harta amintită, precum şi partea dreaptă sau stingă a Nilului: Lycopolis (Asyut) pe 
stînga •, Bawit, pe stînga; Hermopolis cea Mare (Eshmunen) pe stingă ; Antinoe (Sheky 
Abada), în faţă pe dreapta; Achoris (Tehna), pe dreapta ; Oryrhynchus (Behnesa), 
pe stînga; Heracleopolis (Ahnasia el-Medina) pe dreapta; Pispir (Der el Memun) pe 
dreapta; Arsinoe (Kom Paris) pe stînga; Memfis (Saqqara) pe stînga; Babylon (Cairo) 
pe dreapta ; Scetis, (pe care noi le numim Schiturile, Wadi Natrum), la circa 60 mile 
spre apus de Nil; Cellia (Chiliile), la aceeaşi distanţă de Nil, spre apus; Nitria, la 
aceeaşi distanţă de Nil spre apus; lacul Mareotis (Maryot) şi Alexandria, la stînga ; 
Diolcos, pe malul Mării Mediterane în Delta Nilului. După această hartă, distanţa 
în linie dreaptă între Lycopolis şi Diolcos ar fi, foarte relativ, se înţelege, cam 

I 300 de mile. 

Către anul 305, sub apriga prigoană a lui Diocleţian, mii de creştini 
au năpădit pustia şi înălţimile Pispirului, atraşi de renumele virtuţilor 
şi minunile săvîrşite de marele pustnic. Duhul Sfînt l-a îndrumat să-i 
primească, şi să-i organizeze ca monahi în mînăstiri — pentru întîia 
oară în creştinism. Trăind în sărăcie şi curăţie absolută, locuiau în chilii 
separate şi tot timpul cîntau psalmi, se rugau, făceau lecturi biblice şi 
munceau greu pentru a face faţă nevoilor lor şi ale celor din afară. 
Posturile erau aspre. Dragostea îi unea pe toţi aceşti «călugări».(bătrîni 
frumoşi), pe care Sf. Antonie îi aduna din timp în timp pentru îndrumări 
duhovniceşti: «Erau pe munte ca nişte corturi pline de coruri dumne¬ 
zeieşti de oameni cîntînd psalmi, citind, postind, plini de bucuria 
nădejdii bunurilor viitoare şi a iubirii şi înţelegerii reciproce... Iar 
cînd revedeau mînăstirile strigau : «Cit sînt de frumoase lăcaşurile 
tale, Iacove, corturile tale, Israele I Se desfăşoară ca nişte văi, ca nişte 
grădini pe lingă rluri, ca nişte cedri pe lingă ape, ca nişte corturi pe 
care le-a înfipt Domnul!» (Numeri 24, 5 —6J 43 . 

Activitatea sa extraordinară pentru binele Bisericii din toate 
punctele de vedere l-a făcut din ce în ce mai iubit şi mai venerat. A 
însoţit pe prizonierii creştini, care erau duşi la judecată la Alexandria, 
pentru a-i încuraja, în nădejdea că şi el va fi osîndit la moarte cu ei, 
în timpul prigoanei lui Maximin. Apoi a părăsit ermitajul pentru a în- 
tîmpina pe fostul său ucenic, Sfîntul Atanasie, care revenea din primul 
său exil la Alexandria în 338. A organizat ajutorarea populaţiei sărace 
şi pe bolnavii aduşi spre tămăduire ; duios, a mîncat împotriva rîn- 
duielii, cu copiii, legume fierte, pe care le refuzaseră înaintea lui as¬ 
ceţii, etc. 

Numărul mare al pustnicilor din regiunea Pispir nu era favorabil 
progresului contemplativilor; de aceea el i-a părăsit, retrăgîndu-se la 
Tebaida, în Egiptul de Sus .A murit în vîrstă de 105 ani, acolo, unde se 
găseşte şi astăzi, la mînăstirea Sf. Antonie, în pustie. Aproape de ea se 
mai află aceea închinată Sf. Pavel. A lăsat douăzeci de predici şi treizeci 
de Epistole. 

Sozomen a scris : «Dacă Sf. Pavel (din Teba) e cel dintîi care, fugind 
de lume, a petrecut toată viaţa lui în pustie, Sfîntul Antonie a fost cel 
dintîi care, prin exemplu său, a arătat această cale altora şi a provocat 
ardoarea tuturor celor care s-au hotărît să îmbrăţişeze o viaţă atît de 
sfîntă. Oricare ar fi provincia care a dat începutul vieţii sihastre, fie 
Egiptul, fie oricare, alta, toată lumea e de acord că marele Antonie este 
cel care a rînduit-o în desăvîrşirea şi curăţia sa, printr-o purtare şi prin 

43. Viaţa Simţului Antonie, Părintele monahilor, cap. 44, citat după Păr. Benoit 
L a v a n d, cit. supra, p. 56. 







28 


SFÎNTUL IOAN CASTAN 


nişte exerciţii cu adevărat vrednice de o stare atît de sublimă şi atît 
de cinstitoare pentru Biserică ...» 44 . 

Paralel, în depărtare, se dezvolta în pustia Egiptului monahismul 
chinovitic sub îndrumarea Sfîntului Pahomie cel Mare. Născut în 292, 
păgîn militar convertit în 314, el se retrage în pustie, în Egiptul de Sus, 
la Tebaida, şi anume în localitatea Tabenessi şi trăieşte şapte ani acolo 
ca ascet, cu prietenul său, Sfîntul Palamon. Tradiţia sfîntă a pustnicilor 
spune că el avea viziuni şi alte daruri supranaturale, care i-au- dat un 
mare prestigiu printre anahoreţi. Se amintea, de pildă, că a primit de 
la un înger o nouă rînduială comunitară pentru asceţi. Ca urmare, în 
anul 323, el înfiinţează o casă comunitară, cea dintîi în istoria mona¬ 
hismului răsăritean, la care s-au ridicat multe proteste din partea sihaş- 
trilor. Aici, convieţuitorii aveau acelaşi fel de viaţă, sub conducerea 
aceluiaşi părinte. Posturile, rugăciunile, citirea Bibliei şi slujbele reli¬ 
gioase — ca şi munca manuală, erau săvîrşite împreună după regula pri¬ 
mită. Cei ce năzuiau la contemplare, continuau exerciţiile şi perfecţiune 
în contemplare, în chiliile lor. 

Rînduiala aceasta a trăirii în comun, a fost aplicată pentru fecioa¬ 
rele creştine de Sfînta Maria, sora Sfîntului Pahomie, într-o casă comu¬ 
nitară din pustie, în vecinătate. Ele au avut un succes uluitor printre 
asceţi şi ascete. Sfîntul Pahomie a devenit în curînd stareţul suprem 
«catholicos-ul» a unsprezece mînăstiri de călugări, conduse fiecare de 
un stareţ propriu, cu un stareţ-ajutor şi care se adunau odată-de 
două ori pe an pentru a face o mărturisire a activităţii lor în acest 
răstimp. 

Condiţiile de intrare în cele două categorii de mînăstiri — de 
călugări şi călugăriţe —, au fost socotite foarte aspre. Aceasta n-a 
micşorat afluenţa postulanţilor locurilor în ele. Pînă Ia sfîrşit, Sfîntul 
Pahomie, înmulţind mînăstirile, a fost silit să se mute în alt centru, la 
Pavav. La acuzaţii de inovaţii, Sfîntul Pahomie a răspuns Sfîntului Sinod 
local respectuos şi satisfăcător. După moartea lui, — prematură, în 
346 —, Sfîntul Teodor, urmaşul lui la conducerea monahismului chino¬ 
vitic, s-a văzut nevoit să mărească numărul minăstirilor, pentru a putea 
primi din ce în ce mai mulţi nevoitori în ale duhovniciei. Un alt con¬ 
ducător a fost rînduit de Sfîntul Pahomie la o mînăstire ocupată de călu¬ 
gări greci, tot în Egiptul de Sus ,• acolo s-a scris «Viaţa Sfîntului Pahomie 
şi a lui Teodora», în care se amintesc rînduielile vieţii religioase şi ale 
muncii călugărilor în mînăstiri. Fericitul Ieronim confirmă existenţa a 194 
canoane ale regulei Sf. Pahomie — cu accentul pe rînduiala sărăciei, 


44. Idem, Ibidem, p. IC. 

necăsătoriei şi ascultării ? după el, numărul călugărilor în Egiptul de 
Sus ar fi fost de 50.000 mii. 

Mînăstirile pahomiene din Egipt, care, chiar cu canoanele lor 
aspre, aduceau o îndulcire a monahismului pustnicesc, au produs un 
interes neobişnuit, fiind vizitate de conducători bisericeşti şi laici din 
toată Europa. Apusenii au găsit aici rînduiala pentru fenomenele 
religioase, care se manifestau şi la ei. Sfîntul Casian îi va lămuri pe 
deplin în acest sens 45 . 

(Oprindu-ne la aceste două figuri, n-am uitat zecile şi sutele de 
sfinţi, pe care le pomenesc sinaxarele şi rugăciunile slujbelor ortodoxe, 
în fiecare zi. Ar fi trebuit să continuăm cu cei doi Macarie, Dorotei, 
Ammoniu, Amun, Nil, Ioan de Lycopolis şi întreaga şcoală alexandrină, 
etc., sau cu maicile Maria, Metania etc.; dar programul care ni s-a 
fixat în consensul Sf. Casian, ne opreşte aici). 

b) într-o Epistolă a sa, Fericitul Ieronim scrie că oamenii evlavioşi 
(ai lumii creştine) aveau faţa îndreptată către Egipt. Aşa se explică şi 
faptul că Sfintul Vasile din Asia Mică nu s-a putut lipsi de cercetarea 
Egiptului după ce a vizitat Palestina: «Viaţa Sf. Antonie» a fost un 
îndemn, adăugat la cele ce istoriseau hagiii din pustiile nesfîrşite ale 
Egiptului şi ale Palestinei, Siriei şi Mesopotamiei. îndrumat de un călu¬ 
găr sever, Eustaţiu, episcop al Sevastei, şi înzestrat cu o profundă for¬ 
maţie intelectuală elenică de la marile şcoli cu tradiţie filosofică din 
Cezareea şi Atena, el a adus în creştinism un spirit echilibrat şi profund 
gîndit, a urmărit idealul desăvârşirii creştine pe calea marilor realizări 
duhovniceşti ale trecutului, şi Origen, a cărui filocalie a alcătuit-o îm¬ 
preună cu Sf. Grigore Teologul, era cu Evagrie, printre făcliile care 
luminau calea îngerească de viaţă monahală. Marele, teolog, care era 
Sfîntul Vasile, nu putea să nu reverse în concepţia sa despre unitatea 
creştinităţii primare, descrisă de primele capitole ale Faptelor Sfinţilor 
Apostoli, pe aceea a unităţii Bisericii, trupul tainic al Domnului, după 
modelul aceleia a Prea Sfintei Treimi, în anticiparea Împărăţiei ceru¬ 
rilor. A fost punctul central al concepţiei sale călugăreşti. 

Monahismul era pentru Sf. Vasile poarta împărăţiei cerurilor, 
trebuind să fie profet al căilor drepte ale tuturor timpurilor şi să-şi însu¬ 
şească nevoile tuturor oamenilor din punct de vedere duhovnicesc. 
Avea înaintea lui două uriaşe modele : Viaţa Sfântului Antonie, socotită 
«Evanghelia monahismului», care deschisese lumii creştine noi orizon- 

45. Pentru partea aceasta, a se vedea P. P o u r r a t, La splritualite chretienne : 
I. des origines de I'Bglise au Moyert Age, 9-e miile (Paris, Lecoffre-Gabalda, 1926), 
cap. IV şi V; Pr. Benoit Lavand, Antoine Ie Grand, Pkre des Moines, Fribourg, 
1943); Emilianos Timiadis, Le monachisme orthodoxe, hier-demain, (Paris, 
1981), pp. 112—138. 

turi, — acelea ale pustniciei — şi organizarea nouă a asceţilor, creaţia 
Sf. Pahomie, socotită de contemporani îngerească. Sfîntul Vasile va 
adapta cele 55 de reguli mari şi 313 reguli mici la năzuinţele desăvîrşiriî 
viitorilor monahi răsăriteni. Pătrunderea sa pastorală duhovnicească, 
a fost atît de inspirată, încît ele aveau să formeze în viitor temelia 
monahală a tuturor Bisericilor Ortodoxe. Prin novela 123 împăratul 
Justinian avea să-i dea aprobarea împărătească, iar Sinoadele şi Actele 
patriarhale aveau să-i aducă la timp îmbunătăţirile necesare prin modi¬ 
ficări şi adausuri. Specialiştii arată că monahismul avea nevoie de 
reguli mai aspre, aşa cum ie-a dat Sf. Pahomie cel Mare, pe cînd mona¬ 
hismul celeilalte lumi răsăritene avea nevoie de rînduieli mai îndul¬ 
cite, mai nuanţate. 

Rînduieliie Sfîntului Vasile accentuează comuniunea vieţii călugă¬ 
reşti, printr-un adăpost comun, o masă comună şi rugăciunea comună — 
a arietatea ordinelor călugăreşti apusene rămînînd străină rînduielilor 
ortodoxe vasiliene. Regulile cele mari năzuiesc spre acea apatie, birui- 
rea patimilor trupeşti. Sfîntul Vasile întemeiază învăţătura sa pe dragos¬ 
tea de Dumnezeu şi de aproapele, oare trebuie să se înalţe deasupra ori¬ 
căror interese proprii. Iar în regula 18 (1—3) va descrie unitatea desă- 
vîrşită din mînăstire, în care totul este în comun : Dumnezeu însuşi, lup¬ 
tele, eforturile, biruinţele, unul aflîndu-se în celălalt şi formînd un corp 
împreună. întemeiată pe Sfînta Scriptură şi pe modelele selectate ale 
unor mari înaintaşi, spiritualitatea monahală a Sfîntului Vasile cel 
Mare a biruit vremurile şi frontierele, devenind una dintre marile 
binecuvîntări soborniceşti ale Bisericii Ortodoxe 46 . 

c) Palestina, Siria şi Antiohia au avut de la început forme mai 
deosebite de manifestări monastice decît alte regiuni ale Europei. 
Pustnicul Sf. Hariton e cel care a introdus lavrele în pustia Iudeii în 
veacul al IV-lea: erau forme de viaţă monahală intermediară între 
călugări şi sihaştri, în care chiliile erau unite între ele, prin apropierea 
lor de altarul la care veneau împreună sîmbăta şi duminica pentru a lua 
parte la slujba şi la masa comună. 

Cel care a introdus monahismul în Palestina este, însă, Sfîntul Ilarie, 
unul dintre numeroşii ucenici ai Sf. Antonie. Opera lui va fi continuată 
în sec. al V-lea de Sf Eutimie cel Mare, al cărui ucenic, Sf. Sava, va 
recomanda ucenicilor metoda progresului ascetic de la chilia mînăsti- 

46. Amintim din nou aici importantul voi. nr. 3 din «Biblioteca teologică» inti¬ 
tulat «Sfîntul Vasile cel Mare, închinare la 1600 de ani de la săvîrşirea sa», tipărit 
cu binecuvîntarea Prea Fericitului Părinte Dr. Iustin Moisescu, Patriarhul Bisericii Or¬ 
todoxe Române (Bucureşti, 1980), în care s-a cuprins complexitatea profundelor preo- 
) cupări teologice ale marelui ierarh, printre care şi organizarea monahismului. 

rească la lavră şi de aici la pustnicie. Sf. Epifanie al Salaminei (t 403) 
s-a îngrijit mai ales de mînăstiri. 

Pe Muntele Sinai s-a manifestat în chip deosebit Sf. Nil, pustnic şi 
scriitor fecund. In afară de faptul că Palestina se va bucura de un viitor 
monastic excepţional, mai amintim că aici se vor retrage pentru a-şi 
desăvîrşi viaţa în chinovii nenumăraţi asceţi şi ascete apusene, atraşi de 
Ierusalim. In jurul zidului, nenumăraţi pelerini vizitau pe Sf. Etheria 47 ; 
pe Muntele Măslinilor s-a nevoit Rufin al Aquileei; cele două sfinte 
Melania căutau desăvîrşirea sub îndrumarea altor ermiti, pe cînd Paula 
şi Eustochia, conduceau o mînăstire de maici la Betleem, sub îndruma¬ 
rea Fer. Ieronim 48 

In Siria, cele mai reprezentative figuri ale monahismului sînt Sf. 
Ioan Hrisostom, Sf. Efrem Şirul şi Sf. Simeon Stilitul. 

Sf. Ioan Hrisostom este socotit pionierul cel mai reprezentativ al 
Siriei — regiunea Antiohiei —, fiindcă a trăit şapte ani în pustia Siriei, 
în condiţiile cele mai aspre, printre acei munteni vegetarieni, — ceea ce 
i-a zdruncinat sănătatea ,- a vizitat centre monastice şi a predicat 
ascetismul toată viata. A scris un tratat «împotriva detractorilor vieţii 
monahale», în care pune problemele mari ale monahismului pentru 
vremea sa, la un nivel foarte înalt, care-1 face actual pentru toate 
vremurile. A fost marele îndrumător ascetic al Sf. Ioan Casian, care l-a 
venerat, iar cînd a fost forţat să plece din Egipt, s-a refugiat, oarecum, 
la el la Constantinopol. 

Sf. Efrem Şirul a avut, de asemenea, o mare influentă asupra 
monahismului din vremea sa. A unit teologia cu poezia şi spiritualitatea, 
dîndu-i o nouă forţă într-o epocă de mari frămîntări dogmatice. 
«Dragostea, a zis el, apropie de Dumnezeu mai mult decît postul, dar mai 
puţin decît adevărul». A recomandat, de asemenea, o legătură strînsă 
între ascet şi lumea din afară. A discutat pe larg problema sfinţeniei, a 
castităţii şi a căsătoriei,- arătînd că nu trebuie să se forţeze darurile 
naturale şi că, dacă virginitatea e preferabilă căsătoriei, şi legătura 
dintre bărbat şi femeie poate duce la o îmbogăţire reciprocă, servind 
procreaţia, în acelaşi timp însă o dragoste duhovnicească poate duce la 
îmbogăţirea talanfilor ce ne sînt încredinţaţi. 

47. Vezi şi Episcop Visarion, Vechile rinduieli ale vieţii monahale (Mînăstirea 
Dobruza-Soroca, 1929); Vladimir de Repta, Vasile, Arhiepiscopul Cezareei Ca- 
padociei, Aşezămînturi călugăreşti (Cernăuţi, 1898); Arhim. Efrem Enăchescu, 
Privire generală asupra monahismului după diferiţi autori (2 voi., Rîmnic, 1933 şi 
1934); Prof. Iorgu D. Ivan, Opera canonică a SI. Vasile cel Mare şi importanţa 
ei pentru unitatea Bisericii, In volumul amintit (pp. 355—378); Arhim. prof. dr. Ioan 
N. FI o ca, Si. Vasile cel Mare, reorganizator al vieţii monahale, (pp. 330—354). 

48. Mitrop. Emilianos Timiadis, op. cit., pp. 152—3; P. Pourrat, op. 
cit., pp. 134—135. 

Cel mai reprezentativ din punctul de vedere al asprimii ascetice 
rămîne Sf. Simeon Stilitul (390—45?), care, făcînd parte din ceata acelor 
ciobani vegetarieni (boskoi), a început sihăstria într-un schit părăsit, 
unde nu se mîoca în posturi. Apoi s-a urcat pe o stîncă, unde se ruga 
neîncetat în picioare, cu picioarele legate de ea. Mulţimile de pelerini 
din Europa apuseană şi musulmani credincioşi care-1 vizitau neîncetat 
l-au silit să se izoleze, urcîndu-se pe un stîlp de peste douăzeci de metri 
înălţime, unde se ruga neîncetat cu voce tare, făcînd mii de- mătănii 
zilnic. Sfîntul Teodor al Cirului le-a numărat şi a adăugat la istorisirea 
celor treizeci şi şapte de ani de stilism, mulţimea convertiţilor sirieni, 
perşi, armeni şi arabi, şi minunile săvîrşite. 

Istoria ascetismului sirian a înregistrat mai cu putere şi unele 
inconveniente ale libertăţii pustniciei ca, de pildă, neparticiparea la 
slujbele religioase cu împărtăşania, şi lipsa de legătură cu ierahia 
bisericească. Aceste probleme le vom aminti în viitor 49 . 

3. Sfîntul Ioan Casian zugrăvit de activitatea sa 

a. Ţara de origine. Aspra smerenie călugărească a Sfîntului Casian 
l-a oprit de a ne da vreo ştire despre sine în cele mai bine de o mie de 
pagini scrise de el. In luptă pentru dreapta credinţă cu Fericitul Augustin, 
care a scris o carte întreagă despre sine — admirabilele Confesiuni —, 
Sfîntul Casian n-a scris nici un rând, nici un cuvînt despre el şi n-a făcut 
nici o aluzie la opera sa. 

Dacă în Biserica răsăriteană s-a scris puţin despre Sfîntul Casian 
şi despre opera lui, lumina spiritualităţii sale ce străbate veacurile şi 
mileniile, cu o forţă unică, pusă la temelia vieţii duhovniceşti a Bisericii 
apusene, încă din epoca ecumenieităţii creştine de marii ei maeştri ca 
Sfîntul Benedict, apoi de Ignaţiu de Loyola şi Toma de Aquino, care 
n-au încetat de a-1 proslăvi şi recomanda spre citire şi adîncă meditare. 

Frumoasa descriere a splendorii locurilor de baştină (cu părinţi 
avuţi şi în duhovnicie şi în mijloace de trai) şi care, totuşi, n-a avut 
puterea de a-1 mai aduce înapoi, ca şi aceea a minunatelor texte literare 
latine care se intercalau nedorite printre cuvintele înţelepte ale 
«bătrînilor frumoşi», — călugării —şi citaţiile biblice, nu ne spun, de 
asemenea, ceva deosebit despre el. 

49. v. Mitropolitul Emilianos Timiadis, op. cit., pp. 157—8; 171—6; 
P. P o u r r a t, op. cit., pp. 136—9. 

Pentru expunerea acestui capitol de la nota 36 pînă aici, amintim că în clasicul 
•Prkcis de Petrologie, Histoire et doctrine...», T. I, al Prof. F. Cayre (Paris, Tournai, 
Rome, 1927), cap. IX, Le Mo nachisme oriental, pp. 487—500, se găsesc preţioase in¬ 
dicaţii bibliografice, pe lingă cele indicate de noi în această scurtă expunere şi de 
care ne-am servit deseori. 

Nu cunoaştem în mod precis anul naşterii, nici acela al morţii sale 
şi, mai ales, ţara de origine. Universalitatea limbii latine rămîne o 
piedică la precizarea locului de naştere a unui om, care a trăit în Apus ; 
limba greacă ne-ar fi ajutat mai mult din acest punct de vedere. 

Avem numai două indicaţii pentru ţinutul în care s-a născut Sfîntul 
Casian: Expresia sa «Provincia noastră», rostită o dată în Conv. XXIV, 1 
şi, mai ales, afirmaţia precisă a lui Ghendaie din Marsilia (în «De viris 
illustribus», 62), că s-a născut în Sciţia Minoră. Ele au împărţit în două 
tabere pe savanţi, una însă dobîndind întîietate, prin majoritatea ei 
absolută, datorită argumentelor copleşitoare în favoarea ei, atunci cînd 
au fost cercetate în complexul informaţiilor irezistibile, care s-au 
adăugat, oarecum în mod miraculos, de-abia în veacul nostru. 

Savantului Vasile Pârvan (al cărui centenar de la naştere s-a sărbă¬ 
torit anul acesta), îi datorăm începutul unei demonstraţii a adevărului 
stabilit de Ghenadie al Marsiliei, cu privire la locul de origine al Sfîntului 
Ioan Casian. Această demonstraţie va fi disecată şi amplificată de 
învăţatul francez H. I. Marrou intr-un mod atît de amănunţit, profund 
şi satisfăcător, incit, prin însuşirea ei ca punct de plecare al capo¬ 
doperei de pînă azi a studiilor casiene universale, «John Cassian», de 
rectorul Universităţii din Cambridge, Owen Chadwick, la numai ciţiva 
ani după aceasta, rămîne un adevăr definitiv stabilit pentru imensa 
majoritate a specialiştilor. 

Profesorul Vasile Pârvan, lucrînd independent de afirmaţia lui 
Ghenadie al Marsiliei, a pus pe alte baze problema originii Sfîntului 
Ioan Casian. Ghenadie al Marsiliei, care a trăit tot în Marsilia, la cîteva 
zeci de ani după Sfîntul Casian şi a scris la treizeci şi cinci de ani după 
moartea acestuia, şi deci a avut date precise de la prietenii, rudele şi 
ucenicii, călugării şi călugăriţele, care au continuat cu evlavie cultul 
amintirii celui ce a înfiinţat cele două mînăstiri ale lor în acest oraş, nu 
putea greşi cînd a precizat că marele îndrumător duhovnicesc al 
Apusului creştin era «de naţionalitate scită» adică din Dobrogea 50 . 

învăţatul român pomenit acum a făcut în anul 1913, o comunicare 
importantă într-una dintre şedinţele Academiei Române despre noile 
descoperiri din Dobrogea şi anume asupra a două inscripţii greceşti din 
pădurea de la Şeremet, — astăzi Casian —, gravate pe două stînci : 
II — III cu mărimea de 1,90 şi 1,28 m pe stîncă, pe două linii fiecare : 

50. Iată textul de bază al lui Ghenadie al Marsiliei despre viaţa şi opera Si. 
Ioan Casian: «Casian, de neam scit, hirotonit diacon la Constantinopol de Ioan cel 
Mare (Sf. Ioan Hrisostomul) şi preot în Marsilia, a înfiinţat două mînăstiri, una de 
bărbaţi şi alta de femei, care există pînă astăzi» («De viris illustribus», 62, ed. F. C. 
Richardson, în «Texte und Untersuchungen », XIV, 1—2, 1896); cf. şi Patriarhul F o t i e, 
în « Bibliotheca », 197, Migne, P.G. Cili, 661 BCD şi 664 A. 


3 — Sfîntul Ioan Casian 

Prima inscripţie dăltuită are sensul: «Hotarele Casieriilor şi peşte¬ 
rile » ; iar a doua «Hotarele peşterilor Casieriilor», adică « Hotarele şi 
peşterile Casieriilor» 51 . 

Istoricul Vasile Pârvan a descris locul în care se găsesc, a făcut 
constatări asupra cuvîntului folosit de greci, care este de origine latina 
( amrjXouxa = spelunca) şi, la sfîrşit, a arătat şi importanţa religioasă 
a acestor inscripţii. El s-a întrebat dacă aceşti xaotavoî n-ar trebui în¬ 
ţeleşi ca nişte adepţi religioşi ai acelui Zeus Kasios, zeu al munţilor ,• 
dar alăturarea peşterilor înlătură această interpretare. Sfîrşitul interpre¬ 
tării marelui învăţat va rămîne un punct de plecare al confirmării ştiin¬ 
ţifice a lui Ghenadie de Marsilia. N-am putea să precizăm dacă Zeus 
Kasios, zeul adorat pe înălţimile singuratice are vreo legătură cu origi¬ 
nea acelui vicus Cassianum şi cu peşterile şi amfiteatrul din Şeremet. 
E totuşi mai probabil că «acest vicus îşi trage numele de la un Cassius 
sau de la un Cassianus oarecare». 

Şi dacă se face legătura cu originea enigmatică a Sfîntului Casian, 
răspunsul dat de Ghenadie al Marsiliei se impune de la sine. Este expe¬ 
rienţa făcută de prof. H. I. Marrou, care, luînd cunoştinţă de concluziile 
lui Pârvan, care ofereau perspectiva pentru rezolvarea problemei ori¬ 
ginii genialului îndrumător al spiritualităţii apusene, n-a ezistat să 
viziteze Dobrogea în 1947 pentru examinarea şi aprofundarea acestor 
preţioase descoperiri, rămase fără ecou pînă la Pârvan, în ştiinţa şi 
teologia răsăriteană ca şi în cea apuseană. 

Concluziile Prof. H. I. Marrou merită, fără îndoială, să fie cunoscute 
pe larg, pentru a înţelege de ce nu mai poate fi tăgăduită originea scită 
a Sfîntului Casian : «Patria lui Casian, scrie el 52 , trebuie căutată în 
partea de apus a teritoriului, care depinde de cetatea Istriei, aproape 
de linia, care o desparte de aceea al Ulmetum-ului undeva în Valea 
Casimcei, aproape de satul actual al Şeremetului, adică, cam la 40 km 
spre nord-nord-vest de oraşul modern al Constanţei». Descrierea făcută 
locului natal de Sf. Casian, în a XXIV-a Conferinţă, scrie mai departe 
autorul, este o evocare a acestui peisaj încîntător, a singurătăţii atît de 
potrivită pentru viaţa monahală. «Un document epigrafic ne invită să 
fixăm patria lui Casian, tocmai în inima acestei ţări curioase. Acest 
nume «Cassianus», derivat de obicei din familia strălucitei case a 
Casiilor, este foarte răspîndit în nomenclatura latină, (aici autorul 

51. Vasile Pârvan, Descoperiri nouă în Scytia Minor. Stîncile cu inscrip¬ 
ţii greceşti din pădurea Şeremetului (în rezumat francez), publicate în «Analele Aca¬ 
demiei Române», seria Il-a, t. XXXV, 1912—1913. Memoriile Secţiei istorice (Bucureşti, 
1913), p. 83, 84. 

52. Henri Irânee Marrou, La patrie de Jean Cassien, în «M iscellanea G. 
de Jerphanion», Roma, 1947, pp. 588—596. 







INTRODUCERE GENERALA 


35 


citează «Thesaurus Lunguae Latinae, Supj#. I, c. 238'—9), şi îndeosebi 
este adeseori întîlnit în inscripţiile provinciilor balcanice». După ce re¬ 
produce explicaţia lui Vasile Pârvan, dată celor două inscripţii şi a in¬ 
terpretării lor religioase, Marrou arată că inscripţiile greceşti descrise 
de Pârvan arată încă o dată că latinitatea se infiltrase cu putere, în 
special în mahalalele vechilor aşezări greceşti (aici prin «spelunca» 
latină grecizată). 

Dar ce sînt aceşti «Cassiani» din Istria ? Explicaţia autorului arată 
că acest nume se dădea locuitorilor unui sat (vicus), «desemnat ca atîtea 
alte viei ale aceleiaşi cetăţi a Istriei prin oognomenul unuia dintre primii 
colonişti. Ar fi vorba despre un vicus Cassi sau de un vicus Cassianus 
(sat al unui Casiu sau sat al unui Casian). Şi autorul încheie astfel de¬ 
monstraţia sa : «Apare astfel că numele lui Casian era astfel legat de un 
district rural al cetăţii Istriei. Legat de pămînt şi nu de o familie, se 
lămureşte cum s-a menţinut timp de un veac şi mai mult. In acelaşi 
timp se explică şi numele pe care-1 poartă Sfîntul Ioan Casian. Nu s-a 
ţinut' seama de ajuns de cît de ciudată este însoţirea unui nume creştin 
de un cognomen de tip clasic. Totul se lămureşte cînd Casian e înţeles 
nu ca un nume de familie, ci oarecum, ca unul etnic, însemnînd acea 
origo a călugărului scit: Johannes Cassianus ar trebui să se traducă 
în franţuzeşte, cam aşa: Ioan cel Casian. Izvorît dintr-o veche familie 
de proprietari funciari, el purta într-un mod cu totul firesc supra-numele 
geografic care-1 lega de locul său natal». Nu credem că este nevoie să 
mai insistăm asupra unor adevăruri evidente, nici să micşorăm impor¬ 
tanţa descoperirilor savantului Pârvan şi a profesorului Marrou prin 
adausuri de vreun fel. 

La mai puţin de trei ani avea să apară John Cassian a profesorului 
Owen Chadwick care a dat greutatea necesară acestei explicaţii, 
transformînd-o într-un fapt istoric, prin precizările de o erudiţie cople¬ 
şitoare aduse expunerii _ în general 53 . Amintesc cîteva amănunte 
preţioase, care vor putea fi apoi dezvoltate şi de alţi cercetători, printre 
care şi teologi români, care s-au ocupat după aceea, de problema 
originii dobrogene a Sfîntului Casian, de urmările ei şi de deducţiile 
posibile mai mult sau mai puţin reale ce se pot trage din ele. Astfel, la 
afirmaţia greşită a unora că expresia natione scytha a lui Ghenadie s-ar 
referi la pustiul schiturilor din Egipt, unde Sfîntul Casian a trăit mai 

53. Prof. Philip Rousseau, de la Universitatea din Auckland, mare spe¬ 
cialist în istoria spiritualităţii primelor veacuri creştine, scrie în această privinţă în 
cartea sa intitulată *Asceţi, autoritate şi Biserica in epoca iul Ieronim şi Casian », din 
col. «Oxford Historical Monographs» (Oxford University Press, 1978), la p. 169: «Eu 
urmez cu O. Chadwick, judecata lui H. I. Marrou», *La patrie de Jean Cassien », O.C.P., 
XIII (1947), p. 588—596. 

mulţi ani şi nu la o proVfticie presupusă sălbatică cum ar fi fost 
Scytbia Minor, Chadwick aminteşte că Dobrogea de astăzi a produs în 
acea vreme şi alte personalităţi, Dionisie Exiguul, fiind unul dintre 
aceştia. Aceasta presupune, dacă nu instituţii de învăţămînt, cel puţin 
educatori particulari, atît de limbă greacă cît şi de cea latină, obişnuiţi 
în antichitate într-o provincie bilingvă, ca Scythia Minor. Aceasta 
explică citaţiile făcute de Sfîntul Casian din Virgil, Cicero, Persius, 
precum şi amintirile din Horaţiu, Sallust, Ovidiu şi lecturile literare din 
copilărie, regretate apoi de adultul călugăr, cînd credea că ele îi 
umbreau citaţiile biblice, sau sfintele înălţări duhovniceşti ale rugă¬ 
ciunii neîntrerupte ca încîntări (ca în Conv. XIV, 12 şi De Incarnaţione 
VI, 10, 5 şi III, 15, 4). Chadwick arată, de asemenea că inscripţiile 
dovedeau că numele de Casian era obişnuit în Dobrogea — aşa cum 
afirmase înainte Marrou. Bilingv, Sfîntul Casian va reda frumuseţi uimi¬ 
toare ale retoricei latine din sec. al V-lea, cu superlativele, epitetele şi 
reduplicările, cu curgerea lină a unei fraze bogate de sens etc. 

Se vede clar că formaţia culturală şi duhovnicească din casa părin¬ 
tească îi deschisese orizonturi spirituale şi posibilitatea de a împărtăşi 
altora ceea ce primise într-o formă religioasă. Abatele iezuit Jean- 
Claude Guy afirmă că unul dintre principalele scopuri ale lui Casian era 
chiar acela de a adapta la o cultură latină monahismul, care se expri¬ 
mase la început în cultura greacă 54 . 

Neavînd nici o informaţie de la Casian, nici de la cel mai apropiat 
autor în timp şi spaţiu, care s-a ocupat de el, (Ghenadie din Marsilia), 
vom primi fără discuţie data conjuncturală de 360 a naşterii lui, despre 
care, de altfel, vom mai vorbi. 

De asemenea, nu insistăm asupra altor ipoteze, pe care le-au susţi¬ 
nut istoricii, fiindcă sînt deja menţionate în ultimele studii despre 
Sfîntul Casian, în străinătate şi la noi şi nu mai prezintă un interes 
deosebit 65 . 

Vom reproduce, însă, două texte care, întîmplător, ne redau ceva 
ce se leagă de copilărie. Primul este descrierea splendidă a frumuseţii 
peisajului natal şi a mediului familiar profund creştin şi cu bune posibi¬ 
lităţi materiale, care ar fi asigurat pacea şi liniştea sufletească a sa şi a 
prietenului său Gherman. Chinuit de dorul frumosului său sat natal şi al 
familiei lui, el scrie : «Frămîntarea gîndurilor noastre ne silea zilnic, cu 
o chinuitoare suferinţă sufletească, să ne întoarcem în provincia noastră 


54. J e a n-C laude Guy, Jeart Cassien, vie et doctrine spirituelle ; col. «Theo- 
logie morale et spirituelle, recherches et syntheses» (ed. P. Lethielleux, Paris, 1961), 
p. 14. 

55. v. Pr. prof. I. Coma n, Scriitori bisericeşti din epoca străromână, Editura 
Institutului Biblic şi de Misiune, Bucureşti, 1979, p. 222—23. 

şi să ne revedem părinţii. Pricina cea mai mare a dorului nostru era 
aceea că ne aducem aminte de cîtă evlavie era plină inima părinţilor 
noştri. Ştiam că nu ne-ar împiedica niciodată de la înfăptuirea planurilor 
noastre şi ne gîndeam mereu că progresul nostru duhovnicesc îl datoram 
mai mult lor. Ne scuteau de orice griji, îndeplinind cu bucurie chiar tot 
ce ar fi trebuit să facem noi. Pe deasupra ne hrăneau cu nădejdea unor 
bucurii deşarte, crezînd că vom avea cel mai mare succes în convertirea 
multora, care urmau să fie îndreptaţi pe calea mîntuirii potrivit exem¬ 
plului şi îndrumărilor noastre. Afară de aceasta ne apărea în faţa ochilor 
tabloul cu aşezarea locuinţelor, în care se găsea averea moştenită de la 
strămoşi şi frumuseţea regiunilor cu întinderi, singurătăţi şi păduri, care 
puteau nu numai să-l încînte pe monah, ci chiar să-i dăruiască cele mai 
bune mijloace de trai» 56 . 

Astăzi, satul Casian aproape a dispărut. Din cele peste 80 de case 
boiereşti, de pe vremea lui Pârvan, n-au mai rămas decît vreo cinci şi 
acestea virtual părăsite din lipsa mijloacelor materiale de existenţă. 
Şirul de munţi modici sînt şi golaşi, stîndle evidenţiindu-se spre apus de 
singurătatea mănoasei cîmpii a pîrîului Casimcea, resturile unei păduri 
închizînd în ele stîncile descrise de Pârvan şi numite de poporenii din 
Cheia — satul alăturat — «piatra scrisă». La vreo sută de metri de ele 
spre nord, pe culme, se vede de departe, de pe mănoasele cîmpii, 
«peştera lui Casian», care a rămas pînă astăzi, hotarul satului cu acest 
nume, dublat de acela de «Şeremet», probabil din epoca turcească. 

Părăsind «podişul lui Casian» pe care-1 umbreşte numele de 
«Şeremet» şi «Valea Casimcei», am rămas mîhnit de faptul că nimic nu 
aminteşte legătura marelui «înger în trup» cu acest pămînt: nici 
inscripţia, măcar de pe şosea, o cruce la peşteră, nici schit, nici mînăsti- 
re... Numai poporul drept-credincios stăruieşte a menţine amintirea lui 
cu numele de «satul Casian», «peştera Casian» şi «piatra scrisă»... 

Al doilea text nu este aşa de sigur, referitor la ţara de origine, 
deoarece Sf. Casian l-a scris la bătrîneţe, la începutul prefeţei «Aşeză¬ 
mintelor mînăstireşti», cînd prin «pueritia» se putea înţelege şi starea 
adultă — cînd nu mai era în Dobrogea —, dar şi copilăria, cînd era 
acolo : « ...Din copilărie m-am aflat printre călugări şi, după ce m-am 
rupt de atiţia ani de obştea şi pilda vieţii lor, cu greu aş putea să-mi 
mai amintesc acum cîte am încercat să săvîrşesc, sub imboldul îndemnu¬ 
rilor zilnice, sau al pildelor lor, cîte lucruri am învăţat sau văzut cu 
ochii mei» 57 . 

56. Sfîntul Casian, Convorbiri duhovniceşti, XXIV, 1—2. 

57. S f i n t u 1 Casian, Aşezămintele mînăstireşti, Preiaţa, 4. 

Unele texte din antichitatea creştină par a ne ajuta să dăm o inter¬ 
pretare favorabilă ideii că sfinţii Gasian şi Gherman, ca şi sora Sf. 
Casian, ar fi plecat ca monahi şi monahie, deja formaţi duhovniceşte, 
din Dobrogea. într-adevăr, Sf. Epifanie afirmă existenţa mînăstirilor în 
Scythia-Minor 58 . De asemenea, s-ar putea ca biserica martirionului 
celor patru martiri, descoperiţi de curînd în regiunea Niculiţelului, să fi 
fost socotită biserică de mînăstire, fapt care ar explica numele de 
«Mînăstirea» dat altădată locului respectiv. Concluziile referitoare la 
începuturile monahismului Sf. Casian şi alor săi rămîn însă nesigure. 
Căci dorul aprins care i-a chinuit în străinătăţi şi pe care-1 exprimă Sf. 
Casian în citatul amintit în prefaţa «Aşezămintelor», este totuşi dorul de 
părinţi, a căror evlavie puternică şi devotament faţă de ei le evocă şi 
le mărturiseşte cu foc. Dacă ar fi fost crescuţi în mînăstire în Dobrogea 
n-ar fi fost posibilă o tăcere absolută despre ea în această adevărată 
explozie a dorului, care le ardea inima la amintirea trecutului. 

Iubirea de Dumnezeu, care duce la părăsirea tatălui şi a mamei, ca 
şi a întregului anturaj familial iubit, (deşi nu-i uiţi pe ai tăi şi ai face 
totul pentru a-i ajuta), la care se adaugă chemarea irezistibilă a Ţării 
Sfinte şi a ermiţilor, ale căror experienţe sfinte şi cuvinte sînt desco¬ 
periri necesare pentru îmbunătăţirea ta, pe care le-am descris mai sus 
şi le vom regăsi de multe ori în cele ce urmează, — au fost irezistibile. 
Urmînd, probabil, şi sfatul prietenului său Gherman, care pare să fi fost 
ceva mai în vîrstă decît Sf. Casian şi cu care a spus că «au fost fraţi, nu 
prin naştere, ci prin duh» (Convorbiri, 16, 1), cei trei tineri au ascultat 
chemarea conştiinţei lor duhovniceşti la exod, pentru a se supune 
patimii Domnului şi a se martiriza în contemplare, absorbiţi de climatul 
eshatologic, pe care-1 ţinea prezent retragerea Domnului pe Munte (loan 
6, 15). 

Pelerinajul Sf. Casian cu sora sa, (care va rămîne în mod definitiv 
la mînăstirea de maici din Betleem) şi cu Gherman, începe astfel cu 
plecarea în Palestina, ca să se înroleze şi «să se formeze în armata 
duhovnicească» (Convorbiri, XVI, 1). 

b. Răstimpul petrecut in Betleem. în lipsa oricărei date şi informaţii 
despre timpul petrecut de Sfîntul Casian în Ţara Sfîntă, istoricii vieţii lui 
au avut ca punct de plecare data nesigură a naşterii lud şi pe cea apro¬ 
ximativă a venirii în Betleem a Fer. Ieronim, pentru înfiinţarea unei 
mînăstiri şi a unei case de odihnă duhovnicească, care se situează între 
385 (după J.-Claude Guy) şi 386 (după O. Chadwick). Astfel, Dom Pichery 
fixează data sosirii pe la 382—383, înaintea venirii lui Rufin şi a lui Ie- 


58. Sfîntul Epifanie, Contra ereziilor, III, 1, 70, 14; Migne, P.G., 42, 372. 

ronim în Ţara Sfîntă, motivînd aceasta cu faptul că Sf. Casian, admira' 
torul lui Rufin, nu pomeneşte de el, deci plecase înainte. 


Fixînd data naşterii Sf. Casian la 365, la sosirea în Betleem, el 
n-avea — după Pichery — decît 17-18 ani. La fel socotesc Dom 
Cappuyns şi J.-Claude Guy; acesta crede că Sf. Casian s-a născut pe la 
360 şi fixează data venirii în Palestina la 378 59 . Aceste date premature 
ale vîrstei Sf. Casian, care duc la concluzia că sfinţii Casian şi Gherman 
au intrat în monahism la Betleem, pe la 17-18 ani, sînt sprijinite şi de 
alte informaţii. Astfel, stareţul Nestor, unul dintre pustnicii întâlniţi' în 
pustia Panefisis, văzîndu-1 aşa de tînăr, îi recomandă tăcerea în prezen¬ 
ţa celor vîrstnici, fiindcă n-a trecut de epoca adolescenţei ®°. 

în general, durata şederii în Betleem a Sfinţilor Casian şi Gherman 
este socotită de specialişti la doi ani şi contează la experienţă prin¬ 
cipală a vieţii monahale (în comunitate) a lor 61 . 

Au fost primiţi într-o chilie, nu departe de peştera unde s-a 
născut Mîntuitorul. 

S-a pus problema dacă în răstimpul petrecut în Palestina a vizitat 
şi alte comunităţi mînăstireşti din Palestina, Siria şi Mesopotamia, pe 
care le-a descris împreună cu instituţiile lor monahale în «Aşezăminte» 
III, 1; IV, 19 şi în «Convorbiri» XXI, 11. La această întrebare Dom 
Pichery răspunde pozitiv, fără să argumenteze, iar J.-C. Guy negativ, 
arătînd că Sf. Casian a descris şi comunităţile din Egiptul de Sus, pe 
care nu le-a vizitat şi că nu se poate susţine aceasta, pentru că a fost 
prea puţin răstimpul şederii în Palestina 62 . Se mai poate adăuga şi 
faptul că Ierusalimul a fost şi rămîne principalul punct de atracţie 
pentru vizitatorii creştini din toate părţile lumii, de unde Sf. Casian a 
putut avea toate informaţiile. 

O vizită pe care au avut-o în Ţara Sfîntă şi pe care Sfîntul Casian 
o descrie atît de sobru, în două texte, a produs în sufletele celor doi 
tineri o tulburare şi un entuzisam de nedescris pentru continuarea 
pelerinajului văzut. 


Celebrul călugăr în vremea sa din Egiptul de Jos, Avva Pinufie, 
preot într-o mînăstire din Panephysis, a hotărît să fugă într-o mînăstire 
din Tabennisi, ca ajutor de grădinar, în Tebaida — Egiptul de Sus—, 
ca să scape de laudele şi slava omenească. Dar fiind în curînd desco- 



59. Dom E. Pichery, Introduction au text latin, Uad. et notes a Jean Cas- 
sien, Conierences (I — VIU), voi. I, col. Sources chretienncs, nr. 42, (ed. Du Cerf, Paris, 
1955), p. 9; J. C. Guy, op. cit., p. 16. 

60. Vezi Dom E. Pich6ry„ op. cit., introducere, p, 10; cf. Aşezăminteie... Pre¬ 
faţa; ci. Convorbiri duhovniceşti XIV, 9, 4 (actas adhuc adolescentior) şi XX, 2, 1 
(post non longum tempus). 

61. O. C h a d w i c k, op. cit., p. 12. 

62. Dom G. Pichery, op. cit., p. 9; J.-C. Guy, op. cit., p. 16. 


M\ 










40 


SFINXUL IO AN CASTAN 


perit şi identificat şi acolo, a hotărît din nou să fugă şi să se ascundă, 
de astă dată în Palestina. S-ar putea crede că a fost una din marile 
minuni din viaţa Sf. Casian venirea acestui vestit anahoret al veacului 
său, în chiar mînăstirea de la Betleem, unde sălăşluia el cu Sf. Gherman. 

Iată descrierea acestei întîmplări şi a urmărilor incalculabile pe 
care le-a avut pentru viitorul lor şi al spiritualităţii creştine în 
general 63 : «A rămas puţin acolo, (la Tebaida). Aprins din nou de 
aceeaşi dorinţă arzătoare de umilinţă, găsind prilej, a fugit în adînc de 
noapte, dar acum nu se mai îndrepta spre vreo provincie vecină, ci spre 
ţinuturi necunoscute şi îndepărtate. Deci, urcîndu-se într-o corabie s-a 
îngrijit să meargă spre ţinuturile Palestinei, crezînd că se va ascunde 
mai sigur, dacă se va duce în locuri, în care nici nu s-a auzit de 
numele lui. Ajuns acolo, s-a pornit îndată spre mînăstirea noastră, care 
nu e departe de peştera în care a binevoit Domnul nostru a se naşte din 
Fecioara. Aici, adăpostindii-se foarte puţin timp, după cuvîntul Domnului 
«ca o cetate aşezată pe munte», n-a putut rămîne neştiut prea multă 
vreme. Nu tîrziu, nişte fraţi veniţi din Egipt la rugăciune, la Locurile 
Sfinte, recunoscîndu-1, l-au chemat înapoi, la mînăstirea sa, cu foarte 
stăruitoare rugăminţi. Pe acest bătrîn l-am căutat apoi cu mare rîvnă în 
Egipt, pentru încrederea de care ne-am bucurat din partea lui, în 
mînăstirea noastră». 

Specialiştii accentuează adevărul că monahismul din Palestina nu 
lăsa nimic de dorit faţă de cel din Egipt: Exerciţiile pocăinţei, de pildă, 
erau cu mult mai aspre în Ţara Sfîntă. Dar viaţa sihastrilor din pustiile 
Egiptului a rămas unică în istoria ermitismului creştin. întemeietorul mo¬ 
nahismului palestinian, Sf. Ilarie, învăţase pustnicia de la Sfîntul 
Antonie ... (Aşa cum am amintit mai sus, cartea lui, tradusă de Sf. 
Atanasie în latineşte, a rămas pentru Apus catehismul monahal, de la 
elogiul «Confesiunilor» Fer. Augustin, adus în cartea VlII-a). Fantasti¬ 
cele manifestări ale mortificării contemplative din toate părţile Egiptu¬ 
lui şi în special din‘Tebaida, în Egiptul de Sus, nu puteau rămîne fără 
urmare în viaţa tinerilor monahi. «Exemplul unei vieţi de retragere şi 
smerenie, discemăimîntul pe care-1 dovedea acest bătrîn în sfaturile pe 
care le dădea însoţitorilor săi, aceasta este fără îndoială cauza princi¬ 
pală care a hotărît pe Casian să se ducă acolo ca să experimenteze acest 
fel de viaţă, al cărei reprezentant îl vedea în Avva Pinufie», scrie 
J.-C. Guy şi completează această idee cu citatul următor: «Pe cînd ne 
găseam în mînăstirea din Egipt, după ce am căpătat primele date ale 
credinţei, înaintînd în cunoştinţe, am început să ne dorim un mai mare 
har al desăvîrşirii şi astfel ne-am hotărît să plecăm imediat în Egipt şi 


63. Aşezămintele minăstireşti, IV, 31—32. 

aşa am intrat în cel mai îndepărtat pustiu al Tebaidei, ca să vizităm pe 
:ei mai mulţi din cuvioşii, al căror renume li-1 răspîndise zvonul în toată 
[urnea, din dorinţa de a ajunge, dacă nu să fim la fel cu ef, măcar să-i 
:unoaştem» w . 

Pentru a vizita Egiptul cu atracţiile şi prestigiul rînduielilor lui 
monahale, au putut obţine învoirea de la mai-marii lor, de care nu voiau 
să se despartă definitiv, cu angajamentul de a se întoarce curînd. 
Această făgăduială au făcut-o «fiind de faţă toţi fraţii în peşterea sfinţită 
de naşterea împărătească şi prea luminoasă a Domnului nostru Iisus 
Hristos, din sinul Fecioarei, luîndu-L martor» 65 . (Ajcest angajament, 
neputînd fi ţinut cu stricteţe va fi discutat în viitor, precum vom vedea). 

c. Sfinţii Casian şi Gherman în Egipt. Pentru a nu ne repeta cînd 
vom expune condiţiile în care au fost discutate în pustie şi apoi scrise, 
fiecare parte dintre profundele şi nemuritoarele opere ale Sfîntului 
Casian, vom, aminti, în treacăt, că ele au fost enumerate pe rînd în 
Introducerea lui Dom Pichery în două pagini 66 , cu oarecare insistenţă 
asupra locului unde au fost ţinute şi, mai pe larg, într-un rezumat de 
peste patru pagini de O. Chadwick, cu accentul pus pe cuprins 67 . 

Cei doi pelerini au debarcat la Thenesus, la gura de răsărit a 
Nilului, căutînd mînăstirea din Panephysis, a lui Pinufius, unde 
episcopul Archebius, un ermit, i-a introdus în grupul de pustnici, care 
trăiau în mlaştinile de sare ale deltei, printre care au strălucit Sfinţii 
Cheremon {care a ţinut şi prezidat Convorbirile a Xl-a — a XlII-a), 
Nestor (pentru a XlV-a şi a XV-a) şi Iosif (pentru a XVI-a şi a XVII-a), 
din seria a Ii-a, ale Sfîntului Casian, Pelerinii au fost foarte impresionaţi 
de rînduiala acestor Convorbiri duhovniceşti, pe care pustnicii Ie soco¬ 
teau de trebuinţă pentru lămurirea marilor lor probleme religioase, dato¬ 
rită trăirii lor în Duhul Sfînt, care le garanta autoritatea duhovnicească. 
Au debarcat apoi la Ddolcqs, la Nord-Estul deltei Nilului, unde au vi¬ 
zitat pe Avva Piamun, care i-a iniţiat în tainele vieţii singuratice la un 
alt nivel, în Convorbirea a XVIII-a. Avva Avraanx le-a vorbit într-o in¬ 
sulă aproape nelocuibdlă şi învăţătura lui a format ultima convorbire 
din cadrul celor douăzeci şi patru. 

Pelerinii s-au întors apoi în pustiul Panephysis, unde le-a vorbit 
Awa Ioan (în Convorbirea a XlX-a) şi Avva Pinufius (în Convorbirea 
a XX-a), despre pocăinţă. 

64. Convorbiri..., XI, 1 apud J.-C. Guy, op. cit., p. 19. 

65. Convorbiri..., XVII, 2 şi 5, apud Dom E. Pichery, op. cit., p. 13. 

66. V. op. cit., p. 13—16. 

67. O. Chadwick, op. cit., p. 14—18. 

După o lungă şedere în Wady Natrum, s-au îndreptat către pustiul 
Schitului, cu intenţia de a rămîne acolo tot restul vieţii. Preot şi îndru¬ 
mător al acestui centru principal din nordul Egiptului — plin de aşezări 
ermitice — era Avva Pafnutie, pe care Sf. Casian îl descrie astfel, 
într-un mod înflăcărat: «La acel nivel al sfinţilor, care erau ca nişte 
stele foarte luminoase în noaptea acestei lumi, am văzut pe cuviosul 
Pafnutie deosebit ca putere între ei prin marea strălucire a ştiinţei sale. 
El era preotul comunităţii noastre din pustia Schitului, în care a trăit 
pînă la sfîrşitul vieţii sale. Deşi locuia de tînăr într-o chilie la o 
depărtare de cinci mile de biserică, nu s-a mutat niciodată în alta mai 
aproape şi nici în anii bătrîneţii nu l-a supărat lungimea drumului, cînd 
venea sîmbăta şi duminica la biserică. Iar după slujbă nu se întoarcea 
cu mîinile goale, ci aducea pe umeri un vas cu apă de folosit pentru 
toată săptămîna, neprimind nici cînd avea nouăzeci de ani să-i facă acest 
serviciu unul dintre cei mai tineri. 

Din fragedă vîrstă s-a sîrguit cu atîta pasiune în şcolile călugăreşti, 
încît după puţină vreme de învăţătură în ele şi-a îmbogăţit deopotrivă 
deprinderea ascultării şi cunoştinţa tuturor virtuţilor. Biciuindu-şi toate 
pornirile prin exerciţiul smereniei şi al ascultării, şi-a nimicit pe această 
cale toate slăbiciunile şi şi-a întărit toate virtuţile cerute de canoanele 
mînăstirilor şi de învăţăturile vechilor Părinţi. Aprins de dorinţa de a 
se înălţa cît mai sus, s-a grăbit să pătrundă în toate tainele pustiei, 
pentru ca să se unească mai uşor cu Domnul, de care dorea să se simtă 
nedespărţit între cetele de fraţi, fără să-l mai atragă înapoi vreodată 
schimbările sorţii omeneşti. Intrecînd prin atîta zel chiar virtuţile ana¬ 
horeţilor, prin dragoste şi stăruinţă era mai presus de toţi în trăirea 
contemplării dumnezeieşti. Pătrunderea în locurile, mai întinse şi neum¬ 
blate ale deşertului, stînd atît de mult ascuns, uneori departe de ceilalţi 
anahoreţi, încît cu greu şi rareori era găsit, credeai că se bucură şi se 
desfătează de zilnica trăire laolaltă cu îngerii. Datorită acestor virtuţi 
ale lui, ceilalţi l-au poreclit cu numele de Bubalus (Bivol al 
deşertului)» 68 

Rezumăm mai departe expunerea vieţii sfinţilor Casian şi Gherman 
(după cartea Monseigneur-ului Guy, deoarece Dom Pichery a avut ten¬ 
dinţa de a cuprinde printre regiunile vizitate pe aproape toate cele 
descrise de Sfîntul Casian în epoca egipteană ; dar aceste cunoştinţe 
le-a putut avea, repetăm, prin contactele cu vizitatorii din respectivele 
ţări sau regiuni). Cei doi tineri pelerini au putut vizita toată regiunea 
Egiptului de Jos şi mijlociu, cu vestitele centre mînăstireşti d'n Nitria, 
Chiliile, Porfirion, Calame, etc. Dar centrul unde pare că au locuit. 


68. Convorbiri..., III, 1 ; apud J.-C. G u y, op. cit., p. 20. 

sub conducerea aceslui vestit Avvă Pafnutie (al cărui nume va fi folosit 
de Anatole France pentru personajul principal al celebrului roman 
«Thais», a cărui dramă se petrece în pustia egipteană) rămîne Schitul 
(mai la sud de Nitria şi Chiliile, acestea toate aflîndu-se în partea de 
apus a imensei delte a Nilului). Acolo se pare că locuiau şi călugării 
cărora Sfîntul Casian le atribuie celelalte Convorbiri, şi pe care, împo¬ 
triva smereniei lor absolute, i-a făcut celebri: Avva Moise (Convorbirile 
I-a — a Il-a), Avva Pafnutie (Convorbirea a IlI-a), Avva Daniel (Con¬ 
vorbirea a IV-a)), Avva Serapion (Convorbirea a V-a), Avva Teodor 
(Convorbirea a Vl-a), Avva Serinos (Convorbirea a Vil-a şi a VUI-a), 
Avva Isac (Convorbirea a IX-a şi a X-a), Avva Theona (Convorbirile a 
XXI-a, a XXII-a, XXIII-a), Avva Avraam (Convorbirea a XXI V-a) 69 . 
Vom preciza cu amănunte locul şi participanţii la fiecare Convorbire 
duhovnicească, cînd le vom descrie cuprinsul cu profunzimea şi inte¬ 
resul lor duhovnicesc. 

Amintim în treacăt numai impresia extraordinară pe care au făcut-o 
asupra Sfîntului Casian aceşti sfinţi inspiraţi. Iată, de pildă, ce spune 
despre Avva Moise din pustia Schitului: «Pustia schitică a fost a unuia 
dintre cei mai aleşi Părinţi din monahism şi loc a unei totale desăvîrşiri ; 
dar între atîtea flori minunate ale sfinţeniei, Avva Moise se deosebeşte şi 
mai mult prin parfumul mai suav al ascezei şi contemplării sale» 
(Convorbiri 1,1). 

Marele istoric al spiritualităţii, H. Bremond, a calificat întîlnirile din 
care au rezultat aceste «Convorbiri duhovniceşti», drept o adevărată 
«universitate a pustiei» 70 , iar «Convorbirile» au fost numite «confe¬ 
rinţe» de specialiştii care le-au studiat; vom cerceta într-un viitor a- 
propiat nuanţele acestor aprecieri. 

Faptul uluitor este că cei doi pelerini s-au întors la Betleem, după 
şapte ani de la plecarea în Egipt, pentru a primi binecuvîntarea de a 
rămîne în pustie pînă la sfîrşitul vieţii de la Părinţii de lîngă Peştera 
Naşterii Domnului 71 . în curînd, însă, au fost siliţi să părăsească Egiptul, 
din pricina unor tulburări confuze pentru ei şi ca urmare a unor acte de 
necrezut de tragice pentru ermiţii din Egipt. Din toate acestea a rodit, 
însă, cel mai mare bine pentru monahismul apusean şi cel universal, 
în general, prin împrejurările providenţiale, care au împins pe Sfîntul 
Casian spre Apus, unde a primit binecuvîntarea Bisericii pentru difuza¬ 
rea comorii nepreţuite a acestor Convorbiri duhovniceşti. 


69. cf. J.-C. Guy, op. cit., p. 21. 

70. V. H. Bremond, Ies Peres du desert, voi. I (Paris, 1927), p. XXIII. 

71. Convorbiri..., XVII, 30. 

d. Controversele din Egipt şi plecarea la Constantinopol şi Roma. 

Punctul de plecare al acestei furtuni năpraznice, diavoleşti, care a 
bîntuit cîţiva ani pustia Egiptului, se pare că a fost o oarecare rezervă 
a unor ermiţi faţă de ierahia bisericească, la care a reacţionat necreş- 
tineşte în special patriarhul Alexandriei, Teofil, susţinut de familia 
imperială. Istoria îi atribuie, de asemenea, principala acţiune perversă, 
care a dus la depunerea şi moartea marelui ierarh contemporan sieşi al 
creştinătăţii, Sfîntul Ioan Hrisostomul 72 . Contemplarea lui Dumnezeu, 
actul suprem al trăirii la nivelul cel mai înalt al desăvîrşirii pustnicilor, 
care depăşeau nevoinţele ascetice, punea problema dacă acest act 
datorat puterii dumnezeieşti îngăduia omului contemplarea a ceva 
vizibil «după chipul şi asemănarea omului» (făcut după chipul şi ase¬ 
mănarea lui Dumnezeu), sau făcea ca omul să se bucure de acţiunea 
spirituală, în cadrul energiilor necreate ale lui Dumnezeu. Antropomor¬ 
fismul era practica înaltei spiritualităţi ermitice a marilor centre 
egiptene din nord (cu excepţia Avvei Pafnutie, precum se ştia). 

Cel care se preocupase de această problemă îndeosebi era Origen ; 
marele lui discipol, Evagrie din Pont, silit să rămînă izolat în pustia 
Nitriei şi apoi în cea a Chiliilor, sistematizase învăţătura origenistă 
despre spiritualitatea absolută a lui Dumnezeu în scrieri greu accesibile 
nouă astăzi 73 plecînd de la nevoinţele ascetice : «Prin rugăciune, 
mortificare, — scrie J.-C, Guy—, prin ansamblul vieţii în pustie, 
călugărul trebuie să năzuiască să învingă toate patimile, să le stăpî- 
nească în aşa fel încît să poată ajunge la starea de nepătimire (în 
greceşte apatheia), în care, liberat de tot ceea ce-1 ademeneşte şi-l 
«distrează», curăţia inimii sale îl introduce la contemplarea spirituală a 
lui Dumnezeu cel nevăzut. Mai mult încă decît pocăinţa şi mortificările 
trupeşti excesive, meditaţia neîntreruptă a Sfintelor Scripturi este ceea 
ce îngăduie călugărului acest progres, aplicarea literară descoperind 
astfel puţin cîte puţin sensul misterios şi ascuns al Cuvîntului lui 
Dumnezeu» 74 . 

Unii specialişti cred că patriarhul Teofil ar fi susţinut, Ia începutul 
controversei, pe care el a dezlănţuit-o cu rele intenţii, părerile lui 
Evagrie, care a murit în anul 399. Căci în contextul acestor idei, el a 
osîndit cu asprime pe antropomorfişti în «Epistola pascală» din acel an, 

72. Smerenia împiedică, de asemenea, pe marii pustnici să revină în lume pri¬ 
mind onorurile ierarhiei. De pildă, Avva Amoniu, fratele celor trei fraţi inaţi, — om 
învăţat şi discipol hotărît al lui Origen —, şi-a tăiat urechea şi limba, atunci cînd 
Teofil l-a propus episcop, ca să-l atragă de partea lui cu fraţii săi. v. O. Chadwick, 
op. cit., p. 27. 

73. Vezi texte vechi siriace cu traducere franceză de M. A. Guillaumont, în Les 
six Centuries des « Kaphalia Gnostica », în «Patrol. Orientale», t. XXVIII, 1958, 

(în care, potrivit tradiţiei, indica'data Paştelui şi a începutului Postului 
mare, amintind, de asemena, credincioşilor unele îndatoriri morale şi 
învăţături doctrinare). Imensa majoritate a ermiţilor şi călugărilor 
ţineau această învăţătură în cadrul contemplaţiei practice în care ei ve¬ 
deau pe Dumnezeu ca în sfintele icoane şi ca pe Mîntuitorul întrupat. 
Sfîntul Casian descrie indignarea lor, la apariţia acestei epistole pe care 
au respins-o toţi, afară de Awa Pafnutie şi cei trei preoţi ai marilor 
comunităţi din Schit, şi au oprit citirea ei în cadrul slujbei. Awa Sera- 
pion, unul dintre cei mai respectaţi şi admiraţi din vremea sa în Egipt, 
pentru virtuţile şi asprimea vieţii sale, era prevenit în Epistolă, pentru 
greşeala lui din acest punct de vedere, avînd urmări grave prin influ¬ 
enţa pe care i-o acorda autoritatea sfinţeniei sale. 

Sfîntul Casian descrie apoi efectul pe care l-a produs venirea la 
Schit a învăţatului diacon Fotin, din Capadocia, rugat de Awa Pafnutie, 
pentru explicarea sensului credinţei adevărate al acestei învăţături. El a 
arătat că era greşită credinţa că maiestatea dumnezeiască invizibilă, 
augustă şi neînţeleasă ar putea fi mărginită de ceva, care ar avea forma 
şi asemănarea unui om. Ea este simplă, necompusă, netrupească şi fără 
chip, de aceea ochiul omului n-o poate vedea şi mintea lui n-o poate 
cuprinde. 

Serapion a fost aşa de pătruns de smerenia, pe care i-o cerea 
această învăţătură, încît s-a aruncat la pămînt plîngînd şi văitîndu-se 
că i s-a luat Dumnezeul în al Cărui chip credea şi I se închina şi nu mai 
ştia cui să i se închine 75 . 

Sfîntul Casian nu istoriseşte ce s-a mai întlmplat. Cum putea s-o 
facă, cînd ar fi fost lipsă de smerenie dacă se lăuda pe sine, care nu era 
antropomorfist, ci spiritualist ca Origen şi Evagrie. Smerenia l-a îm¬ 
piedicat, de asemenea, să Spună ceea ce istoriseşte Palladiu, descriind 
năvala monahilor la Alexandria, unde ar fi silit pe patriarhul Teofil să 
se întoarcă împotriva lui Origen, pe care-1 acuzau duşmanii că tăgă¬ 
duieşte învierea trupurilor şi îi aduceau şi alte învinuiri. Se ştie că Fer. 
Ieronim a fost categoric împotriva lui Origen, după ce-i tradusese cîteva 
opere în latineşte şi a susţinut pînă la capăt bătălia anti-origenistă a 
vicleanului patriarh, care voia acum să-l distrugă pe Sfîntul Ioan 
Hrisostom; şi a reuşit, precum se ştie, căci sub aripa ocrotitoare a 
marelui ierarh au aflat azil monahii «evagrieni», care au fost siliţi să 


75. Sftntul Casian, Convorbiri, X, 1—2. 

părăsească pustia Egiptului, urmăriţi de atacurile epistolare ale lui 
Teofil şi Ieronim. Printre aceştia erau şi Fraţii Lungi, cei pe care-i ura 
patriarhul Teofil şi cei doi pelerini. Cei mai mulţi, însă, fugiseră în 
Palestina, la episcopul Ioan al Ierusalimului. 

Sfinţii Casian şi Gherman erau încă în pustie în 399 cînd a apărut 
această Epistolă pascală, dar au părăsit-o la începerea atacurilor lui 
Teofil împotriva evagrienilor şi origeniştilor, dintre care şi ei făceau 
parte, ca şi Avva Pafnutie. Cei mai simpli, care au abandonat această 
învăţătură au fost iertaţi de Teofil, care nu-i urmărea pe ei. Sfinţii 
Casian şi Gherman au fost primiţi prieteneşte de Sfîntul Ioan 
Hrisostomul, care i-a hirotonit, pe primul diacon şi pe al doilea preot. 
Au rămas la Constantinopol pînă în anul 404. Impresia făcută asupra lor 
de marele ierarh a fost unică. Sfîntul Casian se declară legat pe toată 
viaţa de poporul lui Dumnezeu de la Constantinopol; de asemenea că 
este ucenicul şi opera lui Ioan 76 . 

Geniul oratoric şi sfinţenia au produs o impresie extraordinară 
asupra celor doi tineri. Sfîntul Casian va declara martir pe Sf. Ioan 
Hrisostom, de la care a învăţat tot ce ştie 77 . 

Specialiştii cred că şi cognomenul de Ioan a fost însuşit de Sf. Ioan 
Casian ca omagiu admirativ pentru marele orator al creştinităţii, Sf. 
Ioan Hrisostomul. Palladiu aminteşte că Gherman a făcut parte din 
delegaţia Bisericii de la Constantinopol la sinodul din 403 de la Stejar 78 . 
După aşa-zisa judecare a Sf. Ioan Hrisostom, decretul lui Arcadie din 
404 i-a obligat pe Sfinţii Casian şi Gherman să se repatrieze. Au primit 
însă, de asemenea, şi sarcina de a prezenta apelul Bisericii din 
Constantinopol la Roma, Papei Inochentie I, prin care apăra pe Sf. Ioan 
Hrisostom de calomniile lui Teofil şi a altor invidioşi. 

Sfîntul Casian ducea în inimă două chipuri luminoase : alături de 
acela strălucitor al Sf. Ioan Hrisostom, — el însuşi origenist fără în¬ 
doială —, şi pe al magistrului său filosof, Evagrie, a cărui operă o va 
difuza în Apus, actualizîndu-1 după nevoile de acolo şi introducînriu-1 
astfel în învăţătura apuseană 79 . 

76. In Despre întruparea Domnului contra lui Nestorie, VII, 31, ed. M. Petschenig 
in CSEL, voi. 17, 1888. 

77. Despre întruparea Domnului contra lui Nestorie, VII, 31, ibidem. 

78. P a 11 a d e, Dial. 2 şi 8. 

79. v. J.-C. G u y, op. cil., p. 24—26 şi Dom. E. P i c h e r y, op. cit., p. 17—18 
şi mai ales O. Chadwick, op. cit., p. 27—30. 

Odată cu plecarea din Egipt începe pentru Sf. Casian epoca vieţii 
active în Biserică, fiind preocupat mai ales de relaţiile Bisericilor între 
ele şi anume ale celei răsăritene cu Roma (după douăzeci de ani de 
viaţă contemplativă). 

întunecate de tăcerea absolută pe care Sf. Casian a păstrat-o în 
continuare — despre el şi despre Sf. Gherman—, cunoştinţele noastre 
sînt, evident, şi mai misterioase asupra desfăşurării vieţii sale în această 
epocă, care va dura zece ani. 

La Roma, în cadrul delegaţiei pentru apărarea Sf. Ioan Hrisostomul, 
a fost remarcat de papa Inochentie I care vorbeşte despre el în două 
epistole 80 ; de asemenea, a legat o prietenie pînă la moarte cu viitorul 
papă, Leon cel Mare, care-i va da o sarcină importantă mai tîrziu. După 
unii, Sf. Casian ar fi fost hirotonit preot la Antiohia de patriarhul 
Alexandriei, partizan al Sf. Ioan Hrisostomul, care l-ar fi delegat să 
obţină comuniunea cu Sf. Scaun 81 . După alţii, ar fi fost hirotonit preot 
la Roma. Sînt ipoteze, fără documente. Dar din această situaţie se poate 
trage o primă concluzie : Sf. Casian s-a bucurat de aprecierea şi uneori 
de stima şi prietenia unor personalităţi foarte înalte ale Bisericii din 
vremea sa, ca Sf. Ioan Hrisostomul şi viitorul papă Leon cel Mare. 

Prestigiul şi legăturile sale cu marii conducători ai Bisericii contem¬ 
porane şi cu episcopii locali, unde va poposi definitiv, îl vor ajuta să 
îndeplinească un plan măreţ, într-un cadru adecvat. Intr-adevăr, retra¬ 
gerea sa în Provence (rămasă neocupată de vizigoţii care jefuiseră 
Roma, Italia, Franţa şi s-au oprit în Spania, ţinîndu-le ocupate din 414 
pînă la 435), a fost mijlocul care i-a uşurat munca de scriitor şi cea de 
misionar. Sosit în 415 la Marsilia, el întemeiază acolo, după mărturia 
lui Ghenadie, «două mînăstiri adică una de călugări şi alta de călugăriţe, 
care există şi astăzi», identificate cu cea de la Saint Victor şi de la Saint 
Sauveur 82 . Acolo mai existau două mînăstiri. Episcopul Castor al 
Apt-ului înfiinţase de curîmd pe cea de la Mânerfes ; iar la Lerini a găsit 
una imensă, condusă de episcopul Honorat. In împrejurimi se nevoiau 
cîţiva emiţi. 

80. Papa Inochentie I, Epistolele a XlX-a şi a XX-a. 

81. cf. E. Griffe, Cassien a-t-il ete prătre d'Antioche 1, în *BulI. de Litter. 
Eccles. de Toulouse » (1954, p. 140—145). cf. J.-C. G u y, op. cit., p. 27. 

82. vezi: L. Laurin, Notice sur l'ancienne Abbaye St. Victor de Marseiile, 
(ed. VII-a, Marseiile, 1957), apud J.-C. G u y, op. cit., p. 28. 

In primul rînd pentru aceşti călugări, călugăriţe şi ermiţi şi pentru 
cele două mari centre mînăstireşti întemeiate de el va începe măreaţa 
lui operă de scriitor. O făcea la cerere şi cu înalte aprobări ale autori¬ 
tăţilor superioare bisericeşti locale care cunoşteau nevoinţele sale 
pustniceşti şi activitatea sa din pustiile Egiptului 83 . Viaţa sa sfîntă şi 
prestigiul şi înaltele sale relaţii în Biserică îi vor uşura publicarea şi 
publicitatea operelor sale local, iar valoarea lor unică le va generaliza 
în toată Biserica după moartea sa. 

Ele sînt două lucrări mari, cu cuprins duhovnicesc, interesînd în 
special monahismul şi una dogmatică privitoare la întruparea Domnului. 

Cea dintîi, intitulată «Aşezămintele mînăstireşti» a fost publicată în 
anul 417—418 şi se ocupă cu «felul de a trăi In comunităţi şi modurile 
de apărare împotriva celor opt păcate principale». Această lucrare are 
două părţi. în primele patru cărţi (sau capitole) expune exteriorul vieţii 
monahale: îmbrăcăminte, rugăciune şi psalmodierea la slujbe şi 
formarea ucenicilor (novicilor). In celelalte opt cărţi (capitole) sînt 
expuse cele opt păcate capitale şi anume : lăcomia, desfrînarea, iubirea 
de. arginţi, mînia, tristeţea, acedia sau neliniştea, slava deşartă, mîndria. 

In anul 420, Sfîntul Casian publică prima serie de zece « întreţineri» 
sau «Convorbiri duhovniceşti», în cadrul pelerinajului duhovnicesc al 
sihaştrilor pustiei Egiptului, prezidate de cîte un bătrîn. Necunoscîndu-se 
documente păstrate, metoda folosită etc., este evident că Sf. Casian, 
condus de o smerenie uluitoare, a atribuit pustnicilor citaţi o mare parte 
din munca sa proprie, de amplificare din experienţa şi din lecturile 
personale, precum şi de sistematizare, pentru a li se uşura primirea 
învăţăturii în formă de dialog. 

In anul 426, Sf. Casian publică a doua serie de şapte «Convorbiri 
duhovniceşti», cu care «suplineşte lipsurile sau părţile întunecate, care 
ar putea micşora valoarea învăţăturii despre desăvîrşire, expusă în 
lucrările precedente». Unele chiar reiau, la alt nivel, sau din alt punct 
de vedere, ceea ce învăţau primele zece «Convorbiri» din seria prece¬ 
dentă. (în cea de a XlII-a expune raportul dintre har şi libertate, com- 
bătînd indirect predestinaţianismul Fer. Augustin, fără a-1 numi şi 
reliefînd sfintele nevoinţe ale pelerinilor pustiei). 

între 426 şi 429 a apărut a treia serie a Convorbirilor (de la a 
XVIII-a pînă la a XXIV-a). Ea se adresează pustnicilor, pe cînd primele 

două se adresau monahilor trăind în mînăstiri şi care «vor primi astfel 
în chiliile lor pe autorii acestor Convorbiri cu cărţile lor, cu care se vor 
întreţine în toate zilele, le vor pune întrebări şi vor asculta răspunsurile 
lor» — scrie autorul în Prologul lor. Căci este vorba de nişte îndrumă¬ 
tori plini de discernămînt pentru a feri de paşi greşiţi în acest pelerinaj, 
mereu vechi şi mereu nou, care ne duce la unirea cu Dumnezeu, renun- 
ţînd la noi înşine 84 . 

Ultima lucrare, «Despre întruparea Domnului, împotriva lui 
Nestorie», apărută în 430, la cererea arhidiaconului Leon, viitorul Papă 
Leon cel Mare, are meritul de a fi unul dintre instrumentele pregătitoare 
ale viitorului Sinod al III-lea ecumenic din Efes, ţinut un an mai tîrziu. 
El accentuează aici învăţătura că Maica Domnului este «Theotokos», 
Hristos este Dumnezeu adevărat şi om adevărat; de aceea el poate în- 
dumnezei pe monah, ca pe oricare credincios. Altfel, simpla imitare a 
Domnului Hristos presupune că El s-a întrupat nu ca să răscumpere 
neamul omenesc, ci pentru a ne da exemple şi în felul acesta oamenii, 
prin virtuţile lor, ar primi aceeaşi răsplată ca şi Mîntuitorul prin ale 
Sale 85 . însemnătatea celor două categorii de opere se va deosebi din 
ce în ce mai mult odată cu trecerea timpului, pentru Biserica creştină. 

e. Biruinţa marilor nevoinţe. Născut în epoca triumfului credinţei 
creştine după încetarea prigoanelor şi primirea ei ca religie de stat, 
adică într-o epocă în care împărăţia cerească trebuia să urmeze eonului 
lumesc şi pămîntesc, Sf. Casian a pledat prin viaţa şi prin întreaga sa 
activitate pentru valoarea supremă a vieţii pustniceşti, ca mijloc de 
înfrîngere a vieţii păcătoase prin depărtarea de lume şi unirea cu Zidi¬ 
torul a toate prin asceză şi contemplare. Aşa a reliefat valorile ermiţi- 
lor — ca rugăciune continuă şi contemplare, autoritate de la Dumnezeu 
prin unirea cu El — şi -cele chinovitice, punînd în centru liniştea şi 
ascultarea, care nu le exclud pe cele dinainte, ci năzuiesc spre ele. Este 
fundamentul, simplificat oarecum, plecînd de la practica virtuţilor 
ascetice şi a actualităţii evanghelice, din Egipt. El se va întinde după 
moartea Sfîntului Casian prin scrierile sale şi prin conducătorii Bisericii 
Apusene — fapt de care va fi conştientă şi cea Răsăriteană, prin 
traduceri în circulaţie şi prin capete luminate ca Fotie —, extinzîndu-se 
pînă în Irlanda şi circulînd în toată Europa Apuseană. Sf. Benedict, 

84. J.-C. Guy, op. cit., p. 31. 

85. Sfîntul Casian, De Incarnatione, I, 3; apud Idem, ibidem, p. 33. 

marele inspirator şi organizator al vieţii monahale în Apus, îl va actua¬ 
liza, universaliza şi permanentiza, ca pe un adevărat urmaş al Sfinţilor 
Apostoli. 

Specialiştii — ca O. Chadwick —, amintesc că veacul său înregis¬ 
trează două personalităţi care l-au dominat: Fer. Augustin şi Sf. Casian. 
Stăpînit de duhul invincibil al smereniei evanghelice, deci fără voia şi 
intenţia lui, Sf. Casian va fi implicat într-o polemică dogmatică, la care 
nu va replica absolut nimic, deşi ea va continua ani de-a rîndul. Se vor 
amesteca alte personalităţi, ucenicii săi şi ai Fer. Augustin — pro şi 
contra — uneori chiar de ai săi, contra sa, dar el nu. A fost vorba, 
precum vom vedea la analiza celei de a XlII-a Convorbire duhovniceas¬ 
că, despre raportul dintre harul dumnezeiesc şi libertatea omenească, 
dacă anume, omul trebuie să participe la mîntuirea sa — ceea ce consti¬ 
tuia de fapt problema centrală pentru emiţi în general, care sacrificau 
totul pentru mîntuirea lor — fără ca prin aceasta să-şi atribuie merite. Sf. 
Prosper a luat atitudine împotriva afirmaţiei Sf. Casian că Dumnezeu 
vine cu ajutorul Său total acolo unde vede o scînteie de bunăvoinţă din 
partea omului. 

Biserica Răsăriteană, cu Sf. Ioan Hrisostomul în frunte,— de ase¬ 
menea cu Părintele ermiţilor lumii, Sf. Antonie cel Mare —, a acceptat 
această formulă. Dar unii teologi fruntaşi din veacul nostru, atît ai 
Bisericii Romano-Catolice, ca un Dom Pichâry şi Guy, cît anglicani ca 
Prof. O. Chadwick şi alţii —, fără să ţină seama de faptul că predestina- 
ţianismul Fer. Augustin n-a fost acceptat oficial decît de Biserica 
Reformată—, au susţinut acest predestinaţianism mai departe de-a 
lungul istoriei Sfîntului Casian. Această polemică l-a umbrit oarecum ; 
dar ea n-a putut să facă să apună autoritatea sa duhovnicească, care a 
rămas neştirbită. Iar în vremea noastră problema importanţei operei 
Sf. Casian pentru spiritualitatea creştină i-a dat un nou avînt, discuţiile 

j 

asupra originii sale arătînd o actualitate absolută a spiritualităţii Sf. 
Casian pentru teologi. 

Nu vom putea da aici decît un rezumat al istoriei triumfului operei 
acestui dobrogean din Scythia-Minor,- pentru expuneri mai largi, 
trimitem la finele operelor lui O. Chadwick, J.-C. Guy, Dom C. Pichâry 
şi Philip Rousseau şi la cele ale teologilor români, în frunte cu Pr. prof. 
I. Coman, citaţi la bibliografie. 

In primul rînd vom constata că sub formă de sentinţe monastice, 
traduse în greceşte, parte din operele Sf. Casian s-au răspînddt prin acele 
Apophtegmata Patium în toată lumea creştină. 

Patriarhul Fotie, prin scrierile sale, aminteşte că înainte de veacul al 
X-lea existau traduceri greceşti prescurtate, care, deci, îndestulau şi 
lipsurile lumii creştine de limbă greacă. S-au găsit de pildă rezumate ale 
Convorbirilor duhovniceşti a Il-a şi a VH-a 88 Prof. C. I. Diovouniotis 
a descoperit şi el traduceri greceşti ale Convorbirilor duhovniceşti I, II, 
VII şi VIII şi, în 1913, le-a publicat 87 . De asemenea, parţial, a fost inclus 
în Filocaliile ortodoxe, greacă, rusă şi română (cu excepţia celei ruseşti 
a Episcopului Thofan care a publicat cea mai mare parte din operele 
sale) M . 

Unii dintre papi au fost cei mai entuziasmaţi de capodoperele 
duhovniceşti ale Sf. Ioan Casian. Amintim mai întîi pe contemporanul 
său, Sf. Leon cel Mare, care l-a înconjurat tot timpul cu o apreciere şi o 
simpatie constantă, el fiind cel care a insistat ca Sf. Casian să dea lumii 
creştine, înaintea Sinodului de la Efes, lucrarea dogmatică împotriva 
ereziarhului Nestorie. In anul 597, Sf. Grigore cel Mare a scris o 
scrisoare către stareţa unei mînăstiri din Marsilia, zidită în onoarea 
«Sf. Casian», întărind cu aceasta cultul marsilian în cinstea marelui 
patron duhovnicesc al Marsiliei, Specialiştii au constatat că papa 
Grigore cel Mare s-a folosit în mod curent de operele Sfîntului Casian, 
pentru care a manifestat un adevărat cult 89 . 

De-a lungul veacurilor Mînăstirea Sf. Victor, — ctitoria Sf. 
Casian—,a devenit fruntaşă şi bogată în Franţa catolică, la rezidirea 
cetăţii Marsilia. In 1362 stareţul ei devine papa Urban al V-lea; el n-a 
uitat mînăstirea lui şi pe marele ei întemeietor, la mormîntul căruia, 
zidit pe patru pilaştri, ardea continuu o lumină. El a poruncit să-i fie 
împodobit capul cu o chivără de argint, peste care s-a aşezat o mitră de 
aur şi de argint cu pietre scumpe ; pe chivără a poruncit să se graveze 
cuvintele «Capul Sfîntului Casian» *°. 

86. Patriarhul Fotie, Bibliotheca, cod. 197, apud. J.-C. Guy, op. cit., 

p. 60. 

87. Apud O. Chadwick, op. cit., p. 157, nota 2. 

88. Cea dnitîi care l-a inclus a fost Filocalia grecească de la Veneţia, din 1782 
a doua a fost aceea a episcopului Teofan, cu un cuprins mult mai bogat, şi a IlI-a 
cea românească, voi. I, Sibiu, 1946, p. 95—142. 

89. cf. J.-C. Guy, op. cit., p. 60. 

90. vezi O. Chadwick, op. cit., p. 158—9. A se vedea descrierea identică fă¬ 
cută mormîntului Sf. Casian din Marsilia de Dr. G h e r a s i m T i m u ş, Episcopul 

Dar Sfîntul Casian a cîştigat pentru totdeauna întîietatea duhovni- 
nicească în Apus prin încorporarea învăţăturii lui în Regula benedictină. 
Capitolul al XLII-lea al acestei Reguli cere ca unul dintre fraţi să 
citească la masă pentru obşte din Convorbirile duhovniceşti, sau din 
«Vieţile Părinţilor» (egipteni), sau din alte cărţi de edificare. Iar în 
capitolul al LXXIII-lea recomandă împlinirea vidului duhovnicesc cu 
meditaţii asupra Bibliei Părinţilor, asupra Conferinţelor sau Aşezămin¬ 
telor chinovite ale Sfîntului Casian, sau asupra Regulii Sf. -Vasile cel 
Mare. Se constată că meditarea continuă asupra scrierilor Sf. Casian a 
dus la o influenţă reciprocă a Regulii şi a operelor Sf. Casian de la 
început pînă la sfîrşit, una continuînd şi împlinind pe cealaltă, desăvîr- 
şind-o şi actualizînd-o neîncetat 91 . 

La menţinerea gloriei sale au contribuit şi mistici, mai ales majori¬ 
tatea marilor teologi medievali, care au făcut din operele Sf. Casian, 
lectura lor zilnică preferată. Printre ei se amintesc : Alquin, Petru 
Damian, Dominic, Toma de Aquino, Ignaţiu de Loyola, Tereza de Avila, 
Francisc de Sales etc. 92 . 

Acuzaţia că Sf. Casian e vinovat de semipelagianism, datorită 
formulei că o scînteie de bine din partea omului aduce ajutorul harului 
dumnezeiesc, a dus pentru apuseni discutarea învăţăturii sale, fără ca 
aceasta să poată aduce întru totul umbrirea autorităţii sale duhovniceşti 
în Biserică. 

Astfel, din pricina acuzaţiilor lui Prosper, îndată după moartea Sf. 
Casian, un admirator al lui i-a revizuit opera şi a publicat-o într-o formă 
prescurtată. 

Faustus, făcut stareţul mănăstirii de la Lerini după moartea lui, a 
devenit marele apologet al operei Sf. Casian şi duşmanul pînă la moarte 
al predestinaţianismului augustinian, mai ales după ce a devenit episcop 
de Riez. In schimb, episcopul african Victor va publica o ediţie epurată 
(de Convorbirea duhovnicească a XlII-a şi altele), iar Casiodor a obligat 
pe călugării din Vivarium — în Italia de Sud —, să mediteze continuu 
cele două opere principale ale Sfîntului Casian, avertizîndu-i însă îm¬ 
potriva învăţăturii despre raportul har-libertate la Sfîntul Casian. în 
această atmosferă de adversitate relativă, întreţinută de predestinaţia- 

Argeşului, în «Dicţionarul Aghiogratic cuprinzînd pe scurt vieţile sfinţilor » (Tipografia 
Cărţilor Bisericeşti, Buc., 1898), p. 158, unde se dau pe scurt, corect, informaţiile pri¬ 
vind locul de origină, pelerinajul, activitatea, operele şi moartea lui. 

9.1.. v. O. C h a d w i c k, op. cit., p. 154—156. 

92. Idem, Ibidem. 

nişti, episcopulCesariu de Arles —fost călugăr la Lerini totuşi, devenit 
apoi conducătorul curentului augustinian, — a cerut unei adunări de 
episcopi pentru sfinţirea unei Biserici, în 529, să condamne învăţătura 
cusiană că prima mişcare a voinţei poate fi făcută fără harul dumne¬ 
zeiesc ; dar în acelaşi timp a condamnat predestinaţia şi a citat modelele 
Zacheu, tîlharul pocăit şi Corneliu sutaşul, rămînînd ambiguu prin îm¬ 
părţirea părerilor celor prezenţi. 

Au circulat, de asemenea, pînă în sec. al Vl-lea şi alte documente, 
care puneau printre cei discutaţi pe Sf. Casian. In această categorie îl 
pune pe Sf. Casian şi Dionisie cel Mic (tot călugăr scit), în marea lui 
colecţie de canoane înaintate papei de la Roma, în veacul al Vl-lea. 
Toate aceste diminuări sub diferite forme au rămas fără urmări, fiindcă 
erau locale şi lipsite de autoritate în Biserică •, prestigiul Sf. Casian 
mergea crescînd... 

Mai important a fost un edict autoritativ al unui papă, emis, nesi¬ 
gur, şi care a fost atribuit pe rînd papei Damasus (366—384), papei 
Gelasiu (492—496) şi papei Hormisdas (514—523), — pînă la sfîrşit 
rămînînd atribuit unui sinod roman, ţinut sub preşedinţia papei Gelasiu, 
încorporat în colecţia Burchard de la Worms şi în aceea a lui Graţian. 
Prin acest edict se osîndea acelaşi punct de învăţătură, dar nu a reuşit 
să diminueze întru totul autoritatea Sf. Casian. 

Un augustinian ca Fulgenţiu de Ruspe a fost aşa de impresionat de 
lectura Aşezămintelor şi Convorbirilor duhovniceşti, încît a întreprins 
după aceea un pelerinaj In Egipt ; alt augustinian, Cesariu de Arles, 
inspiratorul Sinodului de la Orange din 529, a folosit pe larg Convor¬ 
birile la redactarea regulilor pentru călugări. In diferite centre monahale 
apusene se foloseau acum în mod obişnuit operele Sf. Casian, alături de 
cele ale Sf. Vasile, pentru ca apariţia benedictinismului să generalizeze 
definitiv importanţa operei Sf. Casian, folosit pe larg şi impus de marele 
întemeietor al celui mai bine organizat ordin călugăresc, cel benedictin 
— evident cu schimbări şi amplificări în decursul veacurilor. Nici 
Smaragdus — cu «Diadema monahilor», de pe la 819, pe care o însoţeau 
«Conferinţe proprii», nici Grimlaic, cu citirile din «Cuvintele Părinţilor 
din Egipt», adăugate ceva mai tîrziu, nu a reuşit să-l înlocuiască. 
Apogeul Evului Mediu apusean, chiar dogmatic sau mistic, a rămas mai 
departe sub influenţa generală a Sfîntului Casian. 

S-a observat totuşi că în Apus edictul gelasian a admis o oarecare 
umbră asupra Sf. Casian; ea s-a manifestat în calendarul apusean. 
Marsilia n-a ţinut seama de ea : Papa Sf. Grigore cel Mare, creînd o 
mînăstire în onoarea lui şi menţinînd sărbătoarea morţii Sf. Casian la 
23 iulie, ţinută încă din veacul al V-lea cu fast unic din sudul Franţei, 
arunca o lumină totală asupra acestei umbre. Iar podoabele mormîntu- 
lui său amintite, acordate de papa Urban al V-lea a dat un impuls 
răspîndirii în toată Biserica creştină a cultului său. 

La greci s-a introdus ziua sa în Mineie la 29 februarie, în anii 
bisecţi şi la 28 februarie pentru ceilalţi ani cu descrierea pe scurt a 
vieţii sale. 

Amintim aici cele trei tropare ale sale, care se cîntă pe tot anul şi 
la sărbătorirea altor cuvioşi: 

«întru tine, Părinte, cu osîrdie s-a mîntuit cel după chip, că luînd 
crucea ai urmat lui Hristos şi lucrînd ai învăţat să nu se uite la trup, 
căci este trecător, ci să poarte grijă de suflet, de lucrul cel nemuritor. 
Pentru aceasta şi cu îngerii se bucură Părinte (N) duhul tău». 

«Locuitor al pustiului şi înger în trup şi de minuni făcător te-ai 
arătat de Dumnezeu purtătorule Părintele nostru (N) cu postul, cu prive¬ 
gherea, cu rugăciunea, cereştile daruri luînd, vindeci pe cei bolnavi şi 
sufletele celor ce aleargă la tine cu credinţă. Slavă celui ce ţi-a dat ţie 
putere; slavă celui ce te-a încununat pe tine ; slavă celui ce lucrează 
prin tine tuturor tămăduiri». 

«Cu curgerile lacrimilor tale, nerodirea pustiului o ai lucrat şi cu 
suspinurile cele dintru adînc, spre însutite ostenele o ai făcut roditoare. 
Şi te-ai făcut luminător lumii, strălucind cu minunile (N), Părintele 
nostru. Roagă-te lui Hristos Dumnezeu, să mîntuiască sufletele 
noastre» 93 . 

Apariţia numelui Sf. Casian în calendarul ortodox numai în anii 
bisecţi nu putea rămîne fără un efect negativ, care s-a manifestat mai 
ales în folclorul religios rusesc — şi la alte popoare ortodoxe — prin 
aşa zisa «legendă a anului bisect». în această legendă Sf. Casian i se 
reproşează fuga de lume în pustie, ca şi cum rugăciunile sale de acolo 
n-ar aduce nici un ajutor pentru Biserică, pentru transfigurarea lumii şi 


93. Citat din Minei. 

a materiei In general, năzuind spre un pămînt nou şi cer nou 94 . Supersti¬ 
ţiile religioase (mai ales începînd cu influenţa romano-catolică, resim¬ 
ţită In Rusia în sec. al XVII-lea, care aducea oarecare îndoială asupra 
dreptului la o zi în calendar a Sf. Casian, după ce i s-a atribuit în forma 
aceasta curioasă în împrejurări necunoscute) au fost mai mult nefavo¬ 
rabile. Din această pricină chiar, se crede că numele de Casian e mai 
puţin dat copiilor ortodocşi. 

Acest fapt n-a împiedicat traducerea — în general parţială — şi la 
ortodocşi, a unor opere ale Sf. Casian. 

Mai supărător ar putea fi faptul că în continuarea luptei augusti- 
niene-casiene se face şi aici elogiul talentului literar extraordinar al Fer. 
Augustin, neţinîndu-se seama de frumuseţea unică a operei duhovniceşti 
a Sf. Casian şi de ceea ce a impresionat pe toţi admiratorii Sf. Casian: 
smerenia, care l-a împiedicat să-şi atribuie vreun merit şi să exalte altă 
frumuseţe decît cea' dumnezeiască. Pe de altă parte, evitînd exagerările 
predesstinaţianismului, a pus în relief asprele nevoinţe ale ermitajului şi 
apoi a arătat că viaţa în mînăstiri este cu mult mai uşoară, asigurînd 
astfel mîntuirea şi pacea comună. Aşa a dat monahismului apusean 
un fundament înţelept, mai potrivit cu aspiraţiile lui religioase, creînd o 
tradiţie nouă în monahismul creştin. 

In felul acesta, cu o experienţă bogată de zeci de ani în pustiile 
Egiptului şi cu o pătrundere psihologică excepţională, trăind în lumea 
marilor sfinţi creştini ai epocii sale, Sfîntul Casian a putut oferi creşti- 
nităţii o hartă a Urcuşului fericit al sufletului spre zările luminoase ale 
împărăţiei cereşti în rugăciune neîntreruptă şi lumină dumnezeiască 9S . 

Romano-catalicul Dom E. Pichăry încheie studiul său introductiv 
la operele Sf. Ioan Casian cu aprecierea că «chiar în afaia mînăstirilor, el 
a fost din ce în ce mai mult privit ca magistrul prin excelenţă al căilor 
ascetice şi mistice. Lucrările sale au extins acţiunea lor la Biserica 
întreagă şi au exercitat o influenţă capitală asupra dezvoltării spiritua¬ 
lităţii catolice. Pînă în secolele moderne, în ciuda unei eclipse parţiale 
ale cărei raţiuni n-ar fi poate greu de găsit, fie în declinul marelui ordin 
mînăstiresc, fie în caracterul nou pe care-1 îmbracă în multe mediuri 

94. în această legendă este pus în contrast cu Sfîntul Nicolae, care a fost pre¬ 
zent în mijlocul lumii împovărate de griji şi nevoi, ajutînd de pildă unui ţăran să 
pornească un car înţepenit, sau salvînd un marinar de la naufragiu — lucru de la 
care Sf. Casian era absent, fiind în pustie, Cf. A. G r a t i e u x, A. S. Khomiakov et 
Ie mouvement slavophlle, voi. I, (col. «Unam Sanctam», nr. 6, Paris, 1939), p. 191 
şi O. Chadwick, op. cit., p. 160. 

95. Pentru partea aceasta istorică a se vedea ultimul capitol (al Vl-lea), al admi¬ 
rabilei cărţi despre Sfîntul Ioan Casian, a Prof. Owen Chadwick, Influenţa, p. 

) 148—162. 

spiritualitatea, ele nu încetează de a fi gustate şi nici de a fi folosite ; 
numeroase traduceri se silesc să le pună la îndemîna unui public mai 
vast. .. sufletele care vor învăţa să-l cunoască, surprinse şi încîntate 
de o operă atît de antică şi totuşi atît de nouă, nu se vor sătura să bea 
din această apă mereu abundentă şi savuroasă» 96 . 

Plini de entuziasm, teologii români, în frunte cu patrologul Coman, 
au umplut în vremea noastră reviste cu articole interesante, accentuînd 
elementul «scit», adică românesc şi nu «roman», adică de la Roma (cu 
toată legătura intrinsecă a lor) şi demonstrînd încă neconfirmatele 
întrutotul de «documente şi monumente», ipotezele deductive din afir¬ 
maţia lui Ghenadie de Marsilia, întărită definitiv tocmai în vremea 
noastră de apariţia celor trei studii-semnal despre Sfîntul Casian, ale 
lui Pichery, Marrou, Chadwick. Ele au fost amintite într-o recenzare 
specială, care arată bogăţia şi diversitatea cuprinsului lor 97 . 

96. Dom E. Pichery, op. cit., p. 68. 

97. Ne referim la anumite părţi ale studiilor teologilor români, dintre care amin¬ 
tim aici mai ales pe ale Pr. prof. I. Coman, pe ale I. P. S. Mitropolit Nestor 
al Olteniei, Arhim. prof. V e n i a m i n M i c 1 e, Pr. N. N i ş c o v e a n u, şi alţii. 


Prof. N. CHIŢESCU 

1. INTRODUCERE 


Pentru a face cunoscut împrejurările în care a conceput acest tratat 
(cu un titlu interesant, fiindcă uneşte două probleme cu un conţinut 
deosebit: primul de organizare bisericească, iar al doilea duhovnicie), 
Sfîntul Casian îl împodobeşte şi cu o prefaţă, în care lasă neexplicată 
această curiozitate a titlului. Aşa obligă pe cititor să reflecteze la ea, 
dacă nu-şi aduce aminte îndată de chemarea la luptă a creştinilor din 
mai multe texte ale sfîntului Pavel, ca de pildă din I Cor. 9, 24—26 şi de 
descrierea îmbrăcăminţii creştinului cu toate armele lui Dumnezeu, din 
Efeseni VI, 10—18, unde rugăciunea le încununează pe toate, solicitată 
fiind şi de la Efeseni de marele Apostol al neamurilor. Prefaţa este însă 
foarte preţioasă şi fiindcă ne arată care au fost sarcinile în folosul 
Bisericii Apusene pe care le-a primit Sfîntul Casian fiind rugat de Sfîntul 
Castor de la Apta Iulia din Galia Narboneză (din Sudul Franţei de 
astăzi), pe la 420, afilîndu-se la Marsilia. I se ceruse să descrie viaţa 
monahilor (călugări sau sihaştri) din Pustiile Egiptului (ca aceea a 
Schiturilor, din Nordul Egiptului) şi organizarea mînăstirilor din Egipt 
şi Palestina, unde trăise mai bine de optsprezece ani. Se precizase chiar 
că, după terminarea descrierii «Aşezămintelor mînăstireşti...», să 
urmeze o nouă serie de zece «Convorbiri duhovniceşti cu Părinţii 
egipteni», care să înfăţişeze viaţa pustnicească egipteană, — plan măreţ 
care se va dovedi a fi totuşi prea mic pentru amploarea tuturor tainelor 
şi profunzimilor acestei trăiri harice supranaturale şi din care pricină se 
va extinde pînă la numărul douăzeci şi patru. 

Intre timp, aşa cum vedem în Prefaţa acestor «Convorbiri duhovni¬ 
ceşti ... », vrednicul Episcop Castor, ctitor al unei mînăstiri, care ceruse 
aceste temeluiri, în special pentru călugării din această mînăstire, dar şi 
pentru altele asemenea, părăsise lumea aceasta şi Sfîntul Casian, 
amintind acestea, a închinat această a doua operă fratelui Sfîntului 
Castor, Episcopul Helladiu şi Episcopului Leonţiu. Sfîntul Casian îi 
făgăduieşte că se va sili «să înfăţişeze, cu ajutorul lui Dumnezeu, 
rînduielile şi regulile mînăstirilor acelora, precum şi rădăcinile, cauzele 
şi tămăduirea, după învăţătura lor, a celor opt păcate, cele mai grele, 
semnalate de ei». Nu se va preocupa de partea miraculoasă a vieţii 
monahilor şi va înfăţişa în descrierea sa numai cele văzute şi trăite în 







60 


SFINTUL IOAN CASIAN 


Egipt, unde se continuă rînduielile Sfinţilor Părinţi, încă de la începutul 
predicării apostolice. Totuşi, după modelul mănăstirilor din Palestina şi 
Mesopotamia, va îndulci şi el rînduielile celor care, după tradiţia 
egipteană sînt prea grele pentru regiuni cu clima mai aspră şi cu felurite 
datine de viaţă (ca acelea din Galia de Sud). 

(Se ştie că s-a pus la îndoială Scrisoarea Sfîntului Castor, dar 
însemnătatea unica pe care a avut-o opera Sfîntului Ioan Casian pentru 
monahismul şi viaţa duhovnicească apuseană, la cel mai înalt nivel, nu 
ne îngăduie a mai pierde timpul cu probleme care n-au nici o însem¬ 
nătate în privinţa aceasta). Amintim numai că în manifestarea unei 
smerenii umilitoare, acest adevărat stîlp al monahismului creştin 
universal, nu ştie cum să înalţe mai presus de toţi ceilalţi, pe cele care 
l-a solicitat să descrie viaţa monahală pe care o trăise peste optsprezece 
ani printre sfinţii pustnici răsăriteni, proclamînd în acelaşi timp incom¬ 
petenţa proprie, sub pretextul că experienţele vieţii sale duhovniceşti 
sînt lucrări trăite de demult şi, în cursul anilor, s-au putut uita. A lăudat 
pe Sf. Castor că nu s-a mulţumit cu exemplul propriei sale vieţi sfinte, 
ci i-a cerut Sf. Casian descrierea unor lucruri care nu se pot cuprinde 
cu inima şi cu mintea, în mod mulţumitor, ele fiind «complicate, tainice 
şi sfinte». Căci, mărturiseşte marele ascet răsăritean, deşi a trăit din 
copilărie mulţi ani printre monahi, totuşi, rupt de atîta vreme din comu¬ 
niunea zilnică şi de pilda vieţii lor, şi le aminteşte cu greu, ele 
sprijinindu-se pe experienţă şi neputînd, de altfel, nici fi înţelese şi 
reţinute de alţii, numai printr-o învăţătură încredinţată prin cuvinte. 
La aceste greutăţi smerenia Sf. Casian adaugă şi neîndemînarea lui la 
scris (deşi, precum ştim, la cererea Sf. Leon cel Mare, el scrisese tratatul 
dogmatic foarte apreciat împotriva lui Nestorie), amintind exemplele de 
artă înaltă, ca fiind copleşitoare pentru el, ale Sf. Vasile cel Mare şi ale 
Fer. Ieronim. 

Va da, totuşi, ascultare rugăminţii Sf. Castor, în nădejdea că va fi 
primit cu bunăvoinţă ceea ce va putea oferi — rod al experienţei proprii 
prin pustiuri şi printre pustnici. 

Viaţa ascetului e o luptă 

Trecerea la descrierea rînduielilor monahale, cu patru capitole sim¬ 
ple (pe care Sf. Casian le numeşte «cărţi» şi noi vom menţine această 
denumire), despre veşmintele călugăreşti, despre rugăciunile de noapte, 
apoi despre cele de zi şi, în sfîrşit, despre condiţiile formării novicilor, 
lămureşte taina unităţii titlului dublu al acestei opere : Viaţa creştină 
este luptă, o luptă pe viaţă şi pe moarte cu răul, întruchipat în diavol, 

iar creştinul este un soldat care se războieşte pentru viaţa de veci în 
împărăţia veşnică a Domnului nostru Iisus Hristos. 

Am amintit că viaţa ascetului este depărtarea de această lume a 
păcatului, avînd ca prototip ieşirea din Egipt. De aceea, Sf. Nil numeşte 
pe ascet «un războinic care atacă patimile». în prologul Regulilor 
sale, Sf. Benedict, discipolul Sf. Ioan Casian, scrie că orice candidat la 
viaţa ascetică şi călugărească trebuie să fie un soldat gata să lupte 
pentru Iisus Hristos şi pentru această bătălie îmbracă nobilele arme ale 
ascultării, cu deosebirea că chinovitul luptă supus unei reguli şi unui 
avvă, pe cînd ermitul continuă o luptă împotriva diavolului, pentru care 
s-a exercitat înainte de a se retrage în pustie. Chiar şi viaţa unui simplu 
credincios trebuie să aibă caracterul unei lupte continue — toţi creştinii 
luînd parte după puterile lor la acest război dintre împărăţia luminii şi 
cea a întunericului adică a lui Dumnezeu şi a stăpînului lumii acesteia. 

Monahii — pustnici sau călugări în mînăstiri —, se pregătesc pentru 
această luptă în felurite moduri. Unul dintre acestea este simbolismul 
veşmintelor lor, care este acela al unor ostaşi ai lui Iisus Hristos. Cu 
aceasta începe Sf. Casian cartea pe care o înfăţişăm acum (pentru ca 
apoi să treacă la pregătirea nesfîrşită prin rugăciunile de zi şi de noapte 
şi la exerciţiile novicilor, pentru aşa numitele «lupte din stadion»): 
«Avînd a vorbi despre aşezămintele şi regulile de viaţă ale mănăstirilor, 
de unde am putea porni mai nimerit, sub călăuzirea lui Dumnezeu, decît 
de la însăşi îmbrăcămintea monahilor ? Atunci, ca urmare, vom putea 
scoate la lumină frumuseţea lor lăuntrică, după ce vom fi înfăţişat 
ochilor lor ţinuta lor exterioară. Astfel, monahul, ca un ostaş, trebuie 
să păşească mereu în ţinută de război, cu mijlocul totdeauna încins. 
Autoritatea Scripturilor dumnezeieşti dă în adevăr mărturie că, intr-o 
astfel de ţinută au umblat chiar cei ce au pus temelie în Vechiul Testa¬ 
ment acestui fel de viaţă, desigur Ilie şi Elisei. După aceea, începătorii şi 
izvoditorii Noului Testament, Ioan, Petru şi Pavel şi ceilalţi bărbaţi din 
aceeaşi tagmă, aflăm că au procedat la fel» ; textul, în continuare, ne 
va arăta cum 98 . 

Iar la sfîrşitul acestui tratat, Sf. Casian, după ce descrie pe larg 
măreţia luptei harice, împreună cu Domnul nostru Iisus Hristos, a 
ascetului, încheie aşa această idee mare : «Atletul lui Hristos care, 
întrecîndu-se după regulă în lupta Duhului, doreşte să fie încununat de 
Domnul, să se silească în orice chip să gîtuie acea cumplită fiară, care 
înghite toate virtuţile, fiind sigur că nu poate fi lipsit de orice viciu, cît 
timp îi sălăşluieşte ea în inimă şi, chiar de ar părea să aibă acea virtute, 

98. Sfîntul Casian, Despre aşezămintele» minăstireşti şi despre tămăduirile ce¬ 
lor opt păcate principale, cartea I-a, cap. I. 

aceasta o va face să piară cu veninul ei. Nu se va putea înălţa niciodată 
în sufletul nostru edificiul virtuţilor, dacă mai întîi nu vom fi pus în 
inimă temeliile adevăratei smerenii care, consolidată puternic, poate 
susţine templul desăvîrşirii şi dragostei» ". 

Începînd cu Sfîntul Apostol Pavel, marii asceţi creştini — şi numim 
aşa şi pe marii Părinţi sihaştri ai pustiei Egiptului şi Palestinei—, a 
căror viaţă duhovnicească o descrie atît de minunat Sf. Ioan Casian în 
«Convorbirile duhovniceşti», deoarece, pînă la moarte ei se credeau în 
luptă continuă împotriva diavolului şi a fărădelegilor sale —, au hotărît 
războiul creştinilor împotriva duhului răutăţii, după cuvîntul Psalmistu- 
lui: «încinge-ţi coapsa cu sabia, viteazule I» (44, 4), îmbrăcîndu-se «cu 
toate armele lui Dumnezeu» (Efes. 6, 11) şi alergînd ca să ia premiul sta¬ 
dionului (I Cor. 9, 24). 

în felul acesta Sf. Casian ca şi Sfinţii Pahomie, Antonie şi alţii con¬ 
tinuau o tradiţie apostolică ? ea va fi completată de o alta, reprezentată 
în mod strălucit în scrierile ascetice, de cea dezvoltată două veacuri 
mai tîrziu tie Sf. Maxim Mărturisitorul, care vorbeşte despre veşmintele 
Mîntuitorului, despre cămaşa mînjită de trup şi de dezbrăcarea căpete¬ 
niilor, şi de Sfîntul Isaac Şirul, care vorbeşte despre cele patru feluri de 
războaie ale diavolului, duse împotriva asceţilor 10 °. 

Specialiştii arată lupta duhovnicească descrisă de scrierile duhovni¬ 
ceşti, începînd cu acelea ale Sf. Apostol Pavel, în cele două Epistole 
citate, apoi în I Tim. 6,'12? II Tim. IV, 7, arătînd apelul său pentru 
biruinţa la alergarea în stadion şi la «îmbrăcarea cu toate armele lui 
Dumnezeu», «avînd mijlocul încins cu adevărul» şi «îmbrăcîndu-se cu 
platoşa dreptăţii», «încălţînd picioarele», «luînd pavăza credinţei, cu 
care pot să stingă toate săgeţile cele arzătoare ale vicleanului», «luînd 
coiful mîntuirii şi sabia Duhului, care este Cuvîntul lui Dumnezeu», 
făcînd în toată vremea, întru Duhul, tot felul de rugăciuni, priveghind, 
rugîndu-se pentru toţi sfinţii şi pentru el (Efes. VI, 11—19). Veacul al 
II-Iea, veacul cu «literatura de luptă», este plin de scrieri cu îndemnuri 
la luptă duhovnicească. In acest context, amintim numai contradicţia 
dintre suflet şi trup şi calea morţii, după Epistola către Diognet, ideea că 
Pedagoluî (Hristos este un general într-un război duhovnicesc, după 
Clement al Alexandriei) şi, în sfîrşit, descrierea Duhului monahal, a 
principalelor opt păcate a pricinuitorului lor, demonul răutăţii, şi al 

99. Sfîntul Casian, Ibldem, XII, 32. 

100. Vezi: Sfîntul Maxim Mărturisitorul, Răspunsuri către Talasie, în 
trebările 4, 12, 21 şi Sfîntul Isaac Şirul, Cuvinte despre sfintele nevoinţe, al 
Ll-lea. al Lll-lea, al LUI-lea şi al LIV-lea. Vezi: tFilocalia sfintelor nevoinţe ale de- 
săvîtşlrii», voi. III şi IX, traducere, introducere şi note de Pr. prof. dr. D. S t ă n i 1 o a e. 
Sibiu, 1948 şi Bucureşti, 1981. 

armelor duhovniceşti cele mai recomandate : rugăciunea, sufletul mona¬ 
hismului, renunţarea la bunurile pămînteşti, postul, pocăinţa, mortifica¬ 
rea, studiul Sfintei Scripturi şi trăirea virtuţilor creştine 101 . 

Ne vom opri, ceva mai mult, asupra concepţiei Sf. Casian şi asupra 
lui Origen care, — prin Evagrie Ponticul — şi el ermit din pustiul 
Egiptului—, l-a influenţat mai mult. Deosebirea dintre ei este că Sf. 
Casian scrie mai mult pentru monahii cu viaţa călugărească, pe cînd 
înaintaşii lui au scris pentru asceţii pustnici, care participă la lupta marei 
armate a îngerilor şi a oamenilor. 

Astfel Origen arată că există două împărăţii cu două grupe de 
luptători duhovniceşti j dar nu toţi pot susţine o luptă duhovnicească, 
mai ales cînd e vorba de Cuvîntul lui Dumnezeu. Nici chiar asceţii nu 
pot interveni în orice luptă, fiindcă unele pretind o vocaţie, o formare 
şi un har special. Cei mai aleşi vor combate direct pe duşman; despre 
ei, marele teolog scrie fericind pe cei care pot lupta pentru tot poporul 
şi să aducă şi o pradă bogată (Omilie la Numeri, 25, 4). Ceilalţi ostaşi 
duhovniceşti rămîn pe cîmpul de bătălie, dar după puterile lor. Sfîntul 
Evanghelist Luca ne învaţă, după Origen, condiţia pe care o pune 
Mîntuitorul pentru a fi un adevărat ucenic al Său: «Oricine dintre voi, 
care nu se leapădă de tot ce are, nu poate să fie ucenicul Meu» (Luca, 
14, 33). îndeplinirea acestei condiţii asigură biruinţa împotriva duhurilor 
rele acelor desăvlrşiţi care trăiesc în regiunile cereşti, pe cînd ceilalţi, 
mai puţin avansaţi în viaţa duhovnicească, luptă împotriva cărnii şi a 
sîngelui (Omilia la «Iisus Navi», 11). Cei inferiori şi mai puţin desăvîrşiţi 
se exersează în întreita lepădare : de bunurile materiale, de patimi şi de 
orice preocupări pămînteşti. Origen va scrie în «Peri Arhon», ca şi alţi 
asceţi, despre lupta duhovnicească, despre cele opt păcate (după 
«Antirrhiticus» al lui Evagrie), despre atracţia singurătăţii etc. 

Am amintit a doua grupă de luptători, care luptă de-a dreptul 
personal, cu diavolul. Un specialist în problemele de felul acesta a scris: 
«Cînd se vorbeşte despre lupta dreaptă cu diavolul, se simte cîteodată, 
mai ales în zilele noastre, o reacţie sceptică la auditor. Totuşi, în orice 
clipă, vieţile sfinţilor ne vorbesc despre aceasta şi Viaţa Sfîntului 
Antonie cel Mare este cunoscută de toţi. 

Şi în timpurile moderne au existat sfinţi care au trebuit să lupte cu 
diavolul, corp la corp... Sfîntul Atanasie a istorisit, într-adevăr, în 
mai mult de jumătate din viaţa Sfîntului Antonie, luptele personale ale 

101. Cf. P. Cayrâ, Precis de Petrologie, t. 1, (Paris-Tournai-Rome, 1927), p. 
720—721. 

marelui ascet cu diavolul» 102 . Amintesc un singur exemplu din Pateric, 
şi anume din Partea I-a, cu «Cuvinte folositoare ale sfinţilor bătrîni: 
Pentru Avva Antonie» : «Zisu-ne-a nouă Sf. Antonie întru învăţătura sa, 
spre folosul nostru : Că un an am săvîrşit, rugîndu-mă lui Dumnezeu, ca 
să-mi descopere locul drepţilor şi al păcătoşilor. Iar într-o noapte m-a 
strigat oarecarele glas de sus, zicîndu-mi: Antonie, scoală-te şi vino. Şi 
ştiind eu pre cine mi Se cade să ascult, am ieşit şi uitîndu-mă, am 
văzut pre oarecarele ca pre un uriaş, lung, negru şi urît şi înfricoşat 
stînd şi ajungînd pînă la nori, avînd mîinile întinse în văzduh, sub care 
era un iezer ca o mare. Şi am văzut suflete zburînd ca nişte păsări zbură¬ 
toare şi cîte treceau de la mîinile lungului aceluia se mîntuiau şi trecînd 
de acolo, mergeau cealaltă cale fără de grijă; iar cîte erau lovite de 
mîinile lui, se opreau şi cădeau în iezerul cel de foc, şi pentru cei ce 
zburau serîşnea cu dinţii săi, iar pentru cei ce cădeau jos se bucura. Şi 
a fost glas către mine, zicîndu-mi: înţelege ceea ce vezi. Aceştia pe 
care-i vezi că zboară în sus, sînt sufletele drepţilor, care nu s-au supus 
lungului aceluia şi merg în raiu. Iar cel lung ce stă este vrăjmaşul care, 
apucînd pe cei vinovaţi, îi opreşte şi nu-i lasă să treacă, surpîndu-i în 
iad, căci au urmat voiei lui şi au fost stăpîniţi de ţinerea în minte de 
rău» 103 . Sfinţii Părinţi socoteau apostolatul, lupta împotriva diavolului 
în propria-i împărăţie, căci libera sufletele de robia satanică. în acest 
consens, spune Origen despre Sfinţii Petru şi Pavel, că au învins şi 
stăpînit felurite specii de diavoli. Iar cei ce liberează pe cei supuşi 
acestora, varsă propriul lor sînge (Omilia la Numeri, 25, 6). 

în «Convorbirile duhovniceşti», Sfîntul Casian vorbeşte de o întreită 
lepădare : de toate bunurile materiale, de toate păcatele şi legăturile de 
viaţă trupească şi, în sfîrşit, de toate preocupările de cele trecătoare, 
ştergîndu-Ie din mintea noastră, pentru a nu ne ocupa decît de contem¬ 
plarea celor invizibile şi de realităţile veşnice. 

Sf. Benedict, ucenicul Sfîntului Casian, aminteşte şi datoria de re¬ 
nunţare la propria-i voinţă a călugărului, luînd armele supunerii. Astfel, 
îndeplineşte pe deplin angajamentul luat la Botez, de a se lepăda de 
satana şi de toate cele ce formează măreaţa pompă a stăpînului acestei 
lumi. Specialiştii amintesc că realizarea totală a acestei «lepădări 
întreite», pe care o cere Sf. Casian de la monah, de acord cu mărturisirea 

102. Vezi: Dom Anselme Stqlz, *L'Aschkse chretienne», (Editions des 
Benedictins d'Amay, Chevetogne, 1944, «Le soldat de Jesus Christ», p. 144—161, unde 
se preocupă de toată problematica amintită aici. « Antoine le Grând le Pere des moines 
— sa vie, par Saint Athanase et autres textes traduits et presentes par le Pere Lavaud, 
O.P., (ed. Luf, Fribourg, 1943). 

103. Patericul, «care, acum a treia oară se tipăreşte de către Institutul de Edi¬ 
tură creştină a Sf. Episcopii a Rîmnicului Noului Severiu», Rîmnicul Vîlcii, Tiparul 
tipografiei Cozia a Sfintei Episcopii, 1930, p. 7—8. 

făcută la Botez, este adevărata luptă a călugărului, pe care o duce în 
această viaţă, cot la cot cu întreaga armată îngerească şi omenească. 
«Acum, scrie Sf. Casian, să vorbim despre cele trei renunţări, aşa cum 
sînt arătate de Tradiţia Părinţilor şi de autoritatea Sfintelor Scripturi, pe 
care fiecare dintre noi se cade să le îndeplinească cu tot zelul. Prima 
este cea prin care dispreţuim cu totul orice bogăţii şi măriri ale lumii 
a doua, prin care respingem obişnuinţele, patimile şi atracţiile vechi ale 
sufletului şi ale trupului, iar a treia, cea prin care, întorcîndu-ne mintea 
de la toate cele prezente şi vizibile, contemplăm numai pe cele viitoare 
şi le dorim pe cele care nu se văd». După ce pune această problemă şi o 
explică pe larg (în «Convorbirile duhovniceşti», III, 6—10), el continuă : 
«Prin aceasta se arată limpede că, dacă nu îndeplinim cu toată căldura 
sufletului cele trei renunţări arătate mai înainte, nu putem ajunge la a 
patra, care constă în renunţarea desăvîrşită, aducînd, ca răsplată şi 
premiu, intrarea în pămîntul făgăduinţei... ». 

S-a recunoscut de toţi cei care au reflectat la aceste renunţări că 
nu e lucru uşor renunţarea la bunurile materiale. De acord cu toţi 
anahoreţii, însă, monahii şi mai ales pustnicii sînt siliţi să facă acest 
lucru o dată cu părăsirea acestei lumi: «Vrei să duci o viaţă îngerească 
şi să lupţi în tovărăşia lui Iisus Hristos şi a ucenicilor Săi, atunci să ai 
îndrăzneala de a te ocupa de lucruri grele. Arată-te un om pe care nu-1 
opresc legăturile materiei», ne învaţă Sf. Vasile cel Mare 104 . S-a amintit 
că şi Sf. Apostol Pavel, care a îndurat suferinţele ascetismului pînă la 
moarte, le-a cunoscut ca puţini pămînteni, dar n-a primit îndulcirea lui, 
scriind lui Timotei: «/a-// partea ta de suferinţă ca un bun ostaş al lui 
Iisus Hristos ...» (II Tim. 2, 3). 

Mîntuitorul însuşi arată că împărăţia lui Dumnezeu se. ia cu luptă şi 
că cei tari o vor stăpîni (Matei 11, 12). Prin luptă hotărîtă, asupra căreia 
insistă toţi anahoreţii, îndepărtînd orice slăbiciune, aleşii cerului ajung 
la mortificarea patimilor şj a tuturor slăbiciunilor firii omeneşti căzută 
în păcat. Ceea ce se cere unui sihastru e mai greu decît ce se cere unui 
călugăr şi ceea ce se cere unui călugăr e mai greu d'ecît ce se cere unui 
creştin în familie; dar profunzimea trăirii vieţii creştine poate apropia 
aceste trepte ale ei. 

La a treia treaptă a renunţării se înalţă ascetul, după ce s-a înălţat 
la nivelul de rugăciune continuă şi de contemplare ,- de acum Domnul 
Iisus Hristos domneşte în el, Pămîntul Făgăduinţei i s-a deschis şi 
demonii înşişi se tem de el. Căci, cum zicea Origen, un singur sfînt cu 

104. Sf. Vasile cel Mare, Predica despre lepădarea de veacul acesta, 2, 
P.G. 31, 632. 


5 — Sflntul Ioan Casian 

rugăciunea lui este mai puternic în lupta cu diavolul decît o mulţime de 
păcătoşi (în Omilia la Numeri, 25, 2). 

Un autor de cărţi de Asceză şi Mistică, ascet şi el şi mort tînăr, a 
încheiat studiul său amintit mai sus, privitor la lupta ascetică cu aceste 
cuvinte (după ce a citat de multe ori şi pe Sf. Ioan Casian) : «Lupta 
zilnică a tuturor asceţilor este o luptă eficace împotriva duşmanului. 
Jertfele şi mortificările cele mai tainice au de asemenea semnificaţia şi 
valoarea lor, nu numai pentru folosul particular al ascetului, ci mai mult 
în lupta cea mare pentru împărăţia lui Dumnezeu. Viaţa ascetică practi¬ 
cată în mod serios, fie aceea a ascetului, care trăieşte în lume, fie mai 
mult chiar a ermitului, ascuns de ochii veacului acestuia, este de o im¬ 
portanţă capitală şi universală. Concepţia vieţii ascetice ca luptă împo¬ 
triva diavolului, această caracteristică a ascetului, de a fi soldat al lui 
Hristos, arată limpede însemnătatea socială a vieţii ascetice. Este lupta 
unui soldat al marei armate a lui Hristos ; este o parte, dar o parte 
importantă, a luptei perpetue a Bisericii, pentru triumful definitiv al 
împărăţiei lui Dumnezeu» 105 . 

105. Dom Anselme Stolz, op. cit., supra., p. 160—161. 

PREGĂTIREA PENTRU LUPTĂ 


CARTEA I : DESPRE VEŞMINTELE MONAHALE 
(Simbolismul lor de luptă) 

Sfîntul Casian şi-a însuşit această concepţie biblică de luptă pe 
pămînt a monahilor, ca şi a tuturor creştinilor pentru viaţa veşnică. El 
trece acum la descrierea discretă a armelor şi anume : Ne arată că 
îmbrăcămintea monahilor din Egipt este aceea a unui războinic duhov¬ 
nicesc, prin simplitatea şi simbolismul ei. A doua armă a monahismului 
— călugăr în mînăstire ori pustnic — repetăm, este rugăciunea. De 
aceea, după descrierea veşmintelor monahale în prima «carte», el adaugă 
alte două cărţi (sau capitole), cu rugăciunile de noapte şi de zi, din 
pustia Egiptului. Apoi completează aceste trei cărţi cu a patra, în care 
arată în ce fel formează Părinţii bătrîni pe ucenicii novici. (Este evident 
că în toate aceste etape, Sfîntul Casian se preocupă mai ales de călugării 
din mînăstirile egiptene — ceea ce nu exclude nicidecum ermitajul 
ascetic şi mistic, care rămîne treapta cea mai înaltă descrisă de el). De 
abia acum va trece la exemplificarea luptei cu cele opt păcate capitale 
în cele opt cărţi (sau capitole) pe care le desfăşoară. 

Simbolismul veşmintelor sfinte — prin sfinţenia persoanelor sau a 
slujbei lor —, este cunoscut în istoria religiilor, în Biblie şi în creştinism. 
El formează un capitol important în specialitatea Liturgicii 106 şi unele 
pasaje ale Proscomidiei şi, ale Liturghiei accentuează caracterul de luptă 
împotriva diavolului şi a răului în lume, manifestat prin veşmintele 
ierarhilor, şi ale prezenţei sfinţitoare a Domnului prin lucrarea Duhului 
Sfint în lume şi la altar. Cu timpul Biserica a adăugat la veşminte şi 
steagurile bisericeşti, care însemnează steagul lui Hristos, în jurul căruia 
se adună luptătorii Bisericii Sale, ca şi sfinţii, spre a lupta împotriva 

106. Vezi: Dr. Badea Cireşeanu, Tezaurul liturgic al Sfintei Biserici Or¬ 
todoxe cie Răsărit, voi. II (Bucureşti, 1910), p. 423—437 şi p. 580—616. Dr. V a s i 1 e 
M i t r o f a n o v i c'i, Liturgica Bisericii Ortodoxe. Cursuri universitare prelucrate de 
Prof. dr. Teodor Tarnavski şi de Dr. Nectarie Nicolae Cotlarciuc, 
Arhiepiscop şi Mitropolit al Bucovinei, (Cernăuţi, 1929), p. 251—262. Iconom 11 i e 
Teodorescu, paroh al Bisericii Amza şi director al Seminarului «Nifon Mitropo¬ 
litul», Liturgica, pentru clasa a Vil-a seminarială (Bucureşti, 1923), p. 49—62. 

vrăjmaşilor nevăzuţi spre lauda lui Dumnezeu şi mîntuirea noastră. 
Mântuitorul însuşi apare la schimbarea la faţă Sfinţilor Apostoli (Petru, 
Iacob şi Ioan), pe munte, în veşminte «strălucitoare, albe foarte, ca 
zăpada, cum nu poate înălbi pe pămînt inhibitorul» (Marcu 9, 3). 

Cu timpul, culorile preferate ale veşmintelor au fost cea albă, cea 
roşie şi cea neagră : cea albă simbolizează izbînda, bucuria, lumina şi 
curăţia ,• cea roşie, sângele şi patima Domnului şi a mucenicilor, ucenici 
ai Săi şi cea neagră sau mohorîtă, tristeţe şi pocăinţă. (Acestea două 
din urmă s-au folosit mai târziu (vezi Matei 17, 2; Apoc. III, 4, 5, 18 ; IV, 
4 ,■ Apoc. XIX, 13), dar călugării au preferat totdeauna culoarea neagră 
pentru veşmintele lor obişnuite). 

Plecând la luptă, războinicul îşi încingea sabia : «Incinge-ţi coapsa 
cu sabia, viteazule !» (Ps. 44, 4) unde parcă Sfântul Casian şi gândul cel 
dintâi din primul capitol îl aruncă spre încingătoarea, adică spre brîul, 
care astăzi este unul din veşmintele preoţeşti şi arhiereşti. El îl justifică 
cu Biblia, fiind purtat de prooroci, apostoli şi evanghelişti şi-l dă ca 
simbol al luptei monahului care, «ca un ostaş, trebuie să păşească mereu 
în ţinută de război, cu mijlocul totdeauna încins». Sfîntul Casian 
trebuie să înfăţişeze ochilor ţinuta exterioară a monahilor, înainte de 
«a da la lumină frumuseţea lor lăuntrică». 

în capitolul următor, Sfîntul Casian arată prin ce trebuie să se deo¬ 
sebească veşmintele minăstireşti : Prin aceea că sînt necesare, fără însă 
a le face mijloace de a se mîndri cu ele. Pentru aceasta, recomandă să 
se păstreze rânduielile Părinţilor din vechime pe care le menţin cei de 
astăzi. Astfel se dovedesc a fi ascultători şi de Sf. Apostol care ne 
asigură că « avind hrană şi îmbrăcăminte , cu acestea vom fi îndestulaţi» 
(I Tim. 6, 8). în felul acesta, veşmintele nu se pot deosebi de ale altor 
monahi, nici prin culoare, nici prin formă. Sfîntul Casian dă un exemplu 
negativ : acela al veşmântului din păr de capră, care era mai deosebit şi 
împiedica oarecum la muncă, dar care a fost părăsit pînă la urmă de 
monahii egipteni. El fusese purtat de Ioram, nelegiuitul rege al lui Israel 
pe dedesubtul hainei, ca o cămaşă, care a putut fi văzută numai fiindcă 
şi-a sfîşiat haina ; iar ninivitenii o purtau de disperare, fiindcă li se 
dărîma oraşul şi nu din mîndrie. 

Sfîntul Casian aminteşte apoi, în cap. 3, glugile scurte pe care, le 
poartă egiptenii şi care simbolizează nevinovăţia şi simplitatea copilă¬ 
rească şi mai ales smerenia lor monahală, pe care o cînta la toate 
ceasurile, cu psalmul 130. 

în capitolul 4 descrie tunica de in cu mâneci scurte pînă la coate. 
Scurtimea ei cere renunţarea la orice lucrări pentru lumea aceasta, pe 
) cînd materialul de in simbolizează moartea pămîntească a celui care o 

poartă. Aceasta reiese clar din citatele Sfîntului Pavel, pe care le aduce 
Sfîntul Casian în text. 

, Capitolul 5 descrie de asemenea un şal, asemenea orarului diaconesc, 
pus pe ceafă,• este legat de-a curmezişul pe sub subţiori, strlngînd 
veşmîntul pe corp. Mîinile liberate de veşmînt, pot lucra în voie, înde¬ 
plinind astfel condiţia exprimată de Sf. Apostol Pavel: «Aceste mîini 
au lucrat nu numai pentru trebuinţele mele, ci şi pentru ale celor ce 
erau cu mine» (Fapte 20, 34); «dacă cineva nu vrea să muncească, să nu 
mănînce» (II Tes. 3, 8). 

Pelerina, o manta scurtă şi ieftină, care acoperă gîful şi umerii, 
semnifică smerenia monahului care o poartă, faţă de unele haine biseri¬ 
ceşti scumpe şi pompoase. De aceea Sfîntul Casian o descrie, în cap. 6, 
cu bucurie. Ultimul veşmînt descris este făcut din piele de capră şi numit 
«melota» (piele de oaie) sau «pera» (desaga de cerşetor) şi este folosit 
de cei care imită pe cei care-1 îmbrăcau în Vechiul Testament. Aceştia 
erau «drepţi», pe care-i descrie Apostolul cu cuvintele : « ... Au pribegit 
în piei de oaie şi în piei de capră, lipsiţi, strîmtoraţi, dispreţuiţi; ei, de 
care lumea nu era vrednică, au rătăcit prin pustii şi în munţi şi în peşteri 
şi în crăpăturile pămîntului» (Evrei 11, 37—38). Simbolul acestui veşmînt 
este moartea omului vechi cu poftele lui trupeşti şi cu veselia lui fără 
temei. 

Toiagul purtat de anahoreţi, ca Elisei în Vechiul Testament (în IV 
Regi 4), este simbolul apărării de cîinii furioşi ai patimilor şi de fiarele 
nevăzute ale duhurilor necurate, la care se referă şi profetul cînd se 
roagă : «Să nu fie dat fiarelor, Doamne, sufletul, care Te laudă pe Tine» 
(Ps. 73, 20). Semnul Sfintei Cruci şi amintirea neştearsă a patimii 
Domnului şi a mortificării Lui alungă fiarele nevăzute împotriva cărora 
pustnicul ridică toiagul. 

Folosirea sandalelor, ca şi a veşmintelor în general, este îngăduită 
in limitele impuse de menţinerea sănătăţii noastre şi a eliberării noastre 
de grijile ucigătoare ale acestui veac, scrie Sfîntul Casian, care 
citează în acest context şi cuvintele Sfîntului Pavel: «Grija de trup n-o 
vom face spre pofte» (Rom. 13, 14). Expresia «aceste picioare ale Duhu¬ 
lui nostru», care a fost tradusă cu «aripile duhului nostru» este foarte 
expresivă pentru gîndirea profundă a marelui magistru. Se ştie că, deşi 
folosite cu îngăduinţa Domnului, monahii nu aveau sandale în picioare 
cind se apropiau de altar pentru a săvîrşi sau primi Sfintele Taine, după 
porunca dată lui Moise şi lui Iosua (în Ieşire 3, 5 şi Iosua 5, 15). 

în marea lui înţelepciune dumnezeiască, pentru Sfîntul Casian este 
evident că aceste practici şi rînduieli privitoare la veşminte se vor 
aplica în alte regiuni ale pămîntului, potrivit climei şi smereniei lor; 

«într-o sărăcie cuviincioasă», în aşa fel încît să nu fie pricină de smin¬ 
teală, ori chiar de rîs, în loc de întărire sufletească şi de apărarea 
trupului în vederea propovăduirii păcii evanghelice. 

Sfîrşind această carte (a I-a), asupra veşmintelor, el se întoarce din 
nou la ideea mare, care aminteşte asceţilor că ei sînt ostaşii lui Hristos , 
că îmbrăicarea unei piei de animal şi încingerea mijlocului simbolizează 
moartea omului vechi şi plecarea la luptă a celui nou pentru viaţa 
veşnică (Luca 12, 35 şi Col. 3, 5), nemaipurtînd un trup care să se îm¬ 
potrivească Duhului. 

Toţi maeştrii Teologiei ascetice şi mistice sînt însă de părere că 
principala armă duhovnicească este rugăciunea. Sfîntul Casian a experi¬ 
mentat acest adevăr. De aceea, după ce a descris pe războinicul «încins», 
acum îi dă principala armă, rugăciunea, cultul; de ea se ocupă urmă¬ 
toarele două cărţi. 


CARTEA A II-A : RÎNDUIAiLA RUGĂCIUNILOR 
ŞI PSALMILOR DE NOAPTE 
(înarmarea ostaşului lui Hristos) 

Sfîntul Casian începe această a doua carte cu încunoştiinţarea că 
«ostaşul lui Hristos, încins cu dublă cingătoare, despre care am mai 
vorbit, va cunoaşte de abia acum numărul rugăciunilor şi psalmilor 
canonici, rînduit de Sfinţii Părinţi în părţile Răsăritului» (cap. I). 
Problema numărului psalmilor citiţi în cadrul rugăciunilor o pune şi o 
discută pe larg, unii avînd zel fără pricepere, pentru că rînduiala ei 
veche, cunoscută de el din Egipt şi Tebaida (cap. 2), nu mai este păstrată 
în Apus şi schimbările, s-au făcut fără justificare canonică, «văzînd 
folosite aproape tot atîtea norme şi reguli, cîte mînăstiri şi capele am 
întîlnit» : «Sînt unii care s-au gîndit că în oficierile rugăciunilor zilnice, 
adică în cea de la ora trei, şase sau nouă, trebuie egalat şi numărul 
psalmilor şi rugăciunilor cu numărul orelor, în care I se aduc lui 
Dumnezeu aceste cinstiri. Alţii au găsit nimerit să fie hotărît numărul de 
şase psalmi pentru fiecare adunare de rugăciune» (cap. 3). «Noua 
mînăstire (a Episcopului Castor), în frageda ei pruncie în Hristos», va fi 
îndrumată prin el «după foarte bătrînele întocmiri ale străvechilor 
Părinţi», care s-au dat de cei mai desăvîrşiţi monahi, după ce şi-au 
însuşit toate principiile virtuţilor, în special, pe cea a smereniei. 

Sfîntul Casian aminteşte apoi că în tot Egiptul şi în Tebaida este 
respectat, din vechime, atît în slujbele de seară, cît şi în cele de noapte, 
numărul de 12 psalmi, după care urmează o citire din Vechiul şi alta 

din Noul Testament, iar sîmbăta şi duminica din Noul Testament, ca şi 
în zilele Cincizecimii (cap. 4). Regulile de viaţă au fost primite de 
monahi de la Sfîntul Evanghelist Marcu, o dată cu cele arătate în Fapte 
(4, 32—35). 

După ce descrie asprimea înverşunată a ascetismului Părinţilor de 
altădată, istoriseşte şi felul în care Ie-a fost fixat numărul psalmilor la 
rugăciunile de noapte de un înger, care apoi a dispărut — în urma unor 
dezbateri, în care unii propuneau, din zel, un număr uriaş de psalmi, 
adică peste 60 (cap. 5—6). Ei nu se grăbeau nici să-i sfîrşească, şi să se 
arunce la pămînt de oboseală, aşa cum făceau unii în vremea Sfîntului 
Casian, în Galia. După citirea psalmilor se rugau liniştit, îngenuncheau, 
se ridicau iarăşi în picioare şi încheiau slujba după tipic. 

Sfîntul Casian aminteşte că va explica pe larg aceste rugăciuni în 
Convorbirile duhovniceşti ale Părinţilor egipteni, pe care le va scrie. 
Totuşi, «lasă măcar începuturile acelei lucrări în aceste Aşezăminte atît 
de necesare celor care, din nerăbdarea dorinţei, găsesc totul prea 
zăbavnic» şi care să călăuzească pe cei care îşi duc viaţa în chinovii — 
mai ales că s-ar putea să n-o găsească pe aceea, care se va referi la dis¬ 
ciplina omului lăuntric, la viaţa şi învăţătura pustnicilor (cap. 7 şi 8). 

Participarea la aceste slujbe se face în liniştea cea mai adîncă, fără 
nici un fel de manifestări, mai ales de oboseală, care ar abate atenţia 
celorlalţi şi ar dovedi nepăsare. Căci diavolul «caută astfel să depărteze 
mintea noastră de la încordarea rugăciunii, trezind în noi gînduri şi 
umori potrivnice şi silindu-se prin aceasta s-o răcească din căldura 
începutului... Iar călugării se simt atraşi nu de mulţimea versetelor, 
ci de înţelegerea lor cu mintea, urmărind cu toată tăria acest lucru: 
«Voi clnta cu duhul, voi cînta şi cu mintea» (I Cor. 14, 15). Cînd vreun 
monah, mai zelos, depăşeşte numărul fixat, cel mai în vîrstă îl întrerupe 
pentru a nu-i obosi pe ceilalţi,• dar şi «Aleluia» se cîntă numai la 
psalmul prevăzut cu acest sfîrşit. Fraţii împart psalmii în aşa fel, incit 
să cînte fiecare cel mrult cîte şase şi cel puţin cîte trei şi pentru a le 
asculta într-o poziţie odihnitoare, ei stau pe scăunaşe scurte 
(cap. 9—11). 

Lucrarea, care continuă nu numai cu braţele, ci mai ales cu duhul 
în rugăciune, nu trebuie să nască vreo silă oricît de mică în trupurile 
obosite şi bolnave. Intr-adevăr, la sfîrşitul rugăciunilor canonice, retras 
in chilia lui, fiecare frate, singur, ori locuind cu altul, nu întrerupe 
rugăciunea, iar odihna, care poate începe către sfîrşitul nopţii, nu 
durează decît pînă în zori, cînd începe munca de zi. Căci şi în acest 
scurt răgaz de odihnă diavolul, dacă nu reuşeşte să ne pîngărească în 
stare de veghe, încearcă prin toate mijloacele s-o facă. De altfel vicle- 

niile duşmanului îi poate provoca monahului o toropeală, care să-i mole¬ 
şească vlaga duhovnicească şi pe durata zilei următoare. 

Prin muncă, rugăciune şi meditaţie continuă, se apără de orice 
gîndire deşartă şi trîndavă, fără să ştie dacă bucuria finală se datoreşte 
uneia sau alteia dintre aceste două categorii de activitate (cap. 12—13). 

La sfîrşitul rugăciunii, monahii se întorc în chilie şi încep imediat 
munca şi rugăciunea, neavînd voie să vorbească, în special cei tineri, 
unul cu altul. De asemenea cel ce a fost oprit de la rugăciune nu are 
voie să se .roage cu cei curaţi, iar aceştia nu au voie să-l primească 
alături de ei pînă ce n-a primit iertarea de la stareţ, altfel făcîndu-se 
părtaşi la osînda lui, fiindcă îi susţin îngîmfarea şi nesupunerea şi nu 
ispăşirea şi iertarea (cap. 14—15). 

Cel însărcinat cu deşteptarea obştei pentru slujbă trebuie s-o facă 
după rînduială, îngrijindu-se de datoria spirituală şi liniştea tuturor. 

Sfîntul Casian încheie aceste rînduieli cu aceea că de sîmbătă seara 
pînă duminică seara şi în zilele Cincizecimii, nu se pleacă genunchii la 
egipteni (cap. 16—18). 


CARTEA A III-A : DESPRE NORMA CANONICĂ A RUGĂCIUNILOR 

ŞI PSALMILOR ZILNICI 

(Continuare) 

Sfîntul Casian explică în această carte slujbele de la ora trei, şase 
şi nouă, după rînduiala mînăstirilor din Palestina sau Mesopotamia, care 
moderează pe cea egipteană, mai aspră (cap 1—2). 

Sfîntul Casian accentuează faptul că monahii egipteni se roagă fără 
încetare în tot cursul zilei, concomitent cu munca, pe care o îndeplinesc 
fără să părăsească o clipă meditaţia asupra psalmilor şi altor părţi din 
Scriptură. După regula pahomiană, se adună numai la ora nouă (ceasul 
al treilea) pentru primirea Sfintei împărtăşanii. Totul se face cu o 
deplină dăruire de sine şi Sfîntul Casian aminteşte cum laudă David 
proorocul jertfa de bună voie (în Ps. 53, 6 şi 118, 108). încolo, slujbele la 
orele amintite sînt limitate la cîte trei psalmi şi in felul acesta nu sînt 
stînjenite deloc îndatoririle de muncă, care să acopere lipsurile proprii 
şi pe ale semenilor săi. 

Sfîntul Casian explică evenimentele amintite de cele trei ceasuri de 
rugăciune ale zilei: în ceasul al treilea s-a pogorît Duhul Sfînt peste 
Sfinţii Apostoli adunaţi pentru prima oară la rugăciune. în ceasul al 
şaselea s-a jertfit Mîntuitorul pentru neamul omenesc. Iar în ceasul al 
j nouălea s-a pogorît la iad şi a izbăvit pe cei închişi acolo şi s-a desco- 

perit sutaşului Corneliu taina chemării neamurilor. Aceste evenimente 
întîmplate în aceste ceasuri de rugăciune sînt mai numeroase ; noi le-am 
amintit aici pe cele principale istorisite de Sf. Casian, care reproşează 
monahilor contemporani cu sine oarecare delăsare la orele de rugăciune 
(cap. 3). 

Jertfa rugăciunilor noastre e simbolul «Jertfei de seară», adică la 
sfîrşitul veacurilor, prin ridicarea mîinilor pe cruce, pe care o aminteşte 
Sfîntul Casian, recitind psalmul 140, 2 : «Să se îndrepte ze rugăciunea 
mea, ca tămîia înaintea Ta: Ridicarea mîinilor mele, jertfa de seară», 
Sfîntul Casian leagă apoi ridicarea mîinilor pe cruce de înălţarea noastră 
la cer cu Domnul, făgăduită de El şi aminteşte rugăciunile zilnice — 
toate cu multe locuri din Scriptură. La sfîrşit istoriseşte pilda cu anga¬ 
jarea dis-de-dimineaţă a lucrătorilor viei (Matei 20, 1), care indică 
slujba de dimineaţă. El îi dă o mare importanţă, fiindcă se respectă în 
Apus şi a fost iniţiată chiar în vremea sa în mînăstirea din Betleem. 
Slujba de dimineaţă, scrie Sf. Casian, este săvîrşită la scurt timp după 
sfîrşitul psalmilor şi rugăciunilor de noapte, încheindu-se apoi cu pri¬ 
vegheri zilnice. Cauza a fost prelungirea răgazului de somn pînă la 
la ceasul al treilea, pe care bătrînii l-au reglementat în Răsărit, potrivit 
învăţăturii proorocului David : «De şapte ori pe zi te-am lăudat pentru 
judecăţile dreptăţii Tale l» (Ps. 118, 146). Ceasul al treilea însemnînd ora 
nouă dimineaţa s-a intercalat între această oră şi somnul de la sfîrşitul 
nopţii, ceasul întîi, la ora şase dimineaţa şi astfel: Cele patru ceasuri cu 
slujbele de seară şi de noapte, împreună cu cea dinaintea culcării amin¬ 
tită in cartea a IV-a (18, 2), au completat numărul de 7 al laudei 
Domnului. Unele mînăstiri încă n-o primiseră pînă în vremea Sfîntului 
Casian, dar fusese primită ca regulă cu autoritatea Părinţilor din Răsărit. 
Sfîntul Casian, mai constată, de asemenea, că în Provence, mulţi 
călugări se întorc la chilii după slujba de dimineaţă, ca să se culce din 
nou, căzînd în păcatul pe care au vrut să-l evite Părinţii, care au 
recomandat ceasul întîi. Egiptenii îşi prelungeau privegherile pînă după 
terminarea slujbei, păstrîndu-se tot timpul pregătiţi de luptă împotriva 
atacului zilnic al diavolului (cap. 4—5). 


Sfîntul Casian mai precizează că bătrînii, care au adăugat slujba de 
dimineaţă, au păstrat rînduiala de la slujba de dimineaţă cu psalmii 50, 

continuînd cu alte bunuri şi chiar cu propriile veşminte, pentru a se 
coborî pînă în lipsa şi sărăcia lui Hristos şi a fi pus pe aceaşi treaptă 
cu săracii, adică cu obştea fraţilor (3—5). Dacă s-a dovedit a fi nesupus 
şi neascultător, i se restituie hainele, fiindu-i luate veşmintele mînăstirii 
şi este alungat (cap. 6). Stăruind pe calea bună, este îmbrăcat în haina 
călugărească şi este încredinţat timp de un an unui bătrîn, care are 
sarcina primirii străinilor şi oaspeţilor şi pe care-1 ajută în această 
sarcină. Apoi este dat în seama altui bătrîn, care îndrumează zece tineri, 
la porunca stareţului mînăstirii (cap. 7). 

Acum este pregătit să se înalţe pe culmile desăvîrşirii, biruindu-şi 
vrerile (cap. 8) şi deschizîndu-şi conştiinţa, aşa încît să mărturisească 
tot ce gîndeşte, bun sau rău, ruşinos sau de laudă. «Diavolul atît de 
dibaci în nici un alt chip nu l-ar putea înşela şi aduce la poticnire pe 
tînăr, decît dacă l-ar momi prin îngîmfare, sau poftă de mărire, să-şi 
ascundă gîndurile» (cap. 9). Regula ascultării este păzită cu atîta străşni¬ 
cie, încît tînărul nu-şi satisface nici nevoile fireşti fără cunoştinţa 
bătrînului. Totul se face potrivit dispoziţiei celui mai mare — chiar felul 
de veşminte, cel de in, pe care-1 îmbracă (cap. 10). (Sfîntul Casian nu 
insistă asupra unor părţi care nu se pot aplica în Galia. De aceea va 
aminti numai ce este valabil în toate regiunile pământului şi care, deci, 
este socotit ca vrednic de a face parte din ceea ce se numeşte viaţa 
într-o mînăstire) (cap. 11). 

Ascultarea este virtutea socotită mai presus de orice ■, de aceea 
călugărul iese din chilie imediat cînd a bătut fratele în uşă (cap. 12). 
Monahul nu posedă nimic şi nu foloseşte în vorbire pronumele posesiv, 
nefiindu-i îngăduit să aibă în chilie lucruri, în afară de tunică, pelerină, 
sandale, cojoc, rogojină... Deşi unii aduc în mînăstire venituri, care 
depăşesc nevoile personale, nimeni nu se îngîmfă şi n-are în chilie mai 
mult de două pîinişoare, preţul a trei dinari, şi nimeni nu umblă după o 
muncă mai productivă. «De asemenea, toţi se cred străini de toate şi 
fiecare se socoteşte mai degrabă întreţinutul şi servitorul mînăstirii, 
decît să-şi atribuie dreptul de stăpîn asupra vreunui lucru». în consens 
cu acestea, Sfîntul Casian osîndeşte pe cei care, umplînd chilia de bunuri 
şi umblînd cu inele preţioase în mîini, îl fac să constate că «numai cu 
un deget de şi-ar îngădui cineva să atingă vreunul din lucrurile fără va¬ 
loare, ne umplem de atîta mînie, încît nu ne mai putem stăpîni pornirea 
de a izbucni în cuvinte şi gesturi mînioase» (cap. 13—15). Apoi Sf. 
Casian descrie pedepsele pe care le primesc călugării egipteni pentru 
diferite mici greşeli, în total dezacord cu nepăsarea, cu care sînt privite 
păcate cu mult mai mari şi numeroase ale celor din Galia, pe care le 
pomeneşte fără cruţare (cap. 16). 

Sf. Casian aminteşte că citirile în timpul mesei au venit de la regula 
capadociană. Prin ele se opresc convorbirile de prisos şi nefolositoare. 
La egipteni şi mai ales la tabenesioti se păstrează o tăcere absolută la 
masă şi superiorul celor zece le face semne pentru cele necesare. Toţi 
se feresc să se atingă de orice altă hrană în afară de cea de la masă, 
chiar şi de fructe prin grădini ori livezi (cap. 17—18). în tot Orientul, 
fraţii îşi îndeplinesc, pe rînd, datoriile cu atîta zel şi ascultare, încît se 
întrec unii pe alţii prin smerenie. Serviciile durează o săptămînă pînă la 
cina de duminică, cînd cei care vor fi schimbaţi, spală picioarele celor 
ce au venit pentru cîntarea psalmilor şr primesc binecuvîntarea de la 
aceştia, pentru ca apoi, luni dimineaţa să dea în primire obiectele de 
folosit. 

Sf, Casian istoriseşte următoarea întîmplare, din care se poate înţe¬ 
lege ce importanţă se dă faptului de a se păstra cu sfinţenie orice din 
avutul mînăstirii, de care dau socoteală nu numai economului, ci chiar 
Domnului. S-a întîmplat că chiar economul a scăpat printre degete trei 
boabe de linte cu apa cu care le spăla. învinovăţit de risipă a fost oprit 
de la rugăciune de stareţ, — ceea ce arată că sînt convinşi cu adevărat 
că nici chiar ei înşişi nu-şi mai aparţin lor, darmite lucrurile lor, care 
sînt închinate Domnului... (cap. 19—20). Sfîntul Casian dă şi un 
exemplu de jertfelnicie, într-un caz de lipsă de lemne (în cap. 21). La 
egipteni nu există o schimbare de serviciu în fiecare săptămînă, pentru 
că aceasta ar împiedica pe unii fraţi de la munca prevăzută de rînduială. 
(Cu acest prilej aflăm şi alimentele preferate în mînăstirile egiptene : 
tulpini de praz, tăiate odată pe lună, varză sălbatică, sărătură prăjită, 
măsline, peştişori în saramură, numiţi de ei «menomena» (cap. 22). 

în continuare, Sf. Casian înfăţişează cîteva. chipuri de monahi 
celebri din Răsărit, «modele de urmat ca ascultare, pentru cei ce se 
ostenesc să atingă culmile cele mai înalte». Dintre aceştia a ales pe 
stareţul Ioan, din apropiere de Lycus, tîrg din Tebaida, supranumit Ioan 
Văzătorul (născut îh 305 şi mort către 395, după patruzeci de ani de 
pustnicie), deci trăitor în vremea sa. împăratul Teodosie n-a plecat 
într-un război, pînă n-a primit încurajare din răspunsurile lui profetice. 
Prima istorisire arată ascultarea lui necondiţionată pînă la a executa 
porunca de a uda zilnic o smicea aproape putredă, ca să se facă un copac 
umbros. în cea de a doua, îl vedem executînd imediat porunca bătrînului 
de a arunca pe fereastră unicul vas cu grăsime al chinoviei, «fără să 
se mai gîndeaScă la nevoia zilnică, la slăbiciunea trupului, la lipsa de 
bani, la strîmtorările şi greutăţile unui pustiu uscat, unde, chiar de ţi-ar 
prisosi banii, în nici un chip nu mai poate fi găsit sau înlocuit cu altceva 
bunul pierdut». Această pildă a întărit în credinţă pe fraţii săi. Aceeaşi 

urmare fericită a avut-o îndeplinirea poruncii de a rostogoli un bolovan 
uriaş. (Sf. Casian n-a introdus de la sine elementul miraculos, şi aceste 
trei exemple de ascultare nu sînt impresionante prin miraculos, ci prin 
moral) (cap. 23—26). 

Tot contemporan cu el a fost Patermuţius, care, fiind admis să fie 
primit în mînăstire cu copilul său, a acceptat suferinţele acestuia în 
mînăstire, iubind pe Dumnezeu mai mult decît pe propriu-i fiu şi, la 
porunca stareţului l-a aruncat chiar în rîu (de unde a fost salvat de 
ceilalţi fraţi), — împlinind prin această ascultare fapta Patriarhului 
Avraam, istorisită în Facere, 22. 

După aceasta, murind stareţul mănăstirii, a fost ales conducătorul ei, 
ca urmaş al Iui (cap. 27—28). 

Al treilea exemplu dat a fost acela al unui demnitar care, venind cu 
mare ardoare în mînăstire, a fost trimis să vîndă unul cîte unul, zece 
coşuri. Fără să se întristeze de o îndeletnicire atît de nepotrivită cu 
demnitatea lui de altădată, a ajuns la adevărata nobleţe, care este 
smerenia lui Hristos (cap. 29). 

El sfîrşeşte aceste istorisiri cu un înalt exemplu de smerenie, care, 
«trăită nu de un începător, ci de un monah desăvîrşit şi stareţ, va putea 
pe cei tineri să-i. înarmeze şi pe cei bătrîni să-i îmboldească la smerenie 
desăvîrşită». Pinufius, stareţul unei mînăstiri foarte mari din apropierea 
oraşului Panefisis, a fugit pe ascuns îmbrăcat lumeşte spre depărtatele 
ţinuturi ale Tebaidei, ca să poată trăi în umilinţă într-o altă mînăstire a 
tabenesioţilor. A fost primit cu greutate, ca un bătrîn prăpădit, care voia 
să-şi sfîrşească zilele într-o mînăstire, unde însă, alături de îngrijirea 
grădinii, săvîrşea pe furiş cele mai umilitoare munci ale altora, chiar 
noaptea. A fost însă recunoscut de unul dintre mulţii ucenici ai săi, 
care, după fuga lui, l-au căutat prin tot Egiptul. A avut o ezitare să i se 
adreseze din pricina hainelor şi muncii curioase pentru el, dar apoi i s-a 
aruncat la picioare, producînd spaimă în toată mînăstirea, cînd fraţii au 
înţeles că cel dispreţuit de ei, era marele stareţ a cărui faimă umpluse 
Egiptul. Fără voia lui, fraţii săi mai mici 1-au adus din nou la conducerea 
minăstirii, unde «plîngea amarnic că a fost despuiat din pizma diavolului 
de traiul vrednic de umilinţă, pe care, îndelung căutat, se bucurase a-1 
fi aflat în sfîrşit...». Aprins de aceeaşi dorinţă arzătoare de a vieţui în 
smerenie, necunoscut de nimeni şi, deşi păzit tot timpul, a fugit din nou 
cu o corabie, de astă dată în Palestina, unde nădăjduia că nu se auzise 
de el. A ajuns tocmai la mînăstirea Sf. Casian din Betleem, unde a fost 
iarăşi recunoscut de ucenici de ai lui, veniţi să viziteze Ierusalimul, — 
«ca o cetate aşezată pe munte» (Matei 5, 14) — şi a fost iarăşi adus la 
mînăstirea sa cu mari rugăminţi (cap. 30—31). 

!n capitolele care urmează (32—43), aflăm partea sublimă a cărţii, 
cu care se şi încheie şi care arată ce este în realitate monahismul — 
cunoscută în toată lumea creştină. Ea este redată ca rostită de stareţul 
Pinufius, la primirea în mînăstire a unui frate şi cuprinde într-o formă 
de nedescris următoarele idei principale : La cererea de intrare în 
mînăstire fratele a fost oprit la poartă pentru ca să se hotărască să 
rămînă în mînăstire în starea duhovnicească potrivită. Căci Dumnezeu 
răsplăteşte cu slava veşnică pe cei care i se devotează cu adevărat, dar 
pedepseşte la fel pe cei care nu se sinchisesc şi nu dau roadele cuvenite 
unei făgăduinţe făcute, de a-L sluji cu adevărat. La această vină de 
neiertat participă şi cei care primesc pe frate fără cercetare, care să-i 
asigure şi pe ei şi pe el că angajamentul luat nu este greşit (cap. 32—33). 

Renunţarea la lume însemnează primirea crucii şi a mortificării, 
fiindcă nu mai trăieşte cel ce o primeşte, ci Hristos, în Care a murit 
pentru lume şi Carele trăieşte în el, şi Care a zis : «Cel ce nu-şi ia 
crucea lui şi n u-Mi urmează, nu este vrednic de Mine» (Matei 10, 
38). Străpungînd trupurile noastre cu frica de Dumnezu, după cuvîntul 
lui David (Ps. 118, 120), vrerile şi dorinţele noastre nu mai slujesc poftele 
noastre, ci mortificarea lor. Răstignirea noastră face frica de Dumnezeu, 
care ţintuieşte vrerile şi dorinţele noastre după Legea Lui, cum L-a 
ţintuit pe cruce pe Domnul pentru păcatele noastre. «Ochii sufletului 
sînt aţintiţi acolo unde trebuie să nădăjduim în fiecare clipă că vom 
pleca» (cap. 34—35). 

Poftele şi îmboldirile trupeşti vor fi ucise în felul următor : 

«Să nu mai iei din nou, niciodată, nimic din cele ce te-ai rupt cînd 
ai renunţat la lume şi, de vreme ce Domnul te opreşte să nu te mai 
întorci din ogorul lucrării Evangheliei, spre a te îmbrăca din nou cu 
haina părăsită ... «Să nu cobori de pe acoperişul desâvîrşirii», ca 
«punînd mina pe plug, să te uiţi înapoi» (Luca 9, 62), la ticăloasele şi 
pămînteştile pofte şle acestei lumi. 

Prin ardoarea credinţei şi deplina umilinţă ai călcat în picioare 
mîndria ; «să nu zideşti iarăşi ceea ce ai dărîmat» (Gal. 2, 18). Rămîi în 
sărăcia pe care ai făgăduit-o în faţa lui Dumnezeu şi a îngerilor, căci 
«mîntuit va fi cel ce va răbda pînă la sfîrşit» (Matei 24, 13). Vicleanul 
şarpe păzeşte necontenit călcîiul nostru ; îi vei zădărnici încercările 
primejdioase, dacă nu te vei ruşina să-i dezvălui bătrînului orice 
(cap. 36—38). 

Sf. Apostol Pavel: «Grija de trup să n-o faceţi spre pofte» {Rom. 13, 
14). Aceasta însă, fără ca trupul, istovit de lipsa hranei să nu mai poată 
face faţă sarcinilor duhovniceşti (cap. 6—8). Rînduiala cea mai bună 
a hranei zilnice, modeste şi nu a postului greu la intervale de timp, flă- 
mînzirea nemăsurată ducînd nu numai la slăbirea trupului, ci şi a puterii 
rugăciunii (cap. 9). 

Sfîntul Casian mai spune că pentru păstrarea curăţiei duhului şi 
trupului nu e de ajuns înfrînarea de la mîncare, ci trebuiesc adăugate şi 
celelalte virtuţi sufleteşti. Căci acestea sînt mai greu de cucerit şi cine 
nu biruieşte lăcomia pîntecelui, nu le va putea dobîndi (cap. 10—11). 

Urmează apoi comparaţia luptei cu diferitele păcate cu acelea mai 
grele din stadion, după pregătirea cu cele olimpice, mai uşoare, ca 
antrenamente f de unde rezultă disciplina şi ordinea luptei duhovniceşti 
(cap. 12). Poftele cărnii şi pornirile pătimaşe ale sufletului nu vor putea 
fi înfruntate de cei ce sînt «robi ai cărnii». Urmarea este că «trebuie mai 
întîi să biruim pofta pîntecelui şi să ne uşurăm sufletul, nu numai prin 
postiri, ci şi prin vegheri şi căinţa inimii... ca să recunoaştem că hrana 
ne este îngăduită nu atît spre plăcere, cît imputată ca povară... deci ca 
o trebuinţă a trupului, nu ca o dorinţă a sufletului». Sfîntul Duh şi harul 
dumnezeiesc ne va ajuta să potolim poftele trupeşti. In felul acesta 
micşorăm fapta gurii şi a pîntecelui, ne învaţă Sf. Casian, ca o primă 
biruinţă în întrecerile olimpice. Manifestînd preferinţele noastre pentru 
virtuţi şi dragostea pentru hrana cerească, încununate cu contemplarea 
divină, cele trecătoare îşi vor afla locul lor redus. Ca şi în jocurile 
olimpice, unde privirile sînt aţintite numai spre ţinta care aduce laurii 
slavei, tot astfel şi monahul trebuie să-şi concentreze toată atenţia 
numai asupra biruinţei supreme, care-1 face apoi vrednic să înfrunte 
chiar duhurile rele. Aceasta e «regula» luptei, care deschide porţile 
stadionului despre care vorbeşte Apostolul. Astfel, el ne va zice : «Nu 
v-a cuprins o ispită, care să fi fost mai presus de puterea omenească» 
(I Cor. 10, 13) — (cap. 13—16). 

în I Cor. 9, 26—27, Sf. Apostol Pavel, acest mare atlet al lui Hristos, 
care luptă după regulă, zice : «Eu aşa alerg, nu ca la întîmplare ; aşa mă 
lupt cu pumnul, fără să lovesc in aer, ci imi chinuiesc trupul şi îl supun 
robiei, ca nu cumva, propovăduind altora, să mă fac netrebnic». Lupta 
duhovnicească o dă ca să chinuiască şi să înrobească trupul său, iar 
ţinta este răsplata cerească, năzuind spre Ierusalismul ceresc. Aşa s-a 
asigurat că a luptat lupta cea bună, a săvîrşit călătoria şi a păzit cre¬ 
dinţa (II Tim. 4, 7) şi poate declara : «De acum mi s-a gătit cununa drep¬ 
tăţii, pe care mi-o va da Domnul în ziua aceea, EI, Dreptul Judecător» 
(II Tim. 4, 6). Prin posturi şi biruinţă asupra cărnii răzvrătite, nu lovind 

în gol, ci în acele duhuri rele care-1 stăpîneau, el proclamă această bi¬ 
ruinţă, ştiind că totuşi, « lupta noastră nu este Împotriva trupului şi a 
sîngelui, ci împotriva domniilor, împotriva stăpîniilor şi împotriva stă- 
pînitorilor întunericului acestui veac, împotriva duhurilor răutăţii , 
răspîndite în văzduhuri» (Efes. 6, 12) — (cap. 17—19). 

Monahul trebuie să se opună necumpătării, adică mîneării sau bău¬ 
turii în afară de masă, — nici o picătură, oricît de mică —, şi somnului 
fără regulă, fiindcă această nestăpînire dă drumul clocotului poftelor 
trupeşti mai mari (cap. 20). 

Postul trupului trebuie extins la acela al sufletului, fiindcă cele opt 
păcate îi pot oferi alimente nefericite şi vătămătoare, care înlocuiesc 
hrana adevărată a pîinii cereşti. Reţinîndu-ne şi de la păcate activăm şi 
postul trupesc. In felul acesta inima poate ajunge lăcaşul lui Dumnezeu 
şi templu al Duhului Sfînt şi al lui Iisus Hristos (Efes. 3, 16—17) — 

(cap. 21—22). 

Sfîntul Casian recomandă o hrană care potoleşte poftele aprinse, 
fiind uşor de gătit şi ieftină. 

Hrana cu pîine era socotită drept cea mai ieftină şi uşor de dobîndit 
şi deci a celor mai renumiţi asceţi. Căci după Părinţi, monahul nu trebuie 
să umble după mîncări nefolosite de alţii, actul acesta vădind cenodoxie 
— slavă deşartă. Fraţilor, în trecere pe la mînăstire, trebuie să li se arate 
însă omenie şi dragoste şi nu înfrînare aspră, pentru a asigura liniştea 
şi odihna oaspeţilor (cap. 23). 

Intr-adevăr, la sosirea din Betleem în Egipt, pretutindeni unde 
soseau Sfinţii Casian şi Gherman, li se oferea de mîncare, afară de 
miercurea şi vinerea. La întrebarea de ce se trece aşa de uşor peste re¬ 
gulile de post zilnic, un bătrîn le-a răspuns, că dragostea îl obligă să 
calce această rînduială, ţinută spre folosul său sufletesc. După plecarea 
oaspeţilor va recupera ce a pierdut printr-un post mai crîncen. Căci în 
oaspeţi el vedea pe Hristos şi «pot oare fiii nunţii să fie trişti, cîtă 
vreme Mirele este cil ei ?» (Matei 9, 15). 

Păstrînd legea ospitalităţii, un bătrîn a mîncat de şase ori într-o zi 
cu vizitatorii lui ,- iar altul, anahoret, le-a mărturisit că n-a mîncat nicio¬ 
dată singur, şi uneori, neavînd nici un oaspete toată săptămîna căuta 
duminica, la biserica apropiată, un pelerin, pe care îl invita la chilie, ca 
să mănînce împreună (cap. 24—26). 

Ca modele de «post sufletesc», Sf. Casian aminteşte cele mărturisite 
de marii anahoreţi, Avvii Paesius şi Ioan, cel dintîi că soarele nu l-a 
văzut niciodată mînciînd, iar celălalt, mîniat (cap. 27). înainte de moarte, 
Avva Paesius era implorat de ucenici să le lase un cuvînt de desă- 
vîrşire : « Niciodată, le-a spus el gemînd, n-am făcut vrerea mea şi n-am 

învăţat pe nimeni ceea ce n-am făptuit eu mai întîi» (cap. 28). Părintele 
Mahete nu cădea nicodată în toropeală, oricît de istovit era de oboseală, 
la rugăciune, sau la vreo convorbire spirituală dar adormea imediat ce 
auzea vreun cuvînt de defăimare, sau fără rost (cap. 29). Acelaşi Părinte 
a fost silit să binecuvînteze uleiul mirenilor şi să primească o pătură pe 
care le refuza. Arăta prin aceasta că monahul era supus aceloraşi slăbi¬ 
ciuni, pentru care nu trebuie să păcătuiască, judecind pe alţii (cap. 30). 

De asemenea a demonstrat că diavolul este sprijinitorul convorbirilor 
deşarte şi potrivnicul celor duhovniceşti (cap. 31). Alt frate, primind un 
pachet de scrisori de la rude — printre care tatăl şi mama lui — şi 
prieteni, le-a aruncat în foc, pentru ca nu cumva, revăzînd numele celor 
ce-i scriseseră şi amintindu-şi, chipurile lor să nu-1 cheme înapoi în 
lumea de care a fugit (cap. 32). 

Trecînd la «postul speculativ» Sf. Castan aduce pilda stareţului 
Teodor, care dobîndise cunoaşterea Scripturilor mai mult prin curăţia 
inimii, căci a ajuns la lămurirea unei probleme foarte complicate, 
stăruind în rugăciune timp de şapte zile şi şapte nopţi. Răspunzînd la 
întrebările unor fraţi asupra posibilităţii de a pătrunde sensurile scriptu- 
ristice adinei, el le-a răspuns că cel ce doreşte să pătrundă tainele Scrip¬ 
turilor, o va face nu prim citirea lucrărilor comentatorilor, ci prin sîrguin- 
ţa minţii şi încordarea inimii pentru îndepărtarea valului patimilor, care 
întunecă ochii minţii. Cei mai mulţi, fără a se îngriji cît de puţin de ne- 
prihănirea minţii, se reped să explice Scripturile, dar nu pot ajunge la 
lumina adevărului (cap. 33—34). Tot stareţul Teodor i-a reproşat Sf. 
Casian, care se pregătea să se odihnească după slujba mare : «O, Ioane, 
cîţi oameni grăiesc în acest ceas cu Dumnezeu şi contemplîndu-L, îl 
păstrează în inimile lor, iar tu te lipseşti de aşa lumină, ca să te cufunzi 
într-un somn fără de folos !» (cap. 35). 

In continuare arată cum postul lăuntric devine o ofrandă plăcută lui 
Dumnezeu cînd este desăvlrşit de roadele dragostei. Aceasta a învăţat-o 
Sf. Casian în Nordul Egiptului, lîngă Diolcos, într-un cin al anahoreţilor, 
care, ajunşi la virtuţile smereniei şi sărăciei de bună voie, după ce s-au 
curăţat de toate patimile, «pătrund în singurătăţile adînci ale pustiului, 
ca să se lupte cu demonii într-un război înfricoşat» — într-o insulă 
pustie de nelocuit, lipsită total de orice hrană şi chiar de apă, lîngă 
malul mării. Acolo s-a dus pentru locuinţă la Arhebius, care fiindcă pleca 
pentru cîtăva vreme, i-a oferit-o imediat, cu tot ce era în ea. Dar în 
ascuns s-a dus şi a clădit altă chilie cu mare trudă pe care, de asemenea, 
a oferit-o după aceea altor asceţi cu cele de trebuinţă, ca să zidească pe 
ascuns pe a treia pentru sine. Tot Arhebius este dat ca model de 
dragoste filială la cel mai înalt nivel. Fiu al unei familii nobile, a aflat 

că, la moartea tatălui său, mama sa era urmărită pentru o datorie de o 
sută aşi de aur. Şi el, care nu voia să primească nimic de la părinţii 
într-o stare înfloritoare, şi-a însuşit datoria lor şi lucrînd un an întreg 
ziua şi noaptea a plătit-o, salvînd-o pe maică-sa de deznădejde şi ruşine. 
«Din dragoste pentru Hristos n-a vrut să mai ştie de mama lui, şi din 
aceeaşi dragoste a recunoscut-o din nou». Sf. Casian dă alte exemple de 
dragoste faţă de călugărul latin Simeon : Venind din părţile Italiei, a 
fost întrebat de un bătrîn, cu ce îşi poate cîştiga cele de trebuinţă şi el 
i-a răspuns că nu se pricepe la nimic din îndeletnicirile fraţilor de acolo, 
dar cunoaşte limba latină. Atunci bătrînul i-a adus cele de trebuinţă 
pentru trai, pergamentele şi uneltele necesare scrisului şi i-a cerut să 
copieze unele părţi din Sfintele Scripturi în latineşte, pentru fratele său. 
în felul acesta i-a dăruit mijloacele de trai, fără să se ruşineze, neştiind 
că lucrarea lui nu folosea nimănui la nimic (cap. 36—39). 

Tot în cadrul asprimii posturilor şi înfrînării legate de dragostea 
dumnezeiască, a amintit Sfîntul Casian zguduitoarea întîmplare a 
tinerilor schitioţi de pe vremea Sfîntului Pafnutie. Aceştia, fiind trimişi 
de stareţul pustiului Schitului să ducă nişte smochine unui bolnav din 
lăuntrul pustiului, s-au rătăcit şi au fost găsiţi morţi, presăraţi cu nisip şi 
«cu smochinele păstrate neatinse, preferind, de sigur să-şi dea duhul, 
decît să se atingă de bunul încredinţat, să-şi piardă viaţa lor trecătoare, 
decît să calce porunca bătrînului» (cap. 40). 

Sf. Casian sfîrşeşte învăţătura despre înfrînarea de la lăcomia 
diavolească şi dăruirea în dragostea Domnului, cu următoarea poruncă a 
prea fericitului Macarie : « Monahul aşa trebuie să-şi orînduiască postu¬ 
rile, ca şi cind ar avea să trăiască în trup o sută de ani şi aşa să-şi pună 
irîu pornirilor sufletului, să uite de jigniri, să alunge tristeţile, şi să 
dispreţuiască durerile şi pierderile, ca şi cînd ar muri în fiecare zi» 
(cap. 41). 


CARTEA A VI-A : DESPRE DUHUL DESFRÎNĂRII 

Lupta împotriva duhului desfrînării începe din primul moment al 
tinereţii şi se stinge după înfrîngerea celorlalte păcate. Asaltul se dă pe 
două fronturi, fiindcă la birunţă nu ajută numai postul, ci căinţa inimii 
trebuie să-i preceadă, însoţită de rugăciunea împotriva duhului celui 
mai necurat şi de o adîncită cugetare asupra Scripturilor. La acestea, Sf. 
Ciprian, cu o experienţă îndelungată, nu se sfieşte să adauge ştiinţa 
spirituală, lucrarea mîinilor şi, mai ales, adevărata umilinţă, necesară 
j la combaterea oricărui păcat (cap. 1). 

Vindecarea porneşte de la inimă, de unde şi izvorăsc păcatele, după 
cuvin tul Domnului: «Din inimă ies : ginduiile iele, ucideri, adultere, 
desfrlnări, furtişaguri, mărturisiri mincinoase» (Matei 15, 19), ca izvor 
al vieţii şi al morţii (cap. 2). 

Unele dintre celelalte păcate se vindecă prin meditaţie, ori prin 
sprijinul şi îndemnul fraţilor, dar desfrîul cere singurătatea, retragerea 
din lume pentru vindecare, alături de pedepsirea trupului şi căinţa 
inimii, aşa după cum lăcomia cere absenţa unor mîncări, care nasc 
pofta ucigătoare. Este evident, scrie Sf. Casian, că în mînăstiri sînt 
abstinenţi ,• dar el face deosebire între abstinenţă şi castitate, virtute pe 
care o atribuie acelora, care rămîn în starea de feciorie, cu trupul şi cu 
mintea, ca Sfinţii Ioan din Noul Testament şi profeţii Ilie, Ieremia şi 
Daniil. Această stare, scrie Sf. Casian, poate fi atinsă şi de cei care, după 
ce au trăit în întinare, ajung la o stare de curăţie a minţii şi a trupului, 
în care nu mai simt ghimpii cărnii. Abstinenţii, de frica iadului, sau din 
dorinţa împărăţiei lui Dumnezeu, înăbuşe ispitele cărnii, de care însă nu 
se pot feri cu totul (cap. 3—4). 

Experienţa arată că războiul împotriva patimilor desfrînării este mai 
presus de puterile noastre şi ne este absolut necesar ajutorul lui 
Dumnezeu. Căci e mai presus de fire să trăieşti în trup şi să nu-i simţi 
ghimpii lui. De aceea harul castităţii face pe oameni egali cu îngerii şi le 
dă cetăţenia cerurilor (cap. 5—6). 

Luptătorii din stadion iau tot felul de măsuri pentru abstinenţa, care 
le garantează biruinţa în luptă, după neîntrerupte exerciţii de antrena¬ 
ment. Căci plăcerea vătămătoare, pricinuită de imaginea vătămătoare, 
le micşorează puterea dobîndită prin abstinenţă. împărtăşania cu trupul 
şi sîngele Domnului obligă la abstinenţă pe monahi, aşa după cum Legea 
Vechiului Testament obliga pe evrei, sub pedeapsa morţii, la curăţenie, 
atunci cînd mîncau din carnea jertfei de mîntuire (Lev. 7, 19—20). 

Chiar dacă gîndurile necurate pot fi ascunse oamenilor, ele nu 
rămîn necunoscute sfinţilor îngeri şi lui Dumnezeu cel Atoateştiutor 
(cap. 7—9). 

Mintea ajunge la desăvîrşire cînd nu vor mai apărea imagini 
îmbietoare în timpul somnului — ceea ce este semnul unei boli ascunse 
în cele mai adînci alcătuiri ale sufletului (cap. 10—11). 

In Pilde se spune : «Păzeşte inima ta mai mult decJt orice» (4, 23), 
căci, deşi ochilor li se aduce această învinuire dreaptă că « oricine se uită 
la o femeie, poftind-o, a şi săvîrşit adulterul cu ea In inima lui » (Matei 
5, 28), totuşi, ochii nu fac decît să ofere sufletului slujirea lor. Supri¬ 
marea ispitelor trebuie făcută imediat, de la început, prin înlocuirea 
chipului dorit cu acela al mamei, rudelor şi anumite femei pioase. Să 

oprim de asemenea deşteptarea simţurilor cărnii prin alarma duhului 
nostru în frica lui Dumnezeu, crucea şi amintirea Scripturilor 
(cap. 12—13). 

Apostolul neamurilor înalţă castitatea la cea mai înaltă cinstire, 
fiindcă este dovada sfinţeniei, iar sfinţenia e dovada prezenţei Duhului 
Sfînt (I Tes. 4, 3—8). După care ne îndeamnă: «Căutaţi pacea cu 
toată lumea şi sfinţenia, fără de care nimeni nu va vedea pe Domnul... 
Şi să nu fie vreunul desfrînat sau întinat ca Isav, care pentru o mincare 
şi-a vîndut dreptul de întii născut» (Evrei 12, 14, 16) — (cap. 14—16). 

Diavolul, însă, întinde necontenit capcane ,• de aceea Sf. Casian 
îndeamnă pe monahi la necontenitele gemete ale rugăciunilor pentru 
înfrînarea trupului şi zdrobirea inimii, pentru ca Duhul Sfînt să stingă 
cuptorul cărnii încins cu îmboldirile poftelor (cap. 17). 

Smerenia condiţionează castitatea, iar castitatea condiţionează a- 
devărata ştiinţă duhovnicească. Sf. Vasile a emis o sentinţă aspră în 
acest subiect: «Nu cunosc femeia şi totuşi nu sînt virgin», pe care Sf. 
Casian o interpretează astfel: «Nestricăciunea cărnii nu constă numai în 
îndepărtarea de femeie, ci mai ales în curăţia inimii, care păstrează cu 
adevărat fără stricăciune sfinţenia neîntreruptă a trupului, fie prin frica 
de Dumnezeu, fie prin dragostea de castitate» (cap. 18—19). 

Anumite slăbiciuni fireşti vor fi judecate de Cel Atoateştiutorul şi 
Judecătorul nostru în lupta noastră împotriva patimilor trupeşti. Postul 
egal şi măsurat va asigura calitatea curăţiei inimii, smerenia adîncă, 
răbdarea şi ferirea de mînie şi de alte patimi. Paza zilei păzeşte sfinţenia 
nopţii, iar veghea de noapte rămîne pentru ea forţa de a pregăti curăţia 
zilei (cap. 20—23). 

(In scopul de a descrie impresionant slăbiciunile firii căzute, într-un 
mod cît mai edificator Sf. Casian le dezvăluie în forma lor mortală, nu 
numai din punct de vedere duhovnicesc, ci şi din punctul de vedere 
estetic-moral, în aceste ultime capitole). 


CARTEA A VII-A : IUBIREA DE ARGINŢI. 

Iubirea de arginţi sau dragostea de bani, străină de firea noastră, 
porneşte la monah, scrie Sf. Casian, din lîncezeala unei minţi bolnave, 
ori dintr-o hotărîre greşită de a renunţa la lume, ori dintr-o dragoste 
căldicică faţă de Dumnezeu. Poate fi uşor respinsă de la început, dar 
greu de dezbărat de ea, după ce a pătruns în inimă şi ajunge rădăcina 
tuturor relelor (cap. 1—2). 

Chiar la cei mici, sugari, se pot observa reacţii ale cărnii, imbolduri 
ale mîniei şi sensibilitate la nedreptăţile aparente. Unele dintre ele sînt 

opere ale Providenţei, pentru refacerea neamului omenesc, dar nu pentru 
a se deda desfrîului ; iar înţepăturile mâniei ne sînt lăsate pentru a ne 
opune rătăcirilor noastre. Folositoare ne este şi tristeţea, care, prefăcută, 
este pierzătoare, după cuvîntul Sf. Apostol care ne învaţă că «Întristarea 
cea după Dumnezeu aduce pocăinţă spre mîntuire ..iar întristarea 
lumii aduce moartea» (II Cor. 7, 10). Deci nu Creatorul e vinovat de a 
fi rău folosite împotriva Lui şi a semenilor noştri, după cum folosirea 
fierului pentru uciderea celor nevinovaţi nu trebuie să i se reproşeze 
Creatorului a toate. Căci unele păcate ca iubirea de arginţi sau pizma, 
deşi sînt datorate «bunului plac al unei voinţe nesănătoase şi rele», 
totuşi sînt provocate de cauze din afară. Iar relele, deşi uşoare de ignorat 
sau ocolit, nu sînt temelii pentru desăvîrşire cum par. Cu timpul iubirea 
de arginţi devine vatra încinsă de nestins şi rădăcina tuturor relelor 
(cap. 3—6). 

Monahul, după ce a agonisit o sumă mică, găseşte tot felul de 
motive pentru opera de capitalizare. Odată cu sporirea banilor se dez¬ 
lănţuie o sălbatică lăcomie în el, care-1 împinge spre fuga din mînăstire, 
unde constată că mijloacele de pricopseală nu prea există, orice fel de 
eforturi ar face. Nici o credinţă, nici o minciună, nici un jurămînt, nici 
un furt nu-1 mai interesează. Aurul şi nădejdea câştigului îi ţin loc de 
Dumnezeu, pentru care Apostolul declară că lăcomia este închinare la 
idoli (Col. 3, 5) — (cap. 7). 

Nici o virtute nu-1 mai interesează, se simte obosit şi asuprit cu 
orice muncă, nu-i mai place nici hrana, nici veşmîntul mînăstirii şi des¬ 
coperă că Dumnezeu nu e numai acolo ; ba, încă, se încredinţează că, 
«de nu va pleca mai grabnic undeva, va pieri îndată» (cap. 8). Se crede 
şi se poartă ca un străin de mînăstire şi în fiecare zi îşi face un plan de 
plecare, se vaită că încălţămintea şi veşmintele bune s-au dat altuia şi se 
fereşte de a mai munci pentru mînăstire. Nu ştie cînd trebuie să se 
supere, sau să se mînie,- cleveteşte continuu pe ascuns şi batjocoreşte 
mînăstirea ca să justifice plecarea (cap. 9). «Ca o fiară sălbatică, patima 
îl desparte de turmă şi, răpit din obşte, face din el o victimă bună de 
pradă şi uşor de sfîşiat». Acum munceşte zi şi noapte în speranţa unui 
cîştig, neglijînd postul, regula veghilor şi «crezînd că-şi stinge dogoarea 
patimii şi o aprinde şi mai mult» (cap. 10). Se prăvăleşte apoi ca într-o 
prăpastie pînă în fundul iadului, fără oprire, spre moarte, intrînd şi în 
relaţii cu femei, care să-i păstreze banii ascunşi de la intrarea în 
mînăstire (cap. 11). 

Un călugăr avar, fiind sfătuit de stareţ să nu se îngrijoreze de 
bunuri, pe care nu le-a avut nici înainte, înnebunit de dragostea de bani 

i-a răspuns : «Dacă tu ai cu ce întreţine pe foarte mulţi, de ce mă 
opreşti să am şi eu la fel ?» (cap. 12). 

Sf. Casian arată că a descris aceste lucruri pentru îngrijirea sănă¬ 
tăţii celor ce vor s-o păstreze. Părinţii bătrîni au dezvăluit uneori unele 
lucruri mult mai numeroase în acest scop în convorbirile lor pentru 
folosul duhovnicesc al celor tineri şi ele au putut să-i înveţe în tăcere 
şi cauzele şi modul de vindecare a lor. Totuşi Sf. Casian a lăsat de o 
parte unele dintre ele, pentru ca nu cumva căzînd această carte în 
mîinile unora nepregătiţi, «să li se dezvăluie lucruri, care trebuiesc a- 
flate de fiecare cu sudoare multă şi cu rîvna de a atinge treapta desă- 
vîrşirii» (cap. 13). 

Dragostea de bani este descrisă de Părinţii duhovniceşti în trei 
feluri: Ca patima strîngerii de bani, pe care nu i-au avut,- ca revenire la 
dragostea de bunuri, de care se lepădaseră cînd s-au călugărit, şi ca 
teamă de sărăcie şi de desconsiderare. Ascunderea banilor la intrarea în 
monahism este o oprire la desăvîrşirea evanghelică. In Sfintele Scripturi 
■ se arată osînda grea a fiecărei astfel de căderi: A dobîndi ceea ce nu 
avea înainte (ex. lui Ghiezi din IV Regi 5, 27), a redobîndi banii de care 
se lepădase (exemplul lui Iuda, — Matei 27, 5), a nu renunţa la tot 
(exemplu : Anania şi Safira, — Faptele Apostolilor, 5) — (cap. 14). 

Celor ce pretind că s-au lepădat de lume, dar ezită să se rupă de 
bunurile pămînteşti, Descoperirea le recomandă: «Cine este fricos ..., 
aceia să iasă şi să se Întoarcă acasă, ca să nu facă fricoase şi inimile 
fraţilor lui, cum este inima lui» (Deuteronom 20, 8). Deci nimeni să nu 
între în tagma monahală, ca să abată şi pe alţii de la desăvîrşirea evan¬ 
ghelică prin îndemn şi pildă ticăloasă căci « bărbatul îndoielnic este 
nestatornic în căile sale» (Iacob 1, 8). De asemenea, numărul patimilor 
care ne dau asalt este mai mare decît acela al virtuţilor, care ne apără. 
Iar cel care pune mina pe plug şi se uită înapoi (Luca 9, 62), nu este po¬ 
trivit pentru împărăţia lui Dumnezeu (cap. 15). 

«Mai bine este a da, decît a lua» (Fapte 20, 35), nu înseamnă să 
opreşti din ce ai, ca să poţi da şi altora, căci contravine poruncii catego¬ 
rice : «Dacă voieşti să fii desăvîrşit, du-te şi vinde averea ta şi dă-o 
săracilor ...» (Matei 19, 21). Cel ce doreşte să îmbrăţişeze cu adevărat 
viaţa de monah să împartă şi să se lepede de toate, putînd astfel să se 
laude cu Apostolul: «în foame şi în sete, în frig şi în lipsă de haine» 
(II Cor., 11, 27). 

Apostolul Pavel a părăsit tot ce avea, iar creştinii din Ierusalim 
vindeau toate şi le puneau la picioarele Apostolilor (Fapte 22, 28) toţi 
lepădîndu-se de cele avute, ca să trăiască apoi din muncă şi din colecte 
de la neamuri. In Epistola către Romani cere o colectă pentru Ierusalim, 

ca şi creştinilor din Macedonia şi Ahaia, răspunzînd astfel acelora, din 
ale căror daruri duhovniceşti s-au împărtăşit (Rom. 15, 25—27). Tot ast¬ 
fel îndeamnă şi pe Corinteni, să facă o colectă mai cu rîvnă pentru 
Ierusalim, pe care o va trimite acolo prin cei mai vrednici (I Cor 16, 
1—4). Galatenilor le aminteşte că Ierusalimitenii, împărţind bunurile lor 
săracilor, s-au făcut săraci pentru Hristos de bună voie. (Apostolii 
socotiţi stîlpii Apostolilor ; Iacob, Chefa şi Ioan, dîndu-le sarcina de a 
binevesti la neamuri, lui Pavel împreună cu Varnava, el a chemat la 
Hristos pe Galateni; aceştia însă păstrau mai departe bogăţiile lor). Cei 
care, purtînd zilnic crucea lui Hristos n-au mai păstrat nimic din bunu¬ 
rile lor, nu erau ei mai fericiţi ? Apostolul însuşi, pus în lanţuri, şi în 
închisori, nu mai putea să-şi procure cele necesare vieţii misionare şi a 
mărturisit că lipsa aceasta i-au împlinit-o fraţii din Macedonia (II Cor. 
11, 9). Filipenilor, de asemenea, le mulţumeşte, pentru că numai ei i-au 
trimis cele trebuitoare la Tesalonic, «cînd era vorba de dat şi de primit» 
(4, 15—16) — (cap. 16—17). 

Concluzia demonstraţiei Sf. Casian se impune de la sine : «Sînt 
adevăraţi urmaşi ai Apostolilor cei care nu se amăgesc singuri, ci 
năzuiesc la o asemenea disciplină şi regulă de viaţă în mînăstire încît 
se rup cu adevărat de această lume şi nu mai opresc nimic din cele ce 
au dispreţuit, urmînd să trăiască din munca lor şi nu din banii ascunşi. 
Sfîntul Vasile declară senatorului Syncletius, care trăia din banii puşi 
de o parte : «Şi pe senatorul Syncletius l-ai pierdut şi nici pe monah nu 
l-ai aflat» (cap. 18—19). 

Dacă vrem să luptăm după regula luptei duhovniceşti să izgonim 
din inimă acest duşman, cu atît mai ruşinos a fi biruitor cu cît poate fi 
biruit mai uşor (cap. 20). 

Triumful definitiv este garantat numai monahului, a cărui conştiinţă 
nu este alterată de nici o sumă de bani oricît de mică, care implică 
dorinţa de bani. Trebuind să fie stîrpită patima banilor nu ne foloseşte 
lipsa lor, dacă stăruie în noi dorinţa de bani, pe care căutăm s-o satis¬ 
facem (cap. 21). 

Nu ne foloseşte la nimic sărăcia, la care ne-au constrîns împrejură¬ 
rile împotriva voinţei noastre. De asemenea să nu risipim zadarnic 
cîştigul ostenelilor noastre, adăugind astfel la sărăcia fără voie şi sufe¬ 
rinţa unei voinţe bolnave (cap. 22). Iuda, care a vîndut pe Domnul pentru 
treizeci de arginţi, prins în plasa lăcomiei josnice a bolii patimei de 
bani, nărăvită — şi însuşi pungile încredinţate lui, este dovada îngrozi¬ 
toare a tiraniei patimii banului, care nu mai respectă nici o regulă şi 
nu mai are nici o măsură (cap. 22—23). 

Lăcomia a dus la trădare pe Iuda şi la minciună pe Anania şi Safira. 
Pedeapsa a fost aceeaşi. Acestei puteri tiranice nu i se mai poate opune 
nici o regulă a cinstei şi nici o depăşire a oricărei măsuri şi nu i se 
poate pune capăt decît prin sărăcia de bună voie. Cunoscînd acestea, 
Sf. Petru pedepseşte cu moartea pe cei doi mincinoşi înşelători. Iuda 
dorea să cîştige ce lepădase ; ceilalţi opreau ceea ce trebuiau să în¬ 
credinţeze Sfinţilor Apostoli. In ambele cazuri se pedepseşte lăcomia de 
bani, ca o adevărată crimă. Este evident, însă, că mai vinovaţi sînt cei 
care năzuiesc spre o avere, pe care n-au posedat-o niciodată, prefăcîn- 
du-se săraci în faţa lui Dumnezeu. Descoperirea dumnezeiască ne mai 
aminteşte boala necurată a leprei, care ucide pe cei molipsiţi de patima 
iubirii de arginţi, cum s-a întîmplat lui Ghiezi (cap. 24—26). 

Cel care, din dorinţa desăvîrşirii, a răspuns chemării lui Hristos 
«Du-te, vinde averea ta şi o dă săracilor ...» să nu pună mîna pe plug 
şi să nu se uite înapoi, ca să fie declarat neapt pentru împărăţia ceruri¬ 
lor ,• dacă s-a aşezat pe acoperişul slujirii Evangheliei să nu mai coboare 
prefăcîndu-se că-i sînt de trebuinţă cele părăsite mai înainte (Luca 17, 
31). Căci primind sărăcia n-a avut nimic de părăsit sau de agonisit din 
nou şi astfel nu mai este împiedicat să alerge din nou spre Domnul de 
lanţurile bogăţiei. De aceasta să nu ne întristăm, fiindcă «cel ce a stîrpit 
din rădăcină orice dorinţă de a poseda ceva, a renunţat la toate bunurile 
acestei lumi» (cap. 27). 

Concluzia definitivă este că monahul nu trebuie să îngăduie stă¬ 
ruinţa în inima lui nici unei urme de dragoste de bani, a cărei scînteie 
se preface mai tîrziu în incendiu, care arde tot ce a zidit Evanghelia. 
Rămînînd în mînăstire şi mulţumindu-se cu hrana şi îmbrăcămintea de 
acolo păstrează virtutea lepădării de bunurile acestei lumi (cap. 28—29). 

înfricoşaţi de cele întimplate lui Anania şi Safirei, lui Ghiezi şi mai 
ales lui Iuda, să nu uităm că n-am adus nimic în lume, pentru ca acum să 
nu avem pretenţia că/păstrăm cele ce am părăsit; căci ziua Domnului va 
sosi pe neaşteptate, «ca un fur» şi oricînd ni se poate adresa cuvîntul spus 
bogatului din Evanghelie : « Nebune, în această noapte voi cere de la 
tine sufletul tău şi ale cui vor fi cele pregătite de tine ?» (Luca 12, 20). 

Să nu primim să fim dezrădăcinaţi din mînăstire. Darnici să nu mai 
rămînem în ea, dacă nu avem temeluită răbdarea pe smerenie, care nu 
poate supăra pe nimeni, ei îndură orice jignire. 

CARTEA A VlII-a : DESPRE DUHUL MÎNIEI 


Este a patra luptă, împotriva mîniei «pentru otrava ei ucigătoare». 
Ea ne orbeşte şi ne împiedică să fim înţelepţi, drepţi, cinstiţi, potoliţi, 
feriţi de păcate şi de primejdii de moarte, după Sfintele Scripturi, căci: 

«Cel iute la mînie, săvîrşeşte nebunii» (Pilde 14, 17); «mînia omului nu 
lucrează dreptatea lui Dumnezeu» (Iacov 1, 20) ,• «bărbatul minios este 
necinstit» (Pilde 11, 25); «un om mînios aţîţă cearta şi cel aprig săvîrşeşte 
multe păcate» (Pilde 29, 22); « mînia ii pierde chiar pe cei prevăzători» 
(15, 1) —(cap. 1). 

Unii încearcă s-o justifice, micşorîndu-i vina acestui păcat, printr-o 
interpretare greşită a Scripturii, de pildă, amintind că chiar Dumnezeu 
se mînie şi se înfurie, cînd ne rugăm : «Doamne, nu cu minia Ta să mă 
mustri, nici cu urgia Ta să mă cerţi» (Ps. 6, 1 sau Ps. 105, 40). In felul 
acesta aduc nemărginirii divine jignirea unei patimi trupeşti. Se uită că 
Scripturile vorbesc antropomorfic pentru înţelegerea lor uşoară şi merg 
de-a dreptul la sensul căutat, cînd se reproşează lui Dumnezeu că 
doarme (Ps. 43, 25), cînd e înfăţişat folosindu-se de cer ca scaun şi de 
pămînt ca aşternut (Isaia 66, 1 şi Isaia 40, 12), şi ca un om ameţit (Pilde 77, 
71) şi cînd membrele Lui sînt descrise ca ale unui om cu înfăţişare tru¬ 
pească. Interpretarea literală a acestor expresii este un sacrilegiu ; prin 
imaginile acestea trebuie să înţelegem însuşirile mai presus de fire ale 
lui Dumnezeu şi lucrările Sale nemărginite, de pildă gura fiind cuvîntul, 
privirea — înţelegerea a tot ce se face în univers, braţul — puterea şi 
stăpînirea etc. Tot astfel, mînia se înţelege ca un sentiment pur ome¬ 
nesc atribuit lui Dumnezeu, pentru a ne teme de dreptatea şi înţelepciu¬ 
nea Lui (cap. 3—4). 

Monahul să se ferească de orice păcat al mîniei şi să-şi potolească 
pe fratele său de această boală, ascultînd ce spune Apostolul; «Orice 
mînie şi întărîtare şi izbucnire şi defăimare, să piară de la voi, ca orice 
răutate» (Efes. 4, 31) — şi ce spune Mîntuitorul: « Doctore, vindecă-te 
pe tine însuţi» (Luca 4, 23). Mînia întunecă ochii minţii şi împiedică pe 
bolnav să mai vadă soarele dreptăţii (cap. 5—6). 

Unica mînie slujitoare este aceea, la care este bine să apelăm 
atunci, cînd sîntem îndîrjiţi împotriva pornirilor noastre ticăloase, indig¬ 
naţi şi ruşinaţi de ele şi înfricoşaţi de Cel ce cunoaşte şi tainele conştiin¬ 
ţei noastre. De asemenea ne serveşte cînd sîntem porniţi împotriva 
mîniei noastre asupra fratelui nostru : «M îniaţi-vă, dar nu greşiţi», ne 
spune Psalmistul (Ps. 4, 5), căruia i se adusese apa trecînd prin mijlocul 
oştirii duşmane. El a vărsat-o, zicînd : «Asta nu-i, oare, sîngele oameni¬ 
lor care şi-au pus viaţa în primejdie ?» (II Regi 23, 17). David a oprit şi 
executarea celui ce-1 blestemase în faţa tuturor pentru acelaşi motiv 
(II Regi 16, 10—12). Ispitele, de asemenea, sînt îmboldiri ticăloase pe 
care le reprimăm cu mînie. Despre ele zice Psalmistul: «De cele ce 
ziceţi în inimile voastre, câiţi-vă în aşternuturile voastre» (Ps. 4 ,5) ; iar 

Apostolul scrie : « Soarele să nu apună peste mînia voastră, nici să daţi 
loc diavolului » (Efes. 4, 26—27) — (cap. 7—9). 

Despre soare Dumnezeu zice prin profet că «le va răsări soarele 
dreptăţii şi sănătate celor drepţi» (Maleahi 4, 2), iar pentru cei păcătoşi 
şi cei care cad în patima mîniei, soarele va apune la amiază (Amos 8, 
9). Părinţii nu admit ca mînia să pătrundă în inima noastră şi amintesc 
cuvîntul evanghelic, după care «oricine se mînie pe fratele său vrednic 
va fi de osîndă» (Matei 5, 22). Iar dacă totuşi a păcătuit cineya, înainte 
de apusul soarelui, mînia aceasta să înceteze în acest moment (cap. 10),. 

Sfîntul Casian analizează şi ura acelora la care nu încetează la 
apusul soarelui, dar fiindcă nu se pot răzbuna, din lipsă de curaj, cred 
c-o pot tăgădui şi astfel întorc otrava împotriva lor înşile, spre propria 
lor pierzare, în loc s-o înlăture prin puterea virtuţii. Mînia trebuie însă 
alungată şi din ascunzişurile inimii noastre, de unde respinge pe Duhul 
Sfînt şi nu se opreşte numai de la faptă (cap. 11—12). 

Dumnezeu nu primeşte rugăciunile celui mîniat pe fratele său, 
înaintea împăcării cu el (Matei 5, 23—24). Porunca «rugaţi-vă neîn¬ 
cetat!» (I Tes.5, 17) impune ori excluderea mîniei, ori a rugăciunii din 
viaţa noastră ; altfel rugăciunea noastră e o sfidare cu duh de răzvră¬ 
tire. Deci să alungăm din minte jignirea sau supărarea pricinuită şi în 
acelaşi timp să ne asigurăm că şi fraţii noştri s-au împăcat cu noi, dacă 
vrem ca rugăciunile noastre să fie primite (cap. 13—14). 

Legea Veche de asemenea ne porunceşte : « Să nu duşmăneşti pe 
fratele tău în inima ta» (Lev. 19, 17), căci « drumurile celor ce-şi amin¬ 
tesc de fapta rea duc spre moarte» (Pilde 12, 18) ; de unde se vede că 
răutatea este îndepărtată şi de la faptă şi din gînd (cap. 15). 

Unii cred că dacă ar fi în pustie n-ar mai fi tulburaţi şi ar dobîndi 
virtutea răbdării, dînd asupra fraţilor cauza supărărilor lor. în felul a- 
cesta nu se poate ajunge niciodată la o adevărată răbdare şi desăvîrşire. 
îndreptarea şi liniştea noastră deplină, nu trebuie să depindă de alţii, 
ci de propria noastră tărie, iar înăbuşirea mîniei, tot de forţa noastră 
spirituală, dobîndită prin exerciţiul îndelungii noastre răbdări (cap. 
16—17). 

Pustiul ascunde, dar nu suprimă păcatele, ci chiar le măreşte pentru, 
cei ce le duc cu ei. De aceea e bine să se ducă acolo cei ce s-au curăţat 
de toate patimile, pentru ca să poată ajunge la contemplaţia divină şi să 
pătrundă tainele duhovniceşti. Altfel este răbdător şi sfios pînă ce altul 
îi dă prilej de iritare. Iar păcatele irup cu o forţă mărită, cînd nu ne mai 
jenăm de fraţi, după ce lenevia ne-a făcut să pierdem şi puţina răbdare 
pe care o aveam (cap. 18). 

Şerpii veninoşi şi fiarele nu vatămă pe nimeni cît stau ascunşi în 
ascunzătorile lor, dar devin periculoşi îndată ce au ieşit din ele. Sfîntul 
Casian însuşi aminteşte ce repede se mînia şi arunca blesteme împotriva 
obiectelor cu defecte sau chiar a lui Dumnezeu în pustie. Trebuie deci 
să dobîndim virtutea răbdării, care este mai uşor de căpătat atunci cînd 
avem a face cu obiectele neînsufleţite (cap. 19). 

Dacă voim să vedem pe Dumnezeu (Matei 5, 8) trebuie să suprimăm 
mînia nu numai din fapte, ci şi din inimile noastre. Numai după ce am 
curăţat fundul, vatra inimilor noastre, acestea vor rămîne în răbdare şi 
sfinţenie deplină. Ca să nu se săvîrşească omoruri trebuie să se supri¬ 
me mînia şi ura : «Oricine urăşte pe fratele său este ucigaş de oameni» 
(Matei 5, 22), Căci Domnul judecă nu numai faptele, ci şi intenţiile 
păcătoase după cuvîntul Apostolului: «Care. . . (fapte şi gînduri) ii În¬ 
vinovăţesc, sau li apără intre ei In ziua clnd Dumnezeu va judeca cele 
ascunse ale oamenilor» (Rom. 2, 15—16) — (cap. 20). 

Sfîntul Casian combate acum pe Fericitul Augustin, care adăugase 
cuvintele : «fără motiv» la versetul din Matei (5, 22), prin care justifica 
oarecum ura îndreptăţită. El arată că este creştineşte a nu ne mînia 
deloc, tăind, deci, rădăcinile mîniei (cap. 21). 

La sfîrşit, Sf. Casian rezumă învăţătura dreaptă despre duhul 
mîniei afirmînd, radical şi categoric că «atletul lui Hristos, care luptă 
după regula jocului, trebuie să smulgă din rădăcini pornirile mîniei». 
Nu ne este îngăduit a ne mînia, fiindcă duhul mîniei stăpînind inima 
noastră, nu mai putem fi temple ale Duhului Sfînt şi nici nu ne mai este 
îngăduit să ne rugăm. Iar celelalte virtuţi nu ne vor mai folosi la 
plecarea din trup, fiind osîndiţi de nemitarnicul Judecător pentru mînie 
şi ură. 

CARTEA A IX-A : DESPRE DUHUL TRISTEŢII 

în volumul II din «Les Peres du dâsert», patrologul Jean Brămond 
pune o notă scurtă la p. 307, în care se poate citi: «Din lista păcatelor 
capitale stabilită de Părinţi au dispărut două nume : în enumerarea 
adoptată de Sfîntul Toma (de Aquino) şi care încă este în folosinţa 
noastră, nu găsim nici tristeţea, nici acedia. Le-au luat locul invidia şi 
lenea». Iar în pagina următoare se insinuează mai mult cauza decît se 
lămureşte: «Catehismele nu atrag atenţia asupra unor stări sufleteşti, 
care presupune o cultură lăuntrică destul de avansată ... ». Bucuroşi că 
un savant romano-catolic explică această înlocuire prin lipsa de subtili¬ 
tate a cititorilor apuseni, în special la acedie (care este foarte actuală, 
precum vom vedea, şi astăzi în monahism), sîntem de acord că aceasta 

l-a obligat pe cel mai mare teolog romano-catolic al evului mediu să 
înlocuiască expunerea tristeţii şi acediei cu aceea a două păcate mai 
banale. 

Tristeţea trebuie alungată fiindcă destramă întreaga viaţă reli¬ 
gioasă : Monahul nu-şi mai face rugăciunile în bucuria prezenţei dumne¬ 
zeieşti, care-i pregăteşte contemplaţia şi nu mai apelează la citirile 
sfinte. Mintea i se întunecă şi se tulbură şi priveşte la fraţi posac, fără 
linişte, blîndeţe şi răbdare, ajungînd la disperare. Lupta lui trebuie, deci, 
continuată sistematic după regulile jocului (II Tim. 2, 5). Sfîntul 
Casian citează Sfînta Scriptură pentru a arăta cum ruinează tristeţea pe 
om, în general. Sufletul monahului, chinuit de tristeţe, nu va mai putea 
să fie templul Duhului Sfînt (I Cor. 3, 16), pentru care, în mod alegoric 
Sf. Casian aminteşte cedrii Libanului şi chiparoşii din Cîntarea Cîntărilor 


(cap. 1—3). 

Tristeţea poate fi urmarea unei mînii, sau a unor nereuşite materiale, 
a unei pofte, ori datorită îmboldirilor diavoleşti. Poate veni pe neaştep¬ 
tate din redeşteptarea unor patimi, dorinţe nesăbuite, sau greşeli 
spontane. Rădăcinile şi cauzele greşelilor fiind în monah, n-are de ce 
să părăsească obştea, să ocolească pe cei pe care i-a jignit, pentru că 
desăvîrşirea poate fi atinsă prin virtutea răbdării, care duce la pace şi 
nu prin separarea de fraţi. 

Greşitele apucături, sau păcatele, ne pot înstrăina de oameni, dar 
îndreptarea lor ne poate atrage nu numai simpatia oamenilor, ci chiar 
şi a fiarelor sălbatice, cum a scris înţeleptul Iov (5, 23) şi cum ştim din 
viaţa sfinţilor anahoreţi. Pricinile tristeţii sînt înrădăcinate în sufletul 
nostru şi vin rareori din afară. O pierzătoare disperare împinge la crime 
şi la sinucidere (aşa cum ne amintesc Cain şi Iuda), în loc de iubire, de 
pocăinţă şi cerere de iertare (cap. 4—9). 

Tristeţea e folositoare numai cînd ne stăpîneşte din căinţa pentru 
păcatele săvîrşite sau din dorinţa desăvîrşirii, ori a contemplării aştep¬ 
tate. In consens cu aceasta, Sfîntul Apostol Pavel zice: «întristarea cea 
după Dumnezeu aduce pocăinţa spre mîntuire, fără părere de rău •, iar 
întristarea lumii aduce moartea» (II Cor. 7, 10). 

întristarea după Dumnezeu se poate întinde pînă la durerea trupului 
şi zdrobirea sufletului ,• dar este sigură de izbîndă, căci cuprinde roadele 
Duhului Sfînt, amintite de acelaşi Apostol: « Iar rodul Duhului este 
dragoste, bucurie, pace, îndelungă răbdare, bunătate, facere de bine , 
credinţă, blîndeţe, înirînare» (Gal. 5, 22—23). Dar cealaltă tristeţe este 

morocănoasă şi disperată, zdrobind sufletul şi nimicind roadele Duhului 
(cap. 11). 

De aceea, aceasta din urmă trebuie eliminată ca şi duhul desfrînării, 
iubirii de argint sau al mîniei (cap. 12). 


CARTEA A X-A : DESPRE DUHUL NELINIŞTII 

Am arătat la începutul cărţii a IX-a că Sf. Toma de Aquino, mare 
admirator al Sf. Casian şi pentru care cele două scrieri ascetice ale 
acestuia erau lectura zilnică, a înlocuit duhul tristeţii şi duhul acediei r 
cu duhul invidiei şi cu lenea. Citind pe marele patrolog Jean Bremond, 
am dat şi explicarea insinuată mai mult de acesta şi anume că aceste 
două păcate înlocuite — şi, mai ales acedia — sînt subtile şi greu de 
înţeles, presupunînd «o cultură interioară destul de avansată». în conti¬ 
nuare citim : «Totuşi, multe trăsături ale călugărului se întîlnesc în afară 
de mînăstire şi chiar în zilele noastre descrierile vechilor noştri magiştri 
nu se.potrivesc, oare, cu unele cazuri de neurastenie? Comparînd 
descrierile picante ale lui Casian, Evagrie, Nil şi Scărarul notăm, cu mici 
deosebiri, perfecta continuitate a tradiţiei» — deci a tradiţiei acestui 
păcat capital din primele veacuri creştine, care se continuă şi astăzi. 

Sfîntul Casian, ca şi marii asceţi : Evagrie, Nil. Isaac, Scărarul, 
maica Sinclitichia, păstrează numele grecesc de acedia al celui de al 
şaselea păcat capital din cartea a zecea a «Aşezămintelor monahale ...». 
Mai curios este faptul că traducerea acestui cuvînt se face în multe fe¬ 
luri. Patrologul citat de noi scrie mai departe : «Ne servim de acest cu¬ 
vînt, acedie, din lipsă de un termen, care să-i corespundă. Răul care este 
denunţat este dezgustul, plictiseala, nepăsarea, tînjeala, descurajarea .., 
Călugărul care este atins de acedie cade de asemenea în trîndăvie, dar 
aceasta este socotită mai curînd ca o urmare a bolii principale ... ». 

Cu aceasta am înfăţişat un mic rezumat al problemei pe care o 
pune numele acestui păca't principal, pe care-1 găsim schimbat în 
trindăvie, în rezumatul de douăzeci şi opt de pagini al voi. I din 
Filocalia românească. Explicaţia acestui nume nou nu este numai faptul 
că păcatul acediei a fost înlocuit în Teologia ascetică romano-catolică 
de Toma de Aquino cu trîndăvia, ci şi acela că urmarea acediei este 
lenea, care i-a luat locul, vorbindu-se în continuare, mai pe larg, 
despre munca manuală în minăstire, în această a zecea carte. Iată ce 
spun Evagrie şi Sfinţii Nil şi Isaac Scărarul, înainte şi după Sf. Ioart 
Casian. înaintea lui, Evagrie caracterizează acest păcat ca plictiseală, 
provocat de diavolul de la amiază care atacă pe călugăr către patru (ora 
noastră zece) şi pînă la opt (două după-amiază). Ii arată că soarele 

aproape stă pe loc, că ziua e de cincizeci de ore. Il duce mereu să se 
uite pe fereastră, ba încă să şi iasă din chilie, să se uite la soare, ca să 
vadă ce depărtare s-a făcut de la nouă şi să vadă dacă se apropie 
vreun frate. Mai mult, îi face silă de ţara în care locuieşte, de viaţa pe 
care o duce şi, în special, de munca manuală. Apoi îl face să creadă că 
mila a părăsit inima fraţilor. Doreşte altă ţară unde să găsească cele de 
trebuinţă şi o ocupaţie mai uşoară. Pe Dumnezeu, zice .el, nu-L intere¬ 
sează unde locuieşti şi nu trebuie să uiţi de părinţi şi cum trăiai altă 
dată. îl îndeamnă să vadă lungimea vieţii şi muncile unei vieţi în¬ 
chinate lui Dumnezeu. Diavolul face tot ce poate ca să-l convingă să 
părăsească chilia şi, cu aceasta, lupta duhovnicească (Despre cele opt 
păcate F. G. 40, 1271). 

După Evagrie, Sfîntul Nil, contemporanul Sf. Casian, descrie acedia 
ca o nelinişte: «Călugărul stăpînit de acedie, scrie el, se uită măreu la 
fereastră şi închipuirea îi înfăţişează vizitatori. A soîrţîit uşa, iată-1 în 
picioare ! A auzit vorbindu-se, s-a şi aplecat afară ca să vadă ce e ; 
nu părăseşte fereastra decît ca să se aşeze jos şi să moţăie. Cînd citeşte, 
capul i se apleacă deseori şi repede se duce să se culce; îşi freacă 
obrajii, se lungeşte pe pat, ochii lasă cartea şi se fixează pe perete,• se 
întoarce la carte, citeşte cîteva clipe, îndreaptă ochii la sfîrşitul fraze¬ 
lor, se ocupă de treburi nefolositoare, socoteşte foile, socoteşte numărul 
caietelor, blamează caligrafia şi desenele şi, închizînd manuscrisul, îl 
pune sub cap şi adoarme într-un somn uşor, căci pofta de mîncare îi va 
deştepta şi-i va da o nouă ocupaţie» (Despre cele opt păcate, P. G. 79, 
1159). Sfîntul Isaac Scăraml va descrie ironic pe cei ce păcătuiesc 
acedia, după Sf. Ioan Casian. El spune că viaţa comună din mînăstiri 
este opusă acestui păcat, dar el este nedezlipit de anahoreţi pînă la 
moarte, luptînd necontenit împotriva lor. Cînd vede chilia unuia surîde 
şi-şi face culcuş alături de a lui. Iar moleşeala languroasă, lăuntrică, îi 
vizitează spre amiază pe asceţi. Ea îi înde amn ă să-şi îndeplinească cu 
grijă datoriile de ospitalitate şi să facă pomeni multe, lucrînd mult cu 
mîinile, vizitînd bolnavii. Ii duce să vadă pe cei trişti şi abătuţi, le cere 
să consoleze şi să întărească pe cei slabi. Dar cînd asceţii sînt la slujbă 
şi în rugăciune, ne aminteşte de unele treburi necesare şi grabnice şi, 
nebună cum este, se forţează din toate puterile să-i depărteze de la a- 
ceastă ocupaţie atît de sfînită. Acest diavol le dă tremur, dureri de cap, 
febră şi dureri de intestine, trei ore înainte de prînz; iar cînd s-a pus 
masa, îi face să sară cu bucurie pe deasupra patului ca să alerge la ea. 
Dar cînd vine timpul slujbei şi rugăciunii, din nou se face trupul greoi ; 
cînd se roagă, se cufundă în somn şi, prin căscături cînd nu trebuie, îi 

împiedică să pronunţe versetele în întregime (Scara, XIII, 5—9; P. G. 
88, 859). 

Sfîntul Ioan Casian numeşte acedia — dezgustul sau neliniştea 
inimii, vrăjmaş mai înverşunat, obişnuit la cei ce trăiesc în pustiu. 
Către ora şase (adică douăsprezece) le dă friguri şi fierbinţeli violente ,• 
iar unii bătrîni o numesc duhul de amiază, pomenit de psal¬ 
mul 90 (cap. 1). 

Ea îi provoacă monahului silă de chilie, dispreţ şi desconsiderare 
faţă de fraţi, îl face leneş şi neînstare de muncă, nelăsîndu-1 să stea în 
casă şi să se dedea cititului. Crede că e lipsit de orice progres, fiindcă 
rămîne în acelaşi loc şi se văietă că nu va avea nici un rod spiritual, 
dacă nu se va rupe de acea obşte şi va fi lipsit de orice cîştig pentru 
suflet de vreme ce n-a folosit pînă acum nimănui, deşi putea îndruma şi 
pe alţii pe calea cea bună. Laudă celelalte mînăstiri depărtate ca mai 
potrivite pentru mîntuire şi viaţa fraţilor de acolo, ca plăcută şi mai 
favorabilă pentru trăirea duhovnicească. Toate cele de la fraţii din 
obştea lui sînt supărătoare : hrana se cîştigă greu şi mîntuirea nu şi-o 
poate afla dacă nu pleacă curînd de aici, ba îl ameninţă chiar pieirea. 
După cinci-şase ani este atît de sfîrşit şi de lihnit de foame, ca după 
un drum lung sau o muncă grea şi după un post de două-trei zile. Se 
uită neliniştit în jur, se tînguie că fraţii îl ocolesc, iese şi intră mereu 
înăuntru şi cercetează mereu soarele. Mintea tulburată devine aşa de 
leneşă şi neputincioasă, încît nu mai găseşte alt remediu decît o vizită 
sau somnul. Aceeaşi boală îl îndeamnă să-şi salute fraţii, să viziteze 
bolnavii şi unele rude şi mai ales să vadă des o femeie evlavioasă, 
lipsită de orice sprijin şi să-i procure părinteşte cele de trebuinţă. 
Şederea în chilie nu foloseşte nimănui şi nu-i aduce mulţumire 
sufletească (cap. 2). 

Aceste leacuri folosite îmbolnăvesc şi mai rău pe monahul care nu 
mai luptă cu răul, ci, scos afară cît de puţin din chilie, îşi caută ali¬ 
narea suferinţei în fugă, diavolul îndepărtîndu-1 definitiv din obştea 
fraţilor. «Astfel, ostaşul lui Hristos, ajuns fugar şi dezertor din oastea 
Lui «se încurcă în treburile vieţii», preocupat să placă foarte puţin 
«celui care strînge oaste» (II Tim. 2, 4). Proorocul David adaugă la 
această dezertare şi o stare de somnolenţă (Ps. 118, 28), care-1 ţine ab¬ 
sent de la contemplaţie şi de la evidenţa celor duhovniceşti (cap. 3—4). 

Sfîntul Casian, indignat de această moleşeală a ostaşului lui Hristos, 
strigă către ostaş să reia lupta pentru desăvîrşire, războindu-se pe 
ambele fronturi cu ticălosul duh al neliniştii, aşa încît să nu cadă doborît 
de somn, încetînd orice luptă şi mai ales să nu fugă din mînăstire sub 
te miri ce motive, aşa zise evlavioase. Căci duşmanul îl va ţine în 

chilie fără nici un spor duhovnicesc, sau afară tembel, rătăcitor şi 
nestatornic, preocupat doar de hrana pentru a doua zi. Legat de vreo 
tovărăşie femeiască ori bărbătească, se pierde puţin cîte puţin în în¬ 
deletniciri, care-1 duc pe nesimţite la moarte duhovnicească (cap. 5—6). 

Socotind problema acediei bine cunoscută nu numai prin scrierile 
unor Părinţi pomeniţi sau nu aici, ori prin caracterizările verbale, ca 
ale unor avvi citaţi şi de el (dar şi de monahii cititori ai lui prin pro¬ 
priile experienţe), Sf. Casian s-a preocupat mai mult de lupta Împotriva 
păcatului complex al acediei decît de el însuşi. De aceea, vedem că 
închină următoarele nouăsprezece capitole acestei lupte care se dă în 
primul rînd prin muncă, lenea fiind păcatul produs de acedie după 
descrierile marilor Părinţi ai pustiei. Iar specialiştii au caracterizat cele 
nouăsprezece capitole drept un tratat de muncă manuală în mînăstire, 
pe care-1 rezumăm în cele ce urmează. 

Introducerea o face cu argumentarea scripturistică : Sfîntul Apostol 
Pavel a învăţat pe credincioşii creştini să se apere de păcatul acediei, în 
primul rînd prin munca manuală, printr-un text din I Tes. 4, 9—11, căruia 
Sf. Casian îi închină cel mai lung capitol din cartea a zecea şi anume, 
comentariul din cap. 7. In acest text Sf. Apostol Pavel recomandă liniştea, 
în chiliile lor, unde «să-şi facă fiecare cele de trebuinţă» şi să lucreze 
manual, după cum li s-a poruncit, ferindu-se de ceea ce naşte trîndăvia, 
adică «purtarea necuviincioasă cu ceilalţi», flecăreală, linguşeală, pătrun¬ 
derea în alte case, de unde să-şi procure cele dorite, fără muncă. Aceasta 
nu era conform învăţăturii Apostolului şi nici după pilda lucrărilor lui 
(cap. 7). 

în capitolele următoare (8—16), Sf Casian continuă comentariile 
Epistolei II Tes. 6—15, pe aceeaşi temă. Sf. Pavel se dă pildă pe sine, 
amintindu-le Tesalonicenilor că n-a fost fără rînduială la Tesaloniceni 
(II Tes. 3, 7) şi «nici n-am mlncat plinea In dar de la cineva» (II Tes. 3, 8) 
adaugă el ca o mustrare foarte aspră, fiindcă se ştie că totuşi Domnul a 
poruncit că «cel ce propovăduieşte să trăiască din Evanghelie» (I Cor. 9, 
14) şi că «vrednic este lucrătorul de plata sa» (Matei 10, 10). Dar el mai 
adaugă ceva şi mai dureros: «Cu ce muncă şi trudă am muncit ziua şi 
noaptea ca să nu Împovărăm pe nimeni dintre voii» (II Tes. III, 8), cu 
care amintea că îl silea s-o facă nevoia de hrană şi sărăcia, nu numai 
ziua, ci şi noaptea, rupînd din timpul necesar propovăduirii (cap. 8). 

însoţitorii lui în slujirea Evangheliei — Silvan şi Timotei, subscrii- 
tori la epistola comentată — au muncit la fel alături de el. Acum le dă 
o lămurire mai plină de mustrare, scriind : «Nu doar că n-aveam puterea 
aceasta, ci ca să vă dăm o pildă cu noi înşine, ca să faceţi ca noi» (Ubid. 

3, 9). Căci Cei leneşi ar fi încercat să-şi justifice puturoşenia prin faptul 
că Apostolul era întreţinut de cei cărora le propovăduia (cap. 9—10). 

Dar nu i-a învăţat numai prin pildă, ci şi prin cuvînt, poruncindu-le 
cînd era la ei: «Cine nu vrea să lucreze, acela să nu mănînce» (II Tes. 
3, 10). In continuare, Sf. Casian aminteşte atitudinea severă de judecător 
a corintenilor nesupuşi, cu care îşi exercită puterea apostolică, de care 
el, smeritul, nu se ruşinase (II Cor. 10, 2 şi 8). Cu această putere el dă 
sentinţa, prin care opreşte hrana celui ce nu vrea să muncească, ame- 
ninţînd astfel cu pieirea pe cei trîndavi. Urmează justificarea acestei 
asprimi evanghelice: «Am auzit că unii de la voi umblă fără rinduială, 
nelucrînd nimic şi iscodind» (II Tes. 3, 11). Deci, după Sf. Casian, 

Apostolul punctează trei păcate ale Tesalonicenilor: că umblă fără 
rînduială, că nu lucrează nimic şi că iscodesc, — toate amintite de 
Părinţii care au analizat acedia (cap. 11—13). 

Acum vine cu inima iubitoare de părinte duhovnicesc să le aducă 
leacul tămăduirilor, sfatul care să-i pună pe calea cea dreaptă de pe 
drumul rătăcit, pe care au apucat. Rătăciţi, s-au trîndăvit ; să revină la 
linişte şi încredere în chilia lor, muncind şi rugîndu-se neîncetat. 
Toate greşelile cu care monahul a vrut să acopere lipsurile cauzate de 
lene, vor dispare odată cu lenea însăşi şi cu ele şi neliniştea, sila şi 
dispreţul luptei duhovniceşti, care au fost temelia acestui cutremur 
duhovnicesc (cap. 14). 

Sf. Casian arată în continuare că Sf. Apostol Pavel nu uită să în¬ 
tărească pe calea binelui pe cei buni, care pot să-i întoarcă şi pe cei răi 
pe această cale, cu ajutorul harului dumnezeiesc, sfătuindu-i: «Voi însă 
nu pregetaţi sd faceţi bine !» (II Tes. 3, 13). îi previne şi pentru cazuri de 
îndărătnicie şi îngîmfare : «Dacă vreunul nu ascultă cuvîntul nostru prin 
Epistolă, pe acesta să-l însemnaţi şi să nu mai aveţi cu el nici un a- 
mestec, ca să se ruşineze» (II Tes. 3, 14). Dar revine cu frăţească 
dragoste, care caracterizează pe adevăratul creştin şi le spune : «Să nu-1 
socotiţi ca pe un vrăjmaş, ci povăţuiţi-1 ca pe un frate» (II Tes. 3, 15). 
Pentru a-1 ruşina, este suficient să nu mai aibă cu el nici un amestec, în 
nădejdea că-şi va reveni (cap. 15—16). 

în cele ce urmează, Sf. Casian întăreşte demonstrarea necesităţii 
muncii prin alte pasaje biblice : «Cine a furat să nu mai fure» scrie 
Apostolul neamurilor (Efes. 4, 28), «ci mai vîrtos să se ostenească 
lucrînd cu mîinile sale lucru cinstit, ca să aibă să dea şi celui ce nu are». 
Iar din Faptele Apostolilor (18, 1—3), aflăm că, «după aceasta, Pavel, 
plecînd din Atena a venit la Corint şi găsind pe un iudeu cu numele 
de Acvila, de neam din Pont şi pe Priscila, femeia lui, a venit la ei şi, 
pentru că erau de aceeaşi meserie, a rămas la ei şi lucrau, căci erau 

făcători de corturi». Apoi, ducîndu-se la Milet, a convocat acolo pe 
preoţii din Efes şi într-o cuvîntare dramatică de despărţire, le-a spus 
printre altele : «Argint sau aur n-am poftit de la nimeni. Voi Înşivă ştiţi 
că mlinile acestea au lucrat pentru trebuinţele mele şi ale celor ce erau 
cu mine. Toate vi ie-am arătat, căci, ostenindu-vă astfel, trebuie sâ-i 
ajutaţi pe cei slabi şi să vă aduceţi aminte de cuvintele Domnului Iisus, 
căci EI a zis: Mai fericit este a da, decît a lua» (Fapte 20, 33—35). 
Sfîntul Casian accentuează faptul că Apostolul a spus că pe cei slabi i-a 
ajutat cu bani din sudoarea frunţii şi nu din ce-i prisosea, sau din donaţii 
străine. Mai fericit este cel ce dă din rodul muncii lui, pe care n-o limi¬ 
tează la ce este necesar pentru el, ci se străduieşte şi pentru cel sărac 
şi bolnav. Se bucură astfel şi de sărăcia lui Hristos şi de dărnicia celui 
mai bogat prin osteneala lui, pe cînd cel trîndav nu merită nici să 
mănînce (cap. 17—-19). 

Sf. Casian istoriseşte apoi metodele necinstite, folosite de un frate 
gelos pe fraţii intraţi de curînd în mînăstire ca să nu-1 întreacă în 
muncă, pentru ca să tragă concluzia că lenea naşte rele mari (înţ, Sir. 33, 
32) şi că «tovărăşiile rele strică obiceiurile bune» (I Cor. 15, 33). Amin¬ 
teşte apoi cîteva citate biblice împotriva lenei, din care spicuim cîteva : 
Astfel Solomon învaţă că «Cel ce umblă după lene se va sătura de 
sărăcie» (Pilde 28, 19) şi că «tot somnorosul se va Îmbrăca In zdrenţe» 
(Pilde 23, 21). După ce aduce citate cu îmbrăcămintea în Iisus Hristos 
(Rom. 13, 14) şi în platoşa credinţei şi dragostei (I Tes. 5, 8), Sf. Casian 
mai aminteşte cuvintele adresate prin profet Ierusalimului: «Trezeşte-te, 
trezeşte-te, Ierusalime , imbracă-te în veşmintele slavei tale!» (Isaia 52, 
1), pentru ca să aducă un adevărat dosar de texte, interpretate în mod 
ruşinos în favoarea trîndăviei, ca de pildă «Lucraţi, nu pentru mlncarea 
cea pieritoare, ci pentru mlncarea ce rămîne spre viaţa veşnică» (Ioan 
6, 27), sau «mlncarea Mea este să fac voia Tatălui Meu» (Ioan 4, 34), — 
pe care trîndavii le interpretează ca petice rupte din ansamblul învăţă¬ 
turii Domnului şi a Sfinţilor Apostoli şi Evanghelişti; după care urmează 
din nou numeroase texte biblice pentru muncă şi împotriva trîndăviei 
(cap. 19—21). 

După aceste învăţături şi pilde înalte sînt citaţi Părinţii din Egipt, 
care nu admit ca monahii să nu lucreze, ceea ce de altfel îi îndeamnă şi 
treapta răbdării şi aceea a smereniei, pînă la care s-au înălţat. Din 
prisosul muncii lor hrănesc şi pe fraţii oaspeţi şi pelerini. Ba, mai mult, 
trimit ajutoare şi în Libia, care suferă de secetă şi foamete şi prin oraşe, 
pentru cei din închisori. In Galia, mînăstirile nu prea sînt populate, din 
pricină că n-au hrana agonisită prin muncă şi neastîmpărul nu-i lasă pe 
călugări liniştiţi pe loc. De aceea, Părinţii de altădată ziceau că monahul 

care munceşte este ispitit de un singur demon, pe cînd cel ce leneveşte 
este prada a nenumărate duhuri (cap. 22—23). Apoi Sf. Casian istori¬ 
seşte învăţătura Avvei Pavel, care trăia într-un pustiu numit Porfiriu, 
la depărtare de mai mult de şapte zile de cel mai apropiat oraş ori pă- 
mînt locuit. Acolo trăia din fructele palmierilor, dar muncea zilnic 
strîngînd frunzele şi după ce îşi umplea peştera cu ele, le dădea foc 
periodic, muncă îndeplinită «numai pentru curăţia inimii, pentru sta¬ 
tornicia gîndurilor, pentru a rămîne într-una în chilie şi pentru a 
dobîndi o izbîndă deplină asupra neliniştii» (cap. 22-—24). 

Sfîntul Casian sfîrşeşte cartea despre Duhul neliniştii cu această 
istorisire : La începutul trăirii în nnstie. aflîndu-se în nrada unei mari 

ferim de ceea ce nu primeşte şi nu practică uzul comun şi ceea ce ne 
aduce laudă în faţa oamenilor. Să nu preferăm lauda oamenilor răsplatei 
dumnezeieşti şi slava lumească aceleia a lui Dumnezeu (cap. 19). 


CARTEA A XII-A : DESPRE DUHUL TRUFIEI 

Sf. Casian începe cu cele două feluri de trufie : una care asaltează 
pe monahii duhovniceşti şi pe cei mai înaintaţi, iar cealaltă, care pri¬ 
veşte pe tinerii începători, cea dinţii referindu-se în special la 
Dumnezeu, iar cealaltă la oameni (cap. 1—2). 

Primul fel de trufie, cea duhovnicească, slăbeşte toate virtuţile, în 
special dreptatea şi sfinţenia, ca o boală generalizată, care prăbuşeşte 
întregul organism : prin lăcomie, desfrîu, mînie etc., dărîmînd zidurile 
sfinţeniei şi nemailăsînd în sufletul monahului nici o umbră de 
libertate (cap. 3). 

Prăbuşirea, datorită trufiei a strălucitului înger Lucifer, ne arată ce 
primejdios este acest păcat pentru nişte oameni supuşi cărnii ca noi. El 
a crezut că deţine prin însăşi firea lui splendoarea înţelepciunii şi fru¬ 
museţii virtuţilor şi nu de la Creatorul a toate făpturile şi s-a socotit 
asemenea lui Dumnezeu, de care nu mai avea nevoie. «A iubit cuvintele 
pieirii» (Ps. 51, 3), prin care spusese : « Ridica-mă-voi în ceruri» (Isaia 
14, 13). Această primă cădere s-a strecurat spre primul om dînd naştere 
slăbiciunilor şi patimilor, aşa incit să creadă oroarea minciunii; «Veţi 
ii ca Dumnezeu» (Facere 3, 5). Astfel a devenit trufia începutul tuturor 
păcatelor şi crimelor şi nu nimiceşte numai virtutea opusă ei, adică umi¬ 
linţa, ci toate virtuţile şi ispiteşte pe cei în culmea puterii duhovniceşti. 
De aceea, proorocul David se ruga : «Sa nu vină peste mine primejdia 
mîndriei» (Ps. 35, 12), căci « Dumnezeu celor mîndri le stă împotrivă» 
(Iacob, 4, 6), şi «orice inimă semeaţă este urîciune înaintea Domnului » 
(Pilde 16, 15) (cap. 4—6). Acest păcat îl are potrivnic pe Dumnezeu, pe 
cînd celelalte se luptă doar împotriva oamenilor (cap. 7). 

Sf. Casian arată prin numeroase texte biblice, că Dumnezeu a 
hotărît să vindece bolile prin remediile lor, semeţia prin umilinţă şi 
căderea creaturii cu păcatul trufiei, prin smerenia lui Dumnezeu, care 
s-a făcut om, pentru ca omul să fie făcut Dumnezeu (cap. 8). 

In capitolul următor, Sf. Casian face, tot prin citate biblice, o intro¬ 
ducere generală la ajutorul haric pe care Dumnezeu îl dă omului, din 
care vom aminti aici numai două : «Dumnezeu este Cel care lucrează 
întru voi şi ca să voiţi şi ca să săvîrşiţi după a Lui bunăvoinţă» (Filip. 2, 
13), «fiindcă nu este nici de la cel care voieşte, nici de la cel care 
aleargă, ci de la Dumnezeu Care miluieşte» (Rom. 9, 16) — (cap. 9), 







104 


SFlNTUL IOAN CASTAN 


Numai sub protecţia milostivirii divine ajunge creştinul la ceea ce 
rîvneşte şi după care aleargă: «Toată darea cea bună şi tot darul desă- 
virşit de sus este pogorît, de la Părintele luminilor» (I Cor. 4, 7) ; « căci 
ce ai pe care să nu-1 fi primit ? Iar dacă l-ai primit, de ce te făleşti, ca 
şi cum nu l-ai fi primit ?» (I Cor. 4, 7). De pildă, tâlharul a primit fericirea 
de veci numai datorită mărturisirii de pe cruce (Luca 23, 40), iar regele 
David a fost izbăvit de două păcate grele numai printr-un cuvlnt de 
căinţă (II Regi 12, 13). Harul lui Dumnezeu ne face biruitori asupra pati¬ 
milor şi ne supune carnea, ajungînd la adevărata castitate lăuntrică. 
Căci toată durata vieţii nu e decît o clipă faţă de veşnicia viitoarei slave 
şi suferinţele de aici nu înseamnă nimic faţă de fericirea vieţii viitoare. 
Sfinţii Părinţi ne spun ce au experimentat şi anume că desăvîrşirea 
duhovnicească este datorată numai milei şi harului dumnezeiesc, fiindcă 
prin posturi, veghe, citire, izolare, retragere din lume, n-ar putea 
monahul să ajungă la ea (cap. 10—13). 

Dar, precizează Sf. Casian, «aşa cum vă spuneam că nici eforturile 
omeneşti nu pot ajunge prin ele însele la desăvîrşire, fără sprijinul lui 
Dumnezeu, tot astfel declarăm că numai celor ce se ostenesc şi asudă 
li se dăruiesc mila şi harul lui Dumnezeu şi...» după ceea ce se cîntă, 
chiar în psalmul 88, în numele lui Dumnezeu : « Dat-am ajutor celui 
puternic, înălţat-am pe cel ales din poporul meu» (Ps. 88, 19). Căci, după 
cuvîntul Mântuitorului « celor ce cer li se dă, celor ce bat li se deschide 
şi cei ce caută vor afla» (Matei 7, 7), dar Dumnezeu este gata, din milă, 

banii, căutînd să-i păstreze şi să-i şi apuce înapoi pe cei de care se 
lipsise şi care sînt fala lui. Acum se mîndreşte cu naşterea lui nobilă, cu 
rangul avut în lumea părăsită doar cu trupul şi, repetăm, cu banii, 
temeiul pierzării lui. Poartă cu greu jugul mînăstirii şi nu respectă nici 
o regulă de supunere şi ascultare, şi nu-1 interesează nici o problemă 
duhovnicească. Jigneşte pe toţi, nu cere iertare celor insultaţi şi nu 
primeşte scuzele de la fraţii săi. Sf. Casian completează acest tablou 
minunat la cap. 27 cu episodul trist al unui tînăr înfumurat, oare a 
răspuns stareţului său — acesta certîndu-1 pentru lipsa de smerenie — : 
«Oare de asta rn-am umilit eu pentru un timp, ca să-ţi rămân supus 
totdeauna ?» Bătrînul a rămas amuţit, gîndindu-se la Domnul şi Mîntui- 
torul nostru «Care in chipul lui Dumnezeu fiind .. . S-a smerit pe Sine, 
ascultător lăcîndu-Se pină la moarte» (Filip. 2, 6 şi 8). Sf. Casian 
sfîrşeşte descrierea trufiei trupeşti cu modul în care se manifestă 
trufaşul care nu e în stare să primească un sfat mântuitor, «în toate si¬ 
tuaţiile se încrede mai curînd în judecata lui decît în cea a bătrânilor» 
(cap. 24—29). 

Urmarea e oroarea de disciplina mî-năstriii: doreşte să locuiască 
singur în chilie, ca şi cum comunitatea fraţilor l-ar opri de la umilinţă, 
răbdare şi desăvârşire ; se gîndeşte chiar să zidească o mînăstire şi să 
adune pe cei, pe care vrea să-i înveţe şi să-i formeze. Căzut într-o apatie 
primejdioasă, nefiind nici călugăr, nici mirean, se crede totuşi într-o 
stare de desăvârşire de necrezut. 

Temelia desăvârşirii noastre nu poate fi pofta noastră, ci învăţătura 
aspră a Evangheliei : frica de Dumnezeu şi smerenia, care nu poate fi 
dobîndită fără sărăcia de bună voie. De asemenea, fără această stare 
nu poate fi dobîndită nici ascultarea, nici răbdarea, nici blîndeţea, nici 
plinătatea dragostei, fără care inima noastră nu este lăcaş al Duhului 
Sfînt. De aceea «atletul lui Hristos, scrie Sf. Casian (cum am mai 
amintit), care, întrecîndu-se după regulă în lupta duhului doreşte să 
fie încununat de Domnul, să se silească în orice chip, să gîtuie acea 
cumplită fiară, care înghite toate virtuţile ... ». Iar edificiul virtuţilor 
are temelia formată din smerenie, sărăcia de bună voie, supunerea şi 
ascultarea (cap. 30—32). 

Starea de smerenie făcîndu-ne să ne judecăm inferiori tuturor celor¬ 
lalţi fraţi şi gîndul la patimile Domnului nostru Iisus Hristos şi ale 
tuturor sfinţilor, precum şi siguranţa că în scurtă vreme vom fi pe lumea 
cealaltă, părtaşii lor, sînt nimicitoare nu numai pentru trufie, ci pentru 
toate păcatele. Iar umilinţa faţă de Dumnezeu ne obligă să nu uităm că 
fără ajutorul harului Său, nu putem face nimic spre desăvârşirea noastră 
şi că însuşi faptul de a ne învrednici să credem acest adevăr este tot un 
dar al Lui (cap. 33). 

1. Istoria Vechiului Testament povesteşte că prealuminatul 
Solomon, dăruit de Dumnezeu cu înţelepciune şi minte adîncă şi cu j 
suflet larg ca nisipul cel nemăsurat al mării, incit nu se poate spune sa 

fi existat cineva asemenea lui în vremile dinainte de el şi nici după, 
a dorit să-i înalţe lui Dumnezeu acel templu măreţ. Pentru aceasta a 
cerut ajutorul unui rege de alt neam din Tir, care i-a trimis pe Hiram, 
fiu de văduvă săracă, cu munca şi sfatul căruia, sub îndemnul înţelep¬ 
ciunii divine, a împlinit Solomon tot ce-a gîndit mai măreţ pentru 
templul lui Dumnezeu şi pentru obiectele sfinte. 

2. Deci această stăpînire mai sublimă decît toate puterile pămîntu- 
lui şi acest urmaş mai de neam şi mai vestit al seminţiei lui Israel, acea 
înţelepciune din duh dumnezeiesc, care întrecea toate ştiinţele şi învă¬ 
ţăturile orientalilor şi egiptenilor, n-a dispreţuit sfatul unui bărbat sărac 
şi de neam străin. Şi tu, preafericite Papă Castor, ţi-ai pus în gînd să-i 
clădeşti lui Dumnezeu un templu adevărat, al duhului, nu din pietre fără 
simţire, ci strîngînd la un loc bărbaţi cu viaţă sfîntă, nu unul vremelnic 
şi stricăcios, ci veşnic şi de nebiruit. Astfel ai rîvnit să închini Domnului 
cele mai preţioase vase, turnate nu din aur sau din argint, pe care apoi, 
luîndu-le regele Babilonului, le-a dăruit spre desfătare concubinelor şi 
căpeteniilor sale, ci alcătuite din suflete sfinte care, strălucind de 
curăţenia nevinovăţiei, dreptăţii şi fecioriei, poartă sălăşluind în ele 
însele pe împăratul Hristos. Luminat de exemplul de mai sus, bine ai 
chibzuit, preafericite, binevoind a mă chema să iau parte şi eu, un sărac 
şi lipsit cu totul de orice bun lumesc, la o atît de măreaţă lucrare. 

3. In adevăr tu doreşti să pui temelii unui aşezămînt în felul celor 

din Orient şi mai ales din Egipt, în această provincie lipsită de mînăstiri. 
Deşi însuţi ai atins desăvîrşirea şi în toate virtuţile şi în învăţătură şi 
eşti atît de încărcat de toate bogăţiile duhului încît nu numai graiul, dar 
chiar doar viaţa ta ar ajunge a fi o pildă destul de îmbelşugată pentru 
cei ce caută desăvîrşirea, totuşi îmi ceri şi mie, oricît de sărac în 
meşteşugul cuvîntului şi în ştiinţă, să iau parte cu puţinele mele | 

cunoştinţe la împlinirea dorinţei tale; astfel îmi dai poruncă să înfăţişez 

întocmirile mînăstireşti pe care le-am văzut respectate în Egipt şi 
Palestina, aşa cum ne-au fost lăsate de Sfinţii Părinţi, fără să ţin seamă 
de frumuseţea scrisului, stăpînit de tine atît de desăvîrşit, îngrijindu-mă 
doar ca în noua ta mănăstire să fie înfăţişată în mod simplu fraţilor 
trăitori aici, viaţa simplă a Sfinţilor 107 . 

4. Pe cît de mult mă îndeamnă la ascultare sfînta înflăcărare a 
dorinţei tale, pe atît mă împiedică să dau răspuns acestei dorinţe, oricît 
aş vrea, nenumăratele sale şovăieli sufleteşti. Mai întîi, nici meritele 
mele nu mă îndreptăţesc a mă crede în stare să cuprind cu inima şi cu 
mintea, în mod îndestulător, nişte probleme atît de complicate, atît de 
tainice şi atît de sfinte. în al doilea rînd, din copilărie m-am aflat printre 
călugări, şi, după ce m-am rupt de atîţia ani de obştea şi pilda vieţii 
lor, cu greu aş putea să-mi amintesc acum în întregime cîte am încercat 
să săvîrşesc sub imboldul îndemnurilor lor zilnice, sau al pildelor lor r 
cîte am învăţat sau am văzut cu ochii mei. Dealtfel tîlcul acestor lucruri 
în nici un chip n-ar putea fi nici transmis, nici înţeles şi nici reţinut în 
memorie numai printr-o cugetare tihnită, sau printr-o învăţătură dobîn- 
dită doar din cuvînt. 

5. Această greutate vine de la faptul că totul se reazemă pe expe¬ 
rienţă şi practică şi, aşa cum lucrurile nu pot fi transmise decît de cel 
care le-a experimentat, tot astfel ele nu pot fi nici chiar atinse şi înţelese 
decît numai de cel ce s-a ostenit cu egală trudă şi sudoare să le dobîn- 
dească. Dealtfel chiar şi acestea, dacă nu vor fi dezbătute şi desăvîrşite 
printr-o necontenită convorbire cu oamenii care vieţuiesc duhovniceşte, 
repede se şterg din minte din lipsă de sîrguinţă. 

în al treilea rînd, chiar ceea ce mi-aş putea aminti nu datorită 
importanţei lucrului, cît situaţiei mele de-acum, scrisul meu prea ne- 
îndemînatic n-ar fi în stare să-l înfăţişeze cum s-ar cuveni. 

Mai adaug că despre acest subiect s-au mai scris deja lucrări de 
mică întindere de bărbaţi tot atît de vestiţi prin viaţa lor, cît de străluciţi 
prin învăţătura şi ştiinţa lor, şi numesc aici pe Sfîntul Vasile, pe Ieronim 
şi pe alţi cîţiva. Cel dintîi dintre aceştia, fiind cercetat de fraţi despre 
feluritele rînduieli şi probleme, a răspuns nu numai cu harul scrisului 
dar şi cu bogate dovezi din Sfînta Scriptură. Celălalt de asemenea, în 
afară de publicarea lucrărilor scrise de el însuşi, a şi tălmăcit în limba 
latină numeroase cărţi alcătuite în limba greacă. 

107. Precum am amintit, Sfîntul Casian s-a bucurat de o apreciere extraordinară 
şi în Apus, Sfîntul Leon cel Mare cerîndu-i în anul 430 o scriere împotriva lui Nestorie, 
iar Sfîntul Castor insistînd să pună în scris rînduielile pe temelia cărora ar putea 
întemeia o mînăstire sau mînăstiri în Galia, cu aureola celor mai vestite centre mo¬ 
nahale din Egipt şi Palestina. 

6. După fluviile atît de bogate în elocinţă ale acestora, pe drept 
cuvînt aş putea să trec drept un înfumurat că aş căuta să torn şi eu 
cîteva picături în acestea, dacă nu mi-ar da curaj încrederea Sanctităţii 
voastre şi făgăduinţa că aceste lucruri, oricît de mărunte ar fi, le vei 
socoti binevenite şi le vei dărui obştei fraţilor, care vieţuiesc în noua 
ta mînăstire ; aceştia, chiar dacă vor afla ceva poate nu prea îndemâ¬ 
natic expus, îl vor citi cu bunăvoinţă şi îl vor suporta cu îngăduinţă mai 
iertătoare, ca unii care umblă mai degrabă după cele ale credinţei decît 
după frumuseţea limbii. 

7. Pentru aceasta, preafericite papă, model unic de religiozitate şi 
smerenie, fiind îmboldit de rugăminţile tale, mă voi apuca, după puterile 
mele, de lucrarea la care mă îndemni, spre a înfăţişa ca pentru o 
mînăstire nouă şi pentru nişte oameni însetaţi după adevăr, cele ce au 
rămas neatinse de către cei dinaintea noastră, care au încercat să scrie 
cele ce au auzit, nu ce au experimentat ei înşişi 108 . Eu nu voi căuta 
nicidecum să scriu o istorisire de fapte minunate şi de semne dumne¬ 
zeieşti. Deşi nu numai am auzit, ba chiar am şi văzut multe de acestea 
şi de necrezut, săvîrşite de către bătrînii noştri, totuşi voi lăsa la o 
parte toate cîte nu contribuie cu nimic mai mult la înfăptuirea unei 
vieţi desăvîrşite pentru cei ce citesc, decît să le stârnească admiraţia. Ca 
urmare, mă voi sili să înfăţişez, pe cît de fidel voi putea, cu ajutorul lui 
Dumnezeu, doar rînduielile şi regulile mănăstirilor acestora, apoi rădă¬ 
cinile şi cauzele şi lecuirile, după învăţăturile lor, ale celor opt păcate, 
cele mai grele, semnalate de ei. 

8. în adevăr mi-e hotărîrea să nu vorbesc despre minuni dumne¬ 
zeieşti, ci pe scurt despre însănătoşirea obiceiurilor noastre şi atingerea 
unei vieţi desăvîrşite, îndrumîndu-mă după cele ce am primit de la 
bătrînii noştri. Mă voi sili să dau ascultare poruncilor tale chiar în 
această privinţă, ca, dacă în aceste regiuni voi afla cumva vreo mînăstire 
întocmită nu după foarte vechea rînduială a strămoşilor, ci cu suprimări 
sau adăugiri, după vrerea vreunui întemeietor, să adăugăm sau să înlă¬ 
turăm în lucrarea noastră fidelă tot ceea ce nu este conform regulilor 
pe care le-am văzut în mînăstirile din vechime în Egipt sau Palestina. 
Dealtfel nici nu cred că vreo proaspătă aşezare mînăstirească din 
aceste părţi de apus ale Galiei să fi putut descoperi ceva mai chibzuit şi 
mai desăvîrşit decît acele rînduieli în care trăiesc pînă acum mînăsti- 

108. Unii specialişti cred că Sf. Casian s-ar referi aici (şi în Convorbirea duhov¬ 
nicească a XVIII-ai II, 2) la Sfîntul Vasile — ceea ce e puţin probabil —, sau la 
< Dialogurile » lui Sulpiciu Sever. Ne referim la opera preotului Jean-Claude G u y, voi. 
Dean Cassien, Institutions cenobitiques », numărul 109 din «Sources chretiennes», la 
care se găseşte o bogăţie de informaţii, pe care le-am folosit şi noi pentru acest 
volum. 

rile întemeiate de la începutul predicării apostolice, de către părinţi 
sfinţi şi plini de duh dumnezeiesc. 

9. Desigur îmi voi îngădui să aduc în această lucrare şi o oarecare 
măsură conform căreia voi îmblînzi întrucîtva cu ajutorul rînduielilor 
mînăstireşti din Palestina şi Mesopotamia cele ce, după regula egipte¬ 
nilor, le voi găsi de nefolosit, fiind grele şi necruţătoare pentru aceste 
regiuni cu clima aspră şi cu obiceiuri felurite de viaţă. Dacă este păs¬ 
trată o măsură chibzuită a posibilităţilor, se ajunge la aceeaşi desăvîr- 
şire a trăirii religioase chiar cu înlesniri mai mari 109 . 

109. Sfântul Casian declară că va ţine seama de deosebirile de climă şi de felu¬ 
rile de viaţă din alte regiuni ale pămîntului şi pe temeiul rînduielilor mînăstirilor 
din Palestina şi Mesopotamia va modera pe cele egiptene, scopul lor fiind mijlocirea 
desăvîrşirii duhovniceşti. 

In continuare arată că adevărata temeluire a vieţii duhovniceşti este cea apos¬ 
tolică pe care a aflat-o la Părinţii egipteni. 








CARTEA 1 N T I 1 


DESPRE VESMINTELE MONAHILOR 


Capitole 


1. Despre cingătoarea monahului. 

2. Despre veşmîntul monahului. 

3. Despre glugile (capişoanele) egip¬ 
tenilor. 

4 . Despre tunicile egiptenilor. 

5. Despre şalurile acestora. 

6. Despre pelerinele acestora. 

7. Despre pielea de oaie sau de ca¬ 
pră. 


8. Despre toiagul egiptenilor. 

9. Despre încălţămintea acestora. 

10. Despre potrivirea veşmîntului, 
care trebuie să tină seamă de condi¬ 
ţiile de climă şi de obiceiul locului. 

11. Despre cingătoarea duhului şi 
semnificaţia acesteia. 


1) Avînd a vorbi despre aşezămintele şi despre regulile de viaţă 
ale mînăstirilor, de unde am putea porni mai nimerit, sub călăuzirea lui 
Dumnezeu, decît de la însăşi îmbrăcămintea monahilor ? Atunci ca 
urmare vom putea scoate la lumină frumuseţea lor lăuntrică, după ce 
vom fi înfăţişat ochilor ţinuta lor exterioară. Astfel, monahul, ca un 
ostaş al lui Hristos l10 , trebuie să păşească mereu în ţinută de război, cu 
mijlocul totdeauna încins. Autoritatea Scripturilor dumnezeieşti dă în 
adevăr mărturie că într-o astfel de ţinută au umblat chiar cei ce-au pus 
temelie în Vechiul Testament acestui fel de viaţă, desigur Ilie şi 
Elisei 111 . După aceia, Începătorii şi izvoditorii Noului Testament: Ioan 
Petru şi Pavel şi ceilalţi bărbaţi din aceeaşi tagmă aflăm că au mers la 
fel. Primul dintre aceştia, care preînchipuia în Vechiul Testament deja 
florile fecioriei şi pildă de neprihănire şi înfrînare, a fost trimis de 
Dumnezeu să-i mustre pe trimişii lui Ohozia, regele cel nelegiut al 


110. Această definiţie a monahului, cu care îşi începe cartea, este împlinită de 
cealaltă definiţie, «atletul lui Hristos», cu care şi-o sfîrşeşte (cap. 32 din cartea a 
Xll-a). Ele exprimă, aşa cum am amintit în Introducere, concepţia măreaţă şi activă 
despre rolul anahoretului, călugărului şi chiar al simplului creştin în cadrul împă¬ 
răţiei lui Dumnezeu. 

111. Anahoreţii umblau încinşi cu o curea. Este o realitate afirmată în litera¬ 
tura monahală primară: în «Viaţa dintîi a lui Pahomie», 2, «Rînduiala celor două 

î tratate» a Sfîntului Vasile cel Mare, în scrierile Fericitului Ieronim ş.a. Vezi: Jean- 
^ Claude Guy, «Jean C assien, Institutions Cenobitiques > (Paris, 1965) ad loc. 

Israelului, care ţintuit la pat de boală hotărîse să cerceteze la Ecron 
pe zeul Baal-Zebub asupra stării sănătăţii sale. De aceea, ieşindu-le în 
cale profetul, le-a spus că regele nu va mai coborî din patul, în care 
zăcea ; doar din descrierea îmbrăcăminţii, regele aşternut la pat, îl 
recunoscu. 

în adevăr, la întoarcere, trimişii i-au adus regelui la cunoştinţă 
cuvintele profetului şi întrebaţi cum îi era chipul şi îmbrăcămintea băr¬ 
batului ce le ieşise în cale şi le spusese astfel de cuvinte, i-au răspuns : 
«Un bărbat păros şi încins cu o curea» (IV Regi 1, 8). Regele, recunoscî»- 
du-1 îndată pe omul lui Dumnezeu sub această înfăţişare, zice : «Este Ilie 
Tesviteanul» (IV Regi 1, 8). Desigur, cingătoarea şi înfăţişarea trupului 
păros şi aspru îl indicară fără îndoială pe omul lui Dumnezeu, care, trăind 
printre atîtea mii de israeliţi, păstra în el întipărită pentru totdeauna 
această înfăţişare proprie ca o pecete specială 112 . 

Despre Ioan, care ca un prag sfînt încheie Vechiul Testament şi-l 
începe pe cel Nou, aflăm din istorisirea evanghelistului : « Iar Ioan avea 
îmbrăcămintea din păr de cămilă şi cingătoarea de piele împrejurul 
mijlocului» (Matei 3, 4). 

Lui Petru, aruncat în temniţă de către Irod, pentru a fi dat morţii în 
ziua următoare, i se înfăţişează îngerul care-i porunceşte : «încinge-te 
şi încalţă-te cu sandalele» (Fapte 12, 8). Dacă nu l-ar fi văzut că-şi slăbise 
puţin cingătoarea obişnuită din strînsoare, pentru a da odihna de 
noapte mădularelor sale trudite, îngerul Domnului nu l-ar fi îndemnat 
nicidecum la asta. 

Iar pe Pavel, care urca spre Ierusalim, unde urma să fie pus îndată 
în lanţuri de către iudei, aflîndu-1 profetul Agav la Cezareea, i-a luat 
cingătoarea şi şi-a legat propriile sale mîini şi picioare, ca să preînchi- 
puie prin acest gest primejdiile pătimirii acestuia, cînd zice : « Acestea 
zice Duhul Sîînt: Pe bărbatul, al căruia este acest briu, aşa îl vor lega 
iudeii în Ierusalim şi-l vor da în mîinile păgînilor» (Fapte 12, 11). Ne¬ 
greşit profetul n-ar fi putut arăta acest lucru prin cuvintele : «pe 
bărbatul al căruia este acest brîu», dacă Pavel n-ar fi obişnuit să-şi 
încingă în tot timpul mijlocul 113 . 

2) îmbrăcămintea monahului este trebuitoare numai ea să-i acopere 
trupul, ferindu-1 de ruşinea goliciunii, şi să-l apere de frig, nu pentru a-i 

112. Sfîntul Ioan Botezătorul, care, ca şi profeţii Ilie şi Elisei, a trăit în pustie, 
este modelul pustnicilor. Sfîntul Casian aminteşte acest fapt şi îa «Convorbirea du¬ 
hovnicească», a XVIII-a, VI, 2. 

113. Sfîntul Casian aduce şi alte exemple de «ostaşi ai lui Hristos», pe Sfinţii 
Apostoli Petru şi Pavel, «mereu în ţinută de război, cu mijlocul totdeauna încins», 
care se găsesc şi în alte scrieri ascetice ca, de pildă, în cea amintită, a Sfînfcului 
Vasile cel Mare — referindu-se amîndoi la semnificaţia îmbrăcăminţii monahale. 

îmboldi pornirile spre deşertăciune şi trufie, precum acelaşi Apostol ne 
învaţă : «Ci avind hrană şi acoperămînt trupului vom fi Îndestulaţi» 
(I Tim. 6, 8). El zice acoperămînt nu veşminte — aşa cum este exprimat 
impropriu în unele versiuni latine — adică cele ce doar acoperă trupul, 
fără să momească gustul spre podoaba îmbrăcăminţii. Veşmîntul să fie 
atît de fără de valoare, încît să nu se deosebească de al celorlalţi 
bărbaţi care duc aceeaşi viaţă, nici prin culoare, nici prin formă, şi să 
fie străin de orice grijă mai deosebită pentru îmbrăcăminte, care, chiar 
de-ar mai fi acoperită de vreo pată, să nu fie asta din pricina unei ne- 
păsări căutate dinadins ,• în sfîrşit să fie îndepărtată de podoaba acestei 
lumi, încît în toate împrejurările îmbrăcămintea slujitorilor lui 
Dumnezeu să rămînă cea oştească. 

într-adevăr, între slujitorii lui Dumnezeu tot ceea ce îşi îngăduie 
unul singur, sau puţini, fără a fi acceptat în general de întreaga obşte a 
fraţilor, este sau ceva de prisos, sau înfumurare şi, pentru acest motiv, 
trebuie socotit vătămător şi mai degrabă vădind deşertăciune, decît 
virtute. De aceea cele ce nu sînt după pildele lăsate de vechii sfinţi, 
care au pus temeliile acestui fel de viaţă, şi nici de părinţii din vremea 
noastră, care, ca urmaşi, păzesc pînă acum rînduielile acelora, se cuvine 
să le tăiem din rădăcină ca de prisos şi nefolositoare. 

Pentru aceasta ei s-au ferit cu hotărîre de veşmîntul din păr de 
capră, care fiind mai deosebit era şi mai bătător la ochi pentru toţi, şi 
astfel nu numai că nu putea aduce nici un folos sufletului, dar ar fi 
stîrnit chiar pofta mîndriei ,- dealtfel acest veşmînt era neîndemînatic 
şi nepotrivit chiar pentru săvîrşirea muncii obligatorii, spre care trebuie 
să-şi îndrume paşii monahul cu sîrguinţă şi nestingherit. Chiar dacă am 
aflat că au existat unii înveşmîntaţi astfel, dar cu o viaţă vrednică de 
laudă, din acest motiv nu e îngăduit să consfinţim faptul ca o regulă 
pentru mînăstiri şi să încălcăm vechile rînduieli ale sfinţilor părinţi, a- 
jungînd a se crede că cei cîţiva, care şi-au însuşit favoarea unor alte 
virtuţi, nu trebuie dezaprobaţi în cele ce şi-au îngăduit în afara reguli¬ 
lor generale. Părerea celor puţini nu se cuvine să fie pusă mai presus de 
hotărîrea unanimă şi să-i aducă sminteală. 



într-adevăr nu trebuie să ne călăuzim credinţa neşovăielnică şi 
supunerea deplină după rînduieli şi reguli impuse de vrerea cîtorva, ci 
după cele lăsate pentru viitorime de vechimea atîtor timpuri şi de 
consimţămîntul mulţimii fără de număr a sfinţilor părinţi. Desigur nu se 
cuvine să ne clatine din felul nostru de viaţă nici pilda lui Ioram, nele¬ 
giuitul rege al lui Israel (IV Regi 6, 30), care, înconjurat de oşti duşmane 
sfîşiindu-şi haina, s-a arătat că avea pe dedesubt cămaşă din păr de 
capră, şi nici că ninivitenii (Iona 3, 5), se acoperiiseră cu sac aspru din 

păr de capră pentru a îmblînzi osînda lui Dumnezeu aruncată asupra lor 
prin profet. Era vădit că primul s-a îmbrăcat cu acesta pe dedesubt cu 
atîta fereală, încît fără îndoială n-a putut fi ştiut de nimeni faptul decît 
numai după ce şi-a sfîşiat îmbrăcămintea de deasupra, iar ninivitenii în 
acel moment îşi impuseră acoperămîntul din păr de capră, cînd, jelind a- 
propiata dărîmare a oraşului lor, se înveşmîntară cu toţii în aceeaşi îm¬ 
brăcăminte, încît nimeni n-ar fi putut fi învinuit de altul de mândrie, de 
vreme ce nu era vorba de vreo schimbare izvorîtă din trufie, asemăna¬ 
rea îmbrăcăminţii tuturor nemaisupărînd pe nimeni. 

3) Pe lîngă acestea, în îmbrăcămintea egiptenilor mai sînt unele 
elemente, care să referă nu atît la grija pentru trup, cît la un fel de 
obicei al lor, pentru ca prin însuşi chipul de a se îmbrăca să se vădească 
traiul în simplitate şi nevinovăţie. Astfel, ei poartă necontenit, ziua şi 
noaptea, glugi foarte scurte, lăsate în jos pînă la marginile cefei şi ume¬ 
rilor, care să le acopere doar capul, pentru a li se aminti necontenit să 
păstreze, chiar prin imitarea acoperământului pruncilor, nevinovăţia şi 
simplitatea lor l14 , Reîntorşi spre pruncie, ei îi cîntă lui Hristos cu dra¬ 
goste şi vrednicie în toate ceasurile : « Doamne, nu s-a mindrit inima 
mea, nici nu s-au înălţat ochii mei, nici n-am umblat după lucruri mari, 
nici după lucruri mai presus de mine. Dimpotrivă m-am smerit şi mi-am 
înălţat sufletul meu ca un prunc înţărcat după mama lui » (Ps. 130, 1—2). 

4) Sînt de asemenea îmbrăcaţi în nişte tunici (colobii) de in, cu 
mînecile doar pînă la coate, în rest mîinile rămînînd goale, pentru ca 
scurtimea mînecilor să le amintească mereu că le sînt tăiate toate faptele 
şi lucrările acestei lumi, iar haina din pînză de in să le arate că ei sînt 
morţi pentru orice viaţă pământească, aşa cum zilnic îl aud pe Apostol 
spunîndu-le : « Omorîţi mădularele voastre, care sînt ale celui de pe 
pămînt» (Col. 3, 5), chiar şi veşmântul lor mărturisind acest lucru : « Căci 
voi aţi murit şi viaţa voastră este ascunsă cu Hristos în Dumnezeu» (Col. 

3, 3) în «însă acum nu mai trăiesc eu, ci Hristos trăieşte în mine» (Gal. 

2, 20), «şi această lume este răstignită pentru mine şi eu pentru ea» 
(Gal. 6, 14). 

5) Ei poartă şi două eşarfe ţesute din fir de lînă, pe care grecii le 
numesc analoboi, noi însă le putem numi bretele, sau fîşii, sau mai 
propriu şaluri l15 . Acestea, pornind de la ceafă şi despărţindu-se în două 

114. Evagrie Ponticul recomanda, de asemenea, glugile scurte în Către Analin 
(P.G. 40, 1220 C) pentru protecţia privirii. Era o măsură luată obişnuit în monahismul 
primar, pe care o vom regăsi discutată a doua oară în acestă carte (IV, 17) de Sfîntul 
Casian, dar şi în alte cărţi ascetice ca «Historia monachorum» (III, 1), «Apophthe- 
gmata Patrum» (P.G. 409 B) etc., după specialişti. 

115. Acest şal a evoluat de-a lungul veacurilor în «orarul diaconesc», simbolul 
rugăciunii, al crucii, al acoperirii feţei îngerilor înaintea lui Dumnezeu, după Litur¬ 
gicele obişnuite, ca aceea din 1923, a Părintelui Ilie Teodorescu (directorul Semina- 

în jurul gîtului, ocolesc scobiturile ambelor subsuori şi se leagă pe dede¬ 
subt una de alta, incit strîngînd lărgimea veşmîntului, îl trag şi-l ţin 
alipit de corp. Braţele fiindu-le susţinute ei sînt gata şi disponibili pen¬ 
tru orice muncă, străduindu-se din răsputeri să aducă la îndeplinire 
acea povaţă a Apostolului: « Fiindcă aceste murii au lucrat nu numai 
pentru trebuinţele mele, ci şi ale celor ce erau cu mine» (Fapte 20, 34). 
«JVici n-am mîncat de la cineva pîine in dar, ci cu muncă şi cu trudă 
am lucrat, noaptea şi ziua, ca să nu tiu povară pentru nimeni dintre 
voi» (II Tes. 3, 8), şi « Dacă cineva nu vrea să muncească, să nu mănince» 
(II Tes. 3, 10). 

6) După acestea îşi acoperă gîtul şi umerii cu o manta scurtă, numită 
în limba lor, ca şi a noastră, «pelerină», fiind preocupaţi atît de ţinuta 
umilă a îmbrăcăminţii lor, cît şi de valoarea neînsemnată ca şi de iefti- 
nătatea ei. în felul acesta, ei se ţin deoparte de hainele sacerdotale 
scumpe şi pompoase, de culoare roşie 116 . 

7) Ultimul lor veşmînt este o piele de capră, care se numeşte şi 
«melota» (piele de oaie) sau «pera» (desagă de cerşetor) 117 , şi un toiag, 
pe care le poartă imitînd prin aceasta pe cei ce au preînchipuit în 
Vechiul Testament primele începuturi ale acestui fel de viaţă. Despre 
aceştia zice Apostolul: «Au pribegit in piei de oaie şi in piei de capră, 
lipsiţi, strimtoraţi, dispreţuiţi ; ei de care lumea nu era vrednică au ră¬ 
tăcit in pustii, în munţi şi în peşteri şi în crăpăturile pămîntului» (Evr. 11, 
37—38). Totuşi această îmbrăcăminte din piele de capră înseamnă că ei, 
ucigînd orice îmboldire a poftelor trupeşti, trebuie să stea neclătinaţi pe 
culmea aspră a virtuţilor, iar în trupul lor să nu mai rămînă nici o zbur¬ 
dălnicie a tinereţii şi a nestatorniciei trecute. 

8) Aceşti bărbaţi au purtat şi toiag, după cum ne arată chiar Elisei, 
unul dintre ei, cînd, trimiţînd pe Ghiezi, servitorul său, să-l învieze pe 
fiul femeii, zice : «7a toiagul meu şi alergînd mergi şi pune-1 pe iaţa 
copilului şi va învia» (IV Regi 4, 29). In mod vădit profetul nu i l-ar fi 
dat să-l ducă, de n-ar fi avut obiceiul să-l aibă mereu cu el. Purtarea 

rului şi primul Episcop al Tomisului-Constanţa din epoca modernă). Specialiştii, — 
ca Jean-Claude Guy amintesc, pe lingă semnul crucii al tradiţiei apophthegma- 
tice şi pe acela al simbolului credinţei în Hristos al lui Evagrie şi pe acela al Sfîn- 
tului Casian, din prezentul text. 

116. Este vorba de o manta scurtă de lină folosită pe la sfîrşitul veacului al 
iV-iea şi de călugării egipteni şi din lină fină, de senatorii din Galia, ca un fel de 
pardesiu. La început era haină feminină şi chiar distinctivă a fecioarelor. In creşti¬ 
nism, era la început veşmînt arhieresc şi apoi călugăresc, pentru ca din vremea Sfîn- 
tului loan Hrisostom, să devină veşmînt preoţesc principal sub formă şi cu nume de 
sfită, ori felon, închipuind veşmîntul în care a fost îmbrăcat Domnul Iisus Hristos în 
curtea lui Pilat — simbol al curăţiei şi al sfinţeniei, al dreptăţii şi pazei dumne¬ 
zeieşti. 

117. Sfîntul Casian ia acest sens de la Evagrie (din «Ad Anatolium», P.G. 40. 
1221 B) şi-l amplifică mult. 

toiagului îi sfătuieşte duhovniceşte că niciodată nu trebuie să păşească 
neînarmaţi printre atîţia cîini furioşi ai patimilor şi printre fiarele ne¬ 
văzute ale duhurilor necurate, de care fericitul David cere să fie scăpat, 
cînd zice : «Sa nu fie dat fiarelor, Doamne, sufletul care te laudă pe 
Tine» (Ps. 73, 20). Dar, cînd ele se năpustesc asupră-i, să le stea împo¬ 
trivă şi să le alunge cît mai departe prin semnul crucii, şi cînd se dez- 
lanţuiesc în contra lui, să le stingă tăria amintindu-şi necontenit de 
patima Domnului şi de pilda mortificării Lui lls . 

9) Renunţînd la încălţăminte ca oprită de învăţătura evanghelică 
(Matei 10, 10) totuşi, dacă o cere sănătatea plăpîndă sau frigul de dimi¬ 
neaţă şi arşiţa amiezilor de vară, ei îşi ocrotesc picioarele numai cu 
sandalele, lămurind că, prin această folosinţă îngăduită chiar de Domnul, 
se arată că sîntem trăitori în această lume f dacă nu ne putem lepăda 
de grija pe care trebuie s-o avem faţă de trup şi nici nu pretindem să fim 
slobozi cu totul, măcar să suplinim această trebuinţă trupeasca, fără o 
preocupare prea mare şi fără strădanie grea. Nu trebuie să îngăduim ca 
aripile duhului nostru să fie apăsate de grijile ucigătoare ale acestui 
veac, care ne împing desigur gîndul la cele ce tind spre plăcerea deşartă 
şi vătămătoare, nu la ceea ce este de nevoie doar pentru împlinirea tre¬ 
buinţelor naturii. Aceste aripi ale duhului nostru trebuie să fie slobode 
mereu pentru zborul sufletesc şi pentru a propovădui pacea evanghelică; 
cu ele să ne avîntăm «după mirosul miresmelor» (Cînt. 1, 2) lui 
Hristos, la care referindu-se David zice : «Am alergat însetat» (Ps. 62, 
2), iar Ieremia : «Eu însă n-am fost în suferinţă, uimîndu-te » (Ier. 
17, 16). Vom împlini acest lucru, dacă, după spusa Apostolului, « grija 
de trup să n-o faceţi spre pofte» (Rom. 13, 14). 

Totuşi, deşi se folosesc de aceste sandale ca fiind îngăduite din 
porunca Domnului, niciodată nu le e slobod să le aibă în picioare, cînd 
se apropie de altar pentru a săvîrşi sau pentru a primi Sfintele Taine ll9 , 
socotind că trebuie păstrat chiar după literă ceea ce i se spune lui 
Moise sau lui Iosua, fiul lui Navi : « Scoate-ţi încălţămintea din picioarele 
tale, căci locul pe care calci este sfînt» (leş. 3, 5 ; Iosua 5, 15). 

10) Deşi au fost spuse acestea, ca să nu părem că am lăsat la o parte 
ceva din îmbrăcămintea egiptenilor, totuşi noi trebuie să le menţinem 
pe acelea pe care le îngăduie sau aşezarea locurilor, sau obiceiul pămîn- 
tului. Căci asprimea iernii nu ne va îngădui să ne mulţumim nici cu 
sandale, nici cu un colobion, sau cu o singură tunică, iar acoperirea 
capului cu un prea mic capişon şi folosirea unei singure melote (piei de 

118. în acelaşi loc, Evagrie învaţă că toiagul simbolizează arborele vieţii $i pe 
însuşi Domnul nostru Iisus Hristos. 

119. Este vorba de una dintre Regulile pahomiene (a 100-a), pe care Sf. Casian 
o întăreşte, cu un precept scripturistic. 

capră) va stîrni privitorilor mai degrabă rîsul, decît vreo întărire sufle¬ 
tească. De aceea, socotim noi, trebuie să le adoptăm numai pe acelea, pe 
care le-am amintit mai sus şi care sînt potrivite şi cu umilinţa felului 
nostru de viaţă şi cu clima, aşa încît îmbrăcămintea noastră în totalitate 
să constea nu în noutatea veşmântului, care ar putea isca scandal 
(sminteală) pentru oamenii acestui veac, ci într-o sărăcie cuviin¬ 
cioasă 120 . 

11) Prin urmare ostaşul lui Hristos îmbrăcat cu astfel de veşminte 
să ştie mai întîi că tocmai de aceea este prevăzut cu cingătoare strînsă 
pentru ca să se îndrumeze spre toate nevoile şi muncile mînăstirii mereu 
gata nu numai cu mintea, dar şi cu trupul nestingherit de nici o îmbră¬ 
căminte. Căci el se va dovedi cu atît mai fierbinte aplecat spre desă- 
vîrşirea spirituală şi spre cunoaşterea lucrurilor dumnezeieşti cu inimă 
curată, cu cît va fi mai zelos la ascultare şi osteneală. 

In al doilea rînd să ştie că însăşi această cingătoare constituie un 
semn nu fără importanţă al sfinţeniei, care se cere de la el. într-adevăr, 
încingerea mijlocului şi îmbrăcarea unei piei moarte înseamnă că el îşi 
asigură omorîrea mădularelor în care sînt păstrate seminţele patimilor 
şi ale luxului, înţelegînd, că acea poruncă evanghelică, prin care se 
spune : «Să fie încinse şalele voastre» (Luca 12, 35), lui i se adresează 
mereu prin interpretarea Apostolului : «Drept aceea, omorîţi mădularele 
voastre, ale omului pămîntesc : desirînarea, necurăţenia, patima, pofta 
rea» (Col. 3, 5). 

De aceea citim în Sfintele Scripturi că au purtat cingătoare numai 
aceia în care s-au găsit stinse focarele poftelor cărnii şi care prin oste¬ 
neală şi virtute cîntă acea laudă a fericitului David : «că m-am făcut ca 
un foaie în ger» (Ps. 118, 83) ; după,ce au distrus carnea poftelor desfrî- 
nate în întregime, ei întind învelişul mort al omului de dinafară prin 
tăria duhului. De aceea a adăugat într-adins «în ger», fiindcă n-au fost 
mulţumiţi nicidecum numai cu omorîrea inimii, ci au îngheţat chiar 
zvîcnirile de dinafară şi îmboldirile firii înseşi, aliindu-şi gerul de dina¬ 
fară al înfrînării, şi astfel n-au mai avut de înfruntat acum, după cuvîntul 
Apostolului domnia păcatului, nemaipurtînd un trup care să se îm¬ 
potrivească duhului 121 . 

120. Sfîntul Casian explică mai pe larg holărîrea de acomodare, în această carte, 
care avea să devină rînduieli pentru mînăstirile apusene, cu felul deosebit de viaţă 
şi cu clima mai aspră din regiunile respective. 

121. Sfîntul Casian încheie cartea întîia, amintind şi întărind cu alte texte cu 
autoritate scripturistică ideea cu care a început această carte şi care va fi dezvol¬ 
tată pînă la sfîrşit şi anume că monahul este ostaşul, sau atletul lui Iisus Hristos 
şi că aceste veşminte, rezumate de cingătoare simbolizează predarea lui şi moartea 
lui faţă de lumea aceasta, pentru Iisus Hristos, în lupta pentru împărăţia lui Dum- 

REGULA RUGĂCIUNILOR ŞI PSALMILOR 
DE NOAPTE 


Capitolele 


1) Regula rugăciunilor şi paslmilor de 
noapte. 

2) Numărul felurit de psalmi stabilit a 
fi cîntat în toate provinciile. 

3) Păstrarea unei aceleiaşi reguli de 
slujire în tot Egiptul şi alegerea celor 
puşi la conducerea fraţilor monahi. 

4) In Egipt şi în Tebaida se păstrea¬ 
ză un număr de doisprezece psalmi. 

5) Numărul de doisprezece psalmi pri¬ 
mit prin încredinţarea îngerului. 

6) Obişnuinţa a doisprezece psalmi. 

7) Disciplina rugăciunii. 

8) Rugăciunea care urmează după 
psalmi. 

9) Felul rugăciunii, despre care se asi¬ 
gură o învăţătură mai bună în convor¬ 
birile bătrînilor. 

10) In cîtă linişte şi cît de scurte sînt 
rugăciunile la egipteni. 

11) Cu ce disciplină sînt rostiţi psalmii' 
la egipteni. 


12) In timp ce unul citeşte, ceilalţi 
stau în adunare, iar în chiliile lor lun¬ 
gesc apoi veghea pînă în zori. 

13) Pentru ce se cuvine să doarmă 
după slujba de noapte. 

14) In chilii îşi desfăşoară munca, 
ocupaţi deopotrivă şi de truda mîinilor 
şi de rugăciune. 

15) După terminarea rugăciunilor, fie¬ 
care se reîntoarce după regulă la chilia 
sa şi cine a făcut altfel e supus la 
mustrare. 

16) Nu-i este îngăduit nimănui să se 
roage împreună cu acela care a fost 
oprit de la rugăciune. 

17) Cel ce trebuie să-i trezească pe 
fraţi Ia rugăciune se cade să-i scoale la 
ora obişnuită. 

18) De sîmbăta, din ajun, pînă dumini¬ 
ca, să nu se plece genunchii şi la fel în 
toate zilele Cinoizecimii. 


1) Ostaşul lui Hristos, încins cu dublă cingătoare, despre care am 
mai vorbit 122 , va cunoaşte acum numărul rugăciunilor şi psalmilor 
canonici stabilit de Sfinţii Părinţi în părţile Răsăritului. Forma lor şi 
cum putem să ne rugăm, «fard încetare» (I Tes. 5, 17), după cuvîntul 
Apostolului, le vom arăta, cu ajutorul lui Dumnezeu, la timpul potrivit, 
cînd vom începe să înfăţişăm convorbirile duhovniceşti ale celor 
vechi 123 . 


122. Sfîntul Casian califică cingătoarea «dublă», referindu-se la ea şi ca veş- 
mînt şi ca simbol spiritual, aşa cum a descris-o mai sus (în cartea I-a, 1, 2—5 şi 
I, 11). 

123. Referire la Convorbiri duhovniceşti (Prefaţă 5 şi la a IX-a, a X-a şi a 
XXIII-a, V, 9). 

2) Căci am aflat în alte regiuni mulţi monahi care, după cum spune 
Apostolul, avînd «rîvnă către Domnul, dar fără pricepere» (Rom. 10, 2), 
şi-au stabilit cum i-a dus mintea felurite norme şi reguli asupra acestui 
lucru. Unii, în adevăr, au socotit că trebuiesc rostiţi în fiecare noapte 
cîte douăzeci sau treizeci de psalmi, prelungiţi şi aceştia prin cântările 
antifoanelor şi prin adăugarea unor tropare. Alţii au încercat să depă¬ 
şească chiar acest număr, unii însă se opresc la optsprezece. Am aflat 
astfel în diferite locuri rînduit un canon deosebit, văzînd întrebuinţate 
aproape tot atîtea norme şi reguli cîte mînăstiri şi chilii m , am întîlnit. 
Sînt unii care au gîndit că în oficierile rugăciunilor zilnice, adică, în 
cea de la ora trei, şase sau nouă, trebuie egalat şi numărul psalmilor şi 
rugăciunilor cu numărul orelor în care I se aduc lui Dumnezeu aceste 
cinstiri 125 . Alţii au găsit nimerit să fie hotărît numărul de şase psalmi 
pentru fiecare adunare de rugăciune. 

De aceea socotesc trebuincios să înfăţişez ceea ce au rînduit părinţii 
dintr-o foarte mare vechime şi care este păzit pînă acum în tot Egiptul 
de slujitorii lui Dumnezeu pentru ca noua mînăstire, în frageda ei 
pruncie în Hristos, să fie îndrumată mai degrabă de foarte bătrînele în¬ 
tocmiri ale străvechilor părinţi. 

Astfel, în tot Egiptul şi în Tebaida, unde mînăstirile nu sînt rînduite 
după socotinţa oricui s-a retras din lume, oi sau rămlîn pînă în ziua de 
astăzi, sau sînt întemeiate să rămînă la cele moştenite, sau încredinţate 
de înaintaşi, am văzut că este păstrat un anumit număr de rugăciuni în 
slujbele de seară, sau în veghile de noapte. Dealtfel nimeni n-are îngă¬ 
duinţa să conducă o oricît de mică obşte călugărească şi nici chiar pe el 
însuşi, mai înainte nu numai de a se fi lepădat de toate bunurile sale, 
dar chiar de a fi aflat că el nu mai are nici o stăpînire şi nici o putere 
asupra lui însuşi. 

Căci cel ce renunţă la această lume, chiar de ar fi dispus de oricît 
de mari puteri sau bogăţii, trebuie să dorească cu atîta înfocare traiul 
în mînăstire, încît să nu se mai simtă atras de nimic din cîte a părăsit, 
sau a adus cu sine aici. Supunerea lui faţă de toţi să-l facă a şti că, după 
cuvîntuî Domnului, trebuie să se reîntoarcă la starea de pruncie de la 
început, fără a se mai gîndi la vreo consideraţie de vîrstă, sau la numărul 
anilor lui, pe care să cugete că i-a pierdut zadarnic în trecerea prin 
lume (Matei 18, 31). Insă stîndu-i în faţă îndatorirea de începător şi 

124. Cella sau c ellula este corespondentul chiliei româneşti, locuinţă călugărească 
individuală (V, 26 î XII, 30, cella; III, 2, V, 40, 2 — cellula), sau pentru doi călu¬ 
gări (IV, 16, 2 ( II, 12, 3). Vezi: J.-C. Guy, «Jean Cassien, Institutions cenobitiques », 
ad loc. 

125. Adică trei psalmi şi trei rugăciuni la ceasul al treilea, şase la ceasul al 
şaselea şi nouă la ceasul al nouălea. 

recrut, cum recunoaşte că este în oastea lui Hristos, să nu şovăie a da 
ascultare chiar celor mai tineri. 

De asemenea este constrîns să se supună la aşa deprindere cu oste¬ 
neala şi sudoarea, incit, agonisindu-şi hrana zilnică prin propriile sale 
mîini, după învăţătura Apostolului (I Tes. 4, 11), pentru nevoile sale, 
sau ale oaspeţilor, să poată uita şi luxul şi desfătările vieţii trecute şi, 
prin greul muncii, să ajungă la smerenia inimii 12S . 

Tot aşa nimeni nu este ales să conducă o obşte de monahi, mai 
înainte ca, cel ce trebuie pus în frunte, să fi învăţaţ el însuşi prin supu¬ 
nere toate cîte trebuiesc cerute celor în ascultare şi mai înainte de a fi 
dobîndit din învăţăturile bătrînilor cele ce e dator să încredinţeze la 
rîndul lui celor tineri. 

înţeleptul are însuşirea şi de a conduce bine şi de a se supune con¬ 
ducerii, declară ei şi afirmă, că acesta este cel mai mare dar şi har de la 
Duhul Sfînt. Căci nimeni nu poate da poveţe mîntuitoare celor în ascul¬ 
tare, decît numai cel ce şi-a însuşit mai întîi el însuşi toate principiile 
virtuţilor, aşa cum nimeni nu dă ascultare celui mai bătrîn decît numai 
cel care, umplîndu-se de frica de Dumnezeu, s-a desăvîrşit în virtutea 
umilinţii. 

De aceea vedem folosite în celelalte provincii felurite norme şi re¬ 
guli, fiindcă, de cele mai multe ori, fiind lipsiţi de învăţătura înaintaşi¬ 
lor, avem cutezanţa să fim la loc de frunte în mînăstiri şi, declarîndu-ne 
stareţi înainte de a fi învăţăcei, facem rînduieli după placul nostru, 
gata fiind sa pretindem respectarea născocirilor noastre decît să păstrăm 
învăţătura verificată a înaintaşilor. 

Dar în timp ce voiam să lămurim numărul rugăciunilor care trebuie 
respectat mai presus de orice, îmboldiţi prea mult de cele rînduite de 
părinţii noştri, în zelul nostru grăbit am atins prea devreme o problemă, 
pe care o rînduisem la locul ei mai tîrziu, de aceea ne reîntoarcem acum 
la subiect. 

4) Aşadar în tot Egiptul şi în Tebaida, precum am spus, este respec¬ 
tat atît în slujbele de seară, cît şi în cele de noapte, numărul de doispre¬ 
zece psalmi, ca apoi să urmeze două citiri, una din Vechiul şi alta din 
Noul Testament. Acest număr fixat din vechime tocmai de aceea 
durează timp de atîtea veacuri, necălcat pînă acum, la toate mînăstirile 
acelor provincii, fiindcă se afirmă că, nu după descoperire omenească, 

126. Munca manuală pentru sine şi pentru aproapele (la pustnici, vizitatori în 
general), obligaţie de ordin apostolic, este recomandată nu numai de Sfintul Casian 
fără încetare (în IV, 14, V, 38 şi pe larg în X, 22'—24), ci de toţi marii asceţi (ca, 
de pildă, la Sfintul Vasile cel Mare, în «Rînduiala monahilor», 127, etc. Vezi : J.-C. 
G u y, op. cit., ad loc. 

l-au stabilit cei vechi, ci că le-a fost trimis din cer părinţilor noştri prin 
înger 127 

5) Căci la începuturile credinţei creştine, desigur puţini oameni şi 
cei foarte încercaţi purtau numele de monahi. Aceştia au primit regula 
de vieţuire de la evanghelistul de fericită pomenire Marcu, cel dinţii 
episcop al oraşului Alexandria 12s . Ei păstrau nu numai acele măreţe 
practici pe care le citim în Faptele Apostolilor că le-a urmat biserica şi 
mulţimile de credincioşi, adică : « Inima şi sufletul mulţimii, celor ce.au 
crezut, era una şi nici unul nu zicea că este al său ceva din averea sa, 
ci toate le erau de obşte... fiindcă toţi, cîţi aveau ţarini şi case, le 
vindeau şi aduceau preţul celor vîndute şi-l puneau la picioarele aposto¬ 
lilor. Şi se împărţea fiecăruia după cum avea cineva trebuinţă» (Fapte 
4, 32, 34—35), dar adăugau chiar fapte cu mult mai sublime. 

într-adevăr, retrăgîndu-se în locuri mai neumblate, la marginile ora¬ 
şelor, îşi trăiau viaţa supusă la o înfrînare atît de grea incit chiar celor 
din afara credinţei le era spre uimire atît de înverşunata asprime a felu¬ 
lui lor de viaţă. Se aşterneau cu atîta ardoare, zile şi nopţi întregi, pe 
cititul scrierilor dumnezeieşti, pe rugăciune şi pe munca mîinilor, incit 
nu mai simţeau nici pofta de mâncare şi chiar uitau de ea pînă cind, după 
două sau trei zile, nemîncarea le sleia trupul. Dealtfel chiar mîncarea şi 
băutura şi-o îngăduiau nu atît din plăcere, cît din trebuinţă, şi nici asta 
înainte de apusul soarelui, pentru a rezerva timpul luminii îndeletnici¬ 
rilor spirituale iar pe cel al nopţii îngrijirilor trupului. Mai săvîrşeau 
încă şi altele cu mult mai sublime. Cel care a aflat despre aceste 
lucruri prea puţin din povestirea scriitorilor băştinaşi, va putea să le 
cunoască pe deplin din Istoria bisericească 129 . In vremea aceea, când 
desăvârşirea Bisericii primare trecea neatinsă la urmaşi, datorită amin¬ 
tirii încă proaspete, iar credinţa fierbinte a unui grup restrîns încă nu 
apucase a se răci, răspîndindu-se în mulţime, părinţii venerabili, din 
grijă mare pentru cei ce aveau să le urmeze, s-au apucat să dezbată ce 
normă trebuie hotărîtă pentru toată obştea fraţilor, în slujirea zilnică 
pentru a lăsa şi urmaşilor moştenirea credinţei şi a păcii la adăpost de 
orice ceartă iscată din neînţelegere. Se temeau, într-adevăr, să nu se 
ivească între bărbaţi părtaşi la acelaşi cult vreo deosebire în păreri, sau 

127. Specialiştii recunosc aici tradiţia pahomiană din «Viaţa a treia a Sfîntului 
Pahomia», 32. 

128. Istoricii văd în acest pasaj, versiunea alexandrină a originii apostolice a 
monahismului, pe care Sf. Casian a luat-o de la Eusebiu al Cezareei, după Filon. în 
Convorbirea duhovnicească a XVIII-a, V —VIII, el ne va înfăţişa şi versiunea ieru- 
ralimiteană (A. de V o g u e, «Monachisme et Eglise dans la pensee de Cassien», în 

Theologie de la vie monastique», Paris, 1961, la J.-C. G u y, op. cit., ad loc.). 

129. Sfîntul Casian citează aici «Istoria bisericească » a lui Eusebiu al Cezareei, 
luînd ce este mai important din cartea a Il-a, cap. al XVII-lea). 

vreo schimbare în slujirile zilnice, şi de aici să ia naştere cîndva vreo 
sămînţă de rătăcire, de vrăjmăşie sau de dezbinare primejdioasă. 
Dar acum, fiecare, din zel, uitînd de slăbiciunea semenului, socotea că 
trebuie să se stabilească ceea ce considera după credinţa şi forţa lui 
trupească drept foarte uşor, fără să ţină seamă de ceea ce era posibil în 
general pentru restul fraţilor, în care era firesc sa fie mai mare numărul 
celor slabi. îndeosebi se întreceau după tăria sufletului fiecăruia să 
rînduiască un număr mare de psalmi, propunînd unii cîte cincizeci de 
psalmi, alţii şaizeci, iar unii, nemulţumiţi nici cu atîţia, susţineau că 
numărul trebuie depăşit. Şi era între ei o sfîntă împotrivire în lupta pen¬ 
tru fixarea unei reguli a cultului, încît în cursul dezbaterii sosi momen¬ 
tul slujbei de seară. Voind ei să-şi îndeplinească obişnuinţele zilnice de 
rugăciune, s-a ridicat unul dintre ei să intoneze psalmi Domnului. 
Toţi erau aşezaţi, după obiceiul chiar de azi din părţile Egiptului, stînd 
cu inima încordată la cuvintele psaltului. După ce acesta a cântat într-o 
rostire neîntreruptă unsprezece psalmi, despărţiţi prin rugăciuni de 
versetele următoare, îl încheie pe cel de al doisprezecelea psalm cu un 
aleluia şi pe neaşteptate se făcu nevăzut din ochii tuturor, punînd astfel 
capăt deopotrivă dezbaterii şi slujbei 13 °. 

6) Din acel moment, înţelegînd venerabila adunare a Părinţilor că 
prin învăţătura unui înger s-a stabilit, nu fără rînduiala Domnului, o 
regulă generală pentru adunările fraţilor, a hotărît să fie păstrat acest 
număr atît în slujbele de seară cî* şi în cele de noapte. Ei alipiră aici 
două citiri, una din Vechiul şi alta din Noul Testament, adăugîndu-le 
ca pe un dar de la ei, şi ca un supliment numai pentru cei ce vor şi se 
silesc, prin meditaţie continuă, să păstreze amintirea dumnezeieştilor 
Scripturi. Sîmbăta însă şi duminica le citesc pe amîndouă din Noul 
Testament, una din Apostolul Pavel, sau din Faptele Apostolilor, şi alta 
din Evanghelii. Fac aceasta şi în toate zilele Cincizecimii cei cărora le 
este la inimă citirea sau amintirea Scripturilor. 

7) Rugăciunile mai sus pomenite le încep şi le sfîrşesc astfel: odată 
ce s-a terminat psalmul, nu se reped îndată să-şi plece genunchii, aşa 
cum fac unii în această regiune : nici nu s-a terminat bine psalmul, şi 
ne şi grăbim să ne aşternem la pămînt pentru rugăciune, silindu-ne spre 
o cît mai repede încheiere a slujbei. Pe de o parte vrem să depăşim 
măsura stabilită din vechime de către înaintaşi, pe de alta calculînd 
numărul psalmilor rămaşi de citit sîntem grăbiţi să ajungem la sfîrşit, 

130. Avem aici redată tradiţia pahomiană, după care «regula îngerească» a ho¬ 
tărît citirea a doisprezece psalmi i la ea Părinţii pustnici au adăugat mai tîrziu două 
citiri: Această tradiţie a fost transmisă de «Viaţa a IlI-a a lui Pahomie», 29—32 şi 
de «Istoria Lausiacă», 32, a lui Pallade. 

gîndindu-ne mai degrabă la punerea în repaus a corpului obosit decît 
să căutăm folosul şi binefacerea rugăciunii. La aceştia deci lucrurile 
nu stau aşa ; mai înainte de a-şi pleca genunchii, se roagă cîtva timp şi 
îşi petrec un timp mai îndelungat în picioare în rugăciune. Căzînd apoi 
la pămînt pentru foarte puţin timp, ca pentru a se închina numai milosti¬ 
virii divine, se ridică într-o mare iuţeală şi, din nou drepţi, cu mâinile 
întinse, stăruiesc în acelaşi fel cum se rugaseră şi mai înainte stînd în 
picioare. Căci, zic ei, cel ce se aşterne la pămînt prea mult timp este în 
prada grea mai mult a somnului decit a cugetărilor. O de nu l-am cu¬ 
noaşte chiar noi din practica zilnică şi din experienţă, cît de adevărat 
este acest lucru ! Adesea aşternuţi la pămînt nu atît pentru rugăciune 
cît pentru odihnă, dorim să fie prelungită cît mai mult timp această 
îndoire a mădularelor. 

La ei, în momentul cînd cel ce trebuie să încheie rugăciunea s-a 
ridicat de la pămînt, toţi se scoală în acelaşi timp, încît nimeni nu-şi 
îngăduie nici să îngenunche mai înainte de a o face acesta, nici să 
zăbovească, odată ce acesta s-a ridicat. Altfel ar putea fi socotit că şi-a 
făcut propria lui rînduială în rugăciune, dacă n-a urmat încheierea pe 
care o face cel însărcinat cu aceasta. 

8) Chiar ceea ce am văzut în această provincie, că, la sfîrşitul psal¬ 
mului, cîntat numai de unul, toţi cei de faţă intonează cu glas înalt 
«Slavă Tatălui şi Fiului şi Sfîntului Duh», n-am auzit nicăieri în tot 
Răsăritul. Acolo, odată terminat psalmul de cel ce cîntă, într-o linişte 
desăvîrşită, urmează rugăciunea şi în mod obişnuit numai antifoanele 
se termină cu această slavă a Treimii. 

Firul expunerii Aşezămintelor ne-a adus în mod firesc la felul rugă¬ 
ciunilor canonice. Deşi rezervăm Convorbirile duhovniceşti ale celor 
vechi, tratarea mai pe larg a acestor rugăciuni, pentru a dezbate mai 
deplin, cînd vom începe să explicăm prin propriile lor cuvinte calitatea 
şi intensitatea acestora 131 ,-totuşi ordinea expunerii oferindu-ne prilej 
potrivit, socotesc necesar să ating în puţine cuvinte problema chiar în 
momentul de faţă. Dacă formăm deocamdată mişcările omului din afară, 
punînd parcă un fel de temelie ale rugăciunii, vom zidi cu o trudă mai 
mică chiar frontispiciul acestui templu al rugăciunilor, cînd vom începe 
să tratăm despre starea omului dinlăuntru. 

Mai înainte de toate, avem în vedere acest lucru : dacă un sfîrşit 
mai grabnic al vieţii noastre ne va împiedica să ducem la bun sfîrşit a- 
ceastă lucrare, pe care, cu vrerea lui Dumnezeu, am dori s-o terminăm, 
la vreme, să vă lăsăm din această lucrare măcar începuturile ei atît de 

131. Slintul Casian anunţă cele ce avea să justifice pe larg în Convorbirea du¬ 
hovnicească a IX-a, I. d* 

i „Ir 

necesare vouă care, din nerăbdarea dorinţei, găsiţi totul prea zăbavnic. 
Cit timp ni se va mai acorda păsuire de-a mai zăbovi aici, vom face 
măcar unele schiţe ale rugăciunilor, după care se vor putea călăuzi, 
într-o oarecare măsură, mai ales cei care îşi duc viaţa în chinovii. 

Totodată ne gîndim şi la cei care, avînd să dea peste această lucra¬ 
re, nu vor putea ajunge la cunoaşterea celeilalte 132 . De aceea, îndrumaţi 
de lucrarea aceasta, se vor afla pregătiţi măcar în parte cu privire la 
forma rugăciunii şi, aşa cum sînt informaţi despre ţinuta şi îmbrăcă¬ 
mintea omului dinafară, nu vor fi neştiutori cum trebuie să arate acest 
om pentru a oferi jertfe sufleteşti. Dacă totuşi aceste capitole pe care 
sîntem în curs de a le scrie cu ajutorul lui Dumnezeu, se vor potrivi mai 
bine cu vieţuirea omului din afară şi cu aşezămîntul călugărilor, acelea 
se vor referi însă mai degrabă la disciplina omului lăuntric, ca şi la de- 
săvîrşirea inimii, la viaţa şi învăţătura pustnicilor. 

10) Deci cînd se adună să facă slujirile mai sus pomenite, pe care 
le numesc «sinaxis», toţi păstrează atîta linişte, încît, deşi se strînge la 
un loc un mare număr de monahi, ai crede că nu se mai află nici un om 
înăuntru, în afară de cel care, sculîndu-se, intonează psalmul la mijloc, 
şi asta mai ales cînd se încheie slujba ; în tot acest timp nimeni nu 
scuipă, nu-şi drege glasul, nu tuşeşte, nu cască a somn cu fălcile şi 
gura deschise ; nu se scoate nici un geamăt, nici un suspin, care să 
poată stînjeni pe cei de faţă, nu se aude nici un glas în afară de cel al 
preotului, care încheie rugăciunea, sau de cel pe care, cu mintea în 
extaz l-ar putea scăpa cineva printre buze şi să-l strecoare pe nesimţite 
inimii sub clocotul adînc şi de nebiruit al spiritului; în adevăr mintea 
aprinsă încearcă să comunice cele ce nu le mai poate opri printr-un 
geamăt de negrăit din lăcaşurile adînci ale inimii. 

Pe cel ajuns a se răci cu inima, care se roagă cu larmă sau scoate 
din gît ceva din cele spuse mai sus, şi îndeosebi este prins de căscaturi, 
ei îl declară dublu vinovat: mai întîi că îşi face rugăciunea cu nepăsare 
şi în al doilea rînd că, prin zgomotul lui nestăpînit, abate şi atenţia 
altuia, care neîndoielnic ar fi putut să se roage mai cu înfocare. De 
aceea ei recomandă ca rugăciunea să se încheie scurt, ca nu cumva, 
prelungind-o prea mult, îngrămădirea de salivă sau de flegmă să între¬ 
rupă avîntul rugăciunii noastre. 

De aceea, cît timp rugăciunea este încă fierbinte, ea trebuie smulsă 
repede ca din gîtlejul vrăjmaşului, care, fiind necontenit pornit împo¬ 
triva noastră, mai ales acum neîndoielnic se arată mai înverşunat, cînd 

132. Sfîntul Casian exprimă şi în Convorbirea duhovnicească a XX-a, I, 1, ace¬ 
eaşi teamă că unii cititori ai «Aşezămintelor» nu vor avea putinţa să cunoască din 
«Convorbirile duhovniceşti problemele rugăciunilor la slujbele din mînăstiri. 

vede că împotrivă-i noi vrem să înălţăm rugi Domnului. El caută astfel 
să abată mintea noastră de la încordarea rugăciunii trezind în noi 
gînduri şi umori potrivnice şi silindu-se prin asta s-o răcească din fier¬ 
binţeala începutului. Pentru aceasta părinţii socotesc mai de folos să 
fie făcute rugăciuni scurte, dar foarte dese : dacă sînt dese, tot rugîndu-1 
pe Dumnezeu într-una, ne putem alipi lui mai strîns, dacă sînt scurte, ne 
ferim de săgeţile uneltirilor diavoleşti, care tocmai cînd ne rugăm urmă¬ 
resc să ne lovească. 

11) De aceea nici psalmii, pe care-i cîntă în slujbele obştei nu caută 
să-i termine într-o litanie neîntreruptă, ci duc citirea pînă la sfîrşit des- 
părţindu-i în mod lămurit după numărul versetelor în două sau trei 
grupe separate prin rugăciuni adăugite. Căci ei se simt atraşi nu de mul¬ 
ţimea versetelor, ci de înţelegerea lor cu mintea, urmărind cu toată tăria 
acest lucru : «Voi cîntă cu duhul, voi cîntă şi cu mintea» (I Cor. 14, 15). 

Pentru asta ei socotesc mai de folos să fie cîntate zece versete în¬ 
ţelese, decît să fie turnat un psalm întreg cu încărcătura minţii, izvorîtă 
de multe ori din graba celui ce psalmodiază. Acesta uitîndu-se la lungi¬ 
mea şi numărul psalmilor rămaşi ce trebuiesc cîntaţi, nu se mai îngrijeşte 
să scoată în lumină înţelesurile, ci se grăbeşte să ajungă la sfîrşitul 
sinaxei. 

In sfîrşit, dacă vreunul din tineri, fie din înflăcărarea duhului, sau 
pentru că încă n-a fost format, a început să întreacă măsura cîntării, cel 
mai în vîrstă îl întrerupe pe psalt, lovind cu mina în strana în care stă şi 
face ca toţi să se ridice la rugăciune. Acesta veghează cu grijă să nu 
li se nască celor de faţă vreo silă sufletească din cauza lungimii psalmi¬ 
lor, pierzînd orice rol al înţelegerii şi cel ce psalmodiază, dar aducînd 
pagubă şi celorlalţi, pe care prin întrecerea măsurii, îi face să simtă 
dezgust pentru sinaxă. 

Se păstrează la ei cu toată grija şi rînduiala ca la răspunsul «Ale¬ 
luia» să nu se rostească nici un alt psalm decît numai acela care în 
textul său este prevăzut cu menţiunea «Aleluia» 133 . 

Iar numărul de doisprezece psalmi, menţionaţi mai sus, îi împart în 
aşa fel ca, dacă sînt doi fraţi, să cînte fiecare cîte şase, dacă sînt trei, să 
cînte cîte patru, iar dacă sînt patru, să rămînă cître trei de fiecare. în 
adunările de slujire nu cîntă niciodată un număr mai mic decît acesta, 
dar nici mai mult de patru fraţi, oricît de mare ar fi numărul celor a- 
dunaţi la slujbă. 

12) Desigur acest număr canonic de doisprezece psalmi, de care am 
pomenit mai sus, îl fac uşor de suportat printr-o poziţie odihnitoare a 
corpului. Săvîrşind în adunările lor aceleaşi slujbe, numai unul se ridică 


133. Aici este amintită rînduiala «regulii îngerului» din tradiţia pahomiană. 

în picioare la mijloc sa rostească psalmii, pe cînd toti ceilalţi, potrivit 
obiceiului, stau pe scăunele foarte joase, cu inima îndreptată într-o 
mare încordare spre glasul psaltului. Dealtfel, sînt atît de istoviţi de 
postiri şi de munca neîntreruptă de zi şi noapte, încît, de n-ar fi ajutaţi 
de o astfel de poziţie, nici măcar acest număr de psalmi n-ar fi în stare 
să-l ducă pînă la capăt, dacă ar sta în picioare. 

într-adevăr, nu lasă să se scurgă nici un moment fără îndeplinirea 
unei munci şi se ostenesc nu numai cu braţele să lucreze cu toată 
osîrdia cele îngăduite de lumina zilei, dar şi cu rîvna minţii cele ce nici 
întunericul adînc al nopţii nu-i poate împiedica. Ei cred că prin purita¬ 
tea contemplaţiei spirituale vor dobîndi acel văz al minţii cu atît mai 
sublim cu cit vor fi fost mai cu rîvnă încordaţi la muncă şi osteneală. 
De aceea socotesc ei că de la Dumnezeu s-a rînduit un număr mic de 
rugăciuni obligatorii (canonice) pentru a avea răgazul de-a alerga mai 
neobosiţi spre virtute cei cu credinţa mai înfocată, fără ca totuşi din 
excesul lor să se nască vreo silă oricît de mică în trupurile obosite şi 
bolnave 134 . De aceea cînd s-au terminat oficierile obişnuitelor rugăciuni 
canonice, fiecare frate se retrage în chilia lui, pe care îi e îngăduită a o 
locui singur, sau s-o împartă cu altul, cu care negreşit îl uneşte ori 
felul muncii, ori dascălul şi desăvîrşirea învăţăturii, ori în fine i l-a 
făcut părtaş asemănarea virtuţilor. Aici, el se dedă din nou mai ou rîvnă 
aceloraşi îndatoriri de rugă, ca o jertfă a fiinţei lui, şi (mai apoi) nimeni 
dintre ei nu se lasă odihnei somnului un timp mai lung decît pînă în 
zori, cînd munca de zi urmează lucrării şi meditaţiei de noapte. 

13) Această muncă săvîrşită cu toată osîrdia are mai întîi temeiul în 
convingerea lor că astfel aduc o jertfă lui Dumnezeu din osteneala 
mîinilor lor, dar o respectă cu multă grijă şi din motive pe care şi noi 
se cuvine să le avem tot atît de zelos în cinste, dacă tindem spre desă- 
vîrşire. Mai întîi se tem că vrăjmaşul, galben de ciudă pe puritatea 
vieţii noastre, împotriva căreia necontenit este tare pornit şi întruna îi 
întinde capcane, ar putea pîngări cu vreo înşelare a somnului curăţenia 
noastră, dobîndită prin psalmi şi rugi de noapte. Acest vrăjmaş, 
căruia i-am prilejuit mulţumire prin neglijenţele şi neştiinţa noastră, 
dacă, scoţînd gemete de căinţă, cerem iertarea greşelilor mărturisite, 
atunci se grăbeşte mai cu- înverşunare să ne aducă pîngărire cînd ne 
află în stare de odihnă ; se sileşte să doboare şi să slăbească încrederea 
în noi înşine, cînd a observat că tindem, prin curăţenia rugilor, mai 
fierbinte către Dumnezeu. In felul acesta pe cei ce nu d-a putut vătăma 

134. Această grijă este exprimată în răspunsul dat de «înger» lui Pahomie, care 
rse mirase de micul număr de rugăciuni prescrise (Vezi : «Istoria Lausiacă», 32, de 
Pallade şi «Viaţa a treia a lui Pahomie », 32 ; la J.-C. G u y, op. cit., ad loc.). 

n tot timpul nopţii, încearcă uneori să-i necintească tocmai în scurtul 
ăgaz al ceasului aceluia. 

Al doilea motiv este că şi fără a se ivi vreo înşelăciune de acest 
:el din partea diavolului, chiar un somn curat oferindu-i-se, îndată la 
trezire i-ar putea stîrni monahului o moliciune şi dulce toropeală, gata 
să-i ia vlaga pe toată durata zilei. Ca urmare slăbeşte acea ascuţime a 
simţului, şi seacă belşugul inimii, care ne poate păstra în tot timpul 
zilei mai prevăzători şi mai puternici împotriva tuturor uneltirilor 
vrăjmaşului. 

Pentru aceasta, veghilor canonice Ie sînt adăugate de ei privegheri 
personale, pe care le urmează cu mai mare luare-aminte decît pe cele 
dintîi, şi pentru a nu se pierde acea purificare dobîndită prin psalmi şi 
rugăciuni, şi pentru a fi pregătită prin meditaţia de noapte o mai în¬ 
cordată grijă de a veghea mai atenţi în timpul zilei. 

14) De aceea ei petrec aceste veghi în lucrare, ca nu cumva, nefă- 
cînd nimic, să-i prindă somnul pe furiş. Aşa cum în muncă, într-adevăr, 
nu-şi îngăduie aproape nici o clipă de odihnă, tot aşa nici în meditaţie 
spirituală nu-şi impun nici un răgaz. Punînd în lucrare deopotrivă şi 
puterile trupeşti şi cele sufleteşti, dobîndeşte un cîştig egal şi omul din 
afară şi cel lăuntric. In pornirile primejdioase ale inimii şi în continua 
clătinare a gîndurilor, ei înfig în adînc, ca un fel de ancoră tare şi ne¬ 
clintită, greul ostenelilor lor, de care fiind prinsă inima nestatornică şi 
rătăcitoare, poate fi menţinută între zidurile chiliei ca într-un port 
foarte sigur. In acest fel preocuparea lor doar de meditaţie spirituală şi 
de paza gîndurilor nu îngăduie ca mintea foarte trează să cadă în ispita 
vreunui imbold ticălos, ba chiar o apără de orice gîndire deşartă şi 
trîndavă, aşa că cu greu ar face cineva deosebirea : care de care de¬ 
pinde ? Oare datorită meditaţiei sufleteşti se îndeltnicesc ei cu munca 
neîntreruptă a mîinilor ? sau ca urmare a muncii lor necurmate reali¬ 
zează un atît de strălucit progres spiritual şi dobîndesc lumina ştiinţei ? 

15) Deci după terminarea psalmilor şi încheindu-se adunarea de 
rugăciune zilnică, aşa cum am amintit mai sus, nimeni nu cutează să 
întîrzie oricît de puţin timp, sau să stea de vorbă cu cineva. Fără să-şi 
îngăduie chiar ziua întreagă să mai iasă din chilia lui, nu-şi părăseşte 
lucrul săvîrşit în mod obişnuit acolo, decît dacă a fost chemat la în¬ 
deplinirea vreunei trebi urgente. Odată ieşiţi afară îşi îndeplinesc 
munca astfel, încît nici o vorbă nu se aude între ei. Fiecare face treaba 
impusă rostind din memorie vreun psalm, sau vreun pasaj din Scriptură, 
spre a nu-şi lăsa nici un răgaz de timp nu numai pentru vreo uneltire 
primejdioasă, sau pentru planuri ticăloase, dar nici chiar pentru convor- 

130 


SFÎNTUL IOAN CASTAN' 


biri deşarte : gura ca şi inima sînt ocupate deopotrivă cu o neîntreruptă 
meditaţie spirituală 135 . 

Cu o deosebită luare-aminte se veghează ca nimeni, mai ales tinerii, 
să nu fie aflaţi că a rămas cu altul nici măoar un moment, ori că s-a 
retras undeva cu el, ori că au stat mină în mînă amîndoi 136 . Dacă 
vreunii, neţinînd seamă de această rînduială, vor fi găsiţi că au săvîrşit 
ceva din cele ce le-au fost oprite, ca nişte nesupuşi şi călcători de 
porunci, ei sînt declaraţi vinovaţi de o faptă grea şi nu vor putea 
scăpa chiar de bănuiala de uneltire şi de gînduri depravate. Dacă nu se 
vor curăţi prin căinţă publică în faţa tuturor fraţilor, adunaţi la un loc, 
de această vinovăţie, nimeni dintre ei nu mai are îngăduinţa de a lua 
parte la rugăciunea comună. 

16) Desigur dacă cineva a foist oprit de la rugăciune pentru vreo 
abatere săvîrşită, nimănui nu-i este îngăduit apoi de-a se ruga împreună 
cu el, mai înainte de a se fi plecat la pămînt în chip de pocăinţă şi de 
a-i fi dăruit stareţul, în public, în faţa tuturor, iertarea greşelii şi repri¬ 
mirea în biserică. Se dau la o parte cu atîta grijă şi fug de întovărăşirea 
în rugăciune cu el, fiindcă sînt convinşi că, cel îndepărtat de la aceasta, 
este după Apostol, lăsat diavolului (I Cor. 5, 5). Drept aceea, oricine, 
împins de o pietate neînţeleaptă, şi-a îngăduit să-i stea alături la rugă¬ 
ciune, mai înainte de a-1 fi primit cel mai în vîrstă, devine părtaş la 
osînda lui,- se dă el însuşi de bună voie satanei, căruia îi fusese lăsat 
acesta pentru îndreptarea greşelii. Făcînd astfel îşi atrage o vină şi mai 
mare, fiindcă, întovărăşindu-se la vorbă sau la rugă cu acesta, îi stâr¬ 
neşte o mai mare poftă de semeţie şi hrăneşte nesupunerea celui 
păcătos- Intr-adevăr, dîndu-i o mîngîiere primejdioasă, va face ca inima 
acestuia să se împietrească din ce în ce mai mult, şi nu-1 va lăsa să se 
umilească după înlăturarea din obşte, încît nici dojana celui mai în 
vîrstă nu va avea greutate pentru el, iar la ispăşire şi iertare se va 
gîndi cu inima prefăcută. 

17) Acela, în seamă căruia este dată grija de-a vesti obştea pentru 
slujbă, nu-şi poate îngădui să scoale fraţii la priveghiurile zilnice fără o 
anumită rînduială. Nu se va călăuzi în asta după placul lui, sau după 
momentul cînd s-a trezit noaptea din somn, ori după îndemnul somnu¬ 
lui, sau nesomnului său personal. Chiar dacă obişnuinţa zilnică l-ar face 
să se deştepte la ora fixată, totuşi, cercetînd cu grijă şi des mersul ste¬ 
lelor, îi va chema pe fraţi la datoria rugăciunilor la momentul rînduit 

135. Această învăţătură categorică este obişnuită la marii asceţi. Vezi: «Precep¬ 
tele», 60, ale Sfîntului Pahomie şi «Regulile monahale », 136, ale Sfîntului Vasile cel 
Mare. 

136. In « Preceptele », 95, ale Sfîntului se cere, de asemenea : «Nimeni să nu ţină 
mîna altuia». Vezi şi «Despre Aşezămintele mînăstireşti », IV, 16, 2. 

pentru adunare. Nefăcînd aşa, poate fi găsit vinovat de neprevedere, 
dacă, ori copleşit de somn va trece peste ora fixată a nopţii, ori o va 
lua înaintea aceleiaşi ore, pentru ca apoi, grăbindu-se spre somn, să se 
poată culca mai devreme. Astfel el va fi crezut că s-a îngrijit nu de 
datoria spirituală şi de liniştea tuturor, cît de odihna lui. 

18) Mai trebuie să ştim de asemenea că de sîmbătă seara, în ajun de 
duminică, pînă în seara următoare, la egipteni nu se pleacă genunchii, 
şi tot aşa şi în zilele Cincizeeimii, şi nici nu se posteşte l37 . Motivarea 
acestor rînduieli o vom arăta la vremea ei în Convorbirile duhovniceşti 
ale celor vechi, cînd Domnul ne va da poruncă. Acum ne este gîndul să 
străbatem doar într-o scurtă expunere problemele, ca nu cumva lucra¬ 
rea, depăşind o măsură anumită, să-i producă cititorului fie silă, fie 
oboseală. 

137. Sfîntul Casian va da aceste explicaţii în «Convorbirea duhovnicească » a 
XXl-a. De oprirea postului s-au ocupat şi alţi asceţi apuseni. 

DESPRE NORMA CANONICĂ A RUGĂCIUNILOR 
ŞI PSALMILOR ZILNICI 


Capitolele 


I) Despre slujbele de la ora trei, de la 
şase şi de la nouă, care sînt respectate în 
părţile Siriei. 

2) La egipteni se stăruie toată ziua în 
rugăciuni şi psalmi, cu adaos de muncă, 
fără deosebire de ore. 

3) în tot Orientul slujbele de la ora 
trei, de la şase şi de la nouă se termină 
doar cu cîte trei psalmi şi rugăciuni, iar 
îndatoririle spirituale sînt fixate în mod 
deosebit în aceste ceasuri. 

4) Slujba de dimineaţă n-a fost stabilită 
printr-o veche tradiţie, ci rînduită în 
timpul noastru pentru un anumit motiv. 

5) După rugăciunile de dimineaţă nu 
este îngăduit nimănui să se reîntoarcă 
la somn. 

6) Bătrînii n-au schimbat nimic din ve¬ 
chea rînduială a psalmilor, cînd s-a sta¬ 
bilit slujba de dimineaţă. 


7) Cel ce n-a venit la rugăciunea zil¬ 
nică mai înainte de sfîrşitul primului 
psalm, n-are îngăduinţa să mai intre în 
lăcaşul de rugăciuni, iar la slujbele de 
noapte întîrzierea este iertată pînă la 
sfîrşitul psalmului al doilea. 

8) Cît timp ţin şi în ce rînduială se 
desfăşoară privegherile, care au loc sîm- 
bătă seara. 

9) Privegherile sînt stabilite în ziua 
de sîmbătă seara şi în tot Orientul este 
îngăduită întreruperea postului sîmbăta. 

10) Cum s-a ajuns ca la Roma să se 
postească sîmbăta. 

11) Slujba zilei de duminică se deo¬ 
sebeşte de obişnuinţa altor zile. 

12) în ce zile, nu se rosteşte psalm 
de cei ce se aşază la cină, aşa cum se 
face de obicei la masa de prînz. 


1) Socotesc că-am lămurit, cu ajutorul lui Dumnezeu, şi pe cît mi-a 
îngăduit puţinul meu talent, numărul rugăciunilor şi psalmilor de 
noapte. Acum trebuie să vorbim, după cum am anunţat în prefaţă, 
despre slujbele de la ora trei, de la şase şi de la nouă, după regula 
mînăstirior din Palestina, sau Mesopotamia, care moderează prin rîn- 
duielile ei desăvîrşirea egiptenilor şi asprimea de neimitat a disciplinei 
lor. 

2) In adevăr, îndatoririle pe care noi, treziţi de vestirea fratelui în¬ 
sărcinat cu aceasta, sîntem siliţi să le îndeplinim pentru Domnul la a- 
numite ore şi intervale de timp, la ei sînt oficiate fără silă, necontenit, i 
pe toată durata zilei, cu adaos de muncă. Căci muncesc cu mîinile fără J 

încetare, fiecare în chilia lui, fără a părăsi cu totul în nici o clipă me¬ 
ditaţia asupra psalmilor şi altor părţi din Scriptură. Ei stăruiesc în 
cereri şi rugăciuni în tot timpul, petrecîndu-şi toată ziua în îndatoririle 
pe care noi le săvîrşim într-o anumită vreme stabilită. Pentru asta, în 
afara adunărilor de seară şi de noapte pentru slujire, nici o altă ofi¬ 
ciere nu se face la ei în timpul zilei. Numai sîmbăta şi duminica se 
adună la ora trei pentru primirea Sfintei împărtăşanii 138 . în adevăr are 
mai multă valoare ceea ce este dăruit fără încetare decît ceea ce este 
împlinit la intervale de timp, şi darul de bună voie este mai plăcut decît 
lucrările făcute printr-o constrîngere canonică. însuşi David se bucură 
de aceasta ca de ceva mai plin de laudă, cînd zice : «îţi voi aduce Ţie 
jeitiă de bunăvoie» (Ps. 53, 6) sau «Cele de bunăvoie ale gurii mele, 
binevoieşte-le, Doamne !» (Ps. 110, 108). 

3) Prin urmare în mînăstirile din Palestina, Mesopotamia şi din 
întreg Orientul, slujbele din orele mai sus pomenite sînt limitate la cîte 
trei psalmi, pentru ca şi rugăciunile neîncetate să fie înălţate către 
Dumnezeu la ceasuri hotărîte, dar şi îndatoririle trebuincioase de muncă 
să nu poată fi stînjenite în nici un chip de împlinirea, cu o cuvenită 
măsură, a datoriilor spirituale. în adevăr, în aceste trei momente ştim că 
şi profetul Daniil a îndreptat rugăciuni către Domnul în faţa ferestrelor 
deschise din cămara lui. Şi nu fără chibzuială au fost socotite aceste 
momente mai potrivite pentru slujbele noastre : în acestea negreşit s-au 
desăvîrşit făgăduinţele şi s-a împlinit opera mîntuirii noastre 139 . 

Căci în ora a treia, Sfîntul Duh, făgăduit odinioară de profeţi, se 
ştie că s-a coborît peste Apostolii reuniţi pentru prima dată la rugă¬ 
ciune. în adevăr, sub revărsarea Duhului Sfînt, grai în limbi felurite 
curgea din gura lor, spre uimirea neamului celui necredincios al iudei¬ 
lor, care, în felul lor, îşi bateau joc de ei prin cuvintele : «s-au umplut 
de must». Atunci, ridicîndu-se Petru în mijlocul lor, a zis : « Bărbaţi 
iudei şi toţi care locuiţi în Ierusalim, aceasta să fie cunoscută şi luaţi în 
urechi cuvintele mele .- aceştia nu sînt beţi, cum vi se pare vouă, căci 
este al treilea ceas din zi, ci aceasta este ce s-a spus prin profetul 
toii» (Fapte 2, 14—16) : «iar în zilele din urmă, zice Domnul, voi turna 
din Duhul Meu peste tot trupul şi fiii voştri şi fiicele voastre vor proo- 

138. Referinţă la «regula îngerească» dată de Sfîntul Pahomie (în «Viata a 
treia», 32). 

139. Comentatorul Sfîntului Casian, preotul J.-Cl. Guy <iă trei interpretări sim¬ 
bolice, cu unele repetări ale ceasurilor de rugăciune din epoca patristică : Ceasul al 
treilea, simbolizează coborîrea Sfîntului Duh după Tertulian, Casian şi Ciprian; ceasul 
al şaselea simbolizează viziunea Sfîntului Petru după Tertuhan şi Ciprian, înălţarea 
Domnului pe cruce, după el şi după Sfîntul Casian, iar ceasul al nouălea, urcarea la 
templu a lui Petru şi lui Petru şi Ioan după Tertulian şi moartea Domnului pentru 
cîte-şi trei. Vezi: op. cit., ad loc. 

roci şi cei mai tineri ai voştri vor vedea vedenii şi bâtrînii voştri vise vor 
visa ; Încă şi peste slugile Mele şi peste slujnicele Mele voi turna, în 
acele zile, din Duhul Meu şi vor prooroci» (Ioil 3, 1—2). Toate acestea 
vedem că s-au petrecut la ora a treia şi că Sfîntul Duh, vestit prin 
profeţi, a venit asupra Apostolilor în acelaşi moment. Iar la ceasul al 
şaselea, Domnul şi Mîntuitorul nostru s-a dăruit Tatălui ca jertfă fără de 
pată (Luca 23, 46) şi, suindu-se pe cruce pentru mîntuirea lumii întregi, 
a şters păcatele neamului omenesc : «Dezbrăcînd domniile şi puterile 
le-a dat pe iaţă» (Col. 12, 15), şi pe noi toţi, vinovaţi şi legaţi pentru 
datoria din zapisul ce nu putea fi plătit, ne-a slobozit, ştergînd această 
datorie şi pironind-o pe lemnul crucii Sale (Col. 2, 14). La aceeaşi oră 
şi lui Petru, într-un moment de extaz, i se descoperă chemarea neamu¬ 
rilor cînd odată cu «lucrul» evanghelic coborât din cer şi prezentat Ia 
picioarele lui, în care se aflau dobitoace purificate de toate neamurile, 
un glas divin îi zice : «Scoală-te, Petre, junghie şi mdnîncâ» (Fapte 10, 
13). «Acest lucru cu patru colţuri coborît din cer» 140 se vede lămurit că 
nu închipuie altceva decât Evanghelia. Deşi după istorisirea în patru 
variante, Evanghelia pare să aibă patru începuturi deosebite, totuşi con¬ 
ţinutul ei este unic, cuprinzînd deopotrivă naşterea şi dumnezeirea, 
minunile şi patimile aceluiaşi Hristos. Dealtfel bine spune nu 
«pinză» ci «ca o pînză», căci pînza este somnul morţii. Deci, fiindcă 
moartea Domnului prin patimă nu este supusă legii firii omeneşti, ci 
botărîrii propriei voinţe, de aceea este spus aici «ca o pînză». Negreşit 
El este mort după trup, nu mort după spirit «pentru că n-a fost lăsat la 
iad sufletul Lui şi nici trupul Lui n-a văzut putreziciune» (Fapte 2, 34; 
Ps. 15, 10). Şi iarăşi «Nimeni, zice El, nu ia viaţa Mea de la Mine, ci Eu 
de la Mine însumi o pun: putere am Eu ca să o pun şi putere am iarăşi 
să o iau» (Ioan 10, 18). Prin urmare toate popoarele, care erau socotite 
necurate altădată, ca fiind aşezate în afara legii, intră prin îndemnul 
credinţei în acest «lucru» al Evangheliilor trimis din cer, adică scris în 
întregime de Duhul Sfînt. Astfel, pentru izbăvirea lor, ele, renunţând la 
închinarea idolească şi apropiindu-se de hrana mîntuitoare, îi sînt pre¬ 
zentate prin glas dumnezeiesc lui Petru ca fiind curăţate. 

Iar la ora nouă a pătruns Iisus în iad (Matei 27, 46), a alungat prin 
strălucirea luminii Sale întunecimile nebiruite ale Tartarului şi, spăr- 
gîndu-i porţile de aramă şi zdrobind încuietorile de fier, a pus capăt robiei 
sfinţilor, care erau ţinuţi zăvoriţi în neîmblânzitul întuneric al iadului, 

140. Primul înţeles simbolic al celor patru colţuri este Evanghelia, buna vestire 
a celor patru Evanghelişti. Al doilea este acela din paragraful următor (6) pe care-1 
dă Sfîntul Casian, adică acela al chemării la mântuire de Domnul nostru Iisus Hristos 
a tuturor popoarelor. 

trecîndu-i cu Sine în cer. Aici a îndepărtat sabia de foc (Facere 3, 24) 
şi, mărturisindu-şi astfel dragostea, l-a înapoiat raiului pe vechiul 
locuitor. La aceeaşi oră şi Butaşul Cornelius, stăruind cu rîvna-i 
obişnuită în rugăciuni (Fapte 10, 3), află din gura îngerului că Domnul 
şi-a amintit de rugile şi de milosteniile sale, şi i se vădeşte şi lui, Ia 
ora nouă, taina chemării neamurilor, taină descoperită lui Petru, în 
extaz, la ora şase. Şi în alt loc din Faptele Apostolilor se vorbeşte despre 
acelaşi moment : «Iar Petru şi Ioan se suiau la templu pentru rugăciu¬ 
nea din ceasul al nouălea» (Fapte 3, 1). 

Prin acestea se dovedeşte limpede că, niu fără temei, trebuiesc 
respectate şi de noi la fel, în slujirile religioase, aceste ceasuri consfin¬ 
ţite de oameni sfinţi şi de apostoli; noi, dacă sîntem împinşi ea de un fel 
de lege să ne îndeplinim aceste îndatoriri de rugă cel puţin la momen¬ 
tele stabilite, apoi toată ziua o petrecem în uitare, sau în trîndăveală, 
ori, de sîntem prinşi în treburi, nu simţim îndemnul de a ne ruga. 

Despre jertfele de seară, ce trebuie să mai spunem, de vreme ce 
chiar în Vechiul Testament sînt consfinţite prin legea mozaică să fie 
necontenit aduse. Negreşit jertfele de dimineaţă şi cele de seară, oferite 
zilnic în templu, deşi prin victime închipuite (simbolice), putem să le 
dovedim prin cele cîntate de David : «Să se îndrepte ze rugăciunea mea 
ca tămîia înaintea Ta: ridicarea mîinilor mele, jertfă de seară» (Ps. 140, 
2). Aici s-ar putea înţelege mai ou sfinţenie că este vorba chiar de acea 
adevărată jertfă de seară, fie cea pe care Iisus a încredinţat-o El însuşi 
apostolilor seara la cină, cînd a făcut începutul tainelor preasfinte ale 
bisericii( Cf. Matei 26, 26), fie cea prin care, în ziua următoare, s-a oferit 
El însuşi Tatălui ca jertfă de seară, adică la sfîrşitul veacurilor, prin ri¬ 
dicarea mîinilor sale pentru mîntuirea lumii întregi. 

Această întindere a mîinilor Lui pe cruce este numită pe drept cuvînt 
«ridicare». în adevăr pe toţi cîţi zăceau în iad i-a ridicat la ceruri, după 
făgăduinţa pe care o făcuse : « Cînd Eu voi ii înălţat de pe pămînt, pe toţi 
îi voi lua la Mine» (Ioan 12, 32). 

Despre slujba de dimineaţă ne lămureşte chiar ceea ce în mod 
obişnuit se cîntă zilnic în ea: « Dumnezeule, Dumnezeul meu, pe tine te 
caut dis-de-dimineaţă» (Ps. 62, 1) şi «în dimineţi am cugetat la Tine» (Ps. 
62, 7) şi «Din zori m-am sculat şi am strigat» (Ps. 118, 147) şi iarăşi; 
«Deschis-am ochii mei dis-de-dimineaţă, ca să cuget la cuvintele Tale» 
(Ps. 118, 148) 

în aceste ore chiar acel stăpîn de casă din Evanghelie a angajat 
lucrători în via sa (Cf. Matei 20, 1). într-adevăr aşa se scrie despre el că 
i-a angajat dis-de-dimineaţă, moment care indică slujba noastră de dimi- 

neaţă, apoi la ora trei, după aceea Ia ora şase, la nouă şi, în cele din 
urmă, la ora unsprezece, oră care înseamnă slujba de seară. 

4) Totuşi trebuie ştiut că această slujire canonică de dimineaţă, 
care acum se respectă mai ales în regiunile de apus, a fost stabilită pen¬ 
tru prima dată în timpul nostru şi în mînăstirea noastră. Domnul nostru 
Iisus Hristos Cel născut din Fecioara, binevoind a primi condiţia ome¬ 
nească în stare de prunc în creştere, a întărit prin mila sa aici şi starea 
noastră de pruncie încă proaspătă şi plăpîndă în religie. Intr-adevăr 
slujba de dimineaţă este oficiată, în mod obişnuit, după un scurt răgaz 
de timp de la terminarea psalmilor şi rugăciunilor de noapte, în- 
cheindu-se apoi şi ea prin privegheri zilnice. Celelalte ceasuri le găsim 
lăsate pînă în acest timp de înaintaşii noştri pentru odihna trupurilor l41 . 

însă unii mai nepăsători, folosindu-se fără măsură de această îngă¬ 
duinţă, îşi prelungeau mai mult acest răgaz de somn. Nici o adunare nu-i 
silea să iasă din chiliile lor, sau să se ridice din pat mai devreme de ora 
trei şi chiar în timpul zilei, cînd s-ar fi cuvenit să se ocupe cu unele 
îndeletniciri, erau toropiţi de prea mult somn în paguba muncii. Obo¬ 
seala devenea mai apăsătoare mai ales în zilele în care privegherile se 
prelungeau de la orele de seară pînă în vecinătatea zorilor. Unii fraţi 
de-aici, cu duh mai fierbinte, nemairătodînd o astfel de nepăsare, în¬ 
dreptară o plîngere către cei mai bătrîni. Aceştia, discutînd îndelung şi 
chibzuind cu grijă, au hotărît ca să se îngăduie odihnă trupurilor obosite 
pînă la răsăritul soarelui, cînd fără silă, fie se pot pune pe citit, fie se pot 
apuca de muncă. Chemaţi în sfîrşit la respectarea îndatoririlor religioase, 
toţi să se scoale din aşternuturi şi, oficiind cei trei psalmi şi rugăciu¬ 
nile, după norma care a fost stabilită din vechime prin pilda întreitei 
mărturisiri, pentru slujba de la ora trei şi de la şase, să pună totodată şi 
capăt somnului şi început muncii, printr-o dreaptă cumpănire. Deşi a- 
ceastă regulă pare a fi fost izvodită din întîmplare şi stabilită de curînd 
pentru motivul pe care l-am pomenit, totuşi acel număr de slujiri pe 
care îl indică fericitul David, oricît de spiritual sens ar avea, luat cuvînt 
cu cuvînt, este foarte limpede completat : «De şapte ori pe zi Te-am 
lăudat pentru judecăţile dreptăţii Tale» (Ps. 118, 164). Intr-adevăr, a- 
dăugînd această slujire şi făcînd astfel de şapte ori aceste adunări 
duhovniceşti, dovedim că de şapte ori pe zi îi înălţăm laude 
Domnului 142 . în sfîrşit, deşi această regulă venită din Orient s-a întins 

141. Liturgiştii romani, Prof. dr. V. Mitrofanovici şi Prof. dr. Badea 
Cireşanu, — primul în op. cit., la p. 459—470, iar al doilea, în op. cit., p. 139— 
152 — au citat « Aşezămintele mînăstireşti» ale Siîntului Casian, cartea a 111-a, cap. 
3, 4, 5 şi cartea a Il-a, cap. 11, 2, şi 25, pentru introducerea în cult a ceasului întîi 
pentru laudele bisericeşti. 

142. Pentru rînduiala laudelor bisericeşti de astăzi, vezi Dr. V. Mitrofano¬ 
vici, op. cit., p. 469—470, cu trei adunări in trei raiduri, creştinii asemănîndu-se la 




DESPRE NORMA CANONICA A RUGĂCIUNILOR ŞI PSALMILOR ZILNICI 


137 


cu foarte mult folos pînă aci, unele mînăstiri, cele mai vechi din Orient, 
neîngăduind să fie călcate nicidecum bătrînele reguli ale Părinţilor, nu 
par s-o fi primit nici pînă acum. 

5) Necunoscînd motivul pentru care a fost stabilită şi găsită bună 
această oficiere, unii din această provincie, odată terminate cîntările de 
dimineaţă, se reîntorc la somn, căzînd astfel chiar în greşeala pentru 
a cărei înlăturare au hotărît bătrînii noştri această slujire. Căci se grăbesc 
s-o încheie în acel ceas, în care cei nepăsători şi mai puţin grijulii îşi 
oferă prilejul de a relua somnul. Asta nu trebuie să se întîmple cu nici 
un chip, aşa cum arătam mai pe larg în cartea dinainte, cînd prezentam 
sinaxa egiptenilor, ca nu cumva curăţenia noastră, dobîndită prin umilă 
mărturisire şi rugi de noapte, sa fie în primejdie a fi pîngărită fie de 
vreo revărsare de umori naturale, fie să fie supusă batjocurii vicleanului 
vrăjmaş. Apoi chiar odihna unui somn curat şi simplu ar putea întrerupe 
fierbinţela sufletului, incit, domoliţi de amorţeala somnului, să devenim 
lipsiţi de vlagă şi trîndavi pentru toată ziua ce urmează. 

Egiptenii, pentru a nu cădea în acest păcat, chiar dacă în anumite 
zile se scoală de obicei înainte de cîntatul cocoşilor, îşi prelungesc pri¬ 
vegherile pînă ziua, după terminarea slujbei. Găsindu-i lumina dimineţii 
într-o astfel de fierbinţeală sufletească, îi păstrează pentru tot timpul 
zilei mai aprinşi şi mai cu grijă, pregătiţi de luptă împotriva zilnicului 
atac ai diavolului. Exerciţiul veghilor de noapte şi meditaţia în duh 
este toată tăria lor. 

6) Trebuie să mai ştim, de asemenea, că bătrînii noştri, care au 
socotit că trebuie adăugată această slujire de dimineaţă, n-au schimbat 
nimic din vechiul obicei al psalmilor, încheierea serviciului divin ur- 
mînd să se facă în aceeaşi ordine ca mai înainte în slujirile de noapte. în 
adevăr, ei cîntă la sfîrşitul veghii de noapte, care se încheie de obicei 
după cîntatul cocoşilor, înainte de zori, şi la fel şi ziua, imnurile re¬ 
zervate a fi cîntate în regiunea noastră la slujba de dimineaţă, adică 
psalmul 148 care începe cu «Lăudaţi pe Domnul din ceruri» şi ceilalţi care 
urmează. însă pentru această nouă slujbă au fost aleşi psalmii 50, 62 şi 
89 143 , în sfîrşit, în Italia şi astăzi, după terminarea imnurilor de dimi¬ 
neaţă, în toate bisericile se cîntă psalmul 50, care mă îndoiesc să-şi 
tragă originea din altă parte decît de aici. 

slujbe cu nouă cete îngereşti — «trei de cîte trei». Iar Sfîntul Casian menţionează : 
slujba de dimineaţă, cea de la ceasul al treilea, cea de la ceasul al şaselea şi cea 
de la ceasul al nouălea, apoi slujbele de seară şi de noapte, încheindu-se cu rugă¬ 
ciunea comună dinaintea culcării, de care se aminteşte în cartea a iV-a, 18, 2. 

143. Deci, în Răsărit, Psalmii acestei noi rînduieli sînt 50, 62 şi 89, pe cînd în 
Provence sau, poate, în tot Apusul, se recită Psalmii 148, 149 şi 150, aceştia fiind 
rostiţi în Răsărit numai la sfîrşitul slujbei de noapte. 

7) Cel ce n-a sosit la slujbele de la orele trei, şase sau nouă, înainte 
de sfîrşitul primului psalm, nu cutează să mai intre în biserică după aceea, 
nici să se mai amestece cu cei ce psalmodiază, ci, stînd în picioare în faţa 
uşilor, aşteaptă terminarea slujbei. La ieşirea tuturor, plecîndu-se la 
pămînt drept căinţă, cere iertare pentru neglijenţa şi întîrzierea lui, ştiind 
că în nici un chip nu poate să-şi ispăşească altfel vina trîndăviei sale. 
Dealtfel nu va putea fi admis nici la slujba, care va urma după trei ore, 
dacă nu se va grăbi să se supună îndată la o adevărată umilinţă pentru 
ştergerea greşelii de faţă. Iar pentru slujbele de noapte i se face păsuire 
să întârzie pînă la al doilea psalm, în măsura în care, mai înainte ca 
fraţii să îngenunche pentru rugăciune după sfîrşitul psalmului, el se va 
fi grăbit să intre şi să se amestece cu obştea. Dacă a întîrziat peste ora 
stabilită mai dinainte pentru acest răgaz, va trebui să se supună neîn¬ 
doielnic aceleiaşi dojane şi pocăinţe despre care am pomenit mai sus 144 . 

8) Desigur veghea de sîmbătă seara, care este oficiată în fiecare 
săptămînă începînd din amurg, în vreme de iarnă, cînd nopţile sînt mai 
lungi, bătrînii noştri o limitează pînă la al patrulea cîntat al cocoşilor. 
După un priveghi de o noapte întreagă, cam în cele două ore rămase îşi 
odihnesc trupurile şi nu mai sînt moleşiţi de toropeala somnului în tot 
lungul zilei, fiind astfel mulţumiţi cu acest răgaz de întremare. Şi noi 
va fi bine să respectăm cu toată grija această rînduială, pentru ca, odată 
terminată veghea, mulţumindu-ne cu somnul care ne este îngăduit pînă 
la ziuă, adică pînă la psalmii de dimineaţă, să ne petrecem apoi toată ziua 
în lucrare sau în îndeplinirea îndatoririlor. Dacă, siliţi de oboseala şi de 
istovirea de pe urma veghii, vom relua ziua somnul de la care ne-am 
sustras noaptea, vom părea mai degrabă că am schimbat timpul repaosu- 
lui şi al întremării de noapte, decît că am lipsit trupul de odihna lui. 
Negreşit trupul, în slăbiciunea lui, nu va putea fi lipsit în nici un chip 
întreaga noapte de odihnă şi apoi să-şi mai poată păstra neclătinată 
vioiciunea în ziua următoare la adăpost de somnolenţa minţii şi de toro¬ 
peala spiritului. Dacă trupul nu se va înfrupta din oricît de puţin somn, 
după terminarea veghii, el mai degrabă va fi împiedicat prin aceasta 
decît ajutat. 

Prin urmare, dacă ne vom îngădui măcar un somn de un ceas 
înainte de sosirea zilei, precum am spus, vom face să fie folositoare 
toate orele de veghe, pe care le petrecem întreaga noapte în rugi: 
dăruind naturii ce este al său, nu va mai fi nevoie să completăm ziua 
somnul, pe care i l-am refuzat nopţii. Negreşit îi va înapoia totul acestui 
trup cel ce-a încercat, nu să-i reţină cu chibzuinţă o parte, ci să-i refuze 

144. Pr. J.-Cl. Guy, arată că această rînduială se găseşte în «Preceptele» Sfîn- 
tului Pahomie, 9—10. 

'n. _ „1 

totul, adică, pentru a vorbi mai adevărat, a vrut să-i reteze nu cele de 
prisos, ci cele absolut necesare. 

Pentru aceasta vor trebui plătite cu o dobîndă mai mare veghile 
care vor fi prelungite fără socoteală şi întrecînd măsura, pînă la ziuă. 
De aceea ei le despart în trei părţi şi osteneala, felurit distribuită, uşu¬ 
rează oboseala trupului printr-o oarecare plăcere resimţită. Căci după 
ce au cîntat stînd în picioare trei antifoane, apoi, aşezaţi la pămînt, sau 
pe scăunele foarte joase, dau răspunsuri la cei trei psalmi intonaţi de 
unul dintre ei, fiecare psalm fiindu-le totuşi oferit lor de cîte un frate, 
căruia îi vine rîndul. Rămînînd în aceeaşi stare de repaus, ei adaugă la 
cele de mai înainte cîte trei citiri şi aşa se face că, micşorînd oboseala 
trupului, îşi petrec veghile într-o mai mare încordare a minţii 9 . 

în tot Orientul, din vremea predicii apostolice, cînd s-a pus temelia 
religiei şi credinţei creştine, s-a stabilit ca veghea de sîmbătă să fie 
oficiată neabătut toată noaptea, deoarece, după răstignirea Domnului 
şi Mîntuitorului nostru vinerea, ucenicii zdrobiţi de patimile Lui încă 
proaspete, au rămas în nedormire toată noaptea, neingăduin/du-şi în 
nici un chip ochilor lor odihna somnului. Pentru acest motiv oficierea 
privegherii stabilită pentru această noapte este respectată la fel în tot 
Orientul de atunci pînă în ziua de astăzi. De aceea şi dezlegarea postu¬ 
lui stabilit tot de bărbaţii apostolici pe drept cuvânt în ziua sîmbetei, 
după oboseala priveghiului, a fost admisă în toate bisericile răsăritului. 
Dealtfel se potriveşte şi cu acea recomandare a Ecclesiastului, care 
chiar de-ar avea şi o altă însemnare tainică, totuşi nu e străină nici de 
porunca ce ni se dă de-a atribui aceeaşi sărbătorire ambelor zile, şi ce¬ 
lei de a şaptea şi celei de a opta, cînd zice : «împarte o bucată acestor 
şapte şi acestor opt» (Eccl. 11, 2). 

Această dezlegare a postului nu trebuie socotită a fi o participare 
Ia sărbătoarea iudeilor, mai ales pentru cei care se arată străini de orice 
practică religioasă iudaică ; ea priveşte, precum am spus, numai în¬ 
tremarea trupului obosit, căci postind în toate săptămînile anului timp 
de cinci zile fără întrerupere, uşor s-ar slăbi şi sfîrşi, dacă nu s-ar înviora 
măcar cu ajutorul acestor doua zile. 

10) Unii de prin cetăţile Apusului şi mai ales din Roma, necunoscînd 
temeiul acestei măsuri, socotesc că dezlegarea postului de sîmbătă nu 
trebuie admisă, cu atît mai mult cu cît, susţin ei, şi Petru a postit, în 
acea zi avînd a se măsura cu Simon Magul. Dar din asta se vede mai 
mult că el a făcut acest lucru nu dintr-un obicei stabilit, ci constrîns mai 
degrabă de nevoia luptei ce-o avea în faţă, fiindcă în această situaţie 
pare să fi recomandat ucenicilor săi un post nu obişnuit, ci unul special 
(cerut de împrejurări). Negreşit n-ar fi făcut aşa, dacă ar fi ştiut că a- 

cesta va deveni un obicei respectat mereu, şi tot aşa e în afară de orice 
îndoială, că ar fi fost gata să recomande postul chiar duminică, dacă 
prilejul de luptă s-ar fi potrivit în acea zi. Totuşi n-ar fi trebuit să fie 
scoasă îndată o regulă canonică de post din asta, fiindcă nu-1 statorni¬ 
cise o practică generală, ci necesitatea constrînsese să fie ţinuta o 
singură dată l45 . 

11) Dealtfel nu trebuie ignorat nici faptul că duminică înainte de 
prînz se săvîrşeşte numai o singură slujbă divină în care, din respect 
pentru însăşi adunarea sau întrunirea duminicală, se consacră cu mai 
multă solemnitate şi mai fierbinte psalmilor, rugăciunilor şi citirilor. 
Slujirile de la orele trei şi şase le consideră cuprinse în această slujba. 
Aşa se face că, adăugîndu-se citiri, nici nu se reduce nimic din îndato¬ 
ririle rugăciunilor şi totuşi, din respect pentru învierea Domnului, pare 
că li se îngăduie fraţilor o schimbare şi o destindere faţă de alte zile. 
Această schimbare pare ca aduce o uşurare a ascultării întregii 
săptămîni şi tocmai pentru această deosebire, care intervine, este 
aşteptată din nou cu mai multă solemnitate întoarcerea aceleiaşi zile, 
ca una de sărbătoare. Aşteptarea acestei zile face mai puţin simţit postul 
săptămînii care va să vie. Negreşit orice osteneală este suportată în¬ 
totdeauna cu mai multă răbdare şi munca e dusă fără silă, dacă i se 
aduce vreo modificare, sau urmează în lucrare vreo schimbare de 
orice fel. 

12) In sfîrşit, chiar în aceste zile, adică sîmbăta şi duminica, sau în 
timpuri de sărbătoare, cînd de obicei li se oferă fraţilor prînzul şi masa 
de seară, seara nu se mai rostesc psalmi, nici cînd se aşază la masă, nici 
cînd se scoală, aşa cum se face mereu la prînzurile de sărbătoare, sau la 
masa canonică din vremea posturilor, pe care, şi la început, şi la sfîrşit, 
le însoţesc de psalmi obişnuiţi. Acum se aşază la cină făcînd doar o 
singură rugăciune. Motivul stă în faptul că, această masă de seară fiind 
neobişnuită la monahi, nu sînt obligaţi toţi să ia parte la ea, afară nu¬ 
mai de fraţii pelerini veniţi pe neaşteptate, de cei cu sănătate şubredă, 
sau de cei pe care vrerea lor îi îndeamnă să vină. 

145. Sfîntul Casian discută pe larg dezlegarea postului de sîmbătă (adăugată la 
cea de duminică), pe care o susţine împotriva practicii romane, introdusă cu prilejul 
disputei Sfîntului Apostol Petru cu Simon Magul, pe care Sfîntul Casian o socotea 
ocazională, pentru o singură dată şi nu generală, aşa cum reieşea din recomandarea 
Bărbaţilor Apostolici. Vezi în această privinţă «Acta Apostolorum Apocriia», de R. A. 
Lipsius (Leipzig, 1891), p. 65 apud J.-C 1. Guy, ad loc. (Această atitudine opusă 
> unei tradiţii importante, locală, a Romei, este adînc grăitoare pentru autoritatea capi- 
i talei Apusului religios fată de Răsărit, în concepţia Sfîntului Casian). 

DESPRE RÎNDUIELILE CELOR 
CE RENUNŢĂ LA LUME 


Capitolele 


1) Despre rînduielile celor care re¬ 
nunţă la această lume şi cum sînt for¬ 
maţi la tabenesioţi, sau la egipteni cei 
ce sînt primiţi în mînăstiri. 

2) In ce chip stăruie să rămînă la ei 
în mînăstiri pînă la adinei bătrîneţi. 

3) Supunerea la încercări a celui care 
trebuie primit în mînăstire. 

4) Cei primiţi în mînăstire să n-aibă 
îngăduinţa de a aduce ceva cu sine. 

5) Cei ce se retrag din lume, odată 
primiţi în mînăstire, îşi lasă veşmintele 
lor proprii şi sînt îmbrăcaţi de stareţ cu 
altele. 

6) Motivul pentru care sînt păstrate 
de econom veşmintele cu care au intrat 
în mînăstire cei ce se rup de lume. 

7) Celor primiţi în mînăstire să nu li 
se îngăduie să se amestece îndată cu 
fraţii, ci mai întîi să fie încredinţaţi ar- 
hondarului (primitorul de oaspeţi). 

8) Rînduielile cu care se deprind mai 
întîi cei tineri pentru a ajunge să-şi în- 
frîngă toate poftele. 

9) Celor tineri li se cere să nu ascundă 
superiorului nimic din gîndurile lor. 

10) Ascultarea care trebuie dată bă- 
trînilor chiar în trebuinţele naturale. 

11) Orice fel de mîncare este socotită 
foarte plăcută pentru ei. 

12) La sunetul bătăii în uşă, eî pără¬ 
sesc orice treabă, grăbindu-se să iasă la 
chemare repede. 

13) Cît de vinovat lucru e să declare 
cineva că-i aparţine chiar şi cel mai fără 
de valoare obiect. 


14) Oricîţi bani s-ar agonisi prin mun¬ 
ca fiecăruia, nimeni să nu-şi îngăduie să 
treacă peste măsura unei raţii fixe. 

15) Despre nemăsurata dorinţă de a 
poseda bani. 

16) Despre regula feluritelor dojeni. 

17) De unde este luată regula citirilor 
sfinte în mînăstiri în timpul mesei şi cîtă 
linişte este păstrată la egipteni în acest 
timp. 

18) Un fapt cu totul neîngăduit este 
a se atinge cineva de mîncare sau bău¬ 
tură în afară de masa comună. 

19) In ce chip sînt făcute ascultările 
zilnice de către fraţi în Palestina şi în 
Mesopotamia. 

20) Despre cele trei grăunţe de linte 
aflate de econom. 

21) Despre slujirea de bună voie a 
unor fraţi. 

22) Norma stabilită de egipteni cu 
privire la slujirile zilnice ale fraţilor. 

23) Despre ascultarea stareţului loan, 
prin care a ajuns la harul profeţiei. 

24) Despre lemnul uscat, udat neînce¬ 
tat de acelaşi stareţ loan după porunca 
bătrînului, ca pentru a-1 face să crească. 

25) Stareţul loan aruncă, după porun¬ 
ca bătrînului, singurul vas de ulei din 
casă. 

26) Stareţul loan, ascultînd de bătrîn, 
se sileşte a rostogoli un bolovan, care 
nu putea fi urnit nici chiar de mai mulţi. 

27) Umilinţa şi ascultarea stareţu¬ 
lui Patermutius, care n-a stat la cum¬ 
pănă să îndeplinească porunca bătrînu- 

lui de a-şi arunca propriul copil în rîu. 

28) Stareţului i se descoperă că Pater- 
mutius a săvîrşit fapta lui Avraam, iar 
după moartea stareţului acelaşi Pater- 
mutius urmează la conducerea mînăstirii. 

29) Ascultarea fratelui care, purtînd 
din porunca bătrînului, zece coşuri în 
văzul mulţimii, le vinde apoi unul cîte 
unul. 

30) Despre umilinţa stareţului Pinufius 
care, părăsind o mînăstire vestită pe 
care o conducea, pleacă, din dorinţa de- 
săvîrşirii, spre o mînăstire îndepărtată, 
unde să fie primit ca începător. 

31) Readus apoi în mînăstire, după un 
scurt răgaz, Pinufius fuge din nou în păr¬ 
ţile Siriei şi Palestinei. 

32) lnvăţăturile date de acelaşi stareţ 
Pinufius unui frate, pe care-I primea în 
prezenţa noastră în mînăstire. 

33) Pe cît de mare răsplată i se cade 
monahului care se nevoieşte după învă¬ 
ţătura părinţilor, pe atîta este şi pedeap¬ 
sa, care se va da celui trîndav: de aceea 
nimeni nu trebuie admis uşor în 
mînăstire. 

34) Renunţarea la lume să nu fie alt¬ 
ceva decît o mortificare a trupului, iar 
în faţă să aibă imaginea crucii. 

35) Crucea noastră să fie teama de 
Dumnezeu. 

36) Renunţarea la lume n-aduce nici 
un folos, dacă sîntem amestecaţi în ace¬ 
leaşi dorinţe, de care ne-am dezlipit. 

37) Diavolul necontenit întinde curse 
sfîrşitului vieţii noastre şi noi trebuie 
să-i observăm fără încetare capul. 

38) Despre pregătirea împotriva ispi¬ 
telor a celui ce se dezlipeşte de lume şi 
despre cîteva lucruri de luat drept pildă. 

39) In ce ordine poate cineva atinge 
desăvîrşirea, prin care de la frica de 
Dumnezeu se ridică drept urmare la 
dragoste. 

40) Monahul nu trebuie să caute pilde 
de desăvîrşire la mulţi, ci de la unul 
singur, sau de la puţini. 

41) Asemănător căror infirmi trebuie 
să fie cel care trăieşte în mînăstire. 

42) Nici un bun al răbdării nu trebuie 
să spere monahul de la virtutea altora, 
ci numai de la îndelunga lui răbdare. 

43) Recapitularea expunerii prin care 
poate monahul să se înalţe spre desă¬ 
vîrşire. 


1. De la numărul rugăciunilor şi psalmilor de păstrat neapărat în 
adunările zilnice din mînăstiri, vom trece, urmărind ordinea expunerii, 
la pregătirea sufletească a celui ce renunţă la această lume. Ne vom sili, 
în măsura putinţei, să cuprindem într-o scurtă expunere mai întîi condi¬ 
ţiile în care să fie primiţi în mînăstire cei care doresc o reîntoarcere la 
Dumnezeu, amestecînd desigur unele reguli ale egiptenilor cu altele de 
la tabenesioţi, a căror mînăstire este în Tebaida. Aceasta, cu cît este 
mai bogată în numărul monahilor, cu atît mai aspră viaţă le impune. Mai 
mult de cinci mii 146 de fraţi trăiesc sub ascultarea unui singur stareţ şi 
totuşi acest mare număr de monahi este supus celui mai în vîrstă într-o 
asemenea ascultare, cum nu te poţi aştepta la noi de la nimeni, nici cînd 
e vorba să se supună, nici să conducă. 

146. Pr. J.-Cl. Guy. dă indicaţiile numărului călugărilor mînăstirilor din Egipt 
după documentele timpului în felul următor : « Istoria monahilor din Egipt», de la sfîr- 
şitul veacului al IV-lea, cam 3000 de tabenesioţi; după Pallade şi Sozomene, ceva 
mai tîrziu, 7000; la moartea lui Pahomie, în 346, erau 3000 ; Ieronim, în 404, îi socotea 
la 50.000. 

2. Eu mă gîndesc că, mai înainte de toate, trebuie să ne dăm seama 
cum se poate menţine atît de lunga lor stăruinţă, umilinţă şi supunere şi 
prin ce xînduială este dobîndită, de rămîn în mînăstire pînă la adînci 
bătrîneţi. Căci este atît de mare această supunere, cum nu ne amintim 
să fi intrat cineva în mînăstirile noastre şi s-o fi păstrat măcar un an 
întreg. După ce vom vedea începuturile renunţării, vom înţelege că a 
fost un fapt firesc ca temeliile unor astfel de începuturi să le îngăduie să 
se înalţe la atît de sublime culmi de desăvîrşire. 

3. Prin urmare, oricine doreşte să fie primit sub disciplina mănăstirii, 
nu este admis, pînă n-a stat în faţa porţilor timp de zece zile, şi chiar 
mai mult, şi n-a dat dovadă de stăruinţă, de dorinţă şi totodată de umi¬ 
linţă şi răbdare. Aruncîndu-se la genunchii tuturor fraţilor, care trec pe 
dinainte-i, este dinadins respins de toţi şi privit de sus, ca unul care ar 
dori să intre în mănăstire nu din gând pios, ci de nevoie. Este supus 
chiar la jigniri şi multe suduiri l47 . Cînd va da dovadă de statornicie şi, 
suportînd ocările, va arăta cum are să fie în faţa ispitelor, văzîndu-i-se 
ardoarea sufletului, atunci este primit şi cercetat cu cea mai mare grijă, 
dacă se mai simte legat de avutul lui de mai înainte, fie şi de un 
singur ban. 

Ei ştiu, într-adevăr, că cel ce va păstra ascunşi în conştiinţa lui 
bani, oricît de puţini, nu va putea rămîne mult timp sub regula mănă¬ 
stirii, dar să mai dobîndească virtutea umilinţei şi supunerii. Nu se 
va mulţumi cu acea sărăcie şi viaţă aspră din mînăstire şi, de îndată ce 
se va ivi vreun prilej de clătinare, bizuindu-se pe aceşti bani puşi 
deoparte, va fugi din mînăstire ca scăpat din praştie. 

Pentru aceasta ei nu admit nici banii acestuia să fie primiţi, oricît 
ar fi de trebuincioşi pentru nevoile mînăstirii, mai întîi ca nu cumva, 
plin de mîndrie pentru această ofrandă, să considere ca un lucru sub 
demnitatea lui să trăiască în egalitate cu fraţii mai săraci ; apoi, dacă, 
necoborîndu-se, din trufie, în nici un chip la umilinţa lui Hristos, nu va 
putea să mai rămînă sub regula mînăstirii şi, răcindu-se sufleteşte, va 
pleca de aici, atunci să nu încerce cu pornire nelegiuită să recapete şi să 
pretindă, spre jignirea mînăstirii, restituirea banilor, pe care-i adusese 
aprins de flacăra duhului la plecarea din lume. Din multe încercări ei 
au tras învăţături statornice că trebuie să ţină seama cu orice preţ de 
acest lucru. In alte mînăstiri, mai puţin prevăzătoare, unii dintre aceştia, 
primiţi cu uşurinţă, s-au apucat apoi să ceară, cu mare blestem, să li se 
înapoieze cele ce aduseseră, şi cheltuiseră, în lucrarea lui Dumnezeu. 

147. Potrivit «Preceptelor» Sfîntului Pahomie, care sînt explicate mai departe de 
Sfîntul Pinufius (IV, 30, 2 j IV, 32 sq.). 

5. Drept urmare, în momentul primirii, fiecare este despuiat de tot 
avutul de mai înainte, încît nici veşmîntul, cu care a venit, nu-i e în¬ 
găduit să-l mai păstreze. Adus în faţa adunării fraţilor, este dezbrăcat 
de hainele lui şi îmbrăcat de mîimile stareţului cu cele ale 
mînăstirii 148 , pentru a şti astfel că a fost dezlipit nu numai de toate 
lucrurile sale de mai înainte, dar, părăsind toată fala lumească, s-a 
coborît la lipsa şi sărăcia lui Hristos. De acum nu va mai trebui să se 
întreţină din bunuri dobîndite printr-un meşteşug lumesc, nici din cele 
puse deoparte din vremea necredinţei de mai înainte, ci va primi 
răsplata luptei sale din darurile sfinte şi pioase ale mînăstirii. Ştiind că 
de acum încolo trebuie să se îmbrace şi să se hrănească nemaiavînd 
nimic, fără ca totuşi să fie îngrijorat de ziua de mîine, după cum ne 
învaţă cuvîntul Evangheliei (Maltei 6, 34), nu se va ruşina că este pus 
oe aceeaşi treaptă cu săracii, cu obştea fraţilor. Hristos însuşi nu s-a 
ruşinat să fie numărat în rîndul acestora şi să se numească fratele lor, 
ba mai degrabă chiar s-a mîndrit de a fi împărtăşit soarta servitorilor 
Lui. 

6. Veşmintele, pe care le-a lăsat, sînt luate în primire de econom 
şi păstrate, pînă cînd, supunîndu-1 la felurite ispitiri şi încercări, îi re¬ 
cunosc în mod vădit înaintarea în vrednicie, vieţuirea cuvenită şi răbda¬ 
rea. Dacă după trecerea timpului au constatat că el poate rămîne aici şi 
că stăruie în aceeaşi fierbinţeală cu care a început, împart aceste veş¬ 
minte săracilor ,• dacă dimpotrivă au descoperit la el vreo pornire mai 
pronunţată spre murmur şi spre păcatul nesupunerii, oricît de mică ar fi 
aceasta, îl dezbracă de veşmintele mînăstirii, cu care îl îmbrăcaseră, şi, 
înapoindu-i-le pe cele vechi, puse deoparte, îl alungă. Nu e îngăduit 
nimănui să plece cu cele ce a primit şi nici nu permit să mai rămînă 
îmbrăcat cu ele cel ce s-a constatat că s-a răcit de regula de viaţă a 
aşezămîntului. Nici din mănăstire nu i se dă libertatea de a pleca după 
plac, afară doar dacă s-a făcut nevăzut, furişîndu-se ca un sclav fugar 
prin dese întunecimi de noapte. Astfel, după ce a fost judecat nevrednic 
de această metanie şi de slujire, este dezbrăcat în faţa tuturor fraţilor de 
veşmîntul mănăstirii şi alungat ou pata ruşinii. 

7. Odată primit cineva şi supus la încercări, cu stăruinţa despre care 
am vorbit, şi după ce, lepădîndu-şi propriile veşminte, este îmbrăcat în 
haină călugărească, nu i se îngăduie să intre îndată în obştea fraţilor. 
Mai întîi este încredinţat unuia mai bătrîn care, rămînînd în afară, nu 
departe de pridvorul mînăstirii, are rînduită sarcina primirii străinilor şi 
oaspeţilor, dîndu-şi toată osteneala unei bune primiri a acestora. 


148. De la începutul acestui volum s-a insistat îndelung asupra simbolismului 
veşmintelor monahale şi deci asupra însemnătăţii unice a primiri; acestor veşminte. 

După o slujire neîntreruptă de un an acolo, cînd a dat dovada unei 
serviri fără cîrtire din partea străinilor, îndrumîndu-se astfel spre pri¬ 
mele trepte ale umilinţei şi răbdării, ajunge a se face cunoscut în a- 
ceastă lungă practică. După aceasta, trebuind a fi primit în obştea 
fraţilor, este dat pe seama altui bătrîn, de care ascultă zece tineri în¬ 
credinţaţi lui de stareţ, să-i înveţe şi să-i îndrume, după cum citim în 
Ieşire (18, 25) că s-a rînduit de Moise. 

8. Grija şi îndrumarea principală a acestuia, cu ajutorul căreia 
tînărul să fie în stare să urce necontenit spre culmile cele mai înalte 
ale desăvîrşirii, va fi să-l înveţe mai întîi să-şi biruie vrerile. Pregătindu-1 
cu rîvnă şi cu sîrguinţă pentru această luptă, va avea grijă să-i porun¬ 
cească necontenit tocmai ceea ce a înţeles că sînt potrivnice firii lui. 
Trăgînd învăţături din multele încercări, ei pretind că monahul, mai 
ales cel tînăr, nu-şi poate ţine în frîu nici chiar plăcerea de a pofti, 
dacă n-a învăţat mai întîi să-şi biruie prin ascultare vrerile sale. De 
aceea, declară ei, cine n-a învăţat mai întîi să-şi ucidă vrerile, nu va fi 
în stare în nici un chip să-şi stingă nici mînia, nici tristeţea, nici duhul 
preacurviei, dar nu-şi va putea păstra nici adevărata umilinţă a inimii, 
unirea necontenită cu fraţii şi pacea trainică şi îndelungă, iar urmarea : 
nici în mînăstire nu va mai putea rămîne mult timp. 

9. Prin urmare cu aceste rînduieli asemeni unor litere şi silabe să 
se grăbească să-i înveţe şi să-i formeze spre desăvîrşire pe cei pe care 
îi îndrumează deosebind limpede cu aceste mijloace, dacă tinerii aceştia 
sînt stabiliţi pe o umilinţă prefăcută, sau pe una adevărată. 

Pentru a ajunge uşor la aceasta, necontenit sînt învăţaţi tinerii să 
nu ascundă, dintr-o ruşine primejdioasă, absolut nici un gînd care le 
frămîntă inimile, ci, de îndată ce s-au ivit, să le descopere bătrînului. 
In judecarea acestora să nu se bizuie niciodată pe propria lor socotinţă, 
ei să fie convinşi că este bun, sau rău, tot ceea ce a decis analiza 
bătrînului după o lungă chibzuinţă. Aşa se face că iscusitul vrăjmaş în 
nici o privinţă nu-1 poate împresura pe tînăr, ca pe unul fără experienţă 
şi neştiutor, şi nici să-l prindă cu vreun vicleşug pe cel pe care-1 vede 
sprijinindu-se, nu pe judecata lui, ci pe cea a bătrînului. El nu-1 poate 
convinge să ascundă bătrînului îndemnurile de orice fel, pe care i le-a 
aruncat în inimă, ca pe nişte săgeţi de foc. Diavolul atît de dibaci în nici 
un alt chip nu l-ar putea înşela şi aduce la poticnire pe tînăr, decît dacă 
l-ar momi prin îngîmfare sau pofta de mărire, să-şi ascundă gîndurile. 


IO — Sfîntul Ioan Casian 

Dealtfel, bătrînii declară că îndeobşte semnul ştiut şi vădit al gînduri- 
lor diavoleşti este ruşinea de a le mărturisi bătrînului 149 . 

10. După acestea regula ascultării este păzită cu atîta străşnicie, 
incit tinerii, nu numai că nu cutează a ieşi din chilia lor fără ştiinţa sau 
învoirea mai-marelui, dar nici chiar nevoia comună şi naturală nu-şi în¬ 
găduie să şi-o satisfacă pe propria lor răspundere l5 °. Ei se grăbesc să 
împlinească fără nici o cîrtire tot ce le-a fost prescris de aceştia, ca şi 
cum le-ar fi venit de la Dumnezeu, incit uneori chiar lucruri fără 
putinţă de îndeplinit le primesc cu credinţă şi zel şi se trudesc din toate 
puterile şi fără a se codi să le săvîrşească. Din respect pentru bătrîn nici 
imposibilitatea poruncii nu mai stau s-o măsoare. 

Acum renunţ de a mai vorbi în mod amănunţit despre ascultarea 
lor ; ne propunem negreşit s-o arătăm în curînd, la timpul său, prin 
exemple, dacă, la rugăciunile noastre, ne-o va îngădui Domnul 151 . 
Acum să continuăm cu celelalte rînduieli, renunţînd de a mai scrie 
despre cele ce, ori nu pot fi învăţate în mînăstirile din această regiune, 
ori nu pot fi puse în practică, precum am făgăduit în mica noastră pre¬ 
faţă că vom face 152 ,■ de pildă ei nu folosesc veşmintele de lînă, ci 
doar de in, şi nici acestea dublate ca număr ; pe acestea la noi fiecare 
superior le dă grupei sale pentru schimb, cînd a observat că s-au 
murdărit cele cu care sînt îmbrăcaţi. 

11. Voi trece de asemenea şi peste acest fel greu şi minunat de 
cumpătare, datorită căreia este socotită drept supremă plăcere la mesă, 
cînd li se pune în faţă fraţilor o iarbă dreasă cu sare subţiată cu apa — 
pe care o numesc labsanios — şi alte multe asemeni acesteia. Nici clima 
din provincia noastră nu o îngăduie şi nici starea sănătăţii noastre. Voi 
stărui numai asupra acelora pe care nu le va împiedica nici slăbiciunea 
trupului, nici situaţia geografică, afară doar de a se opune nevolnicia sau 
răceala inimii. 

12. Aşadar, pe cînd stau înăuntrul chiliilor, unde toată rîvna şi-o 
împart deopotrivă între muncă şi meditaţie, în momentul cînd au auzit 
în uşa lor, sau a chiliilor vecine, ciocănitul celui ce-i cheamă Ia rugăciu¬ 
ne, sau la vreo muncă, pe întrecute, fiecare îşi părăseşte chilia pînă într- 

149. După specialişti cal. Hausherr deschiderea inimii fată de duhovnic este 
o practică esenţială a monahismului primar (« Direction spirituelle en Orient autreiois» 
(Roma, 1955), p. 152—157; Vezi şi «Convorbiri duhovniceşti », II, X sq. 

150. «Zis-a iarăşi (Awa Antonie): «De este cu putinţă, citi paşi face călugărul 
(tînjăr), sau cîte picături bea în chilia sa, trebuie cu îndrăzneală să le vestească bă- 
trînilor, ca nu cumva să greşească întru dînsele», citim în «Patericul...», cit. supra, 
p. 14—15. 

151. Despre acestea va vorbi şi în continuare la IV, 23—32 şi în unele «Con¬ 
vorbiri». 

152. Prefaţa, 9. 

atît, încît cel ce se îndeletniceşte cu scrisul nici nu cutează să termine 
litera pe care o începuse ; chiar în clipa cînd la auzul lui a sosit sunetul 
vestitor, în mare iuţeală se repede afară, nezăbovind nici cît i-a trebui să 
sfîrşească un asterisc pornit. Lăsînd neterminate liniile literei, ei nu 
caută foloase sau cîştiguri de pe urma muncii, cît mai ales se grăbesc 
cu toată rîvna şi pe întrecute să-şi îndeplinească îndatorirea de ascul¬ 
tare. Această ascultare este pusă mai presus nu numai de munca mâini¬ 
lor, de citit, de păstrarea tăcerii, de liniştea chiliei lor, ba chiar de 
toate virtuţile. Ei socotesc că toate trebuiesc puse mai prejos de a- 
ceasta, şi sînt fericiţi să sufere oricîte pagube, numai să nu pară cumva 
că i-au adus acesteia vreo încălcare. 

13. Socotesc fără rost să mai amintesc printre alte rînduieli ale lor 
acea virtute, după care nimănui nu-i este îngăduit să aibă o îădiţă, un 
paneraş personal sau altceva de acest fel, pe care trebuie să-l apere ca 
bun propriu, punîndu-i un semn. Noi i-am cunoscut trăind atît de 
lepădaţi de toate, încît, în afară de tunică, pelerină, sandale, cojoc şi 
rogojină, nu mai au nimic altceva. Şi în alte mînăstiri, unde unele lucruri 
sînt îngăduite mai slobod, vedem că este păstrată cu foarte mare seve¬ 
ritate această regulă pînă acum, încît nimeni nu cutează chiar să spună 
că ceva este al său (Fapte 4, 32) şi e mare vina de a fi ieşit din gura 
monahului cuvintele : cartea mea, tăbăliţele mele de scris, condeiul meu, 
tunica mea, sandalele mele ; dacă prin vreo întîmplare, fără să-şi dea 
seama, sau din neştiinţă, i-a scăpat din gură un asemenea cuvînt, va 
trebui să ispăşească asta prin penitenţa cuvenită. 

14. Şi deşi fiecare dintre ei aduce zilnic în mînăstire, prin truda şi 
sudoarea lui, venituri atît de mari, încît ar putea să-şi susţină nu numai 
traiul lui cumpătat, dar chiar să îndestuleze trebuinţele multora, totuşi 
pentru asta nu se trufeşte şi nu se simte ademenit de un aşa de mare 
cîştig din munca lui grea. Nimeni nu-şi reţine din agoniseala lui mai 
mult de două pîinişoare , 153 , care se cumpără acolo cu numai trei dinari. 
Printre ei de asemenea nimeni nu umblă după vreo muncă în propriu 
lui folos, nu zic săvîrşită, dar nici chiar gîndită, de care lucru se ruşi¬ 
nează chiar să vorbească, şi care o ! de n-am afla că se întmplă în 
mînăstirile noastre. Chiar de este convins că tot avutul mînăstirii este 
bunul său şi ca un stăpîn al tuturor acestora le arată toată grija şi inte¬ 
resul, totuşi pentru a-şi păstra virtutea lepădării de orice bun, pe care 
şi-a impus-o şi pe care se străduieşte s-o păstreze desăvârşită şi neatinsă 
pină la sfîrşit, el se consideră în afara acestora şi străin de toate. De 
aceea el se poartă ca un locuitor trecător prin această lume şi se soco- 

153. Aceste două pîinişoare, care cîntăresc cam o jumătate de kilogram («Con¬ 
vorbiri»... a Il-a, XIX), este măsura model a hranei zilnice. 

teşte mai degrabă întreţinutul şi servitorul mînăstirii, decît să-şi 
atribuie dreptul de stăpîn asupra vreunui lucru. 

15. Ce vom zice despre acestea noi nefericiţii, care, locuind în 
mînăstiri şi daţi în seama şi grija stareţilor, ne înconjurăm de chei 
proprii şi, călcînd în picioare fără ruşine respectul pentru chemarea 
noastră, nu ne sfiim să purtăm la vedere chiar inele în degete, cu care 
pecetluim avutul nostru tăinuit. 

Nu numai cutiile şi coşurile, dar nici lăzile şi dulapurile nu ne mai 
ajung să cuprindă cele ce strîngem, sau am pus deoparte Ia ieşirea din 
lume. Uneori aşa ne aprindem de patimă pentru lucruri fără nici o 
valoare, pentru nimicuri, pretinzîndu-le drept bunuri numai ale noastre, 
încît, numai cu un deget de şi-ar îngădui cineva să atingă vreunul din 
ele, ne umplem de atîta mânie, că nu ne mai putem stăpîni pornirea de 
a nu izbucni în cuvinte şi gesturi mînioase. 

Insă, lăsînd la o parte viciile noastre şi dînd uitării cele ce nu me¬ 
rită nici chiar să fie pomenite, după acel cuvînt: «Să nu grăiască gura 
mea lucruri omeneşti» (Ps. 16, 4), să continuăm mai degrabă, după 
ordinea începută a expunerii, cu virtuţile, pe care le aflăm la ei şi spre 
care şi noi trebuie să tindem cu toată rîvna. Acum vom înfăţişa în fugă 
şi pe scurt feluritele lor reguli pentru ca, ajungînd apoi la unele din 
faptele şi lucrările lor, pe care ne-am propus să le amintim cu grijă, 
să întărim prin dovezi foarte grăitoare cele ce am afirmat în lucrarea 
noastră. Tot ceea ce am spus se va sprijini şi mai cu folos pe pildele şi 
pe autoritatea vieţii lor. 

16. De pildă dacă cineva va sparge din întîmplare un borcan de 
pămînt, pe care ei îl numesc «bancal» nu-şi va spăla altfel vina neaten¬ 
ţiei decît printr-o pocăinţă publică. Astfel, în mijlocul tuturor fraţilor 
strînşi la sinaxă, va cere iertare, stînd aşternut cu faţa la pămînt pîna 
la sfîrşitul slujbei, când va obţine-o la porunca stareţului de a se scula de 
jos. In acelaşi chip se va supune ispăşirii cine, chemat la vreo muncă, 
sau la întrunirea obişnuită, va sosi mai târziu, sau dacă, intonînd 
psalmul, s-a încurcat oricît de puţin. La fel, dacă va răspunde fără 
rost, sau prea aspru, ori cu îndărătnicie, dacă ascultările impuse Ie va 
îndeplini prea nepăsător, dacă va murmura oricît de uşor, dacă, punînd 
cititul mai presus de muncă şi de ascultare, se va achita fără tragere 
de inimă de îndatoririle stabilite dacă după terminarea slujbei, nu se 
va grăbi să se întoarcă repede în chilie, dacă se va opri cu cineva în 
loc, oricît de puţin timp, dacă se va trage undeva deoparte, o clipă cu 
el, dacă va sta mînă în mînă cu cineva, daca îşi va îngădui să stea de 
vorbă oricît de puţin timp cu cineva, care nu-i este tovarăş, de chilie, 
dacă se va ruga împreună cu unul oprit de la rugăciune, dacă va avea 

pe vreunul din părinţii lui, sau dintre prietenii din lume şi va fi vorbit 
cu ei fără superiorul său, dacă va încerca să primească scrisori de la 
cineva şi să-i răspundă fără îngăduinţa stareţului. Pentru cele de pînă 
aici şi pentru altele de acest fel este îndestulătoare dojana spirituală. 

însă celelalte păcate privite la noi cu nepăsare, şi îngăduite, fapt 
şi mai condamnabil, adică insultele pe faţă, dispreţul vădit, contrazice¬ 
rile violente, ţinuta făloasă şi necontrolată, purtarea familiară cu 
femeile, mîniile, bătăile, duşmăniile şi certurile, angajarea în munca 
particulară, iubirea de argint, patima posedării de lucruri de prisos, pe 
care ceilalţi fraţi nu le au, mîncarea în afara rînduielii şi pe ascuns, şi 
altele asemenea acestora, nu sînt ispăşite prin acea dojana spirituală, de 
care am vorbit, ci sînt îndreptate prin aplicare de lovituri sau prin 
alungare. 

17. Ştiu apoi că citirile sfinte făcute în mînăstiri în timpul mesei 
n-au venit de la regula egiptenilor, ci de la cea a capadocienilor 154 . E 
limpede pentru oricine că nu pentru folosul spiritual au voit să rînduias- 
că aceasta, cît pentru a potoli convorbirile de prisos şi nefolositoare şi 
mai ales discuţiile aprinse, care cel mai adesea se produc mai ales în 
timpul mesei, văzînd că altfel nu pot fi oprite la ei. însă la egipteni şi 
îndeosebi la tabenesioţi se păstrează de toţi o aşa de mare tăcere, încît, 
deşi o mare mulţime de fraţi se adună la masă, nimeni nu cutează nici 
măcar să şoptească, în afară de superiorul celor zece, care totuşi, cînd 
vede că este nevoie să se aducă, sau să se ia ceva de la masă, arată mai 
degrabă prin semn decît prin vorbă. 

în vreme ce mănîncă se păstrează cu aşa grijă rînduiala tăcerii, 
încît lăsîndu-şi glugile pînă mai jos de pleoape, pentru ca ochiul liber 
să nu se plimbe prea cercetător prin jur, ei nu mai văd nimic decît masa 
şi bucatele din care se înfruptă aşezate pe ea. în felul acesta nimeni 
nu observă cum şi cît mănîncă altul. 

18. înainte, sau după masa regulată, se feresc cu mare grijă să-şi 
atingă gura de vreo altă hrană decît cea de la masă. în felul acesta, 
umblînd prin grădini sau livezi, în tăcere, îi ispitesc nu numai fructele, 
care atîrnă prin pomi, dar şi cele aşternute pe pămînt, gata să fie călcate 
cu piciorul şi uşor de adunat. Vederea lor este o ademenire, iar înlesni¬ 
rea şi belşugul lor pot stîrni pofta pînă şi celor cu viaţa foarte aspră şi 
cumpătată. Totuşi ei socotesc ca ceva netrebnic nu numai de a gusta din 
vreunul din aceste fructe, ba chiar de a-1 atinge cu mîna, în afară de ceea 


154. ♦Regulile scurte», 180 ale Sfîntului Vasile cel Mare. 

ce li se serveşte tuturor la masa obştii, sau li se dă în public fraţilor, la 
culesul fructelor, după rînduiala economului 155 . 

19. Ca să nu părem că am lăsat la o parte ceva din rînduielile mănă¬ 
stirilor, socotesc că trebuie să amintesc pe scurt cum sînt practicate ser¬ 
viciile zilnice şi în alte regiuni. Căci pretutindeni, în Mesopotamia, 
Palestina şi Capadocia, ca şi în întregul Orient, în fiecare săptămînă, 
fraţii urmează să-şi îndeplinească aceste datorii rînd pe rînd, aşa că şi 
numărul lor în schimburi este socotit după mulţimea slujitorilor 
mînăstirii. Aceste ascultări se grăbesc să le împlinească cu aşa zel şi 
umilinţă, cîtă nici chiar celui mai aspru şi atotputernic stăpîn nu-i arată 
vreunul dintre robii lui. Ba nemulţumiţi numai cu aceste servicii, pe 
care le impune dreptul canonic, se scoală şi noaptea şi-i uşurează, prin 
zelul lor, pe cei cărora le revenea în mod deosebit vreo sarcină, căci 
luîndu-le-o înainte se grăbesc să facă ei pe furiş ceea ce trebuia împlinit 
de aceia. 

Fiecare primind serviciul săptămînal îl păstrează pînă la cina de 
duminică. După ce s-a terminat masa de seară, serviciul întregii săptă- 
mîni se încheie astfel: cei ce trebuie schimbaţi, spală rînd pe rînd 
picioarele fraţilor adunaţi pentru cîntarea psalmilor obişnuiţi înainte de 
culcare, cerîndu-le din toată inima, drept plată binecuvîntată, pentru 
munca întregii săptămâni, ca, în momentul în care ei împlinesc porunca 
lui Hristos (loan 13, 14), toţi fraţii să-i însoţească în rugăciunea înălţată, 
pentru iertarea păcatelor lor săvîrşite din neştiinţă sau din slăbiciune 
omenească, închinând lui Dumnezeu serviciile lor, aduse cu rîvnă «ca 
o jertfă grasă» (Ps. 19, 4). 

Luni, după cîntările de dimineaţă, ei dau în primire celor ce-i urmează 
uneltele de care s-au slujit în serviciul lor şi obiectele. Luîndu-le în 
primire, ei veghează cu cea mai mare grijă ca nici unul să nu sufere vreo 
stricăciune sau să fie distrus. Au să dea socoteală, cred ei, nu numai 
economului, dar chiar Domnului, pentru cele mai neînsemnate .obiecte, 
ca pentru nişte lucruri sfinte, dacă din vreo neatenţie se va fi stricat 
vreunul din ele 155 . 

Dintr-o singură dovadă, pe care o voi da drept pildă, veţi putea re¬ 
cunoaşte în ce măsură şi cu cîtă credinţă şi luare-aminte este respectată 
această rînduială. Ne mărginim numai la una, căci, pe cît ne silim să dăm 
răspuns deplin dorinţei voastre arzătoare de a cunoaşte desăvîrşit toate 
rînduielile lor, şi sînteţi doritori să vi se repete în această lucrare chiar 

155. Vezi « Preceptele » Sfîntului Pahomie 73, 76 şi 77, după care fraţii nu pot 
minca fructe, în timpul culesului, decît cu învoirea duhovnicului. 

156. Vezi «Rînduiala monahilor», 103—104, a Sfîntului Vasile cel Mare. 

lucruri foarte bine ştiute, pe atît ne temem să nu depăşim măsura 
îngăduită. 

20. In săptămâna de rînd a unui monah, economul mînăstirii, trecînd 
pe acolo a văzut pe jos trei boabe de linte pe care, în graba de-a le pune 
la fiert, economul mănăstirii le scăpase printre degete odată cu apa în 
care le spăla. Faptul a fost îndată adus la cunoştinţa stareţului, care, 
învinovăţindu-1 de risipă şi de nepăsare pentru averea sfîntă, l-a oprit de 
la rugăciune. Păcatul de lipsă de grijă nu i-a fost iertat altfel decît ispă- 
şindu-1 printr-o pocăinţă publică. Ei sînt convinşi cu adevărat că nici 
chiar ei înşişi nu-şi mai aparţin lor, darmite lucrurile lor, care sînt cu atît 
mai mult închinate Domnului ? Drept urmare, declară ei, orice lucru odată 
adus în mănăstire trebuie privit cu tot respectul ca un obiect sfinţit. Aşa 
Ie poartă de grijă şi le rânduiesc pe toate cu atîta credinţă, încât şi miş- 
cînd din loc şi aşezînd mai bine unele obiecte socotite de dispreţuit, 
iniei şi fără valoare, şi umplând de apă un borcan, din care să dea de 
băut cuiva, şi îndepărtând un pai din capelă sau din chilie, cred, că vor 
dobândi plată de la Dumnezeu. 

21. Am cunoscut nişte monahi, în a căror săptămînă de rînd se în- 
tîmplase o mare lipsă de lemne, îneît n-aveau nici cu ce să-şi pregătească 
hrana obişnuită pentru obşte. Pînă să le fie aduse lemnele cumpărate, 
stareţul a hotărît din propria lui autoritate, ca obştea să se mulţumească 
cu hrană uscată. Toţi au primit bucuroşi aceasta şi nimeni nu mai putea 
nădăjdui la vreo mîncare gătită. Monahii de mai sus, ca şi cum ar fi fost 
păgubiţi de venitul dobîndit prin plata trudei şi serviciului lor, dacă în 
schimbul în care intraseră nu vor pregăti fraţilor hrana obişnuită, şi-au 
luat asupră-le de bună voie o mare trudă şi grijă. Erau acolo locuri uscate 
şi sterpe, în care, din lipsă de păduri cu hăţişuri ca la noi, nu pot fi 
procurate lemne altfel decît numai tăindu-se din arborii fructiferi. Cutre- 
ierînd ei ţinuturi neumblate şi pustiul, care se întinde spre Marea Moartă, 
dădură peste paie şi scaieţi, vîrtejiţi de vînt în toate părţile, cu care, 
adunîndu-i în poală şi în braţe, pregătiră prin osteneala lor de bună voie 
hrana, după toată rînduiala, fără a îngădui să lipsească ceva din ospă- 
tarea obişnuită. Cu atîta rîvnă îşi îndepliniră îndatoririle lor faţă de fraţi, 
îneît, deşi ar fi putut să se dezvinovăţească cu bună credinţă fie prin lipsa 
lemnelor, fie prin porunca stareţului, totuşi, pentru plata cu dobândă a 
sufletului, n-au voit sa se folosească de această dezlegare. 

22. Aceste lucruri istorisite, aşa cum am spus mai înainte, sînt după 
regula întregului Răsărit, pe care şi noi, susţin răspicat, ar trebui s-o res¬ 
pectăm ca un lucru trebuincios. Totuşi la egipteni, care au cea mai mare 
grijă pentru muncă, nu există această schimbare de servici în fiecare 
săptămînă, ca nu cumva, cu acest prilej toţi din schimb să fie împiedicaţi 

de la munca prevăzută în canon ; grija cămării, sau a bucătăriei însă este 
încredinţată celui mai încercat dintre monahi, care va împlini necontenit 
această lucrare, cit timp îi va îngădui puterea sau vîrsta. Dealtfel nici nu 
este obosit de o mare sforţare trupească, fiindcă nu se cheltuie atît timp 
pentru aranjarea şi gătitul mîncărurilor, datorită folosirii mai ales a ali¬ 
mentelor uscate sau crude. Tulpini de praz, tăiate o dată pe lună, varză 
sălbatică, sărătură prăjită, măsline, peştişori în saramură numiţi de ei 
«menomena», sînt pentru ei cea mai aleasă plăcere. 

23. Această carte tratează despre aşezămîntul celui ce renunţă la 
lume, unde, odată intrat în adevărata umilinţă şi desăvîrşită ascultare, 
poate să se înalţe şi pe culmile celorlalte virtuţi. De aceea, precum am 
făgăduit, socotesc trebuincios să înfăţişez drept pildă unele fapte ale 
celor vechi, prin care, ca urmare a practicării acestei virtuţi a ascultării, 
s-au făcut ei cunoscuţi. 

Din multe vom alege puţine, pentru ca acestea să fie nu numai imbold 
spre desăvîrşire, dar chiar modele de urmat pentru cei ce se ostenesc 
să atingă culmi mai înalte. De aceea, pentru scurtarea acestei cărţi, 
dintr-o mulţime nenumărată de părinţi, punîndu-vă în faţă doar doi sau 
trei, voi pomeni mai întîi pe stareţul Ioan 157 , care a trăit în apropiere 
de Lycus, tîrg din Tebaida. Acesta, înălţîndu-se prin virtutea ascultării 
pînă la harul profeţiei, a dobîndit atîta faimă în întreaga lume, încît 
vrednicia lui l-a făcut vestit chiar pentru regii acestei lumi. Căci, pe 
cînd locuia prin părţile îndepărtate ale Tebaidei, precum am spus, 
împăratul Teodosie nu-şi îngădui să pornească la război cu nişte tirani 
foarte puternici, pînă n-a primit încurajare din răspunsurile lui profetice. 
Dînd crezare acestora, ca fiind venite din cer, a dobîndit victorii asupra 
duşmanilor în lupte înverşunate. 

24. Prin urmare, acest preafericit Ioan, fiind în slujba unui bătrîn 
din tinereţe pînă la vîrsta matură a bărbăţiei, cît timp a trăit acolo, s-a 
legat să-l asculte cu atîta umilinţă, încît chiar bătrînului i-a stîrnit cea 
mai mare uimire, supunerea lui. Insă voind să cerceteze mai lămurit, 
dacă virtutea ucenicului său porneşte din adevărata credinţă şi dintr-o 
adîncă nevinovăţie a inimii, sau era simulată şi întrucîtva forţată, să se 
arate aşa în faţa celui ce porunceşte, îi impunea adesea foarte multe 
lucruri chiar de prisos şi nefolositoare, sau cu neputinţă de înfăptuit. Din 

157. Ioan Văzătorul, unul dintre cei mai celebri pustnici ai veacului al 
IV-lea, despre care au scris Rufin, Sozomen, Teodoret al Cirului, Pallade, Fer. Augustin 
şi Sfîntul Casian în «Convorbiri...», I, XXI, 1 şi XXIV, XXV, 16—17. S-a născut către 
305 şi a murit după 90 de ani, dintre care 40 de ani i-a petrecut închis sub pămînt, 
de unde a fost consultat de împăratul Teodosie înainte de a pleca la război, — 
devenind popular prin darul profeţiei după 30 de ani de recluziune. 

acestea voi povesti trei, din care se poate dovedi pentru cei ce vor să 
afle întregimea şi a mintii şi a supunerii lui. 

Astfel bătrînul a luat dintr-o grămadă de lemne o smicea, care 
fusese tăiată de mult pentru foc şi, întîrziind folosirea ei, era nu numai 
uscată, dar aproape putredă. Înfigînd-o în pămînt în faţa lui, i-a porun¬ 
cit s-o ude zilnic de două ori cu apă cărată, ca prin această udătură de 
fiecare zi să prindă rădăcini şi, o dată ajuns arbore, să ofere încîntare 
ochilor cu ramurile lui desfăcute şi umbra în arşiţa verii pentru cei se 
se adăpostesc sub el. Primind această poruncă, fără a tine seamă, din 
respectul obişnuit, de neputinţa faptului, tînărul a împlinit-o în toate 
zilele. Neîncetat aducea apă aproape de la două mile distanţă, fără a 
pregeta în nici un chip să ude lemnul. Nici slăbiciunea trupului, nici 
sărbătoarea şi nici vreo treabă grabnică, ce l-ar fi putut îndreptăţi în 
mod cinstit să nu împlinească porunca, nici în sfîrşit venirea unei 
ierni aspre nu-1 putură împiedica, să respecte în tot timpul anului însăr¬ 
cinarea. Bătrînul tăcea şi cerceta pe ascuns zilnic sîrguinta lui. Văzu 
astfel' că fără nici o încreţire a chipului şi fără împotrivirea mintii 
respectă porunca sa din sincer imbold, ca venindu-i de la Dumnezeu. 
Atunci recunoscînd cinstita şi umila lui supunere, şi totodată chiar 
cuprins de milă pentru o atît de îndelungă trudă, cîtă depusese cu zel 
aprins în tot timpul anului, se apropie de nuiaua uscată şi-i vorbi: «O 
Ioane, oare a prins rădăcină acest arbore al tău ?» «Nu ştiu» îi răspunse 
el. Bătrînul, prefăcîndu-se că cercetează adevărul faptului, şi că în¬ 
cearcă, dacă acum se reazemă pe propriile-i rădăcini, a smuls în fata lui 
smiceaua cu o uşoară smucitură. Aruncînd-o, îi dă poruncă să înceteze 
de acum udatul. 

25. Format prin asemena deprinderi, tînărul sporea zilnic în tăria 
supunerii şi ajunsese vestit prin umilinţa lui, iar mirosul plăcut al 
ascultării lui s-a răspîndit prin toate mînăstirile. Nişte fraţi monahi, la 
auzul cărora ajunsese faima supunerii tînărului, veniră la batrîn să-l 
pună la încercare pe ucenic', sau mai degrabă să se întărească în cre¬ 
dinţă. Pe cînd se minunau de acesta, bătrînul îl chemă îndată şi-i zise : 
«Urcă-te, ia vasul cu ulei şi aruncă-1 pe fereastră». Or, în pustiu, acest 
singur vas le asigura o grăsime foarte slabă pentru nevoile lor, sau ale 
oaspeţilor. El, repezindu-se grăbit, l-a aruncat pe fereastră, să se spargă 
de pămînt. N-a stat să şovăie în faţa unei porunci fără sens, sau sa se 
mai gîndească la nevoia zilnică, la slăbiciunea trupului, la lipsa de bani, 
la strîmtorările şi greutăţile unui pustiu uscat, unde, chiar de ti-ar 
prisosi banii, în nici un chip nu mai poate fi găsit, sau înlocuit cu altceva 
bunul pierdut. 




26. Tot la dorinţa altor fraţi de a se întări prin pilda ascultării lui. 
bătrînul chemîndu-1 îi spune : «Aleargă, Ioane, şi rostogoleşte cît mai 
degrabă bolovanul acela pînă aici». Era un bolovan uriaş, de nu l-ar fi 
putut urni din Ioc nici o gloată mare de oameni. Acesta îndată, împin- 
gînd cînd cu umărul, cînd cu tot trupul, se silea cu atîta încordare şi 
opinteală să-I rostogolească, încît sudoarea şiroindu-i pe toate mădula¬ 
rele îi udă nu numai veşmântul, dar şi bolovanul fu umezit de umerii săi. 
Nici acum el nu mai stă să cumpănească neputinţa îndeplinirii poruncii 
şi a faptei, din respect pentru bătrîn, sau din îndemnul sincer al 
supunerii, deoarece era convins că acesta, în buna lui credinţă, nu-i 
poate porunci nimic la întîmplare şi fără chibzuială. 

27. Ar cam fi deajuns cele cîteva fapte povestite pînă aici din 
multele săvîrşite de stareţul Ioan. Acum voi trece la o faptă vrednică 
de amintit a stareţului Patermutius. Vrînd el sâ se retragă din lume, a 
stat în aşteptare la porţile mînăstirii timp îndelungat, pînă cînd prin 
stăruinţa lui neclintită îi înduplecă să fie admis, chiar cu fiul său, copil 
cam de opt ani, fapt neobişnuit în mănăstiri. In sfîrşit după primii'^, 
îndată fură daţi pe seama unor superiori deosebiţi, ba mai mult, chiar 
chiliile le erau deosebite. Vederea necontenită a fiului i-ar fi amintit 
tatălui, că, din toată averea de care se lepădase la plecare şi din 
dragostea trupească, îi mai rămăsese măcar copilul. De aceea, dacă 
acum ştia, că nu mai este bogat, trebuia să nu mai ştie nici că este tată. 

Drept aceea l-au pus la încercare, dacă preţuieşte mai mult dragos¬ 
tea sîngelui şi a măruntaielor sale, decît supunerea şi uciderea trupului, 
pe care cel retras din lume, din dragoste pentru Hristos, trebuie s-o pună 
mai presus. In adevăr, copilul dinadins nu era îngrijit, îl îmbrăcau mai 
mult în zdrenţe decît în veşminte şi aşa mînjit şi urîţit de necurăţenie, 
mai degrabă ar fi putut să-i rănească, decît să-i bucure ochii tatălui, ori 
de cîte ori ar fi fost văzut. Mai mult chiar, era supus la pumni şi palmele 
multora, date copilului nevinovat, de cele mai multe ori fără motiv, şi 
asta tocmai sub privirile tatălui, care nu vedea obrajii fiului, decît 
mînjiţi de urmele murdare ale lacrimilor. Deşi copilul era asuprit astfel 
zilnic în văzul lui, totuşi, din dragoste pentru Hristos, şi din virtutea 
supunerii, inima lui a rămas necontenit tare şi neclătinată. Cu adevărat 
acum el nu-1 mai socotea fiu al său pe cel, pe care îl dăruise lui Hristos 
o dată cu sine, şi nu se mai îngrijora de nedreptăţile lui prezente ,• dim¬ 
potrivă, mai degrabă se bucura, căci le vedea suferite chiar cu folos. 
Stăpînit de propria sa umilinţă şi desăvîrşire, se gîndea mai puţin la 
lacrimile acestuia. Superiorul mînăstirii, văzînd limpede tăria şi aspri¬ 
mea de neclintit a duhului său, supuse sufletul lui la o probă hotărîtoare. 

Intr-una din zile, văzînd pe copil plîngînd, s-a prefăcut mimat împotriva 
Iui şi-i dă poruncă tatălui să-l arunce în fluviu. 

Atunci el, ca şi cum Domnul i-ar fi dat poruncă, luă îndată copilul 
în braţe şi, în goană mare, îl duse pe malul rîului să-l arunce. Desigur, 
în fierbinţeala credinţei şi a ascultării, ar fi săvîrşit aceasta, dacă nişte 
fraţi monahi, însărcinaţi dinadins să stea atenţi pe malul fluviului, n-ar 
fi cules copilul deja aruncat în albia rîului. In felul acesta, chiar în 
momentul săvîrşirii faptei, l-au împiedicat pe tată să aducă la îndepli¬ 
nire porunca spre care îl împingea rîvna şi supunerea. 

28. Credinţa şi jertfa lui a fost mult plăcută lui Dumnezeu, care a şi 
aprobat-o îndată printr-o mărturie divină. Chiar atunci i s-a descoperit 
bătrînului că Patermutius a împlinit prin această ascultare fapta patriar¬ 
hului Avraam (Facere 15, 8). La puţin timp după aceasta, acelaşi stareţ al 
mănăstirii trecu din această lume la Hristos şi, punîndu-1 pe el în fruntea 
tuturor monahilor, l-a lăsat în mînăstire ca urmaş şi stareţ. 

29. Nu vom trece sub tăcere nici pe un frate cunoscut nouă, dintr-o 
familie foarte înaltă, după rînduiala lumii acesteia. Tatăl său fusese un 
conte foarte bogat, iar el primise o temeinică învăţătură în studiile 
profane. Părăsindu-şi părinţii, a alergat la mînăstire, unde superiorul îi 
puse la încercare îndată smerenia duhului şi ardoarea credinţei. Primi 
deci porunca să încarce pe umeri zece coşuri, care nu era nevoie să fie 
vîndute toate odată, ci, colindînd pieţele, să fie vîndute cu deamănuntul. 
Pentru a-1 reţine mai mult timp în această treabă, a adăugat condiţia : 
chiar dacă cineva ar vrea, poate, să le cumpere pe toate pe dată, să 
nu se lase învins, ci să le vîndă la cerere, unul cîte unul. Porunca a fost 
îndeplinită cu toată rîvna şi, pentru numele şi dragostea lui Hristos, 
a fost călcată în picioare orice consideraţie de ruşine, într-adevăr, 
punîndu-şi coşurile pe umeri, le-a vîndut Ia preţul hotărît şi a adus 
bani în mînăstire. Nemfricîndu-se de noutatea unei îndeletniciri atît 
de joase şi neobişnuite, nu ia în seamă nedemnitatea faptului, stră¬ 
lucirea obîrşiei, urîţenia negustoriei. Prin supunere, el doreşte să ajungă 
la acea umilinţă a lui Hristos, care este adevărata nobleţe. 

30. Măsura impusă acestei cărţi ne sileşte să tindem a o încheia, 
dar binele ascultării, care deţine locul de frunte printre celelalte virtuţi, 
nu ne îngăduie să trecem sub tăcere faptele mari ale celor ce-au 
strălucit prin ea. De aceea, ţinînd seama deopotrivă de amândouă cerin¬ 
ţele, adică şi de nevoia de scurtime, şi de dorinţa şi foloasele celor 
zeloşi, voi mai adăuga doar o singură pildă de umilinţă. Aceasta, trăită 

^ nu de un începător, ci de un monah dcsăvîrşit, şi stareţ, ajungînd a fi 

citită, va putea şi pe cei tineri să-i înarmeze, şi pe cei bătrîni să-i 
îmboldească spre umilinţă desăvîrşită 158 . 

L-am cunoscut pe stareţul Pinufius. Fusese preot într-o foarte mare 
mănăstire din Egipt, nu departe de oraşul Panefisiis, unde îşi ducea 
traiul, cinstit şi venerat de toţi pentru viaţa, vîrsta şi preoţia lui. Aici a 
văzut el că tocmai de asta nu mai poate trăi în umilinţa, după care îi 
ardea sufletul, şi nu mai are unde-şi desăvîrşi virtutea supunerii dorite, 
aşa că, fugind pe ascuns din mînăstire, s-a retras singur spre cele mai 
îndepărtate ţinuturi ale Tebaidei. Acolo îşi părăseşte haina de monah 
şi luîndu-şi îmbrăcăminte lumească, se îndreaptă spre mînăstirea 
tabenesioţilor. Pe aceasta o ştia mai aspră decît toate, şi datorită 
depărtării era convins că nu va fi cunoscut, iar într-o mînăstire mare 
cu mulţi monahi, uşor poate rămîne neştiut. 

Acolo rămîne mult timp la porţi, şi, căzînd la picioarele fraţilor, 
stăruie prin toate rugăminţile să fie primit. în cele din urmă, a fost 
admis cu multă silă, ca un bătrîn prăpădit care, ajuns la capătul vieţii, 
cere să intre în mînăstire. «Dacă nu mai este în stare să se robească 
plăcerilor, l-a apucat dorul de mînăstire, nu atît din evlavie, cît silit de 
foame şi lipsuri», cugetau ei. în fine, ca unui bătrîn neînstare de nici o 
muncă, i se încredinţează îngrijirea şi paza grădinii. 

îndeplinind această muncă împreună cu un alt monah, mai tînăr, în 
seama căruia fusese dat, îi era atît de ascultător şi trăia cu adîncă supu¬ 
nere virtutea dorită a umilinţei. Zilnic îndeplinea cu toată sîrguinţa nu 
numai cele privitoare la îngrijirea grădinii, dar chiar toate muncile care 
pentru alţii erau grele şi umilitoare şi socotite de spaimă de toţi. Ba, 
sculîndu-se pe furiş, pe cele mai multe le săvîrşea chiar noaptea, fără 
martori şi fără ştirea nimănui. Acoperit de întuneric, n-a putut fi prins 
de nimeni făptaşul vreunei lucrări. El a stat ascuns acolo timp de trei 
ani. în vremea aceasta, pe cînd fraţii risipindu-se îl căutau prin tot 
Egiptul, în sfîrşit unul venit din părţile Egiptului, îl văzu, dar sub 
îmbrăcămintea ticăloasă şi în munca umilă, pe care o făcea, abia îl 
recunoscu. Aplecat în jos, curăţa cu săpăliga pămîntul în jurul zarzava¬ 
turilor, apoi punea la rădăcină gunoiul cărat pe umeri. Uitîndu-se la 
astea, fratele, foarte mult timp, a stat la îndoială, dacă este el, apoi 
venind mai aproape şi cercetîndu-i cu atenţie chipul, şi chiar sunetul 
glasului, i-a căzut la picioare. O mare uimire i-a cuprins pe toţi la 
această privelişte. De ce făcea aceasta, se întrebau ei, în faţa unuia, 
care, venit la ei de curînd din lume, trecuse drept novice, şi cel mai de 
jos ? Apoi, cînd li s-a dezvăluit numele care, plin de faimă, ajunsese 

158. De aceea Sfîntnl Casian va repeta această pildă de smerenie în «Convor¬ 
birea» a XX-a, 1, 2—5. 

cunoscut şi Ia ei, fură copleşiţi de o şi mai mare uimire. Toţi fraţii atunci 
îi cerură iertare pentru vina necunoaşterii de mai înainte, cînd atîta 
timp îl rînduiseră printre tineri şi copii. Fraţii l-au adus în mînăstirea 
lor, fără vrerea lui. Aici plîngea amarnic că a fost despuiat, din pizma 
diavolului, de traiul vrednic în umilinţă, pe care, îndelung căutat, se 
bucurase a-1 fi aflat în sfîrşit, şi că nu s-a învrednicit să-şi sfîrşească 
viaţa în supunerea pe care şi-o asigurase. Toţi fraţii vegheau cu cea 
mai mare grijă să nu fugă şi de la ei la fel, făcîndu-se nevăzut undeva. 

31. A rămas puţin timp acolo. Aprins din nou de aceeaşi dorinţă 
arzătoare, de umilinţă, găsind prilej, a fugit în adînc de noapte, dar 
acum nu se mai îndreaptă spre vreo provincie vecină, ci spre ţinuturi 
necunoscute şi îndepărtate. Deci urcîndu-se într-o corabie s-a îngrijit să 
meargă spre ţinuturile Palestinei, crezînd că se va ascunde mai sigur, 
dacă se va duce în locuri, în care nici chiar de numele lui nu s-a auzit. 
Ajuns acolo s-a pornit îndată spre mînăstirea noastră, care nu-i departe 
de grota în care Domnul nostru a binevoit a se naşte din Fecioara. Aici 
adăpPstindu-se foarte puţin timp, după cuvîntul Domnului, ca «o cetate 
aşezată pe munte» (Matei 5, 14), n-a putut rămîne neştiut prea multă 
vreme. Nu tîrziu nişte fraţi veniţi din Egipt la rugăciune la locurile 
sfinte, recunoscîndu-1, l-au chemat înapoi, în mînăstirea sa, cu foarte 
stăruitoare rugăminţi. 

32. Pe acest bătrîn, pentru încrederea, de care ne-am bucurat din 
partea lui, în mînăstirea noastră, l-am căutat apoi cu mare rîvnă în 
Egipt. Fiind de faţă şi noi la primirea în mînăstire a unui frate, m-am 
gîndit să fac loc în această lucrare şi îndemnului, pe care i 1-a dat 
acestuia, din care socot că se poate trage ceva învăţătură 159 . 

«Ştii, zice el, cîte zile ai stat de veghe în faţa porţilor pînă ai fost 
primit astăzi. Intîi de toate trebuie să cunoşti motivul acestei piedici. 
Numai cunoscîndu-1 vei avea mare folos în drumul pe care doreşti să 
porneşti, căci astfel te vei apropia de slujirea lui ITristos cu stăruinţa 
care se cuvine». 

33. Dumnezeu făgăduieşte într-adevăr o slavă fără de sfîrşit celor 
ce-L slujesc cu credinţă şi I se alipesc Lui după regula acestei rînduieli 
de viaţă. La fel foarte grele pedepse îi aşteaptă pe cei, care vor împlini 
cu răceală şi fără să se sinchisească, fără grijă de-a da roade de sfin¬ 
ţenie potrivite cu metania pe care au îmbrăţişat-o şi cu cele ce aşteaptă 
oamenii de la ei. «Mai bine este, spune Scriptura, să nu tăgăduiască 


159. Această cuvîntare minunată la primirea veşmîntului, refăcut de Casian, a 
făcut celebrii pe ambii mari asceţi ai lumii creştine, Pinufius şi Casian. A fost de¬ 
seori publicată în manuscrisele medievale, ruptă de restul operii; Preotul J-.C1. Guy 
dă două exemple din veacul al IX-lea, op. cit., ad, loc. 

cineva, decât sa tăgăduiască şi să nu împlinească» (Eccl. 5, 4) şi 
«blestemat să fie cel ce face lucrurile Domnului cu nebăgare de 
seamă» (Ier. 48, 10). Aşadar, de-asta ai fost respins foarte mult timp, nu 
fiindcă n-am dori din toată inima să ne fie scumpă mântuirea ta şi a 
tuturora, şi n-am vrea chiar de departe să le ieşim în cale celor ce riv- 
nesc să se întoarcă la Hristos. Ne-am temut însă că, primindu-te cu ochii 
închişi, ne vom face şi pe noi vinovaţi de uşurinţă înaintea lui 
Dumnezeu, iar pe tine, lesne admis şi fără zăbavă, mai înainte de a în¬ 
ţelege greutatea acestei vieţuiri, te vom face osîndit la o mai mare 
pedeapsă dacă, în cele din urmă, ai părăsi-o, sau ai rămîne mai departe, 
dar răcit sufleteşte. Pentru aceasta trebuie să cunoşti mai întîi chiar 
temeiul renunţării la lume. După ce-I vei pătrunde, vei fi mai bine lămu¬ 
rit despre ce va trebui să faci. 

34. Renunţarea la lume nu-i nimic altceva decît semnul crucii şi al 
mortificării. De aceea vei şti că de azi tu eşti mort pentru lume, pentru 
lucrările şi dorinţele ei şi, după cuvîntul Apostolului, tu eşti răstignit 
pentru lume şi lumea pentru tine. 

Ia seama deci la poruncile crucii, sub a cărei lege se cuvine să 
vieţuieşti de acum încolo în această lume, fiindcă acum nu mai trăieşti 
tu, ci trăieşte în tine Acela care S-a răstignit pentru tine. 

Deci şi noi trebuie să străbatem această viaţă sub acea înfăţişare 
şi acel chip, cu care S-a spînzurat El pe lemn pentru noi ca, străpun- 
gînd, după cuvîntul lui David, trupurile noastre (Ps. 118, 120) cu frica 
de Dumnezeu, să avem ţintuite toate vrerile şi dorinţele noastre, care 
să nu mai slujească poftei noastre, ci mortificării ei. Astfel vom împlini 
îndemnul Domnului care zice : «Cine nu-şi ia crucea lui şi nu-Mi ur¬ 
mează Mie, nu este vrednic de Mine» (Matei 10, 38). însă ai putea spune, 
poate : cum ar putea omul să-şi poarte crucea necontenit, sau în ce chip 
trăind cineva ar putea fi răstignit ? Ascultă pe scurt lămurirea : 

35. Crucea noastră este frica de Domnul. Aşa cum cel răstignit 
nu mai are putinţa să-şi mişte mădularele după dorinţă, tot astfel nici 
noi nu trebuie să ne mai călăuzim vrerile şi dorinţele noastre după ceea 
ce ne place şi ne încîntă pentru moment, ci după legea Domnului, acolo 
unde ne va ţintui ea. Şi precum cel pironit pe lemnul crucii nu se mai 
uită la cele prezente, nu se mai gîndeşte la simţămintele sale, nu mai 
este chinuit de nelinişte şi de grija zilei de mîine, nu mai este îmboldit 
de nici o dorinţă de avere, nu mai este aprins de nici o trufie, de nici 
o luptă, de nici o pizmă, nu mai suferă pe urma nici unei jigniri prezente, 
nu-şi mai aminteşte de cele îndurate şi, deşi încă respiră în trup, crede 
că e mort pentru toate ale lumii, văzul inimii sale fiind îndreptat într- 
acolo, unde nu se mai îndoieşte că va trece curînd, tot aşa şi noi, şiră- 

punşi de teama de Domnul, se cuvine să fim morţi pentru toate acestea, 
adică nu numai pentru patimile cărnii, dar chiar pentru cele lumeşti; 
ochii sufletului vor fi aţintiţi intr-acolo, unde trebuie să nădăjduim în 
fiecare clipă că vom porni. In acest fel vom putea avea intr-adevăr ucise 
toate poftele şi îmboldirile trupeşti : 

36. Să nu reiei niciodată nimic din cele de care te-ai desfăcut, 
cănd ai renunţat la lume şi, de vreme ce Domnul te opreşte, să nu te mai 
reîntorci, din ogorul lucrării Evangheliei, spre a te îmbrăca din nou cu 
haina (Matei 24, 18), pe care ai părăsit-o ! Să nu mai aluneci spre 
ticăloasele şi pămînteştile pofte şi dorinţe ale acestei lumi şi, contra 
poruncii Domnului, sa nu cobori de pe acoperişul desăvîrşirii şi să-ţi 
îngădui a mai lua ceva din ce ai lepădat la plecare (Matei 24, 17) 

Să nu-ţi mai aminteşti de părinţi şi de vreun simţămînt de mai 
înainte, spre a nu mai fi stăpînit de grijile şi neliniştile acestui veac, 
căci nu poţi, «să fii potrivit pentru împărăţia cerurilor» dacă, după 
cuvântul Mântuitorului, «punând mina pe plug te uiţi îndărăt» (Luca 9, 68). 

începînd de acum, prin ardoarea credinţei şi prin deplina umilinţă, 
ai călcat în picioare mîndria. Cînd vei ajunge la oarecare cunoaştere a 
psalmilor şi a acestui fel de viaţă, să nu începi a te trufi puţin cîte puţin, 
pînă la a te ghidi vreodată s-o reînvii în tine. Să nu te adevereşti tu 
însuţi călcător al poruncii, zidind iarăşi, după cuvîntul Apostolului, ceea 
ce ai dărîmat (Gal. 2, 18). 

Mai bine rămîi pînă la sfîrşit în această sărăcie, pe care ai făgă- 
duit-o în faţa lui Dumnezeu şi a îngerilor Săi, şi nu numai să continui, 
dar chiar să propăşeşti şi să creşti în această umilinţă şi răbdare, în 
care ai stăruit timp de zece zile în faţa porţilor, rugîndu-ne cu lacrimi în 
ochi, să te primim. Ar fi un lucru destul de dureros ca, în loc să înaintezi 
de la primii paşi şi să tinzi spre desăvîrşire, cum eşti dator, chiar din 
acel moment să începi să cobori şi mai jos. Căci «va fi mîntuit acela, 
care va răbda pînă la sfîrşit (Matei 24, 13), nu cel ce doar începe a- 
ceastă vieţuire în renunţare. 

37. Căci vicleanul şarpe păzeşte necontenit călcîiul nostru (Ps. 
55, 6) adică ne unelteşte pierzania şi, în tot timpul vieţii, încearcă sa ne 
surpe. Deaceea nu va fi de nici un folos, de-ai început bine şi de-ai 
pornit cu toată căldura pe calea renunţării, dacă n-o vei respecta şi n-o 
vei încheia şi printr-un sfîrşit la fel şi dacă, aşa cum ai început, nu vei 
putea păstra pînă la sfîşitul vieţii umilinţa şi sărăcia lui Hristos, pe care 
ai făgăduit-o acum în faţa Lui însuşi. Ca s-o poţi împlini, fii cu luare- 
aminte mereu la capetele acestui şarpe, adică la gîndurile pe care ţi le 
stîrneşte, şi adu-le de îndată la cunoştinţa bătrânului tău. Vei învăţa în 

adevăr să-i zădărniceşti încercările primejdioase, dacă nu te vei ruşina 
să-i dezvălui orice bătrînului. 

Pentru aceasta, după cuvîntul Scripturii, pornind «să-i slujeşti 
Domnului», stai în frica de Dumnezeu şi «găteşte-ţi sufletul tău pentru 
ispită» (Inţ. Sir. 2, 1) şi strîmtorari, nu spre odihnă, linişte şi desfătări. 
Căci, prin multe suferinţe, trebuie să intrăm în împărăţia lui Dumnezeu 
(Fapte 14, 22). Da, «poarta este strimtă şi îngustă este calea, care duce 
la viaţă, şi puţini sînt care o află» (Matei 7, 14). 

Ia seama, deci că faci parte dintre cei puţini şi aleşi şi să nu te 
înstrăinezi, după pilda de răcire a celor mulţi, ci să vieţuieşti ca cei 
puţini, ca să meriţi a te afla cu cei puţini în împărăţia cerurilor : «Mulţi 
sint chemaţi, dar puţini aleşi (Matei 20, 16) şi «mică este turma, căreia 
Tatăl a binevoit să-i dea moştenirea Sa» (Luca 12, 32). Astfel să ştii că 
nu-i uşor păcatul de a te îndruma spre cele nedesăvîrşite, după ce ai 
ales desăvîrşirea. 

La starea de desăvîrşire se ajunge prin aceste trepte şi în această 
ordine : 

39. « începutul» şi paza mlntuirii voastre «este frica de Dumnezeu», 
fiindcă cei porniţi pe calea desăvîrşirii de la ea au primit imboldul (Pilde 
9, 10) de a se întoarce spre noua viaţă, de-a alunga viciile şi de a păstra 
virtuţile. Odată pătrunsă în mintea omului, îi stîrneşte dispreţ pentru 
toate lucrurile, îl duce la uitarea părinţilor şi la groaza de lumea însăşi; 
iar dispreţul şi dezlipirea de toate bunurile duce la umilinţă. 

Iar umilinţa se vădeşte prin următoarele semne : mai întîi să ai 
ucise în tine toate vrerile ,• doi, să n-ascunzi bătrînului nimic, nu numai 
faptele, dar nici chiar gîndurile tale ,• trei, să nu te bizui în nici o pri¬ 
vinţă pe propria ta chibzuinţă, ci toate să le laşi la judecata bătrînului 
şi cu sete şi plăcere să asculţi sfaturile lui; patru, să arăţi faţă de toţi 
blîndeţe, supunere şi statornicie în răbdare ; cinci, să nu faci nimănui 
vreo nedreptate, dar nici chiar să nu te doară şi să nu te întristeze cea 
suferită de la altul; şase, să nu cutezi a face ceva ce nu se recomandă, 
fie prin regula comună, fie prin pildele celor vechi; şapte, sa fii mulţu¬ 
mit cu orice lucru fără preţ şi să te socoteşti nevrednic de ceea ce ţi se 
dă, ca un lucrător nevolnic ; opt, să te declari mai prejos de toţi şi nu 
numai cu buzele, ci chiar din toată inima să crezi acest lucru ,• nouă, 
să-ţi stăpîneşti limba şi să nu ridici glasul; zece, să nu fii uşor şi gata 
la rîs. 

Neîndoielnic, adevărata smerenie se recunoaşte prin astfel de semne 
şi altele asemănătoare. Odată ce ai atins-o cu adevărat, te vei înălţa pe 
o treaptă superioară la dragostea, care nu mai îngăduie teamă, şi, 
datorită ei, toate cîte mai înainte le respectai numai din frica de 

pedeapsă, vei începe să Ie păzeşti fără nici o greutate, ca lucruri fireşti. 
Atunci nu te va mai stăpîni teama de vreo tortură, ci iubirea binelui 
însuşi şi plăcerea, pe care ţi-o produce virtutea. 

40. Pentru a putea ajunge la această stare mai uşor, va trebui, 
vieţuind în obşte, să cauţi pilde de urmat şi de viaţă desăvîrşită nu de 
la mulţi, ci de la puţini, şi chiar de la unul sau doi. Căci pe lîngă fap¬ 
tul, că rari sînt oamenii găsiţi cu o viaţă trecută prin încercări şi dusă 
la curăţie, şi apoi mai poţi trage şi folosul că pentru desăvârşirea vieţii 
tale mînăstireşti eşti mai bine îndrumat şi povăţuit de pilda unuia singur. 

41. Ca să poţi dobîndi toate acestea şi să rămîi pînă la sfîrşit sub 
această rînduială spirituală, trei reguli trebuie să respecţi înăuntrul 
obştei. După vorba Psalmistului : «£u insă ca un surd. nu auzeam, şi ca 
un mut ce nu-şi deschide gura sa. Şi m-am făcut ca un om ce nu aude 
şi nu are în gura lui mustrări» (Ps. 37, 14, 15), şi tu trebuie să le păzeşti 
pe acestea ca un surd şi mut şi orb. Neuitîndu-te decît la cel pe care ţi 
l-ai ales de urmat pentru vrednicia desăvîrşirii, toate cîte vei vedea, soco- 
tindu-le mai puţin ziditoare, sufleteşte să nu le vezi, cum nu le vede orbul, 
ca nu cumva, îndemnat de vaza celor ce fac acestea, să fii atras spre ră¬ 
ul pe care-1 osîndeai înainte. Dacă îl vei auzi pe vreun nesupus, pe 
vreun răzvrătit, pe vreun cîrtitor, sau pe unul care îşi îngăduie ceva 
altfel decît ai fost povăţuit, să nu te superi, dar nici să nu fii ispitit să 
urmezi o astfel de pildă. Treci pe lîngă acestea toate ca un surd care 
n-aude nimic. Dacă ţi se aduc ocări, sau jigniri, rămîi liniştit şi ascultă-le 
ca un mut, înăbuşindu-ţi pornirea de a răspunde la fel, cîntînd mereu, în 
inima ta, versetul Psalmistului : «Zis-am : « Păzi-voi căile mele, ca să nu 
păcătuiesc cu limba mea. Pus-am gurii mele pază, cînd a stat păcătosul 
împotriva mea. Amuţit-am şi m-am smerit, şi nici de bine n-am grăit» 
(Ps. 20, 2, 3). 

însă, mai presus de toate, respectă şi aceasta a patra regulă, care 
să le încoroneze şi să dea preţ celor trei, pe care ţi le-am spus : adică, 
precum spune Apostolul, să te faci nebun în lumea aceasta, pentru ca să 
devii înţelept (I Cor. 3, 18). Deci nu vei cîrti şi nu vei discuta nimic 
despre cele ce ţi s-au poruncit. Arată necontenit supunere cu toată 
cinstea şi credinţa, socotind sfînt şi folositor şi înţelept numai lucrul pe 
care ţi-1 va spune fie legea lui Dumnezeu, fie hotărîrea bătrînului. 
întărit pe această rînduială vei putea rămîne fără contenire sub această 
lege şi nici o ispitire a vrăjmaşului şi nici o uneltire nu te va scoate din 
mînăstire. 

42. Prin urmare, răbdarea ta nu trebuie s-o nădăjduieşti în¬ 
lesnită de virtutea altora, adică să ai răbdare doar în măsura în care nu 
eşti supărat de nimeni — nu stă în puterea ta să nu se întîmple aşa 

ceva —, ci mai degrabă s-o aştepţi de la umilinţa şi îndelunga ta 
răbdare, care ascultă de puterea ta. 

43. Pentru a se întipări mai uşor în inima ta şi a se prinde mai bine 
de simţurile tale toate cîte am înfăţişat într-o tratare mai largă, voi face 
un fel de rezumat din ele, cu ajutorul căruia să le poţi păstra în memorie 
sub o formă prescurtată. 

Ascultă deci, în cîteva cuvinte, ordinea prin care te poţi ridica la 
cea mai înaltă treaptă de desăvârşire, fără greutate şi caznă : 

«începutul mîntuirii noastre şi al priceperii este», după Scriptură, 
Irica de Dumnezeu (Pilde 9, 10). Din frica de Dumnezeu se naşte căinţa 
mântuitoare. Din căinţa inimii porneşte dezlipirea de bunuri, adică 
sărăcia de bună voie şi dispreţul pentru toate bogăţiile. 

Din sărăcie izvorăşte umilinţa. 

Din umilinţă decurge mortificarea vrerilor. 

Prin mortificarea vrerilor sînt stîrpite din rădăcină şi sleite toate 
patimile. 

Prin alungarea patimilor se dezvoltă şi cresc virtuţile. 

Prin creşterea virtuţilor se dobândeşte curăţenia inimii. 

Prin curăţenia inimii se ajunge la desăvârşirea dragostei apostolice. 

Capitolele 


1) Trecerea de la rînduielile monahi¬ 
lor la lupta cu cele opt principale păcate. 

2) Cauzele patimilor, pe cît se află în 
toţi, pe atît sînt neştiute de toţi şi avem 
nevoie de ajutorul lui Dumnezeu spre a 
le face văzute. 

3) Prima luptă o avem împotriva du¬ 
hului lăcomiei, adică împotriva poftei 
pintecului. 

4) Mărturisirea stareţului Antonie, după 
care se cuvine să fie căutată fiecare vir¬ 
tute la cei ce-o stăpînesc în mod mai 
desăvirşit. 

5) Nu poate fi păstrată de toţi o 
aceeaşi regulă de postire. 

6) Mintea nu se îmbată numai cu vin, 

7) In ce chip slăbiciunea trupului nu 
e o piedică pentru neprihănirea cărnii. 

8) Hrana trebuie luată numai pînă la 
hotarul înfrînării desăvîrşite. 

9) Despre o măsură a pedepsirilor cu 
post, pe care trebuie să şi le impună 
fiecare şi despre remediul adus de post. 

10) Nu poate fi îndestulătoare înfrî- 
-narea de la mîncare pentru păstrarea 
neprihănirii minţii şi trupului. 

11) Nu sînt stinse poftele trupului, de- 
cît numai stîrpind toate patimile. 

12) Pilda pentru întrecerile spirituale 
trebuie luată de la întrecerile fizice din 
stadion, 

13) Dacă nu ne vom elibera de patima 
pintecului, nu vom putea niciodată ajun¬ 
ge la luptele omului lăuntric. 

14) Cum poate fi biruită pofta pînte- 
cului. 


15) Pentru a-şi păstra neprihănirea 
inimii sale, la ce trebuie să fie atent 
monahul. 

16) Monahul .întocmai ca la luptele 
olimpice, nu va putea termina victorios 
luptele spirituale, dacă nu va fi ieşit 
biruitor în luptele asupra cărnii. 

17) Temelia şi tăria întrecerii spiri¬ 
tuale este aşezată pe lupta împotriva 
lăcomiei pintecului. 

18) Prin cîte lupte şi lauri cîştigaţi s-a 
ridicat Sfîntul Apostol la cununa celei 
mai sublime întreceri. 

19) Atletul lui Hristos nu încetează 
lupta cît timp sălăşluieşte în trup. 

20) Monahul nu trebuie să depăşească 
timpul de masă, dacă vrea să ajungă la 
luptele lăuntrice. 

21) Despre pacea lăuntrică a monahu¬ 
lui şi despre abstinenţa spirituală. 

22) Trebuie să practicăm înfrînarea 
trupească pentru a ajunge prin ea la 
postul spiritual. 

23) Ce fel se cuvine a fi hrana mona¬ 
hului i 

24) îndată după sosirea noastră în 
Egipt am văzut că postirile zilnice 
încetau. 

25) Despre înfrînarea bătrînului, care 
a mîncat de şase ori, ca să menajeze 
pofta de mîncare a oaspeţilor. 

26) Despre bătrînul, care n-a mîncat 
niciodată singur în chilia lui. 

27) Ce au declarat stareţii Pesius şi 
Ioan despre roada strădaniei lor. 





164 


28) Ce învăţătură de urinat le-a lăsat 
pe patul de moarte egumenul Ioan uce¬ 
nicilor săi. 

29) Despre stareţul Mahete, care nu 
dormea niciodată în timpul convorbiri¬ 
lor duhovniceşti, dar întotdeauna, în 
timpul povestirilor lumeşti, cădea în 
somn. 

30) Despre recomandarea aceluiaşi bă- 
trîn de a nu judeca pe nimeni. 

31) Dojana aceluiaşi bătrîn, cînd i-a 
văzut pe fraţi dormitînd la convorbirile 
duhovniceşti şi trezindu-se la povestirea 
unei întîmplări lumeşti. 

32) Despre arderea scrisorilor fără a 
mai fi citite. 

33) Despre dezlegarea unei probleme, 
pe care acelaşi stareţ a dobîndit-o prin 
rugăciune. 

34) Despre părerea aceluiaşi bătrîn, 
care arăta prin ce strădanii poate să 

ajungă monahul la cunoaşterea Scrip¬ 
turilor. 

35) Mustrarea aceluiaşi cînd a venit 
Ia chilia mea în miez de noapte. 

36) Descrierea pustiului de la Diolcos, 
în care trăiesc anahoreţii. 

37) Despre chiliile lăsate nouă de sta¬ 
reţul Arhebie, cu toate cele trebuincioase. 

38) Despre datoria plătită pentru mama 
lui de către stareţul Arhebie, prin mun¬ 
ca mîinilor sale. 

39) Prin ce prefăcătorie un bătrîn i-a 
mijlocit o lucrare de copiat egumenului 
Simion, cînd acesta se afla în nelucrare. 

40) Despre copiii care, ducînd smochine 
unui bolnav, au pierit de foame în pustiu, 
fără să se atingă de ele. 

41) Părerea stareţului Macarie cu pri¬ 
vire la pregătirea monahului pentru o 
viaţă foarte îndelungată, sau pentru o 
moarte în fiecare zi. 


1. Cu ajutorul lui Dumnezeu, trecem la cartea a cincea. După cele 
patru cărţi rezervate rînduielilor mînăstireşti, ne-am hotărît, dacă la 
rugile voastre ne va da Dumnezeu putere, să pornim lupta împotriva 
celor opt mari păcate, şi anume : primul, cel al lăcomiei, adică al îm¬ 
buibării de mîncare; al doilea, al curviei •, al treilea, al iubirii de arginţi, 
sub care se înţelege zgîrcenia, sau, ca să-l numim mai propriu, al patimii 
de bani; al patrulea, al miniei ; al cincilea, al tristeţii ; al şaselea, al 
descurajării, adică al neliniştii sau al dezgustului inimii; al şaptelea, 
ai slavei deşarte, sau al cenodoxiei ; al optulea, al trufiei. 

Pornind această luptă, avem acum o mai mare nevoie de rugăciunile 
tale, preafericite papă Castor, mai întîi ca să putem cerceta cum se 
cuvine natura acestora, atît de subtilă, atît de ascunsă şi atît de greu de 
pătruns, apoi să înfăţişăm îndestulător cauzele lor şi în fine să aducem 
leacuri potrivite pentru vindecarea lor l60 . 

2. Cauzele acestor patimi se recunosc îndată de toţi, după ce ne-au 
fost descoperite prin predaniile bătrînilor, dar mai înainte de această 
dezvăluire, deşi pe toţi ne zbuciumă, căci nu-i om să fie scutit de ele, 
totuşi toată lumea le ignoră. De aceea avem încredere că le-am putea 

160. în următoarele opt cărţi, Sfîntul Casian face o analiză profundă a celor 
opt păcate capitale, a căror înfrîngere constituie biruinţa monahului în lupta împo¬ 
triva diavolului. De la început, Pr. J.-Cl. Guy aminteşte că această luptă este 
descrisă de St. Casian în *Convorbirea duhovnicească » a V-a, prin awa Serapion ; 
numărul şi lupta împotriva lor a început să fie lămurit prin Păstorul lui H^rma, pre- 
cizîndu-se apoi, prin Origen şi Evagrie Ponticul pentru Sfîntul Casian 

lămuri intr-o oarecare măsură dacă, prin mijlocirea rugilor voastre, ne 
va călăuzi şi pe noi acel cuvînt al Domnului, care a fost grăit prin gura 
lui Isaia : «Eu voi merge înaintea ta, şi voi umili pe puternicii pămîn- 
tului, voi zdrobi porţile de aramă şi zăvoarele cele de fier le voi sfărîma. 
Şi-ţi voi da ţie vistieriile cele ascunse şi tainele cele neştiute» (Isaia 45, 
2—3). Tot aşa cuvîntul lui Dumnezeu călăuzindu-ne, va umili mai întîi 
puterile ţarinii noastre, adică acele patimi vătămătoare, pe care dorim să 
le alungăm, care pretind pentru ele stăpînirea şi tirania cea mai crudă 
asupra trupului nostru muritor. Pe acestea le va face să se supună cer¬ 
cetării şi lămuririi noastre şi, sfărîmînd zăvoarele patimilor, care ne 
despart de adevărata cunoaştere, ne va duce la tainele ascunse nouă şi 
ne va descoperi, luminaţi fiind, după cuvîntul Apostolului: «cele 
ascunse ale întunericului şi va vădi sfaturile inimilor» (I Cor. 4, 6). 
Pătrunzînd astfel cu ochii curaţi ai sufletului pînă la negrele întunecimi 
ale patimilor, şi descoperindu-le, vom izbuti să le punem în plină lumi¬ 
nă, ca să putem arăta celor, fie eliberaţi, fie încă înlănţuiţi de ele, şi 
cauzele, şi natura lor. Astfel, precum spune profetul (Ps. 65, 11), trecînd 
nevătămaţi prin focul patimilor, care ard cumplit sufletele noastre, vom 
putea trece îndată şi prin apa virtuţilor, care stinge aceste patimi şi, 
stropiţi de rouă leacurilor spirituale, ne vom învrednici prin curăţia 
inimii să fim scoşi la mîngîierea desăvîrşim. 

3. Prin urmare, mai întîi trebuie să începem lupta împotriva lăco¬ 
miei, care, am spus, este pofta nesăţioasă a pîntecului. Avînd a vorbi mai 
întîi despre măsura de ţinut în postiri şi despre felul mîncărurilor, 
ne-am adresat tot tradiţiilor şi rînduielilor fixate de egipteni care, 
oricine ştie, au în ele o minunată experienţă a stăpînirii de sine şi o 
desăvîrşită cumpănire în judecata lor. 

4. Există o veche şi minunată cugetare a Sfîntului Antonie, după 
care un monah, care se sileşte să atingă culmi mai înalte de desăvîr- 
şire, după ce a petrecut un timp în mînăstire, cînd, dobîndind un cîntar 
propriu de discernămînt, este în măsură să se rezeme numai pe judecata 
Iui şi sa ajungă la înălţimea vieţii unui anahoret, nu trebuie să pre¬ 
tindă, ca un om, orieît de mare ar fi, să aibă toate virtuţile. Unul este 
împodobit cu florile ştiinţei, celălalt se sprijină mai tare pe ascuţimea 
minţii, unul are drept temelie o adîncă răbdare, altul este mai presus 
prin virtutea umilinţei, iar altul prin cea a înfrînării, unul este împo¬ 
dobit cu harul nevinovăţiei, altul îi întrece pe ceilalţi prin mărinimie, 
altul prin milostivire, altul prin privegheri, altul prin tăcere, altul prin 
rîvna muncii 161 . De aceea monahul doritor să adune mierea duhului, 

161. Este sfatul din «Viaţa stîntului Antonie », 3, care cercetează pe toţi oamenii 
duhovniceşti printr-o învăţătură înţeleaptă ; este şi sfatul Fer. Ieronim către Rusticus 
(din Epistola CXXV, 15, 2). 

ca o albină înţeleaptă, trebuie să culeagă fiecare virtute de la cel ce o 
stăpîneşte mai propriu şi s-o strîngă cu grijă în vasul inimii sale, fără a 
se mai preocupa de ceea ce îi lipseşte cuiva, uitîndu-se doar la virtutea 
ce-o are ; chiar de-am vrea să împrumutăm toate de la unul singur, ori 
vom afla cu greu pilde de urmat, ori niciodată. Deşi vedem că nici 
Hristos nu s-a făcut încă «toate în toţi» (I Cor. 15, 28), după cuvîntul 
Apostolului, totuşi, în acest chip putem să-L aflăm pe El în toţi, şi anu¬ 
me luînd părţi de la toţi. Intr-adevăr, despre el se spune : «Acesta S-a 
tăcut pentru noi înţelepciune de la Dumnezeu şi dreptate şi sfinţire şi 
răscumpărare» (I Cor. 1, 30). 

Deci cît timp la unul este găsită înţelepciunea, la altul dreptatea, la 
altul sfinţenia, la altul blîndeţea, la altul neprihănirea şi la altul sme¬ 
renia, Hristos este împărţit acum mădular ca mădular în fiecare dintre 
sfinţii Săi. Insă de vreme ce toţi tind spre unitatea credinţei şi virtuţii, se 
ajunge la «bărbatul desăvîrşit» (Efes. 4, 13), care realizează în el deplină¬ 
tatea şi particularitatea fiecăruia dintre membrele sale. Pînă va veni a- 
cel timp, în care «Dumnezeu va fi totul în toate», în prezent Dumnezeu 
poate fi totul în toate numai în chipul pe care l-am spus, adică prin 
împărţirea virtuţilor, deşi El nu este în deplinătatea acestora. Chiar 
dacă scopul religiei noastre este unul, totuşi felurite sînt modurile de 
vieţuire, prin care tindem spre Dumnezeu, aşa cum le vom dezbate mai 
pe larg în Conferinţele celor vechi. De aceea pilda de judecată sănă¬ 
toasă şi de înfrînare trebuie căutată îndeosebi la aceia, de la care am 
văzut că se revarsă mai îmbelşugat aceste virtuţi prin harul Duhului 
Sfînt. Dacă nimeni nu poate întruni el singur în sine toate darurile, cîte 
au fost împărţite la mai mulţi, măcar la dobîndirea acelor bunuri, de 
care ne-am putea învrednici, să ne silim a-i urma pe aceia care le-au 
deţinut mai deplin. 

5. Pentru acest motiv în durata postirilor nu poate fi uşor păstrată 
o aceeaşi regulă, fiindcă nici trupurile n-au în ele o egală robusteţe şi 
nici respectarea posturilor nu atîrnă numai de asprimea duhului ca 
celelalte virtuţi. De aceea, fiindcă înfrînarea de la mîncare se reazemă 
şi pe tăria sufletului, dar şi pe puterea trupului, care, desigur, ia şi el 
parte la posturi, am primit o astfel de definiţie a lor lăsată nouă de 
înaintaşi: şi timpul mesei şi cantitatea ca şi calitatea mîncărurllor 
poate fi felurită, negreşit, după starea diferită a trupurilor, după virstă 
ori sex, totuşi pedepsirea cărnii este o regulă impusă tuturor de virtu¬ 
tea sufletească a înfrînării. 

Prelungirea postului timp de o săptămînă nu le este uşoară tuturor; 
unii nu pot răbda nici măcar trei sau două zile să nu mănînce. Mulţi 
sleiţi de boală şi mai ales de bătrîneţe sînt în mare suferinţă, postind 

chiar pînă la apusul soarelui. Nici mîncarea slabă de legume înmuiate 
în apă nu este potrivită pentru toţi, şi cîţi pot suporta zarzavaturile 
crude, ori le prieşte hrana redusă la pîine uscată ? Unul nu se simte 
sătul nici cu hrană de două livre, în timp ce altul este apăsat chiar de 
mîncarea de o singură livră, ba încă şi de cea de şase uncii. Totuşi 
scopul înfrînării este acelaşi pentru toţi : nimeni să nu se încarce de 
mîncare pînă la săturare, chiar de i-ar sta în putinţă. Intr-adevăr, nu 
numai calitatea, dar chiar cantitatea mîncării toceşte ascuţimea minţii 
şi, îngreunînd şi duhul o dată cu trupul, atîţă focul primejdios al 
patimilor. 

6. Un pîntec îmbuibat de tot felul de alimente naşte seminţele des¬ 
fidului şi mintea înăbuşită de greutatea mîncărurilor nu mai poate 
păstra cîrma dreptei chibzuinţe. Mintea negreşit se ameţeşte nu numai 
de beţia vinului : necumpătarea la toate mîncărurile o face să se cla¬ 
tine şi să se poticnească şi o despoaie de orice imbold spre nevinovăţie 
şi neprihănire. Desfrîul şi pierzania le-a venit celor din Sodoma nu de 
la beţie ci de la îmbuibarea de pîine. Ascultă cum mustră Domnul 
Ierusalimul prin glasul profetului: «Prin ce-a păcătuit, în adevăr, sora 
ta Sodoma, decît că-şi mînca plinea sa pînă la saţiu şi îmbuibare ?» 
(lez. 16, 49). Fiindcă din pricina excesului de pîine se aprinseseră de 
focul nestins al cărnii, drept osîndă dumnezeiască sînt arşi prin foc şi 
pucioasă venite din cer. Or, dacă pe aceia numai necumpătarea la 
pîine i-a împins ca urmare a îmbuibării în prăpastia atît de adîncă a 
ticăloşiilor, ce trebuie să cugetăm despre cei care, cu trup sănătos, îşi 
îngăduie o hrănire fără de măsură de carne şi vin, folosindu-le, nu 
după cît le cere slăbiciunea trupului, ci după cît îi îndeamnă pofta 
inimii. 

7. Şubrezenia trupului nu-i o piedică pentru curăţia duhului, dacă 
îşi îngăduie doar atîta hrană cîtă cere corpul plăpînd şi nu plăcerea. 
Mai uşor s-au văzut oameni care se lipseau în tot chipul de mîncăruri 
mai bogate, decît de aceia care să se folosească în mod cumpătat de cele 
trebuincioase sănătăţii. Primii îşi refuzau totul de dragul înfrînării, iar 
aceştia, îngăduindu-şi-le pe toate din motive de sănătate, uitau de 
măsura la care să se oprească. Şi trupul slab îşi are izbînda înfrînării 
tale cu condiţia de a se feri de la mîncărurile permise unei sănătăţi 
plăpînde, cînd încă mai simte nevoia de mîncare. Numai atîta hrană 
să-şi îngăduie fiecare, cîtă, în chibzuinţă rece a înfrînării, va fi găsit 
că-i este deajuns pentru a trai, nu cîtă îi cere pofta. Mîncărurile mai 
hrănitoare, care contribuie la sănătatea trupească, nu sînt o primejdie 
nici pentru curăţenia morală, dacă sînt folosite cu cumpătare. Toată 
energia dobîndită din această hrană este în adevăr cheltuită în sufe- 

rinţa şi slăbirea produsă de boală. De aceea, dacă nici unei stări de 
sănătate nu-i este refuzată virtutea înfrînării, nici curăţenia desăvîrşită 
nu-i este oprită 162 . 

8. Astfel, şi sentinţa părinţilor este foarte adevărată şi mult 
probată, că măsura postirilor şi înfrînării constă numai în limitarea 
hranei şi în chinuirea trupului. Şi desăvîrşirea virtuţii tocmai acest 
hotar îl impune în comun tuturor : să punem capăt mîncărurilor tre¬ 
buincioase trupului atunci, cînd pofta încă nu s-a stins. In adevăr, oricît 
de slabă i-ar fi cuiva sănătatea, va putea atinge desăvîrşirea virtuţii 
deopotrivă în toate cu cei robuşti şi sănătoşi, dacă îşi va înfrîna prin 
tăria duhului dorinţele, pe care nu i le mai impune slăbiciunea cărnii 
lui. Apostolul adaugă : «Grija de trup să n-o faceţi spre pofte» (Rom. 
13, 14). Deci nu s-a opus cu orice preţ îngrijirii cărnii, însă n-a îngăduit 
ca asta să se facă spre pofte. El nu admite să poarte cineva grijă de 
plăcerile cărnii, dar nu se opune preocupărilor de cele trebuincioase 
vieţii : în primul caz, ca nu cumva, din îngăduinţă binevoitoare faţă de 
trup, să se alunece spre vătămătoarele preocupări de plăcerile cărnii, iar 
în al doilea caz, ca nu cumva trupul, istovit din vina noastră, să nu mai 
poată răspunde trebuincioaselor sarcini spirituale. 

9. Prin urmare desăvîrşirea înfrînării nu trebuie căutată doar în 
chibzuirea timpului mesei şi în felul mîncărurilor, ci, mai presus de 
toate, în mărturisirea conştiinţei. Negreşit fiecare trebuie să-şi impună 
numai atîta cumpătare, cîtă îi cere lupta contra împotrivirii trupului 16S . 

Respectarea posturilor canonice este folositoare cu adevărat şi 
trebuiesc păstrate cu orice preţ; însă, dacă după ele nu va urma o 
masă cumpătată în mîncări, nu se va putea ajunge la treapta curăţiei 
duhului. Căci flămînzirea îndelungatelor posturi, urmată de saţiul 
trupului duce mai degrabă la o oboseală de cîtva timp, decît la curăţia 
sfinţeniei. Curăţia duhului este strîns legată de flămînzirea trupului. Nu 
are curăţenia unei sfihţenii necurmate, cine nu se împacă cu gîndul să 
păstreze necontenit o aceeaşi stăpînire de sine. Nişte postiri oricît de 
aspre, urmate de o îmblînzire fără de măsură, devin zadarnice şi alune¬ 
că îndată spre păcatul lăcomiei pîntecului. Mai bună este o hrană 
zilnică chibzuită cu moderaţie decît un post greu şi lung la intervale 
de timp. Pe de altă parte, flămînzirea fără măsură cunoaşte nu numai 

162. Vezi Sfîntul Vasile cel Mare, «Rînduiala monahilor», 9: «Nici timpul mesei, 
nici măsura mîncării, nici felul nu poate fi stabilit acelaşi pentru toţi; însă această 
grijă să o aibă toţi; să nu stăruim a mînca pînă la saturaţie» şi Casian: «Atîta 
mnîcare să-şi îngăduie fiecare, cîtă îi cere întreţinerea trupului, nu dorinţa de a se 
sătura» (Convorbiri...», II, XXII, 1). 

163. Sf. Casian, «Convorbiri...», II, XXII, 2 şi XXIII. 

o slăbire a tăriei duhului, dar şi puterea rugăciunii scade din cauza 
oboselii. 

10. Pentru păstrarea curăţiei duhului şi trupului nu-i îndestulătoare 
numai înfrînarea de la mâncare, fără alăturarea şi a celorlalte virtuţi 
sufleteşti. De aceea, mai înainte de toate, trebuie învăţată umilinţa 
prin practica ascultării, supunînd trupul la oboseală, printr-o muncă 
istovitoare. Nu numai că trebuie să ne ferim de agonisirea banilor, dar 
chiar dorirea lor trebuie stîrpită din rădăcini. Căci nu e de ajuns să 
nu-i ai, deşi chiar nevoia impune de cele mai multe ori să recurgi la 
ei, dar să nu îngădui nici dorinţa de a-i primi, dacă, din întâmplare, ţi 
s-ar dărui. Trebuie potolită întărîtarea mîniei, biruită descurajarea 
tristeţii, dispreţuită patima de mărire, cenodoxia, adică slava deşartă. 
Trebuiesc călcate în picioare ifosele mîndriei şi, Dumnezeu fiindu-ne 
necontenit prezent în minte, să oprim umbletul nestatornic şi rătăcitor 
al gîndului şi să-l readucem din cutreierul lui primejdios la contem¬ 
plarea lui Dumnezeu, ori de cîte ori dibaciul duşman, s-a furişat pînă 
în adîncul inimii noastre, încercînd să ne fure duhul de la această 
admiraţie. 

11. Căci nu-i cu putinţă să fie stinse îmboldirile aprinse ale trupu¬ 
lui mai înainte de a fi fost nimicite cu totul şi focarele celorlalte patimi 
principale. 

Despre acestea, una cîte una, vom vorbi la vremea lor în cărţi 
deosebite, dacă ne va ajuta Dumnezeu. Acum ne-am pus în gînd să dez¬ 
batem păcatul «gastrimargiei», adică despre lăcomia pîntecului, cu 
care avem prima luptă. 

Prin urmare cine nu va fi în stare să-şi înfrîneze dorinţele pînte¬ 
cului, nu va putea să reziste niciodată îmboldirilor poftei aprinse a 
cărnii l64 . Neprihănirea omului lăuntric se observă în desăvârşirea 
acestei virtuţi. In adevăr, niciodată să nu crezi că ar fi în stare să lupte 
cu potrivnici mai puternici, cine ai văzut că este biruit într-o luptă 
mai uşoară, de rivali mai slabi şi neînsemnaţi. Căci natura tuturor 
virtuţilor este una, deşi pare a fi separată în multe feţe şi sub nume 
felurite, aşa cum chiar substanţa aurului este una, oricît ar părea de 
deosebită în multele şi feluritele forme de coliere după măiestria şi 
vrerea meşterilor lor. Astfel se va dovedi că nu are în mod desăvîrşit 
nici o virtute, cine se recunoaşte biruit în una dintre acestea. 

în adevăr, cum s-ar putea crede că a înăbuşit clocotul încins al 
poftei aprinse nu numai de îmboldirile trupului, dar chiar de răutatea 
duhului, cel care n-a putut potoli pornirile mîniei dezlănţuite numai 

164. Precum se spune în altă parte mai pe larg : «Curvia este aliată într-o strînsă 
Însoţire cu pofta pîntecului» («Convorbiri...», V, X, 5; cf. XXII, III, 1—3). 

din nestăpînirea inimii ? Sau cum ai putea gîndi că şi-a înăbuşit cineva 
pornirile ticăloase ale cărnii şi inimii, dacă n-a fost în stare să-şi biruie 
patima simplă a semeţiei ? Cum să fie crezut cineva că şi-a zdrobit 
pornirea desfrînată legată de carnea lui, dacă n-a putut să se dezli¬ 
pească de patima de bani, aşezată în afară şi străină substanţei noastre? 
Dar pe ce temei va ieşi învingător în războiul dintre trup şi suflet cel 
care n-a fost în măsură să-şi lecuiască boala tristeţii ? O cetate în¬ 
tărită cu ziduri, oricît de înalte, şi cu porţi oricît de straşnic zăvorite, 
va fi pustiită prin trădarea unei singure uşiţe oricît de mici. într- 
adevăr, ce importanţă are că duşmanul primejdios se strecoară înlăun- 
trul cetăţii peste zidurile înalte şi prin spaţiul larg al porţilor, sau prin 
străbaterea tainică a unei galerii înguste ? 

12. «Cînd se luptă cineva în stadioane, nu ia cunună dacă nu s-a 
luptat după regula jocului» (I Tim. 2, 6). Cine doreşte să înăbuşe 
poftele naturale ale cărnii, să se grăbească să biruie mai întîi păcatele 
aşezate în afara firii sale. Dacă voim negreşit să dovedim puterea 
cuvîntului Apostolului, mai întîi trebuie să cunoaştem, care sînt legile 
şi regulile unui joc al lumii, pentru ca astfel să putem şti în sfîrşit, 
din comparaţia cu acestea, ce a voit să ne înveţe Sfîntul Apostol prin 
această pildă şi pe noi cei ce ne întrecem în lupta duhului. 

In această luptă, care, după acelaşi Apostol, pregăteşte învingă¬ 
torilor «o cunună stricăcioasă» (I Cor. 9, 20), se păstrează acest obicei: 
cel ce vrea să se pregătească pentru cununa gloriei, cinstită cu privi¬ 
legiul scutirii de orice sarcini, şi doreşte să înfrunte luptele cele grele 
ale stadionului, să-şi vădească mai întîi în jocurile olimpice şi pithyce 
îndemînarea lui tinerească şi soliditatea pregătirilor de mai înainte. 
Căci decizia preşedintelui şi a întregului popor confirmă la aceste 
jocuri, dacă tinerii, care doresc să îmbrăţişeze această îndeletnicire, 
merită şi trebuiesc admişi la antrenamentele atletice din palestre 165 . 

El este cercetat apoi cu grijă, ca să se ştie mai întîi dacă viaţa nu 
cumva i-a fost pătată de vreo ticăloşie, apoi dacă nu-i de origine în¬ 
jositoare de sclav, ceea ce l-ar face nevrednic de această disciplină, 
sau de întîlnirea cu cei ce o practică, şi în al treilea rînd, dacă dă 
dovezi remarcabile de măiestrie şi forţă, vădindu-şi îndemînarea şi 
vigoarea trupului în luptele cu cei mai tineri şi de aceeaşi vîrstă. în 
sfîrşit preşedintele examinînd toate acestea îl înalţă de la întrecerile 
cu efebii şi îi îngăduie să se lupte cu bărbaţii deplin formaţi şi încercaţi 
printr-o lungă practică. Cînd se va dovedi în lupte neîntrerupte nu 

165. Aici începe o lungă comparaţie a luptei împotriva păcatului cu luptele din 
stadion, inspirată de Sfîntul Apostol Pavel din II Tim. 2, 5. O regăsim în «Convor¬ 
biri...», V, 16, 1 ; VII, 20 ; VIII, 22 ; X, 15 ; XI, 19, 1 ; XII, 32 etc. 

nu numai egal valorii acestora, ba chiar dobîndind deseori laurii 
biruinţei între ei, atunci în sfîrşit se va face vrednic să ajungă la luptele 
cele mai strălucite ale stadionului, în care nu li se dă posibilitatea de 
a se înfrunta decît numai învingătorilor, şi anume acelora, care au fost 
cinstiţi cu răsplata multor cununi. 

Dacă noi am înţeles pilda luptei trupeşti, trebuie să recunoaştem 
din comparaţia cu aceasta, care este disciplina şi ordinea şi a luptei 
spirituale. 

13. Şi noi trebuie să dovedim mai întîi libertatea noastră prin 
supunerea cărnii. «într-adevăr, ceea ce te biruieşte, aceea te stăpî- 
neşte» (II Petru 2, 19) şi « Oricine săvîrşeşte păcatul este rob păcatu¬ 
lui» (Ioan 2, 34). Deci atunci cînd, Cel ce prezidează lupta, nu ne va 
afla după cercetare întinaţi de nici o ticăloşie, izvorîtă din vreo poftă 
ruşinoasă, şi nu vom fi judecaţi de El drept robi ai cărnii, înjosiţi şi 
nevrednici «de întrecerile olimpice» împotriva păcatelor, atunci vom 
putea înfrunta şi «rivalii» de vîrsta noastră, adică poftele cărnii şi 
pornirile pătimaşe ale sufletului. Negreşit este cu neputinţă, ca un 
pîntec sătul să încerce luptele omului lăuntric, şi dealtfel nici nu este 
vrednic să fie împins la lupte mai tari cel ce poate fi uşor doborît. 

14. Deci mai întîi trebuie să biruim pofta pîntecului şi să ne 
uşurăm sufletul nu numai prin postiri, ci şi prin vegheri, citit şi căinţa 
deasă a inimii, în care să plîngem la amintirea ori a amăgirilor, poate, 
ori a înfrîngerilor noastre. Astfel inima ni se aprinde, cînd de groaza 
păcatelor, cînd de dorinţa desăvîrşirii şi sfinţeniei, încît, cuprinşi şi 
stăpîniţi deopotrivă de griji şi meditaţii de acest fel, recunoaştem că 
hrana ne este îngăduită nu atît spre plăcere, cît impusă ca povară. 

Vom simţi astfel că ea ne este dată mai mult ca o trebuinţă a 
trupului, decît ca o dorinţă a sufletului. 

Stăpîniţi de acest îndemn sufletesc şi de o necurmată căinţă, vom 
înfrîna zburdăciunea cărnii cu îmboldirile ei primejdioase pe care, 
căldura hranei o face mai înverşunată. Astfel, cu ploaia lacrimilor, 
izvorîte din plînsul inimii, vom putea stinge cuptorul trupului nostru, 
aprins necontenit de păcatele şi patimile ce-1 stăpîneau pe regele din 
Babilon l66 , în care ardem mai cumplit decît unşi cu naftă şi smoală. 
Prin harul lui Dumnezeu şi prin duhul Său, care varsă rouă cea răco¬ 
ritoare peste inimile noastre, clocotul poftelor trupeşti va putea fi 
potolit cu totul. 

Aceasta este pentru noi prima luptă, este ca o primă probă în în¬ 
trecerile olimpice şi anume, din rîvna spre desăvîrşire, să stingem 


166. cf. Daniel, 3, 6. 

pofta gurii şi a pîntecului. De aceea cu văzul îndreptat spre virtute, 
trebuie nu numai să înăbuşim orice poftă de mâncare fără de măsură, 
dar chiar cea trebuincioasă naturii însăşi s-o primim nu fără o nelinişte 
sufletească, de parcă ar fi potrivnică neprihănirii. In sfîrşit, aşa să ne 
rînduim cursul vieţii noastre, incit să nu mai existe nici un moment, 
în care să ne simţim abătuţi de la îndeletnicirile noastre sufleteşti, 
oricît ne va sili trupul slab să ne coborîm şi la grija de trebuinţele 
iui. Dacă supuşi din necesitate, acestei griji dăm ascultare mai 
degrabă unei trebuinţe a vieţii, decît unei dorinţe a sufletului, să ne 
grăbim a ne smulge cit mai repede de sub puterea ei, care ne îndepăr¬ 
tează de strădaniile spre mîntuire. 

în nici un alt chip, fireşte, nu vom putea dispreţui plăcerile mîncă- 
rilor pămînteşti, decît dacă mintea, pironită în contemplare divină, îşi 
va găsi desfătarea mai degrabă în dragostea pentru virtuţi şi în fru¬ 
museţea hranei cereşti. Numai aşa toate cele pămînteşti vor fi descon¬ 
siderate, ca lucruri trecătoare, de cel ce-şi va îndrepta pentru totdeau¬ 
na văzul minţii spre cele neschimbătoare şi veşnice, contemplînd cu 
inima, încă aflîndu-se în trup, fericirea lăcaşului viitor. 

15. Cel ce se sileşte să obţină nemăsurate răsplăţi pentru îndem¬ 
nurile lui, îndreptîndu-şi privirile concentrate în direcţia suliţei spre 
ţinte foarte mici aşezate sus, ştie că laurii unei mari slave şi cîştigarea 
premiilor constau în atingerea acestor ţinte. De aceea, reţinîndu-şi 
privirea de la orice altceva, trebuie s-o îndrepte într-acolo, unde ştie, 
că este pusă cea mai înaltă răsplată, pe care, negreşit, o va pierde, 
dacă îşi va abate oricît de puţin ochiul de la ţintă. 

16. Astfel, biruind pofta gurii şi a pîntecului, cu ajutorul acestui 
văz, nu vom fi declaraţi nici robi ai cărnii şi nici întinaţi de vicii tică¬ 
loase şi, ca în întrecerile olimpice, vom fi judecaţi vrednici de între¬ 
cere, chiar în lupte mai grele. Fiind supuşi la probe de acest fel, vom fi 
crezuţi în stare să ne înfruntăm chiar cu duhurile cele rele în lupte, 
care nu sînt încredinţate decît doar biruitorilor şi celor ce merită să 
se înfrunte în stadionul spiritual. 

în adevăr, nu-i temelie mai tare în toate luptele decît aceea de a 
înăbuşi mai înfîi ademenirile dorinţelor cărnii. Căci fără să-şi biruie 
propria carne, nimeni nu va putea lupta «după regulă», iar cel ce nu 
luptă «după regulă», negreşit, nu va fi în stare să se întreacă în stadion, 
nici să merite cununa gloriei pentru izbîndă. 

Dacă vom fi biruiţi în această luptă, vom dovedi că sîntem robi ai 
poftelor trupului. Neînfăţişînd din această cauză nici un semn de liber¬ 
tate sau de forţă, vom fi respinşi îndată de la luptele duhului, ca nişte 
nevrednici şi robi, cu ocara ruşinii. Căci «oricine săvîrşeşte păcatul 

este rob păcatului» (Ioan 8, 34), şi ne va zice şi nouă Sfîntul Apostol, 
ca şi celor care sînt pomeniţi pentru curvie : «Nu v-a cuprins ispită, 
care să fi fost mai presus de puterea omenească» (I Cor. 10, 13). 
Negreşit nedobîndind tăria spiritului, nu vom merita să încercăm 
luptele mai grele cu duhurile cereşti ale răului, de vreme ce n-am fost 
în stare să îngenunchem carnea slabă, care se împotriveşte spiritului 
nostru. Unii, neînţelegînd acest cuvînt al Apostolului, au pus aici în 
loc de modul indicativ, optativul, adică: «Să nu vă cuprindă pe.voi 
ispita care să fie peste puterea omenească». Or, este limpede că el 
vorbeşte nu cu sentimentul celui ce doreşte, ci cu al celui care declară 
şi dezaprobă. 

17. Vrei să-l auzi pe adevăratul atlet al lui Hristos, care se luptă 
după regula jocului : «Eu, zice el, aşa alerg, nu ca la întimplare ■ aşa 
să lupt cu pumnul, fără să lovesc în aer. Ci îmi chinuiesc trupul meu 
şi îl supun robiei, ca nu cumva, altora propovăduind, eu însumi să mă 
fac netrebnic » (I Cor. 9, 26, 27). îl vezi, deci, că el a stabilit cea mai 
mare dintre luptele sale în sine însuşi, adică în carnea sa, ca pe cea 
mai tare temelie, iar izbînda în luptă a aşezat-o numai pe chinuirea 
cărnii şi pe robirea trupului său. Pentru aceea zice el: «Eu aşa alerg, 
nu ca la întimplare». Nu aleargă ca la întimplare, fiindcă privind 
Ierusalimul cel ceresc, are o ţintă spre care trebuie să-şi îndrepte 
zborul neabătut al duhului său. Nu aleargă la întimplare, căci uitînd 
cele ce sînt în urma sa, tinde spre «cele ce sînt înaintea sa», alergînd 
«spre o ţintă : răsplata dumnezeieştii chemări de sus între Hristos 
lisus» (Filip. 3, 13—14). 

Intr-acolo îndreptînd necontenit văzul minţii sale şi grăbindu-se 
spre El cu toată înflăcărarea inimii, declară cu încredere : «Lupta cea 
bună m-am luptat, călătoria am săvîrşit, credinţa am păzit» (II Tim. 
4, 7). 

Şi, fiindcă îşi dădea seama că a alergat cu rîvna înaripată a con¬ 
ştiinţei «după mireasma balsamurilor» (Cînt. 1—2), lui Hristos, şi că 
chinuindu-şi trupul, biruit în lupta duhului, înaintează cu încredere 
precum zice : «De acum mi s-a gătit cununa dreptăţii, pe care mi-o va 
da Domnul în ziua aceea, El, Dreptul Judecător» (II Tim. 4, 8). 

Şi pentru a ne da şi nouă o speranţă asemănătoare de răsplată, 
dacă vrem să urmăm pilda lui în această luptă, a adăugat: «Nu nu¬ 
mai mie, ci şi tuturor care au iubit arătarea Lui» (II Tim. 4, 8). 

Declarînd că în ziua judecăţii vom fi părtaşi la cununa sa, dacă, 
iubind arătarea lui Hristos, nu numai pe aceea care le va apărea chiar 
si celor ce nu-L vor, dar chiar şi pe cea care apare zilnic prin sufle¬ 
tele sfinte — vom dobîndi biruinţa în luptă, prin chinul trupului. Des- 

pre această arătare zice Domnul în Evanghelie : «Eu şi Tatăl Meu vom 
veni la el şi vom tace lăcaş la el» (Ioan 14, 23), şi iarăşi: «Iată, stau 
la uşă şi bat ; de va auzi cineva glasul Meu şi va deschide uşa, voi 
intra la el şi voi cina cu el şi el cu Mine» (Apoc. 3, 20). 

19. Totuşi el nu ne înfăţişează numai terminarea alergării sale în 
cuvintele : «Aşa alerg, nu ca la întîmplare» — ceea ce se referă în mod 
deosebit la încordarea minţii şi fierbinţeala duhului, sub imboldul 
căruia II urma pe Hristos cu toată ardoarea, cîntînd cu logodnica : 
«Noi alergăm după tine, după mireasma balsamurilor tale» (Cînt. 1, 3). 
Şi tot aşa : «Lipitu-s-a suîletul meu de tine» (Ps. 62, 8), dar mărturi¬ 
seşte că a biruit şi într-o altfel de luptă: « Astfel mă lupt, zice el, nu ca 
lovind în aer — ci îmi chinuiesc trupul meu şi-l supun robiei» (I Cor. 
9, 26—27), unde e vorba tocmai de durerile înfrînării, de postul trupesc 
şi mortificarea cărnii. El se descrie aici ca un fel de pugilist dîrz îm¬ 
potriva cărnii sale, contra căreia, arată el, nu zadarnic şi-a îndreptat 
loviturile înfrînării, căci, omorîndu-şi trupul, a dobîndit triumful 
biruinţei. Chinuindu-şi trupul cu biciul înfrînării şi doborîndu-1 cu 
posturi strivitoare, i-a asigurat duhului biruitor cununa nemuririi şi 
laurii neprihănirii. 

Tu vezi respectată rînduiala întrecerii şi observi rezultatul luptelor 
spirituale, cum atletul lui Hristos, dobîndind biruinţă asupra cărnii răz¬ 
vrătite, pe care a supus-o oarecum sub picioarele sale, este purtat ca 
într-un triumf slăvit. De aceea el nu aleargă la întîmplare, fiind convins 
că va intra în curînd în oraşul cel sfînt, Ierusalimul cel ceresc. El luptă 
astfel prin posturi, desigur, şi prin urgisirea cărnii «fără să lovească în 
aer», adică fără a-şi zădărnici loviturile înfrînării, prin care chinuindu-şi 
corpul său, nu lovea în gol, ci în acele duhuri care sălăşluiesc în el. 
Negreşit, zicînd «fără să lovesc în aer», arată că el nu dă lovituri la în¬ 
tîmplare, în văzduhul gol, ci le îndreaptă împotriva anumitor fiinţe din 
acest văzduh. Şi fiindcă repurtase biruinţe în aceste feluri de lupte şi 
înainta îmbogăţit de răsplata multor cununi, nu fără îndreptăţire începe 
să înfrunte asalturile unor duşmani mai vîrtoşi. După ce a triumfat 
asupra potrivnicilor de mai înainte, declară cu încredere zicînd : «Căci 
lupta noastră nu este împotriva trupului şi a sîngelui, ci împotriva 
domniilor, împotriva stăpîniilor, împotriva stăpînitorilor întunericului 
acestui veac, împotriva duhurilor răutăţii răspîndite în văzduhuri» 
(Efes. 6, 12). 

19. Atletul lui Hristos, cît timp sălăşluieşte în trup, nu-i lipsit nicio¬ 
dată de izbînda în lupte, însă, cu cît se va ridica la mai mari biruinţe, 
cu atît îi vine rîndul la înfruntări mai tari. Intr-adevăr, o dată ce şi-a 
supus şi biruit carnea, cîte cohorte de potrivnici, cîte coloane de 

duşmani, întărite de triumfurile lui, nu se ridică împotriva ostaşului lui 
Hristos ? ! Desigur, dacă s-ar linişti în tihna păcii, ostaşul lui Hristos ar 
începe să uite de glorioasele sale lupte şi, slăbit de lîncezeala repaosu- 
lui, ar fi în primejdie să piardă răsplătite izbînzilor meritate. 

Prin urmare, dacă sporindu-ne forţa, dorim să ne urcăm pe aceste 
trepte de triumfuri, şi noi se cuvine să pornim luptele în aceeaşi ordine 
ca Apostolul, şi să zicem odată cu el: «Aşa mă lupt cu pumnul, fără să 
lovesc în aer, şi-mi chinuiesc trupul meu şi-l supun robiei» (I Cor. 9, 
26 — 27), pentru ca, dobîndind biruinţă în această luptă, din nou să 
putem spune cu el : « Lupta noastră nu este împotriva trupului şi a sînge- 
lui, ci împotriva domniilor, Împotriva stăpîniilor, împotriva stăpînito- 
rilor întunericului acestui veac, împotriva duhurilor răutăţii răspîndite 
în văzduhuri» (Efes 6, 12). Altfel, în nici un chip nu ne vom putea război 
cu acelea, dacă, doborîţi în lupta cu trupul şi înfrînţi în cea cu pîntecul, 
nu ne vom învrednici să ne angajăm în luptele spirituale. Astfel, pe 
drept ni se va zice cu dojana de către Apostol: «Nu v-a cuprins nici o 
ispită, care să ii fost mai presus de puterea omenească» (I Cor. IC, 13). 

20. Deci monahul, doritor să ajungă la aceste lupte lăuntrice, întîi 
de toate să-şi impună această pază: să nu-şi îngăduie, biruit de ispită, 
sa guste ceva băutură, sau mîncare în afara mesei şi înainte de pauză, 
sau de ora stabilită pentru masa comună, dar nici după terminarea 
acesteia, să nu-şi mai permită nici o îmbucătură, oricît de mică. La fel 
şi pentru somn, să păstreze un timp şi o măsură rînduită. Căci trebuiesc 
retezate aceste necumpătări cu aceeaşi grabă, cu care trebuie stîrpită 
patima curviei. Negreşit, cine n-a fost în stare să-şi înăbuşe poftele fără 
•do măsură ale pîntecului, cum va putea să-şi stingă clocotul poftei 
trupeşti ? Şi cine n-a izbutit să-şi potolească patimile puse în văzul 
tuturor şi uşor de supus, cum va fi în măsură să le înfrîngă, prin cîrma 
propriei judecăţi, pe cele ascunse şi care ard pe dinăuntru, fără ca 
cineva din noi să fie martor ? De aceea în orice simţămînt şi dorinţa 
duhului îşi dovedeşte forţa lui : dacă acesta este biruit de poftele cele 
mai mici şi aşezate la vedere, însăşi conştiinţa îi dă fiecăruia mărturie 
ca nu se va putea împotrivi patimilor celor mai mari, mai tari şi mai 
ascunse. 

21. Intr-adevăr, nu trebuie să ne înfricoşăm de duşmanii din afară : 
duşmanul este închis în noi înşine şi el duce zilnic un război lăuntric 
:mpotrivă-ne. Biruindu-1 pe acesta, toate potrivniciile din afară vor slăbi, 
toate vor fi învinse şi supuse ostaşului lui Hristos. Nu vom avea duşman 
-’•= temut în afară, dacă cele din lăuntrul nostru se supun biruite duhului; 
car să nu credem că poate fi îndestulător pentru desăvîrşirea inimii şi 
r.eprihănirea trupului numai acest post de mîncări văzute, dacă nu se 

va uni acestuia postul sufletului. Căci şi acesta îşi are mîncărurile lui 
vătămătoare, de care îngrăşîndu-se se rostogoleşte în prăpăstiile 
desfrîului, chiar fără belşug de hrană. O asemenea hrană, şi chiar foarte 
plăcută, este defăimarea. Şi mînia îi este tot hrană şi, deşi foarte ne¬ 
plăcută, îi oferă totuşi sufletului un aliment nefericit şi în acelaşi timp 
îl doboară cu gustul lui ucigător. Şi pizma este o hrană a minţii, pe care 
o slăbeşte cu sucurile ei otrăvitoare, şi nu încetează s-o chinuiască, 
nefericind-o necontenit cu bunăstarea şi fericirea altora. 

Cenodoxia, adică slava deşartă, este şi ea o hrană a sufletului, pe 
care, pentru moment îl mîngîie cu desfătare, dar apoi îl goleşte şi îl 
despoaie de orice virtute, făcîndu-1 sterp şi lipsit de toate roadele 
duhului. Astfel, îl face nu numai să piardă meritele unor nemăsurate 
strădanii, dar chiar să îndure chinuri mai mari. Orice poftă şi cutreier 
al unei inimi nestatornice sînt la fel o hrană a sufletului, pe care îl 
întreţin cu mîncări vătămătoare, lipsindu-1 însă pentru viitor de pîinea 
cerească şi de hrana cea adevărată. 

Reţinîndu-ne din toate puterile de la toate acestea, prin cea mai 
sfîntă postire, vom face folositoare şi bună şi respectarea postului 
trupesc. In adevăr, chinuirea trupului, unită cu strivirea sufletului, va 
oferi lui Dumnezeu jertfa cea mai plăcută şi un lăcaş de sfinţenie în 
adîncul inimii neprihănite. Insă, dacă, postind trupeşte, sîntem îngenun¬ 
cheaţi de cele mai primejdioase patimi ale sufletului, zadarnică ne va 
fi zdrobirea cărnii, după ce am fost pîngăriţi în partea cea mai preţioasă, 
păcătuind tocmai prin substanţa, prin care devenim sălaş a] 
Duhului Sfînt. 

Negreşit, nu atît trupul stricăcios, cît mai ales ales inima curată 
ajunge lăcaş lui Dumnezeu şi templu al Duhului Sfînt. Se cuvine deci 
ca, în timp ce posteşte omul din afară, şi cel dinăuntru să se reţină de 
la mîncări vătămătoare. El mai ales să fie dăruit curat lui Dumnezeu, 
pentru a se face vrednic să-l primească în sine pe Hristos ca oaspete, 
precum ne aminteşte Sfîntuî Apostol prin cuvintele : «/n omul din 
lăuntm să se sălăşluiască Hristos prin credinţă in inimile voastre» 
(Efes. 3, 16 — 17). 

22. Prin urmare, să ştim că de aceea supunem trupul la chinul în- 
frînării, ca să putem, ajunge prin acest post la curăţia inimii. însă 
zadarnică ne este truda, dacă, suportînd-o neistovit în vederea unui ţel, 
nu-1 putem atinge, orieîte chinuri ne-am impus. Mai bine ar fi fost să 
ne fi înfrînat de la mîncări oprite sufletului, deeît să fi postit cu trupul 
de la alimente naturale, dar mai puţin vătămătoare. Imboldul la mîncare 
este firesc şi nevătămător pentru făptura lui Dumnezeu, neavînd în sine 
nici un păcat, pe cînd defăimarea fraţilor, despre care este spus : «Să 

nu-ţi placă să cleveteşti, ca să nu fii z muls din rădăcini» (Pilde 20, 15), 
este o hrană a sufletului dintre cele mai primejdioase. 

Iar despre mînie şi pizmă, zice fericitul Iov : «Mînia ucide pe cel 
fără de minte şi pizma îl omoară pe cel mic» (Iov. 5, 2). Totodată, trebuie 
reţinut că cel ce se mînie trebuie judecat drept om fără de minte, iar 
cel ce pizmuieşte drept om mic. Nu fără temei este declarat fără de minte 
cel dinţii, care se ucide în mod voit, înţepî-ndu-se în ghimpii mîniei, iar 
al doilea, îngălbenindu-se de ciudă, se dovedeşte drept om mic şi slab. 
Intr-adevăr, cît timp îl pizmuieşte, îl mărturiseşte a-i fi superior cel de 
a cărui bunăstare este chinuit. 

23. Prin urmare, trebuie aleasă o hrană, care nu numai să potolească 
clocotul poftei aprinse şi să o aţîţe mai puţin, dar să fie şi uşoară la 
gătit, iar avantajul unui preţ mai redus să o facă mai uşor de procurat. 
Ea să fie hrana folosită în traiul în comun al fraţilor. Trei sînt în 
adevăr felurile de lăcomie a pintenului : una care îl sileşte să o ia 
înaintea orei regulate pentru masă, alta care se mulţumeşte doar cu 
umplerea şi încărcarea pintenului cu orice fel de bucate, a treia care 
umblă după mîneăruri mai rare şi, deci, mai pretenţioase 167 . De aceea 
monahul trebuie să fie stăpînit de o întreită grijă împotriva acesteia, 
şi anume : mai întîi să aştepte timpul stabilit pentru încetarea postului, 
apoi hrana să-i fie cumpătată, şi în al treilea rînd să se mulţumească 
cu orice fel de mîncare, şi mai ieftină. 

Dealtfel, oricine îşi îngăduie ceva în afara obişnuinţei şi regulii 
comune, este considerat, după cea mai veche tradiţie a părinţilor, drept 
un om atins de boala slavei deşarte şi a trufiei 168 Nimeni dintre aceia 
pe care i-am văzut strălucind prin meritul ştiinţei lor, sau al unei minţi 
pătrunzătoare, ori, pe care harul lui Hristos i-a pus în fruntea tuturor 
ca nişte stele foarte luminoase, nu i-am aflat că s-ar fi reţinut de la 
hrana cu pîine, care era socotită de ei un aliment ieftin şi uşor de 
dobîndit. Pe de altă parte., nimeni din cîţi abătîndu-se de la această 
regulă au renunţat la pîine pentru a se hrăni cu legume uscate, zarzava¬ 
turi sau frunte 169 , n-am văzut să fi fost socotit vreodată printre cei mai 
încercaţi şi nici chiar să fi dobîndit harul înţelepciunii, sau al ştiinţei. 
Părinţii sînt de acord, în adevăr, că monahul nu numai că nu trebuie să 

167. cf. « Convorbiri...», V, XI, 1—2, în care se descriu aceste trei forme de 
lăcomie si urmările lor : «Prima face insuportabilă viata în mînăstire, a doua aţîţă 
iesfrîul, iar a treia zgîrcenia». 

168. Aici se aminteşte cartea I, 2, 3—4, de mai sus, în care acelaşi principiu 
este folosit pentru veşminte. 

169. în «Convorbirea...», II, XIX se revine asupra aceleiaşi probleme în felul 
următor : «Acest lucru ştim că s-a dezbătut între mai marii noştri. Căci luîndu-se în 
discuţie înfrînările unora, care-şi duceau viata, fie numai cu legume, fie cu zarza¬ 
vaturi sau fructe, au stabilit pentru toţi aceeaşi hrană numai cu pîine». 

U — Sfîntul Ioan Casian 

umble după mîncări nefolosite de ceilalţi, ca nu cumva prin traiul lui, 
expus tuturora ca într-o vitrină, vădind orgoliu şi deşertăciune, să cadă 
pradă bolii cenodoxiei (slavei deşarte), dar nici chiar supunerea comună 
la posturi, nu se cuvine, declară ei, să fie dezvăluită cu uşurinţă oricui, 
ci, pe cit posibil, să fie acoperită şi ascunsă. Fraţilor în trecere pe la 
mînăstire, au socotit ei mai potrivit, să li se arate omenie şi dragoste, 
decît să li se dezvăluie înfrînarea aspră şi crîncena noastră viaţă 
zilnică nu trebuie să li se înfăţişeze ţelul spre care tinde vrerea şi 
folosul nostru, sau dorinţa arzătoare, ci să preferăm a împlini cu plăcere 
ceea ce cere nevoia de linişte şi de odihnă a oaspetelui. 

24. Din dorinţa de a cunoaşte învăţăturile bătrînilor, am pornit din 
părţile Siriei spre Egipt, unde ne miram noi că eram primiţi cu atîta 
bucurie, incit nici o rînduială de postire nu mai era respectată pînă la 
ora stabilită pentru masă, aşa cum ne deprinseserăm la mănăstirile din 
Palestina. Oriunde mergeam, regula zilnică de postire era întreruptă, în 
afară de miercuri şi vineri. întrebîndu-i pentru ce se trece la ei cu 
atîta uşurinţă peste posturile zilnice, unul din bătrîni ne-a răspuns : 
«Postul mă însoţeşte în tot timpul ,iar pe voi, care curînd veţi pleca, nu 
vă voi putea ţine necontenit cu mine. Postul, deşi este folositor şi tre¬ 
buincios, e totuşi o ofrandă dăruită de bună voie, pe cînd îndeplinirea 
unei lucrări a dragostei este impusă de învăţătură ca o obligaţie. Prin 
urmare, primind în voi pe Hristos, trebuie să-L hrănesc (Matei 10, 40). 
Iar, după plecarea voastră, voi putea să despăgubesc omenia, ce v-am 
arătat-o pentru El, printr-un post mai crîncen asupra mea». în adevăr : 
«Pot oare fiii Mirelui (Hristos) să fie trişti, cită vreme Mirele este cu 
ei» (Matei 9, 15), însă după ce va fi plecat, atunci vor putea posti în 
libertate 170 . 

25. Pe cînd unul dintre bătrîni mă îndemna la masă să mai mănînc 
încă, iar eu îi spuneam că nu mai pot, mi-a, răspuns ; «eu am întins de 
şase ori masa astăzi fraţilor în trecere, şi, ca să-l îndemn pe fiecare, am 

170. Acest capitol este cuprins în toate colecţiile de apophthegme; de pildă în 
Patericul tradus în româneşte, citat, citim la Avva Casian, la p. 121, nr. 1 : «Poves- 
tit-a Avva Casian: «Ne-am dus eu şi Sf. Ghermano în Egipet, către oarecarele bă- 
trîn şi primindu-ne în gazdă, a fost întrebat de noi: Pentru ce în vremea primirii 
fraţilor celor străini, canonul postului nostru — precum am luat în Palestina — nu-1 
păziţi ? Şi a răspuns zicînd : Postul totdeauna cu mine este iar pe voi a vă ţinea 
totdeauna cu mine nu pot. Şi postul adevărat este lucrul şi de trebuinţă şi de nevoie, 
însă al voinţii noastre este ■, iar împlinirea dragostei, de nevoie, o cere legea lui 
Dumnezeu. Prin voi, dar, primind pe Hristos, sînt dator cu toată silinţa să-l odih¬ 
nesc. Iar după ce vă voi petrece pe voi, canonul postului pot iarăşi să-l cîştig. Căci 
«u pot fiii nunţii sa postească, cită vreme este mirele cu dînşii. Iar cînd se va 
lua de la dînşii mirele, atunci cu slobozire vor posti,» (Matei IX, 15 ; Marcu II, 19 ; 
Luca V, 34). 

mîncat pe rind cu to{i, şi încă mi-e foame, iar tu, mîncînd acum de 
prima dată, mai spui că nu poţi ?» m . 

26. Am văzut pe un altul, care trăia retras şi care mi-a mărturisit 
că niciodată nu s-a înduplecat să mănînce, cînd era singur, şi, chiar de 
n-ar fi trecut nici unul din fraţi pe la coliba lui nici timp de eîte cinci 
zile, îşi tot amîna necontenit mîncarea pînă cînd, venind la biserică 
pentru slujba de sîmbătă, sau duminică, găsea pe vreunul dintre 
pelerini. Pe acesta apoi, aducîndu-1 la coliba lui, îşi îngăduia hrană 
trupului în tovărăşia acestuia, nu atît din trebuinţa lui, cît mai ales 
pentru omenie şi pentru un frate. 

Astfel, cu cît ştiu să renunţe fără şovăială la posturile zilnice la 
sosirea fraţilor, cu o înfrînare, cu atît mai mare se pedepsesc, după 
plecarea acestora, pentru mîncarea, pe care şi-au permis-o numai pen¬ 
tru ei. Aşa de aspru plătesc ei prea puţina mâncare la care s-au dedat, 
chinuindu-se mai crîncen şi împuţinîndu-şi nu numai pîinea, dar chiar şi 
somnul. 

27. Ava Paesius îşi ducea viaţa retras într-un pustiu nemărginit. 
Venind la el Ava Ioan, superiorul unei mari mînăstiri cu mulţi monahi, 
l-a cercetat, ca pe un vechi frate, cum şi-a petrecut toţi aceşti patru¬ 
zeci de ani, de cînd, despărţit de lume, n-a mai fost tulburat de nici un 
frate în pustie. 

« — Soarele, a răspuns el, nu m-a văzut niciodată mîncînd». 

« —• Şi nici pe mine mîniat, a replicat .celălalt» 172 . 

28. Acelaşi Ava, aflat la ultima suflare, arăta un chip vesel, de 
parcă se ducea la ale sale. Fraţii îndureraţi, înconjurîndu-l, îl rugau 
stăruitor să le lase drept amintire un sfat, ca un dar de moştenire, ca să 
poată ajunge mai uşor la treapta desăvîrşirii cu acest rezumat al învă¬ 
ţăturii : «niciodată, le spuse gemînd, n-am făcut vrerea mea şi n-am 
învăţat pe nimeni ceea ce n-am înfăptuit eu însumi mai întîi» m . 

29. Am cunoscut, de asemenea, un bătrîn cu numele de Mahete, 
care, trăind departe de mulţimea fraţilor, dobîndise prin rugăciunile lui 
zilnice harul de la Dumnezeu de a nu fi cuprins niciodată de toropeala 
somnului, ori de cîte ori, fie zi, fie noapte, lua parte la vreo convorbire 
spirituală. Dacă însă ar fi încercat cineva să spună vreun cuvînt de 

171. Şi acest capitol se regăseşte la apophthegmele Sfîntului Casian, nr. 3, în 
Patericul tradus în româneşte, citat, la p. 122 : «Zis-a iarăşi : Ne-am dus la alt bătrîn 
şi ne-a făcut pe noi de am gustat şi ne îndemna după ce ne-am săturat, să mai mîn- 
căm. Iar eu zicînd că nu mai putem, el a răspuns: Dar eu, venind fraţii, de şase 
ori am pus masa şi îndemnînd pe flecarele, împreună mîncam şi încă îmi este foame. 
Dar tu, odată mîncînd, atît te-ai săturat cît să nu mai poţi mînca ?». 

172. Şi acest capitol se poate citi în Patericul tradus în româneşte, citat, la 
nr. 4, p. 122. 

173. De asemenea acest capitol este reprodus în Patericul (alfabetic) tradus în 

defăimare, sau fără rost, îndată cădea în somn, încît nici chiar la pîngă- 
rirea auzului nu-i putea ajunge otrava vreunui cuvînt de ură l74 . 

30. Acelaşi, învăţîndu-ne că nu se cuvine să judecăm pe nimeni, 
ne-a povestit că i s-a întîmplat de trei ori să judece sau să-şi dojenească 
fraţii : ba că unii au îngăduit să-şi opereze omuşorul l75 , că alţii aveau 
pătură în chiliile lor, în fine că dădeau ulei binecuvîntat mirenilor, la 
cerere. Toate acestea, ne spunea el, i s-au întîmplat şi lui. «Căci, îm- 
bolnăvindu-mă, povestea el, de inflamaţia omuşorului, aşa m-am topit 
de boală, încît împins şi de junghiul durerilor şi de îndemnul tuturor 
bătrînilor, am primit să-mi fie şi mie operat (omuşorul). 

Din cauza acestei boli, am fost constrîns să am şi eu o pătură. Chiar 
şi ulei am binecuvîntat şi l-am dat celor ce mă rugau, lucru pe care îl 
detestam mai presus de orice, ca decurgînd, socoteam eu, dintr-o mare 
cutezanţă sufletească. Ei! iată, şi eu am fost constnns la asta de mulţi 
mireni, care mă înconjuraseră atit de neaşteptat, încît în nici un alt 
chip n-aş fi putut scăpa de ei : cu puterea covîrşitoare a rugăminţilor au 
obţinut de la mine să-mi pun mîna pe un vas ce mi-1 întindeau spre a 
face pe el un mic semn al crucii. Crezînd astfel că au dobîndit uleiul 
binecuvîntării, m-au lăsat în sfirşit în pace». 

Prin acestea, mi s-a făcut vădit că monahul este supus la aceleaşi 
pricini şi pătimiri pentru care a cutezat să-i judece pe alţii. Negreşit, 
fiecare se cuvine să se judece numai pe sine şi în toate împrejurările să 
se ferească cu grijă şi mare băgare de seamă de a discuta felul de viaţă 
al altora, după cuvîntul Apostolului : « Dar tu, de ce judeci pe fratele 
tău» (Rom. 14, 10), «Pentru stăpînul său stă sau cade» (Rom. 14, 4), 
şi :«Nu judecaţi, ca să nu fiţi judecaţi, căci cu judecata cu care judecaţi, 
veţi fi judecaţi» (Matei 7, 1—2). In afară de motivul menţionat mai sus, 
şi pentru altceva este primejdios a-i judeca pe alţii : necunoscutei nici 
constrîngerea, nici temeiul pentru care aceia au făcut sau bine, sau 
uşor de iertat înaintea lui Dumnezeu, cele ce ne supără pe noi, sîntem 
aflaţi vinovaţi că i-am judecat cu uşurinţă pe aceia, şi, ca urmare, 
trebuie să fim de acord că nu-i mic păcatul de a fi avut alte simţăminte 
despre fraţii noştri decît s-ar fi cuvenit. 

31. Acelaşi bătrîn ne-a lămurit prin aceste semne că diavolul este ne¬ 
contenit sprijinitorul conversaţiilor deşarte şi potrivnicul convorbirilor 
spirituale, căci, pe cînd dezbătea cu nişte fraţi probleme folositoare şi 
duhovniceşti, văzîndu-i scufundaţi într-o toropeală copleşitoare de 

româneşte, Ia nr. 5, p. 122. 

174. La fel, acest capitol este reprodus în Patericul citat, la nr. 6, p. 122, la 
început. 

175. Este vorba despre o boală frecventă în regiuni palustre, al cărei tratament 
sau operaţie la cei vechi este pe larg descrisă, ad. loc., de Pr. J.-C1« G u y. 

nu-şi puteau ridica pleoapele grele de somn, deodată a adus vorba de 
o istorioară uşuratică de lume. Cînd i-a văzut încîntaţi şi cu urechile 
gata să asculte, gemînd, le-a zis: «Pînă acum vorbeam despre lucruri 
cereşti şi ochii voştri ai tuturora erau apăsaţi de un somn de moarte ,- 
dar, de îndată ce am spus această poveste lumească, toţi trezindu-ne 
am alungat toropeala somnului ce ne stăpînea. Chiar din asta să înţe¬ 
legeţi cine a fost potrivnicul convorbirilor duhovniceşti şi îmbietorul 
celei uşuratice şi trupeşti 176 . Or, se desprinde limpede că acela, 
bucurîndu-se de rău, nu încetează nici s-o sprijine pe cea din urmă, 
nici să se împotrivească, celei dinţii». 

32. Socotesc vrednic de amintit nu mai puţin şi fapta unui frate 
zelos de desăvîrşirea inimii şi foarte rîvnitor spre contemplaţia divină. 
Acesta, prezentîndu-i-se după cincisprezece ani mai multe scrisori de 
la tatăl, mama şi de la mulţi prieteni din provincia Pont, primi pachetul 
mare de scrisori şi, cugetînd îndelung, îşi zise : «Cîte gînduri îmi va 
trezi citirea acestora, care îmi vor pricinui ori bucurie deşartă, ori 
tristeţe fără rost! Cîte zile, amintindu-mi de ceea ce mi-au scris, îmi 
voi îndepărta rîvna inimii de la contemplaţia spre care m-am îndreptat ! 
După cîtă vreme va fi alungată din minte tulburarea pricinuită şi cu cît 
chin va fi redobîndită iarăşi starea de linişte, dacă sufletul, o dată 
zguduit de simţămintele trezite de scrisori, amintindu-şi de cuvintele 
şi de chipurile celor părăsiţi de atîta timp, va începe să-i revadă din 
nou, să se afle împreună, şi să-i fie prezenţi în gînd şi-n inimă ?». 
Desigur, nu va fi de nici un folos a-i fi părăsit trupeşte, dacă va începe 
să-i vadă cu inima, şi-şi va îngădui să-şi trezească din nou amintirea pe 
care, plecînd din lume, a părăsit-o ca un mort. Acestea frămîntîndu-le 
în gîndul lui, a decis nu numai să nu deschidă nici o scrisoare, dar nici 
măcar pachetul să nu-1 desfacă, fireşte ca nu cumva, fie revăzînd numele 
celor ce-i scriseseră, fie amintindu-şi de chipurile lor, să dea înapoi de la 
hotărîrea luată. Şi astfel, aşa legat cum îl primise, l-a aruncat în foc, să 
ardă : «Duceţi-vă, gînduri îndreptate spre cele din patrie, zise el, şi 
ardeţi împreună, ca să nu mai încercaţi vreodată să mă mai rechemaţi la 
cele de care am fugit» m . 

33. L-am văzut şi pe stareţul Teodor, împodobit cu cea mai mare 
sfinţenie şi ştiinţă nu numai în viaţa practică 178 , dar chiar în cunoaşte- 

176. Aeest capitol este reprodus de asemenea în Patericul citat tot în nr. 6, 
p. 122, la sfîrşit. 

177. Eroul acestui capitol este Evagrie Ponticul, mort în pustia Nitriei, către 309 ; 
învăţătura lui a avut o mare influenţă asupra Sfîntului Casian. 

178. în « Convorbiri ...», XIV, Sfîntul Casian arată pe larg deosebirea dintre «şti¬ 
inţă actuală» adică «practică» şi «cea duhovnicească» — cea dintîi corespunzînd mai 
mult vieţii mînăstireşti, iar cea de a doua vieţii anahoretice. 

rea Scripturilor. Pe acestea le dobîndise nu atîit prin osteneala cititului, 
sau din studiul literaturii laice, cit numai prin curăţia inimii, căci abia 
putea înţelege sau folosi în vorbire numai cîteva cuvinte din limba 
greacă. Căutînd lămurirea unei probleme foarte complicate, a stăruit în 
rugăciune, neobosit, timp de şapte zile şi şapte nopţi, pînă află dezle¬ 
garea printr-o descoperire dumnezeiască. 

34. Nişte fraţi se minunau de lumina atît de strălucită a ştiinţei lui, 
şi-l cercetau asupra unor sensuri ale Scripturii. 

«Monahul, le răspunse el, care doreşte să ajungă la cunoaşterea 
Scripturilor, nu trebuie niciodată să-şi dea osteneala să citească lucră¬ 
rile comentatorilor, ci să-şi îndrepte mai degrabă, toată sîrguinţa minţii 
şi încordarea inimii spre curăţirea de pîngăririle trupeşti. După alunga¬ 
rea acestora, îndată ochii minţii îndepărtînd vălul patimilor, pătrund în 
chip firesc tainele Scripturilor, din moment ce Duhul Sfînt ni le-a des¬ 
coperit nu pentru a rămâne nepătrunse sau ascunse. Devin însă ascunse 
din vina noastră, cînd, sub vălul păcatelor, ni s-au întunecat ochii 
minţii. O dată ce aceştia şi-au redobîndit limpezimea firească, citirea 
înseşi a Sfintelor Scripturi este îndestulătoare numai ea la contemplarea 
adevăratei ştiinţe, fără să mai fie nevoie de învăţăturile comentatorilor, 
aşa cum şi aceşti ochi trupeşti nu simt trebuinţa nici unei învăţături 
pentru a vedea, dacă nu sînt împiedicaţi de vreo inflamaţie, sau de în¬ 
tunericul orbirii. De aceea s-au şi ivit atîtea rătăciri deosebite între ele : 
cei mai mulţi, fără a se îngriji cît de puţin de neprihănirea minţii, se 
reped să explice Scripturile : pe măsura îngroşării sau a necurăţeniei 
inimii au simţit ei lucrurile ca fiind opuse şi potrivnice, fie credinţei, fie 
între ele, dar n-au putut ajunge la lumina adevărului» 179 . 

35. Acelaşi stareţ Teodor a venit odată, fără să mă aştept, la chilia 
mea, în miez de noapte, căutînd pe ascuns, cu grijă de părinte, să afle 
cam ce făceam eu, un pustnic încă începător, în izolarea mea. Aici m-a 
aflat în momentul cînd, terminîndu-se slujba de seară, tocmai mă pre¬ 
găteam să-mi odihnesc trupul obosit, întinzîndu-mă pe rogojină. Scoţînd 
un suspin adînc, mi se adresă pe nume : «O Ioane, zise el, cîţi oameni 
grăiesc în acest ceas cu Dumnezeu şi contemplîndu-L, îl păstrează în 
inimile lor, iar tu te lipseşti de aşa lumină, ca să te cufunzi într-un somn 
fără de folos!» 

Acum fiindcă virtuţile părinţilor noştri şi harul, pe care îl aveau, 
m-au îndemnat să povestesc aceste fapte, socotesc vrednic de amintit 
în această carte şi minunata lucrare a dragostei pe care am constatat-o 
în omenia unui bărbat rar, cum a fost Arhebius, pentru ca neprihănirea 

179. Şi Evagrie a expus această învăţătură în Epistola 8; Cf. J.-C 1. G u y, 
ad. Ioc. 

înfrînării, altoită pe lucrarea dragostei, să strălucească şi mai puternic, 
distingîndu-se prin frumoasa ei varietate, Numai atunci darul postului 
devine o ofrandă plăcută lui Dumnezeu, cînd el s-a desăvârşit prin 
roadele dragostei. 

36. Astfel, venind încă în vremea uceniciei mele de la mînăstirile 
din Palestina la un oraş al Egiptului, pe nume Dioleos 18 °, am văzut 
acolo o mare mulţime de monahi supusă disciplinei mînăstiri şi alcă¬ 
tuită dintr-un ales cin monahal, care se află chiar la loc de frunte. 
Stîrniţi de laudele tuturora, ne-am grăbit să vedem cu privire trează şi 
un alt cin monahal, care era socotit şi mai bun, şi anume cel al anahore¬ 
ţilor. Aceştia, fireşte, locuiesc mai întîi timp foarte îndelungat în 
mînăstiri, unde se deprind sîrguineios cu regula răbdării şi a înţeleptei 
chibzuinţe. După ce au ajuns la virtutea umilinţei şi a sărăciei de bună 
voie şi au dobîndit curăţirea deplină de toate patimile, pătrund în singu¬ 
rătăţile adînci ale pustiului, ca să se lupte cu demonii în război 
înfricoşat. 

Am aflat, prin urmare că oamenii cu o astfel de viaţă locuiesc 
dincoace de albia Nilului, într-un ţinut care, mărginit dintr-o parte de 
fluviu, din alta de întinderea fără sfîrşit a mării, dă naştere unei insule de 
nelocuit de nimeni altcineva în afară de monahii, care caută singură¬ 
tăţile — dealtfel pămîntul sărăturat şi sterpiciunea nisipurilor nu îngă¬ 
duie nici o cultură. Spre aceştia m-am grăbit, zic, cu o mare dorinţă şi 
m-au minunat peste măsură chinurile la care se supun din rîvna spre 
virtute şi dragostea de singurătate. Căci pînă şi de lipsa de apă sînt 
apăsaţi în aşa măsură, încît o drămuiesc cu atîta grijă şi zgîrcenie, cum 
nici omul cel mai cumpătat nu-şi păstrează şi economiseşte chiar vinul 
cel mai scump. Căci o cară pentru trebuinţele lor chiar din albia fluviu¬ 
lui, cale de trei mile şi chiar mai mult, distanţa încă dublîndu-se din 
cauza chinului cumplit de a străbate printre dunele de nisip. 

37. Văzîndu-i, m-am aprins de dorinţa de a-i imita şi mai sus pome¬ 
nitul Arhebius, cel mai de seamă dintre ei, m-a adus cu omenia la chilia 
lui. Auzind de dorinţa mea, a născocit că vrea să plece de acolo şi, a- 
vînd a se călători, îmi lasă mie coliba sa, asigurîndu-mă că, chiar de 
n-aş fi venit eu, ar fi făcut asta. Am primit bucuros darul, arzînd de 
dorinţa de a rămîne aici, şi, dînd crezare neîndoielnică unui atît de 
mare bărbat, am luat în stăpînire coliba cu toată mobila şi uneltele sale. 
Astfel, folosindu-se de o pioasă înşelăciune, lipsi de acasă cîteva zile, 
ca să-şi procure cele necesare pentru o altă colibă, pe care, reîntorcîn- 
du-se, a construit-o cu mare trudă. Nu după multă vreme, venind alţi 

180. Oraş în Egiptul de Jos, pe malul mării, în Delta Nilului. 

fraţi, care, cuprinşi şi ei de aceeaşi dorinţă, s-au hotărît să trăiască 
acolo, i-a înşelat şi pe ei cu aceeaşi minciună, izvorîtă din dragoste 181 ), 
dăruindu-le-o şi pe aceasta, cu toate cele de trebuinţă. Iar el, stăruind 
fără ostenire în lucrarea dragostei, şi-a făcut o a treia colibă în care să 
locuiască. 

38. Mi se pare că merită osteneala a aminti şi o altă lucrare a dra¬ 
gostei aceluiaşi, din pilda căruia, a unuia şi aceluiaşi om, monahii din 
părţile noastre să înveţe a-şi păstra nu numai asprimea înfrînării, dar şi 
simţământul cel mai curat al dragostei. 

Intr-adevăr, acesta, născut dintr-o familie sus-pusă, dispreţuind 
chiar de la vîrsta de copil dragostea de lume şi de părinţi, fuge la o 
mînăstire, cam la patru mile depărtare de oraşul mai sus pomenit. Aici 
şi-a petrecut el toată viaţa în aşa fel, incit, timp de cincizeci de ani, 
n-a mai venit niciodată să cerceteze tîrgul din oare a ieşit, dar nici chip 
de femeie, nici chiar pe al mamei sale, n-a mai văzut. Intre timp, sfîrşin- 
du-se de moarte grabnică, tatăl său a lăsat o datorie de o sută de aşi de 
aur. Deşi el era în afară de orice necaz pentru asta, de vreme ce re¬ 
nunţase la toate bunurile părinteşti, a aflat totuşi că mama lui este tare 
necăjită de creditori. 

Atunci, îmblînzindu-şi asprimea evanghelică, după care mai înainte, 
cînd părinţii se aflau în stare înfloritoare, nu voia să ştie că a avut tată 
sau mamă pe pămînt, aşa s-a convins că are mamă, încît s-a grăbit să-i 
vină în ajutor în deznădejdea ei, fără ca totuşi să slăbească ceva din 
asprimea vieţii de mai înainte. Căci, rămînînd tot în mînăstire, a cerut 
să-i fie întreită sarcina de muncă obişnuită şi, ostenindu-se acolo un an 
întreg, ziua şi noaptea, prin sudoarea frunţii lui, a plătit creditorilor 
suma datorată şi a scăpat-o pe mama lui de toată silnicia şi necazul. A 
scos-o de sub povara datoriei fără ca totuşi, sub motivul unei obligaţii 
pioase, să-şi îngăduie a reduce ceva din asprimea ce-şi impusese. Şi-a 
păstrat obişnuita severitate a vieţii, deşi n-a refuzat inimii mamei nici 
o lucrare a dragostei. Din dragoste pentru Hristos, n-a vrut să mai 
ştie de mama lui, şi, din aceeaşi dragoste, a recunoscut-o din nou. 

39. Venise din părţile Italiei un frate foarte scump nouă, cu numele 
Symeon, care nu cunoştea deloc limba greacă. Unul dintre bătrîni, 

181. Învăţătura Sf. Casian despre aşa-numita «minciună caritabilă» a fost foarte 
nedrept categorisită de unii interpreţi apuseni ai operii sale, făcînd abstracţie de cap. 
13 din I Cor. şi adăugînd-o la mijloacele de a diminua meritele marelui ascet în 
comparaţie cu acelea ale Fericitului Augustin, a cărui doctrină despre predestinaţie 
a combătut-o, în mod, indirect, Sf. Casian. O atitudine mai acceptabilă a avut teo¬ 
logul polonez Z. Golinsky în «Doctrina Cassiani de mendacio oflicioso », in « Colice- 
ianea theologica societatis theologoium polonoium», voi. 17 (1936), p. 491—503, care 
a arătat că opinia Sfîntului Casian din « Convorbirea ...» a XVlI-a etc., are sprijin pu¬ 
ternic in Clement al Alexandriei, Origen şi Sf. Ioan Hrisostomui, opunîndu-se teoriei 
augustiniene. Vezi J.-C 1. G u y, ad. loc. 

dorind să-şi arate, sub cuvîntul unei afaceri, dragostea faţă de el, ca 
faţă de un pelerin, îl întrebă de ce stă în nelucrare în chilie, dîndu-i a 
înţelege că cel ce stă degeaba, nu va putea rămîne prea mult timp aici, 
atît din neputinţa de a sta locului, cit şi din lipsă de cele trebuitoare. 
Ştia bine că chinurile singurătăţii pot fi suportate numai de cel ce se 
învoieşte să-şi agonisească hrana cu propriile sale mîini. «Nu cunosc şi 
nu-s în stare să fac nimic din îndeletnicirile fraţilor de aici», îi răspunse 
el. «Dacă totuşi ar avea trebuinţă cineva din părţile Egiptului de vreo 
scriere latină, m-aş pricepe s-o copiez». 

Atunci bătrînul, găsind în sfîrşit momentul nimerit de a-şi putea 
cumpăra dorita lucrare a dragostei sub chipul unui tîrg, îi zice : «Cu 
vrerea lui Dumnezeu, s-a ivit prilejul, căci de mult căutam pe cineva 
să-mi copieze Apostolul în latineşte. Intr-adevăr, am un frate supus în¬ 
datoririlor militare şi foarte bun cunoscător al latinei, căruia aş dori să-i 
trimit ceva de citit din Sfintele Scripturi, pentru zidirea lui sufletească». 

Symeon primi astfel cu mulţumiri această ocazie ca un dar de la 
Dumnezeu, iar bătrînul a consimţit îndată, din toată inima, la învoiala 
prin care putea să-şi împlinească nestînjenit porunca dragostei. Tot anul 
i-a adus drept plată nu numai toate cele trebuitoare traiului, dar şi 
pergamentele şi uneltele necesare scrisului. Apoi a primit manuscrisul, 
care, cum nimeni nu cunoştea aici această limbă, n-avea să-i fie de nici 
un folos, sau trebuinţă, afară doar că-1 cumpărase cu această înşelă¬ 
ciune şi cu mai mare cheltuială. Aşa cum celălalt a primit, fără să se 
simtă ruşinat, cele necesare traiului, meritate de truda muncii lui, tot 
aşa şi el şi-a împlinit setea de dărnicie, ca fiindu-i impusă de datorie. El 
şi-a dobîndit o plată cu atît mai îmbelşugată cu cît a fost mai mare şi 
strădania de a-i procura fratelui pelerin, pe lîngă cele necesare vieţii, 
si uneltele de lucru, şi ocazia de a lucra.- 

40. însă fiindcă aici, unde ne-am propus să vorbim despre asprimea 
posturilor şi înfrînării, par să se amestece şi sentimentele şi lucrările 
dragostei, reîntorcîndu-ne' iarăşi la ceea ce ne propusesem, vom istorisi 
în această carte şi fapta vrednică de amintit a unor copii, socotiţi astfel 
după vîrstă, nu şi după simţire. 

Cineva din părţile Mareotei din Libia trimisese nişte minuni de 
smochine, nemaivăzute vreodată pe aceste locuri, stareţului Ioan, admi¬ 
nistratorul pustiului Scitus, care cîrmuia biserica în vremea preaferici¬ 
tului părinte Pafnutie, care i-o încredinţase. Stareţul a trimis îndată 
smochinele prin doi copilandrii unui bătrîn rău bolnav înăuntrul 
nustiului, la vreo optsprezece mile depărtare de biserică. 

Primind ei fructele, se îndreptară spre coliba bătrînului, dar, răs- 
nindindu-se pe neaşteptate o ceaţă foarte deasă, au pierdut drumul, 

ceea ce de obicei se întîmplă uşor chiar şi celor mai în vîrstă. După ce 
alergară pretutindeni, toată ziua şi toata noaptea, pe întinderea fără de 
cale a pustiului, n-au putut în nici un chip afla coliba bătrînului. Sfîrşiţi 
de oboseala drumului, ca şi de nemîneare şi sete, îngenunchind în 
rugăciune, şi-au dat duhul în mîinile Domnului. 

în sfîrşit au fost căutaţi timp îndelungat, după urmele paşilor lăsate 
ca pe zăpadă în acele locuri nisipoase, pînă cînd nisipul fin spulberat la 
cea mai uşoară suflare de vînt le-a acoperit din nou. Au fost descoperiţi 
în sfîrşit, cu smochinele păstrate neatinse, aşa cum le primiseră, prefe¬ 
rind desigur să-şi dea duhul, decît să se atingă de bunul încredinţat, 
să-şi piardă mai degrabă viaţa lor trecătoare, decît să calce porunca 
bătrînului. 

41. Vom mai menţiona doar porunca mîntuitoare nouă a preaferici¬ 
tului Macarie, pentru ca această carte închinată posturilor şi înfrînării 
să se încheie cu cuvîntul unui atît de mare bărbat: «Monahul, zice el, 
aşa trebuie să-şi orînduiască posturile, ca şi cînd ar avea să trăiască în 
trup o sută de ani, şi aşa să-şi pună frîu pornirilor sufletului, să uite 
de jigniri, să alunge tristeţile şi să dispreţuiască durerile şi pierderile, 
ca şi cînd ar muri în fiecare zi. Căci în prima situaţie, folositoare şi 
prevăzătoare este înţeleaptă judecată, care-1 face pe * monah să-şi 
călăuzească paşii cu o deopotrivă asprime, şi nu-1 lasă, într-un moment 
de slăbire a trupului, să fie prăvălit de pe înălţimi în foarte primejdioase 
prăpăstii, iar în a doua îi este mîntuitoare măreţia sufletului, care-i dă 
puterea nu numai să dispreţuiască cele ce par înfloritoare în lumea 
aceasta, dar, mai ales, să nu se lase înfrînt de potrivnicii şi tristeţi ,• ba, 
dimpotrivă, să le considere drept lucruri mici şi fără de' valoare, ţinînd 
necontenit privirea minţii îndreptată acolo, unde este încredinţat că va 
fi chemat în fiecare zi şi în fiecare clipă». 








CARTEA A ŞASEA 

DESPRE DUHUL DESFRÎNĂRII 


Capitolele 


1) Despre dubla luptă împotriva duhu¬ 
lui desfrînării. 

2) Despre principala tămăduire de du¬ 
hul desfrînării. 

3) Izolarea de oameni, odată cu în- 
frînarea, ajută cel mai mult la alunga¬ 
rea duhului desfrînării. 

4) .Ce deosebire este între abstinenţă 
şi castitate şi dacă ambele sînt aflate 
mereu împreună. 

5) Asaltul poftei desfrînate nu poate 
fi respins numai prin sîrguinţă ome¬ 
nească. 

6) Despre harul special al lui Dum¬ 
nezeu în darul castităţii. 

7) Pilda luptei din stadioane după cu- 
vîntul Apostolului. 

8) Comparaţia de curăţie cu a acelo¬ 
ra care au să înfrunte lupta în stadioa¬ 
nele pămînteşti. 

9) Cită curăţie a inimii trebuie să ne 
asigurăm necontenit pentru ochii lui 
Dumnezeu. 

10) Care este semnul curăţiei desăvîr- 
şite şi neîntinate. 

11) Din ce viciu izvorăşte amăgirea 
de noapte. 

12) Curăţia trupului nu se poate do- 
bîndi fără curăţia inimii. 


13) Care este cea dinţii grijă pentru 
a ajunge la curăţia trupului. 

14) Nu ne străduim să facem elogiul 
castităţii, ci să arătăm urmările ei. 

15) Virtutea castităţii este numită de 
Apostol, în mod special, sfinţenie. 

16) Despre o altă mărturisire a Aposto¬ 
lului privitoare la aceeaşi sfinţenie a 
castităţii. 

17) Speranţa unei mai înalte răsplăţi 
trebuie să sporească grija pentru păs¬ 
trarea castităţii. 

18) După cum fără umilinţă nu se 
poate obţine castitatea, tot aşa fără cas¬ 
titate nu se poate ajunge la ştiinţă. 

19) Părerea Sfîntului episcop Vasile 
despre felul virginităţii sale. 

20) Care e«te ţelul adevăratei nepri¬ 
hăniţi şi curaţii. 

21) în ce fel putem păstra starea cură¬ 
ţiei desăvîrşite. 

22) Pînă la ce limită poate fi dusă ne- 
prihănirea trupului nostru, sau care este 
semnul purităţii desăvîrşite a minţii. 

23) Care sînt leacurile vindecătoare, 
prin care se poate păstra curăţia desă- 
vîrşită a inimii şi trupului nostru. 


1. A doua luptă, după predania bătrînilor, este împotriva duhului 
desfrînării. Este război lung şi mai crîncen decît toate celelalte, terminat 
cu biruinţă de foarte puţini. Războiul acesta înfricoşător începe să 

asalteze neamul rramenilor rTriar rlin r>rirrml mnmpnt al tinereţii ci mi 


















190 


SFINTUL IO AN CASIAN 


nostru de acest viciu mult timp pînă să ajungă a recunoaşte că poartă 
un război mai presus de puterile sale şi că biruinţa n-o va putea dobîndi 
prin propria lui osteneală şi rîvnă, fără a fi sprijinit de ajutorul şi 
apărarea lui Dumnezeu 186 . 

6. Şi intr-adevăr, dacă în progresul virtuţilor şi în răpunerea 
tuturor viciilor numai bunăvoinţa Domnului aduce izbîndă, mai ales 
aici, precum ne arată şi învăţătura părinţilor şi în experienţa dobîndirii 
purificării, se vădeşte cel mai limpede binefacerea personală a lui 
Dumnezeu şi darul lui special făcut acelora, care s-au învrednicit s-o 
obţină. Negreşit aceasta înseamnă oarecum o înstrăinare de carne, ră- 
mînînd totuşi în trup 187 . Să trăieşti în trup şi să nu simţi ghimpii cărnii, 
asta este mai presus de fire. Este cu neputinţă ca omul să se îndrepte 
în zbor cu propriile lui aripi, ca să zic aşa, către un dar atît de înalt şi 
ceresc, dacă bunăvoinţa Domnului nu-1 va smulge din tina pămîntului 
prin harul castităţii. 

Nici o altă virtute, neîndoielnic, nu-i face pe oameni egali prin 
vieţuire cu îngerii, mai bine decît vrednicia şi harul castităţii. Prin ea, 
încă trăitori fiind pe pămînt sau, după cuvîntul Apostolului, «cetăţenie 
în ceruri» (Fii. 3, 20); ei posedă deja de aici, în slăbiciunea trupului 
aflîndu-se, ceea ce li se promite sfinţilor, că vor avea în viitor, după 
lepădarea cărnii stricăcioase. 

7. Ascultă ce spune Apostolul: «Oricine se luptă, se înfrînează de 
la toate» (I Cor. 9, 25). Să cercetăm acum «de la care toate», pentru 
ca, din comparaţia luptei trupului, să putem dobîndi învăţătură pentru 
lupta noastră spirituală 188 . 

Negreşit aceia care se pregătesc să se lupte după regula jocului în 
această luptă văzută, n-au îngăduinţa de a se folosi de orice mîncări 
le-ar cere pofta lor naturală, ci numai de acelea pe care le-a stabilit 
disciplina. Este obligatoriu să se reţină nu numai de la mmcările oprite, 
de la beţie şi orice desfrîu, dar chiar de la moliciune, tihnă şi trîndăvie, 
pentru ca puterea să li se poată dezvolta prin exerciţii zilnice şi printr-o 
continuă preocupare. Ei devin atît de străini de orice grijă, de tristeţe, 
de treburi lumeşti şi chiar de sentimentul şi îndatorirea conjugală, încît 
nu mai ştiu altceva în afară de exerciţiile de antrenament şi nici o altă 


186. Expresiile clar ortodoxe ca acestea sînt numeroase în operele Sf. Casian j 
ele sînt amintite de savanţi cu reputaţie, pentru a se combate greşitele aprecieri ale 
unor augustinieni exegeţi; Vezi în acest consens. A. Hoch, «Lehre des J. Cassianus 
von Natur and Gnade», (Freiburg im Breisgau, 1895) şi O. C h a d w i c k, John Cas- 
sian..., 1950, p. 109—138; J.-Cl. G u y, «Jeari Cassien», 1961, p. 57—59 şi 137—140. 

187. Deosebirea dintre trup şi carne lămureşte concepţia Sf. Casian despre «isan- 
gelism» — asemănarea cu îngerii —. In acest sens ascetul nu părăseşte condiţia tru¬ 
pească, ci condiţia noastră carnală sau păcătoasă — «ultra naturam». Căci îngerii 
înşişi au corp subtil. (Vezi «Convorbiri...», VII, XIII, 1—2). 

188. Se aminteşte reformulată mai sus, la cartea, a V-a, 1.2 sq. 

grijă din afară nu-i mai preocupă. Mai marele spectacolelor le va 
asigura, speră ei, întreţinerea zilnică, cununa slavei şi răsplăţile 
cuvenite de pe urma biruinţei. Se păstrează atît de curaţi de orice 
pîngărire trupească, incit, atunci cînd se pregătesc pentru lupte, ca nu 
cumva, amăgiţi de vreun vis înşelător în somn, să-şi împuţineze forţele 
dobîndite de mult timp, îşi acoperă şalele cu foi de plumb, pentru ca 
metalul pus pe părţile genitale să poată opri, prin răceala lui, umorile 
bărbăteşti. Ei îşi dau seama că neîndoielnic vor fi învinşi şi nu . vor 
putea înfrunta cu puterile împuţinate lupta ce le stă înainte, dacă 
plăcerea vătămătoare, stîrnită de o imagine înşelătoare, le-a micşorat 
robusteţea dobîndită prin abstinenţă. 

8. Astfel, dacă am înţeles disciplina în lupta lumească, după al 
cărei exemplu a voit fericitul Apostol să ne îndrume, arătîndu-ne cît 
de mare grijă, cită sîrguinţă şi cîtă supraveghere îşi impun ei pentru 
asta, la rîndul nostru ce se cuvine să facem, cu cîtă curăţenie va trebui 
să păstrăm castitatea corpului şi a sufletului nostru, noi cei care zilnic 
trebuie să mîncăm carnea prea sfîntului Miel, pe care chiar învăţătu¬ 
rile Legii vechi opresc să le atingă cineva necurat ? Căci în Levitic aşa 
se recomandă : «Carnea curată va fi mîncată de cel curat. Dacă însă 
vreun om în stare de necurăţenie va mînca din carnea jertfei de 
mîntuire, adusă Domnului, acel suflet va fi stîrpit de pe pămînt în faţa 
Domnului» (Lev. 7, 19—20). Cît de mare este darul curăţiei, fără de 
care, nici cei ce erau sub Vechiul Testament, nu puteau să ia parte la 
sacrificiile după lege şi, nici cei ce doresc a dobîndi cununa stricăcioasă 
a acestei lumi, nu pot fi încununaţi ! 

9. Prin urmare, mai întîi trebuiesc curăţite cu toată grija cele 
ascunse ale inimii noastre. Intr-adevăr, cele ce ceilalţi doresc să le 
dobîndească în curăţia trupului, noi sîntem datori să le avem în stăpî- 
nire în părţile ascunse ale conştiinţei. Aici, tronînd necontenit, Arbitrul 
şi judecătorul nostru se.uită la alergarea şi lupta noastră, încît cele 
de care ne temem să le îngăduim în văzul altora, nici chiar în vreun 
gînd fugar să nu admitem să ia fiinţă înăuntrul nostru şi să nu ne 
pîngărim prin vreun acord nici chiar tacit cu cele de care ne-am 
ruşina să fie cunoscute de oameni. Chiar de s-ar putea să nu ajungă 
la cunoştinţa oamenilor asemenea lucruri, totuşi nu vor putea scăpa 
cunoaşterii sfinţilor îngeri şi însuşi atotputernicului Dumnezeu, 
cărora nu există secret să le rămînă neştiut. 

10. Semnul vădit şi deplina dovadă a acestei curăţii va fi, dacă 
nici o imagine îmbietoare nu ne va mai apărea, cînd ne odihnim, 
lăsîndu-ne somnului sau cel puţin dacă, ivindu-se deodată, nu ne va 
mai putea stîrni nici o zvâcnire a poftei. Intr-adevăr, deşi o astfel de 

emoţie nu este socotită chiar un păcat deplin, totuşi este semnul că 
nici mintea n-a atins încă desăvîrşirea şi nici viciul n-a fost ars cu 
totul, de vreme ce amăgirea mai lucrează cu asemenea imagini 
înşelătoare. 

11. De altfel, calitatea gîndurilor noastre, vegheate cu mai puţină 
grijă ziua din cauza ocupaţiilor, se probează în odihna de noapte. De 
aceea, ori de cîte ori s-a ivit vreo amăgire de acest fel, vina nu trebuie 
dată pe seama somnului, ci pe nepăsarea din timpul de mai înainte. 
Este semnul unei boli, care zăcea înăuntru, pe care nu ceasul de noapte 
a produs-o, ci, ascunsă în cele mai adinei alcătuiri ale sufletului, a fost 
adusă la suprafaţa pielii de odihna somnului, vădindu-se astfel fierbin¬ 
ţelile ascunse ale patimilor, de care ne-am îmbolnăvit, hărţuiţi de 
cugetări nesănătoase. Nici bolile trupului nu sînt contractate chiar în 
momentul cînd se ivesc, ci mai înainte cînd, din nebăgare de seamă, 
hrănindu-ne cu mîneări oprite, au făcut să apară înlăuntru sucuri vătă¬ 
mătoare şi ucigătoare. 

12. De aceea Dumnezeu, creatorul şi ziditorul neamului omenesc, 
cunoscînd mai înainte de toţi natura creaturii sale şi mijlocul de a o 
îndrepta, i-a adus tămăduire tocmai acelei părţi, de unde ştia că 
izvorăsc cauzele îmbolnăvirilor, căci zice : «Oricine se uită la o îemeie, 
poitind-o, a şi sâvîrşit adulter cu ea in inima lui» (Matei 5, 28). 
Cunoscînd zburdălnicia ochilor, vina n-o dă pe seama lor, cît pe acest 
simţ lăuntric, care se foloseşte nesănătos de slujba văzului acestora. 
Căci bolnavă de rana făcută de săgeata poftei desfrînate este inima, 
care vede pentru a se învăpăia de dorinţe. Darul văzului, dăruit cu 
rost de Ziditor ea îl întoarce din cauza viciului spre ticăloase slujiri şi 
la orice prilej aduce la lumină boala ascunsă a poftei desfrînate. De 
aceea adresează inimii din vina căreia iese la iveală prin văz cea mai 
rea boală, această poruncă mîntuitoare : căci nu se zice : «Păzeşte mai 
mult decît orice ochii tăi» care, fireşte, ar fi trebuit să fie păziţi în mod 
deosebit, dacă din ei ar fi izvorît pofta noastră — ochii, negreşit, nu 
fac altceva decît să ofere sufletului slujirea lor — dar zice : « Păzeşte 
inima ta mai mult decît orice» (Pilde 4, 23). I se impune tămăduire mai 
degrabă ei, care poate abuza pretutindeni de slujirea ochilor. 

13. Cea dintîi grijă pentru păstrarea curăţiei inimii va fi aceasta : 
ori de cîte ori ni se va fi furişat în gînd amintirea trupului femeiesc, 
prin aţîţarea vicleană a iscusinţei diavoleşti, să ne grăbim s-o alungăm 
cât mai iute dinlăuntrul nostru, punîndu-ne în faţă mai întâi amintirea 
mamei, a surorilor, a rudelor, sau a anumitor femei pioase. Dacă vom 
zăbovi prea mult timp în astfel de ademeniri, ispititorul la rele, odată ce 
a prins prilejul îmbierii către sexul femeiesc, ne va atrage pe nesimţite 

de aici şi ne va abate mintea spre acele fiinţe, prin care ne poate stîrni 
gîndiri nesănătoase. De aceea trebuie necontenit să ne amintim de acea 
povaţă : «Păzeşte inima ta mai mult decît orice» şi, potrivit principalei 
porunci a lui Dumnezeu, să observăm cu băgare de seamă capul vătă¬ 
mător al şarpelui (Facere 3, 15), adică începutul tuturor gîndurilor rele, 
cu ajutorul cărora încearcă diavolul să se strecoare în sufletul nostru. 
Să nu îngăduim să pătrundă prin nesinchisire în inima noastră tot 
corpul acestui şarpe, adică încuviinţarea ademenirii, care fără îndoială, de 
va fi intrat, va ucide prin otrava muşcăturii lui mintea robită. La fel 
trebuie să stingem în «dimineţile» naşterii lor pe «păcătoşii pământului» 
(Ps. 136, 9), nostru, chiar cînd se ridică ei, adică simţurile cărnii, şi, cît 
timp sînt încă mici, «să izbim de piatră fiii Babilonului 188 . Dacă nu le 
vom da morţii, cît timp sînt încă foarte fragede, o dată crescute, prin 
îngăduinţa noastră, se vor ridica mai puternice să ne piardă, sau, chiar 
de ar fi învinse, acest lucru va fi cu mare geamăt şi chin. 

Cît timp «cel tare» adică duhul nostru «şi înarmat păzeşte casa 
sa», întărindu-şi cele dinlăuntru ale inimii sale prin frica de Dumnezeu, 
«avuţiile lui sînt în pace» (Luca 12, 21), adică roadele strădaniilor lui 
şi virtuţile dobîndite de mult timp. «Dacă insă unul mai tare vine 
asupra lui şi-l inirlnge», adică diavolul cu consimţămîntul gîndurilor 
lui, «îi ia toate armele în care nădăjduise», adică amintirea Scripturi¬ 
lor, sau frica de Dumnezeu, «iar prăzile ridicate de la el le împarte» 
(Luca 11, 22), punînd în risipă, cu ajutorul tuturor viciilor potrivnice, 
meritele virtuţilor’lui. 

14. Lăsînd la o parte toate, cîte sînt scrise în Sfintele t Scripturi 
pentru lauda acestei virtuţi — căci nu mi-e în gînd să fac elogiul 
acestei castităţi, ci să lămuresc, după predaniile părinţilor, care este 
natura ei şi în ce fel trebuie dobîndită şi păstrată, sau care este scopul 
ei — voi folosi doar un pasaj din Sfîntul Apostol, în care, scriind 
Tesalonicenilor, arată cum o preferă pe aceasta tuturor celorlalte 
virtuţi, recomandînd-o în Cuvinte atît de alese. 

15. «Voia lui Dumnezeu», zice el, «aceasta este : sfinţirea voastră». 
Şi ca nu cumva să ne rămînă ceva neclar, sau neînţeles, ce-a vrut el 
să numească «sfinţenie», dacă nu cumva este dreptatea, dragostea, 
sau umilinţa — căci în toate aceste virtuţi se crede că este dobîndită 
sfinţirea — adaugă, arătînd limpede ce-a voit să numească în mod 
propriu «sfinţirea» : «Voia ‘lui Dumnezeu aceasta este : sfinţirea 
\oastra-, să vă feriţi de desfrînare, ca să ştie fiecare din voi să-şi stă- 
p inească vasul său în cinste şi în sfinţenie, nu în patima poftei ; cum 

188. Se aminteşte învăţătura reformulată mai sus, la cartea V-a, 12 sq. 

fac paginii, care nu cunosc pe Dumnezeu» (I Tes. 4, 3 — 5). Tu vezi ce 
laude aduce acestei virtuţi, cînd o numeşte cinstea şi sfinţirea vasului, 
adică a trupului nostru. Dimpotrivă, cine este în patima poftei, rămîne 
în ruşine şi necurăţie şi trăieşte străin de sfinţenie. Puţin apoi intervine 
şi a treia oară, cînd din nou o numeşte pe această virtute sfinţenie : 
«Căci Dumnezeu nu ne-a chemat la necurăţie, ci la sfinţenie. De aceea, 
cel ce defăimează c uvîntul meu, nu defăimează un om, ci pe Dumnezeu, 
care v-a dat pe Duhul Său Cel Sfint» (I Tes. 4, 7 — 8). Poveţei sale îi 
adaugă o autoritate, care nu poate fi de neluat în seamă, zicînd : «Cine 
defăimează acestea», adică ce am spus mai înainte despre sfinţenie, 
«nu defăimează un om», adică pe mine, care povăţuiesc acestea, «ci pe 
Dumnezeu, care grăieşte intru mine» (II Cor. 13, 3), care a considerat 
inima noastră drept lăcaş pentru Duhul Său cel Sfînt (Efes. 2, 22). In 
cuvinte simple şi curate, observi la ce laude şi la cit de mare cinstire 
înalţă această castitate, mai întîi atribuind acestei virtuţi sfinţirea în 
sens propriu, apoi afirmând că vasul trupului nostru trebuie spălat de 
necurăţie, în al treilea rînd, că, alungind ruşinea şi ocara, va rămîne 
în cinste şi sfinţenie ; în sfîrşit, ceea ce este cea mai înaltă răsplată şi 
cea mai desavîrşită fericire, ca urmare a acestei sfinţiri. Sfîntul Duh, 
declară el, va sălăşlui în inima noastră. 

16. Deşi ne apropiem de sfîrşitul cărţii, voi mai aduce încă o 
mărturie a aceluiaş Apostol, asemănătoare celei arătate mai înainte. 
Căci, scriindu-le Evreilor, le spune : « Căutaţi pacea cu toată lumea şi 
sfinţenia, fără de care nimeni nu va vedea pe Dumnezeu» (Evrei 12, 14). 
Şi aici a afirmat limpede că Dumnezeu nu poate fi văzut în nici un 
chip fără sfinţenie, pe care, în mod obişnuit, o numeşte întregimea 
minţii, sau curăţenia trupului. Căci şi aici adaugă lămurind acelaşi 
sens : «Să nu fie vreunul desfrinat sau întinat ca Isav» (Evrei 12, 16). 

17. Şi astfel, cu cît este mai sublimă şi mai cerească răsplata casti¬ 
tăţii, cu atît mai viclene sînt capcanele, pe care i le întind potrivnicii. 
De aceea cu mai multă înfocare trebuie să ne îndreptăm nu numai spre 
înfrînarea trupului, dar chiar spre zdrobirea inimii în necontenitele 
gemete ale rugăciunilor, pentru ca rouă Sfîntului Duh, revărsîndu-se 
asupra inimilor noastre, să stingă cuptorul cărnii noastre, pe care regele 
Babilonului nu încetează să-l încingă cu îmboldirile poftelor trupului. 

18. Intr-adevăr, precum nu se poate ajunge la această castitate, 
spun bătrînii, pînă nu se va aşeza în inima voastră umilinţa pe temelii 
puternice, tot aşa, declară ei, nici chiar izvoarele adevăratei ştiinţe nu 
pot fi atinse, cît timp va rămîne în cămările ascunse ale sufletului 
vostru rădăcina acestui viciu. De altfel castitatea se poate afla chiar 
fără harul ştiinţei, dar ştiinţa spirituală fără curăţia castităţii este cu 

neputinţă s-o ai 18!) . Darurile sînt împărţite şi harul Duhului Sfînt nu 
este dăruit tuturora la fel, ci în măsura în care fiecare s-a arătat vrednic 
şi pregătit prin rîvna şi sîrguinţa lui. In sfîrşit, deşi se păstrează credinţa 
că la toţi Sfinţii Apostoli virtutea castităţii a fost desăvîrşită, totuşi 
darul ştiinţei lui Pavel s-a revărsat mai îmbelşugat, fiindcă s-a pregătit 
pentru asta cu o iscusită rîvnă şi sîrguinţă. 

19. Este cunoscută această aspră sentinţa a Sfîntului Vasile, 
episcopul Cezareei : «Eu nu cunosc femeia, şi totuşi nu sint virgin» 19 °. 
Atît de bine şi-a dat seama, că nestricăciunea trupului nu constă numai 
în îndepărtarea de femeie, ci mai ales în curăţia inimii, care păstrează 
cu adevărat fără stricăciune sfinţenia neîntreruptă a trupului, fie prin 
frica de Dumnezeu, fie prin dragostea de castitate. 

20. Deci acesta este ţelul curăţiei şi proba ei desăvîrşită, dacă nici 
o gîdilare a plăcerii desfrînate nu s-a furişat în somnul vostru, sau dacă 
secreţiile bărbăteşti, la care ne constrînge natura, sînt date afară, iară 
să fim conştienţi de asta. Aşa"cum este mai presus de natură să poată 
fi suprimate acestea, retezîndu-le pentru totdeauna, tot aşa este dovada 
celei mai înalte virtuţi a le îndepărta pînă la necesitatea inevitabilă şi 
foarte rară impusă de natura, care, în mod obişnuit, îl bîntuie pe monah 
la cîte două luni. Acest fapt l-am expus după propria noastră experienţă 
şi nu după părerea celor bătrîni, care consideră, că chiar acest răgaz de 
timp amintit este prea scurt. Dacă aş fi voit să înfăţişez această practică, 
aşa cum am primit-o de la bătrîni, vreunii, care, fie din nepăsare, fie din 
rîvnă mai slabă, au experimentat mai puţin această curăţie, ar fi crezut, 
poate, că am expus lucruri de necrezut sau imposibile 191 . 

21. Această stare o vom putea menţine necontenit fără a depăşi 
vreodată măsura naturală şi nici timpul fixat mai sus, dacă vom cugeta 
că Dumnezeu vede şi cunoaşte nu numai faptele ascunse ale noastre, ba 
chiar toate gîndurile de zi şi de noapte, şi dacă vom crede că-I vom da 
socoteală pentru toate, cîte se află în inima noastră, ca şi pentru faptele 
şi gesturile noastre. 

22. Prin urmare spre aceasta trebuie să ne străduim necontenit şi 
anume să înăbuşim pornirile sufletului, sau patimile cărnii, lăsîndu-i 
acestei cărni sarcina de a răspunde nevoilor naturii, nu de a stîrni 
plăcerea desfrînată, urmînd să-şi descarce belşugul de secreţii bărbă- 

189. Sf. Casian se referă la Avva Teodor, care a dobîndit ştiinţa spiritului prin 
curăţia inimii. Cf, supra V, 33. « Convorbirea duhovnir.easrn». XIV. va fi închinată 
ştiinţei duhovniceşti. 

- 190. Sfîntul Casian dă alt model mare al ascetului prin Sfîntul Vasile cel Mare. 

191. Sfîntul Casian se referă la locul citat din cartea VI, 10 şi la « Convorbirile 
duhovniceşti», XII, VII—VIII şi XXII, III—VI. 

teşti, fără nici o poftă nesănătoasă, care s-o împingă la lupta împotriva 
castităţii. 

23. Deci, pentru ca aceste imagini înşelătoare să nu se mai furişeze 
nici în somn, trebuie să păstrăm mereu un post egal şi măsurat. Negre¬ 
şit, tot cel ce va depăşi o limită a asprimii, în mod fatal va trece şi 
peste hotarul îmblînzirii regimului impus. Cel supus unei asemenea 
necumpăniri se va îndepărta, fireşte, de acea stare de linişte desăvîrşită, 
ori prin prea aspra renunţare la hrană, ori prin prea multă încărcare cu 
mâncare l92 . Odată cu schimbarea hranei se va schimba de la sine şi 
calitatea curăţiei noastre. Apoi fără încetare trebuie să coborîm la o a- 
dîncă umilinţă a inimii şi la răbdare şi să ne ferim din răsputeri, zi de zi, 
de mînie şi de celelalte patimi. Căci, unde prinde rădăcini furia otrăvită, 
acolo trebuie să-şi facă loc şi flacăra poftei desfrînate. însă, mai înainte 
de toate, este necesară grija neadormită din timpul nopţii,. Căci aşa 
,cum curăţia şi paza din timpul zilei asigură castitatea de noapte, tot 
astfel veghile de noapte pun la îndemâna, inimii temelia cea mai tare şi 
forţa de a o păstra în timpul zilei 193 . 

192. Pentru asceţi ca Sf. Casian, uniformitatea regimului alimentar este o pază 
împotriva lăcomiei. Vezi <Aşezămintele...», V, 9 şi « Convorbiri ...», II, XVI, 1 şi XXII ; 
XXI, XXI—XXII. 

193. Pentru amestecul păcatelor şi virtuţilor, vezi supra II, 13, 1—2; V, 10—11, 
*Convorbirea duhovnicească », V. 






CARTEA A ŞAPTEA 

DUHUL IUBIRII DE ARGINT 


Capitolele 


1) Filarghiria — iubirea de argint — 
este un război din afară, şi nu-i legat de 
natura omenească, aşa cum sînt cele¬ 
lalte vicii, 

2) Cit de pierzătoare este boala iubirii 
âe argint. 

3) Ce folos avem noi de pe urma vi¬ 
ciilor naturale. 

4) Afirmăm că sînt în noi unele vicii 
naturale, fără să i se aducă vreo jignire 

Creatorului. 

5) Despre viciile care, străine de o 
Smboldire naturală, sînt contractate din 
vina noastră. 

6) Odată stăpîniţi de boala iubirii de 
argint, cit de greu scăpăm de ea ! 

7) Din ce izvoare îşi trage obîrşia iu¬ 
birea de argint şi la cît de mari rele dă 
naştere. 

8) Iubirea de argint stă în calea tutu¬ 
ror virtuţilor. 

9) Monahul, care are bani, nu mai 
poate rămîne în mînăstire. 

10. La ce muncă îl supune iubirea de 
argint pe monahul dezertor din mînăs¬ 
tire, care murmura înainte chiar pentru 
muncile cele mai uşoare. 

11) Ei umblă după tovărăşia femei¬ 
lor pentru a-şi păstra averea. 

12) Exemplul unui călugăr călduţ în 
credinţă, prins în lanţurile iubirii de 
argint. 

13) Ce ajutor aduc bătrînii celor ti¬ 
neri, ca să se lepede de vicii. 

r 

14) Din ce exemple se arată că boala 
iubirii de argint este întreită. 


15) Prin ce se deosebeşte cel ce s-a 
retras greşit din lume, de cel care nu 
s-a retras. 

16) Ce mărturisire invocă în apărarea 
lor cei ce nu vor să se lepede de averi. 

17) Despre renunţarea la bunuri a 
apostolilor şi a bisericii primare. 

18) Dacă vrem să mergem pe urmele 
apostolilor, nu trebuie să trăim după 
prescripţiile noastre, ci să urmăm pil¬ 
dele lor. 

19) Sentinţa Sfîntului episcop Vasile 
împotriva lui Synclenţius. 

20) Cît de ruşinos este a fi biruit de 
iubirea de argint. 

21) In ce chip trebuie biruită iubirea 
de argint. 

22) Cum poate fi judecat cineva drept 
iubitor de argint, chiar fără să aibă bani. 

23) Exemplul lui Iuda. 

24) Iubirea de argint nu poate fi bi¬ 
ruită decît numai prin sărăcie. 

25) Despre sfîrşitul lui Anania, al 
Safirei şi al lui Iuda, împinşi la pieire de 
iubirea de argint. 

26) Iubirea de argint aduce sufletului 
lepră spirituală. 

27) Mărturii din Scriptură, prin care 
cel, ce doreşte desăvîrşirea, este povă¬ 
ţuit să nu mai ia îndărăt cele, de care 
s-a lepădat, la plecarea din lume. 

28) Biruinţa împotriva iubirii de argint 
nu poate fi obţinută altfel decît numai 
prin sărăcie. 


1 

Ar 

29) In ce chip poate fi păstrată sără¬ 
cia de monah. 

30) Leacurile împotriva bolii filarghi- 
riei. 


31) Nimeni nu poate birui iubirea de 
argint decit numai stăruind în mînăstire. 
Cum poate rămîne cineva definitiv 
acolo ? 


1. A treia luptă o avem de dat împotriva filarghiriei, pe care o 
putem numi dragoste de bani. Este un război străin de natura noastră, 
care la monah porneşte ori din lîncezeala unei minţi bolnave şi amor¬ 
ţite, ori, de cele mai multe ori, dintr-o hotărîre greşită de a renunţa la 
lume, ori în fine, dintr-o dragoste căldicică faţă de Dumnezeu. Căci 
celelalte vicii, altoite naturii omeneşti, par să aibă începutul în noi, 
parcă născîndu-ne cu ele. Foarte strîns legate de carnea noastră, şi mai 
de aceeaşi vîrstă cu ea, apar în fiinţa noastră înainte de a fi în măsură 
să facem deosebire între bine şi rău, şi, deşi chiar de la început pun 
stăpînire pe om, totuşi, după o lungă osteneală, pot fi biruite. 

2. Această boală, însă, vine asupra noastră mai tîrziu şi din afară 
şi cu cît mai uşor poate fi evitată şi respinsă, cu atît devine mai pri¬ 
mejdioasă decît toate şi mai greu de alungat,• dacă, neluată în seamă 
la început, a şi pătruns în inimă, ea ajunge rădăcina tuturor relelor din 
care ies lăstarii multor alte vicii (II Tim. 6, 10) 194 . 

3. Oare nu vedem, de pildă, mişcările spontane ale cărnii, nu numai 
la copii, care, fiind în stare de nevinovăţie, încă n-au ajuns să facă 
deosebire între bine şi rău, dar chiar la cei micuţi, pînă şi la sugari ? 
Fără să se vădească în ei nici cel mai mic semn al plăcerii, totuşi, 
dintr-un imbold natural, ei arată că posedă mişcările proprii cărnii. Nu 
vedem chiar la cei foarte mici violentele înţepături ale mîniei şi nu 
observăm adesea că, mai înainte de a fi ajuns a cunoaşte virtutea 
răbdării, sînt sensibili la nedreptăţile, pe care le suferă, şi simt pînă şi 
jignirile unor vorbe spuse în glumă ? 

Ba uneori, sub impulsul mîniei, pînă şi dorinţa de a se răzbuna ar 
avea-o dacă nu le-ar lipsi puterea. Nu spun asta, ca să dau vina pe 
condiţia noastră umană l95 , ci ca să arăt că dintre aceste îmboldiri, pe 
care le resimţim, unele sînt altoite în noi şi chiar cu folos, altele sînt 
introduse însă din afară în noi, din cauza nepăsării, sau a unei greşite 


194. Idee dezvoltată de Sf. Casian în «Convorbire duhovnicească », V-a, ţ VlII, 2. 

195. Sf. Casian subliniază înzestrarea noastră spre bine ca să justifice şi să 
oblige pe cititor la eforturi mari, fără însă să tăgăduiască rana păcatului originar 
şi nevoia de ajutor dumnezeiesc, (vezi, « Convorbiri ...», XVIII, XVI, 13 şi «Convorbire 
duhovnicească », a XlII-a, XII, 7); aceasta explică opoziţia sa la atitudinea excesivă a 
Fer. Augustin. J.-C 1. G uy citează în favoarea Sf. Casian pe A. Kock, « Lehre des J. 
Casianus von Natur und Gnade», p. 50—69 şi L. Wrzoi, «D/e Psachologie des J. Cas- 
sianus», în Divus Thomas (seria a H-a, t. VII, 1920, p. 81—96). A. Kemmer a demons¬ 
trat că Sf. Casian este într-un consens absolut cu Părinţii greci şi în opoziţie cu pre- 
destinatianismul Fer. Augustin (în «Charismu maximum...», p. 28—38). 

libertăţi de voinţă. Intr-adevăr, pornirile naturale ale cărnii, menţionate 
mai sus, ne-au fost altoite cu folos trupului nostru de Providenţă, pentru 
refacerea neamului omenesc, deci pentru a 7 i îmboldi pe oameni să-şi 
lase urmaşi, nu pentru a se deda desfrîului şi adulterului, fapte osîndite 
chiar prin autoritatea legii. Chiar înţepăturile mîniei, nu ne dăm 
seama că ne-au fost dăruite cu un scop foarte sănătos, ca, indignîndu-ne 
împotriva viciilor şi rătăcirilor noastre, să ne lăsăm stapîniţi mai de¬ 
grabă de virtuţi şi rîvne spirituale, arătînd lui Dumnezeu toată dragostea, 
iar fraţilor îngăduinţă ? Ştim cit de folositoare ne este chiar tristeţea, 
care odată modificată într-o simţire potrivnică, este numărată printre 
celelalte păcate. Intr-adevăr, întristarea cea după frica de Dumnezeu 
este foarte trebuitoare, şi foarte pierzătoare cea după lume, după 
cum spune Apostolul: « Căci întristarea cea după Dumnezeu aduce 
pocăinţă spre mîntuire, iar întristarea lumii aduce moartea» (II Cor. 7, 10). 

4. Deci, dacă am spuis că aceste îmboldirb ne-au fost altoite în suflet 
de către Creator, nu va fi făcut răspunzător El că, folosindu-ne rău de 
ele, am preferat să le întoarcem spre vătămătoare slujiri, şi ţinem să 
ne întristăm pentru profituri sterpe şi lumeşti, nu pentru căinţa mîntui- 
toare, sau pentru alungarea viciilor, ori ne mîniem fără folos, nu împo¬ 
triva noastră ci, contrar poruncii lui Dumnezeu, împotriva fraţilor noştri 
(Matei 5, 22). Şi, dacă cineva a voit să folosească spre uciderea celor 
nevinovaţi fierul cel rînduit pentru o slujire folositoare, nu va fi găsit 
vinovat meşterul acelui obiect, dacă, ceea ce a făurit el bun şi trebuitor 
pentru înlesnirea vieţii, l-a folosit celălalt pentru a aduce vătămare. 

5. Totuşi, afirmăm că unele vicii se înfiripă fără nici o cauză 
naturală de mai înainte, ci după bunul plac numai al unei voinţe nesă¬ 
nătoase şi rele, aşa cum este păcatul pizmei şi chiar al filarghiriei. 
Acestea, nestîmite de un imbold natural şi deci neavînd cauzele în noi 
înşine, sînt contractate din afară. Cu cit sînt mai uşor de ferit, şi mai t 
lesne de ocolit, cu atît mai bolnavă fac totuşi mintea odată ocupată şi 
stăpînita de ele şi cu greu o lasă să-şi mai redobîndească sănătatea: şi 
asta se întîmplă, fie pentru că cei răniţi de asemenea vicii, care puteau 
fi ignorate, sau ocolite, sau foarte uşor de biruit, nu pot fi repede vinde¬ 
cate, fie mai ales pentru că punîndu-şi templul virtuţilor pe o altă 
temelie, nu merită să atingă culmea desăvîrşirii. 

6. Pentru aceasta nimănui să nu i se pară neînsemnată şi de dispre¬ 
ţuit această boală, care, aşa cum foarte uşor poate fi ocolită, pe 
atît de greu poate fi lepădată, cînd a apucat să pună stăpînire pe cineva. 
Căci ea este izvorul şi rădăcina tuturor viciilor, şi devine vatră încinsă, 
d‘e nestins, a ticăloşiei, cum spune Apostolul : «Căci iubirea de arginţi», 
adică dragostea de bani, «este rădăcina tuturor relelor» (I Tim. 6, 10). 







200 


SFINTUL IOAN CASIAN 


7. Prin urmare, în momentul cînd această patimă va pătrunde în 
sufletul slab în credinţă al vreunui monah, mai întîi ademenindu-1 spre o 
sumă mică, îi zugrăveşte sub motive oarecum juste şi raţionale nece¬ 
sitatea de a-şi pune deoparte sau de a-şi agonisi ceva bani. Căci, se 
plînge el, cele ce i se oferă în mînăstire nu sînt îndestulătoare şi abia 
pot fi îndurate de un trup sănătos şi robust. Ce trebuie să facă, dacă se 
iveşte vreo boală şi n-are puşi deoparte ceva bani, cu care să-şi aline 
suferinţa ? Ce-i dă mănăstirea este prea neînsemnat şi e foarte mare 
nepăsarea făţă de bolnavi. Dacă n-a strîms nici un ban, pe care să-l 
folosească pentru nevoile trupului, va trebui să moară în mizerie. Pe 
urmă, nici îmbrăcămintea, cîtă i se dă, nu-i de ajuns, dacă nu se vg, fi 
preocupat să aibă, cu ce să-şi poată asigura o alta. în sfîrşit, nu se poate 
sta prea mult timp într-un loc, sau în mînăstire, iar dacă nu-şi va fi 
strîns bani pentru costul călătoriei, sau pentru corabie, nu va putea 
pleca atunci cînd va voi şi, strîmtorat de lipsuri, va îndura necontenit, 
fără nici un folos, o viaţă de munca şi de mizerii. Lipsit de mijloace de 
trai şi tot timpul ducînd-o în sărăcie, va trebuie să facă apel la ajutorul 
altuia, nu fără jigniri. 

Şi astfel, cu mintea prinsă în plasa unor asemenea gînduri, îşi face 
socoteala, cum să poată cîştiga măcar un dinar. Apoi îşi frămîntă 
mintea aprig să afle o muncă specială, pe care s-o facă fără ştirea 
stareţului. Vînzîndu-şi pe ascuns munca, şi ajungînd în sfîrşit în stă- 
pînirea banului rîvnit, se chinuie mai amarnic şi mai înverşunat cum 
să-l sporească, neliniştit unde să-l ascundă şi cui să-l încredinţeze. 
Este apăsat apoi de o mai strivitoare grijă, ce să cumpere cu el, sau 
prin ce negoţ ar putea să-şi dubleze cîştigul. Cînd şi acest lucru i-a 
reuşit după dorinţă, o mai lacomă foame de aur i se trezeşte în inimă, 
şi-l aţîţă cu atît mai înverşunat cu cît acum pune deoparte un mai mare 
cîştig. Căci, odată cu sporirea banilor, se dezlănţuie o sălbatică lăcomie 
în el. Atunci, în sfîrşit, îşi făgăduieşte o viaţă lungă, bătrîneţi gîrbovite, 
beteşuguri multe şi felurite, care n-ar putea fi suportate la bătrîneţe fără 
o sumă mai mare de bani, strînsă la tinereţe. 

Aşa este prins în încolăcirea de şarpe bietul suflet. In timp ce arde 
de dorinţa de a-şi spori cu o şi mai ticăloasă grabă această avuţie, rău 
strînsă, el se aprinde înlăuntrul lui de o boală ce-1 sfîşie mai cumplit. 
Sţăpînit numai de dorinţa de cîştig, văzul inimii lui nu-i îndreptat spre 
nimic altceva, decît de unde ar putea să cîştige bani, cu care să-şi 
poată lua cît mai iute zborul de sub disciplina mînăstirii. Nici o cre¬ 
dinţă nu i se mai vede în clipa cînd i-a zîmbit vreo speranţă de cîştig. 
De acum nu se mai înfioară de nici o minciună, de nici un jurămînt, 
) de nici un furt,• nu mai şovăie să-şi calce cuvîntul dat, să răbufnească 

în vijelia unei înmii pierzătoare, dacă din vina cuiva a pierdut vreun 
cîştig sperat, şi nu stă în cumpănă să treacă peste măsura, la care-1 
obligă cinstea şi umilinţa. Aurul şi speranţa de cîştig ajung să ţină loc 
de Dumnezeu pentru el în toate momentele. De aici fericitul Apostol, 
văzînd otrăvurile primejdioase ale acestei boli, a .declarat că ea este 
nu numai rădăcina tuturor relelor, dar chiar o închinare la idoli, cînd 
zice : «Şi lăcomia — care este o închinare la idoli» (Col. 3, 5). 

Observi deci la cită decădere l-a dus pas cu pas această patimă, 
care, prin glasul Apostolului, ajunge să fie numită chiar închinare la 
idoli sau la statui. Din această cauză, uitînd de chipul sau înfăţişarea 
lui Dumnezeu, pe care, slujind cu dăruire lui Dumnezeu, ar fi trebuit s-o 
păstreze nepătată în sine însuşi, în locul lui Dumnezeu a preferat să 
privească şi să iubească chipuri de oameni săpate în aur. 

8. Coborînd astfel treaptă cu treaptă, se cufundă într-o stare din 
ce în ce mai ticăloasă, încît, nestrăduindu-se de aici încolo să mai 
păstreze, nu voi zice, vreuna din virtuţile umilinţei, dragostei, sau 
supunerii, dar nici măcar umbra lor, se mînie de orice, murmură şi 
oftează la fiecare muncă, şi, nemaipăstrînd respect pentru.nimeni, este 
dus spre prăpastie, ca un cal sălbatic nesupus frîului. Nemulţumit nici 
cu mîncarea zilnică, nici cu veşmîntul obişnuit, ameninţă că n-o să mai 
rabde mult timp asta. Dumnezeu, declară el, nu se află numai aici,* şi 
mântuirea sa nu este legată numai de acest loc. Dacă nu va pleca mai 
grabnic undeva, va pieri îndată, geme el. 

9. Avînd deci drept resurse ale nestatorniciei lui banii, cu ajutorul 
cărora şi-a făurit un fel de aripi, gata acum să-şi ia zborul, răspunde 
necuviincios la tot ce i se porunceşte, şi, purtîndu-se cu nepăsarea unui 
oaspete sau străin, nu ia în seamă, sau priveşte cu dispreţ cele ce, chiar 
după propria lui constatare, au nevoie de îndreptare în persoana lui. 
Şi, măcar că dispune de bani puşi pe ascuns la păstrare, se plînge că 
nici chiar încălţăminte şi îmbrăcăminte n-are şi e indignat că i se dă 
prea tîrziu. Dacă, după socotinţa bătrînului, i se aprobă vreunul dintre 
obiectele acestea mai întîi altuia, care e cunoscut că n-are absolut 
nimic, se aprinde de o mai înverşunată mînie, socotindu-se dispreţuit ca 
un străin. Nemulţumit de a fi silit să-şi pună mina la vreo muncă, 
cîrteşte împotriva tuturor treburilor, pe care le impun nevoile mănăstirii. 
Apoi cercetează cu grijă, dacă trebuie să se supere sau să se mînie la 
anumite prilejuri, ca nu cumva să pară că, aprinzîndu-se uşor, urmă¬ 
reşte să iasă de sub disciplina mînăstirii. Totuşi, nici singur nu-i 
mulţumit să plece, ca să nu se creadă că s-a lăsat tîrît de patima lui, de 
aceea nu încetează să ticăloşească' prin şuşoteli ascunse pe cît mai 
muiţi poate. Dacă vremea vitregă i-a împiedicat plecarea pe uscat sau 

pe mare, în tot acest timp stînd cu inima la gură de nelinişte, nu înce¬ 
tează să-şi alimenteze şi să-şi ascută tristeţile. El crede că nu va găsi 
o altă satisfacţie a plecării şi o motivare a uşurătăţii lui, decît numai 
aruncînd blamul şi dezonoarea asupra mînăstirii. 

10. Monahul se aprinde astfel din ce în ce mai mult de flăcările 
banilor lui, a căror stăpînire nu-i mai dă pace de acum nici să rămînă 
în mînăstire, şi nici să trăiască sub rînduiala acestui aşezămînt. Ca o 
fiară sălbatică, patima îl desparte de turmă şi, răpit din obşte, face din 
el o victimă bună de pradă şi uşor de sfîşiat. El, care mai înainte nu se 
îndupleca să facă munci uşoare în mînăstire, este împins acum să mun¬ 
cească zi şi noapte fără răgaz, în speranţa unui cîştig. Nu-i mai îngăduie 
să respecte nici ceasurile de rugăciune, nici măsura posturilor, nici 
regula veghilor, nu-1 lasă să-şi îndeplinească nici îndatoririle unor acti¬ 
vităţi oneste, numai să-şi poată sătura apriga patimă de bani, sau să-şi 
satisfacă trebuinţele zilnice. Crezînd că-şi stinge dogoarea patimii 
cîştigînd, şi-o aprinde şi mai mult. 

• 11. Unii, alunecînd de aici spre adîncul prăpastiei, sînt duşi într-o 
prăvălire fără oprire spre moarte, şi, nemulţumiţi să stăpînească ei 
singuri banii, pe care ori că nu-i avuseseră mai înainte, ori că la neferi¬ 
cita intrare în mînăstire, îi pusese deoparte, se însoţesc cu femei care 
vor trebui să păstreze cele rău agonisite sau păstrate de ei. în atît de 
vătămătoare şi nimicitoare îndeletniciri se pierd, încît se rostogolesc 
pînă în fundul iadului, o dată ce refuză să se călăuzească după acea 
povaţă a Apostolului, ca «avînd hrană şi îmbrăcăminte, cu acelea să fim 
îndestulaţi», pe care le dăruie mînăstirea în cumpătarea ei. Dirrfpotrivă, 
«voind să se îmbogăţească, cad în ispita şi în cursa diavolului şi în 
multe pofte nebuneşti şi yătămătoare, ca unele care cufundă pe oameni 
în mină şi pierzanie. Căci iubirea de arginţi este rădăcina tuturor rele¬ 
lor, şi cei ce au poftit-o cu înfocare au rătăcit de la credinţă şi s-au 
străpuns de multe dureri» (I Tim. 6, 8 — 10). 

12. Cunosc pe unul, care se pretinde a fi monah şi, ceea ce este mai 
rău, se măguleşte cu desăvîrşirea. La primirea în mînăstire, stareţul său 
îl sfătui să nu se mai reîntoarcă la bunurile, de care se lepădase, şi să 
se libereze de iubirea de argint, rădăcina tuturor relelor, şi de toate 
legăturile pământeşti. Dacă vrea să se cureţe de patimile de mai înainte, 
de care-1 vedea copleşit, să înceteze de a mai rîvni spre cele ce nici 
mai înainte nu le avusese, căci, prins de legăturile acestora, negreşit nu 
va putea ajunge la purificarea de patimile sale. Atunci, acesta, cu pri¬ 
virea furioasă, nu se stăpîni să nu-i răspundă : «Dacă tu ai cu ce între¬ 
ţine pe foarte mulţi, de ce mă opreşti să am la fel ?». 

13. Să nu i se pară nimănui cerinţele acestea drept lucruri fără rost 
şi supărătoare. Negreşit, fără a fi înfăţişat mai întîi felul rănilor şi fără 
a fi cercetate începutul şi cauzele bolilor, nici bolnavilor nu le va 
putea fi asigurată îngrijirea cuvenită şi nici celor sănătoşi putinţa de 
a-şi păstra o sănătate desăvîrşită. Bătrînii care au cunoscut nenumărate 
poticniri şi căderi ale multor monahi, au expus de obicei în sfaturile lor 
aceste lucruri şi altele cu mult mai numeroase, pentru învăţarea 
tinerilor. Multe dintre acestea prezentate şi puse în relief de bătrîni, 
ca şi cum ei înşişi ar fi fost tulburaţi de aceleaşi patimi, de nenumărate 
ori aflîndu-le şi în noi, ne-am lecuit de ele fără să roşim’ de ruşine, 
învăţînd în tăcere şi leacurile şi cauzele viciilor care ne otrăveau. Am 
trecut sub tăcere, sau am lăsat la o parte aceste lucruri, nu temîndu-ne 
pentru obştea fraţilor, cît mai ales ca nu cumva, căzînd din întîmplare 
această carte în mîinile unora care nu par să fie îndrumaţi îndeajuns 
într-o astfel de vieţuire, să li se dezvăluie lucruri, care trebuie aflate de 
fiecare numai cu sudoare multă şi cu rîvnă de a atinge treapta desă- 
vîrşirii m . 

14. Această boală osîndită de toţi părinţii noştri sub acelaşi blestem, 
se înfăţişează sub trei chipuri 197 . Unul este acela a cărui alunecare 
am zugrăvit-o mai sus, adică acela care amăgindu-i pe nenorociţii 
monahi, îi înduplecă să adune avuţii, pe care nici vieţuind în lume nu 
le aveau ; altul este acela care-i sileşte să redobîndească şi să îndră¬ 
gească din nou bunurile de care se lepădaseră la retragerea din lume ; 
al treilea este cel care, tîrîndu-i de la început pe un drum rău şi vătă¬ 
mător şi pornind strîmb, nu-i lasă să se despoaie de toate bunurile 
lumeşti, pe monahii cu o spoială de credinţă şi care se tem cumplit de 
sărăcie şi de desconsiderare. Făcînd-i să-şi pună deoparte banii sau 
bunurile, de care ar fi trebuit să se lepede plecînd din lume, nu le 
îngăduie să ajungă niciodată la desăvîrşirea evanghelică. 

Chiar din Sfînta Scriptură aflăm ca au fost osîndite nu cu o 
pedeapsă uşoară fiecare din aceste trei feluri de căderi. Ghiezi, vrînd să 
dobîndească cele ce nu avusese mai înainte, nu numai ca nu s-a învred¬ 
nicit să aibă harul profeţiei, pe care trebuia să-l primească drept dar 
de moştenire de la stăpînul său, ba dimpotrivă se acoperă chiar de 
lepră veşnică, în urma blestemului stăpînului său (IV Regi 5, 27). Iuda, 
pe de altă parte, voind să redobîndească banii de care se lepădase mai 

196. Nu e bine să împărtăşim oricui, fără discernămînt, orice învăţătură duhov¬ 
nicească. Idee dezvoltată în «Convorbirea duhovnicească », a XlV-a, XVII. 

197. Cf. « Convorbirea duhovnicească », V, XI, 6 : «Sînt trei feluri de iubire de 
argint. Cel dintîi al celor care, renunţînd la lume nu îngăduie să fie lipsiţi de bogă- 
-iile şi bunurile lor. Al doilea, al celor ce năzuiesc ca acelea, risipite sau dăruite 
celor săraci, să fie dobîndite cu o lăcomie şi mai mare. Al treilea este cel ce îm¬ 
pinge Ia dorinţa de a cîştiga banii pe care nu i-au avut mai înainte». 

înainte, urmîndu-L pe Hristos, ajunge a-L trăda pe Domnul şi pierde 
astfel nu numai treapta de apostol, dar chiar viaţa, pe care, nevrednic 
s-o sfîrşească printr-o moarte obişnuită, şi-a încheiat-o punîndu-şi 
capăt zilelor (Matei 27, 5). Iar Anania şi Safirg, păstrîndu-şi o parte din 
cele ce avuseseră, sînt pedepşiţi cu moartea, prin graiul Apostolului 

(Fapte 5, 5). 

15. Celor ce spun că s-au lepădat de lume, dar biruiţi din nou de 
necredinţă, se tem să se rupă de bunurile pămînteşti, la fel li. se reco¬ 
mandă în Deuteronom : « Dacă cineva este om fricos şi puţin la suflet, 
să nu iasă Ia luptă, să plece şi să se Întoarcă acasă, ca să nu facă 
fricoase şi inimile fraţilor, cum este şi inima lui» (Dcut. 20, 8). Mă rog, 
ce poate fi mai limpede decît această mărturie ? Oare Scriptura nu 
arată clar preferinţa ei, ca astfel de oameni nici să nu încerce a intra 
în această, tagmă monahală, şi nici să nu-şi ia un nume nemeritat, ca nu 
cumva prin îndemn şi pildă ticăloasă, să abată şi pe alţii de la desă- 
vîrşirea evanghelică şi să le aducă slăbire prin teama lor necredin¬ 
cioasă ?. Prin urmare, acelora li se porunceşte ca ieşind din luptă să se 
reîntoarcă la casa lor, căci nimeni cu inima îndoielnică nu poate lupta 
în războaiele Domnului, — de vreme ce «bărbatul Îndoielnic este nesta¬ 
tornic In căile sale» (Iacob 1, 8) —- şi gîndindu-ne, după parabola 
evanghelică, că cel ce vine la luptă cu zece mii de oşteni, nu se poate 
lupta cu regele care vine cu douăzeci de mii, şi de aceea, încă fiind 
departe, cere pace, tot aşa şi în cazul acesta, mai bine nici să nu se 
apuce a se retrage din lume, decît, stăruind fără credinţă în această 
vieţuire, să se vîre într-o mai mare primejdie. Căci «mai bine să nu 
făgăduieşti, decît să nu Împlineşti ceea ce ai făgăduit» (Eccl. 5, 4). 
Admirabil este tabloul în care se înfăţişează venirea celui cu zece mii 
de oşteni şi a celui cu douăzeci de mii. Căci mai mare este numărul 
patimilor, care ne dau asalt, decît al virtuţilor, care lupta pentru apăra¬ 
rea noastră. însă «Nimeni nu poate sluji şi lui Dumnezeu şi lui Mamona» 
(Matei 6, 24), şi «Nimeni care pune mina pe plug şi se uită Îndărăt, nu 
este potrivit pentru împărăţia lui Dumnezeu» (Luca, 9, 62). 

16. Astfel de oameni încearcă să motiveze prilejul lăcomiei lor 
de mai înainte, punînd-o sub un fel de autoritate a Sfintelor Scripturi, 
pe care, răstălmăcind-o, se bucură să falsifice cuvîntul Apostolului şi 
mai ales al Domnului, şi să-l coboare la dorinţele lor l98 . Nepotrivin- 
du-şi viaţa şi înţelegerea după sensul Scripturii, vor să-i modifice 
înţelesul după dorinţa lor pătimaşă, în acord cu părerile lor, susţinînd 
că este scris : «Mai fericit este a da, decît a lua» (Fapte 20, 65). Prin 
această motivare strîmbă, ei socotesc că i se scade tăria acelui cuvînt 


198. Vezi supra, Cartea a V-a, 33—34. 

al Domnului, care spune : «Dacă voieşti să fii desăvîrşit, du-te şi vinde 
averea ta, dă-o săracilor, şi vei avea comoară în cer ; apoi vino şi 
urmează-Mi» (Matei 19, 21). Sub acest pretext sînt de părere ei că nu 
trebuie să-şi lepede averile, declarîndu-se, bineînţeles ei înşişi mai 
fericiţi, dacă, sprijinindu-se pe bogăţiile lor, revarsă şi asupra altora 
din belşugul lor; în acelaşi timp, se simt ruşinaţi să primească odată cu 
Apostolul slăvită sărăcie pentru Hristos, şi nu vor să se împace nici 
cu munca mîinilor lor, nici cu traiul cumpătat al mînăstirii. Acestora 
le rămîne numai attî,• sau mai bine să recunoască totuşi că se înşală 
singuri şi că, rezemîndu-se pe bogăţiile de mai înainte, n-au renunţat 
la această lume, sau, dacă doresc să îmbrăţişeze cu adevărat viaţa de 
monah, atunci să împartă şi să se lepede de toate şi, nemaipunînd 
deoparte nimic din cele de care s-au rupt, să se laude cu Apostolul 
«în foame şi în sete, în irig şi în lipsă de haine» (ÎI Cor. 11, 27). 

17. Ca şi cum Apostolul n-ar fi putut să trăiască la fel din averea 
lui de mai înainte, cînd chiar el mărturiseşte că, după rînduiala acestei 
lumi, p-a fost de neam de jos, ba, declară el, chiar de neam mai de sus, 
după demnitatea de cetăţean roman prin naştere, dacă ar fi judecat 
că acest lucru era mai folositor pentru desăvîrşire. La fel, cei din 
Ierusalim, fiindcă toţi, care aveau ţarini sau case, le vindeau pe toate, 
nepăstrînd nimic pentru ei din acestea, «şi aduceau preţul celor vlndute 
şi-l puneau la picioarele apostolilor» (Fapte 22, 28) —- n-ar fi putut 
sa-şi asigure cele de trebuinţă trupului din propriile lor mijloace de trai, 
dacă s-ar fi judecat, de către Apostoli, mai bun acest lucru, sau ei înşişi 
l-ar fi dovedit mai de folos ? însă toţi, lepădîndu-se împreună de toate 
bunurile lor, au preferat să trăiască din muncă proprie, sau din strânge¬ 
rile de bani de la neamuri. 

Despre cheltuiala necesară pentru aceştia, scriind fericitul Apostol 
către Romani, le arată slujirea lui adusă acestora şi, făcîndu-le un în¬ 
demn delicat spre strîngere de danii, zice : « Acum însă mă duc la 
Ierusalim spre a le face slujire sfinţilor. Căci Macedonia şi Ahaia au 
binevoit să facă o strîngere de ajutoare pentru săracii dintre sfinţii de 
la Ierusalim. Căci ei au binevoit şi ei sînt datori faţă de aceştia, căci 
dacă neamurile s-au împărtăşit de cele duhovniceşti ale lor, datori sînt 
şi ei să le slujească în cele trupeşti» (Rom. 15, 25—27). 

Şi către Corinteni purtînd grija acestor sfinţi, la fel îi îndeamnă, 
ca, mai înainte de sosirea lui acolo, să facă o colectă mai cu rîvnă, pe 
care rînduise să le-o trimită acelora pentru nevoile lor : «Cît despre 
strîngerea de ajutoare pentru sfinţi, precum am poruncit bisericilor 
Galatei, aşa să faceţi şi voi. In ziua întîi a săptâminii (duminica) fiecare 
) dintre voi să-şi pună deoparte, strîngînd cît poate, ca să nu facă strîn- 

gerea abia atunci cînd voi veni. Iar cînd voi veni, pe cei pe care îi veţi 
socoti, pe aceia li voi trimite cu scrisori, să ducă darul vostru la 
Ierusalim». Şi, pentru ca să-i stârnească la o colectă mai bogată, adaugă: 
«şi, de se va cuveni să merg şi eu, vor merge cu mine» (I Cor. 16, 1 — 4), 
adică, dacă dania voastră va fi astfel, incit să merite să le fie dusă şi 
prin participarea mea. 

Şi către Galateni scriind, mărturiseşte că împărţind cu apostolii 
slujba propovăduirii, tocmai asupra acestui lucru s-a înţeles cu Iacob, 
Petru şi Ioan : deşi el îşi lua auspră-şi predica la neamurile păgîne, 
totuşi nu refuza nici grija şi preocuparea faţă de săracii din Ierusalim, 
care, lepădîndu-se pentru Hristos de toate bunurile lor, se oferiseră 
sărăciei de bună voie : «Şi cunoscînd harul ce mi-a tost dat mie, zice 
el, Iacov şi Cheia şi Ioan, cei socotiţi a Ii stllpi, mi-au dat mie şi lui 
Barnaba dreapta spre unire cu ei, pentru ca noi să binevestim la 
neamuri, iar ei la cei tăiaţi împrejur. Numai să ne aducem aminte dc 
săraci» (Gal. 2, 9 — 10). Acest lucru mărturiseşte că l-a îndeplinit cu 
toată grija, zicând: Ceea ce tocmai m-am silit să Iac» (Gal. 2, 10). Deci 
care sînt mai fericiţi ? Oare cei care, aduşi de curînd la credinţă din 
rîndurile păgînilor, care, neputînd să se ridice la desăvîrşirea evanghe¬ 
lică stăteau încă lipiţi de bogăţiile lor, dar care socotea Apostolul, totuşi 
sînt un mare cîştig, dacă măcar, rupîndu-se «de la pîngărirea idoţjdor 
şi de la desfrîu şi de la animale sugrumate şi de la sînge» (Fapte 15, 20), 
au primit, păstrîndu-şi bogăţiile, credinţa în Hristos ; sau sînt mai 
fericiţi cei care, împlinind cuvîntul Evangheliei şi purtînd zilnic crucea 
Domnului, n-au vrut să-şi mai reţină nimic din propriile lor averi ? 
(Cf. Matei 9, 10). însuşi fericitul Apostol, pus în lanţuri şi închisori, 
sau împiedicat de truda umbletului, nemaiajungînd din această pricină 
să-şi agonisească cele necesare traiului, declară că a primit de la fraţii 
veniţi din Macedonia ajutorul trebuincios, zicînd : « Căci lipsa mea au 
împlinit-o fraţii veniţi din Macedonia» (II Cor. 11, 9), iar către Filiperfl : 
«Dar şi voi ştiţi, Filipenilor, că la începutul Evangheliei, cînd am plecat 
din Macedonia, nici o Biserică nu s-a unit cu mine, cînd era vorba de 
dat şi de primit, decît voi singuri. Pentru că şi în Tesalonic mi-aţi trimis 
ca să am cele trebuitoare» (Filip. 4, 15—16). După socotinţa celor ce, 
în spoiala lor de credinţă, au născocit motivarea de a poseda bani, care 
şi aceştia din Tesalonic vor fi mai fericiţi decît Apostolul, fiindcă s-au 
găsit la ei bunuri, din care să-i fi împărţit şi lui 199 ? Numai un nebun 
ar cuteza să spună aşa. 

199. Cei care interpretează fals învăţătura ta «e mai fericit a da decit a primi», 
din cap. 16. 

18. De aceea, dacă vrem să ascultăm de preceptul evanghelic şi să 
fim imitatorii Apostolului şi ai întregii Biserici primare, sau ai Părin¬ 
ţilor, care în vremile noastre sînt urmaşii virtuţilor şi desăvîrşirii aces¬ 
tora, să nu ne împăcăm nici noi cu propriile noastre judecăţi, făgăduin- 
du-ne desăvîrşirea evanghelică după această călduţă şi nenorocită stare 
de credinţă. Dimpotrivă, mergînd pe urmele acestora, să căutăm a nu ne 
mai amăgi singuri, ci să tindem spre o aşa disciplină şi regulă de vie¬ 
ţuire în mînăstire, incit, rupîndu-ne cu adevărat de această lume, să nu 
mai păstrăm, sub imboldul necredinţei, nimic din cele ce am dispre¬ 
ţuit 200 . Hrana zilnică rămîne să ne-o agonisim prin munca noastră, 
nu cu banii puşi deoparte. 

19. Ne stau în faţă cuvintele Sfîntului Vasile, episcopul Cesareei, 
spus unui oarecare Syncletius, despre a cărui credinţă amorţită am 
mai vorbit. Deşi el declara că a renunţat la această lume, totuşi şi-a 
păstrat o parte din bunurile sale, refuzînd să se întreţină din munca 
braţelor şi să ajungă la adevărata umilinţă prin sărăcie, prin istovirea 
trupului şi spunere. «Şi pe senatorul Syncletius l-ai pierdut, i-a zis el, 
şi nici pe monah nu l-ai aflat » m . 

20. Prin urmare, dacă dorim să ne întrecem după regulă, în luptele 
duhului, să alungăm din inimă şi acest duşman primejdios, care, pe cit 
de uşor poate fi biruit, pe atît de ruşinos şi deplin de ocară este a fi 
birut de el. A fi striviţi de unul puternic, oricîtă durere este în umilire, 
şi geamăt în durerea victoriei, totuşi înseamnă şi o oarecare consolare 
pentru cei învinşi de un adversar robust. însă dimpotrivă, dacă duşma¬ 
nul este prizărit şi înfruntarea fără vlagă, dincolo de durerea umilirii, 
învinsul este cufundat într-o mai înjositoare ruşine şi într-o ocară mai 
grea chiar decît paguba suferită. 

21. O biruinţă desăvîrşită şi un triumf definitiv va dobîndi monahul, 
a cărui conştiinţă nu va fi pîngărită, precum se spune, nici chiar de o 
para. Căci cel atras de o sumă, oricît de mică, odată ce lăcomia a prins 
rădăcini în inima lui, nU-i posibil să nu se aprindă mai departe de 
văpaia unei dorinţi şi mai mari. Ostaşul lui Hristos va fi biruitor, şi 
chiar ferit şi la adăpost de orice asalt al lăcomiei, atîta timp cit duhul 
cel rău nu va fi semănat în inima lui porniri spre această patimă. De 

200. în Patericul tradus în româneşte citim la litera A (Antonie, 20): «Oarecari 
fraţi s-au dus de la Schit la Avva Antonie şi intrînd într-o corabie să meargă la el, 
5U aflat pe un bătrîn carele şi el voia să meargă la el, dar nu-1 cunoşteau fraţii... 
îi după ce au venit la Avva, le-a zis lor (Antonie): Bună tovărăşie aţi avut pre 
bâtrînul acesta. A zis şi bătrînului: Buni fraţi ai aflat cu tine, Avvo. Zis-a bătrînul: 
Buni sînt cu adevărat dar ograda (curtea) lor n-are uşă şi cel ce voieşte intră în 
rrajd şi dezleagă asinul. Iar aceasta zicea, însemnînd că cele ce vin în gura lor, 
r :elea grăiesc». (Deci este învăţătura obişnuită a «Apophthegmelor Părinţilor»). 

201. Şi acest episod se găseşte în « Apophthegme ...». 

aceea, oricît de atenţi trebuie să fim în general la capul şarpelui, chiar 
în toate felurile de păcate, aici însă mai ales se cuvine o veghe şi mai 
trează (Geneză 3, 15). Odată pătruns în inimă, hrănindu-se din propria-i 
substanţă, va stîrni incendii mai aprinse. Pentru aceasta trebuie nu 
numai să ne ferim de a fi în stăpînirea unor sume de bani, dar chiar şi 
dorinţa după ei s-o alungăm cu totul din suflet. Căci trebuie evitate nu 
atît efectele lăcomiei de bani, cît mai ales stîrpită din rădăcini patima 
de bani; nu ne va fi de nici un folos a nu avea bani, dacă dorinţa de 
a-i avea stăruie în noi. 

22. Chiar fără a avea bani, poate suferi cineva de boala lăcomiei de 
avere şi să nu-i aducă nici un folos sărăcia, dacă n-a fost în stare să-şi 
stirpească această patimă, complăcîndu-se în lipsă, nu ca urmare a 
virtuţii, ci constrîngîndu-se cu durerea inimii să poarte povara la care 
e obligat. Aşa cum declară cuvîntul evanghelic, că pot fi în păcatul 
desfrînării chiar cei cu trupul nepîngărit, tot astfel, după simţământul 
şi mintea, lor, pot fi osîndiţi la un loc cu cei avari chiar cei foarte lipsiţi 
de bani (Matei 5, 29) : căci le-a lipsit acestora prilejul de agonisire, nu 
şi pofta, a cărei alungare dă în mod obişnuit mai mult drept la cunună 
înaintea lui Dumnezeu, decît constrângerea. Deci să ne silim să nu se 
risipească în van cîştigul ostenelilor noastre. Căci este un lucru dureros 
să înduri urmările sărăciei şi lipsurilor şi să pierzi roada atîtor stră¬ 
danii din vina unei voinţe bolnave. 

23. Vrei să afli cît de primejdioase şi nimicitoare lăstare dă 
această patimă, spre pieirea cui le-a lăsat să răsară, şi cum se dezvoltă 
într-un frunziş de tot felul de vicii, dacă nu va fi stîrpită din rădăcini ? 
Uită-te la Iuda, cel socotit în numărul apostolilor, cum l-a dus la 
pierzanie cu otrava lui acest şarpe, al cărui cap n-a vrut să-l stri¬ 
vească la vreme. Prins în plasa lăcomiei, într-o cît de adîncă prăpastie 
l-a împins, de l-a convins să vîndă pe Răscumpărătorul lumii şi 
Mântuitorul neamului omenesc, cu treizeci de arginţi ! Acesta n-ar fi 
alunecat niciodată pînă la o atît de josnică trădare, dacă nu s-ar fi 
molipsit de boala patimii de bani, şi nu s-ar fi obişnuit să-şi însuşească 
pungile încredinţate lui (Ioan 12, 61). 

24. Este o pildă destul de clară şi înfricoşătoare a puterii tiranice, 
care, cum am mai spus, odată ce a robit sufletul cuiva, nu-i mai în¬ 
găduie să respecte nici o regulă a onestităţii şi nu se simte sătul cu 
nici un cîştig, oricît de mult ar agonisi. Căci nu prin bogăţii, ci prin 
sărăcie, i se pune capăt acestei patimi dezlănţuite. în sfîrşit, după ce 
Iuda a primit pungile destinate ajutorării săracilor, lăsate în seama lui, 
ca doar, săturîndu-se în fine de belşugul banilor, să-şi pună frîu patimii 
lui aprinse, atîta bănet i-a învăpăiat inima de o sete şi mai arzătoare 





DUHUL IUBIRII DE ARGINT 


209 


pînă într-atît, încât nu ,se mai mulţumii să sustragă pe ascuns pungile, 
ci ajunse să-L vândă pe Domnul. Acestei patimi dezlănţuite nu-i mai 
ajunge nici grămada tuturor bogăţiilor. 

25. în sfîrşit, cel dinţii dintre apostoli, lămurit de aceste pilde şi 
ştiind, că, cel ce posedă ceva, nu-şi poate pune frîu lăcomiei de a avea 
mai mult, iar înăbuşirea acesteia nu depinde de o sumă mai mică sau 
mai mare, ci numai de virtutea sărăciei, pedepseşte cu moartea pe 
Anania şi Satira, despre care aţn. pomenit mai sus 7fn , fiindcă îşi puse¬ 
seră deoparte ceva din avutul lor. Iuda s-a dat morţii de bună voie, 
pentru păcatul trădării Domnului, iar aceştia au primit moartea pentru 
minciună, izvorâtă tot din lăcomie. Şi în această privinţă, cită asemă¬ 
nare între vinovăţie şi pedeapsă! Lăcomia îl duce la trădare pe primul 
şi la înşelăciune pe ceilalţi. Acolo este trădat adevărul, aici se sădeşte 
crima minciunii. Deşi urmările faptelor lor par în adevăr deosebite, 
totuşi, în ambele cazuri, sfîrşitul este acelaşi. Primul, fugind de sărăcie, 
dorea să cîştige ceea ce lepadase ceilalţi, de frica tot a sărăciei, în¬ 
cearcă să reţină ceva din ce trebuiau să dea cu credinţă Apostolilor, 
sau să împartă în întregime fraţilor: în ambele cazuri, urmează 
osîndirea la moarte, amândouă lăstărind din aceeaşi crimă : - lăcomia 
de bani. 

De aceea, dacă împotriva unora, care, nestăpâniţi de dorinţa de 
agoniseală, n-au umblat după bunurile altora, ci, încercând să le cruţe 
pe cele proprii, au ascuns o parte din ele, s-a pronunţat o atît de aspră 
sentinţă, la ce trebuie să se aştepte cei ce doresc să strîngă bani ne- 
maiavuţi nicicând, şi, simulând sărăcie în faţa oamenilor, prin înclina¬ 
rea lor spre lăcomie, sînt găsiţi bogaţi înaintea lui Dumnezeu ? 

26. Aceştia, asemănîndu-se cu Ghiezi (IV Regi 5, 27), sînt aflaţi 
leproşi la duh şi minte, ca cei care, poftind după banii fără valoare ai 
acestei lumi, s-au molipsit de boala necurată a leprei. Această pildă 
clară ne arată că, orice suflet atins de patima lăcomiei de bani, se 
acoperă de lepra spirituală a viciilor şi este socotit întinat în faţa lui 
Dumnezeu printr-un veşnic blestem. 

27. Prin urmare, dacă din dorinţa desăvârşirii, lăsînd toate, ai urmat 
lui Hristos, Care-ţi spune : « Du-te, vinde averea ta şi o dă săracilor şi 
vei avea comoară în cer şi vino şi urmează-Mi» (Matei 19, 21), de ce, 
punînd mîna pe plug, te uiţi îndărăt, pentru ca, prin acelaşi glas al 
Domnului, să fii declarat nepotrivit pentru împărăţia cerurilor (Luca 
9, 62) ? De ce, aşezat pe acoperişul slujirii Evangheliei, te cobori să mai 
iei din casa ta ceva din cele ce, fireşte, ai dispreţuit mai înainte ? 

202. V. supra, 14, 2. Anania şi Safira sînt greu osîndiţi de Sfîntul Casian în 
« Convorbirea duhovnicească » a XVIII-a, VII, 2. 

'.4 — Sfîntul Ioan Casian 

Odată stabilit în ogorul şi în lucrarea virtuţilor, de ce te reîntorc! 
căutînd să te încarci cu avutul, de care te-ai despuiat la plecare ? 
Dacă, dimpotrivă, îndurînd sărăcie, n-ai avut nimic de părăsit, cu mult 
mai puţin eşti obligat să agoniseşti ceea ce nici mai înainte n-ai 
posedat. Negreşit, printr-o binefacere a Domnului ai fost pregătit astfel 
să alergi mai slobod spre El, nefiind împiedicat de lanţurile nici unei 
bogăţii. Totuşi, nici un sărac să nu se întristeze de asta, căci nu-i om 
care să n-aibă ce părăsi. Oricine şi-a stîrpit din rădăcină orice dorinţă 
de a poseda ceva, a renunţat la toate bunurile lumii. 

28. Deci, biruinţa desăvîrşită asupra patimii de bani este a nu în¬ 
gădui să stăruie în inima noastră nici cea mai slabă flăcăruie pentru o 
oricît de neînsemnată para, ştiind neîndoios că mai tîrziu nu vom ii 
în stare să stingem focul stîrnit în noi nici de cea mai mică scînteie. 

29. Nu vom putea păstra neatinsă această virtute, decît numai 
rămînînd în mînăstire, unde, «avînd hrană şi îmbrăcăminte, vom ii 
mulţumiţi cu atît», după cuvîntul Apostolului (I Tim. 6, 8). 

- 30. Păstrînd deci vie în noi amintirea condamnării lui Anania şi a 
Safirei (Fapte 5, 5), să ne înfricoşăm a mai păstra ceva din ce-am făgă¬ 
duit să părăsim cu totul Ia plecarea din lume. Să ne temem şi de întîm- 
plarea lui Ghiezi (IV Regi 5, 27), care pentru lăcomia de bani este 
pedepsit cu chinul necurmat al leprei, ferindu-ne să agonisim banii pe 
care, dealtfel, nici mai înainte nu-i aveam. La fel, îngrozindu-ne de 
pedeapsa şi sfîrşitul lui Iuda (Matei 27, 5), să ne păzim din răsputeri de 
a mai recîştiga banii de care ne-am lepădat odată. Pentru toate acestea, 
gîndindu-ne la condiţia naturii noastre fragile şi trecătoare, să fim cu 
mintea trează, ca nu cumva ziua Domnului venind pe neaşteptate, ca 
«un fur» (II Tes. 5, 4), să găsească conştiinţa noastră pătată chiar de un 
singur obol. Dacă toate roadele renunţării noastre la lume ajung zadar¬ 
nice, ne va putea fi adresat şi nouă acel cuvînit spus bogatului din 
Evanghelie, prin glasul Domnului : <Nebune, în această noapte, voi 
cere de la tine sufletul■ tău, şi cele ce ai pregătit ale cui vor fi ?» (Luca 
12, 20). Chiar fără sa ne gîndim deloc la ziua de mîine să nu îngăduim 
niciodată să fim dezrădăcinaţi din mînăstire. 

31. Acest lucru, în nici un chip nu ne este admis să-l savîrşim, dar 
nici să mai rămînem sub rînduiala mînăstirii, dacă nu vom pune mai 
întîi pe o temelie puternică virtutea răbdării, care nu izvorăşte din 
nimic altceva, decît din umilinţă, care nu este în stare să aducă supă¬ 
rare nimănui, şi îndură cu mărinimie orice jignire venită lui de la alţii. 

1) Al patrulea război îl avem de dat 
împotriva păcatului mîniei, cu toate re¬ 
lele cărora le dă naştere această patimă. 

2) Despre cei ce spun că mînia nu este 
vătămătoare dacă ne mîniem împotriva 
celor ce păcătuiesc, de vreme ce se spu¬ 
ne că Dumnezeu însuşi se minte. 

3) Despre însuşirile atribuite persoanei 
lui Dumnezeu, după obişnuinţa naturii 
noastre. 

4) Cum trebuie să înţelegem cele ce 
citim că lui Dumnezeu Cel veşnic şi fără 
trup Ii sînt atribuite simţăminte şi mă¬ 
dulare omeneşti. 

5) Cîtă. blîndeţe i se cuvine monahului. 

6} Despre înverşunarea dreaptă sau ne¬ 
dreaptă a monahului. 

7) La ce numai ne este folositoare 
mînia. 

8) După ce pilde ale fericitului David 
ne este îngăduită mînia pentru urmările 
ei sănătoase. 

9) Despre mînia care trebuie admisă 
împotriva noastră înşine. 

10) Despre soarele care se spune să 
nu apună peste mînia noastră. 

11) Despre cei a căror mînie nici chiar 
!a apusul soarelui nu-şi află potolire. 


12) Supărarea sau mînia să şi-o curme 
fiecare în momentul cînd i se împlineşte 
ceea ce doreşte. 

13) Nici chiar mînia de o clipă nu-i 
îngăduit să fie păstrată. 

14) Despre reîmpăcarea cu fratele. 

15) Chiar Legea Veche opreşte nu nu¬ 
mai să pui la lucrare mînia, dar chiar s-o 
gîndeşti. 

16) Zadarnică este retragerea din lume 
a acelora, care nu se dau înapoi de la 
relele apucături. 

17) Liniştea inimii noastre nu trebuie să 
depindă de vrerea altuia, ci de puterea 
noastră. 

18) Minaţi de ce dorinţă trebuie să că¬ 
utăm pustiul şi ce fel de oameni să ple¬ 
ce acolo. 

19) Cu ce trebuie comparaţi cei care 
doar atunci sînt calmi, cînd nu-i supără 
nimeni. 

20) Despre înăbuşirea mîniei conform 
Evangheliei. 

21) Dacă la cele scrise în Evanghelie: 
«Oricine se mînie împotriva fratelui său», 
trebuie acceptat adaosul «fdrd motiv». 

22) Leacurile cu care putem dezrădă¬ 
cina mînia din inimile noastre. 





1. A patra luptă o avem de dat împotriva mîniei, care trebuie 
alungată cu totul din suflet, pentru otrava ei ucigătoare. Cît timp stăruie 
în inimi, orbindu-ne mintea cu vătămătoarele ei întunecimi, nu vom 
putea ajunge nici să judecăm cu dreaptă chibzuinţă, nici să ne bucurăm 
de văzul unei sublime contemplaţii şi nici să dăm sfaturi înţelepte 
altora. Nici părtaşi la viaţa adevărată şi păstrători statornici ai dreptăţii 

nu vom mai rămîne, dar să mai încapă în noi lumina duhului şi a ade¬ 
vărului ! Căci zice Scriptura : «Turburatu-s-a de mînie ochiul meu» 
(Ps. 30, 9). Nici parte de adevărata înţelepciune nu vom avea, chiar 
de am trece de înţelepţi în ochii tuturora, « Pentru că mînia sălăşluieşte 
în sînul celor nebuni» (Eccl. 7, 8), dar nici viaţă fără de moarte nu 
vom putea dobîndi, oricît de prevăzători s-ar părea că sîntem judecaţi 
de oameni : «Căci mînia îi pierde chiar pe cei prevăzători» (Pilde 15, 
1). Nu vom fi în stare să păstrăm nici cîrma dreptăţii ajutaţi de un 
ascuţit discernămînt al minţii, oricît de desăvîrşiţi şi vrednici de respect 
am fi socotiţi de toată lumea : «Căci mînia omului nu lucrează dreptatea 
lui Dumnezeu» (Iacob 1, 20). Nici cinstea gravă, pe care o întîlnim de¬ 
seori chiar la oamenii acestui veac, n-o putem în nici un chip cîştiga, 
oricît de nobili şi cinstiţi am fi prin privilegiul naşterii, «căci bărbatul 
mînios este necinstit» (Pilde 11, 25). Nici la un sfat înţelept nu vpm fi 
în stare să ne ridicăm vreodată, oricît de severi şi plini de adîncă 
ştiinţă am părea, fiindcă «cel iute la mînie săvîrşeşte nebunii» (Pilde 
14, 7). Nici la adăpost de turburări primejdioase şi feriţi de păcate nu 
vom putea fi, chiar dacă nici o nelinişte nu ne vine din partea altora, 
fiindcă «un om mînios aţîţă cearta, şi cel aprig săvîrşeşte multe 

păcate» (Pilde 29, 12). 

2. Am auzit pe unii care, încercînd să aducă îndreptăţire acestei 
foarte primejdioase boli sufleteşti, se grăbesc să-i micşoreze vina, 
printr-o neîngăduită interpretare a Scripturilor. De pildă, susţin că nu 
este greşit a ne mînia pe fraţii care cad în vreo greşeală, de vreme ce 
se spune că chiar Dumnezeu se.înfurie şi se mînie, fie împotriva celor 
ce nu vor să-L ştie, fie contra celor care, cunoscîndu-L, îl dispreţuiesc, 
cum este acel pasaj : «Şi S-a aprins de mînie Domnul împotriva poporului 
Său » (Ps. 105, 40), sau cînd se roagă profetul, zicînd : «Doamne, nu cu 
mînia Ta să mă mustri pe mine, nici cu urgia Ta să mă cerţi» (Ps. 6, 1). 
Ei nu înţeleg că, vrînd să li se îngăduie oamenilor o aşa boală ucigă¬ 
toare, aduc nemărginirii divine şi fîntînii întregii curăţii jignirea unei 
patimi trupeşti 203 . 

3. Dacă într-adevăr, cele ce se spun despre Dumnezeu trebuiesc 
luate în însemnarea lor trupească şi strimtă, adică după literă, deci şi 
doarme, cînd se spune : «Deşteaptă-Te, pentru ce dormi, Doamne ?» 
(Ps. 43, 25). Tot asemenea se zice despre El: «Iată, nu va dormita şi nici 
nu va adormi Cel ce păzeşte pe Israel» (Ps. 120, 4), şi stă în picioare 
şi se aşează, cînd zice : «Cerul este scaunul Meu şi pământul aşternutul 

203. In «Introducere» am amintit osîndirea antropomorfiştilor monahi de Patriar¬ 
hul Teofil al Alexandriei, care a condamnat şi urmărit şi pe origenişti. Sfîntul Casian 
aprofundează problema în «Conv. duhovn.» X, II, III. 

picioarelor Mele» (Isaia 66, 1), care c măsoară cerul cu palma şi pămintul 
îl cuprinde în pumnul Lui» (Isaia 40, 12), şi se îmbată cu vin, cînd se 
zice : «Şi S-a deşteptat Domnul, ca cel ce doarme, ca un viteaz ameţit 
de vin» (Ps. 77, 71). «Cel ce singur are nemurirea şi locuieşte întru 
lumina cea neapropiată» (I Tim. 6, 16). Trec peste necunoaşterea şi 
uitarea, pe care le întîlnim deseori presărate în Sfintele Scripturi, cînd 
se face menţiune despre El, ca de pildă înfăţişarea membrelor, care sânt 
prezentate ca cele ale unei fiinţe cu chip şi alcătuire omenească,, deci 
cu păr, cap, nări, ochi şi faţă, mîini şi braţe, degete, pîntece şi picioare. 
Dacă am vrea să le admitem pe acestea luate în sensul mărginit al 
literei, va trebui să se considere că Dumnezeu este alcătuit din membre 
cu înfăţişare trupească, afirmaţie nelegiuită, de care trebuie să ne ţinem 
departe. 

4. Prin urmare, aşa cum nu pot fi interpretate asemenea expresii 
după literă 204 , fără a săvîrşi un grozav sacrilegiu faţă de Cel pe care 
autoritatea Sfintelor Scripturi ni-L înfăţişează ca nevăzfit, de negrăit, 
necuprins, mai presus de minte, nepătruns, simplu şi fără alcătuire, tot 
aşa şi tulburarea furiei sau a mâniei nu i se poate alătura acelei naturi 
veşnice, fără a comite o mare blasfemie. Printr-o imagine de acest fel, 
a membrelor, trebuie să înţelegem însuşirile mai presus de fire ale lui 
Dumnezeu şi nemărginitele Lui lucrări, care nu se pot face înţelese decât 
prin aceste numiri obişnuite ale membrelor. 

De pildă, în imaginea gurii, trebuie să recunoaştem cuvîntul Lui, 
care se adresează de obicei cu blîndeţe simţirilor tainice ale sufletului 
nostru, sau cel care a vorbit la fel părinţilor noştri şi profeţilor. în cea 
a ochilor, vom putea cunoaşte nemărginirea privirii Sale, care vede şi 
cercetează toate, fără a-i scăpa nimic din cele ce săvârşim, şi ce va tre¬ 
bui să săvârşim sau gândim. In menţionarea mîinilor, vom recunoaşte 
înţelepciunea şi lucrarea prin care El însuşi este şi Creatorul şi Ziditorul 
a toată făptura. Şi braţul este semnul puterii şi cârmuirii, prin care pe 
toate le sprijină, le stăpîneşte şi le diriguie şi, ca să trec sub tăcere 
celelate, părul alb ce altceva poate arăta decît adînca existenţă şi ne¬ 
mărginire în timp a divinităţii, care, fără de început şi mai înainte de 
vreme, este mai presus de toată zidirea. 

Tot aşa, cînd citim despre mînia sau furia lui Dumnezeu, nu trebuie 
să înţelegem (wpoicap&s , adică după josnica patimă' omenească, ci 
într-un chip demn de Dumnezeu, care-i străin de orice patimă în felul 
acesta, II putem considera drept judecătorul şi osînditorul tuturor 

204. Sfîntul Casian dezvoltă în «Convorbiri duhovniceşti » mai ales în a VUI-a, 
III—V şi în a XIV, XI, şi în «Aşezăminlele mănăstireşti» IV, 34, metoda interpretării 
Sf. Scripturi după Şcoala alexandrină. 

faptelor rele din această lume şi, luîndu-ne după înţelesul acestor 
cuvinte, să ne temem de înfricoşătorul platnic al faptelor noastre, şi să 
nu îndrăznim a admite ceva împotriva vrerii Lui. 

Intr-adevăr, omul întotdeauna s-a temut de cei despre care ştie 
că se mînie, şi de aceea se fereşte să-i supere. Aşa, în faţa unor foarte 
drepţi judecători, de obicei se tem de mînia lor pedepsitoare cei a căror 
conştiinţă este apăsată de vreo vinovăţie, şl asta, nu pentru că s-ar afla 
vreo pornire de răzbunare în sufletele celor care au să dea o sentinţă 
dreaptă, ci pentru că acesta este sentimentul ce-1 încearcă cei ce se 
tem chiar în faţa celui ce aplică legile, după o examinare şi cumpănire 
dreaptă. Oricît de mari ar fi blîndeţea şi bunătatea cu care este făcută 
judecata, ea este socotită ca izvorînd dintr-o grea şi foarte pornită mînie 
de către cei ce au trebuit să fie supuşi din vina lor osîndei. 

Ar fi lungă înşirarea şi nepotrivită cu scopul lucrării, dacă am sta 
să lămurim toate cîte s-au spus în sens figurat în Scripturi despre 
Dumnezeu asemuit cu făptura omenească. Pentru trebuinţa de acum, ar 
fi cam de ajuns cele ce am spus despre patima mîniei, pentru ca nimeni 
să nu-şi mai tragă prilej de boală şi moarte veşnică tocmai de acolo, 
unde se caută sfinţenie şi nemurire, tămăduirea vieţii şi mîntuirea. 

5. Prin urmare, monahul, care tinde spre desăvîrşire şi doreşte să 
se lupte după regulă în războiul duhului, să se ţină departe de orice 
păcat al mîniei şi furiei, şi să asculte ce-1 învaţă pe el calitatea de vas 
ales: «Orice mînie şi izbucnire şi defăimare să piară de la voi îm¬ 
preună cu orice răutate!» (Efes. 4, 31). Cînd zice: «Toată mînia să 
piară de la voi» nu exclude pe vreuna, ca fiind trebuitoare şi folosi¬ 
toare. Şi dacă trebuie să-l vindece pe fratele, care a păcătuit, s-o facă 
în aşa fel, încît, preocupîndu-se să-i aducă tămăduire unuia, care 
suferă, poate de o mai uşoară fierbinţeală, să nu se prăvălească chiar el 
din cauza mîniei lui aprige în boala mai cumplită a orbirii. Se cuvine 
neapărat ca, cel ce vrea, să vindece suferinţa altuia, să rămînă sănătos 
şi ferit de orice slăbiciune, ca să nu i se aplice şi lui acel cuvînt al 
Evangheliei : «Doctore., vindecâ-te pe tine însuţi mai întîi» (Luca 4, 
23), căci văzînd paiul din ochiul fratelui, nu vede bîrna din ochiul său 
şi cum va vedea să scoată paiul din ochiul fratelui cel care în ochiul 
lui are o bîrnă ? 

6. Pornirea de mînie aprinzîndu-se din orice motiv, întunecă ochii 
minţii, căci, vîrîndu-li-se în ei «bîrna» ucigătoare a unei boli mai grele, 
nu le îngăduie să mai vadă soarele dreptăţii. Nu interesează dacă se 
pune peste ochi o foaie de aur, de plumb, sau de orice metal: valoarea 
metalului nu aduce cu sine nici o deosebire în felul orbirii. 

7. Negreşit avem sădită în noi mînia spre o destul de bună slujire, 
la care este folositor şi sănătos să recurgem numai atunci cînd fierbem 
de mînie împotriva pornirilor ticăloase ale inimii noastre şi ne indig¬ 
năm că cele, de care ne ruşinăm a le face, sau vorbi în faţa oamenilor, 
s-au furişat în ascunzişurile inimii noastre. Fireşte, prezenţa îngerilor 
şi a lui Dumnezeu însuşi, care pătrunde cu vederea pretutindeni şi în 
toate, şi căruia nu-i pot rămîne ascunse în nici un chip tainele conştiin¬ 
ţei noastre, ne cutremură de spaimă. 

8. Tot astfel, ne aduce bună slujire, cînd ne pornim împotriva 
mîniei însăşi, care s-a furişat în noi contra fratelui şi alungăm întîi toate 
îmboldirile ei ucigaşe, fără a-i îngădui să aibă lăcaş în adîncul inimii 
noastre. La fel ne învaţă să ne mîniem chiar profetul, care o alungase 
într-atît din simţurile lui, incit nici propriilor lui duşmani, încredinţaţi 
spre răzbunare de Dumnezeu, n-a voit să le răspundă după legea 
talionului, zicîndu-le : «Mrniaţi-vă, dar nu greşiţi» (Efes. 4, 26). Căci 
la dorinţa lui de a bea apă din fîntîna Bethleemului, nişte bărbaţi viteji 
i-au adus-o trecînd prin mijlocul cetelor duşmane. Primind vasul, îl 
vărsă îndată pe pămînt şi stinse cu mînie patima poftei ce-1 îmbiase. 
«Să mă ferească Dumnezeu să fac una ca asta» zise el « Acesta nu-i oare 
sîngele oamenilor, care şi-au pus viaţa în primejdie ?» (II Regi 23, 17), 
si închină apa drept libaţie Domnului, ca să nu-şi împlinească pofta 
pătimaşă. La fel, cînd Şimei arunca cu pietre asupra regelui David, 
şi îl blestema în auzul său, în faţa tuturor, Abisai, fiul lui Ţeruiei, că¬ 
petenia armatei, voi să-i taie capul, ca să răzbune ocările aduse regelui. 
Fericitul David, mişcat de o sfîntă mînie împotriva acestui crud în¬ 
demn, şi-a păstrat cu neclintită blîndeţe frîna umilinţei şi tăria 
răbdării «.Fiii Ţeruiei, zise el, ce ne priveşte aceasta pe mine şi pe 
voi ? Lăsaţi-1 să blesteme : Domnul i-a poruncit să blesteme pe David. 
Cine, deci, poate să-i zică «De ce faci tu aşa?» fată, dacă fiul meu, 
care a ieşit din coapsele mele, caută sufletul meu, cu atît mai vîrtos 
fiu! unui veniaminean. Lăsaţi-1 să blesteme, că Domnul i-a poruncit. 
Poate va căuta Domnul la umilirea mea, şi-mi va răsplăti cu bine 
centru acest blestem al lui de azi» (II Regi 16, 10 —12). 

9. Prin urmare, ni se porunceşte să ne mîniem cu folos împotriva 
noastră înşine, şi împotriva îmboldirilor ticăloase ce se stîrnesc în 
noi, şi să nu greşim împingîndu-le pe astea spre fapte vătămătoare. în 
sfîrşit, acelaşi sens îl lămureşte mai deplin versetul următor : «De cele 
ce ziceţi în inimile voastre, căiţi-vă în aşternuturile voastre!» (Ps. 
4. 5), adică tot ce gândiţi în inimile voastre sub năvala neaşteptată a 
îmboldirilor ticăloase, îndreptaţi şi lecuiţi prin cumpănită chibzuinţă, 
si alungaţi, printr-o foarte fierbinte căinţă, toată izbucnirea furiei pă- 

timaşe, ca şi cum aţi fi gata de culcare. In sfîrşit, fericitul Apostol, 
folosindu-se de mărturia aceluiaşi verset, după ce a zis : «Mîniaţi-vă, 
dar nu greşiţi», adaugă îndată : «Soarele să nu apună peste mînia 
voastră, nici să daţi loc diavolului» (Efes. 4, 26-— 27), Dacă este vă¬ 
tămător să apună soarele peste mînia noastră şi dacă, mîniindu-ne, 
dăm îndată loc în inima noastră diavolului, cum ne-a dat poruncă 
mai sus să ne mîniem, zicînd : «Mîniaţi-vă, dar nu greşiţi» ? Oare nu 
este limpede că acest lucru, adică, mîniaţi-vă împotriva viciilor şi 
furiei voastre, ca nu cumva voi, închizînd ochii, soarele dreptăţii, 
Iisus, din cauza mîniilor voastre, să,înceapă să apună peste minţile 
voastre întunecate şi, plecînd El, să faceţi loc în inimile voastre dia¬ 
volului ? 

10. Despre acest soare aminteşte în mod vădit Dumnezeu, prin 
profet, cînd zice': «Celor ce se tem de numele Meu, le va răsări 
soarele dreptăţii şi sănătate in aripile lor» (Mal. 4, 2). însă pentru cei 
păcătoşi, pentru falşii profeţi şi pentru cei ce cad în patima mîniei, se 
spune că acest soare apune la amiază, după vorba profetului: « Soarele 
va apune pentru ei In miezul zilei» (Amos 8, 9). Sau cel puţin, după 
sensul figurat, spiritul, adică, voBc, sau raţiunea, care pe drept 
cuvînt este numită soare, deoarece luminează toate gândurile şi ascun¬ 
zişurile inimii, nu trebuie stinsă de patima mîniei. Apunînd raţiunea, 
întunericul patimilor şi diavolul, autorul acestora, ar pune stăpînire pe 
întreaga simţire a inimii noastre şi cufundîndu-ne într-o neagră mînie, 
ca într-o noapte oarbă, n-am mai şti ce să facem. Am prezentat într-o 
expunere poate mai largă acest pasaj al Apostolului, cu sensul pe care 
ni l-au lăsat învăţăturile bătrînilor, dar am făcut-o fiindcă era nevoie să 
se ştie ce gîndeau ei despre mînie. Respectând în totul cuvîntul Evan¬ 
gheliei : «Oricine se mînie pe fratele său, vrednic va fi de osîndâ» 
(Matei 5, 22), ei nu admit nici pentru o clipă să pătrundă această mînie 
în inima noastră. Cbia-r dacă ar fi îngăduit să te miînii pînă la 
apusul soarelui, totuşi furia să-şi afle saţiu şi mînia răzbunării să-şi 
înmoaie pornirea vătămătoare mai înainte ca soarele să pornească spre 
culcare. 

11. însă ce trebuie să mai spun de unii, despre care nu pot nici 
chiar vorbi fără să roşesc eu însumi, a căror înverşunare nici la apusul 
soarelui nu-şi află potolire, ci şi-o prelungesc timp de multe zile ? O 
ură ascunsa îi roade împotriva celor pe care le-a căşunat şi, oricât ar 
tăgădui-o prin vorbe, o dovedesc prin fapte cît sînt de copleşiţi de ea. 
Nici nu li se mai adresează cu grai blând, dar să mai stea de vorbă cu 
obişnuita bunătate : şi cu toate astea socotesc că nu săvîrşesc nici un 
păcat dacă pornirea lor nu caută răzbunare. Totuşi, dacă din lipsă de 

:uraj ori, sigur, din neputinţă n-o dau pe faţă şi n-o pun în lucrare, 
itunci, întorcînd otrava mîniei asupra lor înşişi, spre propria pierzanie, 
3 clocesc mulţi în inimi şi o rumegă pe tăcute în ei; în loc să alunge 
îndată otrava supărării prin puterea virtuţii, ei o mistuiesc zi de zi, ce 
:u timpul se înmoaie. 

12. Ca şi cum n-ar fi tocmai acesta sfîrşitul oricărei porniri de răz¬ 
bunare şi nu şi-ar fi satisfăcut din plin propria-i furie sau supărare, în 
momentul cînd şi-a împlinit, sub imboldul mîniei, ceea ce îi stătea pe 
inimă. Nu fac aşa, se ştie, cei ce-şi înăbuşă pornirile, nu sub imboldul 
blîndeţii, ci din neputinţa răzbunării şi, neavînd ce le face altceva 
celor pe care sînt mîniaţi, nu le mai vorbesc cu bunăvoinţa de altădată. 
Ca şi cum mînia trebuie oprită doar de la faptă, şi nu mai degrabă alun¬ 
gată din ascunzişurile inimii noastre, ca nu cumva, orbiţi de întuneci¬ 
mile ei să nu mai fim în stare să primim nici lumina unui sfat sănătos, 
nici a ştiinţei şi, drept urmare, să nu mai devenim templul Duhului 
Sfînt, dacă duhul cel rău şi-a găsit sălaş în noi 205 . Această mînie în¬ 
chisă în inimă poate să nu facă supărare oamenilor din jur, dar respinge 
strălucitoarea lumină a Duhului Sfînt, ca şi cum ar împinge-o în afară. 

13. Or, cum să îngăduie Domnul să păstrăm în noi mînia, fie chiar 
pentru o clipă. El, care nu admite să-i fie oferite nici măcar jertfele 
spirituale ale rugilor noastre, dacă ştim că cineva are vreun necaz pe 
noi ? «Deci, zice El, dacă-ţi vei aduce darul tău Ia altar şi acolo iţi vei 
aminti că tratele tău are ceva împotriva ta, lasă darul tău acolo, înaintea 
altarului şi mergi întîi şi împacă-te cu fratele tău, şi apoi venind, adu 
daru tău» (Matei 5, 23—24). De aceea, cum ne vom îngădui să 
păstrăm supărare împotriva fratelui, nu zic pe mai multe zile, dar nici 
chiar pînă la apusul soarelui, dacă nici măcar, cînd e supărat fratele pe 
noi, nu ne este îngăduit să adresăm rugăciuni Domnului ? Or, Apostolul 
ne învaţă : «Rugatf-vâ neîncetat» (I Tes. 5, 17) şi «în tot locul ridi- 
cînd mîini sfinte, fără mînie şi fără şovăire» (I Tim. 2, 3). Deci rămîne 
ca sau să nu ne mai rugăm, cît timp păstrăm în inimi o astfel de 
otravă, şi atunci ne facem vinovaţi de călcarea acestei porunci 
apostolice şi evanghelice, după care ni se cere să ne rugăm neîncetat 
şi în tot locul ,■ sau, dacă închizînd ochii la această interzicere, cute¬ 
zăm să-i înălţăm rugăciuni, să ţinem seamă că nu rugi îi adresăm 
Domnului, ci sfidarea noastră cu duh de răzvrătire. 

14. Şi fiindcă de cele mai multe ori noi le arătăm desconsiderare 
fraţilor pe care i-am jignit şi întristat, sau, cel puţin, privindu-i de 

205. Inhabitarea Sfîntului Duh în sufletul creştinului este des amintită de Sf. 
Casian în această operă, ca de pildă în V, 21, 4—5; VI, 15—2; VIII, 12; IX, 3, 2; 

XII. 26. 

sus, pretindem că nu noi ne facem vinovaţi de asta, doctorul sufletelor 
şi cunoscătorul celor ascunse din lăuntrul nostru a voit să înlăture 
cu totul orice prilej de mânie din inimile noastre. Astfel, el ne porun¬ 
ceşte nu numai să-i iertăm pe fraţii noştri care ne-au supărat, şi să ne 
împăcăm cu ei, alungind din minte toată jignirea sau întristarea pri¬ 
cinuită de ei, dar mai mult : dacă ştim că ei au vreo pornire dreaptă 
sau nedreaptă împotrivă-ne, la fel ne impune să lăsăm darul nostru, 
adică să întrerupem ruga şi să ne grăbim mai întîi a-i împăca. După 
ce le-am potolit mînia, putem înălţa nepătate darurile rugăciunilor 
noastre. Căci Domnul nostru, al tuturor oamenilor, nu-i împăcat să-i 
aducem o astfel de slujire prin care, ce-a dobîndit printr-unul să 
piardă prin celălalt stăpînit de supărare. Cel ce doreşte şi aşteaptă 
mîntuirea tuturor robilor săi suferă o pagubă la fel dacă a pierdut pe 
cineva. De aceea, dacă fratele are mînie împotriva noastră, rugăciu¬ 
nea ne va fi tot atfit de nefolositoare de parcă noi am păstra-o în sufle¬ 
tul umflat de indignare împotriva acestuia 206 . 

15. Dealtfel, nu este motiv să zăbovim prea mult timp asupra 
poruncilor evanghelice şi apostolice, cînd chiar Legea Veche, care 
pare să manifeste o oarecare indulgenţă, ne pune în vedere acelaşi 
lucru : «Să nu duşmăneşti, zice, pe fratele tău în inima ta» (Lev. 19, 
17), şi iarăşi: «Să n-ai ură asupra fiilor poporului tău» (Lev. 19, 18), 
şi tot aşa : « Drumurile celor ce-şi amintesc de fapta rea duc spre 
moarte» (Pilde 12, 28). Deci şi acolo observi că este îndepărtată rău¬ 
tatea nu numai de la faptă, dar chiar din gînd, odată ce se cere alun¬ 
gată cu totul ura şi răzbunarea pînă şi din minte, dar din inimă ? 

16. Uneori, biruiţi de orgoliu sau de lipsa de răbdare, nu vrem să 
ne îndreptăm purtările neaşezate şi neînţelepte şi ne plîngem că 
avem nevoie de singurătate, ca şi cînd acolo, nemaifiind nimeni care 
să ne tulbure, vom afla virtutea răbdării. Acoperindu-ne în acest fel 
lipsa noastră de zel, pretindem că nu din nerăbdarea noastră, ci din 
vina fraţilor izvorăsc’ cauzele supărărilor. Tot dînd pe alţii vina pro¬ 
priilor greşeli, nu vom putea ajunge niciodată la o adevărată răbdare 
şi desăvîrşire. 

17. Prin urmare, îndreptarea şi liniştea noastră deplină, nu trebuie 
să se bazeze pe o bunăvoinţă străină, ceea ce nu stă, dealtfel, în 
putinţa noastră, ci mai degrabă în tăria noastră. De asemenea, nici 
înăbuşirea mîiniei nu e bine să atîrne de desăvîrşirea morală a altuia, 
ci să coboare din forţa noastră spirituală, care se dobîndeşte nu prin 
răbdarea semenilor, ci prin propria noastră îndelungă răbdare. 

206. Aici, ca şi în III, 3, 3 şi III, 33, Sf. Casian accentuează universalitatea 
mîntuirii.i 

18. Mai mult: se cuvine să se îndrepte spre pustiu cei deplin 
curăţiţi de orice patimă. După ce s-au lepădat în obştea fraţilor de 
toate viciile, să pătrundă în pustiu, nu din nevoia de refugiu a unui 
neputincios, ci din dorinţa de a 'ajunge la contemplaţie divină, dus pe 
aripile unui văz mai sublim, ceea ce nu poate fi dobîndit decît în sin¬ 
gurătate şi doar de cei desăvîrşiţi. Negreşit, orice patimi nevindecate 
vom duce în pustiu, le vom simţi acoperite în noi şi nu sugrumate. 
Căci singurătatea, pe cît e în măsură să descuie poarta spre cea mai 
sublimă contemplaţie, celor ce şi-aU curăţat viaţa, iar prin vederea 
cea mai neîntinată să pătrundă la'cunoaşterea tainelor spirituale, tot 
aşa celor ce nu şi-au îndreptat-o îndeajuns, nu numai că le păstrează 
întregi patimile, dar chiar le sporeşte 207 . 

Cîte un om pare răbdător şi sfios pînă s-a întovărăşit cu cineva, 
dar, cum s-a ivit prilej de iritare, îl şi vezi revenit îndată la firea lui 
de mai înainte. Viciile ce stăteau ascunse au şi irUpt ca nişte cai fără 
zăbală, care, duipă o prea lungă odihnă, ţîşnesc năvalnic şi sălbatic 
din boxe la alergări, spre pieirea propriului vizitiu. Intr-adevăr, în- 
trerupînd legăturile noastre cu semenii, şi mai mult se aprind în noi 
patimile, dacă n-au fost sugrumate de mai înainte. Lenevia pe care o 
hrăneşte lipsa de griji, ne face să pierdem chiar şi umbra de răbdare, 
pe care părea să o avem pentru moment, cînd trăiam printre fraţi, din 
respect pentru ei şi pentru bunul nostru nume. 

19. Ca şi cînd toate neamurile de şerpi veninoşi şi de fiare n-ar 
continua să rămînă primejdioşi chiar cînd stau retraşi în vizuinile lor ; 
dacă deocamdată nu vatămă pe nimeni, nu înseamnă prin asta că nu 
sînt periculoşi, căci nu blîndeţea, ci izolarea lor îi face nevătămători. 

De îndată ce li s-a dat prilejul, veninul şi cruzimea ascunse în ele au 
si ieşit la iveală. De aceea, pentru cei ce caută desăvîrşirea, nu-i de 
ajuns să nu se mînie contra unui om. Mi-amintesc, cînd trăiam în 
oustie, cum mă mîniam împotriva condeiului, dacă scria prea gros sau 
prea subţire, sau împotriva cuţitului, dacă tocindu-i-se ascuţişul tăia 
greu cele de trebuinţă, ori împotriva cremenii, care, în graba cititului, 
dădea prea tîrziu scîntei. Nu-mi puteam alunga sau potoli tulburarea 
duhului, fără să scot vreun blestem, fie împotriva obiectelor fără de 
simţire, fie-chiar împotriva diavolului. De aceea, pentru a atinge 
desăvîrşirea, nu va fi de ajuns să lipsească oamenii, împotriva cărora 
să se aprindă mînia. Dacă nu vom dobîndi mai întîi virtutea răbdării, 
ea se poate porni chiar împotriva lucrurilor mute, căci, aflînd lăcaş în 

207. In « Convorbirea ...» a XlX-a, Sf. Casian dezvoltă această idee a nevoii ana¬ 
horetului de a se dezbăra de păcate pentru a putea trăi adevărata viaţă de înger 
în trup. , 

'n. „P 

inimile noastre, nu ne îngăduie nici să ne bucurăm de o continuă 
linişte, nici să fim la adăpost de alte patimi, Doar daqă am socoti că 
şi de aici am putea scoate un oarecare cîştig, printr-o lecuire a 
furiilor noastre, căci lucrurile neînsufleţite şi mute nu dau răspuns la 
blestemele noastre, şi nu stîrnesc la o pornire mai înverşunată nestă- 
pînirea noastră ! 

20. De aceea, dacă rîvnim să ajungem la acea înaltă răsplată 
divină, despre care se spune : «Fericiţi cei curaţi cu inima, căci aceia 
vor vedea pe Dumnezeu» (Matei 5, 8), trebuie să suprimăm mînia nu 
numai din fapte, dar chiar din fundul inimii noastre s-o smulgem cu 
totul. Negreşit, nu ne va fi de nici un folos să înăbuşim manifestarea 
în cuvînt sau în faptă a pornirii noastre mânioase, dacă Dumnezeu, 
Căruia nu-I rămîn neştiute cele ascunse ale inimii, o găseşte cuibărită 
acolo. Cuvântul Evangheliei ne porunceşte să stîrpim mai degrabă 
rădăcinile viciilor decît roadele, care fără îndoială vor dispărea, după 
ce le-a fost nimicită vatra. Cînd acestea vor fi alungate, nu de la 
suprafaţa faptelor noastre, ci din adîncul gîndurilor noastre, mintea 
ne va puitea rămîne necontenit într-o răbdare şi sfinţenie deplină. De 
aceea, ca să nu se săvîrşească omoruri, este suprimată mînia şi ura, 
fără de care în nici un chip nu se va putea întîmpla vreo ucidere r 
«Căci, oricine se minie pe fratele său, vrednic va fi de osîndâ» (Matei 
5, 22) şi « Oricine urăşte pe fratele său este ucigaş de oameni» (I Ioan 
3, 15). Adică, dorind în inima lui să-l ucidă pe fratele său, al cărui 
sînge oamenii ştiu bine că n-a fost vărsat nicicum, nici de mina, nici de 
arma lui, numai pentru patima mîniei, este declarat el ucigaş de 
Domnul, Care va da fiecăruia răsplata sau osînda cuvenită, nu numai 
pentru săvârşirea faptului în sine, dar chiar pentru a-1 fi voit şi dorit. 
Este tocmai ceea ce însuşi spune prin gura profetului: «Eu insă faptele 
şi gindurile acelora vin să le strîng la un loc, cu toate popoarele şi 
toate limbile» (Iisaia 66, 18), şi iarăşi «care (fapte şi gînduri) îi învinovă¬ 
ţesc sau îi şi apără între ei în ziua cînd Dumnezeu va judeca cele 
ascunse ale oamenilor» (Rom. 2, 15—16). 

21. Totuşi, trebuie ştiut că ceea ce se află în unele versiuni : 
«Oricine se mînie pe fratele său fără motiv, va fi vrednic de osîndă», 
sînt de prisos cuvintele «fără motiv», şi au fost adăugate de cei care au 
socotit, că nu trebuie suprimată deloc mînia îndreptăţită, deşi, fireşte, 
nimeni întărîtat fără nici cea mai mică îndreptăţire, nu va spune, că mînia 
i-a fost nejustificată. Deci, este limpede că această adăugire s-a făcut de 
către cei ce n-au înţeles ţelul Scripturii, care vrea să fie tăiate cu orice 
chip rădăcinile mîniei şi să nu mai lase nici un prilej de iritare, ca nu 
cumva, poruncind să ne mîniem cu motiv, să ni se dea ocazia s-o facem 

şi fără. Negreşit, capătul răbdării nu se opreşte la a ne mînia pe drept, 
ci la a nu ne mînia deloc. Deşi ştiu că unii 208 , interpretează «fără motiv» 
astfel: «se mînie fără motiv cel care mîniindu-se, n-are îngăduinţa să 
umble după răzbunare», totuşi este mai bine să păstrăm textul aşa, 
oum îl gălsim în multe ediţii noi, şi în toate cele vedhi 2° 9 . 

22. De aceea, atletul lui Hristos, care luptă după regula jocului, 
trebuie să smulgă din rădăcini pornirile mîniei. Tămăduirea deplină 
de această boală va cere mai întîi: să credem că nu este îngăduit în 
nici un chip a ne mînia, pentru cauze drepte sau nedrepte, ştiind că 
vom pierde îndată lumina judecăţii, tăria unui sfat sănătos şi însăşi 
cinstea şi spiritul dreptăţii, după ce partea cea mai intimă a inimii 
noastre va fi orbită de întunecimile acestei patimi. Mai mult, puritatea 
spiritului nostru tulburîndu-se şi duhul mîniei avînd lăcaş în noi, nu 
vom mai putea deveni templu al Duhului Sf'înt. In cele din urmă tre¬ 
buie să cugetăm că nu ne este în nici un chip îngăduit să ne rugăm şi 
nici să-L implorăm pe Dumnezeu, dacă mînia ne stăpîneşte, şi mai 
presus de toate, avînd zilnic în ţaţa ochilor starea schimbătoare a 
condiţiei omeneşti, trebuie să credem că vom pleca din trup şi nu ne 
va fi de nici un folos nici castitatea, nici lepădarea de toate bunurile, 
nici sila de bogăţii, nici truda posturilor şi veghilor, dacă numai din 
cauza mîniei şi urii ni se făgăduieşte de către Judecătorul lumii osîndă 
veşnică. 

208. Aici este vizat Fericitul Augustin. 

209. Fericitul Ieronim este de aceeaşi părere în Comentariul său la Evanghelia 
Siîntului Matei scriind: «Trebuie şters «fără motiv», fiindcă mînia omului nu lu¬ 
crează dreptatea lui Dumnezeu» (P.L. 26, 37 C). 





CARTEA A NOUA 


DESPRE DUHUL TRISTETII 


Capitolele 


1) Lupta a cincea este împotriva duhu¬ 
lui tristeţii, care aduce multe vătămări 
minţii. 

2) Cu ce prevedere poate fi vindecată 
boala tristeţii. 

3) Cu ce poate fi comparat un suflet 
chinuit de muşcăturile tristeţii. 

4) De unde şi în. cîte feluri se naşte 
tristeţea. 

5) Patimile noastre nu sînt stîrnite de 
viciile altora, ci de ale noastre. 

6) Nimeni nu se prăbuşeşte dintr-o a- 
lunecare neaşteptată, ci piere decăzînd 
puţin cîte puţin, din cauza unei îndelun¬ 
gate nepăsări. 


7) Nu trebuiesc părăsite comunităţile 
fraţilor spre a atinge desăvîrşirea, ci tre¬ 
buie pusă în lucrare necontenit răbdarea. 

8) Dacă ne vom îndrepta purtările, ne 
vom putea înţelege cu toţi. 

9) Despre o altfel de tristeţe, care pri- 
cinuieşte pierderea speranţei de mîntuire. 

10) Doar în ce fel ne este de folos 
tristeţea ? 

11) Cum se face deosebirea între triste¬ 
ţea cea folositoare de la Dumnezeu, şi 
cea pierzătoare de la diavol. 

12) In afară de tristeţea mîntuitoare, 
care se naşte în trei feluri, oricare alta 
trebuie alungată ca vătămătoare. 

13) Remediile cu ajutorul cărora putem 
stîrpi tristeţea din inimile noastre. 


1. In a cincea luptă trebuie să alungăm chinurile tristeţii sfîşietoare.. 
Dacă prin vreun asalt întîmplător, sau prin diferite ocazii neaştep¬ 
tate, tristeţea a avut putinţă să pună stăpînire pe sufletul nostru, 
atunci ne desparte pentru totdeauna de contemplaţia divină, iar 
mintea, odată decăzută din starea ei de totală curăţie, ne-o zguduie 
din temelii şi ne-o cufundă în grea deznădejde. Nu-i mai \ îngăduie 
monahului să-şi facă rugăciunile în bucuria de pînă atunci, şi nici să 
recurgă la remediile citirilor sfinte. Nici să mai fie liniştit şi blînd cu 
fraţii nu suportă, şi-l face fără răbdare şi posac în toate obligaţiile de 
muncă, sau religioase, După ce a pierdut orice judecată sănătoasă, iar 
pacea inimii i s-a tulburat, îl face să se comporte ca un om ieşit din 
minţi, căzut în beţie, îl doboară şi-l prăbuşeşte într-o disperare 
dureroasă. 

2. De aceea, dacă dorim să ne ostenim după legile jocului (I Tim. 2 r 
5), în luptele duhului, trebuie să ne vindecăm şi de această boală, nu cu 

mai mică prevedere decît în cele de mai înainte. Căci «ca molia pentru 
veşminte şi cariul pentru lemn, aş a este de vătămătoare tristeţea pentru 
inima omului» (Pilde 25, 20) : Duhul dumnezeiesc a arătat destul de 
limpede şi-precis puterea acestei dăunătoare şi pierzătoare boli. 

3. Căci, un veşmînt ros de molii nu mai poate avea nici o valoare 

şi nu mai poate fi de nici un folos cuviincios, şi tot la fel, lemnul 
brăzdat de cari, nu va mai merita să fie spre podoabă nici măcar pentru 
o clădire obişnuită, ci doar pentru foc. Tot aşa şi sufletul, care este 
chinuit de muşcăturile lacome ale tristeţii, nu va mai fi folositor pentru 
veşmîntul preoţesc, care, după profeţia sfîntului David, primeşte mirul 
Duhului Sfînt coborînd din cer mai întîi în barba lui Aaron, apoi pe 
marginea sa : «Ca mirul pe cap, ţâre se pogoară pe barbă, pe barba lui 
Aaron, care se pogoară pe marginea veşmîntului său». Acest suflet 
nu va putea fi întrebuinţat nici la construirea şi împodobirea acelui 
templu al duhului, căruia Pavel, înţeleptul arhitect, i-a pus temelia 
zicînd : « Voi sînteţi templul lui Dumnezeu şi Duhul lui Dumnezeu 
locuieşte în voi» (I Cor. 3, 16) ,- iar în Cîntarea Cîntărilor, mireasa descrie 
lemnele acestui lăcaş, zicînd : «Cedrii ne sînt acoperiş sâlăşluirii şi 
adăpost ne sînt chiparoşii» (Cînt 1, 16). Astfel, pentru templul lui 

Dumnezeu sînt alese asemenea esenţe de lemn, care sînt şi plăcut 
mirositoare, şi nesupuse putrezirii şi care pot rezista şi stricăciunii 
aduse de timp şi roaderii carilor. 

4. Totuşi, tristeţea este, uneori, sau urmarea unei mînii anterioare, 
sau este pricinuită de neîmplinirea vreunei pofte, ori a vreunui 
cîştig atunci cînd cineva a văzut spulberată speranţa ce-şi făurise în 
minte despre aceste lucruri. Cîteodată însă, chiar fără să existe vreun 
motiv, care să ne pricinuiască această cădere, din îmboldirea viclea¬ 
nului vrăjmaş, sîntem apăsaţi de o atît de neaşteptată tristeţe, incit 
nu mai putem primi cu bunăvoinţa de altădată nici pe cei dragi nouă, 
sau pe prietenii sosiţi. Oricît de firească ar fi fosit convorbirea lor, 
nouă ni se pare supărătoare şi de prisos şi nici un răspuns plăcut nu 
le dăm, fierea amărăciunii punînd stăpînire pe toate tainiţele inimii 
noastre. 

5. De aci se dovedeşte foarte limpede că patimile noastre nu sînt 
întotdeauna stîrnite din vina altora, ci mai degrabă din a noastră ; noi 
avem ascunse în noi şi cauzele greşelilor, şi seminţele patimilor, care, 
odată ce ploaia ispitelor le-a udat în mintea noastră, îndată încolţesc 
şi dau roade. 

6. Negreşit, nimeni nu e împins la păcat, fiind aţîţat de patima 
altuia, dacă n-are închisă în inima lui hrana păcatelor, şi nici nu 
:rebuie să se dea crezare cuiva că a fost amăgit deodată cînd, la 

vederea unei femei frumoase, a căzut în iadul poftei ticăloase, ci mai 
degrabă, că această vedere a fost doar prilejul care a împins la supra¬ 
faţă bolile ascunse, tăinuite în adine. 

7. De aceea, Dumnezeu, Creatorul a toate, cunoscînd, mai presus 
de toţi calea de însănătoşire a creaturii sale, şi că nu în alţii, ci în noi 
se află rădăcinile şi cauzele greşelilor, a poruncit să nu părăsim obştea 
fraţilor şi să nu-i ocolim pe cei ce socotim că i-am jignit noi, sau de 
care noi am fost jigniţi, ci să-i împăcăm, ştiind că, nu prin despărţirea 
de oameni, cît prin virtutea răbdării, poate fi atinsă desăvîrşirea 
inimii 210 . Această răbdare în stăpînirea noastră trainică, poate să ne 
păstreze paşnici chiar şi cu cei ce urăsc pacea, iar, nedobîndind-o, a- 
junge să nu ne mai înţelegem nici chiar cu cei desăvîrşiţi, şi mai buni 
decît noi. Intr-adevăr, prilejul de tulburări sufleteşti, pentru care ne 
grăbim să-i părăsim pe cei, de care sîntem legaţi, nu va putea lipsi în 
viaţa omenească, şi de aceea nu scăpăm de cauzele tristeţii, separîn- 
du-ne de oameni, ci doar le schimbăm. 

8. Prin urmare, trebuie să ne îngrijim să scăpăm cît mai grabnic de 
viciile noastre, şi să ne îndreptăm apucăturile. Negreşit, odată supri¬ 
mate acestea, ne vom împăca foarte uşor, nu voi zice cu oamenii, 
dar chiar cu celelalte vieţuitoare şi cu fiarele sălbatice 211 , după cum s-a 
spus în cartea fericitului Iov : « Fiara sălbatică va trăi cu tine în pace» 
(Iov 5, 23). Nu ne vom teme, fireşte de loviturile, care ne vin din a- 
fară şi nici o sminteală nu ne va mai fi pricinuită din exterior, cît timp 
rădăcinile acestora nu se mai află înfipte şi adăpostite chiar înăuntrul 
nostru. Intr-adevăr, «Pace multă au cei ce iubesc legea Ta, şi nu se 
smintesc» (Ps. 118, 165). 

9. Mai există încă şi o altfel de tristeţe, mai blestemată, care împinge 
sufletul păcătos nu la îndreptarea vieţii şi la alungarea patimilor, ci la 
cea mai pierzătoare disperare ; aceasta l-a împiedicat pe Cain (Facere 
4, 9 —16), de la căinţă, după uciderea fratelui, iar pe Iuda (Matei 27, 
5), în loc să-l grăbească a cere iertare pentru trădare, l-a împins să-şi 
pună laţul. 

210. Vezi supra, VI, 3 ; VIII, 18, 1—2. 

211. în Patericul românesc citim la Avva Antonie, 36 p. 14: «A mers oare cînd 
Awa Antonie la Avva Amun în muntele Nitriei şi după ce au vorbit unul cu altul, 
a zis către el Avva Amun: «Fiindcă prin rugăciunile tale s-au înmulţit fraţii şi vo- 
iesc unii dintr-înşii să zidească chilii departe ca să se liniştească, cît porunceşti să 
fie departe chiliile cele ce se zidesc, de cele de aicea ? Iar el a zis : Să gustăm la 
ceasul al nouălea şi să ieşim să mergem prin pustie, şi să socotim locul. Iar după 
ce s-au dus prin pustie, pînă a venit să apue soarele a* zis către Amun Avva Antonie. 
Să facem rugăciune şi să punem aicea cruce, ca aicea să zidească cei ce vor să 
clădească chilii. Ca şi cei de acolo, cînd vor veni la aceştia, după ce vor gusta mica 
lor bucăţică de pline la ceasul ai nouălea, aşa să vie şi cei ce se duc de aicea, ace¬ 
laşi lucru făcînd, să rămînă fără de tulburare, cînd merg unii la alţii. Şi este depărtarea 
douăsprezece semne». 

un singur fapt, şi anume cînd o încercăm fie din căinţă, pentru păcatele 
săvîrşite, fie aprinşi de dorinţa desăvîrşirii, sau de contemplarea fericirii 
ce va să vie. Despre aceasta vorbeşte şi fericitul Apostol : «Întristarea 
cea după Dumnezeu aduce pocăinţă spre mintuire, iără părere de rău-, 
iar întristarea lumii aduce moarte » (II Cor. 7, 10). 

11. Insă « întristarea care aduce pocăinţă spre mintuire, fără părere 
de rău» (II Cor. 7, 10), este supusă, binevoitoare, umilă, blinda, bună şi 
răbdătoare, ca una care coboară din dragoste de Dumnezeu. Din dorinţa 
de desăvîrşire ea însăşi se întinde, fără a obosi, pînă la toată durerea 
trupului şi zdrobirea sufletului, dar rămînînd într-o oarecare măsură 
voioasă şi puternică, prin speranţa izbînzii, păstrează întreaga bună¬ 
tate a omeniei şi îndelungii răbdări, avînd în ea însăşi toate roadele 
Duhului Sfînt, pe care le număra acelaşi Apostol: « Iar rodul duhului 
este dragoste, bucurie, pace, îndelungă răbdare, bunătate, facere de 
bine, credinţă, blîndeţe, înfrînare » (Gal. 5, 22—23). Cealaltă tristeţe 
dimpotrivă, este morocănoasă, fără răbdare, neîndurătoare, pizmaşă, 
de o stearpă amărăciune şi de o dureroasă disperare. Pe cel ce l-a 
cuprins, ea îl zdrobeşte sufleteşte, paralizîndu-i orice sîrguinţă şi dorinţă 
de mînituire, căci este fără noimă (raţiune) şi nu numai că zădărniceşte 
foloasele rugăciunilor, dar chiar nimiceşte roadele duhului mai sus spuse, 
pe care le aduce cealaltă tristeţe. 

12. De aceea, în afară de cea îngăduită, ori pentru căinţa mântui¬ 
toare, ori pentru zelul spre desăvîrşire sau pentru dorinţa după cele 
viitoare, pe care ni le insuflă, orice altă tristeţe, ca cea a lumii, care, 
aduce moarte, trebuie dată afară din adîncul inimilor noastre şi alungată 
odată cu duhul desfrînării, al iubirii de argint, sau al mîniei. 

13. Deci, vom putea goni din noi această patimă ucigătoare nu¬ 
mai dacă, susţinuţi de speranţa celor viitoare şi de contemplarea 
fericirii făgăduite, vom păstra mintea noastră stăpânită de o neconte¬ 
nită meditaţie spirituală. într-adevăr, toate felurile de tristeţi, fie cea 
.zvorîtă dintr-o mînie anterioară, sau din pierderea unui cîştig, ori din 
vreo pagubă suferită sau pricinuită de vreo jignire, de vreo tulburare 
:’râ noimă a minţii, sau cele care ne împing la o disperare de moarte, 
vor putea fi biruite, cînd, avînd privirea îndreptată spre lucrurile 


veşnice, care vor veni, vom rămîne mereu voioşi şi neclintiţi. Atunci 
r..ci nu vom.fi doborâţi de nenorocirile prezente şi nici înflăcăraţi de 
.zbînzile avute, privindu-le pe toate ca pe nişte lucruri nefolositoare 
s: oieritoare. 

'.! — Sftntul Ioan Casian 

Capitolele 


1) Lupta a şasea este dusă împotriva 
duhului neliniştit şi a naturii ei. 

2) Descrierea neliniştii, cum se furişea¬ 
ză în inima monahului şi ce pagube adu¬ 
ce sufletului. 

3) In cîte feluri îl supune pe monah 
neliniştea. 

4) Neliniştea orbeşte mintea oprind-o 
de la orice practicare a virtuţilor. 

5) Asaltul îndoit al neliniştii. 

6) Pînă unde merge prăbuşirea celor ce 
au început a fi biruiţi de nelinişte. 

7) Mărturisirile Apostolului împotriva 
duhului neliniştii. 

8) Trebuie să fie în neorînduiala neli¬ 
niştii cel ce nu vrea să se împace cu lu¬ 
crarea mîinilor sale. 

9) Nu numai Apostolul ci şi cei ce erau 
cu el au lucrat cu mîinile. 

10) Apostolul a lucrat cu mîinile ca să 
ne ofere o pildă de muncă. 

11) Ne-a îndemnat să muncim, povăţu- 
indu-ne nu numai prin cuvinte, ci chiar 
prin pilda sa. 

12) Despre cuvintele lui: «Cine nu vrea 
să muncească, să nu mănince». 

13) Despre cele ce spune : «Am auzit 
că unii de ia voi umblă fără rlnduială ». 

14) Multe patimi curmă lucrarea mîini¬ 
lor. 


15) Despre omenia care trebuie arătată 
chiar faţă de cei leneşi şi nepăsători. 

16) Nu cu ură, ci cu dragoste trebuie 
să-i dojenim pe cei ce greşesc. 

17) Diferite dovezi din care reiese că A- 
postolul a dat porunci asupra obligaţiei de 
a munci, sau în care se arată că el în¬ 
suşi a muncit. 

18) Apostolul a muncit atît cit să poată 
fi de ajuns nu numai sieşi, ci şi celor care 
erau cu dînsul. 

19. In ce fel trebuie înţeles; este un lu¬ 
cru mai fericit mai degrabă a da decît a 
primi. 

20) Despre un frate leneş, care îndemna 
pe alţii să plece din mînăstire. 

21) Felurite mărturisiri din Solomon îm¬ 
potriva neliniştii. 

22) In Egipt fraţii aşa se ostenesc cu 
braţele, incit îşi împlinesc nu numai pro¬ 
priile trebuinţe, dar îi ajută şi pe cei din 
temniţe. 

23) In părţile Apusului din cauza nede- 
prinderii de a munci, se întîmplă să fie 
mînăstiri care nu prea au monahi. 

24) Despre cazul stareţului Paul, care în 
toţi anii îşi ardea întreaga muncă a bra¬ 
ţelor. 

25) Cuvintele stareţului Moise, care 
mi-a vorbit despre remediul neliniştii. • 


C 

1. A şasea luptă o avem de dat împotriva a ceea ce grecii numesc 
dxrjăsav şi căreia noi i-am putea spune dezgust, sau neliniştea 
inimji. Vecină cu tristeţea şi încercată mai ales de cei însinguraţi, este 
un vrăjmaş mai înverşunat, obişnuit celor ce trăiesc în pustiu. în¬ 
deosebi, în jurul orei şase, îl tulbură pe monah nişte friguri, care revin 

la anumite intervale şi, la orele obişnuite acceselor, produc sufletului 
bolnav fierbinţeli violente. In sfîpşit, unii bătrîni 212 spun că aceasta 
este duhul cel de amiază, pomenit în psalmul 90. 

2. De îndată ce a ajuns stăpîn pe bietul suflet, îi stîrneşte monahului 
groază de locul unde se află, silă de chilie, dispreţ şi desconsideraţie 
pentru fraţii împreună trăitori sau de departe, ca fiind nepăsători şi 
prea străini de cerinţele duhului. îl face leneş şi neînstare de nici o 
muncă înăuntrul chiliei, nemailăsîndu-1 să stea în casă şi să se dedea 
cititului. Se lamentează întruna că nu vede nici un progres, rămînînd de 
atîta vreme în acelaşi loc, şi se tînguie şi suspină că nici un rod 
spiritual nu va avea, de nu se rupe odată de acea obşte. Suferă că a- 
colo unde se află, va fi lipsit de orice cîştig pentru suflet, de vreme ce 
n-a zidit în duh şi n-a cîştigat pe nimeni prin învăţătura şi pilda vieţii 
sale, deşi îi putea conduce şi pe alţii şi să le fie multora de folos. Laudă 
mult mînăstirile îndepărtate, înfăţişează locurile acelea ca fiind mai 
folositoare pentru desăvîrşire şi mai potrivite pentru mîntuire şi zugră¬ 
veşte şi viaţa de obşte a fraţilor de acolo ca plăcută şi plină de trăire 
spirituală. Dimpotrivă, toate cîte îl înconjură sînt supărătoare şi nu 
numai că nici o întărire sufletească nu găseşte la fraţii trăitori aici, dar 
nici hrana trupului n-o agoniseşte fără trudă grea. în sfîrşit, mîntuire 
nu-şi poate afla dacă rămîne locului şi nu pleacă în cea mai mare 
grabă de aici, părăsind chilia în care, încă întîrziind, va trebui să-şi 
găsească pieirea. 

Apoi după cinci sau şase ore, simte o aşa sfîrşeală în trup şi atîta 
nevoie de hrană, încît parcă s-ar fi trudit şi istovit într-un drum lung, 
sau într-o muncă grea, ori şi-ar fi refuzat hrana două sau trei zile de 
Dost 213 . Atunci priveşte neliniştit în jur, se tînguie că toţi fraţii îl 
ocolesc, se ţese întruna dinăuntru în afară şi de afară înăuntru şi cerce¬ 
tează mereu soarele, de'parcă prea întîrzie să apună 214 . Mintea-i tul¬ 
burată fără de noimă i se umple de o aşa neagră întunecime, şi devine 
atît de leneşă şi neputincioasă la orice îndrumare spirituală, încît 

212. Specialiştii amintesc mai mulţi teologi ai ascetismului, aşa cum am arătat 
ir. Introducere ; aici sînt numiţi Evagrie Ponticul şi Origen. 

213. In Egipt era o datorie de ospitalitate de a întrerupe postul pentru a reface 
re vizitator (cf. supra, V, 24—25). După datină, însă, aceasta se făcea numai în 
ceasul al nouălea (ora unu a noastră): cf. «Convorbiri...», II, XXVI, 2. 

214. Paza chiliei este o datorie de temelie pentru monah, după apophthegmata : 
Ir Patericul tradus în româneşte citim la litera A, Pentru Avva Arsenie, nr. 11, p. 16: 

Z.'-a oarecine către Avva Arsenie : Mă supără gîndurile, zicîndu-mi ; Nu pop să pos- 

nici să lucrezi, deci măcar cercetează pe cei bolnavi, căci şi acest lucru este 
r:sgoste. Iar bătrînul, ştiind semănăturile dracilor, i-a zis lui: Mergi, mănîncă, bea, 
r rrr.i şi nu lucra, numai de la chilie nu te depărta. Căci cuviosul ştia că răbdarea 
ir chiiie aduce pe călugăr la rînduiala lui». 

socoteşte că nu-şi poate afla nici un alt remediu penitru o atît de adîncă 
deznădejde, decît vizitînd vreun frate sau lăsîndu-se alinării somnului. 

în sfârşit, aceeaşi boală îi dă îndemnuri cinstite şi trebuincioase : 
să meargă să-şi salute fraţii, sau să viziteze bolnavii, oricît de departe 
s-ar afla locuind. îi porunceşte chiar unele îndatoriri pioase şi reli¬ 
gioase : să caute să afle veşti despre vreunii, sau vreunele dintre rude, 
şi să se grăbească să-i viziteze mai des. Este o operă de mare pietate, 
mai ales să vadă des acea femeie evlavioasă şi devotată lui Dumnezeu, 
lipsită de orice sprijin părintesc, şi e un lucru sfînt a-i procura cele de 
trebuinţă în părăsirea şi dispreţul ce-i arată părinţii. Se cuvine mai de¬ 
grabă să te cheltuieşti în asemenea activităţi pioase, decât să stai in 
chilie nefolositor şi fără nici o mulţumire sufletească. 

3. Şi aşa, bietul suflet asaltat de vrăjmaşi cu asemenea vicleşuguri, 
cât timp este sleit de duhul neliniştii, ca de loviturile foarte tari ale 
unui berbec, îşi află scăparea sau în somn, sau este dat afară din 
chilie, ca să-şi caute în vizitarea unui frate o alinare a suferinţei. Dar 
leacul folosit deocamdată îl va îmbolnăvi şi mai rău curînd după aceea, 
căci vrăjmaşul îl va ataca şi mai des şi mai înverşunat pe cel, pe care-1 
ştie că, pornită lupta corp la corp, va întoarce spatele şi-l vede bine 
că-şi speră scăparea în fugă, nu în lupta pînă la victorie. Scos afară 
puţin cîte puţin din chilia lui, începe să uite ţinta vieţuirii lui aici, care 
nu este alta decît admiraţia şi contemplarea acelei divine şi sublime 
curăţii, care nu poate fi dobîndită decît în linişte şi în stăruinţa de 
a rămîne necontenit în chilia lui şi în meditaţie 215 . Astfel, ostaşul lui 
Hristos, ajuns fugar şi dezertor din oastea lui, «se încurcă în treburile 
vieţii», preocupat să placă foarte puţin «celui care strînge oaste». 

4. Toate neajunsurile acestei boli le-a exprimat cu fineţe fericitul 
David într-un singur verset: «Istovitu-s-a sufletul meu de supărare» 
(Ps. 118, 28), adică de nelinişte. A spus deci precis că nu trupul, ci 
sufletul s-a istovit, căci cu adevărat sufletul, care a fost rănit de 
săgeata acestei tulburări, istovindu-se, este îndepărtat de la orice con¬ 
templare a virtuţilor şi de la văzul sensurilor spirituale. 

5. Prin urmare, atletul lui Hristos, care trebuie să se întreacă după 
regula jocului în lupta pentru desăvîrşire, trebuie să se grăbească a 
alunga din ascunzişurile sufletului şi această boală, şi aşa să se răz¬ 
boiască pe ambele fronturi cu acest ticălos duh al neliniştii, încât nici 
să nu cadă doborît de săgeata somnului, nici, alungat din zidurile 

215. Somnul şi părăsirea chiliei sînt două forme ale acediei descrise în «Con¬ 
vorbiri,..», V, XI, 8. 

mînăstirii, să dispară ca un dezertor sub cine ştie ce pretext, chiar de 
evlavie 216 . 

6. Intr-adevăr, în orice fel va fi început să-l biruie duşmanul pe 
cfheva, îl va tolera, ca pe un laş şi supus al său, sau să rămînă fără nici 
un folos spiritual în chilia lui, sau, smulgîndu-1 de aici, îl va face nesta¬ 
tornic în orice privinţă şi un rătăcitor. Tembel la orice treabă, va da 
tîrcoale necontenit chiliilor fraţilor, sau mănăstirilor, nepreocupîndu-se 
de nimic altceva deeît unde să-şi asigure sub orice motiv hrana pentru 
a doua zi. Fireşte, mintea leneşului nu e în stare să cugete la nimic 
altceva, deeît la mâncare şi pîntec, pînă cînd, găsind în sfîrşit tovărăşia 
vreunui bărbat sau a vreunei femei, cuprinşi de aceeaşi amorţeală spi¬ 
rituală, se încurcă în treburile şi nevoile lor, şi aşa se lasă prins, puţin 
cîte puţin, în plasa vătămătoarelor lor îndeletniciri, îneît, legat ca în 
nişte încolăcituri de şarpe, de aici încolo nu va mai fi în stare nicio¬ 
dată să se deznoade pentru a se reîntoarce la desăvîrşirea vechii lui 

metanii. . ■ 

M 

. 7. Fericitul Apostol, fie că văzuse această boală născută din duhul 
neliniştii furişîndu-se chiar atunci, fie, prevăzînd prin descoperirea 
Duhului Sfînt, că se va ivi mai tîrziu, se grăbeşte ca un adevărat doctor 
al sufletului s-o prevină prin medicamentele mîntuitoare ale poruncilor 
sale. De aceea, scriindu-le Tesalonicenilor, ca cel mai priceput şi de- 
săvîrşit medic, mai întîi susţine slăbiciunea suferinzilor prin tratamentul 
blajin şi uşor al cuvîntului. Pornind de la dragoste, pentru care îi laudă, 
le potoleşte durerile rănii ucigătoare printr-un medicament mai uşor 
pentru ca, odată trecută furia bolii, să poată suporta şi doctorii mai 
tari. Astfel, le zice : «Despre iubirea voastră frăţească, nu aveţi tre¬ 
buinţă să vă scriu, pentru că voi înşivă sînteţi învăţaţi de Dumnezeu 
să vă iubiţi unii pe alţii. Aceasta o şi faceţi, faţă de toţi fraţii din 
Macedonia» (I Tes. 4, 9—10). A pus în frunte leacurile liniştitoare ale 
laudei, pentru ca să le facă urechile dispuse şi pregătite pentru cuvîn- 
tul mîntuitor. Şi adaugă : «Dar vă îndemn, fraţilor, să prisosiţi mai 
mult» (I Tes. 4, 9—10). încă stăruie a-i potoli prin blîndeţea mîngîie- 
toare a cuvintelor, ca nu cumva să-i afle tot nepregătiţi pentru vinde¬ 
carea desăvîrşită. «în ce-i îndemni tu, Apostole, să prisosească şi mai 
mult ?». Desigur, în iubire, despre care vorbise mai sus : «Despre 
iubirea frăţească, nu aveţi trebuinţă să vă scriu». Şi de ce mai este 
nevoie să le spui: «Dar vă îndemn pe voi să prisosiţi mai mult», dacă 
nu mai au nevoie nici chiar să li se scrie despre acest lucru ? Mai 
ales că adaugi şi motivul pentru ce nu mai e nevoie de aceasta, zicînd : 
«Căci voi înşivă sînteţi învăţaţi de Dumnezeu să vd iubiţi unii pe alţii», 


216. Reproşurile sînt făcute mai ales în Epistola a Il-a către Tesaloniceni. 

şi, mai alături, şi al treilea motiv, anume că nu numai au fost învăţaţi 
de Dumnezeu, dar chiar împlinesc prin faptă ceea ce sînt învăţaţi: «în 
adevăr, aceasta o şi faceţi», zici tu, nu faţă de unul sau doi, ci «faţă de 
toţi fraţii» şi nu numai faţă de concetăţenii sau cunoscuţii voştri, ci «în 
toată Macedonia». 

Deci, spune-mi în sfîrşit, de ce îţi dai atîta osteneală cu această in¬ 
troducere ? Şi adaugă din nou : «Dar vă îndemn, fraţilor, să prisosiţi 
mai mult» şi în sfîrşit abia acum dă pe faţă ceea ce de mult plănuia : 

«Şi să vă daţi silinţa să trăiţi în linişte» (I Tes. 4, 11—12). După prima 
poruncă, o dă şi pe cea de a doua : «Şi să faceţi fiecare cele ale 
voastre» (I Tes. 4, 11—12) şi apoi pe a treia : «Şi să lucraţi cu mîinile 
voastre, precum am dat poruncă» (I Tes. 4, 11 —12), pe a patra : «Şi să 
umblaţi cuviincios faţă de cei din afară» (I Tes. 4, 11 —12), şi a cincea : 

«Şi să nu aveţi trebuinţă de nimeni» (I Tes. 4, 11 —12). Iată, acum, ideea 
a cărei dezvăluire o amîna prin atîtea introduceri, şi care se recu¬ 
noaşte că o nutrea în inima lui. 

«Şi să vă daţi silinţa să trăiţi în linişte», adică să rămîneţi în chi¬ 
liile voastre şi să nu vă lăsaţi tulburaţi de feluritele zvonuri, care, în 
mod obişnuit se nasc din dorinţele şi taifasurile celor ce lenevesc, ca 
să nu neliniştiţi şi pe alţii. «Şi să vă faceţi fiecare cele ale voastre», 
adică să nu doriţi să cercetaţi, din curiozitate, faptele lumii, şi să nu 
spionaţi felul de viaţă al altora, în loc să vă daţi osteneala spre îndrep¬ 
tarea voastră şi spre cultivarea virtuţilor, «Şi să lucraţi cu mîinile 
voastre, după cum v-am poruncit vouă». Ca să nu se întîmple cele 
asupra cărora atrăsese atenţia mai înainte, adică de a fi neliniştiţi, de 
a se preocupa de treburile altora, de a umbla necuviincios faţă de cei 
din afară, sau de a dori bunul altuia, acum a adăugat «şi să lucraţi cu 
mîinile voastre, precum v-am poruncit vouă». Intr-adevăr, el arată 
limpede că lenea este cauza tuturor relelor înfierate mai sus. Fireşte, 
nimeni nu poate fi nici neliniştit, nici dispus să se preocupe de trebu¬ 
rile altora, decît cel ce nu-şi află liniştea să stăruie în munca mîinilor 
sale. Adaugă şi a patra boală care se naşte tocmai din această trîndă- 
vie, adică umbletul necuviincios, zicînd : «Şi să umblaţi cuviincios faţă 
de cei din afară». Nimeni nu poate umbla cuviincios, nici chiar printre 
oamenii acestui veac, dacă nu se împacă în nici un chip cu gîndul de 
a se deda muncii mîinilor lui între pereţii chiliei. Dimpotrivă, în mod 
obligatoriu, va avea purtare necuviincioasă, cel ce umblă după cele 
trebuincioase hranei, căci se va coborî chiar la linguşiri, se va îm¬ 
pătimi după ultimele noutăţi, umblînd după prilejuri de procese şi de 
flecăreală, prin care să-şi asigure posibilităţi de a pătrunde în diferite 
case. «Şi să nu aveţi trebuinţă de nimeni». Nu se poate să nu umble 

b. _ „i 

ahtiat după daruri şi răsplăţi, cel care nu-i bucuros să-şi agonisească 
cele ale traiului zilnic din osteneala cinstită şi tăcută a muncii sale. 
Vedeţi, deci, că atît de multe prilejuri de căderi grele şi ruşinoase 
izvorăsc numai din acest viciu. 

In sfîrşit, chiar pe cei, pe care în prima epistolă îi încurajase prin 
cuvinte mîngîieitoare, în a doua epistolă se apucă să-i tămăduiască cu 
nişte medicamente mai tari şi usturătoare, de vreme ce nu se refăcu- 
seră cu leacurile mai uşoare. El nu mai începe acum menajîndu-i cu 
cuvinte blinde, nu li se mai adresează cu acel grai cald şi blajin, ca 
în prima : « Dar vă îndemn pe voi, fraţilor», ci «Vă poruncim vouă, 
fraţilor, în numele Domnului nostru Iisus Hristos, să vă feriţi de orice 
frate, care umblă iără de rînduială» (II Tes. 3, 6). Acolo îndeamnă, 
aici porunceşte ; în aceea vorbeşte dragostea celui ce mîngîie, în a- 
ceasta severitatea celui ce ia ca martor pe Domnul şi ameninţă : «Vă 
poruncim vouă, fraţilor», fiindcă mai înainte, îndemnîndu-vă, n-aţi 
dat ascultare din dispreţ, cel puţin acum să vă supuneţi la poruncă. Şi 
face să fie înfricoşătoare porunca însăşi nu prin invocarea unui cuvînt 
oarecare, ci prin luarea ca martor a numelui Domnului nostru Iisus 
Hristos, ca nu cumva ei s-o desconsidere ca pe o simplă vorbă spusă 
de grai omenesc, şi să nu se considere obligaţi a o urma cu străşnicie. 
De aceea, îndată, ca un foarte priceput medic, încearcă să tămăduiască, 
retezînd cu fierul spiritual mădularele atinse de cangrenă, cărora nu le-a 
putut aduce însănătoşire printr-un medicament uşor, zicîmdu-le : «Să vă 
feriţi de Orice frate, care umblă fără rînduială şi nu după învăţătura 
primită de la noi » (II Tes. 3, 6). Prin urmare, el porunceşte să se fe¬ 
rească de cei ce nu vor să se dedea la muncă, şi să-i reteze din mijlocul 
lor, ca pe nişte mădulare stricate de putreziciunea lenii, ca nu cumva 
boala trmdăviei, ca dintr-o molipsire ucigătoare, furişîndu-şi puroiul, să 
strice mădularele sănătoase. Şi pregătindu-se să vorbească despre cei ce 
nu vor să lucreze cu mâinile lor, şi să-şi mănînce în linişte pîinea, şi de 
care chiar ne-a poruncit să ne ferim, fiţi atenţi la cuvintele de ocară, cu 
care îi arde de la început. în primul rînd, spune că aceştia umblă în 
neorînduială şi nu după învăţătura lui, cu alte cuvinte arată că sînt în¬ 
dărătnici, de vreme ce nu vor să se îndrumeze după povaţa sa, şi ne- 
cuviincioşi, cît timp nu ţin seama de . nici o împrejurare potrivită şi 
cuvenită pentru ieşirea din casa, pentru vizite, pentru conversaţie, şi de 
.impui zilei. Intr-adevăr, cel fără rînduială în viaţă, în mod obligatoriu 
va fi supus tuturor acestor defecte. «Şi după învăţătura primită de 
la noi» ; prin aceste cuvinte, îi arată oarecum răzvrătiţi şi dispreţuitori, 
caca desconsideră învăţătura primită da la el şi nu vor să ia drept pildă 
ceea ce-şi amintesc că i-a învăţat nu numai prin cuvînt, dar ştiu că 

dascălul lor a împlinit şi prin faptă. «Căci singuri ştiţi cum trebuie să vă 
asemănaţi nouă» (II Tes. 3, 7). Adaugă o covîrşitoare mustrare, cînd a- 
firmă că ei nu au nici un respect pentru cple ce sînt întipărite chiar în 
memoria lor şi pe care au primit învăţătură să le imite povăţuiţi, nu 
numai prin cuvînt, dar primind imbold chiar prin pilda lucrărilor sale. 

8. «Căci noi n-am iost iără de rînduială cind am fost ia voi» (II Tes. 
3, 7). în momentul cînd vrea să le probeze prin munca depusă, că el n-a 
fost fără de rînduială printre ei, îi înfierează din plin pe cei ce refuză să 
lucreze, sugerînd că din viciul lenei ei sînt într-o necontenită neorîn- 
duială. «Nici n-am mimat de la cineva pline în dar» (II Tes. 3, 8). Prin 
fiecare cuvînt, învăţătorul neamurilor îşi sporeşte mustrarea. Propovădui¬ 
torul Evangheliei declară că n-a mâncat pîine în dar de la nimeni, deşi 
ştie că Domnul a poruncit «că cel ce propovăduieşte Evanghelia, să 
trăiască din Evanghelie» (II Cor. 9, 14), şi iarăşi «vrednic este lucrătorul 
de hrana sa» (Matei 10, 10). Atunci cînd cel ce propovăduieşte Evan¬ 
ghelia nu şi-a îngăduit, în virtutea poruncii domneşti, hrană în dar, deşi 
săvîrşea o muncă sublimă şi spirituală, ce vom face noi, cărora nu 
ne-a fost încredinţată nu numai nici o propovăduire, dar nici o altă grijă, 
decît cea a sufletului nostru ? Bizuindu-ne pe ce, cînd mîinile ne stau în 
nelucrare, vom cuteza să mîncăm o pîine nemuncită, pe care vasul cel 
ales, legat de grija propovăduirii Evangheliei, nu şi-a permis s-o mănînce 
fără osteneala mîinilor «ci cu muncă, zice el, şi cu trudă am muncit 
noaptea şi ziua, ca să nu împovărăm pe nimeni dintre voi» (II Tes. 3, 
8). El adaugă încă şi cazna ce şi-a impus. Căci el nu spune simplu 
« n-am mîncat plinea în dar de la cineva dintre, voi» şi să se fi oprit 
aici — aşa cum ar fi putut să pară, desigur, că a trăit din propriile lui 
venituri nemuncite, sau cu bani economisiţi, ori din colectele şi daru¬ 
rile altora, fireşte, nu ai acestora — «ci, continuă el, cu muncă şi cu 
trudă am lucrat noaptea şi ziua» (II Tes. 3, 8), adică am trăit numai 
din osteneala noastră. Şi făceam asta, voia să spună, nu pentru că aşa 
vream, sau ne plăcea', ca o trebuinţă de repaus sau de exerciţiu al 
trupului, ci nevoia de hrană şi sărăcia ne silea să recurgem la ea, cu 
o nespusă osteneală trupească. Căci din grija de hrană mă supuneam 
fără încetare acestei munci a braţelor, nu numai în timpul zilei, dar 
chiar şi al nopţii — care de obicei e rezervată pentru odihna trupului. 

9. Totuşi n-a fost singurul, mărturiseşte el, care să se fi comportat 
aşa între ei, ca nu cumva să pară că aceasta n-a fost o regulă impor¬ 
tantă şi generală, dacă le-ar fi fost impusă doar prin pilda lui; dar 
toţi cîţi se însoţiseră cu el în slujirea Evangheliei, adică Silvan şi 
Timotei; care subscriu la această epistolă, toţi, afirmă el, au muncit 
la fel. Prin urmare, prin însuşi faptul că deălară în ea «ca să nu împovă- 

răm pe nimeni dintre voi» îi supune la o mare ruşine. In adevăr, dacă 
chiar propovăduitorul Evangheliei, care le-o încredinţa prin semne şi 
minuni, nu îndrăznea să mănînce o pîine nemuncită, ca să nu fie 
povară nimănui, cum ar putea să nu se considere drept povară cei ce-şi 
permit s-o mănînce trîndăvind în nelucrare ? 

10. «Nu doar că n-aveam puterea aceasta, ci ca să vă dăm o pildă 
cu noi înşine, ca să faceţi la fel» (II Tes. 3, 9). Arată şi motivul pentru 
care şi-a impus atîta muncă : «pentru ca să vă dau o pildă, spune el, 
ca să faceţi ca noi» şi anume, dacă, poate, veţi da uitării învăţătura a- 
dresată urechilor voastre prin grai, cel puţin să ţineţi minte mai trainic 
pildele de vieţuire, ai căror martori au fost ochii voştri. Nu-i uşoară 
dojana ce le-o face şi cînd declară că şi-a obligat trupul la această 
muncă şi osteneală de zi şi de noapte numai pentru pildă, şi cu toată 
truda la care s-a supus pentru ei, fără ca el personal să aibă nevoie, 
ei totuşi nu se lasă învăţaţi. «Dealtfel, spune el, aveam puterea şi ne 
erau la dispoziţie avuţiile şi bunurile tuturora dintre voi şi ştiam că 
am îngăduinţa Domnului nostru de a mă folosi de ele, totuşi nu m-am 
slujit de această putere, ca nu cumva, ceea ce aş fi făcut eu bine şi în¬ 
cuviinţat, să le ofere altora o pildă vătămătoare de lene. Şi de aceea, 
propovăduind Evanghelia, am preferat să mă întreţin din munca braţe¬ 
lor mele şi să vă deschid calea vouă celor ce voiţi să păşiţi pe drumul 
virtuţilor şi, prin truda mea, să vă dau un model de viaţă». 

11. Totuşi, ca nu cumva să pară că, muncind în tăcere şi voind să-i 
formeze prin pilde, nu prea i-a instruit şi prin porunci, adaugă : «Căci 
cînd ne aflam la voi, zice el, v-am dat porunca aceasta: cine nu vrea să 
lucreze, acela să nu mănînce» (ÎI Tes. 3, 10). Gîndindu-se tot la nepăsarea 
celor ce dispreţuiesc îndemnul de a-1 imita, deşi ei ştiu că el, ca un 
bun dascăl, a lucrat cu mîinile pentru a-i învăţa şi deprinde cu munca, 
îşi dublează sîrguinţa şi preocuparea, spunîndu-le că nu numai li s-a 
oferit spre pildă, dar necontenit le-a şi propovăduit prin cuvînt să nu 
mănînce cine nu vrea să-munceasă. 

12. Acum nu se mai foloseşte de sfatul unui dascăl, sau medic, ci 
se porneşte împotriva lor cu severitatea unui judecător şi, reluînd 
puterea apostolică, întocmai ca într-un tribunal, pronunţă sentinţa 
împotriva celor ce-1 dispreţuiau. Scriindu-ie, plin de ameninţare 
Corientenilor, îi previne pe el, căzuţi în păcat, cu acea putere fireşte 
care, afirmă el, i-a fost dată de Dumnezeu, ca înşişi să se grăbească a 
se îndrepta înainte de sosirea lui, poruncindu-le astfel : «Vă rog dar, 
să nu mă sfiiţi, cînd voi li de faţă, să îndrăznesc împotriva unora cu 
acea putere» (II Cor. 10, 2), şi iarăşi: «Şi chiar dacă mă voi lăuda ceva 
mai mult, cu puterea noastră, pe care ne-a dat-o Domnul spre zidire 

iar nu spre dărîmarea voastră, nu mă voi ruşina» (II Cor. 10, 8). 
In numele acestei puteri, declară el : «Dacă cineva nu vrea să mun¬ 
cească, nici să nu mănince» (II Tes. 3, 10). El nu-i dă pe seama săbiei 
veacului, ci, cu autoritatea Duhului Sfînt, îi opreşte de la hrana a- 
cestei vieţi pentru a-i constrînge să primească poruncile mîntuitoare, 
siliţi măcar de o nevoie naturală şi de frica pieirii prezente, dacă, 
poate, negîndindu-se la pedeapsa morţii veşnice, şi, îndrăgind trînriă- 
via, vor să rămînă tot îndărătnici la orice îndemn. 

13. în sfîrşit, după asprimea evanghelică, exprimată cu atîta 
energie, arată acum şi motivul pentru care a recurs la toate acestea. 
«Am auzit că unii de la voi umblă fără rinduială, nelucrind nimic şi 
iscodind» Nicăieri el nu s-a mulţumit să-i declare atinşi de o sin¬ 
gură boală pe cea care nu vor să se dedea la muncă. Căci în prima 
epistolă îi numeşte «fără de rînduială», şi că nu umblă după învăţătura 
pe care am primit-o de la el 217 , ba chiar îi defineşte că sînt neliniştiţi şi 
mănîncă o pîine nemuncită. «Am auzit, zice din nou aici, că unii de 
la voi umplă fără de rînduială», şi adaugă îndată a doua boală, care 
este rădăcina acestei neorînduieli «nelucrind nimic», şi pe a treia 
«ci iscodind». 

14. Acum se grăbeşte el să aducă cuvenita curăţire a lăcaşului 
unor atît de numeroase vicii. Lăsînd la o parte puterea apostolică, la 
care recursese cu puţin mai înainte, se reîntoarce din nou la inima de 
părinte iubitor, sau de medic compătimitor, şi aduce printr-un sfat 
sănătos lecuire fiilor sau celor suferinzi, zicînd : «Unora ca aceştia le 
poruncim şi îi rugăm, în Domnul nostru Iisus Hristos, ca să muncească 
în linişte şi să-şi mănince plinea lor» (II Tes. 3, 12). Numai prin mîntui- 
toarea povaţă de a munci a tratat, ca cel mai priceput medic, cauzele 
atîtor plăgi care decurg din trândăvie, ştiind că şi celelalte boli, care 
se înmulţesc din aceeaşi tulpină, pot fi îndată stinse, odată ce a fost 
suprimată cauza maladiei principale. 

15. Totuşi, el, medicul cel pătrunzător şi prevăzător, doreşte nu 
numai să vindece rănile celor suferinzi, dar şi celor sănătoşi le dă la fel 
poveţe potrivite pentru a-şi păstra o neştirbită sănătate : «Voi însă, nu 
pregetaţi să faceţi ce e bine» (II Tes. 3, 13). Urmîndu-ne pe noi, adică 
mergînd pe căile noastre, împliniţi, imifîndu-ne, pildele de muncă date 
vouă şi nu vă menţineţi de fel în lenevia şi nepăsarea acelora. «Să nu 
pregetaţi să iaceţi ce e bine», adică arătaţi-le lor, ca şi noi, înţelegerea 

217. Aceasta este aprecierea Sfîntului Casian asupra mînăstirilor din sudul Franţei 
din vremea lui. După mărturia autorului «Istoriei Monahilor », mînăstirea lui Avva Or 
avea o mie de monahi, aceea a lui Isidor o mie, acelea pe care le conduceau Serapion 
nu mai puţin de zece mii (Vezi pr. J.-C 1. G u y, op. cit., ad. loc.). 

voastră, dacă poate au neglijat să respecte cele ce le-am spus. Aşa 
cum i-a susţinut pe cei bolnavi, ca, slăbiţi de lene, să nu se lase pradă 
neorînduielii şi istovirii, tot astfel îi previne pe cei sănătoşi, ca omenia, 
ce ni se cere prin porunca Domnului s-o arătăm faţă de cei buni şi de 
cei răi, să nu le-o refuzăm unora care, poate din ticăloşie, n-au vrut să 
se întoarcă la învăţătura sănătoasă : deci, să nu înceteze a le face bine 
şi a-i sprijini pe aceştia, atît prin cuvînt de mîngîiere şi de dojana, cit 
şi prin obişnuitele binefaceri, sau prin bunăvoinţă. 

16. Totuşi, ca nu cumva această bunătate să-i facă pe unii să dis¬ 
preţuiască orice ascultare de poruncile lui, recurge din nou la asprimea 
apostolică : « Şi dacă vreunul nu ascultă de cuvîntul nostru prin epistolă, 
pe acesta să-l însemnaţi, şi să nu mai aveţi cu el nici un amestec, ca 
să se ruşineze» (II Tes. 3, 14). Dîndu-le în grijă de ce lucruri trebuie să 
ţină seama, din respect pentru el şi pentru folosul comun, şi cu ce luare- 
aminte să păzească poruncile apostolice, adaugă îndată, cu bunătatea 
unui părinte atotiertător, şi îi povăţuieşte, ca pe fiii săi, ce sentimente 
frăţeşti să păstreze din dragoste faţă de aceşti oameni: «Dar să nu-l 
socotiţi ca pe un vrăjmaş, ci povăţuiţi-l ca pe un frate» (II Tes. 3, 15). 
Severităţii de judecător i-a alăturat bunătatea de părinte, iar sentinţa 
pronunţată cu asprime apostolică a îndulcit-o cu blândeţea îngădui¬ 
toare. Pe de o parte porunceşte să fie însemnat cel ce nu vrea să se 
supună poruncilor lui, şi să nu se amestece cu el, şi totuşi dă sfatul să 
nu se facă asta cu pornire de ură, ci cu dragoste de frate şi în vederea 
îndreptării lor. «Să nu vă amestecaţi cu acela, ca să se ruşineze», 
zice el, ca, cine nu s-a îndreptat prin sfaturile mele blînde, cel puţin, 
ruşinîndu-se de izolarea voastră obştească, să-nceapă în sfîrşit a fi 
readus pe calea mântuirii. 

17. Şi în epistola către Efeseni, vorbind tot despre muncă, a dat 
astfel de porunci: «Cine a furat, să nu mai fure, ci mai vîrtos să se 
ostenească, lucrînd cu mîinile sale, lucru cinstit, ca să aibă să dea şi 
celui ce nu are» (Efes. 4, 28 j. Şi în Faptele Apostolilor aflăm tot aşa, 
că nu s-a mulţumit doar să înveţe aceleaşi lucruri, dar le-a pus şi în 
faptă. Căci, cînd a venit la Corint, n-a primit să rămînă în altă parte 
decît la Acvila şi Priscila, care erau lucrători de acelaşi meşteşug, pe 
care-1 practica de obicei şi el, căci aşa citim acolo : « După aceasta, 
Pavel, plecînd din Atena a venit la Corint. Şi găsind el pe un iudeu 
:u numele de Acvila, de neam din Pont, şi pe Priscila, femeia lui, a 

enit la ei şi pentru că erau de aceeaşi meserie, a rămas la ei şi lucrau, 
căci erau făcători de corturi» (Fapte 18, 1 —3). 

18. Apoi ducîndu-se la Milet, a trimis de aici la Efes să-i cheme 
ne preoţii Bisericii din Efes şi, dîndu-le învăţături, cum vor trebui să 

conducă în lipsa lui Biserica Domnului, le spune : «Argint sau aui n-am 
poftit de la nimeni. Voi înşivă ştiţi că mîinile acestea au lucrat pentru 
trebuinţele mele şi ale celor ce erau cu mine. Toate vi le-am arătat, 
căci, ostenindu-vă astfel, trebuie să-i ajutaţi pe cei slabi şi să vă 
aduceţi aminte de cuvintele Domnului Iisus, căci El a zis: «Mai fericit 
este a da, decît a lua» (Fapte 20, 33, 35). Grea pildă de vieţuire ne-a 
lăsat, cînd mărturiseşte că n-a muncit doar cit să-şi satisfacă nevoia 
trupului său, ci cît putea fi de ajuns chiar trebuinţelor celor ce erau 
cu dînsul, care, desigur, ocupaţi zilnic cu slujiri necesare, nu mai 
izbuteau să-şi agonisească hrana tot cu mîinile lor. Aşa cum le spunea 
Tesalonicetiilor că a muncit pentru a le da un model de imitat, la fel şi 
aici adaugă ceva asemănător, cînd zice : «Toate vi le-am arătat vouă, 
căci, ostenindu-vă astfel, trebuie să-i ajutaţi pe cei slabi», desigur, cu 
mintea sau cu trupul. Adică să ne grăbim a-i reface pe aceştia mai 
degrabă prin truda noastră şi cu banii agonisiţi din sudoarea muncii, 
şi nu din prisosul belşugului, sau cu banii puşi deoparte, ori din dărnicia 
şi avutul altuia. 

19. Şi tocmai acest lucru spune că este porunca Domnului : 
«Fiindcă El însuşi, adică Domnul Iisus, a zis, mai fericit este a da, 
decît a lua». Mai fericită este dărnicia binefăcătorului, decît lipsa 
nevoiaşului, dărnicie făcută nu din banii cîştigaţi din necinste şi rea cre¬ 
dinţă, sau din comorile ascunse ale zgîrceniei, ci cea din rodul muncii 
personale şi din sudoare sfîntă. De asemenea, «este mai fericit a da 
decît a lua», deoarece, deşi sânt deopotrivă de săraci şi cel ce primeşte 
şi cel ce dă, totuşi acesta, prin ostene’ala lui se străduieşte să agoni¬ 
sească şi pentru satisfacerea trebuinţelor lui şi să dăruie cu pioasă 
rîvnă celui în nevoie. Împodobit cu un dublu har, el se bucură şi de de¬ 
plina sărăcie a lui Hristos, prin lepădarea de toate bunurile sale, dar 
îşi îngăduie şi dărnicia celui bogat, prin osteneala şi simţirea lui. Cel 
dintîi cinsteşte pe Dumnezeu prin cuvenitele strădanii, închinîndu-I în 
dar din roadele dreptăţii sale, celălalt însă, moleşit de toropeala trîn- 
dăviei şi de nepăsare, se dovedeşte nevrednic, după sentinţa Aposto¬ 
lului, chiar să mănînce. îndrăznind să mănînce o pîine nemuncită, cu 
toată opunerea Apostolului, se face vinovat de păcatul îndărătniciei. 

20. Cunoaştem un frate, al cărui nume l-am putea face cunoscut, 
dacă din asta s-ar putea scoate mai multe învăţăminte. Acesta trăia 
într-o mănăstire şi era obligat să dea zilnic socoteală economului de 
sarcina de muncă ce-i fusese fixată. Ca să nu fie silit la o normă mai 
mare, realizată de vreunul, care muncea cu mai multă rîvnă, şi să fie 
ruşinat prin pilda acestuia, ori de cîte ori vedea că vreun frate, intrat 
în mînăstire, din ardoarea credinţei, dorea să-i fie repartizată o parte 

mai mare de muncă, încerca prin îndemnuri lăturalnice să-l abată de la 
o asemenea hotărîre. Dacă nu-i reuşea planul, îl convingea şuşotindu-i 
la ureche sfaturi ticăloase, să se ducă de aici : şi pentru a-1 aduce mai 
uşor la această hotărîre, născocea că şi el, scîrbit de multe lucruri, voise 
de mult să plece, dacă ar fi găsit vreun tovarăş cu care să împartă 
greul drumului. După ce, prin defăimări secrete pe seama mînăstirii, 
îl atrăgea la planul lui, îi fixa ora, cînd trebuia să iasă din mînăstire, 
sau locul unde, ducîndu-se, să-l aştepte, dar el rămînea locului sub 
motiv că-1 va urma îndată. Şi aşa, pe cînd celălalt, de ruşinea plecării, 
nu îndrăznea să se mai reîntoarcă în mînăstirea în care slujise, celălalt, 
care îl ispitise să fugă, rămînea mai departe în mînăstire. Ar fi de ajuns 
prezentarea acestui singur exemplu spre a se feri cei începători de ase¬ 
menea oameni, arătîndu-li-se foarte lămurit cît de mari rele naşte lenea, 
după cuvântul Scripturii (înţ. Sir. 33, 32), în mintea monahului, sau în ce 
chip « tovărăşiile rele/strică obiceiurile bune» (I Cor. 15, 33). 

21. Chiar preaînţeleptul Solomon, în multe pasaje, arată această 
boală a leneviei, zicînd, de pildă : «Cel ce umblă după lene, se va sătura 
de sărăcie» (Pilde 28, 19), desigur văzută sau nevăzută. Dealtfel, orice 
leneş trebuie să se înfăşoare în felurite vicii şi să se ţină deoparte de 
contemplarea lui Dumnezeu şi de bogăţiile duhului, despre care spune 
fericitul Apostol: « Căci prin El v-aţi Îmbogăţit deplin, în tot cuvîntul şi 
în toată cunoştinţa» (I Cor. 1, 5). în altă parte, astfel este descrisă sărăcia 
leneşului : « Tot somnorosul va fi îmbrăcat în zdrenţe» (Pilde 23, 21). 

Căci fără îndoială nu va merita să se împodobească în veşmîntul 
nestricăciunii, pentru care dă povaţă Apostolul: «Ci îmbrăcaţi-vă în 
Domnul Iisus EIristos» (Rom. 13, 11), şi iarăşi: « îmbrăcîndu-ne în 
platoşa credinţei şi dragostei» (I Tes. 5, 8), şi despre acest lucru şi 
Domnul spune prin profet Ierusalimului : « Trezeşte-te, trezeşte-te, 

Ierusalime, îmbracă-te în veşmintele slavei tale» (Isaia 52, 1). Cel 
stăpînit de somnul lenii şi neliniştii va prefera să se acopere nu cu 
agoniseala hărniciei sale, ci ou tren jele trândăviei sale. Tăind 
petice din plinătatea desăvârşită a trupului Scripturii, îşi va 
potrivi penitru lenevia lui nu un veşmînt de slavă şi cinste, ci 
acoperământul ruşinos al celui ce cere iertare . . . Cei ce sînt cufun¬ 
daţi în această amorţeală, nevrînd să se întreţină din munca 
mîinilor lor, pe care Apostolul a practicat-o necontenit, şi ne-a poruncit 
şi nouă s-o practicăm, negreşit utilizează în mod obişnuit nişte mărturii 
aie Scripturii din care-şi fac un oarecare acoperământ al lenii lor. Este 
scris, zic ei: «Lucraţi nu pentru mîncarea cea pieritoare, ci pentru 
mîncarea ce rămîne spre viaţa veşnică» (Ioan 6, 27) şi « Mîncarea Mea 
este să fac voia Tatălui Meu» (Ioan 4, 34). însă aceste mărturii sînt 

nişte petice luate din întregimea solidă a textului evanghelic, fiind 
cusute aici mai degrabă să acopere ticăloasa noastră lene şi ruşine, 
decît să ne încălzească şi să ne împodobească cu haina scumpă şi desă- 
vîrşită a virtuţilor, pe care în Pilde ni se spune că a făcut-o pentru sine 
sau pentru bărbatul ei acea femeie înţeleaptă, care a fost îmbrăcată în 
tărie şi în farmec. Despre ea se vorbeşte în mod firesc : «Tărie şi farmec 
este haina ei şi ea rîde zilei de miine» (Pilde 31, 25). Despre această 
boală a lenei iarăşi acelaşi Solomon aminteşte astfel : « Căile celor ce 
nu lucrează nimic sînt aşternute cu spini» (Isaia 15, 19), adică cu acele 
vicii şi cu altele asemănătoare, care, precum a spus mai înainte Aposto¬ 
lul, se înmulţesc din trîndăvie; şi iarăşi: «Tot cel leneş este stăpinit de 
dorinţe» (Pilde 13, 4), despre care Apostolul aminteşte, zicînd : «Să 
nu doriţi nimic de la nimeni» (I Tes. 4, 12) şi în sfîrşit: «Multă răutate 
a învăţat lenevirea» (Inţ. Sir. 33, 32). 

Aceste rele le-a enumerat în mod vădit Apostolul în cele ce v-am 
expus mai înainte, cînd zice : « Nelucrînd nimic şi' iscodind» (II Tes. 
4, 11), şi acestui viciu îi adaugă altul : «Şi să rîvniţi să trăiţi în linişte» 
(I Tes. 4, 11) şi apoi : «Să vă faceţi fiecare cele ale voastre şi să umblaţi 
cuviincios faţă de cei dinafară, şi să nu aveţi trebuinţă de nimeni» 
(I Tes. 4, 12). Pe cei pe care îi califică drept oameni fără de rînduială 
şi răzvrătiţi, dă poruncă tuturor celor zeloşi să-i scoată din rîndul lor: 
«ca să vă feriţi de orice frate care umblă fără de rînduială şi nu după 
învăţătura primită de la noi» (II Tes. 3, 6). 

22. Şi astfel, părinţii din Egipt trăgînd învăţăminte din asemenea 
exemple, nu admit cu nici un chip să stea monahii în netuerare, mai ales 
cei tineri, şi, după sîrguinţa la muncă le măsoară şi îndemnul inimii 
lor, şi treapta răbdării şi umilinţei la care au ajuns. 

Nu numai că nu îngăduiesc să se primească ceva hrană de la 
cineva, dar chiar din munca lor îi hrănesc pe fraţii oaspeţi şi pelerini. 
Ba, mai mult, adunînd uriaşe rezerve de hrană şi de resurse de trai, le 
îndreaptă spre regiunile Libiei, care suferă de secetă şi de foamete, şi 
chiar prin oraşe, pentru cei ce pier în mizerie, în temniţe. Prin aseme¬ 
nea ofrande ei cred că-i dăruiesc lui Dumnezeu, din roada mîinilor lor, 
cea mai adevărată şi cuvenită jertfă. 

23. In regiunile noastre, nu vedem nici o mînăstire populată de un 
prea mare număr de fraţi, tocmai din motivul că nu se reazemă pe 
resurse agonisite prin munca lor, ca să poată sta tot timpul în mînăstiri 
şi, chiar dacă le este hrana îndestulătoare datorită dărniciei cuiva, 
totuşi plăcerea tihnei şi neastîmpărul inimii nu-i lasă să stea prea mult 
timp locului. Din această pricină, în Egipt, de la părinţii de altădată, 
se păstrează o sentinţă sfîntă : monahul care munceşte este ispitit de 

un singur demon, iar cel ce leneveşte este în prada a nenumărate 
duhuri. 

24. în sfîrşit, avva Paul, cel mai încercat dintre părinţi, trăia într-un 
pustiu mai întins, care se numeşte Porfiriu, unde fructele palmierilor şi 
mica grădină îi asigurau hrană din destul. Cum nu putea îndeplini 
nicăieri în altă parte o muncă, din care să se întreţină altfel, căci aşe¬ 
zarea lui era departe în deşert, cale de şapte zile şi mai bine, de orice 
oraşe sau pămînturi locuite, iar plata transportului s-ar fi ridicat la 
mai mult decît putea valora cantitatea muncii depuse, aduna frunze de 
palmier şi-şi impunea o muncă zilnică neîntreruptă, ca şi cum din 
asta trebuia să-şi asigure traiul. După ce-şi umplea peştera cu munca 
întregului an, dădea foc în tot anul să ardă tot ce strînsese cu grijă 
neostoită. în felul acesta dovedea el că monahul nu poate sta locului, 
fără să-şi pună în lucrare mîinile, nici să se înalţe vreodată pe culmea 
desăvîrşirii, şi, chiar dacă nici o nevoie de hrană nu l-ar obliga să 
facă asta, el totuşi s-o îndeplinească numai pentru curăţia inimii, pen¬ 
tru statornicirea gîndurilor, pentru a rămîne întruna în chilie şi pentru 
a dobîndi o izbîndă deplină tocmai asupra neliniştii. 

25. La începutul trăirii mele în pustiu, într-una din zile i-am spus 
avvei lui Moise, cel mai mare dintre toţi cuvioşii, că în ajun am fost 
în prada unei grele nelinişti şi altă scăpare n-am putut afla decît să 
alerg îndată la avva Paul. «Tu n-ai scăpat de ea, îmi zise el, ci ai 
devenit şi mai mult prinsul şi supusul ei, căci, văzîndu-te că, înfrînt în 
luptă, ai fugit îndată, vrăjmaşul te va ataca mai puternic de aici încolo, 
ca pe un dezertor şi fugar». Aifară doar dacă în viitor, o dată pornindu-se 
lupta, nu vei aştepta să se stingă la sorocul ei neliniştea, ce te-a 
cuprins, în fuga din chilie sau în amorţeala somnului ci, mai degrabă, 
vei învăţa să ieşi triumfător din luptă, rezistînd. Prin urmare, expe¬ 
rienţa a dovedit că de asaltul peliniştii nu trebuie să scapi ferindu-te, 
ci trebuie s-o birui, înfruntînd-o. 

DUHUL SLAVEI DEŞARTE 


Capitolele 


1) A şaptea luptă este împotriva slavei 
deşarte (cenodoxiei); natura ei. 

2) Slava deşartă (cenodoxia) îl asaltează 
pe monah nu numai trupeşte, ci chiar su¬ 
fleteşte. 

3) Slava deşartă ia chipuri multe şi fe¬ 
lurite. 

4) Slava deşartă îl asaltează pe monah 
din stînga şi din dreapta. 

5) Prin ce comparaţii este înfăţişată na¬ 
tura slavei deşarte. 

6) Slava deşartă nu este înăbuşită nici 
de avantajul retragerii în singurătate. 

7) Slava deşartă, după ce a fost dobo- 
rîtă, mai înverşupat se ridică la luptă. 

8) Slava deşartă nu se potoleşte nici în 
pustiu şi nici cu vîrsta. 

9) Slava deşartă este mai primejdioasă 
atunci cînd se amestecă cu virtuţile. 

10) Exemplul regelui Iezechia; în ce 
chip a fost doborît de săgeata slavei de¬ 
şarte. 


11) Exemplul regelui Ohozia, supus ace¬ 
leiaşi boli a mîndriei. 

12) Feluritele mărturii împotriva slavei 
deşarte. 

13) In cîte feluri îl asaltează slava de¬ 
şartă pe monah. 

14) Cum îi strecoară în minte să umble 
după ranguri clericale. 

15) Cum îi îmbată mintea. 

16) Despre acela pe care bătrînul, vizi- 
tîndu-1, îl află în chilie pradă orgoliului 
slavei deşarte. 

17) Viciile nu pot fi lecuite altfel decit 
numai dacă vor fi lămurite rădăcinile şi 
cauzele acestora. 

18) Monahul trebuie să se ferească de 
femei şi de episcopi. 

19) Remediile prin care putem supune 
slaya deşartă. 


1. A şaptea luptă o avem împotriva duhului cenodoxiei ( xevoSo- 
«loc? ), pe oare o putem numai slavă deşartă sau zadarnică. Este un 

duşman cu multe şi felurite chipuri şi atît de subtil incit cu ochii cei 
mai ageri abia poate fi zărit şi recunoscut, darmite ocolit 218 . 

2. Căci îl asaltează pe monah nu numai trupeşte, ca celelalte 
păcate, dar chiar sufleteşte, vîrîndu-i-se în cuget cu o viclenie atît de 
nepătrunsă, incit, cei ce n-au putut fi amăgiţi de vicleniile cărnii, sînt 
mai greu vătămaţi în desăvîrşirea lor spirituală, şi este cu atît mai 

218. Are două caracteristici : Nu cere participarea trupului la el «Convorbirea 
duhovnicească » a V-a, III şi se dezvoltă datorită biruinţei asupra altor păcate (ibidem, 
V, X, 3—4). 

primejdioasă lupta, cu cit e mai anevoioasă recunoaşterea lui pentru 
a se feri. Atacul celorlalte păcate este mai pe faţă şi deci mai vădit, şi 
duşmanul odată respins printr-o ripostă puternică, se va retrage cu 
forţele slăbite şi după înfrîngere îl va ataca pe biruitorul său de aici 
încolo mai fără vlagă. Acesta, dimpotrivă, dacă, îmbiind mintea spre 
un viciu trupesc, a fost respins prin platoşa înfrînării, schimbîndu-şi 
veşmîntul şi masca de mai înainte şi deghizîndu-se sub haina virtuţilor 
încearcă din nou, ca un duşman cu multe chipuri, să-l dărîme şi să-l 
sugrume pe învingător. 

3. Căci, pe cînd celelalte păcate sau patimi sînt cunoscute ca fiind 
simple şi cu o singură înfăţişare, acesta este însă complicat, avînd 
multe şi felurite feţe, şi-şi atacă adversarul din toate părţile, şi chiar 
pe învingătorul său în orice privinţă. Intr-adevăr, încearcă a-1 răni pe 
ostaşul lui Hristos şi în ţinută, şi în înfăţişare, în mers, în glas, în 
lucrare, în veghe, în posturi, în rugăciune, în retragerea în singurătate, 
în citit, în ştiinţă, în tăcere, în supunere, în umilinţă, în îndelungă 
răbdare. E întocmai ca o stîncă foarte primejdioasă care, acoperită de 
valuri umflate, cauzează un naufragiu neprevăzut şi cumplit naviga¬ 
torilor care, înaintînd cu vînt prielnic, nu se aşteaptă şi nu prevăd nici 
un pericol. 

4. Prin urmare, cel ce vrea să meargă pe calea împărătească 219 
trebuie, după învăţătura Apostolului, să treacă «prin armele dreptăţii, 
cele de-a dreapta şi cele de-a stînga, prin slavă şi necinste, prin defăi¬ 
mare şi laudă » (II Cor. 6, 7— 8). Avînd judecata drept cîrmaci, sub 
suflul Duhului Sfînt, trebuie cu mare băgare de seamă să ne îndreptăm 
oe calea virtuţii, printre valurile umflate ale ispitelor, ştiind că cea mai 
mică abatere la dreapta sau la stînga ne va zdrobi îndată de stînci 
primejdioase. De aceea, ne sfătuieşte preaînţeleptul Solomon : «Sa nu 
te abaţi nici la dreapta, nici la stînga» (Pilde 4, 27), adică abătîndu-te 
spre dreapta să te măguleşti de propriile virtuţi şi să - te mîndreşti 
centru dreptele izbînzi spirituale, iar spre stînga, pe cărarea păcatelor, 
să-ţi cauţi slavă după cuvîntul Apostolului, întru ruşinea ta (Filip. 3, 19). 

Căci, cui nu i-a putut stîrni mîndrie deşartă (cenodoxie) prin 
veşmînt ajustat şi curat, încearcă să i-o strecoare prin unul murdar, neîn¬ 
grijit şi fără preţ. Pe cine nu l-a putut dărîma cu rîvna după onoruri, 
ti face să se poticnească prin umilinţă; pe cine n-a izbutit a-1 împinge 
ia mîndrie prin podoaba ştiinţei şi a vorbirii alese, îl frînge prin aerul 
grav al tăcerii. Dacă posteşte în văzul lumii, este ispitit să se min¬ 
erească ,• dacă, din dispreţ pentru slavă, ascunde acest lucru, cade şi 

219. «Calea regească» sau «împărătească», adică a «împărăţiei lui Dumnezeu» 
îîte sinonimă cu «viaţa monahală» în Evul Mediu. 

prin asta în boala mîndriei. Ca să nu se întineze prin vreo atingere de 
slava deşartă, monahul se fereşte să facă rugăciuni prea lungi în văzul 
fraţilor, dar nu scapă de înţepăturile mîndriei, chiar dacă le practică 
pe ascuns, fără nici un martor al faptei. 

5. Frumos înfăţişează bătrînil natura acestei boli, cînd o descriu 
în felul unui bulb de ceapă, pe care, înlăturîndu-i-se un înveliş, îl afli 
acoperit de un altul, şi tot aşa, oricîte foi îi scoţi, tot atîtea îi descoperi 
dedesubt. 

6. Nici în singurătate nu încetează să-l urmărească dorinţa de glorie 
pe cel ce fuge de tovărăşia oricărui muritor, şi, cu cît se fereşte mai 
mult de lume, cu atît mai aprig se ţine după el. Pe unul îl ispiteşte să 
se mîndrească, fiindcă este cel mai răbdător la muncă şi la greu, pe 
altul că este cel mai gata de ascultare, iar pe altul că îi întrece pe toţi 
în umilinţă. Unul este ademenit spre orgoliu, prin bogăţia cunoştinţe¬ 
lor, altul prin rîvna cititului, iar altul prin lungimea veghilor. Boala 
aceasta nu se străduieşte a-1 vătăma pe cineva în nimic altceva, decît 
tocmai în virtuţile sale, dîndu-i lovituri nimicitoare chiar în cele ce 
constituie temeiurile vieţii lui. Celor ce vor să meargă pe calea sfin¬ 
ţeniei şi desăvîrşirii, vrăjmaşul, întinzîndu-le curse, nu ascund în nici 
o altă parte laţurile poticnirii, decît tocmai pe drumul urmat de acesta, 
după cum spune fericitul David : «In calea aceasta, pe care umblam, 
ascunsu-s-au cursa mie» (Ps. 141, 4). Astfel, tocmai pe această cale a 
virtuţilor, pe care mergem tinzînd «la răsplata dumnezeieştii chemări 
de sus» (Filip. 3, 14), ne prăbuşim, umflaţi de izbînzile noastre, şi cu 
picioarele sufletului legate, ne poticnim împiedicaţi de lanţurile vani¬ 
tăţii. Aşa se face că noi, care n-am putut fi biruiţi în lupta cu duşma¬ 
nul, sîntem învinşi de strălucirea triumfului nostru, sau, cel puţin, ceea 
ce este un alt fel de înşelăciune, tocmai cînd am depăşit măsura posi¬ 
bilă a înfrînării, nu mai sîntem în putere a ne continua drumul din 
cauza vlăguirii trupului. 

7. Toate păcatele odată biruite încep să se ofliească şi, după în- 
frîngere, devin din zi în zi mai slabe, iar cu vremea şi locul le scade 
puterea şi îşi încetează fierberea, sau, cel puţin, fiind opuse unor virtuţi 
potrivnice, se pot lua măsuri de apărare împotriva lor, sau sînt mai 
uşor evitate. însă această boală, odată ce a fost doborîtă, mai cu în¬ 
verşunare se ridică la luptă şi tocmai, cînd crezi că a fost stinsă, atunci 
se scoală din moarte şi mai puternică. Celelalte păcate îi atacă de 
obicei doar pe cei biruiţi în luptă, acesta însă îi urmăreşte mai înver¬ 
şunat pe biruitorii lor, şi cu cît a fost mai puternic strivit, cu atît mai 
aprig îi atacă chiar cînd se mîndresc cu izbînda lor. Şi aşa isteţime are 

acest subtil vrăjmaş, încît îl face să cadă doborît de propriile lui lovi¬ 
turi pe ostaşul lui Hristos, care n-a putut fi biruit de armele duşmane. 

8. Uneori, precum am spus 22 °, unele păcate se potdlesc în locuri 
binefăcătoare şi, înlăturîndu-se sursa păcatului, sau ocazia şi ceea ce-1 
înlesnea, îşi pierd forţa de obicei şi dispar ; acesta însă, intră în pustiu 
cu cel ce fuge de lume, şi nu se ştie alungat de nicăieri şi nici nu se 
ofileşte suprimîndu-i-se sursa din afară. Intr-adevăr, acest păcat nu-şi 
trage puterea de nicăieri altundeva, decît din sporul de virtuţi ale celui 
pe care îl asaltează. 

Unele păcate, precum am spus, cu trecerea timpului chiar îşi pierd 
puterea şi dispar, pe cînd acestuia nici viaţa lungă, nesusţinută de o 
pricepută rîvnă şi de o înţeleaptă chibzuinţă, nu numai că nu-i pune 
nici o piedică, ba chiar ştie să-i adauge şi mai mari resurse de 
deşertăciune. 

9. In sfîrşit, celelalte patimi care se opun unor virtuţi puternice şi 
care duc război făţiş, ca în plină zi, sînt mai uşor biruite şi înlăturate, 
însă aceasta, insinuîndu-se printre virtuţi şi luptînd de-a valma, ca 
intr-un întuneric de noapte, îi înşeală mai cumplit, fără să se aştepte, 
pe cei neprevăzători. 

10. De pildă, citim că Iezechia rege în Iuda (IV Regi 20, 1—6 ; 
Isaia 38, 1 -—5), bărbat de o desăvîrşită dreptate în toate, după măr¬ 
turia Sfintei Scripturi, ale cărui virtuţi îi atrăseseră nenumărate laude, 
s-a prăbuşit numai stins de mînidrie : el, cel ce printr-o singură rugă¬ 
ciune a putut obţine nimicirea a o sută optzeci şi cinci de mii de soldaţi 
din armata asiriană, daţi pierzaniei noaptea de înger (IV Regi 19, 15, 35), 
este biruit de mîndria deşartă. 

Lăsînd la o parte şirul nesfîrşit al virtuţilor sale, care ar fi prea 
lung să-l mai deapăn, voi spune numai atît : acesta, anunţîndu-i-se 
sfîrşitul vieţii, şi ziua morţii rînduită de mai înainte, după voia 
Domnului, a binemeritat doar printr-o rugăciune să i se prelungească 
hotarul vieţii cu cincisprezece ani (IV Regi 20, 1 —6 ; Isaia 38, 1 —5), 
iar ca semn, soarele s-a dat înapoi pe cer cu zece grade, pe care deja 
le parcursese în drumul spre apus. Soarele reîntorcîndu-se marca din 
nou cu umbra ce-1 însoţea liniile orelor 221 , peste care trecuse la prima 
plecare, oferind întregii lumi, printr-o minune nemaiauzită, o zi dublă, 
fapt contrar legilor fixe ale naturii. După semne atît de mari şi de 
necrezut şi după atît de strălucite dovezi de virtuţi, iată cum istori¬ 
seşte Scriptura că a fost ameţit de sucesele sale : «In zilele acelea, zice, 
s-a îmbolnăvit Iezechia de moarte, şi s-a rugat Domnului : şi Domnul 


220. In cartea a Vl-a, 3. 

221. Ceas solar. 

l-a auzit şi i-a dat semn» (Paralip. 32, 24) : desigur acela cu întoarcerea 
soarelui care, citim în Cartea a patra a Regilor că i-a fost dat prin 
prorocul Isaia : «Insă Iezechia n-a fost recunoscător pentru binefa¬ 
cerea care i s-a făcut, căci s-a semeţit in inima lui. Şi a căzut minia lui 
Dumnezeu peste el, şi peste Iuda, şi peste Ierusalim. Dar îndată ce 
Iezechia s-a smerit pentru mândria inimii lui, şi cu el împreună şi locui¬ 
torii Ierusalimului, mînia Domnului nu s-a mai pogorît asupra lor în 
zilele lui Iezechia» (II Paralip. 32, 25 — 26). Cît de primejdioasă şi 
cit de grava este boala mîndriei ! Atîta dreptate, atîtea virtuţi, atîta 
credinţă şi duh de jertfă, care au binemeritat o schimbare a însăşi na¬ 
turii şi a legilor întregului univers, s-au spulberat numai pentru un 
moment de mîndrie. Toate virtuţile fiind date uitării, ca şi cum nici 
n-ar fi fost, şi-ar fi atras îndată mînia Domnului, dacă nu l-ar fi îmblînzit 
revenirea lui la umilinţă. Cel ce căzuse împins de semeţie de pe o atît 
de înaltă culme a vredniciilor lui, n-a mai aflat din nou suişul spre acel 
vîrf pierdut, decît tot pe aceleaşi trepte de umilinţă. Mai vrei să afli 
o pildă de o prăbuşire asemănătoare ? 

11. Ozia, strămoşul regelui pe care l-am amintit, şi el lăudat în 
toate, precum mărturiseşte chiar Scriptura, după bogatele elogii . ale 
virtuţilor lui, după nenumăratele triumfuri ce le repurtase, binemeri¬ 
tate de rîvna şi credinţa lui, iată cum s-a prăbuşit* prin semeţia slavei 
deşarte : «Şi s-a dus vestea, zice Scriptura, de numele lui Ozia foarte 
departe, pentru că în chip minunat a fost ajutat de Domnul şi s-a făcut 
puternic. Şi cînd a ajuns puternic, el s-a mîndrit în inima lui, spre pier¬ 
derea lui, şi l-a uitat pe Domnul Dumnezeul său» (Paralip. 26, 15 —16). 
Vezi, deci, o altă pilda de prăbuşire foarte grea şi observi că doi bărbaţi 
atît de drepţi şi de desăvîrşiţi au fost doborîţi de izbînzile şi triumfurile 
lor. 

Din acestea, luaţi aminte cît de pierzătoare sînt de obicei reuşitele 
aduse de noroc, căci cei ce n-au putut fi înfrînţi de nenoroc, mai grav 
sînt striviţi de reuşita lor, dacă sînt neprevăzători, şi cei care în luptă, 
în prima linie, au scăpat de pericolul morţii, pier apăsaţi de propriile 
lor trofee şi triumfuri. 

12. De aceea, Apostolul ne dă în grijă : «Să nu fim iubitori de 
mărire deşartă» (Gal. 5, 26), iar Domnul, mustrîndu-i pe farisei, zice : 
«Cum puteţi voi să credeţi, cînd primiţi slavă, unii de la alţii, şi slava 
care vine de la unicul Dumnezeu, nu o căutaţi ?» (Ioan 5, 44). Despre 
aceştia şi fericitul David spune cu ameninţare : «Că Dumnezeu a risipit 
oasele celor ce plac oamenilor» (Ps. 52, 17). 

13. Chiar şi minţile începătorilor şi ale celor ce au înaintat încă 
prea puţin în virtute sau ştiinţă, se aprind adesea de mîndrie, fie pen- 

tru timbrul vocii, fie pentru că ar cînta mai melodios, fie ca ar fi mai 
frumoşi prin trupul lor mlădios, şi că ar avea părinţi bogaţi şi nobili, 
nri ră în fine», ar fi rHcnrptuit raripra militfiră si rmorurile. Pp c.îte linul 

suflet, să putem fi mai prevăzători în strădania de a ne feri de laţurile 
şi capcanele de multe feluri ale vrăjmaşului. 

De aceea, părinţii din Egipt, fără deosebire, dezvăluie aceste şire¬ 
tlicuri pentru ca, prin expunerea lor, ca şi cum chiar şi ei s-ar afla 
încă în luptă, să descopere şi să dea la iveală asalturile tuturor viciilor 
pe care le înfruntă, sau le vor înfrunta cei tineri. Punîndu-le în faţă 
amăgirile tuturor patimilor, la care sînt expuşi tinerii şi cei fierbinţi cu 
duhul, vor cunoaşte ascunzişurile acestor asalturi şi văzîndu-le ca 
într-o oglindă, vor găsi şi cauzele viciilor de care sînt zguduiţi, şi 
leacurile. Apoi preveniţi şi asupra luptelor viitoare mai înainte de 
ivirea lor, vor şti cum trebuie să ia măsuri de prevedere, cum să le în- 
tîmpine şi să se lupte. Aşa cum cei mai experimentaţi dintre medici se 
preocupă să vindece nu numai bolile prezente, ba, prin înţeleaptă lor 
experienţă, să le preîntîmpine chiar pe cele ce se vor ivi, şi să le 
prevină prin sfaturi sau medicamente, tot astfel şi aceşti adevăraţi 
medici ai sufletelor, înlăturînd prin convorbiri spirituale, ca printr-un 
remediu ceresc, bolile sufletului care s-ar ivi, nu îngăduie acestora să 
prindă rădăcini in minţile tinerilor, descoperindu-le, totodată, şi cau¬ 
zele patimilor, ce-i ameninţă, şi leacurile de însănătoşire. 

18. Dealtfel, există din vechime această sentinţă a Părinţilor, care 
are valoare pînă azi, — pe care n-o voi putea enunţa fără să nu mă simt 
ruşinat, ca unul care nici de sora mea nu m-am putut ţine deoparte, şi 
nici de mîna episcopului să scap — că monahul trebuie să fugă în orice 
chip de femei şi de episcop 222 . Celui odată prins într-o asemenea le¬ 
gătură nici una nici alta nu-i mai îngăduie nici să rămînă în liniştea 
chiliei sale, nici, deprins să contemple lucrurile sfinte, să se mai dedea 
cugetării dumnezeieşti cu ochii cei mai curaţi ai minţii. 

19. Pentru aceea, atletul lui Hristos, care rîvneşte să se întreacă 
după regula jocului în lupta cea adevărată, adică cea spirituală, se 
sileşte în toate chipurile să biruie această fiară cu multe şi felurite feţe, 
Noi vom putea scăpa de acest rău cu multe înfăţişări, care ne atacă 
din orice parte, printr-un astfel de remediu, şi anume : cu gîndul la 
acea laudă a lui David : «Domnul a risipit oasele celor ce plac oame¬ 
nilor» (Ps. 52, 6), mai întîi să nu îngăduim să facem nimic din orgoliu 
pentru a dobîndi slava deşartă. Apoi, să ne silim să continuăm cu 
grijă cele ce le-am pornit cu bun început, ca nu cumva, furi- 
şîndu-se boala mîndriei, să zădărnicească toate roadele strădaniilor 

222. «A fugi de episcop» însemnează a nu primi hirotonia pentru a rămîne în 
chilia sa. Unii Sfinţi Părinţi pustnici s-au mutilat în acest scop. Este cazul Sfîntului 
Amoniu, care şi-a tăiat urechea dreaptă, cum citim în «Istoria Lausiacă», 11, ca să nu 
fie făcut episcop. Iar în Patericul tradus în româneşte, avem cîteva istorisiri în acest 
consens. 

noastre. în convieţuirea cu fraţii, să ne ferim de asemenea, din răspu¬ 
teri, ca de un semn de mîndrie, de ceea ce n-a acceptat şi nu practică 
uzul comun, şi să evităm tot ce ne-ar putea ridica în văzul celorlalţi, 
ca şi cum, pentru cele ce facem numai noi, trebuie să dobîndim laudă 
în faţa oamenilor. Căci chiar prin aceste semne ni se va vădi mai 
ales că stă cuibărit în noi răul cel nimicitor al slavei deşarte. Foarte 
uşor vom putea scăpa de acest pericol, dacă ne gîndim că nu numai 
vom pierde cu totul roadele strădaniilor, cî'te le vom fi făcut sub 
imboldul mîndriei deşarte, dar chiar, făcîndu-ne vinovaţi de o crimă 
gravă, vom ispăşi pedepse veşnice, ca nişte călcători de lege, fiindcă 
L-am jignit pe Dumnezeu, preferind să facem pentru plăcerea oameni¬ 
lor ceea ce s-ar fi cuvenit să facem pentru El, care, ca Cel ce cunoaşte 
cele ascunse ale noastre, va da pe faţă că am pus pe oameni mai 
presus de Dumnezeu, şi slava lumească mai presus de cea a Domnului. 






CARTEA A DOUĂSPREZECEA 


DESPRE DUHUL TRUFIEI 


Capitolele 


1) A opta luptă este împotriva duhului 
trufiei; natura ei. 

2) Trufia este de două feluri. 

3) Trufia alungă deopotrivă toate virtu¬ 
ţile. 

4) Din cauza trufiei, acel Lucifer a de¬ 
venit din arhanghel diavoL 

5) Cuptoarele tuturor viciilor sînt ali¬ 
mentate de trufie. 

6) Viciul trufiei, deşi ultimul în ordinea 
luptei, totuşi este primul ca timp şi ori¬ 
gine. 

7) Răul trufiei este atît de mare, încît 
se învredniceşte să-l aibă potrivnic pe în¬ 
suşi Dumnezeu. 

8) Cum a strivit Dumnezeu trufia diavo¬ 
lului prin virtutea umilinţei şi feluritele 
mărturii asupra acestui lucru. 

9) In ce chip putem birui şi noi trufia. 

10) Nimeni nu poate obţine desăvîrşi- 
rea virtuţilor sau fericirea făgăduită nu¬ 
mai prin puterile sale. 

11) Exemplul tîlharului, sau al lui Da- 
vid, ori al chemării noastre pentru a de¬ 
monstra harul lui Dumnezeu. 

12) Nu există nici o osteneală care să 
poată fi pusă în cumpănă cu fericirea fă¬ 
găduită. 

13) Tradiţia bătrînilor cu privire la do- 
bîndirea curăţiei. 

14) Ajutorul lui Dumnezeu este dăruit 
celor ce se ostenesc. 

15) De la cine se cade să învăţăm calea 
desăvîrşirii. 

16) Nu putem ajunge nici la strădania 
de a atinge desăvîrşirea fără mila şi in- 


suflarea lui Dumnezeu. 

17) Diferite dovezi din care se vede 
limpede că noi nu putem izbuti nimic în 
ceea ce priveşte mîntuirea noastră fără a- 
jutorul lui Dumnezeu. 

18) Sintem întăriţi de harul lui Dum¬ 
nezeu nu numai în starea naturală dar 
chiar în cîrmuirea zilnică a vieţii. 

19) Această credinţă despre harul lui 
Dumnezeu ne-a fost încredinţată de pă¬ 
rinţii din vechime. 

20) Despre acela care a fost dat duhu¬ 
lui celui mai necurat pentru blasfemie. 

21) Exemplul lui Ioaş, regele Iudeii, din 
care se vede ce şi-a atras din cauza tru¬ 
fiei. 

22) Tot sufletul trufaş este supus batjo¬ 
coririi duhurilor rele. 

23) Desăvîrşirea nu poate fi atinsă de- 
cît numai prin virtutea umilinţei. 

24) Pe cine asaltează trufia duhului şi 
pe cine cea a trupului. 

25) Descrierea trufiei cărnii, sau ce rele 
stîrneşte în mintea monahului. 

26) Oricine stă pe o temelie rea, alu¬ 
necă zilnic spre o mai rea situaţie. 

27) Prezentarea viciilor care se nasc din 
boala trufiei. 

28) Despre trufia unui frate. 

29) Semnele prin care se cunoaşte că în 
suflet sălăşluieşte trufia trupului. 

30) Oricine e slab în credinţă, doreşte 
din cauza trufiei să fie în fruntea altora. 

31) Cum putem birui trufia, sau să atin¬ 
gem desăvîrşirea. 

32) In ce chip poate fi înăbuşită prin 33) Remediile de folosit împotriva bolii 
umilinţa adevărată trufia care suprimă trufiei, 
toate virtuţile. 

1. A opta şi ultima luptă o avem de dat împotriva duhului trufiei. 
Această boală, deşi este ultima în lupta pornită împotriva păcatelor,, 
şi în ordinea lor este aşezată la urmă, totuşi este prima prin origine 
şi timp. Acest monstru foarte crud şi mai mare decît toate păcatele de 
mai înainte, îi pierde cu o muşcătură cumplită îndeosebi pe cei desă- 
vîrşiţi şi ajunşi aproape de ultima treaptă a virtuţilor. 

2. Două sînt felurile trufiei, una care am spus că îi asaltează pe 
monahii duhului şi pe cei mai ridicaţi, iar alta care pune stăpînire 
chiar pe începători, încă legaţi de carne. Şi deşi pe ambele semeţia 
le ridică atît împotriva lui Dumnezeu, cît şi a oamenilor, totuşi cea 
dintîi se referă cu deosebire la Dumnezeu, iar cealaltă îi priveşte mai 
propriu pe oameni. La sfîrşitul acestei cărţi, cu ajutorul lui Dumnezeu, 
voi trata, în măsura puterilor, originea şi remediile acestei boli. Acum 
ne-am propus să vorbim puţin despre cea dintîi, care am spus că-i 
ispiteşte îndeosebi pe cei desăvîrşiţi. 

3. Prin urmare, nu există păcat care să aducă atîta slăbire tuturor 
virtuţilor şi să-l jefuiască şi golească pe om de toată dreptatea şi sfin¬ 
ţenia ca răul trufiei. E întocmai ca o boală generalizată, cumplită, care 
nu se împacă să vatăme un singur mădular, sau o parte a lui, ci 
prăvăleşte întregul corp într-o distrugere totală şi tocmai pe cei aşezaţi 
pe culmea cea mai înaltă a virtuţilor se sileşte să-i doboare şi să-i 
zdrobească într-o grea prăbuşire. Orice păcat se opreşte la hotarele lui 
sau la obiectul fixat şi chiar dacă afectează şi alte virtuţi, totuşi vizează 
în mod deosebit una, asupra căreia se năpusteşte în mod special, s-o 
sugrume. Şi pentru a se putea înţelege mai limpede ceea ce am 
spus, lăcomia la mîneare, adică pofta pîntecului sau a gurii slăbeşte 
asprimea înfrînării, desfrîul întinează fecioria, mînia distruge răbdarea, 
în felul acesta, cel stăpînit de un păcat nu este obligatoriu lipsit de alte 
virtuţi, ci, fiindu-i retezată numai acea virtute care, neputînd rezista 
unui păcat opus, piere, pe celelalte le poate păstra măcar în parte, 
însă trufia, de îndată ce a pus stăpînire pe biata minte, ca un tiran 
crud, cînd a cucerit cea mai înaltă fortăreaţă, surpă şi nimiceşte din 
temelii întreaga cetate a virtuţilor şi, făeînd una -cu pămîntul patimilor 
zidurile înalte ale sfinţeniei de odinioară, de aici încolo nu mai în¬ 
găduie să persiste nici o umbră de libertate în sufletul celui supus Lui. 
Cu cît era mai bogat cel cucerit, cu atît mai greu va fi jugul robiei la 

care-1 supune, despuindu-1, prin cei mai crud jaf, de toate bogăţiile 

virtuţilor. 

4. Şi ca să putem cunoaşte puterea acestui atît de apăsător tiran, 
aflăm că îngerul acela, care pentru uimitoarea lui strălucire şi frumuseţe 
a fost numit Lucifer, n-a fost alungat din cer pentru nici un alt motiv 
decît acesta : rănit de săgeata trufiei a căzut din acel fericit şi sublim 
lăcaş al îngerilor. Prin urmare, dacă numai semeţia inimii a putut 
prăvăli din ceruri pe pămînt o atît de mare virtute, împodobită cu 
privilegiul unei nemăsurate puteri, însăşi imensitatea prăbuşirii ne 
demonstrează cu cită băgare de seamă se cuvine sa ne ferim de acest 
păcat noi, cei supuşi slăbiciunii trupului. 

Vom putea fi preveniţi însă, cum să ne punem la adăpost de 
veninul foarte primejdios al acestei boli, dacă vom cerceta cauzele şi 
originea căderii însăşi. Negreşit niciodată nu vor putea fi tratate bolile, 
găsindu-se leacuri pentru suferinţe, mai înainte de a afla printr-o 
atentă cercetare originile şi cauzele acestora. Acesta (Lucifer), înveş¬ 
mântat în lumină dumnezeiască şi strălucind prin dărnicia Ziditorului 
printre celelate puteri cereşti, s-a încrezut că deţine prin tăria propriei 
naturi, nu prin binefacerea acelei dărnicii, splendoarea înţelepciunii 
şi frumuseţea virtuţilor, cu care-1 împodobise harul Creatorului. Seme- 
ţindu-se pentru asta, ca şi cum nu-i mai era de trebuinţă ajutorul divin 
pentru păstrarea acestei curăţii, s-a socotit asemenea lui Dumnezeu, 
pretinzînd că, întocmai ca şi Dumnezeu, n-are nevoie de nimeni. Bizuin- 
du-se desigur pe liberul său arbitru de care dispunea, crezu că prin 
acest fapt are din belşug toate cîte îi sînt de trebuinţă pentru desăvîrşi- 
rea virtuţilor şi pentru deplina fericire veşnică 223 . ' 

Numai această cugetare a devenit pentru el prima cădere. Din 
această pricină, părăsindu-1 pe Dumnezeu, de care socotea că n-are ne¬ 
voie, l-a părăsit şi puterea şi, clătinîndu-se, şi-a dat seama de slăbiciu¬ 
nea propriei lui naturi : atunci a pierdut fericirea de care se bucura prin 
dărnicia lui Dumnezeu. Şi fiindcă «a iubit cuvintele pierzaniei» (Ps. 51, 
3), prin care spusese «Ridica--mă-voi m ceruri» (Isaia 14, 13) şi «limba 
vicleană» prin care a zis chiar despre sine : «Asemeni cu cel 
Preainalt voi fi» (Isaia 14, 14), sau despre Adam şi Eva : «Veţi fi ca 
Dumnezeu» (Facere 3, 5), pentru aceea Dumnezeu «il va doborî pe el pînă 
la sfîrşit, îl va smulge pe el şi-l va muta din lăcaşul său şi rădăcina lui 
din pământul celor vii» (Ps. 51, 4). Atunci «Vedea-vor drepţii şi se vor 
teme şi de el vor rîde şi vor zice» (Ps. 51, 5) — cuvinte care se vor 
adresa pe drept acelora care se bizuie că pot face binele suprem fără 

223. Această problemă a păcatului îngeresc, Sflntul Casian a dezvoltat-o mai pe 
larg în «Convorbirea duhovnicească» a IV-a, XIII, 2 şi XIV. 

protecţia şi ajutorul lui Dumnezeu — «iată omul care nu şi-a pus pe 
Dumnezeu ajutorul lui, ci a nădăjduit în mulţimea bogăţiei sale şi s-a 
întărit întru deşertăciunea sa» (Ps. 51, 5). 

5. Aceasta este cauza primei căderi şi originea bolii principale. 
Aceasta strecurîndu-se prin cel doborît de ea (Lucifer) spre primul 
om, a generat slăbiciunile şi materia tuturor patimilor. în momentul 
cînd a crezut că în virtutea liberului arbitru şi a sîrguinţei sale poate 
atinge slava Dumnezeirii, a pierdut tocmai acel har al Ziditorului pe 
care tocmai îl dobîndise 224 . 

6. Şi astfel, prin exemplele şî mărturiile Scripturii, se dovedeşte 

limpede că boala trufiei, deşi ultima în ordinea luptelor, este totuşi 
anterioară prin origine şi este începutul tuturor păcatelor şi crimelor ; 
ea nu nimiceşte ca celelalte vicii numai virtutea opusă ei, adică umi¬ 
linţa, ci este în acelaşi timp chiar a tuturor virtuţilor, şi nu 
ispiteşte doar pe cei mijlocii sau pe cei mici, ci mai ales pe cei ce se 
află în culmea puterii spirituale. Despre acest duh al trufiei aminteşte 
şi profetul : «Şi mîncărurile lui sint alese» (Avac. 1, 16). De aceea 

fericitul David, deşi îşi păzea cu atîta luare-aminte cele ascunse ale 
inimii, încit declară fără şovăială către Cel căruia nu-I scapă tainele 
conştiinţei lui : «Doamne, nu s-a mîndrit inima mea, nici nu s-au Înălţat 
ochii mei, nici n-am umblat după lucruri mai presus de mine. Dimpotri¬ 
vă, mi-am smerit sufletul» (Ps. 130, 1 —2), şi iarăşi : «Nu va locui în 
casa mea cel mîndru» (Ps. 100, 9), totuşi, ştiind cît de grea este această 
pază chiar şi pentru cei desăvîrşiţi, dacă se bizuie numai pe sîrguinţa 
lor, implora rugător ajutorul lui Dumnezeu, spre a putea scăpa neatins 
de săgeata acestui duşman, zicînd : «Să nu vină peste mine piciorul 
celui mîndru» (Ps. 35, 21)). Se teme grozav să nu cadă în ceea ce se 
zice despre cei trufaşi : «Dumnezeu celor mîndri le stă împotrivă» 
(Iacob 4, 6) şi iarăşi : «Toată inima semeaţă este urîciune înaintea 
Domnului» (Pilde 16, 15). 

7. Cît de mare este răul trufiei, dacă are drept adversar nu vreun 
inger, nici alte virtuţi opuse, ci chiar pe Dumnezeu ! Căci trebuie notat 
că nu s-a zis niciodată despre cei cuprinşi de celelalte vicii că-L au 
potrivnic pe Dumnezeu : nu le stă împotrivă celor lacomi la mîncare, 
celor desfrînaţi, celor mînioşi, sau celor iubitori de arginţi, ci numai 
celor semeţi. Celelalte vicii se îndreaptă numai asupra celor ce le prac¬ 
tică, sau asupra celor ce-i susţin, adică par a se abate doar împotriva 
oamenilor, pe cînd acesta vizează în mod propriu pe Dumnezeu, şi de 
aceea merită să-L aibă în special pe El potrivnic. 

224. Această învăfătură este dezvoltată în «Convorbirea...» a XlII-a, XII, t — 2. 

8. Iată de ce Dumnezeu, Ziditorul a toată făptura şi medicul ei» 
ştiind că semeţia este cauza şi rădăcina bolilor, s-a preocupat să vindece 
cele contrare prin contrariile lor z25 l astfel incit pe cei căzuţi pentru 
trufie să-i ridice prin umilinţă. Căci cel dinţii zice : « Ridica-mă-voi in 
ceruri» (Isaia 14, 13) ,• acesta zice : «S-a plecat in ţărină sufletul meu» 
(Ps. 43, 25). Acela zice : «Asemeni cu Cel Preainalt voi fi» (Isaia 14» 
14), acesta : «Pe cind era in chipul lui Dumnezeu, S-a deşertat pe 
Sine, chip de rob luind ... şi S-a smerit pe Sine, ascultător fiind pinâ 
la moarte» (Fii. 2, 6 — 8). Acela zice «Mai presus de stelele lui 
Dumnezeu voi aşeza jilţul meu» (Isaia 14, 13), acesta : «învăţaţi de la 
Aline, că sint blind şi smerit cu inima» (Matei 11, 19). Acela zice : 
« Nu-1 cunosc pe Domnul şi nu voi da drumul lui Israel» (Ieşire 14, 13) ,- 
iar acesta : «Dacă aş zice că nu-L ştiu, aş fi mincinos asemeni vouă. 
Ci îl ştiu şi păzesc cuvintul Lui» (Ioan 8, 55). Acela zice : «Ale mele 
sint riurile şi eu le-am făcut pe ele» (Iezechiel 29, 3) ; acesta zice : «Eu 
nu pot să fac de la Mine nimic» ... «ci Tatăl, Care râmine intru Mine, 
face lucrurile Lui» (Ioan 5, 30 ; 14, 10). Acela zice : «Ale mele sint 
toate Împărăţiile lumii şi strălucirea lor şi cui vor vrea le dau pe ele» 
(Luca 4, 6), iar acesta : «Bogat fiind, pentru voi a sărăcit, ca voi cu 
sărăcia Lui să vă Îmbogăţiţi» (II Cor. 8, 9). Acela zice : «Precum 
s'int culese ouăle ce au fost părăsite, aşa am cuprins eu tot pămlntul. 
Şi nimeni n-a scuturat aripile, n-a deschis ciocul şi nici n-a scos ţipăt» 
(Isaia 10, 14) ; acesta zice : «Asemuitu-m-am cu pelicanul din pustie ; 
privegheat-am şi am ajuns ca o pasăre singuratică pe acoperiş» (Ps. 
101, 7— 8). Acela zice: «Şi am uscat sub paşii mei toate plraiele 
pămlntului» (Isaia 37, 27) ; acesta zice : «nu pot să rog pe Tatăl Meu 
să-Mi trimită acum mai mult de douăsprezece legiuni de îngeri ?» 
(Matei 26, 53). 

Dacă am examinat cauza căderii originare şi temeliile mântuirii 
noastre, de cine şi în ce fel au fost puse acestea, iar căderea cum s-a 
produs, am putea fi lămuriţi şi din căderea aceluia şi din pilda acestuia, 
cum trebuie să ne ferim de moartea atît de cumplită cauzată de trufie. 

9. Prin urmare 226 , vom putea scăpa de laţul celui mai ticălos duh, 
dacă Ia fiecare virtute în care simţim că am înregistrat o sporire, vom 
spune acest cuvînt al Apostolului: «Nu eu, ci harul lui Dumnezeu, care 
este In mine» şi : «prin harul lui Dumnezeu sint ceea ce sint» (I Cor. 15, 

225. Proverb medical din literatura ascetică a vremii, citat şi de Fericitul Ieronim 
în Epistola GXXI-a etc. 

226. Capitolele 9—23 formează un mic tratat despre ajutorul lui Dumnezeu, reluat 
în « Convorbirea ...» a XlII-a, cu titlul «Despre protecţia lui Dumnezeu», la care s-au 
adăugat «Convorbirea a III-a, XII, XVIII şi cartea a Vll-a, 3, 2 din Aşezăminte (v. 
J.-CL. GUY, op. cit., ad. loc.). 

10) şi : « Dumnezeu este cel Care lucrează Intru voi şi ca să voiţi şi ca să 
săvîrşiţi, după a Lui bunăvoinţă» (Fii. 2, 13). Chiar autorul mîntuirii 
voastre însuşi spune : « Cel ce rămine întru Mine şi Eu întru el, acesta 
aduce roadă multă, căci fără Mine nu puteţi face nimic» (Ioan 15, 5) 
şi : «De n-ar zidi Domnul casa, în zadar s-ar osteni cei ce o zidesc, şi de 
n-ar păzi Domnul cetatea, în zadar ar priveghea cel ce o păzeşte» 
(Ps. 126, 1) şi «în zadar vă veţi scula dis-de-dimineaţă» (Ps. 126, 2), 
fiindcă «nu este nici de la cel care voieşte, nici de la cel care aleargă, 
ci de la Dumnezeu, care miluieşte» (Rom. 9, 16). 

10. Negreşit, oricît de arzătoare i-ar fi vrerea şi însufleţită aler¬ 
garea celui trăitor în trupul care se împotriveşte duhului, acestea nu 
pot fi îndestulătoare pentru a fi în stare cineva să ajungă la o atît de 
înaltă răsplată a desăvîrşirii şi la laurii castităţii şi neprihănirii. 
Numai sub protejarea «milostivirii divine se va învrednici el să ajungă 
la ceea ce rîvneşte atît de mult şi după care aleargă. Căci *Toată darea 
cea bună şi tot darul desăvîrşit de sus este pogorît, de la părintele lu¬ 
minilor» (I Cor. 4, 7), « Căci ce ai pe care să nu-1 fi primit ? Dar dacă 
l-ai primit, de ce te făleşti, ca şi cum nu l-ai fi primit ?» (I Cor. 4, 7.). 

11. Dacă ne amintim de pildă că tîlharul a fost primit în rai numai 

datorită unei singure mărturisiri (Luca 23, 40), ne vom da seama că a 
dobîndit atîta fericire nu prin meritul alergării lui, ci a cîştigat-o în 
dar de la mila lui Dumnezeu. Sau dacă ne vine în minte că cele două 
vini atît de grele şi de neiertat ale regelui David au fost şterse numai 
printr-un cuvînt de căinţă (II Regi 12, 13), vom vedea că şi aici 

nu meritele strădaniei au îndreptăţit obţinerea iertării unei atît de urîte 
fapte, ci harul lui Dumnezeu, care s-a revărsat din belşug. Folosin- 
du-se de prilejul unei sincere căinţe, a ars prin greaua mărturisire 
făcută printr-un singur cuvînt, atît de multe păcate. 

Analizînd chiar începutul chemării şi mîntuirii neamului 
omenesc, cînd am fost aduşi la mîntuire, după Apostol (Cf. Luca 23, 
40), nu prin noi, sau prin faptele noastre, ci prin darul şi harul lui 
Dumnezeu (Efes. 2, 8 — 9), vom putea observa lămurit că întreaga 
operă de desăvîrşire «nu este de la cele ce voieşte, nici de la cel care 
aleargă, ci de la Dumnezeu, care miluieşte» (Rom. 9, 16). El ne face 
biruitori asupra patimilor, nu datorită strădaniilor şi alergării noastre, 
şi ne ajută să urcăm pe culmea atît de anevoiasă a desăvîrşirii şi să 
supunem carnea în care vieţuim, nu fiindcă atîrnă greu sîrguinţa vrerii 
noastre. Nici un chin al trupului şi nici o strivire a inimii n-ar putea 
învrednici pe nimeni să atingă acea adevărată castitate a omului lăuntric 
şi să fie în stare să ajungă numai prin efortul curat omenesc, adică 
fără ajutorul lui Dumnezeu, la virtutea unei aşa curăţii, înnăscută doar 

îngerilor şi proprie cerului. Fireşte, înfăptuirea a tot ceea ce este bun se 
revarsă din harul Aceluia Care, în larga-I bunătate, a dăruit slabei 
noastre voinţe şi scurtei şi neputincioasei noastre alergări, o atît de 
veşnică fericire şi nemăsurată slavă. 

12. în adevăr, toată durata vieţii prezente nu înseamnă nimic, pusă 
în comparaţie cu veşnicia viitoarei slave şi, contemplînd acea fericire 
fără sfîrşit, toate durerile sînt alungate şi se topesc ca fumul, spulbe- 
rîndu-se ca spuza. 

13. De aceea, este momentul acum să arătăm chiar în cuvintele în 
care ne-a fost transmisă o sentinţă a părinţilor, fireşte a acelora care 
au zugrăvit calea desăvîrşirii şi proprietăţile ei nu în cuvinte meşte¬ 
şugite, ci ne-ai|, încredinţat-o prin propriile lor experienţe şi prin 
pilde de netăgăduit, ca unii care o stăpîneau mai degrabă prin faptă 
şi prin tăria duhului. Astfel, ei spun că nimeni nu poate fi curăţit deplin 
de patimile trupului, dacă n-a înţeles că orice chin şi orice strădanie 
sînt neîndestulătoare pentru a atinge o atît de înaltă desăvîrşire şi dacă 
nu recunoaşte prin lămurirea ce-i vine nu atît de la învăţătura primită, 
cît din simţirea, virtutea şi experienţele proprii, că desăvîrşirea a- 
ceasta nu este obţinută deeît numai prin mila şi cu ajutorul lui 
Dumnezeu. Căci oricîtă trudă s-ar cheltui cu posturile, veghile, cititul, 
izolarea şi retragerea din lume, pentru a cuceri răsplătile atît de mari 
şi sublime ale curăţiei şi integrităţii minţii, nu va putea fi nimeni prea 
vrednic să le atingă numai prin meritul propriei sîrguinţe sau sudori. 
Negreşit niciodată osteneala şi rîvna omenească nu se vor ridica la 
înălţimea darului dumnezeiesc, dacă mila divină nu i-1 va da aceluia 
ce-î doreşte, 

14. Şi nu spun asta ca să golesc de sens eforturile omeneşti, în- 
cercînd a reţine pe vreunul de la orice preocupare şi rîvnă de a se 
osteni, ci ţin să precizez limpede şi foarte hotărît — şi asta nu după 
părerea mea, ci după a celor din vechime — că desăvîrşirea nu poate fi 
atinsă cu nici un preţ fără aceste eforturi, dar nici numai cu ele nu se 
poate obţine, dacă lipseşte harul lui Dumnezeu. Deci, aşa cum vă 
spunem că nici eforturile omeneşti nu pot ajunge prin ele însele la 
desăvîrşire, fără sprijinul lui Dumnezeu, tot astfel declarăm că numai 
celor ce se ostenesc şi asudă li se dăruiesc mila şi harul lui Dumnezeu, 
şi, vorbind după cuvintele Apostolului, ea este atribuită celor ce voiese 
şi aleargă după ceea ce se cîntă chiar în Psalmul 88, în numele lui 
Dumnezeu : «Dat-am ajutor celui puternic, înălţat-am pe cel ales din 
poporul meu» (Ps. 88, 19). 

Intr-adevăr, vorbind după cuvîntul Mîntuitorului, celor ce cer li 
se dă, celor ce bat li se deschide, şi cei ce caută vor afla (Matei 7, 7), 

dar faptul de a cere, de a căuta şi de a bate la uşă n-ar fi, prin ele în¬ 
sele, un prea mare merit, dacă mila lui Dumnezeu nu ne-ar da ceea ce 
cerem, sau nu ne-ar deschide cînd batem, sau n-ar face sa fie aflat ceea 
ce căutăm. Căci Dumnezeu este gata să ne dea toate acestea, numai să-i 
oferim prilejul bunăvoinţei. Negreşit, El doreşte şi aşteaptă desăvîrşi- 
rea şi mîntuirea noastră mai mult decît noi. Şi fericitul David ştia prea 
bine că numai prin propria lui sîrguinţă nu poate obţine o reuşită în 
lucrarea şi truda sa, şi de aceea, redublîndu-şi rugămintea, cerea de la 
Domnul să binevoiască a-i îndrepta lucrările sale, zicînd : «Şi lucrurile 
mîinilor noastre le îndrepteazâ şi lucrarea mîinilor noastre îndrepteaz-o» 
(Ps. 89, 19) şi iarăşi : « întăreşte, Dumnezeule, această lucrare, pe care 
ui făcut-o nouă» (Ps. 67, 29). 

15. Deci dacă vrem în fapt să ajungem la o adevărată desăvîrşire 
a virtuţilor, trebuie să-i urmăm pe acei dascăli şi îndrumători, care 
au dobîndit-o şi experimentat-o în mod real, nu imaginîndu-şi-o în 
discuţii fără miez ; ci ei vor putea să ne înveţe şi să ne călăuzească 
spre această desăvîrşire, indicîndu-ne şi drumul cel mai sigur pe care 
să ajungem acolo. Aceştia dădeau mărturie că au atins desăvîrşirea 
mai degrabă prin credinţă decît prin meritul strădaniei lor. Curăţia 
inimii, odată cîştigată, tocmai acest lucru deosebit li-1 aducea, că se 
recunoşteau din ce în ce mai apăsaţi de păcate. Cu cît înaintau în 
curăţia sufletului, cu atît le sporea cu fiecare zi şi căinţa pentru 
păcatele săvîrşite şi suspine necontenite scoteau din adîncul inimii, 
cînd îşi dădeau seama singuri că în nici un chip nu puteau scăpa de 
petele şi întinăciunea păcatelor, a căror pecete o vedeau pusă pînă şi 
pe cele mai mărunte gînduri ale lor. 

De aceea, declarau ei, nu nădăjduiau răsplata vieţii viitoare de la 
vrednicia faptelor lor, ci de la mila Domnului şi, în comparaţie cu 
alţii, nu-şi atribuiau nici un merit pentru o atît de mare precauţie 
sufletească, de vreme ce nu strădaniei lor, ci harului divin o datorau. 
Nu-şi aflau plăcere în nepăsarea faţă de cei mai de jos şi mai slabi, ci 
îşi căutau o neîntreruptă umilinţă mai degrabă admirîndu-i pe cei ce-i 
ştiau că sînt cu adevărat în afară de păcat şi că acum se bucură de 
fericirea veşnică în împărăţia cerurilor. Chibzuind astfel, se fereau în 
acelaşi timp şi de alunecarea spre trufie şi aflau mereu încotro să-şi 
îndrepte calea şi de ce să se simtă îndureraţi, dîndu-şi seama că, dato¬ 
rită împotrivirii cărnii, nu pot ajunge prin ei înşişi la desăvîrşirea inimii 
pe care o doresc. 

16. Deci după tradiţiile şi rînduielile lor, trebuie să ne grăbim spre 
ea, apelînd la posturi, veghi, rugăciuni, la strivirea inimii şi trupului, 
ca nu cumva, umflîndu-ne de trufie, să ajungă fără de folos toate 






256 


SFINTUL IOAN CASIAN 


astea. Insă trebuie să fim convinşi nu numai că nu vom putea atinge 
desăvîrşirea, cu toată sîrguinţa şi chinul nostru, dar nici cele ce punem 
în joc în vederea acestui lucru, adică eforturile, ostenelile şi rîvna 
noastră, nu-şi pot atinge scopul, dacă nu ne vin în ajutor protecţia 
divină şi harul insuflării, al certării şi îmbărbătării Lui, pe care în mod 
obişnuit le varsă cu bunătate în inimile noastre, cercetîndu-ne, sau 
prin altcineva, sau prin El însuşi. 

17. In sfîrşit, în tot ce săvîrşim, povăţuiască-ne Autorul mântuirii 
noastre ce se cuvine nu numai să simţim, dar chiar să mărturisim. «Eu 
nu pot să fac, zice, de la Mine nimic» (Ioan 5, 30), «ci Tatăl, Care ră- 
mine in Mine, face lucrurile Lui» (Ioan 14, 10). El, în persoana omului 
în care s-a întrupat, afirmă că nu poate face nimic de la Sine, iar noi, 
care sîntem pămînt şi cenuşă, oare am putea socoti că n-avem nevoie 
de ajutorul Domnului în problema mântuirii noastre ? 

Dîndu-ne seama în orice lucrare şi de slăbiciunea noastră, şi de 
ajutorul Lui, să învăţăm să strigăm zilnic împreună cu sfinţii : «împin- 
gîndu-mă m-au împins să cad, dar Domnul m-a sprijinit. Tăria şi lauda 
mea este Domnul şi mi-a fost mie spre izbăvire» (Ps. 117, 13, 14) şi «De 
nu mi-ar fi ajutat mie Domnul, puţin de nu s-ar fi sălăşluit în iad sufletul 
meu. Cînd am zis: S-a clătinat piciorul meu, mila Ta, Doamne, mi-a 
ajutat mie» (Ps. 93, 17 — 19). Văzînd că şi inima noastră se întăreşte 
în frica de Domnul şi în răbdare, să zicem : «Domnul a fost întărirea 
mea, şi m-a scos pe mine la loc larg» (Ps. 17, 21--22). înţelegînd că 
odată cu progresul lucrărilor, şi ştiinţa noastră capătă aripi, să zicem : 

«Că Tu vei aprinde făclia mea, Doamne: Dumnezeul meu, luminează 
întunericul meu. Căci cu Tine mă vei izbăvi de ispită şi cu Dumnezeul 
meu voi trece zidul» (Ps. 17, 31 —32). In sfîrşit, dîndu-ne seama că şi 
noi am dobândit tăria răbdării şi că ne îndreptăm mai uşor şi fără 

greutate spre calea virtuţilor, să adăugăm : «Dumnezeu cel ce mă în¬ 
cinge cu putere şi a-pus fără prihană calea mea. Cel ce face picioarele 
mele ca ale cerbului şi peste cele înalte mă pune, care întăreşte mîinile 
mele la luptă» (Ps. 17, 35 — 37). După ce am dobîndit chiar un discemă- 
mînt sigur, care întărindu-ne ne ajută să-i strivim pe vrăjmaşii noştri, 
să strigăm către Dumnezeu : «Iertarea Ta m-a îndreptat pînă la sfîrşit, 
şi certarea Ta însăşi mă va învăţa. Lărgit-ai paşii mei sub mine şi n-au 
slăbit picioarele mele» (Ps. 17, 39 — 40) şi fiind astfel întărit de ştiinţa 
şi tăria Ta, voi adăuga cu încredere şi voi zice : «Urmări-voi pe vrăjma¬ 
şii mei şi-i voi prinde pe dînşii şi nu mă voi întoarce pînă ce se vor 
sfîrşi. Zdrobi-voi pe ei şi nu vor putea să stea, cădea-vor sub picioa¬ 
rele mele» (Ps. 17, 41 — 42). 

^ „i 

Amintindu-ne din nou de slăbiciunea noastră, şi că, trăitori fiind 
în carnea neputincioasă, nu-i putem birui fără ajutorul Lui pe vrăjmaşii 
atît de înverşunaţi ai virtuţilor, să zicem: «Cu Tine pe vrăjmaşii noştri 
îi vom lovi şi cu numele Tău vom nimici pe cei ce se scoală asupra 
noastră. Pentru că nu în arcul meu voi nădăjdui şi sabia mea nu mă va 
mîntui. Căci ne-ai mîntuit pe noi de cei ce ne necăjesc pe noi, şi pe cei 
ce ne urăsc pe noi i-ai ruşinat» (Ps. 43, 7 —9). *lnsă m-ai încins cu 
putere pentru război şi ai împiedicat pe toţi cei ce se sculau împotriva 
mea. Şi pe vrăjmaşii mei i-ai făcut să fugă şi pe cei ce mă urăsc pe mine 
i-ai nimicit» (Ps. 17, 43—44). Deci cugetînd că nu putem birui cu 

armele noastre, să zicem : «Apucă arma şi pavăza şi scoală-te întru a- 
jutorul meu. Scoate sabia ta şi închide calea celor ce mă prigonesc ■, 
spune sufletului meu: Mîntuirea ta sînt Eu» (Ps. 34, 2 — 3). « Şi ai pus 
arc de aramă în braţul meu. Şi mi-ai dat mie scutul mîntuirii mele şi 
dreapta ta m-a sprijinit» (Ps. 17, 37 — 38) « Fiindcă nici părinţii noştri nu 
cu sabia au moştenit pământul şi braţul lor nu i-a izbăvit pe ei, ci dreapta 
Ta şi braţul Tău şi lumina feţei Tale, că bine ai voit întru ei» (Ps. 43, 
4, 5). In sfîrşit, cercetînd toate binefacerile Lui cu mintea preocupată 
de a-i aduce mulţumiri pentru toate acestea : fie pentru lupta victo¬ 
rioasă, fie pentru lumina ştiinţei, ori pentru discernămîntul dobîndit 
de la El, ori că ne-a înarmat cu armele Sale, ori că ne-a încins cu 
putere, sau pentru că i-a pus pe fugă pe vrăjmaşii noştri şi ne-a dat 
tăria de a-i sfărîma «pe ei ca praful în faţa vîntului» (Ps. 17, 46), să 
strigăm în adînca simţire a inimii : « Iubi-te-voi, Doamne, virtutea mea. 
Domnul este întărirea mea, şi scăparea şi izbăvitorul meu. Dumnezeul 
meu, ajutorul meu, şi voi nădăjdui spre Dînsul. Apărătorul meu şi 
puterea mîntuirii mele şi sprijinitorul meu. Lăudînd voi chema pe 
Domnul şi de vrăjmaşii mei mă va izbăvi» (Ps. 17, 1—4). 

18. Să-i aducem mulţumiri nu numai pentru că ne-a creat făpturi 
cu raţiune, ori că ne-a dat puterea liberului arbitru, sau că ne-a a- 
cordat harul botezului, sau ne-a îngăduit cunoaşterea şi sprijinul legii, 
dar pentru cele ce revarsă zilnic asupra noastră Providenţa, cînd ne 
izbăveşte de cursele vrăjmaşilor, cînd conlucrează cu noi ca să putem 
supune patimile cărnii, cînd ne apără de primejdii chiar fără s-o ştim, 
cind ne susţine să nu cădem în păcat, cînd ne luminează şi ne ajută 
să putem înţelege şi recunoaşte şi ajutorul nostru pe care unii nu 
vor 227 să-l interpreteze altfel decît ca o lege cînd, sub inspiraţia 
Lui, sîntem împinşi la căinţă pentru delăsarea şi greşelile noastre, 
cînd, bucurîndu-ne de preţuirea Lui sîntem certaţi cu cel mai mare 

227. Pelagiu este socotit de Sf. Casian ca un eretic hristologic în tratatul său 
Oe Incarnatione» ; de aceea îl aminteşte aici şi în cap. 20. 

— Sfintul Ioan Casian 








zoo 


SFlNTUL IOAN CASIAN 


folos, cinci uneori chiar împotriva vrerii noastre sîntem traşi spre 
mîntuire ; în sfîrşit, cînd îndreaptă spre o mai bună roadă însuşi liberul 
nostru arbitru, care este mai înclinat spre patimi, şi-l întoarce prin in¬ 
tervenţia Lui îmbolditoare pe calea virtuţilor. 

19. Aceasta este adevărata umilinţă faţă de Dumnezeu, aceasta 
este dreapta credinţă a părinţilor din cele mai vechi timpuri, care 
rămîne neatinsă pînă astăzi la urmaşii lor. Virtuţile apostolice, vădite 
deseori de către aceşti urmaşi dau acestei credinţe o mărturie neîn¬ 
doielnică nu numai în faţa noastră, dar chiar în faţa paginilor şi ne¬ 
credincioşilor. Păstrînd în inima lor simplă credinţa simplă a pesca¬ 
rilor, ei n-au formulat-o în spirit lumesc prin silogisme dialectice, în 
darul vorbirii ciceroniene, ci prin experimentarea unei vieţi drepte, 
prin activitatea cea mai fără de prihană şi chiar prin suprimarea 
viciilor, şi, ca să spun mai adevărat, au descoperit prin semne vădite că 
chiar în ea se află natura desăvârşirii, fără de care nu va putea fi 
dobîndită nici dragostea faţă de Dumnezeu, nici purificarea de vicii, 
nici îndreptarea comportării noastre, nici ridicarea virtuţilor pe cea 
mai înaltă treaptă. 

20. Am cunoscut un frate — o de nu l-aş fi ştiut niciodată !, fiindcă 
după aceasta a primit să poarte povara cinului meu 228 care a mărtu¬ 
risit unui foarte încercat bătrîn, că era asaltat de cea mai crîncenă 
patimă a trupului, căci era ars de o poftă contra naturii de o violenţă 
de nesuportat şi anume, de dorinţa de a participa mai degrabă pasiv la 
ticăloşie deeît activ 229 . Atunci acela, ca un adevărat doctor al sufletu¬ 
lui, a dezvăluit îndată cauza lăuntrică şi originea acestei boli. Suspinând 
adine, îi zise : «Niciodată Domnul n-ar fi îngăduit să fii dat pe mina 
unui atît de rău duh, dacă n-ai fi săvîrşit vreun blestem împotriva Lui». 
La această descoperire el a căzut la pămîmt la picioarele lui, şi, pă¬ 
truns de cea mai adîncă uimire, cînd văzu descoperite secretele inimii 
lui, ca sub inspiraţia lui Dumnezeu, a mărturisit că, într-o pornire ne¬ 
legiuită a gîndului, a cugetat o blasfemie împotriva Fiului lui Dumnezeu. 
De aci se vede limpede că cel stăpînit de duhul trufiei, îmboldit a pro¬ 
nunţa o blasfemie împotriva lui Dumnezeu, este despuiat de întregimea 
desăvîrşirii şi nu merită sfinţenia castităţii, dacă-şi îngăduie să-I aducă 
jignire Aceluia, de la Care trebuiesc nădăjduite darurile curăţiei. 

21. Ceva asemănător citim în cartea Paralipomena. Intr-adevăr, 
Ioaş, rege în Iuda, a fost chemat la domnie, la vîrsta de şapte ani, de 
marele preot Iehoiada, şi, cit timp a trăit acest mare preot amintit, a 
fost lăudat, cum mărturiseşte Scriptura, în toată vremea aceasta. 


228. Caz de sodomie, frecvent în antichitate. 

229. Pr. J.-CL. Guy crede că Sf. Casian se referă aici la preoţie. 

Murind Iehoiada, iată ce pomeneşte Scriptura despre el, cum, umflîn- 
du-se de trufie, s-a dat unei ticăloase patimi : «Iar după moartea lui 
Iehoiada, au venit căpeteniile lui Iuda şi s-au închinat regelui, şi a- 
tunci regele a început să asculte de ei. Şi au părăsit casa Domnului 
Dumnezeului părinţilor lor, şi au început să slujească Astarteelor prin 
dumbrăvi şi idolilor. Din pricina acestui păcat, s-a pogorît mînia 
Domnului peste Iuda şi Ierusalim ?» (Paralip. 24, 17—>18). Şi puţin 
mai departe : «Jar după un an, a venit împotriva lui armata siriană, 
a intrat în Iuda şi în Ierusalim şi a stîrpit din popor pe toate căpete¬ 
niile poporului, şi toată prada luată de la ei a trimis-o regelui la 
Damasc. Deşi oştirea sirienilor care venise, era alcătuită dintr-un mic 
număr de oameni, Domnul a dat în mîna lor o oaste foarte mare, pen¬ 
tru că părăsiseră pe Domnul Dumnezeul părinţilor lor, iar sirienii a- 
duceau la îndeplinire judecata care era asupra lui loaş» (Paralip. 
24, 24). Iată unor cît de ruşinoase şi necurate patimi se învredniceşte 
să fie încredinţată trufia. Intr-adevăr, acesta, umflat de semeţie, de s-a 
lăsat adorat ca un Dumnezeu, «este dat, după Apostol, unor patimi de 
ocară» (Rom. 12, 6) şi «l-a lăsat la mintea lui fără judecată, să facă cele 
ce nu se cuvine» (Rom. 1, 28). Şi fiindcă, după spusa Scripturii 
*Toată inima semeaţă este urîciune înaintea lui Dumnezeu» (Pilde 
16, 5), acesta plin de o nemărginită înfumurare a inimii, este dat spre 
batjocură celor mai ticăloase ruşini, pentru ca, umilit astfel, să simtă 
că şi el este mînjit de necurăţia trupului, şi de conştiinţa unei patimi 
de ocară, fapt pe care nu voise să-l admită pînă atunci în semeţia lui 
sufletească. în acest fel, necurăţia ruşinoasă a trupului arată necurăţia 
ascunsă a inimii, pe care şi-o atrăsese prin răul trufiei ,iar prin pîngă- 
rirea vădită a trupului său, se dovedea necurat, ca unul care în în¬ 
fumurarea duhului său nu mai simţea că el a devenit necurat. 

22. Acestea arată limpede că tot sufletul posedat de boala trufiei 
este dat în mîna sirienilor intelectuali 230 , adică în stăpînirea relelor 
sufleteşti, şi este cuprins de patimile trupului, pentru ca, înjosit de 
viciile pămînteşti şi întinat trupeşte, cel puţin să se ştie necurat, el, 
care în răceala lui sufletească, n-a putut înţelege mai înainte că din 
cauza semeţiei inimii a devenit necurat în faţa lui Dumnezeu. înjosit 
astfel, poate va renunţa la nepăsarea de mai înainte şi, doborît şi ru- 
s.nat de ticăloşia patimilor cărnii, de aici încolo poate se va grăbi mai 
:u înfocare să se întoarcă la căldura duhovnicească. 

23. Prin urmare, se demonstrează ca un fapt de netăgăduit că 
c.meni nu poate atinge ţelul final al desăvîrşirii, adică al curăţiei, 

230. In original neclar, «intellectualibus Syris» (siriani intelectuali, chipurile pâ¬ 
relor care-i înjosesc pe cei semeţi). 

decît numai printr-o umilinţă adevărată, pe care o arată mai întîi faţă de 
fraţi şi apoi chiar lui Dumnezeu în taina inimii 'lui, fiind convins că 
fără apărarea şi ajutorul lui, oferit în tot momentul, nu poate obţine 
în nici un chip desăvârşirea după care aleargă atîta. 

24. Este destul ce am spus pîmă aici, cu ajutorul lui Dumnezeu şi cu 
puţinul nostru talent, despre trufia spirituală, care am arătat că-i asal¬ 
tează mai ales pe cei desăvârşiţi. Acest gen de trufie nu-i cunoscut şi 
încercat de mulţi, fiindcă nici prea mulţi nu se ostenesc să atingă o 
desăvîrşită curăţie a inimii, ca să poată ajunge la treapta unor ase¬ 
menea lupte şi nici nu-i asigurată vreo purificare de viciile expuse în 
cărţile de mai înainte, a căror natură şi remedii le-am prezentat acolo. 
Trufia spirituală, deci, îi atacă de regulă numai pe aceia, care biruind 
viciile de mai înainte, se află acum aşezaţi aproape pe culmea vir¬ 
tuţilor. Fiindcă vicleanul vrăjmaş n-a putut să-i supună prin aluneca¬ 
rea trupului, încearcă să-i doboare, prăbuşindu-i spiritual. Cu ajutorul 
acestei trufii, îi despoaie de toate meritele slujirilor de mai înainte 
cîştigate cu multă trudă. însă pe noi, cei încă stăpâniţi de patimi pă- 
mînteşti, nu ne consideră nicidecum demni de a ne supune la astfel 
de ispite, ci ne surpă printr-o trufie, ca să spun aşa, mai grosolană, cea 
a cărnii. De aceea găsesc necesar conform făgăduinţei noastre, să spun 
cîteva cuvinte şi despre această trufie, care în mod obişnuit ne în¬ 
cearcă pe noi mai ales, sau pe cei de măsura noastră, şi îndeosebi 
minţile tinerilor şi începătorilor. 

25. Deci această trufie a trupului, de care am vorbit, se instalează 
în mintea unui monah intrat în călugărie fără căldură şi greşit orientat. 
Ea nu-i îngăduie să se coboare de la înfumurarea lumească de mai 
înainte, la adevărata smerenie a lui Hristos, şi de aceea îl face mai 
întîi nesupus şi dur, interzieîndu-i curînd, apoi, orice simţământ de 
blîndeţe şi de omenie, şi nelăsîndu-1 să devină egal şi comun cu fraţii, 
nu admite să fie despuiat şi lipsit de bunurile pământeşti, după porunca 
Domnului şi Mîntuitorului nostru (Matei 19, 21). Deşi renunţarea la 
lume a celui devenit monah nu-i nimic altceva decît semnul mortifi¬ 
cării şi al crucii, şi nu poate fi începută şi clădită pe alte temelii, decît 
pe convingerea că e mort pentru faptele acestei lumi, nu numai spiri¬ 
tual, dar să creadă că chiar trupeşte poate muri în fiecare zi, dimpo¬ 
trivă, trufia îl face să spere o viaţă lungă, îi pune în faţă numeroase şi 
grele neputinţe. Ii inspiră repulsie şi ruşine să ajungă, din cauza să¬ 
răciei, a începe să se întreţină nu din resurse personale, ci din cele 
străine ; îl convinge chiar că este mult mai bine să-şi procure hrană şi 
îmbrăcăminte mai degrabă din avutul său, decît de Ia alţii, invocând 
acel cuvînt din Scriptură : «Mai fericit este a da, decît a lua» (Fapte 

20, 35), citat, preicum s-a spus, slăbiţi de o astfel de îegroşare 
şi răceală a inimii, ei nu vor putea nici chiar să-l înţeleagă vreodată. 

26. Prin urmare, cu mintea stăpînită de o aşa necredinţă, şi alun¬ 
gat de şiretenia satanică de la acea scînteie de credinţă, de care se 
văzuseră aprinşi Ia începutul conversiunii lor la monahism, ei îşi păzesc 
mai cu grijă banii, pe care mai înainte se apucaseră să-i risipească, şi-i 
păstrează cu o mai aprigă zgârcenie, fiindcă odată cheltuiţi nu mai pot 
fi redobîndiţi apoi ; ba, ceea ce este şi mai rău, reiau bunurile de care 
se lipsiseră mai înainte, sau cel puţin •— şi acesta este cel de al treilea 
şi cel mai rău gen de ticăloşie, — adună averi, pe care nici mai înainte 
nu le avuseseră, dovedind astfel că, ieşind din lume, n-au cîştigat nimic 
mai mult decît doar numele de călugăr. 

Ca urmare, pe aşa rele şi vicioase temelii, e firesc apoi ca întreg 
edificiul să se înalţe şi mai plin de vicii, căci pe cele mai ticăloase 
fundaţii ce se poate zidi altceva decît doar ceea ce va împinge bietul 
suflet într-o şi mai jalnică prăbuşire ? 

27. Cu mintea învîrtoşată de astfel de patimi, după un început 
de detestabilă răceală sufletească, trebuie să alunece pe zi ce trece 
intr-o stare şi mai rea, iar restul vieţii să şi-l sfârşească acoperit de 
ruşine. Cît timp se simte atras de patimile de mai înainte, şi este prins 
de blestemata iubire de argint, după cuvîntul Apostolului, care zice 
despre ea : «Şi iubirea de arginţi este închinare ia idoli» (Col. 3, 5) şi 
iarăşi : «Că iubirea de arginţi este rădăcina tuturor relelor» (I Tim. 6, 
10), niciodată nu va putea primi în inima lui smerenia simplă şi adevă¬ 
rată a lui Hristos, dacă se mîndreşte cu naşterea lui nobilă, şi se umflă 
de trufie pentru rangul avut în lume, pe care a părăsit-o doar cu 
trupul, nu şi cu gîndul, şi se semeţeşte pentru banii pe care-i păstrează 
spre pierzania lui. Din pricina acestor bani, nu se mai împacă acum 
să poarte jugul mănăstirii, să stea sub îndrumarea vreunuia dintre 
bătrîni şi nu numai că nu vrea să respecte nici o regulă de supunere şi 
de ascultare, dar nu admite nici la auz să-i mai vină învăţătura despre 
desăvârşire. Atîta silă i se trezeşte în inimă pentru orice problemă a 
duhului, încît, dacă s-a ivit cumva prilejul unei astfel de discuţii, nu 
este în stare să-şi fixeze privirea într-un singur punct, cum este obi¬ 
ceiul, ci înmărmurit, îşi roteşte ochii în toate părţile, sau îi rămîn 
oironiţi aiurea şi pieziş. în locul oftărilor salvatoare, tuşeşte din gîtul 
uscat şi stupeşte întruna fără a-1 sili flegma, îşi joacă degetele şi le 
irâmîntă ca unul care scrie ceva. Cît timp e purtată discuţia spirituală, 
toate mădularele i se zbuciumă de ai crede că trupu-i stă pe viermi 
ce mişună sub el, sau pe ghimpi. O convorbire oricît de simplă, pur¬ 
istă pentru edificarea celor ce ascultă, o consideră că e inventată într- 

adins pentru veştejirea lipsurilor lui. In tot timpul, cit se face o analiză 
a vieţii spirituale, stăpînit de bănuieli, nu caută să prindă ceea ce ar 
putea scoate de aici pentru zidirea lui sufletească, ci cercetează cu 
mintea încordată motivele care au determinat pronunţarea oricărui 
cuvînt, ori în frămîntarea tăcută a inimii lui, caută să afle ce le-ar putea 
obiecta lor, ca nimic din cele ce s-au dezbătut foarte sănătos, să nu 
rămînă în picioare, sau să poată aduce vreo îndreptare. Şi aşa se 
face că nu numai că nu-i aduce nici un progres sufletesc convorbirea 
spirituală, ba îi este chiar păgubitoare şi devine pentru el cauza unui 
mai mare păcat. Căci, cit timp conştiinţa îi este stăpînită de bănuiala 
că totul a fost pus la cale împotrivă-i, se înţepeneşte într-o îndărătnicie 
mai înverşunată, şi i se întărită mai violent colţii mîniei. în sfîrşit, ca 
urmare, glasul i se ridică, cuvîntul îi devine tăios, răspunsul acru şi 
revoltat, mersul mîndru şi agitat, limba slobodă şi niciodată dispusă să 
tacă, decît numai cînd inima îi este roasă de vreo ranchiună împotriva 
fratelui. Atunci tăcerea lui nu înseamnă căinţă sau umilinţă, ci trufie şi 
mînie, încît nu cu uşurinţă se poate distinge ce este mai nesuferit în 
comportarea lui : acea veselie gălăgioasă şi neruşinată, sau seriozitatea 
fioroasă şi duşmănoasă. Căci în prima situaţie cuvintele nu-i sînt cele 
potrivite, rîsul e fără de măsură şi nesărat, iar trufia inimii fără de 
margini şi nestăpînită ; în cealaltă, muţenia îi este încărcată de mînie 
şi veninoasă, şi doar atîta urmăreşte ca ranchiuna împotriva fratelui 
păstrată în tăcere, să poată fi descărcată timp mai îndelungat şi nu să 
se manifeste prin ea virtutea smereniei şi răbdării. Şi, în timp ce stă¬ 
pînit de semeţie, uşor aduce tuturor jigniri, respinge cu dispreţ orice 
îndemn de a se coborî să ceară scuze fratelui insultat, pînă şi ierta¬ 
rea cerută de celălalt o refuză strîmbînd din nas. Nu numai că nu-i 
îmboldit şi înmuiat de'nici o scuză primită de la frate, dar se aprinde 
de o şi mai aprigă mînie că a fost întrecut în umilinţă de acela. Umi¬ 
linţa salvatoare şi scuza, de obicei, pun capăt îndemnurilor date de 
satana, dar lui îi stîrnesc aprinderea unei mai violente uri. 

28. Am auzit în această regiune de un fapt, ce mi-e ruşine şi 
groază să-l povestesc, şi anume că un tînăr, pe cînd era certat de 
stareţul său, că a început să renunţe la umilinţa, pe care o respectase 
cîtva timp după plecarea din lume, şi că se umflă de semeţie satanică, 
i-a răspuns acestuia cu o mare revoltă : «Oare de asta m-am umilit 
eu pentru un timp, ca să-ti rămin supus pentru totdeauna ?» La un ase- 

menea răspuns atît de îndrăzneţ şi de nelegiuit, bătrînuî a rămas în¬ 
mărmurit şi şi-a pierdut glasul, ca şi cum asemenea vorbe i-ar fi fost 
spuse de acel Lucifer de altădată, şi nu le-ar fi auzit de la un om. 
Faţă de o aşa neruşinare, n-a mai fost în stare să spună nici un cuvînt, 
ci doar gemete şi suspine scotea din adîncul inimii, gîndindu-se amuţit 
la cele ce sînt spuse despre Domnul şi Mîntuitorul nostru : «Care în 
chipul lui Dumnezeu fiind ... S-a smerit pe Sine, ascultător făcîndu-se 
pînă la moarte» (Filip. 2, 6, 8), nu doar pentru un timp, precum a spus 
acela stăpînit de duh diavolesc şi de trufie. 

29. Şi pentru ca să rezum cele ce s-au, spus despre acest gen de 
trufie, voi grupa, pe cît posibil, unele din semnele ei pentru a arăta, 
celor ce ard de setea de a fi îndrumaţi spre desăvîrşire, natura ei din 
mişcările omului din afară, socotind necesar să revin în puţine cuvinte 
asupra acestora. Astfel, vom şti mai uşor după ce semne vom putea 
deosebi şi cunoaşte trufia şi cum, dezgropîndu-le şi aducîndu-le la 
suprafaţă, rădăcinile acestor patimi descoperite şi văzute cu ochii, vor 
putea fi mai uşor ori smulse, ori ferite. Căci boala aceasta ucigătoare va 
■putea fi ocolită sigur, dacă împotriva asalturilor ei violente şi primej¬ 
dioase se vor lua măsuri nu tîrziu, cînd deja a ajuns stăpînă pe noi, ci 
cînd, recunoscîndu-i liniile înaintate de luptă, ca să zic aşa, îi vom ieşi 
înainte cu fin şi prevăzător discernămînt. După mişcarea omului din a- 
fară vom recunoaşte precum am spus, starea lăuntrică. Prin ur¬ 
mare, acestea sînt semnele care ne indică trufia cărnii, despre care am 
vorbit mai înainte. Mai întîi, în vorbirea lui e ţipăt, în tăcere amără¬ 
ciune, în veselie rîs gălăgios şi necumpătat, în seriozitate tristeţe fără 
sens, în răspuns pornire duşmănoasă, în conversaţie superficialitate, 
cuvintele dînd năvală la întîmplare fără nici o judecată. Trufia este 
lipsită de răbdare, străină de dragoste, gata să aducă insulte, nevol¬ 
nică să le îndure, la rîndu-i, la ascultare se lasă greu, afară doar dacă 
dorinţa şi vrerea i-au luat-o înainte, nu se împacă să primească în¬ 
demnuri de la alţii, nu-şi poate reteza vrerile proprii, dar rezistă în¬ 
dărătnic oricăror vreri străine, se străduieşte necontenit să-şi impună 
vederea lui, neîmpăcîndu-se în nici un chip să cedeze cu ceva cuiva. 
Aşa se face că, incapabil să primească un sfat salvator, în toate situa¬ 
ţiile se încrede mai degrabă în propria-i judecată decît în cea a 
bătrînilor. 

30. Pentru aceasta, dacă voim să înălţăm edificiul nostru desăvîrşit 
şi plăcut lui Dumnezeu, să ne silim a-i pune drept temelii nu luîndu-ne 

după îndemnul poftei noastre, ci după învăţătura aspră a Evangheliei. 
Or, acestea nu pot fi altele decît frica de Dumnezeu şi smerenia, care 
pogoară din blîndeţea şi simplitatea inimii. Dar smerenia nu poate fi 
dobîndită cu nici un preţ fără sărăcia de bunăvoie. Dacă această stare 
n-a fost atinsă, nu poate fi dobîndit nici binele ascultării, nici tăria 
răbdării, nici liniştea blîndeţii, nici plinătatea dragostei, fără de care 
inima noastră nu va putea fi un adevărat lăcaş al Duhului Sfînt, aşa 
cum vesteşte Domnul prin profet : «Pe cine se va odihni Duhul Meu, 
dacă nu pe cel paşnic şi smerit, şi care tremură la cuvintele Mele ?» 
(Isaia 66, 2) sau, după versiunile care exprimă cu adevărat textul ebraic : 
«Spre cine îmi voi îndrepta privirea, dacă nu spre cel sărac şi zdrobit 
cu duhul, şi care tremură la cuvintele Mele ?» (Isaia 66, 2). 

31. De aceea, atletul lui Hristos, care, întrecîndu-se după regulă 
în lupta duhului, doreşte să fie încununat de Domnul, să se silească în 
orice chip să sugrume acea cumplită fiară care înghite toate virtuţile, 
fiind sigur că nu poate fi lipsit ~de orice viciu, cît timp îi sălăşluieşte ea 
în inimă, şi, chiar de ar părea să aibă ceva virtute, aceasta o va face 
să piară cu veninul ei. Nu se va putea înălţa niciodată în sufletul 
nostru edificiul virtuţilor, dacă mai întîi nu voi fi pus în inimă teme¬ 
liile adevăratei smerenii, care consolidată puternic poate susţine 
templul desăvîrşirii şi dragostei. Drept urmare, aşa cum am spus, să 
arătăm mai întîi faţă de fraţi adevărata umilinţă izvorâtă din adînca 
simţire a inimii, neputîndu-ne împăca sufleteşte să-i întristăm sau să-i 
jignim cumva. Dar nu vom putea ajunge aici fără adevărata renun¬ 
ţare, care constă în despuierea de toate bunurile, şi în sărăcia de 
bunăvoie, izvorîtă din dragoste pentru Hristos, şi fără a primi jugul 
ascultării şi supunerii, cu inimă simplă şi neprefăcută, încît să nu mai 
trăiască în noi nici o altă voinţă decît aceea de a împlini porunca 
stareţului. Va putea respecta acestea doar cel ce se va judeca nu 
numai mort pentru această lume, dar chiar nebun şi prost, îndeplinind 
fără de cîrtire toate cîte îi vor fi poruncite de bătrîni, crezîndu-le 
sfinte şi ca venite de sus. 

32. Pentru cei ce stau pe această temelie, vor urma fără îndoială 
acea stare de umilinţă cu adevărat netulburată şi neschimbată, încît, 
judecîndu-ne noi înşine inferiori tuturora, toate cîte am suferit, oricît 
de nedrepte ar fi fost, sau triste şi păgubitoare, le vom suporta cu 
foarte multă răbdare, ca fiindu-ne aduse de cei superiori nouă. 
Acestea le vom răbda nu numai cu foarte mare uşurinţă, ba chiar le 

vom socoti mici şi chiar neînsemnate, dacă ne vom gîndi necontenit 
fie Ia patimile Domnului nostru, fie la cele ale tuturor sfinţilor, consi- 
derînd că sîntem încercaţi de nedreptăţi cu atît mai uşoare cu cît ne 
aflăm mai departe de meritele şi viaţa acestora, şi dacă vom cugeta 
deopotrivă că în scurtă vreme vom călători din această lume şi că, 
după grabnicul sfîrşit al acestei vieţi, vom ajunge curînd părtaşii a- 
cestora. Căci această consideraţie este nimicitoare nu numai pentru 
trufie, dar îin general chiar pentru toate viciile. 

în sfîrşit, după acestea să păstrăm cu cea mai mare tărie aceeaşi 
umilinţă faţă de Dumnezeu. Vom îndeplini aceasta, în aşa fel încît 
vom recunoaşte că, fără ajutorul'şi harul Lui, nu putem face nimic 
din cele ce se referă Ia desăvîrşire şi vom crede cu tărie că însuşi faptul 
de a ne învrednici să înţelegem acest lucru este tot un dar al Lui 23l r 

231. In capitolele ele încheiere Sf. Casian a făcut un rezumat al «Învăţăturii luări: 
îmbrăcăminţii de călugăr», dată de stareţul Pinufius (v. supra, IV, 32—34), asupra a 
ceea ce este esenţial în explicaţiile sale despre «ajutorul dumnezeiesc pentru mîntuirea 
omului». 

D. Traduceri 

Publicate în limba latină, operele Sfîntului Casian s-au universalizat prin această 
limbă în lumea catolică fără greutate, datorită stăruinţelor unora dintre marii papi 
(ca Sf. Grigore cel Mare), întemeietori de ordine călugăreşti (ca Sf. Benedict, Ignaţiu 
de Loyola şi Dionisie din Chartres), mari gînditori (ca Sf. Toma de Aquino), etc. 

Tradiţia milenară a citirii lor în latineşte a făcut ca problema traducerii acestor 
opere în noile limbi europene, care se năşteau, să se pună tîrziu. 

Am amintit mai sus că profunzimea lor a impus introducerea lor în acele «Apo- 
phthegmata Patrum » greceşti, unde apoi s-au tradus cele mai multe în greceşte, aşa 
incit sînt amintite de. Patriarhul Fotie, în secolul al IX-lea şi de profesorul Dyovou- 
niotis de la Atena în veacul nostru. 

în plinătatea lor, aceste texte au început să fie publicate în Filocalia rusească 
din veacul al XVlI-lea, de la Teofan ; de aici au trecut şi'la alte mînăstiri ortodoxe, 
ca, de pildă, cele româneşti, precum am amintit (prin Paisie Velicicovschi, 1722—1794), 
care a tradus pentru prima dată Filocalia în ruseşte, sub titlul « Dobrotolubiye » pu¬ 
blicată la Moscova în 1793 şi apoi şi în 1822 şi, în continuare (aşa cum citim în 
prefaţa primului volum din Filocalia rusă). 

In studii mai recente se dau la iveală unele texte mai vechi din opera stare¬ 

Găsim de asemenea traduceri parţiale din operele Sfîntului Casian la germani, 
italieni, englezi (pentru traducerile «Convorbirilor» în germană, engleză, spaniolă şi 
italiană, a se vedea C a p p u y n s, op. cit., coloana 1334). 

Nu este de mirare, evident, că francezii au manifestat cultul lor deosebit faţă 
de Sfîntul Ioan Casian şi prin traducerea integrală a celor două opere capitale ale 
sale : * Aşezăminteie mînăstireşti» şi « Convorbirile duhovniceşti*, încă din veacul al 
XVII-lea, menţinînd astfel acest cult neştirbit şi în epoca modernă şi cea actuală, 
după cum nu e de mirare nici că tot un francez a confirmat viziunea marelui savant 
român Vasile Pârvan, a originii sale dobrogene: preferinţa Sfîntului Casian arătată 
sudului Galiei, care a fost scutită de invazia vizigoţilor din vremea sa, a meritat 
cu prisosinţă acest cult. Amintim dintre traducerile franceze pe cele integrale sau 
mai renumite : «Les Institutions de Cassien», traduites en franţais par le S i e u r de 
Saligny (Fontaine) â Paris, chez Charles Savreux, 1667; «ies Conierences de Cas¬ 
sien*, traduites en franţais par le Sieur de Saligny, â Paris, chez Charles 
Savreux, 1665: «Jean Cassien, Conferences avec les Peres du Desert». Traduction 
nouvelle par Dom Picher y. (Saint Maximin, 1921). Apoi, repetăm aici numirea 
celor două mari colecţii de traduceri — una cu un scop universal: « Collection des 
Universite de France*, publiee sous le patronage de l'association «Guillaume Bude», 
(Paris); cealaltă, închinată scrierilor sfinte, «Sources chretiennes*, care a realzat deja 
publicarea a sute djg volume patristice mari printre care şi pe cele patru ale Sfîn¬ 
tului Ioan Casian. Amintim, de asemenea, publicarea unor volume în care operele 
Sfîntului Casian sînt profund analizate în expunerea înaltelor experienţe creştine re¬ 
date în rezumat, sau în frumoase traduceri de astăzi ca, de pildă, cele două volume 
dense, «Les Peres du deşerţii, de Jean şi Henry Bremond, ori «Jean Cassien, vie et 
doctrine spirituelle*, de Jean-Claude Guy, etc., etc. 

Se pare că în antichitate cartea Sîîntului Casian preferată de 
cititori a putut să fie «Despre întruparea Domnului, contra lui 
Nestorie», care i-a fost cerută In timpul şederii la Roma de prie¬ 
tenul său, Sfîntul Leon cel Marc, viitorul papă ; o lucrare care 
combătea o erezie susţinută de un Patriarh din secolul său, în care 
accentul cădea şi pe aspectul mîntuitor şi pe duhovnicie, nu putea 
avea declt o importanţă covîrşitcare pentru cititorul veacului al 
IV-lea. 

îndată după aceea, cînd începea să se nască un alt ev. Evul 
Mediu, punînd problema instituţiei duhovniceşti celei mai hotă- 
rîtoare în viaţa creştină, locul prim 11 putea ocupa cartea inti¬ 
tulată «Aşezămintele mînăstirilor de obşte şi despre tămăduirile 
celor opt păcate principale», care descria instituţiile de îndumne- 
zeire ale creştinilor şi lupta împotriva diavolului şi a manifestări¬ 
lor sale distrugătoare. 

Nu este de mirare deci că Sîîntului Casian i s-a - atribuit un 
rol hotârîtor în supra-preţuirea şi organizarea monahismului apu¬ 
sean, cînd se cunoaşte influenţa de necrezut, pe care au avut-o 
asupra Sfîntului Benedict de Nursia şi a marilor dascăli apuseni ai 
Evului Mediu scrierile acestui pustnic răsăritean, care a activat 
strălucit în mijlocul lor, în ciuda polemicilor şi a opoziţiei orga¬ 
nizate oarecum împotriva lui de augustinieni. Căci sincer şi 
hotărît, cu o smerenie dumnezeiască, care l-a făcut să ascundă toi 
ce a creat, a manifestat într-un mod uluitor, deschis şi echilibrat, 
arta de a conduce şi instrui pe alţii în domeniul duhovnicesc cel 
mai profund, şi numai prin ceea ce primise prin trăire în mediile 
mînăstiresc şi anahoretic ale pustiilor Răsăritului. 

însuşi faptul că a început expunerea aceasta despre viaţa su¬ 
blimă, îndumnezeitoare, prin descrierea dură şi neatractivă, dar 
impresionantă a celor opt păcate capitale, a produs şi produce şi 
astăzi o impresie durabilă şi hotărîtoare asupra cititorului creştin, 
tulburat, oarecum, de o realitate aspră, trăită ele fiecare dintre 
noi — păcatul. 




prefaţa 


După ce a pus acest temei impresionării scrierilor sale, Sfîntul 
Casian a expus apoi opera, care avea să domine pe toate celelalte 
lucrări similare ale Teologiei creştine duhovniceşti. Ea avea să 
cuprindă Convorbiri duhovniceşti cu Părinţii din pustiile Egiptului 
şi este socotită astăzi hunul comun şi patrimoniul Bisericii uni¬ 
versale. 

. Această evaluare exclusivă se justifică nu numai prin cu¬ 
prinsul ei — expunere intr-un mod unic al felului în care păcăto¬ 
sul, care năzuieşte la iertare şi chiar desăvîrşire, se înalţă pînă la 
starea sublimă, contemplativă, după ce a străbătut calea lumi¬ 
noasă a virtuţilor, prin faptul că această expunere este în reali¬ 
tate descrierea experimentării, a trăirii ei, bine cunoscută de cei 
desăvîrşiţi. De aijeea, autorul afirmă în prologul ultimei serii de 
convorbiri că cei ce le vor citi, monahii, vor primi prin ele, în 
chiliile lor pe autorii acestor «convorbiri», se vor întreţine ’cu ei 
în toate zilele, vor întreba şi vor asculta răspunsurile, ele fiind 
atestate vieţii lor la orice nivel. Această confirmare o dă de fapt 
însuşi Sfîntul Casian, care, la nivel de smerenie absolută — sin¬ 
gura citată în prefaţa din 1828 a Patericului — nu s-a amintit nici¬ 
odată pe nume, nici la întrebări dar toţi cercetătorii şi-au dat sea¬ 
ma că prea profundele şi finele expuneri ale acelor magiştri ai 
duhovniciei din veacul al [V-lea, nefiind nici dactilografiate, nici 
stenografiate, au fost refăcute de Sfîntul Casian de la început pînă 
la sfîrşit pe temeiul unui program vast, propriu, al experienţei de 
zeci de ani şi al neîntrecutelor informaţii de la acei bătrîni, care 
străbătuseră azurul aşa numitei «scientis actualis» pentru a 
ajunge la focul acelei «scientia spiritualis». Numai astfel putea să 
li se încredinţeze îndrumarea la absolut a conştiinţei şi vieţii în¬ 
tregi a conştiinţei celor categorisiţi «tineri» din punct de vedere 
spiritual. 

Marele istoric al misticii şi ascezei creştine apusene, acade¬ 
micianul monah Henri Bremond, prefera denumirea de «confe¬ 
rinţe» ale «universalităţii creştine» cuvîntului «convorbiri duhov¬ 
niceşti» (collationes) date de Sfîntul Casian acestor vaste şi adinei 
răspunsuri pe care le primeau el şi Sfîntul Gherman, prietenul şi 
tovarăşul său de pribegie pe meleaguri pămînteşti, ori în sfere 
cereşti —, acesta fiind aproape singur trecut ca interlocutor, din 
smerenie numai. 

Minunata analiză a acestui proces divin al îndumnezeirii, 
descrisă de el, este axată pe ideea că toate nevoinţele monahului, 
toate gîndurile şi toate bătăile inimii lui, duc numai la rugăciu- 

nea continuă şi îa unirea cu Dumnezeu. Această idee, cu care în¬ 
cepe prima convorbire şi e sfirşită în cea de a zecea, rezumă de 
fapt fundamentul învăţăturii Sfîntului Casian, cu care-şi încheie 
el cea de a zecea convorbire a Sfîntului Isaac. 

Descrierea aceasta a trăirii de toate zilele în pustie, cu toate 
asprimele ei de negrăit, dar şi cu bucuriile şi cu înălţările ei 
suprafireşti, a făcut'din Sfîntul Casian învăţătorul cerut în toate 
zilele de cei mai, mari îndrumători teologi, dar şi asceţi şi mistici 
ai Răsăritului şi Apusului. 

Căci scrierile sale au fost permanentizate în Biserică de Apof¬ 
tegmele Părinţilor după însuşi Fotie («Biblioteca», cod. 19 7 ; ci. 
Jean-Claude Guy, op. cit., p. 60), ceea ce arată că în Răsărit exis¬ 
tau traduceri greceşti prescurtate din opera Sf. Casian încă înainte 
de veacul al X-lea. 

Iar în Apus repetam că el este recomandat şi citit zilnic de 
marii duhovnici ai veacurilor şi mileniilor ca Sfîntul Benedict de 
Nursia (în Regula sa, cap. 42 şi 73), în operele Sfîntului Urban al 
V-lea, în operele Sfîntului Grigorie cel Mare — ambii papi —, 
in cele ale lui Ignat de Lovola (care se referă mereu la el ); să nu 
uităm nici pe marele teolog Toma de Aquino, care-1 citea şi el 
zilnic, pentru ca, de la Renaştere să fie tipărit în continuare, mai 
ales în limba franceză —, Franţa fiind ţara apuseană aleasă de 
Sfîntul Casian pentru statornicirea duhovniciei răsăritene. 

In limba română, Patericul retipărit în 1930 la Rîmnicul Vîlcii 
reproduce în «înainte-cuvînt ar ea la cartea cea pentru nevoinţa 
fericiţilor Părinţi», lauda unică a acelora care, ca Sfîntul Casian, 
«s-au silit a nu face nimic spre arătarea şi fala oamenilor. Ci tăi- 
nuind şi ascunzînd cele" mai multe isprăvi ale lor pentru multa 
smerenie, aşa au săvîrşit calea lor dupre Dumnezeu» (p. 4). 

Se cunosc, de altfel, martirologiile cu care au însoţit sărbă¬ 
toarea Sf. Casian martirologiile respective galioane şi menolo- 
giile greceşti, — la sărbătorile respective (28 sau 29 februarie în 
Răsărit pînă la refacerea calendarului şi 23 iulie la Marsilia, pînă 
ce se va putea generaliza sărbătoarea Iui, împotriva augustinis- 
mului, opus zadarnic marii sale influenţe covîrşitoare în întreaga 
Biserică). 




INTRODUCERE LA CELE DINTÎI 
«CONVORBIRI DUHOVNICEŞTI» 


Aşa cum am văzut «Convorbirile duhovniceşti» expuse de Sfîntul 
Casian sînt în număr de douăzeci şi patru, după cei douăzeci şi patru 
de bătrîrii din Apocalipsă (IV, 4). Ele formează opera cea mai întinsă şi 
cea mai profundă a Sfîntului Ioan Casian, rezumând sau dezvoltând 
aceste convorbiri, pe care ie-au avut el şi Sfîntul Cherman cu pustnicii 
egipteni în ultimii cincisprezece ani ai veacului al patrulea. Aşa au 
putut constata nivelul extraordinar duhovnicesc cerut pentru a trece 
de ia mînăstiresc la pustnicesc în singurătatea împlinită de contem¬ 
plarea în dragoste din pustiurile egiptene. 

Aceste convorbiri au fost împărtăşite de autor în trei grupe, după 
cele trei centre principale mănăstireşti, vizitate de el şi de Sfîntul Gher- 
man şi anume, mai ales Schituri, apoi la Panephysis şi, în sfîrşit, la 
Diolcos. 

Scrisă la rugămintea Episcopului Castor, la moartea acestuia, pri¬ 
ma grupă de zece convorbiri a fost închinată, la apariţie, fratelui aces¬ 
tuia, Leonţiu şi colegului său la episcopat, Helladiu către anul 420. 
(înainte de 426 a publicat a doua grupă de convorbiri, pentru ca între 
426 şi 429 să apară a treia grupă de convorbiri adresată, de această 
dată, anahoreţilor). 

Sfîntul Casian revarsă sublimul primelor zece convorbiri, care au 
avut loc în pustia Schitului, descriindu-se pe sine ca împins de ele «în 
portul tăcerii», unde i s-au deschis în faţa ochilor «oceanul nesfîrşit» 
al pustiei. Contemplarea continuă a dumnezeirfi în singurătate depă¬ 
şeşte experienţa duhovnicească a mănăstirilor. De aceea Sfîntul Casian 
s-a văzut nevoit să ceară ajutorul rugăciunilor cititorilor săi, pentru ca 
să poată face faţă sarcinei de a descrie experienţa Părinţilor care pune 
probleme atît de adînci şi despre care, precizează el, «după cîte ştiu nu 
s-a mai scris mai înainte». Trebuia, adică, să arate cu uşurinţă tot ce-şi 
amintea despre aceşti Părinţi şi chiar să-i facă oarecum să vorbească ei 
înşişi în grai latin. Este bine ca şi cititorii sa aibă în vedere că aceşti 
Părinţi sînt cu adevărat morţi pentru viaţa acestei lumi. Iar cei depă- 

şiţi de aceste idealuri supreme, să înţeleagă că supranaturalul nu e nu¬ 
mai cu putinţă, ci chiar foarte plăcut şi de aceea să-şi însuşească nu 
numai idealul, ci şi viaţa şi preocupările lor. 

înainte de a înfăţişa specificul subiectelor celor zece convorbiri 
duhovniceşti cu Părinţii pustiei egiptene, ni se pare folositor de 
a reaminti unul dintre principalele aspecte duhovniceşti ale acestor 
convorbiri, 'accentuate de Sfîntul Casian încă din «Aşezăminte» şi anume 
aceia de luptă: Reflecţiile pe care le face el asupra concepţiei Sf. Pa- 
vel despre luptele olimpice (în I Tim. 2, 5 de pildă), în «Aşezăminte» 
(V, 12, P.L. 409, col. 227), simbolizate şi de haineie monastice descrise 
tot de Sf. Casian (în «Aşezăminte», I, P.L. 49, 59) duc la îndemnul pen¬ 
tru lupta cea bună dintre credinţă (din I Tim. 6, 12), în care este înca¬ 
drată în primul rînd aceea a monahului şi mai ales a eremitului, grea 
şi nesfîrşită pînă în viaţa de dincolo («Aşezăminte», V, 19, P.L. 49, 235). 

El ne mai învaţă ca păcatele care trebuiesc combătute mai cu 
putere sînt cele mai grele (col. V, 14; P.L. 49, 629). Lucrarea diavolului 
şi .ispitele sînt aceiaşi lucru. Ele lasă pe om trist, pe cînd aceea a Du¬ 
hului Sfînt îl lasă în bucurie şi pace. Dar Sfîntul Casian aminteşte şi de 
«sfîrşitul epocii eroice» din vremea sa, prin laşitatea «soldaţilor iui 
Hristos» (Col. VII, 3, P.L. 49, 700), afirmînd însă în acelaşi timp că Dum¬ 
nezeu e mai puternic decît tot ce a creat (Conv. VII, 8, P.L. 49, 677), 
fiind continuă nevoie de ajutorul Lui pe care i-L cerem fără încetare 
(Ps. 70). 

Viaţa celui ce caută desăvîrşirea este, deci, cum am amintit, o 
luptă necurmată. 

Cu referire la ea, începe prima convorbire duhovnicească a Avvei 
Moi.se cu Sfinţii Casian şi Gherman, «care din ucenicie şi din primele 
exerciţii de militărie duhovnicească» au fost nedespărţiţi... Subiectul 
era : Despre scopul şi destinul (ţelul) monahului, înţelegînd prin «scop» 
transformarea iui în această lume după modelul Domnului, prin sărăcie, 
post, veghe, meditare •scripturistică şi rugăciune neîntreruptă, iar prin 
«destin» (ţel, năzuinţă finală), împărăţia cerurilor, cu contemplarea veş- 
4 nică a celor veşnice. Acest sfîrşit prea fericit, contemplarea, e conce¬ 
pută în mai multe feluri, iar Domnul este apropiat numai de cei nepri¬ 
hăniţi. De aceea, învaţă Avva Moise mai departe, e datoria noastră 
s-o primim în inimile noastre cele sfinte cu ajutorul Domnului, citind şi 
meditînd Scripturile, veghind, postind şi rugîndu-ne neîncetat. 

Cugetările noastre au trei obîrşii : Dumnezeu, diavolul şi noi în¬ 
şine. Gîndurile care pătrund în inima noastră trebuiesc cercetate dacă 
au fost purificate de acel foc divin, apoi dacă cele revelate, ca 
aurul cel prea curat al Sfintei Scripturi, au fost degradate de interpre¬ 
tările false şi înşelătoare şi, în fine, dacă în locul lor nu cumva primim 

monede false ca şi cum ar fi fost fabricate în atelierele demonilor. In 
acest consens Avva Moise formulează mijloacele prin care putem păzi 
curăţia inimii în sfinţenia dragostei, care ne sălăşluieşte în împărăţia 
cerurilor. 

Sfîntul Casian rezumă astfel din prima convorbire duhovnicească a 
Avvei Moise învăţătura despre desăvîrşirea pustnicilor arătînd că ei 
ajung mai întîi să se supună tuturor rînduielilor sfinte cerute mona¬ 
hilor în mînăstiri, pentru ca apoi să le depăşească chiar, înălţîndu-se 
pînă la azurul vieţii divine, contemplative, despre care se va mai vorbi. 

Tot avva Moise va expune subiectul celei de a doua convorbiri 
despre discernămint sau dreapta socoteală. însemnătatea ei constă în 
aceea că nrmînd căile înţelepte ale bătrînilor sfinţi, care experimen¬ 
tează acum în mod obişnuit contemplarea, cei îndrumaţi de aceşti du¬ 
hovnici îndumnezeiţi vor ajunge pînă la urmă şi ei la treapta acestora 
de desăvîrşire în înţelepciune şi sfinţenie. Se arată astfel de la început 
cum se uneşte scopul mai pămîntesc al monahului cu năzuinţele lui 
dumnezeieşti. De aceea, el insistă asupra însemnătăţii experienţelor du¬ 
hovniceşti ale sfinţilor Părinţi şi asupra imensei greşeli a ucenicilor lor 
de a nu ţine seamă de ele, mai ales în privinţa discernămîntului, la care 
avem nevoie şi de harul dumnezeiesc — citind şi cuvîntul Sfîntului 
Apostol Pa vel din I Cor. 12, 4—11. După ce defineşte dreapta socoteală 
ca o cale de mijloc, pe care o învaţă bătrînii potrivit bogatei lor înţe¬ 
lepciuni, avva Moise mai aduce ca exemple şi o învăţătură din Evan¬ 
ghelia Sfîntului Matei (6, 22—23) şi altele din cea apostolică, pentru ca 
să le elogieze nu numai prin formule poetice, ci mai ales prin pilde 
impresionante din viaţa pustnicilor. 

Aşa ajunge din nou la învăţătura generalizată în mediul monastic 
că trebuie să ţinem neapărat seamă de experienţa bătrînilor, respectînd 
cu sfinţenie sfatul lor. 

Dreapta socoteală este apoi elogiată ca soare, cîrmă, înţelepciune, 
obîrşie a tuturor virtuţilor, paza şi măsura lor, pe care o dobîndesc mo¬ 
nahii prin adevărata smerenie faţă de duhovnicii lor. înaltele năzuinţe 
la fericirea veşnică, în contemplare, ale monahului, nu sînt cu neputinţă, # 
dar ele nu rareori pot intra în competiţie cu sastisfacţiile şi bucuriile 
pămînteşti, trecătoare. 

Sfîntul Casian dezvoltă acum Convorbirea a treia, cu stareţul Pal- 
nutie, despre cele trei renunţări (lepădări). El începe prin a aminti ori¬ 
ginea celor trei feluri de chemări la mîntuire şi desăvîrşire : cea dintîi 
de la om, cea de a doua de la sfinţi prin harul dumnezeiesc, iar cea de 
a treia de la împrejurări speciale, care aduc aminte de Dumnezeu. Pa¬ 
ralel cu aceste trei chemări la împlinirea noastră cu mîntuire şi desă- 

vîrşire se manifestă cele trei lepădări, care par ruptura şi lipsirea noas¬ 
tră de ceva şi anume, prima de bogăţie, a doua de obişnuinţele şi 
atracţiile noastre rele şi de păcate, iar a treia, de tot ce ne aminteşte 
de această lume păcătoasă — adică de toate cele prezente şi vizibile ; 
aşa ajungem să contemplăm pe cele viitoare, invizibile. Ele se exem¬ 
plifică cu cele trei renunţări ale lui Avraam şi se precizează că li se 
potrivesc cele trei cărţi ale înţeleptului Solomon : Pildele, Ecclesiastul 
şi Cîntarea Cântărilor, care învaţă lepădarea de cele lumeşti. Căci nu¬ 
mai după ce vom fi părăsit pe diavol-vom locui în cer cu Mîntuîtorul 
şi cu Sfinţii Apostoli. Lepădările de cele lumeşti au fost închipuite 
printre multe altele, a spus Sfîntul Pafnutie, şi de ieşirea israeliţilor din 
Egipt (în aşa fel realizată că din cei şase sute de mii de oameni plecaţi 
din Egipt, numai doi au intrat în Pămîntul Făgăduinţei). Abia după cele 
trei renunţări definitive şi deci după alungarea tuturor patimilor ajun¬ 
gem la intrarea în Pămîntul Făgăduinţei şi la fericirea veşnică. Toate 
acestea se datoresc lui Dumnezeu, care începe şi sfîrşeşte tot ceea ce 
duce- la mîntuirea şi desăvîrşirea noastră. După această încheiere Sfîn¬ 
tul Gherman pune Sfîntului Pafnutie întrebarea : In ce măsură cele ce 
duc la desăvîrşirea noastră se datoresc libertăţii noastre, daca ele sînt 
săvîrşite numai cu harul dumnezeiesc ? Căci El le iniţiază şi le ter¬ 
mină. La aceasta, stareţul Pafnutie a răspuns cu numeroase exemple 
din experienţa trăitorilor în Dumnezeu. Din acestea reiese clar că ni¬ 
mic nu se petrece pe lume fără Dumnezeu. Toate se săvîrşesc şi se îm¬ 
plinesc cu voia sau cu îngăduinţa Lui, cu precizarea că binele se face 
cu ajutorul lui Dumnezeu, iar răul nu cu îngăduinţa Lui. Sfîntul Gherman 
încheie cu învăţătura că în puterea credinciosului stă să asculte sau 
nu de puterea pe care i-a dat-o Dumnezeu. Cu aceasta se pune problema 
harului şi libertăţii discutată apoi un mileniu în Apus şi încă actuală 
în Teologia creştină interconfesionala ; ea a fost, de altfel, reluată apoi 
de Sfîntul Casian în Convorbirea duhovnicească a XlII-a, din grupa 
a Il-a, unde o vom expune pe larg. In întîlnirea următoare se trece la 
altă problemă centrală pentru viaţa pustnicească şi discutată în 
Convorbirea a V-a cu avva Daniel, despre dorinţele trupului şi ale 
sufletului. Avva- Daniel, vicarul stareţului Pafnutie, mort tînăr, a fost 
unul dintre cei mai fini şi subtili dintre îndrumătorii Sfinţilor Casian şi 
Gherman. De aceea a fost ales pentru lămurirea acestei probleme, prin 
«trup» Sfîntul Daniel înţelegînd aici, după Scriptură, dorinţele rele, car¬ 
nale, iar prin «duh» înţelegînd dorinţele cele bune, ale sufletului. 

La egală distanţă între hotarele cărnii şi ale duhului, el învaţă că 
se menţine un fel de cump.ănă, năzuinţa spre curăţia inimii dobîndin- 
du-se prin eforturile sufletului, adică prin ajunări, posturi, foame, sete, 
veghe, citire, meditaţie şi singurătate. 

în acest avans în lupta dintre întuneric şi lumină, în lămurirea 
procesului înaintării pe calea curăţiei dragostei, avva Daniel a amintit, 
de la început, primejdia manifestării acelei acedii, sau silă de cele du¬ 
hovniceşti, cu care ne Încearcă Dumnezeu. Ca urmare, în această decă¬ 
dere nu mai sîntem în stare de o meditaţie sau de roade duhovniceşti : 
este o trădare a jurământului făcut la intrarea în monahism, socotin- 
du-ne pe nedrept părăsiţi de Dumnezeu. Avva Daniel se ruga lui Dum¬ 
nezeu să nu-1 părăsească de toi în această luptă a sufletului cu trupul, 
lăsată nouă de Cel ce ne-a creat. Ea poate da pe faţă trîndăvia noastră 
şi poate fi combătută în afară cu mijloacele de mai sus şi prin castitate, 
nevinovăţie, smerindu-ne în faţa realităţii. Avva Daniel trece acum la 
judecarea stării monahale în realitatea ei duhovnicească. Sînt trei stări 
ale existenţei noastre : cea trupească, cea firească şi cea duhovni¬ 
cească. Se înşeală cei care nu cred că starea călduţă e mai'rea decît 
cea rece de tot. Căci cel trupesc năzuieşte cu adevărat la culmea desă- 
vîrşirii, de care se depărtează însă cel ce intră în monahism, fără să 
dorească focul duhovnicesc. Acesta nu schimbă slăbiciunile dinainte, 
acoperite doar de situaţia socială şi costum — primind situaţia mate¬ 
rială a celui sărac, fără să părăsească însă lăcomia celui bogat. Cu 
aceasta s-a uşurat mai mult calea căutată spre desăvîrşire a Sfinţilor 
Casian şi Gherman. 

Apoi au participat la Convorbirea cu Avva Serapion, a V-a, des¬ 
pre cele opt păcate principale. Sînt expuse cu grijă pentru a putea fi 
combătute şi vindecate ; de aceea apar cu deosebiri, nuanţate, foarte 
foldsitoare pentru atacarea şi vindecarea lor. 

Chiar de la început Sfîntul Serapion aminteşte că, pe cînd pentru 
vindecarea' slăbiciunilor şi păcatelor sufleteşti este de ajuns un trata¬ 
ment sufletesc, pentru cele trupeşti este nevoie de un tratament dublu. 
De aci grija de a deosebi păcatele după originea şi manifestarea lor. 

Unele sînt manifestări ale unor b*oli sufleteşti ca arghirofilia, tru¬ 
fia, mînia, gloria deşartă ; ele se datoresc unor cauze din afară, pe 
cînd lenea şi tristeţea, care atacă şi pe pustnici, sînt urmarea altor pri¬ 
cini sufleteşti, care trebuiesc urmărite cu grijă. 

Pentru bolile sufleteşti, Sfîntul Serapion recomandă meditaţii 
scripturistice, retrageri în singurătate şi muncă ,■ la cele trupeşti adaugă 
veghea, postul şi evitarea prilejurilor de a păcătui. 

Sfîntul Serapion arată şi legăturile dintre păcate (ca între lăcomie 
şi desfrînare) şi ramurile fiecărui păcat în parte (ca lăcomia şi graba 
la mîncare, înfulecarea cu nesaţ, dorinţa de mîncări alese şi scumpe 
etc.). Mai aminteşte şi felurile păcatelor (ca mînia înlăuntrul nostru 
şi manifestată în afară cu vorbe şi fapte), ori două feluri de tristeţe, de 
lene, de glorie deşartă. 

în privinţa acestui din urmă păcat Sfîntul Serapion aminteşte un 
aspect de nuanţă pozitivă şi anume faptul că monahul rezistă duhului 
desfrînării la gîndul vredniciei lui pentru slujba preoţească ori duhov¬ 
nicească. Lupta împotriva păcatelor începe cu cele principale, care sînt 
înlocuite prin virtuţi. Dar păcatele înnoite de cele şapte duhuri necurate 
devin mai. rele decît cele vechi. Lupta împotriva lor e dusa, potrivit 
Scripturii, cu rugăciuni neîntrerupte, post şi înfrînare, în smerenie de¬ 
plină. Aşa ne fereşte Dumnezeu de robia celor opt păcate ale duhurilor 
întunericului, ţinîndu-ne în curăţia luminii dragostei şi în libertatea 
duhovnicească. 

Masacrul săvîrşit de nişte tîlhari saracini, împotriva unor monahi 
din Sudul Palestinei a pus pentru unii, ca Sfinţii Casian şi Gherman, 
întrebarea de ce a îngăduit Dumnezeu o crimă atît de îngrozitoare îm¬ 
potriva unor slujitori atît de devotaţi : Faptul va fi discutat în Convor¬ 
birea a Vl-a, cu alt stareţ vestit în vremea aceea, avva Teodor, despre 
uciderea sfinţilor. El a răspuns cu mare înţelepciune la problemele foarte 
subtile, amintind de la început că răsplata dumnezeiască nu este dată 
totdeauna în lumea aceasta şi că trebuie să înţelegem exact ce e bine 
şi ce e rău pentru a judeca cele săvîrşite de necredincioşi. Căci binele 
este virtutea, răul este păcatul, iar mijlocii sînt cele ce înclină într-o 
parte şi în alta. Chiar după Evanghelie pentru cei ce-şi fac prieteni din 
mamonaua nedreptăţii sînt bune bogăţiile; de asemenea, rangul, onoa¬ 
rea şi sănătatea sînt mijlocii, cînd sînt folosite drept. Relele sînt neno¬ 
rocire pentru cei ce le suportă, iar moartea poate fi liman şi scăpare de 
rele pentru ei. 

Trebuie să deosebim problema binelui şi a răului în sine de aceea 
a intenţiei cu care s-a înfăptuit răul, răbdarea lui Iov şi trădarea lui 
Iuda exemplificînd această situaţie. Căci pentru cei ce-L iubesc pe 
Dumnezeu cu adevărat toate se săvîrşesc spre bine, suportîndu-se cu 
bărbăţie. Cei drepţi folosesc şi ispitele şi încercările pentru binele lor 
duhovnicesc, ca Iov şi Iosif. Iar unele încercări sînt folosite pentru ve¬ 
rificare şi plata greşelilor, ori pentru a manifesta slava şi lucrarea lui 
Dumnezeu asupra altora. Ispitele diavoleşti nu trebuie să biruiască 
credinţa, şi nepăsarea nu trebuie să ia locul sîrguinţei. Altfel, prin lu¬ 
crarea diavolească mintea este alungată din sediul virtuţilor şi pustia 
se pustieşte de cele duhovniceşti. 

în epoca Sfîntului Casian activitatea duhurilor rele fiind mai adine 
simţită era şi mai mult discutată, prezenţa Duhului Sfînt prin Biserică 
fiind socotită ca mai puţin generalizată. 

Ca urmare, avem intîia Convorbire duhovnicească cu Avva Serenus 
<a Vil-a in total) despre nestatornicia sufletului şi despre duhurile rele. 

El era numit printre anahoreţi pentru curăţia sa şi pentru stăruinţa de 
zi şi de noapte în rugăciuni, posturi şi veghe, cu o vădită sete de casti¬ 
tate, fiind socotit vizitat d*e îngeri. Întrebaţi d-e el, Sfinţii Casian şi 
Gherman şi-au recunoscut neputinţele duhovniceşti faţă de nivelul al¬ 
tora din pustie. Cu aceste aprecieri smerite, Sfîntul Serenus le*-a răs¬ 
puns că e bine să se ţină seama şi de părerea altora, admiţînd şi gîn- 
durile bune. Armele dumnezeieşti care distrug cele ce se ridică împo¬ 
triva cunoaşterii Lui, descrise de Apostol în Epistolele către Efeseni şi 
Evrei, întăresc pe cei conştienţi de slăbiciunea lor, El fiind «totul în 
toate» şi ocrotindu-ne chiar fără ştirea şi voia noastră. Diavolul ne 
ispiteşte neîncetat şi Sfîntul Gherman a evidenţiat asemănarea a ceea 
ce vine prin viclenie din îndemnul lui şi ceea ce porneşte din voinţa 
noastră. Dar Sfîntul Serenus a amintit că această asemănare şi înrudire 
este neeficace. Chiar dacă cei stăpîniţi de duhuri necurate- vorbesc in¬ 
conştient, diavolul nu pătrunde în substanţa sufletului, — aceasta fiind 
cu putinţă numai lui Dumnezeu — care, fiind singur fără corp cu ade¬ 
vărat, poate pătrunde cele spirituale şi cunoaşte toate cugetele oame¬ 
nilor. Totuşi, puterea spirituală diavolească este mai pătrunzătoare decît 
cea omenească. 

Numeroase texte biblice arată războiul duhurilor necurate cu băr¬ 
baţii desăvîrşiţi; cazul lui Iov şi acela din Evanghelie ne sînt tuturor 
cunoscute. Sfîntul Serenus aminteşte experienţa monahală contempo¬ 
rană, constatînd că puterea crucii a slăbit puterea demonilor, iar ne¬ 
păsarea monahilor îi face să nu mai atace cu putere. Totuşi duhurile 
rele încă mai pătrund în trupurile celor stăpîniţi de gînduri şi preocu¬ 
pări necurate. Dar nimeni nu este ispitit fără voia lui Dumnezeu şi ce 
vine de la El este spre folosul nostru. Iar diavolul atacă mai ales pe cel 
despărţit de Cel ce vindecă toate. 

Treptele de răutate şi modul manifestărilor lui vor fi descrise în a 
doua Convorbire duhovnicească cu Avva Serenus .- despre stăpînirile 
demoniace (Conv. a VlII-a în total). 

După modesta masă descrisă, oferită de Avva Serenus la sfîrşitul 
slujbelor zilnice oaspeţilor săi distinşi, cu care însă nu puteau umple 
odată gura, deşi era socotită «banchet festiv» —, el a formulat răspun¬ 
sul la întrebarea Sfîntului Gherman : De unde au apărut atîtea puteri 
vrăjmaşe împotriva omului ? Sfîntul Serenus aminteşte că izvorul cu¬ 
noaşterii noastre descoperite, Sfînta Scriptură, are şi părţi uşoare de 
înţeles, dar şi unele care nu sînt înţelese de toţi cititorii, aceştia putînd 
fi mai studioşi ori mai' leneşi. Odată cu lumea, Dumnezeu a creat şi 
acele puteri cereşti, şi ele, ca şi oamenii, fiind înzestrate cu libertate, 
avînd diferite ranguri şi putînd deveni păcătoase. Cauza păcatului ori- 

ginar este trufia legată de pizmă. Avva Serenus, bătrîn cu mare expe¬ 
rienţă, a adăugat sfatul foarte folositor pentru monahii tineri de a nu 
se lăsa amăgiţi de sfaturi rele, ca Adam şi Eva şi demonul. Cu aceasta 
a început desfăşurarea unui adevărat curs duhovnicesc despre puterile 
demonice. Văzduhul este încărcat de ele şi produce o familiaritate pri¬ 
mejdioasă cu oamenii ; domnia şi stăpînia lor va înceta la judecata din 
urmă. Avva Serenus descrie apoi organizarea duhurilor necurate şi 
îngrozitoarea lor activitate vie pe pămînt. El aminteşte că acestea sînt 
conduse de puteri mai rele decît ele ca Beelzebut, principele demonilor ; 
că fiecare dintre noi avem doi îngeri (Evanghelia şi Faptele vorbind 
despre ei în legătură cu Iov şi Iuda). Istoria Sfîntului Antonie şi a 
lui Iov ne demonstrează că activitatea demonilor poate fi respinsă prin 
lucrarea harică, datorită rugăciunii şi virtuţilor credincioşilor. Duhuri¬ 
lor necurate se datoreşte alianţa fiilor lui Set cu fiicele Iui Cain. Toate 
au fost create desăvîrşite, dar nu s-au păstrat aşa ; de aceea a fost 
necesară o Lege nouă pentru a se înnoi toate. Omul este părintele 
trupului, dar Dumnezeu e tatăl sufletului ,• materia trupului se întoarce 
în pămînt, dar sufletul se întoarce la Dumnezeu, atribuit lui prin insu- 
flarea Sa ; duhurile şi îngerii sînt zămisliţi de Dumnezeu. Sfîntul Casian 
încheie corvoirbirea aceasta cu aprecierea entuziastă că ea a deschis 
perspectiva nesfîrşită a ştiinţei teologice de o adîncime nemăsurată, 
care i-a înflăcărat atît de mult pe el şi pe Sf. Gherman, încît (da ieşi¬ 
rea din chilia bătrînului setea de cunoaştere era mult mai arzătoare 
decît cea cu care veniserăm». 

După ce a descris astfel străfundurile divine pline de surprize im¬ 
presionante ale urcuşului nestăvilit spre culmile desăvîrşirii Sfîntul 
Casian aruncă lumina asupra intrării în fericirea veşnică şi desfăşoară 
intiia Convorbire cu Avva Isaac : Despre rugăciune (a IX-a în total). 

Convorbirile despre rugăciune fuseseră anunţate în cartea a doua 
a «Aşezămintelor...» şi astfel s-a împlinit acum porunca Prea Sfinţitu¬ 
lui Castor şi dorinţa Prea Fericitului Leonţiu şi a Cuviosului Fleliadiu. 
Avva Isaac începe prin a arăta că cere desăvîrşirea inimii monahului şi 
anume : stăruinţa în rugăciune continuă cu lucrarea trupului şi frămîn- 
tarea sufletului, fiind însă înlăturată tina viciilor şi avînd ca temelie 
piatra evanghelică a simplităţii şi smereniei, pe care se înalţă turnul 
virtuţilor. Căldura şi puritatea rugăciunii cer îndepărtarea gîndurilor 
de cele trupeşti şi materiale, fără mînie, tristeţe şi arghirofilie, pentru 
ca totul să se încununeze cu contemplarea lui Dumnezeu. Iar înainte 

de rugăciune sa alungăm din inimă tot ce nu trebuie să ne vină în 
minte cînd ne rugăm ridicînd în tot locul mîini curate fără ură şi fără 
preget. Principalele păcate sînt, zice Avva Isaac, desfrînarea, beţia şi 
grijile lumeşti, precizînd interesant că «beţia duhului» al cărei vin e 
«furia dracilor» îşi are originea în Sodoma şi Gomora. Dar rugăciunea 
monahului este curată, fiindcă e sinceră, el trăind în lumea duhovni¬ 
cească. La întrebarea Sfîntului Gherman despre calităţile rugăciunii, 
Sfîntul Isaac aminteşte, printre altele, cele patru grupe în care împarte 
rugăciunile Apostolului (I Tim. 2, 1) : cereri, rugăciuni, mijlociri, ac¬ 
ţiuni de mulţumire. Prima se referă la începătorii duhovniceşti, a doua 
la cei care au ajuns la oarecare progres, a treia la cei mai miloşi, iar 
ultima la cei recunoscători. După iniţierea noastră de Domnul în ele sînt 
rezumate de rugăciunea de la sfîrşitul Evangheliei Sfîntului Ioan şi de 
Epistola către Filipeni (4, 6). 

«Tatăl nostru» cuprinde contemplarea şi dragostea care exclud ru¬ 
găciunea pentru cele trecătoare şi fără de preţ, ridicîndu-ne la cele ară¬ 
tate de Domnul cînd s-a urcat pe munte, sau cînd a vărsat picături de 
sînge în agonie. Avva Isaac aminteşte şi ce contribuie la încălzirea 
sufletelor şi la înălţarea lor în rugăciune din partea cîntăreţului monah. 
Bucuria indescriptibilă a rugăciunii ajunge atunci să se manifeste prin 
gemete şi lacrimi. 

Sfîntul Antonie credea că nu e desăvîrşită rugăciunea monahului 
conştient de ea. Avva Isaac asigura pe Sf. Gherman că rugăciunile 
pornite din stări şi cerinţe sufleteşti sînt auzite negreşit. El a stăruit şi 
asupra necesităţii liniştei şi a rugăciunilor scurte ca să nu fie alterate 
de diavol. 

La sfîrşitul convorbirii întîia s-a hotărît ca problema căilor şi 
puterii prin care rugăciunea se face neîncetat să fie lămurită în a doua 
Convorbire cu Avva Isaac: Despre rugăciune (a X-a in total). 

Aici Sfîntul Casian a intercalat în primele patru capitole (II—V) 
din cartea a X-a — istoria tristei combateri a antropomorfismului ana¬ 
horeţilor din pustia Egiptului. Această a t făcut-o patriarhul Teofil al 
Alexandriei, într-un mod neobişnuit de aspru, — fapt care se explică 
cu intenţia de a se răzbuna pe pustnicii care nu-i arătau supunere ca¬ 
nonică şi care, în mare parte, au şi părăsit Egiptul în urma celor întîm- 
plate. La cîteva zile după convorbirea cu Avva Isaac a sosit Epistola 
pastorală îndătinată a Patriarhului Alexandriei, care anunţa, în fiecare 

an, după sărbătorile Naşterii şi Botezului Domnului, începutul Păresi- 
milor în ziua Paştelui. De astă dată, în mod cu totul neobişnuit, se 
adăuga şi combaterea ereziei antropomorfismului, neprecizată public 
din punct de vedere dogmatic pînă atunci. Cei mai mulţi monahi au 
luat atitudine potrivnică Patriarhului, învinuindu-1 de erezie, fiindcă 
făgăduia chipul’omenesc al lui Dumnezeu, revelat de Scripturi, unde 
citea că Adam a fost făcut «după chipul şi asemănarea Lui». Chiar că¬ 
lugării cei mai distinşi în Teologie ca aceia din regiunea mînăstirii 
Schituri, care-i întreceau ca învăţătură pe ceilalţi, s-au împotrivit Epis¬ 
tolei lui Teofil şi conducătorii tuturor mînăstirilor din Egipt — cu ex¬ 
cepţia Sfîntului Pafnutie —, n-au îngăduit să fie citită în adunarea ob¬ 
ştească această Epistolă. Sfinţii Casian şi Gherman nu erau antropo- 
morfişti dar au părăsit şi ei această regiune de sub jurisdicţia canonică 
a lui Teofil. Sfîntul Casian istoriseşte tqtuşi, fără simpatie, tragedia 
unor antropomorfişti ca Serapion, care, într-o viaţă călugărească de 
peste cincizeci de ani, au rămas în neştiinţa unor învăţături ca aceea 
a fiinţei lui Dumnezeu şi arată cum a fost explicată pentru Schituri, la 
cererea Sfîntului Pafnutie, de diaconul Potin din Capadochia, mare teo¬ 
log al vremii. El a arătat că cuvintele scripturistice («să facem omul 
după chipul şi asemănarea Noastră») se tîlcuiesc în mod spiritual. Căci 
măreţia dumnezeiască nu poate avea o alcătuire şi deci o asemănare 
materială, omenească, fiind nevăzută şi simplă, deci netrupească. Ea 
nu poate fi deci nici cuprinsă cu ochii, nici înţeleasă cu mintea. învă¬ 
ţătura origenistă şi cea a lui Evagrie din Pont se evidenţiază în mod 
strălucit. Ascultînd pe Fotie, Serapion s-a declarat de acord cu el, ceea 
ce a bucurat nespus comunitatea ,• dar, după puţin timp, s-a aruncat la 
pămînt izbucnind în plîns amar şi strigînd : «Mi-au răpit pe Dumnezeul 
meu, iar pe Cel pe care-L am acum, nu-L cunosc...». 

După acest episod trist, Sfîntul Casian expune partea a doua a în¬ 
văţăturii Avvei Isaac despre rugăciune, aşteptată cu atîta ardoare. In 
rugăciune, Domnul nostru Iisus Hristos apare monahului şi în umilinţa 
trupului Său, dar şi în slava măreţiei Sale, după învăţătura Sfîntului 
Pavel. Dar cel ce se retrage ca Domnul în singurătatea de pe vîrful 
muntelui — cu dragoste deplină şi cu inimă curată, fără preocupări lu¬ 
meşti şi fără păcat — descoperă slava şi strălucirea chipului Său, ca 
Moise, Ilie, Petre, Iacob şi Ioan, a spus mai departe Avva Isaac. Aşa 
se ajunge la împlinirea cuvîntului Domnului «Ca toţi să fie una» şi ca 
unitate dumnezeiască să se manifeste în noi. Este năzuinţa sublimă de 

fiecare clipă a vieţii pustnicului. Sfîntul Gherman a mai cerut Avvei 
Isaac, să le descrie şi mijloacele de a se ridica la o stare aşa de înaltă : 
In ce fel, adică, să-L cunoaştem pe Dumnezeu şi să-L avem în noi şi 
cum să-L regăsim şi să-L păstrăm şi dacă-L pierdem ? La aceasta, Sfîn¬ 
tul Isaac a răspuns, asigurîndu-i că daca-şi pun aceste probleme, vor 
înţelege singuri puterea rugăciunii, numai datorită harului dumne¬ 
zeiesc. Alungind din suflet toate ispitele şi grijile, monahul va aminti 
neîncetat de Dumnezeu, va medita necontenit la modelul ales şi nu va 
părăsi niciodată această evlavioasă formulă psaltică : «Doamne, vino 
in ajutorul meu, grăbeşte-Te, Doamne, să mă ajuţi!» avînd pe Dum¬ 
nezeu ca un zid de apărare, o platoşă de nepătruns, o chivără puternică. 
Credinciosul se va hrăni ca un cerb spirtual în munţii profeţilor şi 
Apostolilor şi va începe să ciute Psalmii ca fiind compuşi de el. Aşa 
ajunge, a precizat Avva Isaac, la acea puritate de rugăciune mintea 
noastră, arzînd de o pornire de nespus inimii şi de o înălţare sublimă 
a duhului. Avva Isaac le-a amintit printre altele, cele trei mijloace care 
prefac mintea statornică din rătăcitoare: veghea, meditaţia şi rugă¬ 
ciunea. Ele dau sufletului curăţie, putere şi stabilitate, cu condiţia de 
a ne ruga neîncetat, părăsind cu desăvîrşire grijile şi preocupările vieţii 
prezente. 

Cu aceasta s-a sfîrşit prima parte a Convorbirilor duhovniceşti, 
redactate de Sfîntul Casian. Următoarele patrusprezece o vor com¬ 
pleta şi dezvolta în chip minunat, precum vom vedea. 

BIBLIOGRAFIE 

Notă : In acest capitol, cuprindem aici publicarea şi răspîndirea operelor Slîntului 
Casian în diferite forme: ca sentinţe ale bătrînilor — apoftegmate greceşti — tra¬ 
duse şi introduse la noi.în Pateric, ca fragmente rezumative ale unora dintre aceste 
opere sau ca părţi dintre ele, eventual şi introducere în Filocalie, tot în greceşte. 

Am preferat să amintesc aici pe cele care au fost publicate în limba origi¬ 
nală a patriei Slîntului Casian, (adică pe cele publicate în limba latină, din Scythia 
Minor şi pe cele din limba Dobrogei de azi), apoi pe cele publicate în patria adop¬ 
tivă (în latină şi franceză) şi pe cele care au difuzat împreună învăţătura ortodoxă 
(limbile greacă şi rusă, alături de cea română). 

Pentru operele Slîntului Casian publicate apoi în limba germană, engleză, spa¬ 
niolă, italiană etc. (care atestă menţinerea şi dezvoltarea universalităţii şi influen¬ 
ţe; duhovniciei Slîntului Casian, şi care se manifestase chiar din veacui al V-lea, 
precum o dovedesc acele apoftegmate greceşti), — a se vedeai M. Cappuyns, 
Cassien (Jean), în «Dictionnaire d'histoire et de geographie ecclesiastique», II c. 
1319—1348 şi M. O 1 p h e-G a 1 i a r d, CaiSian (Jean), în «Dictionnaire de spiritualite», 
2 c, 214—276. 

1. Texte latineşti. Textul original latinesc, stabilit critic de M. P e c h e n i g, 
pe baza volumului XLIX al Patrologiei latine de M i g n e este acceptat astăzi de 
toti specialiştii cu puţine corectări. Acest text se bazează pe ediţiile de la Veneţia, 
din 1481 şi Basel, din 1485, iar acestea işi află fundamentul în manuscrisele din sec. 
VII—IX expuse de J e a n-C laude G u y, în prefaţa traducerii sale « Institu - 
tions cenobitiques » (Paris, 1965, p. 12). El a foşt publicat în voi. XIII din Colecţia. 
«Corpus Scriptorum Ecclesiasticorum Latinorum» (Viena, 1888), cu titlul «Con/atio- 
nes», alături de voi. XVII din aceeaşi colecţie, cu titlul «De institutis coenebiorum 
et De octo principalium vitiomm remediis», 1. XII, Prolegomena, c. I şi De C assiani 
vita et scriptis, pp. I—XIV. 

% 2. Texte greceşti. Acele Apoitegmata tân Patron (Sentinţele Părinţilor) în care 

au fost ccuprinse şi opt învăţături scurte extrase din opera Sfîntului Casian, publi¬ 
cate mai tîrziu în Patericul românesc l . 

Urmează un extras din «Aşezămintele chinovite» pe care le citează Fotie şi alte 
două extrase din «Convorbiri duhovniceşti», (din a Il-a, «Despre discernămînt» sau 
dreapta socoteală şi din a VII-a «despre nestatornicia sufletului şi despre duhurile 
rele» 2 ... Vorbind despre «Aşezăminte», Fotie arată că ele dau prilej ca adunările mo¬ 
nahale, care se conduc după rînduielile înţelepte ale Sfîntului Casian, să crească şi să 
înflorească. Cartea Contra păcatelor este plină de asemenea învăţături atractive spre 
pocăinţă şi curăţie sufletească. Iar învăţătura convorbirilor este impresionantă ; virtu¬ 
tea discernămîntului sau a dreptei socoteli este un exemplu strălucit din acest punct de 
vedere 3 . 

Teologul grec Diovouniotis a descoperit alte trei texte greceşti extrase din «Con¬ 
vorbirile duhovniceşti» (I-a despre scopul şi năzuinţele monahilor, a Il-a, despre dis- 
cernămînt, a Vil-a, despre nestatornicia sufletului şi a VlII-a, despre diavoli, puteri şi 
principate). 

Tratatul « Despre cele opt păcate capitale», în greceşte, publicat în Migne, P.G. 
LXX1X, coi. 1436—1464 este un rezumat al rezumatului grecesc al «Aşezămintelor», 
V—XII, publicat în Migne, P.G. XXVIII. El va fi folosit ca text al Filocaliilor. 

3. Texte româneşti. Cercetătorii vieţii şi operei nemuritoare a Sfîntului Ioan Ca¬ 
sian nu au de ce să opineze împotriva ipotezelor generoase ale unor teologi români, 
tare afirmă că scrierile lui au putut fi cunoscute în limba latină, în Scythia-Minor îna¬ 
intea traducerilor lor în greceşte 4 . Motivarea principală ar consta în faptul că rîndu- 


1. Vezi ediţia din 1930, Rîmnicul Vîicii, Tiparul Tipografiei Cozia a Sfintei 
Episcopii, intitulată: Patericul.ce cuprinde în sine cuvinte tolositoare ale slinţilor bă- 
nîni. S-a tipărit pentru îiptîia oară în zilele lui Grigorie Dimitrie Ghica Voievod — 
Domnul Munteniei — ca osîrdia şi binecuvîntarea celui de atunci Mitropolit al Un- 
gro-Vlahiei Hiriu Kir Grigorie, spre folosul şi îndemnarea celor ce vor să se îngri¬ 
jească şi să se nevoiască pentru a lor mîntuire (în Bucureşti, la Sfînta Mitropolie, la 
anul 1828). 

S-a tipărit pentru a doua oară cu osteneala şi cheltuiala P.S. Antim Petrescu, fost 
Episcop al Rimnicului şi Noului Severin. 

Iar acum a treia oară se tipăreşte de către Institutul de Editură creştină al St. 
Episcopii a Rimnicului Noului Severin. 

2. Amintim că Fotie îl citează pe Sfintul Casian în «Biblioteca», 197, vezi Migne, 
P.G. CIII, col. 661 şi 664. 

3. Idem, ibidem. 

4. Pr. Prof. Dr. Ioan G. Coman, în «Scriitori bisericeşti din epoca străromănă», 
(Buc., 1979), p. 247 sq. 




294 


SFtNTUL IOAN CASTAN 


-(U 


A 


ielile Sfîntului Casian sînt în perfect acord cu cele ale Sfîntului Vasile, folosite de mo¬ 
nahismul răsăritean. 

O cultură generală, întreţinută în mănăstirile locale şi de care dă dovadă Sfîntul 
Casian prin citaţiile din scrierile sale din marii scriitori romani ar justifica şi mai mult 
aceste păreri. Dar aceasta ar duce, în conformitate cu aceleaşi ipoteze neconfirmate, 
la concluzii ca aceea că limba românească de astăzi ar fi evoluţia împlinită a formei 
medievale, denumită «străromână». In această limbă de tranziţie ar fi putut exista şi 
traduceri româneşti prin sec. XIII—-XVI, paralele cu cele greceşti şi slave, se adaugă 
la aceste presupuneri de pînă acum — ca şi altele, cuprinzînd principalele manifestări 
ale vieţii din trecutul depărtat. 

Neputînd sprijini cu texte aceste presupuneri, dar nepunînd la îndoială origine^ 
scitică a Sfîntului Ioan Casian — de acord cu Ghenadie din Marsilia, cu Pârvan, 
Marrou, Zahn, Schwartz, Bardenhewer, Courcelle, Altaner, O. Chadwick, H. Chadwick 
şi cu teologii români — constatăm că bogăţia patristică a manuscriselor româneşti, în¬ 
cepătoare în sec. al XVI4ea, se măreşte deodată strălucitor în secolul al XVIII-lea cu 
manuscrise care cuprind şi unele lucrări ale Sfîntului Ioan Casian «Râmleanul» 5. 

4. Texte ruseşti: Un alt izvor comun astăzi Bisericilor greacă, de unde-şi trage 
originea, rusă, română, engleză, franceză etc. este, pentru bibliografia Sfîntului Ioan 
Casian, Filocalia, cu următorul istoric pe scurt. Dar înainte de a începe acest paragraf 
este bine să amintim şi faptul că şi în Biserica Rusă primele manuscrise cu opere ale 
Sfîntului Ioan Casian, apar tot începînd flin veacul al XVIII-lea. Astfel, intr-un vechi 
manuscris-sbornic, copie din 1738 — pe care-1 aflăm în versiunea slavă, ruso-ucrai- 
neană, în Biblioteca Academiei, cu titlul: « Cartea a zecea a Prea Cuviosului Părinte¬ 
lui nostru Casian — «Despre lenea sufletului » 5 6 . Precum st ştie, Filocalia este colecţia 
de texte scrise între secolele IV—V de magiştrii tradiţiei creştine ortodoxe, publicată 
apoi în greceşte de Sfinţii Nicodim de la Sf. Munte (1749—1809), Macarie al Corintu- 
tului (1731—1805), în 1782, în Veneţia. Tradusă în slavoneşte şi mai tîrziu în ruseşte, 
ea a fost redusă ca text de unii traducători, iar (ca în franţuzeşte), de alţii, care au 
găsit textele traduse de monahi amplificată. Textele greceşti publicate în ediţiile urmă¬ 
toare, mai ales a Ul-a, s-au mărit de asemenea. Toate textele din Filocalia originală, 
cu excepţia celor dpuă ale Sf. Ioan Casian, care au fost şi ele traduse apoi în greceşte, 


5. Trimitem aici la p. 57, nota 107, din «tema de doctorat» a I.P.S. Mitropolit al 
Olteniei Vornicescu Nestor, «Scrieri patristice în Bis. Ort. Rom. pînă în sec. al 
XVII-lea », pentru fcele 16 manuscrise rom. vechi, de la Biblioteca Academiei Române, 
dintre care următoarele cu- lucrări de ale Sf. Ioan Casian «Râmleanul» : «Astfel ms. rom. 
nr. 1076 din sec. XVIII, f. 251—276 cuprinde : A Prea Cuviosului Părintelui nostru Ca¬ 
sian Râmleanul către Leontie Egumenul, pentru Sfinţii Părinţi din Schit şi Pentru dreapta 
socoteală, cuvînt de mult folos plin». (G. Strempel, Fi. Moisil şi Stoianovici, Catalogul 
manuscriselor româneşti V, (Buc., 1967, p. 65); Ms. rom. nr. 581, f. 3—60 : «A Prea Cu¬ 
viosului Părintelui nostru Casian Râmleanul, «Către Castor Episcopul, Pentru cele opt 
gînduri ale răutăţii» (Gh. Strempel, Catalogul manuscriselor româneşti, RA..R. 1—1600, 
Buc. 1978, p. 146); Ms. rom. nr. 3318, «Miscelaneu teologic» cuprinde şi părţi din ma¬ 
nuscrise, opera Sf. Ioan Casian Râmleanul (Gh. Strempel, Copişti de manuscrise româ¬ 
neşti pînă la 1800 (1859, p. 55)....» etc. 

6. Ms. 4250 la Biblioteca Centrală de Stat, f. 213 sq. Vezi E. Linţa (coordonator), 
L. Djamo-Diaconita şi O. Stoicovici, «Catalogul manuscriselor slavo-romăne din Bucu¬ 
reşti», (Buc. 1981, p. 216—218, cit. după indicaţia I.P.S. Nestor Vornicescu, din teza de 
doctorat cit., p. 106). 

în epoca bizantină, erau greceşti. Paisie Velicicovsky (1722—1794), după ce s-a în¬ 
tors în Moldova de la Muntele Atos, a tradus o serie de texte în slavoneşte şi le-a 
publicat sub titlul de Dobrotolubiye de la Moscova în 1793. (In 1822 vor apare din nou 
şi vestita carte duhovnicească, tipărită la Kazan în 1865, sub titlul «Istorisirile unui 
pelerin rus către părintele său duhovnicesc»). Ignatie Brianşaninov (1807—1867) o va 
tipări în ruseşte (1857), pe cînd Episcopul Teofan (1815—1894) o va amplifica în cinci 
volume cu două texte ale SIîntului Ioan Casian 7 . 

In româneşte a apărut sub titlul de «Vechile rînduieli ale vieţii monahale », rezu¬ 
matul -primei părţi a «Aşezămintelor vieţii monahale», după ediţia rusă a Episcopului 
Teofan (Moscova, 1892), la Mînăstirea Dobruşa, jud. Soroca, în 1929, sub îngrijirea 
Prof. C. V. Tomescu. In voi. I din «Filocalia» (Sibiu, 1946), Păr. Prof. Stăniloae a pu¬ 
blicat rezumatul părţii a doua din primul volum al operei Siîntului Casian, despre 
păcatele principale (p. 98—124) şi rezumatul învăţăturii lui Avva Moise din primele 
două «Convorbiri duhovniceşti» (pp. 124—-142), primul cu titlul «Cele opt ginduri ale 
răutăţi » şi al doilea «Cuvînt plin de folos despre Sfinţii Părinţi din pustia sketică şi 
despre darul deosebirii». 

5. Texte franceze : Teologia Franţei, ţara de origine latină, adoptată de Sfintui 
Casian şi unde regula benedictină a produs celcrnai rodnice reacţii din punct de ve¬ 
dere, monahal — organizatoric şi duhovnicesc —, este cea mai bogată în traducerile 
operelor Sfîntului Casian. Le vom aminti aici după lucrarea citată des de noi a iezu¬ 
itului Jean-Claude Guy, «Jean-Cassien, Vie et doctrine spirituelle» (p. 60—62). 
Se ştie că Sfîntul Benpdict recomanda călugărilor din ordinul său, cu mare insistentă, 
citirea Convorbirilor duhovniceşti ale Sfîntului Casian (a se vedea Regula, cap. XLII 
şi LXXIII). Grigorie cel Mare, nu numai că i-a împodobit mormîntul într-un mod ex¬ 
traordinar, dar îl cita mereu, la sfîrşitul secolului al XVI-lea. Influenţa sa va creşte 
şi se*va întinde asupra tuturor curentelor spirituale ale Evului Mediu. Chiar Ignatie de 
Loyola şi Toma de Aquino îl folosesc şi-l citează mereu. 

Traducerile principale citate în limba franceză sînt: In veacul al XV-lea, aceea 
a lui Denys le Chartreux ; ultima ediţie este aceea din Tournai, în t. XXVII, din 1904. 
Prima versiune franceză este aceea a carmelitului J e a n P o 1 e i n, făcută în sec. XIV 
şi publicată la începutul celui de al XVI-lea. 

Cea mai celebră e aceea aluiSieur de Saligny (Paris, 1633 şi 1667), prin 
stilul ei clasic. A exclus a XlII-a Convorbire, ca bănuită de semiipelagianism. Se 
mai citează pentru sec. al Xl-X-lea Cartier, O. P., (Paris, 1868) şi Combes (Paris 
1872). (Tot în limba franceză au apărut cele mai multe studii — dar cel mai pro¬ 
fund rămîne acela al profesorului Owen Chadwick: John Cassian, a study in 
(Strasbourg. 1840); J. Lombard, « Jean Cassien sa vie, ses ecrits et sa doctrine» 
primitive monasticum (Cambridge, 1950 etc.). 

7. V. ed. Il-a englezească a Filocaliei, total schimbată şi amplificată de la două, 
la cinci volume, de Prof. univ. G. E. H. Palmer, Philip Scherrard şi Prof. Episcop 
Kallistos Ware, The Philokalia, the complete text compiled by St. Nikodimos oi the 
Holy Mounlain and St. Makarios ol Corint, voi one (The Eling Trust, London, 1979). 
Aici sînt traduse din greceşte rezumatele a două texte : «Asupra celor opt patimi», din 
« Aşezăminte », cărţile V—XII şi «Despre Sfinţii Părinţi de la Schit» şi « Despre discer¬ 
nământ», din «Convorbiri», cărţile I—II, pp. 73—100. 

Se mai amintesc următoarele : J. F. M e y e r,, «Jean Cassien, sa vie, ses ecriis», 
(Strasbourg, 1863); J. L a n g i e r, «Saint Jean Cassien et sa doctrine sur ia grâce » 
(Lyon, 1908). Cele mai bune sînt socotite următoartle : L. Cristiani, «Cassien», edi¬ 
ţie de la Fontenelle ; mînăstirea de la Saint-Wandrille, 2 voi., 1946, R. P. Olphc- 
Galliard, Dictionnaire de spiritualite, tome II, 1 (1937), col. 214—276 şi Dom 
Cappuyns, Dictionnaire d'Histoire et Geographie Ecclesiastique, t. XI (1948), col. 
1319—1348. 

Aceste adevărate explozii continue de entuziasm pentfu opera Sfîntului Casian, 
Care se menţin de un mileniu şi jumătate in fruntea publicaţiilor duhovniceşti ale 
lumii creştine, atestă bogăţia şi profunzimea unică a învăţăturii Sfîntului Ioan Ca¬ 
sian în creştinism, ale cărei daruri n-au încetat a se revărsa asupra ei. 

Amintim din nou principala ediţie franceză de astăzi cu textele paralele, latin 
şi francez şi cu o introducere bogată, bibliografie, note şi indici, publicată în colec¬ 
ţia «Sources Chretiennes» în 3 voi., nr. 42, 54 şi 64 cu titlul Jean Cassien, Confesen- 
ces, I, VII (Paris, 1955), VIII—XVII (Paris, 1958) şi XVIII—XXIV (Paris, 1959), — 
operă a benedictinului Dom B. Pichery. A fost folosită parţial şi critic la note şi 
indici. t~ 









La Convorbirile I—X 


In Prefaţa din «Convorbiri duhovniceşti» (Conv. I —X), Sf. Caşian 
a făgăduit cititorilor incintaţi de ele şi doritori de mai mult, cele 
ce hotărîse să scrie in continuare. Nu după multă vreme, aşa cum 
am văzut, au apărut partea a doua şi partea a treia pare aveau să pa¬ 
sioneze pe cititorii lor in toată Biserica creştină: Partea a doua (Con¬ 
vorbirile XI — XVII), adăuga alte învăţături aşteptate cu cuprins chi- 
novitic mai ales, iar partea a treia (Convorbirile XVIII — XXIV) com¬ 
pletau pe cele privitoare la anahoretism, spre fericirea pustnicilor din 
toată lumea. Căci aşa cum e scris \în ‘prefaţa celei de a treia părţi, ulti¬ 
mele şapte convorbiri aveau să le slujească şi acestora într-un mod deo¬ 
sebit. Prin citirea lor, ele introduceau In chiliile anahoreţilor pe pust¬ 
nicii egipteni, cărora le-au fost închinate de Sfîntul Casian. 

In felul acesta, pe temeiul smereniei înalte, el rezolva mai multe 
probleme grele pentru monahi : Mai întîi aceea a autorităţii seniorilor 
(bătrînilor), care sînt duhovnicii îndrumători ai !monahilor — chinoviţi 
sau anahoreţi. După Sfîntul Casian, cuvintele acestora formulau îndru¬ 
mările duhovniceşti şi învăţăturile lor pentru tinerii monahi, 'puşi sub 
ascultarea lor. Erau îndrumările îndătinate în care bătrînii se formaseră 
în chinovii sub îndrumarea renumiţilor în Domnul bătrîni înaintaşi, ves¬ 
tiţi prin învăţăturile, viaţa aspră şi minunile lor ichiar. Dar tot Sfîntul 
Casian le aducea aceste învăţături orale în scris acum, pnnînd pe pust¬ 
nicii egipteni să le vorbească prin scrierile sale. Cu aceasta se păstra 
autoritatea bătrînilor şi se menţinea şi forma verbală a învăţăturii lor, 
pusă acum în scris. Dar se mai desăvîrşea ceva: Se păstra cu sfinţe¬ 
nie şi unitatea învăţăturii străvechi, revelate, ca şi continuitatea ei. 
Această tradiţie dumnezeiască o va formula de pildă Sfîntul Casian în 
ultima lui carte «Despre întruparea Domnului contra jlui Nestorie», pe 
care-1 va combate pentru că ă părăsit unitatea şi continuitatea învăţă¬ 
turii primită de Biserica creştină 'dintru început 1 . 

Descrierile pe care le face Sfîntul Casian etapelor prefacerii vieţii 
creştine monahale sînt simple şi ele cuprind experienţele biblice, mai 

1. Preiaţă, 2. Mînăstirea Schiturilor este cel mai important centru monahal din 
.'estul revărsărilor Nilului. 







SFINTUL IO AN CASIAN 


ales cele ale patimilor Domnului, Încununate cu Învierea şi înălţarea 
Lui. Ele pornesc de la renunţarea la lume, «abrenuntiatio» (« lepădarea» 
la cei vechi), pentru a ajunge la •« îndumnezeite» — luptă pe care o des¬ 
crie Apostolul neamurilor in II Cor. 12, 10. 

Aceasta aduce curăţirea de păcate şi biruitoarea înlocuire a lor 
prin virtuţi, după învăţătura Si. Scripturi citită zilnic de monahi, care 
aduce smerenia lor totală, cu ascultare de bătrîn şi discernământ, în 
pustie, ori în mînăstire. Este faza întîia a desăvîrşirii pe care Siîntul Ca- 
sian o numeşte ştiinţa actuală, adică aplicarea pe pămînt a virtuţilor 
dumnezeieşti, care se desfăşoară în cadrul chinovitismului şi în perioada 
ascezei. 

A doua fază o numeşte ştiinţa spirituală ; ea se săvîrşeşte pe cul¬ 
mile vieţii anahoretice, ailîndu-şi împlinirea în contemplarea lui Dum¬ 
nezeu, în împărăţia cerurilor. 

Descrierea pe larg a acestui proces tainic al înălţării pe culmile 
desăvîrşirii este făcută de Sîîntul Casian în Convorbirea a XIV-a 2 . 

în ultimele «Convorbiri duhovniceşti», cuprinse în volumul al III- 
lea al nostru, apar şi unele probleme în care dobrogeanul Casian a apă¬ 
rat unele puncte de vedere protunde ale teologiei răsăritene, combă¬ 
tute cu îndîrjire de unii reprezentanţi de frunte ai teologiei apusene — 
şi apărate tot în acest mod de alţii. Menţionăm aici două dintre ele 

2. I, III, p. 8. In Convorbirea I-a, Sfîntul Casian face o distincţie subtilă, foarte 
necesară pentru înţelegerea a ceea ce doreşte să realizeze monahul cu jertfa vieţii Iui . 
este de o parte lepădarea de lume, ascultarea, inima curată, postul, veghea, citirea 
Scripturii, lipsa de îmbrăcăminte şi alte lucruri necesare. Acestea nu constituie însă 
desăvîrşirea, ci sînt numai mijloace ale desăvîrşirii, care este împărăţia lui Dumnezeu 
cu contemplarea Lui. Unul dintre marii interpreţi apuseni ai monahismului de la în¬ 
ceputul epocii patristice, JEAN BREMOND, membru al Academiei franceze, «Les Perei 
du desert», pune următoarea sub-notă la Conv, I, cap. 2, 3, 4 din M igne, P.L., 49, 484 sub 
titlul: «Planuri şi mijloace în acţiune ». Vocabularul lui CASSIAN poate duce în eroare: 
El deosebeşte scopon, id est destinationem şi telos, hoc est linem proprium. El n-a găsit 
cuvinte latineşti pentru deosebirea pe care vrea s-o facă şi recurge la cuvintele gre¬ 
ceşti scopon şi telos. Traducătorul francez suportă aceeaşi încurcătură ca şi Casian ; 
telos este sfîrşitul, scopos este obiectivul, este ca sfîrşitul instrumental. FONTAINE 
traduce telos prin scop şi scopos prin sfîrşit; dar aceste cuvinte, slîrşit şi scop sînt 
luate unul pentru celălalt în limba curentă. Care este sensul special care li se dă în 
această traducere ? Casian face să se înţeleagă gîndirea sa cu aplicare la munca cîm- 
pului. Care este scopos (scopul) muncitorului? Este punerea în stare de producţie a 
cîmpului. Care este telos (ţelul) său? Este recolta bogată. Dacă vrei să deosebeşti 
aceste două sensuri, nu trebuie să recurgi la două cuvinte deosebite, opunînd scopul 
(but) la ţel (fin), ci trebuie să spui că punerea în stare de producţie a cîmpului este 
ţelul apropiat (la fin prochaine) şi că recolta bogată este ţelul Îndepărtat (la fin eloig- 
ne). Fe poate spune de asemenea scopul apropiat şi scopul Îndepărtat. A se folosi de 
acelaşi cuvînt nu este semn de lipsă de logică sau de sărăcie de vocabular, căci aceste 
cuvinte au un sens relativ, ceea ce este scop apropiat poate fi socotit ca scop înde¬ 
părtat. De ex.: punerea în stare de producţie a pămîntului va fi scopul îndepărtat 
al agricultorului, dacă-1 privim cum se duce la tîrg ca să cumpere un cal pentru 
muncă; dimpotrivă recolta abundentă poate fi numită scopul apropiat, dacă reflectezi 
la bogăţia pe care vrea s-o dobîndească agricultorul» (op. cit., voi. I, cd. a 11-a, 
J. Gabalda, Paris, p. 13, nota 1). 







şi anume pe cele discutate \şi astăziaşa numitul «semi-pelagianism» 
al Sfîntului Casian (şi al Sfîntului Loan Hrisostom şi al adevăratei teo¬ 
logii patristice) şi problema angajamentului condiţionat. 

Raportul dintre harul dumnezeiesc şi libertatea omenească a dus 
la formula augustinianâ, respinsă de Biserica veche, dar menţinută in¬ 
tr-un mod curios de Biserica apuseană, care, in teorie, respinge predes- 
tinaţianismul, — formulă dogmatică apărată de fapt de calvinism şi de 
reformaţi. Este adevărat că unele încercări de condamnare a aşa zi¬ 
sului « semi-pelagianism » al Sfîntului Casian, au rămas mereu discutate, 
dar ele s-au menţinut la acest nivel de discuţii. Biserica Ortodoxă a ac¬ 
ceptat în mod absolut ortodoxia învăţăturii Sfîntului Casian şi a Sfîn¬ 
tului Ioan Hrisostomul etc., apărată şi de unii mari teologi apuseni ca 
Vincenţiu de Lerini din sudul Franţei şi alţii 3 , Sfîntul Casian rdmînînd 
pentru întreaga Biserică creştină «Magistrul vieţii duhovniceşti». 

După de am arătat pe larg această problemă în alte părţi 4 , vom 
face aici numai o menţiune a principalelor accente care arată superiori¬ 
tatea doctrinei răsăritene, expusă de Sfîntul Casian în Convorbirea a 
XlII-a : Fericitul Augustin, combătînd pe Pelagiu şi pe partizanii lui, 
ridicase împotriva sa, pe lîngă Părinţii răsăriteni şi o parte dintre apu¬ 
seni, care au format un curent .şi o şcoală opusă sieşi, în diferitele părţi 
ale catolicismului, ca de pildă la Lerini, pe care Prospor de Aquitania 
îl înlocuieşte cu numele marelui teolog Vincenţiu de Lerini sau cu acela 
al «Marsiliezilor», după cele două mînăstiri din Marsilia, în ale sale 
«Responsiones ad capitula objectionum Vincentinianorum» (P. L. 51, 

1 77— 186). Lămurind pe aceşti anti-augustinieni, fără să-l numească pe 
Fer. Augustin, Sfîntul Casian ia o atitudine categoric ostilă predestina- 
ţianismului augustinian, formulînd învăţătura revelată, profesată de 
Biserică în general. In cartea a XII-a a «Rinduielilor...» şi în \«Convorbi¬ 
rea a IlI-a», Sfîntul Casian a expus pe scurt învăţătura ortodoxă ade¬ 
vărată. Agitaţia pe care au făcut-o admiratorii Fer. Augustin, exageraţi 
ca Prosper al Aquitaniei, l-a silit să închine această Convorbire — a 
XlII-a — expunerii pe larg a acestei probleme a raportului dintre har 
şi libertate, intitulată «Ajutorarea» sau «protejarea lui Dumnezeu». Este 
curios să se constate cum o învăţătură clară, dar subtilă, a Sfîntului Ca¬ 
sian a fost socotită de predestinaţianişti neclară şi semi-pelagiană. Este 

3. I, XIII, 5, p. 16. Aici DOM E. PICHERY, benedictin, face următoarea reflecţie 
nedreaptă, în voi. I ai traducerii sale, p. 92 : «Textele sînt traduse după cum le citea 
sau le înţelegea Casian. Acest lucru va fi mai înţeles la Convorbirea a IX-a...». 

4. I, XIX, 4, p. 23. Unii dintre marii sfinţi ai pusitiei nu aveau putinţa să contro¬ 
leze tot timpul citatele lor biblice.Acesta, de pildă, se referea la Ecclesiast 10, 4 şi pe 
departe la Evanghelia Sf. Matei 5, 25; de aceea cuvintele «în Evatnghelie» au fost 
sterse în unele manuscrise. 

adevărat, de asemenea, că, cu toate condamnările ei, marii teologi ai 
Apusului, ca Sf. Leon, Grigore cel Mare, Sî. Urban al IV-lea, Sf. Be- 
nedict, Toma de Aquino, Ignaţiu de Loyola şi mulţi alţii, sînt în admi¬ 
raţia marelui dobrogean, care e numit «semi-pelagian» de-abia în 529, la 
un conciliu romano-catolic discutat, de la Orange, de calomniatorii lip¬ 
siţi de înţelegere a învăţăturii sale înţelepte. Siîntul Casian apare în 
lumea creştină ca acela care organizează în general în ea c hinovitis- 
mul şi anahoretismul, după modelul pustnicilor pustiei egiptene etc. 
Amintind pe aceştia, socotiţi «oamenii imposibilului» cu expunerea la 
un nivel înalt a valorii faptelor bune datorită stiliştilor ori veghilor pe 
stîncile Nilului şi ale munţilor, în rugă neîntreruptă, fără hrană şi îm¬ 
brăcăminte, Siîntul Casian pune problema evaluării acestor auto-jert- 
firi pentru mîntuire : Stau faţă'în faţă imensitatea absolută a divinului 
harului şi nimicnicia proprie a voinţei creaturii, pe care balanţa mîntui- 
rii a valorificat-o prin formula : har, credinţă şi fapte bune. Căci dacă 
harul lui Dumnezeu aprinde în noi ■ dorinţa de bine ne aplecăm de o 
parte prin libertatea noastră, care ne atrage către cutare sau cutare vir¬ 
tute şi ne împinge să perseverăm (Convorbirea a Xlll-a, 18). Există în 
noi un început bun ca o scînteie de bună voinţă, pe care Stîntul Casian 
o numeşte « sămînţă» care devine sfîntă şi e desăvîrşită de Dumnezeu 
însuşi (XIII, 3). 

Cum expliqă Sfîntul Casian acest început bun şi deci şi acest con- 
tlict, eventual între libertatea care poate duce la bine dar poate duce 
şi la rău ? In aceasta constă libertatea, gîndeşte el, în puterea de mani¬ 
festare a libertăţii voinţei dar şi a slăbiciunii ei: Ambele sînt în armo¬ 
nie şi Sfîntul Casian crede că e drept să dai o atenţie deosebită amîn- 
durora, în susţinerea unei probleme cu consecinţe religioase. Căci dacă 
tăgăduim omului una dintre aceste două puteri depăşim ceea ce crede 
Biserica şi nu mai justificăm vinovăţia, sau îndreptăţirea omului la mîn¬ 
tuire. 

Sf. Casian discută apoi această tensiune lăuntrică în contextul că¬ 
derii care a ridicat gradaţia conştiinţei răului, — confundînd astfel pe 
adversari. In acelaşi timp el stăruie asupra faptului că nu trebuie să cre¬ 
dem că Dumnezeu a făcut astfel pe om încît să nici nu voiască şi să 
nici nu poată sâvîrşi binele (XIII, 12), căci atunci la ce se vor ii jert¬ 
find monahii şi pustnicii în facerea binelui ? 

In continuare Sfîntul Casian aminteşte faptul că prin cădere omul 
n-a pierdut tot ajutorul dumnezeiesc şi conştiinţa binelui şi a răului, 
cum greşit învaţă Augustin (deşi Sfîntul Pavel învaţă foarte clar ade¬ 
vărul în Rom. I, 14—16 şi în alte locuri biblice), după ce a amintit cu- 
vîntul dumnezeiesc din Geneză 3, 32. El ne mai îndeamnă, ca urmare. 

cu o formulă aspră, să nu lăsăm Urii omeneşti numai ce e rău şi stricat 
(XIII, 12). 

Ceea ce lămureşte această înţelegere a aportului bun omenesc la 
mîntuire, tot cu ajutorul dumnezeiesc, sînt acele «seminţe ale virtuţi¬ 
lor» («semina virtutam»), râmase după cădere în sufletele omeneşti. Ele 
sînt eficiente dacă sînt ajutate de harul dumnezeiesc după cuvîntul 
Apostolului din I Cor., 3, 7, ne învaţă Sf. Casian. 

Cu aceasta el justifică şi răsplata şi responsabilitatea omenească, 
întăţişînd pe Dumnezeu «ca pe un stareţ» ideal, care trezeşte în uceni¬ 
cii săi aceste seminţe ale virtuţii, cu care mişcă inimile noastre şi ma¬ 
nifestă în noi bunăvoinţa necesară începutului (XIII, 1, 11 sq.), într-o 
curbă variabilă de pasiune şi de abilitate a noastră. 

Cu aceasta se evită formulele absolute ale Fericitului Augustin ca : 
«Dă ceea ce porunceşti şi porunceşte ceea ce voieşti», adresate lui Dum¬ 
nezeu, prin care El poate fi socotit făuritorul binelui, dar oarecum, şi al 
răului credinciosului 5 . 

O altă învăţătură discutată tot de detractorii contemporani, ca Sf. 
Prosper din Aquitania, a fost aceea a angajamentului luat şi neţinut de 
Sfinţii Casian şi Gherman. Este vorba despre angajamentul luat la ple¬ 
carea din Betleem faţă de bătrînii de acolo de a se întoarce înapoi din 
Egipt şi pe care nu l-au ţinut. Era evident un rău mai mic să calce o 
promisiune, dscît năzuinţa spre desăvîrşire, pe care le-o asigurau pus¬ 
tiile Egiptului, după ce au început să le cunoască. Faptul că totuşi cei 
doi eremiţi pelerini s-au întors pînă la urmă la Betleem şi au căpătat 
binecuvântarea despărţirii de la superiorii lor de acolo putea socoti 
această problemă ca rezolvată duhovniceşte. 

Dar Sf. Casian îi închină o conferinţă — a XVII-a —în care este 
discutată o noapte întreagă cu argumente duhovniceşti şi exemple bi¬ 
blice (ca acelea ale lui Iacob şi Rahab şi altele, pe care le-a adus părin¬ 
tele Iosif în a doua Convorbire a sa). Datoria cea mai mare este de a 
menţine adevărul, de a nu face făgăduieli de neîndeplinit şi de a nu 
lua angajamente pe care nu eşti sigur că le poţi ţine, A fost cazul dis¬ 
cutat ; căci nivelul duhovnicesc de la Betleem nu se putea compara cu 
acela al Egiptului ; era chinovitismul în faţa eremitismului, călugărul 


5. 1, II, 1, p. 32 : Tebaida, regiune din pustiurile Egiptului de sus, numită aşa pen¬ 
tru a proclama lupta lor împotriva demonilor. A fost centrul celei mai măreje aşezări 
a monahilor din Egipt, atraşi şi organizaţi de Sf. Antonie cel Mare şi Pahomie cel 
Mare (Vezi BENOIT LAVAUD), «Antoine le Grand, Pere des Moines », sa vie par Saint 
Athana.se et autres textes traduits. (Ed. de la Librairie de l’Universite, Friburg, 1943). 
Vezi şi SISTER BENEDICTA WARD S.L. 9, The Wisdom ol the Desert Fathers, (Ox¬ 
ford, 1981), p. IX. 

in faţa pustnicului. Cum putea să renunţe la pustie, după ce văzuse pi¬ 
laştrii împărăţiei lui Dumnezeu pe pămînt. Părintele Iosif este diri ca¬ 
tegoria celor numiţi de Sf. Casian «foarte bătrîn» (antiquissimorum Pa- 
trum) şi ca atare formula lui, dată după ce a avertizat pe ascultători să 
nu ia niciodată angajamente nechibzuite, este socotită indiscutabilă ■, 
dacă s-ar neglija cel mai sfînt ideal al vieţii eremitice prin ţinerea aces¬ 
tui angajament, poate să fie călcat. Exemplele biblice aduse in cadrul 
Vechiului Testament, mai ales, sînt edificatoare, de asemenea. în această 
privinţă. Comentatorii romano-catolici din viaţa noastră au tendinţa de 
a critica această atitudine fără însă a o preciza pe a lor -, cu aceasta ei 
se raliază vechilor detractori care au suferit de acelaşi defect. Aceste 
probleme de spiritualitate profundă, care au provocat reacţii la unii teo¬ 
logi apuseni, dar nu la cei răsăriteni, au rămas în spiritul şi în tradiţia 
Răsăritului. Bucurîndu-se de aprobarea epocii ecumenice, ele sînt mîn- 
dria teologiei răsăritene şi, implicit, a celei române, unde a răsărit 
această floare care va înfrumuseţa viaţa duhovnicească a întregii Bi¬ 
serici creştine. 

PREFAŢA SF. IOAN CASIAN 


I. 

Dator să îndeplinesc făgăduinţa făcută preafericitului părinte Cas¬ 
tor în prefaţa volumelor pe care, cu ajutorul Domnului, le-am alcătuit 
în douăsprezece cărţi despre aşezămintele mînăstireşti şi despre leacu¬ 
rile pentru vindecarea principalelor opt vicii, m-am achitat de datorie 
aşa cum am putut, în măsura în care mi-a îngăduit acest lucru modes¬ 
tul meu talent scriitoricesc. Aş fi voit să văd asupra acestei înfăptuiri 
care sînt aprecierile voastre şi ale lui, stabilite cu toată obiectivitatea 
cuvenită, dacă în probleme atît de adînci şi de înalte, despre care, pe 
cît .ştiu, nu s-a scris mai înainte, am dat la iveală ceva vrednic de a fi 
cunoscut de voi şi potrivit cu dorinţele tuturor cucernicilor fraţi. 2. 
Acum însă, fiindcă marele preot mai sus numit părăsindu-ne s-a dus la 
Hristos, am socotit de cuviinţă că trebuie să vă dedic vouă, Prea fe¬ 
ricite părinte Leontie ,şi Cuvioase frate Helladie, aceste zece convor¬ 
biri cu cei mai de seamă părinţi anahoreţi din deşertul Scitium, pe care 
el, arzînd de dorinţa unei incomparabile sfinţenii, îmi propusese să le 
încredinţez scrisului, nedîndu-şi seama, faţă cu marea lui dragoste, ce 
sarcină grea îmi pune pe umerii mei slabi. 3. Unul dintre voi, unit cu 
bărbatul mai sus pomenit şi prin afecţiunile de rudenie, şi prin demnita¬ 
tea sacerdoţiului, şi, ceea ce este mai însemnat, prin dorul aprins după 
cele sfinte, este recomandat de dreptul de moştenire, ca rudă : celălalt 
n-a venit să urmeze aşezămintele pustnicilor, cum fac unii, din proprie 
îndrăzneală, ci fiindcă Duhul Sfînt i-a indicat linia cea dreaptă a învăţă¬ 
turii, pe care a simţit-o în sufletul său aproape înainte de a învăţa, şi a 
socotit că e mai bine să se cultive nu atît prin descoperirile sale, cît prin 
moştenirea lăsată de aceia. în ce mă priveşte, aşezat acum în portul tă¬ 
cerii, mi se deschide în faţă o mare nesfîrşită, în îndrăzneala de a încre¬ 
dinţa neuitării scrisului ceva despre învăţătura şi înfăptuirile unor băr¬ 
baţi atît de respectabili. 4. Trebuie să înfrunt cu luntrea puţinului meu 
talent primejdiile plutirii pe o mare adîncă cu atît mai mult, cu cît este 
mai mare şi mai sublimă viaţa care se duce astăzi în singurătatea mînăs- 
tirilor, în contemplarea lui Dumnezeu, căruia îi dedică toate gîndurile lor 


— Sfîntul Ioan Casian 

acei bărbaţi vrednici de cea mai mare stimă. Este rîndul vostru aşadar 
să ajutaţi prin rugăciuni pioase încercările mele, pentru ca o materie 
atît de sfîntă, care trebuie redată într-o formă nu stîngace, ci corespunză¬ 
toare credinţei, să nu fie compromisă de mine, să n-o întunece adică şi 
s-o arunce oarecum în prăpastie scrisul meu necultivat. 5. Aşadar, de la 
viaţa din afară şi văzută a monahilor, pe care am înfăţişat-o în primele 
cărţi, să trecem la însuşirile nevăzute ale omului lăuntric şi de la felul 
cuvîntărilor canonice să ne ridicăm la expunerea continuă pe care o re¬ 
comandă apostolul ca model. Oricine citind operele anterioare, va vedea 
că în critica viciilor trupeşti un loc de cinste îl are numele acelui Iacob 
cel limpede la minte. Acum însă, referindu-mă nu atît la lucrările mele, 

cit la cele ale sfinţilor părinţi, şi prin contemplarea purităţii divine tre- 
cînd la meritul, sau, ca să zic aşa, la vrednicia lui Israel, să vedem ce 
trebuie luat în seamă pentru a ajunge la această culme a desăvîrşirih 
6. Indeplineasca-se astfel rugăciunile voastre de către cel ce m-a soco¬ 
tit demn de a-i vedea pe acei pustnici, de a învăţa de la ei şi de a duce 
viaţa lor, ca să pot arăta cu uşurinţă prin cuvinte tot ceea ce mi-amin- 
tesc despre ei, pentru ca, explicînd cu sfinţenie şi în întregime învăţă¬ 
turile primite de la ei, să fiu în stare a vi le transmite şi vouă cit mai 
sistematic şi, ceea ce e mai de preţ, să-i fac oarecum să vorbească ei 
înşişi în grai latin. Acestea am voit să ştie înainte de toate cititorul 
acestor comunicări şi al volumelor anterioare, pentru ca, dacă va so¬ 
coti cumva că, faţă de scopul propus şi cu calitatea conţinutului, în 
unele părţi exprimarea mea este aspră şi necorespunzătoare vorbirii 
comune, s-o aprecieze nu după posibilităţile lui de exprimare, ci după 
demnitatea şi perfecţiunea vorbitorilor, să aibă în vedere ce şi-au pro¬ 
pus şi ce gînduri îi frămîntă pe aceştia, care sînt cu adevărat morţi pen¬ 
tru viaţa lumii acesteia, fără sentimente faţă de părinţii trupeşti, fără 
vreo legătură cu ocupaţiile veacului. 7. Apoi să aibă în vedere felul 
locurilor în care ei trăiesc, în ce întinderi pustii s-au aşezat, departe de 
viaţa tuturor muritorilor In aceste condiţii ei au simţurile iluminate, 
prevăd şi prezic cele ce nu le vor prevedea niciodată cei care, prin 
viaţa şi obiceiurile lor, sînt fără experienţă şi fără cultură. Dacă totuşi 
va voi cineva să formuleze o opinie justă despre acestea şi dacă do¬ 
reşte să ştie cum se vor îndeplini, să se grăbească mai întîi să-şi însu¬ 
şească idealul, viaţa şi preocupările lor, şi numai atunci va înţelege că 
acelea, care par mai presus de puterile omeneşti, sînt nu numai posi¬ 
bile, ci chiar foarte plăcute. Iar acum să trecem repede la comunicările 
şi la învăţăturile lor. 

A 


INTIIA CONVORBIRE CU PĂRINTELE MOISE 

Despre scopul şi destinul monahului 


I. Despre locuitorii din Scitium şi des¬ 
pre viata părintelui Moise. 

II. Întrebarea părintelui Moise despre 
scopul şi telul monahului. 

III. Răspunsul nostru. 

IV. întrebarea părintelui Moise despre 
acelaşi subiect de mai înainte. 

V. Comparaţia cu, cel care Irage la 
ţintă. 

VI. Despre cei care, renunţînd la ale 
lumii, caută desăvîrşirea fără dragoste. 

VII. Trebuie să dorim liniştea sufle¬ 
tească. 

VIII. Despre încercarea principală de a 
contempla cele divine; asemănarea din¬ 
tre Maria şi Marta. 

IX'. Întrebare de ce lucrarea virtuţi¬ 
lor nu dăinuie împreună cu omul. 

X. Răspunsul că nu răsplata lor, ci ac¬ 
ţiunea lor va înceta. 

XI. Despre permanenţa dragostei. 


XII. întrebare . despre durata contem¬ 
plaţiei duhovniceşti. 

XIII. Răspuns despre îndreptarea ini¬ 
mii către Dumnezeu : împărăţia lui Dum¬ 
nezeu şi împărăţia diavolului. 

XIV. Despre nemurirea sufletului. 

XV. Trebuie să-L contemplăm pe Dum¬ 
nezeu. 

XVI. Întrebare despre nestatornicia 
gîndurilor. 

XVII. Răspuns despre ce poate şi ce nu 
poate mintea asupra gîndurilor. 

XVIII. Compararea sufletului cu o 
moară de apă. 

XIX. Despre cele trei izvoare ale gîn- 
durilor noastre. 

XX. Despre deosebirea gîndurilor prin 
asemănarea cu un zaraf încercat. 

XXI. Iluzia părintelui Ioan. 

XXII. Despre împătrita raţiune a drep¬ 
tei judecăţi. 


XXXIII. 

CUVlNTUL ÎNVĂŢĂTORULUI DUPĂ MERITUL AUDITORILOR 

I 

In deşertul Scitium, unde-şi duceau viata în toată desăvîrşirea cei 
mai încercaţi dintre monahi, se găsea şi părintele Moise care, între 
flori atît de frumoase, trăia cu înflăcărare virtuţile nu numai în mani¬ 
festarea lor practică, dar şi în exprimarea lor teoretică. Dorind să mă 
formez în învăţăturile lui, l-am căutat împreună cu sfîntul părinte 
Ghermanus (de care din ucenicie şi din primele exerciţii de militărie 
duhovnicească am fost nedespărţit atît în mănăstire 6 , cât şi în pustiu, 
îneît toţi, pentru a arăta comunitatea noastră de viaţă şi de idealuri, 
spuneau că sîntem aceeaşi minte şi acelaşi suflet în două trupuri) şi 
găsindu-1 i-am cerut cu lacrimi în ochi un cuvînt de zidire sufletească, 
(îi cunoşteam foarte bine caracterul inflexibil, ştiam că nu accepta să 
deschidă poarta către desăvîrşire decît pentru cei ce o doreau cu în¬ 
flăcărată credinţă şi o căutau din toată in,ima. El nu vorbea în. nici un 

6. I, II, 13, p. 45. «Mînăstdre» însemnează aici chilie în sihăstrie, adăpost pentru 
un pustnic, potrivit sensului vechi al cuvîntului grecesc, care pleacă de la «monos», 
singur. 

caz celor ce nu voiau să-l asculte, sau celor ce nu se simţeau cu totul 
însetaţi după cuvintele lui, fiindcă socotea că, dacă împărtăşeşte celor 
nedemni şi care primesc în silă lucrurile necesare şi vrednice de a fi 
descoperite numai celor ce doresc perfecţiunea, poate de impresia că 
a pătruns în el fie viciul lăudăroşeniei, fie crima trădării). în sfîrşit, 
învins de rugăminţile noastre a spus cele ce urmează : 

II 

Toate meseriile — şi profesiunile — a început el — îşi au un scop, 
adică un plan şi un ţel, un punct final, către care privind cel ce se în¬ 
deletniceşte cu oricare din acestea trebuie să depună toate eforturile, 
să se expună cu bunăvoinţă şi plăcere, la toate primejdiile şi neajun¬ 
surile ca să ajungă la acel punct final. Agricultorul îşi munceşte neo¬ 
bosit ogorul sub razele fierbinţi ale soarelui, sau pe gerul iernii, şi în¬ 
vinge cu fierul plugului rezistenţa pămîntului, urmărindu-şi ţelul ca, 
după ce-1 curăţă de toţi mărăcinii şi de toate ierburile, să-l mărun- 
ţească şi să-l fărâmiţeze cum e nisipul, în scopul obţinerii de roade bo¬ 
gate şi îmbelşugate, fiind încredinţat că altfel nu poate să-şi ducă viaţa 
fără griji şi să-şi mărească avutul. 2. Scoate din hambar seminţele şi le 
aruncă cu voie bună şi cu muncă fără preget în brazdele reavene, ne- 
ţinînd seamă de cheltuielile făcute, pentru că are în vedere recolta 
viitoare. De asemenea, cei ce se ocupă cu afaceri comerciale nu se tem 
de ce se poate întîmpla pe mare, nu se îngrozesc de furtuni, îndurînd 
orice pînă la sfîrşit, în speranţa cîştigului. Nici cei aprinşi de ambiţia 
de a cuceri lumea cu armele, cu gîndul la mărire şi putere, nu simt pri¬ 
mejdiile şi pierderile expediţiilor, nu sînt împiedicaţi de oboseală şi de 
greutăţile luptelor, în dorinţa de a-şi atinge ţelul propus, de a ajunge 
adică la demnităţile rîvnite. 3. Aşadar şi viaţa monahală îşi are un 
scop propriu, un ţel al său, pentru atingerea căruia nu numai că răb- 
dăm uşor toate muncile, dar chiar le îndeplinim cu plăcere, pentru care 
posturile 7 nu ne descurajează, ceasurile de priveghere nu ne obosesc, 
meditaţia continuă şi citirea cărţilor sfinte ne desfătează, iar munca 
neîncetată, îmbrăcămintea sărăcăcioasă şi lipsurile, frica de această 
foarte întinsă pustietate nu ne dezarmează. Pentru aceasta şi voi aţi 
lăsat cu siguranţă şi afecţiunile părinţilor şi pămîntul strămoşesc şi plă¬ 
cerile lumii, aţi trecut prin atîtea ţinuturi, aţi dispreţuit totul, ca să 
puteţi ajunge la nişte oameni neciopliţi şi înapoiaţi ca noi, care trăim 
în urîţenia acestui pustiu. De aceea răspundeţi-mi, — a zis el, — care 
este planul vostru, sau punctul final care vă cheamă să suportaţi cu 
foarte mare plăcere toate acestea. 

III 

Şi cum el stăruia să ne afle părerea în legătură cu această între¬ 
bare, i-am răspuns că răbdăm toate acestea pentru împărăţia cerurilor, 

IV 

«Bine, a zis el, v-aţi arătat limpede ţelul vostru. Dar înainte de 
toate voi sînteţi datori să ştiţi care trebuie să fie scopul vostru apro¬ 
piat, adică planul de care trebuie să ne simţim legaţi permanent, ca 
să putem ajunge pînă la punctul final». Şi, fiindcă ne-am mărturisit 
sincer ignoranţa în această privinţă, el a adăugat: «In orice meserie, 
sau profesiune, precum am spus, există mai întîi un scop apropiat, adică 
un plan sau o încordare neîncetată a minţii într-o direcţie, pe care tre¬ 
buie s-o ai în vedere cu toată strădania şi stăruinţa, ca sa poţi ajunge 
la îndeplinirea ţelului propus. 2. Cum am spus, agricultorul, avînd ca ţel 
final să trăiască fără grijă şi fără lipsuri, iar ca scop apropiat să obţină 
belşug de roade, pentru aceasta îşi curăţă ogorul de toate mărăcinişu- 
rile, Scoate şi dă la o parte toate ierburile netrebuincioase, avînd încre¬ 
dere că nu va dobîndi altfel cele necesare pentru a-şi asigura o viaţă 
tihnită, decît dacă se gîndeşte mai dinainte la ceea ce doreşte şi speră 
să realizeze. Nici pe negustor nu-1 părăseşte dorinţa de a-şi procura 
mărfuri, pentru a obţine cîştiguri cu care să-şi adune avere, fiindcă za¬ 
darnic ar dori un cîştig, dacă nu şi-ar alege şi calea prin care să ajungă 
la acesta. Şi cei ce doresc să se împodobească cu toate onorurile acestei 
lumi îşi aleg mai dinainte profesiunile, sau funcţiile pe care urmează să 
le îmbrăţişeze, pentru ca pe calea legitimă indicată de speranţe să-şi 
poate atinge ţelul, adică să dobînclească demnitatea dorită. 3. Astfel şi 
punctul final, sau capătul drumului nostru, este împărăţia lui Dumne¬ 
zeu. Dar de ce trebuie căutată cu grijă calea ? Dacă aceasta nu se va 
găsi asemenea nouă, zadarnică ne va fi orice străduinţă şi oboseală, 
fiindcă ostenelile drumului, fără cunoaşterea căii de urmat, nu duc la 
izbîndă». Vazîndu-ne nedumeriţi, bătrînul a continuat: «Ţeilul vieţii 
monahale este, cum am spus, împărăţia lui Dumnezeu, sau împă¬ 
răţia cerurilor, iar calea, adică mijlocul, este inima curată, fără de care 
îi este peste putinţă cuiva să ajungă la acel ultim punct urmărit. 4. Că¬ 
tre această destinaţie fixîndu-ne privirea, vom urma drumul cel mai 
drept, ca linie sigură de direcţie şi, dacă se va îndepărta cît de puţin 
gîndul nostru de acest drum, revenind pe aceeaşi direcţie, ne vom co¬ 
recta foarte bine, în virtutea normei fixate. Această normă va călăuzi 
toate căutările noastre şi le va concentra spre scopul unic, dîndu-ne de 
ştire pe dată dacă mintea noastră se va abate oricît de puţin de la 
drumul propus». 

¥ 

1. Aşa este şi cu cei ce mînuiesc armele de luptă : ori de cîte ori 
doresc să arate în faţa regelui acestei lumi priceperea artei lor, ei se 
străduiesc să nimerească ţinta, care constă în nişte scuturi foarte mici, 
avînd pe ele indicate premiile de obţinut. Ei sînt siguri că nu pot 
ajunge la ţelul propus, decît dacă-şi realizează scopul apropiat, de a 
lovi ţinta. Iar dacă ţinta le-a fost sustrasă din faţa ochilor, sau dacă 
atenţia le-a alunecat cît de puţin în altă parte, nu vor putea să-şi dea 
seama că au pierdut direcţia tirului, fiindcă n-au nici un semn sigur 
care să le indice greşeala. De aceea şi ei vor trage fără rost, pe alături 
de ţintă, fiindcă nu-şi pot da seama că au greşit, neavînd nici un semn 
prin care să poată constata cît s-au abătut de la linia justă şi cum s-ar 
putea corecta. 2. Ţelul nostru este viaţa eternă, potrivit cuvintelor apos¬ 
tolului care spune : « Aveţi ca roadă sfinţenia, iar ca ţel viaţa veşnică». 
Mijlocul este deci curăţia inimii, sfinţenia, fără de care nu puteţi 
ajunge la scopul ultim propus, adică la viaţa veşnică. Despre acest mij¬ 
loc învăţîndu-ne acelaşi fericit apostol, a folosit cuvinte care exprimă 
un scop apropiat, zicînd astfel: «Uiţind de cele ce sînt în urma mea dar 
străduindu-mă către cele ce sînt înainte, ţintesc către ceea ce este hă¬ 
răzit, către răsplata făgăduită de Domnul». 3. Cînd spunem : îmi ur¬ 
măresc scopul apropiat, adică urmăresc ceea ce-mi este destinat, este 
ca şi cum am spune : uit de cele ce-mi erau hărăzite mai înainte, adică 
de viciile omului anterior, mă grăbesc să ajung la răsplata cununii 
cereşti. Trebuie să ne dăm toate ostenelile pentru a îndeplini tot ceea 
ce conduce la curăţia inimii şi să ne ferim de ceea ce ne îndepărtează 
de această ţintă, adică de tot ceea ce este primejdios şi vătămător. Căci 
pentru aceasta muncim şi suferim, pentru aceasta lăsăm părinţii, patria, 
demnităţile, bogăţiile şi dispreţuim toate plăcerile lumii acesteia, ca să 
dobîndim pe veci curăţia inimii. 4. Către această destinaţie se îndreap¬ 
tă faptele noastre, cu gîndul de a o îndeplini mai bine. Dacă aceasta 
nu ne este bine întipărită înaintea ochilor, nu numai că toate ostene¬ 
lile noastre vor fi zadarnice, risipindu-se fără rost, dar chiar ni se vor 
împrăştia gîndurile şi preocupările în direcţii diferite şi potrivnice. Tre¬ 
buie să aibă fiecare bine întipărit în minte să nu-şi abată în fiecare ceas 
şi moment gîndurile de la scopul propus, să nu le lase să se schimbe 
j fără întrerupere dintr-o direcţie în alta. 

VI. 

Căci din această pricină am văzut pe unii cum, dispreţuind bogăţii 
enorme, mari sume de aur sau argint, şi chiar moşteniri fabuloase, se pa¬ 
sionează totuşi pentru lucruri mărunte, pentru un cuţit, un condei, un 
ac, o pană de scris. Dacă şi-ar fixa neclintită în minte preocuparea pen¬ 
tru o inimă curată, niciodată n-ar da atenţie unor lucruri mărunte şi nu 
le-ar pune pe acestea mai presus de cele însemnate şi de valoare. 2. 
Păstrează adesea cu multă grijă cîite o carte, pe care nu îngăduie s-o 
citească sau măcar s-o atingă altcineva, şi de aceea ajung să-şi piardă 
liniştea şi sufletul, în loc să aibă răbdare şi dragoste. Chiar celor ce 
şi-au dăruit toate bogăţiile pentru dragostea întru Hristos, le rămîne 
totuşi în inimă gîndul la lucruri mărunte, făcîndu-şi uneori supărări din 
cauza acestora. Astfel, ei pierd dragostea apostolică, fără de care totul 
este fără preţ şi fără folos. Acest lucru prevăzîndu-1 în duh, fericitul 
apostol a zis : « Chiar dacă voi împărţi toate avuţiile mele ca hrană 
săracilor, chiar dacă voi da corpul meu flăcărilor, dacă nu am dragoste, 
nimic nu-mi foloseşte». 3. De aci reiese limpede că desăvîrşirea nu se 
obţine odată cu renunţarea totală la bogăţii şi demnităţi, dacă nu există 
acea dragoste ale cărei părţi le arată apostolul şi care constă în curăţia 
inimii. Ce este altceva faptul de a nu pizmui, a nu te înglîmfa, a nu te 
supăra, a nu fi fără scrupul, a nu te gîndi numai la ale tale, a nu te 
bucura de nenorocirea altuia, a nu avea gînduri rele şi altele ca aces¬ 
tea, decît a dărui întotdeauna lui Dumnezeu o inimă desăvîrşită şi 
foarte curată, păzind-o neatinsă de tot felul de tulburări ? 

VII 

Pentru aceasta trebuie să dorim aşadar şi să săvîrşim toate. Pen¬ 
tru aceasta trebuie să căutăm singurătatea, ştiind că viaţa noastră tre¬ 
buie să constea în post, veghe, trudă, îmbrăcăminte sărăcăcioasă, citi¬ 
rea cărţilor sfinte şi în .celelalte virtuţi. Prin acestea ne putem pregăti 
şi păstra inima neatinsă de patimi vătămătoare şi, urcînd pe aceste 
trepte, ne înălţăm la desăvîrşirea dragostei. Iar' dacă n-am putut do- 
bîndi prin ele ceea ce ne-am propus, să nu cădem în tristeţe, mînie sau 
indignare, ci să le combatem pe acestea fără să uităm ceea ce avem de 
făcut. 2. Prin mînie pierdem ceea ce am realizat prin post şi este mai 
mare paguba pe care ne-o pricinuieşte dispreţuirea fratelui, decît cîş- 
tigul obţinut prin citire şi studiu. Aşadar se cade să practicăm cele ce 
urmează, adică postul, veghea, singurătatea, meditaţia asupra cărţilor 
sfinte pentru scopul principal, adică pentru curăţia inimii, pentru dra¬ 
goste. Să nu tulburăm pentru ele această virtute principală, care va 

rămîne în noi întreagă şi nevătămată, chiar dacă pentru păstrarea şi 
necesitatea ne-a făcut să trecem cu vederea peste unele din mijloacele 
prin care o obţinem. Nu ar fi de nici un folos să le practicăm pe toate 
acestea, dacă am pierdut ceea ce constituie cîştigul principal pentru 
obţinerea căruia le-am îndeplinit. 3. Cel ce se sîrguieşte să-şi pregă¬ 
tească şi să-şi pună la punct instrumentele pentru meseria sa nu so¬ 
coteşte ca e de ajuns să le aibă, pentru a obţine ceea ce speră prin 
ele, ci învaţă să le folosească, pentru a-i fi ajutoare în îndeplinirea 
scopului urmărit. Aşadar postul, veghea, citirea Scripturii, lipsa' de îm¬ 
brăcăminte şi de alte lucruri necesare nu constituie desăvîrşirea, . ci 
silit mijloace ale desăvîrşiirii, fiindcă scopul ultim al practicii acestora 
nu constă în ele înşile, ci prin ele se ajunge la scop. 4. Zadarnic aşadar 
va practica aceste exerciţii cel ce, mulţumit cu ele, se va opri aci în 
incordarea minţii sale şi nu-şi va extinde efortul virtuţilor către atin¬ 
gerea ţelului pentru care ele sînt practicate, făcînd din aceste exerciţii 
un scop şi uitînd de rostul cel mai de pe urmă, care încoronează opera. 
Deci tot ce poate tulbura această curăţie a minţii noastre, oricît ar pă¬ 
rea de util şi de necesar, trebuie evitat ca vătămător. Prin această normă 
şi linie a unei direcţii sigure a acţiunilor noastre ne vom putea deci 
feri de alunecarea în tot felul de greşeli şi de rătăciri, şi vom atinge 
astfel scopul dorit. 

VIII 

Aceasta trebuie să ne fie strădania principală, această direcţie ne¬ 
schimbată a inimii, cu gîndul îndreptat întotdeauna către Dumnezeu 
şi către cele dumnezeieşti. Tot ce contravine acestor reguli, oricît de 
mari ar fi, trebuie socotit totuşi pe planul al doilea, dacă nu chiar de 
minimă importanţă şi vătămător. Ideea aceasta o întruchipează foarte 
bine în Evanghelie Marta şi Maria. Marta îndeplineşte o slujbă sfîntâ, 
ca una care slujea Domnului şi discipolilor Lui, pe cînd Maria, care se 
dedicase învăţăturii lui Iisus, stînd la picioarele Lui, pe care le săruta 
şi le ungea cu mirul bunei credinţe, a fost mai preţuită de Domnul, 
fiindcă ea îşi alesese partea cea mai bună, pe care nu i-ar fi putut-o lua 
cineva. 2. Marta, pe cînd slujea cu multă pietate, grijă şi osteneală, 
văzînd că singură nu poate face faţă unei sarcini aşa de mari, a cerut de 
la Domnul ajutor sorei sale zicînd : «Nu vezi că sora mea m-a lăsat să slu¬ 
jesc singură ? Spupe-i să mă ajute!». Ea îşi chema sora la un lucru lău¬ 
dabil, nu fără însemnătate : şi totuşi, iată ce răspuns i-a dat Domnul : 
«M arto, Maj-to, de prea multe lucruri te îngrijeşti şi te ocupi ; dar este 
nevoie de puţine, sau chiar numai de unul. Maria şi-a ales partea bună, 
care nu se va lua de la ea». Vedeţi dar Domnul a socotit ca temei al 

bunului principal teoria, ceea ce însemnează contemplaţia divină. 3. De 
aci rezultă că, oricît ni s-ar părea de necesare şi de utile celelalte vir¬ 
tuţi, trebuie să le socotim totuşi secundare, pentru că toate sînt su¬ 
bordonate acesteia din urmă. Cînd zice Domnul : «De prea multe lucruri 
te îngrijeşti şi te ocupi, dar este nevoie de puţine, sau chiar numai de 
unul», înseamnă că El a considerat ca bun suprem nu partea practică, 
oricît ar fi de lăudabilă şi de plină de roade, ci contemplaţia divină, 
care într-adevar este simplă şi unică, adică acea teorie, care este păs¬ 
trată mai întîi în atenţia cîtorva oameni sfinţi. De la contemplarea aces¬ 
tora coborîndu-se, cel ce vrea să înainteze va ajunge şi la ceea ce este 
unic, adică la contemplarea lui Dumnezeu, cu ajutorul acestuia putînd 
să se înalţe mai presus de faptele şi slujbele sfinţilor, împărtăşindu-se 
numai din frumuseţea şi cunoaşterea lui Dumnezeu Cel unic. 4. «Marfa 
şi-a ales partea bună, care nu se va lua de la ea». Şi această observaţie 
trebuie s-o privim cu atenţie. Cînd zice : «Maria partea bună şi-a ales», 
deşi despre Marta tace şi nu pare a o dojeni, lăudînd-o totuşi pe cea 
dintîi, reiese că o consideră inferioară pe aceasta din urmă. De ase¬ 
menea, cînd spune : «care nu se va lua de la ea», arată că partea aces¬ 
teia îi va putea fi luată (căci ajutorul trupesc nu poate rămîne perma¬ 
nent cu omul) dar ne învaţă că slujba celei dintîi nu se poate sfîrşi 
niciodată. 


IX 

Neliniştiţi din cauza acestei afirmaţii, am întrebat: «Dar ce ? chi¬ 
nul posturilor, statornicia citirilor, operele de milostenie, de drep¬ 
tate, de pietate şi de omenie vor fi luate şi nu vor rămîne cu autorii 
lor ? Domnul Însuşi promite ca răsplată domnia cerească pentru aceste 
osteneli cînd zice : « Veniţi, binecuvîntaţii Tatălui Meu, luaţi in stâplnire 
domnia pregătită vouă de la începutul lumii •, căci ilămînd am fost şi 
M i-aţi dat să mănînc, însetat am iost şi Mi-aţi dat să beau», şi cele- 
: alte. Cum vor fi luate aşadar cele ce duc pe făptaşii lor în împărăţia 
cerurilor ? 


X 

Moise : Dar eu n-am spus că va fi luată răsplata pentru o faptă 
sună, de vreme ce tot Domnul zice : «Cel ce va da să bea unuia din 
aceştia mai mici doar un pahar de apă rece în nume de ucenic, amin zic 
vouă, el nu-şi va pierde răsplata sa». Eu spun că trebuie lăsată la o 
carte acţiunea pe care o cere necesitatea trupească, îndemnul cărnii, 
sau inegalitatea acestei lurni. Căci statornicia lecturii, sau osteneala 

postului, se exercită cu folos pentru curăţia inimii şi pentru biciuirea 
trupului numai în prezent, cit timp « trupul pofteşte Împotriva duhului». 
Vedem că şi «cum unele din acestea sînt luate de la cei istoviţi de prea 
multă muncă, de boală, sau de bătrîneţe, fiindcă nu pot fi practicate 
permanent de către om. 0. Cu atît mai mult ele vor înceta în viitor, 
cînd ceea ce e «stricăcios» va îmbrăca «stricăciunea» şi acest trup, care 
•acum este animalic, se va înălţa duhovniceşte şi va începe să se com¬ 
porte astfel, încît să nu dorească împotriva sufletului. Chiar fericitul 
apostol vorbeşte despre acestea pe faţă, cînd zice : «Osteneala corpu¬ 
lui este la puţine lucruri folositoare ; în schimb evlavia (prin care se 
înţelege, în chip neîndoielnic, dragostea) este la toate folositoare, fiind¬ 
că ea are în sine făgăduinţa vieţii prezente şi viitoare». Aşadar, oste¬ 
neala, despre care se spune că este folositoare pentru puţine lucruri, se 
arată clar că nici nu se practică în tot trupul, nici nu poate aduce practi¬ 
cantului cea mai înaltă desăvîrşire. 3. Acest folos puţin se poate însă 
referi la două situaţii, adică fie la scurtimea timpului, fiindcă exerci¬ 
ţiul corpului nu poate fi veşnic pentru om, atît în prezent cît şi în 
viitor, fie la micimea folosului care se dobîndeşte din exerciţiul cor¬ 
poral, pentru aceea că osteneala corporală, utilă oarecum la început, 
nu aduce însăşi desăvîrşirea iubirii, care conţine în sine făgăduinţa 
vieţii prezente şi viitoare. Numai de aceea socotim necesară îndelet¬ 
nicirea cu ostenelile arătate mai înainte, fiindcă fără ele nu ne putem 
urca pe culmile dragostei. 4. Aceste lucrări ale evlaviei şi milei, despre 
care vorbiţi, sînt necesare cît timp domneşte starea de inegalitate prin¬ 
tre oameni. Efectul lor nu s-ar putea aştepta, dacă n-ar exista cu priso¬ 
sinţă o foarte mare parte dintre săraci, lipsiţi şi infirmi, parte produsă 
de nedreptatea acelor oameni care deţin la dispoziţia lor cele ce au fost 
acordate tuturor de către Făcătorul lumii şi care trebuie folosite de 
către toţi. 5. Aşadar, cît timp va exista în omenire această inegalitate, 
actele de milostenie vor fi trebuincioase şi folositoare, dînd ca răsplată 
celui ce le săvîrşeşte cu bunăvoinţă şi pietate moştenirea veşnică. In 
viaţa viitoare însă starea aceasta va înceta şi toţi vor fi la fel. Atunci 
nu va mai exista inegalitatea care generează mila şi toţi vor trece cu 
inimă curată la dragostea de Dumnezeu şi la contemplarea veşnică a 
celor divine. Acestui scop se dedică cu toată strădania şi cu toate pute¬ 
rile cei ce se îndreaptă către ştiinţă în lumea aceasta şi către purifi¬ 
carea inimii. Socotindu-se în slujba trupului şi a stricăciunii, ei vor să 
le învingă pe acestea şi să ajungă la acea făgăduială a Mîntuitorului 
care zice : «Fericiţi cei cu inimă curată, căci aceia vor vedea pe 
Dumnezeu». 

XI 

De ce vă miraţi dacă acele ocupaţii arătate mai înainte sînt trecă¬ 
toare, de vreme ce sfîntul apostol spune că darurile cele mai înalte ale 
Duhului Sfînt vor trece, pe cînd dragostea va rămîne fără sfîrşit ? El 
zice : «Profeţiile se vor sfîrşi, limbile vor înceta, ştiinţa se va risipi, dar 
dragostea niciodată nu piere». 2. Toate darurile se împart după timp şi 
trebuinţe, încetînd, fără îndoială, cînd nu mai sînt necesare ,• în schimb 
dragostea nu va înceta niciodată. Nu numai în lumea aceasta ea lu¬ 
crează cu folos în noi, ci şi în viitor. Cînd trebuinţele trupeşti nu vor 
mai exista, ea va fi cu atît mai lucrătoare şi mai desăvîrşită, fiindcă nu 
va mai fi de nimic pătată, iar veşnica ei nestricăciune o va uni şi mai 
înflăcărat şi mai puternic cu Dumnezeu. 

XII 

Ghermanus. Dar cine, cîtă vreme trăieşte în trup, va putea fi întot¬ 
deauna dedicat acestei contemplări divine, încît să nu se gîndească 
la întîlnirea cu un frate, la vizitarea unui infirm, la lucrul mîinilor, la 
omenia pe care trebuie s-o arate faţă de călători, sau faţă de cei ce vin 
să-l vadă ? Cine este scutit de grijile impuse de propriul său corp ? 
Dorim să fim învăţaţi în ce chip şi pe ce cale poate mintea să fie îm¬ 
preună cu Dumnezeu Cel nevăzut şi necuprins. 

XIII 

Moise. Nu este cu putinţă omului, cîtă vreme el trăieşte în trup, 
să fie în permanentă contemplare a lui Dumnezeu, aşa cum spuneţi voi. 
Dar sîntem datori să ştim încotro trebuie să ne fie încordate gîndurile, 
în ce direcţie trebuie să ne îndreptăm privirea sufletului nostru. Să 
se bucure mintea cînd poate dobîndi acest lucru şi să simtă durere 
atunci cînd rătăceşte în altă parte, să suspine ori de cîte ori simte că 
s-a îndepărtat de binele suprem, ori de cîte ori se surprinde că i-a 
alunecat privirea în altă parte, să considere uşurătate şi decădere des¬ 
părţirea de contemplaţia faţă de Hristos. 2. Ori de cîte ori a deviat cît 
de cît privirea noastră, întorcîndu-ne iarăşi ochii minţii către El să 
aşezăm din nou pe linia cea dreaptă cugetul nostru. Toate se petrec în 
adîncul sufletului nostru, în care diavolul şi viciile nu trebuie să-şi 
găsească sălaş. în noi trebuie întemeiată împărăţia lui Dumnezeu, pre¬ 
cum zice evanghelistul : «împărăţia lui Dumnezeu nu va veni din afară 
şi nu vor zice : iată este aici, sau iată este acolo ; amin zic vouă, că 
împărăţia lui Dumnezeu este în voi». Iar în noi nu poate fi altceva 

decît cunoaşterea sau necunoaşterea adevărului, dragostea de vicii sau 
de .virtuţi, prin care pregătim în inimile noastre scaun de împărăţie 
diavolului sau lui Hristos. 3. Cum este împărăţia Acestuia arată apos¬ 
tolul zicînd astfel: «împărăţia lui Dumnezeu nu este mîncare sau 
băutură, ci dreptate, pace şi bucurie în Duhul Siînt». Aşadar, dacă îm¬ 
părăţia lui Dumnezeu este în noi şi dacă această împărăţie a lui Dum¬ 
nezeu este dreptate, pace şi bucurie, înseamnă că acela care trăieşte în 
acestea este în împărăţia lui Dumnezeu şi, dimpotrivă, cei ce trăiesc în 
nedreptate, dezbinare şi tristeţea aducătoare de moarte, se găsesc în 
împărăţia diavolului şi în iadul morţii. Prin aceste arătări se deosebeşte 
împărăţia lui Dumnezeu de cea a diavolului. Şi la drept vorbind, dacă 
luăm în considerare acea stare de contemplaţie, prin care se obţin vir¬ 
tuţile trebuitoare pentru împărăţia lui Dumnezeu, în ce altceva să ne 
încredem, dacă nu într-o stare de bucurie fără de sfîrşit ? 4. Ce altceva 
se potriveşte cu adevărata fericire, decît liniştea neîncetată şi bucuria 
veşnică ? Şi, ca să afli mai sigur nu prin vorbele mele adevărul celor pe 
care le-am spus, ci prin autoritatea Domnului însuşi, ascultă cum de¬ 
scrie El foarte clar felul şi starea acelei lumi: «Iată, Eu voi face ceruri 
noi şi pământ nou -, cele de mai înainte nu vor mai ti în amintire şi nu 
vor mai copleşi inimile, ci veţi tresălta şi vă veţi bucura veşnic de cele 
pe care Eu le creez». Şi iarăşi : «Se vor găsi în ele bucurie şi veselie, 
lucrarea harului şi glas de laudă, şi aşa va fi lună de lună, sabat după 
sabat». 5. Şi de asemenea : «Vor veni bucuria şi veselia, vor fugi geme¬ 
tele şi durerea». Şi, dacă vreţi să auziţi şi mai limpede vorbindu-se des¬ 
pre viaţa şi sălaşul celor sfinţi, ascultaţi cele ce duc prin vocea Domnu¬ 
lui către Ierusalimul cel ceresc : «Voi aşeza ca oaspe al tău pacea şi ca 
ajutoare dreptatea. Nu se vor mai auzi pe pământul tău despre nedrep¬ 
tate, nu va mai fi în hotarele tale pustiire şi tristeţe, mântuirea va pune 
stăpînire pe zidurile tale, şi lauda pe porţile tale. Nu te va mai lumina 
soarele ziua şi nici splendoarea lunii noaptea, ci Domnul îţi va fi lu¬ 
mină veşnică şi Dumnezeul tău gloria ta. Soarele tău nu va mai apune şi 
luna ta nu va mai descreşte, ci Domnul îţi va fi spre veşnică lumină şi 
plînsetele tale se vor sfîrşi». 6. Dar fericitul apostol nu vorbeşte în ge¬ 
neral şi vag despre împărăţia lui Dumnezeu, ci descrie precis şi concret 
acel ţinut, care este în Duhul Sfînt. El ştie că există şi o altă bucurie, 
vrednică de osîndă, despre care zice : «Lumea aceasta se va bucura, dar 
vai de voi, care rîdeţi, fiindcă veţi plînge». împărăţia cerurilor trebuie 
înţeleasă din trei puncte de vedere : sau că vor domni cerurile, adică 
sfinţii care se găsesc în el, potrivit cuvintelor : «Tu vei fi peste cinci 
cetăţi şi tu peste zece», precum se spune şi discipolilor : «Veţi şedea 
pe douăsprezece tronuri şi veţi judeca cele douăsprezece triburi ale lui 

Israel», sau că înseşi cerurile vor începe să fie guvernate de Hristos, 
fiindcă, de bună seamă, Dumnezeu va începe să fie peste toţi cei su¬ 
puşi Lui, ca «totul peste toate», sau că, fără îndoială, cei sfinţi vor domni 
în ceruri împreună cu Domnul... 


XIV 

De aceea omul, cîtă vreme trăieşte în acest trup, va şti că trebuie 
să se socotească în slujba acelei împărăţii, căreia i s-au dedicat ca 
părtaş şi slujitor în această viaţă, sigur fiind că în veşnicie va fi în¬ 
soţitor al Celui pe care L-a ales să-L aibă stăpîn şi totodată tovarăş, 
potrivit învăţăturii Domnului care zice : « Dacă-Mi slujeşte cineva sd 
Mă urmeze, şi unde sînt Eu, acolo va fi şi slujitorul Meu». Precum împă¬ 
răţia diavolului se capătă prin practicarea viciilor, la fel împărăţia lui 
Dumnezeu se dobîndeşte prin exerciţiul virtuţilor, curăţia inimii şi 
ştiinţa duhovnicească. 2. Iar unde este împărăţia lui Dumnezeu, acolo se 
găseşte, fără-îndoială, viaţa veşnică, şi unde este împărăţia diavolului, 
acolo se află în chip sigur iadul morţii, unde Domnul nu poate fi lăudat, 
căci spune profetul: «Nu cei morţi te vor lăuda, Doamne ; nici cei ce 
coboară în iad» (în iadul păcatului, fără îndoială) ; dar noi, — zice el — 
cei ce trăim (desigur nu pentru vicii, nici pentru lumea aceasta, ci pen¬ 
tru Dumnezeu) lăudăm pe Domnul acum şi în veci. Căci nu este în moarte 
cel ce-şi aminteşte de Dumnezeu; dar în iad (adică în păcat) cine-L va 
preamări pe Dumnezeu ? Nimeni, desigur. 3. Nici unul, chiar dacă ar 
declara de o mie de ori că este creştin, sau monah, nu-L cinsteşte pe 
Dumnezeu, nici unul nu-L pomeneşte pe Dumnezeu, dacă face ceea ce 
Domnul îi interzice, şi nici nu se declară în mod sincer slujitor al lui 
Dumnezeu cel ce-i dispreţuieşte cu îndrăzneală neînfricată învăţăturile. 
Fericitul apostol spune că-n astfel de moarte se găseşte văduva care 
petrece în desfătări: «Văduva care petrece în desfătări, chiar în viaţă, 
moartă este». Sînt mulţi aşadar care, trăind în acest trup, sînt morţi, în 
iad, unde nu pot lăuda pe Dumnezeu, şi dimpotrivă sînt alţii care, deşi 
morţi cu trupul, binecuvintează pe Dumnezeu în duh şi-L laudă, precum 
spun aceste cuvinte : «Binecuvîntaţi pe Domnul, duhuri şi suflete ale 
celor drepţi» şi : « Toată suflarea să laude pe Domnul». 4. Şi în Apoca- 
lipsă se spune că sufletele celor ucişi nu numai că-L laudă pe Dumne¬ 
zeu, dar se şi roagă Lui. Iar în Evanghelie Domnul spune şi mai clar 
saducheilor : « N-aţi citit cuvintele lui Dumnezeu care zice : Eu sînt 
Dumnezeul lui Avraam şi Dumnezeul lui Isaac şi Dumnezeul lui Iacob ? 
Dumnezeu nu este al celor morţi, ci al celor vii». Deci toţi aceştia trăiesc 
si despre ei spune şi apostolul : «Pentru aceea nu şovăie Dumnezeu să 
se numească Dumnezeul lor ; căci lor le-a pregătit împărăţia». Că nu 

sînt nici în nelucrare şi nici nesimţitoare sufletele după despărţirea de 
acest corp o arată chiar parabolele evanghelice despre săracul Lazăr şi 
despre bogatul în purpură. Dintre aceştia, unul îşi primeşte preafericitul 
sălaş în liniştea sinului lui Avraam, iar celălalt arde în flăcările focului 
celui veşnic. 5. Iar dacă vrem să dăm atenţie celor zise către tîlhar : 

<(Astăzi vei ii cu Mine in rai», trebuie să înţelegem nu numai că în su¬ 
flete rămîn vii sentimentele de altădată, dar şi că ele sînt răsplătite 
după felul faptelor săvîrşite în viaţă. Căci Domnul nu i-ar fi permis 
aceasta, dacă ar fi ştiut că sufletul lui Lazăr, după separarea de trup, 
trebuie să rămînă fără simţire, sau să se risipească în nimicnicie. Nu 
trupul, ci sufletul lui va avea să meargă cu Hristos în rai. 6. Trebuie să 
dispreţuim şi să respingem cu toată puterea acea foarte netrebnică ră¬ 
tăcire a ereticilor care nu cred că Hristos a putut fi în rai în ziua în care 
a coborît în iad. Ei citesc textul despărţit astfel: «Amin iţi zic ţie astăzi, 
vei fi cu mine în rai» (cu cuvîntul astăzi în prima propoziţie) înţelegînd 
că promisiunea nu va fi îndeplinită îndată după trecerea din această 
viaţă, ci după înviere, nevoind să ţină seamă că înainte de înviere El 
s-a adresat iudeilor, care-L credeau ea pe ei înşişi, închis adică în strîm- 
toarea cărnii şi-n slăbiciunile trupului : «Nu se urcă în cer decît cel 
ce se coboară din cer, Fiul Omului care este în cer». 7. Din acestea se 
înţelege limpede că sufletele celor morţi nu numai că nu sînt fără sim¬ 
ţire, dar nu sînt lipsite nici de simţăminte, adică de speranţă şi tristeţe, 
bucurie şi teamă, şi că, dintre cele care li se păstrează pentru acea zi a 
judecăţii, pe unele chiar încep să le preguste oarecum, că după moartea 
trupului nu se topesc în nimic, aşa cum socotesc unii necredincioşi, ci 
trăiesc şi mai intens, lăudîndu-L neîntrerupt pe Dumnezeu. 8. Dar să 
lăsăm la o parte mărturiile Scripturii şi, atît cît ne ajută mintea noastră 
slabă, să spunem cîteva cuvinte despre însăşi natura sufletului. Oare 
nu este mai presus de orice naivitate şi prostie să crezi că partea cea 
mai preţioasă din om, în care se găseşte, precum spune fericitul apostol, 
chipul şi asemănarea cu Dumnezeu, după ce scapă de sarcina trupului 
devine insensibilă, sufletul care conţine în sine toată puterea raţiunii 
şi face şi materia insensibilă a trupului să devină sensibilă cînd este 
încă împreună cu el ? Dimpotrivă, mintea, dezbrăcată de această haină 
a trupului care acum o îngreuiază, îşi va arăta şi mai puternic virtuţile, 
care nu vor pieri, ci vor deveni şi mai curate şi mai alese. 9. Fericitul 
apostol ştie aşa de bine că este adevărat ceea ce spunem noi aici, încît 
el doreşte să se despartă de acest trup, ca prin separare de el să fie şi 
mai puternic unit cu Domnul. El spune : «Doresc să mă dezleg de trup şi 
să fiu cu Domnul Hristos, cu atît mai mult, cu cît, atunci cînd sîntem în 
corp, ne înstrăinăm de Domnul. De aceea îrtdrăznim şi voim mai de grabă 

să ne înstrăinăm de corp şi să fim alături de Domnul. De aceea ne stră¬ 
duim, fie prezenţi, fie absenţi, să-i plăcem Lui». El afirmă astfel că întîr- 
zierea sufletului în acest trup este îndepărtare de Domnul şi absenţă 
de la Hristos şi asigură cu toată încrederea că separarea} şi îndepărtarea 
lui de acest trup este prezenţă întru Hristos. 10. Iarăşi şi mai clar vor¬ 
beşte acelaşi apostol despre această stare foarte vie a sufletelor : «Dar 
v-aţi apropiat de muntele Sion şi de cetatea lui Dumnezeu Celui viu, 
Ierusalimul cel ceresc, adunarea multor mii de îngeri şi Biserica celor 
dinţii care au fost înscrişi în cer şi duhuri ale drepţilor desăvîrşiţi». 
Despre acestea spune în alt loc : «Am avut pe părinţii trupului nostru 
îndrumători şi-i respectăm ; nu vom trăi şi nu ne vom supune cu atît 
mai mult Părintelui duhurilor ?». 

XV 

Contemplaţia lui Dumnezeu se concepe în multe feluri. Dumnezeu 
nu este cunoscut numai prin acea admiraţie a substanţei Sale de necu¬ 
prins, ceea ce constituie totuşi o nădejde a făgăduinţei, ci El se mani¬ 
festă şi prin măreţia creaţiei Sale, prin judecata Sa dreaptă şi prin aju¬ 
torul şi asistenţa acordate zilnic. Constatăm acestea cînd cercetăm cu 
mintea foarte limpede ce face El pentru sfinţii Săi de-a lungul veacuri¬ 
lor, cum guvernează, orînduieşte şi conduce cu puterea Sa tot univer¬ 
sul, cînd admirăm cu cutremurul inimii nemărginirea ştiinţei Sale, şi 
pătrunderea privirii Lui, căreia nu-i poate scăpa nici un secret al inimi¬ 
lor, cînd ne gîndim că El ştie şi cunoaşte numărul valurilor şi al părti¬ 
celelor din care e compus nisipul mărilor, cînd contemplăm înmărmu¬ 
riţi cum are în socoteala minţii Sale picăturile ploilor şi zilele şi ceasu¬ 
rile timpului şi toate cele trecute şi viitoare. 2. Cînd ne gîndim la ne¬ 
măsurata Lui bunătate, cum rabdă cu nesfîrşită mărinimie nenumăratele- 
noastre păcate, pe care le săvîrşim în fiecare clipă sub ochii Lui, cum 
ne acordă mila Sa fără să avem mai înainte vreun merit, dîndu-ne atîtea 
ocazii de mîntuire şi primindu-ne în dragostea Sa. Invingînd pe diavol, 
duşmanul Său, El a avut grijă ca noi încă din leagăn să fim crescuţi în 
harul şi în cunoaşterea legii Sale. Pentru primirea Lui în sufletul nostru 
ne răsplăteşte cu fericirea veşnică şi cu daruri neîncetate, pentru mîn- 
tuirea noastră în sfîrşit S-a întrupat şi a arătat tuturor neamurilor pute¬ 
rea minunilor Sale. 3. Sînt însă şi alte nenumărate feluri de a contempla 
pe Dumnezeu, pe care simţurile noastre le realizează în raport cu cali¬ 
tatea vieţii şi cu curăţia inimii noastre. Dar Dumnezeu este perceput 
numai de cei cu simţuri fără prihană şi nu de cel în care trăieşte vreu¬ 
nul din simţurile trupului. Fiindcă «nu poţi, zice Domnul, să vezi faţa 

mea ; nu mă va vedea omul care va trăi» robit adică acestei lumi şi 
patimilor pămînteşti. 


XVI 

Ghermanus. Dar cum se explică faptul că se furişează şi pătrund în 
noi, chiar fără să vrem şi să ştim, gînduri fără rost, pe care este greu 
nu numai să le alungăm, dar chiar să le înţelegem şi să ne lămurim 
asupra lor ? Poate vreodată mintea să scape de ele şi să nu cadă nici¬ 
odată în cursa acestor înşelăciuni deşarte ? 

XVII 

Moise. Nu-i este cu putinţă minţii să nu fie tulburată de astfel de 
gînduri, dar ea poate să lupte împotriva lor şi să le învingă. Iar dacă 
nu depinde de noi apariţia lor, în schimb este în puterea noastră deza¬ 
probarea sau acceptarea lor ? Precum am spus, este imposibil ca mintea 
să nu fie năpădită de tot felul de gînduri, dar nu trebuie să punem totul 
pe seama atacurilor şi ispitelor din partea acelor duhuri, care caută 
să pătrundă în noi. Altfel omul n-ar avea libertatea de a alege şi nu 
s-ar putea îndrepta. 2. Eu afirm că depinde în mare măsură de noi să ne 
îndreptăm gîndurile, să facem să crească în inimile noastre numai cele 
sfinte şi spirituale, nu cele pămînteşti şi carnale. De aceea citim mereu 
şi medităm asupra Scripturii, pentru ca să oferim memoriei ocazia de 
a primi cele duhovniceşti, de aceea cîntăm adesea psalmi, ca să ne 
formăm în atmosfera lor, de aceea veghem, postim şi ne rugăm fără 
preget, pentru ca inima noastră să respingă cele pămînteşti şi să se 
umple de cele cereşti. Trebuie să avem mereu în vedere acestea, pentru 
ca nu cumva mintea, acoperită de pecinginea viciilor, să şovăie şi să 
se prăbuşească în ţinuturile cărnii. 

XVIII 

Acestui exerciţiu al inimii i se potriveşte foarte bine comparaţia cu 
roata morii, pe care o pune în mişcare puterea apei. Cită vreme apa 
curge, roata nu încetează să se învîrtească. Dar depinde de voinţa 
stăpînului ca ea să macine grîu, orz, sau neghină. Fără îndoială că în 
mod necesar macină ceea ce i s-a dat. 2. La fel şi mintea, sub impulsul 
vieţii prezente şi împresurată mereu de ispite şi pasiuni, nu va putea 
fi liberă de clocotul gîndurilor ; dar priceperea şi iscusinţa ei vor şti ce 
trebuie să alunge şi ce să reţină. Dacă, aşa cum am spus, vom recurge 
neîncetat la meditaţia asupra cărţilor sfinte şi ne vom îndrepta memoria 
numai spre cele duhovniceşti, iar dorinţele spre perfecţiune şi spre 

speranţa vieţii viitoare, cu siguranţă ca gîndurile noastre vor fi în acord 
cu năzuinţele noastre, care ne conduc. 3. Dar dacă, învinşi de lene şi 
nepăsare, vom cădea pradă viciilor şi preocupărilor uşuratice, dacă ne 
vor robi grijile lumii acesteia şi frămîntările fără rost, atunci desigur 
că se vor naşte felurite complicaţii vătămătoare inimii noastre. După 
cum spune Mîntuitorul, unde va fi comoara gîndurilor şi lucrărilor 
noastre, acolo în mod necesar ne va fi şi inima. 

XIX 

Fără îndoială că, înainte de orice, trebuie să cunoaştem cele trei 
obîrşii din care provin cugetările noastre şi anurtie : Dumnezeu, dia¬ 
volul şi noi înşine. Vin de Ia Dumnezeu, cînd El găseşte cu cale să ne 
vadă în lumina Duhului Sfînt, ridicîndu-ne pe o treaptă mai înaltă de 
desăvîrşire, cînd ne ceartă printr-o dojană mîntuitoare, dacă am fost 
delăsători şi ne-am lăsat traşi înapoi de la cele bune, sau cînd ne des¬ 
chide porţile cerului şi ne îndreaptă gîndurile şi voinţa către fapte mereu 
mai bune. Aşa a fost lucrarea lui Dumnezeu cînd regele Asverus, do¬ 
jenit de Domnul, s-a simţit îndemnat să citească în cărţile despre 
trecut, amintidu-şi astfel de binefacerile lui Mardocheus, pe care l-a 
ridicat apoi la cele mai înalte onoruri şi a revocat sentinţa foarte crudă, 
care dicta moartea iudeilor. 2. Aminteşte profetul : «Vei asculta ce 
spune înlăuntrul meu Dumnezeu». Acelaşi lucru se spune şi-n altă 
parte : «Şi mi-a spus îngerul care vorbea cu mine». Fiul lui Dumnezeu 
promite că va veni împreună cu Tatăl şi va poposi în noi. «Nu sînteţi 
voi care vorbiţi, zice El, ci e Duhul Tatălui vostru, care vorbeşte în 
voi». Şi vasul ales zice : «Cereţi o dovadă despre acel Hristos Care 
vorbeşte în mine». 3. Vine de la diavol şirul de gînduri, cînd el încearcă 
să ne cîştige atît prin momeala viciilor, cît şi prin înşelăciuni ascunse, 
arătîndu-ne în chip mincinos, cu mare dibăcie, cele rele drept bune, şi 
prefăcîndu-se faţă de noi în înger al luminii. Arată evanghelistul : «S-a 
săvîrşit cina, dar diavolul mai dinainte trimisese în inima lui Iuda al lui 
Simon Iscariotul gîndul de a-L trăda pe Domnul». De asemenea, zice : 
«Şi după îmbucătură a intrat în el Satana». Petru îi spune lui Anania : 
«De aceea a încercat Satana inima ta, ca să minţi faţă de Duhul Sfînt». 
Dar ceea ce citim în Evanghelie a prezis cu mult înainte Ecclesiastul : 
«Dacă se va ridica asupra ta puterea celui ce are duhuri, să nu-ţi pără¬ 
seşti locul». 4. Şi în cartea a treia a Regilor duhul necurat spune lui 
Dumnezeu împotriva lui Ahab : «Md voi duce şi voi fi duh mincinos 
în gura tuturor profeţilor lui». Iar din noi răsar gîndurile cînd ne amin¬ 
tim în chip firesc de cele ce facem, sau am făcut, sau am auzit. Astfel, 
fericitul David spune : «Am cugetat la zilele de demult şi de anii cei 

veşnici mi-am adus aminte. Noaptea in inima mea gîndeam şi se îră- 
mînta duhul meu». Şi de asemenea •. «Domnul ştie glodurile oamenilor , 
că sînt deşarte», şi «Gîndurile celor drepţi sînt judecăţi». Iar în Evan¬ 
ghelie spune Domnul către farisei : «De ce cugetaţi rău în inimile 
voastre ?». 


XX 

Trebuie să avem în vedere aşadar această întreită obîrşie,.să ana¬ 
lizăm primele începuturi, cauzele şi autorii lor, pentru a putea vedea ce 
importanţă trebuie să le acordăm şi ce merită din partea noastră. Tre¬ 
buie să avem, după cum ne învaţă Domnul, priceperea zarafilor. Meseria 
şi ştiinţa lor este de a cunoaşte care este aurul cel mai curat, numit în 
popor obrizum, şi care este cel pe care focul l-a purificat mai puţin. 
Foarte atenţi, ei nu se lasă înşelaţi de un dinar de aramă, sau de alt 
metal prost, dar care imita culoarea aurului strălucitor ; ei cunosc bine 
şi ştiu să deosebească monedele care au pe ele chipul regelui de ace¬ 
lea care sînt bătute de uzurpatori. De asemenea, ei le cîntăresc, ca să 
vadă dacă au greutatea cerută de lege. 2. Toate acestea trebuie să le 
observăm şi noi în cele ale duhului, precum ne arată cuvîntul evanghe¬ 
lic. De îndată ce în inima noastră a pătruns vreun gînd, sau ni s-a co¬ 
municat vreo învăţătură, trebuie să cercetăm cu toată atenţia dacă aces¬ 
tea au fost purificate în acel foc divin şi ceresc al Duhului Sfînt, sau 
dacă e vreo superstiţie iudaică, dacă nu cumva ele coboară din îngîm- 
farea filosofiei acestei lumi, arătînd numai la suprafaţă a fi demne de 
cinstire. Vom putea îndeplini această cerinţă, dacă vom urma acele 
cuvinte apostolice : «Nu vă Incredeţi în orice duh, ci cercetaţi dacă 
duhurile sînt de la Dumnezeu». 3. Aşa s-au înşelat şi cei ce, după ce 
s-au dedicat vieţii monahale, s-au lăsat atraşi de cuvintele frumoase 
şi de-unele învăţături ale filosofilor. Părîndu-li-se la început bune aceste 
învăţături şi în concordanţă cu dogmele religiei, ca aurul care strălu¬ 
ceşte pe deasupra la monedele false, ei au rămas pentru totdeauna cu 
sufletul gol şi sărac, căzînd pradă ideilor vremii, ereziilor şi îngîmfării. 
Citim în cartea lui Iosua Navi că aşa a păţit şi Achor care, dorind şi 
furînd o linguriţă de aur din tabăra lofilor, a meritat să fie lovit de 
anatemă şi condamnat la moarte veşnică. 4. In al doilea rînd se cuvine 
să cercetăm cu grijă dacă nu cumva aurul foarte curat al Scripturii 
este degradat prin interpretări false şi înşelătoare. Prea vicleanul diavol 
a încercat să ispitească pe Mîntuitorul, .prezentîndu-i-se ca unui om 
simplu. Stricînd printr-o răuvoitoare tălmăcire cele ce în general tre¬ 
buie înţeles de toţi cei drepţi, el a căutat să le aplice în chip spe¬ 
cial celui ce, nu ducea lipsă de paza îngerilor, zicînd : «El va porunci 

îngerilor despre Tine, ca să Te păzească pe toate căile Tale. Şi Te vor 
purta de mină, ca să riu-ţi răneşti picioarele de pietre». De bună seamă 
că el schimbă cu viclenie preţioasele învăţături ale Scripturii, dîndu-le 
un sens contrar şi vătămător, prezentînd astfel chipul unui tiran sub 
culoarea strălucitoare a aurului. El încearcă să ne înşele cu piese false, 
îndemnîndu-ne să săvîrşim opere de pietate, care nu sînt însă recunos¬ 
cute de superiorii noştri. Sub pretextul virtuţilor, el ne duce în păcat; 
atrăgîndu-ne fie prin posturi nemăsurate şi în afara celor rînduite, fie 
prin veghe prea îndelungată, prin rugăciuni nelalocul lor, sau prin citiri 
nepotrivite, ne împinge la fapte cu urmări rele. 5. El ne îndeamnă să 
ieşim în lume şi să facem vizite la rude şi prieteni, ca să ne scoată din 
singurătatea mînăstirii şi din liniştea prietenească pe care ea ne-o oferă ; 
ne împinge să ne îngrijim de unele femei credincioase şi părăsite, ca 
prin cursa de acest fel să-l ţină pe monah înlănţuit definitiv, robit griji¬ 
lor şi ocupaţiilor primejdioase. El ne instigă să dorim funcţii sfinte 
clericale, sub pretext că în felul acesta avem activitate rodnică şi dra¬ 
goste -de cele duhovniceşti, îndepărtîndu-ne astfel de umilinţa şi curăţia 
sufletească pe care ne-am propus-o. 6. Toate acestea, contrare mîntuirii 
şi îndatoririlor noastre, îi înşeală pe cei naivi şi nepricepuţi, fiindcă le 
sînt prezentate sub vălul milei religioase. Astfel de acţiuni sînt monede 
care imită pe cele adevărate, fiindcă pe deasupra par a fi pline de pie¬ 
tate, dar ele nu sînt monede legale, adică nu sînt aprobate de superiorii 
noştri, fiindcă nu provin de la adevăraţii reprezentanţi ai credinţei, ci 
sînt fabricate pe ascuns în atelierul demonilor, spre paguba şi primej¬ 
dia celor necunoscători şi slabi. Acestea, deşi par pentru moment utile 
şi necesare, totuşi, dacă la început nu fac nici un rău, mai tîrziu devin 
dăunătoare scopului propus, slăbindu-ne oarecum tot corpul. Un mădu¬ 
lar al nostru, oricît de necesar, ca mîna dreaptă sau picioarele, dacă se 
îmbolnăveşte şi ne pune viaţa în pericol, trebuie tăiat şi aruncat. 7. Căci 
este mai bine să înlăturăm o parte a unei învăţături sau sarcini, pentru 
ca să păstrăm pe celelalte sănătoase şi puternice, să intrăm ceva mai 
slabi în împărăţia cerurilor, decît cu sarcini multe să cădem în vreo 
încurcătură care, prin deprinderi primejdioase, să ne îndepărteze de 
linia cea dreaptă şi de ţelurile noastre adevărate, să ne facă să ne pier¬ 
dem nu numai cele viitoare, dar şi cele trecute, aruncîndu-ne astfel 
corpul în focul gheenei. 8. Despre aceste feluri de amăgiri se vorbeşte 
frumos şi în Pilde : «Sini căi care par a ti drepte pentru un bărbat, dar 
care pînă la urmă duc în adîncul iadului». Şi de asemenea : «Cel rău este 
vătămător cînd se amestecă cu cel drept», adică diavolul înşală cînd se 
\ 7 opseşte în culoarea sfinţeniei. «El urăşte glasul ocrotirii», adică pute¬ 
rea dreptei judecăţi, care provine din cuvintele şi sfaturile celor bătrîni. 

XXI 

In această amăgire ştim că a căzut şi părintele Ioan, care locuieşte 
la Lycum. Deşi cu trupul'istovit şi slab, el şi-a impus un post negru de 
două zile. Dar în a treia zi, pe cînd mergea la masă, i s-a înfăţişat dia¬ 
volul care, în chipul unui etiopian negru, i s-a aruncat la picioare, zi- 
cînd: «Iartă-mă, dar eu ţi-am prescris acest post chinuitor». Astfel acel 
bărbat, atît de mare şi cu o judecată atît de desăvîrşită, a înţeles că prin 
acest post exagerat a fost înşelat de diavol, care l-a supus unui exerciţiu 
primejdios de răbdare, ca să-i pricinuiască nu numai o istovire netre- 
buincioasă corpului său slăbit, ci şi o primejdie sufletului, înşelîndu-1 
cu o monedă falsă, pe care, fără să-şi dea seama, a luat-o drept ade¬ 
vărată, reprezentînd chipul regelui adică, şi nu pe al unui uzurpator. 
2. Dar am spus că zaraful pînă la urmă cercetează valoarea monedei şi 
sub raportul greutăţii. Noi vom proceda la fel, dacă vom cîntări cu tot 
scrupulul minţii noastre ce trebuie să facem, pentru a vedea dacă fapta 
noastră merită preţuirea obişnuită, sau atîrnă greu prin frica de Dum¬ 
nezeu, dacă are temeiuri adînci, sau dacă este săvîrşită dintr-o ostentaţie 
omenească, din dorinţa de noutate, dacă greutatea ei nu este împuţinată 
de mîndrie şi glorie deşartă. Astfel, supunîndu-ne neîncetat examenului 
public, confruntînd faptele şi vorbele noastre cu cele ale profeţilor şi 
apostolilor, să fim întotdeauna la nivelul acestora şi să respingem cu 
toată grija şi atenţia ceea ce este imperfect şi vătămător. 

XXII 

Ne va fi, aşadar, necesară din patru puncte de vedere această 
dreaptă judecată despre care am vorbit; întîi să cunoaştem bine cali¬ 
tatea aurului, dacă este adevărat sau doar poleit, în al doilea rînd să 
respingem acele gînduri care imită în chip mincinos pietatea, ca mone¬ 
dele false şi cu alt chip decît cel legal, al treilea să putem deosebi şi în¬ 
lătura pe acelea care, - dînd aurului preţios al Scripturii un sens greşit 
şi eretic, preferă nu chipul regelui adevărat, ci pe al tiranului, şi al 
patrulea, să refuzăm pe cele care, roase de rugina vanităţii, nu atîrna 
cu greutate şi preţ la fel cu ale înaintaşilor noştri, fiind astfel ca nişte 
monede false şi mai uşoare decît trebuie. Să nu ne pierdem meritele şi 
răsplata muncii noastre, căzînd în păcatul de care Domnul ne îndeamnă 
cu toată puterea să ne ferim, zicînd : «Nu vă adunaţi comori pe pămînt, 
unde rugina şi viermii le rod şi unde furii le dezgroapă şi le fură». 2. Ştim 
că, dacă facem ceva avînd în vedere gloria omenească, ne adunăm co¬ 
mori pe pămînt, după cum spune Domnul, ascunzîndu-le şi îngropîn- 
du-le în pămînt, pentru a fi jefuite de demoni, pentru a fi roase de ru- 

gina lacomă a gloriei deşarte şi pentru a fi mîncate în aşa fel de vier¬ 
mii trufiei, încît să nu ne aducă nici uni folos şi nici o răsplată. Trebuie, 
aşadar, să ne cercetăm neîncetat adîncurile inimii noastre, să nu îngă¬ 
duim să apară urme străine, pentru ca nu cumva, pătrunzînd în ea fiara, 
leul sau balaurul, să lase pe ascuns rămăşiţe vătămătoare, oferind chiar 
şi altor animale asemănătoare drumuri de intrare în inimile noastre, 
dacă nu ne controlăm gîndurile. Astfel brăzdînd în fiecare ceas şi mo¬ 
ment pămîntul înmiii noastre cu plugul Evangheliei, care este amintirea 
permanentă de crucea Domnului, vom putea nimici culcuşul fiarelor sau 
ascunzişul şerpilor veninoşi din noi. 

XXIII 

Bătrînul, văzîndu-ne înmărmuriţi de acestea şi înflăcăraţi de cuvin¬ 
tele expunerii sale, exprimate cu atîta ardoare, faţă cu această stare a 
noastră de admiraţie şi-a întrerupt puţin cuvîntarea şi apoi a continuat : 
«Atenţia şi dragdstea voastră, fiii mei, m-au aţîţat la o discuţie atît de 
lunga, dîndu-mi căldură şi deosebită îmbărbătare pentru cuvântarea mea. 
Văd bine că într-adevăr sinteţi însetaţi de învăţătura desăvîrşirii şi de 
aceea voiesc să vă mai spun ceva despre însemnătatea dreptei judecăţi 
şi a harului, care deţine primatul între toate celelalte virtuţi, să vă 
conving de însemnătatea şi folosul acestora nu numai prin exemple de 
fiecare zi, ci şi prin părerile şi învăţăturile vechilor sfinţi părinţi. 2. îmi 
amintesc că adesea, cerîndu-mi-se de către unii, cu lacrimi şi gemete, 
să le ţin cuvîntări ca aceasta, n-am putut să le satisfac dorinţa, fiindcă- 
mi lipseau nu numai ideile, ci chiar cuvintele necesare şi nu găseam cum 
să fac ca ei să plece de la mine cu oarecare mîngîiere. Am motive sufi¬ 
ciente să cred acum că harul Domnului dă avînt cuvintelor mele pe 
măsura meritului şi a dorinţei ascultătorilor. Dar fiindcă ne-a rămas 
prea puţin timp din noapte, în care nu putem termina cele începute, să-l 
lăsăm pentru odihnă, căci trebuie să-l folosim în întregime în acest 
scop, şi să amînăm pentru ziua sau noaptea următoare continuarea 
celor spuse. 3. Se cuvine ca toţi cei ce dau sfaturi despre dreapta ju¬ 
decată mai întîi să dovedească pricepere în acest sens, dacă sînt sau 
pot fi exemplu în ceea ce priveşte dreapta judecată şi răbdarea, încît, 
tratînd despre acea virtute din care se naşte modefaţia să n-ajungă ei 
înşişi la viciul care-i este contrar acesteia, încâlcind prin fapta lor pu¬ 
terea raţiunii, pe care o laudă prin cuvinte. Să ne fie de ajutor, aşadar, 
dreapta judecată pe care o avem, atît cît ne-a dat-o Domnul, pentru ca, 
vorbind despre simţul măsurii, care este prima virtute într-o discuţie, 
să n-ajungem să depăşim noi înşine timpul pe care ni l-am propus pentru 
expunere». 4. Astfel, fericitul Moise, punînd capăt cuvîntării sale, deşi 

noi eram încă setoşi să-l ascultăm şi nu-1 slăbeam din ochi, ne-a îndem¬ 
nat să dăm puţin timp şi somnului. Spunîndu-ne să ne culcăm chiar pe 
rogojinile pe care şedeam, ne-a pus la îndemînă, în loc de perne, cîte 
un snop de stuf. Aceşti snopi, tăcuţi din papirus mai gros, strînşi în 
fascicule uşoare şi aşezate la interval de şase picioare unul de altul, 
acum servesc în loc de scaune prea cuvioşilor, cînd aceştia se adună, 
iarăşi puşi sub cap în timpul somnului nu sînt prea tari, ci din contră 
constituie un sprijin destul de bun. 5. Astfel de scăunele se potrivesc 
foarte bine pentru trebuinţele monahilor, nu numai pentru că sînt rela¬ 
tiv moi şi se pregătesc uşor şi fără cheltuială, papirusul găsindu-se pre¬ 
tutindeni pe ţărmurile Nilului, dar şi pentru că sînt foarte uşoare şi 
pot fi mutate repede dintr-un loc în altul. Şi aşa, după îndemnul venera¬ 
bilului bătrîn, np-am întins în sfîrşit să gustăm odihna somnului, entu¬ 
ziasmaţi de expunerea ascultată şi nerăbdători să-i auzim urmarea. 


II 1 II. III. IV. V. VI. VII. VIII. IX. X. XI. 

A DOUA CONVORBIRE CU PĂRINTELE MOISE 

Despre dreapta judecată 


I. Introducerea părintelui Moise des¬ 
pre harul dreptei judecăţi. 

II. Ce foloase aduce monahului 
dreapta judecată; intervenţia fe¬ 
ricitului Antonie. 

III. Greşeala lui Saul şi Ahab care 
au suferit, fiindcă le-a lipsit 
dreapta judecată. 

IV. Ce se spune în Sfînta Scriptură 
despre foloasele dreptei judecăţi. 

V. Moartea bătrînului Heron. 

VI. Prăbuşirea celor 'doi fraţi care nu 
ştiau ce e dreapta judecată. 

VII. Amăgirea altcuiva din lipsă de 
dreapta judecată. 

VIII. Amăgirea şi căderea unui monah 
din Mesopotamia. 

IX. întrebare despre dobîndirea drep¬ 
tei judecăţi. 

X. Răspuns cum se poate dobîndi 
dreapta judecată. 

XI. Cuvintele părintelui Serapion 
despre slăbirea gîndurilor date pe 
faţă şi despre primejdia încrederii 
în sine. 


XII. Mărturisirea ruşinii care ne cu¬ 
prinde cînd dezvăluim celor mai 
bătrîni gîndurile noastre. 

XIII. Răspuns despre călcarea în pi¬ 
cioare a ruşinii şi despre pri¬ 
mejdia celui fără milă. 

XIV. Chemarea lui Samuel. 

XV. Chemarea apostolului Pavel. 

XVI. Trebuie să dorim a avea dreapta 
judecată. 

XVII. Posturile şi vegherile fără mă¬ 
sură. 

XVUI. întrebare despre măsura înfrînării 
şi a întremării. 

XIX. Cea mai bună măsură a hranei 
zilnice. 

XX. Obiecţie despre înfrînare, care se 
menţine între două extreme. 

XXI. Răspuns despre virtute şi desipre 
măsura practică a înfrînării. 

XXII. Care este măsura generală a în¬ 
frînării şi a întremării. 

XXIII. In ce chip se combate întinarea. 

XXIV. Despre strădania pentru o hrană 
măsurată şi despre lăcomia la 
mîncare a fratelui Beniamin. 

XXV. Întrebare cum s-ar putea respecta XXVI. Răspuns despre necesitatea de a 
o singuiă şi aceeaşi măsură întot- nu depăşi măsura în mîncare. 

deauna. 

I 

Am dormit puţinele ceasuri rămase din noapte şi apoi, bucuroşi 
că s-a luminat de ziuă, am început să cerem fericitului Moise să reia 
şirul povestirii, aşa cum a promis. El a început astfel: «Văd că sînteţi 
înflăcăraţi de mare curiozitate, şi sînt sigur că v-a fost de folos pentru 
odihna corpului timpul foarte scurt pe care am socotit că-1 pot sustrage 
expunerii pentru recreerea voastră. De aceea mă simt şi mai îndatorat 
faţă de voi. Trebuie, în achitarea datoriei mele, să depun cu atît mai 
multă devoţiune, cu cît îmi dau seama că voi îmi cereţi acest lucru din 
toată inima, potrivit acestor cuvinte: «Dacă vei şedea să cinezi la masa 
celui puternic, uită-te cu băgare de seamă la cele ce ţi se servesc şi fo- 
loseşte-ţi mîna ţinînd seamă că şi tu trebuie să pregăteşti astfel de 
cină». 2. De aceea, avînd a vorbi despre folosul dreptei judecăţi şi al 
virtuţilor ei, la care ne-am oprit în convorbirea de astă-noapte, cred 
potrivit ca mai întîi să-i arăt însemnătatea prin .opiniile Sfinţilor pă¬ 
rinţi, pentru ca, după ce se va şti ce au gîndit ori au spus ei despre 
dreapta judecată şi în ce greşeli mici sau păcate au căzut alţii mai 
vechi şi mai noi pentru că n-au avut dreaptă judecată, să arătăm, pe 
cît vom putea, foloasele şi cîştigurile aduse de această virtute. Pe baza 
acestora vom cunoaşte mai bine cum trebuie s-o dorim şi s-o cultivăm, 
avîndu-i în vedere vrednicia meritului şi a harului. 3. Dreapta judecată 
este, o virtute însemnată, care nu poate fi cuprinsă cu mintea ome¬ 
nească, dacă nu sîntem ajutaţi de harul divin. Intre alte daruri ale Du¬ 
hului Sfînt, apostolul îl numără şi pe acesta : «Unuia i se dă prin Duh 
cuvîntul înţelepciunii, altuia cuvîntul ştiinţei după acelaşi Duh, altuia 
credinţa în acelaşi Duh, altuia darul sănătăţii într-un singur Duh», şi pu¬ 
ţin mai departe «altuia deosebirea cu dreaptă judecată a duhurilor ». 
Apoi, după ce completează tot catalogul darurilor duhovniceşti, adaugă: 
«Pe toate acestea le înfăptuieşte însă un singur Duh, împărţindu-le fiecă¬ 
ruia cum vrea». 4. Vedeţi aşadar că nu este pămîntesc şi nici mic darul 
dreptei judecăţi, ci este o mare răsplată a harului dumnezeiesc. Dacă 
un monah nu urmăreşte cu toată inima să aibă o judecată sigură asu¬ 
pra duhurilor care pătrund în el, fără îndoială că se găseşte în situaţia 
celui ce rătăceşte în noaptea adîncă şi-n întuneric de nepătruns, căzînd 
în şanţuri şi în gropi primejdioase, sau rănindu-se adesea chiar pe 
drum şes şi întins. 

II 

Mi-aduc aminte că o dată, în anii copilăriei, pe cînd mă găseam 
în părţile Thebaidei, unde locuia fericitul Antonie, bătrînii se adunaseră 
la el să le vorbească despre desăvîrşire. Convorbirea a durat de seara 
pînă dimineaţa, aproape tot timpul nopţii fiind consumat cu această 
chestiune. S-a discutat foarte mult ce virtute şi ce fapte ar putea ajuta 
pe monah nu numai să se ferească întotdeauna de cursele şi ispitele 
diavolului, dar chiar să meargă cu paşi siguri şi fără greşeală spre 
culmile desăvîrşirii. 2. Fiecare-şi dădea părerea după puterea minţii 
sale. Unii socoteau că se poate ajunge la aceasta prin post şi veghere, 
fiindcă mintea limpezită prin ele aduce curăţia inimii şi corpului, 
putîndu-se astfel mai uşor uni cu Dumnezeu. Alţii spuneau că desăvîrşi- 
rea constă în dispreţul tuturor celor pămînteşti, căci, dacă mintea ar 
fi complet despovărată de acestea, ar ajunge mai uşor la Dumnezeu, 
nemaifiind reţinută de nici o piedică. Alţii, considerau necesară 
anahoreza, adică retragerea în singurătăţile pustiului, unde rămînînd 
cineva poate să vorbească mai familiar cu Dumnezeu şi să i se devo¬ 
teze mai deaproape. Unii propuneau să fie îndeplinite cu sfinţenie în¬ 
datoririle milosteniei, adică ale dragostei faţă de oameni, fiindcă prin 
aceasta Domnul promite în Evanghelie împărăţia cerurilor, cînd 
spune : « Veniţi, binecuvîntaţii Tatălui Meu şi stăpîniţi împărăţia pre¬ 
gătită vouă de la începutul lumii. Căci înfometat am fost şi Mi-aţi dat 
să mănînc, însetat şi Mi-aţi dat să beau». S-au mai spus şi alte păreri 
şi în acest mod prin diferite virtuţi credeau ei că se poate pregăti apro¬ 
pierea mai uşoară de Dumnezeu. După ce s-a consumat astfel în schim¬ 
buri de păreri cea mai mare parte din timpul nopţii, a luat cuvîntul feri¬ 
citul Antonie : 3. «Toate, pe care le-aţi spus sînt necesare celor însetaţi 
de Dumnezeu şi dornici să ajungă la El. Dar experienţa şi insuccesul 
multora în practicarea acestora nu ne permite să le considerăm ca mij¬ 
loace principale. Căci am văzut prea adesea că aceia care se aştern cu 
străşnicie pe post şi veghe, ori se retrag într-o desăvîrşită singurătate, 
căutînd să se lipsească în aşa măsură de cele mai mărunte lucruri tre¬ 
buitoare, încît n-au nevoie nici măcar de un dinar pentru trai, ori s-au 
dedicat în întregime actelor de milostenie, toţi aceştia au rămas deo¬ 
dată atît de dezamăgiţi, încît totul a fost pentru ei zadarnic, fiindcă 
n-au putut să-şi încheie viaţa cum era de aşteptat, ci dimpotrivă, după 
atîtea renunţări şi osteneli, au ajuns la un sfîrşit demn de dispreţ. De 
aceea vom putea cunoaşte limpede drumul principal care ne conduce 
la Dumnezeu numai după ce vom stabili cu precizie cauza prăbuşirii 
şi a dezamăgirii lor. 4. Chia,r dacă există din belşug virtuţile arătate 
mai sus, este destul să lipsească dreapta judecată, pentru a le slăbi 

puterea celorlalte. Singura cauză a nereuşitei lor este faptul că, nefor¬ 
maţi îndeajuns de către cei mai bătrîni decît ei, nu şi-au putut însuşi 
spiritul dreptei judecăţi care, ferindu-1 de extremităţi, îl învaţă pe mo¬ 
nah să meargă întotdeauna pe calea de mijloc, care este cu adevărat 
împrătească, şi nu-i permite nici să se urce la dreapta virtuţilor, adică 
din exces de zel şi din trufie deşartă să depăşească măsura dreptei 
credinţe, dar nici să alunece la stînga viciilor prin delăsare şi negli¬ 
jenţă, adică sub pretextul ocrotirii trupului să ajungă la situaţia con¬ 
trară, aceea a lenevirii sufletului. 5. Dreapta judecată este ochiul şi 
luminătorul corpului, după cum spune Mîntuitorul în Evanghelie : «Lu¬ 
minătorul corpului tău este ochiul tău. Dacă ochiul tău a fost curat, tot 
corpul tău va fi luminat. Iar dacă ochiul tău este rău, tot corpul tău 
va fi întunecat», prin aceea că, deosebind între ele toate gîndurile şi 
faptele omului, vede şi luminează tot ceea ce trebuie făcut. 6. Dacă 
acesta a, fost rău în om, adică neîntărit cu adevărata judecată şi şti¬ 
inţă, ori a fost amăgit de vreo rătăcire sau deşertăciune, va întuneca 
tot corpul nostru, adică va face fără lumină tot ascuţişul minţii noas¬ 
tre şi toate faptele noastre, învăluindu-le desigur în orbirea viciilor 
şi în întunericul rătăcirilor. «Dacă lumina care este în tine — zice el 
— este întuneric, cît de mare va fi întunericul ?». Fără îndoială, că dacă 
judecata inimii noastre rătăceşte în noaptea ignoranţei, atunci şi gîn¬ 
durile şi faptele noastre, cărora le lipseşte cîntarul dreptei judecăţi, sînt. 
învăluite în marele întuneric al păcatelor. 

III 

Cel ce a meritat cel dinţii în judecata lui Dumnezeu conducerea 
poporului lui Israel, fiindcă a avut rău acest ochi al dreptei judecăţi, 
a fost azvîrlit de Ia conducere, fiindu-i oarecum întreg corpul în întu¬ 
neric. Înşelat de întunericul şi rătăcirea acestui luminător, a socotit că 
vor fi mai preţuite de Dumnezeu sacrificiile sale decît supunerea faţă 
de poruncile lui Samuel, şi în cea mai mare parte din această cauză 
a supărat pe Dumnezeu, a Cărui măreţie nădăjduia să-i fie ocrotitoare. 
2. Necunoaşterea acestei drepte judecăţi, vă spun, l-a împins pe Ahab, 
rege al Israelului, după acea strălucită victorie care-i fusese acordată 
de Dumnezeu, să creadă că e mai bună mila sa decît îndeplinirea cu 
stricteţe a poruncii divine, care i se păruse într-un fel prea crudă. în¬ 
duplecat de acest raţionament a preferat să tempereze prin blîndeţe o 
victorie sîngeroasă din cauza milei nesupuse dreptei judecăţi şi astfel, 
intunecîndu-i-se oarecum tot corpul, a fost osîndit la drumul cel fără 
intoarcere al morţii. 

Aceasta este dreapta judecată, pe care Apostolul o numeşte nu 
numai luminătoare a corpului, ci chiar soare ,cînd zice : «Soarele să 
nu apună asupra mîniei voastre». Este numită de asemenea şi cîrmă a 
vieţii noastre prin cuvintele : «Cei care n-au cîrmă cad ca frunzele». 
Aceasta se numeşte în Sfînta Scriptură foarte bine şi chibzuinţă, fără 
de care nu ni se îngăduie să săvîrşim nimic ; astfel încît nici măcar 
vinul duhovnicesc «care veseleşte inima omului», nu-1 putem bea fără 
chibzuinţă, şi de asemenea: «Ca o cetate ne înconjurată de ziduri şi 
dărîmată, aşa este bărbatul care nu lucrează ceva cu chibzuinţă». 2. 
Cît de primejdioasă este pentru monah lipsa dreptei judecăţi o arată 
acest exemplu, prin care este coipparată cu o cetate distrusă, fiind lip¬ 
sită de ziduri. In aceasta constă înţelepciunea, în aceasta inteligenţa 
şi bunul simţ, fără de care nu putem nici construi casa noastră lăuntrică, 
nici aduna bogăţii duhovniceşti, potrivit cuvintelor care spun : «Cu 
înţelepciune se clădeşte o casă, cu inteligenţă de asemenea se ridică, 
cu bun simţ li se umplu tuturor magaziile cu toate bogăţiile preţioase 
şi bune». 3. Aceasta este, vă spun, hrana cea bună, pe care n-o pot lua 
decît cei desăvîrşiţi şi sănătoşi, potrivit acestor cuvinte : «Hrana cea 
bună este a celor desăvîrşiţi, a acelora care au inteligenţa deprinsă să 
deosebească prin dreapta judecată binele de rău». Ne este atît de ne¬ 
cesară şi de utilă dreapta judecată, încît aceasta este socotită la fel cu 
cuvîntul lui Dumnezeu şi cu virtuţile Lui, precum spun cuvintele : «Viu 
este cuvîntul lui Dumnezeu şi lucrător şi mai ascuţit decît orice sabie 
cu două tăişuri, care străbate pînă la despărţirea sufletului şi a duhului, 
a încheieturilor şi a măduvei şi este judecător al simţurilor şi cugetelor 
inimii». 4. Prin acestea se afirmă foarte limpede că nu poate exista în 
mod desăvîrşit nici o virtute fără harul dreptei judecăţi. Astfel, după 
definiţia atît a fericitului Antonie, cît şi a tuturor celorlalţi Părinţi, 
dreapta judecată este cea care-1 conduce pe monah cu paşi repezi şi 
siguri către Dumnezeu, păstrîndu-i mereu neatinse virtuţile arătate mai 
înainte, ajutîndu-1 să se urce cu oboseală mai puţină pe culmile desă- 
vîrşirii, fiindcă fără ajutorul Său nimeni nu poate să ajungă pînă la 
aceste culmi. Astfel că dreapta judecată este obîrşia tuturor virtuţilor, 
paza şi măsura lor. 


a 



e 1 



V 























CONVORBIRI DUHOVNICEŞTI 


333 


poporul creştin împreună cu şefii religiei şi credinţei noastre, cu apos¬ 
tolii adică şi cu martirii, în culori întunecate şi care inspiră tristeţe şi 
spaimă, pe cînd dimpotrivă pe iudei, cu Moise, patriarhii şi profeţii, i-a 
prezentat într-o lumină strălucitoare, răspîndind voia bună şi mulţu¬ 
mirea. Apoi l-a sfătuit ca, dacă vrea să aibă şi el parte de meritele şi 
fericirea iudeilor, să se supună în grabă circumciziunii. Desigur că nici 
unul din cei despre care am povestit, n-ar fi fost amăgit în chip atît de 
jalnic, dacă n-ar fi ostenit să-şi însuşească virtutea dreptei judecăţi. 
Sînt multe cazuri şi exemple din care se vede cît de mare este pentru 
cineva primejdia dacă n-are harul dreptei judecăţi. 

IX 

La acestea Ghermanus a răspuns : «Şi din exemple mai noi şi din 
definiţiile celor vechi reiese limpede şi cu prisosinţă că dreapta jude¬ 
cată este într-un fel izvorul şi rădăcina tuturor virtuţilor. Dar dorim să 
ştim în ce chip şi prin ce mijloace se poate recunoaşte dacă o învăţă¬ 
tură este adevărată, venind de la Dumnezeu, sau dacă este falsă şi dia¬ 
bolică, pentru ca, potrivit parabolei evanghelice spuse mai înainte, să 
fim ca acei zarafi pricepuţi, care recunosc faţa adevăratului rege în¬ 
tipărită pe monedă, să putem deosebi ce este şi ce nu este reprezentat 
după lege pe o monedă, pentru ca, aşa cum ai spus în cuvîntarea de 
ieri printr-o expresie populară, s-o respingem pe cea care este o simplă 
imitaţie, înarmaţi cu acea pricepere pe care, cercetînd-o şi descriind-o 
din toate punctele de vedere, ai spus că trebuie s-o aibă un zaraf du¬ 
hovnicesc şi evanghelic. Ce foloseşte să cunoaştem meritele acelui har 
al dreptei judecăţi, dacă nu ştim cum s-o căutăm şi s-o dobîndim ?». 

X 

Atunci Moise a zis : «Dreapta judecată nu se dobîndeşte decît prin¬ 
tr-o adevărată umilinţă. Prima dovadă de umilinţă este aceea de a su¬ 
pune la examenul celor bătrîni toate gîndurile şi faptele noastre. Să nu 
ne încredem în judecata noastră, ci să le încadrăm pe toate în defini¬ 
ţiile lor, după tradiţia lor judecind ce e rău şi ce e bine. 2. Această 
orientare nu numai că-1 va învăţa pe tînăr să meargă pe calea adevărată 
a dreptei judecăţi, avînd un îndrumător sigur, dar chiar îl va păzi ne¬ 
atins de tot felul de înşelăciuni şi curse ale duşmanului. Cine trăieşte 
nu după socoteala lui, ci după exemplul celor mai mari, nu va putea fi 

[ amăgit de nimic, căci duşmanul cel viclean nu va fi în stare să-i folo¬ 
sească ignoranţa celui ce din cauza unei ruşini nelalocul ei nu ştie 
^ cum să-şi acopere toate gîndurile care i se nasc în minte, dar le poa- 

te reproba sau admite cu ajutorul examenului matur al bătrînilor. 3. 
Gîndul rău se risipeşte dacă este dat pe faţă cu puterea mărturisirii 
şi, chiar înainte ca dreapta judecată să se pronunţe, şarpele cel necurat, 
ca şi cum ar fi fost scos la lumină din vizuina lui Subterană şi întune¬ 
coasă, se îndepărtează învins şi ruşinat. Inrîuririle lui vătămătoare sta- 
pînesc în noi numai cît timp ele sînt ascunse în inimi. Şi pentru ca să 
înţelegeţi mai bine lucrarea acestei învăţaturi, vă voi aminti de o faptă 
a părintelui Serapion, pe care el o povesteşte foarte adesea ţinerilor 
pentru a-i îndruma. 

XI 

Pe cînd eram copil, zicea Serapion, şi locuiam împreună cu părin¬ 
tele Theon, din ispita diavolului mă deprinsesem ca, după ce luam masa 
cu bătrînul în ceasul al nouălea, să ascund zilnic în sîn un pesmet pe 
care apoi îl mîncam mai tîrziu pe ascuns. Deşi săvîrşeam acest furt fără 
încetare oarecum cu voia mea, din neînfrînarea unei dorinţe înrădăci¬ 
nate, totuşi, după îndeplinirea poftei nemărturisite gîndindu-mă ce am 
făcut, simţeam mai puternică remuşcarea pentru fapta rea, decît plăce¬ 
rea pe care mi-o produsese săvîrşirea ei. 2. Eram nevoit să fac această 
treabă urîtă fără durere în inimă, ca şi cum aş fi suferit o pedeapsă 
corporală dictată de judecătorii faraonului, fără să-i pot evita tirania, 
sau măcar să am curajul să mărturisesc bătrânului hoţia. Gu ajutorul lui 
Dumnezeu s-a întîmplat însă să mă smulg din această captivitate voită, 
cînd nişte fraţi călugări au venit în chilie să-i ceară bătrînului nişte 
sfaturi ziditoare de suflet. 3. După ce am luat toţi masa de prînz, a urmat 
convorbirea duhovnicească şi părintele Theon, răspunzînd la întrebă¬ 
rile lor, a început să vorbească despre lăcomia la mîncare, despre pute¬ 
rea gîndurilor ascunse asupra noastră, despre natura lor şi despre robia 
groaznică în care ne ţin cită vreme rămîn nemărturisite. Zguduit de 
conţinutul acestei convorbiri şi mustrat de conştiinţă, mi se părea că 
fapta mea s-a aflat şi am crezut că Domnul a descoperit bătrînului se¬ 
cretele inimii mele. Am început mai întîi să oftez pe ascuns, dar re- 
muşcările mi-au copleşit inima repede şi am izbucnit pe faţă în lacrimi 
şi sughiţuri. Am scos din sînul complice şi primitor al furtului meu pes¬ 
metul, pe care dintr-o deprindere vinovată îl sustrăsesem să-l mănînc 
pe ascuns, şi l-am arătat, mărturisind cum îl mîncam zilnic pe furiş şi 
aşternîndu-mă la pămînt cu rugăminţi de iertare. Am vărsat lacrimi 
multe şi i-am implorat pe toţi să se roage lui Dumnezeu să mă scoată 
din robia în care căzusem. 4. Atunci bătrînul a zis : «Ai încredere, copile! 
Te scoate din această robie mărturisirea ta, chiar dacă eu tac. Astăzi 

ai triumfat victorios asupra adevrsarului tău, aşternîndu-1 la pămînt 
prin spovedanie mai mult decît te înlănţuise el prin tăcerea ta. Necom- 
bătîndu-1 pînă acum nici prin cuvîntul tău, nici prin al altuia, tu-i permi- 
seseşi să te domine, potrivit acelei învăţături a lui Solomon: «Din pri¬ 
cină că hotârirea pentru pedepsirea răutăţii nu este îndeplinită de în¬ 
dată, pentru aceasta se umple de răutate inima oamenilor ca să iacă 
rău». De aceea duhul cel ticălos, după această demascare a sa, nu va 
mai putea să te neliniştească, şarpele cel negru nu te va mai ţine în 
ascunziş, fiindcă l-ai scos din întuneric la lumină prin mărturisirea ta 
mîntuitoare». 5. Nu terminase încă bătrînul de vorbit, şi iată că o flacără 
aprinsă ieşind din sînul meu a umplut în aşa măsură cu miros de sulf 
chilia, încît abia mai puteam sta în ea din cauza mirosului puternic, Re- 
luînd cuvîntul, bătrînui a zis : «Iată, Domnul a aprobat pe faţă adevărul 
cuvintelor mele pentru tine. Ai văzut cu ochii tăi cum prin mărturisirea 
salvatoare a fost alungat din inima ta aţîţătorul la acea nesăbuinţă şi ai 
înţeles că duşmanul dat pe faţă nu va mai locui în tine. Astfel, potrivit 
învăţăturii bătrînului -— a zis Serapion — prin puterea mărturisirii s-a 
stins în mine şi a dispărut pentru totdeauna dominaţia acelei tiranii dia¬ 
bolice. Nici prin amintirea acelei deprinderi duşmanul n-a reuşit după 
aceea să mă ispitească şi n-am mai simţit niciodată dorinţa de a fura. 
6. Această idee în chip figurat este foarte frumos exprimată şi în Eccle- 
siast : «Dacă a muşcat şarpele fără să şuiere nu este nici o putere pen¬ 
tru cel ce-1 încîntă». Afirmaţia că muşcătura şarpelui care tace este 
primejdioasă vrea să spună că, dacă un sentiment, sau un gînd diabolic, 
n-a fost dat pe faţă prin mărturisirea unui încîntator, adică a unui băr¬ 
bat duhovnicesc, care prin versetele Scripturii lecuieşte rana deîndată, 
scoţînd din inimă veninul vătămător al şarpelui, cel în primejdie nu 
va putea fi ajutat şi va muri. In acest mod vom putea ajunge foarte 
uşor la ştiinţa adevăratului discernămînt, dacă mergînd pe urmele celor 
bătrîni n-avem pretenţia să facem ceva nou, sau să deosebim după 
socoteala noastră, ci ne mulţumim să mergem în toate cum ne-a condus 
învăţătura mai marilor noştri sau probitatea vieţii lor. 7. Cel întărit în 
această învăţătură nu numai că va ajunge la desăvîrşita raţiune a drep¬ 
tei judecăţi, dar chiar va fi foarte apărat de toate uneltirile duşmanului. 
Pe nimeni nu-1 tîrăşte diavolul la moarte mai repede decît pe monahul 
care stăruie să se încreadă în judecata şi-n ideile sale, neţinînd seamă 
de sfaturile celor bătrîni. Dacă toate artele şi disciplinele descoperite 
de geniul uman, care nu folosesc decît trebuinţelor vieţii acesteia vre¬ 
melnice, deşi se pot pipăi cu mîna şi vedea cu ochii, totuşi nu pot fi 
înţelese fără învăţătura cuiva, cît de nesocotit este să crezi că n-are 
nevoie de învăţător tocmai conştiinţa noastră, care este nevăzută şi 

ascunsă, care nu se poate simţi decît într-o inimă curată şi a cărei gre¬ 
şeală nu este vremelnică, nici nu se îndreaptă uşor, ci aduce pieirea 
sufletului şi moartea veşnică. 8. Lupta duhovnicească are nu adversari 
văzuţi, ci duşmani nevăzuţi şi îndîrjiţi, iar conflictul de zi şi noapte 
nu este contra unuia sau doi, ci contra a oşti nenumărate,- primejdia 
ei este cu atît mai mare, cu cit duşmanul este mai pornit, iar atacurile 
lui mai ascunse. De aceea trebuie mers întotdeauna, cu cea mai mare 
atenţie, pe urmele bătrînilor, şi trebuiesc spuse lor, fără nici un ocol, 
toate gîndurile care răsar în inimile noastre. 

XII 

Ghermanus. Există o pricină serioasă a sfielii noastre primejdioase 
de a ne da pe faţă gîndurile rele. Am cunoscut «pe un bătrîn. de prin 
părţile Siriei, respectat în mod deosebit printre semenii săi. Un frate 
şi-a' dat pe - faţă prin simplă mărturisire gîndurile sale către bătrîn, iar 
acesta mai tîrziu, intr-un moment de supărare le-a amintit cu răutate. 
"De aceea ne tăinuim gîndurile şi roşim să le spunem şi altora, din care 
cauză nu putem dobîndi leacuri de mîntuire. 

XIII 

Moi.se ; După cum nu toţi tinerii probează acelaşi zel pentru învă¬ 
ţătură şi pentru a-şi forma cele mai bune deprinderi, la fel şi bătrînii 
nu sînt toţi la fel de desăvîrşiţi şi de încercaţi. Bogăţiile bătrînilor nu 
trebuiesc măsurate după cărunteţea părului, ci după pregătirea din ti¬ 
nereţe şi după răsplata muncii din trecut. Căci, «dacă n-ai aduna la 
tinereţe, ce vei găsi la bătrîneţe ? Bătrîneţea nu este socotită prin lun¬ 
gimea ei, nici prin numărul anilor. Părul alb îl constituie gîndurile omu¬ 
lui şi vîrsta bătrîneţii este viaţa nepătată». 2. De aceea nu trebuie să 
urmăm exemplele şi îndrumările tuturor bătrînilor pe care-i recomandă 
doar părul lor alb şi viaţa îndelungată, ci pe ale acelora despre care 
ne-am convins că s-au distins din tinereţe prin viaţa lor demnă de laudă, 
formaţi nu după propriile lor închipuiri, ci după moştenirea duhovni¬ 
cească lăsată de cei vechi. Sînt unii a căror mulţumire din păcate este 
mare, cărora de timpuriu le-a plăcut mai mult odihna şi, îmbătrîniţi în 
trândăvie, îşi cîştigă autoritatea nu prin maturitatea cugetelor, ci prin 
numărul anilor. 3. Despre unii ca aceştia vorbeşte cu dojană Domnul, 
punînd prin gura profetului : «Şi au mîncat străinii puterea lui şi el n-a 
ştiut. Dar şi părul alb i-a acoperit capul şi el nu şi-a dai seama». Aceştia 
sînt mai presus de tineri nu prin probitatea vieţii şi nici prin faptele 
lor lăudabile şi demne de imitat, ci doar prin vîrsta lor înaintată. Părul 




CONVORBIRI DUHOVNICEŞTI 



alb al acestora îl foloseşte ca autoritate duşmanul viclean pentru a in¬ 
duce în eroare pe cei tineri, iar pe cei care au putut fi chemaţi pe calea 
desăvîrşirii fie din imbold, fie prin sfatul altora, el se grăbeşte să-i 
tulbure şi să-i înşele punîndu-le în faţă asemenea chipuri nevrednice 
de a fi pildă, ducîndu-i prin învăţătura şi obiceiurile acestora desigur 
la un fel de slăbiciune vătămătoare şi la o descurajare aducătoare de 
moarte. 4. Voind să vă dau exemple în această privinţă, nu pomenesc 
nume, ca să nu fac şi eu ceva rău, asemenea celui ce a divulgat secretele 
fratelui său, şi voi arăta numai un fapt petrecut, în măsura în care vă 
oferă învăţămintele necesare. Aşadar un tînăr nu dintre cei mai răi s-a 
dus să se mărturisească la un bătrîn cunoscut foarte bine de noi şi i-a 
spus simplu că este neliniştit de ispitele trupului şi de duhul desfrînării, 
crezînd că va găsi în cuvintele duhovnicului o mîngîiere pentru chinul 
lui lăuntric şi un leac pentru rănile sufleteşti. Dar bătrînul, mustrîndu-1 
cu cuvinte foarte aspre, i-a spus că este un mizerabil şi un nevrednic 
de a purta numele de monah ca unul care s-a putut lăsat atras de cursele 
unor. astfel de pofte. 5. Mustrarea aceasta l-a rănit pe tînăr în aşa măsuă, 
incit a plecat din chilia bătrînului cu sufletul plin de tristeţe şi de 
deznădejde. Pe drum, pe cînd el mergea abătut şi fără să se mai gîndească 
la îndreptare, ci dimpotrivă cum să-şi împlinească dorinţele care-1 stă- 
pîneau, a întîlnit pe părintele Apollo, cel mai demn de încredere dintre 
bătrîni. Acesta, privind chipul tînărului, şi-a dat seama că este frămîntat 
în inima lui de ceva şi a vrut să afle din ce pricină este atît de tulburat. 
Văzînd că tînărul nu răspunde nimic, deşi era întrebat cu blîndeţe, bă¬ 
trînul a simţit că acesta nu fără motiv vrea să ascundă prin tăcere cauza 
tristeţii, care i se citea pe faţă, şi a căutat să afle cu orice chip ce durere 
are pe suflet. 6. La stăruinţele bătrînului, tînărul a mărturisit că se duce 
în sat să se căsătorească şi să părăsească pentru totdeauna mînăstirea, 
fiindcă, după spusele acelui duhovnic, el nu putea fi monah, dacă nu era 
în stare să-şi înfrîneze poftele cărnii şi nici să găsească alt leac pentru 
ele. Bătrînul, mîngîindu-l'cu cuvinte blînde, i-a spus că şi el este zilnic 
agitat de aceleaşi frămîntări şi porniri şi că de aceea nu trebuie să cadă 
în disperare şi nici să se mire de ardoarea patimii, care nu se poate 
birui atît prin sforţări, cit prin mila şi harul Domnului. L-a rugat să-şi 
amine hotărîrea cu o zi şi să se întoarcă în chilia sa, iar el a plecat în 
grabă la mînăstirea duhovnicului despre care a fost vorba. 7. Cînd a 
ajuns aproape, cu mîinile întinse şi cu lacrimi fierbinţi a înălţat urmă¬ 
toarea rugăciune : «Doamne, Tu care singur eşti judecător nevăzut, 
milostiv şi lecuitor al puterilor ascunse şi al slăbiciunii omeneşti, în¬ 
toarce către acest bătrîn-pătimirea celui tînăr, ca să se înveţe şi acesta, 
şi chiar la bătrîneţe să înţeleagă slăbiciunile şi lipsa de experienţă a 

celor tineri». Şi după ce el a terminat această rugăciurţe, a văzut un 
etiopian negru stînd în faţa chiliei aceluia şi îndreptînd împotrivă-i să¬ 
geţi aprinse. Rănit neîncetat, bătrînul alerga ca un nebun încoace şi-ncolo 
intrînd şi ieşind din chilie şi, cum nu putea rămîne locului, a început 
să meargă pe acelaşi drum pe unde plecase acel tînăr. 8. Cînd l-a văzut 
părintele Apollo că a înnebunit şi că este apucat de furii, a înţeles că 
fusese ţintuit de diavol în inimă cu acele săgeţi aprinse şi că în el lu¬ 
crează cu o căldură insuportabilă întunecarea minţii şi tulburarea sim¬ 
ţirii. Apropiindu-se de el i-a zis : «Unde te grăbeşti şi ce pricini te-mping 
să-ţi uiţi de seriozitatea de bătrîn şi să alergi ca un copil, fără nici un 
pic de linişte?». 9. Faţă de remuşcările de conştiinţă şi jenat de agitaţia 
ruşinoasă de care era cuprins, credea că bătrînul i-a înţeles frămân¬ 
tarea şi secretele inimii şi nu îndrăznea să răspundă nimic. «întoarce-te 
în chilie, — i-a zis — şi înţelege că pînă acum, necunoscut sau dispreţuit 
de diavol, n-ai fost trecut de el în numărul celor pe care zilnic îi aţîţă şi 
care se luptă cu el în gîndurile şi preocupările lor. După lungul şir de 
ani pe care i-ai trăit în acest cin, acestea sînt primele săgeţi ale 
iui îndreptate împotriva ta, căci pînă acum n-ai avut ocazia în nici o 
zi să le respingi sau să le înfrunţi. De aceea Domnul a îngăduit să fii 
acum rănit, pentru ca măcar la bătrîneţe să înveţi a avea înţelegere 
pentru slăbiciunile altora şi din experienţa ta să ştii să te cobori în 
sufletele firave ale celor tineri. Cînd ţi s-a prezentat un tînăr chinuit de 
ispitele diavolului nu numai că nu l-ai înconjurat cu nici o mîngîiere, 
dar l-ai predat în mîinile diavolului, aruncîndu-1 într-o deznădejde pri¬ 
mejdioasă care, dacă depindea de tine, l-ar fi înghiţit în mod grabnic. 
10. Dacă duşmanul l-a atacat pe el cu atîta putere, iar pe tine te-a dis¬ 
preţuit, este datorită faptului că-i vedea virtutea înnăscută în suflet 
şi se grăbea să i-o nimicească mai dinainte, cu săgeţile lui aprinse, piz- 
muindu-i izbînda viitoare. A înţeles, fără îndoială, că e mai puternic 
decît tine şi de aceea a socotit că trebuie să-l atace cu atîta furie. In'vaţă 
aşadar din propria experienţă să compătimeşti pe cei ce suferă şi să 
nu-i arunci în deznădejde nimicitoare pe cei în primejdie, nici să-i în- 
dîrjeşti prin cuvinte foarte tari, ci mai degrabă să-i întăreşti prin mîn¬ 
gîiere blîndă şi plăcută, precum ne sfătuieşte prea înţeleptul Solomon : 
«Nu şovăi să-i slobozeşti pe cei ce sînt duşi la moarte şi să-i răscum- 
peri pe cei ce urmează să fie ucişi». După exemplul Mîntuitorului nos¬ 
tru, nu strivi trestia zdrobită şi nu stinge snopi de in aprins ; cere de 
la Domnul acel har prin care să poţi cînta şi tu cu lucrare de încredere 
şi virtute : «Domnul mi-a dat limbă învăţată, ca să ştiu să-l sprijin cu 
cuvîntul pe cel ce este abătut». 11. Căci nimeni nu poate să rabde cursele 
diavolului, nici să stingă sau să înăbuşe fierbinţelile trupului, care ard 

ca un foc adevărat, dacă nu-1 ajută harul lui Dumnezeu, care ocroteşte 
şi întăreşte slăbiciunea noastră. De aceea, după ce am terminat de 
vorbit despre acea înţelepciune mîntuitoare prin care Dumnezeu a voit 
să-l scoată pe acel tînăr din focul primejdiei, iar pe tine prin lovituri 
puternice să te înveţe ce este compătimirea, să-L implorăm pe Domnul 
cu rugăminţi unite să îndepărteze prin porunca Lui aceste lovituri ale 
diavolului, care ţi-au fost date spre folosinţă. (Căci «El însuşi aduce 
durere şi o lecuieşte, El loveşte şi mîinile Lui aduc sănătatea, El mi- 
luieşte şi înalţă, ucide şi învie, duce şi scoate din iad»). Şi săgeţile 
aprinse care, la rugăciunea mea ţi-au fost trimise, cu rouă prisoselnică 
a duhului Său el le stinge. 12. Deşi Domnul a făcut ca această ispită 
trimisă la rugămintea bătrînului să treacă repede, aşa cum a venit, ea 
totuşi ne foloseşte ca învăţămînt să nu-1 mustram pe cineva pentru pă¬ 
catele pe care ni le-a mărturisit, ci să-i uşurăm durerea prin cuvinte 
binevoitoare. De aceea nepriceperea şi uşurinţa unui bătrîn, sau a mai 
multora, de a căror cărunteţe se foloseşte duşmanul cel viclean pentru 
a înşela pe cei tineri, să nu vă îndepărteze şi să nu vă întoarcă de la 
acea cale mîntuitoare despre care am vorbit, de la exemplul celor mai 
mari. Toate pornirile noastre trebuiesc destăinuite fără nici o acoperire 
bătrînilor, care sînt leacuri pentru rănile noastre prin exemplul vieţii 
lor. în ei vom găsi sprijin şi ajutor sufletesc, dacă nu vom încerca să 
stricăm totul prin judecata şi trufia noastră. 

XIV 

Atît este de plăcută lui Dumnezeu şi potrivită voinţei Sale această 
învăţătură, încît o găsim menţionată, nu fără folos, şi în Sfînta Scrip- 
ură. Astfel, Domnul n-a voit să-i împărtăşească tînărului Samuel prin 
t onvorbire directă învăţăturile dumnezeieşti şi a recurs la îndrumarea 
unui bătrîn care, deşi nu spunea întotdeauna lucruri plăcute lui Dum¬ 
nezeu, era totuşi un bătrîn, şi de la acesta a socotit că trebuie să pri¬ 
mească tînărul învăţătură, pentru ca acela care era chemat la o îndato¬ 
rire divină, deprinzîndu-se cu ascultarea faţă de bătrîni, să înveţe umi- 
inţa şi să dea el însuşi celor mai tineri exemplu de supunere. 

XV 

Hristos chemînd pe Pavel şi vorbindu-i El însuşi, deşi putea să-i 
arate pe dată calea desăvîrşirii, a socotit că e mai bine să-l trimită la 
Anania şi i-a poruncit să afle de la acesta calea adevărului, zicînd : 
‘Scoală şi intră in cetate şi ţi se va spune ce trebuie să iaci». L-a trimis 

astfel Ia un bătrîn, socotind că se poate forma mai mult prin învăţătura 
acestuia decît prin a sa, ca nu cumva ceea ce s-ar fi făcut bine cu Pavel 
să fie dat urmaşilor exemplu rău de înţelegere greşită, ca fiecare adică 
să fie convins că trebuie să primească învăţătura mai bine direct de 
la Dumnezeu, decît să se formeze sub îndrumarea celor bătrîni. 2. Des¬ 
pre această judecată greşită însuşi apostolul ne învaţă în toate felurile 
nu numai în scris, dar şi prin exemplu. El o condamnă ca demnă de dis¬ 
preţ, căci de aceea s-a urcat la Ierusalim, pentru ca Evanghelia, pe care 
o predică însoţit de harul Sfîntului Duh şi cu puterea semnelor şi a mi¬ 
nunilor, s-o supună şi unei examinări oarecum particulare a celorlalţi 
apostoli şi înaintaşi. «Am arătat împreună cu el Evanghelia pe care 
o propovăduiesc între popoare, pentru ca nu cumva să alerg sau să fi 
alergat în zadar»: 3. Cine este aşadar atît de mărginit şi de orb, încît să 
se încreadă numai în judecata şi în chibzuinţă sa, cînd Vasul cel ales 
mărturiseşte că s-a sfătuit cu tovarăşii săi de apostolat ? De aci se în¬ 
ţelege foarte limpede că nu arată calea desăvîrşirii nici unuia dintre 
cei ce dispreţuiesc învăţătura şi aşezămintele bătrînilor «de la care au 
ce învăţa», nesocotind aceste cuvinte pe care ar trebui să le respecte 
cu sfinţenie: «întreabă pe tatăl tău şi-ţi va da 1 de veste, pe cei mai 
bătrîni ai tăi şi-ţi vor spune». 

XVI 

Aşadar trebuie să încercăm totul pentru a dobîndi darul dreptei 
judecăţi prin virtutea umilinţei, care ne poate păstra nevătămaţi de nici 
una dintre cele două extreme. Există o veche zicală: «Extremele se 
ating», adică excesele sînt egale. Căci la acelaşi rezultat se ajunge şi 
cu prea mult post şi cu prea multă mîncare şi aceeaşi vătămare îi pri- 
cinuieşte monahului şi veghea fără capăt şi somnul fără măsură. Ex¬ 
cesul înfrînării aduce în mod necesar slăbiciune, ca şi neglijenţa şi ne¬ 
păsarea, şi adesea, pe cei care s-au stăpînit să n-ajungă nişte mîncă- 
cioşi îi vedem căzuţi în extrema contrară, a posturilor nemăsurate, 
care-i fac să alunece din cauza slăbiciunii tocmai în patima pe care o 
învinseseră. 2. Iar veghea prelungită fără noimă, noapte după noapte, 
i-a doborît pe cei ce pe care nu i-a biruit somnul. De aceea, precum 
spune apostolul, «cu armele dreptăţii să ne ferim şi de cei de la dreapta 
şi de cei de la stînga», să trecem adică printre cele două extremităţi 
o linie moderată cu ajutorul dreptei judecăţi, să nu părăsim nici drumul 
obişnuit al cumpătării, dar nici, printr-o slăbire vătămătoare a acesteia, 

\ să cădem în gura poftelor şi a pîntecelui. 

XVII 

Mi-amintesc că eu adesea într-atîta am înfruntat pofta de mîncare, 
încît stăteam două-trei zile nemîncat şi nici nu-mi venea măcar în minte 
vreun fel de hrană. De asemenea, în luptă cu diavolul, m-am stăpînit 
în aşa măsură de la somn, încît mai multe zile şi nopţi nu-nchideam 
ochii rugîndu-mă Domnului. Dar mi-am dat seama că dispreţul hranei 
şi al somnului îmi era mai primejdios decît lupta cu lăcomia şi cu 
lenea. 2. Astfel, din cauza poftei trupeşti nu trebuie să ajungem la abu¬ 
zuri vătămătoare, mîncînd sau dormind înainte de orele obişnuite sau 
mai mult decît trebuie, ci dimpotrivă şă respectăm orele de masă şi de 
odihnă, chiar dacă nu ne face plăcere acest lucru. Şi la un război şi 
la celălalt ajungem prin uneltirea diavolului şi e mai periculos cel dus 
printr-o înfrînare exagerată decît cel ce ni-1 impune saţiul prea mare. 
Căci de la acesta putem să ne ridicăm la măsura necesară prin împun¬ 
sătura mîntuitoare a severităţii, dar de la celălalt nu 7 . 

XVIII 

Ghermanus: Aşadar care este măsura înfrînării, pentru ca, respec- 
tînd-o cu o dreaptă cîntărire, să putem trece nevătămaţi printre cele 
două extreme ? 


XIX 

Moise ; Ştiu că asupra acestei probleme adesea s-a vorbit între cei 
vechi. în discuţii s-a propus întreţinerea vieţii numai cu legume şi 
zarzavaturi, sau numai cu fructe. Dar mai presus de toate acestea a fost 
pusă pîinea, a cărei măsură ei au fixat-o în mod egal la doi pesmeţi, 
nişte pîini mici care fără îndoială că nu cîntăresc mai mult de o 
livră una. 


XX 

Îmbrăţişîndu-l cu bucurie i-am răspuns că pentru înfrînare nu so¬ 
cotim această cantitate de pîine prea mică, fiindcă nici n-o putem 
mînca întreagă. 


7. II, XXI, p. 52. «Stajtio jejunii» însemnează ajunare, adică adăugarea de post la 
rugăciune miercurea şi vinerea. Tertullian (în «De Jejunio», 11 ) înţelege acest termen 
:a o întîrziere a mesei după ora nouă. Folosit rar, Sf. Casian îl încadrează în ideea 
smintită în voi. I că monahismul este «armata lui Hristos» şi ajunarea este garda mili- 
mră împotriva navalei poftelor (v. Cartea V-a, cap. XX şi XXIV din «Aşezăminteie 
rhinovitice». «Ajunarea» este termen folosit şi pentru postul obişnuit, ca şi pentru 
cel de miercuri şi de vineri» (v. Conlerences, de DOM E PICHERY, voi. I, p. 135, sq. 
nota 1). 

XXI 

Moise : Dacă vreţi să încercaţi acest regim, păstraţi cu stricteţe 
măsura asta, neservind în plus nici o fiertură duminica, şi sîmbăta, sau 
cînd vin fraţii să vă vadă. Căci hrănit în felul acesta trupul nu numai 
că va putea să fie întreţinut cu o cantitate mai mică în celelalte zile, 
dar chiar să i se amine fără greutate toată hrana, fiindu-i de ajuns 
adaosul de mîncare pe care l-a primit mai înainte. 2. Dar în nici un 
chip nu ar putea să facă aceasta, nici să amine pentru ziua următoare 
folosirea pîinii cel ce se va fi mulţumit întotdeauna cu cantitatea ară¬ 
tată. Mi-amintesc că batrînii noştri, ceea ce ştiu că ni s-a întîmplat şi 
nouă destul de des, au răbdat cu atîta trudă şi greutate această cumpă¬ 
tare şi au păzit cu atîta chin şi foame măsura impusă, că fără voia lor 
oarecum, cu gemete şi tristeţe, acceptau acest regim de hrană. 

XXII 

Totuşi în general aceasta este măsura cumpătării, ca fiecare, după 
cum îi permit puterile, corpul şi vîrsta, să mănînce cit îi cere menţine¬ 
rea corpului, iar nu dorinţa de saţiu. Şi-ntr-un fel şi-n altul va avea 
mari necazuri cel ce, nerespectînd cerinţele unui regim uniform, aci 
îşi restrînge stomacul prin post şi nemîncare, aci şi-l umflă prin mul¬ 
ţimea de hrană. 2. După cum mintea istovită din lipsă de hrană îşi 
pierde puterea rugăciunilor, sau este silită să dormiteze cînd corpul este 
prea slăbit, la fel, dacă este apăsată de prea multă mîncare nu va putea 
să înalţe către Dumnezeu rugăciuni curate şi umile. Dar nici corpul nu 
va putea fi păstrat mereu neprihănit, de vreme ce chiar în acele zile în 
care este ţinut într-o înfrînare mai aspră însăşi hrana de mai înainte 
îi aprinde focul dorinţei. 


XXIII 

Deîndată ce din prea multă hrană ne-a apărut vreo prisosinţă în 
mădulare, trebuie s-o eliminăm prin însăşi legea naturii, care nu în¬ 
găduie să existe în corp vreo unsoare de prisos, fiindcă este vătămă¬ 
toare şi potrivnică organismului. De aceea trupul nostru trebuie men¬ 
ţinut într-o cumpătare totdeauna raţională şi uniformă, încît, dacă din- 
tr-o necesitate naturală trăim în corp şi nu ne putem lipsi de el, cel 
puţin mai rar şi nu mai mult de trei ori pe an să cădem în tina bîntu- 
ielii. Totuşi acest lucru să se petreacă într-un somn liniştit, fără vreo 
dorinţă aprinsă, neprovocat de vreun chip amăgitor care apare în vis 
ca aţîţare a poftelor ascunse. 2. Aceasta este măsura, uniformă şi egală, 
a înfrînării noastre, încuviinţată de judecata Sfinţilor părinţi, ca hrana 

zilnică să ne fie pîinea, şi să păstrăm la fel, în aceeaşi stare şi corpul 
şi sufletul, neîngăduind ca mintea să slăbească din cauza înfrînării prin 
ajunări, sau să se îngreuieze prin îmbuibare. Hrana să fie atît de sim¬ 
plă, încît după slujba de seară să nu simţim şi nici să ne amintim că 
am mîncat. 


XXIV 

Aceasta se face cu atîta osteneală, încît cei ce nu cunosc desă-* 
vîrşirea dreptei judecăţi socotesc că e mai bine să prelungească aju- 
narea şi pentru ziua următoare, numai să mănînce de sătul cînd ajung 
la masă. Ştiţi că aşa a făcut nu de mult concetăţeanul vostru Venia- 
min. Acesta, primind zilnic doi pesmeţi, a preferat să nu respecte me¬ 
reu regula înfrînării, ci să ajuneze cîte două zile consecutiv, numai 
să-şi umple stomacul cu o dublă porţie la masă, adică mîncînd o dată 
patru pesmeţi să simtă bucuria de a fi sătul şi să compenseze în felul 
acesta, prin umplerea stomacului, ajunarea de două zile. 2. Supunîn- 
du-se el cu îndărătnicie şi stăruinţă mai de grabă regulilor minţii sale 
decît tradiţiei celor bătrîni, fără îndoială că vă amintiţi cum şi-a înde¬ 
plinit cele propuse : părăsind pustiul, s-a rostogolit iarăşi în filosofia 
acestei lumi şi în deşertăciunea veacului, pentru ca întîmplarea sa să 
adeverească sfaturile bătrînilor, iar exemplul şi căderea lui să-i înveţe 
pe toţi că nimeni nu poate nici să se urce pe cea mai înaltă treaptă a 
desăvîrşirii încrezîndu-se în ideile şi părerile sale şi nici măcar să se 
ferească de ispitele primejdioase ale diavolului. 

XXV, 

Ghermanus: Cum aşadar va putea fi păzită de noi fără întrerupere 
această măsură? Căci uneori în ceasul al nouălea, în timpul ajunării, 
venind fraţi şi trebuind a le da şi lor să mănînce, sîntem nevoiţi să 
adăugăm ceva la măsura obişnuită, sau să călcăm regula, care ne este 
poruncită s-o arătăm tuturora ? 


XXVI 

Moise : Cu aceeaşi grijă şi-n acelaşi fel trebuie să îndeplinim am¬ 
bele cerinţe. Căci pentru înfrînare şi curăţie trebuie să respectăm cu 
toată rigoarea măsura în mîncar_e, iar pe de altă parte, cînd vin fraţii, 
trebuie să le arătăm dragoste, omenie şi bunăvoinţă, fiindcă este absurd 
ca oferind masa unui frate, ba mai mult, lui Hristos, să nu mănînci îm¬ 
preună cu El sau să te faci străin de masa Lui. 2. Astfel nu vom călca 
nici una din cele două îndatoriri dacă vom păstra obiceiul ca, în cea- 

sul al nouălea, din doi pesmeţi care ni se dau de drept, conform regulii 
canonice, să mîncăm unul, iar pe celălalt să-l păstrăm pentru ceasurile 
de seară şi să-l mîncăm cu fraţii, dacă vine vreunul, fără să adăugăm 
astfel ceva peste măsura obişnuită. In felul acesta nu ne va întrista de 
loc venirea unui frate, care trebuie să ne fie prilej de bucurie . Fiindcă 
vom arăta omenie fără să slăbim ceva din asprimea înfrînării. Iar dacă 
nu va veni nici unul, ne vom lace în libertate datoria, cum cere măsura 
canonică. 3. Stomacul nu se va încărca seara numai cu un pesmet, 
fiindcă unul din ei l-am luat în ceasul al nouălea. Mai degrabă se va 
întîmpla aceasta celor ce, vrînd să păstreze o înfrînare mai severă, îşi 
amînă pentru seară toată întremarea. Căci hrana luată de curînd îm¬ 
piedică gîndirea limpede în timpul rugăciunilor de seară şi de noapte. 
De aceea este mai folositor şi mai potrivit să se ia masa în ceasul a.1 
nouălea, după care monahul nu numai că se simte uşor şi liber în timpul 
veghei de noapte, dar avînd digestia făcută poate participa activ şi 3a 
slujbele de seară. 4. Astfel de hrană sufletească ne-a servit prea cu¬ 
viosul Moise, cu un dublu aspect al învăţăturii lui arătîndu-ne adică 
nu numai harul dreptei judecăţi şi puterea cuvîntului prin erudita sa, 
dar şi sensul renunţărilor, scopul lor apropiat şi îndepărtat. în cursul 
discuţiei el ne-a făcut să vedem limpede ceea ce înainte căutam oare¬ 
cum cu ochii închişi, dar cu flacăra duhului şi cu dragoste de Dumne¬ 
zeu, să simţim cît ne îndepărtasem în acest timp de curăţia inimii şi de 
linia cea dreaptă, să înţelegem, în sfîrşit, că învăţătura tuturor artelor 
acestui veac nu poate fi în nici un chip atinsă fără fixarea unui scop 
precis, a cărui realizare trebuie avută în vedere şi urmărită neîntrerupt. 


III 

CONVORBIREA CU PĂRINTELE PAFNUTIE 
Despre cele trei renunţări 


I. Despre felul de -viaţă al părinte¬ 
lui Pafnutie. 

II. Cuvîntarea lui şi răspunsul nostru. 

III. Teza părintelui Pafnutie despre 
cele trei feluri ale chemărilor şi 
despre cele trei renunţări. 

IV. Expunerea celor trei chemări. 

V. Cea mai înaltă chemare nu este 
de folos celui laş, iar cea mai pu¬ 
ţin însemnată nu este vătămă¬ 
toare celui veghetor. 

VI. Expunere despre cele trei re¬ 
nunţări. 


VII. Cum trebuie îndeplinită în mod 
desăvîrşit fiecare renunţare. 

VIII. Despre adevăratele însuşiri în 
care constă frumuseţea sau urîţe¬ 
nia sufletului. 

IX. Despre cele trei feluri de bogăţii. 

X. Numai prima treaptă a renunţări¬ 
lor n-aduce desăvîrşire. 

XI. întrebare despre libertatea de ale¬ 
gere a omului şi despre harul lui 
Dumnezeu. 

XII. Răspuns despre folosirea harului 
dumnezeiesc în cadrul libertăţii 
de alegere. 

XIII. Drumul vieţii noastre este de la 
Dumnezeu. 

XIV. Ştiinţa legii se dobîndeşte prin 
conducerea şi lumina lui Dum¬ 
nezeu. 

XV. înţelegerea, prin care putem re¬ 
cunoaşte poruncile lui Dumnezeu 
şi lucrarea bunei voinţe, sînt da¬ 
ruri de la Domnul. 

XVI. însăşi credinţa este dată de Dum¬ 
nezeu. 

XVII. Măsura şi răbdarea ispitelor vin 
de la Dumnezeu. 

XVIII. Teama permanentă de Dumnezeu 
ne este insuflată de Domnul. 

XIX. începutul şi sfîrşitul bunei voinţe 
sînt de la Dumnezeu. 

XX. Nimic în această lume nu se face 
fără Dumnezeu. 

XXI. Obiecţie despre puterea libertăţii 
de alegere. 

XXII. Răspuns că libertatea noastră de 
alegere are întotdeauna nevoie de 
ajutorul Domnului. 


I 

In acel rînd al sfinţilor, care erau ca nişte stele foarte luminoase 
în noaptea acestei lumi, am văzut pe cuviosul Pafnutie, deosebit cu 
putere între ei prin marea strălucire a ştiinţei sale. Căci acesta era 
preotul comunităţii noastre din pustiul Sciţiului, în care a trăit pînă la 
sfîrşitul vieţii. Deşi locuia de tînăr într-o chilie la o depărtare de cinci 
mile de biserică, nu s-a mutat niciodată în alta mai aproape şi nici în 
anii bătrîneţii nu l-a supărat lungimea drumului, cînd venea sîmbăta 
şi duminica la biserică. Iar după slujbă nu se întorcea cu mîinile goale, 
ci aducea pe umeri un vas cu apă de folos pentru toată săptămîna, ne¬ 
primind nici cînd avea nouăzeci de ani să-i facă acest serviciu unul 
dintre cei mai tineri. 2. Din fragedă vîrstă s-a sîrguit cu atîta dragoste 
în şcolile călugăreşti, încît după puţin timp, de învăţătură în ele şi-a 
îmbogăţit deopotrivă deprinderea ascultării şi ştiinţa tuturor virtuţi¬ 
lor. Biciuindu-şi toate pornirile prin exerciţiul umilinţei şi al supunerii, 
şi-a nimicit pe calea aceasta toate slăbiciunile şi şi-a întărit toate vir- 
tuţiile cerute de canoanele mînăstirilor şi de învăţăturile vechilor pă¬ 
rinţi. Aprins de dorinţa de a se înălţa cît mai sus, s-a grăbit să pătrundă 
în toate tainele pustiului, pentru ca să se unească mai uşor cu Domnul, 
de care dorea să se simtă nedespărţit între cetele de fraţi, fără să-l mai 
tragă înapoi vreodată schimbările sorţii omeneşti. 3. Intrecînd prin atîta 
zel chiar virtuţile anahoreţilor, prin dragoste şi stăruinţă era mai pre¬ 
sus de toţi şi în cunoaşterea ştiinţei dumnezeieşti. Pătrundea în locurile 
mai întinse şi neumblate ale deşertului, stînd atît de mult ascuns uneori 
departe de ceilalţi anahoreţi, încît cu greu şi arareori era găsit, de 
credeai că se bucură şi se desfătează de zilnica trăire laolaltă cu în¬ 
gerii. Datorită acestor virtuţi ale lui, ceilalţi l-au poreclit cu numele de 
Bubalus (bivol de deşert). 

II 

Dorind să fim formaţi sub conducerea lui şi minaţi de astfel de 
gînduri, într-o zi am plecat şi spre seară am ajuns la chilia lui. După 
cîteva clipe de tăcere, a început să ne laude pentru hotarîrea noastră, 
care ne făcuse să părăsim patria şi, din dragoste de Dumnezeu, să stră¬ 
batem atîtea ţinuturi, răbdînd lipsurile unui pustiu atît de întins, nu¬ 
mai din dorinţa de a trăi la fel cu aceia care erau născuţi şi crescuţi 
în aceleaşi lipsuri şi greutăţi. 2. Noi i-am răspuns că am venit la învă¬ 
ţătura şi conducerea lui nu ca să ne încărcăm de duhul laudei şi al 
îngîmfării, care şi în chiliile noastre ne gîdilă uneori sub uneltirea dia¬ 
volului, ci ca, ascultîndu-i cuvintele înflăcărate, să ne putem împărtăşi 
şi noi într-o măsură oarecare din desăvîrşirea şi minunata aşezare su¬ 
fletească a unui bărbat atît de mare, însuşiri de care ne-am dat sea¬ 
ma că le are cu prisosinţă. De aceea l-am rugat ca mai degrabă să ne 
înveţe deprinderea umilinţei şi a supunerii, decît pe aceea a trufiei şi 
laudei de sine. 

III 

Atunci fericitul Pafnutie a vorbit astfel : Sînt trei feluri de vo¬ 
caţie şi trei de renunţări, tot atît de necesare monahului, oricare ar fi 
ordinea lor. Trebuie să cercetăm cu atenţie mai întîi de ce, precum am 
spus, sînt trei feluri de chemare, pentru ca, după ce am aflat că am 
ajuns pe cea mai înaltă treaptă în dragostea faţă de Dumnezeu, să ne 
potrivim viaţa după înălţimea acestei trepte. Căci nu ne va fi de nici 
un folos să începem frumos, dacă sfîrşitul nu va fi asemenea începutu¬ 
lui. 2. Iar dacă ştim că am fost scoşi din trăirea acestui veac de pe cea 
mai de jos treaptă, cu cît ni se pare că am ajuns la religie plecînd de la 
un început mai puţin lăudabil, cu atît mai vîrtos să ne îngrijim, cu ar¬ 
doare sufletească, să ajungem la un sfîrşit bun. Se cuvine, în al doilea 
rînd, să cunoaştem, din toate punctele de vedere, şi cele trei feluri de 
renunţări, fiindcă în nici un caz nu putem atinge desăvîrşirea, dacă fie 
nu ştim ce este aceasta, fie chiar ştiind, nu tindem s-o îndeplinim 
în fapt. 


IV 

Chemările sînt de trei feluri, fiecare cu trăsăturile ei : prima vine 
de la Dumnezeu, a doua este mijlocită de om şi a treia are ca izvor 
trebuinţa. Este de la Dumnezeu ori de cîte ori un gînd trimis în inima 
noastră, uneori chiar cînd dormim, ne aprinde dorinţa vieţii veşnice şi 
a mîntuirii, îndemnîndu-ne printr-un imbold puternic să-L urmăm pe 

Dumnezeu şi să ne dedicăm învăţăturilor Lui. Precum citim în Sfînta 
Scriptură, aşa a fost chemat, prin vocea dumnezeiască. Avraam să-şi 
părăsească locul de baştină şi casa părintească, renunţînd la legătu¬ 
rile sufleteşti faţă de toţi ai săi. I-a zis Domnul : « Ieşi din pământul tău 
şi din neamu] tău, şi din casa tatălui tău». 2. Aşa ştim că a fost chemat 
şi fericitul Antonie, care datorează chemării dumnezeieşti convertirea 
sa. Intrînd în biserică, el a auzit în Evanghelie pe Domnul vorbind ast¬ 
fel : «Cine nu urăşte pe tatăl său şi pe mama sa şi pe fiii săi şi soţie şi 
ţarinele şi chiar sufletul său, nu poate să fie ucenicul Meu». Şi: «.Dacă 
vrei să fii desăvirşit, mergi, vinde tot ce ai şi dă săracilor, căci vei avea 
comoară în cer, iar apoi vino şi urmează-Mă». Această poruncă a pri¬ 
mit-o cu cea mai mare zguduire a inimii, ca şi cum i-ar fi fost adresată 
numai lui; şi renunţînd la toate l-a urmat pe Hristos, nechemat de nici 
un îndemn şi de nici o învăţătură omenească. 3. Al doilea fel de che¬ 
mare este cea care se produce în om, cum am spus, cînd fie exemplele 
unor sfinţi, fie sfaturile lor ne aprind în suflet dorinţa mântuirii. Dar şi 
în cazul acesta sîntem chemaţi tot prin harul lui Dumnezeu, chiar dacă 
ne-am dedicat acestor osteneli şi acestei mărturisiri aţîţate de sfaturile 
şi de virtuţile bărbatului mai înainte amintit. Citim în Scripturile sfinte 
că astfel au fost eliberaţi prin Moise fiii lui Israel din sclavia Egiptului. 
4. Iar al treilea fel de chemare este cel care coboară din trebuinţă, cînd 
legaţi de bogăţiile şi de plăcerile acestei lumi şi supuşi unor încercări 
neaşteptate, care ameninţă cu primejdia morţii, cu pierderea sau confis¬ 
carea averii, ori cu moartea celor dragi, sîntem siliţi să ne gîndim la 
Dumnezeu, pe care L-am dispreţuit cînd nu ne lipsea nimic. 5. Găsim 
necesitatea acestei chemări şi in Scriptură toarte adesea, crud citim că 
fiii lui Israel, din pricina păcatelor, au fost daţi de către Dumnezeu duş¬ 
manilor, şi că stăpînirea şi cruzimea îngrozitoare a acestora i-a făcut 
să se întoarcă la Domnul şi să se roage : « Le-a trimis Domnul — se 
spune — ca mîntuitor pe Aoth fiul Gerei, fiul lui Ieminus, care se 
folosea de amîndouă mîinile ca de mina dreaptă». Şi iarăşi spune : «Au 
strigat către Dumnezeu, care le-a trimis salvator pe Othoniel, fiul lui 
Cenez, frate mai mic ai lui Caleb şi i-a eliberat». 6. Şi în psalmi se vor¬ 
beşte de astfel de lucruri: «Cînd îi ucidea, atunci ei ÎI căutau şi se în¬ 
torceau la El şi în zori veneau la Dumnezeu. Şi şi-au amintit că Dum¬ 
nezeu este ajutorul lor. Şi Dumnezeu Cel Prea înalt este mîntuitorul 
lor». Şi iarăşi : «Şi au strigat la Domnul pe cînd erau obidiţi şi i-a slo¬ 
bozit din legăturile lor». 

V 

Deşi dintre aceste chemări primele două par sprijinite pe obîrşii 
mai bune, totuşi şi pe a treia treaptă, care pare cea mai de jos şi mai 
neînsemnată, au existat bărbaţi desăvîrşiţi şi plini de suflet, asemănă¬ 
tori acelora care, ajungînd din starea cea mai bună la slujirea lui 
Dumnezeu, şi-au petrecut şi restul vieţii cu o frămîntare duhovnicească 
vrednică de laudă. Dar şi din acea treaptă înaltă, foarte mulţi devenind 
călduţi au adesea un sfîrşit vrednic de dojană. Şi după cum acelora nu 
le-a fost păgubitor faptul că s-au convertit nu din propria lor judecată, 
ci împinşi de necesitate, ca unii cărora bunătatea lui Dumnezeu le-a 
adus însăşi ocazia de a se căi, tot aşa şi acestora nu le-a fost nimic 
de folos că au avut începuturile conversiunii pe o treaptă mai înaltă, 
dacă nu s-au străduit să-şi termine restul vieţii la fel cu începutul. 2. 
Nici pentru părintele Moise, care a locuit în partea acestui deşert nu¬ 
mită Calamus, n-a constituit o lipsă a meritelor de fericire desăvîrşită 
faptul că a venit la mînăstire împins de teama morţii, care-1 ameninţa 
din cauza unei acuzaţii de omucidere. Acesta a schimbat în aşa fel ca¬ 
racterul necesităţii, incit printr-o hotărîtă putere sufletească a trans¬ 
format-o în voinţă, ajungînd pe culmile cele mai înalte ale desăvîrşirii. 
După cum dimpotrivă, multora, al căror nume nu trebuie să-l amin¬ 
tesc, nu le-a fost de nici un folos că au intrat în slujba Domnului por¬ 
nind de la o situaţie mai bună, dacă după aceha, inima fiindu-le cople¬ 
şită de trîndăvie şi răceală, au căzut în prăpastia adâncă a morţii. 3. 
Acest lucru îl vedem exprimat limpede şi în chemarea Apostolilor. La 
ce a folosit lui Iuda faptul că de bună voie a prirpit treapta cea înaltă 
a apostolatului alături de Petru şi de ceilalţi Apostoli, dacă, irosind 
începuturile strălucite ale chemării în scopul murdar al lăcomiei şi al 
iubirii de arginţi, a ajuns la trădarea Domnului, ca un ucigaş fără 
inimă ? 4. Sau ce a fost vătămător pentru Pavel că, orbit şi fără voia 
lui, pe cit se vede, a fost atras pe calea mântuirii, el care după aceea, 
urmînd cu toată arşiţa inimii pe Domnul, transformînd necesitatea de 
început într-o slujire de bună voie, prin atîtea virtuţi şi-a încheiat cu 
un sfîrşit fără asemănare o viaţă plină de glorie ? Totul depinde de 
sfîrşit, aşadar, căci cel ce s-a dedicat Domnului pornind de la condiţii 
optime poate ajunge jos prin nepăsare, iar cel silit de necesitate să do- 
bîndeasca numele de monah, poate deveni desăvîrşit prin teama şi dra- 
> gostea de Dumnezeu. 

VI 

Acum trebuie sa vorbim despre cele trei renunţări, aşa cum sînt 
arătate de tradiţia părinţilor şi de autoritatea Sfintelor Scripturi, pe 
care fiecare dintre noi se cade să le îndeplinească cu tot zelul. Prima 
este cea prin care dispreţuim cu totul orice bogăţie şi măriri ale lu¬ 
mii, a doua prin care respingem obiceiurile, viciile şi atracţiile vechi 
ale sufletului şi ale trupului, iar a treia, cea prin care, întorcîndu-ne 
mintea de la toate cele prezente şi vizibile, contemplăm numai pe cele 
viitoare şi le dorim pe cele care nu se văd. 2. Citim că Domnul a po¬ 
runcit lui Avraam să le săvîrşească pe acestea trei spunîndu-i: « Ieşi 
din ţara ta şi din neamul tău şi din casa tatălui tău». întîi a zis «din 
ţara ta», adică din darurile acestei lumi şi din avuţiile pămînteşti ; al 
doilea «din neamul tău», adică din felul de viaţă, din deprinderile şi 
viciile de mai înainte, pe care le avem din naştere ca pe nişte neamuri 
şi rude ; al treilea «din casa tatălui tău», adică din tot ce ne aminteşte 
de această lume şi se vede sub ochii noştri. 3. Despre cei doi taţi, adică 
despre cel care trebuie părăsit şi despre cel care trebuie dorit, iată ce 
spune Dumnezeu prin gura lui David : « Ascultă, fiică, şi vezi, şi-ţi 
pleacă urechea ta: şi uită de poporul tău şi de casa tatălui tău». Cel ce 
spune : «Ascultă, fiică» este tată, fără îndoială, dar mărturiseşte că tot 
tată este şi cel a cărui casă şi al cărui popor trebuie să le părăsească 
fiica. Aşa este cînd, murind cu Hristos în privinţa elementelor acestei 
lumi, contemplăm, cum spune şi apostolul, «nu cele ce se văd, ci cele 
ce nu se văd ; căci cele ce se văd sint vremelnice, iar cele ce nu se 
văd sînt veşnice». Ieşind cu inima din această casă vremelnică şi care 
se vede, ne îndreptăm ochii şi mintea către aceea în care vom rămîne 
pentru totdeauna. 4. Vom îndeplini aceasta cînd vom începe să luptăm 
pentru Domnul mergînd în trup, dar nu după trup, mărturisind prin fapte 
de virtute acea înţelepciune a fericitului apostol: Locuinţa noastră este 
în cer. Acestor trei feluri de renunţări li se potrivesc propriu-zis cele 
trei cărţi ale lui Solomon şi anume : despre prima renunţare vorbesc 
Pildele, prin care sînt combătute dorinţele trupeşti şi viciile pămînteşti, 
despre a doua renunţare Ecclesiastul, în care sînt numite deşertăciune 
toate cele ce se petrec sub soare, şi despre a treia Cîntarea Cîntărilor, 
în care mintea, trecînd dincolo de toate cele văzute, se uneşte cu cu- 
vîntul lui Dumnezeu prin contemplarea celor cereşti. 

VII 

De aceea nu ne va fi de mare folos că ne-am însuşit prima renun¬ 
ţare cu cel mai mare devotament al credinţei, dacă n-am îndeplinit-o 

pe cea de a doua cu aceeaşi rîvnă şi cu aceeaşi ardoare. Tot astfel, după 
ce vom fi adoptat-o pe aceasta, vom putea ajunge şi la a treia. Numai 
aşa ieşind din casa părintelui nostru de mai înainte, de care ne amin¬ 
tim că ne-a fost tată de la începutul naşterii noastre, potrivit omului 
vechi, cînd «eram din natură fiii mîniei ca şi ceilalţi», ne putem îndrepta 
privirile minţii către cele cereşti. 2. Despre acest tată se vorbeşte că¬ 
tre Ierusalim, care dispreţuise pe adevăratul tată : «Tatăl tău este amo- 
reu şi mama ta hetită». Şi în Evanghelie de asemenea se spune : «Voi 
sînteţi din tatăl vostru diavolul şi voiţi să împliniţi dorinţele tatălui 
vostru». Cînd îl vom fi părăsit pe acesta, trecînd de la cele văzute la 
cele nevăzute, vom putea spune cu apostolul : «Ştim că, dacă se sfă- 
rîmă casa aceasta de locuinţă pămîntească, vom avea locuinţa de la 
Dumnezeu ; casă veşnică în cer, nefăcută de mină omenească», precum 
s-a amintit şi mai înainte : « Locuinţa noastră e în cer, de unde aşteptăm 
şi pe Mlntuitorul nostru Domnul Iisus, care va reforma corpul umilin¬ 
ţei noastre conform corpului luminei Sale», şi precum spune şi ferici¬ 
tul David : «Ca eu sînt locuitor pe pămînt şi străin, ca toţi părinţii mei». 
Potrivit cu glasul Domnului, ne vom face la fel cu aceia despre care 
astfel vorbea în Evanghelie Domnul către Tatăl Său : «Ei nu sînt din 
această lume, precum nici Eu nu sînt din această lume» şi către apos¬ 
toli : «Dacă aţi fi din această lume, ea ar iubi ce este al ei ; dar fiindcă 
nu sînteţi din această lume, ci Eu v-am ales din această lume, de aceea 
vă urăşte lumea». 3. Aşadar vom merita să obţinem adevărata desăvîr- 
şire a celei de a treia renunţări atunci cînd mintea noastră, neîntune¬ 
cată de nici o grăsime a trupului, ci curăţită prin şlefuiri foarte pri¬ 
cepute, prin neîncetată meditaţie asupra celor divine şi prin cuget du¬ 
hovnicesc, trecînd peste toate cele pămînteşti va ajunge la cele nevă¬ 
zute. Atunci nu se va mai simţi înconjurată de trupul cel şubred ci de 
cele înalte şi netrupeşti. Atunci va avea asemenea însuşiri, încît nu 
numai că nu va mai primi nici un glas venit prin auzul trupesc şi nu 
va mai fi ocupată de chipuri care vin prin ochi, dar nici măcar lucru¬ 
rile mari sau foarte mari nu le va vedea cu ochii trupeşti. 4. Virtutea 
şi încrederea în această lucrare nu o va căpăta decît acela care, prin 
propria lui experienţă, va primi cele pe care le-am spus. Fără îndoială 
că acestuia în aşa măsură i-a îndepărtat Domnul ochii inimii de la toate 
cele prezente, încît nu le va socoti ca şi cum vor trece, ci ca şi cum 
au trecut şi le va vedea destrămate în nimic, ca un fum care dispare 
şi, umblînd ca Enoh cu Dumnezeu, trecut dincolo de viaţa şi obice¬ 
iurile omeneşti, nu va mai fi găsit în trăirea veacului prezent. Ceea ce 
s-a petrecut cu el chiar în corp aminteşte Facerea astfel: «Şi a mers 
Enoh cu Dumnezeu şi nu s-a mai aflat, fiindcă l-a ridicat Dumnezeu». 

Zice şi apostolul: «Prin credinţă Enoh a fost luat ca să nu vadă moar¬ 
tea». Despre această moarte zice Domnul în Evanghelie : « Cine tră¬ 
ieşte şi crede în Mine nu va muri în veci». 5. De aceea, dacă dorim să 
ajungem la adevărata desăvîrşire, trebuie să ne grăbim ca, aşa cum 
am dispreţuit în trup părinţii, patria, bogăţiile şi plăcerile lumii, aşa 
să le părăsim pe toate şi în suflet, să nu ne mai întoarcem cu dorin¬ 
ţele la ceea ce am lăsat, precum aceia care, scoşi de Moise din robie, 
chiar dacă nu se mai întorceau trupeşte în Egipt, totuşi se spune că 
sufleteşte s-au întors, părăsind, de bună seamă, pe Dumnezeu care-i 
scosese cu marea Sa putere şi venerînd chipurile idolilor pe care-i dis- 
preţuiseră în Egipt, precum aminteşte Scriptura : «Şi s-au întors cu ini¬ 
mile lor în Egipt, zicînd către Aaron : Fă-ne zei, care să ne conducă». 
Puteau fi condamnaţi la fel cu cei care zăbovind în deşert, după hrana 
cu mana cerească au dorit mîncărurile stricate şi de folos murdar ale 
viciilor. Putem părea că murmurăm şi noi asemenea lor : «Bine ne era 
■în Egipt, unde şedeam lîngă oalele cu carne şi mîncam ceapă şi usturoi 
şi castraveţi şi pepeni». 6. Acest fapt deşi s-a întîmplat înainte la acel 
popor, totuşi vedem că se împlineşte şi acum în fiecare zi în rîndurile 
şi în tagma noastră. Căci toţi, după renunţarea la această lume, se 
întorc la vechile preocupări şi la dorinţele de altădată, spunînd lîn fap¬ 
tele şi gîndurile Iar aceleaşi cuvinte ca şi aceia : «Bine îmi era în 
Egipt». Mă tem că mulţimea acestora este atît de mare, cît era a ace¬ 
lora despre care citim că murmurau sub Moise. Căci deşi se numărau 
la şase sute trei mii de oameni înarmaţi la ieşirea din Egipt, din aceştia 
numai doi au intrat în pămîntul făgăduinţei. 7. De aceea trebuie să ne 
grăbim să luăm exemple de virtute de la cei puţini şi rari, fiindcă, după 
acel caz pe care l-am citat, şi în Evanghelie se spune : mulţi sînt che¬ 
maţi, dar puţini sînt aleşi. Aşadar, deloc nu ne va folosi renunţarea 
trupească şi, într-un fel, plecarea din Egipt, schimbînd numai locul, 
dacă n-am fost în stare să obţinem şi în suflet renunţarea, care este 
mai sublimă şi mai folositoare. Despre acea renunţare la cele trupeşti, 
despre care am vorbit, apostolul a spus aşa : «Dacă voi fi împărţit toate 
avuţiie mele pentru hrana săracilor, şi dacă voi fi dat corpul meu să 
fie ars, dar nu voi fi avut dragoste, la nimic nu-mi foloseşte. 8. Feri¬ 
citul apostol n-ar fi spus niciodată aceasta, dacă n-ar fi prevăzut că 
se va întîmpla ca unii, chiar dacă-şi risipesc toate avuţiile pentru a 
hrăni pe săraci, să nu poată ajunge la desăvîrşirea evanghelică şi la 
vîrful foarte înalt al dragostei, pentru că, fiind sub imperiul trufiei şi 
al nestăpînirii, reţin în inimile lor viciile şi nesăbuinţa năravurilor de 
altă.dată şi, neîngrijindu-se să se spele de ele, n-ajung la dragostea de 
Dumnezeu, care niciodată nu piere. 9. Cei ce s-au străduit mai puţin pe 

această a doua treaptă de renunţare cu atît mai puţin n-o vor dobîndi 
pe a treia, care este, fără îndoială, cea mai înaltă. Totuşi, gîndiţi-vă 
bine că n-a zis pur şi simplu : «Dacă voi împărţi avuţiile mele». S-ar 
părea că a vorbit poate despre acela care, neîndeplinind în întregime 
porunca evanghelică, şi-ar fi oprit ceva din avere, cum fac unii dintre 
cei călduţi, dar el a zis : «Daca voi împărţi toate avuţiile mele pentru 
hrana săracilor», adică dacă voi renunţa cu desăvîrşire la bogăţiile 
pămînteşti. 10. Şi a adăugat la aceasta o renunţare şi mai mare : 
«Şi dacă voi fi predat corpul meu să fie ars, dar nu voi fi avut dra¬ 
goste, nimic nu sînt», ca şi cum ar fi zis cu alte cuvinte ; Dacă vrei să 
fii desăvîrşit, mergi, vinde tot ce ai şi dă săracilor şi vei avea comoară 
în cer, adică renunţînd astfel, încît să nu păstrez din ele nimic pentru 
mine. Chiar dacă îi voi adăuga acestei împărţiri martiriul prin arderea 
corpului meu pentru Hristos, dar dacă totuşi, sînt fără răbdare, sau 
supărăcios, pizmaş sau mândru, sau mă înfurii de injuriile altora, sau 
caut la ale mele, sau gîndesc cele rele, sau nu rabd cu supunere şi de 
bună voie toate cîte mi se pot întîmpla, 11. la nimic nu-mi va folosi 
renunţarea şi arderea omului din afară, dacă înlăuntru voi li frământat 
de viciile de odinioară. Aceasta pentru că, dispreţuind prin lucrarea 
acestei prime convertiri numai substanţa lumii, care nu e în sine nici 
bună, nici rea, ci este de mijloc, poate că nu m-am îngrijit nici să alung 
şi avuţiile vătămătoare din inimă şi nici să dobîndesc dragostea Dom¬ 
nului, care «este răbdătoare, binevoitoare», care «nu rîvneşte, nu se 
îngîmfă, nu se supără, nu lucrează cu nebăgare de seamă, nu caută 
ce nu e al său, nu cugetă cele rele», care «toate le suferă, toate le 
rabdă», în sfîrşit care dragoste nu lasă pe cel ce o are să cadă sub 
călcîiul păcatului. 


VIII. 

Trebuie să ne' grăbim, aşadar, cu toată străduinţa ca şi omul nostru 
interior să alunge şi să împrăştie tot avutul viciilor sale, pe care le-a 
strîns în viaţa de mai înainte. Acest avut este al nostru propriu, legat 
strîns de corp şi de suflet. Aşezat pînă acum în corp, dacă nu va fi 
scos şi aruncat, acest avut nu va înceta să ne însoţească şi după moar¬ 
te. După cum virtuţile şi însăşi dragostea, care le este izvor, dobîndite 
în acest veac şi după sfîrşitul acestei vieţi îl fac pe posesorul lor fru¬ 
mos şi strălucitor, tot Ia fel viciile îl transmit acelei vieţi veşnice in¬ 
fectat şi pătat oarecum de culori negre. 2. Frumuseţea şi urîţenia su¬ 
fletului iau naştere din calitatea virtuţilor şi a viciilor, din care le este 
extrasă culoarea, care este sau strălucitoare, cum nimerit este să auzim 

din gura profetului : «Şi va dori regele frumuseţea ta», sau neagră, 
urîtă şi respingătoare, aşa cum ea însăşi îşi mărturiseşte joşnicia pu¬ 
treziciunii sale şi zice : «Am putrezit şi s-au infectat rănile mele de pe 
faţa nebuniei mele». însuşi Domnul spune către ea : «De ce nu s-a în¬ 
chis rana fiicei poporului Meu ?». 3. Acestea sînt bogăţiile noastre pro¬ 
prii, care sălăşluiesc întotdeauna în suflet şi pe care nici un rege şi 
nici un duşman nu ni le-ar putea da sau lua. Acestea sînt bogăţiile 
noastre proprii, pe care nici moartea nu va fi în stare să le despartă de 
suflet; prin renunţare la ele putem ajunge la desăvîrşire, iar prin ne- 
dezlipirea de ele la pedeapsa cu moartea veşnică. 

IX. 

Precum se arată în Sfînta Scriptură, bogăţiile sînt de trei feluri: 
bune, rele şi mijlocii. Rele sînt cele despre care se spune : «Cei bo¬ 
gaţi au fost lipsiţi şi înfometaţi» şi «Vai de voi, bogaţilor, fiindcă v-aţi 
primit mîngîierea voastră». Cea mai mare desăvîrşire este faptul de 
a te fi" lepădat de aceste bogăţii. Spre deosebire de aceştia, săraci sînt 
cei pe care vocea Domnului îi laudă în Evanghelie : «Fericiţi cei săraci 
cu duhul, că a lor este împărăţia cerurilor» şi în psalm : « Acest sărac 
a strigat şi l-a auzit Domnul», şi de asemenea: « Săracul şi lipsitul vor 
lăuda numele Tău». 2. Sînt bune cele pe "care este un mare merit şi o 
mare virtute să le fi cîştigat, cele care aduc laudă bărbatului drept, 
posesor al lor, precum spune David : « Neamul celor drepţi va fi bine- 
cuvîntat. Glorie şi bogăţie în casa lui, şi dreptatea lui rămîne în vecii 
vecilor», şi de asemenea : «Mîntuirea sufletului este adevărata bogăţie 
a omului». Despre această bogăţie se vorbeşte în Apocalipsă către acela 
care neavîndu-le este în chip ruşinos sărac şi gol. «Voi începe, — se 
spune — să te vărs din gura Mea. Fiindcă zici: sînt bogat şi nu-mi lip¬ 
seşte nimic, fără să ştii că eşti nenorocit şi vrednic de milă şi sărac şi 
orb ; te îndemn să cumperi de la Mine aurul cel încercat în foc, ca 
să fii bogat şi să te îmbraci cu veşminte albe, ca să nu se arate ruşinea 
goliciunii tale». 3. Sînt mijlocii bogăţiile care pot fi bune sau rele, tre- 
cînd şi într-o parte şi-n cealaltă, după gîndul sau felul celui ce le folo¬ 
seşte. Despre acestea spunea fericitul apostol: « Porunceşte bogaţilor 
acestei lumi să nu se înalţe cu gîndul, şi nici să nădăjduiască în bo¬ 
găţii nesigure, ci în Dumnezeu, care ne dă toate din belşug şi ne bucu¬ 
răm de ele. Să facă bine, să dea fără preget, să fie părtaşi la bine şi 
la rău cu alţii, să-şi adune comori cu bun temei pentru veşnicie, ca să 
dobîndească viaţa cea adevărată». Astfel de avuţii avea acel bogat din 

Evanghelie, care nu dădea din ele celor lipsiţi, şi la a cărui poartă stă¬ 
tea săracul Lazăr, dorind sa se sature măcar cu firimiturile acelui bo¬ 
gat, care a meritat chinurile iadului şi focul cel veşnic. 

X. 

Părăsind aceste bogăţii văzute ale lumii le lepădăm fiindcă nu sînt 
ale noastre, ci sînt străine de noi, oricît ne-am lăuda că sînt cîştigate 
prin munca noastră, sau că le avem prin moştenire de la părinţi. Căci, 
precum am spus, nimic nu este al nostru, în afară de ceea ce posedăm 
în sufletul şi în inima noastră, şi care nu ne poate fi luat de nimeni. 
Despre acele bogăţii văzute vorbeşte cu mustrare Hristos către cei ce 
avîndu-le nu vor să dea din ele şi celor ce n-au : «Dacă n-aţi tost cu 
credinţă în cele străine, cine vă va da ce este al vostru ?». Că aceste 
bogăţii sînt străine ne învaţă limpede nu numai experienţa zilnică, dar 
şi cuvîntul Domnului. 2. Iar despre bogăţiile nevăzute şi rele vorbeşte 
Petru către Domnul : «Iată, noi am părăsit toate şi te-am urmat: aşa¬ 
dar ce vom avea ?». Fără îndoială că ei nu-şi părăsiseră decît uneltele 
lor, proaste şi rupte. în aceste «toate» dacă nu s-ar fi cuprins şi renun¬ 
ţarea la vicii, ceea ce este un lucru mare şi suprem, părăsind numai 
lucruri fără preţ ei n-ar fi dobîndit pe Domnul, care le-a dăruit o glorie 
atît de mare a fericirii, încît ei au meritat să-L audă vorbind astfel : 
«La înviere, cînd Fiul omului va şedea pe scaunul măreţiei Sale, veţi 
şedea şi voi pe douăsprezece scaune, judecind pe cele douăsprezece 
triburi ale lui Israel», 3. Dar dacă aceştia, care-şi părăsesc cu desă- 
vîrşire avutul, din anumite pricini nu pot să ajungă la dragostea apos¬ 
tolică şi nici să se înalţe la cea de a treia treaptă a renunţării, cea mai 
înaltă, la care puţini ajung, ce vor trebui să judece despre ei înşişi 
aceia care, nefiind măcar pe prima treaptă, care e cea mai uşoară, ci 
păstrîndu-şi vechiul avut necurat împreună cu necredinţa de odinioară, 
socotesc că merită să fie lăudaţi numai pentru că au numele de mo¬ 
nahi ? 4. Aşadar prima renunţare este, cum am spus, cea la lucrurile 
străine de noi, şi de aceea ea singură nu este de ajuns pentru desăvîr- 
şire, dacă nu se ajunge la a doua, care constă în renunţarea la lucru¬ 
rile noastre adevărate. Dobîndind-o pe aceasta prin alungarea tuturor 
viciilor, ajungem şi la renunţarea a treia, cea mai înaltă, prin care res¬ 
pingem cu inima şi cu sufletul nu numai ceea ce se petrece în lume, 
sau ceea ce posedă omul în particular, ci chiar toate lucrurile socotite 
măreţe, deşi deşarte şi repede trecătoare, privind, cum spune aposto¬ 
lul «nu cele ce se văd, ci cele ce nu se văd ; căci cele ce se văd sînt 
vremelnice, iar cele ce nu se văd veşnice». Numai aşa sîntem vrednici 

să auzim acea poruncă supremă adresată lui Avraam : «Vino în pă- 
mintul pe c are ţi-1 voi arăta». 5. Prin aceasta se arată limpede că, dacă 
nu îndeplinim cu toată căldura sufletului cele trei renunţări arătate mai 
înainte, nu putem ajunge la a patra, care constă în renunţare desăvîr- 
şită, aducînd, ca răsplată şi premiu, intrarea în pămîntul făgăduinţei, 
în care nu cresc spinii şi buruienile viciilor. în acest pămînt se intră 
cu tot corpul şi cu inima curată, după alungarea din trup a tuturor pa¬ 
timilor, pe care nu virtutea sau sîrguinţa celui ce tinde spre el, ci în¬ 
suşi Domnul promite că-1 va arăta, cînd zice : « Vino în pămîntul pe 
care ţi-1 voi arăta». 6. Prin aceasta se dovedeşte limpede că înce¬ 
putul mîntuîrii noastre se face prin chemarea Domnului, care zice : 
«ieşi din ţara ta» şi se dăruieşte la fel, tot de către El, însuşirea desă- 
vîrşirii şi a purităţii. El spune : «Vino în pămîntul pe care ţi-1 voi arăta», 
adică nu pe acela pe care şi tu-1 poţi cunoaşte şi descoperi prin price¬ 
perea ta, ci pe cel pe care ţi-1 voi arăta Eu, nu numai fără să-l cunoşti, 
dar şi fără să-l cauţi. De aci se înţelege bine că, precum mergem pe 
calea, mîntuirii chemaţi de duhul Domnului, la fel ajungem la desăvâr¬ 
şirea supremei fericiri conduşi de înţelepciunea şi lumina Lui. 

XI. 

Ghermanus : Dar în ce constă libera alegere şi faptul că sîntem de 
laudă prin inteligenţa noastră, dacă Dumnezeu începe şi termină tot 
ceea ce trebuie pentru desăvîrşirea noastră ? 

XII. 

Palnutie: Aţi avea dreptate să vă puneţi această întrebare, dacă 
ar exista în orice lucrare şi ştiinţă numai începutul şi sfârşitul şi n-ar 
fi şi un mijloc despărţitor. Astfel, precum ştim că ocaziile de mîntuire 
le aduce Dumnezeu în felurite chipuri, la fel este în puterea noastră 
să slujim, cu mai multă sau mai puţină încordare, ocaziile aduse de 
Dumnezeu. Căci lui Dumnezeu îi apăr ţine chemarea) şi propunerea : 
«Ieşi din pămîntul tău», iar lui Avraam supunerea de a ieşi. Mai de¬ 
parte, cuvintele .• «şi vino în pămîntul» îl arată pe cel ce se supune, pe 
cînd adaosul: «pe care Ţi-1 voi arăta» indică harul lui Dumnezeu, care 
porunceşte sau promite. 2. Se cade să ştim bine că, practicînd cu toată 
puterea noastră orice virtute, nu putem în nici un chip ajunge la de- 
săvîrşire numai prin zelul şi prin înţelepciunea noastră şi că nu este 
de ajuns omului ca numai prin sîrguinţa sa şi prin ostenelile sale să 
se ridice la înalta răsplată a fericirii, dacă n-are şi ajutorul lui Dum¬ 
nezeu, care-i conduce inima spre ceea ce este bine. 3. De aceea, în 





356 


SFINTUL IOAN CASIAN 


fiecare clipă rugîndu-ne, trebuie să spunem împreună cu David : « în¬ 
tăreşte paşii mei pe cărările Tale, ca să nu şovăie picioarele mele», şi 
«A aşezat pe piatră picioarele mele şi a condus paşii mei». în felul 
acesta libertatea noastră de alegere, şovăielnică din necunoaşterea bi¬ 
nelui, sau din pricina ispitelor noastre, ne îndreaptă paşii către virtuţi. 
Acest lucru ni-1 spune foarte limpede profetul în cuvintele : «Am fost 
împins să cad», cuvinte care arată slăbiciunea libertăţii de alegere. Dar 
«Şi Domnul m-a susţinut» arată ajutorul Domnului care, cînd a vă¬ 
zut că prin libera noastră alegere alunecăm în prăpastie, ne-a dat de 
veste susţinîndu-ne şi conducîndu-ne oarecum cu mîinile Sale. Şi ia¬ 
răşi, dacă zicem «Piciorul meu a şovăit», bineînţeles din cauza slăbi¬ 
ciunii alegerii libere, «Mila Ta, Doamne, m-a ajutat». Aceste cuvinte 
arată că Dumnezeu întăreşte cu ajutorul Său slăbiciunea libertăţii de 
alegere, mărturisind că, dacă omul nu şovăie pe drumul credinţei, a- 
ceasta nu se datoreşte puterilor sale, ci milei Domnului. 4. Cuvintele : 
«După mulţimea durerilor mele în inima mea», arată durerile produse 
de libertatea alegerii, iar cele următoare : «M îngiierile Tale au înve¬ 
selit inima mea» se tălmăceşte aşa : «Prin insuilarea ta, Doamne, ve¬ 
nind în inima mea şi deschizîndu-mi ochii spre bucuriile viitoare, pe 
care Tu le-ai pregătit celor ce pătimesc pentru numele Tău, mîngîierile 
Tale nu numai că i-au risipit inimii mele toată tulburarea, dar i-au .adus 
şi cea mai înaltă bucurie». Mai departe se spune : «Numai fiindcă m-a 
ajutat Domnul, sufletul meu n-a locuit în iad». Aceasta înseamnă că 
prin lipsurile libertăţii de alegere sufletul ar fi ajuns în iad dacă n-ar 
fi fost salvat prin ajutorul şi ocrotirea Domnului. 5. Căci «de Domnul», 
nu de libera noastră alegere «sînt conduşi paşii omului». Şi «cînd va 
cădea cel drept», cu toată libera alegere, «nu se va lovi» 1 . De ce ? 
«Fiindcă Domnul îl va sprijini cu mina Sa», adică nici unul dintre cei 
drepţi nu-şi este de ajuns sieşi pentru a dobîndi dreptatea, ci bună¬ 
tatea divină este aceea care, cînd el şovăie şi e gata să cadă, îl sprijină 
cu mîinile sale în fiecare moment, ca să nu se prăbuşească şi să piară 
ca victimă a slăbiciunii propriei sale libertăţi de alegere. 

XIII. 

Niciodată oamenii sfinţi n-au fost siguri că vor găsi prin propria 
lor iscusinţă drumul drept, care să-i ducă la virtute şi la înfăptuirea 
ei, ci l-au cerut mai degrabă prin rugăciuni către Domnul, zicând : «în- 
drumează-mă în adevărul Tău» şi «Condu în faţa Ta drumul meu», Un 
altul însă afirmă că nu numai în credinţă, ci şi prin experienţă şi in¬ 
tr-un fel prin însăşi natura lucrurilor a descoperit adevărul : «Am 

cunoscut, Doamne, că nu este în om calea lui, că nu este în puterea 
omului să meargă şi să-şi conducă paşii săi». Şi Domnul însuşi spune 
către Israel: «Şi Eu îl voi conduce ca pe un brad verde ; de Ia Mine 
au ieşit roadele tale». 

XIV. 

Chiar ştiinţa legii ei doresc s-o dobîndească nu cu ajutorul citi¬ 
tului, ci prin conducerea şi lumina zilnică a lui Dumnezeu, rugîndu-se : 
«Arată mie căile Tale, Doamne» şi : «Invaţă-mă cărările Tale, Doamne» 
şi: «Deschide ochii mei şi voi vedea minunile legii Tale» şi «învaţă-mă 
să iac voia Ta, că Tu eşti Dumnezeul meu» şi de asemenea : «Tu, care 
înveţi pe om ştiinţa». 


XV. 

Fericitul David mărturiseşte că binemerită de la Domnul însuşi da¬ 
rul înţelegerii prin care poate recunoaşte poruncile înscrise în lege. 
El spune: «Robul Tău sînt eu: dă-mi înţelegerea să învăţ poruncile 
Tale». De îndată ce-i era proprie însuşirea înţelegerii din firea lucru¬ 
rilor, avea şi cunoaşterea poruncilor lui Dumnezeu cuprinse în lege. 
Şi totuşi îl ruga pe Domnul să-i dea cunoaşterea mai deplină, ştiind 
că nu-i este suficient ceea ce are sădit din naştere, dacă nu-1 lumi¬ 
nează zilnic Dumnezeu, pentru a înţelege legea în Duh şi pentru a-şi 
lămuri mai limpede poruncile ei. Ceea ce spunem ne învaţă şi vasul 
de bună alegere cînd glăsuieşte : «Dumnezeu este Cel ce face în voi 
să vreţi şi să lucraţi după bună voinţă». 2. Ce putea să grăiască mai 
mult decît să înveţe că buna noastră voinţă şi săvîrşirea unei lucrări 
se îndeplinesc în noi de Domnul ? El mai spune : «Fiindcă vă este dat 
pentru Hristos nu numai să credeţi în El, dar să şi suferiţi pentru El». 
Astfel arată că şi începutul vieţii şi al credinţei noastre, ca şi răb¬ 
darea suferinţelor, ne sînt dăruite de Domnul. înţelegiînd aceasta şi 
David se roagă la fel să-i dăruiască Domnul mila Sa, cînd zice : « întă¬ 
reşte, Doamne, ceea ce ai lucrat în noi», arătînd că nu-i este de ajuns 
începutul mîntuirii primit din harul lui Dumnezeu, dacă n-a lucrat mai 
departe pînă la sfîrşit această milă de fiecare zi a lui Dumnezeu. 3. Nu 
libera noastră alegere, ci «Domnul dezleagă lanţurile celor robiţi», nu 
virtutea noastră, ci «Domnul ridică pe cei zdrobiţi», nu priceperea ale¬ 
gerii, ci «Domnul luminează pe cei orbi», adică Domnul face pe orbi 
înţelepţi, nu paza noastră, ci « Domnul păzeşte pe străini», nu vitejia 
noastră, ci « Domnul ridică (sau sprijină) pe toţi cei ce cad». Spunem 
acestea nu pentru ca să arătăm fără conţinut şi de prisos rîvna, pri- 

ceperea şi munca noastră, ci pentru ca să ştim că fără ajutorul lui 
Dumnezeu nu ne putem strădui şi nici nu au vreo putere încercările 
noastre de a dobîndi o răsplată atît de mare a purităţii, dacă n-a con¬ 
tribuit la aceasta ajutorul şi mila Domnului. Căci «Calul este pregă¬ 
tit pentru ziua războiului ; de la Domnul este însă ajutorul, fiindcă 
bărbatul nu este puternic în vitejie». 4. Trebuie aşadar să spunem în¬ 
totdeauna împreună cu David : «Vitejia mea şi lauda mea» nu este li¬ 
bertatea alegerii, ci «Domnul» şi «El mi-a fost mie spre izbăvire». învă¬ 
ţătorul neamurilor, ştiind că a devenit vrednic să slujească legămîn- 
tului celui nou nu prin minte personală, sau prin sudoarea sa, ci prin 
mila Domnului, spune : «Nu sîntem vrednici de a cugeta ceva din noi 
ca de la noi, ci puterea noastră este de la Dumnezeu». Ceea ce se poate 
spune, mai puţin latineşte, dar mai lămurit, astfel: Vrednicia noastră 
este de la Dumnezeu. în sfîrşit, urmează : «Care ne-a făcut şi vrednici 
slujitori ai legămîntului celui nou». 

XVI. 

Intr-atît au simţit Apostolii că le-au fost dăruite de Dumnezeu toa¬ 
te cele privitoare la mîntuire, incit ei declară că şi credinţa le este 
dată de Domnul, cînd spun : «Dă-ne nouă credinţa», ştiind mai dina¬ 
inte că deplinătatea ei nu le este (încredinţată de libera lor alegere, ci 
de darul lui Dumnezeu. Mai departe, acelaşi înfăptuitor al mîntuirii 
omeneşti ne învaţă cît de alunecoasă, de slabă şi de nevolnică este 
credinţa noastră, dacă nu este întărită de ajutorul Domnului. El spune 
lui Petru : «Simone, Simone, iată Satana v-a cerut pe voi să vă cearnă 
ca pe grîu ; dar Eu M-am rugat Tatălui Meu să nu piară credinţa ta». 
2. Un altul, simţind că acest lucru se petrece în sine însuşi şi văzînd 
că oarecum credinţa sa este împinsă de valurile necredinţei spre stîn- 
cile cele primejdioase,.cerînd ajutor pentru credinţa sa tot Domnului, 
zice : «Doamne, ajută necredinţei mele», îrftr-atît au (Simţit bărbaţii 
evanghelici şi apostolici că toate cele bune se petrec cu ajutorul Dom¬ 
nului, într-atît şi-au dat seama că nici măcar credinţa lor n-o pot păstra 
prin puterile şi prin libertatea lor de alegere, încît cer ca aceasta să 
fie ajutată în ei, sau să li se dea de către Domnul. 3. Dacă aceasta are 
nevoie de ajutorul Domnului ca să nu slăbească în inima lui Petru, cine 
ar fi atît de înfumurat şi de orb, încît să creadă că n-are nevoie de 

r 

ajutorul zilnic al Domnului pentru ca s-o păzească ? Mai ales că însuşi 
Domnul a spus lămurit aceasta în Evanghelie, zicînd : «După cum viţa 
nu poate face roade de la sine, dacă nu rămîne în butucul ei, tot aşa 

şi voi, dacă nu veţi rămâne în Mine» şi în alt loc : «Fiindcă fără Mine 
nu puteţi face nimic». 4. Cit de nelegiuit şi de nesocotit este să atribuim 
ceva din faptele bune deşteptăciunii noastre şi nu ajutorului sau haru¬ 
lui lui Dumnezeu, o dovedeşte prin învăţătura Sa Domnul, Care arată 
că fără insuflarea sau ajutorul Său nimeni nu poate să dobîndească 
roade duhovniceşti. Căci «tot binele şi tot darul cel desăvîrşit de sus 
coboară, de la Părintele luminilor». Şi Zaharia spune : «Că dacă este 
ceva bun, al Său este şi, dacă este ceva foarte bun, de la El vine». De 
aceea mereu spune fericitul Apostol: «Ce ai fără să fi primit ? Iar dacă 
ai primit, de ce te făleşti ca şi cum n-ai fi primit ?». 

XVII. 

Cea mai mare răbdare, prin care putem rezista ispitelor, constă 
nu atît în virtutea noastră, cît în mila şi înţelepciunea lui Dumnezeu, 
precum spune fericitul apostol: «Ispita nu vă ajunge decit dacă este 
omenească. Dar credincios este Dumnezeu, care nu va îngădui ca voi 
să fiţi ispitiţi mai presus de ceea ce puteţi. Iar cu ispita va face şi sfîr- 
şitul, ca să puteţi rezista». Că Dumnezeu învredniceşte sau întăreşte 
sufletele noastre pentru toată lucrarea cea bună şi că săvîrşeşte în noi 
cele plăcute Lui, acelaşi apostol ne învaţă: «Dumnezeul păcii, care a 
scos din întunecimi pe marele păstor de oi în sîngele legămîntului ce¬ 
lui veşnic, pe Iisus Hristos, vă va învrednici pe voi în tot binele, fă¬ 
când în voi ceea ce place în faţa Sa». Şi se roagă să se întîmple aceasta 
şi tesalonicenilor, zicînd : «însuşi Domnul Iisus Hristos şi Dumnezeu 
Tatăl nostru, care ne-a iubit şi ne-a dat mîngîiere veşnică şi nădejdea 
cea bună în har, să îndemne inimile voastre şi să vă întărească în toată 
lucrarea şi în cuvîntul cel bun». 


XVIII. 


) 


Profetul Ieremia mărturiseşte limpede ca însăşi teama de Dumne¬ 
zeu, prin care să-L putem păstra cu tărie în inima noastră, ne este să¬ 
dită de Domnul din persoana lui Dumnezeu. El zice : «Şi le voi da o 
singură inimă şi o singură cale ca să se teamă de Mine în toate zi¬ 
lele. Şi să le fie bine lor şi copiilor lor după ei. Şi voi încheia cu ei o 
învoială veşnică şi nu voi înceta să le fac bine. Şi voi da teama Mea în 
inima lor, ca să nu plece de la Mine». Şi Iezechiel spune : «Le voi da 
o singură inimă şi le voi sădi un duh nou în măruntaiele lor. Şi voi 
scoate inima de piatră din trupul lor şi le voi da inimă de carne, ca 
să umble întru poruncile Mele şi legile să le păzească şi să le înde¬ 
plinească ; vor fi poporul Meu, iar Eu le voi fi Dumnezeu». 


J 






360 


SFÎNTUL IOAN CASIAN 


XIX. 

Din aceasta înţelegem foarte limpede că şi începutul voinţei celei 
bune ne este insuflat de Dumnezeu, ori de cîte ori ne atrage pe calea 
mîntuirii sau prin El Însuşi, sau prin îndemnul vreunui om, sau prin 
necesitate, şi că tot de El ne este dăruită desăvîrşirea virtuţilor. Dar 
stă în puterea noastră să răspundem cu mal multă sau cu mai puţină 
tragere de inimă la îndemnul şi ajutorul lui Dumnezeu şi de aceea noi 
merităm pe bună dreptate pedeapsă sau răsplată, în măsura în care fie 
am dispreţuit grija şi marea bunăvoinţă a Lui faţă de noi, fie,ne-am 
străduit să-I arătăm recunoştinţă prin supunerea noastră. 2. Acest lucru 
ne arată destul de bine şi de lămurit în Deuteronom : «Cină. te va adu¬ 
ce Dumnezeul tău pe pămîntul în care intri să-l stăpîneşti şi va nimici 
multe neamuri în faţa ta ; pe hetei, pe gherghesei, pe amorei, pe ca- 
naanei, pe ierezei, pe hevei şi pe iebusei, şapte neamuri cu mult mai 
numeroase şi mai puternice decît tine ţi le va lăsa Domnul ţie şi le 
vei lovi pînă la nimicire. Nu vei încheia cu ele alianţă, nici nu te vei 
întovărăşi în căsătorii cu ele». Că sînt conduşi în pămîntul făgăduinţei, 
că sînt nimicite multe neamuri în faţa lor, că sînt date iîn mîna lor 
neamuri de un număr mai mare şi mai puternice decît poporul lui Is¬ 
rael, toate acestea sînt, precum spune Scriptura, lucrarea harului lui 
Dumnezeu. 3. Dar dacă Israel le loveşte pînă la nimicire, sau le cruţă şi 
le lasă să trăiască, dacă face sau nu alianţă cu ele, dacă se întovără¬ 
şeşte sau nu în căsătorii cu ele, despre acestea Scriptura mărturiseşte 
că sînt în puterea lor să le săvîrşească sau nu. Din această mărturie se 
deosebeşte bine ce trebuie să punem pe seama liberei noastre alegeri, 
şi ce pe intervenţia şi ajutorul zilnic al Domnului, că sînt manifestări 
ale harului divin ocaziile noastre de mîntuire, ca şi succesele şi victo¬ 
riile, iar în puterea noastră este să primim cu dragoste sau cu nepăsare 
binefacerile lui Dumnezeu faţă de noi. Această rînduială o vedem des¬ 
tul de desluşit în vindecarea acelor orbi. Că a trecut înaintea lor lisus 
este harul providenţei şi al bunăvoinţei divine, iar că ei strigă şi spun : 
«Ai milă de noi, Doamne, iiul lui David», este lucrarea credinţei şi a nă¬ 
dejdii lor. 4. Că primesc vederea ochilor este darul milei divine ; iar că 
după primirea oricărui dar stăruie atît harul lui Dumnezeu, cît şi jude¬ 
cata liberei noastre alegeri, o arată exemplul celor zece leproşi, care şi 
ei au fost vindecaţi în chip asemănător. Dintre aceştia, de vreme ce 
unul prin libera sa alegere aduce mulţumită harului divin, iar Domnul, 
căutînd pe cei nouă şi lăudîndu-1 pe al zecelea, dovedeşte că are neîn¬ 
cetat în grija Sa şi pe cei ce nu-şi aduc aminte de binefacerile Lui. Este 

un dar al ocrotirii Safe faptul că-1 primeşte şi-l laudă pe cel recunoscă¬ 
tor şi că, dimpotrivă, îi urmăreşte şi-i mustră pe cei ingraţi. 


XX. 

Se cuvine să credem cu nestrămutată convingere că nimic nu se pe¬ 
trece pe această lume fără Dumnezeu. Trebuie să mărturisim că toate 
se fac şi se îndeplinesc cu voia sau cu îngăduinţa Lui, cu lămurirea că 
binele se săvîrşeşte cu voinţa şi ajutorul lui Dumnezeu, iar răul cu în¬ 
găduinţa Lui, cînd ocrotirea divină ne părăseşte din cauza netrebniciei 
şi a învîrtoşării inimii noastre şi îngăduie să fim stăpîniţi de diavol sau 
de patimi ruşinoase. 2. Aflăm aceasta foarte limpede şi din cuvintele 
apostolului care zice : «Pentru aceea i-a lăsat Dumnezeu în patimi jos¬ 
nice» şi iarăşi: «Pentru că n-au crezut că-L au pe Dumnezeu în conşti¬ 
inţă i-a lăsat Dumnezeu în minte proastă, ca să facă ei ceea ce nu se 
cade». însuşi Domnul vorbeşte prin cuvintele profetului: «Şi n-a auzit 
poporul Meu vocea Mea. Şi Israel nu s-a supus Mie. Pentru că i-am lă¬ 
sat cu născocirile inimilor lor, vor umbla potrivit cu născocirile lor». 

XXI 

Ghermanus : Libertatea de alegere este dovedită foarte clar prin cu¬ 
vintele : « Dacă poporul Meu M-ar fi ascultat». Şi în alt loc : «Dar n-a 
ascultat poporul Meu vocea Mea». Căci cînd zice : «dacă ar fi ascul¬ 
tat» arată că în puterea lui a fost să-i primească sau nu judecata. Aşa¬ 
dar de ce să n-aşezăm în noi mîntuirea noastră, dacă Dumnezeu ne-a 
dat putinţa de a-L asculta sau de a nu-L asculta ? 

XXII. 

Pafnutie ; Ai privit cu pătrundere cuvintele «Dacă M-ar fi ascul¬ 
tat», dar n-ai lămurit cine este cel ce vorbeşte celui ce ascultă sau nu 
ascultă şi nici ceea ce urmează: «Aş fi umilit ca pe un nimic pe duş¬ 
manii lui ; asupra celor c e-1 calcă în picioare aş fi trimis mîna Mea». 
Nimeni să nu încerce ca, printr-o rea tălmăcire, să ia în apărarea liber¬ 
tăţii de alegere cele ce am spus cînd am afirmat că nimic nu se petrece 
fără Dumnezeu şi să îndepărteze de om harul şi înţelepciunea lui Dum¬ 
nezeu prin cuvintele : «Şi n-a auzit poporul meu vocea Mea» şi iarăşi: 
«Dacă M-ar fi ascultat poporul Meu Israel, dacă ar fi mers pe căile 
Mele» şi celelalte, ci să aibă în vedere că, după cum se dovedeşte pu¬ 
terea libertăţii de alegere prin nesupunerea poporului, la fel se arată 
grija zilnică a lui Dumnezeu, care strigă oarecum şi sfătuieşte. 2. Cînd 

zice : «Dacă poporul Meu M-ar fi ascultat», arată clar că mai întîi El 
le-a vorbit lor. Aceasta se face de obicei de către Dumnezeu nu numai 
prin legea scrisă, ci şi prin sfaturile zilnice, potrivit celor spuse de 
Isaia : «Toată ziua am întins mîinile Mele către poporul care nu crede 
în Mine şi Mi se împotriveşte». Se poate dovedi, aşadar, şi una şi alta 
prin cuvintele : «Dacă M-ar fi ascultat poporul Meu, dacă Israel ar fi 
mers pe căile Mele, aş fi umilit pe duşmanii lui ca pe un nimic şi asu¬ 
pra celor ce-J calcă în picioare aş fi întins mîna Mea». 3. Căci după cum 
se demonstrează libera alegere prin nesupunerea poporului, la fel se 
arată grija şi ajutorul lui Dumnezeu la începutul şi la sfîrşitul acelui 
verset, cînd aminteşte că El mai întîi a vorbit şi după aceea i-ar fi umi¬ 
lit pe duşmani, dacă ar fi fost ascultat de popor. Prin ceea ce am afir¬ 
mat noi nu voim să tăgăduim libertatea omului de a alege, ci să întă¬ 
rim adevărul că harul şi ajutorul lui Dumnezeu este necesar omului în 
fiece zi şi în fiecare clipă. 4. După ce ne-a dat lămuriri prin această con¬ 
vorbire, părintele Pafnutie ne-a lăsat să plecăm din chilia lui înainte de 
miezul nopţii plini de voie bună, dar şi de puternice impresii în inima 
noastră, prilejuite mai ales de învăţătura cu care am rămas din expu¬ 
nerea sa. Prin îndeplinirea primei renunţări, pe care ne străduim s-o în¬ 
făptuim cu toată virtutea, credeam că sîntem aproape să atingem cplmea 
desăvîrşirii, dar acum ne dădeam seama că n-am început încă să visăm 
care este sensul cel mai înalt al vieţii monahale, fiindcă, puţin informaţi 
în mînăstiri despre a doua renunţare, nici măcar din auzite nu aflasem 
ceva despre a treia renunţare, în care se cuprinde adevărata desăvîr- 
şire şi care întrece în multe privinţe pe celelalte două, inferioare aces¬ 
teia 8 . 


8. III, XII, p. 69. Răspunsul Sfîntului Pafnutie la întrebarea Sfîntului Gherman 
din paragraful precedent este socotit pe nedrept, de DOM E. PICHERY că ar exclude 
harul. Sfîn'.tul Gherman a întrebat: dacă Dumnezeu şi începe şi termină desăvîrşirea 
noastră, liberul arbitru unde' se mai manifestă ? Răspunsul Sfîntului Pafnutie a fost 
subtil: La mijlocul perfecţiunii, adică între cele două părţi ale lucrării harului dumne¬ 
zeiesc, colaborînd astfel cu harul. Citirea cu atenţie a capitolelor XI, XII, XIII, XIX, 
XX şi XXII arată că Sf. Casian nu exclude harul în desăvîrşirea creştină, dar, pe de o 
parte nu admite greşeala Fericitului Augustin după care, ipiin predestinaţie, unii 
oameni simt excluşi de la mîntuire, şi pe de altă parte faptul că nici augustinienii, nici 
numeroşi teologi creştini de toate nuanţele, mai ales cei apuseni, romano-catolici şi 
apoi calvinii, n-au înţeles nevoia imperioasă a Sf. Casian de a reliefa necesitatea pen¬ 
tru mîntuire a faptelor bune. Intra-devăr, viaţa supranaturală a pustnicilor în pustie 
nu putea să fie trecută cu vederea, ca şi cum n-ar fi fost manifestarea divinului pe 
pămînt, pe care o aminteşte Apostolul Neamurilor în cap. XI din Ep. către Evrei. Nota 
1 de la cap. XII a lui DOM PICHERY repetă această greşeală cu privire la cuprinsul 
cap. XIX. După cum se ştie, Sfîntul Casian a fost atacat de augustinieni pentru un 
pretins semi-pelagianism, dar nici în Biserica Roma'no-Catolică a Evului Mediu aceasta 
părere n-a avut urmări; iar Ortodoxia a văzut, dimpotrivă, în învăţătura Sf. Casian 
expresia corectă a raportului harului cu libertatea» care include în mod strălucit — 
în procesul mîntuirii —, rolul faptelor bune alături de har şi credinţă. 

IV 

CONVORBIREA CU PĂRINTELE DANIEL 

Despre dorinţele trupului şi ale sufletului 

I. Despre viaţa părintelui Daniel. X. Cuvîntul trup n-are numai un sens. 

II. întrebare: de unde vine trece- XI. Ce înţelege aici apostolul prin 


rea neaşteptată a minţii de la bucurie 
de nespus la tristeţea cea mai adîncă ? 

III. Răspuns asupra întrebării puse 
mai înainte. 

IV. Dubla pricină pentru care Dum¬ 
nezeu ne lasă sau ne încearcă. 

V. Străduinţa şi, priceperea noastră nu 
valorează nimic fără ajutorul lui Dum¬ 
nezeu. 

VI. Uneori ne este de folos să fim 
părăsiţi de Domnul. 

VII. Lupta dintre trup şi suflet, folo¬ 
sul ei arătat de apostol. 

VIII. întrebare : de ce apostolul, după 
ce arată dorinţele trupului şi ale duhu¬ 
lui în luptă între ele, adaugă pe al treilea 
loc voinţa ? 

IX. Răspuns despre sensul corect al 
întrebării. 


trup şi ce este dorinţa trupului ? 

XII. Ce este voinţa noastră, care stă 
între pofta trupului şi aceea a duhului ? 

XIII. Despre utilitatea încetinelii care 
apare în lupta dintre trup şi suflet. 

XIV. Despre răul de nevindecat al 
duhurilor vrăjmaşe. 

XV. La ce ne este de folos lupta tru¬ 
pului împotriva spiritului. 

XVI. Despre aţîţările trupului care, 
dacă nu sînt înfrînte, ne prăbuşesc grav. 

XVII. Despre starea călduţă a eunuci¬ 
lor. 

XVIII. Întrebare: Ce deosebire este 
între trupesc şi sufletesc ? 

XIX. Răspuns despre întreita stare a 
sufletelor. 

XX. Despre cei care renunţă rău. 

XXI. Despre cei ce dispreţuind cele 
mari sînt ocupaţi cu cele mici. 


I. 

Intre ceilalţi bărbaţi ai înţelepciunii creştine am văzut şi pe părin¬ 
tele Daniel în tot felul de virtuţi, deopotrivă-cu cei ce-şi duceau această 
viată în pustiul Scitium, dar mai împodobit decît aceştia cu harul umi¬ 
linţei. Prin curăţia şi blîndeţea sa, deşi era mai tînăr decît mulţi alţii, a 
fost ales în slujba de diacon de către fericitul Pafnutie, preot din acelaşi 
pustiu. Intr-atît se bucura de virtuţile acestuia fericitul Pafnutie, incit, 
considerîndu-1 egalul său în har şi în meritele vieţii, s-a grăbit să şi-l 
facă egal şi în rangul sacerdotal. Astfel că, nerăbdînd să-l vadă prea 
mult timp într-un post inferior lui, şi dorind să şi-l lase ca succesor 
foarte vrednic, l-a înaintat în cinstea de preot. 2. Totuşi acesta, păstrîn- 
du-şi umilinţa de mai înainte, nu săvîrşea nimic potrivit cu noua lui 
slujbă cînd era Pafnutie prezent, ci-1 lăsa pe acesta să îndeplinească 
toate îndatoririle de preot, el slujind numai ca diacon. Fericitului Paf¬ 
nutie însă nu i s-au îndeplinit speranţele şi alegerea i-a fost zadarnică 

în persoana unui atît de mare şi de distins bărbat, care avea şi harul 
profeţiei. Căci după puţin timp cel pe care şi-l pregătise să-i urmeze s-a 
dus la Dumnezeu. 


II. 

L-am întrebat pe acest fericit Daniel de ce uneori găsindu-ne în 
chilie sîntem atît de vioi sufleteşte, plini de o bucurie de nespus şi de 
un adevărat belşug de simţiri sfinte, pe care nu numai că nu putem să 
le exprimăm în cuvinte, dar nici măcar să le înţelegem, în tot adîncul 
lor ? Şi totuşi atunci vorbirea curge şi cuvintele vin repede, iar mintea 
plină de roade duhovniceşti simte că sînt primite de Dumnezeu rugăciu¬ 
nile ei, pe care le înalţă cu dragoste şi spor chiar şi în somn. Şi, dim¬ 
potrivă, de ce alte ori, fără nici o pricină,, sîntem atît de abătuţi, cu¬ 
prinşi de o tristeţe neînţeleasă, atît de apăsătoare, incit nu numai că ne 
simţim cu sufletele pustiite, dar chiar şi chilia ne îngrozeşte, cititul nu 
ne înviorează şi vorbirea ne este şovăielnică, întocmai ca la oamenii 
beţi. In asemenea cazuri de deprimare, mintea nu poate să-şi găsească 
drumul de mai înainte şi, cu cit încearcă să se înalţe către Dumnezeu, 
cu atît mai mult ajunge la alunecări şi la exprimarea de vorbe fără le¬ 
gătură, lipsindu-i atît de mult rodul duhovnicesc, încît nici dorul de îm¬ 
părăţia cerurilor, nici frica de gheena n-o poate trezi din acest somn de 
moarte. Fericitul Daniel a răspuns precum urmează : 

III. 

înaintaşii noştri ne-au lăsat o întreită explicare asupra acestei se¬ 
cete sufleteşti despre care vorbiţi. Obîrşia ei este sau nepăsarea noas¬ 
tră, sau îmboldirea diavolului, sau îngăduinţa lui Dumnezeu şi încer¬ 
carea la care El ne pune. Din nepăsare, cînd noi înşine, fără să ne în¬ 
grijim sau să ne preocupăm de ceva serios, dar lăsiîndu-ne pradă trîndă- 
viei şi gînduri'lor primejdioase, facem să răsară pe ogorul inimii noas¬ 
tre spini şi mărăcini, iar aceştia, crescînd şi înmulţindu-se în ea, ne 
fac la rîndul lor sterpi şi neînstare de meditaţie şi de roadă duhovni¬ 
cească. Din îmboldirea diavolului, cînd, chiar dacă sîntem câteodată stă¬ 
pâniţi de preocupări înalte, gînduri potrivnice pătrunzând cu iscusinţă 
şi viclenie în mintea noastră, fără ştirea sau fără voia noastră sîntem 
sustraşi de la bunele intenţii. 


IV. 


Iar cauza îngăduinţei şi a încercării este îndoită. Prima este aceea 
că, părăsiţi întrucîtva de Domnul şi văzîndu-ne mintea slăbită şi cobo- 

rîtă faţă cu puritatea de mai înainte, pe care o aveam când El era cu noi, 
nu ne mai putem înălţa în nici un fel. Dovedind prin gemetele şi price¬ 
perea noastră că am fost părăsiţi de El, înţelegem că ne este peste pu¬ 
tinţă să redobîndim acea stare de bucurie şi de curăţie şi că voioşia pier¬ 
dută a inimii trebuie să cerem să ne-o dea nu prin sîrguinţa noastră, ci 
prin voia Lui, întărită cu harul şi cu lumina Lui. 2. A doua cauză este 
cea a punerii la încercare : anume ni se încearcă stăruinţa, statornicia 
minţii şi a dragostei de Dumnezeu, ni se cere să arătăm cu ce încordare 
a minţii şi a rugăciunilor căutăm ocrotirea Sfîntului Duh cînd ne pără¬ 
seşte, pentru ca, ştiind cu cită trudă am redobîndit-o, bucuroşi să ne 
străduim a o păstra cu cea mai mare grijă. Fiindcă de obicei nu se păs¬ 
trează cu luare aminte ceea ce se crede că poate fi uşor redobîndit. 

V. 

Prin acestea se vede bine că harul şi mila lui Dumnezeu lucrează 
întotdeauna în noi pentru cele bune. Dacă ele ne părăsesc, oricît ne-am 
strădui cu ostenelile şi cu mintea noastră, nu putem redobîndi starea de 
mai înainte fără ajutorul Lui, înfăptuindu-se întotdeauna în noi cuvin¬ 
tele : «Nu este în puterea celui ce vrea, nici a celui ce aleargă, ci în pu¬ 
terea lui Dumnezeu este mila». Uneori acest har nu numai că nu refuză 
să ocrotească pe cei nepăsători şi dezlegaţi de această insuflare, pe care 
o numiţi sfîntă, şi de belşugpl de cugetări duhovniceşti, dar chiar îi in¬ 
suflă pe cei nevrednici, trezeşte pe cei ce dorm, şi luminează pe cei stă-, 
pîniţi de orbirea neştiinţei. El ne ceartă cu blândeţe şi ne dojeneşte răs- 
pîndindu-se în inimile noastre pentru ca astfel, treziţi de lucrarea Lui, să 
ne ridicăm din somnul nepăsării. în sfîrşit, adesea simţim pe neaştep¬ 
tate mireasma prezenţei Sale, mai presus de orice suavitate izbutită de 
mină omenească, iar mintea, plină de desfătare, răpită de această stare 
din afară uită că locuieşte în trup. 


VI. 

Intr-atît a cunoscut fericitul Daniel ca este de folos această stare 
din afară şi, ca să spun aşa, de părăsire a lui Dumnezeu, încît n-a găsit 
cu cale să-L roage pe Dumnezeu să nu-1 părăsească în nici un chip 
(căci ştia că nu e potrivit nici pentru sine, nici pentru firea omenească 
să ceară aceasta pentru a ajunge la desăvârşire), ci s-a rugat mai de¬ 
grabă ca părăsirea să nu fie întreagă, zicând : «Nu mă părăsi pînă în 
sfîrşit», ca şi cum ar fi zis, cu alte cuvinte : «Ştiu că obişnuieşti cu fo¬ 
los a părăsi pe sfinţii tăi, ca să-i încerci. 2. Altfel n-ar putea fi ispitiţi 
de duşman, dacă n-ar fi părăsiţi de Tine. De aceea nu mă rog să nu mă 

părăseşti niciodată, fiindcă nu-mi este de folos, ca nu cumva, simţin- 
du-mi propria slăbiciune să spun : «Bine este mie că m-ai umilit», sau 
că n-am deprinderea luptei, pe care fără îndoială că nu voi putea s-o 
am, dacă nu-mi va fi permanent alături ocrotirea divină. Dacă sînt spri¬ 
jinit de apărarea Ta, diavolul nu va îndrăzni să mă ispitească împotri- 
vindu-se sau punînd fie pe seama mea, fie pe a Ta, ceea ce obişnuieşte 
să spună cu voce defăimătoare împotriva luptătorilor Tăi: «De ce Iov 
îl iubeşte fără plată pe Dumnezeu ? Oare nu l-ai întărit cu ziduri de 
jur împrejur pe el şi casa lui şi toată averea lui ?». Ci mai degrabă cer 
să nu mă părăseşti «pînă la sfîrşit», .adică pînă la ceea ce este prea 
mult. 3. Căci dacă-mi este de folos să mă părăseşti puţintel, pentru a 
se dovedi că-Ţi simt neîncetat lipsa, în schimb este vătămător ca, pen¬ 
tru faptele mele bune sau rele, să mă părăseşti cu totul. Nici o virtute 
omenească supusă ispitei, dacă este părăsită prea mult timp de ajuto¬ 
rul Tău, nu va putea să reziste neschimbată, ci va cădea sub asaltul sau 
uneltirea duşmanului, afară numai dacă Tu însuţi, care eşti cumpănitor 
cu. grijă al puterilor omeneşti, «nu vei îngădui să fim ispitiţi asupra a 
ceea ce putem, ci vei face să rezistăm ispitei şi pieirii». 4. Aşa ceva ci¬ 
tim şi în Cartea judecătorilor, arătînd mistic despre nimicirea neamuri¬ 
lor duşmane lui Israel: « Acestea sînt neamurile pe care le-a lăsat Dom¬ 
nul, ca să înveţe prin ele pe Israel deprinderea de a lupta cu duşmanii». 
Şi ceva mai departe : « Le-a lăsat Domnul, ca prin ele să-l încerce pe Is¬ 
rael dacă-i ascultă sau nu poruncile pe care Ie dăduse strămoşilor aces¬ 
tuia prin mina lui Moise». 5. Dumnezeu i-a rezervat poporului Său 
această luptă nu pentru că pizmuia tihna lui Israel şi nici ca să-l sfă¬ 
tuiască de rău, ci fiindcă ştia că-i este de folos, pentru ca, fiind lovit 
fără încetare de aceste neamuri, să simtă că are întotdeauna nevoie de 
ajutorul Domnului şi de aceea, rămînînd mereu în meditare şi în rugă¬ 
ciune către El, să nu-1 slăbească trîndăvia nelucrării şi să nu-şi piardă 
deprinderea războiului sau exerciţiul virtuţii. Căci adesea cei pe care nu 
i-au putut învinge duşmanii, i-au doborît lipsa de grijă şi belşugul. 


' VII. 

Această luptă este arătată a fi de folos chiar mădularelor noastre, 
precum spune apostolul : « Căci trupul pofteşte împotriva duhului, iar 
duhul împotriva trupului. Acestea se împotrivesc unul altuia, ca să nu 
faceţi cele ce aţi voi». Ai şi aci o luptă sădită oarecum în tot corpul 
nostru, lăsată din grija Domnului. Căci există ceva iîn toţi, în general şi 
fără vreo abatere, care nu poate fi judecat altfel decît ca fiind dat oa¬ 
recum din fire fiinţei omeneşti după căderea primului om. Şi ceea ce se 

constată că este înnăscut şi crescut în fiecare om, de ce să nu credem 
că este sădit de voia Domnului, care nu vatămă, ci sfătuieşte ? 2. Pri¬ 
cina acestui război dintre trup şi duh este arătată astfel: «Ca să na fa¬ 
ceţi cele ce aţi voi». Aşadar de ceea ce s-a îngrijit Domnul să nu poată fi 
îndeplinit de noi, adică să nu facem cele ce vrem, dacă totuşi acest lu¬ 
cru se îndeplineşte, cum putem crede că este altfel decît vătămător ? Ne 
este de folos într-un chip oarecare această luptă sădită în noi din grija 
Creatorului, căci ea ne cheamă sau ne împinge către o stare mai bună 
şi, dacă n-ar exista, fără îndoială că i-ar urma o pace primejdioasă. 

VIII. 

Gheimanus : Deşi se pare că ne licăreşte o rază a înţelegerii, totuşi, 
fiindcă nu putem încă vedea limpede porunca apostolului, vrem să ne 
dai lămuriri mai multe. S-au arătat, pe cît se pare, trei lucruri: primul, 
lupta trupului împotriva sufletului, al doilea, dorinţa sufletului împo¬ 
triva trupului, şi al treilea, voinţa noastră, care este oarecum la mijloc 
şi despre care se spune : «Ca să nu faceţi cele ce aţi voi». Despre acest 
lucru deşi, cum am spus, am cules unele învăţături care s-au adresat în¬ 
ţelegerii noastre, totuşi, fiindcă s-a ivit prilejul acestei convorbiri, voim 
să avem o lumină ceva mai puternică. 

IX. 

Daniel: O parte a înţelegerii noastre constă în a deosebi împărţi¬ 
rile şi trăsăturile întrebărilor, dar cel mai mare rol al inteligenţei este 
să afle ceea ce încă nu ştim, precum se spune : «Pentru cel neinţelept 
întrebarea este înţelepciune», fiincă deşi cel ce întreabă nu cunoaşte 
puterea întrebării puse, totuşi, fiindcă cercetează cu prevedere şi înţe¬ 
lege ce nu înţelege, însuşi acest lucru i se socoteşte înţelepciune, prin 
aceea că îşi dă seama ce nu ştie. 2. Astfel, după împărţirea voastră se 
pare că apostolul a numit aci trei lucruri şi anume : pofta trupului îm¬ 
potriva duhului şi a duhului împotriva trupului şi lupta unuia împotriva 
celuilalt, care se pare că are aceasta drept cauză şi raţiune ca «acelea pe 
care le voim», cum spune apostolul, să nu le putem face. Dar mai ră¬ 
mâne o a patra cauză, pe care voi n-aţi văzut-o deloc, şi anume că facem 
ceea ce nu voim. De aceea ne este de trebuinţă acum să cunoaştem mai 
întîi puterea celor două pofte, adică a trupului şi a duhului şi iîn felul 
acesta să putem discuta care este voia noastră între cele două, iar după 
aceea, la fel să deosebim ce nu este în puterea voinţei noastre. 

X. 

Precum citim în Sfintele Scripturi, cuvîntul trup are multe înţele¬ 
suri. Căci uneori însemnează omul în întregime, compus din trup şi su¬ 
flet ca în cuvintele «Şi cuvîntul trup s-a făcut» şi «tot trupul va vedea 
mîntuirea Dumnezeului nostru». Uneori cuprinde pe oamenii păcătoşi şi 
trupeşti ca în cuvintele : «Nu va rămîne duhul meu în oamenii aceştia, 
pentru că ei sînt trup». Alteori însemnează păcate : «Voi nu sînteţi în 
trup, ci în duh», sau «Carnea şi sîngele nu vor moşteni împărăţia lui 
Dumnezeu» şi, în sfîrşit, « nici stricăciunea nu va dobîndi nestricăciune». 
2. Uneori arată ceva înrudit sau apropiat: «Iată, noi sîntem osul tău şi 
carnea ta», aşa, cum spune apostolul: «Doar voi izbuti să aţîţ rîvna ce¬ 
lor din carnea mea şi să mîntuiesc pe unii dintre ei». 3. Trebuie să cer¬ 
cetăm din aceste patru înţelesuri ale cărnii pe care dintre ele se cade 
să-l primim. Este limpede că sensul din cuvintele : «Şi cuvîntul trup s-a 
făcut» sau : «Şi va vedea tot trupul mîntuirea lui Dumnezeu» nu poate 
sta în picioare. Dar nici cel din aceste cuvinte : «Nu va rămîne duhul 
meu în oamenii aceştia, pentru că ei sînt carne», pentru ca nu sînt ace¬ 
laşi lucru păcătos şi carne în cuvintele : Trupul pofteşte împotriva du¬ 
hului şi duhul împotriva trupului». Şi nu se vorbeşte de lucruri, ci de 
lucrări, care se luptă într-un singur om, fie în acelaşi timp, fie potrivit 
feluritelor împrejurări. 

XI. 

De aceea în discuţia noastră trebuie să înţelegem cuvîntul trup nu 
ca om, ca substanţă adică a omului, ci în sensul voinţei şi al celor mai 
rele dorinţe ale trupului, după cum nici duhul nu însemnează ceva sub¬ 
stanţial, ci dorinţele bune şi duhovniceşti ale sufletului. Acest sens l-a 
dat mai sus şi fericitul apostol, cînd spune limpede : «Dar eu vă spun : 
umblaţi în duh şi nu veţi îndeplini dorinţele trupului. Căci trupul pof¬ 
teşte împotriva duhului, iar duhul împotriva trupului. Acestea însă se 
împotrivesc unul altuia, ca să nu faceţi cele ce aţi voi». 2. Fiindcă amîn- 
două, adică dorinţele trapului şi ale duhului sînt într-un singur om, în 
noi se dă zilnic un război lăuntric. în aceasta pofta trupului, care se pră¬ 
buşeşte în vicii, se bucură de plăcerile tihnei pămînteşti, iar pofta du¬ 
hului doreşte să se devoteze cu totul ostenelilor duhovniceşti, căutînd 
să înlăture şi întrebuinţările necesare ale trupului, să se ocupe neîncetat 
numai de ale sale, fără să dea trupului ceva din grijile sale. Trupul se 
desfătează în pofte depravate, duhul nu vrea să aibă nici o dorinţă na¬ 
turală. 3. Trupul doreşte să se sature de somn, să se îmbuibeze de mîn- 
care, iar duhul se mulţumeşte cu veghe şi posturi, neîncuviinţînd som- 

nul şi hrana nici măcar pentru cerinţele necesare vieţii. Acela doreşte 
să se îndestuleze din toate avuţiile, cestălalt este mulţumit chiar dacă 
n-are nici cea mai mică bucată de pîine pentru întreţinerea zilnică. El 
(trupul) doreşte să se lustruiască în băi şi să-l îmbulzească cetele zilnice 
ale linguşitorilor, duhul se bucură de lipsa de confort şi de întinderea 
nesfârşită a pustiului, ferindu-se de prezenţa tuturor muritorilor .Trupul 
se aprinde după onoruri şi după laudele oamenilor, iar pentru duh inju¬ 
riile neprovocate şi prigoana sînt motive de glorie. 

XII. 

Intre aceste două pofte, voinţa stă la mijloc, într-o situaţie nu toc¬ 
mai de lăudat n-o desfătează blestemăţiile viciilor, dar nu se împacă 
nici cu asprimea virtuţilor. Caută să se stăpînească de la patimile car¬ 
nale, dar nu vrea să suporte durerile necesare, fără de care nu se pot 
dobîndi dorinţele duhului. Vrea să aibă curăţia corpului fără biciuirea 
cărnii, să câştige puritatea inimii fără truda veghei, să se îndestuleze de 
virtuţi duhovniceşti păstrînd odihna trupului, să capete harul răbdării 
fără neplăcerea vreunei injurii, să aibă umilinţa lui Hristos fără renun¬ 
ţarea la onorurile lumeşti, să împace simplitatea religiei cu ambiţiile lu¬ 
mii acesteia, să servească lui Hristos cu lauda şi favoarea oamenilor, să 
mărturisească adevărul fără să producă cea mai uşoară supărare cuiva, 
pe scurt vrea să aibă bunurile viitoare, dar să nu le piardă pe cele pre¬ 
zente. 2. Astfel de voinţă nu ne-ar ajuta niciodată să ajungem la ade¬ 
vărata desăvârşire, ci ne-ar aşeza în cea mai rea stare călduţă şi ne-ar 
face la fel cu cei dojeniţi de Domnul în Apocalipsă, care spune : «Ştiu 
lucrarea ta, fiindcă nu eşti nici rece, nici cald. O de-ai ii rece, sau cald. 
Acum insă eşti călduţ şi voi începe să te vărs din gura Mea». Numai că 
această stare foarte călduţă este sfărâmată de luptele contrare, care se 
ridică dintr-o parte şi din cealaltă. Căci servind acestei voinţe, ori de câte 
ori ne lăsăm cuprinşi de cea mai mică lipsă de atenţie, pe dată răsar bol¬ 
durile cărnii şi, rănindu-se cu viciile şi patimile lor, nu ne îngăduie să 
mai rămânem în stare de curăţie care ne desfătează, ci ne împing pe ca¬ 
lea cea rece, înfiorătoare şi plină de mărăcini a plăcerilor. 3. De aseme¬ 
nea, dacă aprinşi de căldura duhului, voind să stingem focul cărnii, în¬ 
cercăm într-un avînt al inimii să ne încredinţăm ostenelilor fără măsură 
ale virtuţilor, dar fără să ţinem seama de firea omenească firavă, slăbi¬ 
ciunea trupului se împotriveşte, trăgînd înapoi şi întîrziind acea pornire 
a spiritului, prea mare şi demnă de dojană. Astfel, din cauza celor două 
dorinţe, care se luptă între ele şi se opun una alteia, voinţa sufletului, 
care nu consimte nici să se supună cu totul dorinţelor carnale, nici să 

asude în ostenelile virtuţilor, este ţinută intr-un fel de dreaptă măsură. 
Această luptă între cele două, înlăturînd acea voinţă relativ primejdi¬ 
oasă a sufletului, menţine un feil de cumpănă echilibrată în corpul nos¬ 
tru, la o egală distanţă între hotarele trupului şi ale duhului, neîngă- 
duind să precumpănească nici din partea dreaptă mintea aprinsă de fla¬ 
căra duhului, nici din partea stingă trupul, cu boldurile viciilor. 4. în 
vreme ce această luptă se dă în noi cu folos în fiecare zi, sîntem îm¬ 
pinşi în chip mîntuitor spre a patra, la care vrem să venim,, şi anuAe 
aceea, în care să dobîndim curăţia inimii nu prin nelucrare şi lipsă de 
griji, ci prin sudoare permanentă şi prin frămîntările sufletului. Să men¬ 
ţinem nevinovăţia trupului prin ajunări, posturi, foame, sete şi nesomn, 
dar să avem şi îndrumarea inimii prin citire, veghe, predici, şi asprimea 
singurătăţii, precum şi răbdarea necazurilor, să servim Ziditorului nostru 
suferind toate insultele şi nedreptăţile, să urmăm adevărul suportînd ura 
şi duşmănia acestei lumi, dacă este nevoie, şi în această luptă care se 
dă în corpul nostru să ne ţinem pe linia de mijloc între trîndăvia deşartă 
care ne atrage şi osteneala pe care n-o vrem, dar care ne îndeamnă la 
virtute. 5. In felul acesta, dintr-o parte căldura sufletului, iar dintr-alta 
frigul trupului ţine într-o stare călduţă voinţa noastră ca arbitru şi nici 
dorinţa sufletului nu îngăduie minţii să alunece în vicii fără frîu, nici 
slăbiciunea trupului nu lasă sufletul să se înalţe la elanurile fără mă¬ 
sură ale virtuţilor : chinurile viciilor de tot felul nu se îmbulzesc, iar 
boala trufiei nu se ridică în inimile noastre şi nu ne răneşte cu săgeţile 
ei înveninate. Echilibrul just al luptei dintre acestea deschide calea să¬ 
nătoasă şi măsurată între virtuţi, învăţînd pe ostaşii lui Hristos să 
meargă întotdeauna pe drumul arătat de Conducătorul lor. 6. Aşa se 
face că mintea, atunci cînd din starea călduţă a acestei voinţe deşarte 
despre care am vorbit, se rostogoleşte jn dorinţele trupului, este frînată 
de dorinţa duhului, care este împotriva viciilor pămînteşti, după cum 
dimpotrivă, dacă duhul nostru, în culmea elanului său depăşind măsura, 
a zămislit planuri peste putinţă de înfăptuit, este tras înapoi de slăbiciu¬ 
nea trupului spre o dreaptă cercetare a celor ce se pot îndeplini şi, tre- 
cînd peste starea călduţă a voinţei noastre, cu osteneală şi iscusinţă 
merge pe un drum întins şi neted spre desăvîrşire. 7. Citim în cartea 
Facerii că Domnul a lăsat să se petreacă ceva asemănător în construi¬ 
rea acelui turn, unde încurcarea neaşteptată a limbilor a potolit îndrăz¬ 
nelile criminale şi nelegiuite ale oamenilor. Căci ar fi continuat acolo 
înţelegerea lor vătămătoare împotriva lui Dumnezeu şi. chiar împotriva 
celor ce începuseră să caute spre măreţia dumnezeiască, dacă n-ar fi 
intervenit puterea lui Dumnezeu care, schimbîndu-le şi amestecîndu-le 
limbile, i-a împins să ajungă la o stare mai bună. Astfel că, pe cei pe 

care o înţelege primejdioasa îi însufleţise spre propria lor pieire, o ne¬ 
înţelegere a limbilor, bună şi folositoare, i-a chemat înapoi spre mân¬ 
tuire. Este limpede că ei au început să simtă, datorită dezbinărilor din 
cauza limbii, neputinţa omenească pe care înainte, din cauza uneltirii 
'or vătămătoare, n-o cunoşteau. 

XIII. 

Din ciocnirile şi împotrivirile acestei lupte ia naştere încetineala fo¬ 
lositoare şi mîntuitoare pentru noi, fiindcă rezistenţa şi puterea corpului 
ne întîrzie de la înfăptuirea celor pe care mintea noastră le-a gîndit fără 
rost, iar uneori, urmînd o stare mai lungă, fie de căinţă, fie de îndrep¬ 
tare, această zăbovire ne corectează prin revenirea asupra gândurilor 
şi faptelor noastre nu îndeajuns de bine chibzuite. 2. în sfîrşit, vedem 
că aceia care nu sînt întîrziaţi de nici o piedică a trupului să-şi îndepli¬ 
nească dorinţele lor, adică demonii şi celelalte duhuri ale răului căzute 
din rândurile îngerilor, sînt răufăcătoare oamenilor prin aceea că nu şo¬ 
văie să facă răul odată ce l-au început; sufletul lor, dezlegat de sub¬ 
stanţa materiei, este pe cît de iute la planuri, pe atît de primejdios la 
înfăptuiri şi, fiindcă le este foarte uşor să facă fără zăbavă ce au vrut, 
neintervenind nici un moment de răzgîndire mîntuitoare, răul pus la cale 
se înfăptuieşte nemijlocit. 


XIV. 

Substanţa lor duhovnicească nefiind legată de nici o materie a tru¬ 
pului, n-are nici o scuză pentru reaua voinţă şi nu merită nici o iertare 
pentru faptele sale condamnabile, fiindcă nu este împinsă ca noi de im¬ 
boldul cărnii să păcătuiască, ci este aprinsă numai de viciul relei voinţe. 
De aceea păcatul îi este fără iertare, iar boala fără leac. Căci precum s-a 
prăbuşit fără să fie atrasă de'materia pământului, la fel nu poate dobîndi 
îngăduinţă sau motiv de căinţă. Din aceste lucruri reţinem că pentru noi 
nu numai că nu este vătămătoare această luptă dintre trup şi spirit, care 
se dă în noi, ci ne aduce chiar mult folos. 

XV. 

Mai întîi pentru că ne dă pe faţă trîndăvia şi nepăsarea. Ca un pe¬ 
dagog foarte atent, neîngăduindu-ne să ne abatem de la linia datoriei şi 
a disciplinei, dacă înţelepciunea noastră a depăşit măsura seriozităţii 
cuvenite, pe dată ne pune în mişcare şi, trezindu-ne cu biciul aţîţărilor, 
ne recheamă la starea necesară. în al doilea rînd, pentru că, faţă cu cas- 

titatea şi nevinovăţia noastră întreagă, cînd, prin harul Domnului, ne-am 
văzut atît de nepătaţi de tina rea din naştere, credem că mai departe nu 
trebuie să fim neliniştiţi nici măcar de o simplă mişcare a trupului, ca 
şi cum nu i-am mai purta stricăciunea, ceea ce ne înalţă în adîncul con¬ 
ştiinţei noastre, ne face să fim mîndri. Şi atunci intervine lupta dinlăun- 
trul nostru, care ne umileşte, aducîndu-ne aminte cu îmboldirile sale că 
sîntem oameni şi, potolind în noi valurile care ne frămîntă, ne aduce li¬ 
niştea cuvenită. 2. Iar cînd ne lăsăm duşi de vicii mai rele şi mai pri¬ 
mejdioase şi nu le simţim uşor primejdia, prin aceasta conştiinţa noas¬ 
tră se umileşte şi are remuşcări, amintindu-şi de patimile pe care nu 
le-a luat în seamă şi înţelegînd că au întinat-o pornirile naturale pe 
care nu le cunoştea, fiindcă era pătată de greşeli duhovniceşti. Căutînd 
neîncetat să-şi îndrepte nesocotinţa de mai înainte, trage concluzia că 
nici nu trebuie să se încreadă în foloasele curăţiei din trecut, căci a pier- 
dut-o îndepărtîndu-se de Domnul, şi nici nu poate fi dobîndit darul aces¬ 
tei curăţii altfel decît prin harul lui Dumnezeu. Astfel de încercări ne 
‘ învaţă să dorim neîncetat a obţine şi virtutea umilinţei, dacă sîntem 
încîntaţi să avem inima întotdeauna fără vreo vină. 

XVI 

Că mîndria pentru această curăţie va fi mai primejdioasă decît toa¬ 
te nelegiuirile şi blestemăţiile şi că din cauza ei nu vom dobîndi nici 
un folos, oricît ne-ar fi de întreagă nevinovăţia, stau piărturie acele 
puteri demonice pe care le-am amintit mai înainte. Deşi se crede că ele 
n-au nici o ispită a cărnii, totuşi din cauza trufiei au decăzut din acea 
stare sublimă şi cerească şi s-au prăbuşit pe veci. în stare călduţă am 
fi departe de orice lecuire, fiindcă n-am avea pentru nepăsarea noastră 
pici un arătător care să stea în corpul nostru sau în propria conştiinţă. 
Nu numai că n-am dori să ajungem pe culmile desăvîrşirii, dar nici 
măcar n-am respectă cu stricteţe simplitatea şi stăpînirea de sine, dacă 
nu ne-ar umili şi nu ne-ar coborî această ispită a cărnii, făcîndu-ne plini 
de grijă şi atenţie în ceea ce priveşte curăţirea viciilor duhovniceşti. 

XVII 

Cei ce sînt fameni în trup, de aceea au în ei adesea această stare 
călduţă a sufletului, fiindcă ei socotesc că, dacă sînt dezlegaţi de tre¬ 
buinţa trupului, n-au nevoie nici de truda stăpînirii corporale şi nici de 
biciuirea pornirilor inimii. Găsindu-se astfel în siguranţă, nu se grăbesc 
niciodată să caute sau să posede desăvîrşirea inimii şi cu atît mai puţin 
curăţirea de viciile duhovniceşti. Această stare, care se depărtează de 

însuşirea trupului, devine firească, fiind fără îndoială destul de rea şi, 
fiindcă pe cel ce trece de la rece la călduţ, glasul Domnului o osîndeşte. 

XVIII 

Ghermanus: Folosul luptei care se dă între trup şi duh l-am în¬ 
ţeles limpede, fiindcă ne-a fost prezentat în aşa fel, incit s-ar putea spu¬ 
ne că-1 pipăim cu mîinile noastre. Şi de aceea dorim să aflăm tot la 
fel ce diferenţă este între omul carnal şi cel firesc şi în ce chip cel 
firesc poate fi mai rău decît cel carnal ? 

XIX 

Daniel: După definiţia Scripturii există trei stări ale sufletului: pri¬ 
ma carnală, a doua firească, a treia duhovnicească, şi ele sînt arătate 
şi de apostol. Despre cele carnale spune : «Lapte v-am dat să beţi, na 
bucate, fiindcă nu puteţi încă. Şi încă nici acum nu puteţi, fiindcă sîn- 
teţi carnali». Şi iarăşi : «Acolo unde este între voi pizmă şi neînţele¬ 
gere, oare nu sînteţi carnali ?». Despre starea firească se aminteşte ast¬ 
fel : «Omul cel firesc nu primeşte cele ce sînt ale Duhului lui Dum¬ 
nezeu : căci nebunie sînt pentru el». Iar despre cea duhovnicească : «Cel 
duhovnicesc cercetează, toate, dar el nu este judecat de nimeni». Şi ia¬ 
răşi : «Voi, care sînteţi duhovniceşti, îndreptaţi-i pe unii ca aceştia în 
duhul blîndeţii». 2. Astfel trebuie să ne ‘grăbim ca, atunci cînd prin re¬ 
nunţare am încetat de a fi carnali, adică atunci cînd am început să ne 
despărţim de traiul celor lumeşti, să încetăm cu tina cea văzută a trupu¬ 
lui. Să ne silim din toate puterile să căpătăm deîndată starea cea du¬ 
hovnicească, pentru ca nu cumva, mîngîindu-ne că după omul din afară 
părem a fi renunţat la această lume şi a fi părăsit atingerea cu desfrî- 
nările trupului, ca şi cum prin aceasta am fi ajuns la cea mai înaltă 
treaptă a desăvîrşirii, să devenim mai delăsători în ceea ce priveşte 
curăţirea de patimi şi, întrfe cele două stări, să nu putem merge pe calea 
cea duhovnicească. Să nu socotim că ne este prea de ajuns pentru desă- 
vîrşire dacă părem pe dinafară despărţiţi de traiul şi de plăcerile lumii 
acesteia, sau dacă sîntem în afară de stricăciune şi de amestecul cel 
trupesc, pentru că astfel de socoteală ne aşează în acea stare călduţă, 
care este cea mai rea, trebuind a fi vărsaţi din gura Domnului, care zice 
în cugetarea cunoscută de noi : «O, de ai fi cald sau rece! Acum însă 
eşti călduţ şi voi începe să te vărs din gura Meu». 3. Nu pe nedrept 
spune Domnul că aceia pe care i-a primit în intimitatea dragostei Sale, 
dacă au devenit în chip vătămător călduţi, va trebui să-i verse înapoi 
cu greaţă. Deşi ar fi putut să-i fie un fel de hrană mîntuitoare, a vrut 

mai degrabă să fie îndepărtaţi dinlăuntrul Lui, devenind mai răi decît 
mîncărurile care n-au intrat niciodată în gura- Domnului, mai ales că 
şi noi respingem cu scîrbă ceea ce ne face greaţă. Ceea ce este rece 
primit în gura noastră devine cald şi se ia cu plăcere şi cu folos. Iar 
ce s-a aruncat din pricina stării călduţe nu numai că nu mai este dus 
la gură, dar nici măcar nu poate fi privit fără mare dezgust. 4. Aşadar, 
pe bună dreptate se spune că este mai rea starea călduţă, fiindcă mai 
uşor ajunge la mintuire şi pe culmile desăvirşirii cineva carnal, adică 
din lumea aceasta şi din vremea aceasta, decît cel ce mărturisindu-se 
monah, dar fără să meargă pe calea desăvirşirii potrivit învăţăturilor, 
s-a depărtat de acea flacără a focului duhovnicesc. Cel ce se simte umi¬ 
lit de viciile trupeşti şi pătat de atingerea cărnii se va grăbi spre izvo¬ 
rul adevăratei curăţiri şi spre culmea desăvirşirii. El va zbura mai uşor 
spre desăvîrşire, îngrozit de acea stare foarte rece a necredinţei şi aprins 
de flacăra duhului. 5. Iar cel ce, precum am spus, începe cu o stare căl¬ 
duţă, abuzând de numele de monah, şi nu ia prin umilinţă şi zel calea 
acestei devoţiuni, de îndată ce s-a molipsit de această groaznică boală 
şi s-a- lăsat în voia ei, nu va putea gusta mai tîrziu desăvîrşirea nici 
prin sine însuşi şi nici prin sfaturile altuia. Căci el spune în inima sa, 
potrivit învăţăturii Domnului : «Fiindcă bogat sînt şi am de toate şi 
nu-mi lipseşte nimic». 6. Dar lui i se vor potrivi şi următoarele cuvinte : 
«Tu eşti mişel şi ticălos şi sărac şi orb şi gol». Prin aceasta el a devenit 
mai rău decît cel din acest veac, fiindcă nu-şi dă seama că e mişel şi 
orb şi gol, şi că, trebuind a fi îndreptat, are nevoie de sfaturile şi de 
învăţătura cuiva. El refuză îndemnurile cuvîntului mântuitor, neînţele- 
gînd că prin însuşi numele de monah scade şi se înjoseşte în opinia tu¬ 
turora, care-1 cred sfînt şi vrednic de respect ca slujitor al Domnului ; 
de aceea pentru el judecata şi pedeapsa viitoare vor fi mai aspre. 7. 
Dar de ce să stăruim mai mult decât trebuie asupra unor lucruri pe care 
le cunoaştem din viaţa de toate zilele ? Am văzut adesea oameni ajun- 
gînd la căldura duhovnicească din reci şi trupeşti cum erau, adică din 
păgîni şi oameni ai acestui veac, dar din călduţi şi fireşti n-am vă¬ 
zut. Profetul ne spune că pe aceştia atît de mult îi dispreţuieşte Dom¬ 
nul, încît porunceşte bărbaţilor duhovniceşti şi învăţaţi să nu le mai 
dea sfaturi şi învăţături, să nu mai arunce sămînţa cuvîntului mântuitor 
pe un pămînt sterp şi neroditor şi plin de mărăcini otrăvitori, ci dispre- 
ţuindu-1 pe acesta să cultive mai degrabă acel pămînt nou, adică să 
răspîndească toată învăţătura printre păgîni şi necredincioşi, cu toată 
stăruinţa cuvântului mîntuitor, precum citim : « Aceasta zice Domnul 
oamenilor lui luda şi locuitorilor Ierusalimului : araţi-vă ogoare noi şi 
nu mai semănaţi prin spini». 

XX 

In sfîrşit, lucru ruşinos de spus, vedem că în aşa fel au renunţat 
cei mai mulţi la cele lumeşti, 'încît dovedesc că nu şi-au schimbat ni¬ 
mic din viciile şi năravurile de mai înainte, în afară doar de situaţia 
socială şi de îmbrăcăminte. Căci doresc să dobîndească bunuri mate¬ 
riale pe care înainte nu le-au avut şi nu renunţă la cele pe care erau 
stăpîni, ba, ceea ce este mai trist, doresc să şi le înmulţească, sub mo¬ 
tiv că se consideră datori să-şi menţină fie slujitorii, fie fraţii, sau şi 
le păstrează pentru a forma obşti cărora să le fie stareţi. 2. Aceş¬ 
tia, dacă ar căuta într-adevăr calea desăvîrşirii, s-ar strădui cu toată 
puterea să se îndepărteze nu numai de averi, ci şi de patimile de altă¬ 
dată şi de toate preocupările lumeşti, să se pună singuri şi fără nimic 
altceva sub porunca celor mai bătrîni şi să nu mai poarte grijă nici de 
alţii, nici de ei înşişi. Dar se întîmplă tocmai dimpotrivă, că se grăbesc 
nu să se supună celor mai )în vîrstă, ci să fie ei în fruntea celorlalţi fraţi. 
Plini .de trufie, doresc sd înveţe pe alţii, nu să se înveţe pe ei înşişi, 
şi nu fac nimic din ceea ce cer altora. Cu ei trebuie să se îndeplinească 
porunca Mîntuitorului: orbi, ajunşi conducătorii orbilor, cad cu toţii 
în prăpastie. 3. Acest gen de trufie, deşi e unul singur, are totuşi două 
feţe : una care imită cu statornicie seriozitatea şi gravitatea, iar alta 
care, cu o neînfrînată libertate, se risipeşte în rîsete prosteşti şi cara¬ 
ghioase. Cea dintîi se bucură să fie tăcută, celei de a doua nu-i place 
vorba puţină şi nu se sfieşte să spună lucruri chiar nelalocul lor, sub 
motivul că nu vrea să fie socotită mai prejos sau mai fără învăţătură 
decît ceilalţi. Una doreşte slujba de cleric pentru înălţare, cealaltă o 
dispreţuieşte, socotind-o nevrednică şi nepotrivită cu demnităţile de 
viaţă şi de familie de mai înainte. Cercetarea fiecăruia poate cîntări 
şi aprecia care dintre acestea trebuie socotită mai primejdioasă. 4. Este 
unul şi acelaşi felul nesupunerii, dacă pentru a nu întrerupe o lucrare, 
sau din trîndăvie, calci porunca superiorului, după cum este la fel de 
condamnabil ca, fie pentru somn, fie pentru veghe, să nu te supui regu¬ 
lilor mînăstirii. Este acelaşi lucru dacă treci peste porunca stareţului 
pentru ca să citeşti, sau pentru ca să dormi şi trufia este aceeaşi da- 
că-ţi neglijezi forţele pentru ajunare sau pentru mîncare. Sînt mai pri¬ 
mejdioase şi mai greu de lecuit viciile care par a se ridica sub forma 
virtuţilor şi sub chipul lucrurilor duhovniceşti, decît acelea care se nasc 
pe faţă, pentru plăcere trupească. Acestea din urmă, ca nişte boli care 
se văd de departe, se recunosc uşor şi se pot vindeca, pe cînd cele 

menţionate mai înainte, acoperindu-se sub veşmîntul virtuţilor, rămîn 
netratate şi-i fac pe cei molipsiţi de ele să sufere fără speranţă mai mult 
timp şi în chip mai primejdios 9 . 


XXI 

Este cu adevărat vrednic de rîs faptul ca unii, după înflăcărarea 
primei renunţări prin care, părăsindu-şi funcţia şi avutul, sau gradul 
militar al lumii acesteia, au venit din propriu imbold în mînăstire, iar 
după aceea îi vedem că le doresc şi mai mult, dacă nu le sînt permise, 
neputîndu-se obişnui fără ele, că sînt robiţi de cele pe care le mai au, 
oricît ar fi de mici şi de fără preţ, şi se îngrijesc mai mult de ele decît 
se îngrijeau de toate celelalte bunuri pe care le-au părăsit. De bună 
seamă că nu le este de mare folos că au putut dispreţui averi mari, 
dacă dragostea pentru ele şi-au mutat-o către aceste lucruri mărunte şi 
neînsemnate, pe care le au cu ei. 2. Ei dovedesc că viciul lăcomiei şi 
al zgîrceniei, pe care nu-1 mai pot avea pentru bunuri de preţ, dacă-1 
menţin pentru nişte lucruri mărunte, nu l-au părăsit, ci-1 păstrează cum 
l-au avut înainte. Căci îşi menţin slăbiciunile de altădată dacă arată 
atîta dragoste şi grijă pentru o rogojină, un coşuleţ, un săculeţ, o carte, 
sau alte lucruri destul de ieftine ca acestea. Ba mai mult, le păzesc şi 
le apără cu îndîrjire, fără să le fie ruşine să se supere, şi, ceea ce e 
mai grav, să se certe cu fraţii pentru ele. 3. Suferind de boala lăcomiei 
de odinioară, nu sînt mulţumiţi că au cele pe care folosul sau trebuinţa 
corpului îl obligă pe monah să le aibă potrivit numărului şi măsurii 
comune. Ei dovedesc şi prin aceasta avariţia inimii lor, dorind să aibă 
mai multe decît ceilalţi, lucrurile de care trebuie să se folosească. De¬ 
păşind măsură în grija şi atenţia cu care le păzesc, ei le apără de atin¬ 
gerea altora pe cele pe care trebuie să le aibă în comun cu fraţii. 4 . 
Este ca şi cum numai deosebirea metalelor şi nu însăşi patima lăcomiei 
ar fi vătămătoare, şi ca şi cum n-ar fi permis să te superi pentru lucruri 
mari, dar pentru cele mici n-ar fi nici o vină să faci. aceasta. Totuşi, de 
aceea am aruncat materiile mai preţioase, ca să învăţăm să le dispre¬ 
ţuim mai uşor pe cele mai proaste. Nu este nici o deosebire dacă ci¬ 
neva arată lăcomie pentru cele măreţe şi scumpe, sau pentru nişte lu- 

9. IV, XX, p. 96. Sfîntul Casian nu admite legăturile călugărilor cu cei care, fie 
rude sau nu, fie un chinovit în aceeaşi chilie, îi slujeau, procurîndu-le cele necesare 
din satul învecinat. Cu aceasta, monahii reveneau la starea dinainte de intrarea în 
monahism, cînd căutau înmulţirea bunurilor nu pentru ajutorarea din milă a celor 
bolnavi, ci pentru o viaţă uşoară şi îmbelşugată, la care, chipurile, renunţaseră. La 
aceasta se mai adaugă grija de bunuri personale, de care se lepădaseră, odată cu in¬ 
trarea în mînăstire — bunuri pe care Sf. Casian le detesta, aşa cum se vede în capi¬ 
tolul următor. 

cruri ieftine, şi trebuie judecat cu mai mare asprime tocmai pentru 
aceea că se simte atît de legat de cele mici cel ce le-a dispreţuit pe 
cele mari. O astfel de renunţare nu dobîndeşte desăvîrşirea inimii, fi¬ 
indcă a primit situaţia materială a celui sărac, dar n-a părăsit lăcomia 
celui bogat. 


V ' 

COMUNICAREA PĂRINTELUI SERAPION 
Despre cele opt vicii principale 


k 


I. Sosirea noastră în chilia părintelui 
Serapion şi întrebarea desipre felul şi lu¬ 
crarea viciilor. 

II. Povestirea părintelui Serapion des¬ 
pre cele opt vicii principale. 

III. Cele două feluri de vicii şi îm¬ 
pătrita lor înrîurire. 

IV. Recapitulare despre lăcomia la mîn- 
care şi despre patima desifrînării; tra¬ 
tamentul lor. 

V. Cum a fost ispitit Domnul nostru, 
Cel singur fără de păcat. 

VI. Natura ispitei prin care Domnul a 
fost încercat de diavol. 

VII. Lucrarea deşertăciunii şi a trufiei 
fără ajutorul trupului. 

VIII. Iubirea de arginţi este în afara 
firii: deosebirea dintre ea şi celelalte 
vicii. 

IX. Despre mînie şi despre tristeţe, care 
adesea nu se găsesc printre viciile ve¬ 
nite din afară. 

X. Despre unirea dintre şaise vicii şi 
despre înrudirea celor două care se deo¬ 
sebesc de celelalte. 

XI. Obîrşia şi felul fiecărui viciu. 

XII. La ce foloseşte gloria deşartă. 

XIII. Lupta felurită a tuturor viciilor. 

XIV. Organizarea luptei împotriva vi¬ 
ciilor potrivit primejdiei lor. 

XV. Noi nu putem face nimic împotri : 
va viciilor fără ajutorul lui Dumnezeu şi 


nu trebuie să ne lăudăm cu victoria îm¬ 
potriva, lor. 

XVI. înţelesul celor şapte neamuri al 
căror pămînt l-a primit Israel: de ce în 
unele locuri sînt arătate şapte, în altele 
multe neamuri. 

XVII. întrebare despre asemănarea din¬ 
tre cele şapte neamuri şi cele opt vicii. 

XVIII. Răspuns cum celor opt vicii le 
corespunde numărul de opt neamuri. 

XIX. De ce s-a poruncit ca un singur 
neam să fie părăsit, iar şapte să fie ni¬ 
micite. 

XX. Natura lăcomiei la mîncare ; ase¬ 
mănarea cu vulturul. 

XXI. Stăruinţa lăcomiei la mîncare în 
discuţia filosofilor. 

XXII. De ce a prezis Dumnezeu lui 
Avraam că zece neamuri trebuiesc dis¬ 
truse de către poporul lui Israel. 

XXIII. în ce chip ne este de folos să- 
stăpînim ţinuturile viciilor. 

XXIV. Ţinuturile din care au lost a- 
lungate popoarele eanaanienilor au fost 
date seminţiei lui Sem. 

XXV. Felurite mărturii asupra înţele¬ 
sului celor opt vicii. 

XXVI. După ce se învinge robia sto¬ 
macului trebuie cheltuită energia pentru- 
obţinerea celorlalte virtuţi. 

XXVII. Lupta împotriva viciilor nu se 
dă în ordinea în care acestea se găsesc 
arătate. 





378 


SFINTUL IO AN CASIAN 


I 

în acea adunare de bătrîni foarte venerabili, a existat un bărbat 
cu numele de Serapion, împodobit în primul rînd cu harul judecăţii ce¬ 
lei drepte, şi comunicarea acestuia gîndesc că merită să fie incredin- 
ţată scrisului. Stăruind noi să ne spună ceva despre asaltarea viciilor, 
despre 'începuturile şi cauzele din care purced, el a început astfel: 

II 

Opt sînt principalele vicii, care otrăvesc neamul omenesc, şi anu¬ 
me : primul este lăcomia la mâncare, ceea ce înseamnă îmbuibarea sto¬ 
macului, al doilea desfrînarea, al treilea arghirofilia, adică lăcomia sau 
dragostei pentru bani, al patrulea mînia, al cincilea tristeţea, al şaselea 
lenea, adică neliniştea şi lehamitea inimii, al şaptelea deşertăciunea, 
adică vanitatea sau gloria deşartă, şi al optulea trufia. 

III 

Aceste vicii sînt de două feluri : naturale, cum este lăcomia la mîn¬ 
care, şi în afara naturii, cum este arghirofilia. Iar lucrarea lor este îm¬ 
pătrită. Unele nu se pot petrece fără acţiunea trupului, cum este lăco¬ 
mia la mîncare şi desfrînarea, dar altele se îndeplinesc fără vreo lu¬ 
crare a corpului, cum este trufia şi gloria deşartă. Unele se pun în miş¬ 
care prin cauze din afară, cum este arghilofilia şi mînia, însă sînt aţî- 
ţate de pricini dinlăuntru, cum sînt lenea şi tristeţea. 

IV 

Expunerea pe scurt a acestora o vom lumina cu mărturii din Scrip¬ 
turi. Lăcomia la mîncare şi desfrînarea, deşi nu sînt sădite din fire (căci 
uneori se ivesc fără vreo aţîţare sufletească, numai prin imboldul şi lu¬ 
crarea cărnii), au nevoie totuşi de o pricină din afară pentru a se îm¬ 
plini şi aşa ajung să se săvârşească prin acţiunea cărnii. Căci «fiecare 
este ispitit de propia sa poită. Apoi pofta zămislind naşte păcatul, iar 
păcatul cind a fost săvîrşit aduce moartea». 2. Cel dintîi om, Adam, 
n-ar fi putut fi amăgit prin lăcomia la mîncare, dacă nu s-ar fi folosit 
în chip nepermis de mâncarea pe care a avut-o la îndemînă, şi nici al 
doilea Adam nu este ispitit fără existenţa unei materii din afară, cînd 
i se spune : «Dacă eşti Fiul lui Dumnezeu, porunceşte acestor pietre să 
se facă pline». Că şi desfrînarea nu se săvîrşeşte decît prin corp, este 
limpede pentru toţi, precum spune în duh Dumnezeu despre aceasta oă- 
* tre fericitul Iov : « Virtutea îi este In şale şi puterea in pîntece, deasupra 

buricului». 3. De aceea în mod deosebit acestea două, care se îndepli¬ 
nesc cu trupul, în afară de acea grijă duhovnicească a sufletului, au 
nevoie şi de stăpînire trupească. Nu este de ajuns puterea minţii pentru 
a înfrînge pornirile acestora (cum se petrec lucrurile uneori împotriva 
mîniei, sau a tristeţei şi a celorlalte patimi, pe care priceperea minţii 
ştie să le învingă fără vreo luptă împotriva cărnii) dacă nu i s-a adăugat 
şi stăpînirea trupului prin posturi, veghe, muncă şi evitarea ocaziilor, 
fiindcă aceste vicii se nasc în trup şi în suflet şi nu vor putea fi învinse 
decît prin concursul amândurora. 4. Deşi fericitul Apostol a spus Că 
toate viciile sînt în general carnale, socotind şi duşmăniile şi mînia şi 
chiar ereziile între celelalte lucrări ale cărnii, noi totuşi, pentru a le 
înţelege mai bine natura şi tratamentul, le împărţim în două şi spunem 
că unele sînt carnale, iar altele spirituale. Sînt carnale cele ce duc la 
încălzirea şi simţirea trupului, care se desfătează şi se hrăneşte într-atît 
cu ele, incit aţîţă şi minţile liniştite, atrăgîndu-le uneori fără voia lor 
pe drumul pornirilor lui. 5. Despre acestea fericitul Apostol spune : «în¬ 
tre aceştia şi noi am trăit odinioară, in poftele trupului nostru, făcînd 
pe voia cărnii şi a gîndurilor şi eram din fire copiii mîniei ca şi cei¬ 
lalţi». 

Le numim spirituale pe cele care, răsărite din suflet, nu numai că 
n-aduc nici o plăcere trupului, dar chiar îl încarcă de necazuri şi sufe¬ 
rinţe, hrănind numai sufletul bolnav cu .plăceri înjositoare. De aceea 
ele cer numai sufletului îngrijire, pe cînd cele carnale, precum am spus, 
nu se însănătoşesc decît printr-un dublu tratament. Cei ce se ostenesc 
pentru curăţie sufletească înlătură de la început înseşi prilejurile pati¬ 
milor carnale, astfel că sufletul nu mai poate fi îmbolnăvit prin amin¬ 
tirea acelor pasiuni. 6. Trebuie ca unei boli duble să i se aplice o în¬ 
grijire dublă. Pentru corp este necesar să fie înlăturate chipul şi ma¬ 
teria care ispiteşte, pentru ca pofta să nu încerce să se dezlănţuie, iar 
pentru suflet la fel, ca să nu ia naştere în el gînduri necurate. Este de 
folos să fie puse mai presus de orice meditaţie atentă asupra Scripturilor, 
vegherea cu grijă şi retragerea în singurătate. Pentru celelalte vicii 
trăirea în societate nu este vătămătoare, ba din contră, de cel mai mare 
folos pentru cei ce doresc intr-adevăr să se lipsească de ele, fiindcă 
prin legăturile cu oamenii ele se pot descoperi şi, fiind date pe faţă şi 
mai des puse la încercare, se pot vindeca mai repede. 

V 


379 


De aceea Domnul nostru Iisus Kristos a fost ispitit, cum spune 
apostolul «în toate după asemănarea noastră», dar «în afară de păcat», 
adică fără să fi fost atins de vreo patimă, neîncercat deci de acele pofte 

carnale, de care sîntem noi înţepaţi fără să ştim, sau fără să vrem, fi¬ 
indcă El nu avea nici o asemănare cu noi în ceea ce priveşte zămisli¬ 
rea, fiind zămislit prin vestirea arhanghelului: «Duhul Siint va veni 
asupra ta şi puterea Celui Preaînalt te va umbri ; de aceea şi Sfintul 
care se va naşte din tine fiul lui Dumnezeu se va chema». 

VI 

Păstrînd fără stricăciune chipul şi asemănarea cu Dumnezeu, El a 
trebuit să fie ispitit de aceleaşi patimi de care a fost ispitit şi Adam, 
pe când păstra încă neatins chipul lui Dumnezeu, adică de lăcomia în 
mâncare, de gloria deşartă, de trufie, dar nu s-a rostogolit în cele în 
care a căzut Adam după ce şi-a pătat chipul şi asemănarea cu Dum¬ 
nezeu, a cărui poruncă a călcat-o. Lăcomie la mîncare a arătat cînd a 
primit fructul oprit. îi dau pe faţă gloria deşartă cuvintele : «Se vor 
deschide ochii voştri», iar trufia este arătată astfel: «Veţi fi ca Dum¬ 
nezeu, cunoscind binele şi răul». 2. De aceste trei vicii citim că a fost 
ispitit şi Mîntuitorul, şi anume de lăcomie la mîncare, când îi zice dia¬ 
volul : «Porunceşte ca pietrele astea să se facă plini», de glorie deşar¬ 
tă : «Dacă eşti Fiul lui Dumnezeu, aruncă-Te jos», iar de trufie, cînd 
îi arată toate împărăţiile lumii şi gloria lor şi-I zice : «Acestea toate 
Ţi le voi da Ţie, dacă vei cădea înaintea mea şi te vei Închina mie». 
Trecut prin aceste încercări, El ne învaţă prin exemplul Său cum tre¬ 
buie să învingem şi noi pe cel ce ne ispiteşte. Şi de aceea se spune 
Adam acela şi Adam Acesta, acela fiind primul pentru prăbuşire şi 
moarte, iar Acesta primul pentru înviere şi viaţă. 3. Prin acela tot nea¬ 
mul omenesc este osîndit, prin Acesta tot neamul omenesc este elibe¬ 
rat. Acela este plăsmuit din pămînt simplu şi neatins, Acesta este născut 
din fecioara Maria. Dar dacă Acesta a trebuit să fie încercat de ispi¬ 
tele aceluia, în schimb nu i-a fost necesar să treacă la alte vicii. Căci 
Cel ce învinsese lăcomia la mîncare nu putea să cadă în ispita desfrî- 
nării, care-şi are rădăcina la îndestulare şi îmbuibare şi în care n-ar 
fi căzut nici primul Adam dacă, (înşelat de momelile diavolului, n-ar 
fi primit mai înainte patima din care ia naştere desfrînarea. De aceea, 
precum este scris, Fiul lui Dumnezeu n-a venit în trupul păcatului, ci 
«in asemănarea cu trupul păcatului». Deşi era în El trup adevărat, fi¬ 
indcă de bună seamă mînca, bea, dormea şi chiar a fost străpuns de 
cuie, totuşi, păcatul trupului nu l-a avut decît prin putinţa înfrângerii. 
4. El n-a fost înţepat de boldurile de foc ale poftei trupeşti, care se naşte 
în noi în chip firesc, chiar şi fără voia noastră, ci L-a încercat numai 
aparenţa păcatului, prin asemănarea trupească cu noi. Fiindcă îndepli- 

nea într-adevăr cele ale noastre şi purta în El toate slăbiciunile ome¬ 
neşti, s-a putut crede că El este supus şi patimilor,- că purta în trupul 
Său şi slăbiciunea viciului şi a păcatului. 5. Diavolul L-a încercat numai 
cu acele vicii cu care-L înşelase pe primul, crezînd că şi Acesta poate 
fi dus şi în celelalte în chip asemănător ca om, aşa cum îl câştigase pe 
cel dintîi. Dar n-a putut să-L aducă şi în a doua boală, care ia naştere 
din primul viciu, fiindcă a fost respins din prima luptă. Văzînd că Dom¬ 
nul n-a fost atins în nici un chip de prima cauză a acestei boli, era de 
prisos să nădăjduiască într-o roadă a păcatului, ale cărui rădăcini şi 
seminţe n-au fost primite de El. 6. Ultima ispită arătată de Luca prin 
cuvintele : «Dacă eşti Fiul lui Dumnezeu aruncă-Te jos » s-ar putea în¬ 
ţelege ca patimă a trufiei, aşa cum cea pe care Matei o arată ca a treia, 
şi anume aceea prin care, potrivit celor scrise de evanghelistul Luca, 
diavolul îi promite Domnului la un moment dat toate împărăţiile lumii, 
s-ar putea înţelege ca patimă a arghirofiliei. Văzînd că Domnul nu poa¬ 
te fi ispitit nici cu lăcomia la mîncare, şi nici cu desfrînarea, diavolul 
a trecut la arghirofilie, pe care o ştia că este rădăcina tuturor relelor. 
Dar învins din nou, neîndrăznind să-L încerce cu alte vicii, fiindcă ştia 
ce rădăcină şi izvor de hrană au, a trecut la cea din urmă patimă, a 
trufiei, cu care ştia că pot fi loviţi chiar cei desăvîrşiţi, învingători ai 
tuturor viciilor, fiindcă îşi amintea că el însuşi, din cauza trufiei, pe 
când era Lucifer, s-a prăbuşit din cer, ca şi mulţi alţii, care nu fuse¬ 
seră învinşi de nici o altă patimă din cele arătate mai înainte. 7. Cu a- 
ceastă ordine amintită mai înainte, care este arătată de evanghelistul 
Luca, se potriveşte foarte bine aţîţarea şi chipul ispitelor prin care vi¬ 
cleanul duşman a atacat pe acel prim şi pe Acest al doilea Adam. Căci îi 
spune celui dintîi : «Ochii voştri se vor deschide», iar Celui de al doilea 
«îi arată toate împărăţiile lumii şi gloria lor ». E,1 zice aceluia : «Veţi îi ca 
Dumnezeu», iar Acestuia : «Dacă eşti Fiul lui Dumnezeu». 

VII 

Să vorbim acum despre lucrarea celorlalte patimi, în ordinea în 
care începusem, dar pe care am întrerupt-o trebuind a trata despre lă¬ 
comia în mîncare şi despre ispita Domnului. Gloria deşartă şi trufia 
se petrec de obicei fără concursul corpului. Cum ar avea nevoie de 
acţiunea cărnii cele care aduc prăbuşirea sufletului numai prin voinţa 
şi rîvna de a dobîndi laudă şi glorie omenească ? 2. Sau ce înrâurire 
corporală a avut vecihea trufie a acelui Lucifer mai înainte numit, de 
vreme ce ea s-a zămislit numai în cugetul şi-n sufletul lui, aşa cum 
aminteşte profetul: « Tu, care ziceai în inima ta : mă voi urca la cer, 

deasupra astrelor Iui Dumnezeu voi aşeza tronul meu. Mă voi urca mai 
sus de înălţimea norilor, voi ti asemenea Celui Preaînalt». După cum 
n-a avut pe nimeni aţâţător al acestei trufii, tot aşa numai în gândirea 
lui s-a săvîrşit lucrarea crimei şi a prăbuşirii celei veşnice şi nici o 
urmare n-au avut planurile lui ambiţioase. 

VIII 

Arghirofilia şi mînia, deşi nu sînt de aceeaşi natură (căci prima 
este în afara naturii, pe cînd cea de a doua pare a-şi avea obîrşia şi 
sămînţa în noi), totuşi ele par a se naşte la fel, căci adesea îşi iau din 
afară cauzele care le pun în mişcare. Nu rareori cei mai slabi se plîng 
că s-au prăbuşit în aceste vicii aţîţaţi sau împinşi de alţii şi în felul 
acesta ei explică cum au ajuns la ură şi arghirofilie. Se vede limpede 
că arghirofilia este din afara noastră, fiindcă nu se dovedeşte a avea 
în noi prima obîrşie şi nu ia naştere din ceva natural în atingerea cu 
corpul şi sufletul nostru, sau cu nevoile noastre de viaţă. 2. Căci este 
sigur că nimic n-ajunge la folosul şi trebuinţa naturii comune, în afară 
de mîncarea zilnică şi de băutură. Toate celelalte lucruri, ori cu cîtă 
rîvnă şi dragoste ar fi păstrate, sînt totuşi străine de nevoile omeneşti 
şi de trebuinţele vieţii. Şi de aceea acest lucru, existînd oarecum în 
afara naturii, nu loveşte decît pe monahii călduţi şi rău întemeiaţi, pe 
cînd cele naturale nu încetează de a ispiti chiar pe cei mai încercaţi 
monahi şi care trăiesc în singurătate. 3. Într-atît se dovedeşte că este 
adevărat ceea ce spunem, încît cunoaştem unele neamuri cu totul li¬ 
bere de această patimă a arghirofiliei, care n-au primit în viaţa şi obi¬ 
ceiurile lor acest viciu. De asemenea, credem că nici oamenii care au 
existat înainte de potop n-au cunoascut foarte multă vreme pacostea 
acestei pofte. Se dovedeşte însă că această patimă se stinge fără vreo 
trudă în oricare dintre cei care au renunţat cu adevărat la cele lumeşti 
şi, lepădîndu-se de toate ale lor, au dorit atît de mult viaţa de mînăs- 
tire, încît nu vor să mai aibă din ele pentru sine nici măcar un dinar. 
4. Pot găsi ca martori ai acestui lucru multe mii de oameni care, lepă¬ 
dîndu-se foarte repede de tot avutul lor, au nimicit din rădăcină această 
patimă, fără să mai fie încercaţi cit de puţin de ea mai tîrziu, dar lup- 
tînd tot timpul contra lăcomiei la mîncare, căci nu pot fi în siguranţă, 
dacă n-o combat cu cea mai mare grijă şi înfrînare a inimii şi a trupului. 

IX 

Tristeţea şi lenea, spre deosebire de cele despre care am vorbit 
mai sus, de obicei nu se nasc prin vreo provocare din afară. Căci sînt 

adesea şi foarte dureros atinşi de ele şi cei care trăiesc singuri în pustiu, 
fără nici o tovărăşie omenească. Că este adevărat acest lucru îl poate 
proba prin proprie experienţă oricine a trăit în singurătate şi a fost 
încercat de ispitele omului lăuntric. 


X 

Deşi aceste opt vicii au oblîrşii" deosebite şi urmări neasemănă¬ 
toare, totuşi primele şase : lăcomia la mîncare, desfrînarea, arghirofi¬ 
lia, minia, tristeţea şi lenea sînt într-un fel înrudite şi, ca să spun aşa, 
legate în acelaşi lanţ, în aşa fel, încît preaplinul uneia are ca urmare 
începutul alteia. Din prea mare lăcomie în mîncare se naşte desfrîna¬ 
rea, din desfrînare arghirofilia, din arghirofilie mînia, din mînie triste¬ 
ţea, din tristeţe lenea. De aceea trebuie să luptăm în chip asemănător 
şi cu aceeaşi judecată contra lor şi de la cele de mai înainte să trecem 
la lupta împotriva celor următoare. 2. Mai uşor se opreşte creşterea 
şi întinderea dăunătoare a unui arbore, dacă rădăcinile pe care se spri¬ 
jină sînt împuţinate sau tăiate, şi apele stătute şi murdare se pot seca 
îndată, dacă li se astupă cu pricepere izvoarele care le dau naştere. De 
aceea, ca să fie învinsă lenea, trebuie mai întîi combătută tristeţea •, 
ca să se alunge tristeţea, trebuie distrusă mai înîi mînia ; ca să se 
stingă mînia, trebuie călcată în picioare arghirofilia ; ca să se înlăture 
arghirofilia, trebuie nimicită desfrînarea şi ca să se desfiinţeze desfrî¬ 
narea, trebuie dărîmat viciul lăcomiei în mîncare. 3. Celelalte două, 
gloria deşartă şi trufia, sînt unite între ele în acelaşi fel pe care l-am 
arătat şi despre celelalte, 'întrucît creşLerea uneia aduce apariţia celei¬ 
lalte (prisos de glorie deşartă dă naştere trufiei), dar se deosebesc cu 
totul de cele şase vicii numite mai înainte şi nu se unesc cu ele într-o 
tovărăşie asemănătoare, fiindcă nu numai că n-au aceeaşi obîrşie, dar 
apar într-un alt mod şi într-o altă rînduire, cu totul contrară celorlalte. 
Cînd acelea sînt nimicite, ele se dezvoltă şi mai puternic şi moartea 
acelora le face să crească şi să fie cu mai multă viaţă. 4. De aceea sîn- 
tem îmboldiţi de aceste două vicii într-un mod deosebit. Cădem în- 
tr-unul din acele şase vicii după ce am fost loviţi de cele înaintaşe lor, 
pe cînd în aceste două sîntem primejduiţi să ajungem după ce le-am 
învins şi am triumfat asupra celorlalte. Aşadar, toate viciile iau naştere 
prin creşterea celor dinaintea lor şi dispar prin micşorarea acelora. După 
această rînduială, ca să poată fi înfrîntă trufia, trebuie mai întîi înă¬ 
buşită gloria deşartă ; astfel se potolesc cele următoare prin învingerea 
celor anterioare şi, dacă sînt stinse cele anterioare, patimile rămase 
slăbesc fără osteneli. 5. Deşi aceste opt vicii mai înainte numite sînt 






384 


SFINTUL IO AN CASIAN 


legate între ele şi amestecate în felul pe care l-am amintit, totuşi pri¬ 
vite mai de aproape vedem că se împart în patru legături şi perechi : 
lăcomia de mîncare şi desfrînarea se unesc într-o tovărăşie foarte strîn- 
să ; de asemenea au legături de familie între ele mînia şi arghirofilia, 
tristeţea şi lenea, gloria deşartă şi trufia. 

XL 

Şi acum, ca să vorbim despre ramurile fiecărui viciu în parte, sînt 
trei feluri de lăcomie în mîncare : primul, care-1 împinge pe monah să 
se grăbească la mîncare înainte de ora fixată prin program, al doilea 
care găseşte plăcere în umplerea stomacului şi în înfulecarea cu lă¬ 
comie a oricăror lucruri de mîncare, iar al treilea, care doreşte mîncă- 
ruri alese şi scumpe. Acestea trei dau monahului lovituri nu uşoare, 
dacă nu caută să scape de ele cu susţinută osteneală şi băgare de seamă. 
După cum nu trebuie încheiată ajunarea înainte de ora canonică, la fel 
trebuie retezate cheltuielile cu umplerea stomacului, cu mâncăruri 
scumpe şi deosebit pregătite. Căci din aceste trei feluri iau naştere di¬ 
ferite şi foarte grave boli ale sufletului. 2. Din prima boală răsare ura 
faţă de mînăstire, groaza şi intoleranţa felului de locuinţă, din care ur¬ 
mează fără îndoială repede plecarea şi fuga din mînăstire. Din a doua 
ies boldurile de foc ale poftei şi desfrînării. Iar a treia leagă în lanţurile 
încurcate ale arghirofiliei gîturile pătimaşilor şi nu-1 lasă pe monah să 
renunţe la toate pentru Hristos. Avem arătate că este în noi această pa¬ 
timă ori de cîte ori, reţinuţi la masă de vreunul dintre fraţi, nu sîntem 
mulţumiţi să servim mâncărurile aşa cum ne-au fost aduse şi cerem, cu 
o libertate fără frîu şi nelalocul ei, să li se adauge ceva pentru a le face 
mai gustoase, sau mai îndestulătoare. 3. Aceasta nu trebuie în nici un 
chip să se petreacă, şi anume din trei motive : primul, pentru că min¬ 
tea monahului trebuie, să se deprindă cu îngăduinţa şi cumpătarea şi, 
potrivit cuvintelor Apostolului, sa înveţe a se mulţumi cu ceea ce are. 
In nici un caz nu-şi va putea înfrîna dorinţele ascunse sau mai mari ale 
corpului cel ce, supărat de o mîncare cu un gust mai puţin plăcut, nu 
este în stare să renunţe la plăcerile cerute de gîtlejul său. Al doilea, 
pentru că se întîmplă uneori ca la ora aceea gazdei să-i lipsească ceea 
ce-i cerem noi, şi o jignim pentru o pregătire mai puţin pretenţioasă, 
dîndu-i pe faţă poate sărăcia, pe care ar fi vrut să i-o cunoască numai 
Dumnezeu. Al treilea motiv este acela că adesea se întîmplă ca altora 
să nu le placă adaosul pe care l-am Cerut la masă şi producem supărare 
multora căutînd să ne satisfacem dorinţele şi poftele gurii noastre. De 
aceea trebuie să ne înfrînăm în Orice chip astfel de libertăţi. 








CONVORBIRI DUHOVNICEŞTI 


385 


4. Există trei feluri de desfrînare. Unul constă în unirea dintre cele 
două sexe. Al doilea, care se produce în afară de vreo atingere feme- 
iască, viciu despre care citim că Gnan, fiul patriarhului Iuda, a fost pe¬ 
depsit de Domnul. Acest păcat este numit în Cărţile sfinte necurăţie şi 
despre el Apostolul spune : « Spun însă celor necăsătoriţi şi văduvi că 
este bine pentru ei dacă au rămas aşa precum sînt şi eu. Iar dacă nu se 
pot stăpîni, să se căsătorească. Fiindcă este mai bine să se căsătorească, 
declt să fie arşi». Al treilea fel este cel care se zămisleşte în suflet şi în 
minte, despre care zice Domnul în Evanghelie : «Cel ce se uită la o fe¬ 
meie poftind-o, acela a şi făcut adulter cu ea in inima lui». 5. Fericitul 
Apostol spune că aceste trei feluri în chip asemănător trebuie stinse : 
«Omoriţi mădularele voastre, ale omului pămintesc : desfrinarea, necură- 
ţia, pofta » şi celelalte. De asemenea, despre două din ele spune către 
efeseni : «Desfrînare şi necurăţie nici să nu se pomenească intre voi» 
şi iarăşi : « Aceasta s-o ştiţi că tot desfrînatul, sau necuratul, sau laco¬ 
mul, care este în slujba idolilor, nu are moştenire în împărăţia lui Hris- 
tos şi a lui Dumnezeu». 6. Trebuie să.ne ferim de aceste trei prin mă¬ 
suri asemănătoare, ca să nu ne îndepărteze, fiecare şi toate la un loc, 
de împărăţia lui Hristos. 

Trei sînt felurile arghirofiliei. Primul, care nu-i lasă pe cei Ge re¬ 
nunţă la cele lumeşti să se lipsească de averile şi bunurile lor. Al doi¬ 
lea, care ne îndeamnă să luăm înapoi cu şi mai mare lăcomie ceea ce 
am împrăştiat sau am dat săracilor. Al treilea, care ne împinge să do¬ 
rim şi să dobîndim lucruri pe care înainte nu le-am avut. 2. Felurile mî- 
niei sînt trei : unul, care este înlăuntrul nostru şi care în greceşte se 
spune SopLoC Altul, care se dezlănţuie în vorbe sau fapte, şi care în gre¬ 
ceşte se spune opyq Despre acestea spune şi Apostolul: « Acum lăsaţi şi 
voi toate : mînia, iuţimea». Al treilea, care nu fierbe şi se consumă în- 
tr-o oră, ca acelea, ci se păstrează zile şi vreme îndelungată : el se 
spune în greceşte 8. Toate acestea trebuiesc osîndite de noi cu 

acelaşi dispreţ. Felurile tristeţii sînt două : unul ia naştere cînd înce¬ 
tează supărarea, sau cînd ni s-a produs o daună, sau ni s-a zădărnicit o 
dorinţă : celălalt, care coboară din deznădejde, sau dintr-o nelinişte ne¬ 
lămurită a minţii. Felurile lenei sînt tot două: unul care ne aduce somn 
cînd e cald, iar celălalt, care ne îndeamnă să părăsim chilia şi să fu¬ 
gim. Gloria deşartă în oricîte forme s-ar manifesta, căci are multe feţe 
şi chipuri, este totuşi de două feluri: primul, prin care ne mîndrim pen¬ 
tru foloase materiale, sau pentru lucruri care se văd, al doilea, prin care 
ne îngîmfăm pentru cele spirituale şi ascunse, din dorinţa de laudă de¬ 
şartă. 


25 — Sfîntul Ioan Casian 

XII. 

Gloria deşartă pentru un singur lucru este totuşi folositoare înce¬ 
pătorilor, care sînt încă ademeniţi de vicii carnale. Aceştia dacă, de 
exemplu, atunci cînd sînt biciuiţi de duhul desfrînării se gîndesc la vred¬ 
nicia slujbei preoţeşti, sau la buna părere a tuturor, care-i cred sfinţi 
şi nepătaţi, judecind că imboldurile necurate ale poftei îi înjosesc şi-i 
fac nedemni de o bună preţuire sau de tagma lor, măcar gîndindu-se la 
aceasta dau înapoi, învingînd printr-un rău mai mic pe unul mai mare. 
Căci este mai bine pentru cineva să fie atins de viciul gloriei deşarte, 
decît să cadă în flacăra desfrînării, de unde sau nu mai poate scăpa, sau 
cu greu se mai poate ridica după prăbuşire. 2. Acest sens l-a exprimat 
frumos unul dintre profeţi, cînd a zis în persoana lui Dumnezeu : «Din 
cauza Mea voi îndepărta furia Mea şi te voi înirîna de la lauda Mea, ca 
să nu pieri», adică pentru ca, atunci cînd prin laude eşti legat în lanţu¬ 
rile gloriei deşarte, să nu cazi în prăpastia iadului şi să nu te cufunzi 
fără întoarcere în săvîrşirea păcatelor de moarte. Nu e de mirare că are 
în ea atîta înrîurire această patimă, încît poate să-l înfrîneze pe cineva 
care cade în viciul desfrînării, de vreme ce s-a dovedit foarte adesea, 
din experienţa multora, că într-atît îl întăreşte pe cel otrăvit de ea, în¬ 
cît îl face să nu simtă foamea nici după două sau trei zile de ajunare. 
3. Ştim că unii din acest pustiu au mărturisit că de multe ori au răb¬ 
dat fără greutate să nu mănînce cîte cinci zile în mănăstirile din Siria, 
pe cînd acum îi chinuie atît de mult foamea, începînd de la a treia oră, 
încît abia îşi pot prelungi pînă la ora a noua ajunările zilnice. Asupra 
acestei chestiuni, părintele Macarie a răspuns bine unuia care l-a în¬ 
trebat de ce în pustiu simte foamea de la ora a treia, pe cînd în mănăs¬ 
tire cîte cinci zile dispreţuia mîncarea fără să-i fie foame : «Fiindcă aici 
nu este nici un martor al ajunării tale, care să te hrăneancă şi să te sus¬ 
ţină cu laudele lui : acolo însă degetul oamenilor şi gloria deşartă îţi 
ţineau loc de mîncare». 4. Afirmaţia pe care am făcut-o, că gloria de¬ 
şartă înlătură viciul desfrînării, este exprimată destul de frumos şi de 
limpede în Cartea Regilor, în care se arată că Nabucodonosor, regele 
Asiriei, a dus din ţinuturile Egiptului în ţara sa pe poporul Israel luat 
în captivitate de către Nechao, regele Egiptului, făcînd asta nu ca să le 
dea evreilor libertatea de altă dată şi ţara în care se născuseră, ci pen¬ 
tru ca să-i vadă în ţara lui, mutîndu-i mai departe decît fuseseră în ro¬ 
bia din Egipt. Acest exemplu se potriveşte foarte bine cu ceea ce vor¬ 
bim noi. Căci deşi este mai uşor să robeşti gloriei deşarte decît desfrî¬ 
nării, totuşi este mai greu să te desparţi de viciul gloriei deşarte. 5. 
Intr-un fel oarecare robul dus pe un drum mai lung se Întoarce cu mai 

mare trudă pe pămîntul în care s-a născut şi în patria sa în care trăieşte 
liber. Şi pe merit se îndreaptă împotriva lui acea dojană profetică : «De 
ce ai îmbătrlnit pe pămint străin ?» Este bine spus că îmbătrîneşte pe 
pămînt străin cel ce nu se dezbară de viciile păm'înteşti. Două sînt fe¬ 
lurile trufiei : primul carnal şi al doilea spiritual, care este şi mai pri¬ 
mejdios, căci el loveşte în mod deosebit pe cei pe care-i descoperă că 
le-au fost de folos unele virtuţi 10 . 


XIII. 

Aceste opt vicii, deşi asaltează tot neamul omenesc, totuşi nu-i atacă 
pe toţi la fel. La unii locul principal îl deţine duhul desfrînării, pe altul 
îl asupreşte furia, în altul gloria deşartă este tirană, altuia îi stă în creş¬ 
tet trufia. Deşi se constată că toţi sînt loviţi de toate, totuşi în chip deo¬ 
sebit şi într-o anumită măsură suferim de ele. 

XIV. 

De aceea trebuie să luptăm împotriva lor în aşa fel, încît fiecare, 
descoperindu-şi viciul de care este molipsit mai mult, împotriva lui tre¬ 
buie să dea lupta principală, potrivindu-şi faţă de loviturile lui toată 
grija, atenţia şi observaţia, împotriva lui îndreptînd săgeţile zilnice ale 
ajunărilor, contra lui întorcînd în fiecare moment suspinele dese ale ini¬ 
mii şi armele gemetelor, împotriva lui concentrînd truda vegherilor şi 
meditaţiilor inimii, îndreptînd spre Dumnezeu plînsul neîncetat al rugă¬ 
ciunilor şi cerîndu-i Lui în chip special şi neîncetat ajutor împotriva 
oricărei primejdii. 2. Căci îi este imposibil cuiva să merite triumful îm¬ 
potriva oricărei patimi, înainte de a fi înţeles că el nu poate obţine vic¬ 
toria în luptă numai prin priceperea şi osteneala sa, deşi totuşi, ca să 
poată fi purificat, trebuie să rămînă zi şi noapte atent şi cu toată grija. 
T ar cînd a simţit că s-a eliberat de o patimă să-şi scotocească şi să-şi 
lumineze cu aceeaşi încordare toate ungherele inimii sale, şi, pe care 
între celelalte patimi a văzut-o mai rea, împotriva ei să pună în miş¬ 
care mai cu pricepere toate armele duhului său. Astfel, învingîndu-le 
întotdeauna pe cele mai puternice, va avea o victorie repede şi uşoară 
împotriva celorlalte, fiindcă şi mintea în procesul triumfurilor va de- 

10. V, XII, 1, p. 111. PICHERY nu crede că gloria deşartă, poate opri pe mona¬ 
hii tineri de la păcatele desfrînării şi evită se înşeală. Căci faptul de a se expune bat¬ 
jocurii vieţuitorilor unei mînăstiri, sau de a fi dat ca rău exemplu într-o instituţie, 
caracterizată prin lupta pentru sfinţenie şi de a risca să-şi piardă vrednicia monastică, 
sau preoţească, nu constituie un lanţ de «motive inferioare» de care să nu se ferească 
un chinovit. Este curios cum a putut PICHERY să micşoreze această adevărată catas¬ 
trofă de ordin moral-bisericesc, care poate fi oprită de o eventuală glorie-deşartă, 
pe care o poate crea teama de a fi descoperite. 

veni mai puternică şi lupta care urmează împotriva celor mai slabe va 
tace mai uşor succesul luptelor. Aşa fac de obicei cei ce în faţa regilor 
acestei lumi dau lupta cu tot felul de fiare sălbatice avînd în vedere pre¬ 
miile, un fel de spectacol care îndeobşte este numit pancarpum. 3. Aceş¬ 
tia, spun, pe care fiare le-au văzut mai primejdioase prin puterea şi săl¬ 
băticia lor, pe aoellea le atacă mai întîi, fiindcă dacă le ucid pe acestea 
pot fi mai uşor răpuse cele mai puţin fioroase şi mai puţin feroce. Aşa şi 
cu viciile, dacă după ce au fost biruite cele mai puternice vom trece la 
cele mai slaibe, vom obţine o victorie desăvârşită, fără vreo complicaţie. 
Totuşi, nu trebuie să socotim că, luptînd în mod deosebit contra unui vi¬ 
ciu, ca şi cum n-am avea în vedere armele altuia, putem fi răniţi cu uşu¬ 
rinţă de vreo lovitură venită pe neaşteptate. Aceasta nu se va întîmpla. 
4. Este imposibil ca acela, pe care încordarea minţii sale, cu grijă pen¬ 
tru a-şi purifica inima, l-a înarmat împotriva atacurilor oricărui viciu, 
să n-aibă şi contra celorlalte vicii grijă la fel, toate fiindu-i dăunătoare. 
In ce chip va merita să obţină victoria împotriva unei patimi de care 
vrea să scape cel ce se face nevrednic de răsplata purificării prin con¬ 
taminarea cu alte vicii ? Dar cînd principala încordare a inimii noastre 
şi-a luat ca ţintă specială lupta împotriva unei patimi, pentru ea se va 
ruga mai atent, dorind cu grijă deosebită şi cu rîvnă ca pe aceea s-o ob¬ 
serve mai mult şi prin aceasta să merite a obţine grabnic victoria. 5. Le¬ 
gislatorul Moise cu aceste vorbe ne învaţă să păstrăm ordinea luptelor 
şi să nu ne încredem numai în puterea noastră : «Nu te vei teme de ei, 
liindcă Domnul Dumnezeul tău este în mijlocul tău, Dumnezeul Cel mare 
şi înfricoşător. El va nimici aceste neamuri în faţa ta puţin cîte puţin şi 
parte cu parte. Nu le vei putea distruge pe toate la fel, ca nu cumva să 
se înmulţească împotriva ta fiarele pămîntului. Şi-i va da pe ei Domnul 
Dumnezeul tău în faţa ta. Şi-i va ucide pînă ce-i va nimici pe toţi». 

XV. 

Dar El la fel ne sfătuieşte să nu ne mîndrim cu victoria împotriva 
lor. «Cînd vei mînca, zice El, şi sătul vei construi case frumoase, cînd 
vei locui în ele şi vei avea cirezi de vite şi turme de oi, mulţime de ar¬ 
gint şi de aur şi de toate lucrurile, să nu se înalţe inima ta, ci să-ţi amin¬ 
teşti de Domnul Dumnezeul tău, care te-a scos din ţara Egiptului, din 
casa robiei, şi conducător ţi-a fost în pustiul cel mare şi groaznic». So- 
lomon spune şi el în Pilde : «Dacă a căzut duşmanul tău, să nu te fă¬ 
leşti şi în zdrobirea lui să nu te înalţi pe tine, ca să nu vadă Domnul şi 
să nu-l placă şi să întoarcă de la El mînia Sa», adică pentru ca nu 
cumva, văzînd înălţarea inimii tale, să se depărteze de la lupta împo- 

triva duşmanului tău şi, părăsit de El, să fii iarăşi hărţuit de acea pa¬ 
timă pe care, cu harul lui Dumnezeu, mai înainte o biruiseşi. 2. Profetul 
nu s-ar fi rugat zicînd : «Să nu dai, Doamne, fiarelor sufletul care te 
laudă pe Tine», dacă n-ar fi ştiut că unii, din cauza îngîmfării inimii, pen¬ 
tru a se umili sînt daţi iarăşi aceloraşi vicii pe care le biruiseră. De 
aceea se cade să fim siguri, avînd învăţătura atît din experienţa lucru¬ 
rilor cît şi din nenumăratele mărturii ale Scripturii, că prin puterile 
noastre, dacă nu sîntem sprijiniţi de ajutorul lui Dumnezeu singur, nu 
putem învinge atîţia duşmani şi că trebuie să raportăm zilnic la El în¬ 
suşi partea cea mai înaltă a victoriei noastre. Astfel şi asupra acestui 
lucru Domnul ne sfătuieşte prin Moise : «Să nu zici în inima ta, cînd 
Domnul Dumnezeul tău le va nimici în fata ta : pentru dreptatea mea m-a 
dus Domnul să stăpînesc acest pămînt bun, căci pentru necredincioşia 
lor au fost nimicite aceste neamuri. 3. Şi nu din pricina dreptăţii tale şi 
a cinstei inimii tale vei intra să stăpîneşti pămînturile lor, ci fiindcă ele 
s-au purtat fără credinţă au fost nimicite la intrarea ta». Mă rog, ce s-ar 
ti putut spune mai limpede împotriva părerii noastre încrezute şi pri¬ 
mejdioase, prin care voim să punem pe seama libertăţii voinţei şi a pri¬ 
ceperii noastre tot ce facem ? «Să nu zici în inima ta cînd Domnul Dum¬ 
nezeul tău le va nimici în faţa ta: pentru dreptatea mea m-a dus Dom¬ 
nul să stăpînesc acest pămînt». 4. Oare n-a spus celor ce au ochii sufle¬ 
tului deschişi şi urechi să audă limpede : Cînd îţi vor merge bine răz¬ 
boaiele împotriva viciilor carnale şi te vei vedea eliberat de noroiul lor 
şi de felul de trai al lumii acesteia să nu spui cu îngîmfare că acest suc¬ 
ces al luptei şi această victorie se datoreşte virtuţii şi înţelepciunii tale, 
crezînd că victoria împotriva neputinţelor spirituale şi a viciilor carnale 
ai obţinut-o prin ostenelile tale şi prin libertatea voinţei tale. Fără în¬ 
doială că în nici unul din acestea n-ai fi putut învinge, dacă nu ţi-ar fi 
fost părtaş şi pavăză ajutorul Domnului. 

XVI. 

Acestea sînt cele şapte neamuri, ale căror pămînturi Domnul făgă¬ 
duieşte că le va da fiilor lui Israel la ieşirea lor din Egipt. Acestea toate 
care, după arătarea Apostolului, li s-au întîmplat lor, trebuie să le pri¬ 
mim ca fiind scrise pentru sfătuirea noastră. Căci se spunea : «Cînd te 
va duce Domnul Dumnezeul tău în pămîntul în care vei intra pentru a-1 
stăpîni şi va izgoni multe neamuri de la faţa ta, pe hetei, pe gherghesei, 
pe amorei, pe canaanei, pe ferezei, pe hevei şi pe iebusei, şapte neamuri 
cu mult mai numeroase şi mai puternice decît tine, şi ţi le va da Dom- 
mi ţie şi Ie vei lovi pînă Ie vei nimici». 2. Dacă se spune că sînt cu 

mult mai numeroase, explicaţia este aceea că sînt mai multe viciile 
decît virtuţile. Şi de aceea în catalog se numără şapte neamuri, dar în 
învingerea lor nu li se arată numărul. Se spune : «Şi vor nimici multe 
neamuri in faţa ta». Mai numeros decît Israel este poporul de patimi car¬ 
nale, care porneşte de la aceste şapte rădăcini ale viciilor. 3. De aci în¬ 
cep : omuciderile, neînţelegerile, ereziile, furturile, mărturiile false, de¬ 
făimările, | îmbuibările, beţiile, clevetirea, batjociirile, cuvintele ruşi¬ 
noase, minciunile, jurămintele strîmbe, pălăvrăgelile, caraghioslîcurile, 
neliniştea, rapacitatea, amărăciunea, cuvintele răstite, indignarea, dis¬ 
preţul, cîrtirea, ispita, deznădejdea şi multe altele, a căror enumerare 
ar fi prea lungă. Dacă acestea sînt socotite de noi uşoare, să auzim ce a 
zis despre ele Apostolul, sau ce învăţăminte ne-a dat asupra lor : «Alici 
să cîrtiţi, spune el, precum au cîrtit unii dintre ei şi au pierit sub lovitu¬ 
rile nimicitorului». Despre ispită zice : «Să nu-L ispitim pe Hristos, cum 
L-au ispitit unii dintre ei şi au pierit de muşcăturile şerpilor». Despre 
clevetire spune : «Să nu-ţi placă a cleveti, ca să nu fii nimicit». Despre 
deznădejde : «Cei care deznădăjduind s-au dat ei înşişi neruşinării, în 
lucrarea oricărei greşeli, în necurăţie». 4. Iar că se condamnă izbucni¬ 
rea, ca şi mânia, supărarea şi defăimarea, sîntem învăţaţi foarte lim¬ 
pede prin cuvintele Apostolului care ne sfătuieşte astfel: «Toată amără¬ 
ciunea şi mînia şi supărarea şi izbucnirea şi defăimarea să piară de la 
voi, împreună cu toată răutatea» şi multe altele la fel. Deşi acestea sînt 
cu mult mai numeroase decît virtuţile, totuşi, dacă sînt învinse cele opt 
vicii principale, din care este sigur că ele îşi trag obîrşia, îndată se vor 
linişti toate şi vor fi distruse pentru totdeauna la un loc cu viciile. 5. 

Din lăcomia la mâncare se nasc chiolhanurile şi beţiile: din des- 
frînare cuvintele ruşinoase, uşurătatea, distracţiile, palavragelile : din 
arghirofilie minciuna, înşelăciunea, furturile, jurămintele strîmbe, do¬ 
rinţa de cîştiguri murdare, mărturiile false, violenţele, neomenia, rapa¬ 
citatea : din mînie omuciderile, cuvintele tari, indignarea ; din tristeţe 
lîncezeala, laşitatea, amărăciunea, deznădejdea; din lene trândăvia, 
somnolenţa, reaua voinţă, neliniştea, umbletul fără rost, nestatornicia 
minţii şi a corpului, vorbăria, indiscreţia ; din glorie deşarte neînţele¬ 
gerile, ereziile, obrăznicia şi pretenţia de a şti tot; din trufie dispreţul, 
pizma, nesupunerea, defăimarea, bîrfeata, clevetirea. Simţim limpede 
din manifestările naturii însăşi că aceste maladii sînt foarte puternice. 
6. Pentru că luptă cu mai multă vitejie în mădularele noastre plăcdrea 
patimilor carnale decît ostenelile virtuţilor, care nu se dobîndesc fără 
cea mai mare înfrînare a inimii şi a trupului. Dar priveşte cu ochii du¬ 
hului şi acele nenumărate cete de duşmani, pe care le socoteşte ferici¬ 
tul Apostol zicînd : «Lupta noastră nu este împotriva cărnii şi a sjnge- 

lui, ci împotriva domniilor, împotriva stăpînirilor, împotriva conducă¬ 
torilor lumii acestor întunecimi, împotriva duhurilor răutăţii răspîndite 
în văzduh». Ia aminte şi la ce se spune despre bărbatul cel drept, în 
psalmul 90 : «Dintr-o parte a ta vor cădea o mie, iar din dreapta zece 
mii». Din toate acestea vei vedea limpede că sînt cu mult mai numeroase 
şi mai puternice decît noi, fiindcă substanţa lor este spirituală şi aeri¬ 
ană, pe cînd noi sîntem carnali şi pământeşti. 

XVII. 

Ghermanus : Dar cum sînt opt viciile care luptă împotriva noastră, 
de vreme ce Moise spune că sînt şapte neamurile care se opun poporu¬ 
lui Israel ? In ce chip este bine pentru noi să stăpînim pămînturile 
viciilor ? 


XVIII. 

Serapion : Părerea absolută a tuturora este că principalele vicii care 
aţîţă pe un monah sînt opt. Acestea sînt arătate figurat sub numele ce¬ 
lor şapte neamuri şi acum nu sînt incluse toate, pentru că Moise, şi prin 
el Domnul, le vorbeşte evreilor în Deuteronom după ieşirea lor din 
Egipt şi după ce au fost liberaţi de puternicul neam al egiptenilor. Acest 
fapt ni se potriveşte figurat foarte bine şi nouă, care am fost scăpaţi 
din lanţurile lăcomiei veacului, adică nu mai sîntem primejduiţi de vi¬ 
ciul stomacului sau al gurii. 2. Şi avem de dus lupta împotriva acestor 
şapte neamuri, primul a fost învins nemaifiind socotit. Pămîntul aces¬ 
tuia nu este dat Israelului în stăpînire, dar este hotărît din porunca 
Domnului să-l părăsească şi să iasă pentru totdeauna din el. Şi de aceea, 
în aşa fel trebuiesc rînduite posturile, incit să nu fie necesar ca, din 
cauza unei înfrînări prea mari, care duce la istovire, slăbiciune şi boală, 
să fim întorşi iarăşi în pămîntul egiptean, adică la pofta de odinioară a 
stomacului şi a gurii, poftă de care ne-am despărţit cînd am renunţat la 
lumea aceasta. în chip figurat aceasta au păţit cei ce, ieşind din singu¬ 
rătatea virtuţilor, au dorit iarăşi oalele de carne pe care le aveau în 
Egipt. 

XIX. 

Că pentru acel neam, în care s-au născut fiii lui Israel, n-a fost po¬ 
runcă să fie nimicit, ci doar să părăsească acel pămînt, dar pentru cele 
şapte neamuri s-a poruncit să fie nimicite, explicaţia este că, oricîtă ar¬ 
doare duhovnicească am fi avut cînd am intrat în pustiul virtuţilor, nu 

vom putea să fim scutiţi întru totul de vecinătatea şi lucrarea plăcerii 
de a mînca. Fiind în noi înnăscută şi firească dorinţa de hrană, ea va 
trăi, oricît ne-am sili s-o retezăm ca pe ceva de prisos şi fără trebuinţă ; 
dar fiindcă n-o putem distruge cu totul, este necesar să-i evităm anu¬ 
mite pofte şi pretenţii. 2. Se spune despre aceasta : « Să nu vă faceţi grijă 
de trup prin pofte». De vreme ce, aşadar, ni se porunceşte nu să înlătu¬ 
răm cu totul această grijă, dar s-o avem fără pofte, înseamnă că nu nimi¬ 
cim neamul egiptean, ci ne depărtăm de el cu oarecare dreaptă soco¬ 
tinţă, negîndindu-ne la mese prea încărcate şi alese, şi mulţumindu-ne 
cu hrana şi îmbrăcămintea strict necesare traiului. 3. Aceasta ni se im¬ 
pune în chip figurat prin lege : «Să nu-ţi fie scirbă de egiptean, fiindcă ai 
fost locuitor in pămîntul lui». Hrana trebuincioasă trupului nu se poate 
refuza fără să-l pui în primejdie şi chiar fără nelegiuirea sufletului. Dar 
trebuie scoase din rădăcină cele şapte vicii, ca fiind în toate chipurile 
vătămătoare sufletului nostru. Despre acestea se spune astfel : «Toată 
amărăciunea şi mînia şi supărarea şi izbucnirea şi defăimarea să piară 
de la noi, împreună cu toată răutatea». Şi iarăşi : «Dar defăimarea şi 
toată necurăţia şi lăcomia să nu fie printre voi nici măcar cu numele : 
aşa şi stricăciunea, sau flecăreala, sau uşurătatea». 4. Putem, aşadar, re¬ 
teza rădăcinile acestor vicii, care sînt adăugate naturii, dar dorinţa de 
a ne sătura de mâncare n-o vom putea înlătura cu totul. Oricît am pro¬ 
gresa, nu putem fi altceva decît ceea ce ne-am născut. Că aşa este, o 
arată atît viaţa noastră, a celor mici, cât şi a tuturor celor desăvîrşiţi. 
Aceştia, deşi au nimicit imboldurile celorlalte patimi şi doresc pustiul 
cu toată căldura minţii şi cu renunţarea la îmbrăcăminte, nu pot totuşi 
să se elibereze de grija pentru pâinea zilnică şi pentru proviziile nece¬ 
sare în timpul anului. 


XX. 

In chip figurat patima aceasta, care-1 poate constrînge pe un monah, 
oricît de duhovnicesc şi de deosebit ar fi, se poate asemăna foarte bine 
cu un vultur. Acesta, deşi în zborul său se urcă în înălţimi pînă deasupra 
norilor, atît de sus incit nu mai poate fi văzut nici de ochii oamenilor şi 
nici de altceva de pe faţa pămîntului, este totuşi silit să coboare iarăşi 
pe pământ şi să caute în văile cele mai adînci mortăciuni, din trebu¬ 
inţa pîntecelui. Se dovedeşte astfel foarte limpede că duhul dorinţei de 
mîncare nu poate fi stins sau înlocuit, ca alte vicii, ci imboldurile lui şi 
poftele de prisos pot fi numai micşorate şi temperate prin virtuţile su¬ 
fletului. 

XXI. 

Unul dintre bătrîni, discutînd despre natura acestui viciu cu nişte 
filosofi, care pentru simplitatea lui creştină credeau că trebuie să-l tra¬ 
teze ca pe un ţăran, a răspuns frumos, cu această figură dînd culoare 
problemei : «Tată-meu, a zis el, m-a lăsat dator creditorilor. 2. Ceilalţi, 
fiindcă le-am plătit in Întregime datoria, m-au eliberat de toate neplă¬ 
cerile purtării lor. Dar pe unul nu-1 pot mulţumi, deşi mă achit zilnic de 
el». 2. Neînţelegînd sensul problemei puse, ei l-au rugat să le spună 
dezlegarea. «Am fost asaltat de multe vicii, a spus el, din puterea firii. 
Dar Domnul mi-a insuflat dorinţa de a scăpa de toate acelea. Astfel că 
eu, renunţînd, ca la cei mai neînduraţi creditori, la această lume, m-am 
eliberat şi de toată moştenirea care-mi revenise de la tata şi am scă¬ 
pat şi de vicii, dar de imboldurile dorinţei de mîncare n-am putut deveni 
slobod în nici un chip. 3. Oricît a-şi reduce cantitatea şi calitatea mîn- 
cării, nu scap de puterea încercărilor ei zilnice. De aceea, prin forţa lu¬ 
crurilor, sînt asaltat de atacurile ei zilnice şi, cu toate că mereu mă 
achit într-un fel de ea, birul pe care i-1 plătesc nu se termină». Atunci 
au tras concluzia că el, pe care-1 consideraseră înainte un ţăran necio¬ 
plit, a cuprins în răspunsul său foarte bine primele părţi ale filosofiei, 
adică disciplina eticii, uimiţi că a putut ajunge aci fără nici un ajutor 
din partea ştiinţei acestei lumi, în vreme ce ei, cu multă sudoare şi cu 
îndelungă învăţătură, nu putuseră atinge acest scop. Dar este de ajuns 
ceea ce s-a spus despre lăcomia la mîncare în special. Acum să ne în¬ 
toarcem la discuţia pe care o începuserăm despre rudenia dintre vicii 
în general. 


XXII. 

Pe cînd Domnul vorbea către Avraam despre cele viitoare, fapt des¬ 
pre care nu m-aţi întrebat, citim că el a numărat nu şapte neamuri, ci 
zece, al căror pămînt făgăduieşte că-1 va da seminţiei lui Avraam. 
Acest număr se împlineşte, precum se vede, cu idolatria şi cu defăima¬ 
rea, cărora le-a fost supusă mulţimea defăimătoare a iudeilor şi cele¬ 
lalte neamuri nelegiuite înainte de cunoaşterea lui Dumnezeu şi de ha¬ 
rul botezului, cît timp zăbovesc în Egiptul cel duhovnicesc. Iar dacă, 
renunţînd cineva la lumea acesta şi ieşind din ea, a învins totodată şi 
lăcomia la mîncare şi a venit în pustiul cel duhovnicesc, eliberat de 
asaltul celor trei neamuri, va continua războiul numai împotriva celor 
şapte care sînt numărate de Moise. 

XXIII. 

Iată acum în ce fel trebuiesc înţelese regiunile acestor neamuri pri¬ 
mejdioase, pe care pentru sănătatea noastră ni ise porunceşte să le 
punem sub poruncă. Fiecare viciu îşi are în inima noastră un loc pro¬ 
priu, pentru asigurarea căruia în adîncul sufletului nostru îl îndepăr¬ 
tează pe Israel, acesta închipuind contemplarea lucrurilor celor mai de 
seamă şi sfinte, pe care nu încetează niciodată să le duşmănească. Fi¬ 
indcă virtuţile nu pot trăi împreună cu viciile : «Cum pot sta împreună 
dreptatea şi nedreptatea ? Sau ce tovărăşie este între lumină şi întu¬ 
neric ?». 2. Dar cînd viciile vor fi învinse de poporul Israel, adică de 
virtuţi, care luptă împotriva lor, de aci încolo neprihănirea va lua locul 
pe care-1 aveau în inima noastră poftele şi desfrînările spiritului. Locul 
pe care-1 ocupase furia îl va revendica răbdarea, cel al tristeţii aducă¬ 
toare de moarte va fi stăpînit de bucuria deplină şi mântuitoare, cel pe 
care-1 pustia lenea va începe să fie locuit de vitejie ; cel ce a fost co¬ 
pleşit de trufie va fi cinstit de umilinţă, şi astfel, viciile alungate unul 
cîte unul, teritoriul lor va fi luat în stăpînire de virtuţile contrare, care 
pe drept sînt numite fii ai lui Israel, adică ai sufletului, care vede pe 
Dumnezeu. Este de crezut că aceştia, de vreme ce au alungat toate pa¬ 
timile inimii, n-au ocupat posesiuni străine, ci şi le-au recucerit pe ale 
lor proprii. 

XXIV. 

Precum ne învaţă o veche tradiţie, aceleaşi pămînturi ale canaanei- 
lor, în care au fost duşi fiii lui Israel, fuseseră altădată ale fiilor lui Sem 
sortite lor la împărţirea lumii. Mai tîrziu însă le-au stăpînit prin putere 
şi nedreaptă stăruinţă urmaşii lui Cham. Şi aci se vede judecata foarte 
dreaptă a lui Dumnezeu, care a alungat din acele locuri pe cei ce le 
ocupaseră pe nedrept, şi le-a dat înapoi fiilor lui Israel vechea avere 
strămoşească, atribuită urmaşilor lor la împărţirea lumii. 2. Aceasta 
este o pildă care ni se potriveşte şi nouă foarte bine. Căci voia Domnu¬ 
lui a dat din fire inima noastră în stăpînirea virtuţilor, nu a viciilor. Dar 
după înţelegerea trădătoare a lui Adam cu viciile, reprezentate prin ca- 
naanei, virtuţile, care fuseseră alungate din propria lor ţară, de vreme 
ce i-au fost redate inimii prin harul lui Dumnezeu, ca şi prin străduinţa 
şi ostenelile noastre, se cheamă că n-au ocupat ţinuturi străine, ci le-au 
primit înapoi pe ale lor proprii. 

XXV. 

Despre aceste opt vicii se spune şi în Evanghelie astfel : «far cînd 
duhul necurat a ieşit din om, umblă prin locuri sărace căutînd odihnă 

şi nu găseşte. Atunci spune : mă voi întoarce la casa mea, de unde am 
ieşit. Şi venind o găseşte goală, măturată şi împodobită. Atunci se duce, 
ia cu ăl alte şapte duhuri, mai rele decît el, şi intrînd locuiesc aici. Şi 
se fac cele noi ale omului mai rele decît cele dinţii». Citim acolo des¬ 
pre şapte neamuri, în afară de cel al egiptenilor, din a căror ţară ieşiseră 
fiii lui Israel ; aci se spune la fel că s-au întors şapte duhuri necurate, 
în afară de cel care a ieşit din om mai înainte. 2. Despre acest foc în- 
şeptit al viciilor scrie şi Solomon în Pilde astfel : «Dacă te va ruga duş¬ 
manul cu voce tare, nu-1 primi ; căci şapte rele sînt în sufletul tău». Asta 
înseamnă că duhul lăcomiei la mîncare, învins de tine, începe cu umi¬ 
linţă să te mîngîie, rugîndu-te să-i laşi ceva din căldura de la început, 
pentru a ieşi din măsura cea dreaptă a înfrînării. Dar tu să nu te laşi 
ispitit de aerul lui plecat şi să rîzi de încercările lui, socotind că eşti oa¬ 
recum la adăpost de imboldurile trupeşti, ca să nu te întorci la îngădu¬ 
inţa de altădată şi la poftele de mai înainte ale stomacului. Căci de 
aceea zice acel duh pe care-1 învinseseşi : «Mă voi întoarce la casa 
mea'de unde am ieşit». Pornind de acolo pe dată cele şapte duhuri ale 
viciilor, vor fi mai aspre pentru tine decît acea patimă învinsă de tine 
la început şi te vor tîrî la păcate şi mai rele. 

XXVI. 

Trebuie să luăm măsuri repede prin post şi înfrînare, să nu îngă¬ 
duim ca patima stomacului, căpătînd teren, să alunge din sufletul nos¬ 
tru virtuţile de trebuinţă, ci pe acestea să le aşezăm cu şi mai mult te¬ 
mei în adîncurile inimii noastre, ca nu cumva să se întoarcă duhul pof¬ 
tei şi să ne găsească goi şi lipsiţi de ele. Acesta nu se va mulţumi nu¬ 
mai cu victoria sa, ci va deschide drum >în sufletul nostru şi pentru ce¬ 
lelalte şapte vicii, care astfel vor deveni mai primejdioase decît înainte. 
2. Sufletul care se mîndreşte că a scăpat de cele opt vicii ale veacului 
acestuia, dacă totuşi se lasă din nou robit de ele, va fi supus la un chin 
mai rău decît înainte, cînd încă nu îmbrăţişase nici disciplina şi nici nu¬ 
mele de monah. De aceea se spune că sînt mai rele aceste şapte duhuri 
decît cel ce fusese scos mai dinainte, fiindcă pofta stomacului, adică 
dorinţa de mîncare, prin ea însăşi n-ar fi vătămătoare, dacă n-ar aduce 
cu ea alte pasiuni mai grave, adică desfrînarea, arghirofilia, mînia, tris¬ 
teţea sau trufia, care, fără nici o îndoială, prin ele însele sînt vătămă¬ 
toare sufletului şi ucigătoare. 3. Niciodată nu va putea obţine curăţia de- 
săvîrşirii cel ce va spera s-o cîştige numai prin această înfrînare, adică 
prin ajunări, dacă nu va şti că pentru aceasta trebuie să se înfrîneze, 

pentru ca, umilindu-şi trupul prin posturi să poată da lupta împotriva 
celorlalte vicii mai uşor, fără piedicile pe care i le pune stomacul prea 
mult încărcat şi îmbuibat. 

XXVII. 

Trebuie ştiut totuşi că ordinea luptelor nu este aceeaşi în noi toti. 
Precum am spus, nu sîntem toţi asaltaţi la fel şi trebuie ca fiecare să-şi 
potrivească lupta după felul în care este mai primejduit de unul sau al¬ 
tul dintre vicii. Intr-un fel, de exemplu, trebuie să procedeze împotriva 
viciului al treilea şi altfel împotriva celui de-al patrulea, sau al cinci¬ 
lea. După locul de frunte, pe care-1 ocupă în noi un viciu, şi după felul 
în care ne atacă, trebuie să ne organizăm şi noi ordinea luptelor, pen¬ 
tru ca, obţinînd victoria, să ajungem la curăţia inimii şi la deplinătatea 
desăvîrşirii. 2. Pînă aici ne-a vorbit părintele Serapion despre natura 
celor opt vicii principale. Felurile patimilor, pe care noi înainte nu le 
puteam cunoaşte din adîncime şi deosebi după cauzele şi apropierile 
dintre ele, deşi erau ascunse în inimile noastre şi ne bîntuiau zilnic, 
el ni le-a lămurit aşa de limpede, încît ni se părea că le vedem ca şi 
cum ar fi lost aşezate în faţa ochilor noştri, ca într-o oglindă. 


VI 

CONVORBIRE CU PĂRINTELE TEODOR 

Despre uciderea celor sfinţi 


I. Descrierea pustiului şi întrebare des¬ 
pre uciderea celor sfinţi. 

II. Răspunsul părintelui Teodor la în¬ 
trebarea pusă. 

III. Despre cele trei feluri de lucruri 
din această lume, adică .despre cele bune, 
cele rele şi cele mijlocii. 

IV. Nu se poate face rău nimănui fără 
voia lui. 

V. De ce se spune despre Dumnezeu că 
El a creat răul? 

VI. Răspuns la întrebarea pusă. 

VII. întrebare: dacă cel drept are o 
răsplată din moartea sa, este vinovat cel 
ce l-a ucis ? 

VIII. Răspuns la întrebare. 

IX. Exemplul lui Iov ispitit de diavo¬ 
lul şi al Domnului trădat de Iuda. Ce fo¬ 


los aduc împrejurările bune ca şi cele 
rele pentru mântuirea celui drept. 

X. Despre virtutea băilbatului desăA 
vîrşit, care în chip figurat este numit 
ambidextru. 

XI. Despre cele două categorii de is¬ 
pite, care vin în trei feluri. 

XII. Bărbatul cel drept trebuie să fie 
asemenea unei peceţi de diamant, nu de 
ceară. 

XIII. întrebare: dacă poate mintea să 
rămînă mereu în una şi aceeaşi stare ? 

XIV. Răspuns la întrebarea pusă. 

XV. Ce daună are cel ce-şi părăseşte 
chilia ? 

XVI. Chiar şi virtuţile cereşti se 
schimbă. 

XVII. Nimeni nu se prăbuşeşte pe neaş¬ 
teptate. 







CONVORBIRI DUHOVNICEŞTI 


397 


I. 

In părţile Palestinei, aproape de saltul Thecue, care are cinstea de 
a se fi născut în el profetul Amos, se află, pe o mare întindere, un ţinut 
deşert pînă în Arabia şi până la Marea Moartă sub care se găsesc rui¬ 
nele Sodomei şi în care se varsă apele Iordanului. în acest ţinut trăiau 
de foarte mult timp monahi cu o viaţă cuvioasă şi fără prihană. Ei au 
fost ucişi însă în chip năpraznic de o bandă de tîllhari saracini, care 
umblau după jaf. 2. Trupurile lor, e bine să ştim, au fost ridicate atît de 
preoţi, cit şi de întreaga populaţie arabă, şi aşezate cu atîta sfinţenie 
între rămăşiţele pământeşti ale martirilor, încît nenumăraţi locuitori din 
două cetăţi vecine certîndu-se au ajuns la o ciocnire foarte gravă, care 
a înaintat pînă la folosirea armelor, pentru luarea în stăpînire a sfinte¬ 
lor moaşte. Cu pioasă devoţiune se certau care dintre ei se cuvine mai 
mult să le păstreze mormintele şi amintirea, unii iîntemeindu-şi dreptu¬ 
rile pe apropierea de localitate, alţii pe rudenie. Noi şi alţi cîţiva fraţi 
din acea parte am rămas foarte mâhniţi şi chiar scandalizaţi,'întrebîn- 
du-ne de ce nişte bărbaţi cu atitea merite şi virtuţi au fost ucişi de nişte 
tâlhari şi cum a răbdat Domnul crima faţă de slujitorii Săi, dînd în mâna 
unor nelegiuiţi pe nişte oameni cinstiţi de toată lumea. întristaţi ne-am 
dus la cuviosul Teodor, bărbat unic prin virtuţile sale în vremea noas¬ 
tră. 3. El locuia în Cellae, localitate aşezată între Nitria şi Scitium, la 
distanţă de cinci mile de mînăstirile din Nitria şi de optzeci de mile de 
pustiul Scitium, în care ne găseam noi. Ne-am mărturisit durerea în le¬ 
gătură cu bărbaţii mai înainte arătaţi, mirîndu-ne de marea răbdare a 
lui Dumnezeu, care îngăduise să fie ucişi nişte oameni cu o viaţă atît de 
curată, încît ei, care prin sfinţenia lor ar fi trebuit să-i scape pe alţii de 
la o astfel de încercare, nu is-au putut totuşi salva ei înşişi din mîinile 
jefuitorilor. Intrebîndu-ne-de ce Dumnezeu a îngăduit să se săvîrşească 
o crimă atît de groaznică împotriva servilor Săi, fericitul Teodor a răs¬ 
puns precum urmează : 


II. 

O întrebare ca aceasta tulbură de obicei sufletele celor ce, avînd 
prea puţină credinţă şi ştiinţă, socotesc că faptele bune îşi au roada în 
acest scurt timp al vieţii pământeşti, fără să cugete că sfinţii nu sînt 
răsplătiţi în prezent, ci în viitor pentru virtuţile lor. 2. De altfel noi 
«nu nădăjduim in Hiistos numai in viaţa aceasta», ca să nu fim, cum 

spune Apostolul, «mai ticăloşi decit toţi oamenii», pentru că, dacă 
n-avem încredere, neprimind în lumea aceasta nimic din cele făgăduite, 
nu vom avea nimic nici în viitor. Nu trebuie să îmbrăţişăm părerile celor 
rătăciţi, ca nu cumva, prin necunoaşterea adevăratei învăţături, să trăim 
în mijlocul ispitelor tremurînd şi fricoşi şi să ne vedem astfel şi noi în 
situaţia celor ce, lucru groaznic de spus, îl socotesc pe Dumnezeu ne¬ 
drept şi nepăsător în faţa celor omeneşti, afirmând că El nu ocroteşte 
în primejdii pe bărbaţii cuvioşi şi cu viaţă nepătată, că nu dăruieşte 
chiar din viaţa aceasta celor buni cele bune, iar celor răi cele rele. 3. 
Să nu ajungem a fi osîndiţi împreună cu cei pe care-i dojeneşte astfel 
profetul Sofonie : «Cei ce zic în inimile lor: Domnul nu va face bine, 
dar nu va face nici rău», sau în rîndul celor ce blestemă pe Dumnezeu 
zicînd : «Toţi cei ce fac rău sînt buni în faţa lui Dumnezeu. Astfel de 
oameni îi plac. Dar unde este Dumnezeul dreptăţii ?». De asemenea, să 
nu ajungem la blasfemii ca acestea : «Fără plată este cel ce slujeşte lui 
Dumnezeu. Sau ce cîştig avem că păzim poruncile Lui şi că umblăm 
trişti în faţa Domnului ? Aşadar spunem că acum sînt fericiţi cei trufaşi. 
Ei s-au îmbogăţit făcînd nelegiuri şi au ispitit pe Dumnezeu şi nu li s-a 
tăcut nimic rău». 4. De aceea, ca să putem scăpa de această neştiinţă, 
care este rădăcina şi cauza celei mai grave rătăciri, trebuie să cunoaş¬ 
tem mai întîi ce este într-adevăr bine şi ce este rău ; numai astfel, păs- 
trînd asupra acestor lucruri nu părerile greşite ale neştiutorilor, ci ade¬ 
vărata învăţătură a Scripturilor, nu vom fi amăgiţi de rătăcirile celor 
necredincioşi. 


III, 

Toate cele din lumea aceasta sînt de trei feluri : bune, rele şi mij¬ 
locii. Trebuie să cunoaştem ce este în chip propriu bun, rău şi mijlociu, 
pentru ca, întărită cu adevărata ştiinţă, credinţa noastră să iasă învingă¬ 
toare în toate încercările. în lucrurile omeneşti nu trebuie să credem 
că există ceva bun în afară de virtute, care singura ducîndu-ne, cu sin¬ 
ceră credinţă, către cele dumnezeieşti, ne ţine neîncetat în strînsă legă¬ 
tură cu binele cel neschimbat. Dimpotrivă, nu trebuie să spunem că este 
rău decît păcatul, care singur este în stare să ne despartă de Bunul Dum¬ 
nezeu şi să ne unească cu diavolul cel rău. 2. Mijlocii sînt cele care pot 

înclina într-o parte sau alta, după sentimentul şi judecata celui ce le 
foloseşte. Socoteşte între acestea din urmă bogăţia, puterea, cinstea, 
torţa trupească, sănătatea, frumuseţea, viaţa însăşi sau moartea, sărăcia, 
slăbiciunea corpului, injuriile şi altele ca acestea care, după felul sau 
dispoziţia celui ce le foloseşte, aduc cele bune, sau cele rele. Căci şi 
bogăţiile slujesc adesea la bine. Apostolul spune : « celor bogaţi ai lumii 
acesteia să dea cu uşurinţă, să împartă avutul lor celor săraci, să-şi ago¬ 
nisească temelie bună în viitor, ca în felul acesta să primească viaţa cea 
veşnică». După Evanghelie bogăţiile simt bune pentru «cei ce-şi fac 
prieteni din mamona nedreptăţii». 3. Acestea se întorc spre rău cînd sînt 
adunate numai pentru a le ţine închise şi pentru plăceri uşoare şi nu sîrit 
date spre folosul celor lipsiţi. Şi rangul şi onoarea şi puterea trupească 
şi sănătatea sînt mijlocii, ele putînd înclina fie spre bine, fie spre rău. 
Se poate dovedi uşor aceasta din faptul că sînt cunoscuţi mulţi cuvioşi 
din Vechiul Testament, care au avut mari bogăţii, au fost în culmea 
onorurilor şi cu un trup foarte puternic, şi totuşi au fost foarte bine pri¬ 
miţi de Dumnezeu. 4. Şi dimpotrivă, cei care s-au folosit rău de ele şi 
le-au pus în slujba stricăciunii lor, nu pe nedrept au fost fie pedepsiţi, fie 
ucişi, cum arată o carte a Regilor că s-a întîmplat adesea. Naşterea sfîn- 
tului loan, sau a lui Iuda, arată că şi viaţa sau moartea sînt mijlocii. 
Viaţa celui dintîi a fost de atîta folos, încît naşterea lui a adus bucurie 
şi altora, precum este scris : «Şi mulţi se vor bucura de naşterea Iui». 
Iar despre viaţa celuilalt se spune : «Bine era pentru el dacă nu s-ar fi 
născut omul acela». 5. Despre moartea lui loan şi a tuturor sfinţilor se 
spune : «Preţioasă este în faţa Domnului moartea sfinţilor Săi». Dar des¬ 
pre Iuda şi despre alţii .la fel se spune : «Moartea păcătoşilor este cea 
mai rea». Cît este uneori de binefăcătoare slăbiciunea trupului o arată 
fericirea acelui Lazăr, sărac şi plin de bube. Despre el Scriptura nu 
aminteşte nici un alt merit al virtuţilor sale, în afară de faptul că a su¬ 
portat cu foarte mare răbdare sărăcia şi slăbiciunea trupească, ceea ce 
i-au adus fericita soartă de a fi primit în sînul lui Avraam. 6. Şi sărăcia, 
persecuţiile şi nedreptăţile, care sînt îndeobşte socotite rele, cît sînt de 
folositoare şi chiar trebuincioase se probează limpede din simplul fapt 
că bărbaţii cuvioşi nu numai că n-au voit să se ferească de ele, dar chiar 
le-au dorit, suportîndu-le cu cea mai mare bărbăţie, devenind prieteni ai 

lui Dumnezeu şi dobîndind ca răsplată viaţa cea veşnică, cum spune fe¬ 
ricitul Apostol : « Pentru aceea găsesc plăcere în neputinţe, în defăimări, 
în nevoi, în prigoane, în strîmtorări pentru Hristos : cînd sînt slab, 
atunci sînt tare, pentru că virtutea în slăbiciune se desăvîrşeşte». 7. De 
aceea, cei ce se înalţă la cele mai mari avuţii, onoruri şi puteri ale 
acestui veac, nu este de crezut că au obţinut din ele binele cel mai înalt, 
care constă numai în virtuţi, ci o stare mijlocie, fiindcă pe cît sînt de 
folositoare pentru cei drepţi, care se folosesc cum trebuie de ele (căci 
ele sînt prilej de faptă bună şi de roadă pentru viaţa cea veşnică), pe 
atît sînt de nefolositoare ca prilej de păcat şi de moarte pentru cei ce 
se folosesc rău de avuţiile lor. 


IV. 

Ştiind şi ţinînd minte astfel că această împărţire este fixă şi ne¬ 
schimbătoare, că adică binele stă numai în virtute, care coboară din 
teama şi dreptatea de Dumnezeu, iar rău nu este dedît păcatul şi înde¬ 
părtarea de Dumnezeu, să cercetăm acum cu atenţie dacă Dumnezeu a 
îngăduit vreodată să se pricinuiască vreun rău sfinţilor Săi, fie direct, 
fie pe altă cale. Lucrul acesta, de bună seamă, nu-1 vei descoperi nică¬ 
ieri. Căci n-a putut niciodată să se poarte altfel faţă de cel ce nu vrea 
răul păcatului, ci numai faţă de cel ce l-a primit în inima sa din laşitate 
sau voinţă coruptă. 2. Cînd diavolul a voit să-l inducă în răul păcatului 
pe fericitul Iov, împotriva căruia a folosit toate uneltele ticăloşiei sale, 
nu numai că l-a despuiat de întreaga avere, dar după acea groaznică şi 
neaşteptată durere la care a fost supus, iprin moartea celor şapte fii, l-a 
încărcat din creştet pînă în tălpi cu boala îngrozitoare a leprei, produ- 
cîndu-i chinuri insuportabile. Dar n-a putut în nici un chip să-i pricinu¬ 
iască vreo pată a păcatului, fiindcă Iov, rămînînd în toate neschimbat, 
n-a dăruit blasfemiei nici unul din simţămintele sale. 

V. 

Ghermanus. Am citit de multe ori în Sfintele Scripturi că Dumnezeu 
a făcut răul şi l-a insuflat oamenilor, precum este scris : « Fiindcă nu 
există nici în afară de Mine. Eu sînt Domnul şi nu altul! Eu întocmesc 
lumina şi dau chip întunericului. Eu sînt cel ce sălăşluieşte pe cer şi 

restriştii îi lasă cale». Şi iarăşi: «Există în cetate vreun rău pe care nu 
l-a făcut Domnul ?». 


VI. 

Teodor. Uneori dumnezeiasca Scriptură obişnuieşte să folosească în 
chip abuziv cuvîntul rele în loc de nenorociri, nu pentru că prin natura 
lor ar fi rele, ci pentru că aşa sînt simţite de cei cărora le sînt trimise 
în folosul lor. Cînd raţiunea dumnezeiască vorbeşte cu oamenii, în chip 
necesar li se adresează cu cuvinte şi simţiri omeneşti. Operaţia prin 
tăiere sau ardere, este socotită ca un rău de către cei ce o suportă. Nu 
este plăcut pentru cal pintenul şi nici îndreptarea pentru cel ce greşeşte. 
2. Chiar şi învăţăturile sînt toate simţite pentru moment amare de către 
cei ce şi le însuşesc, precum spune Apostolul: «Toate învăţăturile pen¬ 
tru clipa de faţă par a fi nu de bucurie, ci de durere, dar după aceea aduc 
roada păcii a dreptăţii pentru cei ce se îndeletnicesc cu ele». Şi : 
«Pe cel pe care-1 iubeşte Domnul pe acela-1 ceartă şi-l bate cu biciul pe 
tot fiul pe care-1 primeşte. Care este fiul pe care nu-1 ceartă tatăl ?» Une¬ 
ori se zice rele, în loc de nenorociri: «Şi s-a căit Dumnezeu pentru răul 
pe care a spus că o să li-1 facă şi nu l-a făcut». Şi iarăşi: «Fiindcă tu, 
Doamne, eşti milostiv şi bun, răbdător şi milostiv şi gata de căinţă în 
cele rele», adică în necazurile şi suferinţele pe care eşti silit să ni le 
pricinuieşti pentru păcatele noastre. 3. Pe acestea ştiindu-le folositoare 
unora, la fel şi un ailt profet, nu pentru a le pizmui mântuirea, ci pentru 
a-i ajuta se roagă : «Dă-le lor cele rele, Doamne, dă-le cele rele trufa¬ 
şilor pămîntului». însuşi Domnul spune : «Iată, voi aduce asupra lor 
cele rele», adică dureri şi pustiiri pentru ca, «certaţi în chip mântuitor cei 
ce M-au dispreţuit în momentele lor fericite, să fie siliţi să se întoarcă 
în grabă la Mine». De aceea nu le putem numi pe acestea cu totul rele. 
Căci multora le aduc bine şi le sînt pricini de bucurie veşnică. De ase¬ 
menea, ca să ne întoarcem la întrebarea pusă mai înainte, toate relele 
pe care ni le fac duşmanii, sau oricare alţii, nu trebuiesc socotite rele, 
ci mijlocii. Pînă la urmă ele nu sînt cum le socoteşte cel ce le-a pricinuit 
cu sufletul lui plin de mînie, ci cum le simte cel ce le suportă. 4. Astfel, 
cînd unui bărbat i-a fost adusă moartea, nu trebuie să credem că i-a 
fost adus un rău, ci ceva de mijloc. Ceea ce este rău pentru un păcătos 

este pentru cel drept un liman şi scăpare de rele. Căci «moartea este un 
liman pentru bărbatul care nu ştie încotro să meargă». De aceea bărba¬ 
tul cel drept nu suferă din aceasta vreo pagubă, fiindcă nu pătimeşte 
nimic nou, ci ceea ce trebuia să-i vină prin firea lucrurilor. Ticăloşia 
duşmanului îi aduce ca răsplată viaţa veşnică şi datoria morţii ome-@ 
neşti, pe care trebuie s-o plătească potrivii legii care nu cruţă pe ni- 
nimeni, o achită primind în schimb pentru pătimirea sa roada măreaţă 
şi preţul unei mari recompense. 


VII. 

Ghermanus. Dacă fiind ucis cel drept nu numai că nu suferă nici un 
rău, ci chiar este răsplătit pentru suferinţa sa, cum poate fi numit vino¬ 
vat cel ce n-a vătămat aduoînd moartea, ci a fost de folos ? 

VIII. 

Teodor. Noi discutăm despre proprietatea binelui şi a răului, sau a 
ceea ce am spus că este mijlociu, şi nu despre intenţiile celor ce săvîr- 
şesc acestea. Nu pentru că n-a putut să vatăme cu răutatea sa pe cel 
drept va fi pedepsit cel nelegiuit sau nedrept. Răbdarea şi virtutea celui 
drept nu foloseşte celui ce a pricinuit moartea sau chinurile, oi aceluia 
care le-a primit cu răbdare pe cele pricinuite. Aşadar va fi pedepsit pe 
merit acesta pentru cruzime şi sălbăticie, fiindcă a voit să pricinuiască 
răul, iar acela n-a suferit nici un rău, fiindcă, suportînd cu răbdare şi 
virtute sufletească încercările şi durerile, pe celle ce i s-au pricinuit cu 
rea intenţie el le-a făcut să-i servească înaintării în sfinţenie şi fericirii 
veşnice. 


IX. 

Răbdarea lui Iov n-a adus răsplată diavolului, fiindcă l-a făcut ves¬ 
tit pe acesta prin încercările la care l-a supus, ci celui ce le-a suportat 
cu bărbăţie, şi nici Iuda nu va fi scutit de pedeapsa cea veşnică, chiar 
dacă prin trădarea lui a contribuit la mintuirea neamului omenesc. Nu 
trebuie judecată o faptă după rezultatul ei, ci după intenţia făptuitoru¬ 
lui. De aceea trebuie păzită în noi fără schimbare această definiţie că 
nimănui nu i se poate pricinui un rău de către altul, în afară de acel 

rău pe care cineva şi l-a făcut singur prin laşitatea inimii sale, sau prin 
micime de suflet. Această părere este exprimată de fericitul Apostol în 
acest verset: «Ştim că toate li se lucrează spre bine celor ce-L iubesc 
pe Dumnezeu». 2. Zicînd « toate li se lucrează spre bine», el cuprinde 
deopotrivă nu numai pe cele ce sînt în favoarea lui, dar şi pe cele soco¬ 
tite împotrivă-i. Acelaşi Apostcvl spune că a trecut prin acestea, cînd 
zice : «Prin armele dreptăţii, care sînt la dreapta şi la stînga, adică prin 
slavă şi necinste, prin nume rău şi nume bun, ca nişte înşelători, deşi 
adevăraţi, ca acei întotdeauna trişti, dar bucuroşi, precum cei lipsiţi, dar 
care îmbogăţesc pe mulţi» şi celelalte. 3. Aşadar toate cele favorabile 
şi numite de Apostol de partea dreaptă, adică slava şi numele cel bun, 
ca şi acelea care sînt socotite împotrivă, numite a fi la stînga, cum sînt 
necinstea şi numele rău, devin pentru bărbatul desăvîrşit arme ale drep¬ 
tăţii, dacă a suportat cu suflet brav cele pricinuite lui. Se vede că, în 
lupta sa, chiar pe cele socotite împotrivă-i el le foloseşte ca pe nişte 
arme, fiindu-i arc şi sabie şi scut puternic împotriva acelora care-i fac 
rău. El sporeşte deopotrivă în răbdare şi virtute şi dobîndeşte cel mai 
glorios triumf al statorniciei prin înseşi săgeţile ucigaşe pregătite de 
duşman împotriva lui. El nu se mîndreşte în situaţii prospere şi nu se 
lasă înirînt în nenorociri, ci merge întotdeauna pe drum întins şi pe 
calea cea împărătească, cu suflet egal, fără să se bucure prea mult de 
cele ce sînt în dreapta şi, de asemenea, fără să se lase stăpînit de tris¬ 
teţe ca şi cum ar fi împins iarăşi spre stînga. Căci «au multă pace cei ce 
iubesc numele Tău şi ei nu cad». 4. Iar despre cei ce se schimbă cu fie¬ 
care împrejurare, după felul şi calitatea ei, este zis aşa : «Prostul se va 
schimba precum luna». După cum despre cei desăvîrşiţi şi înţelepţi se 
spune : « Celor ce-L iubesc pe Dumnezeu toate li se lucrează spre bine», 
ia fel se spune şi despre cei slabi şi proşti : « Bărbatului neînţelept toate 
ii sînt împotrivă». Unul ca acesta nu înaintează în situaţii prospere şi 
nu se îndreaptă în cele vitrege. Este darul aceleiaşi virtuţi de a suporta 
cu bărbăţie necazurile şi a-ţi tempera bucuriile, iar cel biruit întruna 
din aceste două situaţii este foarte sigur că pe nici una din ele nu le 
poate brava. Totuşi, mai uşor poate fi cineva înfrînt de succese decît de 
insuccese. Acestea din urmă chiar fără voia lor îi înfrînează şi îi umi¬ 
lesc pe cei păcătoşi şi, printr-o lovitură mîntuitoare, îi fac să păcătu- 
iască mai puţin, sau îi corectează. Succesele, însă, amăgind mintea prin 
mingîieri plăcute dar primejdioase, îi duc la o prăbuşire şi mai gravă 
pe cei siguri de fericirea lor. 

X. 

Aceştia sînt cei ce în Sfintele Scripturi se numesc în chip figurat 
dţufoxepoSeSioi, adică ambidextri, cum se spune în cartea Judecătorilor 
că a fost acel Aoth, care «se folosea de amîndouă mâinile cu aceeaşi 
îndemînare». Această virtute vom putea s-o avem şi noi în sens sufle¬ 
tesc, dacă şi pe cele prospere, socotite mîna dreaptă, şi pe cele potriv¬ 
nice, numite mîna stingă, printr-o bună şi dreaptă întrebuinţare le vom 
face să fie ca mîna dreaptă, pentru ca, orice ni se va întîmpla, să ne 
tie, cum spune Apostolul, «armele dreptăţii». Vedem că şi omul nostru 
lăuntric este alcătuit din două părţi, sau mîini, ca să zic aşa, şi nici un 
cuvios nu se poate lipsi de cea pe care o numim stingă; dar în aceasta 
constă virtutea desăvîrşită, ca să le facă pe amândouă ca mîna dreaptă 
printr-o bună folosinţă. 2. Ca să se poată înţelege mai uşor ceea ce 
spunem, bărbatul cuvios are dreapta, adică biruinţele duhovniceşti, a- 
tunci cînd, deşi cu suflet arzător, este stăpîn pe toate dorinţele şi pof¬ 
tele, cînd rezistă sigur de sine oricărei ispite diabolice şi respinge sau 
nimiceşte fără trudă şi greutate viciile cărnii, cînd înălţat de la pămînt 
priveşte pe toate cele prezente şi pământeşti ca pe un fum deşert şi ca 
pe o umbră goală, dispreţuindu-le ca repede trecătoare, cînd, în avîntul 
minţii, pe cele viitoare nu numai că le doreşte cu înfocare, dar chiar 
le vede limpede, cînd, hrănit în chip rodnic cu roada duhovnicească, 
legămintele cereşti îi apar slobode, intr-o lumină strălucitoare, cînd 
înalţă către Dumnezeu rugăciuni curate şi fără preget, cînd, aprins de 
atîta ardoare a spiritului, trece cu toată repeziciunea sufletului către 
cele ce nu se văd şi sînt veşnice, încît i se pare că nu mai este în trup. 
3. La fel are şi stingă, atunci cînd este prins în vîrtejul ispitelor, cînd 
flăcările dorinţelor îi încing poftele trupeşti, cînd tulburările mîniei îi 
aprind focul furiilor, cînd este ameţit de fumul trufiei şi al ambiţiilor 
deşarte, cînd îl apasă tristeţea aducătoare de moarte, cînd lenea îl asal¬ 
tează cu toate uneltele ei, şi cînd, dispărîndu-i orice elan duhovnicesc, 
lâncezeşte într-o stare călduţă şi-ntr-o amărăciune nelămurită, încît este 
părăsit nu numai de cugetări drepte şi înălţătoare, dar chiar psal¬ 
mul, rugăciunea, citirea cărţilor sfinte şi zidurile chiliei îl supără şi 
toată lucrarea virtuţilor îi pricinuieşte un fel de dezgust negru şi nesu¬ 
ferit ; cînd monahul este asaltat de acestea, să ştie că este sub stăpî- 
nirea stîngii. 4. Aşadar, cel ce în mijlocul acestora, pe care le-am numit 
că sînt de partea dreaptă, nu se trufeşte şi nu intră în el îngâmfarea de¬ 
şartă, iar în viitoarea Celor zise de partea stingă luptă bărbăteşte, fără 
să cadă pradă deznădejdii, ci mai degrabă îşi ia din cele potrivnice arme 
>j pentru exerciţiul răbdării şi al virtuţii, acela se va folosi de ambele 

sesc de ambele mîini ca de dreapta şi, trecînd printre atîtea cîte le enu¬ 
mera Apostolul, ei spun împreună cu el : «Prin armele dreptăţii, care 
sînt la dreapta şi la stînga, prin slavă şi necinste, prin nume rău şi nume 
bun» şi celelalte. Despre dreapta şi stingă Solomon spune prin gura 
logodnicei sale în Cîntarea Cîntărilor : «Mina lui stingă sub capul meu 
şi mina lui dreaptă mă va îmbrăţişa». Deşi le arată pe amîndouă ca fo¬ 
lositoare, totuşi pe cea stingă o pune sub cap, fiindcă împrejurările po¬ 
trivnice trebuie să stea sub conducătorul inimii şi ele ne sînt folosi¬ 
toare prin aceea că repede ne învaţă pentru mîntuire şi ne fac desăvîr- 
şiţi în răbdare. Iar cu dreapta ea doreşte să fie încălzită şi ţinută într-o 
neîntreruptă îmbrăţişare, unită cu logodnicul ei pentru totdeauna. 10. 
Vom fi aşadar şi noi ambidextri, cînd nu ne va schimba prisosul sau 
lipsa lucrurilor prezente, cînd nici aceea nu ne va împinge la plăceri 
vătămătoare, nici cealaltă nu se va tîrî în deznădejde şi tînguire. 
Arătîndu-ne la fel de mulţumitori faţă de Dumnezeu în ambele situaţii, 
vom căpăta o roadă la fel şi în biruinţe şi în înfrîngeri. Un adevărat am- 
bjdextru se dovedeşte a fi fost şi acel învăţător al neamurilor, cînd zice : 
«Eu m-am deprins să mă mulţumesc cu ceea ce am. Ştiu să trăiesc şi 
in umilinţă şi in îndestulare. Pretutindeni şi în toate m-am învăţat şi 
să fiu sătul, şi să fiu înfometat, şi să am toate din belşug, şi să rabd 
sărăcia. Poate le pot în Acela care mă întăreşte». 

XI 

Dar deşi am spus că punerea la încercare este împărţită în două, 
adică în situaţii prospere şi în situaţii potrivnice, trebuie ştiut că toţi 
oamenii sînt încercaţi dintr-un întreit motiv : adesea pentru verificare, 
uneori pentru curăţire, iar alteori pentru plata greşelilor. Pentru veri¬ 
ficare, precum citim, fericitul Avraam, Iov şi mulţi alţi bărbaţi cucer¬ 
nici au îndurat nenumărate su/erinţe. Iată ce este spus în Deuteronom 
poporului prin gura lui Moise : «Şi-ţi vei aminti de tot drumul acela 
prin care te-a adus Domnul Dumnezeul tău patruzeci de ani prin de¬ 
şert, ca să te necăjească şi să te încerce şi să fie cunoscute cele ce se 
petreceau în sufletul tău, dacă păzeai poruncile Lui sau nu». Se spune 
şi într-un psalm : « Te-am cercat la apa cercetării». Ca şi lui Iov : «Oare 
socoteşti că ţi-am vorbit altfel, decît ca să se vadă că eşti drept ?». 

2. încercarea pentru curăţire este cînd, spre a-i umili pe drepţii săi 
pentru păcate mici şi uşoare, sau pentru mîndria cu puritatea lor, îi su¬ 
pune la diferite ispite, ca să curăţească toată murdăria cugetelor şi, ca 
să întrebuinţez cuvin tul profetului, toată zgura pe care o vede cres¬ 
cută în gîndurile lor ascunse. Purificîndu-i în prezent pînă ce devin 

aur curat, El vrea să-i înfăţişeze judecăţii viitoare fără să rămînă în 
ei ceva care după aceea să fie găsit şi să trebuiască a fi curăţit prin 
osînda la chinurile focului, precum se spune în cele ce urmează «Multe 
slnt necazurile celui drept». Şi : «Fiule, nu nesocoti învăţătura Dom¬ 
nului şi nu rămîne abătut cînd eşti mustrat de Ei. Căci pe cine iubeşte 
Domnul îl ceartă şi-l biciuie pe tot fiul pe care-1 recunoaşte ca al Său. 
Căci cine este fiul pe care nu-1 ceartă tatăl ? Iar dacă sînteţi în afara 
învăţăturii, ai cărei părtaşi s-au făcut toţi, sînteţi copii nelegitimi, nu 
fii». Şi în Apocalipsă se spune : «Pe cei ce-i iubesc îi cert şi-i pedep¬ 
sesc». 3. Către aceştia, sub chipul Ierusalimului astfel vorbeşte Dum¬ 
nezeu prin Ieremia : «Voi face o nimicire în toate neamurile în care 
te-am împrăştiat. Pe tine însă nu te voi nimici. Dar te voi pedepsi la 
judecată, ca să nu ţi se pară că eşti nevinovat». Pentru această mântui¬ 
toare curăţire se roagă David zicînd : «încearcă-mă, Doamne, şi ispiteş- 
te-mă : arde rărunchii mei şi inima mea». Isaia, înţelegînd şi el folosul 
acestei încercări, zice : « Pedepseşte-ne, Doamne, dar la judecată, şi nu 
în furia Ta». Şi iarăşi : «Laudă Ţie, Doamne, că Te-ai supărat pe mine. 
S-a întors furia ta şi m-ai mîngîiat». 

4. Iar pentru plata păcatelor se trimite plaga încercării, cum Dom¬ 
nul ameninţă că va trimite plăgi poporului lui Israel, zicînd : «Dinţii 
fiarelor îi voi trimite împotriva lor, şi furia celor ce se tîrâsc pe pămînt». 
Şi : «Zadarnic am străpuns pe fiii voştri, că învăţătura n-aţi primit-o». 
Şi în psalmi : « Multe sînt loviturile păcatelor», şi în Evanghelie : «Iată, 
te-ai făcut sănătos y dar de acum să nu mai greşeşti, ca să nu ţi se în- 
tîmple ceva mai rău». Găsim desigur şi a patra raţiune, şi anume atunci 
cînd, pentru a se arăta gloria şi lucrarea lui Dumnezeu, se trimit unora 
anumite suferinţe. Cunoaştem aceasta prin autoritatea Scripturii, potrivit 
cuvintelor Evangheliei : «N-a păcătuit acesta, nici părinţii lui, ci ca să 
se arate lucrarea lui Dumnezeu prin el». Şi iarăşi : «Boala aceasta nu 
este pentru moarte, ci pentru starea lui Dumnezeu, ca să se slăvească 
Fiul lui Dumnezeu prin ea». 

5. Sînt însă şi alte feluri de pedepse, cu care sînt loviţi pînă acum 
unii care au arătat iprea multă răutate, cum citim că au fost osîndiţi 
Dathan şi Abiron, sau Core, sau mai ales acei despre care Apostolul 
zice : «Pentru aceea i-a dat Dumnezeu la suferinţe de ocară şi la simţiri 
vrednice de osîndă», pedeapsă care trebuie socotită mai grea decît al¬ 
tele. Despre ei spune Psalmistul: «Ei nu sînt la muncile oamenilor şi 
nu vor fi loviţi cu oamenii». 6. Nu merită să fie mîntuiţi prin vizita 
Domnului şi nici să fie lecuiţi prin plăgi vremelnice cei care «din dez¬ 
nădejde s-au dat ei înşişi ruşinii, în săvîrşirea tuturor greşelilor, în 
necurăţire», cei care, prin împietrirea inimii şi prin săvîrşirea repetată 

a păcatelor, depăşesc curăţia acestui timp foarte scurt şi Ispăşirea în 
viaţa prezentă. Pe aceştia îi mustră cuvîntul dumnezeiesc prin profet: 
«V-am prăbuşit pe voi cum a prăbuşit Dumnezeu Sodoma şi Gomora şi 
aţi ajuns ca un tăciune scos din vîlvătaie. Şi nici aşa nu v-aţi întors 
ia Mine, zice Domnul». Şi Ieremia : «Am ucis şi am pierdut poporul Meu 
şi totuşi nu s-au întors din căile lor», şi iarăşi: « I-ai străpuns şi nu i-a 
durut, i-ai strivit şi au refuzat să primească învăţătura. Ei şi-au făcut 
feţele lor mai tari decît piatra şi n-au vrut să se întoarcă». 7. Văzînd 
profetul că toate leacurile acestui timp au fost folosite zadarnic pen¬ 
tru îngrijirea lor, cu nădejdea oarecum pierdută în mîntuirea lor, stri¬ 
gă : «Foalele s-au stricat, zadarnic a suflat cu ele meşterul. Căci răută¬ 
ţile voastre nu sînt înlăturate. Numiţi-i argint prost, fiindcă Domnul i-a 
aruncat». Că această mîntuitoare curăţire prin foc, faţă de cei care s-au 
îndîrjit în nelegiuirile lor, a folosit-o zadarnic pentru Ierusalim, închipuit 
ca persoană năpădită de rugina groasă a păcatelor, Domnul se plînge 
astfel : «Pune-o goală pe cărbuni aprinşi, ca să se încălzească şi să i 
se topească arama şi să se umfle la mijloc murdăria ei. S-a depus multă 
muncă şi n-a ieşit din ea rugina ei prea groasă nici prin foc. Necurăţia 
ta este îngrozitoare. Fiindcă am voit să te curăţ şi tu nu eşti curăţită 
de murdăria ta». 8. De aceea, ca un medic priceput, văzînd Domnul ca 
a încercat toate mijloacele de îngrozire mîntuitoare şi că nu mai este 
nici un alt leac care să se potrivească ticăloşiei lor, învins într-un fel 
de marile lor nelegiuiri şi împins să renunţe la acea pedeapsă blinda 
a Sa, îi anunţă zicînd : «De acum nu Mă voi mai supăra pe tine şi rîvna 
Mea s-a retras de la tine». Despre alţii însă, cărora nu li s-a întărit inima 
de mulţimea păcatelor şi n-au nevoie de acea medicină foarte severă 
şi, ca sa zic aşa, de tratament cu fierul înroşit, ci este de ajuns învă¬ 
ţătura lecuitoare a cuvântului pentru mîntuire, se spune : «li voi în¬ 
drepta cu cuvinte care auzindu-le să-i biciuiască». 9. Cunoaştem şi alte 
pilde de dojana sau pedeapsă, care sânt aplicate celor ce au greşit în 
mod grav nu pentru ispăşirea crimelor, nici pentru iertarea păcatelor, 
ci ca pildă, pentru ca să se teamă şi să se îndrepteze cei în viaţă. Ştim 
bine pedepsele pe care le-au primit Ieroboam, fiul lui Nabat, şi Baasa, 
fiul lui Achia şi Achab şi Izabela, precum spune cuvîntul divin : «Iată, 
Eu voi aduce asupra ta râul, îţi voi împuţina urmaşii tăi şi voi stîrpi 
din ai lui Achab pe cei de parte bărbătească, fie rob, fie slobod, în 
Israel. Şi voi da casa ta, ca şi casa lui Ieroboam, fiul lui Sabat, şi ca 
şi casa lui Baasa, fiul lui Achia ; fiindcă te-ai purtat aşa, ca să-mi stîr- 
neşti mîniă, şi ai făcut pe Israel să păcătuiască. Şi clinii o vor mînca 
pe Izabela în ţarina Israelului-. Dacă va muri AcKab în cetate, cîinii 
îl vor mînca ; iar dacă va muri în cîmp, îl vor mînca păsările cerului». 

Iată şi acele cuvinte de grea ameninţare : «Nu va fi aşezat cadavrul tău 
în mormintele părinţilor tăi». 10. Nu pentru ca plăsmuirile atît de ne¬ 
legiuite, ale celui care cel dinţii a aşezat viţei de aur pentru schim¬ 
barea veşnică a poporului şi pentru îndepărtarea de Dumnezeu, sau 
pentru ca nenumăratele şi îngrozitoarele lor crime, să fie ispăşite prin- 
tr-o pedeapsă scurtă şi de moment, ci pentru ca şi celorlalţi, care nu 
se gîndesc la viitor şi-i interesează numai prezentul, să li se insufle 
sentimentul de groază, printr-un exemplu de pedeapsă de care să se 
teamă. Cunoscînd această asprime, ei să-şi dea seama că măreţia dum¬ 
nezeiască nu este nepăsătoare faţă de lucrurile omeneşti şi nici nu lasă 
la întîmplare cele zilnice, iar prin cele de care se îngrozeau foarte mult 
ei, de asemenea, să vadă mai limpede pe Dumnezeu ca rasplătitor al 
tuturor faptelor. 

11. Găsim, fără îndoială, şi cazuri în care unii, pentru fapte mai 
puţin grave, au primit pe dată sentinţa pedepsei cu moartea, ca şi cei 
pe care i-am arătat că au fost pedepsiţi ca încălcători înrăiţi ai credin¬ 
ţei şi ai legilor. Aşa s-a întîmplat cu cel care strânsese lemne în ziua 
sabatului, sau cu Anania şi Safira, care, greşind prin neîncredere, îşi 
opriseră ceva din avutul lor. Nu pentru că păcatele lor ar fi avut ace¬ 
eaşi greutate, ci pentru că, făptaşi ai unor abateri noi, au trebuit să fie 
pentru ceilalţi pildă, să-i îngrozească pedepsele celor ce păcătuiesc, 
pentru ca oricine - de aici încolo dacă ar mai încerca să săvârşească ace¬ 
leaşi fapte, să ştie că va fi pedepsit la fel şi că-1 aşteaptă judecata vi¬ 
itoare, chiar dacă în prezent pedeapsa este amînată. 12. Dar fiindcă, 
voind să arătăm diferitele feluri de încercări şi de pedepse, se pare că 
ne-am îndepărtat de ideea că bărbatul desăvîrşit rămîne întotdeauna 
neclintit în ambele feluri de ispită, să ne întoarcem acum la subiect. 

XII 

Mintea bărbatului drept' nu trebuie să se asemene cu ceara sau cu 
altă materie moale, care ia forma şi chipul impus, păstrînd-o pînă ce 
i se impune alta, neavînd adică o calitate a sa permanentă şi schimbîn- 
du-se mereu, după forma ce o primeşte. Mai degrabă trebuie să fie min¬ 
tea noastră ca o pecete de diamant, care-şi păstrează neschimbat chipul, 
schimbînd şi transformînd totul după chipul său, dar fără ca ea să su¬ 
fere vreo schimbare. 


XIII 

Ghermanus. Poate oare mintea noastră să păstreze mereu aceeaşi, 
stare şi să rărnînă întotdeauna în aceeaşi calitate ? 

XIV 

Teodor. In mod necesar, precum spune Apostolul «cel reînnoit in 
duhul minţii sale» zilnic înaintează «tinzînd către cele ce sînt înaintea 
lui întotdeauna». Dacă n-are grijă să facă aşa, înseamnă că merge îna¬ 
poi şi alunecă în ceea ce este mai rău. In nici un chip mintea nu poate 
rămîne în aceeaşi stare. Ea este ca acela care, încercînd să meargă cu 
barca împotriva curentului apei, trebuie să vîslească cu toată puterea 
braţelor ca să poată birui valurile, căci altfel, dacă i se înmoaie ma¬ 
nile, e luat la vale pe albia rîului. 2. De aceea este limpede că sîntem 
în pagubă atunci când nu cîiştigăm nimic şi să fim siguri că mergem 
înapoi în ziua în care ne vom da seama că n-am mers înainte. Mintea 
omului, precum am spus, nu poate rămîne mereu în aceeaşi stare şi, 
fiind în trup, nici un sfînt nu va ajunge în vîrful virtuţilor pentru ca 
să rămînă acolo nemişcat ; trebuie să i se adauge ceva sau să i se scadă. 
Nu poate exista în nici o creatură o asemenea desăvîrşire, care să nu 
•fie supusă schimbării. Citim în cartea fericitului Iov : «Ce om este care 
să lie fără pată şi să pară drept, liind născut din femeie ? Iată, între 
sfinţii Lui nimeni nu rămîne neschimbat mereu, şi cerurile nu sînt cu¬ 
rate în faţa Lui». 3. Mărturisim că numai Dumnezeu singur este neschim¬ 
bător, căruia astfel I se adresează rugăciunea profetului : «Tu însuţi eşti 
Acelaşi». Şi El însuşi spune despre Sine : «Eu sînt Dumnezeu şi nu mă 
schimb», fiindcă, de bună seama, El singur este din fire întotdeauna 
bun, întotdeauna deplin şi întotdeauna desăvîrşit, Căruia nimic nu I se 
poate adăuga sau lua ceva. De aceea trebuie şi noi să tindem cu grija 
neîncetată şi atenţie neîntreruptă către studiul virtuţilor şi să ne ocu¬ 
păm cu exerciţiul lor, pentru ca nu cumva încetînd înaintarea să ur¬ 
meze îndată regresul. Precum am spus, mintea nu poate rămîne în ace¬ 
eaşi stare, adică să nu-şi sporească, sau să nu-şi împuţineze virtuţile. 
A nu cîştiga înseamnă a pierde, fiindcă, încetînd dorinţa de a înainta, 
nu va zăbovi primejdia de a da înapoi. 

XV 

Trebuie să locuiască fiecare întotdeauna în chilia sa. De cîte ori 
cineva o părăseşte, umblînd încoace şi încolo, de atîtea ori, cînd se în¬ 
toarce este ca nou în ea, ca şi cum ar locui-o de la început, neliniştit 
şi tulburat. Dacă şi-a întrerupt acea stare sufletească pe care o dobîn- 
dise stînd în chilie, nu va mai putea s-o recâştige fără trudă şi durere 
şi, dat prin aceasta înapoi, nu se va mai gîndi la folosul pierdut, pe care 

ar fi putut să-l mărească, dacă n-ar fi părăsit chilia, ci mai degrabă 
se va bucura dacă va simţi că a ajuns iarăşi la starea din care căzuse. 
După cum timpul trecut dacă l-ai pierdut nu-1 vei mai putea chema 
înapoi, tot aşa cîştigurile cheltuite nu se mai pot redobîndi. Oricît de 
multă energie sufletească s-ar risipi, ea este un produs al fiecărei zile 
şi un cîştig al prezentului, iar nu o reparaţie a unui bun pierdut. 

XVI 

Dar şi puterile de sus sînt supuse schimbării, declară, cum am spus, 
aceia care s-au prăbuşit din numărul celor de sus, din cauza voinţei 
lor viclene. De aci nu trebuie socotiţi cu fire de neschimbat nici cei 
ce au rămas în fericirea în care au fost creaţi, dacă n-au fost atraşi în 
partea contrara. Căci una este a fi din fire neschimbat, şi alta a nu fi 
cineva schimbat prin cultivarea virtuţii şi prin paza binelui, care vin 
din harul lui Dumnezeu cel neschimbat. 2. Orice se cîştigă sau se păs¬ 
trează. prin sîrguinţă poate să piară prin nepăsare. De aceea se spune : 
«Să nu fericeşti pe om înainte de sfîrşitul său», pentru că în mod sigur 
cel ce se găseşte încă în luptă şi, ca să zic aşa, în arenă, chiar dacă de 
obicei învinge şi dobîndeşte adesea laurii victoriei, nu poate totuşi să 
fie scutit de teamă şi de grija unui sfîrşit nefericit. 3. De aceea zicem 
că este neschimbător şi bun numai Dumnezeu, care, avînd bunătatea nu 
prin darul ostenelii, oi din fire, nu poate fi altfel decît bun. Nici o 
virtute nu poate fi dobîndită de om în chip definitiv, dar pentru ca, o 
data cîştigată, s-o poată păstra, trebuie s-o păzească întotdeauna cu si¬ 
linţa şi osteneala cu care a obţinut-o. 

XVII 

Cel căzut nu trebuie, să se creadă că s-a prăbuşit de la sine pe 
neaşteptate ; dimpotrivă, .l-a adus în asemenea stare fie o plămădeală 
nereuşită de la început, fie, printr-o lungă nepăsare a minţii, îndepăr- 
tîndu-se de virtute încetul cu încetul şi prin aceasta crescîndu-i în chip 
simţitor viciile, el a avut acest rezultat negativ. Căci «înainte de nimi¬ 
cire merge injuria şi înainte de ruină cugetarea cea rea». Aşa este şi 
o casă care niciodată n-a ajuns în ruină pe neaşteptate şi fără nici o 
pricină, ci fie printr-un viciu de construcţie, fie din cauza nepăsării 
celor ce o locuiesc, mai înainte i s-a şubrezit temelia şi i s-a găurit 
acoperişul, apa ploii pătrunzînd la început picătură cu picătură şi apoi 
făcînd loc viratului şi furtunilor. « Acoperişul va cădea din lene şi din 

trîndăvia mîinilor va ploua în casă». 2. Şi sufletului i se poate întîmpla 
la fel, cura spune tot Solomon cu alte vorbe : «Picăturile care cad din 
tavan scot pe om în zi de iarnă din casa sa». El a comparat în chip 
fericit cu un acoperiş neîngrijit nepăsarea minţii, prin care mai înainte 
pătrund în suflet foarte multe picături ale patimilor. Acestea, dacă nu 
se iau în seamă, socotindu-se mici şi uşoare, atacă bîrnele virtuţilor şi 
fac să pătrundă ploaia din belşug a viciilor, iar în zi de iarnă, adică 
în timpul ispitei, prin intervenţia diavolului mintea va fi alungată din 
locuinţa virtuţilor, unde altădată cu grijă şi atenţie se odihnea ca în 
casa ei proprie. 

3. Prin aceste învăţături noi am căpătat plăcerea nesfîrşită a me- 
rindei duhovniceşti, astfel incit, din această convorbire ne-am umplut 
sufletele de o bucurie mai mare decît tristeţea care ne stăpînea înainte 
din cauza uciderii acelor oameni cuvioşi. Şi nu numai că ne-am lumi¬ 
nat asupra unor probleme în care eram nedumeriţi, dar şi acelea pe 
care, datorită minţii noastre mai slabe, nu ştiam cum să le cercetăm, 
le-am înţeles bine prin răspunsurile la întrebările puse. 


PRIMA CONVORBIRE CU PĂRINTELE SERENUS 

Despre mişcările sufletului 
şi despre duhurile rele 


I. Despre castitatea părintelui Se- 

renus 

II. întrebarea bătrînului înainte nu¬ 
mit despre starea gîndurilbr noastre. 

III. Răspunsul nostru asupra mişcă¬ 
rilor sufletului. 

IV. Discuţia bătrînului despre sta¬ 
rea şi puterea sufletului. 

V. Despre desăvîrşirea sufletului a- 
semănată cu sutaşul din Evanghelie. 

VI. Despre stăruinţa în paza gîn- 
durilor. 

VII. întrebare despre slăbiciunile 
sufletului şi despre asaltul dat de pute¬ 
rile răului. 


VIII. Răspuns asupra ajutorului lui 
Dumnezeu şi asupra puterii de liberă ho- 
tărîre. 

IX. întrebare asupra unirii sufletu¬ 
lui cu demonii. 

X. Răspuns în ce mod duhurile ne¬ 
curate se unesc cu minţile oamenilor. 

XI. Obiecţie dacă duhurile necurate 
pot să pătrundă în sufletele celor pe ca- 
re-i stăpînesc şi să se unească cu ele. 

XII. Răspuns în ce chip duhurile 
necurate stăpînesc pe energumeni. 

XIII. Că un duh nu poate fi pă¬ 
truns de un alt duh şi că singur Dum¬ 
nezeu este fără trup. 

XIV. Obiecţie potrivit căreia ar tre¬ 
bui să se creadă că demonii prevăd gîn- 
durile oamenilor. 

XV. Răspuns ce pot şi ce nu pot 
demonii asupra gîndurilor oamenilor. 

XVI. O asemănare prin care se poa¬ 
te arăta că duhurile necurate cunosc gîn- 
durile oamenilor. 

XVII. Nu fiecare dintre demoni in¬ 
suflă oamenilor toate patimile. 

XVIII. întrebare dacă între demoni 
există o ordine a atacurilor şi cum se 
respectă această ordine. 

XIX. Răspuns despre modul în care 
demonii se înţeleg asupra ordinei atacu¬ 
rilor. 

XX. Puterile vrăjmaşe nu sînt toa¬ 
te de aceeaşi forţă şi nu depinde de vo¬ 
inţa lor cînd să ne atace. 

XXI. Demonii au greutăţi în lupta 
cu oamenii. 

XXII. Demonii n-au puterea de a 
ne ataca după libera lor voinţă. 

XXIII. Puterea demonilor a scăzut. 

XXIV. în ce chip îşi pregătesc in¬ 
trarea în corpurile oamenilor pentru a 
le stăpîni. 


XXV. Cei stăpmiţi de vicii au o 
soartă mai rea decît cei stăpîniţi de de¬ 
moni. 

XXVI. Despre moartea profetului a- 
măgit şi despre boala părintelui Paul, pe 
care a meritat-o pentru curăţirea sa. 

XXVII. Despre ispita părintelui 
Moise. 

XXVIII. Nu trebuiesc dispreţuiţi cei 
stăpîniţi de duhurile necurate. 

XXIX. Pentru ce chinuiţii de du¬ 
huri necurate sînt înlăturaţi de la Sfînta 
împărtăşanie. 

XXX. Răspuns la întrebarea pusă. 

XXXI. Sînt mai nenorociţi cei ce 

nu sînt supuşi acestor încercări vremel¬ 
nice. t 

XXXII. Despre deosebirea de preo¬ 
cupări şi înclinaţii la care se dedau pu¬ 
terile văzduhului. 

XXXIII. întrebare de unde provine 
atît de marea deosebire între duhurile 
rele ale văzduhului. 

XXIV. Ammarea răspunsului la în¬ 
trebarea pusă. 


I. 

Am admirat cu o unică veneraţie înaintea altora pe părintele Serenus, 
bărbat de cea mai înaltă sfinţenie şi înfrînare, însuşiri arătate ca-ntr-o 
oglindă de numele său.. Dorind să-l fac cunoscut minţilor celor studioşi, 
socotesc că nu pot să-mi îndeplinesc dorinţa altfel decît dacă-i înserez 
convorbirile în cărţile mele. Mai presus de toate virtuţile, care-i stră¬ 
luceau nu numai în activitate şi obiceiuri, dar, cu harul lui Dumnezeu, 
chiar şi pe chipul lui, a fost pătruns în mod atît de deosebit de darul şi 
binefacerea castităţii, încît nici măcar în somn nu era încercat de ispi¬ 
tele fireşti ale trupului. Socotesc de trebuinţă să arăt de la început cum, 
ajutat de harul lui Dumnezeu, a ajuns la această curăţie trupească mai 
presus de toate cele omeneşti. 


II. 

Stăruind fără oboseală zi şi noapte în rugăciuni, în posturi şi în ve¬ 
ghere pentru neprihana lăuntrică a inimii şi a sufletului, cînd a văzut că 
şi-a îndeplinit dorinţele şi că toate valurile poftelor trupeşti s-au stins 

în inima sa, încins de duhul curătiei ca de cea mai mare plăcere, s-a 
aprins în el şi mai mult setea de castitate şi a început să postească şi mai 
cu asprime şi cu rugăciuni necurmate pentru ca victoria împotriva slă¬ 
biciunilor omului lăuntric, cu darul lui Dumnezeu, s-o obţină şi asupra 
omului din afară. Astfel incit a ajuns să nu mai zvîcnească în el nici 
măcar acel freamăt simplu şi firesc care se simte în copiii mici, hrăniţi 
cu lapte. Ştiind că acest rezultat nu este un merit al strădaniei sale, ci 
al harului lui Dumnezeu, se ruga cu mai mare ardoare să obţină şi al¬ 
tele asemenea, fiindcă avea credinţa neclintită că Dumnezeu poate cu 
mult mai uşor să scoată din rădăcină pornirile trupeşti, pe care uneori 
chiar priceperea şi meşteşugul omenesc le poate nimici prin băuturi le- 
cuitoare sau prin intervenţii chirurgicale. într-adevăr, numai Duhul Cel 
de sus îi dăruise acea puritate la care este peste putinţă de a se ajunge 
cu osteneala şi sîrguinţa omenească. 2. El cunoştea aceasta şi, pe cînd 
stăruia neîncetat şi neobosit în rugăciunile sale, un înger i s-a arătat 
noaptea în vis. Acesta, după ce i-a deschis măruntaiele şi i-a scos carnea 
infectată de patimă, pe toate celelalte aşezîndu-i-le la loc precum fu¬ 
seseră, i-a zis : «Iată, eşti izbăvit de pornirile vinovate ale trupului tău ; 
vei şti că de azi ai dobîndit pentru totdeauna puritatea trupească pe care 
ai cerut-o cu credinţă». Este de ajuns doar atîta să spun : că bărbatului 
despre care vorbim numai harul lui Dumnezeu i-a îndeplinit dorinţele. 
3 Despre celelalte virtuţi, pe care le avea ca şi ceilalţi bărbaţi prea aleşi, 
socot de prisos să amintesc, pentru ca nu cumva, stăruind asupra lor, să 
se creadă că ştirbesc ceva din meritele celorlalţi. Aprinşi de marea do¬ 
rinţă de a-1 auzi vorbind, am căutat să-l vedem în zilele Păresimilor. Cu 
o ţinută foarte liniştită, ca să vadă care este starea omului lăuntric din 
noi, ne-a întrebat ce gînduri ne frămîntă şi ce folos ne-a adus pentru 
neprihana noastră traiul îndelungat în pustiu ; iar noi i-am răspuns prin 
aceste tînguiri care urmează. 


III. 

Făcîndu-ne socoteala timpului de cînd ne găsim în singurătate şi 
contemplare, crezi că am putut ajunge la desăvîrşirea omului lăuntric 
din noi ? în realitate însă această viaţă în pustiu ne-a ajutat să ne cu¬ 
noaştem neputinţele, dar nu ne-a putut face cum ne-am străduit să fim. 
Prin această cunoaştere noi ştim acum că n-am dobîndit nici statornicia 
neclintită a curăţiei dorite şi nici măcar vreo însănătoşire a slăbiciunilor 
noastre, ci numai un spor de nelinişte şi ruşine. 2. Studiul zilnic al ori¬ 
cărei învăţături are scopul ca, ajungînd de la cunoştinţe elementare la 
noţiuni temeinice şi stabile, omul să înceapă a cunoaşte ceea ce la în- 

ceput ştia fără temei, sau nu ştia deloc, şi, înaintînd cu pas sigur, ca să 
zic aşa, în centrul unei discipline, să se mişte în interiorul ei fără vreo 
dificultate, stăpînind-o în chip desăvîrşit. Eu însă constat că dimpotrivă, 
cu toată osteneala în deprinderea curăţiei, abia am ajuns să ştiu ceea ce 
nu pot fi. Cu toată strădania şi ostenelile mele, motivele de lacrimi sînt 
aceleaşi, fiindcă nu încetez a fi ceea ce nu trebuie să fiu. 3 . Ce mi-a 
folosit că am învăţat atîta, dacă n-ajung niciodată la desăvîişiie ? îmi dau 
seama că, în vreme ce inima caută să-şi îndeplinească năzuinţele, pe 
nesimţite gîndurile alunecă şi năvălesc cu putere pe tărîmul ispitelor de 
altă dată, iar mintea este astfel atît de robită de preocupări lăturalnice 
şi neîncetat tulburătoare, încît aproape că-mi pierd nădejdea în vreo 
îndreptare şi mi se pare că tot ce face este zadarnic. 4 . Sufletul, în per¬ 
manentă cutreierare şi rătăcire, ori de cîte ori este readus la teama de 
Dumnezeu şi la contemplaţie spirituală, înainte de a se fixa bine pe acest 
făgaş, fuge iarăşi repede înapoi şi, cînd ne dăm seama, ca şi cum am fi 
treziţi din somn, că s-a abătut de la linia propusă şi vrem să-l readucem 
la drumul pe care-1 părăsise, încercînd oarecum să-l legăm în lanţurile 
înaltelor noastre aspiraţii, el ne scapă de sub control cum ne-ar scăpa 
un ţipar din mîdni. 5. De aceea, văzînd că ne zbuciumăm în osteneli 
zilnice de acest fel, fără să dobîndim un echilibru statornic al frămîn- 
tărilor noastre, cădem în deznădejde, ajungînd să credem că aceste ră¬ 
tăciri nu sînt ale noastre proprii, ci ele sînt ale întregului neam omenesc. 

IV. 

Serenus. Este o metodă periculoasă ca, înainte de a cerceta în adîn- 
cime un lucru, să te grăbeşti a-1 defini după presupuneri şi aprecieri per¬ 
sonale, fără să ţii seamă şi de experienţa şi părerea altora despre el. 
Dacă cineva, neştiind să înoate, dar din experienţă cunoscînd că greu¬ 
tatea corpului său nu permite plutirea deasupra apei, vrea să formuleze 
judecata de ordin general .că nimeni nu poate înota din cauza greutăţii 
corpului său, judecata lui nu înseamnă că este corectă, fiindcă din ex¬ 
perienţa altora se constată contrariul, şi noi înşine am văzut aceasta. 

Astfel mintea este întotdeauna mobilă şi chiar foarte mobilă. Acest 
adevăr este exprimat cu alte cuvinte şi în înţelepciunea lui Solomon : 
«Locuinţa pămîntească îngreuiază mintea care cugetă multe». Aşadar, 
ţaţă cu condiţia firii sale, mintea nu poate sta niciodată în repaos, ci, în 
mod necesar, dacă nu i s-a organizat o lucrare cu care să fie ocupată şi 
inlăuntrul căreia să se mişte, ea aleargă prin propria ei mobilitate şi 
zboară în toate părţile, pînă ce, deprinsă cu un îndelung exerciţiu în 
care voi ziceţi că lucrează în deşert, învaţă ce materii trebuie să reţină 

în memoria sa, în ce parte să-şi îndrepteze zborul său neîncetat şi astfel 
să reziste încercărilor duşmanului de a fi trasă în altă direcţie, să rămînă 
în starea şi calitatea pe care o doreşte. 3. Dar această cutreierare a inimii 
noastre nu trebuie s-o punem pe seama naturii umane, sau a lui Dum¬ 
nezeu, Creatorul ei. Este adevărat cuvîntul Scripturii care spune: «Dum¬ 
nezeu a făcut pe om drept şi ei înşişi şi-au făcut cugetări multe». Dar 
calitatea lor depinde de noi, fiindcă, precum se spune, «Cugetarea cea 
bună se apropie de cei ce o cunosc, dar omul înţelept o va descoperi». 
Cînd n-a fost descoperit ceva ce era în puterea minţii noastre să facă 
acest lucru, înseamnă că nu natura este de vină, ci trîndăvia, sau nepri¬ 
ceperea noastră. Acelaşi lucru îl constată şi Psalmistul, cînd zice : « Fe¬ 
ricit bărbatul care are ajutor de la Tine, Doamne ; el şi-a aşezat în inima 
sa urcarea pînă la Tine». Vedeţi, aşadar, că atîrnă de noi să aşezăm în 
inimile noastre fie urcările, adică gîndurile care duc la Dumnezeu, fie 
coborîrile, adică toate cele pămînteşti şi trupeşti. 4. Dacă n-ar sta în 
puterea noastră să facem acest lucru, nu i-ar fi dojenit Domnul pe farisei 
astfel: «De ce cugetaţi cele rele în inimile voastre ?» şi nici n-ar fi po¬ 
runcit prin gura profetului: «îndepărtaţi din ochii voştri răul cugetărilor 
voastre», sau : «Pînă cînd vor zăbovi în tine cugetările rele ?». Iar în ziua 
judecăţii n-am fi întrebaţi despre felul lucrărilor noastre, aşa cum ne 
ameninţă Domnul prin Isaia : «Iată, Eu vin să adun lucrările şi cugetă¬ 
rile lor, la un loc cu toate neamurile şi limbile» ? Dar n-am merita să fim 
fie condamnaţi după mărturisirea lor, fie apăraţi la acea cercetare groaz¬ 
nică şi vrednică de teamă, potrivit învăţăturii apostolului care zice : 
«Prin cugetările lor, se vor acuza şi se vor apăra între ei, în ziua în cart: 
Dumnezeu va judeca cele ascunse ale oamenilor după Evanghelia Mea> 

V. 

Chipul acestei minţi desăvîrşite este foarte frumos reprezentat prin 
acel sutaş din Evanghelie, care prin puterea şi statornicia Iui nu se lasă 
dus de gînduri întîmplătoare şi nepotrivite, ci, după judecata sa, le admi¬ 
tea fără nici o greutate pe cele bune, sau le respingea pe cele rele, cum 
ni se spune în mod figurat: «Căci şi eu sînt om sub puterea altcuiva, 
avînd sub puterea mea soldaţi, şi zic acestea; du-te, şi se duce, şi altuia: 
vino, şi vine, şi servului meu : fă aceasta, şi face». 2. Dacă, aşadar şi noi, 
luptînd bărbăteşte împotriva tulburărilor şi viciilor, le vom putea supune 
cu dreaptă judecată autorităţii noastre, dacă vom stinge în trupul nos¬ 
tru patimile şi vom subjuga raţiunii cohorta gîndurilor nestatornice, 
dacă vom alunga din inima noastră oştile puterilor vrăjmaşe, pentru 
atîtea merite vom fi înălţaţi în rangul acelui sutaş duhovnicesc, care 

este arătat în chip mistic prin Moise în Ieşirea: «Rinduieşte-ţi coman¬ 
danţi peste o mie, o sută, cincizeci, şi peste zece soldaţi». 3. Şi astfel, 
înăltafi şi noi în vîrful acestei demnităţi, vom avea această putere şi 
virtute de a comanda, prin care să fim conduşi nu de cugetările pe care 
nu le voim, ci să putem rămîne în acelea care ne desfată duhovniceşte, 
poruncind îndemnurilor rele: «Plecaţi!» şi vor pleca; iar celor bune 
le vom zice: «Veniţi!» şi vor veni. Şi robului nostru, adică trupului, îi 
vom porunci deopotrivă cele ce sînt ale castităţii şi ale înfrînării şi el 
se va supune fără împotrivire, nemaitrimiţind împotriva noastră pro¬ 
vocările vrăjmaşe ale poftei, ci arătîndu-se întru totul slujbaş al duhu¬ 
lui. 4. Pentru a şti care sînt armele acestui sutaş şi pentru ce lupte tre¬ 
buiesc pregătite, ascultă ce spune fericitul Apostol: «Armele noastre 
nu sînt trupeşti, ci puternice în Dumnezeu». A spus ce fel sînt, adică 
nu trupeşti, nici slabe, ci duhovniceşti şi avînd putere de la Dumnezeu. 
Apoi arată pentru ce lupte trebuiesc folosite: «Ca să dărîmăm întăritu- 
rile, curăţind cugetele şi toate zidurile înalte care se ridică împotriva 
cunoaşterii lui Dumnezeu şi robind tot gîndul în supunerea faţă de Hris- 
tos, pregătiţi să pedepsim toată nesupunerea, cînd supunerea voastră va 
fi deplină». 5. Este necesar să examinăm în amănunţime acestea, dar 
cu altă ocazie ; acum vreau numai să arăt felurile şi proprietăţile arme¬ 
lor pe care trebuie să le avem întotdeauna cu noi, dacă voim să purtăm 
războaie pentru Domnul şi să luptăm printre sutaşii evanghelici. «Luaţi, 
spune apostolul, pavăza credinţei, prin care puteţi să nimiciţi toate săge¬ 
ţile aprinse ale duhului vrăjmaş». Aşadar credinţa este cea care, înfrun- 
tînd săgeţile încinse ale poftelor, le nimiceşte prin teama de judecată 
viitoare şi prin credinţa în împărăţia cerurilor. 6. Apostolul porunceşte 
să luăm «şi platoşa dragostei». Aceasta este cea care, înconjurîndu-ne 
şi întărindu-ne pieptul, ni-1 fereşte de loviturile vrăjmaşe, de tulburările 
pricinuitoare de răni ucigaşe, şi nu permite să pătrundă săgeţile duşma¬ 
nului în omul nostru lăuntric. Căci: «toate le suferă, toate le rabdă, 
toate le înfruntă ; şi coif îi este nădejdea mîntuirii». Coiful este oblădui- 
torul capului. Capul nostru este Hristos şi pe acesta trebuie să-L avem 
neîncetat în toate ispitele şi urmările, ca pe o platoşă de nepătruns, în 
nădejdea bunurilor viitoare, iar credinţa în El s-o păzim întreagă şi ne¬ 
vătămată. 7. Chiar dacă i se taie cuiva membrele celelalte, el poate trăi 
fără ele, dar fără cap nu poate nimeni trăi nici cîteva clipe. «Sabia Du¬ 
hului este cuvîntul lui Dumnezeu». Căci «ea este mai ascuţită decît orice 
sabie cu două tăişuri şi pătrunde în adîncurile sufletului şi ale duhu¬ 
lui, ale încheieturilor şi ale măduvei, şi 'deosebeşte cugetările şi porni¬ 
rile inimii», tăind, fără îndoială, şi despărţind tot ce găseşte în noi pă- 
mîntesc şi trupesc. 8. Cel încins cu aceste arme este apărat întotdeauna 

de atacurile şi de armele duşmanilor; el nu va fi legat şi dus în lanţu¬ 
rile jefuitorilor ca rob şi supus pe pămîntul cugetărilor duşmane şi nu 
va auzi aceste cuvinte ale profetului: «De ce ai îmbătrînit pe pămînt 
străin ?», ci va rămîne ca un biruitor în acea regiune de gînduri pe care 
a voit-o. Vrei să cunoşti puterea şi vitejia acestui sutaş, care poartă nu 
armele trupeşti despre care' am vorbit, ci pe cele date prin puterea lui 
Dumnezeu ? 9. Ascuîtă-L pe însuşi împăratul care adună pe bărbaţii 
viteji la armata duhovnicească, pentru ca El însuşi să-i însemneze şi 
să-i verifice pe cei aleşi: «Cel slab să spună: eu sînt viteaz» şi «cel ce 
pătimeşte să îie luptător». Vedeţi aşadar că nu pot să lupte în războa¬ 
iele Domnului decît cei ce sînt slabi şi suferinzi, cei ce au acea slăbi¬ 
ciune în care, fiind întărit sutaşul nostru evanghelic, spunea cu încre¬ 
dere : «Cină sint slab atunci sînt puternic» şi iarăşi: «Puterea se desă- 
vîrşeşte în slăbiciune». Despre această slăbiciune unul dintre profeţi 
spune : «Va ii cel slab între ei precum casa lui David». Cel răbdător va 
lupta în aceste războaie cu acea răbdare despre care se spune : «Răb¬ 
darea vă este trebuincioasă, pentru ca, făcînd voia lui Dumnezeu, să 
primiţi răsplată». 


VI. 

Vom înţelege că sîntem datori şi că putem fi uniţi cu Dumnezeu 
prin proprie experienţă, dacă vom ucide şi vom arunca departe de noi 
preocupările şi dorinţele legate de lumea aceasta, învăţînd din autorita¬ 
tea celor ce vorbesc cu Dumnezeu astfel: «Sufletul meu s-a supus Ţie», 
sau: «Cel ce se supune lui Dumnezeu este cu El un singur duh». 2. Aşa¬ 
dar, nu trebuie să renunţăm la această rîvnă, chiar dacă sîntem abătuţi 
de astfel de rătăciri ale sufletului, căci «cine cultivă pămîntul său se va 
sătura de pîine, iar cel ce urmăreşte odihna se va umple de sărăcie». 
Hrănind mereu aspiraţii înalte să nu ne lăsăm înfrînţi de deznădejdi pri¬ 
mejdioase, fiindcă «Acela care se îngrijeşte de toate va dobîndi mai 
multe ; iar cel care trăieşte în plăcere şi fără dureri va cunoaşte sără¬ 
cia», pentru că: «Bărbatul munceşte în dureri pentru el şi luptă împo¬ 
triva pieirii sale». De asemenea ni se spune : «împărăţia cerurilor se ia 
prin stăruinţă şi cei care se silesc pun mîna pe ea». 3. Nici o virtute nu 
se desăvîrşeşte fără muncă şi nici nu-i este cuiva cu putinţă să se ridice 
la această statornicie a minţii, aşa cum doreşte, fără o mare înfrînare a 
inimii. Căci «omul se naşte pentru muncă». El «nu va putea ajunge la 
starea bărbatului desăvîrşit, la măsura vîrstei deplinătăţii lui Hristos». 
Este necesar ca el să fie cu şi mai mare încordare veghetor şi să lucreze 
cu grijă neîncetată. 4. Dealtfel, nimeni nu va ajunge în viitor la' plină- 

tatea măsurii lui, dacă nu s-a pregătit pentru ea în prezent şi dacă n-a 
gustat-o mai dinainte, găsindu-se încă în acest veac. însemnat ca mădu¬ 
lar de mare preţ al lui Hristos, el va dobîndi chiar în acest trup legă¬ 
turile care să-l unească cu corpul Domnului, pe unul singur dorindu-1, 
de unul singur fiind însetat, către unul singur îndreptîndu-şi întotdeauna 
nu numai lucrările sale, dar şi gîndurile, încît să aibă chiar în prezent 
ceea ce se spune despre viaţa fericită a sfinţilor, adică să-i fie «lui Dum¬ 
nezeu totul în toate». 


VII. 

Ghermanus. Ar putea să se restrîngă probabil întrucîtva această uşu¬ 
rinţă a minţii, dacă ea n-ar fi împresurată de marele număr al vrăjma¬ 
şilor care o împing spre cele nevoite de ea, sau spre cele de care este 
răpită din pricina mişcării ei naturale. Cînd este asaltată de duşmani 
atît de numeroşi, de puternici şi de îngrozitori, am crede că ea nu poate 
rezista, mai ales în acest trup şubred, dacă n-am fi însufleţiţi spre acea¬ 
stă'părere datorită cuvintelor pe care ni Iş-aţi spus şi care constituie 
pentru noi adevărate oracole. 

VIII. 

Seienus. Cei deprinşi cu luptele care se duc înlăuntrul omului ştiu 
bine că sînjtem ispitiţi neîncetat de viclenia vrăjmaşului. Dar susţinem 
că duşmanul se opune înaintării noastre numai îndemnîndu-ne, şi nu 
obligîndu-ne să înfăptuim cele rele. Dealtfel, nici un om n-ar putea sa 
se ferească întrutotul de păcatul cu care duhurile vrăjmaşe vor să ne 
ardă sufletul, dacă aceştia vor avea putinţa de a ne împinge în păcat, 
aşa cum o au pe aceea de a ni-1 insufla. 2. Diavolul poate într-adevăr 
să ne ispitească, dar în noi avem libertatea voinţei, prin care primim 
sau respingem ispitele lui. Dacă ne temem de puterea şi de imboldurile 
vrăjmaşului, să cerem ajutorul şi oblăduirea lui Dumnezeu, despre care 
este spus: «Cel ce este în noi este mai mare decît cel ce este în această 
lume». Ajutorul lui pentru noi este cu mult mai mare decît mulţimea 
acelora care luptă împotriva noastră. Dumnezeu nu numai că ne îndru- 
mează spre atîtea lucruri bune, dar El ne şi ocroteşte şi ne împinge în 
aşa fel, încît uneori, chiar fără voia şi ştirea noastră, ne duce la mîn- 
tuire. 3. Este, sigur, aşadar, că nimeni nu poate fi amăgit de diavol , dacă 
n-a consimţit el însuşi prin voinţa sa liberă la aceasta. Este ceea ce 
spune şi Ecclesiastul cu aceste cuvinte : «Pentru că nu sînt îndată pe¬ 
depsiţi cei ce fac rău de aceea este plină inima fiilor oamenilor de gîn- 
dul de a face rău». Este limpede că de aceea greşeşte fiecare, fiindcă nu 

se împotriveşte fără întîrziere gîndurilor rele care-1 năpădesc. Zice 
apostolul: «împotriviţi-vă şi el va fugi de la voi». 

IX. 

Ghermanus. Care este, vă rog, această tovărăşie atît de strînsă şi de 
adîncă între suflet şi duhurile rele, încîit par nu numai apropiate, dar 
chiar unite ? Ele îi vorbesc pe nesimţite, se strecoară şi-i insuflă ce vor, 
îl fac să se gîndească la ce le place-lor, şi este între ele atîta unitate, 
încît fără harul lui Dumnezeu aproape că nu se poate deosebi.ee vine 
din îndemnul lor şi ce porneşte djn voinţa noastră. 

X. 

Serenus. Nu este de mirare că un duh se poate uni pe nesimţite 
cu alt duh, care-şi exercită forţa de a îndemna spre cele ce-i plac lui. 
Există şi între ele, ca şi între oameni, oarecare asemănare şi înrudire 
de substanţă, astfel că definiţia care se dă despre n,atura sufletului se 
potriveşte şi pentru ele. Dar nu se poate în nici un chip ca ele să se 
întrepătrundă şi să se unească în aşa măsură, încît unul să-l cuprindă 
pe celălalt. Numai Dumnezeu are această însuşire. 

XI. 

Ghermanus. Socotim că această afirmaţie nu se potriveşte cu ceea 
ce vedem că se întîmplă cu cei care, fiind stăpîniţi de duhuri necurate, 
vorbesc şi fac lucruri fără să ştie. De ce să nu credem deci căi sufletele 
lor sînt unite cu acele duhuri, cărora le-au devenit oarecum mădulare, 
părăsindu-şi starea lor naturală şi căpătînd mişcările şi simţirile acelora 
in aşa măsură, încît glasul, gesturile, voinţa nu mai sînt ale lor, ci ale 
duhurilor necurate ? 

XII. . 

Serenus. Definiţia noastră nu este în contradicţie cu ceea ce spu¬ 
neţi că se întîmplă cu energumenii care, răpiţi fiind de duhuri necurate, 
vorbesc şi fac ceea ce nu vor, sau sînt siliţi să spună ceea ce nu ştiu. 
Este foarte sigur că această înrîurire a duhurilor nu se exercită într-un 
singur mod. Unii sînt astfel insuflaţi, încît nu ştiu ce fac şi ce vorbesc, 
dar alţii ştiu şi ţin minte după aceea ce au făcut şi ce-au spus. 2. Nu 
trebuie să credem că pătrunderea duhului necurat se petrece în aşa fel, 
încît el să se contopească cu substanţa sufletului şi să se unească cu 
aceasta înlocuindu-1 şi vorbind aşadar el prin gura celui suferind. Nn 

trebuie crezut în nici un chip că pot face ei aceasta. Că nu prin.tr.-o mic¬ 
şorare a sufletului, ci prin slăbirea trupului se întîmplă aceste lucruri se 
poate înţelege uşor. Duhul necurat intră în acele membre în care se gă¬ 
seşte puterea sufletului şi, impunîndu-le o greutate nemăsurată' şi de 
nesuferit, cufundă şi înăbuşă într-o întunecime foarte deasă puterile 
minţii. 3. Vedem că uneori se petrec lucruri asemănătoare şi din cauza 
vinului, sau a febrei, sau a unui frig prea mare, sau din alte cauze din 
afară. Diavolul, care căpătase puterea asupra trupului lui Iov, a fost oprit 
de Domnul să intre şi în sufletul acestuia, cum se vede: din cuvintele : 
«Iată, îl predau în mîinile tale, dar păzeşte-i sufletul», adică să nu-i iei 
mintea slăbindu-i locuinţa sufletului, să nu-i întuneci inteligenţa şi înţe¬ 
lepciunea cînd el îţi rezistă, înăbuşind cu greutatea ta partea principală 
a inimii lui. 

XIII. 

Dacă un duh necurat pătrunde într-o materie deasă şi solidă, adică 
în trup, ceea ce este foarte posibil, aceasta nu ne poate îndreptăţi să 
credem că el se uneşte în aşa măsură şi cu sufletul, încît să-i cuprindă 
natura acestuia. Acest lucru îi este cu putinţă numai Sfintei Treimi, 
care singură pătrunde în întreaga natură a sufletului, şi nu numai că îl 
înconjoară, dar şi intră în el ca într-un trup o putere netrupească. Deşi 
spunem că există unele naturi spirituale, cum sînt îngerii, arhanghelii şi 
celelalte puteri cereşti şi chiar sufletul nostru, sau desigur acest văzduh 
foarte subţire, totuşi nu trebuie să le socotim cu totul netrupeşti. 2. Ele 
au un corp în care sălăşluiesc, dar cu mult mai fin decît sînt corpurile 
noastre, potrivit învăţăturii apostolului care spune : «Şi trupuri cereşti 
şi trupuri pâmînteşti» u . Şi de asemenea : «Este semănat trup animal, se 
înalţă trup spiritual». Din acestea se înţelege limpede că nu există nimic 
fără trup, în afară de Dumnezeu singur şi că de aceea numai El poate 
pătrunde în toate cele spirituale şi intelectuale, pentru că El singur este 
tot şi în toate pretutindeni, astfel încît vede şi cunoaşte toate cugetele 
oamenilor, sentimentele lăuntrice şi adîncurile minţii. 3. Despre El spu¬ 
ne fericitul apostol: «Viu este cuvîntul Domnului şi lucrător şi mai ascu¬ 
ţit decît orice sabie cu 'două tăişuri şi pătrunzînd pînă la despărţiturile 
dintre suflet şi duh, dintre încheieturi şi măduvă , şi este judecător al 
cugetului şi al pornirilor inimii. Şi nu există făptură de nevăzut în faţa 
Lui, ci toate sînt goale, şi deschise ochilor Lui». Iar fericitul David zice • 

11. VI, XIII, 2, p. 158. Ultimele două citate din I Cor., cap. XI, stabilesc pe de o 
parte deosebirea între corpurile cereşti şi cele pămînlteşti, şi între cele înviate prin 
Iisus Hristos şi celelalte. 

«Cel ce plăsmuieşte inima iiecăxuia dintre ei». Şi iarăşi: «El Însuşi cu¬ 
noaşte cele ascunse ale inimii», iar Iov: «Tu singur cunoşti inimile 
oamenilor» 12 . 


XIV. 

Ghermanus. După cum spui, înseamnă că aceste duhuri nu pot nici 
măcar observa gîndurile noastre, ceea ce ni se pare că este fără sens, 
fiindcă zice Scriptura : «Dacă duhul celui ce are putere se ridică împo¬ 
triva ta», şi de asemenea : «Fiindcă diavolul trimisese în inima fiului lui 
Simon Iscariotul gîndul de a-L trăda pe Domnul». Cum se poate crede că 
nu le sînt cunoscute gîndurile noastre, a căror răsadniţă în cea mai mare 
parte este formată din seminţele semănate de ele ? 

XV. 

Serenus. Fără îndoială că duhurile necurate pot cunoaşte felul gîn- 
durilor noastre, dar după arătări din afară, adică după înclinările, cuvin¬ 
tele şi preocupările spre care au văzut că sîntem mai înclinaţi. Insă la 
acelea care încă n-au ieşit din cele lăuntrice ale sufletului ele în nici un 
caz nu pot să ajungă. 2. Chiar gîndurile pe care ni le strecoară, ele află 
dacă au fost primite şi cum au fost primite nu prin natura sufletului în¬ 
suşi, adică prin acea mişcare lăuntrică ascunsă, în măduva lui, ca să 
zic aşa, ci din mişcările şi indiciile omului din afară. De exemplu, cînd 
au insuflat cuiva lăcomia la mîncare, dacă l-au văzut pe monah că ridi¬ 
că neliniştit ochii la fereastră sau la soare, sau că întreabă cu insistenţă 
cît este ora, atunci ele ştiu că în acela a fost semănată pofta stomacului. 
Dacă, sădind sămînţa desfrînării, îşi dau seama că monahul a primit fără 
împotrivire săgeata poftei şi dacă l-au văzut sub stăpînirea trupului, 
fără să lupte cum ar fi trebuit împotriva ispitelor, atunci duhurile necu¬ 
rate înţeleg că săgeata lor s-a înfipt drept în inima lui. 3. Şi aţîţările ia 
tristeţe, supărare, furie, pe care le-au administrat, ele le cunosc după 
gesturile sau mişcările exterioare ale corpului daca s-au aşezat în inimă, 
cînd l-au văzut că freamătă în tăcere, sau că suspină cu indignare, sau 
că s-a îngălbenit, ori s-a roşit la faţă, şi în felul acesta ele află cu uşu¬ 
rinţă cărui viciu s-a dedicat cineva. Ele ne cunosc cu siguranţă pe fie¬ 
care dintre noi dacă ne-a plăcut ceva din momelile lor, după gesturi şi 
după mişcarea corpului, care dovedesc acceptarea ispitei trimise de ele. 
4. Nu este de mirare că puterile văzduhului au astfel de cunoştinţe 
cînd vedem că foarte adesea bărbaţii cu simţul observaţiei mai dezvol¬ 
tat, cunosc starea omului lăuntric după chipul şi manifestările celui din 


12. VII, XIII, p. 159. Aici Pichery (ad hoc) citează II Paralelipomena, 6, 30. 

afara. Cu atît mai mult pot observa acestea ele care, duhuri fiind prin 
natura lor, fără îndoială că sînt mai pricepute şi mai pătrunzătoare decît 
oamenii. 


XVI. 

După cum unii tîlhari în casele pe care vor să le atace pe furiş cer¬ 
cetează mai întâi lucrurile ascunse ale oamenilor, în întunericul nopţii 
aruncînd cu nisip fin peste obiectele pe care nu le pot vedea, pentru ca, 
după sunetul pe care acesta îl produce în căderea lui pe diferite obiecte, 
să-şi dea seama de ce metal sînt şi ce valoare au, la fel şi duhurile necu¬ 
rate, ca să afle comoara inimii noastre aruncă peste ea nisipul ispitelor 
vătămătoare nouă şi, după răsunetul pe care ele îl au în inima noastră, 
ca nisipul într-o încăpere, ei recunosc ce se ascunde în adîncurile omu¬ 
lui lăuntric. 


XVII. 

Trebuie să ştim însă că nu toţi demonii insuflă orice patimă în 
oameni, ci fiecare viciu îşi are duhurile sale. Astfel că unora le place 
mai mult murdăria poftelor, altora hula, altora mînia şi furia, alţii sînt 
hrăniţi din tristeţe, pe alţii îi mîngîie gloria deşartă şi trufia. Fiecare 
strecoară în inimile omeneşti păcatul care le place, dar nu toate la fel, 
ci pe rînd, după timpul, locul şi omul pe care prilejul le-au oferit. 

XVIII. 

Gheimanus. Aşadar, trebuie să credem că răutatea lor este orînduită 
şi, ca să zic aşa, disciplinată în aşa fel, încît să se păstreze o oarecare 
ordine în intervenţia lor şi să existe o socoteală a aţîţărilor, pe cînd 
dimpotrivă, se constată că măsură şi raţiune nu poate exista decît între 
cei buni şi cinstiţi, potrivit acelei învăţături din Scriptură: «Vei căuta 
înţelepciune la cei răi şi nu vei găsi» şi « Duşmanii noştri fără simţire» 
şi chiar: «Nu există înţelepciune, nu există vitejie, nici vreo rînduială 
!a cei nelegiuiţi». 


XIX. 

Serenus. Este un fapt sigur că între cei răi nu poate exista o înţe¬ 
legere veşnică în toate şi nici o unire desăvîrşită, chiar în acele păcate 
care le plac tuturor. Căci niciodată, precum aţi spus, nu se poate păstra 
o măsură şi o disciplină în lucrurile nedisciplinate. In unele totuşi, cînd 
tovărăşia de lucru sau necesitatea o cere, sau cînd comunitatea de in- 





424 


SFlNTUL IO AN CASIAN 


terese o impune, trebuie să existe un consimţămînt temporar. 2. Vedem 
foarte bine că este cu putinţă acest lucru în armata duhurilor rele, care 
nu numai că respectă între ele timpul şi ordinea lucrurilor, dar chiar 
sînt fixate de unele locuri şi în ele locuiesc în chip obişnuit. Că este 
necesar ca ele să-şi arate aţîţările lor prin ispite neschimbate, prin 
păcate sigure şi-n anumite momente, se vede limpede din aceea că 
nici unul nu poate fi totodată stăpînit de deşertăciunea gloriei şi ars 
de pofta desfrînării, nu poate să se înalţe îngîmfat de mîndrie, care 
este ceva sufletesc şi să se umilească sub jugul trupesc al lăcomiei. 
3. Nu poate cineva în acelaşi timp să se dezlănţuie într-un rîs prostesc 
şi să fie aţîţat de înţepăturile mîniei, sau să fie cuprins de tristeţea 
care macină sufletul, ci în mod necesar fiecare duh necurat îşi are rîn- 
dul său în asaltarea minţii şi, dacă s-a retras învins, îi dă altui duh rîn- 
dul sa atace şi mai puternic, iar dacă ai ieşit victorios la fel îl încredin¬ 
ţează altuia pentru a-1 hărţui. 


XX. 

Trebuie să ţinem seama şi de faptul că nu toate duhurile au aceeaşi 
ferocitate şi aceleaşi dorinţe, nici aceeaşi putere de a face rău. Cei încă 
nepătaţi şi slabi se măsoară în luptă cu duhurile mai slabe şi numai 
după ce duhurile acestea ale răului sînt învinse, atletul lui Hristos por¬ 
neşte la luptă treptat împotriva celor mai puternice. Greutatea luptei 
sporeşte pe măsura puterilor şi a succesului omenesc. 2. In nici un chip 
un cuvios, oricare ar fi el, n-ar putea rezista răului atîtor duşmani, nici 
să le înfrunte viclenia, şi nici să le suporte cruzimea şi sălbăticia, dacă 
nu l-am avea în lupta noastră pe Hristos, ca pe cel mai blînd arbitru şi 
conducător, care cumpăneşte puterile luptătorilor, respingînd pe cei mai 
primejdioşi, înfrînîndu-le atacurile şi făcînd ca noi să putem opune 
rezistenţă. 


XXI. 

Nu credem că demonii pot să dea această luptă fără osteneală. Căci 
au şi ei neliniştea şi tristeţea lor, mai ales în faţa unor adversari mai 
puternici, cînd adică li se împotrivesc bărbaţi cuvioşi şi desăvîrşiţi. Alt¬ 
fel, dacă n-ar întîmpina această împotrivire, n-ax fi o luptă sau un 
conflict, ci numai o îngăduinţă pentru ei de a ne amăgi în siguranţă, 
ca să spun aşa. Cum ar sta în picioare acea învăţătură a Apostolului 
care zice : « Lupta noastră nu este împotriva trupului şi a sîngelui, ci 
împotriva domniilor, împotriva stăpîniilor, împotriva conducătorilor în¬ 
tunericului acestei lumi, împotriva duhurilor răutăţii răspîndite în văz- 

duhuri». Sau : «Eu lupt nu ca şi cum aş lovi aerul», Sau : «Luptă bună 
am luptat». 2. Unde este vorba de o întrecere, de o luptă, este nevoie- 
de grijă, sudoare şi muncă din amindouă părţile şi deopotrivă înfrîn- 
gerea aduce durere şi necaz, iar victoriei îi urmează bucuria. Cînd unul 
luptă cu sudoare, iar celălalt este în odihnă şi siguranţă, iar pentru a 
dobîndi şi doborî adversarul se foloseşte numai de voinţă în loc de 
puteri, întîlnirea aceasta nu trebuie numită nici luptă, nici întrecere, ci 
un atac nedrept şi fără raţiune. 3 . Şi ei asudă şi se ostenesc în lupta 
cu neamul omenesc, ca să poată obţine victoria pe care o doresc, şi-i 
cuprinde şi pe ei tristeţea care ne-ar fi cuprins pe noi, dacă am fi fost 
învinşi de ei, potrivit acestor cuvinte : «Este un capăt al vrăjmăşiei lor : 
răutatea buzelor lor îi va acoperi» şi «Răutatea lui se va întoarce în¬ 
căpui lui», Şi: «O să-i vină laţul pe care nu-1 cunoaşte, cursa pe care- 
o ascunde îl va prinde pe el şi va cădea în laţul lui», pe care, se-nţelege f 
l-a pregătit pentru a înşela pe oameni. Suferă şi ei nu mai puţin şi, pre¬ 
cum ne biruie ei, îi biruim şi noi, iar învinşi nu se retrag fără întristare. 
4 . Acela,-care avea ochii sănătoşi ai omului lăuntric, cînd vedea prăbu¬ 
şirile şi înfrîngerile lor, precum şi bucuria pe care o aveau pentru în- 
frîngerile noastre, temîndu-se ca ei să nu se veselească şi pe socoteala 
iui, roagă pe Dumnezeu zicînd: «Luminează ochii mei, ca să nu adorm 
vreodată în moarte. Să nu zică vrăjmaşul meu: întăritu-m-am asupra 
lui. Cei ce mă necăjesc se vor bucura că mă voi clătina», sau: «Dum¬ 
nezeul meu, să nu se bucure ei de mine. Să nu zică în inimile lor: Bine,, 
bine, sufletului nostru, şi nici să zică: L-am înghiţit pe el». Sau: «Au 
scrîşnit dinţii lor asupra mea. Doamne, cînd te vei uita ?». Căci «unel¬ 
teşte pe ascuns, ca un leu în culcuşul său. Unelteşte să-l răpească pe 
cel sărac». Sau : «îşi cere lui Dumnezeu hrana». 5. De asemenea, cînd 
după toate încercările n-au putut dobîndi victoria asupra noastră, faţă 
cu osteneala lor zadarnică, trebuie «să se întristeze şi să se ruşineze cei 
care au căutat sufletele noastre ca să le răpească. Să se acopere cu ru¬ 
şine şi tristeţe cei ce cugetă' împotriva noastră cele rele». Şi Ieremia 
zice : «Să se întristeze ei şi să nu mă întristez eu. Să se teamă ei şi să- 
nu mă tem eu. Du asupra lor mînia furiei Tale, şi striveşte-i, de două 
ori striveşte-i». Nu este îndoială pentru nimeni că, atunci cînd sînt în¬ 
vinşi de noi, ei sînt în mod necesar de două ori striviţi: întîi, pentru că 
.sfinţenia pe care o caută oamenii ei au pierdut-o, aceasta constituind 
o pierdere şi pentru neamul omenesc, şi al doilea, pentru că ele, duhuri 
necurate, dar duhuri, au fost învinse de nişte fiinţe trupeşti şi pămîn- 
teşti. 6. Văzînd înfrîngerile duşmanilor şi victoriile sale, unul dintre 
sfinţi strigă cu bucurie : «Voi urmări pe duşmanii mei şi-i voi prinde 
si nu mă voi întoarce pînă ce nu vor pieri. îi voi strivi şi nu vor putea. 

să se ridice. Vor cădea sub picioarele mele». Acelaşi profet, rugîndu-se 
împotriva lor, zice : «Judecă, Doamne, pe vrăjmaşii mei, alungă pe 
cei ce mă atacă. Ia armele şi scutul şi ridică-te in ajutorul meu. Scoate 
sabia şi ridic-o împotriva celor ce mă prigonesc. Zi sufletului meu: 
mântuirea ta sînt Eu». 7. îi vom supune pe aceştia cînd vom supune şi 
vom nimici toate patimile, meritînd ca urmare să auzim acea voce a 
binecuvîntării: «Se va ridica mina ta asupra vrăjmaşilor tăi şi toţi duş¬ 
manii tăi vor pieri». Dacă, aşadar, citind şi cîntînd toate acestea şi altele 
la fel din cărţile sfinte, nu vom înţelege că ele au fost scrise contra 
duhurilor rele, care ne întind curse zi şi noapte, nu numai că nu vom 
dobîndi din ele nici o uşurare şi stăpînire de sine, dar chiar vom zămisli 
în inima noastră un simţămînt urît şi potrivnic desăvârşirii evanghelice. 
8. Vom învăţa astfel nu numai să nu ne rugăm pentru duşmanii noştri 
şi să nu-i iubim, dan chiar vom fi împinşi să-i urîm cu o ură de moarte, 
să-i blestemăm şi să rostim neîncetat rugăciuni împotriva lor. Dar a în¬ 
ţelege că în acest spirit au vorbit bărbaţii cuvioşi şi prieteni ai lui 
Dumnezeu este ceva peste măsură de nelegiuit şi de păgînesc. Legea 
n-a fost dată pentru ei înainte de venirea lui Hristos, pentru că, trecând 
peste porunci şi luînd-o înaintea timpului, ei au preferat să se supună 
învăţăturilor evanghelice şi să-şi însuşească desăvârşirea apostolică. 

XXII. 

Că duhurile necurate n-au puterea sa facă rău oricărui om o arată 
limpede pilda fericitului Iov, pe care duşmanul n-a îndrăznit să-l ispi¬ 
tească mai mult decît i-a îngăduit Dumnezeu. în cărţile evanghelice în- 
tîlnim mărturia aceloraşi duhuri care spun : «Dacă ne alungi, trimite-ne 
într-o turmă de porci». Cu atît mai mult trebuie să credem că ele nu 
pot să intre cu voia lor în nici unul dintre oameni, care au fost creaţi 
după chipul lui Dumnezeu, de vreme ce n-au avut puterea să pătrundă 
nici în animale necurate şi necuvântătoare fără îngăduinţa lui Dum¬ 
nezeu. 2. De altfel nimeni, nu zic dintre tineri, pe care-i vedem mereu 
că-şi duc viaţa în acest pustiu, dar nici măcar, dintre cei desăvârşiţi 
n-ar putea trăi vreunul singur în deşert între duşmani atît de mulţi şi 
de răi, dacă aceşti duşmani ar avea putinţa şi libertatea de a vătăma 
şi ispiti după voinţa lor. Aceasta se vede şi mai bine din cuvintele pe 
care Domnul şi Mântuitorul nostru ca om le-a spus cu umilinţă lui 
Pilat: «N-ai avea asupra Mea vreo putere, dacă nu ţi-ar fi fost dată de 
Sus». 

XXIII. 

Şi din. experienţa noastră şi din spusele celor mai bătrîni ştim că 
demonii n-au acum aceeaşi putere pe care o aveau mai înainte, la 
începutul monahismului, cînd în pustiu întîlneai rar cîte un anahoret. 
Răutatea lor era atît de mare, încît puţini şi dintre cei mai înaintaţi în 
vîrstă putea să suporte viaţa în singurătate. Ohiar în mînăstiri L 
unde.se găseau opt sau zece, cruzimea demonilor era atît de mare, 
şi atacurile lor se simţeau mereu atît de puternice, încît nu în¬ 
drăzneau să doarmă toţi monahii în acelaşi timp noaptea, ci pe rînd, 

unii gustînd somnul, iar alţii stînd de veghe în citiri de psalmi şi în 

rugăciuni. 2. Şi cînd trebuinţele firii îi sileau să se odihnească, îi tre¬ 

zeau din somn pe cei adormiţi, pentru ca aceştia să vegheze şi să-i 
păzească pe cei ce urmau să meargă la culcare. Fără îndoială că acum 
trăim în siguranţă şi încredere nu numai noi, care se pare că sîntem 
întrucîtva întăriţi prin experienţa bătrîneţii, dar chiar cei mai tineri, 
ceea ce se explică printr-unul din următoarele două temeiuri: fie că 
puterea crucii, care a pătruns şi în pustiu, făcînd să se mute pretutin¬ 
deni harul ei, a micşorat răutatea demonilor, fie că nepăsarea noastră 
le-a mai slăbit puterea de atac de odinioară, de vreme ce pregetă să 
se repeadă împotriva noastră cu aceeaşi forţă pe care o foloseau atunci 
împotriva celor mai încercaţi ostaşi ai lui Hristos. Dar, încetînd cu is¬ 
pitele văzute, ei uneltesc lucruri mai grave împotriva noastră. 3. Astfel, 
vedem pe unii fraţi căzînd într-o stare atît de călduţă, încît este nevoie 
ca ei să fie îndemnaţi prin sfaturi mai îngăduitoare măcar să nu-şi pără¬ 
sească chiliile pentru a se rostogoli în nelinişti mai primejdioase şi, rătă¬ 
cind fără rost încoace şi-ncolo, să cadă în păcate mai mari, ca să zic 
aşa. Se crede că ei dobîndesc o bună roadă şi numai dacă pot sta în 
singurătate, oricare le-ar fi delăsarea, şi, ca singur leac, cei mai bă¬ 
trîni le spun : «Şedeţi în chiliile voastre, mîncaţi, beţi şi dormiţi cît vă 
place, numai să nu mai plecaţi». 


XXIV 

Este sigur că duhurile necurate nu pot pătrunde altfel în trupurile 
celor pe care urmează să le dobîndească, decît după ce au pus stăpînire 
mai întîi pe gîndurile şi preocupările lor. Pe aceştia, după ce i-au despuiat 
de gîndul la Dumnezeu şi de meditaţia duhovnicească, dezarmîndu-i oa- 

recum de armele pe care li le indica ajutorul şi pavăza dumnezeiască, îi 
atacă uşor cu toată îndrăzneala, pentru a-i învinge şi pentru a-şi stabili 
de aci încolo locuinţă în ei ca-ntr-o împărăţie a lor. 

XXV. 

Dar cu mult mai grav şi mai puternic sînt loviţi cei stăpîniţi mar 
mult sufleteşte decît trupeşte de demoni, prin păcatele şi poftele lor. 
Precum spune apostolul, «Cei învins devine robul învingătorului». Su¬ 
ferinţa lor este cp atî't mai fără nădejde de scăpare, cu cît, devenind ro¬ 
bii demonilor, ei nu-şi dau seama cine sînt stăpînii lor. 2. Dealtfel ştim 
că au fost daţi trupeşte lui Satana şi bărbaţi sfinţi, chiar cu mari infir¬ 
mităţi, pentru greşeli foarte uşoare. Dar Dumnezeu cu bunătatea Sa nu 
rabdă să se găsească în unii ca aceştia nici cea mai mică pată sau necu¬ 
răţenie în acea zi a judecăţii, curăţindu-i în prezent de toată zgura şi. 
murdăria, pentru ca, potrivit cuvintelor profetului, ba chiar ale lui Dum¬ 
nezeu, să-i dea veşniciei ca pe aurul şi argintul înceircat în foc, fără să 
mâi fie nevoie de vreo altă curăţire. 3. «Te voi curăţa, zice profetul, de 
toată zgura ta, ca în cuptor, şi de balta ta stătută. Şi'după aceasta te voi 
numi cetatea Celui drept, oraş credincios», sau: «Precum se încearcă 
aurul şi argintul în foc, aşa a ales Dumnezeu inimile», sau : «Focul încear¬ 
că aurul şi argintul, iar bărbatul este încercat în cuptorul umilinţei». Şi 
acestea : «Pe cine iubeşte Domnul, pe acela-1 ceartă, şi-l bate pe tot fiul 
pe care-1 iubeşte». 

XXVI. 

Un asemenea fapt îl vedem îndeplinit în persoana acelui profet şt 
om a] lui Dumnezeu. Acesta, precum se arată în cartea a treia a Regilor, 
pentru vina de nesupunere, pe care şi-a atras-o nu din voinţa sau din 
greşeala sa, ci din şiretlicul altuia, a fost strivit pe dată de un leu, pre¬ 
cum povesteşte despre el Scriptura : «Este un bărbat al lui Dumnezeu, 
care nu s-a supus poruncii Domnului şi Domnul l-a dat leului şi acesta 
l-a strivit, după cuvîntul pe care l-a spus Domnul». In acest fapt se vede 
cum a fost judecată o greşeală săvîrşită din neatenţie de un om drept: 
Domnul a pedepsit vremelnic pe profet dîndu-1 la leu, dar a făcut ca 
fiara să arate stăpînire de sine, prin faptul că, cu toată lăcomia sa, n-a 
îndrăznit să se atingă de cadavrul care-i fusese dat. 2. Un fapt destui 
de pilduitor s-a petrecut şi în zilele noastre cu părintele Paul, sau cu 
Moise, care trăia într-un loc al acestei singurătăţi numit Calamus. Cel 
dinţii a locuit în pustiul din apropierea cetăţii Panephysis, pustiu, din 
cîte ştim, produs de curînd de inundaţia apei foarte sărate. Ori de cîte 

ori suflă crivăţul, apa minată din mlaştini acoperă suprafaţa întregii re¬ 
giuni, făcînd să pară ca nişte insule satele de aci, părăsite de locuitori 
din pricina inundaţiei. 3. în acest ţinut aşadar trăia părintele Paul într-o 
atît de mare curăţie a sufletului, în liniştea şi singurătatea pustiului, in¬ 
cit nu suporta să vadă, n-aş spune un chip femeiesc, dar nici măcar o îm¬ 
brăcăminte de femeie. Intr-o zi, însă, pe cînd se ducea la chilia unui bă- 
trîn împreună cu părintele Archebius, caire locuia în acelaşi pustiu, din 
întîmplare o femeie le-a ieşit în cale. Izbit de întîlnirea cu aceasta, re- 
nunţînd deodată la vizita pioasă pe care ar fi urmat s-o facă, a luat-o la 
fugă înapoi spre mînăstirea sa, alergînd aşa de repede, că parcă ar fi 
văzut un leu, sau un balaur uriaş şi nebăgînd în seamă strigătul părin¬ 
telui Archebius, care-1 chema să continue cu el drumul pentru a face 
vizita plănuită. 4. Deşi a făcut aceasta din zelul pentru neprihană şi din 
ardoarea pentru puritate, totuşi, fiindcă a depăşit măsura învăţăturii şi a 
dreptei înfrînari (crezînd că trebuie să dispreţuiască atît apropierea vi¬ 
novată de femei, cît şi chipul acestora), pedeapsa i-a venit deîndată. 
Corpul i-a paralizat în întregime, încît nu numai mîinile şi picioarele nu 
le mai putea mişca, dair nici limba şi urechile nu-i mai foloseau la nimic, 
căci pierduse orice simţire şi nu-i mai rămăsese din ceea ce este ome¬ 
nesc decît înfăţişarea. 5. In starea lui nici un bărbat nu-1 putea ajuta 
cu ceva şi îngrijirea sa cerea neapărat asistenţă femeiască. A fost dus 
intr-o mînăstire de fecioare, iar mîncarea şi băutura, pe care nici măcar 
prin gesturi nu putea să le ceară, precum şi alte nevoi, i-au fost asi¬ 
gurate de călugăriţe. A trăit în starea aceasta aproape patru ani, pînă 
ce a încetat din viaţă. 6. Dar deşi paralizia îi era atît de puternică, încît 
işi pierduse complet simţirea şi nu se putea mişca în nici un chip, de pă¬ 
rea mai mult un cadavru, datorită virtuţilor sale şi setei de desăvîrşire, 
cleiul cu care era uns a căpătat însuşirea minunată de a vindeca pe 
bolnavii care se atingeau de el, oricare le era suferinţa. Datorită acestui 
fapt a devenit limpede chiar pentru necredincioşi că paralizia i-o pri¬ 
cinuise prea marea lui dragoste de Domnul şi că harul vindecării i-a fost 
cat de Sfîntul Duh, ca mărturie şi recunoaştere a virtuţilor şi merite- 
.or lui. 

XXVII. 

Iar al doilea, despre care am spus că locuia în acest pustiu, cu toate 
că era unic şi incomparabil prin virtuţile sale, din cauza unui cuvînt 
ceva mai aspru, rostit într-o convorbire împotriva părintelui Macarie, 
a fost dat fără zăbavă unui demon atît de rău, încît, împins de acesta, 
ducea la gură excremente umane. Că Domnul i-a trimis această pedeapsă 

numai pentru purificare şi că rv-a voit să-l lase decît puţin timp în 
această pată o arată iuţeala cu care l-a vindecat. Căci părintele Macarie, 
rugîndu-se îndată pentru el, mai repede decît am spus-o, duhul necurat, 
luat la goană, a fugit din el. 


XXVIII. 

De aci se înţelege lămurit că nu trebuie să-i dispreţuim şi să-i oco¬ 
lim pe cei pe careu vedem daţi duhurilor necurate pentru a fi puşi la 
felurite încercări. Noi trebuie să credem în chip nestrămutat două lu¬ 
cruri : unul, că nimeni nu este ispitit fără învoire de la Dumnezeu, şi 
celălalt, că toate care ne sînt venite de la Dumnezeu, fie că sînt pentru 
moment bucurii sau necazuri, ne sînt trimise spre folosul nostru de către 
Cel mai bun şi mai devotat tată şj medic. Cei cu duhuri necurate, ca şi 
cum ar fi fost încredinţaţi pedagogilor pentru muştruluială, sînt supuşi 
ia cîte o pedeapsă mai uşoară pentru ca, plecînd din lumea aceasta, să 
treacă în cealaltă purificaţi. Ei sînt, cum spune apostolul, daţi în pre¬ 
zent «Satanei pentru uciderea cărnii, pentru ca duhul nostru să fie sănă¬ 
tos in ziua Domnului nostru Iisus Hristos». 

XXIX. 

Ghermanus. Cum se face că-i vedem pe astfel de oameni nu numai 
dispreţuiţi şi urîţi de toţi, dar chiar ţinuţi mereu departe de Sfînta Împăr¬ 
tăşanie, potrivit acestor cuvinte ale Evangheliei: «Nu daţi clinilor ceea 
ce este sfînt, nu aruncaţi mărgăritarele voastre înaintea porcilor», dacă 
este de crezut despre ei că, aşa cum spui, umilinţa acestei ispite le 
este dată pentru a dobîndi purificarea ? 

XXX. 

Serenus. Dacă vom avea această ştiinţă, sau mai degrabă credinţa 
de care am vorbit mai sus, că 'toate se fac cu ajutorul lui Dumnezeu pen¬ 
tru folosul sufletelor, nu numai că nu-i vom dispreţui, dar chiar ne vom 
ruga neîncetat pentru ei, ca pentru membrele noastre, şi-i vom com¬ 
pătimi din toată inima, cu sentiment deplin (căci «Dacă suferă un mă¬ 
dular suferă împreună toate mădularele») ştiind că fără ei, care sînt 
membri ai comunităţii noastre, nu ne putem desăvîrşi. Citim că nici 
înaintaşii noştri n-au putut dobîndi fără noi deplina împlinire a făgă¬ 
duinţei, aşa cum spune despre ei Apostolul: «Şi toţi aceştia, încercaţi 
prin mărturia credinţei, n-au primit ce le fusese făgăduit, Dumnezeu pre¬ 
gătind pentru noi ceva mai bun, ca să n-ajungă la desăvîrşire fără noi». 

2. Iar Sfînta împărtăşanie nu-mi amintesc să Ie fi fost interzisă vreodată. 
Ba mai mult, se socotea că ea trebuie să Ie fie dată zilnic. Aţi înţeles 
greşit aceste cuvinte ale Evangheliei: «Nu daţi clinilor ceea ce este 
siint», fiindcă nu trebuie să se creadă că Sfînta împărtăşanie are me¬ 
nirea de a hrăni pe om, ci că dimpotrivă, scopul ei este de a fi purificare 
şi pavăză trupului şi sufletului. Aceasta, primită de oameni, este ca un 
foc care arde şi alungă duhurile care au intrat în oameni, şi caută să se 
ascundă în membrele lor. Am văzut că în acest chip a fost vindecat de 
curînd şi părintele Andronic, ca mulţi alţii. Duşmanul îl va asalta mai 
mult şi mai mult pe cel asediat, dacă-1 va vedea despărţit de Doctorul 
Cel ceresc şi-l va ispiti cu atî't mai des şi mai primejdios, cu cît îl va 
simţi mai îndepărtat de leacul cel duhovnicesc. 

XXXI. 

Dealtfel trebuie să judecăm ca pe nişte nenorociţi şi vrednici de 
dispreţ pe cei pătaţi de toate crimele şi ticăloşiile fără sa arate vreun 
semn văzut că sînt stăpîniţi de diavol şi mai ales fără să fi trecut prin 
vreo încercare potrivită cu faptele lor, sau prin vreo pedeapsă de în¬ 
dreptare. Nu merită lecuirea repede şi uşoară a acestui timp cei a căror 
«inimă este împietrită şi nepocăită». Pedeapsa lor va depăşi viaţa pre¬ 
zentă, penitru că «îşi adună o comoară de mînie şi indignare pentru ziua 
mîniei şi a descoperirii dreptei judecăţi a lui Dumnezeu, zi în care 
«viermele lor nu va muri şi focul lor nu se va stinge». 2. împotriva aces¬ 
tora profetul, tulburat de suferinţa celor sfinţi pe care-i vede copleşiţi 
de felurite nenorociri şi încercări, în vreme ce, dimpotrivă, păcătoşii nu 
numai că nu trec în cursul acestei vieţi prin nici un necaz umilitor, dar 
chiar se bucură de belşugul tuturor bogăţiilor şi al succeselor, aprins de 
mînie şi nemaiputîndu-şi stăpîni revolta, exclamă : «Iar mie puţin a f ost 
de nu mi-au alunecat picioarele, puţin a lipsit de nu s-au poticnit paşii 
mei, pentru că am pizmuit pe cei fără de lege cind vedeam pacea păcăto¬ 
şilor. Căci ei nici nu se gîndesc la moarte, iar loviturile pricinuite lor 
sînt slabe. Nu iau parte la ostenelile oamenilor şi nu vor fi biciuiţi îm¬ 
preună cu oamenii», adică trebuiesc pedepsiţi în viitor împreună cu de¬ 
monii cei care în prezent n-au împărtăşit soarta fiilor şi n-au fost bi¬ 
ciuiţi cu oamenii. 3. Şi Ieremia, vorbind cu Dumnezeu despre prosperi¬ 
tatea celor nelegiuiţi, deşi mărturiseşte că nu se îndoieşte de dreptatea 
lui Dumnezeu, spune: «Tu eşti drept, Doamne, dacă mă judec cu Tine» 
totuşi, întrebînd de cauzele acestei inegalităţi atît de mari, adaugă zi- 
cînd : « Despre dreptate grăiesc către Tine: de ce calea necredincioşilor 
este cu izbîndă, de ce este bine pentru toţi cei ce calcă legea şi fac 

nedreptăţi ? I-ai sădit şi au prins rădăcini, cresc şi fac roade bune. Tu 
eşti aproape de buzele lor, dar de inima lor eşti 'departe». 4. Deplîngînd 
prăbuşirea lor, Domnul le trimite prin profet medici şi doctorii pentru 
vindecare, îi conduce cu grijă, îi cheamă într-un fel să plîngă cu El 
şi spune : «Fără de veste Babilonul a căzut, s-a dârîmat. Plîngeţi pe rui¬ 
nele lui, aduceţi balsam pentru rănile lui, căci poate se va însănătoşi». 
Răspund deznădăjduiţi îngerii cu grijă pentru mîntuirea oamenilor, sau 
profetul în numele apostolilor şi al bărbaţilor şi doctorilor duhovniceşti, 
care văd împietrirea minţii celor păcătoşi şi inima lor nepocăită. 5. «Am 
îngrijit Babilonul şi nu s-a însănătoşit. Să-l lăsăm şi să mergem fiecare 
în ţara din care sîntem, pentru că judecata lui s-a ridicat pînă la nori şi 
a ajuns pînă la cer». Despre boala fără nădejde ă acestora în numele 
lui Dumnezeu vorbeşte Isaia despre Israel: «Din tălpile picioarelor pînă 
în creştet nu este în el sănătate. Răni şi vînătăi şi umflături nelegate cu 
nimic, nîngrijite cu doctorii, neunse cu uleiuri». 


XXXII. 

Se dovedeşte în mod neîndoielnic că în duhurile necurate există 
tot atîtea preocupări, cîte există şi în oameni. Unele dintre ele, numite 
în popor rătăcitoare, înşeală pe oameni şi-şi bat joc de ei, împresurîn- 
du-i mereu în anumite locuri, sau pe drumuri. Dar lor nu le place să-i 
chinuie prea tare pe trecătorii pe care au putut să-i amăgească, ci, mul- 
tumindu-se să-i ia în rîs şi să-i păcălească, mai mult caută să-i obo¬ 
sească, decît să-i vatăme. Unii! demoni rămîn noaptea în casele oameni- 
lilor, producîndu-le vise urîte. Alţii, furioşi şi cruzi, nu sînt mulţumiţi 
numai să chinuie corpurile celor pe care au pus stăpânire, ci se reped 
chiar de departe asupra trecătorilor, aducîndu-le o moarte groaznică. 
Aşa sînt arătaţi în Evanghelie cei de teama cărora nimeni nu mai îndrăz¬ 
nea să treacă pe drum. Fără îndoială că acestora şi celor ca ei, din cauza 
ferocităţii fără margini, le plac războaiele şi vărsarea de sînge. 2. Ve¬ 
dem că alţii, pe care poporul îi numeşlte bacucei, fac să se umple de de¬ 
şertăciune în aşa măsură inimile celor pe care i-au cucerit, încît aceştia, 
ridicîndu-se peste statura corpului, aci caută să pară mîndri şi impună¬ 
tori, aci se arată binevoitori şi populari, înclinaţi către prietenie şi sim¬ 
plitate. Socotindu-se în rîndul celor de sus şi cunoscuţi de toţi, fie că-i 
salută cu plecăciune pe cei superiori lor, fie că se cred respectaţi ei de 
către alţii şi se poartă cu umilinţă sau cu aroganţă, după cum esite slujba 
celor pe care-i întîlnesc. 3. Unele duhuri se străduiesc să le insufle oame¬ 
nilor obiceiul de a minţi, sau mai ales de a huli. Martori ai acestui fap: 
sîntem chiar noi, care am auzit foarte bine pe un demon declarînd că 

prin Arrius şi Eunomius a dat ia iveală învăţături nelegiuite şi eretice l3 . 
Citim în cartea a patra a Regilor că unul din aceste duhuri spunea lău- 
dîndu-se : «Voi ieşiţi şi voi ii duh minicinos în gura tuturor profeţilor 
lui». Despre astfel de duhuri, apostolul, învinuind pe cei ce se lasă pose¬ 
daţi de ele, spune : «Luîndu-se după duhurile înşelătoare şi după învă¬ 
ţăturile demonilor, care cu prefăcătorie grăiesc minciuni». 4. Evanghe¬ 
liile atestă că alţi demoni sînt muţi şi surzi, iar profetul aminteşte că 
unele duhuri sînt aţîţătoare ale poftelor şi ale desfrîului. «Duhul. des- 
frînării, zice el, i-a cuprins pe ei şi s-au desfrînat părăsind pe Dumnezeul 
lor». Aultoritatea Scripturilor ne învaţă, de asemenea, că există duhuri 
de noapte, de zi şi de amiază. Am avea nevoie de prea mult timp dacă 
am parcurge toate cărţile Scripturilor, pentru a arăta unul cîte unul dife¬ 
ritele feluri de duhuri necurate, cum sînlt arătaţi de profeţi onocentaurii, 
satirii, sirenele, lamiile ,bufniţele, struţii, aricii, cum sînt în psalmi aspi¬ 
da şi basiliscul, sau cum sînt în Evanghelie leul, balaurul şi scorpionul, 
sau demonii numiţi de apostol principi ai lumii acesteia, conducători ai 
întunecimilor şi duhuri ale răului. 5. Nu trebuie să ne închipuim că 
aceste nume sînt date la întîmplare, ci după asemănarea pe care o au 

duhurile cu fiarele sălbatice, mai mult sau mai puţin primejdioase, une- 

% 

le deosebindu-se prin cruzimea şi turbarea lor, altele pun puterea răului 
pe care-1 fac între celelalte fiare sau şerpi. Astfel, unul este numit leu 
datoită furiei şi ferocităţii sale, altul basilisc după veninul său care ucide 
chiar înainte de a fi fos/t simţită muşcătura, iar alţii au primit denumirea 
de onocentauri, arici, ori struţi, datorită răutăţii lor mai puţin primej¬ 
dioase. 


XXXIII. 

Ghermanus. Nu ne îndoim că şi acele şiruri pe care le enumeră apos¬ 
tolul se referă tot la aceştia, fiindcă «Lupta noastră nu este împotriva 
trupului şi a sîngelui, ci împotriva domniilor, a stăpîniiloi, împotriva 
conducătorilor lumii acestor întunecimi, împotriva duhurilor rele din 
văzduh». Totuşi, am vrea să ştim de unde provine deosebirea atît de 
mare dintre ele şi cum au luat naştere atîtea Itrepte de răutate ? Oare 
au fost create fiecare cu rangul său, ca să luptăm pentru această răutate? 


13. VII, XXXII, 3, p. 174. Arie este părintele ereziei principale, care a combătut 
dumnezeirea Domnului nostru Iisus Hristos. El a fost osîndit de Sinodul de la Niceea, 
dnut la 325. Iar Eunomiu este unul dintre marii arieni, care a atacat la sfîrşitul vea¬ 
cului al IV-lea şi sinodul I ecumenic de la 325 şi pe cel de-aflr doilea ecumenic de la 
381, care a formulat dumnezeirea Sfîntului Duh împotriva ereziarhului Macedonie. 

Cr — Sfîntul Ioan Casian 

XXXIV. 

Serenus. întrebările voastre şi răspunsurile mele ne-au răpit tot 
timpul odihnei de noapte. Nici nu simţim apropierea aurorei şi ar putea 
să ne găsească răsăritul soarelui încă dornici de a continua convorbirile 
noastre. Totuşi, fiindcă problema în discuţie este ca o mare foarte adîncă 
şi foarte întinsă prin întrebările la care dă naştere şi pe care nu le pu¬ 
tem dezb alte acum într-un ceas, cred că e mei bine s-o amî năm pentru 
noaptea viitoare, pentru a fi mai bogată roada şi bucuria duhovnicească 
din convorbirea prilejuită de întrebările voastre, iar pe de altă parte, 
pentru a pultea pătrunde mai liber în golful problemei puse, dacă vom 
avea vînt prielnic de la Duhul Sfînt. 2. De aceea, dormind puţin acum 
aproape de lumina zilei, să alungăm păienjenişul ochilor şi să mergem 
apoi toţi la biserică, fiindcă ne cheamă la aceasta slujba zilei de dumi¬ 
nică, iar la întoarcere, după slujbă, vom sta de vorbă cu îndoită bucurie 
despre cele pe care Domnul ni le-a dăruit din belşug, după dorinţa voas¬ 
tră, pentru învăţătura noastră de obşte. 


A DOUA CONVORBIRE CU PĂRINTELE SERENUS 
Despre stăpînirile demonice 


I. Omenia părintelui Serenus. 

II. întrebare despre multele feluri de 
duhuri rele. 

III. Răspuns despre multele feluri de 
hrană din Sfintele Scripturi. 

IV. Cele două păreri în înţelegerea 
Sfintelor Scripturi. 

V. Întrebarea pusă se referă la pro¬ 
bleme socotite de mijloc. 

VI. Dumnezeu n-a creat nimic rău, 

VII. Începutul domniilor şi al stăpîni- 
rilor. 

VIII. Căderea diavolului şi a înge¬ 
rilor. 

IX. Obiecţie la afirmaţia că prăbuşi¬ 
rea diavolului şi-a luat începutul de la 
înşelarea Evei. 

X. Răspuns despre începutul căderii 
diavolului. 

XI. Despre pedeapsa celui ce înşeală 
sau a celui ce este înşelat. 


XII. Despre mulţimea demonilor şi 
despre neastîmpărul pe care ei îl au ne¬ 
contenit în acest văzduh. 

XIII. Atacurile pe care le îndreaptă 
împotriva oamenilor puterile vrăjmaşe ie 
dau şi între ei înşişi. 

XIV. De unde provine faptul că du¬ 
hurile răului sînt numite şi puteri sau 
domnii ale răului. 

XV. Nu fără pricină puterile sfinte si 
cereşti au primit nume de îngeri şi ar¬ 
hangheli. 

XVI. Supunerea, pe care demonii o 
arată faţă de şefii lor, confirmată în ve¬ 
denia unui frate. 

XVII. Fiecare om este asistat întot¬ 
deauna de doi îngeri. 

XVIII. Deosebita răutate a duhurilor 
vrăjmaşe arătată de doi filosofi. 

XIX. Demonii nu pot face nimic împo¬ 
triva oamenilor, dacă nu le-au luat mai 
înainte minţile. 

XiX. întrebare despre îngerii că¬ 
zuţi, despre care Facerea spune că s-au 
împreunat cu fiicele oamenilor. 

XXI. Răspuns la întrebarea pusă. 

XXII întrebare cum se poate imputa 
fiilor lui Seth unirea păgînă cu fiicele lui 
Cain, înainte de interdicţia legii. 


XXIII. Răspuns că de la început oa¬ 
menii au fost prin legea naturală supuşi 
judecaţii şi osîndei. 

XXIV. Pe drept au fost pedepsiţi cei 
ce au păcătuit înainte de potop. 

XXV. Cum trebuiesc înţelese aceste 
cuvinte din Evanghelie despre diavolul: 
«Fiindcă mincinos este şi tatăl lui*. 


I. 

După ce s-a terminat slujba religioasă cerută de sărbătoarea zilei 
şi toţi au plecat de la biserică, noi ne-em întors în chilia bătrînului, care 
mai întîi ne-a servit o agapă cu totul deosebită. In loc de saramura peste 
care punea de obicei o picătură de untdelemn, şi care-i constituia masa 
de prînz din fiecare zi, el ne-a dat o mâncare cu ceva mai mult untde¬ 
lemn decît de obicei. De altfel, fiecare foloseşte zilnic la masă acea 
picăltură de untdelemn nu pentru ca mîncarea să fie mai gustoasă (căci 
e o cantitate atît de mică, incit se pierde fără să i se simtă gustul), ci 
pentru ca prin acest obicei să potolească ltrufia care de obicei se furi¬ 
şează şi mîngîie inima, datorită înfrînării mai aspre. Experienţa arată 
că cu cit înfrînarea se săvârşeşte mai pe ascuns, fără să-i fie vreun om 
mărturie, cu atît ea ispiteşte mai mult pe cel ce o ascunde. 2. Apoi ne-a 
pus o sărătură cu cîte trei măsline de fiecare şi un coşuleţ cu năut pră¬ 
jit, pe care ei îl numesc prăjitură, din care am luat numai cinci grăunţe. 
Ni s-au dat de asemenea şi cîite două prune şi cîte o smochină, mai mult 
nu, fiindcă este vinovat cel ce în acel pustiu depăşeşte acest număr. 
După ce am terminat agapa, i-am cerut gazdei să reia expunerea, aşa 
cum ne-a făgăduit. Puneţi, a zis bătrânul, întrebarea voastră al cărui răs¬ 
puns l-am ammat pentru această oră. 


II. 

Ghermanus. Spune-ne, te rugăm, de unde vine atît de marea felurime 
de puteri vrăjmaşe împotriva omului, pe care fericitul apostol le arată 
astfel: «Lupta noastră nu este împotriva trupului şi a sîngelui, ci împo¬ 
triva domniilor, a stăpînilor, a cîrmuitorilor lumii acestei întunecimi, 
Împotriva duhuriior rele ale văzduhului» şi: «Nici îngerii, nici domniile, 
nici puterile, nici o altă făptură nu ne va putea despărţi de dragostea de 
Dumnezeu, care este în Hristos Ii sus, Domnul nostru». De unde aşadar 
s-au ridicat împotriva noastră nişte duşmani aşa de înrăiţi ? Sau trebuie 
sâ credem că aceste puteri au fost create de Domnul pentru ca să lupte 
după grad şi rang împotriva omului ? 

III. 

Serenus. Despre cele ce a voit să ne înveţe, autoritatea Scripturilor 
dumnezeieşti a vorbit chiar şi celor cu minte mai puţin ascuţită, atît de 
limpede şi pe înţelesul tuturor, încîlt cele spuse nu numai că nu sînt în¬ 
văluite de întunericul unui înţeles mai ascuns, dar nici măcar n-au ne¬ 
voie de ajutorul vreunei explicaţii, iar literele şi cuvintele le exprimă 
în întregime înţelesul şi ideile. Totuşi, unele sînt acoperite şi înltunecate 
ca nişte taine, pentru ca prin discuţia şi prin înţelesul lor să ne ofere un 
foarte întins cîmp de exerciţiu şi de meditaţie. 2. Este limpede că Dum¬ 
nezeu a săvîrşiit acest lucru din multe pricini: întîi, pentru ca tainele 
dumnezeieşti să îmbrace pentru toţi oamenii un văl al înţelesului du¬ 
hovnicesc, pentru ca ştiinţa şi cunoaşterea acestuia să nu fie egală pen¬ 
tru toţi, atît credincioşi cîlt şi pagini, ci să existe o distanţă între cei stu¬ 
dioşi şi trîndavi în privinţa virtuţii şi a înţelepciunii, iar pe de altă parte 
chiar între fraţii de credinţă, cînd se întind în faţa lor necuprinse spaţii 
ale cunoaşterii, să exislte un mijloc de a se dovedi lenea celor nepăsători 
şi hărnicia şi zelul celor studioşi. 3. De aceea dumnezeiasca Scriptură 
se compară destul de bine cu un ogor rodnic, care produce tot ce este 
trebuincios pentru traiul oamenilor. Intre acesîte produse, însă, unele 
pot fi folosite fără a fi fierte sau coapte, dar altele au nevoie de foc 
pentru a-şi lepăda din cruzimea şi asprimea lor, care nu se potrivesc, 
sau sînt chiar vătămătoare, dacă sînt folosite aşa cum au fost culese. 
Unele sînt plăcute şi se pot folosi în ambele feluri, fără să dăuneze cru¬ 
zimea lor, dar focul le face totuşi mai sănătoase. Multe, care nu se potri¬ 
vesc omului, sînt bune pentru hrana fiinţelor necuvîntătoare, vite, fiare, 
păsări, fără să aibă nevoie de vreo pregătire cu ajutorul focului. 4. O 
asemenea rînduială se vede destul de bine în edenul foarte îmbelşugat 
al Scripturilor duhovniceşti, al căror înţeles este în unele părţi atît de 
limpede şi de luminos, încît ele n-au nevoie de o interpretare mai înaltă 
şi-i hrănesc din abundenţă pe ascultători numai prin litera lor, cum 
sînt cuvintele acestea: «Ascultă, Israel, Domnul Dumnezeul tău este 
singurul Dumnezeu» şi «Vei iubi pe Domnul Dumnezeul tău din toată 
inima ta şi din tot sufletul tău şi din toată puterea la». Altele însă, dacă 
nu li se lămureşte sensul alegoric, dacă nu sînt gătite în focul cel duhov¬ 
nicesc, nu ajung în nici un chip hrană mîntuitoare a omului lăuntric, şi 
din citirea lor poate veni mai degrabă pagubă decît folos, cum sînt cele 
ce urmează: «Să vă fie mijlocul vostru încins şi făcliile aprinse» şi 
«Cine n-are sabie să-şi vindă haina şi să-şi cumpere sabie» şi: «Cine 
nu-şi ia crucea şi nu Mă urmează nu este vrednic de Mine». 5. Unii din¬ 
ii tre cei mai austeri monahi, care au «rîvnă pentru Dumnezeu, dar nu 
A 

după ştiinţă», înţelegînd strimt aceste cuvinte, şi-au făcut cruci de lemn 
şi, purtîndu-le mereu pe umeri, nu şi-au căpătat întărire, ci rîsul tutu¬ 
ror celor ce-i vedeau. Unele pasaje se iau cu uşurinţă şi fără pagubă în 
ambele sensuri, şi istoric şi alegoric, amîndouă aducînd hrană sufletului, 
cum sînt acestea : «Dacă te-a lovit cineva peste obrazul drept, dâ-i-1 şi 
pe celălalt», şi: «Cind ei vă prigonesc în cetatea aceasta, fugiţi în alta» 
şi: «Dacă vrei să fii desăvîrşit, mergi şi vinde tot ce ai şi dă săracilor şi 
vei avea comoară în cer, şi vino şi urmează-Mă». 6. Produce intr-adevăr 
şi «fin pentru vite», păşuni de care sînt pline toate cîmpurile Scripturi¬ 
lor, cuvinte pe care le iau pur şi simplu în sens literal, istoric, cei mai 
simpli şi mai puţin înzestraţi cu raţiune întreagă şi desăvîrşită, despre 
care se zice : «Vei mîntui oameni şi vite, Doamne» ; după starea şi tre¬ 
buinţele lor, ei înţeleg că este vorba de hrana prin cai'e devin mai tari 
şi mai robuşti numai pentru lucrarea şi munca vieţii actuale. 

IV. 

De aceea, despre cele exprimate direct şi deschis şi noi putem sa 
ne spunem cu curaj părerea. Dar cele pe care Duhul dumnezeiesc le-a 
spus mai acoperit, rezervîndu-le exerciţiului şi meditaţiei noastre, voind 
ca ele sa fie tălmăcite prin indicii şi opinii, trebuie parcurse încet şi cu 
grijă, pentru că afirmaţia, sau negaţia lor, atîrnă de judecata celui ce le 
primeşte sau le respinge. 2. Uneori, cînd despre acelaşi lucru se expri¬ 
mă două păreri deosebite, pot fi socotite juste amîndouă, sau poate fi 
adoptată o părere mijlocie fără pagubă pentru credinţă, adică fără sa 
ceară neapărat aprobare sau respingere totală, de vreme ce nici una din 
ele nu este împotriva credinţei. Astfel, citim că Iîie a venit în persoana 
iui loan, dar şi că a 1 fost precursor al venirii Domnului, sau că tristeţea 
şi deznădejdea au pătruns în locul sfînt prin acea statuie a lui Jupiter, 
aşezată în Ierusalim, dar şi .în biserică prin venirea lui aniichrist; toate 
cite urmează în Evanghelie se pot înţelege că s-au întîmplat şi înainte 
de căderea Ierusalimului, dar şi că trebuie să se întîmple la sfîrşitul lu¬ 
mii. Cele două afirmaţii nu se contrazic şi cea următoare n-o înlătură 
oe cea precedentă. 


V. 

Problema pusă de voi n-a fost discutată destul de lămurit şi nici 
orea des între oameni; astfel că pentru cei mai mulţi nu este rezolvată, 
din care cauză şi ceea ce vă voi spune eu ar putea părea cu două înţe¬ 
lesuri. De aceea trebuie să mă exprim cu destulă prudenţă, pentru a nu 

spune nimic contrar credinţei în Sfînta Treime, cu toate că-ntr-o astfel 
de problemă vom afirma lucruri nu întemeiate pe presupuneri, ci dove¬ 
dite prin mărturiile limpezi ale Scripturii. 


VI. 

Departe de noi de a crede că Dumnezeu a creat ceva substanţial 
rău, de vreme ce Scriptura spune : «Toate pe care le-a făcut Dumnezeu 
sînt foarte bune». Dacă zicem, că demonii au fost astfel creaţi, sau pen¬ 
tru aceea făcuţi, pentru ca să păstreze în lume aceste trepte ale răutăţii 
şi pentru ca ei să se ocupe cu amăgirea şi căderea oamenilor, îl vom 
defăima pe Dumnezeu socotindu-L, împotriva cuvintelor citate mai 
înainte din Scriptură, creator şi născocitor al răului, spunînd că El a 
întemeiat voinţele şi firile cele mai rele, pe care de aceea le-a creat, ca 
să stăruie întotdeauna în răutate şi să nu poată trece niciodată la cele 
bune. Această explicaţie despre diversitatea demonilor o găsim în tra¬ 
diţia Sfinţilor Părinţi, care îşi are izvorul în Scripturile Sfinte. 

VII. 

Nimeni dintre credincioşi nu se îndoieşte că, înainte de facerea 
acestei lumi văzute, Dumnezeu a creat puterile duhovniceşti şi cereşti 
pentru ca ele să ştie că au fost plăsmuite din nimic din bunăvoinţa Cre¬ 
atorului spre gloria Lui şi pentru ca ele să-I aducă neîncetat mulţumiri 
pentra slava Lui cea mare l4 . 2. Nu trebuie să socotim că Dumnezeu a 
început creaţia Sa cu facerea acestei lumi, ca şi cum, în nenumăratele 
secole care s-au scurs înainte de facerea lumii El ar fi stat în nelucrare, 
fără activitatea şi providenţa Sa divină, singur şi neavînd către cine 
să-şi reverse binefacerile bunătăţii Sale. O astfel de credinţă este nepo¬ 
trivită, înjositoare şi nevrednică de măreţia necuprinsă, fără început şi 
fără sfîrşit a lui Dumnezeu, care zice El însuşi dspre puterile îngereşti: 
«îndată ce au fost făcute astrele, toţi îngerii Mei M-au lăudat cu mare 
glas». 3. Se vede foarte limpede că au existat înainte de a se fi făcut 
cerul şi pămîntul cei ce a,u fost de faţă la creaţia stelelor, ca unii care, 
uimiţi de toate cele pe care le vedeau că apar din nimic, au lăudat cu 
mare glas şi cu admiraţie pe Creator. Aşadar, înainte de acest început 
al timpului, despre care vorbeşte Moise, şi care în sens istoric şi iudaic 
înseamnă prima vîrstă a lumii (rămînînd în picioare interpretarea noas- 


14. VIII, VII, 1, p. 182. In Evul Mediu teologii apuseni, ca Toana de Aquino şi alţii 
—, învăţau că îngerii au foste creaţi odată cu omul, fiind deci creaţii dumnezeieşti. 
Dar cercetătorii admit, în general părerea exprimată aici de Sfîntul Casian şi întărită 
de învăţătura Sfinţilor Grigorie de Nazianz, Ambrozie din Milan etc. şi ai Fericitului 
Augustin. 

tră), potrivit căreia Hristos este începutul tuturor lucrurilor, în care Tatăl 
a creat toate, potrivit cuvintelor: «Toate au fost făcute de El şi fără El 
nimic nu s-a făcut», înainte, zic, de acest început al timpului, despre care 
vorbeşte Facerea, Dumnezeu a creat, fără îndoială, toate acele puteri şi 
virtuţi cereşti. 4. Pe acestea apostolul le numără în şir, spunînd astfel: 
«Fiindcă în Hristos au fost create toate în cer şi pe pămînt, văzute şi 
nevăzute, fie îngeri, fie arhangheli, fie tronuri, fie domnii, fie stăpîniri, 
fie puteri. Toate au fost create de El şi în El». 

VIII. 

Despre numărul acestor stăpînitori, dintre care unii au căzut, ne în¬ 
vaţă foarte lămurit plângerea lui Iezechiel, sau Isaia, care ştim că deplîng 
cu tînguiri pe acel principe al Tyrului, sau pe acel Lucifer, care se ivea 
dimineaţa. 2. Despre cel dintîi astfel zice Domnul către Iezechiel: «Fiul 
omului înalţă plînsete asupra regelui Tyrului şi spune-i: Acestea zice 
Domnul Dumnezeu : Tu ai fost pecetea asemănării, plin de înţelepciune, 
desăvîrşit în frumuseţe, în desfătările raiului lui Dumnezeu. Toate pie¬ 
trele preţioase sînt acoperămîntul tău: rubinul, topazul, diamantul, cri- 
solitul, onixul, berilul, safirul, carbuncul şi smaraldul. Aurul este lucra¬ 
rea podabei tale. Şi uşile au fost pregătite pentru ziua în care te-ai năs¬ 
cut. Pe tine, heruvim cu aripile întinse şi ocrotitoare, te-am aşezat în 
muntele cel sfînt al lui Dumnezeu şi ai mers în mijlocul pietrelor stră¬ 
lucitoare, desăvîrşit pe căile tale, din ziua naşterii tale, pînă ce s-a des¬ 
coperit nedreptatea în tine. In mulţimea întreprinderilor tale s-au um- 
olut de nedreptate cele lăuntrice ale tale şi ai păcătuit. Şi te-am aruncat 
cie pe muntele lui Dumnezeu şi te-am pierdut, o heruvim ocrotitor, în 
mijlocul pietrelor strălucitoare. S-a înălţat inima ta în podoaba ta. Ai 
pierdut înţelepciunea ta din cauza podoabei tale şi te-am aruncat pe pă¬ 
mînt. Te-am dat în faţa regilor ca să te vadă. în mulţimea nedreptăţilor 
tale, în nedreptatea întreprinderii tale ai pătat sfinţenia ta». 3. Şi Isaia 
spune despre celălalt: «Cum ai căzut din cer, Lucifer, care răsăreai dimi¬ 
neaţa ? Te-ai prăbuşit pe pămînt, tu care răneai neamurile, care ziceai 
în inima ta: mă voi urca la cer, deasupra oştirilor lui Dumnezeu voi 
aşeza tronul meu. Voi şedea în muntele legămîntului, alături de crivăţ. 
Mă voi urca mai presus de nori şi voi fi asemenea Celui Preaînalt». 
Scriptura nu numai pe aceştia îi aminteşte că s-au prăbuşit de pe cul¬ 
mea acelei stări prea fericite,- ea spune că dracul a tîrît cu sine a treia 
carte din stele. Chiar unui dintre aDOstoli spune limpede : «Pe îngerii 
care nu şi-au păstrat întîietatea lor, ci şi-au părăsit casa lor, i-a păstrat 
in întuneric şi în lanţurile cele veşnice, pînă la ziua marei judecăţi». 4. 
Şi cele ce se spun către noi: «Voi însă veţi muri ca nişte oameni şi veţi 

cădea ca şi unul dintre principi». Ce înseamnă aceste cuvinte altceva 
decît că mulţi principi au căzut ? Din asemenea arătări se desprinde 
sensul acestei diversităţi, aceste deosebiri de ranguri, pe care se spune 
că le au puterile vrăjmaşe, la fel ca puterile sfinte şi cereşti. Acestea 
păstrează şi acum din treapta acelui rang dinainte, în care fusese fiecare 
creat. Imitînd în rău virtuţile celor din cer, din mijlocul cărora au că¬ 
zut, după răutatea care a crescut în fiecare, îşi iau numele rangurile şi 
treptele lor. 


'IX. 

Ghermanus. Noi pînă acum credeam că pricina şi începutul căde¬ 
rii şi al păcatului, care i-a doborît din starea de îngeri, ar fi fost în mod 
special pizma, cînd diavolul prin viclenia şi răutatea lui a înşelat pe 
Adam şi pe Eva. 


X. 

Serenus. Că nu acesta a fost începutul acelei căderi sau înşelări o 
arată citirea Facerii care, înainte de căderea lor, a crezut că trebuie 
să-l înfiereze cu numele de şarpe zicînd : «Şarpele era cel mai şiret» 
sau, cum spun cărţile ebraice, «mai viclean decît toate animalele pămîn- 
tului, pe care le-a făcut Dumnezeu». înţelegeţi deci că înainte de acea 
ispitire a primului om, diavolul căzuse din sfinţenia îngerească, astfel 
că merita nu numai sa fie însemnat cu infamia acestui nume, dar chiar 
socotit mai priceput să facă rău decît toate celelalte vieţuitoare ale pă- 
mîntului. Scriptura n-ar fi numit astfel pe un înger bun şi nu despre cei 
ce stăruiau în acea fericire edenică spunea : «Şarpele însă era cel mai 
şiret din toate animalele pămîntului» ? 2. Căci această poreclă nu numai 
că nu i s-ax fi potrivit/ lui Gabriel şi Mihail dar nu s-ar fi cuvenit să fie 
dată nici măcar vreunui om de bine. Aşadar, este foarte limpede că nu¬ 
mele de şarpe şi asemănarea cu celelalte vieţuitoare nu sună a vredni¬ 
cie de înger, ci a nume rău, de înşelător. In sfîrşit, ocazia pizmei şi a 
vicleniei, care l-au împins să-l înşele pe om, a fost dată de căderea lui 
de mai înainte, căci vedea pe om plăsmuit de curind din lutul pămin- 
tului, pentru a fi chemat la stăpînirea în care el fusese întîi şi pe care 
îşi amintea că a pierdut-o. 3. Prima lui cauză de prăbuşire a fost trufia, 
prin care a meritat să fie numit şarpe, iar prăbuşirea a doua a urmat 
din cauza pizmei. între cele două prăbuşiri el încă putea să se ridice şi 
să vorbească cu oamenii, în tovărăşie cu ei, dar hotărîrea dreaptă a 
Domnului l-a aruncat atît de jos, incit de aci încolo n-a mai putut să pri¬ 
vească în sus, şi nici să meargă cu statură dreaptă, ci să se tîrască pe 

pămînt umilit şi să se hrănească din lucrarea viciilor pământeşti. La 
început era vrăjmaş ascuns al omului, dar Dumnezeu l-a dat pe faţă, 
aşezînd între el şi om duşmănii folositoare şi dezbinare mîntuitoare, 
pentru ca, denunţat ca duşman primejdios, să nu mai poată face rău 
omului prin prietenii înşelătoare. < 


XI. 

Din aceasta învăţămîntul cel mai de seamă pe care sîntem datori 
să-l reţinem este acela de a ne feri de sfaturile rele, fiindcă chiar dacă 
făptaşul unei înşelăciuni primeşte judecata şi osînda meritată, nici cel 
înşelat nu poate fi scutit de pedeapsă, măcar că este ceva mai mică decît 
a celui ce înfăptuieşte înşelăciunea. Acest lucru îl vedem exprimat aci 
foarte limpede. Adam, care a fost amăgit, sau, ca să vorbesc cu cuvin¬ 
tele apostolului, care «n-a fost amăgit», dar, precum se vede, consimţind 
să săvîrşească şi el păcatul Evei amăgită de demon, este condamnat 
numai la muncă şi la sudoarea feţei, pedeapsă care nu cade asupra sa, 
ci asupra pămîntului blestemat şi nerodnic. 2. Femeia, care l-a sfătuit 
să facă rău, este osîndită la tristeţe, durere şi gemete, sortită totodată 
să fie neîncetat supusă bărbatului. Iar şarpele, ca prim începător al păca¬ 
tului, este pedepsit cu blestem veşnic. De aceea trebuie să ne păzim cu 
cea mai mare grijă şi supraveghere de îndemnuri rele, fiindcă ele pedep¬ 
sesc nu numai pe amăgitor, ci şi pe cel amăgit, şi nu scutesc păcştul de 
pedeapsă. 


XII. 

Este atît de încărcat văzduhul de mulţimea duhurilor necurate care 
mişună între pămînt şi cer, mişcîndu-se fără linişte şi odihnă, încît cu 
destul folos pronia divină a sustras vederii omeneşti aceste duhuri rele. 
De teama asaltului lor, sau de groaza produsă de chipurile în care se 
transformă după cum vor şi după cum le place, oamenii nemaiputînd 
suporta frica de ele ajung să fie mereu chinuiţi şi să'sufere, fiindcă nu 
pot să privească cu ochii trupeşti astfel de chipuri, ori să devină zilnic 
mai răi, molipsiţi de exemplele lor. Prin aceasta se produce o familiari¬ 
tate dăunătoare şi o tovărăşie primejdioasă între oameni şi puterile ne¬ 
curate ale văzduhului, fiindcă aceste blestemăţii, care se petrec acum 
între oameni, sînt ascunse fie de despărţirile zidurilor, fie de distanţa 
locurilor şi de oarecare jenă şi ruşine. 2. Dar dacă ele s-ar petrece 
mereu pe faţă şi în văzul tuturor, ar îndemna la o mai mare nebunie 
şi rătăcire, fără să mai intervină vreun moment din timp în care să nu 
mai aibă loc nelegiuiri. Pentru duhurile necurate nu există nici obosea- 

]ă trupească, nici ocupaţie de familie, nici grija de traiul zilnic, care 
să-i împingă ca pe noi să renunţe uneori, chiar fără voie, la cele 
începute. 


XIII. 

Este foarte sigur că puterile vrăjmaşe au şi între ele ciocniri ase¬ 
mănătoare celor prin care atacă pe oameni. Ele nu încetează să lupte 
neobosit şi sa provoace neînţelegeri şi conflicte între unele neamuri, 
cu care au stabilit un fel de intimitate în manifestarea răutăţii. Citim 
acest lucru prezentat foarte clar şi înr-o vedenie a profetului Daniel, 
căruia îngerul Gabriel îi spune : «Nu te teme, Daniel, căci din prima zi 
In care ţi-ai sîrguit inima ca să înţelegi şi să te smereşti înaintea lui 
Dumnezeu au fost auzite cuvintele tale. Şi eu am venit din pricina cuvin¬ 
telor tale. Dar prinţul regatului perşilor mi-a stat împotrivă douăzeci şi 
una de zile. Şi iată că Mihail, unul din cei dinţii prinţi, a venit în ajuto¬ 
rul meu şi eu am rămas acolo, lîngă regele perşilor. Apoi am venit să 
te învăţ cele ce vor veni poporului tău în cele din urmă zile». 2. Fără 
îndoială că acest principe al regatului perşilor este o putere vrăjmaşa, 
care ocrotea neamul perşilor, duşman al poporului lui Dumnezeu. El a 
căutat să împiedice ajutorul care trebuia dat de arhanghelul Gabriel la 
rugămintea profetului către Domnul pentru poporul său, fiindcă nu voia 
să ajungă la Daniel mîngîierea îngerului şi să întărească poporul în 
fruntea căruia era arhanghelul. Acest arhanghel spune totuşi că nici 
măcar atunci el n-ar fi putut veni la Daniel din cauza atacului violent al 
principelui, dacă nu i-ar fi sosit în ajutor arhanghelul Mihail. Acesta, 
împotrivindu-se principelui regatului perşilor şi apărîndu-1 pe Gabriel, 
a făcut ca după douăzeci şi una de zile rugămintea profetului să fie în¬ 
deplinită. 3. Ceva mai departe profetul adaugă: «Şi îngerul îmi spune 
ştii oare de ce am venit la tine ? Şi acum mă voi întoarce şi voi lupta 
împotriva principelui perşilor. Pe c înd ea plecam a apărut principele 
grecilor venind. Totuşi, îţi voi vesti ce este spus în Scriptura adevăru¬ 
lui. Şi nimeni nu este ajutorul meu în toate acestea, în afară de princi¬ 
pele Mihail al vostru». Şi de asemenea : «în acel timp se va ridica me¬ 
rele principe Mihail pentru a apăra pe fiii poporului tău». 4. Citim deci 
că în chip asemănător este numit şi un alt principe, al grecilor care, 
ocrotind neamul supus lui, părea duşman atît poporului lui Israel, cit şi 
neamului perşilor. Din aceasta se vede limpede că puterile vrăjmaşe 
exercită şi împotriva lor înşile neînţelegerile, conflictele şi luptele ini¬ 
ţiate de ele între popoare. Puterile răului se bucură de victorii şi se în- 

tristează în înfrîngeri, De multe ori nu se pot înţelege între ele, fiindcă 
fiecare se întrece cu o rîvnă neîntreruptă să ţină parte poporului pe 
care-1 stăpîneşte. 

XIV. 

Dar, în afară de părerile pe care le-am expus mai înainte, putem 
găsi şi o altă explicaţie : că ele sînt numite domnii şi puteri şi anume 
aceea că stăpînesc şi conduc diferite popoare, sau că-şi exercită condu¬ 
cerea asupra demonilor şi duhurilor inferioare, despre care Evanghelia 
ne asigură, după propria lor mărturisire, că sînt legiuni. Căci n-ar putea 
fi numite stăpîniri, dacă n-ar avea asupra cui să-şi exercite stăpînirea 
şi nu li s-ar putea spune nici puteri şi domnii, dacă n-ar exista cei asu¬ 
pra cărora să-şi impună domnia. 2. Acest lucru îl găsim foarte bine ară¬ 
tat în Evanghelie de către hula fariseilor : «Acesta alungă duhurile cu 
ajutorul lui Beelzebut, principele demonilor». Citim că li se spune «con¬ 
ducători ai întunericului», iar unul este numit «principele acestei lumi». 
Totuşi-, fericitul Apositol arată că aceste ranguri vor. trebui să dispară 
cî-nd totul va fi supus lui Hristos, «cînd El va încredinţa domnia Sa lui 
Dumnezeu Tatăl, cînd va desfiinţa orice domnie, putere şi stăpînire». 
Aceasta nu s-ar putea înfăptui dacă n-ar fi eliberaţi de sub conducerea 
lor cei asupra cărora se ştie că-şi impun puterile, sau stăpînirile, sau 
domniile. 

XV. 

Este sigur că nu fără motiv sau pricină îngerilor îi se dau nume 
după ranguri, slujbe, merite, sau demnităţi. După slujba lor există îngeri 
vestitori, fiindcă ei vestesc voia lui Dumnezeu, şi arhangheli, fiindcă 
sînt mai mari peste ceilalţi îngeri, cum numele lor arată. Există şi între 
ei stăpîniri, pentru că-i stăpînesc pe alţii, principate, pentru că au prin¬ 
cipi, şi sălaşuri, pentru că. stau pe lîngă Dumnezeu şi-I sînt apropiaţi 
ca membri unei familii, pentru că în măreţia Lui divină se odihneşte 
oarecum ca pe un tron între ei şi într-un fel îi place să-i aibă pe lingă El. 

XVI. 

Că duhurile necurate sînt conduse de puteri mai rele decît ele şi 
sînt supuse acestora, în afară de acele mărturii ale Scripturilor şi de 
acest răspuns al Domnului la defăimările fariseilor : «Dacă Eu alung de¬ 
monii în numele lui Beelzebut, principele demonilor» ne învaţă şi vedenii¬ 
le neîndoielnice precum şi multele experienţe ale sfinţilor. Iată, de pil- 
■â, pe cînd unul dintre fraţii noştri călătorea prin acest pustiu, într-o 

zi, spre asfinţit, descoperind o peşteră, s-a oprit acolo, voind să facă 
în ea o slujbă de seară. Cit timp a cîntat el, după obicei, psalmi în peş¬ 
teră, a trecut de miezul nopţii. 2. După ce a sfîrşit slujba, s-a aşezat 
puţin să-şi refacă itrupul obosit. Dar deodată a început să vadă nenumă¬ 
rate cete de demoni care veneau împreusurîndu-1 din toate părţile. Inain- 
tînd întir-o mulţime nesfîrşită şi-ntr-un şir foarte lung, unele mergeau 
înaintea principelui lor, altele îl urmau. Acesta, mai înalt decît toţi şi 
mai îngrozit la înfăţişare, cînd a ajuns la mijloc s-a oprit şi s-a aşezat 
pe un tron, care i s-a pus de către ceilalţi, ca un scaun de judecată. A 
început să examineze cu atenţie şi să discute faptele fiecăruia. Pe acei 
care spuneau că n-au putut împresura pe nimeni îi alunga cu porunci 
din faţa lui, înfierîndu-i şi insultîndu-i ca pe nişte nemern(ici şi neputin¬ 
cioşi, acuzîndu-i cu mare furie că au pierdut atîta timp şi atîta osteneală 
zadarnic. Iar pe aceia care-i raportau că au amăgit şi a dus în păcat pe 
mulţi, îi încărca de laude, cu felicitări şi bucurie, ca pe cei mai viteji 
dintre toţi luptătorii, şi-i scotea în faţă, dîndu-i ca exemplu, spunînd că 
sînt cei mai glorioşi dintre toţi. 3. în numărul acestora s-a prezentat 
vesel şi un duh dintre cele mai necurate, care, penltru a-şi arăta un 
triumf strălucitor, a pronunţat numele unui monah foarte bine cunoscut, 
afirmînd că după cincisprezece ani în care l-a ascultat neîncetat, pînă 
la urmă a reuşit să-l împingă în prăpastia desfrînării chiar în noaptea 
aceea, fiindcă nu numai că l-a amăgit să păcătuiască cu o fecioară sfîntă, 
dar l-a făcut s-o ia chiar în căsătorie după lege. La povestirea acestuia 
o mare bucurie i-a cuprins pe toţi, iar principele întunericului l-a înăl¬ 
ţat în laude şi el a plecat astfel încununat de laurii gloriei. 4. In revăr¬ 
satul zorilor, cînd toata mulţimea demonilor i-a pierit din ochi, fratele, 
îndoindu-se de afirmaţia duhului necurat, se gîndea că demonul, folo- 
sindu-se, după obiceiul lui, de înşelăciune şi minciună, a voit să-şi bata 
joc de nevinovatul frate şi să-l stigmatizeze cu crima incestului. Amin- 
tindu-şi de cuvintele Evangheliei care spune : «El n-a rămas pe temeiul 
adevărului, pentru că adevăr nu este în el. Cînd spune minciuna, despre 
propriile lui minciuni vorbeşte, pentru că mincinos este şi tatăl lui», 
s-a dus la Pelusium, unde ştia că trăieşte, căci era un frate foarte cu¬ 
noscut cel pe care duhul necurat afirmase că l-a cucerit. Cînd l-a găsit, 
a aflat că în aceeaşi noapte monahul îşi părăsise mînăstirea şi se dusese 
înltr-un sat, unde se prăbuşise în păcat cu o fecioară dăruită lui Dum¬ 
nezeu. 


XVII. 

Scriptura mărturiseşte că fiecare dintre noi are alături de el doi 
îngeri: unul bun şi unul rău. Despre cei buni Mîntuitorul spune : Sd 

nu dispreţuiţi pe unul dintre aceştia mai mici. Vă zic vouă că îngerii lor 
In ceruri văd întotdeauna faţa Tatălui Meu care este în ceruri». Şi: «în¬ 
gerul Domnului îi va înconjura pe cei ce se tem de El şi-i va slobozi». 
De asemenea, şi în Faptele apostolilor se spune despre Petru că «este 
îngerul Lui». Cartea Păstorului 15 ne vorbeşte mult despre cei doi în¬ 
geri. 2. Ia/r dacă ţinem socoteală şi de cel ce a ascultat pe Iov, înţele¬ 
gem foarte bine că deşi i-a întins întotdeauna curse, totuşi nu l-a putut 
aţîţa niciodată la păcat şi de aceea a cerut puterea de la Dumnezeu, ca 
unul care ştia că nu de puterea aceluia, ci de apărarea Domnului, care 
1-a ocrotit întotdeauna, era învins. Şi despre Iuda este scris : «Şi diavo¬ 
lul stătea la dreapta lui» l6 . 


XVIII. 

Despre deosebirile dintre demoni ne dau multe informaţii doi filo¬ 
sofi, care şi-au dovedit prin artele vrăjitoreşti slăbiciunea sau vitejia, 
ca şi marea lor răutate. Aceştia, dispreţuind pe fericitul Antonie ca pe 
un om nepriceput şi fără cultură, au voit ca, dacă nu-i pot face altceva 
mai rău, măcar să-l tulbure şi să-l scoată din chilia lui prin vrăjitorie şi 
prin intervenţia demonilor. Aşadar, i-au trimis împotrivă duhurile cele 
mai rele, pricepute să rănească prin muşcăturile pizmei, prin aceea că 
foarte mari mulţimi de oameni veneau zilnic la el ca la un slujitor al 
Domnului. 2. Şi fiindcă el gci îşi făcea semnul crucii pe piept şi pe frun¬ 
te, aci se aşternea la pămînt cu umilinţă şi rugăciuni, cei mai răi de¬ 
moni nu îndrăzneau nici măcar să se apropie de el şl se întorceau fără 
vreo înrîurire la cei ce-i trimiseseră, care aruncau asupra lui alte du- 
hu'rii şi mai relei. Dair puterile lor n-ajutau la nimic, căci ostaşul lui 
Hristos era mereu neînvins şi toată vrăjitoria, ca şi cursele întinse, n-au 
făcut altceva decît să dovedească marea virtute a creştinilor. Astfel că 
acele umbre atît de sălbatice şi de puternice, care socoteau că ele pott 
schimba şi mersul lumii şi al soarelui, n-au fost în stare nu numai să-i 
facă vreun rău, dar nici să-l mişte măcar cu un pas din mînăstire. 

XIX. 

Atunci, plini de admiraţie, filosofii au venit îndată la Antonie şi, 
după ce şi-au recunoscut vina în cursele pe care i le-au întins din pizmă 

15. VIII, XVII, p. 191. Cercetătorii amintesc că «Păstorul lui Herma» era soco¬ 
tit de unii Părinţi greci o carte inspirată. 

16. Tot în «Păstorul lui Herma», 6, 2, 1—9 se confirmă învăţătura despre un 
diavol care ar urmări pe fiecare creatură, ca şi un înger bun care l-ar apăra. 

şi ură ascunsă, au cerut să devină neîntîrziat creştini l7 . Mărturisind şi 
în ce zi l-au atacat mai cu furie, el a spus că înltr-adevăr în acea zi s-a 
simţit mai mult prada unor cugetări amare. 2. Fericitul Antonie a ve¬ 
rificat şi întărit prin acea experienţă afirmaţia noastră din convorbirea 
de ieri, că demonii în nici un caz nu pctft pătrunde în mintea şi în corpul 
unui creştin şi că nici nu a;u mijloace pentru a intra adine în sufletul 
cuiva, dacă nu l-au îndepărtat mai întîi de gîndurile sfinte şi dacă nu 
i-au gonit de contemplarea duhovnicească. Totuşi, trebuie ştiut ca duhu¬ 
rile necurate se supun în două feluri oamenilor. Ele sau sînt învinse de 
sfinţenia harului divin şi de virtutea credincioşilor, sau sînt potolite şi 
linguşite oarecum ca în familie, de unele cînltece şi sacrificii ale celor 
nelegiuiţi. 3. înşelaţi de această părere şi fariseii au crezut că Domnul 
şi Mîntuitorului nostru prin acest mijloc a poruncit demonilor şi de aceea 
au zis : ««Acesta scoate demonii cu ajutorul lui Beelzebut, principele de¬ 
monilor». Ei cunoşteau obiceiul vrăjitorilor şi al răufăcătorilor care, 
prin invocarea acelui nume, ca şi prin sacrificii plăcute lui Beelzebut, au 
sub puterea lor pe demonii supuşi, ca pe cei foarte apropiaţi ai lui. 

XX. 

Ghermanus. Fiindcă prin cuvintele citate aici din Facere am înţe¬ 
les bine acum, cu voia lui Dumnezeu, ceea ce întotdeauna doream sa 
ştim, vrem acum să aflăm ce trebuie să credem despre acei îngeri pier¬ 
duţi, care se spune că s-au amestecat cu fiicele oamenilor, dacă acest 
lucru se potriveşte literii Scripturii despre natura duhurilor. Din acea 
mărturie evanghelică, pe care ai spus-o ceva mai înainte despre diavol: 
«că mincinos este şi tatăl lui» 18 de asemenea, dorim să auzim pe cine tre¬ 
buie să-l înţelegem a fi tatăl lui. 


XXI. 

Serenus. Mi-aţi pus două întrebări la fel de însemnate, la care voi 
răspunde, pe cît voi putea, în ordinea în care le-aţi exprimat. în nici un 
chip nu trebuie să credem că duhurile prin firea lor pot să se unească 
trupeşte cu femeile. Dacă s-ar fi putut petrece vreodată acest lucru în- 

17. VIII, XIX, 1, p. 192. In «Viata St. Antonie », Sf. Atanasie aminteşte de îndră- 
citii pe care i-a liberat Sfîntul Antonie şi care au îndemnat pe filosofi să ia contact cu 
el (v. Pichery, voi. II, ad loc.). 

18. VIII, XX, p. 193. Marii pustnici îşi puneau probleme foarte subtile, credinţa 
lor depăşind pe a credincioşilor obişnuiţi. De asemenea ei doreau lămuriri precise la 
astfel de probleme ca aceea a duhului rău mincinos pe care o pune Evanghelia prin 
adaosul «părintele minciunii», care vrea să spună că zămisleşte minciuni. Sfîntul Gher- 
man întreabă dacă se poate vorbi despre părinţi a,i duhurilor rele, cînd ei au fost 
creaţi înainte de existenţa lumii. De această problemă s-a ocupat şi Sfîntul Epifanie 
în Haer. 38, 4 ; 40, 5 şi 66, 63. (v. Pichery, op. cit., voi. 2, ad loc.). 

tr-adevăr, de ce nu se întâmplă şi acum aceasta, oricît de rar, de ce nu 
vedem oameni născuţi fără sămînţă bărbătească, zămisliţi de femei nu¬ 
mai datorită demonilor ? Se ştie dealtfel că ei se desfată în plăceri jos¬ 
nice, pe care fără îndoială că doresc să le aibă mai degrabă între ei înşişi 
decît cu oamenii, dacă aceasta s-ar putea îndeplini cumva, de vreme ce 
Ecclesiastul spune : «Ceea ce este a mai fost şi ceea ce s-a întîmplat se 
va mai petrece, căci nu este nimic nou sub soare, despre care să se poa¬ 
tă vorbi şi spune: iată acest lucru este nou, căci a fost în acele secole 
care au fost înaintea noastră». 2. La întrebarea pusă, răspunsul este cel 
ce .urmează. După uciderea dreptului Abel, pentru ca neamul oamenilor 
să nu-şi ia în întregime începutul de la un nelegiuit, ucigaş de frate, în 
locul fratelui mort s-a născut Seth, ca acesta să-i urmeze nu numai ca 
moştenitor, dar şi să ducă mai departe dreptatea şi dragostea de frate. 
Fiii lui Seth, respectînd dreptatea, s-au ferit de legătura şi înrudirea cu 
coborîtorii din nelegiuitul Gain şi urmaşii lor au rămas întotdeauna des¬ 
părţiţi, precum arată clar şirul neamurilor, care vorbeşte astfel: «Adam 
a născut pe Seth, Seth a născut pe Enos, Enos a născut pe Căinăm, iar 
Căinăm a născut pe Maleleil, Maleleil însă a născut pe laret, Iaret a năs¬ 
cut pe Enoh, Enoh a născut pe Maiusalem, Matusalem a născut pe Lameh, 
Lcimeh a născut pe Noe». De asemenea, neamul lui Cain este deosebit 
şi se arată : «Cain a născut pe Enoh, Enoh a născut pe Căinăm, Căinăm 
a născut pe Malelil, Malelil a născut pe Matusalem, Matusalem a 
născut pe Lameh, Lameh a născut pe Ioabal şi pe Iubal». 3. Astfel, acea 
generaţie care cobora din spiţa dreptului Seth, cu căsătorii numai pe 
linia urmaşilor ei, a durat mult timp prin sfinţenia moşilor şi strămoşi¬ 
lor, nefiind molipsită niciodată de nelegiuire şi de răutatea celuilalt 
neam, care păstra în sine sămînţa nelegiuirii transmisă de la strămoşul 
său. Cît timp s-a păstrat între ei acest neamestec al neamului, cei din 
acea sămînţă a lui Set, ca una care provenea dintr-o foarte bună obîr- 
şie, pentru meritul sfinţeniei lor au fost numiţi îngeri ai lui Dumnezeu, 
sau, cum se spune în alte locuri, fiii lai Dumnezeu, şi, din contră, cei¬ 
lalţi, din cauza nelegiuirii lor sau a înaintaşilor lor, precum şi din cauza 
lucrării lor pămîniteŞti, se numesc fiii oamenilor. 4. Dar deşi pînă în 
acel timp era folositoare şi sfîntă această despărţire dintre ei, văzînd 
după aceea fiii lui Set, care erau fiii ai lui Dumnezeu, pe fiicele celor ce 
se năşteau din spiţa lui Cain, aprinşi de dorul frumuseţii lor, şi-au luat 
soţii dintre acestea, care, insuflînd bărbaţilor răutatea părinţilor lor i-au 
coborît încetul cu încetul din sfinţenia şi simplitatea pe care o moşteni¬ 
seră. Destul de potrivite sînt pentru ei aceste cuvinte : «Eu am zis : Dum¬ 
nezei sînteţi şi iii ai Celui Preaînalt. Dar voi veţi muri ca oameni, şi ca 
unul dintre principi veţi cădea». Şi ei au decăzut din acea învăţătură 






448 


SFINTUL IO AN CASIAN 


adevărată despre natură şi înţelepciune, învăţătură -transmisă de stră¬ 
moşi şi de acel prim om, care însuşindu-şi cunoştinţe despre întreaga 
fire, le-a putut transmite bine orînduite urmaşilor. 5. Acela văzuse co¬ 
pilăria universului încă tînără, neformată şi oarecum palpitând. El avea 
nu numai deplinătatea înţelepciunii, dar şi harul dumnezeiesc al profe¬ 
ţiei şi, punînd nume tuturor vieţuitoarelor, acel locuitor al lumii abia 
închegate ştia să deosebească tot felul de fiare şi de şerpi, cu furiile şi 
veninul lor, cunoştea puterile ierburilor şi ale arborilor, precum şi 
natura pietrelor şi timpul cu împărţirile lui. Astfel că a putut spune cu 
îndreptăţire : «Domnul mî-a dat ştiinţa adevărată a celor ce sînt; m-a 
tăcut să cunosc iormaţia globului pămînesc şi puterile elementelor, în¬ 
ceputul, sfirşitul şi mijlocul timpurilor, mersul anilor şi orînduirea ste¬ 
lelor, natura animalelor şi furia tiarelor, puterea duhurilor şi cugetele 
oamenilor, deosebirile dintre arbori şi însuşirile rădăcinilor şi toate cele 
ce sînt ascunse le-am cunoscut pe dată». 6. Aşadar, această ştiinţă a 
întregii firi, seminţia lui Set preluînd-o din generaţie în generaţie, cit 
timp s-a menţinut deosebită de neamul cel nelegiuit, cit de sfîntă a pri¬ 
mit-o, aşa a folosiit-o pentru cultul lui Dumnezeu şi pentru foloasele vie¬ 
ţii de obşte. Dar după ce s-a amestecat cu spiţa cea fără de evlavie, sub 
înrîurirea demonilor a abătut spre lucruri lumeşti şi vătămătoare cele 
ce învăţase cu respect de Dumnezeu. Şi-a însuşit astfel cu îndrăzneală 
arta de a inspira griji şi de a face rău, superstiţiile şi vrăjitoria, îndru¬ 
mând şi pe urmaşi să se închine la foc, la stihii şi la duhurile văzduhului, 
părăsind astfel cu Itotul cultul cel sfînt al puterii dumnezeieşti. 7. Cum 
n-a pierit în timpul potopului şi s-a putut trece mai departe această 
practică a curiozităţilor despre care am vorbit, nu este greu de răspuns ; 
dar fiindcă noi dezbatem o altă problemă, voi restrînge răspunsul cît 
se va putea de mult. Din, cî'te ne spun vechile tradiţii, Ham, fiul lui Noe, 
care fusese format în aceste superstiţii păgîneşti şi nelegiuite, ştiind că 
nu poate lua nici o carte despre acestea în corabia în care avea să se 
urce împreună cu dreptul său tată şi cu dreptcredincioşii săi fraţi, a în¬ 
scris ştiinţele criminale şi păgîneşti pe pietre foamte tari şi pe foi subţiri 
din diferite metale, care nu puteau fi stricate de ape. 8. După trecerea 
potopului, cu aceeaşi grijă cu care o ascunsese, a transmis urmaşilor 
sămînţa nelegiuirilor şi a răutăţii veşnice. în acest chip, acea părere 
din popor, prin care se crede că îngerii cei căzuţi au învăţat pe oameni 
diferitele mijloace de a face rău, a devenit un adevăr. Precum am spus, 
din fiii lui Set şi din fiicele lui Cain s-au născut odrasle mai rele, care au 
devenit vînă'tori puternici, bărbaţi puşi pe violenţă şi vărsare de sînge 
Aceştia, din cauza corpului enorm, a cruzimii şi a răutăţii lor, au fost 
numiţi giganţi. 9. Ei cei dinitîi dintre oameni au început să jefuiască pe 

vecini şi să se îndeletnicească cu tîlhăria, mulţumiţi să-şi ducă viaţa 
mai degrabă din pradă, decît din muncă şi din sudoarea frunţii lor. Cri¬ 
mele lor s-au înmulţit într-o măsură aşa de mare, incit lumea nu putea 
să fie purificată altfel decît prin potop. Fiii lui Set au călcat astfel, sub 
imboldul poftelor, datorită instinctului firesc, acea poruncă păzită multă 
vreme de la începuiiul acestei lumi şi a fost necesar ca aceasta să fie 
restabilită după aceea prin litera legii: «Fiica ta n-o vei căsători cu fiul 
lui şi nici nu vei căsători fiul tău cu vreuna din fiicele lor, pentru că vor 
amăgi inimile voastre să vă despărţiţi de Dumnezeul vostru şi să primiţi 
pe zeii lor şi să le slujiţi lor». 


XXII. 

Ghermanus. Pe drept li s-ar fi atribuit acelora vina căsătoriei, dacă 
li s-ar fi dat poruncă în acest sens. Dar de vreme ce nici o lege nu pre¬ 
vedea această interdicţie, cum putea fi imputată ca vinovăţie amesteca¬ 
rea celor două neamuri ? Doar legea nu condamnă cele trecute faţă 
de ea; ci cele viitoare. 


XXIII. 

Serenus. Cînd a creat pe om, Dumnezeu i-a sădit în mod firesc cu¬ 
noaşterea legii şi, dacă ar fi fost păzită de om cum fusese aşezată de la 
început de Domnul, n-ar fi fost nevoie să se dea altă lege, pe care a publi¬ 
cat-o după aceea în scris. Căci era de prisos să se dea din afară un leac 
care încă era în vigoare sădit înăunltru. Dar fiindcă, precum am spus, 
aceasta fusese rău stricată din libertatea şi deprinderea de a păcătui, 
i-a fost adăugată ca urmăritor şi răzbunător şi, ca să mă exprim cu înseşi 
cuvintele Scripturii, ca ajutor restringerea severă a legii mozaice, pen¬ 
tru ca măcar de teama pedepsei în prezent să nu se stingă binele legii 
naturale, potrivit părerii profetului care spune : «A dat în ajutor legea». 
2. Aceasta, spune Apostolul, a fost dată ca un pedagog pentru copiii 
mici, iniţiindu-i şi păzindu-i să nu se despartă prin uitare de învăţătura 
in care fuseseră în chip natural formaţi. Că toată ştiinţa legii este insu¬ 
flată omului de la începutul creaţiei se vede limpede din fapitul că, pre¬ 
cum ştim, poruncile legii au fost respectate de toţi cei cuvioşi fără vreo 
orescripţie scrisă înainte de lege, ba chiar înainte de potop. Cum a putut 
Abel să ştie, fără să-i ceară legea, c^i el era dator să dea lui Dumnezeu 
jertfă din primii miei ai oilor sale, şi din părăsirea oilor, dacă nu-1 în¬ 
văţase legea sădită în el în chip firesc? Cum ar fi deosebit Noe care 
animal este curat şi care necurat cînd încă nu exista o poruncă legală 
care să facă această distincţie dacă el nu a fost îndemnat de ştiinţa în- 

născută a legii ? 3. De unde a învăţat Enoh să meargă cu Dumnezeu, 
fără să primească de la cineva lumina legii ? Unde citiseră Sem şi Iafet 
«Nu voi descoperi goliciunea tatălui meu» pentru ca, mergînd înapoi, 
să acopere cele ruşinoase ale tatălui lor ? Sfătuit de cine s-a abţinut 
Avraam de la prăzile care i se ofereau de la duşman, să nu primească 
răsplată pentru munca sa, şi a plătit preotului Melchisedec cele ce i se 
porunceau de către legea lui Moise ? De unde însuşi Avraam, de unde 
Lot au respectat cu supunere legile omeniei, spălînd picioarele trecăto¬ 
rilor şi străinilor, pe cînd încă nu strălucea porunca evanghelică ? 4. 
De unde a avut Iov atîta devotament faţă de credinţă, atîta puritate şi 
neprihană,aitîta ştiinţă a umilinţei, a blîndeţii, a milei, a omeniei, cită 
vedem că n-au acum nici măcar cei ce ştiu Evangheliile pe dinafară ? 
Despre care sfînt citim că înainte de lege n-a respectat vireo poruncă a 
legii ? Cine dintre ei n-a păzit această poruncă: «Ascultă, Israel, unul 
este Domnul Dumnezeul tău» ? Cine dintre ei n-a îndeplinit acestea : 
«Să nu-ţi iaci ţie chip cioplit, nici vreo asemănare cu acele care, sînt în 
cer, sau pe pământ, sau cu acele care sînt în apă şi sub pămînt» ? 5. 
Cine dintre ei n-a respectat porunca : «Cinsteşte pe tatăl tău şi pe mama 
ta», sau cele spuse în Decalog: «Să nu ucizi, să nu faci fapte ruşinoase, 
să nu furi, să nu mărturiseşti strîmb, să nu pofteşti soţia aproapelui 
tău» şi altele cu mult mai mari decît acestea, prin care au preîntîmpinat 
poruncile nu numai ale legii, dar chiar pe cele ale Evangheliei ? 

XXIV. 

Aşadar, înţelegem că Dumnezeu a crealt de la început pe toate de- 
săvîrşite şi că n-ar fi fost necesar să se adauge ceva ca neprevăzut, sau 
incomplet, în acea primă orînduire, dacă toate ar fi rămas în acea stare 
şi formă în care fuseseră plăsmuite de El. Şi de aceea arătăm ca Dum¬ 
nezeu cu dreaptă judecată a pedepsit pe cei ce au păcătuit înainte de 
lege şi chiar înainte de potop, fiindcă, încălcînd legea naturală, au me¬ 
ritat să fie pedepsiţi fără vreo îngăduinţă. Nu vom cădea în defăimarea 
hulitoare a acelor care, necunoscînd acest adevăr, se sustrag lui Dum¬ 
nezeu din Vechiul Testament 19 şi, defăimînd şi batjocorind credinţa 
noastră ei răspund : «De ce a găsit cu cale Dumnezeul vostru să dea 

19. VIII, XXIV, 1, p. 198, Sf. Casi-aji combate aici pe gnostici, care şi-au luat 
numele de la euvîntul grecesc «ivâiais» (cunoştinţă), pe care o credeau superioară 
oricărei alteia despre Dumnezeu şi creaţia Sa, afirmînd că materia este rea şi că Dum¬ 
nezeul Vechiului Testament, care a creat lumea, nu e Dumnezeu adevărat. De la în¬ 
ceput creştinismul s-a apărat (începînd cu Sf. Pavel în Epistola către Corinteni), împo¬ 
triva acestei ţesături mistice de învăţături greşite, împrumutate şi prefăcute din iuda¬ 
ism şi mai ales din păgînism, prin care se combătea adevărata învăţătură creştină 
descoperită. 

legea după atîtea mii de ani, îngăduind să treacă atîtea veacuri fără 
lege ? 2. Iar, dacă după aceea a descoperit ceva mai bun, se vede că la 
începutul lumii El a zămislit în minte lucruri mai puţin reuşite şi mai 
rele şi că după acestea, învăţat ca dintr-o experienţă, a început să plă- 
nuiască lumi mai bune şi să aducă îndreptări primelor sale orînduiri». 
Asemenea învinuiri nu se cuvin nesfîrşitei ştiinţe mai dinainte a lui 
Dumnezeu şi nu se pot formula fără mare blasfemie despre El aceste 
răutăţi eretice, de vreme ce Ecclesiasltul spune: «Am ştiut că toate cele 
pe care le-a făcut Dumnezeu de la început aşa vor fi în veci. Nu este 
nimic de adăugat la ele şi nici de scos din ele». De aceea «nu pentru cei 
drepţi este pusă legea», ci «pentru cei nedrepţi şi nesupuşi , pentru nele¬ 
giuiţi şi păcătoşi, pentru criminali şi molipsiţi». 3. Celor ce aveau sănă¬ 
toasă şi întreagă învăţătura legii naturale şi înnăscute nu le era de tre¬ 
buinţă această lege din afară, prevăzută în scris şi dată în ajutorul celei 
naturale. Din acestea se vede limpede adevărul că legea prevăzută în 
scris n-a trebuit să fie dată de la început (căci era de prisos să se dea, 
cît timp legea naturală stătea în picioare şi nu era călcată de nimeni) şi 
că desăvîrşirea evanghelică n-a putut fi încredinţată înainte de paza 
legii. Nu puteau să audă: 4. «Cui ţi-a dat o palmă pe obrazul drept, în- 
toarce-i şi pe celălalt» cei ce nu erau mulţumiţi să răzbune nedreptăţile 
proprii prin egalitatea talionului, ci răspundeau cu lovituri mortale şi 
cu săgeţi producătoare de răni la cea mai uşoară palmă şi pentru un 
dinte cereau sufletele celor, ce-i loveau. Nu li se putea spune: « Iubiţi 
pe vrăjmaşii voştri» celor ce socoteau că e de mare rod şi folos să 
iubească pe prietenii lor, iar de duşmani să se ferească, să stea cu ură 
departe de ei, şi să nu pregete să le facă rău, sau să-i ucidă. 

XXV. 

Iar prin cuvintele care vă izbesc despre diavolul: «că mincinos 
este şi tatăl lui», ar fi fără noimă şi total negîndit să credem că Domnul 
ii numeşte deopotrivă mincinos şi pe demon şi pe tatăl acestuia. După 
cum am spus şi mai înainte, duhul nu naşte duh, iar sufletul nu poate 
naşte suflet, şi nu ne îndoim că trupul vine din sămînţă omenească. 
Apostolul deosebeşte cu claritate cui se datoresc cele două substanţe, 
trupul şi sufletul: «Am avut pe părinţi îndreptători ai trupului nostru 
si-i respectăm ; oare nu ne vom supune cu atît mai mult Tatălui duhuri¬ 
lor ca să trăim ?». 2. Ce se putea înţelege mai uşor decît această des- 
nărţire, prin care sînt arătaţi oamenii ca părinţi ai trupului nostru, iar 
Dumnezeu ca Tatăl al sufletelor ? Chiar dacă în însăşi zidirea corpului 
nostru trebuie atribuită numai oamenilor lucrarea, totuşi partea cea 

mai înaltă în această lucrare îi aparţine lui Dumnezeu, Tatăl a toate, 
precum spune David : «Mîinile Tale m-au făcut şi m-au zidit». Şi feri¬ 
citul Iov spune: «Oare nu m-ai muls Tu ca pe lapte, nu m-ai închegat 
ca pe un caş ? M-ai plămădit din oase şi din nervi». Iar Domnul spune 
către Ieremia: «Te-am cunoscut înainte de a te forma în pîntec». 3. 
Ecclesiastul, cercetînd natura ambelor substanţe, obîrşia şi începutul de 
la care a pornit fiecare, din examinarea ţelului către care se îndreaptă 
fiecare, a putut face deosebirea foarte bine între corp şi suflet, spunînd : 
«înainte de a se întoarce pulberea în pămînt, precum a fost, şi de a se 
întoarce şi sufletul la Dumnezeu, care l-a dat». Ce s-ar fi putut spune 
mai limpede decît să se afirme că materia trupului, pe care a numit-o 
pulbere, fiindcă-şi ia începutul din sămînţa omului şi se vede că este se¬ 
mănată prin lucrarea Lui, este luată din pămînt şi iarăşi se întoarce în 
pămînt, pe cînd sufletul, care nu se zămisleşte prin amestecul celor două 
sexe, ci este atribuit numai lui Dumnezeu, se întoarce la Ziditorul său ? 

4. Se spune limpede că sufletul ia naştere prin acea insuflare a lui Dum¬ 
nezeu, prin care a fost însufleţit la început Adam. Astfel înţelegem bine 
că nimeni nu poate fi numit tatăl sufletelor, în afară de Dumnezeu sin¬ 
gur, care le face din nimic cum a voit, pe cînd oamenii sînt numiţi pă¬ 
rinţi numai ai trupului nostru. Aşadar şi diavolul, potrivit faptului că a 
fost creat fie duh, fie înger, fie bun, n-a avut pe nimeni tată în afară de 
Dumnezeu, făcătorul său. Acesta, fiindcă s-a înălţat în Itrufie şi a zis în 
inima sa : «Mă voi înălţa deasupra norilor şi voi fi asemenea Celui Prea- 
înalt», a devenit mincinos şi «n-a stat în adevăr» ci, scoţînd minciuna 
din comoara proprie a răutăţii, a devenit nu numai mincinos, ci chiar 
tatăl minciunii însăşi, prin care a făgăduit omului dumnezeirea zicînd : 
«Veţi fi ca Dumnezeu». Prin aceste cuvinte el n-a stat în adevăr, ci s-a 
făcut de la început un ucigaş de oameni, fie aducînd pe Adam în situa¬ 
ţia de a fi muritor, fie ucigînd pe Abel prin îndemnul său, dar cu mîma 
lui Cain. 5. Dar iată că se revarsă zorile, care încheie convorbirea 
noastră de aproape două nopţi. Cu modestele mele puteri am tras barca 
acestei expuneri din marea adîncă a problemelor la limanul cel mai si¬ 
gur al împăcării sufleteşti. Pe această mare vastă a ştiinţei cu cît ne va 
mîna mai departe suflarea Duhului dumnezeiesc, cu atît se va deschide 
în faţa ochilor noştri întinsul ei fără de sfîrşit. Potrivit cuvintelor lui 
Solomon, pentru noi «marginile ei vor fi mai departe decît erau şi adîn- 
cimea ei nemăsurată cine o va atinge ?». 6. De aceea să-L rugăm pe 
Dumnezeu să rămîna în noi neschimbată teama de El şi dragostea care 
nu ştie să cadă, care ne va face înţelepţi în toalte şi ne va păzi întot¬ 
deauna nerăniţi de săgeţile diavolului. Cu aceste străji nu se poate să 
intre cineva în lanţurile morţii. Dar între desăvîrşiţi şi nedesăvîrşiţi 

aceasta este deosebirea, că pe unii dragostea neclintită şi, ca să spun 
aşa, mai coaptă, stăruind neîntrerupt şi puternic, îi face mai uşor să-şi 
ducă viaţa numai în sfinţenie, pe cînd pe ceilalţi, în care este aşezată 
mai slab şi se răce-şlte mai uşor, îi împinge repede şi adesea să se încurce 
în lanţurile păcatelor. 

Conţinutul şi forma acestei convorbiri ne-a înflăcărat atît de mult, 
că, la ieşirea din chilia bătrînului, setea de cunoaştere era mai arzătoare 
în noi decîlt cea cu care venisem. 


ÎNTÎIA CONVORBIRE CU PĂRINTELE ISAAC 
Despre rugăciune 


I. Introducere la cele ce vor urma. 

II. Cuvintele părintelui Isaac despre 
calitatea rugăciunii. 

III. Cum se face o rugăciune curată şi 
sinceră. 

IV. Mişcarea sufletului asemănată cu 
un fulg, sau -cu o pană uşoară. 

V. Cauzele care ne îngreuiază mintea. 

VI. Vedenia unui bătrîn despre neli¬ 
niştile unui frate. 

VII. De ce este mai greu să păstrăm 
cugetările bune, decît să le zămislim. 

VIII. Răspuns despre calităţile rugă¬ 
ciunilor. 

IX. Despre împătritul chip al rugăciu¬ 
nilor. 

X. Ordinea diferitelor chipuri de rugă¬ 
ciune. 

XI. Despre cerere. 

XII. Despre rugăciune. 

XIII. Cererile în rugăciune. 

XIV. Lucrarea harului. 

XV. Cele patru feluri de rugăciuni 
trebuie făcute de toţi şi în .acelaşi timp 
dar şi pe rînd de fiecare. 

XVI. Spre ce fel de rugăciune trebuie 
să năzuim. 

XVII. Modelul dat de Domnul despre 
cele patru feluri de rugăciuni. 

XVIII. Despre rugăciunea domnească. 

XIX. «Vie împărăţia Ta». 

XX. «Facă-se voia Ta». 


XXI. «Pîinea noastră cea spre fiinţă, 
sau cea de toate zilele». 

XXII. «Şi ne iartă nouă greşelile noas¬ 
tre» şi celelalte. 

XXIII. «Şi nu ne duce pe noi în 
ispită». 

XXIV. Nu trebuie să cerem decît ce 
este cuprins în rugăciunea domnească. 

XXV. Despre cali/tatea rugăciunii mai 
înalte. 

XXVI. Diferitele pricini ale căinţei. 

XXVII. Calităţile felurite ale căinţei. 

XXVIII. întrebare despre faptul că nu 

este în puterea noastră vărsarea lacrimi¬ 
lor. 

XXIX. Răspuns despre feluritele dureri 
care se pot uşura prin lacrimi. 

XXX. Nu trebuiesc lacrimi silite, dacă 
nu vin de la sine. 

XXXI. Părerea părintelui Antonie asu¬ 
pra stării rugăciunii. 

XXXII. Semnele despre primirea rugă¬ 
ciunii. 

XXXIII. Obiecţia că îndeplinirea com¬ 
pletă a rugăciunii se cuvine numai sfin¬ 
ţilor. 

XXXIV. Răspuns despre diferitele ca¬ 
uze de primire a rugăciunilor. 

XXXV. Rugăciunea trebuie făcută în 
casă cu uşa închisă. 

XXXVI. Folosul rugăciunii scurte şi în 
tăcere. 

I. 

Făgăduinţa pe care am făcut-o în a doua carte a Instituţiilor despre 
rugăciunea continuă şi neîncetată o vor îndeplini, cu ajutorul Domnu¬ 
lui, expunerile bătrînului părinte Isaac, care va fi astfel în mijlocul nos¬ 
tru. Explicîndu-le pe acestea, cred că voi îndeplini şi poruncile Prea- 
sfîntului Castor, fericită fie-i amintirea şi dorinţa voastră, preafericite 
părinte Leontius şi cuvioase frate Helladius! De la început vă rog să-mi 
iertaţi lungimea lucrării, care este mai întinsă decît o concepusem, deşi 
m-arn străduit s-o prezint într-o formă succintă, chiar cu lăsarea la o 
parite a multor chestiuni interesante. Trecînd peste' expunerea prea 
amănunţita despre diferite aşezăminte, din dorinţa de a prezenta o lu¬ 
crare mai scurtă, vom da aici numai partea de la urmă a comunicării 
fericitului Isaac. 


II. 

Desăvîrşirea inimii ca scop al oricărui monah impune stăruinţa per¬ 
manentă în rugăciune şi, pe cit îi este îngăduită fiinţei umane fragile, 
o netulburată linişte a minţii, precum şi o veşnică puritate. In această 
direcţie tindem fără încetare, ajutîndu-ne în întregime atît de lucrarea 
trupului, cît şi de frămîntarea sufletului. Intre acestea două există o 
oarecare unire inseparabilă şi reciprocă. Virtuţile sînt o clădire care se 
desăvîrşeşte prin rugăciune şi, dacă la vîrful acestei zidiri, n-au fost 
toate întrepătrunse şi bine legate, în nici un chip nu va putea să reziste 
cu tărie şi stabilitate construcţia. 2. Pe de o parte fără virtuţi nu se 
poate dobîndi şi menţine această veşnică şi neîntreruptă linişte necesară 
rugăciunii, iar pe de alta nici virtuţile, ca material şi temelie, nu pot fi 
depline dacă nu li se asigură permanent această linişte. De aceea nu vom 
fi în stare nici să arătăm cum trebuie puterea rugăciunii, nici să ajun¬ 
gem, fără o discuţie pregătitoare, la scopul ei principal, care se atinge 
prin concursul tuturor-virtuţilor, dacă n-au fost mai întîi luate în consi¬ 
derare şi analizate cele ce trebuiesc înlăturate precum şi cele ce tre¬ 
buiesc pregătite în acest scop sau, potrivit învăţăturii din parabola 
evanghelică, dacă n-au fost strînse şi orînduite mai dinainte cele nece¬ 
sare la construcţia acelui înalt turn spiritual al desăvîrşirii noastre. 3. 
Aceste pregătiri Itotuşi nu vor fi de folos şi nu vor îngădui să se aşeze 
deasupra cele ce alcătuiesc culmea desăvîrşirii, dacă n-a fost mai întîi 
curăţită şi aruncată toată tina viciilor dacă n-am întlăturat de pe tere¬ 
nul viu şi solid al inimii noastre tot molozul şi toate gunoaiele, pentru 
a aşeza apoi ca temelie puternică acea piatră evanghelică a simplităţii 
şi umilinţei, deasupra căreia să se poată construi acest turn al virtu- 

ţilor, înalt pînă la cer. 4. O asemenea clădire, oricît de multe vor că¬ 
dea ploile patimilor, oricît ar lovi-o ca berbecele de război valurile pu¬ 
ternice ale prigonirilor, oricît de puternică va fi furtuna iscată împotri¬ 
vă de duhurile vrăjmaşe, nu numai că nu se va prăbuşi, dar nici măcar 
nu se va clătina cit de puţin. 


III. 

Pentru ca rugăciunea să se poată face cu acea căldură şi puritate 
de care are nevoie, se cer avute în vedere şi îndeplinite următoarele 
condiţii: Mai întîi trebuie eliminat total orice gînd la cele trupeşti. In 
al doilea rlnd să nu existe nici o pricină şi nici o grijă despre cele mate¬ 
riale, care trebuiesc uitate cu desăvîrşire. De asemenea, să nu mai ră- 
mînă loc pentru defăimare, flecăreală, neseriozitate, să fie scoasă din 
temelie înaintea tuturor tulburarea mîniei şi a tristeţei, să fie smuls din 
rădăcină imboldul vătămător al poftei trupeşti şi al arghirofiliei. 2. Ast¬ 
fel, după ce au fost nimicite cu totul aceste vicii şi altele asemănătoare 
lor, care nu pot scăpa nici privirilor oamenilor, după ce am făcut mai 
întîi curăţirea terenului, cum am spus mai înairite, care se îndeplineşte 
prin simplitate, nevinovăţie şi puritate, să aşezăm mai întîi temeliile de 
nezdruncinat ale umilinţei adînci, care să poată susţine turnul cu vîrful 
pînă la cer, apoi să aşezăm deasupra clădirea duhovnicească a virtuţilor 
şi să stăpînim sufletul de la orice împrăştiere şi alunecare primejdioasă, 
pentru ca astfel, încetul cu încetul, să înceapă a se înălţa către contem¬ 
plarea lui Dumnezeu şi a chipurilor duhovniceşti. 3. Tot ce a gîndiit su¬ 
fletul nostru înainte ae ceasul rugăciunii în mod necesar ne vine în 
minte cînd ne rugăm. De aceea, cum vrem să fim găsiţi cînd ne rugăm, 
aşa să ne pregătim înainte de timpul rugăciunii. Cînd sîntem în rugă¬ 
ciune ne apar în minte şi plutesc în faţa ochilor noştri aceleaşi gînduri 
dinainte: fapte, vorbe, sentimente de mînie, tristeţe, pofte, sau chiar 
rîs prostesc care, lucru ruşinos de spus, poate fi stîrnit de amintirea vre¬ 
unui fapt, sau a vreunei vorbe de mai înainte. 4. De aceea, înainte de 
rugăciune să alungăm în grabă din adîncul inimii noastre tot ceea ce nu 
voim să ne vină în minte cînd ne rugăm. Numai aşa vom putea îndeplini 
acea recomandaţie apostolică: «Rugaţi-vă fără întrerupere» şi «în tot 
locul ridicînd mîini curate, îără ură şi fără prăget». Astfel nu vom putea 
îndeplini această poruncă, dacă mintea noastră nu va fi hrănită neîn¬ 
trerupt prin contemplarea lui Dumnezeu Cel Atotputernic, ferită de 
orice atingere cu viciile şi practicînd virtuţile ca pe nişte bunuri fireşti. 

IV. 

Felul sufletului nostru se aseamănă destul de bine cu un fulg foarlte 
mic, sau cu o pană foarte uşoară. Acestea, dacă nu au fost atinse de nici 
o stricăciune venită sau pătrunsă din afară, prin propria lor substanţă 
la cea mai mică suflare în chip natural se înalţă spre cer. Dar dacă au 
fost îngreuiate de vreo umezeală care le-a cuprins sau a pătruns în ele, 
răpindu-li-se puterea de mişcare, nu numai că nu vor mai putea zbura 
în văzduh, dar chiar vor coborî în adîncurile pămîntului, din cauza gre¬ 
utăţii pe care le-a dat-o umezeala. 2. La fel şi mintea noastră, dacă nu 
s-a îngreuiat, stricată de umezeala poftelor vătămătoare, de vicii şi de 
grijile lumii acesteia, se va înălţa către cele de sus la cea mai uşoară 
suflare a meditaţiei duhovniceşti, ajutată în chip natural de puritatea sa 
şi, părăsind cele de jos şi pămînteşiti, se va muta la cele cereşti şi ne¬ 
văzute. 3. De aceea sîntem sfătuiţi destul de limpede de îndemnurile 
Domnului: «Vedeţi să nu se îngreuieze inimile voastre în deslîrnare, în 
beţie şi în grijile lumeşti». 4. Astfel, dacă voim ca rugăciunile noastre 
sa pătrundă nu numai în ceruri, ci chiar deasupra cerurilor, să ne cură¬ 
ţim mintea murdărită de toate viciile pămînteşti şi de gunoiul patimilor, 
penrtu a-i reda frumuseţea firească. Numai astfel rugăciunea se va înăl¬ 
ţa la Dumnezeu, fără să fie trasă înapoi de greutatea vreunui viciu. 

V. 

Să ne ocupăm de princinile pe care le arată Domnul că îngreuiază 
mintea. El n-a numărat printre acestea nici adulterele, nici desfrînările, 
nici omuciderile, nici blasfemiile, nici hoţiile, pe care toţi le ştiu că sînt 
ucigătoare şi vrednice de osîndă, ci desfrînarea în mîncare, Starea de 
beţie şi grijile sau preocupările lumeşti. Nici unul dintre oamenii lumii 
acesteia nu se fereşte de ele şi nu le consideră condamnabile ? ba unii 
care, mi-e ruşine s-o spun, se numesc ei înşişi monahi, sînt prinşi în 
aceste ocupaţii, ca şi’ cum n-ar fi vătămătoare, ci folositoare. 2. După 
litera Scripturii, acestea trei, dacă le săvîrşim, îngreuiază sufletul, îl 
depărtează de Dumnezeu şi-l apasă către cele pămînteşti. Evitarea lor 
este uşoară mai ales pentru noi, care trăim aşa departe de viaţa acestui 
veac şi n-avem nici un prilej de a ne amesteca în griji văzute, în beţii 
şi-n mîncare prea multă. Dar există o altă lăcomie în mîncare, nu mai 
puţin vătămătoare, există o beţie a duhului care ne este mai greu s-o 
evităm, există chiar şi alte griji sau preocupări lumeşti, care ne frămîn- 
tă mereu, cu toată renunţarea noastră definitivă la întregul nostru avut, 
cu toată stăpînirea de la vin şi de la ospeţe, cu toate că ne-am stabilit 
în pustiu. (Despre acestea spune profetul: «Treziţi-vă cei care sînteţi 

beţi, dar nu de vin»), 3. Un altul spune : «Fiţi uimiţi şi miraţi-vă, clăti¬ 
naţi-vă şi cutremuraţi-vă ; sînteji beţi, dar nu de vin ; sînteţi ameţiţi, dar 
nu din băutură». Vinul acestei beţii, prin urmare, trebuie să fie, cum spu¬ 
ne profetul, «furia dracilor». Fiţi atenţi din ce rădăcină porneşte însuşi 
vinul acesta : «Viţa lor este din via Sodomei, şi strugurele lor din Gomo- 
ra». 4. Vrei să cunoşti rodul acestei viţe şi sîmburele acestui strugure ? 
«Boala lor este boală de fiere, ciorchinele le este de amărăciune». Dacă 
nu ne vom curăţi în întregime de toate viciile şi dacă nu ne vom lipsi de 
ospăţul tuturor patimilor, chiar fără beţia de vin şi fără săturarea de 
toate mîncărurile, inima noastră va fi îngreuiată de o beţie şi de o îm¬ 
buibare şi mai primejdioasă. Că grijile veacului ne stăpînesc şi pe noi, 
care nu sîntem amestecaţi în nici o lucrare a lumii acesteia, se vede clar, 
potrivit regulei celor bătrîni, care au spus că ţine de grija şi preocupă¬ 
rile veacului tot ce depăşeşte trebuinţele traiului zilnic şi strictul nece¬ 
sar trupului. 5. Dacă, de exemplu, deşi poate ajunge pentru trebuinţele 
corpului nostru un singur galben, noi yrem să depunem muncă şi oste¬ 
neală pentru a cîştiga doi sau trei galbeni ; n-avem nevoie de mai mult 
de două cămăşi, una de zi şi alta de noapte, dar căutăm să devenim stă- 
pîni pe trei sau pe patru cămăşi, şi ne este de ajuns o locuinţă compusă 
dintr-o chilie sau din două, dar, împinşi de ambiţie lumească şi de extin¬ 
dere, construim patru sau cinci chilii, mai împodobite şi mai încăpătoare 
decît cere trebuinţa, arătînd prin aceste înfăptuiri că sîntem robi ai pati¬ 
milor şi poftelor acestei lumi. 


VI. 

Experinţa ne-a învăţat foarte bine că acestea se întîmplă din în¬ 
demnul demonilor. Iată, unul dintre cei mai încercaţi bătrîni, trecea pe 
lingă chilia unui frate, care era stăpînit de grijile arătate mai înainte, 
fiindcă transpira frămîntat de preocupările zilnice în zidiri şi reparaţii 
de prisos. L-a văzut de departe sfărîmînd o piatră foarte tare cu un cio¬ 
can greu şi avînd lingă el pe un etiopian împreună cu care, cu mîinile 
unite şi încleştate pe ciocan, lovea piatra şi îndemna la această treabă 
cu făclii aprinse. S-a oprit îndelung în faţa acestei scene uimit de înrîu- 
rirea atît de puternică a diavolului şi de înşelăciunea unei atît de mari 
amăgiri. 2. Cînd fratele, istovit de atîta oboseală, voia să pună capăt 
lucrării şi sa se odihnească, îl însufleţea imboldul acelui duh necurat, fă- 
cindu-1 să ia iarăşi ciocanul şi să-şi continue munca începută ; astfel 
incit, susţinut neîncetat de îndemnul diavolului, nu simţea răul unui 
efort atît de mare. în sfîrşit, bătrînul, revoltat de urîta bătaie de joc a 
demonului, s-a apropiat de chilia fratelui şi, dîndu-i bineţe, l-a întrebat: 

«Ce lucrezi frate ?». Iar el a răspuns : «Ne muncim cu această piatră 
foarte tare şi abia am putut amîndoi s-o sfărîmăm niţel». 3. «Bine ai spus 
«am putut amândoi» a zis bătrînul. Căci nu erai singur Ia lucru, ci a 
fost cu tine altul, pe care nu l-ai văzut, şi care-ţi stătea alături nu atît 
ca ajutor, cit ca foarte puternic îndemn la acest lucru». Astfel nu vom 
dovedi că nu există în minţile noastre ambiţiile acestei lumi numai prin 
stăpînirea de la acele treburi pe care, chiar dacă le vrem, nu le putem 
îndeplini, şi nici prin dispreţuirea acelor lucruri care, dacă le dorim, ne 
aşează în prima linie bărbaţilor cunoscuţi ca aparţinînd acestei lumi, ci 
numai prin respingerea cu toată energia minţii noastre, a celor ce se 
adaugă puterii noastre şi par a ne acoperi de o oarecare cinste lumeasca. 
4. La drept vorbind, nu atît acestea, care par mici, sau foarte mici, şi pe 
care le vedem îngăduite fără deosebire de cei ce aparţin tagmei noas¬ 
tre, ne îngreuiază mintea prin calitatea lor, cît acelea mai mari, care de 
obicei ne îmbată simţurile prin starea lor lumească. Aceste simţuri pă- 
mînteşti, cu mîl depus pe ele, nu îngăduie monahului să trăiască cu gîn- 
dul numai la Dumnezeu, către care trebuie să fie îndreptată întotdeauna 
încordarea inimii. în ochii unui monah separarea de supremul Bine tre¬ 
buie socotită sau un început de moarte, sau chiar o nimicire totală. 5. 
Cînd mintea, asigurată de o astfel de linişte şi slobozită de toate legă¬ 
turile cu patimile trupeşti, va tinde cu cea mai înaltă încordare către 
singurul şi supremul Bine, atunci se va îndeplini cu ea acea poruncă 
apostolică: «Rugaţi-vă fără încetare» şi «în tot locul ridicînd mîini cu¬ 
rate, fără ură şi fără preget». înghiţit, dacă se poate spune aşa, sufletul 
nostru în această puritate şi reclădit din aşezarea lui pămîntească în cea 
duhovnicească şi asemănătoare îngerilor, o<rice va primi în el, orice va 
gîndi, orice va face, rugăciunea lui va fi foarte curată şi 1 foarte sinceră. 

VII. 

Ghermanus. O de am putea avea pentru totdeauna în acelaşi mod 
şi cu aceeaşi uşurinţă cugetările duhovniceşti, a căror sămînţă încolţeşte 
adesea în inimile noastre ! Dar chiar dacă le-a dat naştere fie citirea 
Scripturilor, fie amintirea unor fapte duhovniceşti, fie chiar gîndul la 
legămintele noastre cu cerul, ele alunecă totuşi uneori, fug şi se şterg 
din inima noastră. 2. Şi cînd am găsit cu mintea alte izvoare de simţiri 
duhovniceşti, acestea se împrăştie iarăşi repede, fiindcă altele se stre¬ 
coară în locul lor. Astfel că sufletul, nea\ind nici o statornicie şi nici 
tăria de a stăpîni prin propria putere cugetările sfinte, chiar cînd pare 
cuprins de ele, dă impresia că i s-au înfiripat întâmplător, şi nu intenţio¬ 
nat. Cum s-ar putea crede că aparţine voinţei noastre naşterea lor, dacă 

ele nu pot r,amine mult timp în noi ? 3. Dar ca nu cumva să întîrziem 
prea mult sub unghiul acestei chestiuni, îndepărtîndu-ne prea mult de 
expunerea începută asupra condiţiilor rugăciunii, să rezervăm alt timp 
pentru această discuţie, fiindcă dorim să ne vorbeşti fără întîrziere des¬ 
pre calitatea rugăciunii, mai ales că fericitul Apostol ne îndeamnă să n-o 
lăsăm niciodată, cînd zice: «Rugaţi-vă fără încetare». 4. De aceea dorim 
să fim clădiţi sufleteşte mai întîi în privinţa calităţii acesteia, în ce fel 
adică să se rostească rugăciunea întotdeauna, apoi cum putem să ne în¬ 
suşim şi noi calităţile ei pentru a o îndeplini fără încetare. Experienţa 
zilnică araltă că ea nu se poate săvîrşi fără o puternică încordare a ini¬ 
mii, iar sfinţia ta ai spus că ţelul unui monah şi culmea desăvîrşirii lui 
constă în practica rugăciunii. 


VIII. 

Isaac. Cred că nu poate fi vorba de toate felurile de rugăciune fără 
curăţia desăvîrşită a inimii şi a sufletului şi fără iluminare din partea 
Sfîntului Duh. Sînt aitîtea stări şi feluri de rugăciune, cîte pot lua naş¬ 
tere într-un suflet, sau chiar în toate sufletele. 2. Şi de aceea, deşi ştiu 
că mintea nu mă ajută să cuprind în ea toate chipurile de rugăciune, to¬ 
tuşi, ajutat măcar de experienţă, voi încerca să le deosebesc. Rugăciu¬ 
nile se modelează în fiecare moment, după măsura purităţii în care se 
sîrguieşte mintea fiecăruia şi după felul în care se fereşte de influenţe 
străine, sau sporeşte prin propria sa orientare. De aceea este foarte sigur 
că nimeni nu poate avea aceeaşi formă de rugăciune întotdeauna. 3. 
Intr-un fel se roagă- cineva cînd este liniştit, în altfel cînd este apăsat 
de greutatea tristeţii şi a deznădejdii, în altfel cînd este înviorat de 
biruinţele duhovniceşti, altfel cînd este slăbit de puterea ispitelor sau 
a păcatelor, altfel cînd cere dobîndirea harului sau a vreunei virtuţi, 
precum şi scăparea de vreun viciu, altfel cînd se gîndeşte cu teamă la 
focul gheenei şi la judecata ce va să vină, altfel cînd este înflăcărat de 
dorinţa bunurilor viitoare, altfel cînd trăieşte în lipsuri şi primejdii, alt¬ 
fel cînd se găseşte în linişte .şi siguranţă, altfel cînd este iluminat de 
revelaţiile pe care i le oferă legămintele cereşti şi altfel cînd virtuţile 
iui sînt sterpe, iar simţirile uscate. 

IX. 

După cele spuse despre calitatea rugăciunilor nu în măsura pe care o 
cere măreţia subiectului, ci în aceea impusă de limita timpului şi, mai 
ales, de modestele mele puteri, mă aşteaptă acum o greutate şi mai mare, 
aceea de a vorbi pe rînd despre fiecare fel de rugăcine Apostolul le-a 

împărţit în patru grupe, spunînd astfel: «Vă îndemn deci înainte de toa : 
te să faceţi cereri, rugăciuni, mijlociri, acţiuni de mulţumire». Fără în¬ 
doială că nu în deşert apostolul le-a împărţit aşa. 2. Dar mai întîi tre¬ 
buie să vedem ce înseamnă fiecare din ele, adică cererea, rugăciunea, 
mijlocirea acţiunea de mulţumire. Apoi trebuie să cercetăm dacă aceste 
patru chipuri trebuiesc folosite toate odată de către cel ce se roagă, 
adică dacă într-o singură rugăciune se unesc toate în acelaşi timp, sau 
dacă trebuiesc înălţate pe rînd cîte una, adică o dată cererile, altă dată 
rugăciunile, altă dată mijlocirile altă dată acţiunile de mulţumire, sau, 
de bună seamă, unul trebuie să-I adreseze lui Dumnezeu cereri, a'ltul 
rugăciuni, altul mijlociri, altul acţiuni de mulţumire, fiecare adică după 
măsura vîrstei sale, după cum îl ajută mintea şi priceperea sa. 

X. 

Aşadar, trebuiesc mai întîi cercetate însuşirile lor, după numele pe 
care-1 au. să vedem adică ce deosebire este între rugăciune, cerere, mij¬ 
locire, apoi trebuie lămurit dacă trebuiesc folosite cîte una sau toate 
odată şi, în al treilea rînd, trebuie cercetat dacă însăşi ordinea în care 
le-a arătat apostolul înseamnă ceva pentru cel ce le aude, sau dacă 
această înşirare este întîmplătoare şi ele pot fi luate şi altfel decît au 
fost date. Accepţia aceasta din urmă mi se pare fără noimă. Nu trebuie 
să credem că Duhul Sfînt a vorbit prin apostol în treacăt şi fără soco¬ 
teală. De aceea vom vorbi despre fiecare în aceeaşi ordine în care le-a 
dăruit Domnul. 


XI. 

«Vă îndemn deci, întîi de toate să faceţi cereri». Cererea este expri¬ 
marea unei dorinţe, - sau o rugăminte prin care cineva cere iertare pen¬ 
tru păcatele sale prezente şi trecute. 

XII. 

Rugăciunile sînt cele prin care dăruim sau făgăduim ceva lui Dum¬ 
nezeu, ceea ce în greceşte se spune s6x?b adică făgăduinţă. Cînd se spune 
în greacă : tâ; £ox<*S p .00 *opto> aiuuSioau), în latină se traduce: 

«Voi îndeplini făgăduinţele mele către Dumnezeu», ceea ce, cuvînt cu 
cuvînt, se poate exprima aşa : «Voi face rugăciunile mele făgăduite lui 
Dumnezeu». Iar ceea ce citim în Ecclesiast: «Dacă vei face o făgăduinţă 
lui Dumnezeu, să nu întîrzii să o îndeplineşti», în greceşte se spune aşa ; 
eâv euCr) eox?iv tio xupîip, adică: «Dacă vei făgădui o rugăciune lui 
Dumnezeu, să nu întîrzii a I-o face». Aceasta se va îndeplini de fiecare 

dintre noi astfel. 2. Ne rugăm cînd .renunţînd la această lume, facem 
iegămînt că vom sluji Domnului cu tot sufletul nostru, după ce am nimi¬ 
cit în noi tot ceea ce este lumesc. Ne rugăm cînd promitem că, dispre- 
tuind onorurile lumeşti şi bunurile pămînteşti, ne vom alipi de Domnul 
cu inima strînsă şi săraci cu duhul. Ne rugăm cînd făgăduim că vom 
respecta veşnic cea mai curată neprihană a trupului, cu o neclintită 
răbdare, sau cînd făgăduim că vom zmulge fără urmă din inima noastră 
rădăcinile mîniei şi ale tristeţii aducătoare de moarte. Iar dacă hotărî- 
rile noastre slăbesc şi, căzînd din nou în viciile vechi, nu îndeplinim cele 
făgăduite, vom fi vinovaţi pentru rugăciunile şi legămintele noastre şi 
se va zice despre noi: «Este mai bine să nu tăgăduieşti, decît să iăgâ- 
duieşti şi să nu te ţii de cuvînt». Aceasta, după greceşte, se poate spu¬ 
ne : «Este mai bine să nu te rogi, decit să te rogi şi să nu mulţumeşti 
pentru cele primite». 


XLII. 

în al treilea rînd sînt arătate mijlocirile, pe care de obicei le folosim 
oentru alţii, cînd sîntem încălziţi sufleteşte, rugîndu-ne adică fie pen¬ 
tru cei dragi ai noştri, fie pentru pacea întregii lumi, sau, ca să mă ex- 
orim chiar prin cuvintele apostolului, cînd ne rugăm «pentru toţi oame¬ 
nii, pentru cîrmuitori şi pentru toţi cei ce sînt în înalte dregătorii». 

XIV. 

în sfîrşit, în al patrulea loc vin acţiunile de mulţumire, pe care min¬ 
tea le adresează lui Dumnezeu cu o înflăcărare de nespus, cînd îşi amin¬ 
teşte de binefacerile primite în trecut de la Dumnezeu, sau cînd le pri¬ 
veşte pe cele prezente, sau cînd se gîndeşte la cîte a pregătit Dumnezeu 
oentru viitor celor ce-L iubesc pe El. Uneori rugăciunile sînt rostite cu 
si mai mare revărsare de suflet, cînd acesta priveşte cu cei mai curaţi 
ochi către acele recompense care sînt rezervate sfinţilor în viaţa vii¬ 
toare. Atunci duhul nostru se simte îndemnat să aducă lui Dumnezeu cu 
nemăsurată bucurie mulţumiri pe care cuvintele nu sînt în stare să le 
exprime. 


XV. 

Din aceste patru chipuri de rugăciuni se nasc altele, izvoarele lor 
fiind foarte bogate. (Din cereri se naşte căinţa faţă de păcate, din rugă¬ 
ciune cu inima curată decurge devotamentul în îndeplinirea făgăduin¬ 
ţelor, din mijlociri vine ardoarea milei, iar din acţiunea recunoştinţei 
gindul la binefacerile lui Dumnezeu, la măreţia şi dragostea Sa pentru 

A „n 






462 


SFINTUL IOAN CASIAN 


noi. Ştim că foarte adesea se înalţă rugăciuni înflăcărate şi se constată 
că toate aceste categorii pe care le-am arătat sînt foarte necesare şi 
utile oamenilor, puţind să producă sentimente diferite în unul şi acelaşi 
bărbat rugăciunile curate şi foarte fierbinţi, fie că sînt rugăciuni pro- 
priu-zise, cereri sau mijlociri). Prima se pare că se referă în chip spe¬ 
cial la începători, care sîmt boldurile înţepătoare ale remuşcării cînd 
şi-amintesc de viciile lor. A doua categorie se referă la aceia care s-au 
ridicat la oarecare înălţime a minţii în înaintarea duhovnicească şi în 
dorinţa virtuţilor. A treia îi cuprinde pe aceia care, îndeplinindu-şi fă¬ 
găduinţele prin faptele lor;, se simt îndemnaţi să intervină şi pentru 
alţii, din milă pentru slăbiciunea lor. Iar a patra este a celor ce, după ce 
şi-au smuls spinii păcatului din conştiinţa şi inima lor, liniştiţi, răspun- 
zînd cu minte fără prihană la binefacerile Domnului şi la mila pe care 
au avut-o de la El în trecut, pe care le-o acordă şi In prezent şi le-o pre¬ 
găteşte pentru viitor, cu inima lor foarte fierbinte sînt răpiţi către acea 
rugăciune aprinsă, pe care n-o poate nici cuprinde, nici exprima glasul 
oamenilor. 2. Totuşi, uneori mintea, ajunsă la acea stare de adevărată 
puritate care se înrădăcinează în ea, cuprinzîndu-le deodată pe toate 
acestea şi zburînd peste toate ca o flacără foarte lacomă şi mistuitoare, 
revarsă către Dumnezeu rugăciuni vii şi foarte curate, pe care Duhul 
Sfînt, prin intervenţia Sa, le trimite către Dumnezeu fără să ştim, cînd 
vede că noi, din cauza suspinelor, nu le mai putem exprima : fără îndo¬ 
ială că mintea noastră îmbrăţişează în acel ceas al rugăciunii atîtea cî'te 
nu se pot nici spune şi nici măcar aminti în alt timp. 3. De aci provine 
faptul că pe orice treaptă s-ar găsi cineva, el poate înălţa rugăciuni me¬ 
reu fierbinţi, fiindcă şi din acel prim şi umil loc, cel ce-şi aduce aminte 
de judecata viitoare şi se îngrozeşte de pedeapsa care-1 poate aştepta, 
este zguduit atît de mult în ceasul rugăciunii, încît nu simte mai puţină 
vioiciune a duhului decît cel care, prin puritatea inimii întrevăzînd bine¬ 
facerile lui Dumnezeu, se umple de o bucurie şi mulţumire de nespus, 
începe, după cuvîntul Domnului, să iubească mai mult cel ce cunoaşte 
că i s-au iertat mai multe. 


XVI. 

Totuşi, prin înălţarea vieţii şi prin practica virtuţilor noi trebuie 
să dorim mai degrabă acele feluri de rugăciune, care pornesc din con¬ 
templarea bunurilor viitoare, sau din ardoarea dragostei, sau care, ca 
să vorbesc mai umil, după măsura începătorilor, se îndeplinesc pentru 
dobîndirea unor virtuţi sau pentru nimicirea vreunui viciu. în alt chip 

nu vom putea ajunge în nici un caz la acele categorii mai înalte de ru¬ 
găciune, despre care am vorbit, dacă mintea noastră n-a înaintat pas 
cu pas şi cu simţire, respectînd ordinea acestor rugăciuni. 

XVII. 

Astfel, chiar Domnul a socotit cu cale să ne iniţieze prin exemplul 
Său în cele patru feluri de rugăciune, pentru ca şi pe calea aceasta să 
se îndeplinească ceea ce se spune despre El însuşi: «Acestea a începui 
lisus să iacă şi să înveţe». El foloseşte cererea, cînd zice: «Tată, dacă 
este cu putinţă, treacă de la mine paharul acesta». Sau ceea ce se 
cîntă atribuindu-se Lui în psalmi: «Doamne, Dumnezeul meu, vezi-mă , 
de ce m-ai părăsit ?» şi altele la fel. 2. Rugăciune este cînd zice : «Eu 
Le-am hmecuvîntat pe pâmînt, am terminat lucrarea pe care Mi-ai dat-o 
s-o îndeplinesc», sau : «Şi pentru ei Mă sfinţesc pe Mine însumi, pentru 
ca să fie şi ei sfinţiţi întru adevăr». Mijlocire este cînd zice : «Părinte, 
pe cei pe care Mi i-ai dat îi vreau să fie şi ei cu Mine unde sînt Eu, ca să 
vadă slava Mea, pe care Mi-ai dat-o Mie», sau cînd zice: «Părinte, iar- 
tă-le lor, că nu ştiu ce fac». 3. Este acţiunea mulţumirii cînd zice: «Măr- 
turisescu-ţi Ţie, Părinte, Doamne al cerului şi al pământului, că le-ai 
ascuns pe acestea celor înţelepţi şi prevăzători şi le-ai descoperit celor 
mici. Aşa să fie, Părinte, că aşa a fost plăcut înaintea Ta», sau, de bună 
seamă, cînd zice : «Părinte, mulţumescu-Ţi că M-ai auzit. Eu însă ştiam 
că întotdeauna Mă vei auzi». Aceste patru feluri de rugăciune, trebuie 
îndeplinite fiecare la timpul său, după modul în care am înţeles că le-a 
deosebit Domnul nostru. El a arătat însă prin exemplul Său, că într-o 
rugăciune desăvîrşită pot fi cuprinse toate o dată şi anume prin acea 
rugăciune pe care o citim la sfîrşitul Evangheliei după Ioan că a revăr¬ 
sa î-o cu îmbelşugare. 4. Din textul acesta, pe care n-avem timp să-l 
parcurgem în întregime, cercetătorul atent va putea învăţa că lucrurile 
sint aşa precum le-am arătat. înţelesul acesta îl dă şi apostolul în epis¬ 
tola către Filipeni, aşezînd într-o puţin schimbată cele patru categorii de 
rugăciune. El arată că uneori toate acestea pot fi cuprinse în ardoarea 
unei singure rugăciuni. Astfel spune : «Dar în toată ruga şi închinăciu¬ 
nea cu acţiunea mulţumirii, cererile voastre să fie arătate lui Dumne¬ 
zeu >. Prin aceasta a voit să ne înveţe în chip special că în rugăciune 
şi cerere acţiunea mulţumirii trebuie să se unească ou mijlocirea. 

XVIII. 

Aceste feluri de rugăciune sînt urmate de o stare mai sublimă şi 
k mai înaltă, care se formează numai din contemplarea lui Dumnezeu 

şi din ardoarea dragostei, în care mintea se cufundă, făcîndu-1 pe cel ce 
se roagă să vorbească lui Dumnezeu cu simţăminte familiale, ca şi unui 
tată. 2. Această stare, pe care noi trebuie s-o dorim din toată inima, 
este formulată în rugăciunea domnească prin cuvintele : «Tatăl nostru». 
Deci, cînd declarăm noi înşine că Domnul şi Stapînul universului este 
Tatăl nostru, în mod sigur mărturisim că din starea de robi sîntem 
primiţi în adopţiune ca fii. Adăugăm apoi: «Care eşti in ceruri», pen¬ 
tru ca trăirea vieţii prezente, în care ne găsim pe acest pămînt, evi- 
tînd-o cu toată groaza, ca străină şi întru totul despărţitoare de Tatăl 
nostru, să ne grăbim cu cea mai mare dorinţă către acea regiune în 
care ştim că se găseşte Tatăl nostru şi să nu primim nimic din ceea ce, 
făcîndu-ne nevrednici de această viaţă a noastră şi de demnitatea 
unei atît de înalte adopţiuni, să ne lipsească de moştenirea de la Tatăl 
ca pe nişte nemernici şi sa ne atragă mînia şi asprimea Lui. 3. Avansaţi 
în rîndul şi în gradul de fii, vom arde neîntrerupt de atîta pietate'care 
este în fiii cei buni, incit să ne cheltuim de acum toată dragostea nu pen¬ 
tru foloasele.noastre, ci pentru gloria Tatălui nostru, spunîndu-I : « Slin - 
ţească-se numele Tău». Mărturisind că dorinţa şi bucuria noastră sînt 
întru slava Tatălui nostru, vom fi ca acela care a zis : «Cel care vor¬ 
beşte despre sine însuşi gloria sa o caută. Dar Cel Care caută gloria 
Celui ce L-a trimis, Acela este sincer şi nedreptate nu este în El». In 
sfîrşit, Vasul de bună alegere, plin de acest sentiment, doreşte să fie 
anatema pentru Hristos, numai să-i înmulţească familia şi să crească 
mîntuirea întregului popor al lui Israel spre gloria Tatălui său. 4. Do¬ 
reşte fără teamă să moară pentru Hristos, pentru că ştie că nimeni nu 
poate să moară pentru Cel ce este viaţa. El zice, de asemenea : «Ne 
bucurăm cînd sîntem slabi, dar voi sînteţi puternici». Şi ce este de 
mirare, dacă Vasul de bună alegere doreşte să fie anatema pentru glo¬ 
ria lui Hristos, pentru convertirea fraţilor şi pentru binele neamului 
său, cînd şi profetul Miheia vrea să se facă mincinos şi străin de insu- 
flarea Sfîntului Duh, numai să scape mulţimea neamului iudaic de acele 
pătimiri şi de robia nimicitoare, pe care el o prezisese prin profeţia 
sa. «O, de n-aş avea duh, a zis el, şi de aş spune mai de grabă minciuni». 
Nu mai amintim de acel simţămînt al legiuitorului, care, urmînd să pia¬ 
ră împreună cu fraţii săi, n-a refuzat să moară, zicînd: «Te rog, Doamne, 
a păcătuit poporul acesta cu păcat mare. Sau iartă-le această vină, sau, 
dacă n-o iaci, şterge-mă din cartea pe care ai scris-o». 5. Iar cuvintele 
«Sfinţească-se numele Tău» pot fi luate în sensul că sfinţenia lui Dum¬ 
nezeu este desăvîrşirea noastră. Astfel că, spunînd «Sfinţească-se nu¬ 
mele Tău», cu alte cuvinte spunem : «Fă-ne astfel, Tată, ca să merităm 
a înţelege sfinţenia Ta şi s-o cuprindem, cît este de mare, sau ca ea să 

apară în viaţa noastră duhovnicească». Aceasta se îndeplineşte cu 
adevărat în noi, cînd «oamenii văd faptele noastre bune şi preaslăvesc 
pe Tatăl nostru carele este în ceruri». 

XIX. 

Prin a doua cerere mintea prea curată se roagă să vină împărăţia 
Tatălui său, adică aceea în care Hristos domneşte zilnic în sufletul sfin¬ 
ţilor (şi aceasta se îndeplineşte cînd împărăţia diavolului fiind alungată 
din inimile noastre prin nimicirea viciilor rău mirositoare, Dumnezeu va 
începe să domnească în n|oi prin buna mireasmă a virtuţilor şi cînd 
în sufletul nostru desfrînarea va fi învinsă de castitate, furia va fi bi¬ 
ruită de linişte, trufia va fi călcată în picioare de către umilinţă) sau 
aceea care a fost făgăduită pentru un timp mai dinainte hotărât tuturor 
celor desăvîrşiţi, care merită rangul de fii ai lui Dumnezeu şi cărora le 
zice Hristos : «Veniţi binecuvîntaţii Tatălui meu, stăpiniţi împărăţia pre¬ 
gătită vouă de la facerea lumii». Dorind şi aşteptînd împărăţia lui Dum¬ 
nezeu, cu privirile fixe şi aţintite spre ea sufletul spune : «Vie împă¬ 
răţia Ta». Ştie din mărturia conştiinţei sale că, de îndată ce va apărea, 
el va fi părtaşul ei. Nimeni dintre cei vinovaţi nu va îndrăzni să spună, 
sau să dorească aceasta, fiindcă nu va voi să vadă tribunalul judecăţii, 
ştiind că la venirea ei nu va primi lauri sau premii, ci pedeapsa meritată. 

XX. 

A treia cerere a fiilor este «Facă-se voia Ta, precum în cer şi pe pâ- 
mînt». Nu poate fi rugăciune mai mare, decît să doreşti ca toate cele 
pămînteşti să merite a fi deopotrivă cu cele cereşti. Ce înseamnă alt¬ 
ceva a zice «Facă-se voia Ta, precum în cer şi pe pămînt», decît ca 
să fie oamenii asemenea îngerilor şi, precum se îndeplineşte de aceia 
in cer voinţa lui Dumnezeu, aşa şi aceştia, care sînt pe pămînt, să facă 
toţi nu voinţa lor, ci voinţa Lui ? Şi aceasta nimeni n-o va putea spune 
din inimă, în afară numai de acela care crede cu tărie că toate care se 
văd, prielnice sau potrivnice, le rînduieşte pentru foloasele'noastre Dum¬ 
nezeu, care are mai multă atenţie şi grijă pentru binele şi mîntuirea 
alor săi, decît avem noi înşine pentru noi. 2. Putem înţelege şi că Dum¬ 
nezeu este mîntuirea tuturor, după cum spune fericitul Pavel: « Dumne¬ 
zeu vrea ca toţi oamenii să fie mîntuiţi şi să ajungă la cunoaşterea ade¬ 
vărului». Despre această voinţă vorbeşte, în numele lui Dumnezeu Ta¬ 
tăl, profetul Isaia cînd zice : «Şi se va face toată voia Mea». Zicînd deci 

«Facâ-se voia Ta, precum In cer şi pe pâmînt», ne rugăm cu alte cu¬ 
vinte ca, precum cei care sînt în cer, aşa să se mântuiască, Tată, prin 
cunoaşterea Ta, toţi cei ce sînt pe pămînt. 

XXI. 

Zicem apoi: «Plinea noastră siuouotov», adică cea spre fiinţă, sau 
«cea de toate zilele», cum spune un alt evanghelist, «dă-ne-o nouă as¬ 
tăzi». Primul termen înseamnă nobleţea şi substanţa prin care este mai 
presus de toate substanţele şi care, prin înălţimea măreţiei şi a sfinţe¬ 
niei, întrece toate creaturile, iar cel de-al doilea îi exprimă întrebuinţarea 
şi folosul. într-adevăr, cînd zice : «de toate zilele», arată că fără ea n-am 
putea trăi nici o zi viaţa duhovnicească. 2. Cînd zice «astăzi» arată că 
trebuie s-o luăm zilnic şi că nu e de ajuns că am luat-o ieri, dacă nu 
ne-a fost dată la fel şi azi. Nevoia zilnică de ea ne învaţă că trebuie să 
îndeplinim rugăciunea aceasta în tot timpul, fiindcă nu este zi în care 
să nu fie nevoie de această hrană, prin care inima omului nostru interior 
se întăreşte, chiar dacă prin cuvîntul «astăzi» se poate înţelege viaţa de 
astăzi, adică : dă-ne nouă această pîine cît zăbovim în această lume, 
căci ştim că trebuie să le-o dai în viitor celor ce au binemeritat de la 
Tine. dar Te rugăm să ne-o dai astăzi, fiindcă, dacă n-a meritat cineva 
s-oprimească în această viaţă, în cealaltă nu va putea să aibă parte 
de ea. 

XXII. 

«Şi ne iartă nouă greşelile noastre, precum şi noi iertăm greşiţilor 
noştri». O, de nespusă bunătate a lui Dumnezeu, care nu numai că ne-a 
dat forma rugăciunii şi a făcut ca rînduiala obiceiurilor noastre să fie 
primita de El, iar prin trebuinţa formulei date ne-a poruncit să ne rugăm 
întotdeauna, scoţînd totodată rădăcinile mîniei şi ale tristeţii, ci mai 
mult, ne-a dat celor ce ne rugăm ocazia şi ne-a deschis calea prin care 
să chemăm asupra noastră judecata blîndă şi iubitoare a lui Dumnezeu. 
Intr-un fel, ne-a înlesnit mijlocul de a putea îmblînzi hotărîrea judecă¬ 
torului nostru, chemîndu-L la iertarea păcatelor noastre prin exemplul 
îngăduinţei noastre, cînd îi spunem : «Iartă-ne nouă, precum şi noi am 
iertat». 2. Sprijinindu-se pe încrederea în această rugăciune, va cere ier¬ 
tare, fiindcă şi El a iertat. Fiecare va fi iertător însă cu datornicii săi, 
nu cu cei datornici faţă de Dumnezeu. Căci unii obişnuim, ceea ce este 
foarte rău, să ne arătăm buni şi blînzi faţă de crimele care se săvîrşesc 
spre injuria lui Dumnezeu, oricît de' mari ar fi ele, dar sîntem răi şi ne¬ 
iertători faţă de cele mai mici greşeli care se săvîrşesc faţă de noi. 3. 

Aşadar, cine n-a iertat din inimă pe fratele care i-a greşit nu va dobîndi 
prin această rugăciune indulgenţă, ci osîndă, şi prin mărturisirea sa va 
cere să fie judecat aspru, fiindcă zice: «Iartă-mi, cum am iertat şi eu». 
Răspunsul fiind după cererea sa, ce altceva va urma decît să fie pedep¬ 
sit după propriul său exemplu, cu ură nepotolită şi cu hotărâre neclin¬ 
tită ? De aceea, daca vrem să fim judecaţi cu îngăduinţă, trebuie să fim 
şi noi îngăduitori cu cei ce au greşit faţă de noi. Atît ni se va ierta, cit 
vom ierta şi noi celor ce ne-au vătămat cu vreun fel de răutate. 4. Te- 
mîndu-se de aceasta unii, cînd se cîntă în biserică această rugăciune de 
către tot poporul, partea despre iertarea altora o trec sub tăcere, ca să 
nu pară că prin mărturisirea lor ei mai mult se osîndesc decît îşi cer ier¬ 
tare. Ei nu înţeleg că zadarnic se ostenesc să arunce nimicuri în faţa 
Judecătorului tuturor, care a voit să arate rugătorilor săi cum are să 
judece. El n-a vrut să pară aspru şi neînduplecat faţă de ei, ci a arătat 
forma judecăţii Sale pentru ca, aşa cum dorini să fim judecaţi de El, aşa 
să-i judecăm pe fraţii noştri, dacă n-am greşit cu ceva «Fiindcă judecata 
este fără milă pentru acela care n-a făcut milă». 

XXIII 

Urmează «Şi nu ne duce în ispită», parte care pune o problemă foarte 
însemnată. Dacă ne rugăm să nu îngăduie să fim ispitiţi, cum se va do¬ 
vedi virtutea statorniciei în noi? Este scris: « Tot bărbatul care nu este 
ispitit nu este probat» şi de asemenea: « Fericit bărbatul care rabdă is¬ 
pita». Dar : «Nu ne duce pe noi în ispită» nu înseamnă nu a îngădui să 
fim ispitiţi, ci nu îngădui să fim învinşi cînd sîntem ispitiţi. 2. Iov a fost 
ispitit, dar n-a fost dus în ispită. El n-a spus neghiobii despre Dumnezeu 
şi n-a intrat cu glas hulitor în voia ispititorului. A fost ispitit Avraam, 
a fost ispitit losif, dar nici unul din ei n-a fost dus în ispită, fiindcă nici 
unul din ei nu şi-a dat consimţământul faţă de ispititor. Urmează în sfîr- 
şit : «Şi ne mîntuieşte de cel rău», adică nu permite diavoului să ne is¬ 
pitească peste puterile noastre, ci adu «o dată cu ispita şi mijlocul de 
scăpare din ea, ca s-o putem răbda». 

XXIV. 

Vedeţi, aşadar, ce model şi ce formă de rugăciune ni s-a propus 
chiar de acel Judecător care trebuie rugat. Acest model nu conţine nici 
o cerere de bogăţii, nici o aluzie la demnităţi, nici o dorinţă de putere 
şi vitejie, nici o menţiune de sănătate corporală, sau de cele vremelnice 
ale vieţii. Ziditorul veşniciilor nu vrea să fie rugat nimic trecător, nimic 
fără preţ, nimic vremelnic. Astfel îi va aduce o foarte mare insultă a 

măreţiei şi dărniciei Sale cel ce, trecînd peste cele veşnice, va socoti 
să-I ceară mai degrabă ceva trecător şi nesigur, prin rugăciunea lui ob- 
ţinînd supărarea iar nu bunătatea Judecătorului său. 

XXV. 

Dar deşi această rugăciune pare a cuprinde toată deplinătatea desă- 
vîrşirii, ca una care a fost începută şi hotărîtă de însăşi autoritatea Dom¬ 
nului, ea ridică totuşi pe slujitorii ei la acea stare cu totul deosebită 
despre care am amintit mai înainte, şi-i conduce pe o treaptă şi mai 
înaltă, la acea rugăciune de foc, cunoscută şi practicată de foarte puţini, 
de neexprimat prin cuvinte, dacă pot spune astfel. Această rugăciune, 
mai presus de orice simţire omenească, nu se poate arăta prin nici un 
sunet al vocii, prin nici o mişcare a limbii şi prin nici o rostire de cu¬ 
vinte, ci numai mintea luminată de strălucirile cereşti o spune nu prin 
vorbe înguste şi omeneşti, ci prin toate simţirile. Ca dintr-un izvor foarte 
bogat o revarsă cu îmbelşugare şi o aruncă în chip minunat spre Dum¬ 
nezeu, grăind atîtea în acel foarte scurt moment al timpului cîte mintea 
nu poate rosti uşor şi nici străbate, cîrid se întoarce în sine însăşi. Aceas¬ 
tă stare ne-a arătat-o şi Domnul nostru prin forma acelor rugăciuni pe 
care, cum este scris, El le-a revărsat, cînd s-a urcat pe munte, sau cînd, 
în agonie, a vărsat chiar picături de sînge, rugîndu-Se în tăcere, ca 
sublim exemplu de rugăciune, pe care numai El îl putea da. 

XXVI. 

Cine este în stare să arate pe deplin, cu oricîtă experienţă ar fi în¬ 
zestrat, deosebirile şi înseşi cauzele şi originile imboldurilor prin care 
mintea aprinsă şi înflăcărată, este îndemnată la rugăciuni curate şi 
foarte fierbinţi ? Dintre ele vom arăta, cu titlu de exemplu, cîteva, pe 
cît voi putea să mi le amintesc acum, iluminat de Domnul. Uneori, cîn- 
tînd psalmi, cîte un verset din ele îmi este izvor de rugăciune arzătoare. 
Alteori cîntarea fraţilor prin modulaţiile ei îndeamnă sufletele ascultă¬ 
torilor la rugăciune încordată. 2. Ştim că şi prestanţa şi gravitatea cîntă- 
reţului de psalmi contribuie foarte mult la încălzirea sufletească a celor 
prezenţi. De asemenea, îndemnurile unui bărbat desăvîrşit, sau convorbi¬ 
rile duhovniceşti, înalţă adesea sufletele din starea de apăsare către ru¬ 
găciuni foarte rodnice. Ştim că şi la moartea oricărui frate, sau a altei 
persoane scumpe, sîntem zguduiţi, iar amintirea stării călduţe, ca şi a 
nepăsării noastre, ne produce uneori o căldură mîntuitoare a spiritului. 

în acest chip nu se îndoieşte nimeni că există nenumărate prilejuri care 
prin harul lui Dumnezeu pot să ne trezească minţile din somnolenţă şi 
să le scoată din starea călduţă. 


XXVII. 

< ’**'''* -j 

Nu este uşor de cercetat cum sau în ce chip ies aceste sentimente 
din încăperile tainice ale sufletului. Adesea, o bucurie de nespus, sau 
o înălţare duhovnicească, dă la iveală roada unor sentimente foarte să¬ 
nătoase, care se manifestă prin strigăte de mare bucurie, tresăltarea de 
mulţumire pătrunzînd şi în chilia vecinului. Uneori însă, mintea se as¬ 
cunde atît de bine în tainiţele unei tăceri adînci, încît tot sunetul vocii 
este oprit de o iluminaţie venită pe neaşteptate, iar spiriul înmărmurit 
fie că poate să cuprindă înăuntru toate simţirile, fie că le lasă libere şi-şi 
arată dorinţele prin gemete care nu se pot exprima în cuvinte. Iar cîte- 
odată se umple de atîta durere, încît n-o poate sfîrşi decît odată cu us¬ 
carea lacrimilor. 


XXVIII. 

G hermanus. Mărturisesc cu modestie că asemenea stări de conştiinţă 
am şi eu. Adesea, la amintirea! greşelilor mele, mă podidesc lacrimile, şi 
cînd mă vede Dumnezeu sînt cuprins de acea bucurie de nespus, despre 
care ai vorbit, iar acel sentiment de mulţumire pare că-mi şopteşte să 
nu-mi pierd nădejdea în iertare. Gîndesc că nimic n-ar fi mai înălţător 
decît această stare, dacă ea s-ar produce după voinţa noastră. 2. Uneori 
însă, deşi doresc din toate puterile să vărs lacrimi, aducîndu-mi eu în¬ 
sumi în faţa ochilor greşelile şi păcatele mele, nu-mi pot provoca acel 
plins din belşug, şi aşa ochii mei se întăresc ca o piatră foarte dură, în¬ 
cît nu iese din ei nici o lacrimă. De aceea pe cît mă bucur de belşugul 
lacrimilor, pe altît mă doare faptul că nu le pot avea cînd vreau. 

XXIX. 

lsaac. Vărsarea de lacrimi nu este pricinuită numai de un senti¬ 
ment, sau de o virtute. Uneori plîngem cînd spinii păcatelor ne înţeapă 
inima şi ne fao să spunem : «Am suferit în gemetele mele, voi spăla în 
fiecare noapte paltul meu cu lacrimi şi cu ele voi uda aşternutul meu». 
Şi de asemenea : «Varsă zi şi noapte şuvoaie de lacrimi. Să nu-ţi îngădui 
odihnă şi să nu se usuce pupilele ochilor tăi». 2. Alteori plînsul apare din 
contemplarea bunurilor veşnice şi din dorul de acea lumină viitoare, 
centru care izbucnesc izvoare bogate de lacrimi din nestăpînirea bucu¬ 
riei şi din mare entuziasm. Cînd sufleltul nostru însetează după Dumne- 

zeul Cel viu, spune : «Cind voi veni şi voi apărea în faţa lui Dumnezeu? 
Lacrimile mele mi-au fost pline ziua şi noaptea». Cu gemete şi plînset 
strigă zilnic : «Vai mie, că pribegia mea s-a prelungit » şi: «Mult a fost 
pribeagă inima mea». 3. Altfel se varsă lacrimile care, fără vreo conştiin¬ 
ţă a crimelor ucigaşe, pornesc totuşi din teama de gheena şi din gîndul 
la acea judecată viitoare, de groaza căreia profetul spune cu inima stră¬ 
punsă : «Să nu intri, Doamne, la judecată cu robul Tău ; căci nimeni viu 
nu se va găsi drept în faţa Ta». Sînt şi altfel de lacrimi, pe care le pro¬ 
duce nu conştiinţa păcatelor proprii, ci a păcatelor şi a răutăţii altora. 
Aşa a plins în trecut, precum este scris, Samuel pentru Saul, sau Dom¬ 
nul pentru acea certate a Ierusalimului, sau Ieremia, care zice : «Cine va 
da capului meu apă şi ochilor mei izvor de lacrimi ? Voi plînge ziua şi 
noaptea pe cei ucişi ai fiicei poporului meu». 4. Sau cum sînt, de bună 
seamă, acele lacrimi despre care cîntă psalmul 101 : «Că am mîncat ce¬ 
nuşă în loc de pline şi amestecam cu plîns paharul meu». Acestea, de¬ 
sigur, ca nu izvorăsc din acel sentiment din care ies în psalmul 6 din 
gura celui ce se pocăieşte, ci datorită neliniştilor produse de greutăţile 
şi necazurile vieţii, care-i apasă pe drepţii acestei lumi. Aceasta o arata 
nu numai textul psalmului, ci chiar titlul formulat astfel: «Rugăciunea 
săracului, cînd a fosit îndurerat şi şi-a revărsat rugăciunea sa în faţa lui 
Dumnezeu». Despre acest sărac se spune în Evanghelie : «Fericiţi cei să¬ 
raci cu duhul, că a lor este împărăţia cerurilor». 

XXX. 

De aceste lacrimi se deosebesc mult cele ce răsair dintr-o inimă îm¬ 
pietrită şi din ochi uscaţi. Deşi nu credem că sînt cu totul nerodnice 
(vărsarea lor este căutată cu bune intenţii mai ales de către aceia care 
n-au pututt ajunge la ştiinţa desăvîrşită şi la curăţirea de păcatele tre¬ 
cute şi prezente) totuşi cei care au trecut în domeniul virtuţilor nu 
trebuie să-şi stoarcă în acest mod lacrimi şi nu trebuie exagerat plîn- 
sul, dacă lacrimile n-au venit în chip spontan şi din belşug. 2. încercările 
de a scoate lacrimi îi vor abate gîndurile celui ce se roagă şi-l vor co¬ 
borî la cele omeneşti, înjosindu-1 şi îndepărtîndu-1 de acea înălţime 
cerească, în care mintea trebuie să se găsească neclintită în rugăciune, 
pentru a nu fi slăbită din încordarea sa şi pentru a nu ajunge la lacrimi 
silite şi fără roadă. 


XXXI. 


Ca să înţelegeţi starea sufletească a adevăratei rugăciuni, vă voi 
spune nu părerea mea, ci pe a fericitului Antonie. Ştim că acesta atît 

stăruia uneori în rugăciune, incit, rugîndu-se adesea cu aceeaşi înălţare 
a minţii pînă ce soarele începea să inunde totul cu razele sale, l-am 
auzit strigînd în fervoarea duhului său : «De ce mă împiedici, soare, tu, 
care de aceea, răsări, ca să mă smulgi din Strălucirea acestei lumini 
adevărate ?». Despre rugăciune există şi această cugetare a lui mai mult 
decît omenească, aş zice chiar cerească: «Nu este desăvîrşită rugăciu¬ 
nea în care monahul îşi dă seama de sine şi de însăşi faptul că se roagă». 
Şi ca să îndrăznim să adăugăm şi noi ceva la această admirabilă cuge¬ 
tare, după măsura modestă a minţii noastre, vom arăta din proprie expe¬ 
rienţă după ce se cunoaşte care rugăciune este auzită de Domnul. 

XXXII. 

Cînd nu ne-a întrerupt din rugăciune nici o ezitare şi nici vreo dez¬ 
nădejde nu ne-a slobozit încrederea, ci am simţit din însăşi revărsarea 
rugăciunii că am dobîndit ceea ce cerem, să fim siguri că rugăciunile 
noastre au fosit bine primite de Dumnezeu. Atît va merita să fie auzit 
şi să obţină cineva, cît va crede că poate fi văzut de Dumnezeu sau că 
Dumnezeu îi poate da. Domnul nu-şi tăgăduieşte aceste cuvinte: «Cînd 
vă rugaţi, să credeţi că veţi primi ceea ce cereţi şi vi se va da vouă». 

XXXIII. 

Ghermanus. Credem că izvorăşte dintr-o inimă curată nădejdea că 
rugăciunile noastre vor fi auzite. Dar noi, a căror inimă este încă înţe¬ 
pată de spinul păcatelor, pe baza căror merite vom putea avea această 
încredere că vom fi auziţi ? 


XXXIV. 

Isaac. Mărturiile evanghelice şi profetice ne spun că există diferite 
căi de a fi auzite rugăciunile noastre, determinate de diferitele stări ale 
sufletului. Va fi auzită rugăciunea care porneşte din două inimi unite, 
Drecum o dovedesc înseşi cuvintele Domnului : «Dacă doi dintre voi 
se vor uni pe pâmînt pentru tot ceea ce vor cere, li se va da lor de că- 
tre Tatăl Meu care este în ceruri». Ai şi o altă dovadă de împlinirea ru¬ 
găciunii, asemănată cu un grăunte de muştar : «Dacă veţi avea credin¬ 
ţă cît un grăunte de muştar, veţi spune acestui munte: mutâ-te de aici 
şi se va muta şi nimic nu vă va ti vouă cu neputinţă». 2. Este auzită, de 
asemenea, rugăciunea statornică, pe care cuvîntul Domnului, pentru 
stăruinţa ei, a numiit-o îndrăzneală: «Acum zic vouă, că dacă nu pentru 
orietenie, măcar pentru îndrăzneala lui se va ridica şi-i va da cît va avea 
r.evoie >. O asemenea roadă o dă şi mila : «închide mila ta în inima să- 

i. „li 

racului, şi ea însăşi se va ruga pentru tine în timpul deznădejdii». Tot o 
astfel de dovadă o dă şi îndreptarea vieţii şi milostenia : «Sfărîmă lan¬ 
ţurile neevlaviei, lasă jos greutatea care te apasă». 3. După cîteva cu¬ 
vinte, prin care esite mustrată nevrednicia unui post prea aspru, se spu¬ 
ne : «Atunci vei chema şi Domnul te va auzi şi va zice: iată, aici sînt». 
Uneori pirea multele dureri fac să fie auzite cuvintele, precum se spune : 
«In durerea mea strigam către Domnul şi m-a auzit», sau: «Nu-1 prigo¬ 
niţi pe cel străin, că dacă va striga către Mine îl voi auzi, fiindcă mi¬ 
los sînt». Vedeţi, aşadar, în cîte moduri se obţine harul împlinirii rugă¬ 
ciunii ; de aceea nimeni să nu-şi piardă nădejdea că va dobîndi cele 
mîntuitoare şi veşnice. 4. Privind nenorocirile noastre, puitem spune că 
sîntem lipsiţi de toate virtuţile pe care le-am amintit, că n-avem nici 
acea unire dinltire două suflete, nici acea credinţă comparată cu un gră¬ 
unte de muştar, nici acele fapte de pietate despre care vorbeşte profe¬ 
tul ,• dar oare nu putem sa avem măcar îndrăzneala, care este la înde- 
mînă oricui, numai să vrea, prin care Domnul ne promite că ne va d* 
tot ce-I cerem ? Şi de aceea, lăsînd la o parte orice ezitare şi neîncredere, 
să stăruim în rugăciuni, fiind siguri că prin ele vom obţine de la Dum¬ 
nezeu tot ce cerem. 5. Voind să ne dea toate cele veşnice şi cereşti, 
Domnul ne îndeamnă să-L împresurăm cumva chiar eu îndrăzneala noas¬ 
tră. El nu numai că nu dispreţuieşte şi nu respinge pe cei îndrăzneţi, 
dar chiar îi pofteşte şi-i laudă, făgăduindu-le cu foarte mare bunăvoin¬ 
ţă că le va da orice vor nădăjdui. El spune: «Cereţi şi vi se va da ; cău¬ 
taţi şi Veţi afla ; bateţi şi vi se va deschide. Căci tot cel ce cere primeş¬ 
te, cel ce caută găseşte, şi celui ce bate i se va deschide», şi de aseme¬ 
nea : «Toate, pe care le veţi cere cu credinţă în rugăciunile voastre, le 
veţi primi şi nimic nu vă va fi vouă cu neputinţă». 6. Iar dacă vor lipsi 
toate celelalte motive arătate mai sus, de a ni se împlini rugăciunile, cel 
puţin să ne însufleţească stăruinţa în îndrăzneală, care stă în puterea 
oricui vrea să se folosească de ea fără greutatea vreunui merit, sau a 
vreunei osteneli. Dar să fie sigur că nu meriftă să fie auzit cel ce se roa¬ 
gă, dacă el s-a îndoit că va fi auzit. Că trebuie să ne rugăm neîncetat 
Domnului ne învaţă acel exemplu al fericitului Daniil, care a fost auzit 
din prima zi de rugăciune, dar abia după douăzeci şi una de zile rugă¬ 
ciunea sa a avUt urmare. 7. De aceea nici noi nu trebuie să încetăm cu 
rugăciunile noastre dacă am simţit că sîntem auziţi cu întîrziere, căci 
această întîrziere poate fi gîndită şi rînduită de Dumnezeu în folosul 
nostru, sau poalte îngerul, plecînd din faţa Celui Atotputernic pentru 
a ne dărui binefacerea, întîrzie împiedicat pe drum de diavolul. în mod 
sigur, nu poate să ne comunice că ni se împlinesc dorinţele, dacă a con¬ 
statat că noi am încetat de a ne mai ruga. Aceasta i s-ar fi putut întîm- 

pla fără îndoială şi profetului mai sus pomenit, dacă el n-ar fi stăruit 
cu o virtute fără pereche, timp de douăzeci şi una de zile în rugăciunea 
sa. 8. Să nu ne fie slăbită, aşadar, de nici o deznădejde încrederea în 
rugăciunile noastre, chiar dacă vedem că n-am dobîndit ceea ce am ce¬ 
rut, şi să nu ne îndoim de făgăduiala Domnului, care zice: «Toate cele 
ce le veţi cere cu credinţă in rugăciunea voastră le veţi primi». Se cu¬ 
vine să revenim asupra cugetării evanghelistului Ioan, care ne lămu¬ 
reşte precis în această chestiune : «Cu încrederea pe care o avem în El , 
că orice vom cere după voia Sa, El ne aude». 9. Evanghelistul nu po¬ 
runceşte, aşadar, să avem încredere neîndoielnică şi deplină că ni se 
vor îndeplini dorinţele potrivit intereselor şi nevoilor noastre vre¬ 
melnice, ci potrivit voinţei Domnului. Aceasta ni se spune şi în Rugă¬ 
ciunea domnească prin cuvintele: «Facă-se voia Ta», ceea ce înseamnă 
voia lui Dumnezeu, nu a noastră. Iar daca ne amintim şi de aceste cu¬ 
vinte ale apostolului: «Nu ştim ce trebuie să cerem», înţelegem că 
uneori noi cerem lucruri contrare mîntuirii noastre şi că ni se refuză 
foarte uşor cele ce cerem de către Cel ce vede mai bine şi mai limpede 
decît noi foloasele noastre. 10. Fără îndoială că i s-a întîmplat şi acelui 
învăţător al neamurilor, pe cînd se ruga, să fie îndepărtat de la el în¬ 
gerul satanei care-i fusese trimis din voinţa Domnului pentru a fi lo¬ 
vit cu pumnul zicînd : «De aceea de trei ori l-am rugat pe Domnul să-l 
depărteze de la mine. Şi mi-a zis mie : Iţi este de ajuns harul Meu, căci 
puterea în neputinţă se săvîrşeşte». Acest înţeles l-a exprimat şi Dom¬ 
nul nostru rugîndu-Se ca om, ca să ne arate, prin exemplul Său, cum 
trebuie să cerem şi celelalte. El s-a rugat astfel: «Doamne, dacă este 
cu putinţă, treacă de la Mine paharul acesta, dar totuşi nu precum 
vreau Eu, ci precum vrei Tu», deşi voinţa Sa nu se deosebea de voinţa 
Tatălui. 11. Căci «El venise să mîntuiască pe cel pierdut şi să dea viaţa 
Sa răscumpărare pentru mulţi». Iar desprea viaţa Sa zice : «Nimeni nu 
ia viaţa Mea de la Mine t ci Eu de la Mine însumi o dau. Am puterea s-o 
dau şi puterea s-o iau iarăşi». Despre unitatea de voinţă pe care o avea 
întotdeauna cu Tatăl Său cîntă şi fericitul David în psalmul 39 : «Să 
iac voia Ta-, Dumnezeul meu a voit». Căci dacă citim despre Tatăl: 
«Aşa a iubit Dumnezeu lumea, încît a dat pe Fiul Său Unul-Născut», gă¬ 
sim şi despre Fiu la fel: «Cel ce S-a dat pe Sine însuşi pentru păcatele 
noastre». 12. Şi precum se spune despre Tatăl: «Cel ce nu şi-a cruţat pe 
propriul său Fiu, ci l-a predat pentru noi toţi», aşa se spune şi despre 
Fiul: «El s-a dăruit, lindcă a vrut». Şi de aceea este arătată în toate o 
singură voinţă, a Tatălui şi a Fiului, pentru ca să învăţăm că în însăşi 
minunea învierii Domnului a fost o singură lucrare. Fericitul apostol 
arată că, precum Tatăl a săvîrşit fapta învierii Fiului Său : «Şi pe Dum - 

nezeu Tatăl, Care L-a înviat din morţi», la fel Fiul mărturiseşte că va 
înălţa templul corpului Său, cînd spune : «Dărimaţi acest templu şi Eu 
în trei zile îl voi ridica». 13. Şi de aceea, învăţînd din aceste exemple 
pe care le-am citat, trebuie să încheiem şi noi rugăciunile noastre în 
chip asemănător şi să adăugăm întotdeauna, la toate cererile noastre, 
aceste cuvinte : «Dar totuşi, nu precum vreau Eu, ci precum vrei Tu». Se 
ştie bine că acel număr de trei plecăciuni care se fac de obicei în adu¬ 
nările dintre fraţi la sfîrşitul slujbei nu-1 poate observa cel care se roa¬ 
gă cu toată încordarea sufletului 20 . 


XXXV. 

înainte de toate trebuie să respectăm cu grijă acel sfat evanghelic 
■ca, intrînd în camera noastră, să închidem uşa şi numai aşa să ne ru¬ 
găm Tatălui nostru. Aceasta se va îndeplini de către noi în chipul ur¬ 
mător: Ne rugăm în camera noastră cînd, îndepărtîndu-ne cu desăvîr- 
şire inima de la zgomotul tuturor cugetărilor şi grijilor, noi împărtă¬ 
şim într-un fel secret şi familiar rugăciunile noastre Domnului. 2. Ne ru¬ 
găm cu uşa închisă cînd, cu buzele strânse şi în desăvîrşită tăcere, ne 
rugăm Celui ce cercetează nu glasul, ci inima noastră. Ne rugăm în as¬ 
cuns, cînd dezvăluim numai lui Dumnezeu cu inima caldă şi cu minte 
încordată cererile noastre, astfel încît puterile vrăjmaşe să nu poată cu¬ 
noaşte ce cerem noi. 3. De aceea trebuie să ne rugăm întir-o tăcere de¬ 
săvîrşită, nu numai ca să nu deranjăm pe fraţii de lîngă noi cu şoapte¬ 
le noastre, dar şi pentru ca duşmanii noştri, care întind foarte multe 
curse celor, ce se roagă, să nu ne ştie nici măcar intenţiile rugăciunilor 
noastre. Numai aşa vom îndeplini acea poruncă : «Pune pază gurii tale 
laţă de aceea care doarme la sinul tău». 

XXXVI. 

De aceea rugăciunile noastre trebuie să fie nu numai dese, ci şi 
scurte, ca să nu poată duşmanul întinzător de curse să ne strecoare 
ceva în inimă în timpul rugăciunii. Aceasta este jertfa cea adevărată, 
fiindcă « jertfa pe care Dumnezeu o vrea este inima curată». Acesta este 
darul mîntuitor, acestea sînt sacrificiile cerute, aceasta este «jertfa 
dreptăţii», aceasta este «jertfa laudei», acestea sînt jertfele adevăra¬ 
te şi grase, acestea sînt «jertfele pline de măduvă» consumate în între¬ 
gime, care se fac cu inimă plecată şi pocăită ; dacă le vom îndeplini cu 


20. IX, XXXIV, 13, p. 230. Unele ediţii adaugă o negaţie pentru a ajunge la con¬ 
cluzia contrare «...nu-1 poate observa cel care nu se roagă cu toată încordarea su¬ 
fletului». 

acea stare sufletească pe care a.m arătat-o, vom putea cînta cu binefă¬ 
cătoare virtute: «Să se înalţe rugăciunea mea ca fumul de tămîle în fa¬ 
ţa Ta. Ridicarea mîinilor mele este jertfa de seară». 2. Dar sosirea nop¬ 
ţii ne îndeamnă să ne achităm de datoria acestei ore. Deşi despre pro¬ 
blema pe care am discutat-o, faţă cu posibilităţile mele modeste, am 
spus, pe cit se pare, destul de multe şi expunerea a fost destul de lungă, 
totuşi cred că în raport cu înălţimea şi greutatea subiectului cele spuse 
sînt puţine. 

3. înfometaţi mai degrabă decît săturaţi de merindea duhovniceas¬ 
că oferită prin cuvintele sfîntului Isaac, după slujba religioasă de sea¬ 
ră ne-am odihnit trupul dormind puţin şi, la primele lumini ale dimine¬ 
ţii, ne-am despărţit plecînd fiecare la ale sale, cu gîndul că ne vom în¬ 
toarce pentru a auzi mai multe, bucuroşi acum atît de cîştigul plăcut al 
învăţăturilor primite, cit şi de cele făgăduite pentru altădată. Ne dă¬ 
deam seama că discuţiile ne-au arătat numai rostul înalt al rugăciunii, 
dar căile ei şi puterea prin care trebuie să fie neîncetată, încă nu le 
înţeleseserăm în întregime. 


A DOUA CONVORBIRE CU PĂRINTELE ISAAC 

Despre Rugăciune 


I. Introducera 

II. Obiceiul care se păstrează în Egipt 
în legătură cu arătarea datei Paştilor. 

III. Părintele Serapion şi erezia antro- 
pomorfită în care l-a dus simplitatea sa. 

IV. întoarcerea noastră la părintele 
Isaac j rătăcirea în care a căzut bătrînul 
înainte numit. 

V. Răspuns despre obîrşia ereziei a- 
mintite mai sus. 

VI. Din ce priciini fiecăruia dintre noi 
Iisus Hristos îi apare fie smerit, fie prea- 
slăvit. 


VII. In ce constă ţelul nostru sau fe¬ 
ricirea desavîrşită. 

VIII. întrebare despre ştiinţa desăvîr- 
şirii, prin care putem să ne amintim ne¬ 
înceta/t de Dumnezeu. 

IX. Răspuns despre puterea înţelegerii, 
care se formează prin experienţă. 

X. Educaţie prin rugăciune neîncetată. 

XI. Despre desăvîrşirea rugăciunii, la 
care se ajunge prin educaţia amintită. 

XII. Despre nestatornicia cugetărilor. 

XIII. Răspuns cum poate fi dobîndită 
statornicia inimii şi a cugetărilor. 


I. 

Şirul expunerii mă sileşte ca, între aceste înalte învăţături ale 
pustnicilor, redate cu ajutorul lui Dumnezeu, dar într-un stil nu toc¬ 
mai mulţumitor, să întreţes sau să intercalez şi unele lucruri care par 
ca un neg pe un corp frumos; dealtfel cred că şi în acest chip trebuie 
dată celor mai simpli o informare destul de largă asupra Atotputerni- 

cului Dumnezeu, aşa este arătat în cartea Facerii, mai ales că este vor¬ 
ba de o dogmă atît de însemnată, incit necunoaşterea ei nu e posibilă 
fără o mare blasfemie şi fără pagubă pentru credinţa ecumenică. 

II. 

în părţile Egiptului se păstrează acest obicei de veche tradiţie ca, 
după ce a trecut ziua Epifaniei, pe care preoţii acelui ţinut o soco¬ 
tesc zi a botezului Domnului şi a naşterii Lui în trup şi de aceea ei 
sărbătoresc aceste două evenimente nu în zile deosebite, ca în Apus, 
ci în aceeaşi zi, să se trimită epistole pastorale ale episcopului de Ale¬ 
xandria în toate bisericile Egiptului, în care să se arate începutul Pă- 
resimilor şi ziua Paştelui, nu numai prin toate localităţile, dar chiar şi 
prin toate mînăstirile. 2. Potrivit acestui obicei, la eîteva zile după cu- 
vintui părintelui Isaac, au sosit epistolele oficiale ale episcopului Teo- 
fil din oraşul amintit mai sus, în care, o dată cu arătarea datei Paştelui, 
el, într-o lungă expunere şi cu argumente puternice, a combătut neroa- 
da erezie a antropomorfiţilor. Dar aceasta a fost primită cu atîta amă¬ 
răciune de către aproape toate comunităţile de monahi care locuiau 
în Egipt, incit din cauza rătăcirii şi simplităţii lor cei mai mulţi au luat 
atitudine împotriva episcopului mai sus numit, socotindu-1 pe el vino¬ 
vat de cea mai mare erezie, fiindcă se părea că el nesocoteşte Sfînta 
Scriptură, negînd chipul omenesc al Atotputernicului Dumnezeu, de 
vreme ce Scriptura spune limpede că Adam a fost creat după chipul 
Lui. 3. Astfel că şi cei ce locuiau în pustiul Schiturilor, şi care-i între¬ 
ceau în ştiinţă şi desăvîrşire pe toţi cei din mînăstirile Egiptului, s-au 
împotrivit cu atîta înverşunare epistolei lui Teofil, incit, în afară de 
Părintele Pafnutie, preot al comunităţii noastre, nici unul dintre cei¬ 
lalţi preoţi conducători ai celor trei biserici din acelaşi pustiu n-au pri¬ 
mit să fie citită sau răspîndită epistola în adunările lor. 

III. 

între cei căzuţi în această rătăcire a fost şi Serapion, respectat şi 
prin vechimea austerităţii şi prin actualitatea cunoştinţelor, dar a cărui 
nepricepere în dogma amintită era cu atît mai dăunătoare pentru toţi 
păstrătorii adevăratei credinţe, cu cit el îi întrecea aproape pe toţi 
monahii timpului prin meritele vieţii sale. 2. Acesta, cu toate încer¬ 
cările cuviosului preot Pafnutie, nu putea fi adus pe calea dreptei cre¬ 
dinţe, deşi erezia era o noutate nesprijinită nici pe învăţăturile mai 
vechi, nici pe tradiţie. Dar s-a întîmplat să vină din părţile Capado- 
ciei să-şi vadă fraţii din pustiu un diacon pe nume Fotin, care era mare 

învăţat. Fericitul Pafnutie l-a primit cu cea mai mare bucurie şi l-a 
rugat să întărească învăţătura cuprinsă în epistolele episcopale. L-a 
dus în mijlocul fraţilor şi l-a întrebat cum tălmăcesc bisericile între¬ 
gului Orient aceste cuvinte din cartea Facerii: «Să facem pe om după 
chipul şi asemănarea noastră». 3. Diaconul a răspuns că fruntaşii tu¬ 
turor bisericilor explică nu în sens literal, ci în cel spiritual chipul şi 
asemănarea lui Dumnezeu. Intr-o expunere foarte bogată şi cu foarte 
multe mărturii ale Scripturilor, el a arătat că nu se poate ca măreţia 
dumnezeiască, imensă, necuprinsă şi nevăzută, să aibă alcătuire şi ase¬ 
mănare omenească. Natura divină, a spus el, este simplă, netrupească 
şi fără alcătuire. Ea nu poate fi nici cuprinsă cu ochii şi nici înţeleasă 
cu mintea. Pînă la urmă bătrînul Serapion, înduplecat de multele şi pu¬ 
ternicele argumente ale învăţatului, a revenit la credinţa tradiţională. 
4. Acest fapt ne-a adus o nesfîrşită bucurie şi nouă şi părintelui Paf¬ 
nutie, văzînd că Domnul n-a îngăduit să se abată mult timp de la firul 
dreptei credinţe, rătăcind numai din nepricepere şi simplitate rustică, 
ca un bărbat atît de cunoscut prin virtuţile sale. Dar pe cînd noi toţi 
ridicaţi în picioare, aduceam rugăciuni de mulţumire Domnului pentru 
ajutorul Său, în timpul rugăciunii bătrînul, tulburat că îi dispare din 
inimă acel chip antropomorfic al Dumnezeirii pe care obişnuia să şi-l 
reprezinte în timpul rugăciunii, izbucnind pe neaşteptate intr-un plîns 
amar şi în sughiţuri dese, s-a aşternut la pămînt şi a strigat puternic : 
«Vai mie, nenorocitul! 5. Mi-au răpit pe Dumnezeul meu, iar pe cel 
pe care-L am acum nu-L văd, şi nu ştiu nici pe cine rog, nici pe cine 
chem» 71 . Impresionaţi foarte mult de această situaţie şi avînd încă în 
inimile noastre puternica impresie pe care ne-a produs-o convorbirea 
de mai înainte, ne-am întors la părintele Isaac pe care, văzîndu-1 de 
departe, l-am întîmpinat cu aceste cuvinte : 


21. X, II, III, p. 234 sq. Discipol al lui Origen şi Evagrie, Sfîntul Casian combate 
energic antropomorfismul, din respect faţă de autoritate, fără să spună că Patriarhul 
Teofil al Alexandriei fusese el însuşi, mai înainte, antropomorfist şi că se purta aspru 
fiindcă era susţinut de familia imperială de la Constantinopol. O făcea contrariat de 
rerecunoaişterea autorităţii lui de monahii din pustiurile egiptene. Este evident că 
metoda arestărilor şi scoaterii din cler contrastă sălbatic cu metoda creştinească şi 
eficace a Sfîntului Pafnutie pentru rezolvarea acestei probleme. Amintim, printre 
altele, cele două argumente, greşite, evident, ale antropomorfismului: întruparea 
Domnului şi icoanele obişnuite ale persoanelor dumnezeirii treimice. Urmarea e de¬ 
scrisă astfel de Pr. Jean-Claude Guy (în op. cit., p. 25) : «Toţi monahii evagrieni au 
fost siliţi să părăsească repede Egiptul». 

IV. 

Noutatea celor auzite de noi în expunerea trecută despre rugăciune 
ne-a insuflat dorinţa, mai presus de orice, de a veni din nou la fericirea 
voastră. Acum i s-a adăugat acestei dorinţe şi marea greşeală a părin¬ 
telui Serapion, zămislită, pe cît credem, de viclenia celor mai rele du¬ 
huri. Nu este mică deznădejdea care ne apasă, gîndindu-ne că un om 
care a trecut cu succes prin atitea încercări timp de cincizeci de ani în 
acest pustiu nu numai că şi-a pierdut cu totul aceste merite din vina ne- 
ştiinţei, dar a ajuns şi în primejdia de moarte veşnică. 2. Aşadar, mai 
întîi dorim să cunoaştem de unde şi de ce a pătruns în el o rătăcire 
aşa de mare. Apoi te rugăm să ne înveţi cum am putea ajunge la acea 
calitate a rugăciunii, despre care ne-ai vorbit deunăzi nu numai din 
belşug, dar şi cu strălucire. Acel minunat cuvînt care ne-a răscolit în 
adîncul inimii, nu ne-a arătat şi cum am putea îndeplini ceea ce ne-ai 
învăţat. 

V. 

Isaac. Nu este de mirare că un om foarte simplu, care n-a fost nici¬ 
odată învăţat despre substanţa şi natura Dumnezeirii, a putut să fie pînă 
acum stăpînit şi înşelat de răul inculturii şi de deprinderea eu greşeala 
veche, sau, ca să zic mai adevărat, să irămînă în greşeala de altădată, 
care nu i-a fost insuflată de o viclenie nouă a demonilor, cum socotiţi, 
ci de vechea ignoranţă a păgînilor. După obiceiul acestora, care adorau 
pe demoni plăsmuindu-i cu chip omenesc, la fel şi acum, unii socotesc 
că măreţia de necuprins şi de neexprimat a adevăratei Dumnezeiri tre¬ 
buie adorată sub forma vreunui chip, ei crezînd că nu se roagă nimănui 
dacă n-au în faţă o icoană căreia să i se adreseze permanent, pe care 
s-o poarte în gînd şi pe care s-o ţină întotdeauna înaintea ochilor. 2. 
Asupra rătăcirii acestora se îndreaptă pe bună dreptate aceste cuvinte : 
«Şi au schimbat slava Dumnezeului Celui nestricăcios cu asemănarea 
după chip a omului stricăcios». Iar Ieremia spune : «Poporul Meu şi-a 
schimbat slava cu un chip cioplit». Această rătăcire, cu obîrşia pe care 
l-am arătat-o, a pătruns în sufletele multora, dar unii, ale căror inimi n-au 
fost pătate niciodată de superstiţia păgînă, sînt totuşi amăgiţi de auto¬ 
ritatea acestei mărturii care spune : «Să facem pe om după chipul şi ase¬ 
mănarea Noastră». Din necunoaştere, înapoiere şi rea interpretare a luat 
naştere erezia numită a antropomorfiţilor, care susţine, cu o stăruitoare 

stricăciune, că acea nemăsurată şi simplă substanţă a divinităţii este al¬ 
cătuită după trăsăturile noastre, cu chip omenesc. 3. Totuşi, cel ce a fost 
format în dogmele dreptei credinţe va respinge erezia ca pe o blasfemie 
pagină şi va ajunge la acea însuşire curată a rugăciunii, care nu numai 
că nu va amesteca în conţinutul ei nici o închipuire omenească a lui 
Dumnezeu, ceea ce este o nelegiuire chiar şi numai s-o spui, dar nici mă¬ 
car nu va îngădui să se strecoare în ea amintirea vreunui cuvînt sau 
vreunui fapt care să ducă în acea erezie. 

VI. 

După măsura purităţii sale, precum am spus în expunerea anterioa¬ 
ră, mintea fiecăruia se înalţă şi se formează prin rugăciune, depărtîn- 
du-se, fără îndoială, atît de mult de contemplarea lucrurilor pămînteşti 
şi materiale, încît, în măsura în care a înaintat în puritatea sa, a ajuns 
să-L vadă pe Iisus şi în umilinţa şi în trupul Său, dar şi venind în slava 
măreţiei Sale, sub privirile lăuntrice ale sufletului. 2. Nu vor putea să-L 
vadă pe Iisus venind în împărăţia Sa cei care, stăpîniţi încă într-un fel 
oarecare de acea şubrezenie iudaică, nu pot spune împreună cu Aposto¬ 
lul : «Şi dacă am cunoscut pe Hristos după trup, acum nu-L mai cunoaş¬ 
tem aşa», ci aceia care îi privesc divinitatea cu ochi foarte curaţi 
ridicîndu-se de la faptele şi cugetările umile şi pămînteşti, se 
retrag în singurătatea de pe vîrful muntelui, liberi de frămîn- 
tarea tuturor cugetărilor şi tulburărilor pămînteşti, retraşi din 
amestecul cu toate viciile şi înălţaţi prin credinţă foarte curată şi prin 
strălucirea virtuţilor, descoperă slava şi strălucirea chipului Lui cei 
ce merită să-L privească şi să-L vadă cu privirile curate ale sufletului. 
3. Dealtfel pe Iisus îl văd şi cei ce se găsesc în cetăţi, în caştele şi în 
sate, cei care adică îşi trăiesc această viaţă cu activităţile de toate zi¬ 
lele, dar nu în acea strălucire în care le-a apărut celor ce pot să se 
urce cu El pe muntele virtuţilor despre care am mai vorbit mai înainte, 
cum au fost Peltru, Iacob şi Ioan. Aşa a apărut în singurătatea lui Moise 
şi a vorbit lui Ilie. 4. Aceasta a voit să întărească şi Domnul nostru, 
lăsîndu-ne exemple de curăţie desăvîrşită. Deşi El, izvorul sfinţeniei 
neatinse, n-avea nevoie s-o dobîndească din afară ajutat de singurătate 
şi retragerea pe munte (căci nu putea să fie pătată plinătatea curăţiei 
Lui de noroiul mulţimilor şi nici să fie întinat de vreo tovărăşie ome¬ 
nească Acela Care curăţă şi sfinţeşte itot ce este murdărit) s-a retras 

totuşi «pe munte să se roage singur», învăţîndu-ne, fără îndoială, prin 
exemplul retragerii Sale că, dacă vrem să ne închinăm lui Dumnezeu cu 
inimă curată şi cu dragoste deplină, trebuie să ne ferim deopotrivă de 
orice nelinişte şi de orice amestec cu mulţimile, pentru ca, trăind în 
acest trup prin oarecare asemănare cu fericirea Lui, care este făgă¬ 
duită în viitor celor sfinţi, să ne putem apropia şi noi de El înitr-o mă¬ 
sură oarecare şi să: ne fie «Dumnezeu totul în toate». 

VII. 

Atunci se va desăvîrşi în noi acea rugăciune a Mîntuitorului nos¬ 
tru, prin care S-a rugat pentru ucenicii Săi, spunînd către Tatăl: «Pen¬ 
tru ca iubirea cu care M-ai iubit pe Mine să fie în ei şi ei în Noi » şi de 
asemenea : «Şi toţi să fie una, precum Tu, Părinte, eşti în Mine şi Eu în 
Tine, pentru ca şi ei să fie în Noi una», cînd acea iubire desăvârşită, 
prin care «Mai întîi El ne-a iubit», va trece şi în adîncul inimii noastre 
împlinită prin această domnească rugăciune, care credem că în nici un 
chip nu poate fi nimicită. 2. Aceasta se va face astfel, cînd toată dra¬ 
gostea, toată dorinţa, toată rîvna, toată strădania, tot cugetul nostru, 
tot ce trăim, ce vorbim, ce respirăm va fi Dumnezeu şi cînd acea unitate 
care există acum între Tatăl şi Fiul şi între Fiul şi Tatăl va trece şi în 
simţirea şi în mintea noastră. Aşa cum El ne iubeşte cu dragostea sin¬ 
ceră, curată şi nestricăcioasă, aşa să ne adăugăm şi noi Lui prin devo¬ 
tament veşnic şi inseparabil, pentru ca orice respirăm, orice înţelegem, 
orice vorbim să fie Dumnezeu. Să ajungem, zic, în Cel pe care ni l-am 
propus ca scop, pe care tot Domnul rugîndu-1 îl doreşte îndeplinit în 
noi : «Ca toţi să fie una, cum Noi sîntem Una, Eu şi ei şi Tu în Mine, 
ca să fie şi ei contopiţi într-unul», şi de asemenea : « Părinte, cei pe care 
Mi i-ai dat vreau ca unde sînt Eu să fie şi ei cu Mine». 3. Aceasta trebuie 
să fie năzuinţa pustnicului, aceasta toată strădania, ca să merite a avea 
în acest corp, chipul fericirii viitoare şi să înceapă să guste dinainte din 
începutul vieţii şi măririi cereşti. Acesita este, spun, scopul oricărei 
desăvîrşiri, ca mintea, pînă aci liberată de orice legături trupeşti, să 
se înalţe zilnic la cele duhovniceşti, pînă ce toată viaţa şi bătaia inimii 
vor deveni o singură şi neîntreruptă rugăciune. 

VIII. 

Ghermanus. După admiraţia primei cuvîntări, cele auzite azi fac 
ca uimirea noastră să crească şi mai mult. Sub înrîurirea acestei învă- 

ţături, cu cît sîntem mai înflăcăraţi de dorinţa fericirii desăvîrşite, cu 
aitît cădem în mai mare deznădejde, neştiind cum putem cere şi ob¬ 
ţine mijloacele de a ajunge la o stare atît de înaltă. De aceea, cele pe 
care începuserăm să le simţim printr-o îndelungată meditaţie în chilie, 
fiindcă este poate necesar să le exprimăm într-o formă mai dezvoltaită, 
te rugăm să ai toată bunăvoinţa să ne asculţi. Dealtfel, ştim că fericirea 
ta de obicei nu te superi din cauza prostiei celor slabi, care tocmai de 
aceea este dată pe faţă, pentru ca să i se îndrepte neajunsurile. 2. După 
părerea noastră, este trebuitor în însuşirea oricărei airte şi învăţături, 
să se înceapă de la cunoştinţele cele mai simple şi de la încercările cele 
mai uşoare, pentru ca mintea, hrănită cu laptele acestora, să se dez¬ 
volte încetul cu încetul şi să se ridice treptat de la cele mai de jos 
pînă la cele mai înalte cuceriri ale minţii. După ce a înţeles principiile 
elementare şi mergînd mai departe i s-au deschis într-un fel porţile măr¬ 
turisirii de credinţă, ea poate să ajungă, ca urmare, fără greutate la 
tainele şi culmile desăvîrşirii. 3. Cum va putea scrie un copil silabe 
unite, dacă el nu va cunoaşte bine mai întîi literele ? Sau cum va reuşi 
să citească cursiv cel ce încă nu silabiseşte ? In ce chip cel ce nu a în¬ 
văţat bine în şcoala de gramatică poate să se descurce în învăţămîntul 
filosofiei şi al retoricei ? De aceea şi în cea mai înaltă învăţătură, care 
ne leagă pentru totdeauna cu Dumnezeu, fără îndoială există o temelie 
care trebuie bine aşezată, pentru ca pe ea să se construiască toată clă¬ 
direa, pînă la vîriful cel mai înalt. 4. Bănuim că începutul acesteia con¬ 
stă în faptul de a şti în primul rînd prin ce meditaţie ajungem să-L cu¬ 
noaştem şi să-L avem pe Dumnezeu în noi şi în al doilea rînd cum 
putem păstra ceea ce ne-am însuşit pentru a atinge perfecţiunea la 
care tindem. De aceea dorim să ni se arate calea prin care, avîndu-L pe 
Dumnezeu în inima noastră, îl putem ţine în adîncul ei veşnic, pentru 
ca, fiindu-ne în faţa ochilor această cale, cînd am simţit că ne-am abă¬ 
tut de la ea, s-o putem regăsi repede, fără rătăciri şi ocolişuri. 5. Ori de 
cîte ori, pribegind 1 prin teorii abstracte, ne întoarcem în noi ca dintr-un 
somn de moarte şi dezmeticiţi căutăm drumul către Dumnezeu, se în- 
tîmplă ca, înainte de a-L găsi, să ne rătăcim din nou şi, înainte de a ni 
se lumina zările către lumea duhovnicească, inima să ne fie acoperită 
iarăşi de întuneric. Este sigur că ne cuprinde această negură fiindcă 
n-avem ceva limpede înaintea ochilor, ca îndreptar către care sufletul, 
după multe căutări şi nedumeriri, să poată fi rechemat şi să intre, după 
lungi naufragii, ca într-un port al tihnei. 6. Aşa se face că mintea, îm- 

piedicată mereu de neştiinţă şi de greutăţi, mereu şovăitoare, ca un om 
beat, se clatină într-o parte şi-n alta, şi nici măcar ceea ce a dobîndit 
mai de grabă întîmplător decît prin străduinţă nu poate ţine cu putere 
mult timp, cită vreme primind mereu ceva din altceva, ea nu simte nici 
cînd vine şi intră acel ceva, nici cînd se sfîrşeşte şi pleacă. 

IX 

Isaac. întrebarea voastră, atît de cuprinzătoare şi de precisă totoda¬ 
tă, este un semn că sînteţi foarte aproape de această curăţie pe care o 
căutaţi. Intr-adevăr, nu va putea cineva nici măcar să întrebe despre 
acestea, necum să le întrevadă sau să le deosebească, dacă nu-1 con¬ 
duce priceperea minţii şi grija veghetoare către cercetarea în adîncime 
a acestor probleme şi dacă viaţa, biciuită mereu de trăirea actuală, nu-1 
face să bată la poarta acestei purităţi şi să-i atingă pragul. 2. De aceea, 
fiindcă văd că v-aţi oprit, nu zic în pragul acelei rugăciuni adevărate, 
despre care am vorbit, ci cu mîinile experienţei îi cercetaţi camerele in¬ 
terioare şi o cuprindeţi cu privirea în întregime, nu cred că-mi va fi 
greu ca pe cei care încă şovăie la intrare să-i introduc, cu ajutorul lui 
Dumnezeu, în tot interiorul pentru ca să nu vă împiedice vreun obsta¬ 
col să vedeţi cele ce trebuie să vi se arate. 3. Cel mai aproape de cu¬ 
noaştere este cel ce ştia bine ce trebuie să cerceteze şi nu e departe de 
ştiinţă cel ce începe să înţeleagă ce nu ştie. De aceea nu cred că voi fi 
acuzat de indiscreţie şi uşurătate, dacă vă voi expune fără ocol cele 
tăinuite în convorbirea anterioară despre desăvîrşirea rugăciunii, de 
vreme ce voi, care aţi ajuns la acest punct al cercetării şi preocupărilor 
voastre, după părerea mea, trebuie să descoperiţi singuri virtuţile ru¬ 
găciunii, cu harul lui Dumnezeu şi fără ajutorul cuvîntării mele. 

X. 

Aţi comparat foarte bine deprinderea rugăciunii cu învăţătura co¬ 
piilor (care dealtfel nu-şi pot însuşi primele cunoştinţe, nu ştiu să re¬ 
cunoască literele şi să le scrie cu mîna lor decît după ce s-au de¬ 
prins să ie deseneze, am putea spune, să le graveze pe tăbliţele de cea¬ 
ră, uitîndu-se zilnic la ele şi imitîndu-le), fiindcă şi în cele duhovniceşti 
trebuie să se dea un model la care să priviţi întotdeauna şi cu atenţie, 
pe care să-l învăţaţi şi să-l ştiţi temeinic, pentru a putea, prin meditaţie 
şi practică, să vă înălţaţi gîndurile cîţ mai sus cu putinţă. 2. Vi se dă 

aşadar acest model de învăţătură şi de practică a rugăciunii pe care o 
căutaţi. Fiecare monah, amintindu-şi neîncetat de Dumnezeu şi alun- 
gîndu-şi toate preocupările străine, trebuie să mediteze, cu neobosită 
frământare a inimii, la acest model, pe care nu va reuşi să-l păstreze, 
dacă nu va alunga din suflet toate grijile şi ispitele trupului. Această 
învăţătură cum ne-a fost transmisă de puţini dintre Sfinţii Părinţi de 
altădată, aşa o împărtăşim şi noi numai celor ce o doresc cu înfocare. 
Aşadar, pentru a vă aminti întotdeauna de Dumnezeu, vi se dă această 
formulă de pietate de care să nu vă despărţiţi niciodată: «Doamne, vino 
in ajutorul meu ; grăbeşte-Te Doamne, să mă ajuţi». 3. Pe drept a fost 
ales acest scurt verset din tot textul Scripturilor; căci el cuprinde toate 
sentimentele pe care le poate avea omul şi se potriveşte destul de pro¬ 
priu şi de bine cu orice stare şi-n orice situaţie. Se găseşte în el che¬ 
marea ajutorului lui Dumnezeu împotriva tuturor primejdiilor, se gă¬ 
seşte umilinţa mărturisirii evlavioase, se găseşte scutul în faţa grijilor şi 
a temerilor fără număr, se găseşte recunoaşterea şubrezeniei omeneşti, 
încrederea mîntuirii, convingerea că ajutorul Domnului este întotdeauna 
alături de noi. 4. Cel care-L cheamă permanent ca oblăduitor este sigur 
că-L are întotdeauna lingă el. Are ardoarea dragostei şi a milei, are în 
vedere cursele vrăjmaşe, se teme şi, împresurat de ele zi şi noapte, 
mărturiseşte că nu se poate salva fără ajutorul Apărătorului său. Acest 
verset este un zid peste care nu pot trece atacurile demonilor, o platoşă 
de nepătruns şi o chivără foarte puternică. Acesta nu îngăduie să-şi 
piardă nădejdea mîntuirii, sufletelor cuprinse de nelinişte şi plictiseală, 
sau apăsate de gînduri triste, ci arată că Acela pe care-L cheamă le 
vede permanent lupta şi nu le părăseşte în chinurile lor. 5. Acesta ne 
sfătuieşte ca în biruinţele duhovniceşti şi în bucuriile inimii să nu ne 
trufim, să nu ne îngîmfăm cînd sîntem intr-o stare bună, pe care, să 
recunoaştem, ne-am putea-o dobîndi sau păstra fără ocrotirea lui Dum¬ 
nezeu, pe care-L chemăm să vină întotdeauna şi cit mai repede în aju¬ 
torul nostru. Acest verset, zic, se constată a fi necesar şi util fiecăruia 
dintre noi, în orice lipsă ne-am găsi. Cel ce doreşte să fie ajutat întot¬ 
deauna şi în toate arată că nu numai în împrejurări grele şi triste, ci 
chiar în cele vesele şi mulţumitoare are deopotrivă nevoie de ajutorul 
lui Dumnezeu, Care poate face să scăpăm de cele rele şi să rămînem 
în cele bune, fiindcă El ştie că firea omenească, şubredă cum e nu poate 
trăi fără ajutorul Lui. 6. Mă tulbură patima poftei de mîncare multă, 
doresc mîncăruri pe care pustiul nu le cunoaşte, în singurătatea înspăi- 

mîntătoare simt mirosul ospeţelor împărăteşti şi îmi dau seama că fără 
voia mea le dorescde aceea trebuie să spun : « Doamne, vino-mi în 
ajutor ; Doamne, grăbeşte-Te să mă ajuţi». Sînt îmboldit să mănânc ceva 
înainte de ora hotărîtă pentru masă şi mă străduiesc cu mare durere a 
inimii mele să respect măsura dreaptă şi obişnuită a cumpătării; cu 
teamă trebuie să strig: «Dumnezeule, vino-mi în ajutor ; Doamne, gră¬ 
beşte-Te să mă ajuţi». 7. Trebuie să postesc mai aspru, pentru a lupta 
împotriva ispitelor trupului, dar slăbiciunea, sau boala de stomac, mă 
împiedică ; pentru a-mi împlini o dorinţă şi pentru a lupta împotriva 
poftelor cărnii şi fără să ţin post, trebuie să mă rog: «Dumnezeule, vi¬ 
no-mi în ajutor-, Doamne, grăbeşte-Te să mă ajuţi». Vine ora mesei, 
dar nu-mi place pîinea şi nici mîncarea pentru a împlini trebuinţele na¬ 
turii ; trebuie să mă rog suspinînd: «Dumnezeule, vino-mi în ajutor; 
Doamne, grăbeşte-Te să mă ajuţi». 8. Voiesc să dau o îndreptare sta¬ 
tornică gîndurilor cu ajutorul cititului, dar mă împiedecă durerea de cap 
şi în cel de al treilea ceas, copleşit de somn, pun obrazul pe sfînta pa¬ 
gină, sau sînt împips să măresc timpul de odihnă, incepîndu-1 mai de¬ 
vreme sau prelungindu-1, sau, în timpul slujbei, puterea prea mare a 
somnului mă face să întrerup citirea canonică a psalmilor,- de aseme¬ 
nea, trebuie să strig: «Dumnezeule, vino-mi în ajutor ; Doamne, gră¬ 
beşte-Te să mă ajuţi». In multe nopţi îmi fuge somnul şi sînt stăpînit de 
insomnii aduse de diavolul, astfel că mă văd obosit că n-am închis 
deloc ochii toată noaptea -, cu suspine trebuie să mă rog: «Dumnezeule, 
vino-mi în ajutor; Doamne, grăbeşte-Te să mă ajuţi». 9. In lupta cu 
viciile, încă mă îmboldesc pe neaşteptate chemările trupului şi încearcă 
cu blîndă mîngîiere să mă atragă în timpul somnului, ispitindu-ma să le 
primesc,- pentru ca nu cumva focul cel străin aprinzîndu-se să ardă flo¬ 
rile de bună mireasmă ale neprihănirii, trebuie să strig : «Dumnezeule, 
vino-mi în ajutor ; Doamne, grăbeşte-Te să mă ajuţi». Simt că mi s-au 
stins aţîţările poftelor şi că a aţipit în mădularele mele dorinţa trupului,- 
pentru ca această virtute cu ajutorul lui Dumnezeu să dureze cît mai 
mult, sau să rămînă în mine pentru totdeauna, trebuie să spun cu în¬ 
cordare : «Dumnezeule, vino-mi în ajutor-, Doamne, grăbeşte-Te să mă 
ajuţi». 10. Sînt neliniştit şi constrîns de imboldurile mîniei, ale arghiro¬ 
filiei, ale tristeţei, să întrerup starea de bunătate, pe care mi-«m pro¬ 
pus-o şi care mi-a devenit prietenă; ca să nu fiu tulburat de furie şi îm¬ 
pins în amărăciunea fierei, cu cel mai adînc geamăt trebuie să strig: 
«Dumnezeule, vino-mi în ajutor ,- Doamne, grăbeşte-Te să mă ajuţi». Mă 

ispiteşte dorinţa de mărire, glorie deşartă, trufie, şi-mi pare bine cînd 
îi văd pe alţii în nepăsare şi stare călduţă ; ca să nu mă învingă această 
înrîurire primejdioasă a diavolului, cu inimă plecată trebuie să mă rog : 
«Dumnezeule, vino-mi in ajutor, Doamne, grăbeşte-Te să mă ajuţi». 

11. Prin umilinţă şi simplitate am învins îngîmfarea şi trufia; ca nu 
cumva iarăşi «să-mi vină picioarele trufiei şi sa mă mişte mina păcă¬ 
tosului», ca nu cumva adică să mă prăbuşesc din înălţimea victoriei 
mele, trebuie să strig din toate puterile: «Dumnezeule, vino-mi în aju¬ 
tor-, Doamne, grăbeşte-Te să mă ajuţi». Sînt frămîntat de felurite sen¬ 
timente care pribegesc uneori, nu sînt în stare să-mi strîng gîndurile 
împrăştiate, nu pot să-mi fac rugăciunea fără să intervină sau să-mi 
apară în minte chipuri, vorbe sau fapte fără rost şi mă simt copleşit 
de atîta deşertăciune, cu sufletul atît de gol şi de sterp, incit îmi dau 
seama că nu se zămislesc în inima mea simţiri duhovniceşti şi generoa¬ 
se ; ca să merit a mă curăţi de solzii aceştia ai sufletului, de care nu 
mă pot scăpa gemetele şi suspinele, în chip necesar voi striga : «Dum¬ 
nezeule, vino-mi în ajutor -, Doamne, grăbeşte-Te să mă ajuţi». 

12. Simt că am dobîndit iarăşi drumul drept al sufletului, statornicia 
cugetărilor, vioiciunea inimii, cu o bucurie de nespus şi cu înălţarea 
inimii pînă la primirea în ea a Duhului Sfînt, că din prisosul de bogăţie 
duhovnicească am din belşug descoperirea înţelesurilor celor mai sfin¬ 
te, înainte cu totul ascunse pentru mine, datorită iluminaţiei venite pe 
neaşteptate de la Dumnezeu; ca să merit să rămîn cit mai mult timp 
în această stare, trebuie să am grijă şi să strig de fiecare dată: «Dum¬ 
nezeule, vino-mi în ajutor, Doamne, grăbeşte-Te să mă ajuţi». 

13. împresurat de frica de demoni din timpul nopţii, înspăimîntat de 
fantomele duhurilor necurate, stăpînit de groază şi hărţuit, mi se duce 
nădejdea mintuirii; refugiindu-mă în postul salvator al acestui verset, 
voi striga din toate puterile: «Dumnezeule, vino-mi în ajutor, Doamne, 
grăbeşte-Te să mă ajuţi». Cînd iarăşi mîngîiat de Domnul şi însufleţit de 
venirea Sa mă voi simţi înconjurat ca de nenumărate mii de îngeri, 
astfel incit să îndrăznesc să-i atac şi să-i provoc la luptă pe cei de care 
înainte mă temeam mai rău decît de moarte şi a căror atingere şi veci¬ 
nătate o simţeam cu toată cutremurarea minţii şi a trupului; pentru ca 
să rămînă, cu harul lui Dumnezeu, cit mai îndelung în mine vigoarea 
acestei statornicii, trebuie să strig din toate puterile mele : «Dumne¬ 
zeule, vino-mi în ajutor, Doamne, grăbeşte-Te să mă ajuţi». 

14. Astfel, rugăciunea cu acest verset trebuie rostită neîncetat, pen¬ 
tru ca în înfrîngerl să ne ridicăm, iar în biruinţe să fim păziţi şi să nu 
ne trufim. Meditaţia la acest verset, zic, să fie în sufletul tău neîntre¬ 
ruptă. în orice lucrare, la slujbă, pe drum, să nu încetezi a-1 cînta. La 
el să meditezi şi cînd adormi, şi cînd mănînci, şi în cele mai mărunte 
trebuinţe ale tale. Această formulă mîntuitoare, pentru tine necesară 
ca bătăile inimii, nu numai că te va păzi neatins de năvala demonilor, 
dar chiar te va conduce, spălat de viciile molipsitoare şi pămînteşti, că¬ 
tre acele ţinuturi nevăzute şi cereşti, şi te va înălţa la acea ardoare a 
rugăciunii, pe care puţini o cunosc şi nimeni n-o poate exprima în 
cuvinte. 15. Să te fure somnul meditînd la acest verset şi, format în exerci¬ 
ţiul lui neîntrerupt, chiar şi în somn să te obişnuieşti a-1 cînta. Cînd te tre¬ 
zeşti, acesta să te întâmpine cel dintîi, acesta, s-o ia înaintea tuturor 
cugetărilor din stare de veghe, acesta să te aşeze în genunchi cînd te 
ridică din pat, şi de aci mai departe să te conducă la toate treburile 
şi lucrările, acesta să te urmărească în tot timpul. La acesta vei medita, 
potrivit învăţăturii legiuitorului Moise «şezînd în casă şi mergînd pe 
drum», dormind şi fiind treaz. Pe acesta îl vei scrie pe buzele tale, pe 
acesta îl vei aşeza pe pereţii casei tale şi înlăuntrul pieptului tău, ast¬ 
fel încît să-ţi fie cîntare obişnuită şi cînd te aşterni pe rugăciune, şi cînd 
te ridici, iar cînd pleci după toate cele trebuitoare vieţii să-ţi fie rugă¬ 
ciune vie şi permanentă. 


XI. 

Această formulă s-o păstreze neîntrerupt mintea, pînă ce, întărită 
prin folosirea ei neîncetată şi prin permanentă meditaţie, va respinge 
şi va îndepărta mulţimea şi prisosul tuturor cugetărilor, şi astfel, re¬ 
strânsă la simplitatea acestui verset, va ajunge cu uşurinţă la acea fe¬ 
ricire care deţine locul întîi între celelalte fericiri evanghelice. Căci se 
spune : «Fericiţi cei săraci cu duhul, că a lor este împărăţia cerurilor». 
în acest chip va fi sărac oricine şi distingîndu-se într-Oi astfel de sără¬ 
cie, va îndeplini acel cuvînt profetic : «Cel sărac şi lipit va lăuda numele 
Domnului». 2. Intr-adevăr, care sărăcie poate fi mai mare, sau mai sfîn- 
tă, decît a aceluia care, ştiindcă n-are nici o pază, nici o putere, cere 
ajutor zilnic din bunăvoinţa altuia şi, înţelegînd că viaţa şi fiinţa sa 
) sînt susţinute în fiecare moment de ajutorul dumnezeiesc, mărturiseşte 

pe drept că el este un cerşetor al Domnului, strigînd către El cu simpli¬ 
tate în fiecare zi: «Ea sînt cerşetor şi sărac ; Domnul mă ajută». Şi aşa, 
iluminat de Dumnezeu, şi ridicîndu-se la acea ştiinţă de multe forme, 
el poate începe de aci încolo să se împărtăşească din tainele măreţe şi 
sfinte, potrivit acestor cuvinte ale profetului: «Munţii înalţi sînt pentru 
cerbi, iar piatra este ascunziş pentru dihori». 3. Aceste cuvinte se po¬ 
trivesc destul de bine ca înţeles cu ceea ce am spus, prin aceea că ori¬ 
cine stăruie în simplitate şi nevinovăţie n-are nimic vătămător sau pri¬ 
mejdios. Cel mulţumit cu simplitatea sa nu doreşte decît să nu fie pra¬ 
dă celor ce-i întind curse. Ca un fel de dihor spiritual, care se acoperă 
cu veşmîntul acelei pietre evanghelice, adică întărit cu amintirea pati¬ 
milor Domnului şi cu meditaţia neîncetată asupra versetului spus mai 
înainte, el este ferit de cursele duşmanului primejdios. Despre aceşti 
dihori spirituali se spune şi în Proverbe : «Dihorii, neam slab, care-şi 
clădesc în stînci locaşul lor». 4. Şi intr-adevăr, ce este mai slab decît 
un Creştin, ce este mai neputincios decît un monah, căruia nu numai 
că nu-i sînt la îndemînă mijloace de a se răzbuna împotriva injuriilor, 
dar nu i se îngăduie nici măcar să-i răsară înlăuntrul sufletului vreun 
sentiment uşor şi tăcut de nemulţumire ? Oricine, pornind de la această 
stare, nu numai că are în stăpînire simplitatea nevinovăţiei, dar chiar 
este întărit cu virutea dreptei judecăţi, devenind nimicitor al şerpilor 
veninoşi şi avînd pe Satana strivit sub picioarele sale. Ajuns cu repe¬ 
ziciunea minţii un fel de cerb spiritual, el va paşte în munţii profeţilor 
şi ai apostolilor, adică se va hrăni cu cele mai înalte şi mai sublime în¬ 
văţături ale acestora. întreţinut cu astfel de hrană, primind în sine şi 
simţămintele din psalmi, va începe să cînte psalmii sau să-i spună ca 
şi cum ar fi compuşi de el, nu de profet, ca pe o rugăciune proprie, 
pornită din adîncul inimii, sau să-i socotească adresaţi lui, ştiind că 
ideile lor nu s-au îndeplinit numai prin profet, sau în profet, ci se în¬ 
deplinesc zilnic în el. 5. Atunci Scripturile sfinte ne arată mai limpede 
şi într-un fel atunci li se deschid vinele şi măruntaiele învăţăturii lor, 
cînd experienţa noastră nu numai că-şi însuşeşte, dar înţelege oarecum 
mai dinainte cuprinsul lor, iar înţelesul cuvintelor ni se deschide nu 
prin expunere, ci prin. dovezi. Noi, avînd acelaşi sentiment al inimii, 
cu care este cîntat sau compus psalmul, devenim într-un fel autori 
ai Iui, mergînd cu înţelegere înaintea lui şi nu după el, adică prinzîn- 
du-i sensul înaintea citirii cuvintelor şi frazelor din care este alcătuit. 
Cînd cîntăm ne vin în minte cele ce s-au petrecut sau se petrec cu noi 

zilnic, ce ne-a adus grija sau nepăsarea noastră, ce ne-a dăruit Provi¬ 
denţa divină sau ce pierderi am avut din înţelăciunea diavolului, cum 
ne-a sustras uitarea de la anumite îndatoriri, cît rău ne-a făcut şubre¬ 
zenia noastră omenească sau neştiinţa, de toate acestea ne amintim în 
timpul cîntării psalmilor. 6. In ei găsim exprimate toate sentimentele, 
pe care, văzîndu-le ca-ntr-o oglindă, le cunoaştem mai bine, pe măsură 
ce ne-au fost prilejuite, şi astfel le simţim ca pe cele văzute şi pipăite 
de noi, iar nu ca pe cele auzite de la cei ce ne învaţă despre ele, ca şi 
cum noi înşine le naştem în adîncul inimii noastre, fiind oarecum să¬ 
dite în noi, pătrunzîndu-le sensul nu din citirea textelor, ci din expe¬ 
rienţa de mai înainte. în felul acesta mintea noastră va ajunge la acea 
puritate a rugăciunii, despre care am vorbit în cuvîntarea anterioară, 
pe cît m-a ajutat Domnul. în timpul adevăratei rugăciuni nu vedem 
şi n-auzim pe nimeni, fiindcă ea ţîşneşte din mintea noastră înflăcărată 
de o pornire de nespus a inimii şi de înălţarea duhului. în această stare, 
fără să mai simtă sau să mai audă ceva din afară, sufletul nostru se 
dăruieşte în gemete şi suspine lui Dumnezeu. 

XII. 

Ghermanus. Socotesc că ne-ai explicat destul de clar şi pe în¬ 
ţeles nu numai tradiţia dar şi perfecţiunea acestei discipline spirituale 
pe care am cerut-o. Căci ce poate fi mai desăvîrşit şi mai înălţător decît 
să îmbrăţişezi într-o meditaţie atît de cuprinzătoare nădejdea noastră 
în Dumnezeu şi, prin folosirea unui singur verset, trecînd peste hotarele 
tuturor celor văzute, să închizi cumva, într-o scurtă expunere, senti¬ 
mentele tuturor rugăciunilor ? De aceea te rugăm să ne mai explici 
încă ceva şi anume cum am putea păstra în chip statornic acest verset 
pe care ni l-ai dat ca pe o formulă, pentru ca, aşa cum sîntem eliberaţi, 
prin harul lui Dumnezeu, de nimicurile cugetărilor lumeşti, la fel să le 
păstrăm fără schimbare pe cele duhovniceşti. 

XIII. 

Ori de cîte ori mintea noastră se opreşte asupra unei părţi dintr-un 
psalm, pe nesimţite trece de la acea parte, fără să-şi dea seama cum, 
la alt text din Scriptură. Şi cînd a început sa se adîncească în el, înainte 
de a-1 parcurge în întregime, un alt text îi apare în minte, care-i înde¬ 
părtează atenţia de la cel de mai înainte. Apoi şi de la acesta fug gîn- 

durile, şi aşa întotdeauna sufletul trece de la un psalm la alt psalm, de 
la textul Evangheliei sare la citirea Apostolului, iar de la acesta la 
profeţi, şi chiar dacă se opreşte la unele povestiri duhovniceşti, pribe¬ 
geşte fără oprire şi fără ţel prin tot corpul Scripturilor. Neputînd să res¬ 
pingă sau să reţină ceva după propria sa voinţă şi nici să termine ceva 
cu deplină judecată şi examinare, el devine numai un debitor al sensu¬ 
rilor spirituale, rămîne mereu la început şi n-ajunge să le stăpînească 
şi să le frământe în chip creator. 2. Astfel mintea, mereu în mişcare şi 
cutreier, chiar şi în timpul slujbelor umblă pe multe cărări, parcă ar fi 
beată, neîndeplinind cu competenţă nici o îndatorire. De pildă, cîncL 
se roagă, se duce cu gîndul la vreun psalm sau la vreo lectură, cînd 
cîntă, se gîndeşte la altă idee din textul aceluiaşi psalm, cînd citeşte, 
îşi aminteşte de ceea ce a făcut şi trebuie să mai facă. Şi în acest mod, 
nereţinînd şi nelăsînd la o parte nimic în chip disciplinat şi necesar, 
pare a alerga la întîmplare, neavînd puterea să se oprească şi să rămînă 
mai mult asupra celor ce-i aduc mulţumire. 3. Deci ne este trebuincios 
înainte de toate să cunoaştem cum putem îndeplini în mod desăvîrşit 
îndatoririle duhovniceşti, sau păzi neschimbat acest verset pe care ni 
i-ai dat ca formulă, pentru ca simţirile noastre de la început şi pînă la 
sfîrşit să se desfăşoare nu în neorînduială, ci după propria noastră 
voinţă. 


XIV. 

Isaac. Deşi gîndesc că am vorbit destul asupra acestei probleme 
cit timp am discutat despre starea rugăciunii, totuşi, fiindcă-mi cereţi 
să repet aceleaşi lucruri, mă voi ocupa pe scurt de întărirea sufle¬ 
tească. Există trei mijloace care fac ca mintea rătăcitoare să fie statornică 
şi anume : vegherea, meditaţia şi rugăciunea, care dau sufletului tărie şi 
stabilitate, dacă stăruim asupra lor şi le îndeplinim fără încetare. 2. 
Acestea totuşi nu vor putea avea vreo înrîurire prin opere de arghiro¬ 
filie, ci numai dacă, dedicaţi permanent şi fără preget activităţii sfinte 
a schimniciei, vom părăsi cu desăvîrşire toate grijile şi preocupările 
vieţii prezente, ca să putem îndeplini acea sarcină apostolică : «Ruga- 
ţi-vă fără încetare». Foarte puţin se roagă cel ce îndeplineşte această 
îndatorire numai în timpul în care-şi îndoaie genunchii. Şi niciodată nu 
se roagă cel care e cu genunchii îndoiţi, dar cu gmdurile aiurea, şi nu 
la rugăciune. De aceea, cum vrem să fim găsiţi cînd ne rugăm, aşa se 

cade să fim şi înainte de timpul rugăciunii. în chip necesar mintea se 
pregăteşte dinainte pentru rugăciune şi pe cel ce se roagă îl înalţă la 
cele cereşti, sau îl coboară la cele pămînteşti gîndurile pe care le-a 
avut înainte de rugăciune. 

3. Pînă aici şi-a depănat părintele Isaac a doua expunere despre 
-calitatea rugăciunii, iar noi l-am ascultat înmărmuriţi. Admirînd şi do¬ 
rind să păstrăm cu toată puterea îndrumările lui despre meditaţia asupra 
acelui verset spus mai înainte, învăţătura pe care ne-a dat-o pentru a 
fi reţinută de începători ca informaţie noi o credem cuprinzătoare şi 
•uşoară. Dar ne-am dat seama că respectarea ei este mai grea decît acea 
osteneală a noastră de mai înainte, prin care de obicei treceam prin 
tot corpul Scripturilor în mod cu totul superficial şi fără stăruinţă. To¬ 
tuşi am înţeles bine că nimeni nu ! este înlăturat de la desăvîrşirea inimii 
•din cauza inculturii sale şi că înapoierea rustică nu este o piedică în a 
obţine curăţia inimii 1 şi a sufletului, pe care o pot dobîndi cu prisosinţă 
toţi, dacă-şi păstrează întotdeauna sănătos şi întreg gîndul către Dum¬ 
nezeu prin meditaţia asupra acestui verset. 

INTRODUCEREA LA PARTEA A II-A 
A «CONVORBIRILOR DUHOVNICEŞTI» 


La începutul acestei părţi constatăm că Sîîntul Casian a separat ulti¬ 
mele două părţi anunţate odată cu publicarea primelor zece Convor¬ 
biri duhovniceşti ale sale, care au format volumul al II-lea. Noi vom 
păstra această împărţire a sa, care face pe de o parte o deosebire între 
primele zece convorbiri şi celelalte, iar pe de alta le distinge şi pe cele 
patrusprezece care urmează în două grupe, încununate fiecare cu un 
prolog sau prefaţă. 

Punctul de plecare al acestor deosebiri ar consta în ceea ce carac¬ 
terizează cele trei părţi, care ar ţine separate pe primele zece «Convor¬ 
biri» şi ar uni pe cele care urmează, aşa cum vom arăta pe scurt în 
această expunere preliminară a părţii a doua; ea ar justifica o dis¬ 
tincţie a ultimelor două părţi, fără însă să le separe. Repetăm unele lu¬ 
cruri, pentru a preciza că specialiştii au arătat că primele zece Con¬ 
vorbiri (din volumul precedent) formează un adevărat mic tratat de de- 
săvîrşire (duhovnicească) 6 . Ei evidenţiază problemele care interesează 
cel mai mult, din punctul de vedere al trăirii mistice în aceste prime 
zece (I—X) Convorbiri, pe care le amintim aici pe scurt pentru a face 
legătură cu cele ce urmează în acest nou volum : Eforturile călugăru¬ 
lui tind spre împărăţia cerurilor şi mijloacele sînt curăţia inimii, cari¬ 
tatea şi contemplaţia (convorbirea I). î’ntr-o viaţă eremitică caracterizată 
printr-o luptă grea devine necesară discreţia, care ne fereşte de excese 
m ucenicie prin deschiderea inimii şi supunere faţă de cei bătrîni (II). 
Renunţarea caracterizează viaţa monastică după Sfîntul Casian ; ea 
este biruinţa duhului asupra cărnii printr-o luptă continuă (III- —IV). Ea 
mai aduce şi oprirea păcatelor (V) şi rezistenţa la grele încercări (VI) 
şi la demoni, descrişi în amănunt (VII—VIII). Caritatea şi curăţia ini¬ 
mii se manifestă prin contemplare şi desăvârşirea monahului constă 
intr-o rugăciune neîntreruptă (IX şi X). Cu aceasta cele zece Convorbiri 
au pornit de la năzuinţele supreme duhovniceşti pentru ca să ajungă 
tot la ele la sfîrşit. 

Sfîntul Casian nu le-a socotit însă încheiate. El anunţă încă două 
cicluri, cu care să le completeze, dintre care unul (XI— XVII) va fi ca¬ 
racterizat prin probleme mult discutate în vremea sa, iar celălalt 

(XVIII—XXIV), va cuprinde chestiuni specifice, care interesează mai 
ales pe pustnici, care sînt invitaţi să le adîncească. 

Trecînd la prezentul volum, al treilea, vedem că în partea a doua 
a Convorbirilor (XI—XVII), se' discută mai întîi desăvîrşirea duhov¬ 
nicească (XI), apoi urmează castitatea (XII), apărarea dumnezeiască 
(har şi libertate — XIII), ştiinţa spirituală sau contemplativă (XIV) şi 
harismele dumnezeieşti (XV), prietenie (XVI) şi angajamente (XVII). 

în partea a 111-a (Convorbirile XVIIII—XXIV), se începe cu dife¬ 
ritele categorii de monahi (XVIII), şi se continuă cu comparaţia vieţii 
obşteşti cu aceea a sihaştrilor (XIX), cu pocăinţa şi semnul iertării (XX), 
despre bucuria Cincizecimii (XXI), dspre tulburările din timpul nopţii 
(XXII), despre neputinţa de a nu păcătui pe pămînt (XXIII) şi despre 
mortificare (XXIV). 

Rezumatul şi traducerea pe vor da fondul celor sistematizate în pre¬ 
faţa noastră. Sfîntul Casian nu a dat acestor Convorbiri nici o formă 
didactică, nici una sistematică, ci pur şi simplu vorbirea inspiraţilor Pă¬ 
rinţi ai pustiei către ascultătorii «ale căror dorinţe arzătoare vor fi îm¬ 
plinite astfel», cum vom citi în prologul celei de a doua părţi; aceeaşi 
bucurie o vor avea şi cititorii creştini de azi. 

Prefaţa Sfîntului Casian la partea a doua a «Convorbirilor duhovni¬ 
ceşti» (XI—XVII) este o scrisoare care o însoţeşte. Ea este adresată 
lui Honorat, întemeietorul şi întîiul stareţ ai Mînăstirii din Lerini, apoi 
Episcop de Arles, mort în 428. Euher, călugăr din Lerini, apoi sihastru, 
a devenit în cele din urmă Episcopul Lyonului către 435. Primele două 
volume publicate de Sfîntul Casian au produs un entuziasm nespus la 
cititorii lor. Aceasta ne explică apărarea îndîrjită pe care i-o va face 
Sfîntul Casian şi în viaţă şi după moartea lui, prin fapte şi scrieri îm¬ 
potriva detractorilor săi augustinieni. Iată cuvintele cu care-i salută 
Sfîntul pe aceşti doi prieteni: El constată întîi că Părinţii pustiurilor, 
«oamenii sublimi de la care am primit mai înainte principiile vieţii 
anahorice vă înflăcărează de un entuziasm viu». Ca urmare Honorat 
a înfiinţat o mînăstire la Lerini, transmiţîndu-le învăţătura acelora prin 
propria lui viaţă. Iar Euher a făcut planul de a se duce în Egipt, ca să 
vadă minunile de acolo cu ochii lui, «ca o turturică curată, către acele 
ţinuturi vestite pe care le vede aşa de aproape soarele dreptăţii şi unde 
virtuţile dau din belşug roadele lor coapte». Sfîntul Casian constată de 
asemenea, că cele două volume dintîi au aprins cititorilor săi o dorinţă 
mai mare de a le continua, pe care o satisface cu aceste şapte Convor¬ 
biri cu trei Părinţi din altă pustie. Şi dacă nici acestea nu le vor putea 
potoli setea, «alte şapte Cuvîntări... gîndesc că vor satisface dorinţele 
voastre arzătoare». 

Întîia convorbire cu stareţul Cheremon 
(a Xl-a) 

DESPRE DESÂVÎRSIRE 

Are loc în pustia Panephysis, unde locuiau cei trei sfinţi sihaştri, Chere¬ 
mon, Nesteros şi Iosif (pe nuumele cărora sînt cele şapte Convorbiri 
din această parte a doua). Primul a fost recomandat Sfinţilor Casian şi 
Gherman de Episcopul Arhebius, fiind de o înţelepciune şi învăţătură 
rară, deşi depăşise o sută de ani şi avînd autoritatea vieţii sale sfinte. 
După un şir de învăţături minunate, el a revenit la învăţătura aposto¬ 
lică despre cele trei mari virtuţi, — credinţa, nădejdea şi dragostea —, 
apoi el le-a amintit că sînt trei şi motivele de a se stăpîni de la păcate ■ 
teama de muncile iadului ,şi de legile pămînteşti, nădejdea şi dorinţa de 
Împărăţia cerurilor. Starea de desăvîrşire a dragostei ne este ou pu¬ 
tinţă după ce am depăşit pe aceea de teamă, aşa incit să nu ne mai 
supunem la rău, nu de teama de rău, ci din dragostea de bine. Aşa tre¬ 
cem de la condiţia de rob, cu teama de stăpîn, la dragostea de fii ai 
Aceluia, al cărui chip şi asemănare le purtăm, năzuind neîncetat spre 
desăvîrşirea, prin care ne rugăm pentru cei ce ne prigonesc, iubim pe 
duşmani şi facem bine, ferindu-ne de păcate de moarte. Printre feluri¬ 
tele trepte de desăvîrşire intră şi unele feluri de teamă, după cum exis¬ 
tă şi o desăvîrşire a dragostei trupeşti, care se înalţă la prihănire. 

In noaptea următoare va urma Convorbirea a doua cu Sfîntul Che¬ 
remon (a Xll-a) despre neprihănire (castitate). Sfîntul Apostol Pavel ne- 
cere să mortificăm «trupul păcatului» prin rîvna unei sfinţenii desăvîr- 
şite, înţelegînd prin acest trup al păcatului o creaţie a noastră: «Morti¬ 
ficaţi membrele voastre care sînt pe pămint: desfrînarea, necurăţia, pof¬ 
ta, dorinţa cea rea şi lăcomia, care este o slujire la idoli». Virtutea de- 
sâvîrşită implică răbdarea foamei, setei, veghea, munca neîntreruptă şi 
osteneala citirii cărţilor sfinte şi plantează în locul lor bucurii duhovni¬ 
ceşti. Starea din timpul sgmnului depinde de cea de veghe. Adevărata 
castitate părăsind cu dispreţ dorinţele trupeşti năzuind neîncetat spre 
sfinţenia, «cu pornirile de foc ale inimii şi mîngîierile nespuse şi ne¬ 
auzite» ale harului dumnezeiesc. Nu se poate stabili un timp pentru o 
prefacere duhovnicească, fiindcă ea depinde de particularităţile sufle¬ 
teşti şi de voinţa celui ce năzuieşte la ea şi mai ales de îndurarea dum¬ 
nezeiască, dar se vorbeşte de şase luni şi nu din proprie osteneală şi 
pricepere. 

Cu aceasta se trece la a treia Convorbire duhovnicească a Părinte¬ 
lui Cheremon «despre ocrotirea dumnezeiască» (a XlII-a Convorbire).. 

Această «Convorbire...» a fost rezumată în prefaţă, aşa incit nu ne 
'imine decît să amintim cîteva puncte şi concluzia ei. Am amintit 

că la această Convorbire Sfîntul Casian «plecînd de la manifestările 
uriaşe, ascetice ori mistice ale spiritualităţii anahoretice, manifestă im¬ 
portanţa acestor jertfiri de sine după modelul Domnului, pentru a ajunge 
la unirea cu El în rugăciunea neîntreruptă, dragoste şi contemplare. Atît 
în Convorbirea a Ill-a cît şi aici în a Xllî-a, 7. Sfîntul Casian aminteşte 
manifestarea unui început de bunăvoinţă, care porneşte de la un sîm- 
bure, o sămînţă bună rămasă în om după cădere (Rom., 2,14—16 — Con¬ 
vorbirea a XlII-a 8), pe care Dumnezeu o luminează şi o dezvoltă 
spre mîntuirea noastră (Rom. 10, 20—21 • Is. 65, 1—2). Aşa cooperează 
libertatea omenească cu harul dumnezeiesc, — fapt tăgăduit de augus- 
tinieni, care cred că prin cădere omul a pierdut putinţa de mîntuire, 
care acum se realizează numai prin predestinaţie. Această învăţătu¬ 
ră greşită, susţinută numai de Reformaţii calvinişti, este aprobată de 
unii teologi romano-catolici — împotriva învăţăturii Bisericii lor — 
deşi este condamnată de întreaga Biserică veche —, pentru .care aceşti 
teologi romano-catolici disidenţi au denunţat pe unii dintre marii Sfinţi 
•Părinţi răsăriteni, ca Sfîntul Ioan Hrisostomul, alături de Sfîntul Ioan 
Casian, de semi-pelagianism şi deşi conciliul particular al Bisericii apu¬ 
sene de la Oranges, care a proclamat această condamnare în anul 529, 
a fost aprobat de-abia în secolul al XVII-lea, tot de un conciliu parti¬ 
cular al Bisericii apusene. Ne mărginim să expunem aici concluzia Con¬ 
vorbirii a XlII-a (XVII, 4—5) r care este cea mai lungă din această co¬ 
lecţie : «Toţi Părinţii drept credincioşi care au învăţat desăvîrşîrea ini¬ 
mii nu din cearta deşănţată a cuvintelor, ci din fapte şi din experienţă, 
spun că lucrarea darului dumnezeiesc constă în primul rînd în aceea că 
fiecare este înflăcărat de dorinţa a tot ceea ce este bine, dar că depinde 
de libertatea noastră de alegere să înclinăm într-o parte sau în cealaltă, 
în al doilea rînd harul dumnezeiesc este cel prin care pot fi traduse în 
fapte virtuţile, dar aşa încît să nu se nimicească puterea liberei voinţe, 
iar în al treilea rînd depinde de darurile lui Dumnezeu să se stăruie 
în virtuţile dobîndite, dar tot aşa încît libertatea să nu se simtă robită. 
Astfel trebuie să credem că Dumnezeu săvârşeşte toate în -toţi, în- 
drumîndu-ne, ocrotindu-ne şi apărîndu-ne, fără însă să înlăture liberta¬ 
tea voinţei, pe care El însuşi ne-a dăruit-o. Dacă se pare că se împotri¬ 
veşte acestui înţeles ceva cules prin dibăcie, prin judecată şi dovedire 
omenească, trebuie mai degrabă să ne ferim decît sa distrugem credinţa, 
căci nu merităm credinţa din înţelegere, ci înţelegerea din credinţă 
precum este scris: «Dacă nu veţi crede, nu veţi înţelege», fiindcă nu 
se poate înţelge pe deplin nici de simţire, nici de judecata omenească 
în ce chip pe de o parce Dumnezeu lucrează toate în noi, iar pe de altă 
parte se atribuie totul liberei voinţe». 

Prima Convorbire cu Părintele Nesteros «despre ştiinţa duhovni¬ 
cească» (a XIV-a), începe prin a afirma că această ştiinţă se compune 
din două părţi : Una este practică şi constă din rînduieli şi curăţirea de 
păcate, iar cealaltă este teoretică şi constă în contemplarea celor dum¬ 
nezeieşti şi în cunoaşterea înţelesurilor celor mai sfinte. Multe sint 
căile Domnului şi nu ne putem toţi ridica pe aceleaşi culmi. Ştiinţele 
teoretice sint două şi anume : Interpretarea istorică şi înţelegerea du¬ 
hovnicească; iar ramurile ştiinţei duhovniceşti sint trei: tropologică, 
alegorică şi anagogică. Numai cel grabnic la ascultare şi zăbavnic la 
vorbire va pătrunde adine în ştiinţa duhovnicească prin curăţia minţii 
şi iluminarea Duhului Sfînt. Plinătatea ştiinţei istorice şi a celei duhov¬ 
niceşti va aduce odată cu memorizarea Sfintei Scripturi neîntreruptă, 
părăsirea gîndurilor vătămătoare şi pătrunderea adîncă a înţelesurilor 
ei ascunse; căci Scripturile se înnoiesc astfel şi frumuseţea lor se mă¬ 
reşte din ce în ce pentru cel ce progresează mereu în curăţia duhovni¬ 
cească. Se cere aceeaşi stăruinţă şi preocupare la citirea Sfintelor Scrip¬ 
turi,. ca şi cele manifestate la studiile şi lecturile lumeşti, dar cu suflet 
curat. Căci ştiinţa duhovnicească rămîne apanajul celor curaţi. Citito¬ 
rilor necuraţi ai Scripturilor li se aplică proverbul din Pilde (11, 22) : 
«Inel de aur în ritul porcului». Apostolul neamurilor descrie astfel vir¬ 
tuţile prin care se ajunge la ştiinţa duhovnicească: «In vegheri, în pos¬ 
turi, în curăţie, ştiinţă, îndelungă răbdare, în bunătate, în Duh Stînt, în 
dragoste neiăţarnică» (II Cor. 6, 5—6). Iar cele învăţate prin citit să nu 
fie predate celor necuraţi; învăţătura duhovnicească poate rămîne ne¬ 
rodnică, fiind neconvingătoare din pricină că cel ce o răspîndeşte n-o 
trăieşte sau fiindcă cei: chemaţi au inimi împietrite în păcate. 

In noaptea următoare Sfîntul Nesteros va expune în a doua Con¬ 
vorbire învăţătura despre harismele dumnezeieşti (Conv. a XV-a). El 
a amintit ascultătorilor că harul duhovnicesc al minunilor se manifestă 
in trei feluri: 1. Prin vindecări; 2. prin cei care zadarnic încearcă să 
vindece, lipsindu-le credinţa ori lor, ori celor bolnavi şi 3. în sfîrşit, prin 
cei nelegiuiţi, săvîrşitori ai unor lucruri minunate şi socotiţi cuvioşi 
şi slujitori devotaţi ai lui Dumnezeu, dar în realitate fiind instrumente 
ale demonilor, care înşeală pe credincioşi, prin semne şi minuni false 
şi proorocii mincinoase. Desăvîrşirea se manifestă nu prin minciuni, ci 
prin dragostea curată, aceasta fiind ştiinţa practică, propovăduită de 
Apostolul neamurilor şi practicată de Sfinţii Părinţi. Astfel, Sfîntul Ma- 
carie, vieţuitor în pustietatea Schiturilor, n-a primit să învieze un mort, 
decît ca să ruşineze pe un eretic, care tulburase pe drept-credincioşiî 
din regiune cu învăţătura mincinoasă a lui Eunomin. Aşa a procedat şi 
proorocul Ilie altădată, cerînd foc din cer asupra jertfelor de pe altar 

şi Părintele Avraam, vindecînd femeia care alăpta copilul muribund şi 
pe un schilod. Cei ce săvîrşesc asemenea semne şi minuni nu-şi atri¬ 
buiau merite, ci manifestau mila şi puterea Domnului ; iar pe cei lău¬ 
daţi pentru săvîrşirea fără îndeplinirea condiţiilor lor dumnezeieşti îi 
supuneau judecăţii. Cel ce urmează pe Hristos cel blînd şi smerit cu 
inima, săvîrşeşte sau nu, fără să se îngîmfe, toate minunile, pe care le-a 
săvîrşit Hristos, podoaba lui unică fiind viaţa curată în plinătatea dra¬ 
gostei dumnezeieşti. Lupta împotriva propriilor păcate este mai de lău¬ 
dat decît scoaterea demonilor din alţii. Să preferăm, deci, curăţia lăun¬ 
trică a vieţii noastre acelei slave, care se înfăptuieşte numai cu puterea 
lui Dumnezeu. Ca o confirmare a celor expuse, Sfîntul Nesteros amin¬ 
teşte ispita Sfîntului Pafnutie, prin care acest vestit luptător al lui Hris¬ 
tos a demonstrat că e mai mare virtute şi mai sublim har să stingi pofta 
lăuntrică a cărnii, decît să învingi cu puterea lui Dumnezeu atacurile 
demonilor, sau să le alungi din trupurile stăpînite de ei prin chemarea 
numelui Său. 

A urmat întîia Convorbire cu Părintele Iosit din Thmuis (a XVI-a) 
«despre prietenie». El a făcut o analiză duhovnicească biblică, foarte 
subtilă, a legăturilor dintre fraţii creştini, începînd cu lauda prieteniei 
dintre, Sfinţii Casian şi Gherman. Prietenia adevărată se bazează, a spus 
el, pe unitatea de virtuţi, de voinţă şi de duh, căci temelia ei este de- 
săvîrşirea, căreia îi face analiza. Nimic nu e mai presus de dragoste şi 
mai prejos de supărare. Să ne ferim şi de dezbinările trupeşti şi de cele 
duhovniceşti, menţinînd dragostea, care este însuşi Dumnezeu prin Du¬ 
hul, care locuieşte în noi şi chiar în duşmanii noştri, dar mai ales pen¬ 
tru cei de o credinţă cu noi. După aceasta, Părintele Iosif a dat cîteva 
exemple în care unii fraţi înlocuiesc căinţa prin cîntare, pentru supă¬ 
rarea adusă fraţilor în Hristos j alţii rabdă supărările mirenilor dar nu 
pe ale fraţilor monahi; refuză să le vorbească, ajunează în supărare 
spre placul demonilor, întorc prefăcuţi obrazul celui ce i-a lovit, nepar- 
ticipînd astfel la suferinţa semenului şi nevoind a-1 potoli în slăbiciunea 
lui. Căci cel slab aşteaptă şi trebuie ajutat; iar mînia se potoleşte cu 
încetul prin smerenie, fiind învinsă prin dragoste şi înţelepciune. Prie¬ 
tenia este asigurată de bune obişnuinţe şi virtuţi, iar nu de jurăminte 
false, a sfîrşit Părintele Iosif. 

A urmat a doua convorbire cu Părintele Iosif ( Conv. a XVII-a), 
«despre hotarele cuvîntului dat». A doua învăţătură mult discutată şi 
osîndită, ca şi aceea din a XlII-a Convorbire, de augustinieni este aceas¬ 
ta. Iată împrejurările formulării ei: Dorinţa de a trăi mai departe în 
pustia Egiptului, printre anahoreţii de acolo, a făcut pe Sfinţii Casian 
şi Gherman să nu se mai întoarcă la Betleem, călcînd astfel angajamen- 

tul luat la plecare faţă de conducătorii de aeolo. Este motivul tristeţii 
copleşitoare, dezvăluită Părintelui Iosif, a cărui hotărîre o vor primi 
cu deplină supunere. întoarcerea i-ar împiedica să mai revină în Egipt 
— ceea ce ar fi o pierdere dezastruoasă pentru viaţa lor duhovnicească. 

Sfîntul Iosif a analizat profund situaţia, spunînd că sîntem datori să 
îndeplinim ceea ce am făgăduit; de aceea să ne ferim de a lua anga¬ 
jamente pripite. In cazul de faţă, să se calculeze hotărîrea cu cele mai 
puţine pagube din punct de vedere spiritual: O minciună care ar putea 
fi iertată fără pagubă, sau revenirea într-o mănăstire cu o vieţuire de 
nivel spiritual scăzut. Trebuie să avem în vedere intenţia cu care s-a 
luat o hotărîre şi nu urmarea ei, încă necunoscută. Exemplele din Ve¬ 
chiul Testament — numeroase, de altfel, — îngăduie ambele inter¬ 
pretări, avînd în vedere numai planul dumnezeiesc urmărit, pe cînd 
Noul Testament interzice categoric minciuna. Totuşi, zice Părintele Iosif, 
să nu ne îndîrjim în menţinerea unui cuvînt dat, dacă acesta ar aduce 
urmări catastrofale (fiindcă este cuvînt omenesc, nu dumnezeiesc). Sta¬ 
reţul Piamun, de pildă, a ascuns virtutea înfrînării sale. Unele anga¬ 
jamente sînt hotărîri tainice, pe care le păstrează monahul. în ce pri¬ 
veşte cele trebuincioase vieţii să nu se ia nici un angajament. 

Sub stăpînirea unei smerenii unice şi tulburătoare, Sfîntul Casian 
încheie a doua parte'a «Convorbirilor duhovniceşti» cu acest apel către 
cititori : «Rog, aşadar, pe toţi cei cărora le vor cădea în mîini aceste 
osteneli ale mele, să ştie că tot ce le va plăcea aparţine cuvioşilor Pă¬ 
rinţi, iar ceea ce nu-i va mulţumi îmi aparţine mie», după ce a declarat 
că pentru el «este mai mare grija de a fi de folos decît de a fi lăudat». 





Mulţi dintre cuvioşii care se sîrguiesc după exemplul vostru, o, prea 
cucernici fraţi Homoratus şi Eucherius, doresc să ajungă la virtutea 
desăvârşirii voastre, care străluciţi cu admirabilă lumină, ca o uriaşă 
făclie, în această lume. Totuşi, voi sînteţi înflăcăraţi de atîta admira¬ 
ţie faţă de acei virtuoşi bărbaţi, de la care am primit cele dintâi învă¬ 
ţături ale sihăstriei, încît unul dintre voi, conducător al unei mari comu¬ 
nităţi de fraţi, doreşte ca turma sa, care este instruită privind zilnic 
sfînta voastră viaţă, să fie formată şi în preceptele acelor părinţi, iar ce¬ 
lălalt a voit să vină în Egipt ca să se clădească sufleteşte sub oblăduirea 
aceloraşi părinţi. De aceea a părăsit provincia amorţită de asprimea 
frigului din Gallia, zburînd ca o turturea foarte nevinovată spre aceste 
ţinuturi îmbelşugate de roadele coapte ale virtuţii, pe care le priveşte 
de aproape soarele dreptăţii. 2. Puterea dragostei m-a împins ca, răs- 
punzînd dorinţei unuia şi ferindu-1 de osteneală pe celălalt, să-mi iau 
asupră-mi sarcina grea de a scrie, pentru ca celui dintîi să-i crească 
autoritatea în faţa copiilor săi sufleteşti, iar pe cel de-al doilea să-l 
scutesc de trebuinţa unei călătorii atît de primejdioase. Astfel, fiindcă 
n-au putut fi mulţumitoare pentru credinţa şi căldura voastră nici acele 
Instituţii călugăreşti, pe care le-am scris, aşa cum am putut, în două¬ 
sprezece cărţulii către episcopul de fericită amintire Castor, nici cele 
zece cuvîntări către părinţii care locuiesc în pustiul Scitium, pe care 
le-am scris din îndemnul preacuvioşilor episcopi Helladius şi Leontius, 
acum, ca să se cunoască şi motivul drumului nostru, am crezut că tre¬ 
buie redate în acelaşi stil şapte convorbiri cu primii trei sihaştţi pe 
care i-am vizitat într-un alt pustiu. Doresc ca prin acestea să supli¬ 
nesc cele ce au fost greu înţelese, sau lăsate la o parte, în lucră¬ 
rile noastre trecute despre desăvîrşire. 3. Dacă ele nu vor putea să po¬ 
tolească sfînta voastră sete de învăţătură, alte şapte cuvîntări, care 
urmează să fie trimise către cuvioşii care trăiesc în Stoechade, vor 
îndeplini, precum cred, dorinţa voastră arzătoare. 

XI. 

PRIMA CONVORBIRE CU PĂRINTELE CHEREMON 
Despre desăvîrşire 

I. Descrierea oraşului Thennesus. 

II. Despre episcopul Archebius. 

III. Descrierea pustiului în care tră¬ 
iau Cheremon, Nesteros şi Iosif. 

IV. Părintele Cheremon şi scuza lui 
pentru învăţătura cerută. 

V. Răspunsul nostru la scuza lui. 

VI. Arătarea părintelui Cheremon că 
viciile pot fi învinse în trei feluri. 

VII. Pe ce trepte se poate cineva urca 
pînă la cel mai înalt pisc al dragostei şi 
ce statornicie are aceasta. 

VIII. Cît se ridică cei care prin sim- 
ţămîntul dragostei se feresc de vicii. 

IX. Dragostea nu numai că face din 

I. 

Pe cînd ne găseam în mînăstirea din Syria, după ce am căpătat pri¬ 
mele elemente de credinţă, înaintînd în cunoştinţe, am început să ne 
dorim un mai mare har al desăvîrşirii. Ne-am hotărît să plecăm pe 
dată în Egipt şi astfel că am intrat în cel mai îndepărtat pustiu al The- 
baidei să vizităm pe cei mai mulţi dintre cuvioşii al căror renume li-1 
râspîndise zvonul în toată lumea, din dorinţa de a ajunge, dacă nu să 
fim la fel cu ei, măcar să-i cunoaştem. Aşadar, după un lung drum pe 
apă, am ajuns în cetatea Egiptului numită Thennesus. Locuitorii aces¬ 
teia sînt scăldaţi din toate părţile în aşa măsură fie de mare, fie de 
iacuri sărate, incit, fiindcă lipseşte pămîntul, ocupîndu-se numai de ne¬ 
gustorie, îşi procură cele necesare traiului din comerţul pe apă, şi chiar 
pămîntul pe care nu-1 au de ajuns, cînd voiesc să construiască locuinţe, 
il aduc cu corăbiile de departe. 


robi fii, dar dă şi chipul şi asemănarea cu 
Dumnezeu. 

X. Desăvîrşirea dragostei constă în a 
te ruga pentru duşmani; prin ce se cu¬ 
noaşte că sufletul nu s-a curăţat încă. 

XI. întrebare, de ce sentimentul de 
teamă şi de speranţă nu este desăvîrşit. 

XII. Răspuns despre felurile desă¬ 
vîrşirii. 

XIII. Teama care se naşte din mă¬ 
reţia dragostei. 

XIV. întrebare despre rosturile casti¬ 
tăţii. 

XV. Amînarea răspunsului cerut. 


II. 


La sosirea acolo, Dumnezeu ocrotindu-ne dorinţele, ne-a scos în 
cale pe renumitul şi preafericitul bărbat episcopul Archebius, care, 
rupt din ceata de sihaştri şi dat ca episcop în cetatea Panephysis, a 
respectat cu atîta stricteţe în tot timpul singurătatea pe care şi-a im¬ 
pus-o, incit nu şi-a schimbat cu nimic ţinuta umilinţei din trecut şi nici 
nu s-a simţit măgulit de onoarea ce i-a fost acordată. (Ba mai mult, de- 

clara că nu e potrivit pentru această slujbă şi se plîngea că a fost scos 
din acea practică a sihăstriei pentru că, trăind în ea treizeci şi şapte de 
ani, n-a putut să ajun,gă la curăţia unei atît de înalte chemări). Aşadar, 
acesta, în cetatea Thennesus, unde-1 adusese trebuinţa de a alege un 
episcop, după ce ne-a primit cu evlavie şi bunătate, aflînd de dorinţa 
noastră de a vizita pe cuvioşii părinţi din părţile mai îndepărtate ale 
Egiptului, ne-a spus : 2. «Veniţi şi vedeţi mai întîi pe bătrînii care lo¬ 
cuiesc nu departe de mănăstirea noastră, a căror vîrstă se cunoaşte du¬ 
pă trupurile lor încovoiate, iar sfinţenia le străluceşte chiar pe chipu¬ 
rile lor în aşa măsură, încît şi numai faptul de a-i privi este un izvor de 
învăţătură. îmi pare rău că am fost zmuls dintre ei şi nu pot să exprim 
această pierdere prin cuvinte, dar voi o puteţi înţelege din exemplul 
vieţii lor sfinte. Cred însă că neputinţa mea va fi uşurată întrucîtva, 
dacă vouă, care căutaţi acele mărgăritare evanghelice, pe care eu în¬ 
sumi nu le am, cel puţin vă voi arăta unde să le găsiţi mai uşor». 

III. 

Şi-a luat astfel toiagul şi desaga, cum este pe acolo ţinuta de drum 
a tuturor monahilor, şi ne-a dus, fiindu-ne el însuşi călăuză, în cetatea 
sa, adică în Panephysis. Pămînturile acesteia, precum şi cea mai mare 
parte, odinioară foarte bogată, a regiunii vecine (se spune că belşugul 
acelui ţinut aducea mîncăruri alese la mesele regilor), au fost înghiţite 
de apa mării, care, din cauza unui cutremur venit pe neaşteptate, s-a 
revărsat şi, inundînd aproape toate satele, a transformat tot ţinutul 
într-un lac sărat, cum se spune duhovniceşte în psalm : «A aşezat apa in 
pustie şi a secat izvoarele apelor. Pământul dătător de roade l-a făcut 
mlaştină sărată, din cauza răutăţii locuitorilor din el», cuvinte care 
luate în litera lor par spuse tocmai pentru acea regiune. 2. Aşadar în 
aceste locuri, multe cetăţi, aşezate pe coline părăsite de locuitori, au de¬ 
venit în mijlocul apelor insule, în oare se refugiază cei dornici de sin¬ 
gurătate. în aceste locuri îşi duceau viaţa trei bătrîni, adică Cheremon, 
Nesteros şi Iosif, pustnici foarte în vîrstă. 

IV. 

Fericitul Archebius a socotit cu cale să ne ducă mai întîi la Che¬ 
remon, fiindcă era şi mai aproape de mănăstirea lui şi mai înaintat în 
vîrstă. Trecut de o sută de ani, trăia mai mult în duh şi avea spatele 
atît de încovoiat din cauza bătrîneţii şi a rugăciunilor neîncetate, încît 
ajunsese ca un copil şi mergea ajutîndu-se de mîini. 2. Privindu-i deo¬ 
potrivă chipul minunat şi mersul (tot trupul îi era slăbit şi uscat, dar 

nu-şi pierduse dreapta judecată de altădată), cu simplitate, i-am cerut, să 
ne vorbească şi să ne înveţe, mărturisindu-i că numai dorinţa de hrană 
duhovnicească a fost pricina venirii noastre. «Ce învăţătură, a zis el, 
oftînd cu greutate, vă poate da un bătrîn, căruia slăbiciunea vîrstei i-a 
răpit vlaga de altădată şi încrederea că va putea vorbi ? 3. Cum să vă 
învăţ ceea ce eu nu iac, sau ceea ce ştiu că acum îndeplinesc mai pu¬ 
ţin şi mai anevoie ? De aceea n-am îngăduit pînă la această vîrstă să lo¬ 
cuiască nici un tînăr cu mine, pentru ca exemplul meu să n-aducă al¬ 
tuia vreo dezamăgire. Niciodată învăţătura cuiva nu va avea autoritatea 
de a se impune, dacă el n-o va sprijini prin pilda faptelor sale». 

V. 

La aceste cuvinte, noi, stăpîniţi de o puternică emoţie, am răs¬ 
puns astfel: «Ar trebui să ne fie de ajuns pentru toată învăţătura noas¬ 
tră greutatea de a trăi în asemenea locuri o atît de lungă viaţă de schim¬ 
nic, pe care abia o poate răbda pentru puţin timp cel tînăr şi robust, 
locuri care ne instruiesc şi ne conving cu prisosinţă chiar fără să vor¬ 
bească despre vitejia lor; totuşi, te rugăm să-ţi întrerupi puţin tăcerea 
si să ne spui cîteva cuvinte prin care să putem îmbrăţişa nu atît prin 
imitaţie, cit prin admiraţie, virtutea pe care o vedem aşezată în tine. 
Starea noastră călduţă, descoperită ţie, nu merită să primească ceea ce 
noi dorim ,■ dar trebuie să obţină acest lucru măcar osteneala unui drum 
atît de lung, pe care l-am făcut pînă aici din mănăstirile de la Betleem 
pentru a vă asculta învăţătura, din dorinţa noastră de a înainta în 
virtute». 


VI. 

Trei sînt motivele, a răspuns atunci fericitul Cheremon, care fao 
pe oameni să se stăpînească de la vicii: teama de gheena şi de legile de 
aici, speranţa şi dorinţa împărăţiei cerurilor şi sentimentul binelui îm¬ 
preună cu dragostea pentru virtuţi. Teama ne face să ne ferim de rău, 
precum s-a spus : «Teama de Domnul urăşte râul». Speranţa respinge ata¬ 
cul tuturor viciilor: «Nu greşesc toţi cei ce nădăjduiesc în El». Dragos¬ 
tea nu se teme de prăpastia păcatelor, fiindcă « Dragostea niciodată nu 
cade» şi de asemenea : «Dragostea acoperă mulţime de păcate». 2. De 
aceea fericitul Apostol, cuprinzînd toată puterea mîntuirii în practicarea 
acestor trei virtuţi, spune: «Acum rămîn acestea trei: credinţa, nădej¬ 
dea şi dragostea». Credinţa face ca, de teama judecăţii şi a pedepselor 
viitoare, să ne ferim de contactul cu viciile. Nădejdea, îndepărtînd min¬ 
tea noastră de la cele prezente, dispreţuieşte toate plăcerile trupului, 

prin aşteptarea darurilor cereşti. Iar dragostea, aprinzîndu-ne cu ar¬ 
doarea minţii către dragostea de Hristos şi către roadele virtuţilor du¬ 
hovniceşti, face ca tot ce este contrar acestora să urîm cu tot dispreţul. 
Deşi acestea trei par a avea acelaşi scop (căci ne îndeamnă să ne stăpînim 
de la lucrurile neîngăduite), totuşi, au mari trepte de înălţare, prin care 
se deosebesc unele de altele. 3. Primele două sînt proprii acelor oameni 
care, tinzînd să înainteze în virtuţi, n-au încă un simţământ puternic 
pentru ele, iar a treia este a lui Dumnezeu şi a acelora care au primit 
în ei chipul şi asemănarea lui Dumnezeu. El este singurul care nu de 
teamă şi nu ispitit de răsplată, ci numai din sentimentul bunătăţii, înde¬ 
plineşte toate cele bune. «Toate, precum spune Solomon, le-a făcut 
Dumnezeu pentru Sine însuşi». Din bunătatea Sa împarte cu prisosinţă 
toata mulţimea bunurilor Sale celor vrednici şi nevrednici. El nu poate 
să fie înfrînt de injurii, nici să fie urnit din statornicia Sa de nedreptă¬ 
ţile oamenilor, rămînîndu-I întotdeauna întreagă bunătatea şi firea Sa 
neschimbătoare. 


VII. 

Dacă tinde aşadar cineva către desăvîrşire, de la acea primă treaptă 
de teamă, care am spus că în mod propriu este o stare de robie — precum 
este scris : «Cînd veţi ii făcut toate, spuneţi: sintem nişte slugi nevred¬ 
nice » — înaintînd de pe o treaptă pe alta, se va urca pe aceea a speran¬ 
ţei, care nu se aseamănă cu a robului, ci cu a argatului, care aşteaptă sim¬ 
bria. Conştient de faptele sale bune, fără teama de pedeapsă şi gîndin- 
du-se că va fi iertat, cel ce speră într-o răsplată înseamnă că n-a putut 
ajunge la acel sentiment al fiului care, încrezător în dărnicia îngăduinţei 
pămînteşti, îşi dă seama că toate care sînt ale tatălui sînt ale sale. 2. 
La aceasta nu îndrăzneşte să aspire acel fiu risipitor care, după ce a iro¬ 
sit averea tatălui său, pierzîndu-şi chiar numele de fiu, spune: «De acum 
nu mai sînt vrednic să mă numesc fiul tău». După acele roşcove sălba¬ 
tice, care li se dădeau porcilor şi pe care el nu le mai putea avea, adică 
după acea hrană scârboasă a viciilor, întors către sine însuşi şi înţepat 
de teamă mistuitoare, a început să se îngrozească de necurăţia porcilor 
şi să se înfricoşeze de chinurile întunecate ale foamei. Ajuns ca un rob, 
dorind starea argatului şi gîndindu-se la simbrie, a zis : «Cîţi argaţi ai 
tatălui meu au pîine din belşug şi eu pier aici de foame ! Mă voi întoarce 
aşadar la tatăl meu şi-i voi zice '.Tată, am păcătuit la cer şi înainta ta 
şi nu mai sînt vrednic să mă numesc fiul tău ; fă-mă ca pe unul dintre ar¬ 
gaţii tăi». 3. Iar tatăl, alergînd înaintea lui cu mai mare dragoste decît 
i-o arătase înainte, i-a primit glasul căinţei umilite. Nemulţumit să-i 

dea drepturi mai mici, a trecut peste cele două trepte şi l-a restabilit 
fără amînare în demnitatea de fiu de mai înainte. De aceea trebuie să ne 
grăbim şi' noi către a treia treaptă a fiilor, care cred că toate ale ta¬ 
tălui sînt ale lor. Dacă ne vom urca pe această treaptă prin acel har 
nestricat al dragostei, vom merita să primim imaginea şi asemănarea 
cu Acel tată ceresc, şi vom putea striga la fel cu acel fiu adevărat: 
«Toate pe care le are tatăl sînt ale mele». 4. Despre noi mărturiseşte fe¬ 
ricitul Apostol, cînd zice: «Toate sînt ale voastre, fie Pavel, fie Apollo, 
fie Cephas, fie lumea, fie viaţa, fie moartea, fie cele prezente, fie cele 
viitoare: toate sînt ale voastre». Către această asemănare ne cheamă şi 
poruncile Mîntuitorului: «Să fiţi desăvîrşiţi, zice El, precum şi Tatăl 
vostru ceresc desâvîrşit este». Uneori începe să înceteze în noi senti¬ 
mentul bunătăţii şi atunci puterea sufletului slăbeşte şi dispare pentru 
un timp teama de gheenă, sau dorul de cele viitoare. 5. Este în acele 
trepte o oarecare înaintare, fiindcă ne pregăteşte să putem trece la 
treapta dragostei. Fie de teama pedepselor, fie în nădejdea răsplăţii, în¬ 
cepem să ne ferim de vicii. «Teamă, zice apostolul, nu este în dragoste, 
ci dragostea desăvîrşită alungă teama ; fiindcă teama presupune pe¬ 
deapsă, iar cel care se teme nu este desâvîrşit în dragoste. Să-L iubim 
şi noi, aşadar, pe Dumnezeu, fiindcă mai întîi El ne-a iubit pe noi». 6. 
Nu vom putea să ne ridicăm Ia acea adevărată desăvîrşire decît dacă, 
aşa precum El mai întîi ne-a iubit numai pentru mîntuirea noastră şi nu 
a altcuiva, să-L iubim şi noi pentru dragostea Lui şi nu a altuia. De aceea 
să ne străduim să ne ridicăm cu desăvîrşită ardoare a minţii de la aceas¬ 
tă teamă la speranţă, iar de la speranţă la dragostea de Dumnezeu şi de 
virtuţi, pentru ca, trecînd la dragostea de binele însuşi fără schimbare, 
pe cît este cu putinţă firii omeneşti să ne însuşim ceea ce este bun. 

VIII. 

Este mare deosebire între cel ce stinge focul viciilor din el de teama 
gheenei, sau în speranţa simbriei viitoare, şi acela care, stăpînit de dra¬ 
gostea de Dumnezeu, se îngrozeşte de răutate şi de viaţa prihănită, avînd 
în el binele curăţiei numai din dorinţa castităţii, fără să aştepte împlini¬ 
rea făgăduinţei viitoare. Desfătat de conştiinţa binelui prezent, săvîrşeşte 
toate nu speriat de pedepse, ci fiindcă îşi găseşte fericirea în virtuţi. 2. 
Cel ce este în această stare nu poate nici să se folosească de ocazia pă¬ 
catului cînd nu există oameni ca martori, nici să se păteze de mîngîierile 
cugetărilor ascunse, de vreme ce, avînd adînc înrădăcinat sentimentul 
virtuţii, nu numai că nu primeşte în inimă, dar chiar urăşte cu cel mai 
puternic dispreţ orice îi e contrar. Una este să fie cineva desfătat de bine 

din ura faţă de viciu şi de păcatele trupeşti, alta să-şi înfrîneze poftele 
nepermise cu gîndul la răsplata viitoare, alta să se teamă de paguba 
prezentă şi alta să se teamă de pedeapsa viitoare. In sfîrşit, este cu mult 
mai preţios lucru să nu te desparţi de bine pentru binele însuşi, decîtj să 
nu-ţi dai consimţământul la cel rău de teama răului. 3. în primul caz bi¬ 
nele este primit de bună voie, pe cînd în al doilea din constrângere, ca şi 
cum n-ai vrea să-l faci, dar te împinge la aceasta teama de chinuri, sau 
dorinţa de răsplată. Cine se abţine de frică de la mângâierile viciilor, da- 
că-i dispare obstacolul fricii se va întoarce iarăşi la ceea ce iubeşte şi 
de aceea nu va dobândi statornicia în a face bine şi nici siguranţa că altă¬ 
dată nu va mai fi ispitit, fiindcă nu va avea puternică şi veşnică pacea 
neprihanei. 

4. Unde există neliniştea războiului nu pot să nu intervină primej¬ 
diile rănilor. în mod necesar cel implicat intr-un conflict, oricît de bun 
războinic ar fi, oricît de vitejeşte ar lupta, oricînd poate fi străpuns şi 
rănit mortal de sabia duşmanului. Cel care, însă, învingind îmboldirile 
viciilor, se bucură de siguranţă din partea ilor şi trece la dragostea de 
virtute, va păstra permanent starea acelui bine, căruia îi aparţine în în¬ 
tregime, fiindcă ştie că nimic nu este mai păgubitor decit pierderea cas¬ 
tităţii intime. 5. Nu socoteşte nimic mai larg şi mai preţios decât cură¬ 
ţia prezentă cel pentru care este o pedeapsă grea încălcarea primejdi¬ 
oasă a virtuţilor şi atingerea otrăvitoare a viciului însuşi. Acestuia, 
spun, nici prezenţa în lume şi consideraţia din partea acesteia nu-i va 
mări cinstea, nici singurătatea nu i-o va micşora, ci purtînd pretutin¬ 
deni întotdeauna cu sine, ca dreaptă judecătoare, conştiinţa nu numai 
a faptelor, dar şi a cugetărilor sale, se va strădui pe aceasta s-o res¬ 
pecte în cea mai mare măsură, fiindcă ştie că judecata propriei sale con¬ 
ştiinţe nimeni n-o poate nici învălui, nici păcăli, nici evita. 

IX. 

Cel ce va merita să aibă această stare bizuindu-se nu pe ostenelile 
sale, ci pe ajutorul lui Dumnezeu, de la condiţia de rob în care-1 ţine 
teama şi de la dorinţa cîştigului sperat, în care este cerută nu atît bu¬ 
nătatea celui ce dăruieşte, cit răsplata muncii, va începe să treacă în 
dragostea fiilor, în care nu teama, nu pofta de cîştig, ci acea dragoste 
care nu cade niciodată va stărui neîncetat. Despre această teamă şi 
dragoste Domnul, spunînd unora ce se cuvine fiecărei persoane, arată; 
«Fiul cinsteşte pe tatăl şi robul se teme de stâpînul său. Si dacă Eu sînt 
tatăl, unde este cinstea Mea ? Şi dacă Eu sînt stâpînul, unde este teama 
de Mine ?». 2. Este de trebuinţă ca acela care este rob să se teamă, 

fiindcă dacă «ştiind voinţa stăpînului său, va face lucruri vrednice de 
bătaie, va primi multe lovituri». Prin această dragoste, cine va ajunge 
Ia chipul şi asemănarea cu Dumnezeu va fi desfătat de plăcerea bine¬ 
lui însuşi şi, posedînd într-un fel simţămîntul răbdării şi al blîndeţei, 
de aci încolo nu se va mai mînia de nici un viciu al celor ce păcătuiesc, 
ci va cere cu durere şi răbdare mai degrabă iertare pentru neputinţele 
lor, amintindu-şi că şi el multă vreme a fost îmboldit de patimi asemă¬ 
nătoare, pînă să fie salvat de mila Domnului, şi salvat nu prin puterile 
sale de ispitele trupeşti, ci cu ajutorul lui Dumnezeu. Va înţelege atunci 
că nu mînia, ci mila îi scapă pe cei ce greşesc, cîntînd cu toată liniştea 
inimii acel verset către Dumnezeu: «Tu ai sfărîmat cătuşele mele, Ţie 
îţi voi aduce jertfa laudei» şi: «Numai fiindcă m-a ajutat Domnul n-a 
mai locuit în iad sufletul meu». 3. Stînd în această umilinţă a minţii, el 
va putea să îndeplinească acea poruncă evanghelică: «Iubiţi pe duşma¬ 
nii voştri, faceţi bine celor ce vă urăsc pe voi», şi: « Rugaţi-vă pentru 
cei ce vă prigonesc şi vă defăimează». Aşa vom merita să ajungem la 
acea răsplată prin care nu numai că dorim chipul şi asemănarea lui 
Dumnezeu, dar chiar sîiitem numiţi fiii Săi. Căci este scris : «Ca să fiţi 
fiii Tatălui vostru Care este în ceruri, că El face să răsară soarele Său 
şi peste cei buni şi peste cei răi şi să plouă peste cei drepţi şi peste cei 
nedrepţi», Fericitul Ioan, ştiind că el a ajuns la acest sentiment, zice : 
«Ca să avem încredere în ziua judecăţii, fiindcă precum este El sîntem 
şi noi în această lume». 4. Omul, cu firea sa slabă şi şubredă cum este, 
va fi asemenea lui Dumnezeu numai dacă va întinde dragostea inimii 
lui întotdeauna asupra celor buni şi asupra celor răi, asupra celor drepţi 
şi nedrepţi. Numai aşa \ r a imita bunătatea lui Dumnezeu şi, lucrînd din 
sentimentul binelui pentru binele însuşi, va ajunge la acea adevărată 
adopţiune între fiii lui Dumnezeu, despre care acelaşi fericit apostol spu¬ 
ne aşa : «Cine este născut din Dumnezeu nu săvîrşeşte păcate, fiindcă 
sămînţa Lui este în el şi nu poate păcătui ; fiindcă este născut din Dum¬ 
nezeu» şi de asemenea : «Ştim că nu păcătuieşte cine este născut din 
Dumnezeu fiindcă naşterea din Dumnezeu îl păzeşte şi cel rău nu se 
atinge de el». 5. Este de înţeles că aceasta se spune nu despre toate fe¬ 
lurile de păcate, ci numai despre crimele capitale. Despre cel ce nu vrea 
să se despartă şi să se cureţe de acestea, apostolul mai sus numit spune 
în alt loc că nu trebuie nici măcar să se roage. «Cine ştie, zice el, că fra¬ 
tele său păcătuieşte, dar păcatul nu este de moarte, se va ruga pentru el 
şi-i va da viaţă, fiind dintre cei ce nu păcătuiesc de moarte. Cînd este 


păcat de moarte nu zic să se roage pentru ei». De altfel, despre acelea 
despre care nu se spune că sînt de moarte, de care slujitorii lui Hristos 
nu se pot păzi, oricât ar încerca, se spune astfel : «Dacă zicem că n-avem 

păcate ne înşelăm noi înşine şi adevăr nu este în noi» şi de asemenea ; 
«Dacă am spus că n-am păcătuit, îl minţim pe Dumnezeu şi cuvîntul 
Lui nu este în noi». 6. Căci este peste putinţă să nu cadă oricare dintre 
cei cuvioşi în păcate din acestea mai mici, care să săvîrşesc cu vorba, 
cu gîndul, din neştiinţă, din uitare, din necesitate, de voie, din neatenţie. 
Acestea, deşi se spune că nu fac parte dintre păcatele de moarte, totuşi 
nu pot fi scutite de vină şi de imputare. 

X. 

Aşadar, cînd cineva va fi ajuns la acel sentiment de bunătate des¬ 
pre care am vorbit şi la urmarea lui Dumnezeu, atunci îmbrăcat în tai¬ 
nele milei dumnezeieşti, se va ruga chiar pentru prigonitorii săi zicînd : 
« Părinte, iaită-le Iot, că nu ştiu ce lac». De altfel este limpede că 
sufletele nespălate de murdăria viciilor nu sînt milă pentru greşelile 
altora, ci le judecă cu asprime. Cum va putea dobîndi desăvîrşirea 
inimii cel care nu poate ajunge la împlinirea legii prin faptele sale, cum 
spune apostolul: « Purtaţi sarcinile voastre unul altuia şi aşa veţi îm¬ 
plini legea lui Hristos» şi care nu stăpîneşte acea virtute a dragostei, 
care «fiu se supără, nu se îngîmfă, nu cugetă la cele rele, care toate le 
suferă, toate le rabdă» ?. «Cel drept are milă de viaţa turmei sale, dar 
inima celui rău este fără îndurare». De aceea este foarte sigur că un 
monah cade în aceleaşi vicii pe care le condamnă cu neîngăduinţă şi cu 
neomenoasă asprime la altul. «Regele cel aspru va cădea în cele rele şi 
cel care-şi închide urechile sale să n-audă pe cel slab, se va plînge şi ei 
nu va fi cine să-l audă». 


XI. 

Ghermanus. S-a vorbit cu autoritate şi măreţie despre dragostea 
desăvârşită faţă, de Dumuiezeu. Totuşi ne miră faptul că pe aceasta ai 
lăudat-o atît de mult, dar teama de Dumnezeu şi speranţa în răsplată 
le-ai arătat ca imperfecte, deşi despre ele se pare că profetul avea cu 
totul altă părere, de vreme ce zicea : «Temeţi-vă de Domnul toţi cei 
cuvioşi ai Lui ; căci nu le lipseşte nimic celor ce se tem de El». De 
asemenea spunea că el s-a deprins să respecte poruncile lui Dumnezeu 
îndemnat de gîndul la răsplată. Şi Apostolul spune : «Prin credinţă 
Moise, cînd a ajuns mare, a tăgăduit că este fiu al fiicei faraonului, şi 
a ales să sufere mai de grabă cu poporul lui Dumnezeu, decît să aibă 
plăcerea trecătoare a păcatului, socotind că batjocorirea lui Hristos 
este o mai mare bogăţie decît comorile egiptenilor, căci el se uita la 
răsplată». Cum, aşadar, este de crezut că acestea sînt imperfecte, de 

vreme ce şi fericitul David se proslăvea că el a îndeplinit poruncile 
Domnului pentru a obţine răsplată, iar Legiuitorul cu ochii la răsplata 
viitoare se spune că a dispreţuit adopţiunea în demnitatea regală şi a 
ales suferinţele cele mai mari în locul comorilor egiptene ? 

XII. 

Cheremon. Faţă de starea şi cu măsura minţii fiecăruia, Scriptura 
dumnezeiască ne cheamă la diferite grade de desăvîrşire după liber¬ 
tatea noastră de alegere. Ea nu putea să propună tuturor aceeaşi co¬ 
moară a desăvîrşirii, fiindcă n-au toţi la fel virtutea, voinţa sau. înflă¬ 
cărarea, şi de aceea cuvîntul dumnezeiesc a instituit oarecum felurite 
trepte şi măsuri. 2. Că aşa estte o arătă limpede şi fericirile din Evan¬ 
ghelie, care sînt mai multe, nu una. Deşi sînt numiţi fericiţi cei care 
vor avea împărăţia cerurilor, fericiţi cei ce vor stăpîni pămîntul, feri¬ 
ciţi cei ce vor primi mîingîierea, fericiţi cei ce se vor sătura, totuşi cre¬ 
dem că este mare deosebire între locuirea în împărăţia cerurilor şi stă- 
pînirea pămîntului, oricare este el, între primirea mîngîierii şi între 
săturarea deplină de dreptate, între cei care dobîndesc mila şi cei care 
vor merita să se bucure de vederea preaslăvitului Dumnezeu. 3. «Alta, 
spune Apostolul, este strălucirea soarelui, alta strălucirea lunii 
şi alta strălucirea stelelor ; căci stea de stea se deosebeşte în strălu¬ 
cire. Aşa este şi învierea morţilor». Astfel, deşi Scriptura dumnezeiască 
aproape în acelaşi mod îi laudă pe cei ce se tem de Dumnezeu şi zice : 
«Fericiţi toţi cei ce se tem de Domnul», şi prin aceasta le făgăduieşte fe¬ 
ricire deplină, totuşi zice iarăşi: «In dragoste nu este teamă, dar dra¬ 
gostea desâvîrşită alungă teama, fiindcă teama îşi are pedeapsă, iar 
cel ce se teme nu este desăvîrşit în dragoste», 4. Şi iarăşi, deşi cînd spu¬ 
ne că este un lucru de slavă să slujeşti lui Dumnezeu, zice: «Slujiţi 
Domnului în teamă», şi « Este mare lucru a ti numit sluga Mea», şi « Fe¬ 
ricit acel slujitor pe care, cînd va veni Domnul, îl va găsi tăcînd aşa», 
totuşi către Apostoli se spune: «De acum nu vă voi mai numi slugi, 
fiindcă sluga nu ştie ce tace stăpînul său, ci vă numesc prieteni, fiindcă 
toate pe care le-am auzit de la Tatăl le-am făcut cunoscute vouă». Şi 
de asemenea: «Voi sînteţi prietenii Mei, dacă veţi face cele pe care vj 
Ie poruncesc». 5. Vedeţi, aşadar, că există diferite grade de desăvîrşire 
şi că sîntem chemaţi de Dumnezeu de la cele înalte la cele mai înalte ; 
cel ce este fericit şi desăvîrşit în teama de Dumnezeu, mergînd, cum 
spune Scriptura «din virtute în virtute», şi urcîndu-se prin căldura min¬ 
ţii de la o desăvîrşire la altă desăvîrşire, adică de la teamă la speranţă, 
este invitat la o stare şi mai fericită, care este dragostea, şi cel ce a 

fost «Slugă buna şi credincioasă», Itrece în tovărăşia prieteniei şi în 
adopţiunea între fii. 6. Deci în acest sens trebuie înţeleasă şi afirma¬ 
ţia noastră. Nu spun că sînt fără nici un preţ gîndurile la acea pedeap¬ 
să veşnică, sau la fericita răsplată care este făgăduită celor sfinţi, ci 
că, deşi folositoare, penltru că-i introduc în începuturile fericirii pe cei 
ce le urmează, totuşi dragostea, în care este încredere deplină şi bucu¬ 
rie veşnică, de la teama lor de robi, şi de la speranţa de plată a arga¬ 
ţilor, îi înalţă pînă la dragostea de Dumnezeu şi pînă la adopţiunea în¬ 
tre fiii Lui, făcîndu-i oarecum din desăvîrşiţi mai desăvîrşiţi. «Multe 
locaşuri, zice Mîntuitorul, sînt la Tatăl Meu» şi deşi se văd mult stele 
pe cer, totuşi eslte mare deosebire între strălucirea soarelui, a lunii, a 
luceafărului şi a celorlalte stele. 7. Fericitul Apostol, punînd dragostea 
mai presus nu numai de teamă şi de speranţă, ci chiar de toate haris- 
mele, care sînt socotite mari şi minunate, ne arată şi calea către ea. 
Căci după ce a catalogat toate darurile duhovniceşti, a spus aşa des¬ 
pre virtuţile acesteia : «Şi acum vă arăt o cale care le întrece pe toate. 
De-aş vorbi în limbile oamenilor şi ale îngerilor, şi ‘de-aş avea darul 
profeţiilor şi tainele toate le-aş cunoaşte şi toată ştiinţa, şi de-aş avea 
atîta credinţă, încît să mut şi munţii, şi aş împărţi toate bogăţiile mele 
hrană săracilor şi trupul meu l-aş da să fie ars, iar dragostea nu am, ni¬ 
mic nu-mi foloseşte L 8. Vedeţi aşadar, că nu se găseşte nimic mai pre¬ 
ţios, nimic mai desăvîşit, nimic mai înalt, şi, ca să spun aşa, nimic mai 
netrecător. «Profeţiile se vor desfiinţa, limbile vor înceta, ştiinţa se va 
sfîrşi, dar dragostea niciodată nu va cădea». Fără ea nu numai acele 
feluri foarte înalte de harisme, ci chiar slava martiriului însuşi va pieri. 

XIII. 

Cel ce va fi întărit în desăvîrşirea dragostei acesteia trebuie să se 
ridice pe o treaptă mai înaltă, şi anume da acea sublimă teamă a dra¬ 
gostei, pe care ii-o zămisleşte nici frica de pedeapsă, nici dorinţa de 
răsplată, ci măreţia iubirii, prin care fiul îl respectă pe prea îngădui¬ 
torul său tată, sau fratele pe frate, sau prietenul pe prieten, sau soţia 
pe soţ, cu sentiment deplin, de vreme ce aceasta nu de cearta şi de 
bătaia lui se teme, ci de o uşoară slăbire a afecţiunii, sentiment pornit 
dintr-un devotament întotdeauna curat, manifestat nu numai în vorbe, 
ci şi în toate faptele, cu grija ca nu cumva să se potolească floarea dra¬ 
gostei lui. 2. Măreţia acestui fel de teamă a exprimat-o în chip elegant 

1. XI, XII. 7, p. 268. Vorbind despre desăvîrşirea supremă în dragoste, Sfîn- 
tul Casian, de acord cu toţi marii teologi, accentuează învăţătura Mîntuitorului, for¬ 
mulată explicit de Apostolul neamurilor în I Cor. 12, 13, 1-3, pentru care DOM 
PICHERY (op. cit., voi. II, p. 115, aminteşte pe Si. Vasile cu : Regulae hisius tractatae, 
proemium şi pe St. Grigorc de Naziartz cu : Cuvîntările 40, 13). 

unul dimtre profeţi: «Bogăţiile mîntuirii, a spus el, sint înţelepciunea şi 
ştiinţa ; teama de Dumnezeu îi este comoara». N-a putut să exprime 
mai limpede demnitatea şi meritul acestei temeri, decît spunînd că bo¬ 
găţia mîntuirii noastre, care consltă în adevărata înţelepciune şi cunoaş¬ 
tere a lui Dumnezeu, poate fi păstrată numai prin teama de Domnul. La 
această teamă, aşadar, sînt poftiţi nu păcătoşii, ci sfinţii, precum spu¬ 
ne în cuvinte profetice psalmistul: «Temeţi-vă de Dumnezeu toţi sfin¬ 
ţii Lui, fiindcă nimic nu le lipseşte celor ce se tem de El». 3. Este sigur 
că nimic nu-i lipseşte celui ce se teme de Dumnezeu cu această teamă. 
Desigur că apostolul Ioan despre acea teamă de pedeapsă vorbeşte • 
«Cine se teme nu este desavîrşit in dragoste, fiindcă teama presupune 
pedeapsă». Aşadar este mare distanţă între această teamă căreia nu-i 
lipseşte nimic, care este comoară a înţelepciunii şi a ştiinţei, şi cea ne- 
desăvîrşită, care se numeşte «începutul înţelepciunii» şi care, cuprin- 
zînd în ea pedeapsă, este alungată din inimile celor desavîrşiţi prin in¬ 
tervenţia dragostei depline. «în dragoste nu este teamă, căci dragostea 
alungă teama». 4. Intr-adevăr dacă teama este începutul înţelepciunii, 
care va fi desăvîrşirea ei, atunci dragostea în Hristos, care cuprinde 
în ea acea teamă a dragostei desăvîrşite nu se mai numeşte începutul, 
ci comoara înţelepciunii şi a ştiinţei ? Şi de aceea teama are două trep¬ 
te : una este a începătorilor, adică a acelora care sînt încă sub jugul 
şi groaza robiei, despre care se zice: «Robul se va teme de stăpînul 
său», şi în Evanghelie : «De acum nu vă mai spun slugi, fiindcă sluga 
nu ştie ce face stăpînul său». 5. Şi de aceea «sluga nu rămîne pentru 
totdeauna în casă, dar fiul rămîne pentru totdeauna». Căci ne pofteşte 
să trecem de la acea teamă, care conţine în ea pedeapsă, la deplina li¬ 
bertate a dragostei şi la încrederea în prietenii şi fiii lui Dumnezeu. în 
sfîrşit, Apostolul, care de la acea treaptă a fricii pe care o are robul tre¬ 
cuse de curînd prin virtute la treapta dragostei de Domnul, dispreţu- 
ind bunurile inferioare, mărturiseşte că l-a îmbogăţit Domnul cu bu¬ 
nuri superioare. «Căci nu ne-a dat Dumnezeu, zice el, duhul fricii, ci al 
virtuţii, al dragostei şi al cumpătării». 6 . Chiar şi pe aceia, care ardeau 
de dragoste pentru Tatăl ceresc şi pe care înfierea dumnezeiască îi fă¬ 
cuse din robi fii, îi îndeamnă cu aceste cuvinte: «Nu aţi primit din nou 
duhul robiei în teamă, ci aţi primit duhul înfierii, în care strigăm : Avva, 
Părinte». Despre această teamă vorbeşte profetul cînd spune că Duhul 
Sfînt s-a coborît în şapte forme asupra Omului-Dumnezeu 2 , la naşterea 

2. XI, XIII, p. 270. Teologii latini discută termenii folosiţi de Sfîntul Casian şi 
aici şi în tratatul său citat, scris împotriva lui Nestorie : Homo Dominicus şi Homo 
adsumptus (VII, 22 ; IX, 34). Influenţaţi de tratatul « RetracAationes » al Fericitului Au- 
gustin, (P. L. 32, 616), ei preferă «homo Deus», care însă avea defectul de a fi mai 
puţin folosit, fiind, poate, mai puţin literar. 

Sa în trup. «Se va odihni, spune el, asupra Sa Duhul Domnului ; duhul 
înţelepciunii, duhul înţelegerii, duhul chibzuinţei şi al puterii, duhul şti¬ 
inţei şi al evlaviei», adăugind ca pe ceva de căpetenie : « şi-L va umple 
duhul temerii de Domnul». 7. In aceste cuvinte din urmă mai întîi tre¬ 
buie să observăm cu mare atenţie că n-a zis: «Şi se va odihni asupra 
Lui duhul temerii de Domnul» cum spusese despre celelalte, ci «îl va 
umple duhul temerii de Domnul». Atît de mare este puterea virtuţii 
sale, incit celui pe care l-a stăpînit o dată pentru virtutea sa îi ocupă 
nu o parte, ci toată mintea sa. Şi pe bună dreptate, fiindcă pe cel care 
nu se desparte niciodată de dragostea Lui această dragoste nu numai 
că-1 umple, dar chiar îl stăpîneşte fără întrerupere şi pentru totdeauna, 
fără vreo micşorare datorită plăcerilor şi bucuriilor vremelnice, ceea 
ce de obicei se întîmplă uneori acelei temeri care este alungată. 8. A- 
ceasta este a,şadar teama desăvîrşirii, de care se spune că a fost um¬ 
plut Omul-Dumnezeu, care venise nu numai pentru a răscumpăra nea¬ 
mul omenesc, dar chiar pentru a-i oferi o formă de desăvîrşire şi exem¬ 
ple de virtuţi. Adevăratul Fiu al lui Dumnezeu n-a putut avea acea tea¬ 
mă de chinuri, pe care o au robii, fiindcă «n-a săvîrşit nici un păcat, 
nici s-a aflat vicleşug în gura Lui». 


XIV. 

Ghermanus. Fiindcă s-a vorbit despre desăvîrşirea dragostei, voim 
să ştim mai multe lucruri şi despre rosturile castităţii. Nu ne îndoim că 
de ţelul acesta atît de înalt al dragostei prin care, precum s-a spus pînă 
acum, se ajunge la chipul şi asemănarea cu Dumnezeu, nu poate fi vorba 
în nici un caz fără desăvîrşirea dragostei. Dar vrem să ştim dacă se 
obţine permanenţa ei în aşa măsură, încît niciodată poftele să nu ne pă¬ 
teze inimile şi, trăind în trup, să putem învinge patimile trupului, pen¬ 
tru ca niciodată să ml ardem în flăcările ispitelor. 

XV. 

Cheremon. Este o supremă fericire şi un mare merit să ne însuşim, 
sau să formăm la alţii acest sentiment, prin oare ne găsim aproape de 
Domnul, astfel încît gîndul la El, precum spune psalmistul, să ne stăpî- 
nească toate zilele şi nopţile vieţii noastre şi meditaţia să fie hrana min¬ 
ţii noasltre mereu înfometată şi însetată de dreptate cerească. Dar tre¬ 
buie să ne îngrijim de trupul nostru, ca să nu cadă pe cale, potrivit ob¬ 
servaţiei foarte binevoitoare a Mîntuitorului nostru: «Căci duhul este 

sîrguitor, iar trupul neputincios». Dar să mergem să mîncăm ceva, pentru 
ca după aceea să ne concentrăm mintea şi asupra acelei probleme, pe 
care doriţi s-o cercetăm mai cu atenţie. 


XII. 

A DOUA CONVORBIRE CU PĂRINTELE CITAEREMON 
Despre neprihană 


I. Cuvintele părintelui Chaeremon des¬ 
pre neprihană. 

II. Despre trupul păcatului şi despre 
mădularele sale. 

III. Despre nimicirea desfrînării şi 
despre necurăţie. 

IV. Pentru puritatea înfrînării nu 
ajunge osteneala omenească. 

V. Despre folosul atacurilor care iau 
naştere din focul ispitelor. 

VI. Răbdarea stinge focul desfrînării. 

VII. Despre deosebirile şi treptele 
neprihanei. 

VIII. Nu pot vorbi cei fără experienţă 
despre natura şi efectele neprihaiiiei. 

IX. întrebare dacă dormind putem 


scăpa de ispita trupului. 

X. Răspuns că ispita trupească din 
timpul somnului nu vatămă neprihana. 

XI. Este mare deosebire între stăpînire 
şi neprihană. 

XII. Despre minunile deosebite pe 
care le săvîrşeşte Domnul în sfinţii săi. 

XIII. Plăcerea neprihanei o cunosc 
numai cei ce o practică. 

XIV. Întrebare despre felul .stăpînirii 
şi despre modul în care se poate desă- 
vîrşii neprihana. 

XV. Răspuns în ce timp se poate afla 
posibilitatea neprihanei. 

XVI. Despre scopul şi leacul ne¬ 
prihanei. 


I. 

După servirea mesei, care a fost mai mult o sarcină decît o plăcere 
pentru noi cei dornici de hrana spirituală, cînd bătrînul a simţit că aş¬ 
teptăm de acum cuvîntarea promisă, a zis : «Este plăcută pentru mine 
dorinţa voastră de învăţătură şi-mi pare bine că vă interesează atît de 
mult asemenea probleme. Întrebarea este pusă la locul ei, în şirul idei¬ 
lor discutate. Intr-adevăr, este necesar ca iubirea înaltă şi deplină să 
fie însoţită de acea răsplată imensă a neprihanei desăvîrşite şi veşnice, 
ca o dublă răsplată pentru două victorii l-a fel de strălucite. 2. Neprihana 
si desăvîrşirea sînt într-o tovărăşie atît de mare, incit una fără alta nu 
pot' exista. Preocuparea voastră este dacă acel fo-c al dorinţei, a cărui 
flacără trupul o simte ca şi cum i-ar fi înnăscută, poate fi stins în în¬ 
tregime. Printr-o convorbire asemenea celei dinaintea acesteia voi căuta 
să vă îndeplinesc dorinţa.. Dar mai întîi să vedem ce spune în legătură cu 
aceasta fericitul Apostol. «Omorîţi mădularele voastre, zice el, ale omu¬ 
lui pămîntesc». Aşadar, înainte de a vorbi despre altceva, să vedem care 
sînt acele mădulare pe care ni se cere să le omorîm. 3. Fericitul Apostol 

nu ne îndeamnă printr-o aspră poruncă să ne tăiem mîinile, sau picioa-. 
rele, sau să ajungem fameni, ci să ucidem trupul păcatului, care stă în 
mădularele noastre şi pe care doreşte să-l distrugem prin rîvna unei 
sfinţenii desăvîrşite. Despre acest corp spune în alt loc : «Să fie distrus 
trupul păcatului», arătând mai departe şi sensul acestei distrugeri : «Pen¬ 
tru ca să nu mai fim robi păcatului». De acesta cere să fim eliberaţi, cînd 
exclamă cu durere: «Nefericit om sînt eu ; cine mă va elibera din trupul 
acestei morţi ?». 


II. 

înţelegem astfel că acest trup al păcatului este alcătuit din multele 
mădulare ale viciilor, în rîndul întîi fiind acelea prin care omul păcătu¬ 
ieşte cu vorba, cu fapta, sau cu gîndul. Se spune foarte bine că mădu¬ 
larele acestea sînt pământeşti. Cei ce se folosesc de ele nu pot mărturisi 
cu adevărat: «Viaţa noastră este în ceruri». Apostolul, arătînd care sînt 
mădularele acestui trup, spune : «Omorîţi mădularele voastre, care sînt 
pe pămînt: desfrînarea, necurăţia, pofta, dorinţa cea' rea şi lăcomia, care 
este o slujire la idoli». 2. El a crezut că pe primul loc trebuie pusă des¬ 
frînarea, care se săvârşeşte prin împreunarea trupească. Al doilea mă¬ 
dular a spus că este necurăţia, care se furişează uneori fără vreo atingere 
femeiască fie în timpul somnului, fie în stare trează, din lipsă de grijă 
veghetoare a minţii, şi de aceea este însemnată şi osîndită prin lege, care 
opreşte pe cei necuraţi nu numai de la împărtăşania din carnea de 
jertfe, ci, ca să nu întineze cele sfinte prin atingerea lor, chiar le po¬ 
runceşte să stea departe de cîmpul adunărilor : «Sufletul care este în 
necurăţie şi care a mîncat din cărnurile de jertfe ceva care este al Dom¬ 
nului va pieri în faţa Domnului şi tot ce va atinge cel necurat va fi ne¬ 
curat». 3. Se spune şi în Deuteronom : «Dacă va fi între voi un om care 
s-a pătat noaptea în somn, va ieşi afară din tabără şi nu se va întoarce 
decît spre seară, după ce se va spăla cu apă. Şi după apusul soarelui se 
va întoarce în tabără». Apostolul socoteşte ca al treilea mădular al pă¬ 
catului, pofta, care se poate întîmpla cuiva în adîncul sufletului, fără 
vreo mijlocire a trupului. Fără îndoială că pofta este tot ceea ce poftim. 
4. După aceasta, coborînd de la păcatele mai mari la cele mai mici, Apos¬ 
tolul pune în locul al patrulea dorinţa cea rea, care se poate referi nu 
numai la viciul neruşinării numit mai înainte, ci chiar Ia toate dorinţele 
vătămătoare în general, izvorîte numai din rea voinţă. Despre aceasta 
Domnul spune în Evanghelie : « Cine se uită la o femeie poftind-o, a şi 
săvîrşit adulter cu ea în inima lui». Este cu mult mai greu sa fie stăpî- 
nită dorinţa atunci cînd obiectul ei este de faţă. 5. Se ştie foarte bine că 

nu este de ajuns pentru desăvârşirea purităţii numai înfrînarea trupeas¬ 
că, fără să i se adauge şi cea sufletească. După toate acestea, ultimul 
mădular al acelui trup al păcatului este, spune apostolul, «lăcomia», ară- 
tmd, fără îndoială, nu numai că trebuie stăpînit sufletul de la dorinţa 
de lucruri străine, dar se cere să fie dispreţuit cu curaj chiar avutul per¬ 
sonal. Citim în Faptele Apostolilor că aceasta făcea mulţimea de cre¬ 
dincioşi despre care se spune: «Iar inima şi sufletul mulţimii celor ce 
du crezut erau una şi nici unul nu zicea că este al său ceva din averea 
sa, ci toate le erau de obşte. Şi toţi cîţi aveau ţarini şi case le vindeau 
şi aduceau preţul celor viridute şi-l puneau la picioarele apostolilor. Şi 
se împărţea fiecăruia după cum avea cineva trebuinţă». 6. Dar ca să nu 
se pară că această desăvîrşire este o virtute a celor puţini a arătat că lă¬ 
comia este o slujire la idoli. Şi pe bună dreptate. Cine nu dă nimic celor 
lipsiţi şi pune banii săi, pe care-i păstrează cu îndîrjire, mai presus de 
poruncile lui Hristos, cade în crima idolatriei, stăpînit mai mult de dra¬ 
gostea faţă de bunurile lumeşti decît de dragostea faţă de Dumnezeu. 

III. 

Aşadar, dacă vedem că mulţi şi-au părăsit avutul pentru Hristos şi 
ne convingem astfel că nu numai posesiunea de bani, şi chiar dorinţa de 
a-i avea a fost înlăturată penltru totdeauna din inimile lor, urmează să 
credem că în acelaşi mod poate fi stinsă şi ardoarea desfrînării. Căci 
Apostolul n-a unit un lucru imposibil cu altul posibil, ci le-a recomandat 
pe amîndouă, ştiind că este cu putinţă să fie ucise în acelaşi chip amân¬ 
două. 2. Atît de mare încredere are Apostolul că poate fi dezrădăcinată 
din mădularele noastre desfrînarea sau prihănirea, incit spune că ea nu 
numai că trebuie să fie ucisă în noi, dar nici măcar ca nume să nu mai 
existe. Nici să nu se pomenească între voi, zice el, «desfrînarea, şi toată 
necurăţia sau pofta de avere, sau neruşinarea, suu cuvintele prosteşti, 
sau alte lucruri nebuneşti, care nu vi se cuvin vouă». El ne spune că 
acestea sînt toate la fel de primejdioase, fiindcă ne alungă din împărăţia 
iui Dumnezeu. 3. «Aceasta s-o ştiţi că nici un desfrânat, sau necurat, 
sau lacom, care este un închinător la idoli, nu are moştenire în împă¬ 
răţia lui Hristos şi a lui Dumnezeu». Şi iarăşi: «Nu vă amăgiţi: nici des- 
trînaţii, nici închinătorii la idoli, nici adulterii, nici malahienii, nici so¬ 
domiţii, nici furii, nici lacomii, nici beţivii, nici batjocoritorii, nu vor 
moşteni împărăţia lui Dumnezeu». De aceea trebuie să fim siguri că se 
poate elimina din mădularele noastre orice atingere cu desfrînarea şi 
necurăţia, fiindcă, precum ne recomandă El, trebuiesc nimicite toate 
acestea întocmai ca lăcomia, vorbele prosteşti, neruşinarea, beţia şi fur¬ 
tul, a căror distrugere este cu putinţă. 

IV. 

Se cuvine totuşi să ştim bine că, deşi suportăm toate asprimile răb¬ 
dării, adică foamea, setea, veghea, munca neîntreruptă, osteneala neîn¬ 
cetată cu citirea cărţilor sfinte, totuşi n-am putea să ajungem la curăţia 
veşnică a înfrînării trupeşti datorită răbdării acestora, dacă n-am fi în¬ 
văţaţi că asudînd în ele, conduşi de experienţă, virtutea desăvîrşită a 
dobîndirii prin dărnicia harului dumnezeesc. 2. De aceea, fiecare este da¬ 
tor să ştie că trebuie să se întărească neobosit în aceste exerciţii, pentru 
ca, dobîndind prin răbdare milostivirea Domnului, să merite a fi liberat 
de pornirile cărnii şi de puterea viciilor. Dar să nu creadă nimeni că nu¬ 
mai prin exerciţii va dobîndi această castitate neatinsă a trupului, pe care 
o doreşte. 3. Neîncetat să se înflăcăreze fiecare de dorinţa şi dragostea 
de înfrînare trupească, aşa cum se înfrînează cel mai lacom căutător de 
cîştig bănesc, sau cel dornic de onoruri, sau cel îndrăgostit de o femeie 
frumoasă, care doreşte cu cea mai nestăpînită ardoare să-şi vadă dorul 
•împlinit. Aşa se face că, atunci cînd cineva este stăpînit de dorinţa nepo¬ 
tolită pentru desăvîrşire, ajunge să dispreţuiască dorinţa de hrană, să 
refuze băutura trebuincioasă şi chiar somnul impus de cerinţele firii, pri- 
mindu-1 cu bănuială şi teamă, ca pe un mare înşelător, potrivnic al pu¬ 
rităţii şi al castităţii. Astfel că zilnic, cînd vede dimineaţa că neprihănirea 
sa i-a rămas întreagă, se bucură simţind că aceasta s-a datorat nu grijii 
şi vegherii lui, ci oblăduirii Domnului, şi înţelege că neprihana lui va du¬ 
ra cît timp Domnul îl va dărui cu milostivirea Sa. 4. Cel ce are cu sta¬ 
tornicie această credinţă nu se trufeşte niciodată, se bizuie pe virtutea 
sa şi nu se lasă amăgit de faptul că mai mult timp n-a căzut în impuri¬ 
tate, ştiind că se poate păta uşor de necurăţeniile firii, dacă s-a îndepăr¬ 
tat cît de puţin de ocrotirea dumnezeiască. De aceea, pentru a fi întot¬ 
deauna ferit, trebuie să se culce cu toată umilinţa şi cu inima dăruită 
rugăciunilor neîncetate. 

V. 

Voiţi, asupra adevărului pe care-1 spuneam, să aveţi o dovadă lim¬ 
pede, pe baza căreia să aprobaţi cele spuse pînă acum şi să înţelegeţi că 
această luptă a trupului, care ni se pare duşmană şi vătămătoare, ne 
este de folos sădită în mădulare ? Gîndiţi-vă, vă rog, la fameni, din ce 
cauză sînt ei nepăsători şi călduţi în urmărirea virtuţilor: oare nu pen¬ 
tru că se ştiu în afară de pericolul de a-şi pierde neprihana ? 2. Să nu 
creadă totuşi cineva că mi-am propus să susţin că nici unul dintre ei 
nu este însufleţit de desăvîrşirea renunţării; ci tocmai fiindcă într-un 
fel îşi înving firea, dacă vreunul se străduieşte cu cea mai mare încor- 

dare sufletească să dobîndească laurii desăvîrşirii, dorinţa de a ajunge 
aci îl împinge să suporte nu numai cu răbdare, dar şi cu plăcere foamea, 
setea, veghea, lipsa de îmbrăcăminte şi toate ostenelile corpului. Căci 
«O mul în durere se osteneşte pentru sine şi se împotriveşte pieirii sale», 
şi de asemenea: «Sufletului înfometat chiar cele mai amare i se par 
dulci». 3. De alltfel nu se va putea înăbuşi sau nimici dorinţa de cele 
prezente, dacă în locul acestor sentimente vătămătoare, care dorim să 
fie înlăturate, n-au fost introduse altele mîntuitoare. Nici o vioiciune a 
minţii nu poate exista fără sentimentul vreunei dorinţe sau temeri, bucu¬ 
rii sau tristeţi, dacă n-au fost acestea înşile schimbate în bine. De aceea, 
dacă voim să smulgem din inimile noastre poftele trupeşti, trebuie să 
plantăm în locul lor imediat plăcerile duhovniceşti, pentru ca sufletul 
nostru prins în acestea să aibă permanent unde să zăbovească, respin- 
gînd mrejele bucuriilor prezente şi vremelnice. 4. Cînd mintea noastră, 
prin exerciţii zilnice, va ajunge în această stare, atunci, cu ajutorul ex¬ 
perienţei, va lua cunoştinţă de conţinutul acelui verset, pe care toţi îl 
cîntăm, dar pe care puţini îl înţeleg: «Pururea am văzut pe Domnul în 
iaţa mea fiindcă este la dreapta mea, să nu mă clatin». Numai acela va 
înţelege în chip mulţumitor acest verset, care-şi dă seama că, ajungînd 
la această curăţie trupească şi sufletească de care vorbim, este ţinut de 
Domnul în fiecare moment ca să nu cadă iarăşi, că adică este întărit ne¬ 
încetat de lucrarea Lui sfîntă. 5. Iar Domnul stă întotdeauna la dreapta 
şi nu la stînga, pentru că bărbatul sfînt n-are partea stîngă, iar alături de 
cei păcătoşi şi nelegiuiţi Domnul nu obişnuieşte să stea, pentru că aceş¬ 
tia n-au partea dreaptă şi nu pot spune cu profetul: «Ochii mei întot¬ 
deauna către Domnul-, fiindcă El va scoate din laţ picioarele noastre». 
Aceste cuvinte nu le va putea rosti cu adevărat decît cel care, judecind 
toate care sînt în această lume sau vătămătoare, sau de prisos, sau mai 
prejos de cele mai înalte virtuţi, şi-a fixat toată privirea, tot gîndul şi 
toată preocuparea să-şi cultive inima în desăvîrşită castitate. Astfel, cu 
mintea formată în aceste 'deprinderi şi înaintînd în virtuţi, fiecare va 
ajunge la desăvîrşită sfinţenie a trupului şi a sufletului. 

VI. 

Cu cît cineva va înainta în pacea şi răbdarea inimii, cu atît va avea 
bune roade şi în curăţia trupului, şi cu cît va alunga mai repede patima 
mîniei, cu atît va dobîndi mai puternică neprihănirea. Nu va scăpa de 
arşiţa cărnii decît cel ce şi-a înfrînat mai întîi pornirile sufletului. Aceas¬ 
tă fericire este arătată foarte limpede prin cuvintele Mîntuitorului nostru: 
«Fericiţi cei blînzi, că aceia vor moşteni pămîntul». 2. Aşadar nu vom 

moşteni pămîntul nostru, adică nu vom supune altfel puterii noastre pă- 
mîntul răzvrătit al acestui trup, decît dacă mintea noastră a fost mai 
dinainte întemeiată pe pace şi răbdare. Nu va putea cineva să înăbuşe 
războaiele aspre ale poftelor împotriva trupului, daca n-a învăţat Să 
mînuie mai întîi armele blîndeţii. «Cei blînzi vor stăpîni pămîntul, şi-l vor 
locui în vecii vecilor». Cum vom putea dobîndi acest pămînt ne învaţă 
profetul în versetul următor al aceluiaşi psalm: <(Aşteaptă-L pe Domnul 
şi urmează-I căile ; El te va învăţa cum să iei pămîntul în moştenire». 3. 
Reiese aşadar că nimeni nu se poate ridica la stăpînirea sigură a acestui 
pămînt, în afară numai de acei care, respectând prin statornica pace a 
răbdării căile aspre şi poruncile Domnului, vor fi înălţaţi de Cel ce-i va 
scoate din noroiul patimilor trupeşti. Aşadar, «cei blînzi vor moşteni pa- 
mîntul» şi nu numai că-1 vor moşteni, dar chiar «se vor desfăta de multă 
pace», de care nu se va bucura în mod statornţic cel în trupul căruia încă 
iau naştere războaiele poftelor. In chip necesar, acesta năpădit de cele 
mai crîncene atacuri ale demonilor şi rănit de săgeţile aprinse ale des- 
Jrîului, este scos din stăpînirea pământului său, pînă ce «Domnul va 
alunga războaiele pină la hotarele împărăţiei Sale, va rupe arcul şi va 
distruge armele şi scuturile le va arunca în foc», în acel foc adică pentru 
care a venit Domnul să-l aducă pe pămînt. Va distruge arcurile şi ar¬ 
mele cu care, luptînd împotriva lui zi şi noapte, duhurile neputincioase 
îi străpungeau inima cu săgeţile aprinse ale patimilor. 4. Şi astfel, după 
ce Domnul, Care alungă războaiele, îl va elibera de tot focul ispitelor, 
el va dobîndi acea stare de puritate, încît, scăpînd de orice tulburare 
prin care se îngrozea de sine însuşi, adică de ispitele trupeşti care*-! 
îmboldeau, să înceapă să se bucure de ea ca de cea mai curată 
locuinţă (căci «Cele rele nu vor ajunge pînă la el şi nenorocirile nu se 
vor apropia de casa lui») ajungînd desigur, prin virtutea răbdării, la acele 
vorbe ale profetului, încît prin virtutea blîndeţii să moştenească nu nu¬ 
mai pămîntul său, ci chiar, «să se desiăte ze în desăvîrşită pace». 5. Unde 
mai exisltă încă grijă luptei, acolo nu poate exista «desăvîrşită pace». 
Prin aceasta se arată că răbdarea este un leac atît de prielnic inimii, 
potrivit acestor cuvinte ale lui Solomon : «Bărbatul blînd este medic al 
inimii», încît stinge deopotrivă focul nu numai al mîniei, al tristeţii, al 
pismei, al gloriei deşarte, al trufiei, ci şi ai poftei şi al tuturor viciilor. 
«In mărinimie, cum spune Solomon, este belşugul regilor». Cine este 
blajin şi liniştit nu se aprinde de tulburarea mîniei, nu se istoveşte de 
înăbuşeala trîndăviei şi a tristeţii, nu se umflă de deşertăciunea gloriei, 
şi nici nu este chinuit: de boala trufiei. Căci «pacea desăvîrşită este nu¬ 
mele celor ce-L iubesc pe Domnul şi nu se smintesc». 6. Pe drept se spu¬ 
ne : «Este mai bun cel răbdător decît cel puternic şi cel ce-şi stâpîneşte 

mînia decit cel ce cucereşte o cetate». Aşadar, înainte de a merita să 
obţinem această pace puternică şi neîntreruptă, va trebui să fim încer¬ 
caţi de multe ispite şi să repetăm mereu cu lacrimi şi gemete acest ver¬ 
set : «M-am făcut un nenorocit şi m-am chinuit peste măsură-, toată 
ziua umblam întristat, fiindcă şalele mele s-au umplut de ocări» şi: 
«N-are nimic sănătos trupul meu în faţa mâniei Tale-, n-au pace oasele 
mele în faţa nesocotinţei mele». 7. Atunci vom plînge în adevăr şi pe 
bună dreptate, cînd după o lungă curăţie a trupului nostru, sperând că 
de acum am scăpat de orice fel de atingere trupească, simţim că iarăşi 
se ridică împotriva noastră îmboîdirile cărnii din cauza inimii noastre 
mîndre şi că amăgirile viselor de noapte ne pătează din nou. Cînd a 
început cineva să se bucure de o îndelungată curăţie a trupului şi a 
inimii este de trebuinţă ca, de vreme ce crede că de aci încolo nu mai 
poate decădea din acea purităte, să se slăvească intr-un fel în sine în¬ 
suşi şi să spună: 8. «Am zis în îmbelşugarea mea: pe veci nu voi fi 
zdruncinat». Iar cînd, părăsit cu folos de Domnul, va simţi că-i este tul¬ 
burată acea stare de curăţie în care se încredea, şi va vedea că şovăie 
în acea înaintare duhovnicească, să alerge fără zăbavă la înfăptuitorul 
acelei curăţii şi, cunoscîndu-şi slăbiciunea sa, să mărturisească şi să 
spună: «Doamne, în voinţa Ta, nu într-a mea, ai dat putere înfloririi 
mele. Ţi-ai întors de la mine faţa Ta şi m-am tulburat». Iată şi cuvintele 
fericitului Iov: «Dacă mă voi fi spălat cu apă curată ca zăpada şi vor 
străluci mîinile mele de atîta curăţenie, totuşi mă vei păta de murdărie şi 
îmbrăcămintea mea va fi îngrozitoare». 9. Aceste cuvinte nu le poate 
spune Creatorului cel ce, prin viciul său, se cufundă în murdărie. Aşa¬ 
dar, înainte de a ajunge la starea desăvîrşită a purităţii, trebuie să fie 
spălat mereu de aceste nepotriviri, pînă ce, întărit neîncetat prin harul 
lui Dumnezeu în acea puritate pe care o doreşte, va merita să spună cu 
totul temeiul: «Cu răbdare am aşteptat pe Domnul şi m-a privit. Şi a 
auziit rugăciunea mea. Şi m-a scos din mlaştina mizeriei şi din lutul 
murdăriei. Şi a aşezat pe piatră picioarele mele. Şi a condus paşii mei». 


VII. 

Multe sînt treptele neprihanei, pe care cineva le urcă spre acea cu¬ 
răţie desăvîrşită. Deşi puterea mea nu-mi este de ajuns să le văd şi să 
le arăt cum trebuie, fiindcă o cere şirul expunerii voi încerca să le în¬ 
făţişez potrivit experienţei mele, păstrând cele desăvîrşite pentru cei 
desăvîrşiţi şi nejudecînd cu prepus pe acei care, printr-o osteneală mai 
stăruitoare, cu cît sînt mai pricepuţi, cu atît se înalţă prin puterea min¬ 
ţii pătrunzătoare. 2. Deşi sînt multe culmi înalte ale neprihanei, ca nişte 

trepte îndepărtate unele de altele, voi deosebi între ele şapte, trecînd 
cu vederea pe celelalte de la mijloc, care sînt atît de mullte şi de necu¬ 
prinse de simţirile omeneşti, incit mintea nu le poate zări, iar limba nu 
le poate numi. Pe aceste trepte, prin înaintări zilnice, neprihana însăşi se 
ridică încetul cu încetul pînă la desăvîrşire. Asemenea fiinţelor cu trup 
pămîntesc, care zilnic cresc pe nesimţite pînă ce ajung fără să ştie la 
mărimea obişnuită, la fel se dezvoltă şi puterea şi creşterea neprihanei. 
3. Prima treaptă este a ruşinii ca nu cumva monahul să fie învins în sta¬ 
rea de veghe de îmboldirile 'trupului, a doua să nu zăbovească mintea în 
gînduri de poftire, a treia să nu-1 ispitească vreo dorinţă la vederea unei 
femei, a patra să n-aibă vreo tulburare trupească, oricîJt de simplă în 
starea de veghe, a cincea, ca atunci cînd este nevoie a se vorbi sau citi 
despre înmulţirea oamenilor mintea să nu fie atinsă nici de cea mai mica 
simţire a vreunei plăceri, ci cu inimă curată şi liniştită să privească acea¬ 
sta ca pe un lucru simplu şi necesar neamului omenesc, fără să se gîn- 
dească la ceva necurat. 4. A şasea treaptă a neprihanei este să nu fie 
cineva amăgit în timpul somnului de vedeniile înşelătoare ale femeilor. 
Deşi nu socotim aceste vise vătămătoare un păcat, ele sînt totuşi arătarea 
unei pofte ascunse. Se ştie că astfel de arătări se petrec în diferite chi¬ 
puri. Căci oricăruia i se întîmplă să repete în vis, cînd doarme, ocupa¬ 
ţiile şi gîndurile din sltarea de veghe. Intr-un fel sînt înşelaţi cei ce cu¬ 
nosc legătura trupească şi în altfel cei ce sînt lipsiţi de împreunări cu 
femeile. Aceştia din urmă sînt de obicei neliniştiţi de vise mai simple şi 
mai curate şi pot astfel şă se purifice printr-o grijă mai mică şi printr-o 
osteneală mai uşoară. 5. Ceilalţi însă sînt amăgiţi de apariţii mai puter¬ 
nice şi mai stăruitoare, pînă ce puţin cîte puţin, după măsura castităţii 
la care tinde fiecare mintea amorţită de somn se întoarce către ura ace¬ 
lui lucru pe care înainte îl simţea ca plăcut şi i se dăruie de către Dom¬ 
nul, prin profet, ceea ce se făgăduieşte bărbaţilor viteji ca înalta răspla¬ 
tă a faptelor: «Voi distruge de pe pămintul vostru arcul, sabia şi răz¬ 
boiul şi vă voi face să dormiţi în pace». 6. Numai aşa va ajunge cineva la 
acea puritate a fericitului Serenus, şi a altor cîţiva bărbaţi la fel, puritate 
pe care de aceea a despărţit-o de cele şase trepte arătate mai înainfe 
ale castităţii, fiindcă nu poate fi dobîndită şi nici chiar' crezultă decît de 
foarte puţini şi fiindcă tot ce i se dă în chip special din mărinimia haru¬ 
lui dumnezeiesc nu poate fi înfăţişat în forma unei porunci generale. 
Aceasta desigur pentru ca mintea noastră să fie formată în curăţia casti¬ 
tăţii însăşi pînă acolo, încît să nu rabde în nici un caz întinarea ruşinoa¬ 
să chiar cînd lipseşte acea mişcare naturală a trupului. 7. Nu trec sub 
tăcere despre această necurăţie trupească părerea unora care spun că 
ea se întîmplă în timpul somnului nu pentru că ar aduce-o amăgirea din 

vis, ci mai degrabă fiindcă prisosul acelei tine zămisleşte într-o inima 
bolnavă unele plăceri. In sfîrşit, se spune că în timpul în care nu pro¬ 
duce nelinişte acea creşitere, o dată cu scurgerea dispare şi amăgirea. 

VIII. 

Nimeni nu va putea sau determina printr-o analiză sigură ce este cu 
putinţă şi ce nu e cu putinţă, dacă n-a ajuns printr-o lungă experienţă 
şi prin curăţia inimii, condus de cuvîntul Domnului, la hotarul dintre 
trup şi suflet. Despre aceasta fericitul Apostol spune : «Viu este cuvîn¬ 
tul Domnului şi lucrător şi mai ascuţit decît orice sabie cu două tăişuri şi 
pătrunzînd pînă la despărţitura dintre suilet şi duh, şi chiar dintre în¬ 
cheieturi şi mădulare şi deosebitor al cugetelor şi pornirilor inimii». 2. 
Astfel cel evlavios, aşezat cumva la hotarul dintre acestea, ca un pri¬ 
vitor şi judecător drept, va deosebi ce este dalt ca trebuincios şi fără 
ocolire firii omeneşti şi ce este venit din deprindere vicioasă şi din ne¬ 
păsare tinerească. Asupra lucrării şi naturii acestora nu va pune preţ 
pe părerile greşite ale oamenilor de rînd şi nici nu se va mulţumi cu de¬ 
finiţiile greşite ale celor fără experienţă. Dimpotrivă, cîntărind măsura 
purităţii printr-o singură şi dreaptă examinare, cu experienţa sa, nu se va 
lăsa înşelalt de greşeala celor oare, din viciul nepăsării lor, pătaţi de în¬ 
tinări mai dese decît cele la care-i împinge firea, pun totul pe seama con¬ 
diţiei naturale. Iar cînd ei înşişi silesc puterea naturii şi-i smulg acea 
pătare pe care ea însăşi n-ar fi pricinuit-o, atunci ei gîndesc că pricină a 
nestăpînirii lor este trebuinţa trupului, sau chiar Creatorul, socotind pro¬ 
pria lor vină o greşeală a naturii. 3. Despre acesitea se spune cu elegan¬ 
ţă în Proverbe: «Nebunia omului îi strică drumurile şi inima lui îl învi- 
nuie pe Dumnezeu». Dacă va voi cineva să nu acorde încredere afirma¬ 
ţiilor mele, îl rog să nu discute cu mine avînd părerile lui proprii, ci să 
se supună mai întîi învăţăturii impuse de canoanele călugăreşti. Şi după 
ce o va fi respectat pe aceasta cîteva luni, în acea măsură în care 
i-a fost încredinţată, va putea aproba cu dreaptă judecată ceea ce am 
spus. De altfel zadarnic va discuta cineva despre scopul oricărei arte şi 
învăţături, dacă n-a urinat mai întîi cu cea mai mare stăruinţă şi vir¬ 
tute toate cele ce duc la practicarea lor. 4. Dacă, de exemplu, eu afirm 
că se poate scoate un fel de miere din grîu, sau ulei tot din gnu, ca şi 
din seminţele de nap şi de in, un necunoscător al acestor lucruri, care 
mă va auzi, va spune oare ca ele sînt contra naturii şi nu va rîde de 
mine ca de un tîlcuitor de minciuni sfruntate ? Şi dacă îi voi arăta prin 
dovezi nenumărate, care-i vor demonstra că asemenea lucruri a văzut, 
a gustat şi a făcut şi el, dacă îi voi da la iveală şi explicaţia asupra or- 

dinei în care se transformă acele plante fie în ulei gros, fie în miere, 
iar el, stăruind cu încăpăţînare în părerea sa, va tăgădui că se poate 
scoate din aceste seminţe ceva dulce sau unsuros, oare nu trebuie nu* 
mită absurdă şi vicleană susţinerea lui mai de grabă decît să fie luat 
în rîs adevărul cuvintelor mele, care se întemeiază pe seriozitatea mul¬ 
tor mărturii demne de încredere, ca şi pe fapte ce se pot controla şi 
verifica prin experienţă? 5. De aceea fiecare, prin neîncetată încordare 
a minţii, va ajunge la acea stare de curăţie, în care, mintea fiindu-i cu 
desăvîrşire slobodă de mîngîierile acestei patimi, trupul lui va alunga 
ca de prisos ceea ce se pierde în timpul somnului, mărginindu-se cu cea 
mai mare siguranţă la condiţia şi măsura naturii. Astfel, numai cînd tre¬ 
zit îşi va afla, fără voia şi ştirea lui, după un lung timp, trupul pătat, 
numai atunci va avea dreptul să învinovăţească necesitatea naturală, 
pînă ce va ajunge fără îndoială la acea stare, încît să fie la fel şi noap¬ 
tea ca şi ziua, la fel în pat ca şi la rugăciune, la fel singur ca şi în¬ 
conjurat de mulţimea de oameni. Numai în felul acesta el va fi sin¬ 
gur ca şi în faţa oamenilor şi acel ochi inevitabil al Domnului nu va 
găsi în el ceva care ar vrea să fie ascuns de privirea oamenilor. 6. Ast¬ 
fel, cînd va începe să se desfăteze fără încetare de lumina foarte suavă a 
neprihanei, va putea spune cu profetul: «Şi noaptea este lumină în 
bucuriile mele. Fiindcă întunericul nu te va acoperi ; cum este întune¬ 
ricul lui, aşa este şi lumina lui». în sfîrşit, acelaşi profet arată cum a 
dobîndit acest lucru care pare mai presus de condiţia omenească, atunci 
cînd zice : «Fiindcă tu ai de acum rărunchii mei», adică am meritat 
această virtute nu prin priceperea sau prin virtutea mea, ci fiindcă tu 
ai ucis ardoarea poftelor ruşinoase, care sălăşluieşte în rărunchii mei. 

IX. 

Ghermanus. Am înţeles din experienţă puţin că neîntrerupta puri¬ 
tate poate fi dobîndită cu harul lui Dumnezeu, în stare de veghe şi 
recunoaştem ca, ajutaţi de puterea dreptei noastre judecăţi, putem ajun¬ 
ge la această stare de veghe. Dar vrem să fim învăţaţi dacă putem fi lip¬ 
siţi de această nelinişte şi cînd dormim. Credem că aceasta nu este cu 
putinţă din două pricini, (deşi n-am putea vorbi fără să roşim despre 
acestea, totuşi, fiindcă sîntem siliţi de trebuinţa lecuirii însăşi, te ru¬ 
găm să ne ierţi dacă spunem unele lucruri mai fără ruşine). Aşadar, 
mai întîi pentru că în liniştea somnului, cînd puterea minţii este sleită, 
nu se poate observa furişarea acelei descărcări, iar în al doilea rînd 
pentru că adunarea urinei, cînd vezica s-a umplut în timpul somnului 
din cauza producerii neîncetate din interior, umflă mădularul, ceea ce 

se întâmplă după aceeaşi lege şi copiilor şi famenilor. Aşa se face că 
şi dacă mintea nu cunoaşte poftele din timpul somnului, totuşi josnicia 
trupului o va umili şi ruşina. 


X. 

Chaeremon. Se pare că voi încă n-aţi înţeles virtutea adevăratei 
castităţi, de vreme ce credeţi că ea poate fi menţinută numai în stare 
de veghe, cu ajutorul stăpînirii de sine, şi de aceea socotiţi că în timpul 
somnului, cînd puterea minţii este oarecum slăbită, nu se poate păstra 
curăţia în întregime. Dar castitatea nu constă în constrîngere, cum cre¬ 
deţi, ci în plăcerea şi dragostea pentru puritate. Nu se numeşte castitate, 
ci înfrînare faptul de a rezista poftei. 2. Vedeţi, aşadar, că acelora care, 
cu harul lui Dumnezeu, au primit pînă în măduva oaselor sentimentul 
castităţii, cînd dorm nu le este dăunătoare încetarea înfrînării, care se 
dovedeşte uneori slabă chiar în timp de veghe. Ceea ce se înăbuşă cu 
sforţare oferă un răgaz temporar, dar nu o linişte fără sfîrşit. Ceea ce a 
fost însă biruit printr-o adîncă virtute aduce învingătorului tăria neîntre¬ 
ruptă a păcii, fără bănuiala vreunei nelinişti. 3. De aceea, cît timp sim¬ 
ţim că sîntem zguduiţi de pornirile trupului, vom şti că n-am ajuns încă 
pe culmile castităţii, că fiind înarmaţi cu înfrînarea, care este fără mare 
putere, sîntem încă hărţuiţi de atacuri crîncene, al căror rezultat este în¬ 
totdeauna îndoielnic pentru noi. Aţi voit să susţineţi că nimeni nu poate 
scăpa de ispita trupului, întemeindu-vă pe faptul că nici famenii nu 
sînt cu desăvîrşire lipsiţi de dorinţe. Dar trebuie amintit că nu pofta 
trupească le lipseşte, ci puterea de a avea urmaşi. 4. De aceea este lim¬ 
pede că nici ei, dacă doresc să ajungă la acea castitate către care tin¬ 
dem noi, nu trebuie să slăbească strădania pentru umilinţă şi pentru gîn- 
duri curate, chiar dacă este de crezut că ei pot avea neprihănirea cu 
mai puţină trudă şi osteneală. 


XI. 

De aceea liniştea deplină şi continuă este ceea ce deosebeşte ade¬ 
vărata castitate de începuturile ostenitoare ale înfrînării. Aceasta este 
castitatea desăvîrşită, care, nu luptând împotriva dorinţelor trupeşti, ci 
respingîndu-le cu tot dispreţul, îşi păstrează puritatea neîncetată şi ne¬ 
atinsă şi nu poate fi altceva decît sfinţenie. Iar aceasta se va înfăptui 
cînd trupul, încetând de a pofti împotriva sufletului, va împrumuta do¬ 
rinţele şi virtuţile acestuia şi vor începe să vă întovărăşească într-o foar¬ 
te puternică pace, trăind, cum spune psalmistul, «fraţii împreună», do- 
bîndind adică de la Domnul acea fericire făgăduită, despre care spune : 

«Dacă doi dintre noi se vor învoi pe pămînt în privinţa oricărui lucru pe 
care-1 vor cere, se va da lor de către Tatăl Meu, care este în ceruri». 2. 
Cel ce va trece de treapta închipuită de Iacob nimicitorul se va urca 
de la acea lupta a înfrînării şi de la nimicirea viciilor la meritele lui 
Israel, înăbuşind glasul coapselor prin veşnicul îndreptar al inimii cu¬ 
rate. Această rînduială a deosebit-o fericitul David, inspirat de Duhul 
Sfînt, cînd a spus că mai întîi «Dumnezeu a fost cunoscut în Iudeea», 
adică în suflet, care încă trebuie să-şi mărturisească păcatele, Iudeea în- 
semnînd mărturisire. Iar «în Israel», însemnează în acela care, văzînd 
pe Dumnezeu, sau care, cum tălmăcesc unii, fiind cel mai drept om al 
lui Dumnezeu, este nu numai cunoscut, ci chiar «mare este Numele Lui». 
3. Apoi, chemîndu-ne pe trepte mai înalte şi voind să ne arate chiar 
locul în care se desfătează Domnul, zice : «Şi s-a făcut în pace locul Lui», 
adică nu în toiul atacurilor şi al luptei cu viciile, ci în pacea neprihanei 
şi în liniştea veşnică a inimii. Dacă va merita cineva să dobîndească acest 
loc al păcii prin nimicirea patimilor trupeşti, înaintînd de pe această 
treaptă va ajunge la Sionul duhovnicesc, adică la contemplarea lui Dum¬ 
nezeu, devenind şi locuinţă a lui Dumnezeu, Domnul nu se găseşte în 
luptele înfrînării, ci în supravegherea neîncetată a virtuţilor. Acolo el 
nu potoleşte, nu opreşte, ci frînge pentru totdeauna puterile arcurilor, 
din care mai înainte erau aruncate împotriva noastră săgeţile aprinse ale 
poftelor. 4. Vedeţi, aşadar, că locul Domnului nu este în lupta pentru 
înfrînare, ci în pacea castităţii, iar locuinţa Lui este în paza şi în con¬ 
templarea virtuţilor. De aceea nu pe nedrept porţile Sionului sînt puse 
mai presus de toate corturile lui Iacob. Căci «Domnul iubeşte porţile Sio¬ 
nului mai mult decît toate locaşurile lui Iacob». în ceea ce priveşte afir¬ 
maţia voastră că tulburarea cărnii este inevitabilă, prin faptul că urina, 
cînd umple încetul cu încetul băşica, ridică şi mădularul mai înainte li¬ 
niştit, această tulburare pe care numai necesitatea o produce uneori în 
somn, nu va împiedica cu nimic păstrarea purităţii. Trebuie ştiut totuşi 
că, dacă s-a produs tulburarea aceasta sub porunca adevăratei castităţi, 
ea nu numai că n-a fost însoţită de vreo plăcere, dar nici nu este ţinută 
minte la trezirea din somn. 5. Şi de aceea, pentru ca 'legea trupului să se 
împace cu cea a sufletului, trebuie să ne ferim chiar de a bea prea multă 
apă, pentru ca acea adunare a apei zilnice, avînd înrîurire asupra mem¬ 
brelor, nu numai să rărească acea tulburare pe care o socotiţi de neîn- 
frînt, dar s-o facă uşoară şi liniştită. Astfel focul rece, ca să zic aşa, şi 
fără ardoarea acelei tulburări, va înălţa flacără înrourată, ca aceea din 
minunata vedenie a lui Moise, făcînd ca rugul trupului nostru să ardă 
înconjurat de un foc nevă'tămător, sau ca acei trei tineri, cărora flacăra 
din cuptorul chaldeic le-a fost răcită de suflarea Duhului Sfânt, incit pînă 

şi părul şi veşmintele lor au fost ferite de foc. De aceea, să începem a 
avea chiar în acest trup ceea ce se făgăduieşte într-un fel oarecare prin 
profet: «Cînd vei umbla prin foc nu vei arde şi flacăra lui nu te va 
mistui». 


XII. 

Mari şi minunate şi cunoscute numai de oamenii care le-au trăi't sînt 
darurile pe care Domnul le-a împărtăşit cu atîta bunătate credincioşilor 
săi, cît timp ei îrtcă locuiesc în acest vas al stricăciunii. Despre acestea 
profetul, cu inima curată, atît în numele sau cît şi al celor ce ajung la 
aceasta stare şi în acest sentiment, strigă : «Minunate sint lucrurile Tale 
şi sufletul meu le cunoaşte foarte». De altfel se înţelege că profetul n-a 
spus nimic nou sau mare, dacă se crede că a pronunţat aceste cuvinte cu 
alt sentiment al inimii, sau despre alte lucrări ale lui Dumnezeu. 2. Nu 
există nici un om care să nu ştie că lucrurile lui Dumnezeu sînt minu¬ 
nate prin măreţia creaţiei lor. Chiar pe acelea pe care le împarte zilnic 
sfinţilor săi şi pe care le revarsă cu deosebită dărnicie, nu le cunoaşte 
nimeni altul decît sufletul, care se bucură de ele, care în adîncul conş¬ 
tiinţei sale judecă astfel binefacerile lui Dumnezeu, încît nu le poate ex¬ 
prima prin cuvinte şi nici cuprinde cu simţirea şi cu gîndurile, cînd co¬ 
boară de la acea flacără cerească pentru a le privi pe cele materiale şi 
pămînteşti. 3. Cine nu va admira în sine lucrările Domnului, cînd va ve¬ 
dea că astfel au fost înăbuşite în el nesaţiul stomacului şi lăcomia pri¬ 
mejdioasă a gurii pentru lucruri costisitoare, încît se va mulţumi cu mîn- 
care foarte puţină şi de foarte mic preţ, servită rar şi numai de nevoie ? 
Cine nu va fi uimit în faţa lucrărilor lui Dumnezeu, simţind că acel foc 
al plăcerii, pe care înainte îl credea de nestins şi firesc, s-a potolit în aşa 
măsură, încît nu se mai simte îmboldit nici de cea mai mică tulburare a 
trupului ? Cine nu se va cutremura de puterea Domnului, cînd va vedea 
că oameni altădată răi şi primejdioşi, care ajungeau în culmea mîniei 
chiar cînd supuşii lor le adresau cuvinte măgulitoare, s-au îmbunat atît 
de mult, încît nu numai ca nu se supără în faţa injuriilor, ci chiar se 
bucură foarte mult cînd le-au fost adresate ? 4. Cine nu se va minuna de 
lucrările lui Dumnezeu şi nu va striga din tot sufletul: «Am cunoscut 
că mare este Domnul», cînd va afla că a devenit cineva darnic din foarte 
hrăpăreţ, cumpătat din risipitor, umilit din trufaş, simplu şi modest din 
delicat şi luxos, bucurîndu-se de sărăcia de bună voie şi de lipsa lucru¬ 
rilor din acest veac ? Acestea sînt, desigur, minunatele lucrări ale lui 
Dumnezeu, pe care le cunoaşte în chip deosebit sufletul profetului în¬ 
mărmurit în faţa priveliştei lor măreţe. Acestea sînt minunile pe care 

ie-a aşezat pe pămînt, la care acelaşi profet se gîndeşte, chemînd toate 
popoarele sa le admire cînd zice: «Veniţi şi vedeţi lucrurile lui Dum¬ 
nezeu, minunile pe care le-a pus Domnul pe pămînt. Pune-va capăt răz¬ 
boaielor pînă la marginile pămintului, arcul îl va sfărîma, iar pavezele în 
loc le va arde». 5. Ce minune poate fi mai mare, decît ca într-un timp 
foarte scurt cei mai hrăpăreţi încasatori de impozite să se facă apostoli, 
prigonitorii sîngeroşi să devină predicatori foarte slrguincioşi ai Evan¬ 
gheliei, propovăduind cu vărsarea sîngelui lor acea credinţă pe care o 
prigoneau? Acestea sînt lucrările lui Dumnezeu, pe care Fiul mărturi¬ 
seşte că le face împreună cu Tatăl, cînd zice: «Tatăl Meu pînă acum 
lucrează şi Eu lucrez cu El». Despre aceste lucrări fericitul David, cîn- 
tînd în duh, zice : «Binecuvîntat fie Domnul Dumnezeul lui Israel, Care 
singur face lucruri mari şi minunate». Despre ele şi profetul Amos spune: 
«El face toate şi le schimbă şi umbra morţii o strămută în lumină a dimi¬ 
neţii». Negreşit, «aceasta este schimbarea dreptei Celui Preaînalt». 6- 
Despre acest lucru mîntuitor al lui Dumnezeu roagă profetul pe Domnul 
zicînd : «întăreşte, Doamne, ceea ce ai lucrat în noi». Trec cu vederea 
acele daruri ascunse şi nevăzute ale lui Dumnezeu, pe care mintea tu¬ 
turor celor sfinţi le vede că se savîrşesc în chip deosebit clipă de clipă, 
acea revărsare de bunăvoinţă duhovnicească prin care sufletul abătut se 
înalţă cu iuţeală plin de bucurie, acele porniri de foc ale inimii şi mîn- 
gîierile nespuse şi neauzite, care uneori trezesc ca dintr-un somn adînc 
pentru cea mai fierbinte rugăciune pe toţi cei ce lîncezesc în cea mai 
josnică nepăsare. 7. Aceasta este, zic, bucuria despre care Apostolul 
spune: «Ochiul omului n-a văzut-o, urechile n-au auzit-o şi în inima 
omului nil s-a ridicat», a aceluia care îndobitocit de viciile pământeşti, 
este încă om, stăpînit de porniri omeneşti, care nu vede nimic din aceste 
daruri ale lui Dumnezeu. In sfîrşit, acelaşi Apostol, a adăugat atît des¬ 
pre sine, cit şi despre cei asemenea lui, care se despărţiseră de traiul 
omenesc, zicînd: «Dar Dumnezeu s-a descoperit nouă prin duhul Său». 

XIII. 

Aşadar, în toate acestea, cu cît mintea va înainta către puritate mai 
înaltă, cu atît va primi pe Dumnezeu mai măreţ şi va descoperi o mai 
mare obîrşie de admiraţie în sine decît în arta vorbirii, sau în meşteşu¬ 
gul exprimării. După cum cel ce n-a încercat sentimentul bucuriei nu-1 
poate înţelege cu mintea, la fel cel ce l-a încercat nu-1 va putea reda în 
cuvinte. Dacă, de pildă, ar vrea cineva să explice dulceaţa mierii unuia 
care n-a mîncat niciodată ceva dulce, cu siguranţă că nici cel ce n-a 
primit-o în gură nu-i va simţi gustul cu urechile, dar nici cel ce i-a cu- 

noscut dulceaţa prin plăcerea oferită de gustul ei nu va putea să-i ex¬ 
plice prin cuvinte gustul, ci doar îi va aprecia în tăcere savoarea. 2. Tot 
aşa şi cel care a meritat să ajungă pe această treaptă a virtuţilor, pe 
care am arătat-o mai înainte, toate cele pe care Domnul le îndeplineşte 
cu har deosebit în ai săi le va privi în tăcerea minţii şi, înflăcărat de ghi¬ 
dul la toate acestea, va striga cu sentimentul adînc al inimii: «Minunate 
slnt lucrările Tale şi sufletul meu le cunoaşte foarte». Aşadar, este o 
minunată lucrare a lui Dumnezeu faptul că omul trupesc, aşezat adică în 
trup, a respins pornirile trupeşti şi, în varietatea atît de mare a lucrurilor 
şi a întîmplărilor, păstrează o singură stare a sufletului, rămînînd acelaşi, 
cu toate schimbările care se petrec în jur. 3. Un bătrîn clădit pe această 
virtute, înconjurat la Alexandria de o mulţime de necredincioşi, care-1 
asaltau nu numai cu cuvinte urîte, dar şi cu injurii foarte grave, cînd a 
fost întrebat de aceştia : «Ce minune a făcut Hristos al vostru, pe care-L 
adoraţi atîta?», el le-a răspuns: «El m-a, învăţat să nu mă tulbur şi să 
nu mă supăr de aceste injurii şi de altele mai mari, dacă mi le veţi 
adresa». 


XIV. 

Ghermanus. Fiindcă admiraţia pentru aceasta neprihană, nu ome¬ 
nească şi pămîntească, ci cu desăvîrşire cerească şi îngerească, ne-a adus 
atîta uimire, încît mai degrabă ne insuflă groaznică deznădejde, decât 
îndemn de a o căuta cu sufletele noastre, te rugăm să ne vorbeşti într-o 
discuţie cît mai completă despre condiţiile ce se cer îndeplinite şi despre 
măsura timpului în care neprihana poate fi câştigată şi desăvîr- 
şită. Aceasta, ca să credem că o putem practica şi să fim însufleţiţi in 
căutarea ei. de acum înainte, la gîndul ca ne-o putem însuşi. Noi o jude¬ 
căm de necuprins de către cei ce sînt zidiţi în trup, dacă nu ni se deschide 
o cale şi nu ni se dă un program pe baza căruia să se poată ajunge în 
chip sigur la ea. 


XV. 

Cheremon. Este destul de îndrăzneţ lucru să fixezi o măsură a timpului 
în care să se poată dobîndi această castitate despre care vorbim, ţinînd 
seama mai ales de diversitatea atît de mare a dorinţelor şi puterilor de 
înfăptuire. Această măsură nu se poate hotărî uşor nici în meşteşugu¬ 
rile materiale, sau în învăţătura despre lucruri care se văd. în mod ne¬ 
cesar ele se însuşesc mai curând sau mai tîrziu, potrivit particularităţi¬ 
lor sufleteşti şi voinţei pe care o are fiecare. Totuşi, putem defini foarte 
) sigur observaţiile ce se cer respectate şi limitele timpului în care i se 

cunoaşte putinţa de înfăptuire. 2. Iată, aşadar, cine nu ia parte la nici 
o convorbire fără rost, cine-şi ucide toată mînia, grija şi preocupările 
lumeşti, mulţumindu-se numai cu două bucăţi de pîine pentru hrana 
zilnică, cine nu bea apă pe săturate şi-şi fixează pentru somn trei, sau 
după alţii, patru ore, şi crede că va dobîndi neprihana nu prin ostene¬ 
lile sau înfrînarea sa, ci prin milostivirea Domnului, fiindcă fără aceas¬ 
tă credinţă este deşartă orice încercare a ostenelilor omeneşti, acesta 
va şti că nu în mai mult de şase luni dobîndirea ei este cu putinţă. 3. To¬ 
tuşi, un semn sigur al apropierii de puritate este acela ca să nu se aş¬ 
tepte cineva de la început că o dobîndeşte numai prin propria sa mun¬ 
că. Dacă fiecare înţelege adevărul acestui verset : «De n-ar zidi Dom¬ 
nul casa, in zadar s-ar osteni cei ce o zidesc», urmează ca el să nu se 
mîndrească cu meritele curăţiei sale, înţelegînd că ea nu se dobîndeşte 
prin sîrguinţa sa, ci prin milostivirea Domnului, şi nici să se pornească 
cu asprime împotriva altora, ştiind că puterea omenească nu însem¬ 
nează nimic, dacă n-a ajutat-o puterea dumnezeiască. 

XVI. 

De aceea, victoria personală a fiecăruia din noi, care luptăm cu 
toate puterile împotriva duhului desfrînării, este să nu sperăm leacul 
numai prin îngrijirea noastră. Această credinţă, care pare uşoară şi 
netedă pentru toţi, se dobîndeşte tot atît de greu de către începători, 
ca şi de către cei ce urmăresc desăvîrşirea castităţii. Căci de cum le-a 
surîs o părticică din puritate, strecurîndu-se în adîncul conştiinţei lor 
o oarecare mîndrie, se măgulesc singuri, crezînd că au dobîndit-o prin 
osteneala sîrguinţei lor. De aceea este de trebuinţă ca, părăsiţi puţin 
de acel ajutor de Sus, să fie chinuiţi cîtva timp de acele patimi pe care 
le stinsese puterea dumnezeiască, pînă ce vor cunoaşte, învăţaţi de 
experienţă, că nu pot dobindi virtutea curăţiei numai prin puterile şi 
priceperile lor. 2. Dar" să încheiem pe scurt lunga noastră discuţie des¬ 
pre ţelurile deplinei castităţi, adunînd în cîteva cuvinte tot ce am spus 
din belşug ici colo. Practicarea castităţii cere ca monahul în stare de 
veghe să nu se lase atras de mîngîierile nici unei pofte, iar în somn să 
nu-1 înşele vreo amăgire, ci cînd i s-a strecurat vreo tulburare trupeas¬ 
că din cauza minţii adormite şi ea, cum s-a produs fără simţirea vreu¬ 
nei plăceri, aşa să se termine fără vreo mulţumire trupească. 3. Aces¬ 
tea le-am spus despre rosturile castităţii, cum am putut, ajutat nu atît 
de cuvinte, cît de experienţă. Deşi cred că ele sînt socotite cu neputin¬ 
ţă de îndeplinit de către trîndavi şi nepăsători, totuşi sînt sigur că vor 
fi recunoscute şi aprobate de către cei sîrguincioşi şi duhovniceşti. De 

altfel, este atît de mare deosebire între om şi om, cit se deosebesc în¬ 
tre ele scopurile către care tinde sufletul lor, cit adică se deosebeşte 
cerul de iad, Hristos de Veliar, după cuvîntul Domnului şi Mîntuito- 
rului nostru: «Dacă îmi slujeşte cineva Mie, pe Mine să Mă urmeze, şi 
unde sînt Eu, acolo va fi şi slujitorul Meu», şi: «Unde este comoara ta, 
acolo va fi şi inima ta». 

4. Pînă aici a vorbit fericitul Cheremon despre castitatea desăvîr- 
şita şi cu aceste cuvinte a încheiat minunata învăţătură despre cea piai 
înaltă puritate. Dar fiindcă pe de o parte noi rămăseserăm înmărmuriţi 
şi îngrijoraţi, iar pe de altă parte noaptea aproape că trecuse, el ne-a 
îndemnat să ne odihnim puţin membrele şi să nu le lipsim de hrana 
somnului, pentru ca nu cumva mintea, din cauza trupului obosit, să-şi 
piardă puterea încordării către sfinţenie. 


XIII. 

A TREIA CONVORBIRE CU PĂRINTELE CHEREMON 
Despre ocrotirea dumnezeiască 


I. Introducere. 

II. întrebare : de ce nu se pun meri¬ 
tele virtuţilor pe seama celui ce se os¬ 
teneşte pentru ele ? 

III. Răspuns : fără ajutorul lui Dum¬ 
nezeu nu numai desăvîrşirea castităţii, dar 
nimic altceva bun nu se poate înfăptui. 

IV. Obiecţie-. în ce chip, precum se 
spune, păgînii au ajuns la neprihană fără 
harul lui Dumnezeu, 

V. Răspuns despre închipuita nepri¬ 
hană a filosofilor. 

VI. Fără harul lui Dumnezeu nu 
putem săvîrşi nici o lucrare.' 

Vii. Despre planul principal al lui 
Dumnezeu şi despre providenţa zilnică. 

VIII. Harul lui Dumnezeu şi liberta¬ 
tea voinţei. 

IX. Virtutea bunăvoinţei şi harul lui 
Dumnezeu. 


X. Slăbiciunea voinţei. 

XI. Dacă harul divin precede sau ur¬ 
mează bunăvoinţa noastră. 

XII. Bunăvoinţa nu trebuie atribuită 
întotdeauna numai harului şi nici numai 
omului. 

XIII. Ostenelile omeneşti nu se pot 
asemăna cu harul dumnezeiesc. 

XIV. Dumnezeu, prin încercările Sale, 
cercetează puterea voinţei omeneşti. 

XV. Despre harul de multe feluri ale 
chemărilor. 

XVI. Harul dumnezeiesc trece peste 
hotarele înguste ale credinţei omeneşti. 

XVII. Providenţa dumnezeiască nu se 
poate cerceta. 

XVIII. Potrivit învăţăturii sfinţilor, li¬ 
bertatea voinţei n-ajunge pentru mîntuire. 


I. 

După ce am adormit puţin, ne-am dus la slujba de dimineaţa, iar 

III. 

Cheiemon. Prin însuşi acest exemplu pe care l-aţi dat se dovedeş¬ 
te că osteneala omului nu îndeplineşte nimic fără ajutorul lui Dumnezeu, 
într-adevăr, nici agricultorul, care şi-a cheltuit toate ostenelile în cul¬ 
tivarea pămîntului, nu va putea pune bunul mers al semănăturilor şi bel¬ 
şugul roadelor numai pe seama hărniciei sale, despre care ştie că adesea 
poa'te fi zadarnică, dacă nu este ajutată de ploi prielnice şi de senină¬ 
tatea liniştită a cerului. Am văzut nu rareori cum roadele crescute şi 
coapte au fost răpite oarecum din mîinile celui care se trudise pentru 
ele şi că n-a ajutat la nimic sudoarea şi strădania neîntreruptă a mun¬ 
citorilor, fiindcă n-au avut asupra lor ocrotirea Domnului. 2. Aşadar, 
după cum agricultorilor leneşi, care nu-şi ară ogorul la timp, milosti¬ 
virea divină dă acest belşug de roade, la fel nu le va fi de folos munca 
de zi şi noapte celor harnici, dacă n-a fost ajutată de mila Domnului, 
în aceasta, trufia omenească să nu se socotească totuşi pe aceeaşi treap¬ 
tă cu harul divin şi să nu încerce prin aceasta să pretindă partea sa din 
darurile lui Dumnezeu. Să nu .creadă omul că munca sa este pricina 
dărniciei divine şi să nu se laude că belşugul roadelor este un rezul¬ 
tat al hărniciei sale. 3. Să cîntărească şi să cerceteze fără părtinire şi 
va afla că nici măcar munca depusă în dorinţa lui de îmbogăţire n-ar 
fi fost un rod al puterilor sale, dacă nu l-ar fi întărit ocrotirea Domnu¬ 
lui în îndeplinirea tuturor lucrărilor agricole şi ar fi foslt fără urmare 
voinţa şi puterea lui, dacă bunăvoinţa dumnezeiască nu i-ar fi fost ală¬ 
turi în ducerea la bun sfîrşit a lucrărilor, care uneori sînt zădărnicite de 
secetă, sau de mulţimea prea mare a ploilor. 4. De vreme ce şi puterea 
ploilor şi sănătatea corpului şi îndeplinirea tuturor lucrărilor şi rodni¬ 
cia lor au fost date de Domnul, trebuie să se roage să nu i se întîmple 
cum este scris : «Cerul să nu se facă de aramă şi pămintul de fier ; să nu 
mănince viermele ceea ce a rămas lăcustei şi omida ceea ce a rămas 
viermelui şi rugina ceea ce a rămas omizii». Dar nu numai în aceasta 


(v. Mansi t. VIII, 712 B — 718 C), nici confirmarea lui din sec. al XVIl-lea (vezi A. E. 
Amann, în D.T.C. t. XIV, 1941 col. 1796) n-a putut convinge Mmea catolică de semi- 
pelagianismul Sfîntului Casian din două motive: Intîi pentru că argumentele predesti- 
natianiste sînt greşite şi pentru Romano-catolicism, ele fiind valabile numai pentru 
Calvinism în special şi pentru Biserica Reformată în general ; al doilea, pentru că în¬ 
văţătura Sfîntului Ioan Casian este aceea a Bisericii Răsă'itene şi acest adevăr poate 

bîndi, a fost însuşit chiar de pagini, prin propria lor putere? 2. Dar 
fiindcă, fără îndoială, din dragoste pentru a cerceta adevărul faceţi ase¬ 
menea afirmaţii, ascultaţi ce avem de spus despre ele. Mai întîi nu este 
de crezut că filosofii au dobîndit această neprihană pe oare o cerem noi 
şi adăugăm la acestea că nu numai desfrînarea, dar nici măcar necură- 
ţia nu este pomenită printre noi. Ei au avut o mică parte de neprihană 
şi anume înfrînarea trupească, prin care-şi interziceau numai împreu¬ 
narea. Dar această curăţie lăuntrică şi neîntreruptă a minţii şi a tru¬ 
pului n-au putut s-o dobîndească nu spun cu fapta, dar nici cu gîndul. 
3. Acel Socrate, cel mai faimos dintre ei, după cum spun ei înşişi, n-a 
roşit să mărturisească despre sine aceasta. Un fizionomist uitîndu-se 
la el, a zis : «Iată ochi de stricător al copiilor». Discipolii lui s-au repe¬ 
zit la fizionimislt, voind să răzbune ocara adusă dascălului lor, dar se 
zice că acesta i-a oprit spunîndu-le; «Lăsaţi-l prieteni, căci aşa sînt, 
dar mă stăpînesc». Se dovedeşte foarte clar, aşadar, nu numai prin a- 
firmaţia noastră, ci şi prin mărturisirea lor, existenţa neruşinării adică 
josnicia patimei, înăbuşită de ei de nevoie, cu forţa, dar fără să fie în¬ 
lăturată din inima lor dorinţa şi plăcerea acestei patimi. 4. Cu ce groa¬ 
ză trebuie amintite acele cuvinte aile lui Diogene ? Pe acestea filosofi¬ 
lor acestei lumi nu le-a fost ruşine să le repete ca pe ceva demn de 
amintire, dar care nu pot fi nici rostite nici auzite de noi fără jenă. Căci 
precum se spune, cuiva care trebuia pedepsit pentru adulter, i-a grăit 
aşa : «Nu va plăti cu viaţa ceea ce se dă gratis». Se vede bine deci că 
ei n-au cunoscut virtutea castităţii adevărate, care este dorită de noi. De 
aceea este destul de sigur că circumciziunea noastră, care este în duh, 
nu se poate dobîndi decît cu darul lui Dumnezeu şi că ea există numai 
în aceia care au slujilt lui Dumnezeu cu tot devotamentul lor. 

VI. 

Deşi multora, ba chiăr tuturora li se poate dovedi întotdeauna că 
oamenii au nevoie de ajutorul lui Dumnezeu şi că şubrezenia omenească 
numai prin sine, adică fără ajutorul lui Dumnezeu, nu poate face nimic 
care duce la virtute, totuşi, în nici o împrejurare nu se vede mai mult 
aceasta decît în dobîndirea şi păstrarea castităţii. Dar să amînăm puţin 
discuţia despre greutatea de a păstra întreagă castitatea, şi să vorbim 
pe scurt deocamdată despre mijloacele acestei păstrări. 2. Cine ar pu¬ 
tea, întreb, să suporte fără nici o laudă a oamenilor, sprijinit numai de 
puterile sale, asprimea singurătăţii şi hrana zilnică cu pîine uscată, 
mulţumindu-se doar cu atîta ? Cine, fără mîngîierea Domnului, ar pu¬ 
tea să rabde neîntrerupta sete de apă, să răpească ochilor omeneşti 

acel dulce şi desfătător somn de dimineaţă şi sa îngrădească prin regu¬ 
lă permanentă, mărginind la patru ore, Itoata odihna sa de noapte ? Ci¬ 
ne, fără harul lui Dumnezeu, ar fi în stare să se achite de obligaţia ci¬ 
titului neîncetat, a muncii neîntrerupte, neavînd nici un interes pentru 
foloasele prezente ? 3. Acestea toate nu pot fi nici dorite de noi mereu 
fără insuflarea dumnezeiască, şi nici înfăptuite fără ajutorul ei. Dar să 
le arătăm pe acestea mai desluşit, dovedindu-le nu numai prin învăţă¬ 
tura şi experienţa noastră, ci prin exemple şi argumente temeinice. In 
multele lucrări, pe care dorim să le îndeplinim cu folos, cînd nu lipsesc 
voinţa desăvîrşită şi dorinţa plină de ardoare, orice şubrezenie care in¬ 
tervine ne zădărniceşte planurile şi n-ajungem la ceea ce ne-am pro¬ 
pus, dacă nu ne-a fost dată de mila Domnului puterea înfăptuirii. Astfel 
încît, deşi este mare mulţimea celor care doresc să se dedice cu devo¬ 
tament virtuţilor, oare nu găseşti foarte puţini dintre aceia care să poa¬ 
tă îndeplini sau suporta acestea ? 4. Chiar atunci cînd nici o infirmitate 
nu ne împiedică, orice încercare de a face ce vrem ne este mărginită 
de puterile noastre! Liniştea singurătăţii, asprimea posturilor, lecturi¬ 
le cînd avem timp pentru ele, toate acestea nu le îndeplinim după voin¬ 
ţa noastră, fiindcă, din anumite cauze care intervin, sîntem reţinuţi foar¬ 
te des de la îndeletnicirile noastre mîntuitoare, trebuind a cere de la 
Domnul şi locul şi timpul în care să le putem îndeplini. 5. Nu este de 
ajuns să putem, dacă nu ni se da de către Domnul ocazia de a face 
cele ce ne stau în putinţă. (Despre acestea Apostolul spune : «Fiindcă 
am voit să venim la voi de mai multe ori şi ne-a împiedicat Satana»). 
Uneori ne simţim îndepărtaţi chiar cu folos de la preocupările duhov¬ 
niceşti. Cînd întrerupem mersul ostenelilor şi ne acordăm un răgaz din 
cauza slăbiciunii trupeşti, chiar fără voia noastră ne păstrăm pentru 
viitor stăruinţa mîntuitoare. Despre ajutorul lui Dumnezeu spune ceva 
asemănător Apostolul: «De aceea de trei ori am rugat pe Domnul să-l 
depărteze de mine.-Şi mi-a spus: îţi ajunge harul Meu ; căci puterea se 
desăvîrşeşte în slăbiciune», şi de asemenea: «Nu ştim să ne rugăm cum 
trebuie». 


VII. 

Planul lui Dumnezeu prin care a creat pe om nu pentru ca el sa 
piară, ci ca să trăiască în veci, rămîne neschimbat. Cînd vede că licăre 
în noi o scînlteie de bunătate, oricît de mică, sau cînd El însuşi face ca 
ea să sară din piatra aspră a inimii noastre, cu mărinimie o ocroteşte, o 
încălzeşte şi o întăreşte cu suflarea Lui, «voind ca toţi oamenii să fie 
mîntuiţi şi să vină la cunoaşterea adevărului». Fiindcă «nu este, zice 

Domnul, voia Tatălui vostru Care este in ceruri ca să piară unul dintre 
aceştia mai mici». Şi mai zice Domnul: « Dumnezeu nu vrea să piară 
sufletul, ci amină, gîndindu-se să nu piară pentru totdeauna cel ce a 
fost îndepărtat». 2. Adevărat este şi nu minte, cînd spune cu jurămînt: 
«Viu sînt Eu, zice Domnul Dumnezeu: că nu vreau moartea păcătosului 
ci să se întoarcă de la calea cea rea şi să trăiască». Cel ce n-are voinţa 
să piară unul din cei mici cum poate fi socotit fără mare sacrilegiu că 
nu vrea ca toţi să fie mîntuiţi, ci numai cîţiva pentru toţi? De aceea, 
cînd pier unii, pier contra voinţei Lui şi El strigă zilnic către fiecare 
dintre ei: «întoarceţi-vă de la căile voastre rele. Şi de ce muriţi, case 
ale lui Israel ?». Şi de asemenea : «De cîte ori am voit să adun pe fiii 
tăi, cum găina îşi adună puii sub aripile ei, şi n-aţi voit». Şi: «De ce 
s-a îndepărtat de Mine cu atîta încăpăţînare acest popor din Ierusa¬ 
lim ? S-au întărit feţele lor şi n-au voit să se întoarcă». 3. Ne este la 
îndemînă aşadar zilnic harul lui Hrisltos, Care «vrea ca toţi oamenii să 
fie mîntuiţi şi să vină la cunoştinţa adevărului». De aceea El îi chea¬ 
mă pe toţi, fără vreo excepţie, zicînd : « Veniţi la Mine toţi cei osteniţi 
şi împovăraţi şi Eu vă voi odihni pe voi». Dar dacă nu-i cheamă pe toţi 
în general, ci numai pe unii, urmează că nu toţi sînt împovăraţi fie 
de păcatul originar, fie de cel de acum, şi că nu sînt adevărate aceste 
cuvinte : «Căci toţi au păcătuit şi au nevoie de slava lui Dumnezeu» şi 
nici de crezut acestea : «Moartea a trecut prin toţi oamenii». 4. Toţi cei 
care pier, contra voinţei lui Dumnezeu pier, şi Scriptura este mărturie 
că nu Dumnezeu a făcut moartea: «Fiindcă n-a făcut moartea şi nu se 
bucură de pierderea celor vii». Aşa se face că adesea, cînd cerem cele 
contrare binelui, rugăciunea noastră sau este auzită mai tîrziu, sau 
nu este auzită deloc. Şi iarăşi, cele pe care le credem împotriva fol o- 
sului, ca un medic foarte bun Domnul ni le dă chiar fără voia no astră, 
iar uneo ri hotărîrile noastre primejdioase şi î ncercăril e aducătoare de 
moarte le întîrzie şi le abate de la îndepl ini rea lor c u rea urmare, iar 
pe~cer’ce^se _ grăbesc _ spre moarte îi aduce la mîntu ire şi, fără ştirea lor, 
îi scoate din gura iadului. 


VIII. 

Grija aceasta şi providenţa lui Dumnezeu faţă de noi le-a exprimat 
frumos cuvîntul dumnezeiesc prin profetul Osea, sub chipul Ierusalimului 
ca o femeie păcătoasă, care se îndreaptă cu iuţeală primejdioasă spre 
cultul idolilor. Cînd ea zice: «Mă voi duce după iubiţii mei, care-mi dau 
pîine şi apă, şi lină, şi in, şi ulei, şi băutură», bunătatea divină îi răs¬ 
punde nu voinţei, ci mîntuirii ei: «Iată, eu îi voi astupa drumul ei cu 

mărăcini, voi ridica zid, ca ea să nu-şi mai aile cărările sale. Ea va 
umbla după iubiţii săi, dar nu-i va ajunge, şi-i va căuta, dar nu-i va găsi. 
Şi va grăi atunci: Mă voi întoarce la bărbatul meu cel dintîi, că atunci 
îmi era mai bine decît acum». 2. Şi, de asemenea, descrie prin această 
comparaţie îndărătnicia şi dispreţul nostru, prin care găsim de cuviinţă 
să-i răspundem cu gînd nespus cînd ne cheamă să ne întoarcem la El: 
«Şi am zis: Mă vei numi Tată şi după aceea nu vei înceta să mă ur¬ 
mezi. Dar, cum o femeie dispreţuieşte pe iubitul său, aşa M-a dispreţuit 
pe Mine casa lui Israel, zice Domnul». Destul de potrivit a fost compa¬ 
rat Israelul cu o aduilteră care şi-a lăsat bărbatul, iar dragostea şi stă¬ 
ruinţa bunătăţii Sale au fost asemănate cu un bărbat care şi-a pierdut 
soţia. 3. Dragostea minunată a lui Dumnezeu faţă de neamul omenesc, 
neînfrântă de nici o injurie care s-o depărteze de grija pentru mîntuirea 
noastră şi biruită oarecum de nedreptăţile noastre care s-o facă să renunţe 
Ia scopul propus, n-a putut fi exprimată mai propriu prin altă compa¬ 
raţie, decît prin bărbatul care-şi iubeşte cu o dragoste arzătoare soţia. 
Acesta, cu cit a simţit mai mult că este neglijat şi dispreţuit de ea, cu 
atît mai mult este ars în inima lui de focul patimii. Aşadar, ocrotirea 
dumnezeiască stă întotdeauna nedespărţită de noi şi atît de mare este 
dragostea Creatorului faţă de creatura Sa, încît nu numai că o însoţeşte, 
dar chiar îi merge înainte cu providenţa Sa, pe care profetul, cunos- 
cînd-o foarte bine, o mărturiseşte zicînd : « Dumnezeu mă va întîmpina 
cu milostivirea Lui». 4. Cînd a zărit răsărind în noi oarecare bunăvoin¬ 
ţă, o luminează îndată, o întăreşte şi o cheamă la mîntuire, dîndu-i 
creşterea pe care i-a sădit-o, sau a văzut că i se arată datorită ostene¬ 
lilor noastre. Căci «şi înainte de a striga, zice El, Eu voi auzi ; încă vor¬ 
bind ei, Eu îi voi fi ascultat». Şi iarăşi: «La glasul strigătului tău în¬ 
dată ce te va auzi îţi va răspunde». Şi nu numai că insuflă cu bunătatea 
Sa dorinţe sfinte, dar ne şi pregăteşte prilejuri de viaţă adevărată şi 
de fapte bune, arătînd celor rătăciţi calea mântuirii. 

IX. 

Priceperea omenească nu înţelege uşor cum se face că Domnul pe 
de oparte dă celor ce cer, Se descoperă celor ce-L caută, deschide ce¬ 
lor ce bat, iar pe de altă pante Se descoperă celor ce nu-L caută, apare 
şi răspunde celor ce nu-L întreabă şi toată ziua întinde mîinile către un 
j popor care nu crede în El şi-I vorbeşte împotrivă, îi cheamă pe cei ce 

rezistă şii stau de-o parte, îi atrage la mîntuire pe cei ce nu vor 4 , celor 
ce vor să păcătuiască le taie putinţa de a-şi îndeplini această dorinţă, li 
se împotriveşte cu bunătate celor ce se grăbesc să facă rău. 2. Se înţe¬ 
lege uşor în ce măsură se atribuie suprema mîntuire voinţei noastre li¬ 
bere, despre care se spune : «Dacă veţi voi şi Mă veţi asculta, veţi mîn- 
ca bunătăţile pămîntului» şi în ce chip «Nu este în puterea celui ce 
vrea, nici a celui ce aleargă, ci a milostivului Dumnezeu». Aceasta în¬ 
seamnă cuvintele : «Dumnezeu va da iiecăruia după laptele sale», «Dum¬ 
nezeu este Cel Care lucrează în voi, şi ca să voiţF şi ca să săvîrşiţi 'după 
a Lui bunăvoinţă», sauTC. Aceasta nu vine de la voi, ci este darul lui 
Dumnezeu; nu este roada lucrărilor voastre, ca nimeni să nu se laude». 
Aceasta înseamnă: «Apropiaţi-vă de Domnul şi El se va apropia de 
voi», şi ce spune în altă partte : «Nimeni nu vine la Mine, dacă nu-l 
atrage Tatăl Care M-a trimis pe Mine». 3. Sau cînd spune: «Fă alergări 
drepte cu picioarele tale şi îndreaptă-ţi căile tale», înseamnă că aceasta 
zicem cînd ne rugăm: «îndreaptă calea mea spre fafa Ţa» şi: «întă¬ 
reşte paşii mei pe cărările Tale, ca să nu şovăie picioarele mele». 
Aceasta înseamnă faptul că sîntem de asemenea îndemnaţi: «Faceţi-vă 
inimă nouă şi duh nou» şi ceea ce ne făgăduieşte : «La vâi de o singură 
inimă şi un duh nou în trupul lor. Şi voi scoate inima de piatră din 
trupul lor şi le voi da o inimă de carne, ca să umble în învăţăturile Mele 
şi să păzească legile Mele». 4. Aceasta ne învaţă Domnul cînd zice : 
«Spală inima ta de răutate, lerusalime, ca să fii mîntuit», aceasta cere 
profetul de la Domnul cînd se roagă: « Zideşte în mine inimă curată, 
Doamne», şi de asemenea : «Mă vei spăla şi mai mult decît zăpada mă 
voi albi». Iar nouă ne zice : «Luminaţi-vă cu lumina ştiinţei». Despre 
Dumnezeu se spune : « Cel ce învaţă pe om ştiinţa» şi : «Domnul lumi¬ 
nează pe cei orbi». Cînd ne rugăm spunem împreună cu profetul: «Lu¬ 
minează ochii mei, ca să nu adorm vreodată în moarte». Ce altceva se 
arată în toate cele de mai sus dacă nu harul lui Dumnezeu şi libertatea 
voinţei noastre ? Omul poate uneori prin propriile sale porniri să tindă 
către virtuţi, dar întotdeauna are nevoie de ajutorul lui Dumnezeu. 5. 
Nu se bucură cineva de sănătate cînd vrea şi nu se eliberează de boala 
tristeţii după dorinţa propriei sale alegeri. Ce foloseşte că doreşte ha¬ 
rul sănătăţii, dacă Dumnezeu, care dă viaţa însăşi, n-o înzestrează şi 
cu puterea şi vigoarea necesară ? Ca să se vadă şi mai limpede că din 
darul naturii, venind din mărinimia Creatorului, aduce uneori începu- 

4 . XIII, IX, 1, p. 303. Cu seria următoare de texte biblice Sfîntul Casian acluce 
argumente puternice pentru a confirma părerea că liberul arbitru funcţiontază alături 
de harul dumnezeiesc — după ce în capitolele precedente, în XIII, VII, de pildă, vor¬ 
bise despre scînteia de bunăvoinţă de la începutul virtuţii, iăr în XIII, VIII, vorbise 
despre «semen virtutum» (sămînţa virtuţilor). 




turile bunelor noastre intenţii, care totuşi nu pot ajunge la îndeplinirea 
virtuţilor, dacă nu sînt conduse de Dumnezeu, apostolul este mărturie 
spunînd : «Căci a voi se allă în mine, dar a face binele nu aflu». 

X. 

Sfînta Scriptură recunoaşte libertaltea voinţei noastre cînd zice : 
«Păstrează inima ta cu toată paza», dar apostolul îi arată slăbiciunea : 
«Domnul să păzească inimile voastre şi înţelegerile voastre în lisus Hris- 
tos». Puterea libertăţii voinţei o anunţă şi David : «Mi-am plecat inima 
mea ca să îndeplinesc voile Tale», dar tot el îi arată şi slăbiciunea, zi- 
cînd de asemenea : «Apleacă inima mea către învăţăturile Tale, nu că¬ 
tre lăcomie». Şi Solomon : «Să aplece Domnul către El inimile noastre, 
ca să umblăm pe toate căile Lui, şi să păzim poruncile Lui, cererile Lui 
şi jddecăţile Lui». 2. Puterea libertăţii voinţei o arătă psalmistui cînd 

lor pe un bărbat: Iosit a fost vîndut ca rob». Aşadar, acestea două 
harul lui Dumnezeu şi libertatea voinţei noastre par potrivnice între 
ele, dar şi una şi cealaltă lucrează unite, şi noi înţelegem că şi pe una 
şi pe cealaltă, din datoria evlaviei trebuie să le socotim deopotrivă. 5. 
Cînd Dumnezeu vede că ne îndreptăm spre bine, ne întîmpină, ne con¬ 
duce şi ne întăreşte : «La vocea glasului tău, îndată ce te va auzi, îti 
va răspunde» şi: «Cheamă-mă în ziua necazului şi te voi izbăvi şi Mă 
vei preaslăvi». Şi dimpotrivă, dacă ne vede că ne împotrivim, sau că 
sîntem călduţi, aduce în inimile noastre îndemnuri mîntuitoare, prin 
care să reapară şi să se întărească în noi bunăvoinţa. 

XII. 

Nu trebuie să credem că Dumnezeu a făcut pe om astfel, încît aces¬ 
ta să nu vrea şi să nu poată săvîrşi binele 6 . Nu s-ar putea afirma nici că 
i-a dat libertatea de alegere, dacă el vrea şi poate face numai rău, iar 
binele nu e lăsat să-l voiaseă sau să-l facă de la sine. Cum vor sta în 
picioare acele cuvinte ale Domnului, după căderea primului om : «Iată, 
s-a făcut ca unul din noi, cunoscînd binele şi răul» 2. Căci nu este de 
crezut că înainte a fost în aşa chip, încît nu ştia ce este bine. Altfel ar 
















542 


SFINTUL IO AN CASIAN 


flet îi sînt sădite din bunăvoinţa Creatorului seminţele virtuţilor. Dar 
dacă acestea nu sînt sprijinite de ajutorul lui Dumnezeu, nu pot ajunge 
la o dezvoltare desăvîrşită, fiindcă, potrivit cuvintelor apostolului: «Nici 
cel ce plantează nu este ceva, nici cel ce udă, ci Dumnezeu, Care face 
să crească, e totul». Şi cartea care se numeşte a Păstorului ne învaţă 
foarte limpede că omul e liber să încline fie într-o parte, fie în cealaltă. 
In această carte se spune că doi îngeri stau alături de fiecare din noi, 
unul rău şi unul bun, dar că este în puterea omului de a alege pe cine 
să urmeze. 8. In om este întotdeauna libertatea de alegere, care poate să 
nesocotească sau să respecte harul lui Dumnezeu. Apostolul nu ne-ar fi 
învăţat spunînd : «Cu frică şi cu cutremur lucraţi la mintuirea voastră», 
dacă n-ar fi ştiut că harul poate li cultivat sau neglijat de noi. Dar, ca 
să nu creadă cineva că pentru lucrarea mîntuiirii nu este nevoie de aju¬ 
torul dumnezeiesc, adaugă: «Căci Dumnezeu Cel Care lucrează în voi şi 
ca să voiţi şi ca să săvîrşiţi, după a Lui bunăvoinţă». De aceea, sfătuin- 
du-1 pe Timotei, îi spune : «Nu fi nepăsător faţă de harul lui Dumnezeu , 
■care este în tine», şi de asemenea : «De aceea te îndemn să ţii aprins ha¬ 
rul lui Dumnezeu, care este în tine». 9. Scriind eorintenilor, îi îndeamnă 
şi-i sfătuieşte să nu se facă nevrednici de harul lui Dumnezeu prin lu¬ 
crări fără roadă. El zice : «Fiind împreună lucrători cu Hristos, vă în¬ 
demn să nu primiţi în zadar harul lui Dumnezeu». Pe acesta fiindcă fără 
îndoială îl primise zadarnic Simon, nu i-a fost de folos primirea harului 
mîntudtor. El n-a găsit cu cale să se supună învăţăturilor fericitului Petru, 
care zice : «Pocăieşte-te de această răutate a ta şi te roagă lui Dumne¬ 
zeu, poate ţi se iartă această cugetare a inimii tale. Căci în fierea amă¬ 
răciunii şi în legătura nedreptăţii te văd că eşti». 10. Aşadar, El întîm- 
pină voinţa omului, precum se spune: «Dumnezeul meu, mila Ta mă va 
întîmpina». Dimpotrivă, Dumnezeu este întîmpinat de voinţa noastră 
cînd El întîrzie şi aşteaptă oarecum în chip folositor, ca să pună la încer¬ 
care libertatea voinţei noastre, zicînd: «Dimineaţa rugăciunea mea te 
va întîmpina», şi de asemenea: «Din zori m-am sculat şi am strigat», 
şi: «Am deschis ochii mei dis-de-dimineaţă». 11. Ne cheamă şi ne invită, 
cînd zice : «Toată ziua am întins mîinile Mele către poporul care nu cre¬ 
de în Mine şi Mi se împotriveşte», şi este invitat de noi cînd îi spunem : 
«Toată ziua am întins mîinile mele către Tine». Ne aşteaptă, cînd ne 
spune prin profet: «De aceea aşteaptă Domnul ca să se milostivească 
de voi». Şi e aşteptat de noi cînd zicem : «Cu răbdare L-am aşteptat pe 
Domnul şi S-a uitat la mine», şi: «Am aşteptat mântuirea Ta, Doamne!». 
Ne întăreşte cînd zice : «Şi Eu am învăţat şi am întărit braţele lor. Şi ei 
au cugetat cu vicleşug împotriva Mea». Ne îndeamnă să ne întărim 
noi înşine cînd zice : «întăriţi-vă, voi, mâini slabe, şi prindeţi puteri, ge- 

nunchi slăbănogi», 12. Strigă Iisus: «Dacă este cineva însetat să vină 
Ia Mine şi să bea». Strigă la El şi profetul: «Ostenit-am strigînd, amor- 
tit-a gîtlejul meu, slăbit-au ochii mei nădăjduind spre Dumnezeul meu». 
Ne caută Domnul zicînd : «Am căutat şi nu era nici un bărbat, am che¬ 
mat şi nu era cine să răspundă». El însuşi este căutat de logodnică cu 
plînsete duioase : «In patul meu noaptea l-am căutat pe cel iubit de ini¬ 
ma mea. L-am căutat şi nu l-am găsit, l-am strigat şi nu mi-a răspuns». 

XIII. 

întotdeauna harul lui Dumnezeu lucrează în bună parte în tovără¬ 
şie cu libertatea voinţei noastre, pe care o ajută în toate, o ocroteşte şi 
o apără, uneori cerînd şi aşteptînd şi de Ia ea unele încercări de bună¬ 
voinţă, ca să nu pară că oferă darurile Sale unui trîndav care doarme 
în adîncă nepăsare. Căutînd într-un fel ocazii prin care dărnicia şi mi¬ 
lostivirea Sa să nu pară fără noimă din cauza amorţelii şi a leneviei oa¬ 
menilor, El împarte darurile Sale sub motivul vreunor dorinţe sau oste¬ 
neli. Harul lui Dumnezeu rămîne totuşi gratuit, de vreme ce cu o mări¬ 
nimie nemăsurată pentru nişte încercări mici şi neînsemnate împarte 
atîtea daruri ale fericirii veşnice şi atîta slavă a nemuririi. 2. Nu trebuie 
să afirmăm că, de vreme ce credinţa acelui tîlhar de pe cruce îi venise 
mai înainte, nu-i fusese făgăduită gratuit fericirea raiului, sau să credem 
că pocăinţa aceea a regelui David prin cuvintele : «Am păcătuit înain¬ 
tea Domnului» i-a spălat cele două păcate atît de grave, şi nu bunăvoin¬ 
ţa lui Dumnezeu. De aceea el a meritat să audă cele spuse prin profetul 
Natan: «Şi Domnul a îndepărtat de la tine nedreptatea: nu vei muri». 
Aşadar, că a adăugat adulterului o omucidere a fost lucrarea voinţei lui, 
dar că a fost mustrat prin profet a fost harul bunăvoinţei dumnezeieşti. 3. 
Dimpotrivă, este meritul lui eă a recunoscut cu umilinţă păcatul, dar este 
darul milostivului Dumnezeu că intr-un timp aşa de scurt a căpătat ier¬ 
tare pentru nişte crime aşa de mari. Ce să spunem despre această măr¬ 
turisire atît de scurtă şi despre mărimea neasemuită a darului dumneze¬ 
iesc, cînd e uşor să ne gîndim ce a spus fericitul Apostol despre acele 
persecuţii fără număr la care a fost supus, comparîndu-le cu acea mă¬ 
reaţă răsplată viitoare? «Necazul nostru de acum, a zis el, uşor şi tre¬ 
cător, ne aduce nouă, mai presus de orice măsură, slavă veşnică şi co- 
vîrşitoare». Despre aceasta el spune şi în alt loc acelaşi lucru : «Pătimi¬ 
rile vremii de acum nu sînt vrednice de mărirea care ni se va descoperi». 
4. Oricît se va strădui firea omenească slabă, ea nu va putea fi pe mă¬ 
sura darurilor viitoare şi .nu va micşora prin ostenelile sale în aşa mă¬ 
sură harul dumnezeiesc, incit acesta să nu fie întotdeauna gratuit. De 

aceea dascălul neamurilor mai înainte numit, deşi mărturiseşte că a pri¬ 
mit vrednicia apostolatului din harul lui Dumnezeu, zicînd : «Din harul 
lui Dumnezeu sînt ceea ce sînt», totuşi, el afirmă că a şi răspuns harului 
dumnezeiesc, cînd zice: «Şi harul Lui în mine n-a fost zadarnic, ci m-am 
ostenit mai mult 'decît ei toţi. Dar nu eu, ci harul lui Dumnezeu, care este 
cu mine». 5. Cînd zice : «M-am ostenit», el arată contribuţia propriei lui 
libertăţi. Cînd zice «Dar nu eu, ci harul lui Dumnezeu», subliniază pu¬ 
terea ocrotirii dumnezeieşti. Iar cînd zice : «cu mine», recunoaşte că 
barul a lucrat în tovărăşie nu cu un trîndav fără grijă, ci cu unul care 
transpiră muncind. 


XIV. 

Aceasta o vedem şi în foarte încercaitul său atlet Iov : cînd dia¬ 
volul l-a chemat la luptă de unul singur, a fost alături de el, precum ci¬ 
tim, dreptatea dumnezeiască. Dacă s-ar fi luptat cu duşmanul nu prin 
puterea sa, ci numai ocrotit de harul lui Dumnezeu şi fără vreo putere 
a răbdării sale, sprijinit numai pe ajutorul dumnezeiesc ar fi suportat 
acele multe ispite cu urmările lor, căutate cu atîta cruzime de diavol, 
cum nu i-ar fi repetat acest duşman cu dreptate acele cuvinte defăimă¬ 
toare, pe care le rostise mai înainte împotriva lui: « Oare pe degeaba 
slujeşte Iov lui Dumnezeu ? Oare n-ai făcut Tu gard în jurul lui şi în 
jurul casei lui, în toate părţile ? Dar ia mîna Ta», adică lasă-1 să lupte cu 
mine prin puterile lui, şi atunci «nu Te va mai binecuvînta în faţa Ta». 
2. Dar fiindcă duşmanul defăimător nu îndrăzneşte să repete după luptă 
nici o plîngere de acest fel, el recunoaşte că a fost învins nu de puterile 
lui Dumnezeu, ci de ale lui Iov însuşi. Totuşi, nu trebuie crezut că i-a 
lipsit lui Iov harul lui Dumnezeu, care dă ispititorului atîta putere de a 
ispiti cită ştie că are Iov de a rezista, nu ocrotindu-1 de atacurile duş¬ 
manului în aşa fel încît să nu lase nici un loc puterii omeneşti, ci îngri- 
jindu-se numai ca prea înrăitul duşman să nu-i smintească sufletul şi 
să-l expună unei lupte neegale şi nedrepte. 3. Uneori Domnul-obişnuieşte 
să pună la încercare credinţa noastră pentru ca ea să devină mai puter¬ 
nică şi mai vrednică de slavă. Aceasta o aflăm din exemplul sutaşului, 
pe al cărui copil Domnul, deşi ştia că îl va vindeca prin puterea cuvîn- 
tului Său, a socotit că e mai bine să vină personal să-l îngrijească. El 
zice : «Voi veni Eu şi-l voi vindeca». Dar acel sutaş, prin credinţa sa ri- 
dicîndu-se mai presus de făgăduinţa Domnului, zice : «Doamne, nu sînt 
vrednic să intri sub acoperişul meu. Dar spune numai cu cuvîntul şi se 
va însănătoşi sluga mea». Domnul îl admiră, îl laudă şi-l socoteşte mai 
presus de toţi cei din Israel, care crezuseră. El zice : «Acum grăiesc vouă, 

că nici în Israel n-am găsit atîta credinţă». 4. N-ar fi fost de nici o laudă 
şi de nici un merit, dacă el n-ar fi arătat ceea ce dăruise Hristos în el. 
Dreptatea dumnezeiască, precum ştim, a făcut această probă de credinţă 
şi cu cel mai mare dintre patriarhi cînd a zis : «Şi s-a făcut după aceste 
vorbe că a pus Dumnezeu la încercare pe Avraam». Nu acea credinţă 
pe care i-o insufla Domnul a voit dreptatea dumnezeiască s-o pună la 
încercare, ci pe aceea pe care putea s-o arate prin voinţa sa liberă de 
îndată ce a fost chemat şi luminat de Domnul. Astfel, pe merit i se arată 
statornicia credinţei, venindu-i în ajutor şi harul lui Dumnezeu, care-1 pă¬ 
răsise puţin pentru a-1 pune la încercare. Se spune : «Nu duce mîna ta 
împotriva copilului şi nu-i face ceva râu. Căci acum ştiu că te temi de 
Domnul şi nu ţi-ai cruţat fiul tău iubit pentru Mine». 5. Că ni se poate 
întîmpla şi nouă astfel de încercare pentru a ni se vedea meritul, o spu¬ 
ne aceasta în Deuteronom destul de limpede legiuitorul: «De se va ridica 
între voi un prooroc sau unul care spune că a avut un vis şi va face 
înaintea voastră vreun semn sau vreo minune, şi de se va întîmpla ce a 
vorbit şi-ţi va zice: Să mergem după alţi dumnezei şi să le slujim ace¬ 
lora pe care nu-i ştiţi, să nu ascultaţi cuvintele acelui profet sau pe ale 
celui care spune că a avut un vis, căci prin aceasta vă ispiteşte Domnul 
Dumnezeul vostru, ca să afle dacă-L iubiţi din toată inima voastră şi 
dacă-I îndepliniţi sau nu poruncile». 6. Dar ce? Cînd Dumnezeu va în¬ 
gădui să se ridice vreun profet sau văzător de vise, oare este de crezut 
că pe cei a căror credinţă o pune la încercare îi va ocroti în aşa măsură, 
încît să nu mai rămînă nici un loc pentru libertatea voinţei lor în luptă 
cu ispititorul ? Şi de ce ar trebui să fie ispitiţi cei pe care-i ştie slabi şi 
neputincioşi, care n-ar fi în stare să reziste prin puterile lor ispititorului? 
Dreptatea Domnului n-ar fi îngăduit ca ei să fie ispitiţi, dacă n-ar fi 
ştiut că există în ei oi putere egală de a rezista, prin care să poată fi so¬ 
cotiţi vrednici de laudă, după o judecată dreaptă a meritelor şi intr-un 
caz şi în celălalt. 7. De aceea zice Apostolul: «Astfel, cel ce se socoteşte 
tare, să ia seama să nu cddă. Nu v-a cuprins ispită care să fi fost peste 
puterea omenească. Dar credincios este Dumnezeu, Care nu va îngădui 
ca să fiţi ispitiţi mai mult decît puteţi, ci odată cu ispita va aduce şi 
scăparea din ea, ca să puteţi răbda». Cînd zice : «Cel tare să ia seama 
să nu cadă», arată puterea voinţei libere, pe care harul primit o ştie că 
poate să stea în picioare prin srrguinţă, sau să cadă din nepăsare. Iar 
cînd spune : «Nu v-a cuprins ispită care să fi fost peste puterea ome¬ 
nească», El le înfierează slăbiciunea şi nestatornicia minţii lor, prin care 
încă nu puteau fi pînă aci răsturnaţi de puterile duhurilor rele, împotriva 
cărora ştia că luptă zilnic şi el şi cei desăvîrşiţi, despre care spune către 
efeseni: «De acum lupta noastră nu este împotriva trupului şi a sînge- 

lui, ci împotriva domniilor, a stăpînirilor, împotriva stăpînitorilor întune¬ 
ricului acestui veac, împotriva duhurilor răutăţii, răspîrtdite în văzdu¬ 
huri». Iar cînd adaugă: «Dar credincios este Dumnezeu, care nu va în¬ 
gădui să fiţi ispitiţi mai mult decît puteţi», nu doreşte ca Domnul să nu 
îngăduie ca ei să fie ispitiţi, ci ca să nu fie ispitiţi mai mult decît pot re¬ 
zista. 8. Ispitele dovedesc libertatea voinţei, iar lupta contra lor dincolo 
de puterea noastră dovedeşte, de asemenea, intervenţia harului divin, ca¬ 
re cumpăneşte asaltul ispititor. în toate acestea se arată, aşadar, că în¬ 
totdeauna harul dumnezeiesc aţîţă voinţa liberă a omului, dar nu o ocro¬ 
teşte şi nu o apără în aşa fel, încît s-o facă să nu lupte cu propriile puteri 
împotriva duhurilor rele. învingătoare, să recunoască puterea lui Dum¬ 
nezeu, iar învinsă, să-şi înţeleagă slăbiciunea şi să înveţe astfel să nu 
spere în vitejia sa, ci în ajutorul divin, pe care să-l ceară veşnic ca ocro¬ 
titor. Şi ca să întăresc acestea nu prin presupunerile mele, ci prin mărtu¬ 
riile foarte limpezi ale Scripturii dumnezeieşti, voi reproduce ceea ce 
este scris în Isus Navi: «Aceste popoare le-a lăsat Domnul şi n-a voit 
să le piardă, ca să încerce prin ele pe Israel, dacă păzeşte poruncile Dom¬ 
nului Dumnezeului său şi ca sâ-i formeze deprinderea de a se lupta cu 
duşmanii». 9. Şi ca să asemănăm ceva muritor cu neasemuita bunătate a 
Ziditorului nostru, pentru a arăta nu egalitatea dragostei, ci o oarecare 
asemănare a îngăduinţei, la fel o mamă iubitoare şi cu grijă poartă mult 
timp la s : în pe un copil, pînă cînd îl învaţă să meargă: mai întîi îl lasă 
să se tîrască, apoi ridicat în picioare îl ţine cu mîna, ca să-l silească să 
facă paşi, îl lasă cîte puţin şi dacă-1 vede că se clatină pe dată îl spri¬ 
jină, iar dacă a căzuJt îl ridică şi fie îl fereşte de a mai cădea, fie îl lasă 
să cadă încet şi-l ridică iarăşi. Cînd însă în creşterea lui, din copil a 
ajuns la adolescenţă şi tinereţe nu-1 împiedică de la unele încercări şi 
osteneli, ci îl lasă să se deprindă cu greutăţile şi chiar să se ia la trîntă 
cu cei de seama lui. Cu atît mai mullt Acel Tată ceresc al tuturor cunoaşte 
pe cel pe care-1 poartă la sînul harului Său. Pe acesta îl deprinde cu 
virtutea lăsîndu-i libertatea voinţei, dar supraveghindu-1 îl ajută cînd 
este în nevoi, îl aude cînd îl cheamă şi nu-l lasă pe cel ce-L caută, ci-I 
smulge de la primejdie, uneori chiar fără ca acesta să ştie. 

XV. 

Prin acestea se vede limpede că «Necercetate sînt judecăţile lui 
Dumnezeu şi nepătrunse căile Lui», prin care atrage neamul omenesc la 
mîntuire. Aceasta o putem dovedi cu exemple din chemările evanghelice. 

I Căci a ales pe Andrei şi pe Petru şi pe ceilalţi apostoli fără ca aceştia să 

se fi gîndit la leacul mântuirii lor printr-o alegere a harului. Pe Zaheu, 
care dorea cu credinţă să vadă faţa Domnului şi care, pentru aceasta, 
fiind mic de statură s-a urcat într-un sicomor, nu numai că l-a primit, dar 
chiar l-a cinstit cu binecuvîntarea de a locui la el. Pe Pavel l-a altras, 
cu toate că acesta nu voia şi se împotrivea. 2. Pe un altul în aşa măsură 
l-a cîşitigat alături de El, încât nu i-a îngăduit scurtul răgaz trebuincios 
pentru a-şi înmormînta tatăl. Lui Corneliu, care stăruia mereu în rugă¬ 
ciuni şi în milostenie, ca răsplată îi arată calea mîntuirii şi-i porunceşte 
printr-um înger să primească pe Petru, pentru a afla de la acesta cu¬ 
vintele de mîntuire prin care să fie salvat împreună cu toţi ai săi. Astfel, 
în multe feluri, cu mare şi neprecupeţită dragoste dăruieşte acea înţe¬ 
lepciune a lui Dumnezeu mîntuirea oamenilor. Fiecăruia după capacita¬ 
tea lui îi împarte Domnul harul dărniciei Sale. Chiar vindecările a găsit 
cu cale să le facă nu după puterea măreţiei Sale, ci după mă¬ 
sura credinţei în care l-a găsit pe fiecare, sau pe care a îm¬ 
părţit-o El însuşi fiecăruia. 3. Pe cel care a crezut că voia lui Hristos este 
de ajuns pentru a se curaţi de lepră (numai prin voia Sa) l-a vindecat zi- 
cîndu-i «Vreau, fii vindecat». La altul, care-L ruga să vină să-i învie prin 
punerea mîinii fiica decedată, a intrat în casă şi i-a împlinit rugăciunea 
în care acela spera. Altuia, care credea că suprema mîntuire constă în 
puterea cuvîntului Său şi care i-a zis : «Spune numai un cuvînt şi se va 
însănătoşi copilul meu», cu cuvîntul i-a întărit picioarele slăbite şi le-a 
adus la puterea de mai înainte, zicînd : «Mergi şi facâ-se ţie precum ai 
crezut». 4. Altora, care nădăjduiau că se lecuiesc dacă-i ating poala veş¬ 
mintelor, le-a împărţit din belşug darurile sănătăţii. Pe unii i-a vindecat 
de boli la rugămintea lor, iar pe alţii fără să fie rugat. Pe unii i-a -îndem¬ 
nat să nădăjduiască, zicînd : « Vrei să te faci sănătos ?». Altora le-a dat 
ajutor de la Sine, fără ca ei să spere. Pe unii, înainte de a le îndeplini 
dorinţele, i-a întrebat ce vor, zicînd: «Ce vreţi să vă fac ?». Altuia, care 
nu cunoştea calea de a obţine ceea ce dorea, cu bunătate i-a arătat-o, 
zicînd: «Dacă vei crede, vei vedea slava lui Dumnezeu». 5. Intre unii a 
râspîndit din belşug puterea vindecărilor şi despre ei aminteşte evan¬ 
ghelistul : «Şi a vindecat pe toţi bolnavii lor». Intre alţii adîncul nemă¬ 
surat al binefacerilor lui Hristos s-a găsit atât de astupat, încât se spune : 

Şi lisus n-a făcut acolo minuni, din cauza necredinţei lor». Dărnicia lui 
Dumnezeu este pe măsura credinţei omeneşti, precum îi spune acestuia: 

Facd-se ţie după credinţa ta», iar aceluia: «Mergi, şi facă-se ţie precum 
cj crezut», unuia : «Sd-ji fie ţie precum voieşti», iar altuia : « Credinţa 
ta le-a mîntuit». 

XVI. 

Să nu creadă însă cineva că am spus acestea ca să susţinem că su¬ 
prema mîntuire stă în puterea credinţei noastre, cum cred unii fără de 
lege care, punând totul pe seama libertăţii voinţei, afirmă că harul lui 
Dumnezeu se dăruieşte după meritul fiecăruia 8 . Dimpotrivă, noi declarăm 
categoric că harul lui Dumnezeu este nemăsurat şi că uneori trece de 
hotarul necredinţei omeneşti. 2. Ne amintim ce s-a petrecut cu acel 
dregător din Evanghelie, care crezînd că fiul său bolnav mai degrabă 
poate să fie vindecat, decîit să fie înviat după ce a murit, îl roagă pe 
Domnul să vină deîndată, zicîndu-I : « Doamne, coboară înainte de a 
muri ţiul meu». Iar Hristos, deşi i-a combătut necredinţa prin aceste 
cuvinte : «Dacă n-aţi văzut semne şi minuni, nu credeţi», totuşi nu şi-a 
potrivit harul divinităţii Sale cu slăbiciunea credinţei aceluia şi ast¬ 
fel nu prin prezenţa Sa, cum credea acela, a alungat frigurile aducă¬ 
toare de moarte, ci prin cuvîntul puterii Sale, zicînd : «M ergi, ţiul tău 
trăieşte». 3. Citim că Domnul şi-a revărsat belşugul harului Său şi în 
vindecarea acelui paralitic, care se ruga numai să-i întărească trupuil 
slăbit, dar Domnul i-a adus şi sănătatea sufletului, zicînd : «Îndrăz¬ 
neşte, fiule, iertate sint păcatele tale». După aceea, fiindcă unii 
dintre cărturari nu credeau că El poate să ierte păcatele oamenilor, 
ca să le risipească necredinţa, cu cuvîntul puterii Sale a însănătoşit şi 
picioarele acelui paralitic, zicînd : «De ce cugetaţi cele rele în inimile 
'voastre ? Căci ce este mai lesne ? A zice : Iertate sînt păcatele tale, sau 
a zice: Scoală-te şi umblă ? Dar ca să ştiţi că putere are Fiul Omului 
pe pămînt a ierta păcatele, a zis slăbănogului: Scoală-te, ia-ţi patul 
şi mergi la casa ta». 4. La fel şi-a arătat de la sine marea sa dărnicie cu 
acela care, zăcînd fără vindecare treizeci şi opt de ani pe malul unui 
lac cu apă făcătoare de minuni, nădăjduia că se va vindeca prin miş¬ 
carea apei. Căci vrînd să-I cheme la mîntuire i-a zis: «Vrei să te faci 
sănătos?» Şi fiindcă'acela se plîngea de lipsa de ajutor omenesc şi zi¬ 
cea: «N-am un om care să mă arunce în scăldătoare cînd se va tulbu¬ 
ra apa», certîndu-1 pentru necredinţă şi neştiinţă, l-a reaşezat în sănă¬ 
tatea de mai înainte nu pe calea nădăjduită de el, ci pe cea a milosti¬ 
virii pe oare Domnul i-a dăruit-o zicînd : «Ridică-te, ia patul tău şi mergi 
la casa ta». 5. Şi ce este de mirare dacă se povesteşte de aceste minuni 
săvîrşite din puterea Domnului, cînd din harul dumnezeiesc asemenea 
fapte le-a săvîrşit chiar printre slujitorii săi ? Intrînd în templu Petru şi 
foan, cînd acel olog din naştere, care nu putea să facă un pas şi cerea 

8. XIII, XVI, p. 317. Aici Sfîntul Casian combate pelagianismul, care pune totul 
pe seama libertăţii voinţei, neglijînd importanţa dumnezeiescului har. 

milă, ei nu i-au dat acei bănuţi pe mic preţ pentru care se ruga el, ci 
chiar puterea de a merge, pe cel ce nădăjduia un mic ajutor îmbogăţin- 
du-1 cu darul preţios al însănătoşirii nesperate şi spunîndu-i Petru : «Aur 
şi argint n-am ; dar ceea ce am, iată, iţi dau : în numele L.i Hristas Na- 
zarineanul, ridică-te şi umblă». 


XVII. 

Prin aceste exemple, pe care le-am scos din izvoarele evanghelice, 
vom putea arăta foarte limpede că, în felurite şi nenumărate chipuri, pe 
necercetaite căi, Dumnezeu aduce neamului omenesc mîntuirea. Pe cei 
ce voiesc şi sînt însetaţi de aceasta îi îndeamnă la o mar puternică în¬ 
flăcărare, iar pe unii îi sileşte chiar fără voia lor. Aci ne ajută să ne 
îndeplinim dorinţele pe care El le socoteşte de folos, aci ne insuflă în¬ 
ceputurile unor dorinţe sfinte, dăruindu-ne începutul faptelor bune şi 
stăruinţa în ele. 2. De aceea, cînd ne rugăm îl numim pe Domnul nu 
numai ocrotitor şi mîntuitor, ci şi ajutor şi sprijin. Prin faptul că cel 
dinţii ne cheamă şi, fără ştirea şi voia noastră, ne atrage la mîntuire, 
El este ocrotitor şi mîntuitor, iar prin aceea că în străduinţele noastre 
El ne ajută, iar cînd alergăm la El ne ridică şi ne întăreşte, îl numim 
sprijin şi refugiu. La această mare dărnicie a milostivirii lui Dumnezeu 
gîndindu-se fericitul apostol şi văzînd că se găseşte înconjurat de dra¬ 
gostea lui Dumnezeu ca în mijlocul unei mări fără fund şi fără mar¬ 
gini, a strigat : «O, adincul bogăţiei şi al înţelepciunii şi al ştiinţei lui 
Dumnezeu! Cît sînt de necercetate judecăţile lui Dumnezeu şi de ne¬ 
pătrunse căile Lui! Căci cine a cunoscut gîndul Domnului ?». 3. Va în¬ 
cerca să golească de conţinut admiraţia acestei ştiinţe, de care, s-a spăi- 
mîn-tat acel mare învăţător al neamurilor, oricine va crede că poaite mă¬ 
sura cu mintea omenească adâncimea acelui abis de nemăsurat. Căci 
cel ce crede că poate să cuprindă cu mintea sau să exprime în cuvinte 
toată dragostea cu care făureşte Dumnezeu mîntuirea oamenilor, acela 
fără îndoială că,'făgăduind adevărul cuvintelor apostolice, va afirma cu 
nelegiuită îndrăzneală că se pot cerceta judecăţile lui Dumnezeu şi I se 
pot afla căile. 4. Voind să exprime printr-un simţământ omenesc grija şi 
dragostea pe care Domnul găseşte cu cale să ne-o atribuie cu neobosită 
evlavie şi negăsind în lume o astfel de dragoste, cu care s-o compare 
mai potrivit, el a asemănat-o eu aceea a unei mame devotate. Şi folo- 
sindu-se de acest exemplu, fiindcă nu poate găsi altceva mai de preţ în 
frica oamenilor, zice : «Oare poate o femeie să uite de copilul său şi să 
nu-i fie milă de fiul pe care l-a purtat în pîntecele său ?». Dar, nemulţu¬ 
mit cu această comparaţie, a trecut pe dată mai departe şi a adăugat zi- 
cînd : «Şi dacă ea a uitat, eu însă nu uit de tine». 

XVIII. 

Prin aceasta înţeleg foarte bine cel care măsoară mărimea harului 
şi slaba putere a voinţei nu cu cuvinte goale, ci conduşi de experienţă, 
că «Izbînda în alergare na este a celor iuţi şi biruinţa a celor viteji şi pli¬ 
nea a celor înţelepţi, nici bogăţia a celor pricepuţi, nici taima pentru 
cei învăţaţi», ci: «Toate acestea le lucrează unul şi acelaşi Duh, împărţind 
fiecăruia în mod deosebit după cum voieşte». 2. Şi de aceea se dove¬ 
deşte nu prin credinţă, care poate îi îndoielnică, ci prin experienţă care, 
ca să zic aşa, se poate pipăi, că Dumnezeu, ca un Tată foarte iubitor şi 
ca un medic foarte bun, săvîrşeşte, aşa cum spune Apostolul, toate în 
toţi fără deosebire şi aci insuflă începuturile mîntuirii şi sădeşte în 
fiecare ardoarea bunăvoinţei, aci însă dăruieşte urmarea lucrării Sale 
şi trăirea virtuţilor. Aci îi cheamă fără ştire şi fără voia lori pe cei ce 
sînt gata să alunece şi să se prăbuşească în prăpastie, aci' aduce ocazii 
şi împrejurări favorabile mîntuirii şi opreşte de la hotărîri aducătoare 
de moarte pe cei repeziţi şi cu porniri necugetate. Pe cei ce vor şi a- 
leargă la El îi primeşte, iar pe cei ce nu vor şi se împotrivesc îi atrage 
şi-i sileşte la fapte de bunăvoinţă. 3. Că nu ne este dat totul de către 
Dumnezeire dacă ne împotrivim întotdeauna şi stăruim în încăpăţîna- 
tea noastră, dar şi că adevărata mântuire nu trebuie atribuită meritu¬ 
lui faptelor noastre, ci harului ceresc, ne învaţă aceste cuvinte ale 
Domnului: «Vă veţi aminti acolo de căile voastre şi de toate nelegiui¬ 
rile voastre, cu care v-aţi întinat, şi vă veţi dezgusta singuri de toate 
răutăţile voastre pe care le-aţi făcut. Şi veţi şti că Eu sînt Domnul, cînd 
voi face bine cu voi după numele Meu, nu după căile voastre rele, nici 
după nelegiuirile voastre groaznice, casă a lui Israel». 4. Şi de aceea, 
toţi părinţii dreptcredincioşi, care au învăţat desăvîrşirea inimii nu din 
cearta deşartă a cuvintelor, ci din fapte şi din experienţă, spun că lu¬ 
crarea darului dumnezeiesc constă în primul rînd în 'aceea că fiecare 
este înflăcărat de dorinţa a tot ceea ce este bine, dar, că depinde de li¬ 
bertatea noastră de alegere să înclinăm într-o parte sau în cealaltă. în 
al doilea rînd, este harul dumneziesc cel prin care pot fi traduse în fap¬ 
te virtuţile, dar aşa încît să nu se nimicească puterea liberei voinţe, 
iar în al treilea rînd depinde de darurile lui Dumnezeu să se stăruie în 
virtuţile dobîndite, dar aşa încât libertatea să nu se simtă robită. 5. Ast¬ 
fel trebuie să credem că Dumnezeu săvîrşeşte toate în toţi îndrumhi- 
du-ne, ocrotindu-ne şi apărîndu-ne, fără să înlăture libertatea voinţei, 
pe care El însuşi ne-a dăruit-o. Dacă se pare că se împotriveşte acestui 
înţeles ceva cules cu dibăcie prin judecată şi dovedire omenească, tre¬ 
buie mai degrabă să ne ferim decît să distrugem credinţa (căci nu meri- 

tăm credinţa din înţelegere, ci înţelegerea din credinţă, precum este 
scris: «Dacă nu veţi crede, nu veţi înţelege»), fiindcă nu se poate în¬ 
ţelege pe deplin nici de simţirea, nici de judecata omenească în ce chip 
pe de o parte Dumnezeu lucrează toate în noi, iar pe de altă parte se 
atribuie totul liberei voinţe. 

întărindu-ne cu această hrană, fericitul Cheremon ne-a făcut să nu 
simţim greutatea unui drum atît de neumblat. 


XIV. 

PRIMA CONVORBIRE CU PĂRINTELE NESTEROS 


Despre ştiinţa 

I. Cuvintele părintelui Nesteros despre 
ştiinţa oamenilor religioşi. 

II. însuşirea cunoştinţelor despre lucru¬ 
rile duhovniceşti. 

III. Desăvîrşirea practică are două 
temeiuri. 

IV. Viaţa practică se împarte în. multe 
profesiuni şi osteneli. 

V. Despre stăruinţa în profesiunea îm¬ 
brăţişată. 

VI. Despre uşurătatea celor slabi. 

VII. Exemplul neprihănirii ne învaţă că 
nu putem face toţi toate. 

VIII. Despre ştiinţa duhovnicească. 

IX. De la ştiinţa practică la cea du¬ 
hovnicească. 

X. Cum se însuşeşte disciplina ade¬ 
văratei ştiinţe. 


duhovnicească 

XI. Multele înţelesuri ale Scripturilor 
dumnezeieşti. 

XII. întrebare: eum se poate ajunge 
la uitarea literaturii lumeşti. 

XIII. Răspuns: cum putem şterge 
vopseaua memoriei. 

XIV. Sufletul necurat nu poate primi 
şi duce mai departe ştiinţa duhovnicească. 

XV. Obiecţie: mulţi care stăpînesc 
ştiinţa iar cei cuvioşi n-o stăpînesc. 

XVI. Răspuns : cei răi nu pot avea 
ştiinţa cea adevărată. 

XVII. Cui trebuie să i se descopere 
temeiul desăvîrşirii. 

XVIII. Din ce pricini învăţătura du¬ 
hovnicească este fără roade. 

XIX. Adesea chiar şi cei nevrednici 
primesc harul cuvîntului mîntuitor. 


I. 

Ordinea şi drumul de urmat al celor făgăduite de mine mă obligă 
să trec la învăţăturile părintelui Nesteros, bărbait în toate strălucit prin 
înaltele sale cunoştinţe. Acesta, cînd a văzut că ştim pe dinafară părţi 
din Scripturile sfinte şi că dorim să le înţelegem mai bine, cu aceste 
cuvinte şi-a început expunerea : 2. Există în această lume multe feluri 
de ştiinţe, atîtea cîte sînt şi activităţile şi învăţăturile despre ele. Dar 
deşi toate sînt sau în întregime fără folos, sau de ajultor numai vieţii 
acesteia, nu există totuşi nici una care să nu aibă o ordine proprie, ca 
şi un temei al învăţăturii sale prin care poate fi însuşită de cei ce o do¬ 
resc. 3. Şi dacă la acele activităţi se ajunge pe căi şi prin metode pro- 

prii lor, cu atSt mai mult învăţătura şi mărturisirea religiei noastre, oare 
duce la contemplarea tainelor celor nevăzute şi nu urmăreşte cîştiguri 
prezente, ci o răsplătire cu cele veşnice, îşi are domeniul şi metodele 
ei. Ştiinţa ei se compune din două părţi: prima este practică, sau a 
faptelor, care constă în îndreptarea obiceiurilor şi în curăţirea de vicii, 
iar cealaltă eslte teoretică, şi constă în contemplarea celor dumneze¬ 
ieşti şi în cunoaşterea înţelesurilor celor mai sfinte. 

II. 

Cine vrea să ajungă la teorie trebuie să urmeze cu toată sîrguin- 
ţa şi cu toată puterea mai întîi ştiinţa practică. Aceasta, pentru că 
practica se poate însuşi fără teorie, dar teoria fără practică în nici un 
chip nu se poate învăţa. Acestea sînt ca două trepte aşezate şi deose¬ 
bite, pe care omul, din starea cea mai de jos a cunoştinţelor, caută să se 
urce pe cele mai înalte culmi ale ştiinţei. Dacă le urmează cineva în 
ordinea pe care am arătat-o, poate ajunge sus, dar dacă este înlătu¬ 
rată prima treaptă, nu se poate sări peste ea la cealaltă. Zadarnic tin¬ 
de, aşadar, către cunoaşterea lui Dumnezeu cel ce nu se fereşte de 
atingerea cu viciile. Căci «duhul lui Dumnezeu urăşte pe cel viclean 
şi nu locuieşte în trupul robit păcatelor». 

III. 

Dar această desăvîrşită practică are doua temeiuri. Primul este sa 
se cunoască natura viciilor şi metodele de a le înlătura. Al doilea, să 
se desluşească şirul virtuţilor şi mintea noastră să se formeze în aşa 
măsură în desăvîrşirea lor, încît să nu le mai slujească din constrînge- 
re, ca şi cum s-ar supune unei stăpîniri silnice, ci în desfătare să se 
hrănească din ele ca dintr-un bun firesc, urmînd cu plăcere căile lor 
înguste şi povîrnite. Dar cum va putea ajunge la temeiul virtuţilor, care 
este treapta a doua -în disciplina practică, sau la tainele celor duhov¬ 
niceşti şi cereşti, care se găsesc pe treapta mai înaltă a teoriei, cel ce 
n-a putut înţelege natura viciilor sale şi nu s-a silit să se îndepărteze 
de ele? 2. Prin urmare va recunoaşte de la început că nu poate urca la 
treapta de sus cine n-a păşit pe cea de jos şi va învăţa cu mult mai greu 
pe cele din afara lui cine n-a ajuns să înţeleagă pe cele care îi sînt în- 
lăuntru. Este de ştiut, totuşi, că va trebui să transpirăm cu o dublă os¬ 
teneală în alungarea viciilor în comparaţie cu dobîndirea virtuţilor. A- 
ceas'ta nu este o părere a mea personală, ci învăţătura Celui Care Sin¬ 
gur cunoaşte puterile şi rosturile creaturii Sale. «Iată, zice El, te-am pus 
în ziua aceasta peste popoare şi peste împărăţii, ca să smulgi şi să dis~ 

trugi, să pierzi şi să împrâştii, să zideşti şi să sădeşti!». 3. In. înlătura¬ 
rea celor vătămătoare El a arătat paltru lucrări necesare : a smulge, a 
distruge, a pierde şi a împrăştia, iar în desăvîrşirea virtuţilor şi în do- 
bîndirea celor ce duc la dreptate numai lucrările a construi şi a plan¬ 
ta. De aci se vede limpede că este mai greu să smulgi şi să dezrădă¬ 
cinezi patimile învechite ale trupului şi sufletului, decît să clădeşti şi 
să plantezi virtuţile duhovniceşti. 


IV. 

Această practică este alcătuită, precum am spus, din două părţi, 
dar are înlăunitrul ei multe arte şi discipline. Unii îşi îndreaptă cele 
mai multe năzuinţe ale lor către retragerea în pustiu şi către curăţia 
inimii. în trecut Ilie şi Elisei, iar în timpurile noastre fericitul Anton 
şi alţii, următori ai aceluiaşi drum de viaţă, s-au apropiat de Dumnezeu, 
cum ştim, pe calea tăcerii şi a singurătăţii. 2. Unii şi-au închinat toate 
ostenelile lor pentru învăţarea fraţilor şi pentru grija veghetoare în 
conducerea mînăstirilor. Ne amintim că aşa au strălucit mai înainte pă¬ 
rintele Ioan, stareţ al marii mînăstiri din vecinătatea localităţii numită 
Thmuis, şi alţi bărbaţi apostolici cu aceleaşi merite ca şi el în facerea 
de minuni. Pe unii îi desfătează slujba devotată iubirii de aproapele 
în aziluri ş : spitale, cum au plăcut în trecut Domnului patriarhul Avra- 
am şi Lot, iar mai de eurînd fericitul Macarie 9 , un bărbat cu totul deo¬ 
sebit prin virtuţile sale de blîndeţe şi răbdare, care a condus un azil 
din Alexandria în aşa chip, încît nu trebuie socotit mai prejos de nici 
unul dintre cei care au ales calea singurătăţii. 3. Unii, alegîndu-şi gri¬ 
ja pentru bolnavi, alţii venind în ajutor celor nevoiaşi şi obidiţi, sau 
dedicîndu-se învăţămîntului, sau miluind pe săraci, s-au distins între 
cei mai de seama bărbaţi, prin dragostea lor de oameni. 

V. 

De aceea este folositor şi se cuvine fiecăruia, după îndeletnicirea 
pe care şi-a ales-o şi după harul pe care l-a primit, să se grăbească cu 
cea mai mare sîrguinţă şi osteneală să ajungă la îndeplinirea desăvîr- 
şită a lucrării începute şi, lăudînd sau admirînd virtuţile altora, să nu 
se despartă de profesiunea sa odată ce a îmbrăţişat-o, ştiind, precum 
spune Apostolul, că unul este trupul Bisericii, dar multe îi sînt mădu¬ 
larele, şi că ea are «daruri ielurite, după harul care ne-a fost dat, fie 

9. XIV, IV, ,p. 325. Este vorba despre Macarie Primitorul (Ospitalierul), deosebit 
de Macarie Egipteanul, ucenicul Sfîntului Antonie şi despre care se vorbeşte în «Con¬ 
vorbiri...», deosebit si de Macarie din Alexandria. V. Pallade, Istoria Lausiacă, 6, 5 i 
cf. DOM PICHERY, op. cit., voi. II, p. 187. 

profeţia după regula credinţei, fie slujba intr-o funcţie, fie să învăţăm, 
dacă ne-am făcut învăţători, fie să îndemnăm, dacă aceasta ni se cere. 
Cel care împarte s-o facă în chip simplu, cel care este în frunte să fie 
cu tragere de inimă, cel care miluieşte să aibă voie bună». Să nu pre¬ 
tindă unul slujba altora, fiindcă nici ochii nu îndeplinesc slujba mîini- 
lor, nici nările pe a urechilor. De .aceea nu toţi sînt apostoli, nu toţi 
sînlt profeţi, nu toţi sînt doctori, nu toţi au harul îngrijirilor, nu toţi 
vorbesc în alte limbi, nu toţi sînt tîlmaci. 

VI. 

De obicei aceia care nu sînt încă bine aşezaţi în profesiunea pe 
care au îmbrăţişat-o, cum au auzit că unii sînt vorbiţi de bine în alte 
locuri şi rosturi, se aprind atît de taire de laudele aduse acelora, în'cît 
doresc să treacă îndată în profesiunea lor. Dar în mod necesar, încer¬ 
cările lor zadarnice le dovedesc slăbiciunea. Este peste putinţă ca unul 
şi acelaşi om să strălucească în toate domeniile pe care le-am arătat 
mai înainte. Dacă vrea cineva să se orienteze aşa, în mod necesar 
ajunge ca, apucîndu-se de toate, să nu lucreze în nici una cum tre¬ 
buie şi, din această schimbare şi nestatornicie, în muncă mai mult pier¬ 
de decît cîştigă. Multe căi duc la Dumnezeu şi de aceea fiecare să 
meargă fără întoarcere, cu toată încrederea, pe drumul pe care a apu¬ 
cat odată, ca să fie desăvîrşit în profesiunea lui. 

VII. 

în afară de pierderea, de care am vorbit că este lovit monahul dor¬ 
nic de a trece, din cauza minţii lui.nestatornice, la alte osteneli, de aci 
îi poate veni chiar primejdia morţii, fiindcă uneori cele înfăptuite bine 
de unii sînt rău îndeplinite de alţii şi ceea ce le aduce mulţumiri unora 
le pricinuieşte primejdii altora. Ca să dau un exemplu, este ca şi cum 
cineva ar vrea să imite virtutea acelui bărbat, pe care de obicei îl ci¬ 
tează părintele Ioan nu pentru a fi imitat, ci numai pentru a fi admirat. 
Un mirean îmbrăcat simplu a venit la bătrînul mai înainte numit şi i-a 
dat nişte fructe din prima recoltă. Acolo era şi un epileptic, care toc¬ 
mai atunci se găsea sub chinurile unui demon foarte feroce. 2. Acest 
demon, pe cînd declara cu dispreţ faţă de poruncile şi blestemele părin¬ 
telui Ioan că niciodată nu va pleca la dorinţele lui din trupul pe care-1 
stăpînea, speriat de sosirea celui venit i-a strigat cu mare respect nu¬ 
mele şi a fugit. Bătrînul, admirînd mult harul acestuia şi înmărmurit 
cu atît mai mult fiindcă-1 vedea în haine de rînd, a început! să-l întrebe 
cu atenţie despre viaţa şi profesiunea lui. 3. El a răspuns că este mi- 





CONVORBIRI DUHOVNICEŞTI 


555 


rean, legat în lanţurile căsătoriei, dar fericitul Ioan, gîndindu-se la pu¬ 
terea virtu{ii şi a harului acestuia, l-a întrebat mai amănunţit despre 
viata lui. El a povestit că este ţăran şi că-şi cîştigă existenţa din munca 
zilnică a mîinilor, după un program pe care-1 urmează cu regularitate. 
Astfel, niciodată nu pleacă dimineaţa la muncile cîmpului şi seara nu 
se întoarce acasă înainte de a merge la biserică să aducă mulţumiri lui 
Dumnezeu, binefăcătorul său, pentru felul în care i-a trecut fiecare zi 
din viaţă. Nu s-a folosit vreodată de roadele sale înainte de a da mai 
întîi lui Dumnezeu a zecea parte din prima recoltă, niciodată n-a tre¬ 
cut cu boii pe lingă holdele altcuiva înainte de a le pune botniţă, ca 
nu cumva vecinul să aibă vreo pagubă din cauza lipsei lui de grijă. 4. 
Dar fiindcă nici acestea nu i se păreau ceva deosebit faţă de harul atît 
de mare pe care îl arătase mai înainte, a stăruit în a-1 descoase, pentru 
a afla pe baza căror merite are harul. Acela, înduplecat de întrebările 
pline de curiozitate ale bătrînului, a mărturisit că a fost împins cu doi¬ 
sprezece ani mai înainte de puterea şi pornirea părinţilor să se căsă¬ 
torească, deşi voia să se facă monah, dar că, fără să ştie altcineva, soţia 
îi este încă fecioară, fiindcă o respectă ca pe o soră. Cînd a auzit aceas¬ 
ta bătrînul, a fost cuprins de atîta admiraţie, încît a strigat în auzul celor 
din apropiere că pe drept demonul, care pe el îl dispreţuise, n-a putut 
suporta prezenţa celui a cărui virtute nu numai în vremea tinereţei 
aprinse, dar nici măcar acum nu îndrăzneşte s-o rîvnească, fiindcă el 
n-ar putea fi atît de neprihănit. 5. Deşi părintele loan a arătat atîta ad¬ 
miraţie pentru acest caz, totuşi n-a îndemnat pe nici unul dintre mo¬ 
nahi să-l încerce, ştiind ca multe fapte duse la bun sfîrşit de unii, alto¬ 
ra, care au voit să le imite, le-au adus mari primejdii şi că nu se poate 
pretinde de toţi ceea ce Domnul dă unora ca sarcină deosebită. 

VIII. 

Dar să ne întoarcem la prezentarea ştiinţei despre care a fost vor¬ 
ba la început. Aşadar, precum am spus mai sus, din domeniul practi¬ 
cii fac parte multe profesiuni şi discipline, dar ştiinţele teoretice sînt 
două, şi anume interpretarea istorică şi înţelegerea duhovnicească. 
Solomon, după ce a numărat multele feluri ale harului Bisericii, a adău¬ 
gat: «Toţi cei care sînt în ea, sînt îmbrăcaţi cu două haine». Iar ramu¬ 
rile ştiinţei duhovniceşti sînt trei: tropologia, alegoria şi anagogia. 
Despre acestea se spune în Pilde aşa : «Tu, însă, scrieţi-le în trei feluri 
pe inima ta». 2. Istoria îmbrăţişează cunoaşterea lucrurilor trecute şi vă¬ 
zute, ca acestea despre care vorbeşte Apostolul: «Este scris că Avraam 
a avut doi fii, unul de la o roabă şi celălalt de la o femeie liberă. Dar 

cel de la roabă s-a născut după trup, iar cel de la femeia liberă prin fă¬ 
găduinţă». Din domeniul alegoriei fac parte cele ale căror adevăruri cu¬ 
prinse în ele sînt spuse sub formă figurată, fiind vorba în chip tainic 
de altceva decît de ceea ce spun ele, precum urmează : «Acestea sînt 
două testamente: unul de la muntele Sinai, care naşte spre robie şi care 
este Agar. Căci Agar este muntele Sinai, în Arabia, şi stă în acelaşi rînd 
cu Ierusalimul de acum, care zace în robie cu fiii lui». 3. Anagogia se 
ridică de la tainele duhovniceşti la cele ale cerului, mai înalte şi mai 
sfinte, precum spune mai departe Apostolul : «Iar cea liberă este Ierusa¬ 
limul cel de sus, care este mama noastră. Căci scris este: Veseleşte-te 
tu, cea stearpă, care nu naşti! Saltă de bucurie şi strigă, tu, care nu ai 
durerile naşterii, căci mulţi sînt copiii celei părăsite, mai mulţi decît 
ai celei ce are bărbat». Tropologia este explicaţia morală, care duce la 
curăţia vieţii şi la principiile de conduită practică. De exemplu, daca prin 
cele două testamente înţelegem învăţătura practică şi pe cea teoretică, 
sau, desigur, dacă vrem să înţelegem prin Ierusalim, ori Sion, sufletul 
omului, precum este scris : «Laudă, Ierusalime, pe Domnul, laudă pe 
Dumnezeul tău, Sioane». 4. Aşadar, cele patru figuri, dacă vrem, le re¬ 
ducem la una singură, încît unul şi acelaşi Ierusalim sa se poată înţelege 
prin patru feluri : istoric este oraş al iudeilor, alegoric este Biserica lui 
Hristos, anagogic cetatea cerească a lui Dumnezeu, aceea «care este 
mama noastră a tuturor», iar tropologic sufletul omului, care adesea este 
lăudat sau mustrat de Domnul cu acest nume. Despre aceste patru fe¬ 
luri de interpretare, fericitul Apostol spune: «Iar acum, fraţilor, dacă 
aş veni la voi, grăind în limbi, de ce folos v-aş fi, dacă nu vă vorbesc 
sau în descoperire, sau în cunoştinţă, sau în proorocie, sau în învăţătu¬ 
ră ?». 5. Descoperirea priveşte alegoria, caire exprimă printr-o povesti¬ 
re istorică înţelesuri duhovniceşti. Astfel dacă, de exemplu încercăm să 
înţelegem cum «părinţii noştri au fost toţi sub nor şi toţi prin Moise au 
fost botezaţi în nor şi în mare» şi cum «toţi au mîncat aceeaşi hrană 
duhovnicească iar piatra era Hristos». Această exprimare prefigurînd 
trupul şi sîngele lui Hristos, cu care ne împărtăşim zilnic, este o alegorie. 
6. Iar ştiinţa numită tropologie, de asemenea amintită de apostol, este cea 
prin care deosebim cu examinare atentă dacă sînt folositoare sau mo¬ 
rale cele arătate de judecata practică. Aşa este, de exemplu, cînd ni 
se cere să judecăm noi înşine dacă «se cade ca o femeie să se roage lui 
Dumnezeu cu capul neacoperit». Această explicaţie conţine, precum am 
spus, un înţeles moral. Profeţia, pe care Apostolul o citează în al treilea 
Ioc, şi care se poate numi şi anagogie, este exprimarea strămutată la 
cele nevăzute şi viitoare, cum este aceasta: «Nu voim să nu ştiţi voi, 
I fraţilor, despre cei ce au adormit, ca sd nu vă întristaţi ca şi ceilalţi, 

care n-au nădejde. Pentru că de credem că Hristos a murit şi a înviat, 
tot aşa trebuie să credem că Dumnezeu pe cei adormiţi întru Iisus îi 
va dduce împreună cu El. Căci aceasta vă spunem, după cuvîntul Dom¬ 
nului, că noi cei vii, care vom fi rămas pînă la venirea Domnului, nu 
vom lua înainte celor adormiţi în Hristos. Pentru că însuşi Domnul, în¬ 
tru poruncă, la glasul arhanghelului şi întru trîmbiţa lui Dumnezeu, se 
va coborî din cer şi cei morţi întru Hristos vor învia întîi». 7. Anagogia 
este folosită cu precădere în acest fel de îndemnuri. Iar doctrina urmea¬ 
ză şirul simplu al expunerii istorice, în care nu există nici un înţeles 
ascuns, ci numai pe cel pe care-1 dau cuvintele întrebuinţate, ca în 
acest exemplu: «Căci v-am dat, întîi de toate, ceea ce şi eu am primit, 
că Hristos a murit pentru păcatele noastre după Scripturi şi că a fost în¬ 
gropat şi că a înviat a treia zi, şi că s-a arătat lui Chefa» şi: «A trimis 
Dumnezeu pe Fiul Său născut din femeie, născut sub lege, ca pe cei 
de sub lege să-i răscumpere», sau : «Ascultă, Israele, Domnul Dumne¬ 
zeul tău este un singur Domn». 

IX. 

De aceea, dacă vreţi să ajungeţi la lumina ştiinţei duhovniceşti, nu 
prin viciul trufiei deşarte, ci prin rîvna pentru curăţie, înflăcăraţi-vă 
mai întîi de dorinţa fericirii, despre care s-a spus : «Fericiţi cei cu inima 
curată, că aceia vor vedea pe Dumnezeu», ca să puteţi ajunge la aceea 
despre care îngerul îi spune lui Daniel: «Şi cei înţelepţi vor lumina ca 
strălucirea cerului şi cei care vor fi îndrumat pe mulţi pe calea dreptă¬ 
ţii vor fi ca stelele, în vecii vecilor». Iar în alt loc zice profetul: «Lumi¬ 
naţi-vă cu lumina ştiinţei cît este vreme». 2. Nerenunţînd la acea sir- 
guinţă pe care simt că o aveţi pentru citit, grăbiţi-vă cu toată rîvna 
să îmbrăţişaţi în întregime disciplina practică, adică etică. Fără cea pe 
care am numit-o teoretică nu se poate dobîndi puritatea, pe care numai 
cei ce sînit desăvîrşiţi nu prin cuvinte învăţate de la alţii, ci prin pu¬ 
terea faptelor lor proprii, o dobîndesc ca un fel de premiu, după ce au 
plătit-o prin multe fapte şi osteneli. Cei ce-şi însuşesc înţelegerea legii 
nu prin meditaţie asupra ei, ci ca roadă a activităţii, cîntă cu psalmis- 
tul: «Din poruncile Tale am înţeles» şi, după ce şi-au înlăturat toate 
patimile, zic: «Voi cînta psalmi şi voi dobîridi înţelegerea pe calea cea 
nepătată». 3. Acela, cîntînd psalmi, va înţelege ceea ce cîntă cel care 
se străduieşte să meargă cu inimă fără prihană pe calea cea nepătată. 
De aceea, dacă voiţi să pregătiţi în inima voastră un cort sfînt pentru 
ştiinţa duhovniceasca, curăţiţi-vă de toate petele viciilor şi dezbăraţi-vă 
de grijile acestui veac. Este peste putinţă ca sufletul, dacă este stăpînit 

chiar în mică măsură de preocupări lumeşti, să merite darul ştiinţei, sau 
să fie zămislitor de înţelesuri duhovniceşti, sau să-i rămînă ceva din ci¬ 
tirea cărţilor sfinte. 4. Băgaţi de seamă acestea în primul rînd, şi mai 
ales tu, Ioane, care fiind mai tînăr ai nevoie mai mult ca alţii de a păzi 
cele ce am să spun, caută să impuii gurii tale cea mai adîncă tăcere, ca să 
nu zădărniceşti prin mîndrie deşartă truda cititului şi munca dorinţelor 
tale. Acesta este primul pas al disciplinei practice : să primeşti cu mintea 
încordată şi cu gura mută, cum se spune, învăţăturile şi poruncile celor 
bătrîni şi, păstrîndu-le cu grijă în inima ta, să te grăbeşti mai vîrtos în 
osteneala de a le înfăptui tu, decît de a le cere altora. Din aceasta din 
urmă te vei alege eu primejdiile gloriei deşarte, iar din cea dinţii vei re¬ 
colta roadele ştiinţei duhovniceşti. 5. La convorbirile celor bătrîni să nu 
îndrăzneşti a lua euvîntul decît atunci cînd neştiinţa vătămătoare, sau 
trebuinţa de a şti, te va împinge să întrebi ceva. Să nu te porţi ca aceia 
care, din dorinţa de a face pe grozavii, pentru a se arăta învăţaţi, în¬ 
treabă cu prefăcătorie despre lucruri pe care ei de fapt le cunosc foarte 
bine. Este peste putinţă să merite darul adevăratei ştiinţe acela care stu¬ 
diază numai pentru a căpăta laudă. Cel învins de această patimă în mod 
necesar va fi îngenunchiat şi de alte vicii, şi mai ales de mîndrie. Biruit 
în lupta practică şi etică, nu va dobîndi nici ştiinţa duhovnicească, fiică 
a acestora. Să fii aşadar în toate acestea «Grabnic la ascultare şi zăbav- 
nic la vorbire», ca să nu cadă asupra ta ceea ce spune Solomon : «Dacă vei 
vedea un om iute la vorbă, să ştii că este mai multă nădejde pntru un 
nebun, decît pentru el», şi să nu înveţi pe cineva cu vorba ceea ce tu 
mai înainte n-ai înfăptuit. 6. Domnul nostru ne-a învăţat şi prin cuvin¬ 
tele, dar şi prin faptele Sale, datoria de a păstra această rînduială. Căci 
este spus: «Cele pe care Iisus a început să le facă şi să le înveţe». In- 
văţînd pe alţii înainte de a face tu ceea ce-i înveţi, vei fi socotit în nu¬ 
mărul celor despre care Domnul vorbeşte către discipoli în Evanghelie : 
«Toate cîte vă vor zice vouă : păziţi şi faceţi ; dar nu le faceţi după faptele 
lor, că ei zic, şi nu fac. Ei leagă sarcini grele şi cu anevoie de purtat şi 
le pun pe umerii oamenilor, dar ei nici cu degetul nu vor să le mişte». 
Dacă acela «care va strica una din aceste porunci, foarte micj şi va în¬ 
văţa aşa pe oameni, foarte mic se va chema în împărăţia cerurilor», cel 
care, nepăsîndu-i de multe şi mari îndatoriri, se va apuca mai întîi să-i 
înveţe pe alţii, urmează desigur că n-o să fie socotit cel mai mic în îm¬ 
părăţia cerurilor, ci cel mai mare în chinurile gheenei. 7. Ia seama să nu 
fii atras, cînd înveţi pe alţii, de exemplele acelora care au dobîndit de¬ 
prinderea de a discuta şi de a vorbi cu mare uşurinţă. Fiindcă pot să 
spună frumos şi cu bogăţie în cuvinte ceea ce vor, îi cred că stăpînesc 

^ ştiinţa duhovnicească aceia care nu ştiu să-i deosebească puterea şi în- 

suşirile acesteia. Una este să ai uşurinţa exprimării şi strălucirea cuvin¬ 
telor, şi alta să pătrunzi în vinele şi în măduva cuvintelor cereşti, să pri¬ 
veşti cu ochiul prea curat al inimii tainele adînci şi ascunse, însuşiri pe 
care nu le dă învăţătura omenească şi ştiinţa vremii, ci numai puritatea 
minţii şi iluminarea venită de la Duhul Sfînt. 

X. 

Grăbeşte-te, aşadar, dacă vrei să ajungi la ştiinţa cea adevărată a 
Scripturilor, să-ţi însuşeşti mai întîi umilinţa statornică a minţii, care te 
conduce nu la ştiinţa care împăunează, ci la cea care te face un iluminat 
prin trăirea dragostei de oameni. Nu este cu putinţă ca o minte necurată 
să dobîndească darul ştiinţei duhovniceşti. Fereşte-te cu toată băgarea 
de seamă ca nu cumva, din rîvna cititului, să se nască nu lumina ştiinţei, 
nici acea veşnică slavă, care se făgăduieşte prin iluminarea dată de în¬ 
văţătură, ci uneltele pieirii, datorită deşertăciunii şi înfumurării. 2. De 
asemenea, trebuie să te sileşti în toate chipurile ca, lăsînd la o parte 
toată grija şi cugetarea despre cele pământeşti, să te dăruieşti cu totul 
citirii cărţilor sfinte, pînă cînd meditaţia continuă îţi va stăpîni în/ între¬ 
gime mintea şi te va forma, aşa zicînd, după chipul ei. Intr-un fel mintea 
îţi va fi un chivot al testamentului 10 , avînd în el cele două table de pia¬ 
tră, care însemnează veşnica itărie a celor două obiecte: urna de aur, 
adică amintirea curată şi sinceră, păstrînd în ea cu neîntreruptă veghe 
mana, prin care trebuie să înţelegem dulceaţa cerească şi nepieritoare a 
sensurilor duhovniceşti a acelei pîini a îngerilor, şi toiagul lui Aaron, 
adică steagul mântuitor al celui mai mare şi mai adevărat preot al nos¬ 
tru Iisus Hristos, înfrunzind întotdeauna de verdeaţa mînituirii nemuri¬ 
toare. 3. Toiagul acesta este varga care după ce a fost smulsă din ră¬ 
dăcină de lesei şi tăiată, va înverzi cu şi mai multă viaţă. Dar acestea 
toate vor fi ocrotite de doi heruvimi, adică de plinătatea ştiinţei istorice 
şi duhovniceşti. Heruvim însemnează mulţimea ştiinţei. Acestea vor 
ocroti neîntrerupt liniştea inimii tale, care te apropie de Dumnezeu, şi o 
vor pune la adăpost de toate năvălirile duhurilor rele. Astfel, mintea 
noastră, ajungînd nu numai chivot pentru păstrarea Vechiului Testa¬ 
ment, ci chiar preoţie împărătească, prin sentimentul trainic al curăţiei, 
absorbită oarecum de învăţăturile duhovniceşti, va îndeplini acea porun¬ 
că preoţească formulată de legiuitor astfel: «De locaşul stînt să nu se în¬ 
depărteze, ca să nu necinstească locaşul lui Dumnezeu», adică inima sa, 
în care Domnul făgăduieşte că va locui întotdeauna, cînd zice: «Voi lo- 

10. XIV, X, 2, p. 333. In acest pasaj, Sf. Casian face un elogiu inspirat al arcei 
alianţei, în cadrul îndemnului insistent de însuşire a ştiinţei revelate prin Sfînta Scrip- 

cui in ei şi voi umbla printre ei». 4. De aceea trebuie să învăţăm pe din¬ 
afară şi să ne ţinem neîncetat de şirul Scripturilor sfinte. Această neîn¬ 
treruptă meditaţie ne va aduce o dublă roadă : mai întîi, fiindcă atunci 
cînd mintea este ocupată cu citirea şi reflectarea la cele citite, în mod 
necesar nu este prinsă în laţul nici unor gînduri vătămătoare, şi apoi, 
fiindcă pe cele parcurse printr-o deasă repetiţie cînd ne muncim să le 
învăţăm pe dinafară nu le putem înţelege în acel timp, mintea fiindu-ne 
ocupată cu memorizarea, dar, după aceea, descătuşaţi de mrejele celor 
văzute şi auzite, şi mai ales în meditaţiile de noapte, cînd ne gîndim la 
ele în tăcere, le înţelegem mai limpede. Astfel încît, atunci cînd sîntem 
liniştiţi şi oarecum cufundaţi în visele din somn, ni se descoperă înţele¬ 
surile ascunse pe care în stare de veghe nici nu le bănuiam. 

XI. 

Pe măsură ce înnoirea minţii noastre creşte prin acest studiu şi faţa 
Scripturilor va începe să se înnoiască şi frumuseţea înţelegerii celor 
sfinte va înainta, daca pot spune aşa, odată cu cel ce înaintează în ea. 
înţelesul lor merge în pas cu puterea de înţelegere omenească şi va de¬ 
veni pămîntesc pentru cele trupeşti şi dumnezeiesc pentru cele duhovni¬ 
ceşti ; iar cei cărora acesta li se părea înainte' învăluit de nori groşi nu 
pot sa-i măsoare adîncimea şi nici să-i rabde strălucirea. Dar ca să în¬ 
ţelegem mai bine acestea dînd un exemplu, este de ajuns să citez o sin¬ 
gură mărturie a legii, prin care vom dovedi că toate învăţăturile cereşti 
se întind la tot neamul omenesc, după măsura stării noastre. 2. Este scris 
în lege: «Să nu iaci fapte ruşinoase». Omul înlănţuit de patimile trupului 
va păzi în chip sănătos această lege în sensul ei simplu, în litera ei. Cel 
care însă s-a îndepărtat de această treabă murdară şi de simţămîntul 
cel necurat, în mod necesar o va păzi în chip duhovnicesc. Astfel că, fără 
îndoială, el va sta departe nu numai de slujirea la idoli, dar chiar de 
orice superstiţie pagină. Nu-1 vor mai interesa aşadar ghicitorii, arătă¬ 
rile şi orice alte semne de zi şi de noapte, nici unele potriviri de cuvin¬ 
te şi de nume care pătează limpezimea credinţei noastre. 3. în aceste 
superstiţii se zice că a căzut şi Ierusalimul, care s-a desfrînat în ele «pe 
toţi munţii înalţi şi pe sub tot copacul umbros» şi pe care iarăşi l-a cer¬ 
tat Domnul prin profet zicîndu-i: «Să vină şi să te mîntuiască ghicitorii 
după semnele cerului, cei care vor privi stelele şi vor socoti lunile, ca 
din ele să-ţi prevestească viitorul». De acest soi de desfrînare certîndu-i 
Domnul, spune : «Duhul desfrînării i-a făcut să rătăcească şi au săvîrşit 
destrăbălări depărtîndu-se de Dumnezeul lor». Cine a scăpat însă de 
această dublă desfrînare, va avea să se ferească de a treia, care este cu- 

prinsă în superstiţiile legii şi ale iudaismului. 4. Despre acestea aposto¬ 
lul spune: «Ţineţi zile şi luni şi ani», şi iarăşi: «Nu te atinge, nu gusta, 
nu lua». Fără îndoailă că acestea au fost spuse despre superstiţiile'legii. 
Daca a căzut cineva în ele cu siguranţă a devenit necredincios faţă de 
Hristos şi nu merită să audă cuvintele apostolului: «V -am logodit unui 
singur bărbat, ca să vă înfăţişez lui Hristos ca pe o fecioară neprihănită», 
ci i se va potrivi ceea ce spune acelaşi apostol: «Dar mă tem ca nu cum¬ 
va, precum şarpele, în viclenia lui, a amăgit pe Eva, tot aşa să se abată 
şi gîndurile voastre de la nevinovăţia care este în Iisus Hristos». 5. Iar 
dacă va fi scăpat de desfrînarea acestei necurăţii, va avea pe a patra, 
care se săvîrşeşte prin trecerea la învăţătura eretică. Despre aceasta 
acelaşi Apostol grăieşte: «Eu ştiu că după plecarea mea vor intra între 
voi lupi îngrozitori, care nu vor cruţa turma. Şi dintre voi înşivă se vor 
ridica bărbaţi, rostind învăţături răstălmăcite, ca să tragă pe ucenici după 
ei». Cel ce se va putea feri de aceasta să se ferească să nu alunece în 
viciul desfrînării printr-un păcat mai ascuns, care constă în rătăcirea 
gîndurilor. Orice cugetare se socoteşte de un bărbat desăvîrşit desfrînare 
nu numai ruşinoasă, dar şi deşartă şi foarte necurată, daca se depărtează 
cît de cît de Dumnezeu. 


XII. 

La acestea, mişcat mai întîi de o durere ascunsă şi apoi suspinînd 
^dînc, am zis : Toate acestea, pe care le-ai spus cu atî'ta îmbelşugare, 
n.i-au adus şi mai multă .deznădejde decît cea care mă stăpânea pînă 
acum. Fiindcă la acea robie generală a sufletului, de care sîpt bîntuiţi 
din afară toţi cei slabi, se adaugă o piedică specială în calea mîntuirii, 
şi anume cea adusă, după părerea mea, într-o oarecare măsură, de cu- 
noşterea literaturii, în care atît m-a frământat stăruinţa profesorilor şi ci¬ 
tirea fără încetare. In mintea mea, ca şi cum ar fi infectată de acele opere 
poetice, chiar în timpul rugăciunii vin acele povestiri şl istorisiri despre 
războaie, cu care am fost hrănit din primii ani de şcoală. Cînd cînt 
psalmi, sau cînd mă rog pentru iertarea păcatelor, îmi amintesc de epi¬ 
soade din epopei, cu eroi luptători, pe care parcă îi am înaintea ochilor, 
şi asemenea închipuiri şi privelişti, care mă împresoară cu necuviinţă, 
atît îmi împiedică mintea de la aspiraţiile către cer, îrucît de ele nu 
oot scăpa, chiar dacă plîng zilnic. 

XIII. 

Nesteros. In legătură cu pricina care-ţi întreţine această deznădejde 
a ta în curăţie poţi avea repede un leac destul de prielnic, dacă aceeaşi 


Sfîntul Ioan Castan 




562 


SFINTUL IO AN CASIAN 


stăruinţă şi preocupare, pe care spui că le-ai avut pentru acele studii lu¬ 
meşti, vei binevoi să le depui pentru citirea Scripturilor şi pentru medita¬ 
ţia asupra celor citiite din ea. în chip necesar mintea ta va fi ocupată 
de acele poeme, pînă cînd va fi cucerită de alte bucurii sufleteşti, pe 
care să le cultive cu aceeaşi osteneală şi rîvnă, făcînd-o să se preocupe 
în locul celor fără roadă şi pămînteşti de cele duhovniceşti şi dumne¬ 
zeieşti. 2. Cînd pe acestea le va avea în adîncul eu şi va fi hrănită numai 
de ele, atunci vor putea fi alungate pe nesimţite sau vor fi părăsite defi¬ 
nitiv cele de mai înainte. Mintea omenească nu poate fi golită de toate 
gîndurile şi de aceea, cît timp nu va fi ocupată de studiile duhovniceşti, 
în mod necesar va fi angajată în cele ce a învăţat mai înainte. Cît timp 
nu va avea la ce să recurgă în mişcarea sa neîncetată, ea va fi nevoită 
să alunece în cele pe care le cunoaşte din copilărie şi să frămînte din 
nou cele pe care şi le-a însuşit prin lungă întrebuinţare şi meditaţie. 3. 
Aşadar, pentru ca această ştiinţă duhovnicească să se întărească în tine 
cu puteri de neînlocuit, şi să nu te foloseşti de ea doar vremelnic, ca 
aceia care au atingere cu ea nu prin studiul lor, ci prin vreo legătură din, 
afară şi care o prind, ca să zic aşa, din aer după miros, aşadar ca să in¬ 
tre în simţirile tale, ca şi cum s-ar fi născut odată cu ele, ca ceva care se 
poate vedea şi pipăi, ei, bine, pentru acea&ta se cade să păzeşti cu toată 
grija cele ce-ţi spun mai departe. Chiar dacă vei auzi că se spun în 
cuvîntare lucruri pe care tu le cunoşti foarte bine, să nu le priveşti 
din această pricină în silă şi cu dispreţ, ci să le primeşti în inima ta cu 
acea lăcomie cu care trebuie neîncetat să ne umplem urechile noasbe, 
sau să rostim cu gura noastră cuvintele mîntuirii dorite. 4. Oricît de 
deasă va fi povestirea lucrurilor sfinte, acestea niciodată nu-i vor pro¬ 
duce neeplăcere sufletului însetat de ştiinţa cea adevărată, ci primindu-le 
zilnic ca noi şi dorite, cu cît le va sorbi mai de multe ori, cu atîlt le va 
asculta sau spune mai cu nesaţ şi va căpăta mai de grabă întărirea ştiin¬ 
ţei însuşite din repetarea lor, decît vreun dezgust din expunerea lor repe¬ 
tată. Este un semn limpede de minte călduţă şi înfumurată, dacă ea va 
primi în silă şi cu nepăsare leacul cuvintelor m intuit o are, chiar dacă este 
administrat cu prea marea stăruinţă. Căci « sătulul îşi bate joc de fagurii 
de miere, iar ilămînduiui chiar ceea ce este amar i se pare dulce». 5. Dacă 
acestea vor fi primite cu grijă, dacă vor fi aşezate în ascunzişurile min¬ 
ţii şi însemnate cu pecetea tăcerii, după aceea, ca vinul vechi care în¬ 
miresmează şi înveseleşte mintea omului, cînd ele îşi vor căpăta şi ele 
mireasma lor prin bătrîneţea simţămintelor şi prin vechimea răbdării, 
atunci vor fi scoase din vasul pieptului tare şi, ca un izvor nesecat, se 
vor revărsa din vinele experienţei şi din căile mereu circulate ale virtu¬ 
ţilor şi vor curge neîncetat, ca dintr-un nemăsurat adînc al inimii tale. 

6. Se va întîmpla în tine ceea ce i se spune în Pilde aceluia care le-a con¬ 
sumat pe acestea în fapt: «Bea apă din vasele, tale şi din izvorul fîntî- 
nilor tale. Să nu se reverse apele din izvorul tău şi să nu ajungă apele 
tale pe pieţele tale». De asemenea, profetul Isaia spune: «Vei ii ca o 
grădină bine udată şi ca un izvor de apă care nu seacă niciodată. Pe 
locurile de veacuri deşarte se vor înălţa clădiri noi din neam în neam 
şi vei fi numit dregător de garduri şi înnoitor de drumuri». 7. Iţi va fi 
dăruită acea fericire pe care acelaşi profet o făgăduieşte: «Domnul nu 
va mai face să se îndepărteze de tine învăţătorul tău şi ochii tăi vor ve¬ 
dea pe îndrumătorul tău. Urechile tale vor auzi cuvîntul celui ce-ţi spir- 
ne de la spate: Aceasta este calea, mergeţi pe ea şi nu vă abateţi nici 
la dreapta, nici la stînga. Şi atunci nu numai toată îndreptarea şi lucra¬ 
rea inimii tale, dar şi toate cutreierările şi împrăştierile gîndurilor tale îţi 
vor fi o sfîntă şi neîncetată meditaţie asupra legii dumnezeieşti». 

XIV. 

Dar, precum am mai spus, este cu neputinţă să se înveţe pe sine sau 
să înveţe pe alţii cineva fără ajutorul experienţei. Dacă nu este în stare 
să înţeleagă anumite lucruri, cum le va putea transmite altora? Despre 
acestea, chiar dacă are pretenţie să vorbească, cuvintele lui, fără folos 
şi fără roadă, vor ajunge numai pînă la urechile auditorilor, dar nu vor 
putea pătrunde în inimile lor. Fiind fără legătură cu faptele, şi lipsite de 
conţinut, ele nu vor ieşi din comoara unor cunoştinţe adevărate, ci din 
deşartele pretenţii ale trufiei şi înfumurării. 2. Este cu neputinţă ca un 
suflet necurat, oricît se va osteni cu cititul, să-şi însuşească ştiinţa cea 
duhovnicească. Nimeni nu toarnă într-o oală murdară şi rău mirositoare 
un parfum fin, sau miere de bună calitate, sau alt lichid de preţ. Un vas 
îmbibat cu miros urît strică parfumul cel mai plăcut, fără ca acesta să 
poată schimba prea mult mirosul vasului, fiindcă tot ceea de este curat 
se murdăreşte mai repede decît se curăţă ceea ce este murdar. 3. La fel • 
şi vasul pieptului nostru, dacă n-a fost spălat mai întîi de toată stricăciu¬ 
nea viciilor, nu va merita să primească acest mir, despre care vorbeşte 
profetul: «Ca mirul pe cap, care se coboară pe barbă, pe barpa lui Aaron, 
care se coboară pe marginea veşmintelor lui» şi nici acea. ştiinţă duhov¬ 
nicească, sau cuvintele Scripturii, care sînt « mai dulci decît mierea şi 
decît fagurii» nu le va putea păstra nestricate. Căci, «ce însoţire are drep¬ 
tatea cu nedreptatea? Sau ce împărtăşire are lumina cu întunericul ? 
Şi ce învoire este între Hristos şi Veliar ?». 

XV. 

Gheimanus. Ideile acelea nu ni se par întemeiate pe adevăr şi nici 
susţinute prin dovezi sigure. Este limpede că toţi cei ce nu primesc cre¬ 
dinţa în Hristos, sau o strică prin păreri rătăcite, sînt cu inima necurată. 
Dar cum se face că mulţi dintre iudei, sau dintre eretici, sau chiar dintre 
dreptcredincioşi, care se bălăcesc în tot felul de vicii, însuşindu-şi învă¬ 
ţăturile Scripturii se laudă cu stăpînirea desăvîrşită a ştiinţei duhovni¬ 
ceşti, şi din contră, mulţimea nenumărată a oamenilor cuvioşi, a căror 
inimă este ferită de orice atingere cu păcattul, este mulţumită cu devota¬ 
mentul faţă de credinţa simplă, fără să pătrundă în tainele adinei ale 
ştiinţei ? Cum pot sta în picioare aşadar aceste idei, care susţin că ştiinţa 
duhovnicească se întemeiază numai pe curăţia inimii ? 

XVI. 

Nesteros. Nu ajunge la o definiţie corectă cel ce nu cîntăreşte cu 
atenţie înţelesul cuvintelor prin care-şi exprimă ideile. Am spus mai 
înainte că astfel de oameni stăpînesc numai experienţa discuţiei şi fe¬ 
lul de a vorbi împodobit, dar nu pot intra în inima Scripturii şi în tai¬ 
nele înţelesurilor duhovniceşti. Adevărata ştiinţă nu se poate stăpîni 
decît de către adevăraţii cinstitori ai lui Dumnezeu, ştiinţă pe care în 
nici un chip n-o are acel popor, căruia i se spune : «Ascultă, popor ne¬ 
bun şi fără inimă! Cei ce avind ochi vedeţi şi urechi şi nu auziţi». Şi 
de asemenea : «Fiindcă tu ai respins ştiinţa şi Eu te voi respinge şi te 
voi da la o parte din preoţia Mea». 2. De vreme ce este scris : « Toate co¬ 
morile ştiinţei şi ale înţelepciunii sînt în Hristos ascunse», cum este de 
crezut că a dobîndit ştiinţa cea adevărată acela care a refuzat să-l afle 
pe Hristos, sau găsindu-1 îl defăimează prin fărădelegi, sau pătează prin 
fapte necurate credinţa cea adevărată ? Căci « duhul lui Dumnezeu urăşte 
viclenia şi nu locuieşte în trupul robit păcatelor». Nu se ajunge la ştiin¬ 
ţa duhovnicească decît în această ordine, pe care frumos a exprimat-o 
unul din profeţi: «Semănaţi pentru voi întru dreptate, seceraţi nădej¬ 
dea vieţii, luminaţi în voi lumina ştiinţei». 3. Aşadar, mai întîi trebuie 
să semănăm întru dreptate, adică să răspîndim desăvîrşirea practică 
prin lucrări de dreptate, apoi trebuie să secerăm nădejdea vieţii, adică 
să adunăm roadele virtuţilor duhovniceşti prin alungarea viciilor tru¬ 
peşti ,- aşa vom putea lumina în noi lumina ştiinţei. Această ordine ho¬ 
tărăşte şi psalmistul s-o păstrăm, cînd zice : «Fericiţi cei fără prihană 
în cale, care umblă în legea Domnului. Fericiţi cei ce păzesc poruncile 
Lui şi-I cercetează mărturiile Lui». El adaugă: «Fericiţi cei fără priha¬ 
nă în cale» arătînd prin aceasta că nimeni nu poate ajunge cu adevă- 

rat la temeiul mărturiilor lui Dumnezeu, dacă nu merge mai întîi nepă¬ 
tat pe calea lui Hristos în viaţa practică. 4. Aceştia, aşadar, despre 
care aţi vorbit, necuraţi nu pot avea ştiinţa adevărată, ci una mincinoa¬ 
să, despre care Apostolul spune : «O, Timotei, păzeşte comoara ce ţi 
s-a încredinţat, depărtează-te de vorbirile deşarte şi lumeşti şi de îm¬ 
potrivirile ştiinţei mincinoase». Despre aceştia, care- par a dobîndi un 
oarecare chip al ştiinţei sau despre cei ce stăruie în citirea cărţilor 
sfinte ŞT în învăţarea pe dinafară, cu grijă, a Scripturilor, dar nu-şi 
părăsesc viciile trupeşti, se spune frumos în Pilde : «Inel de aur în ritul 
porcului, aşa este femeia frumoasă şi fără minte». 5. Intr-adevăr, le ce-i 
foloseşte cuiva să exprime cu podoaba cuvintelor cereşti şi cu acea. 
înfăţişare înaltă a Scripturilor, dacă prin simţăminte şi fapte urîte tăvă¬ 
leşte în noroi frumuseţea credinţei şi o pătează cu murdăria poftelor 
sale? Ştiinţa, care este podoabă pentru cel ce o foloseşte cum (trebuie, 
pe aceştia nu numai că nu-i poate înfrumuseţa, dar îi umple de şi mai 
multă murdărie. Căci «nu e frumoasă lauda din gura unui păcătos», că¬ 
ruia, profetul îi spune : «De ce povesteşti dreptăţile Mele şi iei legămîn- 
tul Meu în gura ta?». 6. Despre suflete de acest fel, care neavînd în 
chip statornic teamă de Dumnezeu, (despre care se spune : «Teama de 
Dumnezeu este învăţătură şi înţelepciune») încearcă să dobîndească în¬ 
ţelesul Scripturilor prin meditaţia neîncetată asupra lor, se spune în 
chip destul de propriu în Pilde : «Ce au fost bogăţiile pentru cel neîn- 
ţelept ? Cel fără inimă nu va putea avea înţelepciune ?». Această ştiin¬ 
ţă adevărată şi duhovnicească este atît de departe de acea erudiţie a 
veacului, care este pătată de murdăria viciilor trupeşti ,încît ştim că 
uneori ea a înflorit, în chip minunat, chiar la unii dintre cei simpli şi 
neştiutori de carte. 7. Aceasta o arată foarte limpede apostolii şi băr¬ 
baţii cuvioşi, care nu se îngîmfau în mulţimea de frunzjş nefolositor, 
ci se plecau sub povoara roadelor ştiinţei duhovniceşti. Despre aceş¬ 
tia este scris în Faptele apostolilor: «Văz înd ei îndrăzneala lui Petru 
şi a lui Joan, şi ştiind că sînt oameni fără carte şi simpli, se minunau 
de ei». Şi de aceea, dacă-ţi este în grijă să ajungi la mireasma nestri¬ 
cată a acesteia, mai întîi osteneşte-te din toate puterile să obţii de la 
Domnul adevărata neprihănire. 8. Nimeni în care domnesc încă patimile 
trupeşti,, şi mai ales desfrînarea, nu va putea stăpîni ştiinţa duhovni¬ 
cească. Căci «în inima celui bun va sălăşlui înţelepciunea» şi: «Cine se 
teme de Domnul va găsi ştiinţa împreună cu dreptatea». Şi fericitul 
Apostol ne învaţă că la ştiinţa duhovniceasca se ajunge în ordinea des¬ 
pre care am vorbit. Astfel, pe cînd voia nu numai să întocmească un ca¬ 
talog cu toate virtuţile, ci să le arate şi ordinea, ca să se vadă care pe 
care o urmează, sau care din care se naşte, el a spus şi numele cîtorva, 

zi cînd : «tn vegheri, în posturi, în curăţie, în ştiinţă, în îndelungă răb¬ 
dare, în bunătate, în Duh Siînt, în dragoste netâţarnică». 9. Prin legă¬ 
tura virtuţilor una de alta el a voit să ne înveţe foarte limpede că se 
ajunge de la vegheri şi posturi la curăţie, de la curăţie la ştiinţă, de la 
ştiinţă la îndelungă-răbdare, de la îndelungă-răbdare la .bunătate, de 
la bunătate la Duhul Sfînt, de la Duhul Sfînt la răsplata dragostei ne- 
făţarnice. Cînd, aşadar, prin această învăţătură şi în această ordine vei 
ajunge şi tu la ştiinţa duhovnicească, vei avea atunci, fără «idoială, 
precum am spus, învăţătura nu nevrednică şi deşartă, ci vie şi rodni¬ 
că, sămînţă a cuvîntului mîntuitor, care a fost semănată de tine în ini¬ 
mile ascultătorilor, şi pe care ploaia bogată a Duhului Sfînt o v,a face 
să încolţească, după cum a făgăduit profetul: «El îţi va da ploaie pen¬ 
tru semănătura ta, pe care o vei fi semănat-o pe pămînt, şi pîinea pe 
care o va rodi pămîntul va fi gustoasă şi hrănitoare». 

XVII. 

Fereşte-te şi ca nu cumva, ceea ce ai învăţat nu atît din citit, cît din 
sudoarea experienţei, cînd vîrsta ta va înainta, să înveţi pe alţii, amă¬ 
git de dragostea pentru slava deşartă, să predai unor oameni cu desă- 
vîrşire impuri şi să ajungi la ceea ce a interzis preaînţeleptul Solomon : 
«Nu conducee pe cel nelegiuit în păşunile celui drept şi nici nu te lăsa 
dus de saturarea pîntecului». Căci «celui nebun nu-i sînt de ajuns plă¬ 
cerile şi nu este nevoie de înţelepciune unde lipseşte simţirea». 2. In¬ 
tr-adevăr, este condus mai mult de neînţelepciune, (fiindcă «robul în¬ 
căpăţînat nu se va îndrepta prin cuvinte. Căci, dacă nu va înţelege, nu 
se va supune». Şi: «Nu spune ceva în urechile neînţeleptului, ca să nu 

rîdă de cuvintele tale înţelepte». Sau: «Nu daţi cele sfinte clinilor şi 

* 

nu aruncaţi mărgăritarele voastre înaintea porcilor, ca nu cumva să le 
calce în picioare şi, întorcîndu-se, să vă sfîşie pe voi». Se cade aşadar 
ca, acoperind unor oameni de acest fel tainele înţelesurilor duhovni¬ 
ceşti, să cînţi cu rost: « Ascunde în inima mea cuvintele tale, ca să nu 
păcătuiesc împotriva Ta». 3. Vei zice poate: «Şi cui trebuie dezvălui¬ 
te tainele dumnezeieştilor Scripturi ?». Te învaţă prea înţeleptul Solo¬ 
mon, care zice : « Daţi băutura îmbătătoare celor ce sînt în amărăciune şi 
vin să bea celor ce sînt în dureri, ca să uite de sărăcie şi de durerile lor 
să nu-şi mai amintească», adică acelora care sînt copleşiţi de tristeţe' şi 
de amărăciune, căindu-se de faptele lor de mai înainte, varsă-le din 
belşug bucuria vieţii duhovniceşti, că «vinul care veseleşte inima o- 
mului», şi încălzeşte-i cu băutura cuvîntului mîntuitor, pentru ca nu 

cumva, înecaţi în amărăciunea neîncetată şi în deznădejdea ucigătoare, 
«să fie înghiţiţi de mai mare tristeţe cei ce sînt astfel». 4. Iar despre 
cei care, aşezaţi în nepăsare şi ini stare călduţă, nu sînt muşcaţi de nici 
o durere în inima lor, se zice aşa : «Cel ce este in dulceaţă şi fără du¬ 
rere va ii în lipsuri». Fereşte-te, cu cit mai mare băgare de seamă poţi, 
ca nu cumva, îngîmfat de iubirea gloriei deşarte, să nu fii tovarăş al a- 
celuia pe care profetul îl laudă : «Cel care banii săi nu i-a dat cu dobîn- 
dă». 5. Cel ce foloseşte cuvintele Domnului (despre care se zice : «Cu¬ 
vintele Domnului sînt cuvinte neprihănite ; argint lămurit în foc, pus la 
încercare şi curăţit de şapte ori de pământ») din dragoste de laudă ome¬ 
nească, acela îşi dă bănui său cu dobîndă, avînd a merita nu laudă, ci 
osîndă pentru aceasta. El a socotit de cuviinţă să risipească banul Dom¬ 
nului pentru ca din el să dobîndească o răsplată temporară, nu pentru 
ca Domnul, precum este scris, «venind să-l primească înapoi cu dobîndă». 

XVIII 

Din două pricini poate fi fără roadă învăţătura despre cele duhov¬ 
niceşti. Căci sau cel ce învaţă pe ritul, recomandînd ascultătorilor ce 
n-a făcut el, se străduieşte să-i lămurească cu ajutorul cuvintelor de¬ 
şarte, sau ascultătorii, răi şi plini de vicii, > u primesc în sufletele lor 
împietrite învăţătura mîntuitoare şi sfîntă a omului duhovnicesc. Des¬ 
pre aceştia spune profetul: «A orbit inima acestui popor şi urechile i-au 
asurzit, iar ochii i s-au închis, ca nu cumva să vadă vreodată cu ochii 
lor şi să audă cu urechile lor şi să înţeleagă cu ii ima şi să se întoarcă 
şi sâ-i vindece pe ei». 


XIX. 

Tatuşi, uneori sînt împărţite cu atîta dărnicie binefacerile lui Dum¬ 
nezeu, oblăduitorul nostru, «Care vrea ca toţi oamenii să iie mântuiţi 
şi să ajungă la cunoaşterea adevărului», incit cel care nu s-a arătat 
vrednic de a predica Evanghelia printr-o viaţă fără pată poate să do¬ 
bîndească harul învăţăturii duhovniceşti pentru mântuirea multora. Dar 
în ce feluri se împart de către Domnul darurile vindecărilor prin alun¬ 
garea demonilor urmează să arătăm într-o dezbatere asemănătoare, pe 
care o rînduim pentru deseară. Acum să mergem la masă, avînd în ve¬ 
dere că întotdeauna se zămisleşte mai rodnic în suflet ceea ce se pri¬ 
meşte pe încetul, fără o prea mare osteneală a trupului. 

A DOUA CONVORBIRE CU 
PĂRINTELE NESTOR 

Despre harismele dumnezeieşti 


I. Dezbaterea părintelui Nestcr des¬ 
pre întreitul temei al minunilor. 

II. De ce trebuie să admirăm pe sfinţi. 

III. Despre mortul înviat de părintele 
Macarie. 

IV. Despre minunea pe care a făcut-o 
părintele Avraam asupra sinului unei 
femei. 

V. Despre vindecarea unui şchiop să- 
vîrşită tot de Avraam. 


VI. Meritul fiecăruia nu trebuie preţuit 
după minunile făcute. 

VII. Virutea minunilor nu stă în lucruri 
minunate, ci în umilinţă. 

VIII. Este mai minunat lucru să-şi alunge 
cineva viciile din el decît demonii din 
altul. 

IX. Cu cit este cinstea vieţii mai presus 

de săvîrşirea minunilor. , 

X. Descoperirea despre încercarea 
curăţiei desăvîrşite. 


I. 


După slujba de seara ne-am aşezat ca de obicei pe rogojină, aştep¬ 
tând cu nerăbdare expunerea făgăduită. Pe cînd noi, din respect pentru 
bătrîn, tăceam toţi, el a întrerupt’ această tăcere prin cele ce urmează. 
2. In desfăşurarea dezbaterii de mai înainte ajunsesem să vorbesc des¬ 
pre harul duhovnicesc al minunilor, ie care l-am arătat că se compune, 
după tradiţia celor. bătrân din trei părţi. 'Prima cuprinde harul vin¬ 
decărilor, pe care-1 au, pe tru meritul sfinţeniei, toţi bărbaţii drepţi şi 
aleşi pentru a săvîrşi mini ni. Se ştie că apostolii şi mulţi dintre cei cu- 
vioşi au făcut semne şi minuni după porunca Domnului, Care zice: 
«Tămăduiţi pe cei neputincioşi, Înviaţi pe cei morţi, curăţiţi pe cei le¬ 
proşi, pe demoni sco tgţi-i ; in dar aţi luat, în dar să daţi». 3. A doua 
este cea care, în vir! iţea vindecării, porneşte chiar de la cei păcătoşi 
şi nevrednici, pentru întărirea Bisericii sau pentru a răsplăti credinţa 
fie a celor care-i aduc pe cei neputincioşi ai lor, fie chiar a acelora 
care trebuiesc vindecaţi. Despre aceştia Mîntuitorul spune în Evanghe¬ 
lie : «Mulţi îmi vor zice în ziua aceea: Doamne, Doamne, oare nu în 
numele Tău am proorocit şi nu în numele Tău am scos demoni şi nu 
în numele Tău minuni multe am făcut ? Şi atunci voi mărturisi lor : Ni¬ 
ciodată nu v-am cunoscut pe voi. Depârtaţi-vă de ia Mine cei care lu¬ 
craţi fărădelegea». 4. Şi dimpotrivă, dacă celor bolnavi,' sau celor ce-i 
aduc, le lipseşte credinţa, nici din această pricină chiar cei cărora li 
s-a dat harul vindecărilor, nu pot să înfăptuiască însănătoşirea. Des¬ 
pre aceasta evanghelistul Luca zice: «Şi Iisus nu a făcut nimic pentru 
ei, din cauza necredinţa lor», iar Domnul zice : «Mulţi leproşi erau în 
israel în zilele proorocului Elisei şi nimeni dintre ei nu s-a curăţit în a- 
fară de Neemsn Sirianul». 5. Al treilea fel de vindecări este o imitaţie 

a jocului şi a înşelătoriei demonilor. Un om pătat de nelegiuiri, dacă 
face unele lucruri minunate, este crezut cuvios şi slujitor al lui Dum¬ 
nezeu, ajungînd să-i fie imitate şi viciile. Dar prin aceasta el deschide 
calea bîrfeiilor şi astfel sfinţenia religiei este defăimată. La fel şi cel 
care crede că are darul vindecărilor, umflîndu-se de trufie, cade şi mai 
rău. Aşa se face că demonii, chemînd numele celor pe care-i cunosc 
că n-au deloc nici meritele sfinţeniei şi nici roade duhovniceşti, se pre¬ 
fac că sînt aprinşi de meritele acelora, şi că sînt alungaţi din trupurile 
celor stăpîniţi de ei. 6. Despre aceştia se spune în Deuteronom : «De 
se va ridica în mijlocul tău prooroc sau văzător de vise şi va face înain¬ 
tea ta semn şi minune şi se va împlini semnul sau minunea aceea de 
care li-a grăit el, şi-ţi va zice atunci: Să mergem după alţi dumnezei, 
pe care tu nu-i ştii, şi să slujim acelora, să nu asculţi cuvintele proo¬ 
rocului aceluia, sau acelui văzător de vise, că prin aceasta vă ispiteşte 
Domnul Dumnezeul vostru, ca să, afle de iubiţi pe Domnul Dumnezeul 
vostru din toată inima voastră şi din tot cugetul vostru». Şi în Evan¬ 
ghelie se spune : «Se vor ridica hristoşi mincinoşi şi prooroci minci¬ 
noşi şi vor face semne mari şi minuni, ca să amăgească, de va fi cu pu¬ 
tinţă, şi pe cei aleşi». 

II. 

• De aceea să nu credem niciodată că trebuie să admirăm pe cei care 
pretind că fac minuni, ci mai degrabă să vedeta dacă ei sînt desavîr- 
şiţi prin alungarea tuturor viciilor şi prin îndreptarea obiceiurilor, me¬ 
rite care se obţin, cu harul Domnului, nu pentru credinţa ailtuia, sau pen- 1 
rtu alte multe pricini, ci pentru osteneala fiecăruia. 2. Aceasta este 
ştiinţa practică, pe care cu alt cuvînt apostolul o numeşte dragoste, 
iar autoritatea apostolică o socoteşte mai presus de cunoaşterea tutu¬ 
ror limibilor omeneşti şi îngereşti mai presus de credinţa deplină, care 
mută şi munţii din loc, mai presus de toaîte ştiinţele şi profeţiile, de 
cheltuielile tuturor avuţiilor şi chiar ţie slăvită mucenicie. Căci, după 
ce a numărat toate felurile de har şi a zis : «Unuia i se dă prin Duhul 
Sfînt cuvînt de înţelepciune, iar altuia cuvîntul ştiinţei, unuia credin¬ 
ţă, altuia darul vindecării, altuia facerea de minuni» şi celelalte, vor¬ 
bind despre dragoste, ascultaţi în ce chip a pus-o, în puţine cuvinte, 
mai presus de toate : «Şi acum vă arăt o cale care le întrece pe toate». 
3. Prin aceasta se arată limpede că partea cea mai înaltă a desăvîrşirii 
şi a fericirii nu constă în săvîrşirea acelor minuni, ci în dragoste curată. 
Şi pe bună dreptate. Căci toate celelalte dispar şi pier, dar dragostea 
rămine veşnic. De aceea vedem că Părinţii Bisericii n-au pus nicioda- 







570 


SFINTUL IOAN CASIAN 


f 

tă preţ pe facerea minunilor. Ba mai mult, chiar dacă aveau din harul 
Sfîntului Duh pentru înfăptuirea lor, n-au voit s-o folosească decît a- 
tunci cînd i-a silit o trebuinţă cu totul deosebită şi de neocolit. 


III. 

Precum ne amintim, şi părintele Macarie 11 , care cel dintîi şi-a gă¬ 
sit loc de aşezare în singurătatea pustiei Scitium, a înviat un mort. In¬ 
tr-adevăr., pe cînd un oarecare eretic, care urma învăţătura mincinoasă 
lui Eunomius, încerca să răstoarne dreapta credinţă prin cuvinte meş¬ 
teşugit folosite şi amăgise, în felul acesta, o mare mulţime de oameni, 
fericitul Macarie, rugat de bărbaţii dreptcredincioşi, care erau tulbu¬ 
raţi foarte mult de o erezie atît de' mare, a venit să mântuiască între¬ 
gul Egipt de primejdia rătăcirii. 2. Cînd ereticul, atacîndu-1 prin meş¬ 
teşugul vorbirii, voia să-l atragă în spinii aristotelici, fericitul Macarie, 
care nu cunoştea dialectica lui Aristotel, a răspuns la vorbăria aceluia 
•cu simplitatea Apostolului care spune: «împărăţia lui Dumnezeu stă 
în putere,nu în cuvînt». Să mergem aşadar —a zis el— la morminte şi 
să chemăm numele Domnului asupra primului mort ce se va afla. Să 
arătam, precum este scris, din fapte credinţa noastră, ca să se vadă 
din mărturia Lui dovezile foarte grăitoare ale dreptei credinţe şi să ară¬ 
tăm adevărul adevărat nu din lupta deşartă a cuvintelor, ci din pute¬ 
rea semnelor şi din acea judecată care nu poate fi înşelată. 3. Cînd a 
auzit aşa ereticul, copleşit de ruşine, în mijlocul poporului adunat, pre- 
( făcîndu-se că primeşte condiţia propusă a făgăduit că va veni a doua zi. 
în ziua fixată, pe cînd îl aşteptau toţi cei care, din dorinţa de a asista 
la o asemenea minune, se adunaseră în locul anunţat, el înspăimîntat 
de propria sa viclenie a fugit îndată, părăsind fără întîrziere Egiptul. 
Fericitul Macarie, după ce a aşteptat cu mulţimile pînă în ceasul al 
nouălea, cînd a văzut că acela fugise de propria lui conştiinţă, luînd 
poporul care se lăsase amăgit de eretic, s-a îndreptat cu acesta la mor¬ 
minte. 4. Revărsarea Nilului a adus egiptenilor obiceiul ca, fiindcă o 
mare parte din timpul anului toată valea fluviului devine ca o mare 
întinsă din cauza apelor ieşite peste maluri, astfel incit atunci n-are 
nimeni putinţa de a călători decît cu barca, trupurile celor morţi să se 
îmbălsămeze şi să se aşeze în cripte pe locuri mai ridicate. Căci pă¬ 
li. XV, III, p. 348. Sfîntul Ioan Casian nu face abuz de minunile sfinţilor; dim¬ 
potrivă. El Istoriseşte această minune care-era foarte răspîndită în scrierile din pri¬ 
mele veacuri ca «Istoria monahilor », atribuită lui Rufin, în traducerea latină, apoi în. 
unele colecţii de «apo,phtegmata» (istorisiri), ca şi în *Istoria Lausiacă » sau în aceea 
a lui Sozomen. Pentru amănunte, a se vedea DOM PICHERY, op. cit., voi. II, pp. 
212-213. Eunomiu, a cărui erezie o difuza sectantul, a trăit chiar în veacul al IV-loa 
şi ataca şi dumnezeirea Fiului şi aceea a Sfîntulm Duh. 

mîntul fiind plin de apă nu îngăduie înhumarea. Chiar dacă s-a săpat 
o groapă sub apă şi a fosit înmormîntat cineva, apa, din cauza învol¬ 
burărilor, scoate mortul la suprafaţă. 5. Aşadar, oprindu-se lingă tru¬ 
pul cuiva mort de mult, Macarie: a zis : «O, omule, dacă ar fi venit cu 
mine acel ereltic fiu al pierzaniei, şi fiind şi el de faţă eu aş fi chemat 
numele lui Hristos, Dumnezeul meu, spune daca în faţa acestora, care 
era cit p-aci să fie răsturnaţi de înşelătoria lui, te-ai fi ridicat?». Ace¬ 
la, ridicîndu-se, a răspuns că da. întrebîndu-1 apoi părintele Macarie 
ce a fost înainte, cînd se bucura de viaţă, în ce epocă a trăit, sau dacă 
a auzit pe atunci de numele lui Hristos, el a răspuns că a trăit pe vre¬ 
mea celor mai vechi regi şi că n-a auzit în acele vremi de numele lui 
Hristos. 6. Macarie i-a spus din nou : «Dormi în pace cu ceilalţi pînă 
cînd vei li înviat de Hristos la rîndul tău». Aşadar, această putere a 
lui şi harul, cît era în el, poate că ar fi rămas pentru totdeauna ascuns, 
dacă nu l-ar fi împins sa facă această minune trebuinţa faţă de provin¬ 
cia în întregime primejduită şi dragostea cu totul închinată lui Hris¬ 
tos. Precum se vede, nu dorinţa de slavă l-a îndemnat să facă aceasta, 
dragostea de Hristos şi folosul întregului popor. Citirea cărţii Regilor 
arată că aşa a făcut şi Ilie, care a cerut să coboare foc din cer asupra 
jertfelor puse pe altar, ca să elibereze credinţa întregului popor de su¬ 
perstiţiile pe care le răspîndiseră profeţh mincinoşi. 

v 

IV. 

Să mai amintim şi de faptele părintelui Avram, numit cel simplu din 
cauza nevinovăţiei şi a simplităţii vieţii sale? Acesta plecase din pus¬ 
tiu în Egipt să secere în zilele Cincizecimii n . Dar pe drum, o femeie 
cu un copil în braţe, slab şi pe moarte, fiindcă ea n-avea lapte, l-a în- 
tîmpinat cu rugăciuni şi lacrimi s-o ajute. El i-a dat să bea un pahar cu 
apă, pe care făcuse semnul crucii şi pe dată, după ce ea l-a băut, 
în chip minunat, sînul ei, care secase, s-a umplut de lapte. * 

V. 

Tot el, într-un sat a fost înconjurat de o ceată de oameni necredin¬ 
cioşi care, rîzînd de el, îi arătau pe un om schilod. Acesta de mulţi ani 
era şchiop şi se tîra diţi această pricină. «Părinte Avraam, i-au zis 
ei încercîndu-1, dacă eşti slujitorul lui Dumnezeu dă-i acestuia sănăta¬ 
tea de mai înainte, ca să credem că unul este numele lui Hristos pe ca- 
re-L cinsteşti». Atunci el pe dată, după ce a spus numele lui Hristos, 

12. XV, IV, p. 349. Intervalul de cincizeci de zile sfinte dintre Paşte şi Rusalii 
e numit «Cincizecime». 

s-a aplecat şi, apucînd piciorul beteag, a ţras de el. Doar l-a atins, şi 
genunchiul uscat şi chircit s-a îndreptat. Recăpătînd puterea de a mer¬ 
ge, cel care uitase de folosirea acestui picior a plecat bucuros. 

VI. 

Asemenea bărbaţi nu se socoteau cu nici un merit pentru puterea 
lor de a face minuni şi mărturiseau că acesta nu e un dar al lor, ci cel 
al milei Domnului, respingînd cu astfel de cuvinte apostolice admiraţia 
altora faţă de ei : «Bărbaţi fraţi, de ce vă miraţi cu ochii aţintiţi la noi, 
ca şi cum cu a noastră putere sau cucernicie l-am ii făcut pe acesta să 
umble?». Ei spuneau că nu trebuie lăudat cineva pentru darurile şi mi¬ 
nunile lui Dumnezeu, ci mai de grabă pentru roada virtuţilor, care ies 
din puterea minţii şi a faptelor. 2. Adesea, cum am mai spus, oamenii 
stricaţi la minte şi vinovaţi în faţa credinţei în numele Domnului alun¬ 
gă demonii şi săvîrşesc mari minuni. Despre aceştia spuneau apostolii 
învinuindu-i: «Invăţătorule, am văzut pe unul scoţînd demoni şi l-am 
oprit, pentru că nu-Ţi urmează împreună cu noi». Hristos le-a răspuns 
îndată: «Nu-1 opriţi, căci cel care nu este împotriva voastră este pen¬ 
tru voi», Totuşi, dacă cei ca acesta vor spune : «Doamne, Domne, au nu 
în numele Tău am proorocit şi nu în numele Tău am scos demonii, şi nu 
in numele Tău am făcut multe minuni ?», cu siguranţă că El le va răs¬ 
punde : «Niciodată nu v-om cunoscut pe voi ■ depărtaţi-vă de Mine cei 
care lucraţi fărădelegea». 3. De aceea şi pe cei cărora El însuşi le-a 
îngăduit slava aceasta a semnelor şi a minunilor pentru meritul sfinţe¬ 
niei lor îi sfătuieşte să nu se fălească, astfel : «Nu vă bucuraţi că vi se 
supun demonii, ci bucuraţi-vă că numele voastre au fost scrise în ce¬ 
ruri». 


VII. 

în sfîrşit, însuşi înfăptuitorul tuturor semnelor şi al minunilor, pe 
cînd chema pe discipoli să le dăruiască învăţătura Sa, le-a arătat lim¬ 
pede ce trebuiau să înveţe de ia El adevăraţii şi prea aleşii lui credin¬ 
cioşi : «Veniţi, a zis El, şi învăţaţi de la Mine», în nici un caz să alun¬ 
gaţi cu puterea voastră demonii, nici să curăţiţi pe leproşi, sa luminaţi 
pe cei orbi sau să înviaţi pe cei morţi; căci acestea deşi eu le săvîr¬ 
şesc prin cîţiva slujitori ai Mei, totuşi starea omenească nu poate să 
intre în laudele lui Dumnezeu, nici să capete pentru sine vreo parte din 
ea stăpînul şi sluga, acolo unde slava aparţine numai Dumnezeirii. «Voi, 
zice El, aceasta învăţaţi de la Mine, că sînt blînd şi smerit cu inima» 2. 
Aceasta este cu putinţă tuturor să înveţe şi să săvîrşească, dar lucra¬ 
re _ „P 

rea semnelor şi a minunilor nici nu este întotdeauna trebuincioasa şi 
folositoare tuturor şi nici nu se îngăduie oricui. Umilinţa aşadar este în¬ 
văţătoarea tuturor virtuţilor; ea este temelia cea mai trainică a clădi¬ 
rii cereşti, ea este darul propriu şi măreţ al Mistuitorului. Îndeplineşte 
fără primejdia trufiei toate minunile pe care le-a săvârşit Hristos acela 
care urmează pe Domnul nu prin înălţimea semnelor, ci prin virtutea 
răbdării şi a umilinţei. 3. Dar cel ce doreşte să poruncească duhurilor 
necurate, sau să dea sănătate celor bolnavi şi să arate mulţimilor vreun 
semn minunat, oricît 'ar chema, lăudîndu-se, numele lui Hristos, acesta 
este totuşi străin de Hristos, pentru că mintea trufaşă nu urmează pe în¬ 
văţătorul smereniei. întorcîndu-se la Tatăl pentru a încheia, ca să spun 
aşa, un testament, această moştenire a lăsat-o discipolilor : «O poruncă 
nouă vă dau vouă ; să vă iubiţi unul pe altul. Precum Eu v-am iubit pe 
voi, aşa să vă iubiţi şi voi unul pe altul». Şi a adăugat îndată : «Prin 
aceasta vor cunoaşte toţi că sînteţi ucenicii Mei, dacă veţi avea dra¬ 
goste unii faţă de alţii». 4. Nu zice : «Dacă veţi face semne şi minuni 
asemănătoare», ci «dacă veţi avea dragoste unii faţă de alţii», ceea. ce 
desigur nu pot avea decît cei blînzi şi smeriţi. De aceea mai marii noştri 
niciodată n-au socotit că sînt monahi cinstiţi şi scutiţi de boala slavei 
deşarte cei care în auzul poporului spun că scot duhurile rele şi defăi¬ 
mează în mulţimea de admiratori acest har pe care l-au meritat, sau pe 
care şi l-au pretins ei înşişi. Dar zadarnic. 5. Căci «cel ce se sprijină pe 
minciuni hrăneşte vinturile şi urmează păsările in zborul lor». Li se va 
intîmpla, fără îndoială, ceea ce se spune în Pilde : « Precum sint norii şi 
v'lntul fără ploaie, aşa este omul care se laudă cu darul pe care niciodată 
nu-1 dă». Şi de aceea, dacă va face vreun oarecare ceva din aceestea, 
nu va avea laudă din partea noastră pentru semne, ci pentru podoaba 
vieţii sale curate, şi nu trebuie căutat dacă i se supun demonii, ci dacă 
are părţile iubirii descrise de apostol. 

VIII. 

Intr-adevăr, este mai mare minune să scoţi din propriuţi trup în¬ 
demnurile la desfrînare, decît să alungi duhurile rele -din trupurile al¬ 
tora, este mai măreţ semn să opreşti prin virtutea răbdării pornirile uci¬ 
gaşe ale mîniei, decît să porunceşti stăpînitorilor văzduhului, şi este de 
mai mult folos să-ţi fereşti inima de muşcăturile foarte lacome ale dez¬ 
nădejdii, decît să îndepărtezi bolile şi beteşugurile trupeşti ale altora, 
în sfîrşit, din multe puncte de vedere este o mai strălucită virtute şi o 
înaintare mai vrednică de laudă să-ţi vindeci bolile propriului, suflet, 
decît pe cele ale trupului altuia. Cu cit sufletul este mai presus de trup, 

cu atît este mai trebuincioasă sănătatea lui şi cu cit este mai preţioasă şi 
mai deosebită fiinţa lui, cu atît este mai rău şi mai primejdios ca el să 
se prăbuşească. 

t 

IX. 

Despre aceste vindecări preafericiţii apostoli spun aşa: «Să nu vă 
bucuraţi că vi se supun demonii». Căci nu puterea lor făcea aceasta, ci 
puterea numelui chemat. De aceea sînt sfătuiţi să nu îndrăznească a 
pretinde fericirea sau slava lor, care se înfăptuiesc numai din puterea 
şi minunea lui Dumnezeu, ci acea curăţie lăuntrică a vieţii şi inimii. 

X. 

Ca să dovedesc prin mărturia celor vechi şi prin descoperirile dum¬ 
nezeieşti ceea ce am spus, voi arăta mai bine prin cuvintele şi prin 
experienţa fericitului Pafnutie ce a gîndit el despre semne, sau despre 
harul curăţiei, ba mai mult, ce a cunoscut prin mijlocirea unui înger. 
Acesta, trăind atît de mulţi ani într-o desăvîrşită stăpînire de sine, se 
credea de acum cu totul ferit de cursele dorinţelor trupeşti, prin aceea 
că se simţea pe deasupra tuturor loviturilor pe care le primise de la 
demoni multă vreme şi pe faţă. Dar odată, pe cînd pregătea pentru cu- 
vioşii bărbaţi veniţi la el o fiertură de linte, pe care ei o numesc athera 13 , 
s-a ars la o mină, cum se în'tîmplă, din cauza flăcării care s-a ridicat 
din foc. 2. Acest fapt i-a pricinuit o mare amărăciune. «De ce focul, s-a 
întrebat el în tăcere, nu mă lăsa în pace, de vreme ce au încetat luptele 
mai grele ale demonilor împotriva mea ? Sau cum mă va cruţa, în acea 
zi a judecăţii de care mă tem, focul cel nestins, care luîndu-mă în pri¬ 
mire îmi va cerceta toate faptele, dacă nu m-a cruţat acest mic şi vre¬ 
melnic foc din afară?». Pe cînd .frămînta în suflet aceste gînduri şi se 
simţea obosit de tristeţe, l-a furat somnul. îngerul Domnului, venind la 
el, l-a întrebat: «De ce eşti trist, Pafnutie, că nu s-a împăcat cu tine acest- 
foc pămlntesc, cînd tot se mai găseşte în mădularele tale clocotul sim- 
ţămintelor trupeşti, care n-au trecut încă prin focul curăţiei desăvârşite? 
3. Cit timp vor trăi în tine rătăcirile acestor simţăminte, ele nu vor lăsa 
să fie paşnic cu tine acest foc material, pe care nu vei putea să-l simţi 
nevătămător decît atunci cînd prin faptele tale vei stinge toate simţă¬ 
mintele lăuntrice. Şi-ţi va arăta că ai îndeplinit aceste condiţii urmă¬ 
toarea încercare: Mergi, găseşte o fată goală şi foarte frumoasă şi dacă, 
ţinînd-o în braţe, vei simţi că liniştea inimii tale se menţine netulburată 

13. XV, X, p. 353. Athera, cuvînt folosit, în forma athara sau athira, de Slîntul 
Casian, înseamnă fiertură de linte sau de arpacaş. 

şi focul tău trupesc s-a stins cu desăvîrşire, te vor lăsa viu şi nevătă¬ 
mat şi flăcările acestui foc văzut, cum s-<a întîmplat cu acei Itrei copii 
din Babilonia». 4. Bătrînul, cutremurat de o astfel de descoperire mi¬ 
nunată, n-a socotit trebuincios să facă încercarea de care i-a vorbit 
îngerul, fiindcă, întrebîndu-şi conştiinţa şi cercetîndu-şi curăţia inimii, 
şi-a dat seama că n-a ajuns la acea treaptă a curăţiei, ca să se poată 
supune acelei încercări. «Nu este nici un cîştig, a zis el, că duhurile, 
necurate se retrag în faţa mea, dacă simt că arsurile focului, pe care le 
credeam mai prejos de atacurile înfricoşătoare ale demonilor, sint încă 
atît de usturătoare şi duşmane mie. 5. Este mai mare virtute şi mai sub¬ 
lim har să stingi pofta lăuntrică a cărnii, decît să învingi prin semnul 
Domnului şi prin puterea celei mai înalte virtuţi atacurile din afară 
ale demonilor, sau să ie alungi din trupurile stăpinite de ei prin che¬ 
marea numelui dumnezeiesc. Aici a sfîrşit părintele Nesteros. expu¬ 
nerea despre lucrarea harismelor şi, fiindcă noi ne grăbeam să ajungem 
la chilia bătrînului Iosif, care era la o depărtare cam de zece mile de a 
lui, el ne-a însoţit cu învăţătura lui pînă acolo. 


PRIMA CONVORBIRE CU PĂRINTELE IOSIF 
Despre prietenie 


I. Ce ne-a întrebat mai întîi părintele 

Iosif. 

II. Expunerea acestui bătrîn despre 
prieteniile nesincere. 

III. De unde izvorăşte prietenia 
adevărată. 

IV. întrebare dacă trebuie săvîrşit ceva 
folositor unui frate chiar contra dorin¬ 
ţei lui. 

V. Răspuns : prietenia durabilă nu poate 
exista decît între cei desăvîrşiti. 

VI. în ce fel poate fi ‘păstrată priete¬ 
nia neştirbită. 

VII. Nu trebuie socotit nimic mai pre¬ 
sus de dragoste, nici mai prejos de 
supărare. 

VIII. Din ce pricini apare neînţelegerea 
intre fraţii duhovniceşti. 

IX. Trebuiesc înlăturate /pricinile de 
neînţelegere între fraţii duhovniceşti. 

X. Despre cea mai bună cercetare a 
adevărului. 

XI. Este peste putinţă să nu fie înşelat 
de diavol cel ce se încrede numai în 
judecata sa. 


XII. De ce nu trebuiesc dispreţuiţi în 
convorbiri cei mai puţin ştiutori. 

XIII. Dragostea nu esite numai lucra¬ 
rea lui Duumnezeu, ci chiar Dumnezeu. 

XIV. Despre treptele dragostei. 

XV. Despre cei care îşi întăresc prin 
prefăcătorie simţămintele lor sau pe ale 
fraţilor. 

XVI. Darurile rugăciunilor noastre 
sînt respinse de Domnul dacă un frate 
are vreo duşmănie împotriva noastră. 

XVII. Despre cei care socotesc că tre¬ 
buie avută mai multă răbdare faţă de 
mireni, decît faţă de fraţii duhovniceşti. 

XVIII. Despre cei a căror răbdare min¬ 
cinoasă aţîţă prin tăcerea lor mînia 
fraţilor. 

XIX. ' Despre cei ce ajunează din 
supărare. 

XX. Despre răbdarea prefăcută a celor 
ce întind şi celălalt obraz pentru a fi 
lovit. 

XXI. întrebare în ce chip cei ce se 
supun poruncilor luii Hristos sînt totuşi 
lipsiţi de desăvîrşirea evanghelică. 

XXII. Răspuns : Hristos ne cercetează nic cel ce nu ajută întotdeauna pe unul 
nu numai faptele, ci şi voinţa. slab. 

XXIII. Acela este puternic şi sănătos, XXVI. Cel slab nu îngăduie să fie 
care se pleacă voinţei altuia. ajutat. 

XXIV. Cei slabi sînt înclinaţi spre in- XXVII. Cum se stăpîneşte mînia. 
jurii, dar nu pot răbda injuriile. XXVIII. Prieteniile încheiate prin 

XXV. întrebare : cum poate fi puter- jurămînt nu sînt puternice. 


I. 

Fericitul Iosif, despre ale cărui învăţătură şi sfaturi urmează să 
vorbesc, unul dintre cei pe care i-am menţionat în prima conferinţă, a 
fost în Egipt printre cei dinţii din familia şi din oraşul său, care se nu¬ 
meşte Thmuis. El Ştia foarte bine nu numai limba egipteană, dar şi pe 
cea greacă, astfel că vorbea direct, şi nu prin tîlmaci, ca ceilalţi, cu noi, 
sau cu cei ce nu ştiau deloc graiul egiptean. Cînd a văzut că noi dorim 
să-i cunoaştem învăţăturile, întrebîndu-ne mai întîi dacă eram fraţi buni 
şi auzind de la noi că nu sîntem fraţi de sînge, ci sîntem legaţi prin 
frăţie duhovnicească şi că de la începutul renunţării noastre la cele lu¬ 
meşti sîntem întotdeauna împreună, atît în călătoriile pe care ni le-a 
impus la amîndoi oastea duhovnicească în care am intrat, cit şi în oste¬ 
nelile vieţii de mănăstire, şi-a început expunerea sa precum urmează: 

II. 

Sînt multe feluri de prietenie şi tovărăşie, care leagă neamul ome¬ 
nesc în diferite chipuri într-o unire mai deosebită. Unii mai întîi s-au 
cunoscut şi după aceea au intrat în legături de prietenie. La alţii un con¬ 
tract, sau o învoială oarecare de vînzare-cumpărare, a dus şi la legături 
de strînsă tovărăşie şi dragoste. Pe unii i-a legat în lanţurile priteniei 
asemănarea, sau identitatea de vederi, pe care le aveau ca oamenii de 
afaceri, militari, artişti, sau oameni de ştiinţă. Prin asemenea potriviri 
de gînduri şi sentimente se îmblînzesc chiar inimile înrăite, în aşa mă- 
.sură, incit şi tîlharii din păduri şi din munţi, sau cei care-şi fae o plă¬ 
cere să verse sînge omenesc, se simt atraşi şi strînş uniţi şi prieteni, ca 
părtaşi la aceleaşi crime. 2. Mai este şi o astfel de dragoste, bazată pe 
legile firii însăşi şi ale înruSirii de sînge, prin care cei de acelaşi trib, 
soţi, părinţi, fii şi fraţi sînt din fire mai apropiaţi de ai lor decît alţii. 
Acest lucru se observă nu numai la neamul omenesc, dar şi la păsări şi 
animale, care ocrotesc şi-şi apără dintr-o înclinare firească atît de mult 
puii şi căţeii, incit adesea nu se tem să înfrunte pentru ei chiar primej¬ 
dia morţii. La fel şi acele neamuri de fiare, de şerpi şi de păsări, pe care' 
sălbăticia sau veninul lor ucigaş le desparte şi le ţine la distanţă de toa- 

te celelalte animale, cum sînt basiliscii, rinocerii sau grifonii, deşi se 
spune că aceste vieţuitoare sînt primejdioase pentru oricine, chiar dacă 
numai le vede, totuşi, între ele sînt nevătămătoare şi blînde, simţindu-se 
atrase unele de altele prin neamul lor. 3. Dar toate aceste feluri de dra¬ 
goste, pe care o vedem că este comună şi Ia cei răi şi Ia cei buni, şi Ia 
sălbăticiuni şi la şerpi, nu pot rămîne neschimbate pînă la nesfîrşit. Le 
rupe şi le desparte adesea depărtarea, timpul, neînţelegerile ivite în 
convorbiri, sau în ciocnirile de interese. Precum se formează din dife¬ 
rite legături de cîştig, de pofte, de înrudire, sau din alte trebuinţe, la 
fel se desfac, din felurite pricini care se pot ivi. 

III. 

Dar în toate acestea există şi un fel de dragoste care nu dispare, 
fiindcă nu ia naştere nici din cunoştinţe, nici din raporturile de serviciu 
sau de câştig, nici din rudenie sau din alte motive, ci numai din asemă¬ 
narea virtuţilor. Aceasta, zic, este cea pe care nici o întâmplare n-o 
micşorează, pe care nu numai că nu poate s-o descompună sau s-o dis¬ 
trugă depărtarea în timp sau spaţiu, dar nici măcar moartea n-o sfărî- 
mă. 2. Aceasta este adevărata prietenie, care creşte din dubla desăvîr- 
şire şi virtute a prietenilor, a cărei legătură n-o rupe nici felurimea 
dorinţelor, niei contrarietatea voinţelor. Dar ştim că mulţi, care preţu¬ 
iesc acest simţămînt, şi care s-au împrietenit prin dragostea arzătoare 
pentru Hristos, n-au putut să păstreze neîntreruptă prietenia lor. Deşi 
început pe bune temeiuri, sentimentul acesta n-a putut fi menţinut la 
aceeaşi înălţime şi a devenit vremelnic, fiindcă nu era hrănit cu o vir¬ 
tute egală din amîndouă părţile, ci numai din dorinţa unuia singur. O 
astfel de legătură, oricât de caldă şi de frumoasă, este sortită să se rupă 
pînă la urmă, slăbiciunea de suflet a celuilalt. 3. Slăbiciunile celor 
ce nu caută cu adevărat sănătatea desăvârşirii, chiar dacă sînt suportate 
cu răbdare de cei tari, ele nu sînt tolerate de cei slabi. Aceştia din urmă 
au înlăuntrul lor pricini de tulburări, care nu-i lasă să fie liniştiţi. Ei 
sînt întocmai ca aceia care, L>olnavii de stomac, îi învinuiesc şi pe bucă¬ 
tari şi pe servitori de nepăsare. Oricâtă grijă ar avea cei care-i slujesc, 
ei pun pe seama celor sănătoşi pricinile tulburării lor, fără să bage de 
seamă că sînt în ei înşişi cauzele îmbolnăvirii. 4. De aceea, precum am 
spus, legătura prieteniei adevărate şi de nezdruncinat se întemeiază pe 
egalitatea de virtuţi şi dintr-o parte şi din cealaltă, căci «Domnul face 
să locuiască în aceeaşi casă cei cu acelaşi suflet». Şi de aceea dragostea 
poate rămîne nestricată numai în aceia care au aceleaşi gînduri şi ace¬ 
eaşi voinţă, acelaşi punct de vedere în a voi sau a nu voi ceva. Şi voi. 

dacă voiţi s-o păstraţi neatinsă, trebuie să vă grăbiţi ca, alungind mai 
întîi viciile, să vă nimiciţi partea proprie a voinţei voastre şi, uniţi în 
preocupări şi năzuinţe, să ajungeţi la acel sentiment ce-1 desfată atît de 
mult pe profet : «Iată ce bine şi ce plăcut este să locuiască fraţii îm¬ 
preună», 5. Şi prin aceasta trebuie să înţelegem nu unitatea de loc, ci 
de duh. Nu e de nici un folos dacă sînt uniţi prin locuinţă cei dezbinaţi 
ca simţăminte şi fel de viaţă, iar celor cu aceleaşi virtuţi nu le este îm¬ 
potrivă faptul că locuiesc departe unul de celălalt. în faţa lui Dumnezeu 
îi leagă pe fraţi într-o viaţă unită trăirea nu în aceeaşi locuinţă, ci în 
acelaşi fel de purtare, şi nu poate fi păzită în întregime pacea acolo un¬ 
de există dezbinări de voinţă. 

/ 

IV. 

Ghermanus. Dar dacă unul vrea să facă un lucru care, potrivit po¬ 
runcilor lui Dumnezeu, i se pare folositor şi bun, iar celălalt este de 
altă părere, trebuie să săvîrşească acel lucru chiar împotriva voinţei 
fratelui său, sau să renunţe pentru a se supune părerii acestuia ? 

V. 

Iosif. Tocmai de aceea am spus că prietenia nu poate rămîne de¬ 
plină şi desăvîrşită decît între cei desăvîrşiţi şi cu aceleaşi virtuţi, pe 
care aceeaşi voinţă- şi aceleaşi ţeluri de viaţă nu-i lasă niciodată, sau 
numai foarte rar, să aibă sentimente deosebite, sau să nu fie de aceeaşi 
părere în cele ce duc la plinătatea vieţii duhovniceşti. Dacă au început 
să se înfierbînte în discuţii care duc la învrăjbire, este limpede că ei 
niciodată n-au fost uniţi după regula pe care am spus-o mai înainte. 
Dar fiindcă nimeni nu începe plecînd de la desăvârşire, ci mai întîi tre- 1 
buie să pună temeliile acesteia, de aceea şi voi nu'trebuie să vă între¬ 
baţi care-i este măreţia, ci cum puteţi ajunge la ea. Şi tot de aceea gîn- 
desc că este de trebuinţă să vă deschid o cale pe care să vă îndreptaţi 
paşii ca să puteţi dobîndi astfel mai uşor binele răbdării şi al păcii. 


VI. 

Aşadar, prima temelie a adevăratei prietenii constă în dispreţuirea 
celor lumeşti şi-n desconsiderarea tuturor lucrurilor pe care le avem. Este 
nedrept şi lipsit de evlavie ca, după ce am renunţat la ale lumii şi la tot 
ce cuprinde ea, să pui mai presus de dragostea de mare preţ faţă de un 
frate nişte obiecte foarte ieftine, care ţi-au mai rămas. A doua temelie 
constă în a-şi analiza fiecare voile sale proprii, ca nu cumva, judecind 

că el este mai înţelept şi mai chibzuit, să creadă că e mai bine să se sa- 
pună sentimentelor sale decît părerilor celuilalt mai apropiat. 2. în al 
treilea rînd e dator să ştie că toate, chiar cele pe care le socoteşte folo¬ 
sitoare şi trebuincioase, trebuiesc puse mai prejos de binele dragostei şi 
al păcii. în al patrulea rînd să-şi dea seama că nu trebuie să se supere 
niciodată, fie că pricinile de supărare ar fi drepte sau nedrepte. în al cin¬ 
cilea rînd să caute a înlătura ca şi cum ar fi a lui supărarea fratelui îm¬ 
potriva sa, chiar dacă a îpceput fără motiv, ştiind că este deopotrivă de 
primejdioasă amărăciunea altuia, ca şi cea pe care i-a pricinuit-o lui al¬ 
tul, dacă n-a alungat-o atît cit este, din sufletul fratelui. In sfîrşit, ceea 
ce este, fără îndoială hotărîtor şi general pentru toate viciile, să se gîn- 
dească zilnic că are să plece de pe lumea aceasta. 3. Stăruinţa în acest 
gînd nu numai că nu va îngădui tristeţii să i se aşeze în suflet, dar va 
înăbuşi totodată şi toate pornirile poftelor şi ale tuturor păcatelor. De 
aceasta dacă va ţine seama fiecare, nu va putea nici să suporte şi nici 
să pricinuiască amărăciunea mîniei sau a vrajbei. Dacă acestea înce¬ 
tează, cînd acel duşman al dragostei varsă pe nesimţite otrava tristeţii 
în sufletul prietenilor, atunci în chip necesair dragostea răcindu-se prin 
dese neînţelegeri, care rănesc inimile, pînă la urmă va dispare. 4. 
Cel care merge pe calea despre care am vorbit numai intr-un punct 
poate să nu fie de aceeaşi părere cu prietenul său : anume care dintre 
ei, nepretinzînd nimic pentru sine, a tăiat din rădăcină cel dinţii cau¬ 
za neînţelegerilor care de obicei iau naştere din lucruri mărunte şi de 
toarte mic preţ, păzind cu toată virtutea ceea ce citim în Faptele Apos¬ 
tolilor despre unitatea dintre cei credincioşi: «Iar inima şi sufletul mul¬ 
ţimii celor care au crezut erau una şi nici unul nu zicea că este al său 
ceva din averea sa, ci toate le aveau de obşte». Cum va încolţi sămîn- 
ţa neînţelegerii în cel care, slujind nu voinţei sale, ci voinţei fratelui 
său, va imita faptele Domnului şi Creatorului său Care, vorbind în per¬ 
soana omului în care se întruchipase, a zis : «N-am venit să fac voia 
Mea, ci voia Celui ce M-a trimis!» 5. în ce fel va aprinde focul gîlce- 
vilor cel ce din înţelegerea şi simţirea sa s-a hotărit să se încreadă nu 
a;it în judecata sa proprie, cît în cea a fratelui, după a cărui socotinţă 
va aproba sau nu ceva, înfăptuind cu umilinţă şi cu inimă evlavioasă 
acele cuvinte evanghelice : «Dar nu cum vreau Eu, ci cum vrei Tu ?» 
Sau cum va admite ceva care l-ar întrista pe fratele lui, dacă este con¬ 
vins că nu e nimic mai preţios decît pacea şi dacă nu pierde din vedere 
acea poruncă a Domnului care zice: «Intru aceasta vor cunoaşte toţi că 
sÎnteţi ucenicii Mei, dacă veţi avea dragoste unii faţă de alţii», dragoste 
:rin care, ca printr-un semn special,* a voit Hristos să fie recunoscută 
iurma Sa în această lume şi să fie deosebită de altele prin acest carac- 

ter, dacă pot spune aşa ? 6. Sub nici un mofiv nu va răbda cineva să 
primească în el sau să se aşeze în altul otrava tristeţii numită supă¬ 
rare, care este primejdioasă şi neîngăduită. Supărarea n-are cauze în¬ 
dreptăţite şi nu se poate ruga cel al cărui frate este supărat pe el, sau 
cel care este supărat pe fratele său, fiindcă totdeauna va trebui să se 
gîndească cu umilinţă la aceste cuvinte ale Mîntuitorului: «Dacă iţi vei 
aduce darul tău la altar şi acolo iţi vei aduce aminte că fratele tău are 
ceva împotrivă, lasă darul tău acolo, înaintea altarului, şi mergi intii 
şi impacă-te cu fratele tău şi apoi, venind, adu darul tău». 7. Nu-ţi va 
fi de nici un folos dacă spui că tu nu te mînii şi dacă crezi că împlineşti 
porunca prin care ţi se spune : «Soarele să nu apună asupra mîniei tale» 
şi «Cel ce se minie împotriva fratelui său vinovat va fi în faţa judecă¬ 
ţii», iar pe de altă,parte dispreţuieşti cu inimă trufaşă tristeţea altuia, 
deşi ai fi putut s-o îndulceşti prin bunătatea ta. Căci în acelaşi chip vei 
fi învinuit de trădarea învăţăturii Domnului. Cel ce a spus că tu nu tre¬ 
buie să te superi împotriva altuia a înţeles că nu trebuie să-i dispreţu- 
ieşti nici tristeţea, fiindcă nu interesează în faţa lui Dumnezeu «care 
voieşte ca toţi oamenii să fie mîntuiţi» dacă te pierzi pe tine sau pe un 
altul. 8. Oricine va pieri, pentru El este aceeaşi pagubă, după cum pen¬ 
tru cel care se bucură de moartea tuturor cîştigul este acelaşi, fie că 
mori tu, fie că moare fratele tău. în sfîrşit, cum va putea avea cea mai 
mică nemulţumire împotriva fratelui său cel care crede zilnic, ba chiar 
în fiecare clipă, că va pleca din lumea aceasta ? 


VII. 

Aşadar, după cum nu trebuie să punem nimic mai presus de dra¬ 
goste, la fel nu trebuie să socotim nimic mai josnic decît supărarea. 
Căci toate, oricît ar părea de folositoare şi de trebuincioase, sînt de 
dispreţuit dacă nu ne ajultă să înlăturăm tulburarea mîniei, şi toate care 
sînt socotite potrivnice merită să le primim şi să le răbdăm, dacă în felul 
acesta putem păstra neatinsă liniştea dragostei şi a păcii, fiindcă este 
de crezut că nimic nu e mai primejdios decît mînia şi supărarea, şi dim¬ 
potrivă, nimic nu este mai folositor decît dragostea. 

VIII. 

Precum pe fraţii trupeşti şi slabi, duhul vrăjmăşiei, din cauza unor 
lucrări pământeşti şi de mic preţ, îi dezbină, făcîndu-i să se mînie re¬ 
pede, la fel şi între fraţii duhovniceşti acelaşi duh necurat aduce neîn¬ 
ţelegeri prin deosebirile de părerf, din care fără îndoială adesea se is¬ 
că discuţii şi certuri de cuvinte, pe care apostolul le condamnă. De 





CONVORBIRI DUHOVNICEŞTI 


581 


aceea duşmanul pizmaş şi rău dă naştere la discordii între fraţii uniţi 
sufleteşte. Adevărată este acea cugetare a prea înţeleptului Solomon : 

«Cearta aduce ură, iar dragostea va ocroti pe toţi cei ce nu se ceartă». 

«. 

IX. 

Pentru a păstra dragostea veşnică şi nedespărţită n-ajută la ni¬ 
mic faptul că am înlăturalt prima cauză de neînţelegere, care de obicei 
ia naştere din lucruri pămînteşti şi trecătoare, că am dispreţuit toate 
cele trupeşti şi că am îngăduit fraţilor să-şi unească între ei toate lu¬ 
crurile de care avem nevoie neapărat, dacă n-am înlăturat şi pe cea de 
a doua cauză, care de obicei apare sub forma neînţelegerilor duhovni¬ 
ceşti, dacă nu i-am adus aşadar pe cei dezbinaţi la simţămîntul umi¬ 
linţei şi la aceeaşi voinţă în toate. 


X. 

îmi aduc aminte că, în tinereţe, cînd mă împrieteneam cu cineva, 
ni se insufla adesea o astfel de înţelegere în disciplinele morale şi în 
Scripturile Sfinte, incit credeam că nimic nu este mai adevărat şi mai 
raţional decît acea înţelegere. Dar cînd am început să avem părerile 
noastre şi să le unificăm, supunîndu-le la o discuţie comună, mai întîi 
părerile unuia erau combătute de celălalt ca false şi dăunătoare, şi apoi 
erau condamnate printr-o judecată comună ca primejdioase. Aceste 
idei contradictorii, inspirate de diavoli, ni se păreau strălucitoare ca 
lumina zilei şi uşor ar fi putuit să dea naştere la neînţelegeri, dacă nu 
ne-ar fi oprit de la orice discuţii învăţătura celor bătrîni, păzită ca un 
oracol. Ei ne-au prescris, ca un fel de lege sfîntă, ca nici unul dintre 
noi să nu se încreadă mai mult în judecata sa decît a fratelui, dacă nu 
vrea să fie jocul vicleniei diavolului. 

XI. 

S-a dovedit adesea că se întîmplă ceea ce spune Apostolul: «însuşi 
Satana ia chip de înger al luminii», pentru ca, în chip viclean să acopere 
lumina ştiinţei adevărate cu norul unor înţelesuri întunecate şi minci¬ 
noase. Aceste înţelesuri, primite cu inimă umilă şi binevoitoare, dacă nu 
sînt mai întîi supuse cercetării unui frate mai bătrîn, foarte cunoscător 
şi foarte încercat, şi dacă nu sînt respinse sau admise de noi după felul 
în care au fost judecate de cei bătrîni, venerînd în cugetele noastre pe 
îngerul întunericului ca înger al luminii vom fi loviţi de groaznică 
pieire. Nu este cu putinţă să scape de această primejdie a morţii cel ce 
se încrede în judecata sa proprie, fără să iubească umilinţa cea adevă- 

rată şi fără să îndeplinească eu inimă plecată sfatul Apostolului care 
zice : 2. «Dacă există vreo mingîiere în Hristos, dacă este vreo uşurare 
în dragoste, sau vreo îridurare şi milostivire, împliniţi bucuria mea, ca 
să gîndiţi la fel, avînd aceeaşi iubire, acelaşi suflet, aceeaşi cugetare. 
Nu faceţi nimic din duh de ceartă, nici din mărire deşartă, ci cu sme¬ 
renie unul pe altul socotindu-vă mai de cinste decît pe voi înşivă». Şi 
de asemenea: «în cinste, unii altora daţi-vă întîietate», pentru ca fie¬ 
care, socotind pe tovarăşul său cu mai multă cinste şi sfinţenie, să aibă 
încredere că adevărul curat şi fără de greşeală stă mai mult în judecata 
altuia decît în a sa. 


XII. 

Se întîmplă adesea, fie din înşelarea diavolului, fie dintr-o greşeală 
omenească, în care nu există nici un om, care în acest trup fiind, să nu 
poată cădea, ca şi cel cu spirit mai ager şi cu mai multă ştiinţă să aibă 
vreo idee greşită şi, dimpotrivă, să gîndească mai corect cel cu minte 
mai greoaie şi cu mai puţine merite. De aceea nimeni, oricîtă ştiinţă ar 
avea, să nu se lase stăpînit de mîndrie deşartă că n-are nevoie să asculte 
şi ceea ce spun alţii. Căci chiar dacă înşelăciunea diavolului nu i-a amă¬ 
git judecata, totuşi nu scapă de laţurile primejdioase ale îngîmfării şi 
ale trufiei. Cine va putea pretinde aceasta fără mare primejdie de moar¬ 
te, cînd vasul de bună alegere prin care vorbea Hristos, precum el în¬ 
suşi a mărturisit, spune că s-a urcat la Ierusalim numai de aceea, ca să 
discute printr-o examinare retrasă cu ceilalţi apostoli Evanghelia pe 
care el o predica după descoperirea şi lucrarea Domnului printre nea¬ 
muri ? Urmînd aceste învăţături înseamnă nu numai că păstrăm unire 
în cugete şi în înţelegerea lor, dar chiar nu ne temem de nici o cursă 
a diavolului vrăjmaş, şi nici de laţurile înşelăciunilor lui. 

'XIII. 

Atît de mult este lăudată virtutea dragostei, încît fericitul apostol 
toan spune că aceasta nu este numai o lucrare a lui Dumnezeu, ci Dumne¬ 
zeu însuşi: «Dumnezeu este dragoste. Cine rămîne în dragoste rămîne în 
Dumnezeu şi Dumnezeu este în el». Pîna într-atît o vedem că este dum¬ 
nezeiască, încîlt simţim foarte limpede că trăiesc în noi acele cuvinte ala 
apostolului: «Pentru că dragostea lui Dumnezeu este răspîndită în ini¬ 
mile noastre prin Duhul Sfînt care locuieşte în noi». Aceasta este ca şi 
cum ar fi spus: «Pentru că Dumnezeu este răspîndit în inimile noastre 
prin Duhul Sfînt care locuieşte în. noi». Fiindcă noi nu ştim ce trebuie 

să cerem, Duhul Sfînt «vine în ajutorul nostru cu suspine negrăite. Cel ce 
ne cercetează inimile ştie ce doreşte Duhul, căci după Dumnezeu El se 
roagă pentru sfinţi». 


XIV. 

Dragostea poate fi dăruită tuturor,. Despre ea fericitul apostol zice : 
«Aşadar, cit avem timp, să facem binele către toţi, dar mai ales către cei 
de o credinţă cu noi». Dragostea trebuie s-o arătăm faţă de oricine, iar 
Domnul ne porhneeşte s-o dărpim chiar şi duşmanilor noştri. El spune : 
«Iubiţi pe vrăjmaşii voştri». Dar iubirea ca afecţiune se dăruie numai pu- 
ţinora şi anume acelora care sînt legaţi cu noi prin acelaşi fel de viaţă 
sau prin tovărăşia aceloraşi virtuţi. Insă această afecţiune este de multe 
feluri. 2. Intr-un fel sînt iubiţi părinţii, în altul soţiile, în alt fel fra¬ 
ţii, în alt fel fiii, şi chiar în aceste afecţiuni există mari deosebiri. Dra¬ 
gostea faţă de copii, bunăoară, nu se arată într-un singur chip. Aceasta se 
vede şi din exemplul patriarhului Iacob care, fiind tată a doisprezece 
copii, deşi-i iubea pe toţi cu dragoste părintească, totuşi a înclinat prin 
afecţiunea sa către Iosif, precum arată Scriptura : « îl urau fraţii săi, pen¬ 
tru că-1 iubea tatăl său». Nu înseamnă că acel bărbat drept ca tată nu-şi 
iubea foarte mult şi pe ceilalţi copii, ci fiindcă Iosif purta în sine chipul 
Domnului avea pentru el o afecţiune mai dulce şi m.ai deosebită. 3. Citim 
că printr-o astfel de afecţiune era însemnat şi Ioan evanghelistul, despre 
care se spune : «Acel ucenic, pe c are-1 iubea Hristos». Şi pe ceilalţi uns¬ 
prezece i-a iubit atît de mult, încît El însuşi spune în Evanghelii : « Pre¬ 
cum Eu v-am iubit pe voi, aşa iubiţi-vă şi voi unul pe altul». Despre aceş¬ 
ti a se spune şi în alt loc : «Iubind pe ai Săi, care sînt în lume, pînă la 
sfîrşit i-a iubit». Dar această dragoste faţă de unul nu arata o stare căl¬ 
duţă faţă de ceilalţi discipoli, ci un mai mare belşug de dragoste, pe care 
i-o impunea starea de castitate şi de nestricăciune trupească a acestuia. 
4. Aceasta este însemnată în chip deosebilt ca mai sublimă, fiindcă o înal¬ 
ţă nu comparaţia cu ura, ci un mai mare har al dragostei celei mai puter¬ 
nice. Ceva asemănător citim în Cînitarea Cîntărilor exprimat de per¬ 
soana care reprezintă pe logodnică: «Porunciţi în mine dragostea». 
Aceasta este într-adevăr dragostea poruncită care, neurînd pe nimeni, 
iubeşte mai mult pe unii prin dreptul meritelor şi care, deşi iubeşte pe 
toţi în general, alege totuşi din ei pe cei pe care trebuie să-i iubească 
cu deosebită afecţiune, între cei ce sînt în cea mai înaltă şi mai deo¬ 
sebită atenţie păstrînd pe cîţiva, care se înalţă mai mult decît ceilalţi 
în afecţiunea sa. 

XV. 

Dimpotrivă, ştim (mai bine n-am şti!) că unii dintre fraţi au atîta în- 
căpăţînare şi asprime, incit atunci cînd simt ca sufletele lor sînt pornite 
împotriva fratelui, sau ca fratele este pornit împotriva lui, pentru a-şi 
ascunde necazul produs fie de propria sa simţire, fie de altul, depărtîn- 
du-se de cei pe care trebuia să-i împace printr-o convorbire sau umilă 
apropiere, încep să'cînte verselte din psalmi. Aceştia, crezînd că în acest 
fel îşi potolesc amărăciunea din suflet, prin dispreţ sporesc ceea ce ar fi 
putut pe dată să stingă, dacă ar fi voit să fie mai cu părere de rău şi mai 
umiliţi, fiindcă o căinţă la timpul ei le-ar fi lecuit şi inimile lor şi ar fi 
liniştit şi sufletele fraţilor. Astfel ei mîngîie şi hrănesc viciul răutăţii şi 
al trufiei lor, în loc să înlăture pricina neînţelegerilor şi să-şi amintească 
de acea învăţătură a Domnului, care spune: «Cine se minie împotriva 
fratelui său, vrednic va fi. de osîndă» şi: « Dacă-ţi vei aduce aminte că 
fratele tău are ceva împotriva ta, lasă darul tău acolo, la altar, şi du-te de 
te împacă mai întîi cu fratele tău şi numai atunci venind adu darul tău». 

XVI. 

InJtir-atît nu voieşte aşadar Domnul nostru să avem dispreţ faţă de 
tristeţea altuia incit, dacă fratele a avut ceva împotriva noastră, nu ne 
primeşte darul, adică nu îngăduie să-i înălţăm rugăciuni, cit timp nu 
scoatem din sufletul fratelui, printr-o repede împăcare, tristeţea pricinuită 
pe drept sau pe nedrept. El nu zice: «Dacă fratele tău are îndreptăţită 
plîngere împotriva ta, lasă darul tău la altar şi du-te mai întîi de te îm¬ 
pacă cu el», ci: «dacă-ţi vei aduce aminte că fratele tău are ceva îm¬ 
potriva ta», adică şi atunci cînd ceva neînsemnat şi de mic preţ a produs 
supărarea fratelui împotriva ta, şi ţi-ai adus deodată -aminte de ; aceasta, 
să ştii că nu trebuie să aduci darurile duhovniceşti ale rugăciunilor tale, 
dacă n-ai alungat mai întîi, printr-o binevoitoare cerere de iertare, tris¬ 
teţea fratelui Itău, oricare ar fi fost motivul care i-a dat naştere. 2. Aşa¬ 
dar, dacă porunca evanghelică ne spune să-i împăcăm pe cei ce s-au su¬ 
părat pe noi din pricini trecute, mici şi neînsemnate, ce se va întîmpla 
cu nenorociţii de noi, care dispreţuim cu încăpăţînată prefăcătorie pri¬ 
cinile noi şi foarte mari, săvîrşite din greşeala noastră? Umflaţi de în- 
gîmfare diabolică, ne e ruşine să ne umilim, refuzăm să recunoaştem că 
noi am produs tristeţea fratelui şi, cu duh răzvrătit, nesocotind de cu¬ 
viinţă să ne supunem poruncilor Domnului, susţinem că nu trebuie să le 
respectăm, fiindcă nu pot fi îndeplinite. Astfel că, socotind că El ne-a 
cerut lucruri nepotrivite şi cu neputinţă de îndeplinit, ne facem, cum 
spune Apostolul : «nu îndeplinitori, ci judecători ai legii». 

XVII. 

Cu cîte lacrimi trebuie să deplîngem faptul că unii dintre fraţi, cînd 
s-au mîniat din cauza cuvintelor jignitoare ale cuiva, dacă sînt îndem¬ 
naţi de rugăminţile altcuiva care vrea să le potolească mînia, de îndată 
ce au auzit că nu trebuie să fie sităpînit niciodată de vreo supărare îm¬ 
potriva vreunui frate potrivit cuvintelor : «Cine se mînie împotriva fra¬ 
telui său vrednic este de osîndă» şi : «Să nu apună soarele peste mînia 
ta», la aceste cuvinte strigă : 2. «Dacă vreun păgîn sau vreun mirean ar fi 
făcut, sau ar fi zis acestea, pe drept ar fi trebuit să-l rabd; dar cine su¬ 
portă ca un frate cu bună ştiinţă să săvîrşească o greşeală atît de mare,, 
să grăiască vorbe pline de atîta obrăznicie!». Ca şi cum ar trebui săi 
fim răbdători numai cu cei necredincioşi, sau păgîni, şi nu cu toţi în ge¬ 
neral, sau ca şi cum supărarea vătămătoare faţă de un păgîn ar trebui 
socotită folositoare faţă de un frate. Supărarea este aceeaşi şi, împotriva 
oricui a fost îndreptată, ea este la fel de păgubitoare. 3. Cîtă îndărătni¬ 
cie, ba cîtă nebunie, ca din cauza minţii întunecate să nu deosebească 
cineva nici măcar înţelesul cuvintelor ! Fiindcă nu se spune : «Cel ce se 
supără pe unul de alt neam este vrednic de osîndă» ceea ce ar putea să 
înţeleagă în felul lor tovarăşii noştri de credinţă şi de viaţă, ci spune lim¬ 
pede cuvîntul evanghelic : «Cel ce se mînie împotriva fratelui său vred¬ 
nic va fi de osîndă». Deşi după regula adevărului trebuie să primim pe 
orice om ca frate, totuşi în acest loc cuvîntul frate înseamnă mai de¬ 
grabă credincios şi cu acelaşi fel de viaţă ca a noastră, decît păgîn. 

XVIII. 

Ce rost are faptul că uneori ne credem răbdători fiindcă refuzăm să 
răspundem la întrebări, dar atît de mult îi supărăm pe fraţii noştri prin- 
tr-o tăcere amară, sau prin mişcări şi gesturi în derâdere, încât mai mult 
le stîrnim supărarea prin lipsa de cuvinte, decît i-am fi putut aţâţa prin 
vorbe jignitoare, prin aceea socoltindu-ne foarte puţin vinovaţi în faţa 
Iui Dumnezeu,'fiindcă n-am grăit nimic care ne-ăr fi putut aduce în ju¬ 
decata oamenilor sau condamna ? Ca şi cum în faţa lui Dumnezeu numai 
cuvintele şi nu însăşi voinţa noastră ne-ar fi învinovăţit şi numai fapta 
păcatului şi nu intenţia şi gîndul ar fi socotite drept crimă, sau numai 
ceea ce a făcut cineva şi nu ceea ce a plănuit să facă trebuie cercetat 
in judecată. 2. Nu numai felul^supărării pricinuite, ci şi intenţia de a 
supăra este o vină şi de aceea nu cum a luat naştere o ceartă, ci din vina 
cui s-a iscat va stabili adevărata cercetare a judecăitoruluii nostru. Tre¬ 
buie luat în considerare mobilul păcatului însuşi, nu săvârşirea lui. Ce 
interesează dacă a ucis cineva cu sabia pe un frate, sau l-a împins la 

moarte prin vreo viclenie, de vreme ce es!te sigur că acela a fost ucis 
prin şiretlic, sau prin crimă? Ca şi cum ar fi de ajuns să nu împingi cu 
mina ta pe un orb în prăpastie, cînd este la fel de vinovat cel care n-a 
împiedicat pe cineva să cadă într-o groapă deşi ar fi putuî-o face, sau 
numai acela este socotit criminal, care a strîns de gît cu mîna sa pe ci¬ 
neva şi nu cel ce a pregătit, sau a înălţat ştreangul, sau cînd putea să-l 
salveze pe cel în primejdie nu l-a salvat. 3. Aşadar, nu este de nici un 
folos să tăcem, daca ne impunem să săvîrşim, cu ajutorul tăcerii, ceea ce 
ar fi trebuit să facem prin cuvinte supărătoare. 

Aţîţînd, prin anumite gesturi pe cel pe care ar fi trebuit să-l împă¬ 
căm, dimpotriya îl împingem la o supărare şi mai mare. Ba pe deasupra 
ajungem să mai fim şi lăudaţi pentru necazul şi paguba aceluia. Ca şi 
cum n-ar fi cineva mai vinovat prin aceea că a voit să-şi cîşitige gloria 
din prăbuşirea unui frate. Şi pentru unul şi pentru celălalt va fi la fel 
de vătămătoare tăcerea, fiindcă în sufletul unuia supărarea creşte, iar în 
sufletul celuilalt nu se stinge. 4. împotriva acestora este îndreptat acel 
blestem al profetului: «Vai de cei ce adapă pe prietenul său din cupa lui 
otrăvită, pină 11 îmbată, ca să vadă goliciunea lui. El s-a umplut de ocară 
in loc de mărire». Iar un altul spune despre astfel de oameni : «Fiecare 
frate pune piedică celuilalt şi fiecare prieten Împrăştie clevetiri», şi : 
«Bărbatul va ride de fratele său şi nu va spune adevărul», căci: «Şi-au în¬ 
tins limba ca pe un arc pentru minciună şi nu pentru adevăr». Adesea 
'răbdarea prefăcută aţîţă mînia mai vîrtos decît vorbele. Tăcerea răută¬ 
cioasă întrece cuvintele cele mai injurioase şi sînt suportate mai uşor 
loviturile duşmanilor decît cuvintele blînde, dar batjocoritoare. 5. Despre 
acestea spune profetul: «Cuvintele lui s-au muiat mai mult decît untde¬ 
lemnul, dar ele sînt săgeţi», şi în alt loc: «Cuvintele celor vicleni sînt 
plăcute, dar ele lovesc în adîncul inimii». Li se potriveşte destul de bine 
şi acestea : «Cu gura grăieşte cuvinte de pace către prietenul său, dar cu 
inima li Întinde curse». Totuşi, în felul acesta este înşelat mai degrabă 
cel ce înşală. Căci «cel ce întinde laţul înaintea prietenului său cu picioa¬ 
rele sale intră în el», şi: «Cel ce sapă groapa altuia, singur cade în ea». 
Cînd o mare mulţime venise cu săbii şi cu ciomege să prindă pe Dom¬ 
nul, nimeni n-a. fost mai crunt ucigaş al Ziditorului vieţii noastre decît 
acela care, venind înaintea tuturor cu cinstea prefăcută a închinării, l-a 
sărutat cu dragoste vicleană. 6. Dar Domnul i-a spus : «Iuda, cu sărutare 
vinzi pe Fiul Omului ?», adică otrava prigonirii şi a urii tale a împrumu¬ 
tat acest acoperămînt prin care se exprima dulceaţa adevăratei -iubiri. 
Mai direct şi mai puternic a arătalt puterea acestei dureri profetul: «Dacă 
un duşman mi-ar fi vorbit rău, l-aş fi răbdat. Şi dacă acela care mă ura 
ar fi spus cuvinte de ameninţare împotriva mea, m-aş fi ascuns de el. 

Iar tu, omule, asemenea' mie, căpetenie a mea şi cunoscutul meu care 
împreună cu mine te-ai îndulcit la mâncări, în casa lui Dumnezeu am 
umblat in acelaşi gînd». 

XIX. 

Mai există şi alt fel nelegiuit de tristeţe, care n-ar merita să fie po¬ 
menit, dacă nu l-am şti îngăduit de unii fraţi. Aceştia, cînd s-au întris¬ 
tat ori s-au supărat se stăpînesc cu îndîrjire chiar de la mîncaxe. Astfel 
încît, ceea ce nu putem nici măcar spune fără ruşine, aceia care cînd 
sînt fără supărare spun că nu polt să amîne luarea mesei pînă la ceasul 
al şaselea, sau mai mult, pînă la al nouălea, cînd sînt necăjiţi şi înfuriaţi 
nu simt ajunarea de două zile; atît de mult suportă foamea, fiindcă-i sa¬ 
tură supărarea. 2. Prin aceasta ei cad, fără nici o îndoială în păcatul ne*- 
legiuirii, pentru că ajunările, care trebuiesc ţinute în chip deosebit nu¬ 
mai pentru Dumnezeu, spre umilinţa inimii şi curăţirea de vicii, ei le rab¬ 
dă dintr-o pornire diabolică. In felul acesta ei aduc rugăciuni şi jertfa 
nu lui Dumnezeu, ri demonilor, şi merită să audă acea mustrare a lui 
Moise : «Au jertfit demonilor nu lui Dumnezeu, zeilor pe care nu-i cu¬ 
noşteau». 


XX. 

Ştim că există şi un alt soi de nebunie, care se găseşte la unii fraţi 
sub culoarea unei răbdări spoite. Pentru aceştia cuvintele lor de ocară 
nu sînt nimic, dacă nu fac prin ele pe cineva să-i pălmuiască şi, cînd au 
fost chiar uşor atinşi, ei oferă şi cealaltă parte a corpului să fie lovită, 
ca şi cum în felul acesta am îndeplini porunca prin care se spune: «Dacă 
te loveşte cineva peste obrazul drept, întoarce-1 şi pe celălalt», necu- 
noscînd înţelesul şi puterea Scripturii. Ei cred că îndeplinesc răbdarea 
evanghelică prin viciul supărării, dar pentru tăierea acestui viciu din 
rădăcină nu numai că nu trebuie să se ajungă la aplicarea talionului şi 
la certuri, dar ni se porunceşte chiar, prin suportarea unei duble lovi¬ 
turi, să potolim furia celui ce ne loveşte. • 

XXI. 

Ghermanus. Cum este de mustrat cel ce îndeplinind porunca evan¬ 
ghelică nu numai că nu aplică talionul, dar chiar este pregătit să-şi du¬ 
bleze neplăcerea ? 

XXII. 

Iosif. Precum am spus ceva mai înainte, nu fiumai lucrul care se în¬ 
făptuieşte, dar chiar starea sufletească şi intenţia înfăptuitorului trebu¬ 
iesc avute în vedere. De aceea, dacă veţi cîntări printr-o cercetare a ini¬ 
mii cu ce gînd se înfăptuieşte ceva şi din ce simţămînt lăuntric por¬ 
neşte, veţi vedea că virtutea răbdării şi a blîndeţii nu se poate înde¬ 
plini printr-un duh potrivnic, adică prin nerăbdare şi furie. 2. Domnul 
şi Mîntuitorul nostru, învăţîndu-ne în adîncime virtutea răbdării şi a 
blîndeţii, adică nu numai s-o spunem cu buzele, dar s-o clădim în al¬ 
tarul ascuns al sufletului nostru, ne-a dat această formulă de desăvîr- 
şire evanghelică : «Dacă te loveşte cineva peste obrazul drept, întoarce-i 
şi pe celălalt». (După cuvîntul «celălalt» se aude mai încet cuvîntul 
<*drept», şi prin al doilea obraz drept nu se poate înţelege decît partea 
lăuntrică a omului). Prin aceasta Domnul doreşte să smulgem din păr¬ 
ţile cele mai ascunse ale sufletului orice rădăcină a mîniei, adică dacă 
obrazul tău drept din afară a fost pălmuit şi omul lăuntric prin simţămîn- 
tul umilinţei să-şi dea partea cea dreaptă pentru a fi lovită, luînd parte 
ia suferinţa omului din afară şi supunînd într-un fel corpul său loviturii, 
ca nu cumva prin vătămarea omului din afară în chip tăcut să se zdrun¬ 
cine cel lăuntric. 3. Vedeţi cîit de departe sînt ei de desăvîrşirea Evan¬ 
gheliei care ne învaţă să păsltrăm răbdarea nu prin cuvinte, ci prin 
liniştea lăuntrică a inimii, şi s-o păzim astfel cînd se întâmplă ceva po¬ 
trivnic, încît nu numai pe noi înşine să ne păzim departe de tulburările 
mîniei, dar chiar pe cei stăpîniţi de acest viciu să-i liniştim, suportîn- 
du-le injuriile. Prin bunătatea noastră le învingem furia lor, fiindcă în 
felul acesta li se potoleşte pornirea de a lovi. Vom îndeplini astfel şi 
acea poruncă apostolică: «Nu te lăsa Învins de rău, ci biruieşte răul 
prin bine». 4. Acest lucru în, mod sigur nu se poate îndeplini de cei ce 
spun vorbe blînde şi umile, dar sînt_plini de duhul îngîmfării. Ei nu 
numai că nu sting focul izbucnit al furiei, dar îl fac să se aprindă şi mai 
tare atît în inima lor, cît şi în a fratelui înfuriat. Chiar! dacă ar -putea să 
rămînă înitr-un fel liniştiţi şi paşnici, n-ar putea totuşi să capete oarecare 
roade ale dreptăţii, fiindcă-şi pretind gloria răbdării în paguba aproape¬ 
lui, devenind astfel cu totul străini de acea dragoste apostolică faţă de 
alţii, care «nu caută ale sale», ci pe cele ale altora, care nu doreşte bo¬ 
găţii ca să păgubească pe altul, nici să cîştige ceva despuind pe altul. 

XXIII. 


Trebuie ştiut că, în general, acela aire partea cea mai tare, care-şi 
supune voinţa sa voinţei fratelui şi nu acela care ţine morţiş să-şi apere 

şi să-şi menţină părerile. Cel dinţii prin răbdare şi stăpînire este pe 
locul foarte apropiat de cel sănătos şi puternic, iar cel de-al doilea pe 
locul celui slab şi bolnav, care trebuie să fie căutat şi-ngrijit, trebuind 
ca uneori, pentru liniştea şi sănătatea lui, să lase ceva chiar dintre cele 
trebuincioase. Să nu creadă cineva că i s-a micşorat ceva din desăvâr¬ 
şirea sa dacă şi-a coborîit puţin pretenţiile, ci, dimpotrivă, să ştie că a 
dobîndit mai mult prin îngăduinţa şi răbdarea sa. învăţătura apostolică 
spune : «Voi, care sînteţi puternici, răbdaţi slăbiciunile celor neputin¬ 
cioşi», şi: «Purtaţi-vă sarcinile unii altora şi aşa veţi împlini legea lui 
Hristos». Niciodată cel slab nu-1 va putea duce pe altul tot slab şi nu-1 
va putea îngriji cel bolnav pe altul tot bolnav, ci va putea aduce lecuire 
unuia slab cel ce nu este el însuşi supus slăbiciunii. Căci pe drept cu- 
vînt se spune : «Doctore, vindecă-te pe tine însuţi». 

XXIV. 

Trebuie reţinut că firea celor slabi este întotdeauna în aşa fel clădi¬ 
tă, încît aceştia sînt gata să insulte stîrnind uşor certuri, deşi ei nu vor 
să fie atinşi nici măcar de cea mai mică bănuială de injurie. Se poartă 
cu o necontrolată libertate în folosirea cuvintelor urîte, dar nu sînt în 
stare să suporte nici cdle mai mici şi mai uşoare răutăţi. De aceea, potri¬ 
vit învăţăturii bătrînilor, precum am arătat mai înainte, dragostea sta¬ 
tornică şi întreagă nu va putea exista decît între oameni cu aceleaşi vir¬ 
tuţi şi cu acelaşi ideal de viaţă. Altfel, în chip necesar se poate curma 
intr-un moment sau altul, oricîtă grijă s-ar depune pentru păstrarea ei. 

XXV. 

* 

Ghermanus. Dar prin ce poate fi vrednică de laudă răbdarea unui 
bărbat desăvîrşit, dacă nu poate întotdeauna suporta pe cel slab ? 

XXVI. 

Iosiî. Eu n-am spus că trebuie învinsă puterea şi răbdarea celui 
care este tare şi robust, ci că proasta stare de sănătate a celui slab, 
întreţinută prin suportarea de către cel sănătos, alunecînd zilnic în 
mai rău, va da naştere la pricini datorită cărora cel slab fie că nu va 
trebui ajutat mai departe, fie că, el însuşi dîndu-şi seama că este cu¬ 
noscută răbdarea aproapelui şi urîţenia nerăbdării sale, va socoti că 
pînă la urmă este mai bine să plece o dată, decît să se vadă mereu su¬ 
portat de mărinimia altuia. 2. Aşadar, cei ce doresc să păzească neştir¬ 
bit sentimentul tovărăşiei, trebuie, după părerea noastră, ca mai întîi 

de toate să se stăpînească de la orice fel de injurii, iar monahul se cade 
să fie deplin liniştit în adîncul inimii lui. Totuşi, dacă va simţi că li¬ 
niştea lui va fi cit de cit tulburată, să se păstreze într-o desăvîrşită tă¬ 
cere şi să respecte ceea ce aminteşte Psalmistul: «M-am tulburat şi 
n-am vorbit» şi: «Am zis, voi păzi căile mele, ca să nu păcătuiesc cu 
limba mea. Am pus pază gurii mele, c ind a stat păcătosul înaintea mea. 
Am amuţit, m-am umilit şi am tăcut chiar despre cele bune». Să nu spu¬ 
nă, stăpînit de starea prezentă, ceea ce-1 împinge într-un moment tul¬ 
burarea furiei sau ceea ce-i dictează sufletul deznădăjduit, ci să-şi rea¬ 
ducă în inimă harul dragostei trecute, să aibă în minite reîntregirea 
păcii şi să se gîndească mereu că ea nu se va reîntoarce chiar în timpul 
tulburării. 3. Şi, cînd se păstrează pentru plăcerea înţelegerii viitoare, 
el nu va simţi amărăciunea certurilor prezente şi va răspunde mai de¬ 
grabă cele de care să nu se învinuiască el însuşi şi nici să-i reproşeze 
fratele ceva despre dragostea pe care au restabilit-o. In felul acesta va 
traduce în faptă acele cuvinte profetice : «în mînie adu-ţi aminte de 
milostenie». 


XXVII. 

Trebuie aşadar să oprim toate pornirile mîniei şi să le cîrmuim 
cu chibzuinţă, ca nu cumva să cădem pradă furiei pe care Solomon o 
osîndeşte «Nebunul îşi arată toată mînia, iar înţeleptul o înfrînează». 
Prostul în tulburarea mîniei sale este pornit pe răzbunare, dar înţe¬ 
leptul o potoleşte încetul cu încetul prin stăpînire şi bunăvoinţă. 2. De 
aceea spune Apostolul: «Nu vă răzbunaţi voi înşivă, ci lăsaţi loc mî¬ 
niei», adică : «Să nu căutaţi răzbunare sub îndemnul supărării, ci daţi 
locul mîniei, ceea ce înseamnă să nu fie inimile voastre atît de strînse 
în cătuşele nerăbdării şi ale laşităţii, incit să nu poată suporta puterea 
furtunii, cînd se dezlănţuie, ci să le lărgiţi, primind valurile vrăjmaşe 
ale mîniei în cămările spaţioase ale dragostei, care «Toate, le suferă, 
toate le rabdă». Astfel, sufletul vostru lărgit pentru a cuprinde în el 
mărinimia şi răbdarea, să aibă în el locuri pentru retragerile gînduri- 
ior mîntuitoare, în care fumul cel negru al mîniei, primit şi împrăş¬ 
tiat să se risipească şi, pînă la urmă să piară. 3. Sau trebuie să înţelegem 
şi aşa : dăm locul mîniei ori de cîte ori ne plecăm cu mintea liniştită 
şi umilă tulburării altuia şi, declarîndu-ne într-un fel oarecare că me¬ 
rităm orice injurie, ne supunem nerăbdării celui înfuriat. De altfel, cei 
care iau în acesit înţeles desăvîrşirea apostolică, încît ei cred că dă 
locul mîniei acela care se îndepărtează de cel supărat, după părerea mea 
nu sting, ci aprind focul neînţelegerilor. 4. Daca nu este învinsă îndată 

mînia aproapelui printr-o umilă cerere de iertare, cel ce fuge de ea mai 
degrabă o provoacă decîtt o evită. Aceasta se potriveşte cu următoare¬ 
le cuvinte ale lui Solomon: «Nu te grăbi să te mînii in duhul tău, fiindcă 
minia se odihneşte in sinul celor nebuni». Şi: «Nu alerga repede la 
ceartă, ca să nu te căieşti de ea mai pe urmă». Căci cel ce învinuieşte 
graba certei şi a supărării nu înseamnă că le aprobă dacă ele îritîrzie. La 
fel trebuie să înţelegem şi pe acestea : «Nebunul işi dă pe faţă minia, 
iar cel prevăzător işi ascunde ocara». 5. Solomcyi socoteşte că astfel 
trebuie să-şi ascundă cei înţelepţi patima urîtă a supărării, încît, în- 
vinuindu-i repeziciunea, să nu-i oprească întîrzierea. El este de părere 
că aceasta, dacă a izbucnit din cauza slăbiciunii omeneşti, trebuie as¬ 
cunsă, pentru ca, înăbuşită în prezent cu înţelepciune, să dispară pen¬ 
tru totdeauna. Aşa este firea mîniei: amînată se ofileşte şi piere, dar 
lăsată slobodă se aprinde din ce în ce mai mult. Deci trebuie să ne lăr¬ 
gim şi să mărim inimile, ca nu cumva strîmtate de valurile tulburi ale 
mîniei şi micimii de suflet să se astupe şi să n-avem unde primi acea 
mare poruncă a lui Dumnezeu. Să zicem astfel cu profetul: «Am alergat 
în călea poruncilor Tale, ca să lărgeşti inima mea». 6. Ne arată foarte 
limpede mărturiile Scripturii că mărinimia este înţelepciune : «Cel incet 
la mînie este bogat in inţelepciune, iar cel ce se minie, degrabă işi dă pe 
faţă nebunia». De aceea, despre cel ce a cerut în mod lăudabil de la Dom¬ 
nul darul înţelepciunii, Scriptura aminteşte : «Şi a dat Dumnezeu lui 
Solomon înţelepciunea şi pricepere foarte mare şî cunoştinţe multe, ca 
nisipul de pe ţărmul mării». 


XXVIII. 

S-a dovedit foarte adesea prin multe experienţe şi faptul că în nici 
un chip cei ce au încheiat o prietenie prin jurământ n-au putut păstra 
unirea nedezbinată fie pentru că au încercat s-o păstreze nu din dorinţa 
de desăvârşire, şi nici din porunca dragostei evanghelice, ci din dragoste 
pămîntească şi din necesitatea de a respecta înţelegerea, fie* că acel 
vrăjmaş prea viclean, ca să-i facă încălcători ai jurământului ţor, îi îm¬ 
pinge să rupă repede legăturile prieteniei. Aşadar, este foarte adevărată 
acea cugetare a celor mai înţelepţi bărbaţi, că înţelegerea sigură şi prie¬ 
tenia nedespărţită nu pot exista decît între oameni, cu bune obiceiuri, cu 
aceleaşi virtuţi şi cu aceleaşi năzuinţe de viaţă. 

Acestea a grăit despre prietenie fericitul losif, prin duhovniceasca 
sa expunere înflăcărîndu-ne şi mai mult întru păzirea veşnică a legătu¬ 
rilor de dragoste frăţească. 

XVII 

A DOUA CONVORBIRE CU PĂRINTELE IOSIF 

Despre hotarele cuvîntului dat 


I. O noapte fără somn. 

II. Neliniştea părintelui Ghermanus la 
amintirea făgăduinţei noastre. 

Iii. Ce părere am avut' eu despre 
aceasta. 

IV. întrebarea părintelui Iosif şi răs¬ 
punsul nostru asupra cauzei neliniştii 
noastre. 

V. Expunerea părintelui Ghermanus 
asupra motivelor noastre de a ne în¬ 
toarce în Siria, sau mai degrabă de a ră- 
mîne în Egipt. 

VI. întrebarea părintelui Iosif, dacă 
pregătirea noastră merge mai bine în 
Egipt decît în Siria. 

VII. Răspuns despre deosebirea de pre¬ 
gătire dintre cele două provincii. 

VIII. Bărbaţii desăvîrşiţi nu trebuie să 
făgăduiască nimic în chip absolut; dar 
pot ei oare să-şi încalce fără păcat anga¬ 
jamentele luate ? 

IX. Adesea este mai folositor să re¬ 
nunţi la o hotărîre, decît s-o îndeplineşti. 

X. întrebarea noastră, pornită din 
teama faţă de jurămîntul depus în mî- 
năstirile din Siria. 

XI. Răspuns: trebuie avută în vedere 
intenţia, nu efectul unui fapt. 

XII. Urmările bune nu sînt de folos 
celor răi, iar cele rele nu sînt vătăma- 

A 

toare pentru cei buni. 

XIII. Răspunsul nostru din ce- cauză ni 
s-a cerut jurămîntul. 

XIV. Discuţia bătrînului că o ordine 
a faptelor se poate schimba fără păcat, 
dacă se are în vedere un rezultat mai bun. 

XV. întrebare -. dacă este fără păcat 
faptul că ştiinţa noastră dă celor slabi 
ocazia de a minţi. 


XVI. Răspuns : adevărul Scripturilor nu 
trebuie schimbat din cauza supărării 
celor slabi. 

XVII. Cei cuvioşi s-au servit cu folos 
de minciună ca de spînz. 

XVIII. Obiecţie : numai cei ce au trăit 
sub lege s-au folosit fără pedeapsă de 
minciună. 

XIX. Răspuns: îngăduinţa de a minţi, 
care n-a fost acordată nici în Vechiul 
Testament, a fost folosită de mulţi din 
motive îndreptăţite. 

XX. Chiar Apostolii au fost de părere 
că adesea minciuna este folositoare iar 
adevărul vătămător. 

XXI. Dacă atunci cînd sîntem întrebaţi 
este bine să mărturisim sau să minţim 
despre o înfrînare a noastră care vrem 
să rămînă ascunsă şi dacă trebuie să 
primim ceea ce la început am refuzat. 

XXII. Obiecţie : trebuie să ţinem ascun¬ 
să înfrînarea- de la ceva, dar nu trebuie 
să primim ceea ce am refuzat. 

XXIII. Este fără noimă încăpăţînarea 
în respectul pentru un cuvînt dat. 

XXIV. în ce chip a socotit părintele 
Piamun că e mai bine să-şi ascundă în¬ 
frînarea. 

XXV. Mărturiile Scripturilor despre 
schimbarea angajamentelor. 

XXVI. Bărbaţii cuvioşi nu pot fi încă¬ 
păţînaţi şi duri. 

XXVII. întrebare: dacă este contrar 
părerii spuse mai înainte ceea ce se 
spune: «am jurat şi am hotărît». 

XXVIII. Răspuns : în ce împrejurări 
trebuie respectat angajamentul şi în ce 
împrejurări trebuie anulat. 

XXIX. Cum 'trebuie înfăptuite cele ce 
trebuiesc ascunse. 

XXX. Nu trebuie luat nici un angaja¬ 
ment asupra celor ce privesc iner ul 
obişnuit al vieţii. 

I. 

După ce a luat sfârşit cuvîntarea anterioară şi a venit noaptea cu tă¬ 
cerea ei, am fost duşi de părintele Iosif într-o chilie din apropiere, pentru 
odihnă. Dar cuvintele lui au stîrnit în inimile noastre o adevărată furtu¬ 
nă, din pricina căreia n-am dormit toaită noaptea. Am ieşit din chilie şi 
ne-am aşezat într-un loc mai retras, cam la o sută de paşi piai departe. 
Fiindcă şi în întunericul nopţii ni se dădea, în mod obişnuit, ocazia de a 
avea convorbiri între noi, cîtnd ne-am aşezat acolo părintele Ghermanus, 
oftînd din greu, a început astfel: 


II. 

Ce facem? Ne vedem în mare încurcătură din pricina stării neferi¬ 
cite în care ne găsim. Canoanele şi viaţa celor cuvioşi ne învaţă să în¬ 
făptuim ce este sănătos pentru înaintarea în viaţa duhovnicească, dar an¬ 
gajamentul faţă de mai marii noştri nu ne îngăduie să alegem ceea ce 
trebuie. 2. Am putea să ne formăm prin exemplele atîtor bărbaţi însem¬ 
naţi o viaţă mai desăvîrşită dacă nu ne-ar opri pe loc angajamentul de a 
ne întoarce la mînăstirea de unde am venit şi de unde nu ni se mai dă 
după aceea deloc putinţa de a mai pleca din nou; iar dacă socotim că e 
mai bine să ne îndeplinim dorinţa rămînînd aici, ce facem cu jurămîntul 
de credinţă pe care ştim că l-am dat prea cuvioşilor noştri, cărora le-am 
făgăduit că ne vom întoarce cit mai repede, ca să ni se îngăduie o scur¬ 
tă călătorie pentru a vizita pe sfinţii părinţi din mănăstirile acestei pro¬ 
vincii. 3. Şi fiindcă fremăltîndu-ne astfel nu puteam găsi ce hotărîre să 
luăm despre starea mîntuirii noastre, ne arătam doar prin gemete condi- 
diţia grea pe care ne-o impunea necesitatea. Invinuiam tinereţea minţii 
noastre şi uram teama înnăscută în noi, împovăraţi de greutatea căreia, 
chiar împotriva folosului şi a năzuinţelor noastre, n-am fi putut rezista 
rugăminţilor celor ce ne reţineau să rămânem, decît făgăduindu-le că ne 
vom întoarce, plîngîndume desigur că suferim de viciul ruşinii noastre, 
despre care se spune: «Este ruşinea cea care duce la păcat». 

III. 

Atunci eu am zis : Scurtarea necazurilor poate că ne-o aduce pro¬ 
pria noastră consfătuire, sau mai degrabă autoritatea bătrînului, căruia 
trebuie să-i mărturisim neliniştea noastră şi, oricare va fi părerea Iui, 
s-o socotim ca un răspuns ceresc, care să pună capăt tuturor frămîntări- 
lor noastre. Acest răspuns trebuie să-l socotim dat de Domnul prin gura 
acestui cuvios şi, faţă cu meritele bătrînului şi cu credinţa noastră, să 

nu ne îndoim de el. Prin harul Domnului şi cei credincioşi au primit ade¬ 
sea un sfat bun de la cei nevrednici, precum şi cei necredincioşi de la 
cei cuvioşi, fiindcă «El răsplăteşte cu dărnicie meritul celor ce răspund 
şi credinţa celor ce întreabă». Aceste cuvinte au fost primite de părin¬ 
tele Ghermanus cu atîta repeziciune, de parcă nu le-aş fi spus de la mine, 
ci din porunca Domnului. Am aşteptat sosirea bătrînului, pentru că era 
aproape ceăsul slujbei de noapte, iar cînd a venit, după ce l-am salutat 
cu plecăciunea cuvenită şi obişnuită, am citit rugăciunile şi psalmii ce se 
cereau la slujbă. Apoi ne-am aşezat, ca de obicei, pe aceleaşi rogojini, 
pe care ne odihneam. 


IV. 

Atunci venerabilul Iosif, văzîndu-ne cu sufletul abătut şi gîndind că 
aceasta nu ni s-a întîmplat fără pricină, ne-a întrebat cu aceste cuvinte 
ale patriarhului Iosif: «De ce sînt astăzi triste chipurile voastre?». La 
aceste cuvinte am răspuns: «N-am avut, ca acei sfetnici ai faraonului, 
un vis pentru care nu este un tălmaci, ci o noapte de nesomn şi nu este 
cine să ne uşureze de greutatea gîndurilor noastr.e, dacă nu ni le ridică 
Domnul prin dreapta judecată». Atunci el, care şi prin nume şi prin vir¬ 
tute ne ducea cu gîndul la patriarhul Iosif, ne-a răspuns : «Oare nu există 
prin Domnul vindecare pentru cugetele oamenilor? Mărturisiţi-le aici 
fiindcă pentru credinţa voastră, bunătatea dumnezeiască mare este şi 
vă poate aduce vindecarea prin sfaturile mele». 

V. 

Ghermanus a răspuns : «Credeam că, vizitîndu-vă pe Fericirea Voas¬ 
tră, ne vom întoarce la mănăstirea noastră plini nu numai de bucurie 
duhovnicească, dar şi de roadele virtuţilor, şi că pe cele dobîndite 
prin învăţătura fericirii voastre le vom urma cu rîvnă după ce ne vom 
întoarce. Dragostea bătrînilor noştri ne-a îndemnat la făgăduinţa întoar¬ 
cerii pe cînd credeam că înălţimea vieţii şi a învăţăturii voastre o pu¬ 
tem imita întrucîtva în acea mînăstire. Dar deşi socoteam că din aceas¬ 
tă pricină trebuie să ne mărturisim toată bucuria, dimpotrivă ne sim¬ 
ţim stăpîniţi de o copleşitoare durere, gîndindu-ne că acolo nu putem 
dobîndi ceea ce am aflat că ne este spre mîntuire. 2. De aceea şi-ntr-un 
caz şi în celălalt ne găsim în mare încurcătură : dacă vrem să îndepli¬ 
nim făgăduinţa pe care, luîndu-L pe Dumnezeu de martor v am făcut-o 
în faţa tuturor fraţilor în peştera în care Domnul nostru s-a născut din 
Sfînta Fecioară, ne aducem cea mai mare pagubă vieţii noastre duhov¬ 
niceşti, iar dacă, dimpotrivă, uităm făgăduinţa şi raminem în aceste 








CONVORBIRI DUHOVNICEŞTI 


595 


ţinuturi,' voind să punem jurămîntul mai prejos de folosul desăvîrşirii 
noastre, ne temem de primejdiile pe care ni le-ar aduce minciuna' şi ju¬ 
rămîntul strîmb. 3. Cu toate că este primejdioasă şi vătămătoare pentru 
cei ce năzuiesc către propăşirea în virtute şi în cele duhovniceşti o 
amînare oricît de mică, totuşi ne-am achita de făgăduinţa dată credinţei 
şi printr-o revenire mai tîrzie, dacă n-am şti că nu numai autoritatea, ci 
şi dragostea celor mai mari, de care- sîntem uniţi prin legături ce nu 
se pot desface, în nici un chip nu ni s-ar mai da de aici încolo putinţa 
de a ne întoarce în aceste locuri. 


VI. 

La aceasta, fericitul Iosif, după un mic popas de tăcere, a întrebat: 
«Sînteţi siguri ca vă aducem mai mult folos în cele duhovniceşti rămî- 
nerea în aceste ţinuturi ?». 


VII. 

Ghermanus. Deşi sîntem datori a arăta cea mai mare recunoştinţă 
faţă de cei ce ne-au învăţat de cînd eram mici să încercăm lucruri mari 
şi, făcîndu-ne să gustăm ce e bine, ne-au sădit în adîncul inimii setea de 
desăvîrşire, totuşi, dacă judecata noastră merită oarecare încredere, so¬ 
cotim că nu sînt de aceeaşi greutate învăţăturile de acolo cu cele pe 
care le primim aici. Nu mai vorbim de măreţia neasemuită a vieţii voas¬ 
tre, pe'care credem că o aveţi nu numai prin severitatea minţii şi a 
preocupărilor voastre, dar chiar prin binefacerea acestor locuri. De aceea 
nu ne îndoim că, pentru a imita măreţia desăvîrşirii voastre, nu poate 
fi de ajuns această învăţătură care ni se dă oarecum în goană, dacă 
n-avem ca ajutori însăşi zăbovirea îndelungată aici şi dacă nu ne-a 
înlăturat lîncezeala inimii o învăţătură căpătată mult timp prin studiu 
de zi cu zi. 


VIII. 

Iosif. Este într-adevăr sănătos, desăvîrşit şi cu totul cuvenit che¬ 
mării noastre să îndeplinim ceea ce am făgăduit. De aceea se cade ca 
monahul să nu ia hotărîri pripite, pentru a nu fi silit fie să ducă la înde¬ 
plinire ceea ce a promis fără să se gîndeească mai mult, fie în vederea 
unui bine mai mare nerespectîndu-şi promisiunea să devină un încăl¬ 
cător al legămîntului dat. 2. Dar fiindcă ne-am propus să tratăm acum 
nu despre sănătatea, ci despre vindecarea unei slăbiciuni, trebuie să 
cercetăm în primul rînd nu ceea ce a trebuit să faceţi, ci cum aţi putea 

scăpa printr-o hotărîre sănătoasă de stîncile acestea primejdioase şi de 
naufragiu. Cînd, aşadar, nu ne strînge nici un laţ şi nu ne sileşte nici 
o condiţie, din cîntărirea urmărilor în luarea unei unei hotărîri trebuie 
să alegem ceea ce aduce mai mare folos. Iar cînd ni se împotriveşte 
ceva rău, şi e nevoie să punem în cumpănă pagubele, trebuie să dorim 
ceea ce aduce o pagubă mai uşoară. 3. De .aceea, pe cît se vede din afir¬ 
maţia voastră, fiindcă v-a adus în- acest punct o făgăduinţă nechibzuită 
Îndeajuns, încît şi într-un caz şi în celălalt aveţi de suferit o pierdere 
grea, alegerea voastră trebuie să încline în partea care vă aduce mai 
puţine neplăceri, sau care se îndeplineşte mai uşor faţă cu mulţumirile 
ce le aduce. Dacă aşadar, credeţi că rămînînd aici cîştigul vostru du¬ 
hovnicesc este mai maire decît cel pe care viaţa vi-1 oferă în acea mî- 
năstire şi că nu vă puteţi îndeplini făgăduinţa fără mare neajuns pentru 
voi, este mai bine să suferiţi paguba minciunii, sau a făgăduielii neîm¬ 
plinite, care o dată trecută nu se va mai repeta şi nici nu va putea da 
naştere la alte păcate, decît să cădeţi în situaţia ca viaţa călduţă pe care 
spuneţi că o duceţi acolo să vă aducă o pagubă zilnică şi fană bună 
curmare 14 . 4. O hotărîre pripită se va schimba cu iertare, ba mai mult 
cu laudă, dacă va trece la o parte mai bună, şi nu trebuie socotită căl¬ 
care a cuvîntului dat, ci îndreptare curajoasă, ori de cîte ori făgăduia- 
la este cu lipsuri. Acestea toate se pot dovedi foarte limpede şi prin 
mărturiile Scripturii, care arată cît de nimicitor a fost pentru mulţi faptul 
că şi-au respectat angajamentele şi cît de folositor şi de sănătos a 
fost, dimpotrivă, pentru mulţi că s-au îndepărtat de ele. 

IX. 

O mărturie foarte limpede pentru ambele situaţii ne-o oferă exem¬ 
plu sfîntului apostol Petru şi cel al lui Irod. Cel dinţii, fiindcă a re¬ 
nunţat la hotărîrea întărită cu jurămînt pe care o luase zicîncl : « Nu-mi 
vei spăla niciodată picioarele», a meritat soarta nemuritoare a lui Hris- 
tos, dar fără îndoială că ar fi trebuit să se lipsească de harul acestei fe¬ 
riciri, dacă ar fi ţinut cu încăpăţînare să-şi îndeplinească cuvîntul dat. 
Iar cel din urmă, credincios unui jurămînt pripit, a devenit un ucigaş 
foarte crud, condamnînd la moarte pe Premergătorul Domnului şi, din 
teama deşartă să nu-şi calce jurământul s-a cufundat singur în osîndă 
şi în chinurile morţii veşnice. In toate lucrurile, aşadar, trebuie avui 


14. XVII, VIII, 3, p. 284. Părerea părintelui Iosif era că angajamentele trebuiesc 
luate cu o judecată adîncă a lor. Dar în situaţia creată, datorită necunoaşterii reali¬ 
tăţii, care s-a judecat greşit, nu trebuie să se menţină un legămînt cu care şi-ar înjosi 
năzuinţele viitoare. Este evident că renunţarea la angajamentul luat punea mai puţine 
probleme pentru cititori. 

în vedere scopul şi după el trebuie condus mersul acţiunilor noastre. 
Dacă printr-o judecată mai chibzuită am văzut că un plan al nostru ne 
duce le ceva rău, este mai drept să-l părăsim, chiar printr-un mijloc 
nepotrivit, pentru a trece la o situaţie mai bună, de.cît să ne legăm 
cu încăpăţînare de stări care ne-ar duce l-a păcate mai grele. 

X. 

Ghermanus. Dorinţa noastră, care ne stăpîneşte pentru foloasele 
duhovniceşti, este să fim formaţi mereu în tovărăşia voastră. Căci da£ă 
ne vom întoarce la mănăstirea noastră, nu numai că nu ne vom înde¬ 
plini înaltele noastre năzuinţe, dar este sigur că vom suferi numai pier¬ 
deri faţă cu felul de viaţă de acolo. Dar ne izbăveşte puternip acea po¬ 
runcă evanghelică : «Cuvîntul vostru să fie ceea ce este da, da, iar 
ceea ce este nu, na ■, iar ceea ce este mai mult decit acestea, de la cel 
rău este». Credem că încălcarea unei porunci aşa de mari nu este îngă¬ 
duită de nici o justiţie şi că acela care a început rău nu poate termina 
bine. 


XI. 

losit. în toate pricinile, precum am spus, trebuie să se aibă în ve¬ 
dere nu rezultatul unui fapt, ci voinţa înfăptuitorului şi nu trebuie în¬ 
trebat deodată cine ce a făcut, ci cu ce gînd a făcut ceva 15 . De aceea 
aflăm că unii au fost osîndiţi pentru fapte din care după aceea au ie¬ 
şit lucruri bune, şi că, dimpotrivă, alţii de la începuturi condamnabile 
au ajuns să înfăptuiască dreptatea cea m-ai înaltă. Nu i-a fost folosi¬ 
tor sfîrşitul activităţii celui ce, începînd un lucru cu gînd foarte rău. 
a voit să săvîrşească nu o faptă care s-a sfîrşit bine, ci ceva cu toiul 
potrivnic şi nu i-a adus vătămare un început condamnabil celui ce nu 
în dispreţul lui Dumnezeu şi nici dintr-un plan greşit, ci în vederea unui 
scop necesar şi sfînt a suportat necesitatea unui început vrednic de 
: ojană. 


XII. 

Ca să limpezim acestea tot prin exemplele din Sfînta Scriptură, ce 
a putut fi mai sănătos şi mai folositor pentru toată omenirea, decît lea¬ 
cul mîntuitor al patimilor Domnului? Şi totuşi, nu numai că n-a folosit, 


15. XVII, XI, p. 385. Sf. Castan accentuează aici ceea ce face un act greşit sau 
permis, adică intenţia cu care a fost săvîr.şit şi care califică inconvenientul lui drept 
formai sau material, după nomenclatura medievală. 

dar chiar a fost atît de păgubitor pentru trădătorul care a servit ca li¬ 
neal tă, încît se spune despre el simplu : « Ar fi fost mai bine dacă nu s-ar 
fi născut omul acela». Căci roada operei sale nu trebuie cântărită după 
ceea ce s-a întîmplat, ci după ceea ce a voit să facă, sau a crezut că va 
face. 2. Intr-adevăr, ce este mai criminal decît o înşelăciune, sau o min¬ 
ciună săvîrŞită împotriva chiar a unui străin, ca să nu spun a unui frate, 
sau a unui părinte ? Totuşi, nu numai că nu şi-a atras pentru aceasta vreo 
osîndă, sau vreo dojana patriarhul Iacob, dar chiar a fost îmbogăţit cu 
moştenirea veşnică a binecuvîntării. Şi pe bună dreptate, fiindcă unul a 
dorit binecuvîntarea hărăzită primilor născuţi nu din lăcomie .pentru un 
cîştig prezent, ci din credinţa unei sfinţenii veşnice, iar celălalt nu pen¬ 
tru a dobîndi mîntuirea oamenilor, ci din dragostea criminală de arginţi 
a dat morţji pe Mîntuitorul nostru. 3. De aceea, pentru fidcare din cei 
doi roada lucrării se judecă după gîndul şi voinţa sa, prin care cei din¬ 
ţii n-a voit să săvîrşească o înşelătorie, iar cel de-al doilea nu s-a gîn- 
dit la mîntuirea noastră. Pentru răsplata dreaptă a meritelor fiecăruia se 
are în vedere ce a gîndit el în mintea sa, nu ceea ce a răsărit de aci bine 
sau rău, indiferent de voinţa înfăptuitorului. Şi de aceea preadreptul ju¬ 
decător a socotit vrednic de laudă pe ticluitorul unei asemenea minciuni, 
fiindcă fără ea nu putea ajunge la binecuvîntarea primilor născuţi, şi 
a trebuit să i se socotească o crimă ceea ce a săvîrşit din dorinţa de 
binecuvîntare. 4. Altfel, patriarhul nu numai că ar fi fost numit ne¬ 
drept faţă de fratele său, dar chiar un înşelător al tatălui şi un nele¬ 
giuit dacă, avînd o altă cale prin care să ajungă la harul acelei binecu- 
vîntări, ar fi socotit că e mai bine să folosească pe cea dăunătoare şi 
chiar primejdioasă pentru fratele său 16 . Vedeţi, aşadar, că în faţa lui 
Dumnezeu se are în vedere nu rezultatul lucrării, ci scopul din care a 
purces. Odată stabilite aceste principii, ca 'să ne întoarcem la întreba¬ 
rea pusă la început, care a dus la premisele puse, aş vrea mai întîi 
să-mi răspundeţi din ce pricină v-aţi legat în lanţul acestei făgăduieli ? 

XIII. 

Ghermanus. Prima pricină a fost, precum am spus, că nu voiam 
să-i întristăm pe cei mai mari ai noştri nesupunîndu-ne dorinţei lor, 
iar a doua că, dacă am învăţat ceva deosebit şi desăvîrşit şi măreţ din 
cele văzute sau auzite de la voi, credem că întorşi la mănăstire nu 
putem practica cele învăţate, dacă nu mai avem îndrumările voastre. 


16. XVII, XII, 4, p. 386. Sfîntul Casian opune acest exemplu din Vechiul Testa¬ 
ment aceluia al lui Iuda din Noul Testament, aprobînd pe Patriarhul Iacob, care a 
primit binecuvîntarea meritată spre binele naţiunii, în locul fratelui său şi osîndind 
pe trădătorul Iuda, unealta ucigaşilor Domnului. 

XIV. 

Iosif. După cum am spus mai înainte, intenţia îl răsplăteşte sau îl 
condamnă pe om, potrivit cuvintelor: «Glodurile lor, dintr-o parte şi 
din cealaltă, îi acuză sau îi apără, în ziua în care Dumnezeu va judeca 
toate cele ascunse ale oamenilor», şi: -«Iar Eu vin ca să adun faptele 
şi cugetările lor cu toate neamurile şi cu toate limbile». De aceea, din 
dorinţa de desăvirşire, precum văd, v-aţi legat în acest lanţ al jurămîn- 
tului Cînd credeţi că desăvârşirea poate fi dobândită pe acest drum, iar 
acum, cînd v-a venit o judecată mai bună, vă daţi seama că nu vă puteţi 
ridica la înălţimea ei. 2. Aşadar, pe cât se pare, nu se produce nimic rău 
dacă, prin schimbarea gîndurilor voastre, nu vă abateţi de la obiectivul 
principal pe care vi l-aţi propus întîi. Schimbarea unei unelte nu în¬ 
semnează părăsirea unei lucrări, după cum alegerea unui drum drept 
şi mai uşor nu înseamnă lene din partea călătorului. Tot aşa deci şi 
în această parte, îndreptarea unei hotărîri greşite nu trebuie judecată 
ca o înflăcărare a unui legămînt duhovnicesc. Tot ce se săvîrşeşte din 
dragostea de Dumnezeu şi din evlavie, care «cere făgâduiala vieţii de 
acum şi a celei viitoare», chiar cînd pare a porni de la începuturi as¬ 
pre şi grele, este vrednic nu de critică, ci de laudă. 3. Şi de aceea, în¬ 
călcarea unei făgăduieli nesocotite n-are nimic rău în ea, dacă în orice 
împrejurare se are în vedere numai scopul, adică ţelurile evlaviei,. Doar 
pentru aceasta facem toate, pentru ca să putem dărui, lui Dumnezeu o 
inimă curată şi, dacă socotiţi că puteţi ajunge mai uşor la acest rezul¬ 
tat aici, în aceste locuri, nu vă va face nici un rău schimbarea hotărî- 
rii de mai înainte, numai să dobîndiţi mai de vreme, după voia Dom¬ 
nului, acea desăvîrşire a curăţiei, care a fost motivul cel dintîi al fă¬ 
găduinţei voastre. 


XV. 

Ghermanus. Dacă avem în vedere greutatea cuvintelor pe care le-aţi 
spus cu judecată şi înţelepciune, am putea uşor să ne înlăturăm neli¬ 
niştea pentru făgăduinţa noastră. Dar, din păcate, ne înspăimântă foarte 
rău faptul că, pe cît se pare, exemplul nostru ar putea constitui pen¬ 
tru toţi cei slabi un motiv de a minţi, dacă ei ar şti că se poate călca 
în vreun fel îngăduit cuvîntul dat. Se ştie doar că astfel de fapt este 
interzis prin cuvintele ameninţătoare ale profetului: «îi veţi pierde pe 
toţi cei ce grăiesc minciuna», şi: «Gura care minte ucide sufletul». 

XVI. 

Iosif. Ocaziile şi cauzele de perdiţie pentru cei ce au să piară, ba 
pentru cei ce doresc să piară, nu pot lipsi. Căci nu sînt de neluat în sea¬ 
ma şi nici de înlăturat din corpul Scripturilor mărturiile prin care ca¬ 
pătă suflet stricăciunea ereticilor, sau se întăreşte necredinţa iudeilor, 
sau se măreşte semeţia înţelepciunii lumeşti, ci mai de grabă trebuiesc 
crezute cu evlavie, păstrate fără schimbare şi predicate după regula ade¬ 
vărului. 2. De aceea nu trebuie să renunţăm la cunoaşterea necredin¬ 
ţei străine, arătată de învăţăturile profeţilor şi ale sfinţilor, pe care 
Scriptura le aminteşte, ca nu cumva, crezînd' că trebuie să ne aple¬ 
căm la slăbiciunile lor, să ne pătăm nu numai de crima minciunii, ci 
chiar de a nelegiuirii. Precum am spus, trebuie să le mărturisim cum 
sînt povestite, şi să le explicăm, fără deformare, aşa cum au fost să- 
vîrşite. 3. De altfel celor răi nu li se va închide prin aceasta calea min¬ 
ciunii dacă ne vom strădui sau să făgăduim cu totul, sau să slăbim prin 
tălmăciri alegorice adevărul acelor lucruri pe care le vom arăta, sau pe 
care le-am arătat. Ce vătămare le va aduce activitatea acestor mărtu¬ 
rii celor ce le este de ajuns şi numai reaua voinţă pentru a păcătui ? 

XVII. 

Aşa trebuie să gîndim despre minciună şi aşa să ne folosim de ea, 
ca şi cum în firea ei ar exista spînz 17 . Acesta, dacă este luat sub ame¬ 
ninţarea unei boli de moarte însănătoşeşte, dar dacă se foloseşte fără 
să fie cerut de o mare primejdie, aduce pe dată moartea. Precum ci¬ 
tim, chiar sfinţii şi băbaţii cei mai încercaţi de Dumnezeu au recurs 
cu folos la minciună şi nu numai că n-au căzut în păcat prin aceasta, 
dar chiar li s-a dat cea mai mare dreptate. Şi dacă înşelăciunea le-a 
putut aduce glorie, ce le-ar fi adus dimpotrivă adevărul, dacă nu osîn- 
dă ? Astfel Raav care,'precum aminteşte Scriptura nu numai că n-avea 
nici o virtute, dar era chiar o desfrînată, printr-o minciună, prin care 
a socotit că e mai bine să ascundă decît să trădeze pe acele iscoade, a 
fost răsplătită cu veşnica binecuvântare de a fi trecută în rîndul oame¬ 
nilor lui Dumnezeu. 2. Aceasta, daca ar fi socotit de cuviinţă să spună 
mai degrabă adevărul, sau să se gîndească la mîntuirea concetăţenilor, 
fără îndoială că n-ar fi scăpat de moarte, cu toată casa ei, nici n-ar fi fost 
trecută printre înaintaşii de neam ai Domnului, şi nici n-ar fi meritat 
să fie socotită în catalogul patriarhilor fiindcă prin urmaşii ei a dat naş- 

17. XVII, XVII, p. 389. Spînzul este o plantă din Sud, cu foi în evantai şi cu floii 
verzi sau roz, care se dezvoltă iarna ; altă dată era un medicament contra nebuniei. 
Se cultivă sub numele de «roză de Crăciun»; face parte din familia renonculaceeior. 

tere Mântuitorului lumii. In schimb, Dalila care, gîndindu-se la intere¬ 
sele concetăţenilor săi, a dat pe faţă adevărul pe care l-a aflat, avind 
parte de moartea cea veşnică, a lăsat lumii ea singură amintire crima 
sa. 3. Cînd, aşadar, ne ameninţă o primejdie gravă prin mărturisirea 
adevărului, atunci va trebui să ne căutăm refugiul în minciună, însă în 
aşa fel, încît să simţim în conştiinţa noastră remuşcare şi umilinţă. Dar 
cînd nu ne obligă nici o necesitate, tebuie să evităm cu toată grija 
minciuna , ca pe ceva aducător de moarte. Cum am spus despre bău¬ 
tura spînzului, acesta aduce sănătate dacă se ia numai atunci cînd ne 
ameninţă o boală foarte gravă, dar dacă se foloseşte în stare de sănă¬ 
tate desăvîrşită pe dată puterea primejdioasă a acestei plante ocupă 
toate părţile vitale ale corpului. 4. S-a văzut aceasta limpede din ceea 
ce s-a>întîmplat cu Raav din Ierihon şi cu patriarhul Iacob. Dintre aceş¬ 
tia, nici aceea n-ar fi putut să scape de moarte decît prin acest leac, 
nici acesta n-ar fi ajuns altfel la binecuvîntarea de prim născut. Căci 
Dumnezeu nu este numai cercetătorul şi judecătorul vorbelor şi fapte¬ 
lor, ci şi cunoscătorul gîndurilor şi inteţiilor noastre. 5. Dacă vede că 
noi am săvîrşit sau am promis ceva pentru mîntuirea veşnică şi pen¬ 
tru contemplaţia divină, chiar dacă acestea par oamenilor ca ceva as¬ 
pru şi nedrept, El totuşi, ţinînd seamă de evlavia adîncă din inima 
noastră, nu judecă glasul cuvintelor, ci ţinta voinţei noastre, fiindcă 
trebuie avute în vedere scopul faptei şi intenţia făptaşului, prin care 
poate unul, precum am spus mai sus, să-şi justifice minciuna, iar altul, 
prin mărturisirea adevărului, să cadă în păcatul morţii veşnice 18 . Gîn- 
dindu-se la scopul acţiunii sale, patriarhul Iacob nu s-a temut să ia 
chipul necioplit al fratelui său, acoperindu-şi corpul cu piei, şi a so 
cotit demnă de laudă dorinţa mamei sale, care-1 îndemna la această 
minciună. 6. Căci vedea că din aceasta dobîndeşte mai mult cîştig în 
binecuvîntare şi dreptate, decît din păzirea simplităţii. El nu se îndo¬ 
ia'că pata acestei minciuni va fi în curînd spălată prin binecuvîntare 
părinteasca, dispărînd repede ca un nor mic la suflarea Sfîntului Duh, 
şi că astfel îşi va dobîndi mai mare răsplată a meritelor prin această 
prefăcătorie, decît prin acea dragoste înnăscută faţa de adevăr. 

XVIII. 

Ghermanus. Nu este de mirare că asemenea fapte au fost socoti¬ 
te bune în Vechiul Testament şi că unii bărbaţi sfinţi au fost lăudaţi, 
sau, oricum, iertaţi pentru minciunile lor, cînd vedem că lor li s-au în- 

18. XVII, XVII, 5, p. 390. în Epistola către Evrei (11, 31), Rahab e lăudată pentru 
credinţa ei în Epistola SI. Iacob (2, 25) pentru apărarea spionilor, pe cînd Dalila a 
greşit descoperind secretul cu care soţul ei urma să fie prins de filisteni. 

găduit lucruri cu mult mai mari, datorită Înapoierii din acele timpuri. 
De ce să ne miirăm că fericitul David, pe cînd fugea de Saul, la între¬ 
barea preotului Abimelec : «De ce eşti singur şi n-ai pe nimeni cu tine?», 
a răspuns: «Regele mi-a încredinţat o taină şi mi-a zis: Să na ştie ni¬ 
meni pentru ce te-am trimis şi ce însărcinare ţi-am dat. De aceea mi-am 
lăsat oamenii în acel loc». Şi iarăşi: «Ai aici la îndemînă o suliţă sau o 
sabie ? Fiindcă n-am luat cu mine nici sabia şi nici altă armă deoarece 
porunca regelui a fost grabnică». Iar cînd a fost condus la Achis, re¬ 
gele din Geth, prefăcîndu-se nebun furios «şi-a schimbat chipul' în ţaţa 
lor şi se lăsa să cadă în mîinile lor şi înpirrgea în uşi şi-i curgeau balele 
pe barbă». Pe cînd lor le era îngăduit să aibă mulţime de soţii şi de 
ţiifoare şi nu li se considera aceasta păcat, ba adesea vărsau cu mîinile 
lor sîngele duşmanilor, aceasta nu era socotit ceva rău, ci dimpotrivă 
vrednic de laudă. 2. Acestea le vedem acum oprite în toate chipurile 
de către poruncile Evangheliei şi de aceea n-ar fi 'îngăduit nimic din 
ele fără mare crimă şi nelegiuire. Astfel nici minciuna, în orice culoa¬ 
re a evlaviei ar, fi acoperită, credem ca nu e socotită de nimeni vrednică 
de aprobare şi nici chiar de iertare, potrivit cuvintelor Domnului: «Dacă 
vorba voastră este da, să fie da, iar dacă este nu, să fie nu. Căci tot ce 
este mai mult decît acestea este de la cel rău». Iar apostolul de asemenea 
spune : «Nu minţiţi unul către altul». 

XIX. 

Iosit. Acea veche libertate de a avea multe soţii şi ţiitoare, mărgi¬ 
nită o dată cu trecerea timpului şi cu înmulţirea oamenilor, pe bună 
dreptate nemaifiind necesară, a trebuit să fie înlocuită cu desăvârşire 
evanghelică. Pînă la venirea lui Hristos a trebuit să aibă putere bine 
cuvîntarea acelei porunci care glăsuiau: «Creşteţi jşi vă înmulţiţi şi 
umpleţi pămîntul». 2. Şi de aceea a fost foarte drept ca din acea rădă¬ 
cină a înmulţirii omeneşti, care a fost intr-un timp socotită folositoare 
în sinagogă, să răsară florile fecioriei îngereşti şi să se nască în bise¬ 
rică roadele de bună mireasmă ale înfrînării. Minciunile şi pe atunci 
au fost osîndite, precum arată textul Vechiului Testament, care zice: 
«Ii vei pierde pe toţi care grăiesc minciuna», şi iarăşi: « Plinea minciu¬ 
nii este plăcută omului, dar după aceea gura lui se va umple de pietre». 
Însuşi legiuitorul spune: «Vei fugi de minciună». 3. Dar abia atunci, 
precum am zis, a fost încuviinţată, cînd i s-a adăugat o oarecare tre¬ 
buinţă, sau o lucrare mântuitoare, din care cauză n-a trebuit să fie 
condamnată. Aşa este cazul regelui David, despre care ai amintit şi 
care, pe cînd fugea de urmărirea nedreaptă a lui Saul, s-a folosit de 

cuvinte mincinoase către preotul Abimelec, nu cu gîndul la vreun cîş- 
tig şi nici din dorinţa de a face rău cuiva, ci numai pentru ca să scape 
de urmărirea nelegiuită a lui Saul. El niciodată n-a voit să-şi păteze 
manile cu sîngele regelui duşman, care i-a fost de atîtea ori predat de 
Dumnezeu. De aceea spune: «Să mă ferească Dumnezeu să fac aceasta 
duşmanului meu, unsul Domnului, şi să-mi ridic mina mea asupra lui, 
căci este unsul Domnului». 4. Nu putem tăgădui că aceste fapte pe care, 
precum citim în Vechiul Testament, le-au săvîrşit unii bărbaţi cuvioşi, 
fie din voinţa lui Dumnezeu, fie preînchipuind unele taine duhovniceşti, 
he pentru a-i scăpa- de moarte pe unii, le-am săvîrşit şi noi în măsura 
în care ne-a silit necesitatea. De asemenea fapte nu s-au ferit nici a- 
postolii, cînd anumite împrejurări li le-au impus. Dar despre acestea 
voi vorbi mai tîrziu. Mai întîi mă voi ocupa de cele din Vechiul Tes¬ 
tament, pentru ca în felul acesta să se înţeleagă mai uşor că bărbaţii 
drepţi şi cuvioşi, atît în Vechiul cit şi în Noul Testament, au fost întru 
totul de aceeaşi părere despre aceste treburi oarecum gospodăreşti. 5. 
Ce vom spune despre acea evlavioasă prefăcătorie a lui Husai în faţa 
lui Absalom pentru a-1 scăpa pe regele David ? Această faptă, primită 
şi pornită din simţămîntul de a înşela şi de a împresura şi lovind în 
interesul celui sfătuit, este totuşi aprobată de mărturia Scripturii dum¬ 
nezeieşti, care spune : «Aşa a jiidecat Domnul să strice sfatul cel mai 
bun al lui Ahitofel, ca să aducă Domnul pieirea asupra lui Absalom ». 
Căci nu putea, fi socotită rea fapta care se săvîrşea dintr-un gînd şi 
dintr-o judecată evlavioasă, de partea dreptăţii, pusă la cale printr-o 
religioasă ascundere pentru salvarea omului a cărui evlavie şi victo¬ 
rie plăcea lui Dumnezeu. 6. Ce vom zice şi de fapta acelei femei care, 
primind pe cei trimişi de Huşai la regele David i-a ascuns în puţ şi, 
întinzînd peste gura puţului o pătură, s-a prefăcut că usucă orz ? «Au 
trecut, a zis ea, după ce au băut puţină apă» şi cu acest şiretlic i-a scă¬ 
pat din mîinile urmăritorilor. De aceea, răspundeţi-mi, vă rog, ce aţi 
fi făcut dacă, trăind după poruncile Evangehliei, vi s-ar fi prezentat o 
condiţie asemănătoare ? Oare n-aţi fi socotit că e mai bine să-i ascun- 
deţi tot printr-o minciună, zicînd la fel: «Au trecut după ce au băut 
puţin apă», şi să îndepliniţi acea poruncă: « Scapă-i pe cei ce sint duşi 
Ia moarte şi nu cruţa nimic sâ-i salvezi pe cei ce urmează să fie ucişi» 
decît, mărturisind adevărul, să daţi pe cei ascunşi în mîinile celor ce-i 
vor ucide ? 7. Unde este acea poruncă a apostolului : «Nimeni să nu 
caute ale sale, ci fiecare pe ale aproapelui», şi: «Dragostea nu caută 
ale sale, ci pe ale aproapelui ?». Iar despre sine însuşi a spus : «Nu caut 
ce este folostitor mie, ci ce este multora, ca ei să fie mîntuiţi». Dacă 
noi căutăm cele ce sînt ale noastre şi voim să reţinem cu încăpăţînare 






604 


SFINTUI-, ioan casian 


ceea ce ne este nouă de folos, chiar şi în situaţii de acest fel trebuie să 
spunem adevărul şi să devenim vinovaţi de moartea altuia. Iar dacă 
ne vom îndeplini porunca apostolică punînd interesele altora mai pre¬ 
sus de ale noastre, fără îndoială că atunci trebuie să ne supunem tre- 
biunţei de a minţi. 8. Şi de aceea nu vom putea nici sa stăpînim în în¬ 
tregime cele lăuntrice ale dragostei, nici să căutăm cele'ce sînt ale 
altora după învăţătura apostolică, dacă nu vom socoti că e mai bine 
ca, slăbind puţin cele ce se cuvin cerinţelor şi desăvîrşirii noastre, să 
ne coborîm cu dragoste plecată la interesele altora şi astfel să ne tre¬ 
cem slabi cu cei slabi pentru a-i cîştiga pe cei slabi. . 

XX. 

Învăţaţi prin aceste exemple, şi fericitul apostol Iacob, şi toţi prin¬ 
cipalii fruntaşi ai acelei Biserici de la început, au îndemnat pe apos¬ 
tolul Pavel să se coboare pînă la închipuiri prefăcute faţă de şubreze- 
zenia celor slabi şi l-au împins să se curăţească -după prescripţiile le¬ 
gii, adică să-şi radă capul şi să facă făgăduinţa, socotind fără însemnă¬ 
tate acel neajuns care se năştea din prefăcătorie, ci avînd în vedere 
mai degrabă cîştigurile care rezultau din proprovăduirea lui zilnică. 2. 
Căci nu fusese dobîndit pentru apostolul Pavel un cîştig atît de mare 
din această situaţie încurcată a lui, cît de mare a fost paguba pentru 
toate neamurile prin grabnica lui moarte. Aceasta s-ar fi întîmplat a- 
tunci, fără îndpială, întregii Biserici, dacă nu l-ar fi păstrat pentru pre¬ 
dica evanghelică această folositoare şi sănătoasă prefăcătorie l9 . Atunci 
se încuviinţează în mod necesar şi scuzabil păcatul minciunii, cînd ame¬ 
ninţă, cum am spus, un rău mai mare prin mărturisirea adevărului nu 
poate fi pe măsura acelor daune care se nasc de aici. 3. Această purta¬ 
re mărturiseşte şi cu alte cuvinte că a avut-o pretutindeni şi întotdeau¬ 
na fericitul Apostol. El zice : «Cu iudeii am iost ca un iudeu, ca să-i do¬ 
bîndesc pe iudei. Cu■ cei de sub lege, deşi eu nu sînt sub lege, ca să clo- 
bîndesc pe cei de sub lege ; cu cei care n-au legea m-am făcui ca unui 
fără de lege, deşi nu sînt fără legea lui Dumnezeu, ci avînd legea lui 
Hristos, ca să dobîndesc pe cei care nu au legea. Cu cei slabi m-am iă- 

19. XVII, XX, 2, p. 394. Sfîntul Casian aminteşte condiţiile grele pentru conştiinţă 
pe care a trebuit sa le accepte Apostolul Neamurilor, ca şi Siintii Iacob şi Bătrînii din 
ierusalim, pentru a birui greutăţile de două feluri pe care le întîmpinau; pe de o parte 
paginii, iar pe de altă parte iudeii, la convertirea la creştinism. El rezumă această si¬ 
tuaţie grea în I Cor. 9, 20-22, din care amintim numai: «Deşi sînt tibet faţă de toţi, 
m-am tăcut rob tuturor, ca să dobîndesc pe cei mai mulţi. Cu iudeii am iost ca un 
iudeu, ca să dobîndesc pe iudei. Cu cei de sub lege, ca unui de sub lege... ca să do¬ 
bîndesc pe cei de sub lege. Gu cei ce n-au lege, m-am făcut ca unul fără delege... Cu 
cei slabi, m-am făcut slab, ca pe cei slabi să-i dobîndesc, tuturor toate m-am făcut, 
ca în orice chip să mîntuiesc pe unii 

cut slab, ca pe cei slabi să-i dobîndesc. Tuturor toate m-am făcut, ca în 
orice chip să-i mîntuiesc pe toţi». Ce altceva arată decît că s-a coborît 
întotdeauna la slăbiciunea şi măsura celor pe care-i învăţa, că a slăbit 
ceva din asprimea desăvîrşirii şi nu s-a menţinut în ceea ce părea că 
impune situaţia grea, ci a pus mai presus ceea ce cerea interesul celor 
slabi ? 4. Dar să arătm semnele virtuţilor apostolice cercetîndu-le cu 
atenţie pe fiecare. Va întreba, poate, cineva: cum se dovedeşte că fe¬ 
ricitul apostol şi-a potrivit în toate persoana şă cu toţi ? Unde s-a fă¬ 
cut pentru iudei ca un iudeu ? Desigur, acolo unde, păzind în adîncul 
inimii acea cugetare pe care o exprimase către galateni prin cuvintele 
acestea : «Iată, eu, Pavel vă spun vouă că, dacă vă tăiaţi împrejur, Hris- 
tos nu vă va folosi la nimic», deşi în tăierea împrejur a lui Timotei a 
împrumutat oarecum chipul superstiţiei iudaice. 5. Şi iarăşi, unde s-a 
făcut pentru cei care erau sub lege ca şi cum şi el era sub lege ? Negre¬ 
şit, acolo unde Iacob şi toţi mai marii Bisericii, temîndu-se să nu năvă¬ 
lească asupra lui acea mulţime de iudei credincioşi şi mai ales de creştini 
iudaizanţi, care astfel primiseră credinţa lui Hristos, încât erau încă ţinuţi 
sub ritul ceremoniilor legii, au alergat să-l scape de primejdie cu sfa¬ 
tul şi cu stăruinţa zieînd : «Vezi, frate, cîte mii de iudei au crezut şi 
toţi sînt plini de rîvnă pentru lege. Şi ei au auzit despre line că înveţi 
pe toţi iudeii, care trăiesc printre păgîni, să se lepede de Moise, spu- 
nîndu-Ie să nu-şi taie împrejur copiii». Şi ceva mai jos : «Fă, deci, ceea 
ce-ţi spunem. Noi avem patru bărbaţi, care au asupra lor o făgăduinţă ; 
pe aceştia luîndu-i, curăţeşte-te împreună cu ei şi cheltuieşte pentru ei 
ca să-şi radă capul şi vor cunoaşte toţi că nimic nu este adevărat din 
cele ce au auzit despre tine, dar că tu însuţi umbli după lege şi o păzeşti». 
6. Şi astfel pentru mîntuirea celor ce erau sub lege călcînd puţin acel 
înţeles aspru al cugetării prin care zisese : «Eu prin lege am murit faţă 
de lege, ca să trăiesc pentru Dumnezeu», este împins să-şi radă capul, 
să se curăţească după lege şi să dea făgăduinţe după datină în templul 
mozaic. Vei întreba şi unde s-a făcut el ca şi cum ar fi fost fără lege 
pentru mîntuirea celor ce nu ştiau în nici un chip legea? Citeşte cum 
si-a început predica în Atena, unde era puternică necredinţa neamuri¬ 
lor : «In trecere, am văzut idolii voştri şi un altar cu inscripţia : Dum¬ 
nezeului necunoscut». 7. Luînd ca punct de plecare superstiţia lor, ca 
si cum el ar fi fost fără lege, în legătură cu acel titlu păgîn a introdus 
redinţa în Hrisitos, zieînd : «Aşadar, eu vă anunţ vouă ceea ce'voi ado¬ 
raţi fără să cunoaşteţi». Şi după cîteva cuvinte, ca şi cum ar fi fost cu 
totul necunoscător al legii dumnezeieşti, el a socotit că e mai bine să 
citeze versurile unui poet păgîn decît cuvintele lui Moise, sau a le lui 
Hristos, zieînd : «Precum au zis şi unii dintre poeţii voştri, că al Lui 

neam şi sintem». Şi după ce i-a înfruntat prin dovezi pe care ei nu le 
puteau respinge, astfel a adăugat, pornind de la cele false pentru a în¬ 
tări adevărul: «Fiiiid deci neamul lui Dumnezeu, nu trebuie să soco¬ 
tim că Dumnezeu este asemenea aurului, sau argintului, sau pietrei 
cioplite de meşteşugul şi de gîndirea omului». 8. S-a făcut slab pentru 
cei slabi, cînd prin bunătate, nu prin poruncă, a îngăduit celor ce nu se 
puteau stapîni, să se întoarcă la viaţa de mai înainte, sau cînd, hră¬ 
nind pe corinteni cu lapte, nu cu altă mîncare, spune că a fost la ei în 
slăbiciune, în teamă şi în mult cutremur. S-a făcut tuturor frate, pentru 
ca să-i mântuiască pe toţi, cînd zice : « Cel ce mănincă să nu dispreţu¬ 
iască pe cel ce nu mănincă şi cel ce nu mănincă să nu-1 judece pe cel 
ce mănincă», şi: «Cel ce-şi mărită fiica bine face, iar cel ce n-o mărită 
mai bine face», şi în alt loc : «Cine este slab şi eu să nu fiu slab ? Cine 
se sminteşte şi eu să nu ard ?». 9. In acest chip a împlinit ceea ce-i 
învăţase pe corinteni, zicînd : «Nu fiţi piatră de poticnire nici iudeilor, 
nici elinilor, nici Bisericii lui Hristos, precum şi eu plac tuturor în toate 
necăutînd folosul meu, ci pe al celor mulţi, ca să se mîntuiască». Ar fi 
fost de folos, fără îndoială, ca Timotei să nu se taie împrejur, să nu-şi 
radă capul, să nu primească curăţirea iudaică, să nu meargă cu picioa¬ 
rele goale 20 , să nu facă făgăduinţe după lege. Dar a făcut toate aces¬ 
tea, fiindcă a căutat nu ceea ce este folositor pentru el, ci pentru mulţi. 
Deşi a făcut aceasta pentru contemplarea Hui Dumnezeu, totuşi simu¬ 
larea n-a lipsit. 10. Căci cel ce devenise mort pentru lege prin legea 
lui Hristos 21 , pentru ca să trăiască pentru Dumnezeu, şi cel ce încăl- 
case fără plîngere acea dragoste a legii în care trăise şi o socotea ca 
un gunoi ca să-l dobîndească pe Hristos, n-a putut să dăruiască cu un 
simţămînt adevărat al inimii cele ce erau ale legii. Nu este îngăduit să 
credem că acela care zisese : «Dacă zidesc iarăşi ceea ce am dărîmat, 
mă adeveresc pe mine însumi călcător de poruncă» a căzut în ceea ce 
el însuşi condamnase. N-are mai multă greutate fapta săvârşită decît 
intenţia cu care se săvîrşeşte ; dimpotrivă, se ştie că unora adevărul 

le-a adus pagubă iar minciuna le-a fost de folos. 11. Dec. 1.1. ' cînd 

regele Saul se plîngea în faţa slujitorilor săi de fuga lui David şi zi¬ 
cea : «Oare tuturor vă va da fiul lui-lesei ţarini şi vii şi vă va pune pe 
toţi şutaşi şi căpetenii peste mii ? Căci 'v-aţi unit cu toţii contra mea 
şi nu este cine să-mi spună», ce altcevş a dat la iveală decît adevărul, 
zicînd : «Am văzut cum a venit fiul lui lesei în Nob la preotul Abimelec, 


20. XVII, XX, 9, p. 396. Aici sînt amintite de Sfintui Iosif şi acele rugăciuni 
care se făceau cu picioarele goale («nudipedalia»). 

21. XVII, XX, 10, p. 396. Sfîntul Casian aminteşte aici înnoirea vieţii celui ce 
s-a convertit la Hristos. 

hui lui Ahitov. Şi acela a întrebat pentru el pe Domnul şi i-a dat me¬ 
rinde, ba i-a dat şi sabia lui Goliat iilisteanul» ? Pentru acest adevăr a 
meritat să fie alungat de pe pămîntul celor vii şi despre el spune pro¬ 
fetul : «Pentru aceasta Dumnezeu te va doborî pînă la sîîrşit, te va 
zmulge şi te va muta în locaşul tău pe tine şi rădăcina ta din pămîntul 
celor vii». 12. Aşadar, pentru că a spus adevărul a fost scos pentru tot¬ 
deauna din acel pămînt în care a fost aşezată cu tot neamul ei desfrî- 
nata Raav pentru minciună. La fel şi Samson, precum ne amintim, spre 
pieirea lui a destăinuit sofiei nelegiuite acel adevăr multă vreme as¬ 
cuns printr-o minciună. Adevărul dat la iveală cu atîta nechibzuinţă 
i-a adus prăbuşirea, fiindcă a uitat să păstreze acea poruncă profetică: 
«Păzeşte-te cu lacăt la gură faţă de cea care doarme la sinul tău». 

XXI. 

Dar să dăm şi unele exemple din trebuinţele noastre de neocolit 
şi aproape zilnice, de care într-atît nu ne putem feri, oricîtă grijă am 
avea, încît sîntem siliţi să cădeem în ele, cu voia sau fără voia noastră. 
Vă întreb ce este de făcut cînd, hotărîţi să amînăm masa de seară pen¬ 
tru a doua zi, un frate venind pe seară ne întreabă dacă .am cinat: oare 
trebuie să-i ascundem ajunarea, acoperindu-ne virtutea cumpătării, sau 
s-o dăm pe faţă prin mărturisirea adevărului ? 2. Dacă ne ascundem 
înfrînarea, ca să îndeplinim porunca Domnului, care zice : «Să nu te 
arăţi oamenilor că posteşti, ci Tatălui tău, care este în ascuns», şi, de 
asemenea: «Să nu ştie stînga ce face dreapta ta», în mod sigur min¬ 
ţim. Dacă ne arătam virtutea stăpînirii de sine, ne loveşte, pe bună 
dreptate, cugetarea evanghelică: «Amin zic vouă, că ei şi-au primit 
plata lor». 3. Ce face cineva dacă de la început, dîndu-şi cuvîntul, a 
refuzat paharul de apă oferit de un frate, declarînd că în nici un caz 
nu va primi ceea ce acela, bucuros de vizită, se roagă stăruitor să nu 
fie refuzat ? Oare e bine să-l refuze pe fratele care, îngenunchiat şi 
aşternut la pămînt, nu crede altceva decît că îşi îndeplineşte datoria 
de a primi cu dragoste pe cineva şi pentru această dragoste se osteneşte, 
sau, dimpotrivă, să stăruie cu încăpăţânare în hotărârea sa şi în cu- 
vîntul pe care şi l-a dat faţă de sine la început? 

XXII. 

Ghermanus. In primul exemplu, precum credem, făiră îndoială că e 
mai bine să ne ascundem înfrînarea decît s-o arătăm cui ne întreabă 
ceva şi, în acest casz, mărturisim şi noi că minciuna este inevitabilă. 
Dar în al doilea exemplu nu ne sileşte nimic să minţim, mai întîi fiindcă 

putem refuza serviciul de gazdă al fratelui fără să ne simţim legaţi prin 
vreo făgăduinţă, şi apoi pntru că, o dată ce am refuzat, putem să ne 
păstrăm neschimbată hotărîrea. 


XXIII. 

losii. Astfel de angajamente există, fără îndoială, în acele mănăstiri, 
în care s-au format, cum spuneţi, primele deprinderi ale renunţării voas¬ 
tre. Acolo conducătorii obişnuiesc să pună voinţa lor mai presus de pre¬ 
gătirea fraţilor şi ei îndeplinesc cu încăpăţînare ceea ce au hotărît. Dar 
aici, mai marii noştri, ale căror semne de credinţă le-au arătat mărturiile 
virtuţilor apostolice, şi care au săvîrşit toate mai degrabă prin judecata 
şi puterea Duhului decît prin încăpăţînarea minţii reci, au fost de părere 
că dobîndesc roade cu mult mai bogate cei ce au înţelegere pentru 
slăbiciunile altora, decît aceia care se îndîrjesc în hotărîrile lor, şi au 
admis că este o mai înaltă virtute să-ţi acoperi înfrînarea mai degrabă 
printr-o minciună necesară şi umilită, cum am spus, decît s-o faci cu¬ 
noscută printr-o rostire trufaşă a adevărului. 

XXIV. 

Abatele Piamun a primit fără şovăială de la uri frate un strugure 
şi vin, deşi de douăzeci şi cinci de ani nu se mai atinsese de acestea. 
El a socotit că este mai bine să guste din ele, contra obiceiului său, decît 
să dezvăluie tuturor virtutea înfrînării sale necunoscute. Iar dacă vrem 
să luăm în considerare şi ceea ce mi-amintesc că au făcut, fără să stea 
pe gînduri, bătrînii noştri, care de obicei dădeau sub numele altor per¬ 
soane virtuţile minunate şi faptele lor, despre care era de trebuinţă să 
vorbească în cuvîntări pentru educarea tinerilor, cum altfel putem 
judeca procedeul lor, decît ca pe o minciună evidentă ? 2. Şi, o, de ara 
avea şi noi ceva vrednic, care să poate fi pus la îndemîna tinerilor pen¬ 
tru a le întări credinţa! Desigur, deloc nu ne-am teme să folosim şi noi 
închipuiri de acest fel. Este mai bine să minţim sub culoarea unor astfel 
de înfăţişări, decît pentru respectul acestui adevăr orb fie că învăluim 
într-o nepotrivită tăcere ceea ce a putut edifica pe auditori, fie,'dacă le 
spunem în numele persoanei noastre, cum cere adevărul, să cădem în 
păcatul unei trufii vătămătoare. 3. In acest sens m-a îndrumat, în chip 
limpede, prin lecţiile sale Învăţătorul neamurilor, care a socotit că e 
mai bine să arate ca venind de la altă persoană măreţia descoperirii 
sale, zicînd : «Cunosc un om în Hristos 22 care, fie in trup, fie in afară de 


22. XVII, XXIV, 3, p. 399. Din smerenie Apostolul Neamurilor nu-si atribuie 
lui ateste două minuni trăite aievea de el, cînd le descrie. 

trup, nu ştiu, Dumnezeu ştie, a fost răpit pînă la al treilea cer. Şi ştiu 
că acest om a fost ridicat în rai şi a auzit cuvinte de nespus, pe care nu 
se cuvine omului să le grăiască». 


XXV. 

Ne este peste putinţă să le arătăm toate chiar pe scurt. Cine ar fi în 
stare să numere pe toţi patriarhii şi pe nenumăraţii cuvioşi, dintre care 
unii pentru a-şi salva viaţa, alţii din dorinţa binecuvântării, unii pentru 
milostenie, alţii pentru păstrarea vreunei taine, unii din rîvna pentru 
Dumnezeu, alţii pentru cercetarea adevărului, şi-au luat ca ocrotitor, ca 
să spun aşa, minciuna ? Dacă aceste cazuri nu pot fi înşirate toate, nu în¬ 
seamnă să le trecem cu vederea pe toate. 2. Pe fericitul Iosif dragostea 
l-a împins să pună în mod mincinos o crimă pe seama fraţilor săi, zicînd 
cu jurământ pentru salvarea regelui: «Sînteţi iscoade ; aţi venit să aliaţi 
părţile slabe ale ţârii». Şi mai jos: «Trimiteţi pe unul din fraţii voştri 
şi aduceţi pe tratele vostru aici. Iar voi rămîneţi aici sub pază pînă ce 
vor deveni limpezi cuvintele voastre, dacă spuneţi adevărul sau nu. 
Iar dacă nu, pe viaţa faraonului, sînteţi iscoade». Dacă nu i-ar fi în¬ 
spăimântat cu această minciună milostivă, n-ar fi putut nici să-şi vadă 
tatăl şi fraţii, nici să-i hrănească în primejdiile atît de mari ale foame¬ 
tei, nici să cureţe în sfîrşit conştiinţa fraţilor de păcatul de a-1 fi vîn- 
dut pe el. 3. Aşadar n-a fost atît de rău că prin minciună a vîrît teama 
în fraţi, cît a fost de sfînt şi de lăudabil că, printr-o primejdie închipuită, 
a împins pe duşmanii şi vînzătorii săi la căinţa cea mântuitoare. Sub 
urgia unei acuzaţii foarte grave*, ei erau chinuiţi nu de ceea ce li se 
punea în seamă în chip mincinos, ci de conştiinţa crimei anterioare, 
zicînd la rîndul lor: «Pe drept pătimim acestea, pentru că am păcătuit 
împotriva fratelui nostru, pentru că am dispreţuit suferinţa lui sufle¬ 
tească, atunci cînd ne ruga şi nu l-am ascultat. De aceea ne-a venit 
suferinţa aceasta». Noi credem că această mărturisire a ispăşit nu nu¬ 
mai păcatul săvîrşit de ei cu atîta cruzime nelegiuită împotriva frate¬ 
lui lgr, dar şi crima lor atît de mare, printr-o mîntuitoare umilinţă în 
faţa lui Dumnezeu ^.4. Ce să zicem de Solomon, care de la prima sa 
judecată, n-a arătat decît printr-o minciună, darul înţelepciunii primit 
de la Dumnezeu? Ca să scoată cu mare greutate adevărul care era în¬ 
velit în minciuna unei femei, chiar el a cerut ajutor minciunii plăs¬ 
muite cu mare iscusinţă, zicînd: «Aduceţi-mi o sabie şi tăiaţi copilul 
viu în două părţi iar apoi daţi o parte uneia, iar o parte celeilalte». Cru- 


23. XVII, XXV, 3, p. 400. Insistenţa dreptului Iosif, care ştia că fraţii săi nu 
sînt spioni, este justificată prin ceea c:e a urmărit, adică o mărturisire şi, în acelaşi 
timp, pocăipţa lor pentru păcatul comis âmpotriva lui. 

33 — Sfintul loan Casian 

zimea aceasta prefăcută, care pe mama cea adevărată a zguduit-o în 
toate măruntaiele, a fost lăudată în schimb de cea care nu era mama 
copilului. Abia atunci, după ce în chip meşteşugit a aflat adevărul, a 
dat acea hotărîre pe care toţi au socotit-o insuflată de Dumnezeu. 
«încredinţaţi, a zis el, copilul viu acesteia şi să nu fie ucis; aceasta este 
mama lui» 24 . 5. Şi din alte mărturii ale Scripturii învăţăm cu prisosinţă 
că nu putem şi nici nu trebuie să ducem la îndeplinire toate pe care le 
hotărîm, fie că sîntem liniştiţi, fie că sîntem tulburaţi sufleteşte. Pre¬ 
cum citim, şi bărbaţii cuvioşi, şi îngerii, şi ghiar Dumnezeu cel'Atotpu¬ 
ternic, şi-au schimbat adesea hotărîrile luate. Fericitul David a hotărît 
cu jurămînt zicînd : «Aşa să facă Dumnezeu rău vrăjmaşilor lui David şi 
mai multe să facă, dacă voi lăsa pină miine un singur om din toţi cei ce 
ţin de Nabal». 6. Dar, îndată intervenind Abiguil, soţia acestuia, şi ru- 
gîndu-se pentru el, David a slăbiit ameninţările şi a revenit asupra celor 
spuse, socotind că e mai bine să-l creadă cineva că-şi calcă hotărîrile, 
decît să-şi păstreze credinţa faţă de jurămîntul său, printr-o faptă de 
cruzime. «Viu este Domnul, a zis el, dacă n-ai fi venit repede in calea 
mea, n-ar fi rămas pină in zori Nabal». Precum sîntem de părere că nu 
trebuie imitată acea uşurinţă a unui jurămînt pripit, care a fost făcut 
sub starea unei tulburări sufleteşti, tot aşa credem ca trebuie să fie pil¬ 
dă slăbirea şi îndreptarea unei hotărîri. 7. Vasul de bună alegere, scriind 
corintenilor, le făgăduieşte pe cuvînit că se va întoarce la ei, zicînd : 
«Voi veni la voi tind voi trece prin Macedonia, căci prin Macedonia trec. 
La voi mă voi opri, poate, sau voi ierna, ca să mă petreceţi în călătoria 
ce voi face. Căci nu vreau să vă văd numai în treacăt, ci nădăjduiesc să 
rămîn la voi cităva vreme». Despre aceasta aminteşte şi în a doua episto¬ 
lă astfel: «Cu această încredinţare voiam să vin întîi la voi, ca să aveţi 
har a doua oară şi să trec pe la voi în Macedonia şi din Macedonia să 
vin iarăşi la voi şi să fiu petrecut de voi în Iudeea». Afară, făcîndu-şi un 
alt plan, mai bun, mărturiseşte foarte limpede că nu va îndeplini ceea 
ce făgăduise. «Voind aceasta, zice el, m-am purtat oare cu uşurinţă ? Sau 
cele ce le hotărăsc, le hotărăsc trupeşte, ca la mine da, da să fie şi nu, 
nu?». 8. In sfîrşit, le declară cu jurămînt de ce a socotit că e mai bine 
să treacă peste cuvîntul dat, decît să aducă o grea tristeţe discipolilor 
prin venirea sa : «Eu chem pe Dumnezeu mărturie asupra sufletului meu, 
că din cruţare pentru voi n-am venit încă la Corint. Şi am judecat în 
mine aceasta, ca să nu vin iarăşi la voi cu întristare». Cînd îngerii au re¬ 
fuzat să intre în casa lui Lot din Sodoma, zicînd către el: «Nu vom intră, 


24. XVII, XXV, p. 401. Ca şi în exemplele de mai sus, sensul formal sau mate¬ 
rial, legat de intenţie, arată că dreptul Solomon n-a vrut să înşele pe nimeni, ci că 
prin mijlocul folosit, a vrut sa stabilească adevărul. 

ci vom poposi in piaţă», la rugăminţile lui stăruitoare sînt înduplecaţi 
şi-şi schimbă cuvîntul dat, precum adaugă Scriptura : «Şi a stăruit Lot şi 
au poposit peste noapte la el». 9. Dacă ei ştiau că vor poposi la el, au re¬ 
fuzat printr-o scuză făţarnică invitaţia; iar dacă se scuzau cu adevărat, 
este foarte limpede că şi-au schimbat hotărîrea. Credem că Sfintui Duh 
ne-a dat în cărţile sfinte aceste exemple pentru a ne învăţa să nu ră¬ 
mânem cu încăpăţînare în hotărîrile noastre, ci sa le supunem propriei 
noastre judecăţi, păstrînd-o pe aceasta liberă de lanţul oricărei legi, pen¬ 
tru ca să fie gata de a răspunde la orice chemare şi să nu refuze, sau să 
amine de a trece fără întîrziere la ceea ce dreapta ei chibzuială va găsi 
trebuitor 25 . 10. Şi ca să ne ridicăm la exemple mai înalte, pe regele Eze- 
chia, care zăcea bolnav în pat, profetul l-a întîmpinat în numele lui 
Dumnezeu, zicînd : «Aşa grăieşte Domnul: Fă testament pentru casa ta, 
căci nu te vei însănătoşi, ci vei muri! Atunci s-a întors Ezechia cu faţa 
la perete şi s-a rugat Domnului, zicînd : O, Doamne, adu-ţi aminte că am 
umblat înaintea feţei Tale cu credinţă şi cu inimă dreaptă şi am făcut cele 
plăcute în ochii Tăi. Şi a plîns Ezechia tare». După aceasta iarăşi zice că¬ 
tre acelaşi profet: «Intoarce-te şi spune-i lui Ezechia rgelui lui Iuda aşa : 
Acestea zice Domnul Dumnezeul lui David, strămoşul tău: Am auzit ru¬ 
găciunea ta şi am văzut lacrimile tale ; iată, voi adăuga peste zilele tale 
încă cincisprezece ani şi din mîna regelui Asiriei te voi zbăvi pe tine şi 
cetatea aceasta o voi apăra pentru Mine şi pentru David, robul Meu». 
11. Ce este mai limpede decît această mărturie, din, care înţelegem că 
Domnul, cu mila şi dragostea Sa, a socotit că e mai bine să treacă peste 
ceea ce spusese şi, schimbînd termenul morţii, s®-i prelungească viaţa 
cu cincisprezece ani celui ce se roagă, decît să se arate neînduplecat 
în hotărîrile sale! La fel socotinţa divină zice către (niniviteni : «încă 
trei zile şi Ninive va fi dărîmată». Dar în curând căinţa şi postul lor au 
înmuiat hotărîrea atât de ameninţătoare şi de categorică, întorcîrid-o 
spre milă şi iertare. Dacă afirmă cineva că Domnul, prevăzînd întoar¬ 
cerea lor, i-a ameninţat cu distrugerea cetăţii pentru a-i aduce la po¬ 
căinţă, urmează că acei care sînt la conducerea fraţilor, fără să se facă 
vinovaţi de minciună, pe cei ce au nevoie de îndreptare îi ameninţă 
uneori cu pedepse mai mari decît ar trebui să le dea. 12. Iar dacă, dim¬ 
potrivă, afirmă că Dumnezeu a revenit asupra acelei hotărîri aspre avînd 
în vedere căinţa lor, potrivit celor spuse de Iezechiel : «Cînd voi zice 
păcătosului: Vei muri, dar el se va întoarce de la păcatele sale şi va 
face judecată şi dreptate, atunci c! va fi viu şi nu va muri», de aseme¬ 
nea, învăţăm din acestea că nu trebuie să ne îndîrjim în hotărîrile noas- 
__________ \ 

25. XVII, XXV, p. 402. Siîntul Casian aduce aici un argument In favoarea an¬ 
gajamentului nemenţinut. 

tre, ci să îndulcim prin milostivire şi blîndeţe ameninţarea pronunţată 
din necesitate. 13. Pentru ca să nu se creadă că Domnul i-a ocrotit astfel 
numai pe niniviteni, El arată prin Ieremia că va săvîrşi aceasta întot¬ 
deauna pentru toţi, cînd va fi nevoie, şi promiţînd că-şi va schimba fără 
întîrziere hotărîrile potrivit cu meritele noastre, El zice : «Dacă voi zice 
cindva despre un popor, sau cjespre un rege, că-1 voi dezrădăcina, îl voi 
slărîma şi-l voi pierde şi dacă poporul acela, despre care am zis Eu 
acestea, se va întoarce de la faptele lui cele rele, atunci voi îndepărta 
răul ce gîndeam să-i fac. Şi dacă voi zice despre un popor, sau despre 
un rege că-1 voi întoarce şi-l voi întări, şi dacă acela va face rele îna¬ 
intea ochilor Mei şi nu va asculta de glasul Meu, atunci voi schimba 
binele cu care voiam să-l fericesc». Şi Iezechiel spune de asemenea : «Să 
nu laşi nici un cuvînt. Poate vor asculta şi se vor întoarce de la calea 
cea rea şi atunci îmi va părea rău de nenorocirea pe care aveam de 
gînd să le-o fac din cauza faptelor lor rele», 14. Aceste mărturii declară 
că nu trebuie să ne ţinem cu încăp^ţînare în făgăduinţele noastre, ci să 
le rînduim cu judecată şi chibzuinţă, alegîndu-le mereu pe cele bune şi 
trecînd fără şovăială la aceea pe care o socotim mai folositoare. Jude¬ 
cata lui Dumnezeu, cea mai presus de orice preţ, ne mai învaţă că deşi 
Ei ştie dinainte sfîrşitul ficăruia chiar înainte de a se naşte, astfel orîn- 
duieşte toate după ordinea şi judecata comună, şi oarecum după senti¬ 
mentele omeneşti, încît nu după puterea şi nici după gîndul Său de ne¬ 
spus, a toate cunoscător de la început, ci după faptele prezente ale oa¬ 
menilor judecind toate, pe fiecare îl respinge sau îl atrage, îl umple zil¬ 
nic de harul Său sau îl îndepărtează de la El. 25. La fel stau lucrurile şi 
cu alegerea lui Saul. Deşi preştiinţa lui Dumnezeu nu putea să nu cu¬ 
noască sfîrşitul urît al acestuia, din toate miile Israelului pe el l-a ales 
şi l-a uns ca rege, răsplătindu-i meritele vieţii de pînă aici şi neţinînd 
seamă de păcatul din viitor al acestuia. Astfel încît, după ce acesta s-a 
făcut vinovat, Dumnezeu, ca şi cum s-ar căi de alegerea făcută, se plînge 
cu glas şi tînguiri oarecum omeneşti, zicînd : «Md căiesc că l-am hotarît 
pe Saul rege ; fiindcă M-a părăsit şi poruncile Mele nu le-a îndeplinit». 
Şi de asemenea : « Totuşi Samuel îl plîngea pe Saul pentru că Domnul 
se căia că l-a ales pe Saul rege peste Israel». 16. Domnul spune şi prin 
profetul Iezechiel că fapta pe-care a săvîrşit-o o va face, prin judecată 
zilnică, cu toţi oamenii, zicînd : «Cînd voi zice dreptului că va fi viu, 
iar ei se va încrede în dreptatea sa şi va face nedreptate, atunci nu se 
va mai pomeni toată dreptatea lui, ci el va muri pentru tot răul pe care 
l-a făcut. Şi cîrid voi zice,păcătosului: «Vei muri», dar el se va întoarce 
de la păcatele sale şi va face judecată şi dreptate, dacă acest păcătos 
va înapoia zălogul, va despăgubi, pentru cele răpite, va umbla după le- 

glie vieţii, neiăcind nimic râu, atunci el va fi viu şi nu va muri. Nici 
unul din păcatele sale, pe care le-a făcut, nu i se vor pomeni». 17. Apoi, 
cînd Domnul şi-a întors faţa milostivirii Sale de }a acel popor care, deşi 
fusese ales din toate neamurile, a devenit după eea călcător al porun¬ 
cilor, legiuitorul intervine pentru el strigînd : «O, Doamne, poporul aces¬ 
ta a săvîrşit mare păcat, lăcîndu-şi Dumnzeu de aur. Rogu-mă acum, de 
vrei să le ierţi păcatul acesta, iartă-i • iar de nu, şterge-mă şi pe mine 
din cartea Ta, în care m-ai scris. Zis-a acestuia, Domnul: Pe acela care 
a greşit înaintea Mea îl voi şterge din cartea Mea». Şi David, pe cînd 
cu duh profetic se plîngea împotriva lui Iuda şi a prigonitorilor lui 
Hristos, a zis : «Să se şteargă ei din cartea celor drepţi». Şi fiindcă nu 
meritau să ajungă la pocăinţa cea mîntuitoare fiind vinovaţi de o nele¬ 
giuire atît de mare, a adăugat: «Ei să nu fie înscrişi împreună cu cei 
drepţi». 18. Este limpede că şi cu Iuda s-a îndeplinit puterea blestemu¬ 
lui profetic. Căci pentru a-şi ispăşi crima de trădare «Şi-a pus capăt 
■zilelor Spînzurîndu-se», ca nu cumva, după ce i s-a şters numele din 
cartea celor drepţi, întorcîndu-se la pocăinţă să merite a fi înscris iarăşi 
cu cei drepţi în cer. Trfebuie să fim siguri că şi numele lui Iuda, în acel 
timp'în care a fost ales de Hristos pentru treapta apostolatului, se găsea 
înscris'în'cartea celor vii şi el a auzit împreună cu ceilalţi cuvintele: 
«Nu vă bufuraţi că vi se supun duhurile, bucuraţi-vă că numele voastre 
sînt scrise în ceruri». 19. Dar fiindcă,, doborît de boala arghirofiliei, din 
cer, unde fusese înscris, a fost aruncat la cele pămînteşti, pe buna drep¬ 
tate despre el şi despre cei asemenea Iui se spune prin profet: « Doam¬ 
ne,, toţi,cei ce te părăsesc vor fi striviţi şi cei ce se retrag de la Tine vor 
fi scrişi pe pământ, fiindcă au părăsit pe Domnul, izvorul apelor celor 
vii». Şi în alt loc : «Ei nu vor fi în sfatul poporului Meu şi nu vor fi 
înscrişi în cartea casei lui Israel, şi nu vor intra pe pământul lui Israel». 

XXVI. 

Nu trebuie trecut sub tăcere nici folosul acelei învăţături, care ne 
cere ca şi atunci cînd, dinjiră sau din altă patimă, ne-am legat printr-un 
jurămînt să îndeplinim, ceea ce nu trebuie să se întîmple nici unui mo¬ 
nah, totuşi trbuie sa cîntărim cu toată judecata minţii cele două situaţii, 
adică să comparăm între ele ceea ce am hotărît cu ceea ce urmează sa 
facem, şl să trecem fără întîrziere Ia ceea ce cu toată chibzuinţă am 
judecat că este mai bine de făcut. Căci este mai bine să trecem peste 
cuvîntul dat, decît să producem vătămare unei lucrări care este dreap¬ 
tă şi plină de evlavie. De altfel, din cîte ne amintim, niciodată părinţii 
cei încercaţi şi cu bună judecată n-au fost îndîrjiţi şi fără revenire asu- 

pra hotărîrilor de acest fel, ci dimpotrivă, ca ceara la căldura înmuin- 
du-se, cînd a intervenit o judecată, sau un sfat mai sănătos, au trecut 
fără şovăială la ceea ce era mai chibzuit. Am arătat că întotdeauna 
cei care ţin cu încăpăţînare la hotărîrile lor sînt fără judecată şi fără 
dreaptă chibzuinţă. 


XXVII. 

Ghermanus. Dacă urmăm învăţătura pe care ai arătait-o destul de 
limpede şi de pilduitor, înseamnă că un monah nu trebuie să facă nici 
un legămînt, ca să n-ajungă după aceea un laş sau un încăpăţînat. Dar 
unde vom pune acele cuvinte ale Psalmistului: «Am jurat, am hotărît 
să păzesc judecăţile dreptăţii Tale» ? Ce este altceva a jura şi a hotărî, 
dacă nu a păzi fără schimbare hotărîrile ? 

XXVIII. 

t 

Iosil. Noi vorbim aci nu despre primele cerinţe, fără îndeplinirea 
cărora nu este cu putinţă mîntuirea noastră, ci despre acestea pe care 
le putem înfăptui mai mult sau mai puţin fără primejdie, cum sini : ne- 
respectarea fără întrerupere a postului, stăpînireă continuă de la vin şi 
ulei, faptul de a nu părăsi niciodată chilia, cititul şi meditaţia fără ră¬ 
gaz. Acestea pot fi practicate după plăcere, sau întrerupte după tre¬ 
buinţă, fără vreo pagubă pentru slujirea şi idealurile noastre de viaţă. 

2. Dar, hotărîrile privitoare la observarea acelor principale porunci tre¬ 
buiesc respectate cu stricteţe, şi pentru ele nici moartea nu trebuie oco - 
lită, dacă este nevoie. Despre ele trebuie să spunem întotdeauna: «Am 
jurat şi am hotărît». Aşa trebuie să se întîmple cu păzirea dragostei de 
oameni, pentru oare toate sînt de dispreţuit, ca să nu se păteze binele 
şi desăvîrşirea acesteia. La fel trebuie să îndeplinim fără schimbare ju- 
rămîntul pentru păzirea înfrînării, a credinţei, a cumpătării şi dreptăţii, 
care toate trebuiesc păstrate cu necurmată strădanie şi pentru a căror 
neîndeplinire, cit de mică, merităm osîndă. 3. Dar cu acele îndeletniciri 
trupeşti, despre care se spune că sînt de puţină folosinţă, trebuie să ne 
purtăm precum am spus, adică dacă apare vreun prilej sigur, care ne 
îndeamnă să le întrerupem, să nu ne menţină asupra acelora nici un le¬ 
gămînt, ci lăsîndu-le la o parte, să (trecem cu toată voia la cele mai de 
folos. Nu este nici o primejdie dacă pentru un timp renunţăm la acele 

obiceiuri legate de ceile ale trupului. Dar este primejdie de moarte să ne 
abatem cit de puţin de la cele arătate mai înainte. 

XXIX. 

La fel trebuie să aveţi grijă ca, dacă v-a scăpat din gură vreo vorbă 
pe care o vreţi ascunsă, să nu-1 sfătuiţi pe cel care v-a auzit să n-o 
spună mai departe. Mai degrabă va rămîne secretă dacă se trece peste 
ea în chip simplu şi cu nepăsare, fiindcă nici unul dintre fraţi nu se 
va gîndi să răspîndească acea vorbă, socotind-o spusă ca Ceva neîn¬ 
semnat în cursul convorbirii, dacă nu s-a atras atenţia asupra ei să fie 
ţinută ca o taină 26 . Iar dacă dai şi jurămînt de încredere în această 
privinţă, să fii sigur că totul va fi aflat foarte repede. Căci puterea dia¬ 
volului se va ridica şi mai furioasă să te întristeze şi să te trădeze 
împingînd la călcarea jurămmfului. 

XXX. 

De aceea monahul nu trebuie să ia hotărîri definitive asupra celor 
ce privesc trebuinţele trupului, ca să nu fie silit să le calce repede, aţî- 
ţînd şi mai mult pe vrăjmaş să-l atace în cele pe care le săvîrşeşte ca 
şi cum i-ar fi poruncite de lege. Cel aşezat sub harul libertăţii, dîn- 
du-şi lege sieşi, se leagă singur în lanţurile unei robii primejdioase ; 
astfel încît, ceea ce ar fi putut face în chip îngăduit şi chiar lăudabil cu 
lucrarea harurilor, dacă trebuinţa l-a împins cumva, acel lucru îl va 
săvîrşi ca un păcat. Căci «unde nu este lege, nu este nici călcâie de lege». 

2. întăriţi cu aceste învăţături şi îndrumări ale preafricitului Iosif. 
care ne-a venit parcă de la .Dumnezeu, ne-am hotărît să rămînem în 
Egipt. Dar deşi de aci încolo nu ne-am mai gîndit prea mult la legă- 
m'întul nostru de mănăstire, totuşi l-am îndeplinit după o trecere de 
şapte ani 27 . Astfel am alergat la mînăstirea noastră ducînd cu noi încre¬ 
derea că vom dobîndi îngăduinţa de a ne întoarce în pustiu şi, mai în- 
tii ne-am achitat de datoria de a aduce cinstire mai marilor noştri, Apoi 
am recăpătat dragostea de altă dată în sufletele celor pe care, din grijă 

26. XVII, XXIX, p. 408. Este sfatul de înaltă înţelepciune pe care conştiinţa 
Sfinţilor Castan şi Ghermanus nu le-a îngăduit să-l urmeze. 

27. XVII, XXX, 2, p. 408. Deşi pînă la sfîrşit legământul s-a împlinit, mustrarea 
unei conştiinţe vii a dat faptului amînării lui dimensiuni enorme, care a prefăcut în- 
tr-o minciună, cu repercusiuni imense asupra interpretării biblice — mai ales a Ve¬ 
chiului Testament. 

faţă de noi, desele noastre scrisori, oricît de frumoase, tot nu-i linişti¬ 
seră. Şi, în sfîrşit, smulgîndu-ne cu totul ghimpele făgăduinţei noastre, 
conduşi cu bucurie chiar ,de ei, am plecat din nou către singurătăţile în¬ 
depărtate ale pustiului scitic. 

3. Nevrednicia mea, cuvioşi fraţi, v-a prezentat, aşa cum a putut, 
ştiinţa şi învăţătura părinţilor vestiţi. Chiar dacă graiul meu neîngrijit 
mai mult a înceţoşat decît a luminat ideile, eu ,vă rog să nu lipsiţi de 
lauda cuvenită pe însemnaţii bărbaţi, şi să vă arătaţi nemulţumirea nu¬ 
mai faţă de scrisul meu. Judecind în toată liniştea sufletească, am so¬ 
cotit că e mai bine să dau la iveală chiar prin cuvinte simple, măreţia 
cugetării lor, decît s-o trec sub tăcere. Pentru cititor, dacă are în ve¬ 
dere înălţimea înţelesurilor, stîngăcia rostirii mele nu este o piedică în 
sporul lui de cunoaştere, iar pentru mine este mai mare grija de a 
aduce folos, decît de a primi laudă. Vă rog, aşadar, pe toţi cei cărora 
le vor veni în mîini aceste osteneli ale mele să ştie că tot ce le va plă¬ 
cea aparţine cuvioşilor părinţi, iar ceea ce nu-i va mulţumi îmi apar-^ 
ţine mie. 

LA PARTEA A TREIA 
A «CONVORBIRILOR DUHOVNICEŞTI» 


Este închinată lui Iovinian, Minerviu, Leonţiu şi Teodor. Cel dinţii 
a pus temeiul vechilor virtuţi a învăţăturii mînăstirilor din provinciile 
galice şi disciplinei călugăreşti, iar ceilalţi trei doresc cu ardoare subli¬ 
mităţile eremitismului. Aceste din urmă şapte «Convorbiri» vor servi şi 
unora şi altora. Dar aceştia din urmă vor avea un avantaj imens, căci 
ei sînt deja pregătiţi prin prctioa eremitică a Părinţilor pustiei «să îm¬ 
brăţişeze mai uşor preceptele şi învăţăturile lor». Aici Sfîntul Casian 
exprimă convingerea că modul exprimării acestor Convorbiri e atît de 
aproape de realitate, încît citirea lor va manifesta chiar introducerea în 
chiliile anahoreţilor, a celor citaţi şi deci va urma o totală înviorare a 
lor : «Dar ce spun ?» — strigă el la sfîrşit. «Ei vor primi pe înşişi autorii 
Convorbirilor... în chiliile lor cu aceste volume, ca să se bucure oare¬ 
cum de folosirea lor în fiecare zi, să le pună întrebări şi să asculte răs- 
pumurile lor». Aşa vor fi apăraţi de propriile lor gînduri în această via¬ 
ţă deplină, foarte aspră, în care, evident nu lipsesc exemplele. Dar ei se 
vor lăsa conduşi astfel numai de învăţăturile celor formaţi de o veche 
tradiţie şi de zelul unei îndelungate experienţe. 

După această prefaţă plină de viaţă, care e urmarea celor două 
părţi ale Convorbirilor precedente, urmează această a treia pante, care 
este adresată deci şi pustnicilor din pustiile Egiptului. Cea dintîi Con¬ 
vorbire cuprinde o critică-aspră a unei mici părţi a acestora. Ea este in¬ 
titulată Convorbirea duhovnicească a XVIII-a cu stareţul Piamun, 
«despre cele trei feluri de minahi». 

îmbarcaţi la Dioclos, cei doi pustnici, Casian şi Ghermanus, au debar¬ 
cat de pe Nil spre Sud, la vestitul stareţ Piamun, conducătorul şi presbi- 
terul tuturor pustnicilor din regiune, «ca o cetate evanghelică pe vîrful 
muntelui înalt», ca să-i iniţieze la viaţa singuratică. 

După ce aminteşte cele trei feluri de monahi: călugări, anahoreţi şi 
sarabaiţi (care trebuiesc ocoliţi), se aminteşte originea apostolică a mo¬ 
nahismului, care cu timpul s-a desprins de mireni, în formă chinovitică 
şi anahoretică, cu rînduielile şi fruntaşii ei. în unele provincii s-a dez- 

voltat monahismul fals al sarabaiţilor şi al celei de a patra categorii, 
care nu primeşte jugul smereniei şi îndatoririle desăvîrşirii, izolîndu-se 
în chilii şi în păcatele singurătăţii. După descrierea refuzului de a re 
smeri al unui tînăr îndrumat de Sfîntul Serapion, Sfîntul Piamun în¬ 
vaţă pe cei prezenţi că smerenia este temeiul răbdării, liniştii şi tutu¬ 
ror încercărilor, la care e supus monahul. Urmează exemplul văduvei 
credincioase din Alexandria şi al Sfîntului Pafnutie, grav primejduit de 
invidie şi gelozie. 

Cu aceasta, Sfîntul Piamun le-a dat Sfinţilor Casian şi Ghermanus 
primele învăţături asupra vieţii în sihăstrie. 

Convorbirea a XlX-a cu Părintele Ioan, «despre ţelurile chinovitu- 
lui şi ale pustnicului», începe cu un aparent incident al Părintelui Paul 
cu un frate, care întîrziase cu masa. Nu lipsit de smerenie, ci din dra¬ 
goste de adevăr şi pentru îndemnul Sfinţilor Casian şi Ghermanus, Sfîntul 
Ioan, oare părăsise pustia, întorcîndu-se la mînăstire, le-a descris stările 
lui în extaz dumnezeiesc, nemîncînd cu săptămînile, desăvîrşindu-se în 
virtuţi. Limitarea spaţiului şi timpului de cele materiale în pustie, — pe 
care le-a descris cu amănuntul —, l-a obligat să se întoarcă la chinovie, 
unde toate s-au simplificat in vederea scopului urmărit de chinobit: «Este 
acela de a-şi ucide, sau răstigni dorinţele sale..., de a nu cugeta nimic 
despre ziua de mîine... Iar desăvîrşirea pustnicului este să aibă mintea 
desprinsă de toate cele pămînteşti şi, pe măsura posibilităţilor omeneşti, 
s-o unească cu Hristos». Anahoreţii contemporani Moise, Pafnutie şi 
cei doi Macarie au ajuns la această desăvîrşire, a adăugat Părintele Ioan. 
Greşeala pustnicilor este de a se retrage în pustie neformaţi îndeajuns 
din punct de vedere duhovnicesc. Păcatele n-au dispărut; neliniştea şi 
enervarea, mînia şi tristeţea, nu i-au părăsit; focul desfrînării nu s-a 
stins ,• lanţurile zgîrceniei şi arghirofiliei, ca şi boala trufiei îi ţin legaţi. 

Aceste păcate aşteaptă prilejul de a se manifesta şi Acela, căruia nu-j 
este ascunsă nici o taină le va vindeca, la rugăciunile lor. Pentru aceasta, 
anahoretul care a părăsit mănăstirea nedesăvîrşit trebuie să dispreţuiască 
orice pagube materiale şi morale, insulte şi pedepse, nimic nefiind mai 
dăunător decît mînia şi mai. preţios decît liniştea sufletească. Iar trata¬ 
mentul neprihanei este înlăturarea oricărei pofte şi eliminarea amintirii 
ei, «căci cel călit în oţelul purităţii stăpîneşte cu mintea această virtute 
a înfrînării neîntinate». 

Convorbirea a XX-a cu Părintele Pinutius, «despre scopul pocăinţei 
şi despre semnele iertării» începe cu lauda smereniei Părintelui Pimufius, 
care, părîndu-i-se că e prea ridicat în slavă în provincia mînăstirii Pa- 
nephysis din Egipt a fugit din ea de două ori ca să se umilească, dar a 

fost recunoscut şi adus înapoi. învăţătura Iui despre culmea adevăratei 
renunţări a părut Sfinţilor Cssian şi Ghermanus foarte grea de realizat şi 
i-au cerut lămuriri despre felul în care se poate totuşi nădăjdui spre 
desăvîrşire. Pocăinţa, a spus el, cere nu numai să nu mai săvîrşim pă¬ 
catele penitru care ne-am pocăit, dar nici să nu ne mai amintim de ele, 
adică să nu mai fim ispitiţi de'atracţiile lor, ale patimilor şi dorinţelor 
vinovate. Aceasta este cu putinţă prin îndepărtarea totală a păcatelor şi 
patimilor din trecut. După Botez ne sînt deschise nenumărate căi de mân¬ 
tuire prin pocăinţă, ca: martiriul, dragostea, milostenia, vărsarea de la¬ 
crimi, mărturisirea păcatelor, schimbarea purtării, rugăciunea cuvioşilor 
pentru noi, mila, credinţa, bunătatea şi iertarea noastră. Inima împietrită 
să nu ne îndepărteze de izvorul iertării, postul şi subjugarea totală sînt 
răsplătite cu harul iertării. Sabia iertării curăţă tot ce trupesc 
şi pămîntesc în noi, înlocuind lacrimile tristeţii cu cele ale bucuriei veş¬ 
nice. Nu amintirea păcatelor, care atrage spre rău, ci dorinţa de virtute şi 
de împărăţia cerurilor ajută la adevărata căinţă. Pentru a fi iertat fie¬ 
care păcat, trebuie să se înlăture şi ceea ce l-a mijlocit, eliminînd din 
inimă şi gîndurile cu care s-a săvîrşit. Păcatele principale se sting prin- 
’tr-o trăire normală şi aşa se sfîrşeşte pocăinţa pentru ele. Dar mai sînt 
păcate mici la care sîntem împinşi, cu sau fără voia noastră cu şi fără 
ştiinţa noastră; de aceea, cei ce doresc desăvîrşirea să-şi însuşească 
acele virtuţi, prin care se dobîndesc semnele iertării păcatelor. 

După aceasta a urmat Convorbirea duhovnicească a XXI-a, întîia a 
Siîntului Theonas — «despre ingăduinţele din zilele Cincizecimii». Pă¬ 
rintele Theonas venise la Părintele Ioan cu daruri, după rînduiala din 
Vechiul Testament, consemnată la începutul acestei Convorbiri. El se 
despărţise prin îngăduinţă reciprocă de soţia lui şi era lăudat de obşte 
pentru minunile şi profunzimea ştiinţei lui duhovniceşti. 

Sfîntul Casian nu era împotriva căsătoriei, iar despărţirea Sfântu¬ 
lui Theonas o înfăţişează în cadrul aprobator al Evangheliei. Acesta 
lămureşte mai întîi mai multe probleme liturgice-duhovniceşti. După ce 
aminteşte că faptele sînt bune, rele şi mijlocii, categoriseşte postul ca 
mijlociu, prin el străduindu-ne să ajungem la virtuţi ca dragostea se¬ 
menilor, deci la alte bunuri principale. Ba încă, ţinut nepotrivit ori 
exagerat, poate fi dăunător. De pildă nu postim şi nu îngenunchem în 
timpul Cincizecimii, cînd Domnul a fost între ucenici şi aceştia au aş¬ 
teptat după înălţare, coborîrea Duhului Sfînt. 

După ce indică mai multe reguli duhovniceşti ale postului, Sfîn¬ 
tul Theonas explica durata contradictorie cu numele a Păresiniilor şi 
explicarea regulii ei materiale şi duhovniceşti prin canoane. Multe din- 

tre aceste rînduieli, care pornesc de la Legea veche, sînt depăşite de 
rînduiala pustnicească, care primeşte desăvârşirea harică a Evangheliei, 
căci «unde este Duhul Domnului, acolo este libertatea», a zis Domnul. 

Urmează Convorbirea a doua cu Părintele Theonas — «despre amă¬ 
girile dc noapte » (a XXII-a). Sfînltul Theonas învaţă pe ascultători că în- 
tinăciunea din timpul somnului se datoreşte acestor trei cauze : lăcomiei 
la mîncare, lipsei de veghere şi înşelăciunii duhului rău, care are ca 
urmare oprirea de la Sfînta împărtăşanie. 

(Un tînăr, amăgit de diavolul, s-a putut, totuşi, împărtăşi). Cură¬ 
ţia neprihănirii rămîne temeiul rezistenţei împotriva păcatelor, mai 
ales păstrîndu-se fecioria. Sfînt, învaţă Sfîntul Theonas, este cel închi¬ 
nat slujirii dumnezeieşti, ca oamenii, locurile şi vasele sfinte. Dar ne¬ 
pătat de păcat este numai Fiul lui Dumnezeu. De aceea nimeni nu se 
împărtăşeşte pentru meritele sale. Noi nu am primit asemănarea tru¬ 
pului păcatului, ci realitatea lui, pe cînd Mîntuitorul a primit numai 
asemănarea trupului păcatului. Şi drepţii şi sfinţii pot cădea în greşeală. 
Sînt şapte feluri de cădere în care chiar dacă alunecă cel înţelept, tras 
în jos de .poruncile firii, nu încetează de a fi drept, dacă crede că nu¬ 
mai cu harul Domnului va putea fi eliberat din lanţurile păcatului. De 
pildă, chiar Sfîntul Petru a păcătuit greu, lepădîndu-se de Domnul. De 
aceea trebuie să strigăm împreună cu Sfîntul Pavel: «Om nenorocit ce 
sini! Cine mă va libera de trupul morţii acesteia...!». El apelează apoi 
la bunătatea dumnezeiască cerînd ajutorul Celui Atotputernic şi Atot- 
bun, căruia îi mulţumeşte prin Iisus Hristos (Rom. 7, 24). Sfîntul Gher- 
manus crede că Sfîntul Apostol Pavel vorbeşte în numele păcătoşilor, ei 
fiind, şi nu el, robi păcatului... 

Convorbirea duhovnicească a XXIII-a cu Părintele Theonas (a treia 
a sa) —- « despre nepăcătuire» — începe cu demonstraţia de ce cuvin¬ 
tele din Rom. 7,24 îl privesc şi pe Sfîntul Apostol Pavel şi nu exclusiv 
pe alţi păcătoşi. Este adevărat că ceilalţi n-ar spune că nu voiesc răul 
pe care-1 săvîrşesc, ca Apostolul neamurilor. Totuşi este un bine de 
care se vaită că nu l-a săvîrşit nici el, deşi l-a voit. Care este acest bine ? 
Această întrebare şi-a pus-o Marta, în comparaţie cu Maria, care şi-a 
ales partea cea bună, înălţîndu-se pînă la contemplaţie, pe cînd Marta 
s-a oprit la slujirea Domnului. Sfîntul Pavel, de asemenea, îl contempla 
din timp în timp, dar în fond desăvîrşit avea s-o facă numai în viaţa vi¬ 
itoare. De aceea dorea să se despartă de trupul trecător, căci nimeni nu 
săvîrşeşte numai ce e bun, chiar în singurătatea pustietăţii şi în tensiu- 

nea rugăciunii. Cei ce se cred fără păcat nu-şi văd robia sufletului şi 
mişcarea gândurilor necurate, care-i depărtează de contemplare — sin¬ 
gura mîntuiitoaie. Nu ţinem seama însă decît de păcatele de moarte, 
uitînd de Dumnezeu şi gîndind numai la cele vrmelnice. Iar cei ce sînt 
în liniştea contemplării dumnezeieşti, partea cea mai de preţ a bucu¬ 
riei şi fericirii lor, socotesc un mare păcat tulburarea acestei păci. Mo¬ 
nahii se bucură de «legea Domnului după omul lăuntric», care încearcă 
să se unească cu Dumnezeu mai presus de cele văzute. Dar constată că 
«există altă lege în mădularele lor», adică sădită în firea omenească, 
de la cădere. 

Astfel, în trupul nostru nu mai sălăşluieşte binele, lipsindu-i veşni¬ 
ca şi neîntrerupta linişte a contemplaţiei şi curăţiei. Lucrarea harică 
a lui Hristos ne liberează însă de această lege a păcatului şi a morţii. 
Ea ne liberează printr-o zilnică umilinţă a pocăinţei şi prin durerea 
osîndei. Sfîntul Pavel recunoaşte că slujeşte cu mintea lui Dumnezeu, 
dar cu trupul slujeşte legii păcatului; de aceea apelează necontenit 
la harul Mîntuitorului. Chiar în timpul rugăciunii, spune Sfîntul Theonas, 
păcatul nu poate fi evitat. Cei care şi-au răstignit trupul împreună cu 
păcatele şi poftele ne pot învăţa că nu este cu putinţă firii omeneşti să 
râmînă fără de păcat. De aceea nu trebuie să refuzăm Împărtăşania 
fiindcă ne ştim păcătoşi ; cei care împiedică pe alţii la împărtăşanie 
— ei socotindu-se nepătaţi — ,sînt stăpîniţi, în realitate, de trufie. 

A XXIV-a Convorbire — «'despre mortificare» — a Părintelui A- 
vrcam. Sfîntul Casian constată că numărul Convorbirilor este acelaşi 
cu al celor douăzeci şi patru de bătrîni din Apocalipsă. El mărturiseşte, 
apoi, dorul de, acasă şi regretul că nu pot lucra acolo în misiune dum¬ 
nezeiască. Părintele Avraam socoteşte, însă, că trebuie renunţat la toate 
cele în afară de Mîntuitorul şi de pustiu căci locurile care-1 incintă îl 
scot pe monah mereu din chilia Jui ca şi cele neproductive, de nevoie, 
de altfel. In ce priveşte vecinătatea rudelor, amintită de Sfîntul Gher- 
manus, Părintele Avraam crede că cei statornici şi virtuoşi nu suferă de 
ea. Ajutoarele din afară ne fac să nu mai lucram. Credinţa ca întoar¬ 
cerea în patrie ar aduce convertirea multora poate fi contrazisă de 
realităţi experimentale, mai ales pentru cei nesiguri nici de mîntuirea 
lor. 

După ce aminteşte că virtuţile sînt raţionale, voliţionale şi senti¬ 
mentale, arată că infectarea celei dinţii duce la înfumurare şi glorie 
deşartă, care trebuiesc combătute prin discernămînt şi umilinţă. Unii 
monahi se feresc de vizitele fraţilor care, de obicei, sînt ziditoare şi 

odihnitoare. Cuvintele Domnului despre jugul şi povara Lui nu se po¬ 
trivesc cu ameninţările profetice şi cu prigoanele amintite de El; dar 
aceia în care trăieşte Hristos nu se mai înspăimîntă de nimic şi expe¬ 
rimentează puterea, care se desăvîrşeşte în slăbiciune. Liniştea şi lipsa 
de griji a monahilor în sărăcia lor arată de ce jugul lui Hristos este 
plăcut şi sarcina Lui este uşoară. Răsplata pentru renunţarea la cele 
ale lumii este amplificată şi de legătura dintre fraţii care s-au lepădat 
de lume şi astfel se simt stăpînii celor spirituale, după ce au renunţat 
la cele materiale. Compararea tulburării mîniei şi furiei cu pacea răb¬ 
dării şi a plăcerii trecătoare a păcatului, cu fericirea veşnică a virtu¬ 
ţilor, accentuează de asemenea bucuriile renunţării. 

In sfîrşit, darurile duhovniceşti înalţă pe cei care le posedă mai 
presus de cele materiale ale mirenilor. 

Cu aceste dezvăluiri şi altele rămase tainice, Părintele Avraam a 
arătat că multe din părerile ascultătorilor sînt curate amăgiri, la te¬ 
melia lor stînd curse diavoleşti. Iar focul pe care Domnul îl trimite pe 
pămînt va întări autoritatea acestor Convorbiri, care prin exemplele 
pe care le oferă sînt confirmate de învăţăturile bătrînilor Părinţi de 
altă dată cu renume. 






PREFAŢĂ 


Cu ajutorul harului lui Hristos, am dat la iveală, aşa cum am putut, 
zece convorbiri ale părinţilor bisericeşti, la cererea prea fericiţilor epis- 
copi Helladius şi Leontius. Am închinat apoi alte şapte fericitului episcop 
cinstit pentru meritele sale cu numele de Honoratus şi lui Eucherius, 
de asemeni slujitor al lui Hristos. La fel şi pe cele de acum am crezut 
că trebuie să vi le dedic vouă, o, sfinţi fraţi Iovinianus, Minervius, 
Leontius şi Teodor! Cel dinţii dintre voi prin practica vechilor virtuţi 
a întemeiat acea sfîntă şi strălucită învăţătură a mănăstirilor din pro¬ 
vinciile galicane ; iar voi, ceilalţi, prin lucrarea voastră, i-aţi făcut pe 
monahi nu numai să dorească, înainte de orice, viaţa mănăstirească, 
dar să fie mereu însetaţi de sublimul pustniciei. 2. Aceste cuvîntări 
conţin în ele discuţii cu cei mai de seamă părinţi şi sînt astfel orân¬ 
duite în toate părţile lor, încît să fie potrivite pentru ambele feluri de 
viaţă, prin care aţi făcut să înflorească nu numai regiunile occidentale, 
ci şi insulele, în care sălăşluiesc foarte mari mulţimi de fraţi, adică să 
se formeze din plin, potrivit condiţiei locurilor şi situaţiei fiecăruia, nu 
numai aceia care trăiesc mai dinainte într-o supunere vrednică de lau¬ 
dă în viaţa de obşte, ci şi cei care, găsindu-se nu departe de mănăsti¬ 
rile voastre, doresc să urmeze învăţătura pustnicilor. 3. Acestora din 
urmă mai ales o astfel de îndrumare le-au dat cu precădere pricepe¬ 
rea şi ostenelile voastre, încît după ce au fost pregătiţi şi deprinşi cu 
cele ale mănăstirii, să-şi însuşească mai uşo r sfaturile şi învăţăturile 
celor mari despre pustnicie. Primindu-i, oarecum, pe aceştia în chiliile 
lor ca autori ai convorbirilor, prin înseşi volumele de convorbiri vor¬ 
bind ei pe calea întrebărilor şi răspunsurilor care se găsesc în ele, ei 
vor afla nu numai din descoperiri proprii acel drum greu şi aproape 
necunoscut în acest ţinut, dar chiar vor învăţa prin sfaturile acelora 
disciplina periculoasă a pustniciei, acolo unde încă de altfel nu lipsesc 
cărările foarte aspre şi nenumăratele exemple ale înaintaşilor, pe care 
intru toate i-a format vechea moştenire şi priceperea unei îndelun¬ 
gate experienţe. 


4) — Sfintul loan casian 

XVIII 

CONVORBIREA CU PĂRINTELE PIAMUN 

Despre cele trei feluri de monahi 


I. Cum am fost primiţi de Părintele Pi- 
amun la venirea noastră din Diolcos. 

II. Cuvintele părintelui Piamun despre 
felul cum ar trebui să fie învăţaţi mo¬ 
nahii începători prin exemplele celor mai 
bătrîni. 

III. Cei tineri nu trebuie să discute în¬ 
văţătura celor bărtîni. 

IV. Despre trei feluri de monahi care 
se găsesc în Egipt. 

V. De cine a fost înfiinţată viaţa mî- 
năstirească. 

VI. Despre rînduiala şi începutul pos¬ 
tului. 

VII. Despre începutul şi viaţa sarabai- 
ţilor. 


VIII. Despre al patrulea fel de monahi. 

IX. întrebare: ce deosebire este între 
o comunitate călugărească şi o mănăstire. 

X. Răspuns. 

XI. Despre adevărata umilinţă: cum a 
dat pe faţă părintele Serapion umilinţa, 
prefăcută a unui oarecare. 

XII. întrebare : cum poate fi dobîndită 
răbdarea. 

XIII. Răspuns. 

XIV. Exemplul de răbdare a unei lemei 
credincioase. 

XV. Exemplul de răbdare a părintelui 
Pafnutie. 

XVI. Desăvîrşirea răbdării. 


I. 

După întrevederea şi convorbirea cu cei trei bătrîni, ale căror 
convorbiri le-am redat la îndemnul fratelui nostru Eucherius, fiindcă 
doream cu mare înflăcărare să ne îndreptăm şi spre părţile mai înde¬ 
părtate ale Egiptului, în care era mai mare şi mai desăvîrşit în virtuţi 
numărul celor cuvioşi, am ajuns la satul numit Diolcos, aşezat lingă 
una din cele şapte guri ale Nilului, împinşi nu atît de interesul de a 
călători, cit de dorinţa de a vizita pe cuvioşii care trăiau acolo. 2. 
După ce, ca nişte prea lacomi negustori, am vizitat cele mai multe şi 
cele mai vestite mănăstiri întemeiate de vechii părinţi, am pornit pe 
apă, ca şi cum am fi fost în căutarea nesigură a unui cîştig mai bun. 
In acest drum lung pe fluviu, ne uitam cu priviri curioase şi cuprin¬ 
zătoare spre acei munţi cunoscuţi prin înălţimea virtuţilor cultivate 
în mănăstirile din regiunea lor. Ne-am oprit mai întîi la părintele 
Piamun care, ca un far foarte înalt, era conducătorul şi presbiterul tu¬ 
turor pustnicilor din acele părţi. 3. îndată a strălucit în faţa noastră 
acesta, asemănîndu-se cu o cetate evanghelică în vîrful muntelui 
înalt. Asupra marilor sale virtuţi şi asupra minunilor săvîrşite de el 
chiar în faţa noastră, harul dumnezeiesc dînd mărturie pentru meritele 
sale, cred că nu este cazul să insistăm, ca să nu depăşim nici planul 
pe care ni l-am propus, şi nici măsura acestui volum. Căci nu ne-am 

angajat să lăsăm amintirii minunile dumnezeieşti, ci să vorbim despre 
pregătirea şi ostenelile celor cuvioşi, oprindu-ne la unele lucruri care 
se pot ţine minte, ca să oferim cititorilor învăţătura necesară unei 
vieţi desăvîrşite şi nu doar o admiraţie folositoare, dar de prisos cînd 
este vorba de înlăturarea viciilor. 4. După ce astfel fericitul Piamun 
ne-a primit cu cea mai mare dragoste şi ne-a dat cu toată omenia ceva 
de mâncare, înţelegând că noi nu sîntem de prin partea locului mai întîi 
ne-a întrebat cu grijă de unde sîntem, de ce am venit în Egipt şi, aflînd 
că noi am venit de la mănăstire din Siria numai de dorul desăvîrşirii, 
a început astfel : 


II. 

Orice om, fiii mei, care doreşte să-şi însuşească un meşteşug, dacă 
nu s-a dedicat cu toată grija şi vegherea stadiilor acelei discipline pe 
care vrea s-o cunoască, şi dacă n-a respectat învăţăturile şi sfaturile 
celor mai desăvârşiţi dascăli în practica sau ştiinţa acelui meşteşug, 
zadarnic doreşte să se asemene cu cei a căror pricepere şi iscusinţă 
vrea s-o imite. 2. Ştim că au venit unii din ţinuturile voastre în aceste 
locuri numai ca să le viziteze, din dorinţa de a cunoaşte mînăstirile 
fraţilor, iar . nu să împrumute acele regulii şi aşezăminte pentru care 
călătoriseră pînă aici, şi nici să încerce, retraşi în chilii, să pună în 
practică cele ce şi le însuşiseră fie văzîndu-le, fie aflînd despre ele. 
Cei care, păstrindu-şi obiceiurile şi preocupările cu care veniseră şi 
pe care unii de obicei le părăsesc, nu pentru propăşirea lor este de 
crezut că şi-au schimbat provinciile, ci din necesitatea de a scăpa de 
lipsuri. 3. Ei nu numai că n-au putut să dobîndească nici o învăţătură, 
dar nici măcar să zăbovească în aceste părţi cu voinţă îndârjită de a 
învăţa ceva. Căci de vreme ce nu-şi schimbaseră nici obiceiul postu¬ 
rilor, nici rînduiala psalmilor şi, în sfârşit, nici felul de îmbrăcăminte, 
ce altceva s-ar putea crede ca urmăresc în această regiune, dacă nu un 
trai mai ieftin ? 


III. 

De aceea, dacă v-a atras, precum credem, rîvna de a ne cunoaşte 
centru-lucrarea în numele lui Dumnezeu, trebuie să renunţaţi la toate 
deprinderile pe care le aveaţi la început şi să urmaţi, cu cea mai mare 
umilinţă, tot ce veţi vedea că fac sau vă transmit bătrânii noştri. Să nu 
vă îndepărteze sau să vă distragă ceva de la aceste pilde/ chiar daca 
la început nu vă este limpede explicarea sau cauza vreunui fapt, fiindcă 
pe aceia care primesc cu simplitate şi bunăvoinţă toate şi doresc mai 

degrabă să imite cu devotament decît să discute toate ,pe care le-au 
văzut transmise sau săvîrşite de bătrîni prin experienţa faptelor îi va 
urma şi ştiinţa tuturor lucrurilor. 2. De altfel, niciodată nu va ajunge 
Ia înţelegerea adevărului cine începe să înveţe prin discuţii, fiindcă 
văzîndu-1 vrăjmaşul că se încrede mai mult în judecata sa decît în 
cea a cuvioşilor părinţi îl va împinge uşor pînă acolo, încît chiar cele 
care sînt foarte folositoare şi sănătoase să i se pară de prisos şi pri¬ 
mejdioase. Va rîde vicleanul duşman de trufia unui astfel de frate şi-l 
va convinge prin învăţăturile lui rele să creadă că este sfî-nt numai 
ceea ce a crezut el că e drept şi corect datorită stăruinţei în rătăcire. 

IV. 

De aceea trebuie să cunoaşteţi mai întîi începuturile slujirii noas¬ 
tre, cum şi de unde a luat naştere. Căci atunci va putea cineva să do- 
bîndeasca mai uşor învăţătura meşteşugului dorit şi să fie mai arzător 
ispitit de a-1 pune în lucrare, cînd va cunoaşte şi vrednicia ctitorilor 
şi înfăptuitorilor acelui meşteşug. 2. Trei sînt în Egipt categoriile de 
monahi, dintre care două sînt foarte bune, iar al treilea este călduţ şi 
trebuie evitat pe toate căile. Prima categorie este a chi-novniciJor, 
care stînd toţi la un loc în comunitate sînt conduşi de înţelepciunea 
unui bătrîn. Ceil mai mare număr de călugări din această categorie se 
găseşte în tot Egiptul. A doua este a anahoreţilor formată din acei că¬ 
lugări care au fost formaţi şi desăvîrşiţi mai întîi în mînăstiri şi în 
prezent au ales retragerea în singurătăţile pustiului. Din această cate¬ 
gorie dorim să facem parte şi noi. A treia este cea nevrednică de a fi 
imitată, aceea a sarabaiţilor. Vom vorbi mai multe despre fiecare pe 
rînd. 3. Aşadar, voi trebuie să cunoaşteţi mai întîi, cum am spus, pe 
întemeietorii acestor trei categorii. De bună seamă, din această cu¬ 
noaştere va putea lua naştere fie dispreţul pentru acea slujire care 
trebuie evitată, fie dorinţa de aceea care trebuie urmată, fiindcă este 
necesar ca ucenicul să cunoască fiecare cale pînă la capătul căruia a 
ajuns născocitorul şi întemeietorul acesteia. 


V. 



învăţătura chinovnicilor şi-a luat începutul de pe vremea predicii 
apostolice. A existat în Ierusalim acea mare mulţime de credincioşi, 
despre care în Faptele Apostolilor se spune astfel: « Iar inima şi su- 
tletui mulţimii celor care au crezut era una şi nici unul nu zicea că 
este al său ceva din averea sa, ci toate le erau de obşte. îşi vindeau 
averile şi lucrurile şi le împârţeau tuturor, după cum avea nevoie fie- 

care». Şi de asemenea : «Şi nimeni nu era între ei lipsit, fiindcă toţi clţi 
aveau ţarini sau case le vindeau şi aduceau preţul celor vîndute şi-l 
puneau la picioarele apostolilor. Şi se împărţea fiecăruia după cum avea 
trebuinţă». 2. Aşa era atunci, vă spun, toată Biserica şi ca aceia este 
greu să găsim acum oricît de puţini în mînăstiri. Căci după trecerea 
vremii apostolice a început să devină călduţă mulţimea celor ce cre¬ 
deau. Aceia care se adunaseră în credinţa lui Hristos erau din alte 
neamuri şi de felurite obîrşii. Faţă de puţinele lor cunoştinţe în ale cre¬ 
dinţei şi cu vechile dejprinderi ale acestor neamuri, apostolii nu le 
cereau mai mult decît să se ferească «de cele jertfite idolilor şi de sînge 
şi de animale sugrumate şi de destriu». Această libertate, care a fost 
îngăduită neamurilor pentru slăbiciunea primei lor credinţe, a întinat 
încetul cu încetul şi desăvârşirea acelei Biserici care se găsea în Ieru¬ 
salim. Crescînd zilnic numărul şi al băştinaşilor şi al celor veniţi, a 
început să se răcească fervoarea acelei credinţe dintîi. Nu numai ce¬ 
lor ce se adunaseră pentru credinţa în Hristos, dar şi celor care erau 
fruntaşii Bisericii le-a slăbit îndeplinirea cu stricteţe a îndatoririlor. 3. 
Unii, socotind că le este permisă şi lor ceea ce se îngăduie neamurilor 
din cauza înapoierii lor în credinţă, au crezut că nu e nici o pagubă 
pentru ei dacă urmează credinţa şi mărturisirea în Hristos împreună 
cu averile şi lucrurile lor 28 . Iar cei ce aveau încă în suflet plăcerea şi 
flacăra apostolică, amintindu-şi de acea desăvîrşire de altă dată, păra- 
sindu-şi localităţile, .în tovărăşia celor care credeau că Bisericii lui 
Dumnezeu îi este permiisă o viaţă mai puţin supusă canoanelor, au 
început să rămînă în locuri mai retrase din apropierea oraşelor şi să 
practice acolo în chip particular cele de care-şi aminteau că au fost în¬ 
fiinţate, în general, de Apostoli în tot corpul Bisericii. Astfel s-a dezvol¬ 
tat acea disciplină, cum am spus, a discipolilor care s-au despărţit de 
legătura eu cei dintîi. 4. Aceştia, în decursul vremii, despărţindu-se 
încetul cu încetul de mulţimea credincioşilor, din cauza faptului că se 
abţineau de la căsătorii, ca şi de la tovărăşia cu părinţii şi de felul de 
viaţă al acestei lumi, au fost numiţi monahi sau singuri trăitori, de Ia 
trăirea vieţii aspre în singurătate. Urmarea a fost de aci că din comunita¬ 
tea de viaţă au fost numiţi chinovnici, iar chiliile şi clădirile lor de 
adunare comună s-au numit chinovii 29 . Aşadar, numai aceasta a fost cea 

28. XVIII, V, 3, p. 418. Sfintul Casian descrie aici principiile duhovniceşti din 
\ re mea apostolică (cf. Fapte 2, 42 - 47 ; 4, 32-35 etc.), care vor deveni fundamentul 
vieţii chinovitice şi al celei eremitice, prin veacul al IV-lea, cînd va lua forme in¬ 
stituţionale monahice, separîndu-.se de ceilalţi credincioşi. 

29. XVIII, 4, p. 419. Monahii, pe care-i pomeneşte Sfîntul Casian în acest mic 
istoric al lor, erau trăitori în pustie (numiţi apoi anahoreţi, sau retraşi în sihăstrie, 
er emiţi sau pustnici), sau în grupe (chinoviţi, călugări), în schituri sau în mînăstiri, 
ţcare au căpătat sensul opus celui de la origină) —, denumiri primite în timp, în 

mai veche categorie de monahi, care nu numai în trup, dar şi în har 
a fost cea dinţii şi care a durat foarte mulţi ani neatinsă pînă în timpul 
părintelui Pavel sau al lui Antonie. Urme ale acestei categorii le vedem 
rămase pînă acum în mînăstirile cu viaţă foarte severă. 

VI. 

Din acest număr şi, ca să zic aşa, din rădăcina sfinţilor anahoreţi, 
au răsărit după aceea aceste flori şi roade. Fruntaşii acestei schimnicii 
Ştim că au fost, precum am amintit cu puţin înainte, sfinţii Pavel şi An¬ 
tonie. Aceştia au venit în sigurătatea pustiului nu precum unii din cau¬ 
za laşităţii sau din boala nerăbdării, ci din dorinţa unei mai mari îna¬ 
intări în virtute prin contemplarea celor dumnezeieşti. Se spune că cel 
dinţii dintre ei a pătruns în pustiu din necesitatea de a se feri de vicle¬ 
niile celor din jur în vremea persecuţiilor. 2. Aşa a pornit, cum am 
spus, din acea învăţătură despre care am vorbit, un alt fel de desă¬ 
vârşire, ai cărei discipoli s-au numit pe drept anahoreţi, adică retraşi, 
de aceea că nemulţumiţi cu această biruinţă, prin care au călcat în 
picioare vicleniile ascunse ale diavolului răspîndite printre oameni, 
voind să iasă Ia luptă pe faţă în ciocnirea cu demonii, nu se tem să pă¬ 
trundă în marile singurătăţi ale pustiului, imitînd de sigur pe Ioan Bo¬ 
tezătorul, care a rămas toată viaţa în pustiu, şi pe Ilie şi pe Elisei şi 
pe aceia despre care apostolul aminteşte astfel: «Au pribegit în piei 
de oaie şi în piei de capră, lipsiţi, strîmtoraţi, rău primiţi. Ei, de care 
lumea nu era vrednică, au rătăcit în munţi, în peşteri şi în crăpăturile 
pământului». 3. Despre aceştia se aminteşte în chip figurat şi în cartea 
lui Iov : «Cine a lăsat slobod asinul sălbatic şi l-a dezlegat de la iesle ? 
l-am dat pustiul ca să-l locuiască şi pămîntul sărat i l-am hărăzit ocol. 
El îşi bate joc de zarva oraşelor, el nu aude strigătele nici unui stă- 
pin. El străbate munţii, Jocul său de păşune, şi umblă după orişice ver¬ 
deaţă . Şi în psalmi se spune: «Să spună cei izbăviţi de Domnul, pe 
care i-a izbăvit din mîna vrăjmaşului», şi ceva mai departe : «Rătăcit-au 
în pustie, în părnînt fără de apă şi cale spre cetatea de locuit n-au 
găsit. Erau ilămînzi şi însetaţi: sufletul lor într-înşii se sfîrşea. Dar au 
strigat către Domnul în necazurile lor şi din nevoile lor i-a izbăvit pe 
ei». 4. Pe aceştia şi Ieremia îi descrie astfel : « Fericit cel ce-şi poartă 
jugul din tinereţe. El va trăi singuratic şi în tăcere, fiindcă s-a înălţat 


general de origină grecească. Specificul lor era asceza şi la început trăiau pe lingă 
alte aşezări omeneşti, pentru ca apoi, sub cîteva influente puternice să capete trăsă¬ 
turi extrem de se\ r ere, depărtîndu-se de tot ceea ce putea uşura viaţa materială. 

deasupra sa». Aceştia, în simţămîntul şi lucrarea psalmistului, spun : 
«Asemănatu-m-am cu pelicanul în pustiu. Am privegheat şi am ajuns ca 
o pasăre singuratică pe acoperiş». 


VII. 

Pe cînd religia creştină înflorea prin aceste două categorii de că¬ 
lugări, dar începuse şi această rînduială să cadă puţin cîte puţin în 
mai rău, a ieşit la iveală în curînd acea categorie de monahi foarte răi 
şi necredincioşi, sau mai de grabă a crescut acea plantă vătămătoare 
care, răsărind prin Anania şi Safira la începutul Bisericii, a fost tăiată 
prin asprimea apostolului Petru. Aceasta a fost judecată ca nelegiuită 
şi vrednică de dispreţ şi n-a mai fost rîvnită după aceea de cineva, cit 
timp a durat în amintirea credincioşilor necazul produs de învăţăturile 
ei, Fericitul apostol n-a răbdat ca mai sus numiţii fruntaşi ai acestei 
noi abateri să fie vindecaţi prin vreo mulţumire, ci a nimicit prin grab¬ 
nică moarte prea vătămătoarea sămînţă. 2. Acel exemplu, dat de Ana¬ 
nia şi Safira, care a fost pedepsit prin asprime apostolică, a fost pierdut 
din vedere de adepţi prin trecerea timpului şi, printr-o îndelungată 
lipsă de preocupare, a apărut categoria aceasta a sarabaiţilor, care de la 
faptul că se izolau de adunările mănăstireşti şi se îngrijea fiecare de 
trebuinţele sale, au fost numiţi în limba egipteană sarabaiţi. Ei au por¬ 
nit din numărul celor mai înainte arătaţi, care au socotit de cuviinţă 
mai de grabă să se prefacă desăvîrşiţi după Evanghelie, decît sa fie 
într-adevăr astfel, încurajaţi, fără îndoială, de către rîvna sau laudele 
celor care pun sărăcia în Hristos mai presus de toate bogăţiile lumii. 
3. Aşadar, aceştia fie că doresc în sufletul lor slab un fapt de cea mai 
mare virtute, fie că sînt împinşi de necesitatea să vină în această tag¬ 
mă, fie că se grăbesc să fie socotiţi doar cu numele monahi, n-au nici o 
rivnă pentru învăţătură, nu doresc în nici un chip disciplina mănăsti¬ 
rească, nu ascultă de cei mai bătrîni, nu învaţă să-şi învingă voinţa 
supunîndu-se îndrumării acestora, şi nici nu-şi însuşesc prim învăţătu¬ 
ră regulată spiritul dreptei judecăţi. Zicîndu-şi călugări numai de ochii 
lumii, în casele lor sub privilegiul acestui nume îşi văd de ocupaţiile 
de mai înainte. Construindu-şi chilii, pe care le numesc mănăstiri, stau 
în ele în libertatea pe care o înţeleg ei, nesupunîndu-se în nici un chip 
învăţăturilor evanghelice, astfel încît nu duc nici o grijă a traiului 
zilnic, fiindcă au tot ce le trebuie. 4. Numai aceia singuri, în afară de 
vreo îndoială şi neîncredere, pun la un loc cu ceilalţi avutul lor, care 
eliberaţi de toate bunurile lumii acesteia, în aşa de mare măsură s-au 
supus conducerii mînăstirii, încît nici nu mai pot spune că sînt stă- 

pini pe ei înşişi. Dar aceia care, precum am spus, fug de neplăcerile 
mănăstirii, locuiesc cîte doi sau trei în chilii, fiindcă nu le place să fie 
conduşi de grija sau autoritatea stareţului. Ei se îngrijesc mai ales ca, 
eliberaţi de sub jugul celor mai bătrâni, să aibă libertatea lor de voin¬ 
ţă, să meargă unde vor, să cutreiere şi să facă ce le place. 

Mai ocupaţi de treburi zilnice decît cei care trăiesc în mînăstiri, 
pentru astfel de treburi pierd zile şi nopţi, dar nu pentru credinţa şi 
pentru idealul călugăresc. 5. Prin aceasta ei fac astfel încît să nu su¬ 
pună părerii conducătorului roada muncii lor, ci sa-şi cîştige bani, pe 
care-i ascund. Băgaţi de seamă, \ T ă rog, ce deosebire este între ei. Cei 
dinţii, negîndindu-se la ziua de mîine, aduc lui Dumnezeu cele mai 
plăcute roade ale sudorii lor, pe cînd aceştia din urmă, prelungindu-şi 
o grijă lipsită de credinţă nu numai asupra zilei de mîine, ci asupra unui 
lung şir de ani, cred că este sau mincinos sau sărac Dumnezeu, dacă 
nu poate sau nu vrea să le dea de ajuns hrana zilnică făgăduită sau 
îmbrăcămintea necesară. Cei dinţii în toate rugăciunile lor cer să nu 
li se dea nimic, să aibă sărăcia veşnică, iar cei din urmă doresc să do- 
bîndească din destul toate bogăţiile. 6. Aceia se străduiesc pe între¬ 
cute să îndeplinească peste cerinţe lucrul lor, pentru ca orice este de 
prisos faţă de trebuinţele modeste ale mînăstirii să se cheltuiască pen¬ 
tru închisori, aziluri, spitale sau pentru cei săraci, aşa cum socoteşte 
stareţul de cuviinţă, aceştia, dimpotrivă, tot ce rămîne necheltuit pen¬ 
tru hrana zilnică risipesc după bunul plac, sau strîng, împinşi de viciul 
arghirofiliei. In sfârşit, oricît am fi de îngăduitori, aceştia chiar ceea 
ce adună nu în scopurile cele mai bune nu le pot împărţi mai bine decît 
am spus şi astfel nu pot nădăjdui meritul vreunei virtuţi. 7. Aceia, dând 
mînăstirii tot ce le rămîne şi renunţând zilnic, trăiesc în atît de mare 
supunere şi umilinţă, încît cum se lipsesc de puterea lor aşa se lipsesc 
de cele pe care le dobîndesc cu sudoare proprie, reînnoind mereu ar¬ 
doarea primei renunţări, de vreme ce zilnic renunţă la roadele trudei 
lor. Aceştia insă, lăudîndu-se cînd dau ceva săracilor, alunecă în fie¬ 
care zi în prăpastie. Pe aceia răbdarea şi lipsurile îi întăresc cu atâta 
devoţiune în profesiunea pentru care s-au dedicat, încît niciodată 
nu-şi îndeplinesc voia lor, zilnic devenind nişte răstigniţi pentru aceas¬ 
tă lume şi martiri vii, pe cînd pe aceştia starea călduţă a socotinţei lor îi 
cufundă în iad. 8. Aşadar, primele două categorii de monahi se întrec 
între ele în această provincie prin numărul aproape egal în care se 
găsesc în fiecare categorie. Dar, prin alte provincii, pe care trebuinţele 
adevăratei credinţe m-au silit să le cutreier, ştim că există în mare 
număr aproape singură această a treia categorie, cea a sarabaiţilor. în 
vremea lui Lucius, care a fost episcop al înşelătoriei ariene, sub dorn- 






CONVORBIRI DUHOVNICEŞTI 


633 


nia lui Valens, cînd am încredinţat diaconia acelor fraţi ai noştri, care 
pentru stăruinţa în credinţa cea adevărată au fost surghiuniţi din Egipt 
şi din Thebaida în minele din Pont şi din Armenia, deşi am văzut în 
unele localităţi cîte o chinovie, totuşi am aflat că numele de anahoreţi 
n-a fost nici măcar -auzit pe acolo. 


VIII. 

Mai există şi o altă categorie, a patra, care vedem că a apărut de 
curînd între cei ce se incintă cu înfăţişarea sau cu chipul de anaho¬ 
reţi. Aceştia par a dori la început cu oarecare ardoare, destul de 
scurtă, desăvîrşirea din mănăstire, dar se răcesc repede fiindcă nu vor 
să renunţe la obiceiurile şi viciile de altă dată. Nu sînt mulţumiţi să 
suporte mult timp jugul umilinţei şi nu se supun conducerii celor bă¬ 
trâni. îşi fac chilii separate şi doresc să trăiască singuri, pentru ca ne- 
fiind hărţuiţi de nimeni să poată părea blînzi şi umili în faţa oamenilor. 
Această categorie, mai bine zis această stare călduţă, nu îngăduie să 
ajungă niciodată la desăvârşire cei pe care i-a molipsit o dată. 2. Iar 
viciile lor, nu numai că nu sînt înlăturate, dar chiar se întăresc şi mai 
mult, de vreme ce neaţîţate de nimeni, ca un venin lăuntric, aducător 
de moarte, cu cît au fost mai mult ascunse, cu atât mai adine se furi¬ 
şează producînd celui bolnav suferinţa de nevindecat. Trăind fiecare în 
chilia sa, nimeni nu îndrăzneşte să dea pe faţă viciile singurătăţii, pe 
care el le socoteşte că e mai bine să nu fie ştiute, decît vindecate. Dar 
virtuţile nu iau naştere din ascunderea, ci din alungarea viciilor. 

IX. 

Ghermanus. Este vreo deosebire între mănăstire şi chinovie, sau 
prin ambele nume se înţelege acelaşi lucru ? 

X. 

Piamun. Deşi unii obişnuiesc să folosească fără deosebire numele 
de mînăstire pentru cel de chinovie, totuşi deosebirea este că mănă¬ 
stire însemnează nimic mai mult altceva decît dlădirea în care locuiesc 
monahii, pe cînd chinovie înseamnă şi felul şi învăţătura profesiunii. 
Mănăstire poate fi numită şi locuinţa unui singur monah, dar chinovie 
nu poate fi numită decît comunitatea în care trăiesc şi locuiesc mai 
mulţi împreună. Se numesc mănăstiri şi cele în care trăiesc grupurile 
de sarabaiţi. 

XI. 


Fiindcă văd că vă interesează principiile celei m.ai bune categorii 
de monahi, că adică tindeţi să vă ridicaţi de la îndeletnicirea lăudabilă 
a chinoviilor la cele mai înalte culmi ale disciplinei anahoretice, trebuie 
să urmaţi din toată inima nu virtutea răbdării şi a umilinţei, pe care 
nu mă îndoiesc că aţi învăţat-o acolo, socotind-o nu, ca unii, o minci¬ 
noasă umilire prin cuvinte, nici o închinare trupului afectată şi de pri¬ 
sos în unele servicii. 2. De această umilinţă prefăcută a rîs cu mult 
duh cîndva părintele Serapion. Cînd a venit la el un oarecare eu o ţi¬ 
nută foarte coborâtă în îmbrăcăminte şi vorbă şi bătrînul l-a îndemnat 
după obicei, să se roage, acesta refuzind să se roage spunea că a fost 
amestecat în alte răutăţi, încît nu merită să se folosească nici măcar 
de acest aer pe care îl avem toţi îndeobşte şi, nevoind să se aşeze pe 
rogojină, s-a aşezat pe pământul gol. 3. Dar cînd s-a arătat şi mal puţin 
binevoitor la spălarea picioarelor, atunci părintele Serapion, după ce 
i-a dat să măuînce ceva, a început să-l îndemne încet şi eu bunăvoinţă, 
după obiceiul bătrînilor, să nu alerge uşuratic în toate părţile fără 
preocupare şi fără ţel, mai ales fiind un tînăr atît de robust, ci şezînd 
în chilie după regula bătrânilor să trăiască mai degrabă din munca sa, 
decît din mila altora. Nici apostolul Pavel n-a ajuns într-o asemenea 
situaţie, căci deşi pentru că predica Evanghelia îşi merita plata sa, to¬ 
tuşi a socotit că e mai bine să muncească ziua şi noaptea ca să asigure 
hrana zilnică şi pentru el şi pentru aceia care slujindu-1 nu puteau să 
facă aceasta cu mâinile lor. 4. La acestea, acel tînăr s-a umplut de atîta 
tristeţe şi durere, încît n-a putut să-şi ascundă amărăciunea de pe chip. 
Bătrînul i-a spus atunci: «Pînă acum, fiul meu, te încărcai cu toate 
greutăţile faptelor tale rele, netemîndu-te că \ r ei ajunge, prin mărturi¬ 
sirea unor crime atît de mari, la notarea aprecierii lor. Ce înseamnă, 
te rog, acum faptul .că la un simplu sfat al nostru, care n-are în el nu 
numai nici o jignire ci dimpotrivă, sentimentul de dragoste şi de întă¬ 
rire, te văd stânjenit de atîta nemulţumire, încît n-ai putut s-o ascunzi 
de pe chip printr-o linişte prefăcută? Cînd te umileai, poate aşteptai 
din gura noastră cuvintele : «Cel drept se acuză pe sine la începutul 
grăirii sale». 5. De aceea trebuie să avem adevărata umilinţă a sufle¬ 
tului, care nu coboară dintr-o plecăciune prefăcută a trupului şi a vor¬ 
belor, ci dintr-o inimă adine umilită. Aceasta abia atunci va străluci 
prin semnele vădite ale răbdării, cînd cineva nu se va lăuda cu cri¬ 
mele sale de necrezut de către alţii, ci le va dispreţul pe cele făcute în 
chip obraznic de altul împotriva lui şi va suporta cu suflet deprins şi 
) liniştit injuriile ce i-au fost aduse». 
fW 

XII. 

Ghermanus. Dorim să ştim cum putem dobîndi şi păstra această 
linişte, incit, după cum închidem gura şi ne stăpînim de la folosirea 
cuvintelor, atunci cînd ni se spune să tăcem, la fel să putem păzi şi 
liniştea sufletească. Precum se ştie, dacă uneori ne stăpînim limba, ne 
pierdem în schimb pacea lăuntrică. De aceea binele blîndeţei socotim 
că altfel nu-1 putem păstra decît în retragerea chiliei şi în singurătate. 

XIII. 

Piamun. Adevărata răbdare şi linişte nu se pot dobîndi şi păstra 
fără umilinţa adâncă a inimii. Dacă se coboară la acest izvor, ele n-au 
nevoie nici de ajutorul chiliei, şi nici de refugiul în singurătate. Nu 
caută din afară ocrotire ceea" ce se spfijină pe virtutea umilinţei lăun¬ 
trice, adică pe ceea ce-i este obîrşie şi pază. De altfel, dacă ne tulbu¬ 
răm cînd sîntem provocaţi de cineva, este sigur că nu sînt bine puse 
în noi temeliile umilinţei şi de aceea clădirea noastră se zguduie, gata 
să se prăbuşească şi la năvala unei furtuni mai uşoare. N-ar fi vrednică 
de admiraţie şi de laudă răbdarea, dacă şi-ar menţine liniştea numai 
cînd nu este atacată de săgeţile unui duşman. Dar prin aceea este stră¬ 
lucită şi glorioasă, că rezistă nemişcată în furtunile năvălitoare aie tu¬ 
turor ispitelor. 2. In partea în care se crede că este şi frîntă de atacuri 
potrivnice în acea parte se întăreşte mai mult, şi mai degrabă acolo 1 se 
ascute, unde se crede că este tocită. 

Toţi ştim că rabdarea înseamnă suportarea suferinţelor şi de aceea 
este sigur că nimeni nu poate afirma că este răbdător, în afară de ace¬ 
la care suportă fără supărare necazurile care i-au fost pricinuite. Pe 
drept spune Solomon : «Cel încet la mînie e mai de preţ decît un viteaz ; 
iar cel ce-şi stăpîneşte duhul este mai preţuit decît cuceritorul unei ce¬ 
tăţi». Şi de asemenea, «Cel încet la mînie este bogat în înţelepciune, 
iar cel ce se mînie degrabă îşi dă pe faţă nebunia». 3. De aceea, cînd 
cineva învins de o nedreptate se aprinde de focul supărării, trebuie să 
credem că pricina acelui păcat nu este neajunsul pagubei suferite, ci 
mai degrabă arătarea slăbiciunii ascunse, precum ne învaţă acea pa¬ 
rabolă a Domnului şi Mîntuitorului nostru despre cele două case, clă¬ 
dite la fel, dar una cu temelia de piatră, iar cealaltă pe nisip. Amândouă 
au fost lovite de vârtejul ploilor, al şuvoaielor şi al furtunilor, dar 
cea care fusese clădită pe piatră n-a avut nici o pagubă din pricina 
ploilor şi a loviturilor suferite, pe cînd cea clădită pe nisip pe dată 
s-a prăbuşit, avînd temelia şubredă. Aceasta din urmă se vede bine 
că n-a căzut din cauza ploii, sau şuvoaielor, ci fiindcă fusese construi- 

tă fără chibzuinţă, pe nisip. 4. De aceea, deosebirea între bărbatul pă¬ 
cătos şi cel cuvios nu constă în faptul că nu sînt ispitiţi la fel, ci în 
aceea că unul nu este răpus de o lovitură chiar mare, pe cînd celălalt 
cade la cea mai mică încercare. N-ar fi de lăudat, cum am spus, vite¬ 
jia unui bărbat drept, dacă ar învinge fără să fie pus la încercare, fiindcă 
victoria nu poate avea loc fără luptă. Dar «fericit este bărbatul care rab¬ 
dă ispita, fiindcă după ce va fi pus Ia încercare va primi cununa vieţii 
pe care a făgăduit-o Dumnezeu înţelepţilor Săi». 5. Şi, după apostolul 
Pavel, virtutea nu în trîndăvie şi în plăceri, ci în slăbiciune se întă¬ 
reşte» 30 . «Iată, zice proorocul, te-am făcut astăzi cetate întărită, stîlp 
de fier şi zid de aramă înaintea acestei ţâri întregi ; înaintea regilor 
Iui luda, înaintea căpeteniilor ei, înaintea preoţilor ei, şi înaintea po¬ 
porului ţării. Ei se vor lupta împotriva ta, dar nu te vor birui, că Ea 
sînt cu tine, ca să te izbăvesc, zice Domnul». 

XV. 

Vreau să vă pun in faţă cel puţin două exemple de această răb¬ 
dare. Unui este acela al unei femei religioase, care a urmat cu atîta 
sete virtutea răbdării, incit nu numai că nu se ferea de cursele ispite¬ 
lor, dar chiar le dădea prilejul s-o necăjească şi nu se da înapoi eind 
ele se iveau. Născută din părinţi de vază, ea trăia în Alexandria şi 
slujea cu pietate, Domnului, în casa care-i fusese lăsată de părinţi. O 
dată a venit la episcopul de fericită amintire Atanasie şi l-a rugat să-i 
dea vreo văduvă din cele care erau întreţinute pe seama Bisericii, ca 
s-o hrănească. 2. Şi, ca să exprimăm cererea prin înseşi vorbele ei, a 
zis: «Dă-mi una dintre surori, pe care s-o ajut». Preotul, după ce a 
lăudat propunerea femeii, fiindcă o văzuse foarte hotărîtă să săvîrşească 
o faptă milostivă, a poruncit, ca din toate să fie aleasă văduva cea 
mai cunoscută prin - buna ei purtare, prin seriozitate şi vrednicie, ca 
nu cumva dorinţa ei de dărnicie să fie învinsă de viciul celei ajutate 
şi, căutîndu-şi plată duhovnicească în uşurarea sărăciei altora, să-şi 
păgubească propia credinţă din pricina obiceiurilor urîte ale aceleia. 
3. Celei aduse acasă îi servea supusă în toate, dar văzînd că aceasta, 
plină de modestie şi bunătate, răspundea cu cuvinte de mulţumire şi 
recunoştinţă pentru omenia care i se arăta, după cîteva zile s-a întors 
la preotul amintit şi i-a spus : «Te-am rugat să-mi dai pe cineva pe c are 
s-o întreţin şi căreia să-i servesc la toate». 

— — ' 11 — . — . . . 

30. XVIII, XIII, p. 427. In acest pasaj se arată viaţa de luptă a monahului si 
tăria lui, care-i vine rle la Dumnezeu. 

Fiindcă el, încă nu înţelegea propunerile şi dorinţele femeii, mai 
întîi nu i-a luat în seamă cererea, dar mai tîrziu a pus să se facă cer¬ 
cetări şi a aflat că văduva dată la început era cea mai vestită femeie 
din toate cele întreţinute de Biserică. A poruncit, aşadar, pe ascuns 
să i se încredinţeze acesteia o altă văduvă şi anume cea care era mai 
rea decît toate, care adică prin mînie, certuri, băutură, întrecea pe 
toate cele stăpânite de aceste vicii. 4. Găsindu-se foarte uşor o astfel 
de femeie, i-a fost dată în primire şi ea a dus-o acasă, unde a încon¬ 
jurat-o cu aceeaşi atenţie şi chiar cu mai mare grijă decît pe văduva 
de mai înainte. Dar, drept mulţumire pentru atîtea servicii, primea în 
schimb mereu tot felul de injurii nedemne şi de insulte. Ba, culme a 
nerecunoştinţei şi a obrăzniciei, se plîngea înfuriată şi ocărind, că a 
fost cerută de la episcop nu pentru tihnă şi întremare cum i se făgă¬ 
duise, ci pentiru chinuri şi vorbe urîte şi că ajunsese mai degrabă de 
ia linişte la necaz, decît de la necaz la linişte. Pînă acolo ajungea la in¬ 
sulte fără întrerupere femeia cu gura ei spurcată, încât nu-şi stăpânea 
nici midiile de la manifestarea răutăţii, ipe când gazda îşi dubla servi¬ 
ciile de umilă supunere, neţinînd s-o stăpînească pe cea care se în¬ 
furia. Învăţa ea însăşi, din supunere umilă, să liniştească, hărţuită de 
multe lucruri nevrednice, nebunia celei rele prin bunătatea omeniei. 
5. Bine întărită prin aceste încercări, după ce a dobîndit virtutea desă¬ 
vârşita a răbdării dorite, a venit la preot să-i aducă mulţumiri atît pen¬ 
tru alegerea făcută, cit şi pentru încercările la care s-a supus prin 
aceea că după dorinţa sa ajunsese, în sfîrşit, să fie vrednic exemplu de 
răbdare. întărită zilnic prin insultele ce i s-au adus, ca un luptător uns 
cu ulei în arenă, şi-a însuşit cea mai înaltă răbdare sufletească. «In 
sfîrşit, a spus ea episcopului, mi-ai dat una pe care s-o ajuit, fiindcă 
cea dintîi mai degrabă ea mă cinstea şi mă întărea cu serviciile ei». 
Poate este de ajuns că am spus acestea despre partea femeiască, nu nu¬ 
mai ca să ne întărim amintind acest caz, ci chiar să ne ruşinăm noi, 
care nu ne putem stăpîni răbdarea, dacă nu ne-am întors chiar la obi¬ 
ceiul fiarelor în încăperea cuştilor. 

XV. 

Acum să dăm celălalt exemplu, al părintelui Pafnutie, care a sălăş¬ 
luit totdeauna cu atîta sîrguinţă în adîncurile acelui cunoscut şi pre¬ 
tutindeni lăudat pustiu scitic, în care este acum presbiter. Ceilalţi ana¬ 
horeţi i-au dat numele de Bubalus (bivol sălbatic), pentru că avea în¬ 
totdeauna dorinţa înnăscută, ca să zic aşa, de a trăi în singurătate. 
2 Fiindcă din copilărie era înzestrat cu atîta virtute şi duh încât şi cei 

mai străluciţi şi cei mai de seamă bărbaţi ai vremii îi admirau seriozi¬ 
tatea şi statornicia de caracter, cu toate că era mai mic ca vîrstă, pen¬ 
tru virtuţile lui pe merit l-au făcut egal cu cei bătrîni şi l-au încadrat 
în rangul lor. Pisma aceea, care a aţîţat sufletele unor fraţi împotriva 
patriarhului Iosif, a aprins cu focul zavistiei rozătoare pe unul din nu¬ 
mărul fraţilor. Acesta, dorind sa-i deformeze frumuseţea morală prin 
vreun neg sau prin vreo pată, a născocit împotriva lui o mare răutate. 

L-a pîndit pe Pafnutie într-o duminică, zi în care acesta plecase din 
chilie pentru a merge la biserică. 3. Pătrunzând pe ascuns în chilia lui 
Pafnutie, a ascuns un caiet al său între nişte însemnări ale acestuia, pe 
care de obicei le făcea din foi de palmier, şi, sigur de mişelia făcută, a 
venit la biserică şi el, ca şi cum ar avea conştiinţa curată şi fără nici o 
vină. După ce s-a desfăşurat toată slujba potrivit ritualului, a adresat 
plângere în faţa tuturor fraţilor, către cuviosul Isidor, fost presbiter al 
pustiului înaintea lui Pafnutie, afirmând că i s-a furat un caiet din chilie. 

4. Plângerea lui a impresionat adânc pe toţi fraţii şi mai ales pe presbiter. 

La început n-aveau nici o bănuială şi nu ştiau ce hotărâre să ia, miraţi de 
o astfel de faptă nemaiauzită pe acolo. Nimeni nu-şi amintea că înainte 
de acel timp s-ar fi săvîrşit vreo faptă ca aceea, sau asemănătoare celei 
de care se plîngea reclamantul. Ca urmare, au fost opriţi toţi în biserică, 
iar cîţiva au fost aleşi să cerceteze chiliile fraţilor. Sarcina aceasta a 
fost dată de presbiter la trei bătrîni care, scotocind prin toate dormi¬ 
toarele, au găsit în chilia lui Pafnutie caietul aşezat între împletiturile 
de palmier, pe care ei le numesc sire 31 , aşa cum îl ascunsese viclea¬ 
nul reclamant. 5. Cei ce făcuseră cercetarea au declarat pe dată în bi¬ 
serică, în auzul tuturor, ceea ce constataseră. Pafnutie, deşi se ştia 
nevinovat, totuşi ca şi cum ar fi săvîrşit el furtul, a cerut să fie supus 
la pocăinţă cu toată modestia şi umilinţa, neîncercînd să nege furtul, 
ca nu cumva să fie învinuit şi de minciună, fiindcă nimeni nu se gîn- 
dea că adevărul era. altul. A plecat astfel îndată din biserică, cu cu¬ 
get liniştit şi încrezător în judecata lui Dumnezeu, şi rugîndu-se, văr¬ 
sând lacrimi şi postind, s-a înfăţişat oamenilor în cea mai adîncă umi¬ 
linţă şi supunere. 6. Dar, după două săptămîni de post şi rugăciune, în 
care sîmbăta şi duminica nu s-a împărtăşit, ci în genunchi la intrare 
în biserică cerea tuturor iertare, Martorul şi Cunoscătorul tuturor ce¬ 
lor ascunse n-a mai răbdat ca Pafnutie să sufere atît de mult pe ne¬ 
drept. Ceea ce acel născocitor al crimei, necinstit hoţ al propriului sau 
lucru, defăimător viclean al luadei altuia, săvîrşise fără nici un mar¬ 
tor, a dat el însuşi la iveală, cu ajutorul diavolului, care-i împinsese 

31. XVIII, XV, p. 430. Sf. Castan, care ştia greceşte, foloseşte aceste cuvinte 
greceşti, după numele lor folosite local. 

la nelegiuire. 7. Răpit de demonul cel prea întunecat, a mărturisit fap¬ 
ta, fiind el însuşi trădător şi povestitor al înşelăciunii şi nelegiuirii 
sale. Atît de rău şi de mult a fost chinuit de acel duh necurat, încît 
n-a putut fi curăţit nici măcar prin rugăciunile cuvioşilor de acolo, 
care porunceau demonilor, fiind înzestraţi cu harul facerii de minuni. 
Nu l-a scăpat de cruzimea demonului nici chiar harul presbiterului Isi- 
dor, căruia Domnul îi dăduse atîta virtute, încît după el n-a mai fost 
adus nimeni să-l însănătoşească pe cel chinuit de diavol. Hristos, însă, 
i-a rezervat chiar tînărului Pafnutie puterea de a săvîrşi această 
faptă mare. Astfel că vinovatul a fost vindecat de cel pe care-1 învi¬ 
novăţise pe nedrept şi duşmanul pismaş, care credea că-i răpeşte ceva 
din laudă, dimpotrivă, recunoscîndu-şi fapta şi cerînd iertare, i-a sporit 
şi mai mult slava lui Pafnutie. 8. Aceste semne a arătat încă din anii 
copilăriei, prefigurînd şi la tinereţe unele trăsături ale desăvîrşirii lui, 
care urma să se dezvolte şi mai mult la vîrsta maturităţii. Dacă, aşadar, 
voim să atingem culmea virtuţilor lui, trebuie să avem şi noi aceleaşi 
începuturi. 


XVI. 

Din două motive m-am simţit îndemnat să povestesc acest fapt. 
în primul rînd, avînd în vedere statornicia de caracter a lui Pafnutie, 
cu cît sînt mai mari loviturile duşmanului, cu atît să ne fie mai mare 
sentimentul liniştei şi al răbdării. Iar în al doilea rînd, să ţinem bine 
minte că nu putem fi apăraţi de furtunile ispitelor şi de îndemnurile 
diavolului, dacă aşezăm tot ajutorul răbdării noastre şi toată încrede¬ 
rea nu în puterile omului nostru lăuntric, ci în singurătatea chiliei şi 
a pustiului, în tovărăşia cuvioşilor, sau în vreun lucru care să ne fie 
ajutor din afară. 2. Dacă nu ne-a întărit mintea cu puterea ocrotirii 
Sale Cel ce spune în evanghelie : «împărăţia lui Dumnezeu este în- 
iăuntrul nostru», zadarnic credem că putem să învingem vicleşuguri¬ 
le duşmanului din văzduh cu ajutorul celor cu care locuim, sau să 
le alungăm din anumite locuri, sau să fim apăraţi de zidurile chili¬ 
ilor. Toate acestea nu i-au lipsit cuviosului Pafnutie. Totuşi, dacă is¬ 
pititorul n-a putut găsi nici o cale de atac împotriva lui, nu singură¬ 
tatea pereţilor şi a pustiului şi nu marile merite ale cuvioşilor din co¬ 
munitate au respins pe acel duh foarte rău. 3. Dimpotrivă, fiindcă prea 
cuviosul slujitor al lui Dumnezeu îşi fixase nădejdea inimii sale nu în 
cele din afară, ci în Judecătorul tuturor celor ascunse, n-a putut fi zdrun¬ 
cinat de puterea de luptă a vrăjmaşului. Oare cel pe care pizma l-a 
împins la o nelegiuire atît de mare n-a avut în ajutorul lui pustiul, chi- 

li a retrasă a lui Pafnutie şi tovărăşia părintelui şi presbiterului Isidor, 
ca şi a altor cuvioşi? Totuşi, fiindcă furia diabolică i-a găsit locuinţa 
clădită pe nisip, nu numai că a lovit-o, dar chiar a dărîmat-o. Aşadar 
sa nu ne căutam liniştea în afară şi să nu credem că răbdarea altora 
ne poate ocroti de viciile nerăbdării noastre. 4. Precum «împărăţia lui 
Dumnezeu este în noi», la fel «duşmanii omului sînt cei din casa sa». 
Nimeni nu ni se împotriveşte mai mult decît simţămînful meu, care 
îmi este intr-adevăr cel mai apropriat om al casei. De aceea, dacă vom 
h cu grijă, duşmanii lăuntrici nu ne vor putea răni. Unde nu ni se îm¬ 
potrivesc cei ai casei noastre, acolo, în liniştea sufletească, se dobin- 
deşte şi împărăţia lui Dumnezeu. Gîndidu-mă mai bine, nu voi putea 
fi rănit de nici un om, oricît de rău ar fi, dacă nu lupt eu, cu inimă 
neobosită, împotriva mea însumi. Dacă sînt rănit, fapta nu se datoreşte 
unui atac străin, ci nerăbdării mele. 5. O hrană mai grea şi mai tare, 
de folos pentru cel sănătos, este primejdioasă pentru cel bolnav. Nu poa¬ 
te face rău dacă nu-i adaugă puterii în acest sens slăbiciunea celui ce o 
consumă. Dacă, aşadar, a răsărit între fraţi o asemenea ispită, să nu ieşim 
din mersul liniştii prin vorbe urîte, deschizînd calea pentru insulte folo¬ 
site de cei necredincioşi. Să nu ne mirăm că se ascund, vîrîţi in numărul 
celor cuvioşi oameni răi şi blestemaţi. Cit timp sîntem aruncaţi şi stri¬ 
viţi pe aria acestei lumi nu se poate să nu fie amestecate în griul cel mai 
ales şi paie sortite focului celui veşniic. 

6. Dacă ne amintim că şi Satana a fost printre îngeri şi Iuda printre 
apostoli şi Nicolae, născocitorul acelei neroade erezii, printre diaconi 32 , 
nu va putea fi de mirare că se găsesc şi ticăloşi în rînduil cuvioşilor. Deşi 
unii susţin că acest Nicolae n-a fost ales de apostoli în slujba preoţiei,- 
totuşi ei nu pot spune că n-a fost în numărul discipolilor, despre care 
se ştie că au fost în acel timp atît de desăvîrşiţi, cum foarte puţini găsim 
astăzi în mînăstiri. 7. Aşadar, nu prăbuşirea fratelui mai înainte numit 
care în pustiu a alunecat într-o greşeală atît de înspăimîn'tătoare, şi nici 
acea pată atît de urîtă, pe care totuşi după aceea el a spălat-o cu multe 
lacrimi de pocăinţă, ci mai degrabă exemplul lui Pafnutie să ne stea în 
faţă. Să nu ne descumpănească uneltirea celui care prin pizma sa şi-a 
înjosit şi mai mult făţarnica-i cucernicie, ci să urmăm cu toată osteneala 
pilda lui Pafnutie, a cărui umilinţă n-a luat naştere deodată în liniştea 
pustiului, ci a dobîndit-o printre oameni şi ea a crescut în singurătate. 8. 


32. XVIII, XVI, 6, p. 433. Sflntuî Casian susţine aici părerea admisă de marii 
teologi ai primelor veacuri, Irineu, Tertulian, Sf. Epifanie şi Ieronim, că erezia Nico- 
laiţilor s-ar datora unuia dintre cei şapte diaconi cu numele de Nicolae (Fapte 6,5). 
Istoricul Eusebiu este, insă, de o părere contrarie (Ist. Bis., 3, 39). DOM PICHERY 
care acceptă această părere, nu aduce însă nici un argument împotriva celei tradi¬ 
ţionale (op. cit., voi. III, p. 33). 

Este de ştiut, fără îndoială că boala zavistiei ajunge mai greu la vinde¬ 
care decît celelalte vicii. Căci cel pe care l-a molipsit această boală cu 
veninul ei, pot spune că este fără vindecare. Aceasta este pacostea des¬ 
pre care Domnul spune în chip figurat prin profet: «Iată, voi trimite 
asupra voastră şerpi şi scorpii, Împotriva cărora nu este descîntec, şi vă 
vor muşca». Aşadar, pe drept compară profetul cu veninul aducător de 
moarte al viperei muşcăturile pizmei de care a pierit şi cu care a nimi¬ 
cit şi pe alţii acel prim făcător şi fruntaş al tuturor veninurilor. Ucigaş de 
sine înainte de a-1 ucide pe cel pe care-1 pizmuise, el însuşi s-a pierdut pe 
sine înainte de a vărsa în om veninul morţii: «Prin pizma diavolului 
moartea a intrat în lume şi cei ce sînt de partea lui vor ajunge s-o cu¬ 
noască». 9. După cum diavolul, care, cel dintîi fiind cuprins de boala 
păcatului, n-a avut nici vindecarea căinţei, nici leacul vreunei curăţiri, 
la fel cei ce s-au lăsat străpunşi de aceleaşi muşcături înlătură orice 
ajutor, fiindcă sint chinuiţi nu de greşeala celor pe care-i pizmuieşte, ci 
de starea bună a acelora. Fiindu-le ruşine să spună pe faţă adevărul, 
ei caută pricini neîntemeiate şi prosteşti pentru a se supăra. Vinde¬ 
carea de acestea, fiindcă sînt cu totul mincinoase, este fără putinţă 
cit timp le este ascuns în inimă acel venin ucigaş, pe care ei nu vor 
să-l dea pe faţă. 10. Despre aceştia acel prea înţelept bine zice: «Dacă 
şarpele muşcă fără să şuiere, desclntătorul nu va fi de nici un folos». 
Acestea sînt muşcăturile tăcute, singurele pe care medicina înţelep¬ 
ţilor nu le poate trata. Este atît de fără vindecare această boală, incit 
mîngîierile o întărită, serviciile o măresc, darurile o înfurie. De aceea 
acelaşi Solomon zice : «Pizma nimic nu rabdă». Cu cit altul înaintează 
mai mult în supunere, cu atît pizmaşul este mai aţîţat de patima sa, 
fiindcă el nu doreşte decît prăbuşirea sau moartea celui pe care-1 piz¬ 
muieşte. 11. Pizma acelor unsprezece patriarhi n-a putut fi potolită de 
supunerea fratelui nevinovat şi despre aceştia Scriptura aminteşte : 
«îl urau fraţii lui, fiindcă tatăl îl iubea, şi nu puteau să-i spună nimic 
prietenos». Pizma lor, care n-a răbdat nici o mîngîiere a fratelui supus 
şi îndatoritor, dorindu-i moartea, abia s-a putut sătura prin crima vin¬ 
derii lui. Se vede bine că invidia este mai primejdioasă decît toate vi¬ 
ciile şi mai grea de vindecat, fiindcă se aprinde tocmai prin leacurile 
prin care altele se sting. De pildă, cel ce suferă că i-a fost pricinuită o 
pagubă se linişteşte dacă a fost despăgubit. Cel ce a fost jignit print.r-o 
vorbă urîtă se potoleşte dacă i se cere iertare. 12. Ce faci cu cel care se 
supără cu atît mai mult, cu cît te vede mai plecat şi mai binevoitor ? 
Mînia lui dacă este pricinuită de vreo lăcomie, se potoleşte prin da¬ 
ruri, dacă se aprinde de vreo insultă sau de dorinţa de răzbunare, este 
învinsă prin servicii şi prin mîngîieri; numai prosperitatea şi fericirea 


41 — Sfîntul loan Caslan 

altuia o aţîţă fără vindecare. Dar cine, ca să-l mulţumească pe un pizmaş, 
vrea să renunţe la binele său, să nu-şi mai caute fericirea, să se lase 
pradă nenorocirilor? De aceea, pentru ca nu cumva şarpele acestui rău 
să otrăvească şi să ucidă prin muşcătura sa tot ce e viu în noi şi însu¬ 
fleţit de Duhul Sfînt, să cerem fără încetare ajutorul dumnezeiesc, căruia 
totul îi este cu putinţă. 

13. Celelalte veninuri ale şerpilor, adică păcatele trupeşti şi viciile, 
de care, pe cît de repede se molipseşte firea omenească firavă, pe.aiît 
de repede se vindecă, au în trup unele urme ale rănilor lor, de care ori- 
cît de primejdios se îmbolnăveşte corpul pămîntesc, totuşi, dacă un prea 
iscusit descîntător cu ajutorul cîntecelor dumnezeieşti a adus vreun leac 
împotriva muşcăturilor de şerpi, sau vindecarea prin cuvinte mîntuitoa- 
re, otrava nimicitoare nu ajunge să aducă sufletului moartea cea veş¬ 
nică ; invidia însă, ca şi o otravă lăsată de cel mai primejdios dintre 
şerpi, ucide însăşi viaţa religiei şi a credinţei, înainte de a fi simţită 
rana în corp. 14. Nu împotriva omului, ci împotriva lui Dumnezeu se ri¬ 
dică pizmaşul care, nes'tricînd într-un frate altceva decît fericirea, lo¬ 
veşte nu în greşeala unui ora, ci numai în judecata lui Dumnezeu. 
Aceasta este, aşadar, acea «rădăcină veninoasă, care otrăveşte» şi care se 
ridică la lumină spre înfruntarea Celui ce dă omului tot binele. Să nu se 
mire cineva dacă Dumnezeu ameninţă că va trimite «şerpi foarte veni¬ 
noşi», care să-i muşte pe cei ale căror crime ll jignesc. Deşi este sigur 
că Dumnezeu nu poate fi înfăptuitorul pizmei, totuşi drept este şi vred¬ 
nic de judecata divină ca, de vreme ce binele este dat celor smeriţi, iar 
celor trufaşi şi răi este tăgăduit, pe acei care, potrivit cuvintelor, aposto¬ 
lului, merită să fie lăsaţi «la mintea lor iăiă judecată» să-i lovească şi 
săd mistuie pizma ca şi cum ar fi fost trimisă de El, potrivit acelor cu¬ 
vinte : «Ei M-au intăiitat la gelozie prin cei ce nu sint Dumnezeu ; şi Eu 
îi voi întărită pe ei printr-un popor ce nu e popor». 

15. Prin această discuţie Piamun a aprins şi mai puternic dorinţa 
noastră de; la început .de a ne îndrepta de la primele şcoli la chinovie 
către a doua treaptă, a anahorezei. Căci sub înrîurirea lui ne-am însuşii 
primele învăţături asupra vieţii de sihăstrie, a cărei ştiinţă după aceea 
am dcbîndit-o din plin în Scitium. 

XIX. 

CONVORBIREA CU PĂRINTELE IOAN 
Despre ţelurile chinovnicului şi ale pustnicului 

I. Despre chinovia părintelui Paul şi III. Răspunsul părintelui Ioan de ce a 

despre răbdarea unui frate. părăsit pustiul. 

II. Despre smerenia părintelui Ioan; IV, Despre virtutea bătrînului înainte 

întrebarea noastră. numit, formată în' disciplina anahoretică. 

V. Despre foloasele pustiului. 

VI. Despre foloasele chinoviei. 

VII. întrebat e : despre roadele chino¬ 
viei şi ale singurătăţii. 

VIII. Răspuns la întrebarea pusă. 

IX. Despre desăvîrşirea adevărată şi 
înfăptuită. 

X. Despre cei ce vin nedesăvîrşiţi în 
pustiu. 

XI. întrebare : despre îndreptarea celor 
ce părăsesc repede obştea chinoviei. 


XII. Răspuns : cum poate cel în sin¬ 
gurătate să-şi cunoască viciile. 

XIII. întrebare : cum poate să se însă¬ 
nătoşească cel ce n-a intrat în singură¬ 
tate curăţit de vicii. 

XIV. Răspuns asupra tratării lor. 

XV. Întrebare dacă trebuie pusă la în¬ 
cercare castitatea ca şi celelalte virtufi. 

XVI. Răspuns : prin ce dovezi poate fi 
cunoscută ? 


I. 

După cîteva zile ne-am dus în ca mai mare grabă la chinovia părin¬ 
telui Paul, din dorinţa de a înainta şi mai mult în învăţătură. Deşi acolo 
locuiau mai mult de două sute de fraţi, totuşi în cinstea unei comemo¬ 
rări, care avea loc atunci, se adunase o mulţime nesfîrşită de monahi şi 
din site chinovii; căci se aniversa decesul părintelui care condusese mai 
înainte chinovia. Am amintit de această adunare, ca să vorbesc pe scurt 
despre un frate, a cărui răbdare s-a arătat în toată puterea şi strălu¬ 
cirea ei, în prezenţa întregii adunări. 2. Deşi scopul acestei lucrări este 
altul, de a expune convorbirea cu părintele Ioan care, părăsind pustiul, se 
devotase acelei chinovii cu toată virtutea smereniei lui, totuşi nu soco¬ 
tim de prisos, dacă, fără mare risipă de cuvinte arătăm, precum credem, 
tuturor fraţilor sîrguitori, cum se clădesc virtuţile. Astfel, într-o mare 
sală şi sub cerul liber, acea mare mulţime de monahi aştepta aşezată în 
grupe de cîte doisprezece să li se servească masa de prînz. Fiindcă unul 
dintre fraţi adusese ceva mai tîrziu tava cu mîncare, văzînd aceasta pă¬ 
rintele Paul, care se plimba cu grija printre cei ce serveau, i-a plesnit o 
palmă atît de tare sub privirile tuturor, incit sunetul loviturii a fost 
auzit şi de cei ce erau întorşi cu spatele, sau se aşezaseră la mese mai 
depărtate. 3. Dar, pildă de răbdare, tînărul a arătat atîta linişte sufleteas¬ 
că, incit nu numai că nu i-a scăpat din gură nici un cuvînt, sau măcar 
vreo şoaptă printre buze, dar nu şi-a schimbat nici măcar ţinuta sau cu¬ 
loarea feţei. Acest fapt nu numai pentru noi care, veniţi de curînd de la 
mănăstirea din Siria, luam cunoştinţă din exemple atît de evidente de 
virtutea lui, dar şi pentru cei mai de seamă bărbaţi era prilej de deo¬ 
sebită învăţătură faptul că răbdarea lui rămăsese neclintită în faţa 
măsurii disciplinare a celui mai mare, iar privirile unei mulţimi atît de 
numeroase nu-1 făcuseră măcar să roşească. 

II. 

In această chinovie am găsit pe un bătrîn foarte în vîrstă, cu nu¬ 
mele de Ioan, care se deosebea între toţi cuvioşii prin vorbirea şi sme¬ 
renia lui. Aceste însuşiri am socotit că nu trebuie să le trecem CU ve¬ 
derea, ştiind ca el s-a distins mai ales prin desăvîrşire, care este mama 
tuturor virtuţilor şi temelia cea mai puternică a aşezării sufleteşti, dar 
care lipseşte cu totul în instituţiile noastre. 2. De aceea nu este de mi¬ 
rare că nu ne putem ridica la înălţimea lor, noi, care nu ramînem în 
disciplina chinoviei nu zic pînă la bătrîneţe, fiindcă, mulţumiţi că am 
răbdat jugul supunerii cel mult doi ani, plecăm mai departe în căutarea 
unei libertăţi dăunătoare, deşi nici intr-un timp atît de scurt nu urcăm 
regulile ascezei, ci, ne supunem, dacă ne supunem, cerinţelor superio¬ 
rului, după cum socotim noi. 3. Aşadar, cînd l-am văzut pe acest bătrîn 
în chinovia părintelui Paul, admirîndu-i mai întîi vîrsta şi harul cu care 
era înzestrat, am început să-l rugăm, cu feţele plecate la pămînt, să bi- 
nevoiască a ne povesti din ce pricină, părăsind libertatea pustiului şi 
acel înalt rang prin care avea cea mai mare cinstire printre ceilalţi 
bărbaţi cu acelaşi fel de viaţă, i s-a părut că e mai bine să intre sub jugul 
chinoviei. 4. El zicea că, nesocotindu-se la înălţimea cinstei şi discipli¬ 
nei anahoretice şi fiind deci oarecum nevrednic de măreţia unei ade¬ 
vărate desăvîrşiri, s-a întors la şcolile celor mai tineri, cu gîndul că în 
felul acesta va dobîndi toate cele trebuitoare vieţii duhovniceşti. Dar 
fiindcă noi nu ne-am mulţumit cu răspunsul lui, la insistenţele noastre 
a început astfel : 


III. 

Disciplina anahoretică, de care voi vă miraţi că am păirăsit-o, nu 
numai că n-o resping şi n-o dispreţuiesc, dar chiar o îmbrăţişez şi o iu¬ 
besc din toată inima. Mă bucur că, după treizeci de ani în chinovie, am 
trăit şi în pustiu alţi douăzeci, fără să fi fost codaş între cei ce se oste¬ 
neau pentru desăvîrşire. 2. Dar fiindcă uneori curăţia vieţii era umbrită 
de grija pentru cele ale trupului, mi s-a părut că este mai bine să mă 
întorc în chinovie, unde, cu sarcini de mai puţină răspundere, pot face 
faţă mai uşor cerinţelor, decît în rangul pe care-1 aveam acolo. Căci este 
mai bine să-ţi iei angajamente pe care le poţi îndeplini, decît să făgă- 
duieşti lucruri mari, de care apoi nu te poţi achita. Şi de aceea, dacă 
voi vorbi ceva mai slobod şi mai cutezător, vă rog să nu mă socotiţi lip¬ 
sit de umilinţă, ci cu rîvnă deosebită de a vă ajuta. Nu este trufie, ci 
dragoste a nu ascunde nimic din adevăr celor ce-1 caută cu ardoare. 3. 
Cred că pot adăuga ceva învăţăturii voastre, dacă lăsînd puţin umilinţa 

la o parte, vă spun simplu, dar deschis, tot ceea ce doriţi să ştiţi. Sînt 
sigur că din libertatea celor spuse nu voi ajunge să fiu învinuit de deşer¬ 
tăciune din partea voastră, iar în faţa conştiinţei mele nu voi cădea în 
crima minciunii ascunzînd ceva din adevăr. 

IV. 

Dacă aşadar cineva, desfătat de singurătăţile pustiului, a putut să 
dea uitării legăturile omeneşti şi să zică împreună cu Ieremia: «N-am 
dorit ziua omului, Tu o ştii», mărturisesc că şi eu, cu harul Domnului, 
am urmărit, sau chiar am dobîndit aceasta. Mi-aduc aminte că, ajutat 
de mila Domnului nostru, adesea m-am simţit înălţat atît de sus, încît 
uitam că am cu mine greutatea corpului, şi mintea mea s-a desprins 
atît de mult de toate simţirile din afară, încît nici ochii, nici urechile 
mele nu-şi mai îndeplineau adevărata slujbă. Sufletul mi se umple de 
meditaţii dumnezeieşti şi de vedenii duhovniceşti, astfel incit adesea nu 
ştiam seara dacă am mîncat în timpul zilei, iar în ziua următoare ui¬ 
tam cu desăvîrşire că n-am mîncat nimic în ajun. 2. Din această cauză 
hrana pe şapte zile, adică paisprezece pesmeţi, în ziua sîmbetei se gă¬ 
seau în coşuleţul de mină, amintind că mi-au trecut zilele fără mîncare. 
Prin acest obicei se înlătura greşeala de a uita că au trecut toate zile¬ 
le săptămînii, pentru că mă corecta numărul pesmeţilor şi ştiam bine 
că a venit ziua Domnului. Iar dacă acea înălţare a minţii despre care 
am vorbit încurca şi această socoteală, felul de lucru zilnic împiedica 
greşeala numărării zilelor. 3. Dar ca să t r ec sub tăcere celelalte virtuţi 
ale pustietăţii (căci vreau şa vă vorbesc nu despre numărul şi mulţimea 
lor, ci despre rostul vieţii în singurătate şi în chinovie), vă voi arăta 
pe scurţ de ce am părăsit pustiul, vorbindu-vă şi despre acele virtuţi 
pe care eu le socotesc mai presus de toate roadele singurătăţii. 

, V : . : V. 

Aşadar, datorită faptului că eram puţini cei ce locuiam pe atunci 
în pustiu, cit timp am avut o mai mare libertate de a ne bucura de în¬ 
tinderea singurătăţii, cit timp retraşi cit mai departe eram răpiţi mai 
des de elanurile cele cereşti şi nu ne îngreuia de griji mulţimea mare 
a fraţilor care veneau să ne viziteze şi pe care trebuia să-i găzduim, 
am trăit cu toată ardoarea sufletească şi cu nesăturată dorinţă viaţa 
liniştită din singurătăţile pustiului, vrednică de a fi asemănată cu fe¬ 
ricirea îngerilor. 2. Dar cînd a început să ne viziteze, cum am spus, 
un mai mare număr de fraţi, şi mai ales cînd mulţi dintre ei au rămas 
in pustiu, nu numai că timpul şi spaţiul de contemplare divină ni s-a 

îngustat, dar chiar mintea ne-a fost înlănţuită de grijile vieţii de toa¬ 
te zilele. De aceea m-am hotărît sa mă întorc mai degrabă la viaţa de 
chinovie, decît sa lîncezesc, gîndindu-mă zilnic la trebuinţele trupeşti 
Aici, în mănăstire, dacă n-am putinţa de a mă înălţa sufleteşte ca acolo 
în pustiu, cel puţin nu sînt răpit prea mult de grija zilei de mâine şi 
am timp să mă dedic învăţăturii evanghelice. Astfel că, dacă mi se ră¬ 
peşte putinţa înaltei contemplări, mi se dă în schimb răgazul umilinţei 
şi al supunerii. Căci este rău pentru cineva să înveţe pe altul o ştiinţă, 
sau o artă, şi el însuşi să nu poată ajunge la desăvîrşirea acelei învă¬ 
ţături. 

VI. 

Acum vă voi vorbi pe scurt despre foloasele de care mă bucur acum, 
ducînd acest fel de viaţă. Vă rog să judecaţi din această expunere dacă 
acele cîştiguri din singurătate pot fi pe măsura binefacerilor de aici; 
se va vedea dacă din sila sau din dorinţa de singurătate am socotit că 
e mai bine sa mă închid în chinovie. Aici n-am nici o grijă pentru ziua 
de mîine, nici un gînd de a cumpăra sau a vinde ceva, nici o preocu¬ 
pare pentru a asigura pîinea pe un an întreg, nici un chin pentru cele 
ale trupului, care acolo se pregăteau nu numai pentru trebuinţele pro¬ 
prii, ci şi pentru atîţia vizitatori, în sfîrşit, nici o dorinţă de slavă ome¬ 
nească, în faţa lui Dumnezeu mai vrednică de dispreţuit decît toate, 
dar în pustiu socotită de obicei mai presus decît toate celelalte osteneli. 
2. Vorbind despre viaţa de anahoret, trec peste valurile înălţării spiri¬ 
tuale şi peste primejdiile gloriei deşarte, şi mă întorc la acea sarcină 
generală pentru toţi, la grija comună de a pregăti hrana. Aceasta pînă 
într-atît depăşeşte măsura acelei vechi simplităţi, care nu cunoaşte în 
nici un chip folosirea untdelemnului, incit nu se mulţumeşte cu măsura 
destul de îngăduitoare a timpului nostru. Nu se socoteşte de ajuns un 
şiştar de untdelemn.şi un bănicior de linte pentru hrana vizitatorilor 
din timpul anului, cum s-a stabilit mai înainte; dimpotrivă, o măsură 
îndoită, sau întreită, dacă poate face faţă cerinţelor. 3. Pînă într-atît a 
crescut la unii puterea dăunătoare a acestei îngăduinţe, incit nu se mai 
mulţumesc cu o picătură de ulei amestecată cu oţet în saramură, aşa 
cum obişnuiau înaintaşii noştri trăitori în virtuţile adevărate ale pus¬ 
tiului pentru a alunga păcatul slavei deşarte, ci pe lingă ulei mai mult 
decît trebuie pun în saramură brînză egipteană sfărîmată, astfel că, în 
loc de două feluri de mâncare, fiecare cu gustul său, fac unul singur, 
mai mult pentru plăcere decît pentru trebuinţă. 4. Pînă într-atît a cres¬ 
cut dorinţa de a poseda lucruri materiale, incit anahoreţii au început. 

lucru ruşinos de spus, să aibă în chilii şi cîte o pătură, pentru a primi 
cit mai bine pe oaspeţi. împovărează sufletul, împiedicîndu-1 de la cele 
duhovniceşti, grijile acestea mărunte, adică venirea şi plecarea fraţilor, 
datoriile de primire şi de ospitalitate, vizitele reciproce, pierderea de 
timp cu convorbiri şi cu diferite servicii, care, chiar dacă uneori par 
mai puţine, nu încetează totuşi de a constitui preocupări permanente. 
5. Aşa se face că acea libertate a vieţii de pustnic, ţinută în astfel de 
legături, nu mai ridică niciodată mintea la acel elan ce nu se poate spu¬ 
ne în cuvinte, iar roada vieţii de eremit se pierde. Acestea nu le pot 
avea aici în comunitatea şi în tovărăşia mai multora dar cel puţin 
nu-mi lipseşte liniştea sufletească şi gîndul slobod de orice fel de griji 
şi ocupaţii, pe care nu le au cei ce trăiesc în pustiu, fiindcă ei sînt puşi 
la atîtea treburi care-i lipsesc tocmai de roada singurătăţii, adică de 
ceea ce nu se dobîndeşte decît într-o stare de desăvîrşită linişte a min¬ 
ţii. 6. în sfîrşi't, chiar dacă în mînăstire mi se micşorează ceva din 
acea curăţie sufletească, voi fi totuşi mulţumit că am în schimb des¬ 
tulă- tovărăşie cu învăţătura evanghelică, fapt care, desigur, nu poate 
fi pus mai prejos de toate roadele pustiei. Aici n-am de ce să mă gîn- 
desc la ziua de mîine şi, supunîndu-mă pînă la sfîrşit conduitei preo¬ 
ţeşti, par a fi intr-un fel asemenea cu cel despre care se spune : «S-a 
smerit pe Sine, ascultător făcîndu-se pînă la moarte» şi ar merita, să spun 
cu umilinţă, cuvintele : «N-am venit să fac voia Mea, ci voia Tatălui 
Care M -a trimis». 

VII. 

Ghermanus. Fiindcă, precum se vede, nu numai că te-ai apropiat, 
dar chiar te-ai înălţat pe culmile ambelor feluri de viaţă, ca puţini alţii, 
etn dori să cunoaştem care este ţelul vieţii pentru un chinovnic şi care 
pentru un pustnic ? Fără îndoială că nimeni nu poarte discuta mai deplin 
>i mai cu ştiinţă despre acestea decît cel care, dobîndind în ambele 
desăvîrşirea printr-o lungă deprindere şi avînd ca dascăl experienţa 
proprie, poate să ne arate printr-o învăţătură bazată pe adevăr meri¬ 
tele şi ţelurile lor. 


VIII. 



Ioan. N-aş fi putut afirma că unul şi acelaşi om poate fi desăvîrşit 
şi intr-un fel şi în celălalt fel de viaţă, dacă n-aş avea cîteva exemple 
în această privinţă. Dacă este înitr-adevăr mare Lucru să găseşti pe cine¬ 
va care le-a trăit pe amîndouă la fel, este cu atît mai limpede că este 
‘oarte greu, dacă nu imposibil, să se desăvîrşească vreun om şi în via- 

ţa de mînăstire şi in cea din singurătate. Dar chiar dacă este cu putinţă 
aceasta, eu se poate trage de aci o regulă generală. 2. Căci nu din par¬ 
tea cea mai mică, rezultînd din părerile puţinora, ci din aceea a mul¬ 
tora, care cuprinde dacă se poate părerile tuturor, trebuie formulată 
o regulă universală. Dacă puţini, care depăşesc putinţele virtuţii co¬ 
mune, obţin foarte rar rezultatele dorite, aceştia nu trebuie încadraţi 
în normele generale, fiindcă sînt ceva pe deasupra condiţiei umane sla¬ 
be şi neputincioase, şi nu sînt de dat ca exemplu, ci ca nişte minunate 
excepţii. De aceea voi răspunde pe scurt şi potrivit puterilor mele mo¬ 
deste la întrebările voastre. 3. Ţelul chinovnicului este de a-şi ucide 
şi răstigni toate dorinţele sale, iar potrivit poruncii mîntuitoare des¬ 
pre desăvîrşirea evanghelică, de a nu cugeta nimic despre ziua de mîi- 
ne. Este foarte sigur că desăvîrşirea de acest fel nu poate fi îndeplinită 
decît de un chinovnic. Pe acesta profetul Isada îl fericeşte şi-l laudă 
astfel: «Dacă-ţi vei opri piciorul tău în ziua de odihnă şi nu-ţi vei mai 
vedea de treburile tale în ziua Mea cea sfîntă, ci vei socoti ziua de 
odihnă ca desfătare şi vrednică de cinste, ca sfinţită de Domnul, şi vei 
cinsti-o, fără să mai umbli, fără să te mai îndeletniceşti cu treburile tale 
şi fără să mai vorbeşti deşertăciuni, atunci vei afla desfătarea ta în 
Domnul. Eu te voi purta în car de biruinţă pe culmile cele mai înalte 
ale ţării şi te voi bucura ‘de moştenirea tatălui tău lacob, căci gura 
Domnului a grăit acestea». 4. Iar desăvîrşirea pustnicului este să aibă 
mintea desprinsă de toate cele pămînteşti şi, în măsura putinţelor ome¬ 
neşti, s-o unească cu Hristos. Pe acest bărbat îl descrie fericitul Ieremia 
cînd spune : «Fericit bărbatul care din tinereţea sa poartă jugul, el va 
şedea singur şi va tăcea, fiindcă a luat jugul asupra lui». Şi Psalmistul 
spune de asemenea: «Asemănatu-m-am cu pelicanul din pustiu ; ajun- 
s-am ca bufniţa din dărîmături». Dacă n-a ajuns la acest capăt fiecare 
în felul lui de viaţă despre care am vorbit, zadarnic se osteneşte unul 
în mînăstire, iar celălalt în pustiu, căci nici unul, nici celălalt nu-şi 
vor îndeplini virtutea vieţii lor. 

IX. 

Dar aceasta nu este totul, ci numai o parte a desăvîrşirii, care în¬ 
treagă şi totală este un dar oferit de Dumnezeu celor puţini. Este în- 
tr-adevăr desăvîrşit şi nu în parte cel ce cu aceeaşi mărinimie rabdă în 
pustiu asprimea singurătăţii, iar în mînăstire slăbiciunea fraţilor. De 
aceea, în ambele feluri de viaţă este greu să găseşti pe cineva desăvîrşit 
în toate, fiindcă nici pustnicul nu poate ajunge să dispreţuiască şi să se 
lipsească în întregime de cele materiale, nici chinovnicul să dobîn- 

dească întru totul curăţia minţii pure. Se spune că numai părintele Moi- 
se, Pafnutie şi cei doi Macarie 33 au ajuns la ambele feluri de desăvâr¬ 
şire. 2. Ei erau desăvârşiţi şi intr-un fel şi în celălalt al vieţii, fiindcă 
in pustiu se retrăgeau cit mai departe de ceilalţi pustnici, pe cit puteau 
se fereau de orice întâlnire cu oamenii, iar cînd erau vizitaţi răbdau 
cu uşurinţă tulburările produse de aceştia. Căci veneau adesea mul¬ 
ţimi de fraţi fie să-i vadă, fie pentru a înainta în virtuţi şi faţă de toţi 
aceşttia se arătau atît de prietenoşi şi de binevoitori, că ai fi zis că 
toată viaţa au îndeplinit serviciul de a primi oaspeţi. Astfel că nu-ţi 
puteai da seama în care fel de viaţă sînt mai desăvîrşiţi, ca pustnici, 
sau ca trăitori în obştea mînăstirii. 


X. 

Unii, trăind vreme îndelungată în singurătate şi retragere, încep 
oarecum să se sălbăticească, să se sperie de întîlnirea cu oamenii şi, 
dacă.vizita unor fraţi i-a scos puţin din felul lor de pustnici, devin ne- 
linâtştitţi, diînd semene vădite de suflete mici. Aceasta se întîmplă de 
obicei celor ce, neformaţi bine în chinovii, s-au grăbit să vină în pustie, 
înainte de a se lepăda de toate viciile. Nedesăvîrşiţi în nici un fel de 
viaţă, înclină cînd într-o parte, cînd în alta, mînaţi de propriile lor por¬ 
niri. 2. In tovărăşia fraţilor, sînt nemulţumiţi şi supăraţi de prezenţa şj 
întrebările acestora, iar, în singurătate nu suportă tăcerea şi întinderile 
nesfârşite ale pustiului. Ca unii care nu ştiu bine de ce au dorit şi au ce¬ 
rut să vină în singurătate, îşi închipuie că cea mai înaltă virtute a aces¬ 
tei vieţi este să fugă de tovărăşia fraţilor şi să se ferească de orice chip 
omenesc. 


XL 

Ghermanus. Dar în ce. chip se poate veni în ajutorul nostru şi al ce- 
îor la fel de slabi ca noi, care formaţi prea puţin în învăţăturile mînăs- 
tireşti am început să dorim viaţa de pustnici înainte de a scăpa de 
:oate viciile ? In ce chip vom putea dobîndi statornicia minţii netulbu- 
-ate şi tăria neclintită a răbdării noi cei care, întrerupînd prea de tim- 
ouriu cu viaţa de obşte a mînăstirii, am părăsit şi şcolile şi câmpul de 
exerciţiu în care începuturile noastre trebuiau să se formeze deplin, pînă 
a desăvârşire ? 2. în ce fel, aşadar, trăind acum în singurătate vom dobin¬ 
ii desăvîrşirea bunătăţii şi a răbdării, sau în ce chip conştiinţa cercetă- 

33. XIX, IX, p. 444. în afară de Sf. Macarie Ospitalierul, pe care l-am amintit 
a nota 9, Biserica mai pomeneşte încă doi sfinţi vestiţi în vremea lor : Sfîntul Ma¬ 
larie Egipteanul şi Sfîntul Macarie din Alexandria. 

toare a pornirilor lăuntrice va înţelege că are în sine sau că-i lipsesc 
aceste virtuţi, pentru ca nu cumva, izolaţi de tovărăşia oamenilor şi de 
supărările din partea lor să fim înşelaţi de o impresie greşită şi să cre¬ 
dem că am şi dobîndit liniştea neclintită a minţii ? 

m 

Ioan. Celor ce-şi caută intr-adevăr vindecare nu le pot lipsi lea¬ 
curile din partea acelui adevărat medic al sufletelor, mai ales celor care 
nu şi-au dispreţuit prin dezrădejde şi nepăsare puterile, nu şi-au ascuns 
primejdiile rănilor şi nici n-au respins cu minte necugetată leacul pocă¬ 
inţei, ci, faţă cu slăbiciunile căpătate din neştiinţă, rătăcire sau trebuinţă, 
cu minte smerită şi totuşi prevăzătoare, au alergat la medicul cel ce¬ 
resc. De aceea trebuie să ştim că, dacă ne retragem în locuri îndepăr¬ 
tate sau singuratice, fără să ne fi curăţit de toate viciile, nu înseamnă 
că nemaiputiîndu-le practica acolo, ele, adică viciile, nu există în noi 
ca dorinţe. 2. Rămîne ascunsă în noi şerpuind oarecum rădăcina tuturor 
păcatelor, dacă n-a fost smulsă, şi o simţim încă după aceste semne că 
trăieşte încă în noi. De pildă, sîntem în pustie şi trebuie să pri¬ 
mim fraţi în vizită ; daca venirea lor ne produce nelinişti şi 
enervare cunoaştem că există în noi focul care aprinde cea mai vie 
nerăbdare. Iar cînd aşteptăm vizata unui frate şi el de nevoie a întîr- 
ziat puţin, dacă o tăcută nemulţumire sufletească îi învinovăţeşte în- 
tîrzierea şi dacă neliniştea aşteptării ne tulbură mintea, aceasta va do¬ 
vedi că există în noi mînie şi tristeţe, ca vicii ale conştiinţei noastre. 
3. La fel, cînd vine vreun frate, care ne cere fie un caiet să citească, 
fie alt lucru de care are nevoie, dacă ne-a nemulţumit cererea lui, sau 
dacă l-am refuzat, fără îndoială că sîntem prinşi în lanţurile zgîrceniei, 
sau ale arghirofiliei. Dacă gîndurile sau citirea cărţilor sfinte ne-au 
adus în amintire vreun chip de femeie, care ne-a pricinuit o tulburare 
cit de mică, să ştim atunci că focul desfrînării nu s-a stins încă din mă¬ 
dularele noastre. Sau dacă, punînd faţă în faţă asprimea vieţii noastre 
cu libertăţile altora, mintea noastră simte cel mai mic fior de mîndrie, 
atunci este sigur că sîntem stăpîniţi de urîta boală a trufiei. 4. Ori de 
cîte ori, aşadar, surprindem în inima noastră aceste semne ale viciilor, 
să ştim bine că ne lipseşte nu dorinţa păcatului, ci înfăptuirea lui. Aces¬ 
te patimi, dacă le-am amestecat cîndva în viaţa noastră, de îndată ce 
ies din hrubele simţurilor noastre dovedesc că ele nu se nasc atunci 
cînd au ţîşnit, ci că abia au putut ieşi la iveaiă după ce fuseseră mult 
timp ascunse. Astfel şi cel singuratic va afla prin semne sigure dacă are 

în el înfipte rădăcinile viciului şi nu va dori cineva să-şi arate curăţia 
sa nepătată oamenilor, ci Aceluia, de care nu se poate ascunde nici o 
taină a inimii. 


XIII. 

Ghermanus. Am înţeles destul de bine şi de limpede după ce semne 
ne putem cunoaşte slăbiciunile şi în ce chip putem deosebi diferitele 
stări sufleteşti, adică în ce fel putem surprinde viciile care se ascund 
in noi, căci vedem din experienţa zilnică şi din gîndurile şi frămînta- 
riie noastre proprii că ele sînt precum le-ai spus. Rămîne ca, aşa cum 
ne-au fost arătate bolile şi cauzele lor, cu aceeaşi limpede judecată să 
ni se arate şi vindecarea lor. Fără îndoială, că poate vorbi foarte bine 
despre leacul bolilor cel ce mai înainte a constatat cauzele şi originea 
lor examiniîţnd conştiinţa celor bolnavi. 2. învăţătura fericirii taie a 
dat la iveală tainele rănilor noastre şi acum putem spera lecuirea, întru- 
cît arătarea limpede a bolii făgăduieşte şi nădejdea vindecării. Totuşi 
fiindcă, aşa cum ai spus, începutul mîntuirii se dobîndeşte mai întîi în 
viaţa de obşte şi nu pot fi sănătoşi în singurătate decît cei pe care i-au 
vindecat mai întîi leacurile mînăstirii, cădem iarăşi în deznădejdea pri¬ 
mejdioasă ca nu cumva noi care am părăsit mînăstirea nedesăvîrşiţi să 
nu ne putem desăvîrşi în pustiu. 


XIV. 

Ioan. Celor stăpîniţi de grija faţă de bolile lor nu le va pută lipsi 
leacul mîntuitor şi de aceea, în acelaşi mod în care se descoperă sem¬ 
nele fiecărui viciu, sînt de căutat şi remediile. Am spus că pustnicilor 
nu le lipsesc viciile vieţii omeneşti; la fel spunem că Ion le stau la în- 
demînă şi mijloacele de a dobîndi virtutea. 2. Aşadar, dacă va constata 
cineva, după indiciile mai sus arătate, că este pradă nerăbdării sau 
mîniei, va trebui să recurgă de îndată la mijloacele contrare pentru a 
se lecui. Gîndindu-se adică la tot felul de injurii şi neplăceri pe care 
le-ar putea avea din parte altcuiva, să se deprindă cu gîndul că poate 
suporta cu desăvîrşită umilinţă orice răutate i se pricinuieşte şi, pu- 
nîndu-şi în faţă adesea tot ce e mai insuportabil, să mediteze cu cîtă 
linişte şi pace a inimii trebuie să întîmpine totul. Astfel, gîndul la toate 
acele patimi ale sfinţilor, sau chiar ale Domnului, îl va face să înţelea¬ 
gă că toate felurile nu numai de jigniri, dar chiar de pedepse sînit mai 
prejos de ceea ce el merită şi-l va pregăti să rabde toate durerile. 3. 
Dacă fiind chemat la vreo adunare a fraţilor, ceea ce se întîmplă 
uneori şi între cei mai austeri locuitori ai pustiului, îşi va da seama că 

mintea sa a fost atrasă tainic de unele lucruri mărunte, ca un cenzor 
foarte aspru al simţămintelor ascunse se va dojeni singur cu acele fe¬ 
luri de cuvinte foarte tari care îl pregătiseră prin meditaţii zilnice spre 
o desăvîrşită răbdare şi îşi va vorbi astfel: Oare tu eşti, omule, ace¬ 
la care atunci cînd îţi făceai exerciţiile în cîmpul singurătăţii tale, te 
lăudai mereu că vei învinge răul, care atunci cînd tu însuţi îţi propu¬ 
neai nu numai cele mai rele neplăceri, dar chiar şi chinuri insuporta¬ 
bile, te credeai destul de tare şi de neclintit în faţa tuturor furtunilor ? 
4. Cum s-a risipit acea neînvinsă răbdare a ta la cel mai uşor cuvînt ? 
Cum s-a prăbuşit la cea mai uşoară adiere casa ita zidită pe acea stîncă 
atît de tare, încît ţi se părea că este construită pînă la nori ? Unde este 
acel război pe care cu deşartă încredere îl cereai, dortndu-1 în timp de 
pace ? «Gata am fdst şi nu m-a tulburat» te lăudai tu, iar cu profetul 
ziceai: « Cercetează-mă, Doamne, şi mă cearcă ; aprinde rărunchii şi 
inima mea», şi: «Cercetează-mă, Doamne, şi cunoaşte inima mea ; în- 
cearcă-mă şi cunoaşte cărările mele şi vezi de este în mine calea fără¬ 
delegii ?». Cum te-a îngrozit doar umbra duşmanului pe tine cel pre¬ 
gătit pentru o mare bătălie ? 5. Condamnîndu-se prin aceste mustrări şi 
căinţe, să nu lase nepedepsit simţământul care i s-a strecurat, ci să-şi 
pedepsească trupul cu post mai aspru şi cu mai multă veghe, să-şi chi- 
nuie prin pedeapsă necurmată a înfrînării vina clintirii sale şi, aşezat 
în singurătate, să ardă în acest foc al caznelor ceea ce trebuia să în¬ 
lăture în viaţa de mînăstire. Trebuie să avem mereu şi fix în minte că, 
pentru a dobândi răbdarea neîntreruptă şi statornică, nu ne este îngă¬ 
duit nouă, cărora prin lege dumnezeiască ne este oprită nu numai răz¬ 
bunarea, dar amintirea injuriilor ce ni s-au adus, să ne mîniem pentru 
orice pagubă sau neplăcere. 6. Ce pierdere poate fi mai mare pentru 
suflet, decît ca, orbit de o pornire neaşteptată, să piardă limpezimea lu¬ 
mii adevărate şi veşnice şi să se depărteze de contemplarea Celui «care 
este blînd şi smerit cu inima» ? Mă rog, ce poate fi mai primejdios şi 
mai urît, decît să-şi piardă cineva judecata cinstei, regula şi disciplina 
adevăratului discernămînt şi, cu bună ştiinţă şi fără şovăială, să săvîr- 
şească lucruri pe care nu şi le-ar fi îngăduit nici dacă ar fi fost beat, 
ori lipsit de simţire ? 7. Aşadar, oricine are în vedere acestea şi altele 
la fel, va dispreţui nu numai toate felurile de pagube, dar şi de insulte 
şi de pedepse, care pot fi pricinuite cu destulă uşurinţă chiar de cei mai 
răi, judecind că, pentru veşnica puritate a inimii, nimic nu este mai 
dăunător decît mînia şi nimic mai preţios decît liniştea sufletului. De 
aceea sînt de dispreţuit nu numai foloasele lucrurilor trupeşti, dar şi 
ale celor ce par duhovniceşti, dacă altfel nu pot fi dobîndite sau câşti¬ 
gate, decît cu tulburarea acestei linişti. 

XV. 

Ghermanus. Am vrea ca, aşa cum ni s-a arătat leacul pentru vin¬ 
decarea celorlalte vicii, adică pentru mînie, tristeţe şi nerăbdare prin 
tratarea cu contrariile lor, la fel să ni se spună ce fel de îngrijire ar 
trebui adusă contra duhului desfrînării, adică dacă poate fi stins jarul 
poftelor, ca în cazul celor arătate mai sus, printr-un spor mai mare de 
îmboldiri şi provocări. Noi credem că acest procedeu esite potrivnic 
castităţii, fiindcă aţîţăm în noi focul poftei trupeşti şi-l aprindem şi mai 
tare chiar numai dacă trecem cu gîndul peste aceste aţîţări. 

XVI 

Ioan. întrebarea voastră înţeleaptă a luat-o înaintea problemei pe 
care urma s-o tratez în expunerea mea, chiar dacă voi n-o aduceţi în 
discuţie. De aceea sînt sigur că a fost gîndită cu rost de către voi, 
fiindcă ascuţişul minţii voastre a venit în întîmpinarea învăţăturilor 
mele. Se înlătură fără trudă întunericul oricărei probleme cînd, între- 
zărindu-i dezlegarea, ajungem mai înainte la rezultatul căutat. Tovă¬ 
răşia omenească nu numi că nu dăunează în tratarea acelor vicii des¬ 
pre care am vorbit, dar chiar este de mare folos. 2. Căci ele fiind date 
pe faţă neîntrerupt prin nerăbdare, cu cit pricinuiesc mai des durere şi 
căinţă celor învinşi de ele, cu atît mai repede aduc sănătate celor în 
suferinţă. De aceea chiar şi trăind în singurătate, unde nu se poate 
aprinde de către oameni focul şi materia ispitelor, totuşi trebuie să 
combatem la fel cu gîndul aţîţările cu putinţă ale acestora, pentru ca 
în lupta neîntreruptă a gîndurilor noastre împotriva lor să dobîndim 
mai repede vindecarea. 3. Dar împotriva duhului desfrînării metoda 
este deosebită, cum deosebită este şi cauza. Căci după cum trupului 
trebuie să-i fie înlăturate cele ale poftei, la fel minţii trebuie să-i fie 
eliminată amintirea lor. Este încă destul de primejdios pentru inimile 
slabe şi firave să primească cea mai uşoară amintire a acestei patimi, 
fiindcă uneori pentru ele chiar amintirea femeilor cuvioase sau citirea 
cărţilor sfinte aţîţă porniri dăunătoare. Din această cauză mai marii 
noştri de obicei trec cu grijă peste citiri de acest fel în prezenţa celor ti¬ 
neri. Celor desăvîrşiţi şi definitiv stăpîniţi de sentimentul castităţii nu 
le pot lipsi încercările prin care să se poată cerceta, fiindcă lor li se 
dovedeşte desăvîrşita integritate sufletească prin judecata sănătoasă a 
propriei lor conştiinţe. 4. Numai pentru bărbatul desăvîrşit va exista o 
asemenea încercare asupra acestei patimi, fiindcă cel care ştie că a 
scos din rădăcină această boală poate, pentru a-şi cerceta castitatea, să 
zămislească în mintea sa vreo închipuire înşelătoare. Dar cei încă slabi 

nu se cuvine în nici un chip să fie puşi la o astfel de încercare (căci le 
va fi mai mult primejdios decît folositor) ca aceea de a se gîndi la o îm¬ 
perechere, sau măcar la atingerea unei femei tinere şi frumoase. 5. Aşa¬ 
dar, cînd cineva cu desăvârşită virtute la farmecul plăcutelor atingeri pe 
care le-a plăsmuit cu gândul, nu va avea nici o încuviinţare a minţii sale 
şi nu va simţi nici un fior al trupului, acestea vor fi cele mai sigure do¬ 
vezi ale curăţiei sale. Cel ce este călit în oţelul purităţii nu numai că 
stăpâneşte cu mintea această virtute a înfrînării neîntinate, dar chiar, 
dacă vreo trebuinţă l-a pus în atingere cu o femeie, el rămîne cu totul 
în afara oricărei ispite. 

Cu aceasta părintele Ioan, văzînd că este aproape ceasul al nouă¬ 
lea şi deci timpul mesei, şi-a încheiat expunerea. 


XX 

CONVORBIREA CU PĂRINTELE 
PINUFIUS 

Despre scopul pocăinţei şi despre 


semnele 

I. Smerenia părintelui Pinufius şi as- 
cunzătorile lui. 

II. Sosirea noastră la el. 

III. întrebare despre pocăinţă ; cum .se 
cunoaşte că a fost primită? 

IV. Răspuns despre umilinţa întrebării 
noastre. 

V. Felul de pocăinţă şi dovada de ier¬ 
tare. 

VI. Trebuie să ne amintim de păcate 
pentru a ne biciui sufletele ? 


iertării 

VII. Răspuns : pînă unde trebuie să ne 
amintim de păcatele din trecut. 

VIII. Feluritele roade ale pocăinţei. 

IX. De ce este folositoare iertarea pă¬ 
catelor ? 

X. Nu trebuie să ne amintim de păca¬ 
tele ruşinoase. 

XI. Semnele de primire a pocăinţei; ier¬ 
tarea păcatelor din trecut. 

XII. în care păcate pocăinţa îşi are 
timpul ei şi în care din ele ea nu poate 
avea sfîrşit? 


I. 

Avînd a expune învăţăturile prea strălucitului şi distinsului pă¬ 
rinte Pinufius despre ţelul pocăinţei mi se pare că înlătur o mare parte 
din conferinţă dacă, pentru a nu plictisi pe cititori, trec suib tăcere lauda 
smereniei acestuia, despre care am vorbit pe scurt în cartea a IV-a a 
Instituţiilor, intitulată «Despre formarea celor ce renunţă la lumea aceas¬ 
ta». Mai ales fiindcă mulţi nu cunosc cartea amintită, încrederea în cele 
spuse aici nu s-ar sprijini pe nimic, dacă n-aş arăta şi meritele lui Pinu¬ 
fius. 2. Acesta, pe cînd conducea ca preot şi presbiter o mare mănăs¬ 
tire din apropierea oraşului Panephysis din Egipt, atît de mult era înăl¬ 
ţat în slavă de acea provincie, datorita virtuţilor lui şi puterii de a face 

minuni, încît i se părea că prin laudele care i se aduceau de pe acum 
a primit răsplata ostenelilor sale. Temîndu-se ca nu cumva trecerea de 
care se bucura în fata poporului să-l lipsească de roada cea veşnică, a 
fugit pe ascuns din mănăstirea sa şi s-a îndreptat spre ţinuturile retrase 
în care trăiesc călugării tabenniţi. El a urmărit nu singurătatea pustiului, 
nu siguranţa vieţii de unul singur, pe care o caută şi cei nedesăvîrşiţi. 
care uneori din trufie deşartă nu rabdă osteneala supunerii în chinovii, 
ci a dorit să se supună vieţii de obşte dintr-o mănăstire foarte vestită. 3. 
Acolo totuşi, ca să nu fie recunoscut de cineva, s-a îmbrăcat ca simplu 
mirean, şi timp de multe zile a stat în genunchi plîngînd la poarta mî- 
năstirii, în dispreţul celor ce, pentru a-i ispiti dorinţele, îi ziceau că în 
ultima parte a vieţii caută sfinţenia nu din tragere de inimă, ci silit de 
lipsa celor necesare traiului. Pînă la urmă a fost şi el primit. Fiind dat 
ca ajutor unui frate care avea sarcina de grădinar, îndeplinea cu atîta 
sîrguinţă şi smerenie toate serviciile cerute şi necerute de slujba sa, în¬ 
cît noaptea executa el însuşi şi lucrările înjositoare, de care ceilalţi 
fugeau, iar dimineaţa toţi se mirau de atîta curăţenie şi se întrebau cui 
i se datoreşte. Trei ani a muncit acolo cu bucurie, supuniîndu-se celor mai 
grele şi mai nemeritate osteneli, pînă cînd s-a întîmplat să vină în mî¬ 
năstire un frate cunoscut lui, din aceleaşi părţi ale Egiptului din care 
plecase şi el. 4. Acesta, cînd l-a văzut, din cauza hainelor pe care le 
avea, nu l-a putut recunoaşte uşor. Dar după ce a fost sigur că nu se în- 
şaîă, i-a căzut în genunchi, în faţa celorlaţi fraţi înmărmuriţi, şi i-a dat 
numele pe faţă, făcînd să se afle de către aceştia că ajutorul de grădinar 
era pel despre sfinţenia căruia se auzise de mult în mînăstire. Toţi au 
început să se simtă ruşinţi că omul cu atîtea merite şi cu darul preoţiei 
fusese pus la servicii urîte şi înjositoare. 5. lnconjurîndu-1 cu toată cin¬ 
stirea cuvenită, cîţiva fraţi l-au luat şi l-au condus înapoi la mînăstirea 
de unde venise. Acest lucru lui nu i-a plăcut şi puţin timp a rămas în 
mînăstire, cu toate că a fost repus în toate rangurile pe care le avusese 
mai. înainte. Astfel că tot pe ascuns s-a îmbarcat pe o corabie şi s-a dus 
în Palestina, o provincie a Siriei, unde a luat-o de la început ca simplu 
frate, după ce stareţul l-a rînduit să locuiască în chilia noastră. Dar nici 
acolo virtuţile şi meritele lui n-au putut rămîne mult timp ascunse. Căci 
a fost la fel descoperit şi dus înapoi la mînăstirea sa, cu mare cinstire 
şi laudă. 


II. 

După puţin timp ne-a cuprins şi pe noi dorinţa de a merge în Egipt 
pentru învăţătura cea sfîntă. Ajunşi acolo, l-am căutat cu multă dra¬ 
goste şi înaltă preţuire, iar el ne-a întîmpinat cu atîta mărinimie şi bună- 

tate încît, ca vechi tovarăşi de chilie, ne-a făcut cinstea de a ne găzdui 
în chilia pe care şi-o clădise în fundul grădinii. 2. Acolo, unui frate ve¬ 
nit să se supună regulilor mînăstirii i-a explicat în faţa tuturor fraţilor 
învăţăturile atî.t de grele şi de înalte, pe care le-am cuprins foarte pe 
scurt, cum am spus, în cartea a patra a Instituţiilor. Păreau aceste învă¬ 
ţături atît de neînţelese pentru noi, atît de minunate culmi ale adevăra¬ 
telor renunţări, încît credeam că în nici un chip umilinţa noastră nu se 
poate ridica pînă la înălţimea lor. 3. Aşadar, doborîţi de deznădejde, 
fără să ne mai ascundem amărăciunea, am alergat destul de neliniştiţi 
Ia fericitul bătrîn. Acesta îndată ne-a întrebat de pricina tristeţii noas¬ 
tre, iar părintele Ghermanus, gemînd din greu, i-a răspuns astfel: 

III. 

Cu cît mai măreţ şi mai înalt ne-a deschis învăţătura ta drumul cel 
greu al adevăratei renunţări şi, îndepărtînd întunericul de pe ochii 
noştri, i-a arătat capătul ascuns în cer, cu atît sîntem mai copleşiţi de 
greutatea deznădejdii noastre. Dacă-i măsurăm lungimea lui nesfîrşită 
cu puterile noastre atât de mici şi comparăm umilinţa neştiinţei noastre 
cu înălţimea virtuţilor cerute, simţim nu numai că nu putem ajunge pînă 
ia ea, dar chiar că putem pierde ce avem. 2. Pradă unei descurajări atît 
de mari, alunecăm din rău în mai rău. De aceea un singur ajutor ne poate 
aduce vindecarea rănilor, anume să învăţăm ceva despre ţelurile pocăi¬ 
tei şi despre semnele prin care să ne dăm seama că este primită, pentru 
ca, încredinţaţi de iertarea păcatelor de mai înainte, să putem fi însu¬ 
fleţiţi de gîndul că ne vom urca pe culmile desăvîrşirii despre care am 
vorbit. 


IV. 

Pinutius. Sînt cu totul încîntat de roadele bogate ale smereniei voas¬ 
tre, pe care le-am cunoscut şi le-am preţuit chiar de pe cînd am locuit 
cu voi în aceeaşi chilie. Mă bucur foarte mult că primiţi cu atîta admi¬ 
raţie ceea ce vă pot oferi eu, cel mai umil dintre toţi creştinii, ajutat 
poate de libertatea cuvintelor, pe care nu mă îndoiesc că le veţi înde¬ 
plini cu aceeaşi rîvnă cu care le rostesc eu. Deşi cuvintele pe care le 
auziţi le veţi traduce în faptă prin ostenelile voastre, totuşi, precum îmi 
amintesc, voi vă ascundeţi în aşa fel meritele virtuţilor voastre, ca şi 
cum n-ar fi venit pînă la voi vîntul prielnic al celor pe care le înde¬ 
pliniţi zilnic. 2. Este vrednică de cea mai mare laudă mărturisirea voas¬ 
tră că vă sînt recunoscute aceste învăţături ale celor cuvioşi; de aceea 
vă voi expune pe scurt, cum voi putea, ceea ce-mi cereţi cu atîta Stăruin¬ 
ţă. Trebuie, peste puterile şi înzestrările mele, să mă supun prie- 

teniei noastre de altădată. Despre meritele şi despre însemnătatea po¬ 
căinţei au spus mulţi nu numai în cuvîntări, dar şi în scris, multe lucruri 
interesante, arătînd cît de mari îi sînt foloasele, puterea şi harul. Astfel 
incit uneori, dacă nu spun o nelegiuire, aceasta se împotriveşte chiar lui 
Dumnezeu, cînd El, mîniat împotriva crimelor noastre este gata să ne 
pedepsească aşa cum merităm. Pocăinţa noastră, îi ţine în loc, fără voia 
Lui, ca să spun aşa, braţul răzbunător. 3. Dar acestea toate sînt sigur că, 
din citirea neîncetată a cărţilor sfinte şi din însăşi înţelepciunea voastră, 
vă sînt atît de cunoscute, încît ele v-au hrănit din primul timp al conver¬ 
siunii voastre. în sfîrşit, nu despre calitatea pocăinţei, ci despre scopul 
şi rezultatele ei 34 m-aţi întrebat cu atîta dorinţă de a şti lucruri peste 
care alţii trec cu uşurinţă. 


V. 

Ca să răspund cît mai pe scurt la întrebarea voastră, iată care este 
definiţia deplină şi desăvîrşită a pocăinţei : să nu mai săvîrşim în nici 
un chip păcatele pentru care ne pocăim, sau pentru care conştiinţa noas¬ 
tră are remuşcări. Iar dovada de primire a pocăinţei şi de iertare este 
faptul de a fi alungat din sufletele noastre orice simţămînt al acelor pă¬ 
cate. 2. Va cunoaşte fiecare că încă nu s-a spălat de păcatele săvîrşite 
cît timp, cu toată pocăinţa şi remuşcările, îi vor apărea în minte greşe¬ 
lile, sau alte fapte asemănătoare, şi cît timp, nu zic plăcerea acestora, dar 
chiar amintirea lor, îi va întina tainiţele sufletului. Astfel, cel ce pri- 
veghează cu gîndul la pocăinţa sa atunci va înţelege că a fost achitat 
de pedeapsă, că a dobîndit iertare pentru nelegiuirile sale, cînd va sim¬ 
ţi că inima nu-i mai este ispitită de atracţia viciilor, sau de gîndul la ele. 
3 . Conştiinţa noastră este cel mai drept cercetător al pocăinţei şi cel 
mai adevărat semn al îngăduinţei ; ea ne arată nouă, celor trăitori în 
trup, achitarea de datorii înainte de ziua judecăţii şi ne descoperă pri¬ 
mirea pocăinţei şi harul iertării. Ca să subliniez şi mai mult cele spuse, 
adaug că numai atunci este de crezut că ne-a fost ştearsă tina viciilor, 
cînd au fost alungate din inima noastră toate patimile şi dorinţele vi¬ 
novate. 


VI. 


Ghermanus. Şi de unde ni se va naşte sfînta şi mîntuitoarea umilin¬ 
ţă, pe care cel ce se pocăieşte o exprimă astfel : «Păcatul mei l-am re- 

34. XX, IV, 3, p. 456. Stareţul Pinufius insistă asupra curăţirii păcatelor prin 
iertarea şi uitarea lor, pentru ca amintirea lor să nu întineze din nou sufletul. Locul 
lor îl iau virtuţile, care înseninează şi aduc pacea şi bucuria în sufletul înnoit de 
prezenţa harului dumnezeiesc activ în el. 

cunoscut şi nedreptatea mea n-am ascuns-o. Am zis: Voi mărturisi îm¬ 
potriva mea Domnului nedreptatea mea» ? Cum vom merita să spunem 
cu dreptate cele ce urmează: «Şi Tu ai iertat nelegiuirea inimii mele» ? 
Sau în ce chip, aşternuţi la rugăciune, vom face mărturisiri în lacrimi, ca 
să merităm iertarea păcatelor, potrivit acestor cuvinte: «Voi spăla în 
fiecare noapte patul meu, cu lacrimile mele voi uda aşternutul meu», dacă 
vom scoate din inimi amintirea păcatelor noastre pe care, dimpotrivă, 
Domnul ne porunceşte să le păzim cu stăruinţă, cînd zice : «Eu nu-Mi voi 
aminti de nedreptăţile tale ; iar tu îţi vei aminti» ? 2. De aceea nu numai 
lucrînd, dar şi rugîndu-mă mă silesc să aduc în gînd amintirea păcatelor 
mele, pentru ca, plecat şi umilit în iniipa mea, să pot spune împreună 
cu profetul «Vezi smerenia mea şi osteneala mea şi-mi iartă toate pă¬ 
catele mele». 


VII. 

Pinuiius. întrebarea voastră, cum am mai spus, este nu despre felul 
pocăinţei, ci despre scopul propus şi despre semnul că a fost primită, 
întrebare la care, după părerea mea, am răspuns exact şi precis. De 
altfel ceea ce aţi spus despre amintirea păcatelor este destul de folosi¬ 
tor şi de necesar., iar cei ce fac încă pocăinţă să strige într-una bătîn- 
du-se cu pumnii în piept: «Că fărădelegea mea eu o cunosc şi păcatul 
meu înaintea mea este pururea», sau : «Şi voi cugeta la păcatul meu». Cît 
timp, aşadar, facem pocăinţa şi avem remuşcări amintindu-ne de greşelile 
noastre, este necesar ca ploaia de lacrimi podidite din mărturisirea 
păcatelor să stingă focul conştiinţei noastre. 2. Cînd cuiva neclintit în 
smerenia inimii şi în întristarea duhului, amintirea acestor păcate i s-a 
risipit în osteneli şi suspine, şi cu mila lui Dumnezeu i-au fost smulşi din 
inimă şi din mădulare spinii conştiinţei, este sigur că a ajuns la terme¬ 
nul iertării şi la meritele bunăvoinţei divine, curăţit fiind de tina păca¬ 
telor săvîrşite 35 . La această uitare totuşi nu se ajunge altfel, decît prin 
îndepărtarea viciilor şi a patimilor din trecut, prin desăvîrşita şi în¬ 
treaga curăţie a inimii. Pe aceasta, fără îndoială, n-o va putea dobîndî 
cel ce din nepăsare sau dispreţ nu s-a curăţit de vicii, ci numai cel 
ce prin neîncetate suspine şi gemete, spălîndu-şi toate petele murdare 
din trecut, va putea să strige cu gîndul şi cu fapta către Domnul. 3. «Pă¬ 
catul meu l-am mărturisit şi nedreptatea mea n-am ascuns-o», şi: «La¬ 
crimile mele mi-au fost pîine zi şi noapte». El va merita, aşadar, să audă : 
«Înfrînează-ţi glasul de la bocet şi ochii de la lacrimi, că vei avea plată 


35. XX, VII, 2 , p. 457. Bucuriile inefabile ale iertării şi înnoirii îndumnezeitoare, 
care înaltă sufletul spre contemplare sînt dobîndite cu preţul curătiei de păcate prin- 
tr-o suferinţă unică, pe care o potoleşte Duhul Domnului reinstalat în inima curată. 

pentru munca ta, zice Domnul». Aceasta i se va spune prin glasul Dom¬ 
nului : «Risipit-am păcatele tale ca pe un nor şi fărădelegile tale ca pe o 
negură» şi de asemenea: «Eu, Eu sînt Acela Care şterge păcatele tale şi 
nu îşi mai aduce aminte de fărădelegile tale». Astfel, «Fiecare este strîns 
în lanţurile păcatelor sale», dar scăpat de Domnul va cînta cu toată lu¬ 
crarea harului: «Ai rupt lanţurile mele ; Ţie îţi voi aduce jertfă de 
laudă». 


VIII 

După acel har general primit prin botez şi după acel dar foarte pre¬ 
ţios al martiriului, care se cîştigă prin vărsarea sîngelui, multe sînt roa¬ 
dele pocăinţei, prin care se ajunge la ispăşirea păcatelor. Căci nu numai 
prin acel nume de pocăinţă se făgăduieşte mîntuirea veşnică, despre care 
fericitul Apostol Petru zice : « Pocâiţi-vă şi vă întoarceţi, ca să se şteargă 
păcatele voastre». Şi Sf. Ioan Botezătorul, sau chiar Domnul spune : « Po- 
căiţi-vă, că s-a apropiat împărăţia cerurilor», dar şi prin simţământul 
dragostei se dărîmă munţii păcatelor, căci «dragostea acoperă mulţime 
de păcate». 2. De asemenea prin roada milosteniei se aduce vindecare 
rănilor voastre, fiindcă «precum apa stinge focul, tot aşa milostenia stin¬ 
ge păcatul». Iertarea păcatelor se dobîndeşte şi prin vărsare de lacrimi: 
«în fiecare noapte voi spăla patul meu şi voi uda aşternutul meu cu 
lacrimi». în sfîrşit, arătînd că, nu în zadar au fost vărsate lacrimile, 
adaugă: «Plecaţi de la mine toţi cei ce săvîrşiţi nedreptatea, fiindcă a 
auzit Domnul glasul plînsului meu». 3. La fel să dăruieşte iertarea păca¬ 
telor prin mărturisirea lor: «Am zis : împotriva mea voi mărturisi Dom¬ 
nului nedreptatea mea şi Tu ai iertat nelegiuirea inimii mele» şi iarăşi: 
«Povesteşte mai întîi nedreptăţile tale, ca să le dezvinovăţeşti». Ierta¬ 
rea nelegiuirilor se dobîndeşte, de asemenea, prin chinul inimii şi al 
trupului, căci: «Vezi smerenia mea şi osteneala mea şi iartă toate pă¬ 
catele mele» şi, mai ales, prin îndreptarea purtării: «Nu mai faceţi rău 
înaintea ochilor Mei. încetaţi odată! învăţaţi să faceţi binele, căutaţi 
dreptatea, ajutaţi pe cel împilat, faceţi dreptate orfanului, apăraţi pe vă¬ 
duvă t Veniţi să ne judecăm, zice Domnul. De vor fi păcatele voastre cum : 
e cîrmîzul, ca zăpada le voi albi şi de vor fi ca purpura, ca lină albă le 
voi face». 4. Uneori se dobîndeşte iertarea păcatelor şi prin mijlocirea 
celor cuvioşi: «Dacă vede cineva pe fratele său păcătuind, păcat nu de 
moarte, să se roage şi Dumnezeu va da viaţă acelui frate, care nu pă¬ 
cătuieşte de moarte». Şi, de asemenea : «Este cineva bolnav între voi ? 
Să cheme preoţii bisericii şi să se roage pentru el, ungîndu-1 cu untde¬ 
lemn în numele Domnului. Şi rugăciunea credinţei va mîntui pe cel bol - 

nav şi Domnul 11 va ridica, şi de va fi făcut păcate se vor ierta lui». 5. 
Cîteodată boala viciilor se vindecă prin milă şi credinţă, potrivit cuvin¬ 
telor : «Prin milă şi credinţă se curăţă păcatele». Adesea ne mîntuim 
aducînd pe alţii la credinţă şi mîntuire prin predică şi sfaturile noastre : 
«Cel care a întors pe păcătos de la rătăcirea căii lui îşi va mîntui sufletul 
din moarte şi va acoperi mulţime de păcate». Prin bunătatea şi iertarea 
noastră faţă de alţii putem ajunge la iertarea greşelilor noastre: «Dacă 
veţi ierta oamenilor păcatele lor şi Tatăl vostru cel ceresc vă va ierta pă¬ 
catele voastre». Vedeţi, aşadar, cîte căi de mîntuire v-a deschis Mîntui- 
torul în mila şi bunătatea Sa, pentru ca nimeni, dorind mîntuirea, să nu 
fie răpus de deznădejde, cînd vede că atîtea leacuri îl cheamă la viaţă. 
6. Dacă motivezi că din cauza slăbiciunii trupeşti nu-ţi poţi spăla prin 
post păcatele, nu vei fi vrednic să spui: «Genunchii mei au slăbit de 
post şi trupul meu s-a istovit de lipsa untdelemnului. Cenuşă am mîncat 
în loc de pline şi băutura mea cu lacrimi am amestecat-o». Răscumpăra- 
ţi-le prin dărnicia milosteniei. Dacă n-ai ce dărui celui sărac (deşi pe 
nimeni nu-1 înlătură de la această faptă sărăcia şi lipsa, fiindcă sînt 
mai de preţ cele două parale ale văduvei decît darurile mari ale celor 
bogaţi şi Domnul făgăduieşte că va răsplăti şi un pahar de apă) desigur 
te vei putea curăţi prin îndreptarea vieţii. 7. Dacă nu poţi dobîndi desă- 
vîrşirea virtuţilor prin nimicirea tuturor viciilor, depune grijă pioasă 
pentru mîntuirea altora. Şi dacă te plîngi că nu eşti bun pentru această 
treabă, îţi vei putea acoperi păcatele prin dragostea de oameni. Dacă slă¬ 
biciunea minţii tale te fşce neputincios şi în aceasta, cere cu umilinţă 
ajutorul sfinţilor pentru vindecarea rănilor Itale. în sfîrşit, oricine poate 
spune cu umilinţă : « Păcatul meu l-am mărturisit şi nedreptatea mea n-am 
ascuns-o», ca prin această mărturisire să merite a adăuga : «Şi tu ai 
iertat Impietatea inimii mele». 8. Iar dacă ţi-e ruşine să-ţi dezvălui pă¬ 
catele în auzul oamenilor, nu înceta de a le mărturisi prin rugăciuni 
Celui ce nu i se poate ascunde nimic : «Fărădelegea mea eu o cunosc 
şi păcatul meu înaintea mea este pururea. Ţie unuia am greşit şi rău îna¬ 
intea Ta am făcut». El ne vindecă fără să spună şi altora greşelile noas¬ 
tre, El ne iartă fără să ne mustre pentru ele. Şi după acest ajutor atît de 
sigur şi de repede, mărinimia divină ne dă şi alte ajutoare, potrivit libe¬ 
rei noastre voinţe, făcîndu-ne să măsurăm cu sentimentele noastre ier¬ 
tarea păcatelor, cînd spunem : «Şi ne iartă nouă greşelile noastre pre¬ 
cum şi noi iertăm greşiţilor noştri». 9. Aşadar, cine doreşte să ajungă la 
iertarea păcatelor sale să caute să se supună acestor cerinţe. Pe ni¬ 
meni inima lui împietrită să nu-1 îndepărteze de la leacul mînfuitor şi 
de la izvorul dragostei, fiindcă oricît vom săvîrşi toate acestea, nu vor 
fi de ajuns pentru ispăşirea greşelilor noastre, dacă nu le-a nimicit bună- 

tatea şi iertarea Domnului. Acesta, cînd a descoperit în noi semne de 
simţământ religioase arătate cu gînd rugător, răsplăteşte cu cea mai 
mare dărnicie micile şi firavele noastre dovezi de credinţă. El ne spune: 
«Eu, Eu sînt Acela Care şterge păcatele tale şi nu-şi mai aduce aminte 
de fărădelegile tale». 10. Cine se va strădui către această stare despre 
care am vorbit, va dobîndi, prin posturi zilnice şi prin subjugarea totală 
a inimii şi a trupului, harul iertării, fiindcă, precum este scris : «fără văr¬ 
sare de sînge nu este iertare». Şi pe bună dreptate. Căci «Trupul şi sîn- 
gele nu pot moşteni împărăţia lui Dumnezeu». De aceea, cine vrea să 
oprească « sabia duhului care este cuvîntul lui Dumnezeu» de la vărsare 
de sînge, fără îndoială că este lovit de acel blestem al lui Ieremia : « Bles¬ 
temat să fie cel ce opreşte sabia sa de la sînge». 11. Aceasta este sabia 
care, vărsînd acel sînge dăunător prin care se însufleţeşte materia păca¬ 
telor, taie şi aruncă tot ce întîlneşte trupesc şi pămîntesc în sufletul 
nostru, făcînd să trăiască în Dumnezeu cei cu viciile nimicite şi să aibă 
virtuţi duhovniceşti. Astfel nu va mai plînge în amintirea greşelilor din 
trecut, ci în nădejdea bucuriilor viitoare, gîndindu-se nu atît la relele 
trecute, cît la bucuriile viitoare, va vărsa lacrimi nu întristat de păcate, 
ci însufleţit de bucuria veşniciei, căci, «uitînd cele din trecut», adică 
viciile trupeşti, va tinde «către cele ce sînt înainte», adică spre darurile 
şi virtuţile duhovniceşti 36 . 


IX. 

De altfel, în legătură cu ceea ce ai spus, ceva mai înainte, că într-a- 
dins îţi aduci în amintire păcatele trecute, aceasta nu trebuie să se întîm- 
ple în nici un chip, iar dacă ele năvălesc cu sila, să fie înăbuşite fără în- 
tîrziere. Căci astfel de amintire sustrage de la contemplarea curăţiei mai 
ales mintea celui ce trăieşte în singurătate, vîrînd-o în murdăria lumii 
acesteia şi înnăbuşind-o în duhoarea viciilor. Cînd te gîndeşti la cele 
pe care le-ai săvîrşit din neştiinţă sau nepăsare, condus de duhul aces¬ 
tui veac, chiar dacă sînt de părerea ta că găsindu-te în această situaţie 
nu ţi se strecoară nici o plăcere, totuşi, în mod necesar, singura atingere 
cu vechea putreziciune îţi strică mintea cu mirosuri urîte şi-ţi înlătură 
mirosul duhovnicesc al virtuţilor, adică mireasma adevăratului parfum. 
2. Cînd, aşadar, amintirea viciilor trecute ne va bate la poarta simţu¬ 
rilor, trebuie să sărim din faţa ei cum fuge un bărbat cinstit şi serios 


36. XX, VIII, 11, p. 461. Teologii romano-catolici contemporani reliefează fap¬ 
tul că cel mai mare teolog medieval apusean, Toma de Aquino, care a declarat că 
citeşte în fiecare zi din opera Sf. Casian, are, ca şi alţi mari teologi romano-catolici, 
pasaje asemănătoare cu ale acestuia ca, de pildă, acesta, asemenea celui din Summa 
Teologicae, 2, 2, g. 24, a.9, privitor la treptele carităţii. 

dacă este întîmpinat cu vorbe sau îmbrăţişări de către o femeie neruşi¬ 
nată şi obraznică. Acesta, dacă nu s-a ferit pe dată de orice atingere, dacă 
şi-a îngăduit numai o clipă să stea de vorbă cu ea, chiar dacă n-a făcut-o 
cu plăcere, totuşi nu scapă de defăimarea şi vorbele urîte ale tuturor 
trecătorilor care l-au văzut. 3. La fel şi noi, cînd sîntem tîrîţi de amintiri 
către astfel de gînduri dăunătoare, trebuie să ne desprindem pe dată de 
contemplarea lor şi să îndeplinim ceee ce ni se recomandă de către 
Solomon : «Ieşi repede, nu râmine în casa ei şi nu-ţi arunca ochii către 
ea», ca nu cumva văzîndu-ne îngerii că sîntem învăluiţi în cugetări ne¬ 
curate şi urîte, să nu poată spune trecînd pe lîngă noi: «Binecuvîntarea 
Domnului asupra voastră». 4. Este peste putinţă să rămînă mintea în bune 
cugetări cînd partea principală a inimii a fost îndreptată către ruşinoa¬ 
se privelişti pămînteşti. Adevărat este ceea ce spune Solomon: < Dacă 
ochii tăi vor privi la temei străine şi gura ta va grăi lucruri urîte, vei fi 
ca unul care stă culcat în mijlocul mării, ca un cîrmaci în mijlocul fur¬ 
tunii. Vei zice: M -au lovit, nu m-a durut, şi-au bătut joc de mine, dar 
nu ştiu nimic». 5. Părăsind nu numai cele ruşinoase, dar şi toate gîndu- 
rile pămînteşti, trebuie să ne înălţăm întotdeauna cu mintea la cele ce¬ 
reşti, după porunca Mîntuitorului nostru: « Unde sînt Eu, acolo va fi şi 
slujitorul Meu». Se întîmplă adesea ca amintindu-şi cineva cu căinţă 
de căderile sale, sau de ale altor nepricepuţi, să fie furat de un simţă- 
mînt de plăcere şi ceea ce a început, chipurile, cu nevinovăţie, să ca¬ 
pete un sfîrşit dăunător şi ruşinos ; căci «multe căi i se par bune omului, 
dar la capătul lor încep căile morţii». 


X. 

De aceea trebuie să ne străduim ca mai de grabă prin dorinţa de 
virtute şi de împărăţia cerurilor, decît prin amintirea dăunătoare a vi¬ 
ciilor, să ne îndemnăm la adevărata căinţă, fiindcă în mod necesar ci¬ 
neva este înnăbuşit de -miasmele deznădejdii şi desfrînării, cît timp vrea 
să stea sau să se mişte în murdăria ei. 

XI. 

Dar să ştim că, aşa cum am spus, numai atunci dobîndim iertare pen¬ 
tru păcatele trecute, cînd înseşi sentimentele, sau gîndurile cu care am 
săvîrşit cele vrednice de pocăinţă, au fost zmulse din inimile noastre. 
Nimeni să nu creadă că a dobîndit aceasta, dacă n-a ars cu toată fla¬ 
căra duhului său mai lîntlîi înseşi pricinile şi mijloacele prin care a 
căzut în acele nelegiuiri. De pildă, dacă a alunecat în desfrînare, sau în 
adulter, prin vreo rea legătură cu femei, să fugă în cea mai mare grabă 

din faţa lor, sau dacă a fost încins de prea mult vin sau de prea multă 
mîncare, să osîndească cu toată asprimea ademenirea bucatelor ce¬ 
lor bune. 2. Şi iarăşi, dacă ispitit de dorinţa de bani a săvîrşit un furt, 
un jurământ strîmlb, o omucidere, sau o blasfemie, să înlăture pricina 
lăcomiei aducătoare de păcate. Dacă din patima trufiei este împins în 
viciul mîniei să turtească cu puterea celei mai mari umilinţe boldurile 
obrăzniciei sale. Astfel, ca să poată fi stins fiecare păcat, trebuie mai în- 
tîi înlăturată cauza sau ocazia prin care sau din care a fost săvîrşit. Prin 
acest mijloc de îngrijire se ajunge, fără îndoială, şi la iertarea păcatelor 
săvîrşite. 


XII. 

Această definiţie a uitării arătate mai înainte trbuie să aibă în ve¬ 
dere numai păcatele principale, pe care le osîndeşte legea mozaică. Sen¬ 
timentul lor se poate alunga sau stinge printr-o viaţă cinstită şi de aceea 
şi pocăinţa are un sfîrşit. Dar de la acestea mici, în care «de şapte oii 
cade şi se ridică cel drept», niciodată nu va lipsi pocăinţa. 2. Neştiinţa, 
uitarea, gîndul, fapta, ademenirea, necesitatea, şubrezenia trupului sau 
întinarea lui pe calea viselor, acestea toate în ficare zi ne împing la 
păcat, cu voia sau fără voia noastră. De aceea şi David, rugîndu-L pe 
Domnul pentru curăţire şi bunătate, zice: «Greşelile mele cine le va 
pricepe ? De cele ascunse ale mele, curăţeşte-mă. Şi de cele străine 
fereşte pe robul Tău». Şi Apostolul, zice, de asemenea: «Nu fac binele 
pe caie-1 voiesc, ci răul pe care nu-1 voiesc, pe acesta îl săvîrşesc». Tot 
el văietîndu-se, strigă : «Om nenorocit ce sînt! Cine mă va izbăvi de 
trupul morţii acesteia ?». 3. Cădem cu atîta uşurinţă în greşeli, ca prin- 
tr-o lege naturală, încît, cu oricîită grijă şi pază le-am ocoli, nu ne 
putem feri pe deplin de ele. Despre acestea unul dintre discipoli, pe 
care-1 iubea Iisus, spune printr-o scurtă definiţie: «Dacă zicem că păcat 
nu avem, ne amăgin pe noi înşine şi adevărul nu este în noi». De 
aceea, pentru cel ce doreşte să atingă culmea desăvârşirii, nu va fi de 
mare folos că a ajuns la ţelul pocăinţei, că adică se stăpîneşte de la 
cele neîngăduite, dacă nu se grăbeşte întotdeauna să-şi însuşească 
acele virtuţi, prin care se dobîndesc semnele uitării păcatelor. 4. Nu 
este de ajuns ca să se fi stăpînit cineva de la fapte urîte şi neplăcute 
Domnului, dacă nu are, prin curăţia inimii şi prin desăvîrşirea dra¬ 
gostei apostolice, acea plăcută mireasmă a virtuţilor, care pe Dom¬ 
nul îl desfată. 

Pînă aici a vorbit părintele Pinufius despre semnele iertării şi des¬ 
pre scopul pocăinţei. Dar, deşi ne ruga stăruitor să rămînem în mî- 

năstirea lui, totuşi fiindcă eram atraşi de faima singurătăţii scitice, nu 
ne-a putut reţine şi ne-a lăsat să plecăm. 


XXI 

iNTÎUA CONVORBIRE 
CU PĂRINTELE THEONAS 

Despre îngăduinţele din zilele 
Cincizecimii 


I. Cum a venit Theonas la părintele 
Ioan. 

II. îndemnul părintelui Ioan către Theo¬ 
nas şi către ceilalţi care veniseră cu el. 

III. Despre ofranda, zeciuielii şi acelor 
dinţii roade. 

IV. Avraam, David şi ceilalţi sfinţi 
au mers mai departe de poruncile legii. 

V. Cei ce trăiesc sub harul Evangheliei 
trebuie să întreacă poruncile legii. 

VI. Harul Evangheliei dă celor desăvîr- 
şiţi împărăţia cerurilor, iar pe cei slabi îi 
ajută cu milostivire. 

VII. Dacă este în puterea noastră să 
trăim sub harul Evangheliei, sau vrem 
să rămînem sub frica de lege. 

VIII. Cum a îndemnat Theonas pe so¬ 
ţia sa să renunţe şi ea la cele ale lumii. 

IX. Cum la refuzul soţiei sale el s-a 
dus singur la mînăstire. 

X. Scuza lui Casian să nu pară că în¬ 
deamnă la părăsirea soţiilor. 

XI. De ce în Egipt în toate zilele Cin¬ 
cizecimii nu se posteşte şi nici nu se 
stă în genunchi la rugăciune ? 

XII. Răspuns despre faptele bune, rele 
şi mijlocii. 

XIII. Ce fel de bun este postul ? 

XIV. Postul nu este un bun principal. 

XV. Un bun principal nu trebuie de¬ 
prins pentru un bun mai mic. 

XVI. Cum se deosebeşte bunul princi¬ 
pal de celelalte bunuri. 

XVII. Despre raţiunea şi folosul pos¬ 
tului. 

XVIII. Nu întotdeauna este potrivit 
postul. 


XIX. De ce în toate zilele Cincizecimii 
nu postim ? 

XX. Răspuns. 

XXI. Dacă slăbirea postului nu este 
dăunătoare nevinovăţiei corpului ? 

XXII. Răspuns despre măsura înfrînării. 

XXIII. Despre timpul şi măsura mîncă 

rii. 

XXIV. Despre diferitele feluri de a păzi 
Păresimile ? 

XXV. Răspuns: postul Păresimilor se 
reduce la dijma anuală. 

XXVI. Cum trebuie să dăruim Domnu¬ 
lui pîrga gîndurilor şi faptelor noastre. 

XXVII. De ce Păresimile nu sînt păzite 
de către toţi prin acelaşi număr de zile. 

XXVIII. De ce se numesc Păresimi (Pa- 
truzecime) de vreme ce postul lor are nu¬ 
mai treizeci şi şase de zile. 

XXIX. Cei desăvîrşiţi trec mai departe de 
legea Păresimilor. 

XXX. Cauza şi începutul Păresimilor. 

XXXI. Cum trebuie să se înţeleagă cu¬ 
vintele Apostolului : «Păcatul nu va stă- 
pîni în voi» ? 

XXXII. Răspuns: există deosebiri între 
har şi poruncile legii. 

XXXIII. Poruncile Evangheliei sînt mai 
blînde decît cele ale legii. 

XXXIV Cum se poate dovedi că este 
cineva sub har. 

XXXV. De ce uneori, cînd postim mai 
mult, sîntem mai aspru biciuiţi de po¬ 
runcile trupeşti ? 

XXXVI. Răspuns : această chestiune 
urmează să fie dezbătută intr-o expu¬ 
nere viitoare. 

I. 

înainte de a începe sa redau convorbirea avută cu părintele Theo- 
nas, socotesc de trebuinţă să spun cîteva cuvinte despre începutul con¬ 
vertirii lui, fiindcă din aceasta se vor putea înţelege mai uşor de către 
cititori harul şi meritele bărbatului. Mai întîi trebuie spus că, destul de 
tinăr, din dorinţa şi porunca părinţilor s-a legat în lanţul căsătoriei. 
Aceştia, îngrijindu-se cu evlavie religioasă de creşterea lui şi temîn- 
du-se să n-aibă vreo alunecare datorită vîrstei, au crezut că-1 pot feri 
de slăbiciunile tinereţii printr-o căsătorie legală. 2. După cinci ani de 
convieţuire cu soţia sa, ei a venit la părintele Ioan, care pe atunci, 
orm mentu! cuvioşiei sale, era prim diacon în mînăstirea sa. Şi se ştie 
că nu ajunge în acest rang oricine, după voia şi ambiţia sa, ci acela 
pe care adunarea bătrînilor l-a socotit mai bun şi mai vrednic prin 
vîrsta, credinţa şi virtuţile sale. 3. La fericitul Ioan a venit tînărul mai 
înainte numit, din dorinţa de devoţiune religioasă, aducînd daruri, cu 
pietate între ceilalţi, care Ja întrecere aduceau bătrînului bunurile lor 
reciuială sau primele roade ale recoltei. Bătrînul, văzîndu-i că vin la 
el cu atâtea daruri şi dorind să-i răsplătească şi el cu ceva, a început să 
răspîndească, cum spune Apostolul, seminţele duhovniceşti printre cei 
căror roadă pămîntească o secera. Cuvintele lui de îndemn au în- 
reput astfel: 


II. 

Mă bucur, o fii, de mulţimea darurilor voastre şi primesc cu re- 
runoştinţă tot ceea ce-mi oferiţi, fiindcă primele voastre roade şi zeciu- 
ala care urmează a fi date celor lipsiţi, sînt o adevărată jertfă de bună 
nireasma adusă Domnului. Desigur că toate ale vostre din care dăruiţi 
Domnului îşi vor primi binecuvîntarea lor şi se vor înmulţi cu priso- 
inţă, iar voi veţi fi binecuvântaţi chiar în această lume, potrivit porun- 
ii care spune : «Cinsteşte pe. Domnul din averea ta şi din pîrga tuturor 
oadeîor tale. Atunci jitniţele tale se vor umple de grlu şi mustul va da 
tara din teascurile tale». Îndeplinind cu credinţă această poruncă, voi 
ti urmat legii celei vechi, dar să ştiţi că aceia care au trecut peste ea, 
ăzînd în greşeală, nu puteau să ajungă în culmea desăvârşirii. 

III. 

După porunca Domnului, zeciuiala era dată pentru trebuinţele le¬ 
iţilor, iar daniile şi pîrga roadelor reveneau preoţilor. Pîrga roadelor 
1 împărţea în aşa fel, incit a cincizecea parte din recoltă sau din ani- 

male, să fie dată pentru serviciul templului şi al preoţilor. Dar fiindcă 
aceia care erau mai călduţi, mai fără credinţă, micşorau această măsură, 
iar cei evlavioşi o măreau, se ajungea că unii dădeau a şaizecea parte, 
iar alţii a patruzecea din roadele lor. Cei drepţi, pentru care legea nu 
este trebuincioasă, prin aceasta dovedesc că nu sînt sub lege, fiindcă 
se străduiesc nu numai să îndeplinească litera legii, dar s-o şi întreacă; 
dania lor este mai mare decît cea după lege, fiindcă îndeplinind-o cu 
prisosinţă, adaugă cele de voie la cele datorate. 

IV. 

După cum citim, Avraam a trecut mai departe de porunca legii care 
urma să vină. După ce a învins patru regi, de prăzile de la Sodoma, care 
i se cuveneau pe drept ca învingător şi pe care însuşi regele învins i 
îe-a oferit cu umilinţă, n-a primit să se atingă, luînd numele Domnului 
ca martor: «îmi ridic mina spre Domnul Dumnezeul Cel Preaînalt, Care 
•a tăcut cerul şi pămîntul, că nici o aţă sau curea de încălţăminte nu voi 
lua din cîte sînt ale tale». 2. La fel ştim că David a mers mai departe de 
porunca legii. Deşi, potrivit legii lui Moise, trebuia să aplice duşmani¬ 
lor talionul, nu numai că n-a făcut aceasta, dar chiar, iubindu-i pe pri¬ 
gonitorii săi şi rugîndu-se pentru ei Domnului, i-a plîns cu jale şi le-a 
răzbunat moartea 37 . La fel arătăm că n-au fost sub lege nici Ilie şi 
Ieremia, căci deşi puteau să se căsătorească fără vreo oprelişte, au so¬ 
cotit că e mai bine să rămînă în feciorie toată viaţa. La fel citim că au 
depăşit legea mozaică Elisei şi alţi bărbaţi, despre care Apostolul zice: 
«Au pribegit în piei de oaie şi în piei de capră, lipsiţi, strîmtoraţi, rău 
primiţi. Ei, de care lumea nu era vrednică, au rătăcit în pustii, în munţi, 
în peşteri şi în crăpăturile pământului». 3. Ce să mai vorbim despre fiii 
iui Ionadab, fiul lui Rechab, despre care citim că astfel a răspuns profe¬ 
tului Ieremia, cînd acesta i-a dat vin după porunca Domnului: «Noi nu 
bem vin, pentru că Ionadab, fiul lui Rechab, tatăl nostru, ne-a dat po¬ 
runcă zicînd: Să nu beţi vin nici voi, nici fiii voştri în veac! Nici case 
să nu zidiţi, nici seminţe să nu semănaţi, nici vii să nu sădiţi, nici să 
aveţi, ci să trăiţi în corturi în toate zilele vieţii voastre». 4. De aceea 
ei merită să audă de la acelaşi profet: «Acestea zice Domnul oştirilor, 
Dumnezeul lui Israel: nu va lipsi din spiţa Iui Ionadab, fiul lui Rechab, 
bărbatul care să stea în faţa Mea în toate zilele». Aceştia, nemulţumiţi 
doar să dea zeciuială din avutul lor, au renunţat la toate ale lor şi şi-au 
dăruit lui Dumnezeu chiar şi sufletele, cu care omul nu poate face 


37. XXI, IV, 2, p. 468. Drepţii Vechiului Testament sînt pomeniţi cu cinste de 
cei ce au îmbrăţişat Evanghelia. 

nici un schimb, precum Domnul mărturiseşte în Evanghelie: «Ce va 
da omul în schimb pentru sufletul său ?». 

V. 

De aceea noi cărora nu ne porunceşte legea, ci cuvîntul evanghe¬ 
lic spune zilnic : «Dacă vrei să fii desăvîrşit, du-te, vinde tot ce ai şi 
dă săracilor şi vei avea comori în cer, şi vino şi urmează Mie», trebuie 
să ştim că, atunci cînd dăruim lui Dumnezeu zeciuială din avutul nos¬ 
tru, sîntem încă reţinuţi într-un fel sub sarcina legii şi că n-am ajuns 
la acea evanghelică înălţime care răsplăteşte pe supuşii săi nu numai 
cu binefacerile vieţii prezente, dar şi cu cele ale vieţii viitoare. 2. Le¬ 
gea făgăduieşte împlinitorilor ei nu răsplata împărăţiei cereşti, ci mîn- 
gîierile acestei vieţi: «Cine va împlini acestea, va trăi prin ele». Dar 
Domnul spune ucenicilor săi: «Fericiţi cei săraci cu duhul, că a lor este 
împărăţia cerurilor» ; şi: «Oricine a lăsat fraţi, sau surori, sau tată, sau 
mamă, sau femeie, sau copii, sau ţarine pentru numele Meu, însutit va 
lua şi viaţa veşnică va moşteni». Şi nu pe nedrept. Căci este mai de lau¬ 
dă să ne stăpînim de la cele îngăduite, decît de la cele neîngăduite, 
şi să nu ne folosim de ele, din respect pentru cel care ne-a îngăduit să 
ne folosim de ele pentru slăbiciunea noastră. 3. Astfel, dacă şi aceia 
care, dăruind cu credinţă zeciuiala roadelor lor, se supun vechilor po¬ 
runci ale Domnului şi încă nu se pot urca pe culmile evanghelice, vedeţi 
cît de departe sînt de ele cei ce nu fac nici măcar aceasta. Cum vor 
putea fi părtaşi ai harului evanghelic cei ce nu vor să îndeplinească 
nici poruncile mai uşoare ale legii ? Pînă într-atît le mărturisesc ca 
uşoare cuvintele poruncitoare ale legiuitorului, încît îi ameninţă cu 
blesteme pe cei ce nu le îndeplinesc : «Blestemat să fie cel ce nu va 
respecta toate cele scrise în cartea legii, astfel încît să le îndeplineas¬ 
că». 4. Aici însă, faţă cu înălţimea poruncilor, se spune : «Cine poate 
înţelege să înţeleagă». Acolo glasul puternic al legiuitorului arată mi¬ 
cimea poruncilor: «Iau astăzi mărturie pentru voi cerul şi pămîntul că, 
dacă nu veţi păzi poruncile Domnului Dumnezeului vostru, veţi pieri 
de pe faţa pământului». Aici măreţia poruncilor nu este însemnată atît 
prin condiţia poruncii, cît prin aceea a îndemnului: «Dacă vrei să f ii 
desăvîrşit, du-te», fă asta şi asta. Acolo Moise impune sarcini grele 
chiar pentru cei ce refuză, aici Pavel întîmpină cu sfatul numai pe cei 
ce vor şi se grăbesc către desăvîrşire. 5 Căci nu era de poruncit în 
general şi nici de crezut, ca să zic aşa, canonic, de la toţi ceea ce nu 
pot înţelege toţi din cauza înălţimii celor cerute, ci mai degrabă prin 
sfat sînt chemaţi toţi la harul mîntuirii, pentru ca aceia care sînt mari 

să .poate fi încununaţi pe merit cu desăvîrşirea virtuţilor, care însă sînt 
mici şi «măsura vîrstei deplinătăţii lui Hristos n-o pot îndeplini». Deşi 
ei par acoperiţi de strălucirea celor mari ca de a stelelor, totuşi ei sînt 
în afară de întunericul blestemelor din lege, nu sînt lăsaţi pe seama 
înfrîngerilor din partea relelor prezente şi nu sînt loviţi de pedeapsa 
cea veşnică. 6. Aşadar, nu-i sileşte Hristos pe cineva ca prin poruncă 
să urce culmile virtuţilor, ci-i cheamă pe toţi prin puterea liberei lor 
voinţe să le aprindă darul desăvîrşirii prin bunele Sale îndemnuri. Unde 
este poruncă, acolo este şi trebuinţă şi de aci pedeapsă. Iar cei ce pă¬ 
zesc cele la care sînt constrînşi de asprimea legii neclintite, mai de¬ 
grabă fug de pedeapsa care-i ameninţă, decît primesc răsplată şi mul¬ 
ţumire. 


VI. 

Cuvîntul evanghelic înalţă pe culmile desăvîrşirii pe cei tari, dar 
nu îngăduie să fie cei slabi cufundaţi în adîncuri, dăruind celor desă- 
vîrşiţi întreaga fericire, iar pe cei învinşi iertîndu-i pentru starea lor 
firavă. Legea a aşezat oarecum la mijloc pe cei ce-i respectă poruncile, 
pe fiecare după meritul lui, fiind la aceeaşi distanţă într-o parte şi cea¬ 
laltă atît de condamnare cei ce trec peste ea, cît şi de slavă cei de- 
săvîrşiţi. Cît de tristă şi de jalnică este această stare, vedeţi-o din via¬ 
ţa de azi, în ca;re se socoteşte ceva foarte nenorocit dacă numai pen¬ 
tru aceasta se luptă şi munceşte cineva, ca să nu fie un nelegiuit în¬ 
tre oameni cinstiţi, dar nu şi bogat, cinstit şi preaslăvit. 

VII. 

De aceea stă în puterea noastră astăzi de vrem să fim sub harul 
Evangheliei sau sub groaza legii. în mod necesar fiecare trece de o 
parte sau de alta, după faptele sale. Pe cei ce merg mai departe de le¬ 
ge îi primeşte harul lui Hristos, iar pe cei ce rămîn mai prejos de ea 
ii reţine ca datornici şi ca primejdioşi. Călcătorul poruncilor legii nu 
va putea atinge în nici un chip desăvîrşirea evanghelică, oricît se va 
lăuda zadarnic că este creştin şi liberat prin harul Domnului. 2. Tre¬ 
buie socotit încă sub lege nu numai cel ce nu vrea să îndeplinească 
ceea ce-i cere legea, dar şi cel ce, mulţumit doair să păzească legea, nu 
are roade vrednice de chemarea şi de harul lui Hristos, care nu zice : 
«Vei da Domnului Dumnezeului tău zeciuiala şi prima pîrgă a roade¬ 
lor tale», ci : « Du-te, vinde tot ce ai şi dă săracilor şi vei avea comoa¬ 
ră în cer şi vino de Mă urmează», unde pentru măreţia desăvîrşirii nu-i 

îngăduie ucenicului măcar un ceas pentru a-şi înmormânta tatăl, fi¬ 
indcă virtutea dragostei divine stă înaintea îndatoririlor de dragoste 
omenească. 


VIII. 

La auzul acestor cuvinte fericitul Theonas, aprins de dorinţa ne¬ 
stinsă a desăvârşirii evanghelice, a primit sămînţa cuvântului încolţi¬ 
tă în inima sa rodnică întocmai ca în nişte brazde adinei şi pregătite 
de roadă în pieptul său, umilit şi foarte tare abătut de faptul că, după 
zisele bătrînului, nu numai că n-a atins desăvârşirea evanghelică, dar 
abia dacă a îndeplinit poruncile legii. Fiindcă obişnuise să dea în fie¬ 
care an pentru diaconie a zecea parte din roadele sale, se plîngea ca 
în schimb despre prima pîrgă nici n-auzise. Dar chiar ar fi răspuns şi 
cu aceasta, mărturisea cu umilinţă că, după părerea bătrînului, este to¬ 
tuşi foarte departe de desăvârşirea evanghelică. 2. S-a întors acasă mîh- 
nit şi cuprins de acea tristeţe care aduce pocăinţa pentru o mîntuire 
sigură şi, cunoscîndu-şi de acum bine voinţa şi. intenţiile sale, şi-a în¬ 
dreptat itoata grija şi atenţia către mîntuirea soţiei. A început astfel 
s-o cheme către aceeaşi dorinţă de care fusese el aprins prin îndemnu¬ 
rile bătrînului, îndemnînd-o zi şi noapte cu rugăminţi pline de lacrimi 
să servească amîndoi lui Dumnezeu în sfinţenie şi înfrînare. El îi spu¬ 
nea că întoarcerea către o viaţă mai bună nu trebuie în nici un caz în- 
tîrziată, fiindcă moartea poate veni la orice vîrstă, luînd cu ea deopo¬ 
trivă şi pe copii, şi pe tineri, şi pe bătrîni: 

IX. 

Soţia, împotrivindu-se mereu rugăminţilor lui, spunea că la vîrsta 
ei nu se poate lipsi de mîngîierile soţului şi că dacă va fi părăsită de 
el, această crimă va fi a lui, care rupe legăturile căsătoriei. La acestea 
el îi răspundea vorbindu-i de starea omenească firavă şi nesigură, atră- 
gîndu-i atenţia că este primejdios să rămînă cineva prea mult legat de 
dorinţele şi poftele trupului, că omul este dator să săvîrşească în orice 
chip numai ceea ce este bine şi că este mai mare pericol să dispreţu- 
ieşti bunătatea cunoscută, decît să nu iubeşti pe cea necunoscută, că 
el s-ar acoperi şi mai mult de păcate şi nelegiuiri, dacă, după ce a a- 
flat binele ceresc, ar rămîne mai departe în murdăriile pămînteşti. 2. 
Măreţia desăvârşirii nu ţine seama nici de vîrstă, nici de sex, zicea el, 
şi toţi membrii Bisericii sînt chemaţi să se înalţe la frumuseţile ce¬ 
reşti, potrivit cuvintelor apostolului: «Alergaţi ca să cuceriţi întîieta- 
iea». Nu trebuie ca aceia, care sînt pregătiţi şi dornici, să fie reţinuţi 

de întîrzierea celor molatici şi trîndavi, fiindcă este mai drept ca în- 
tirziaţii să fie împinşi înainte de cei mai iuţi, decît să fie traşi înapoi 
cei ce se grăbesc de către cei ce se împotrivesc. în ceea ce-1 priveşte, 
el s-a hotărât să renunţe la cele ale veacului şi să fie un mort pentru 
lumea aceasta, ca să poată trăi pentru Dumnezeu şi, dacă nu poate ob¬ 
ţine această fericire de a trece în tovărăşia lui Hristos împreună cu soţia, 
preferă să se mîntuiască lipsindu-i un mădular şi să intre oarecum ciuntit 
în împărăţia cerurilor, decît să fie osîndit cu tot trupul. 3. Mai adăuga ia 
aceste motive şi altele, zicând : «Dacă Moise a dat voie ca soţii să-şi lase 
soţiile din cauza învîrtoşării inimii lor, de ce să nu îngăduie aceasta 
Hristos din dorinţa castităţii, mai ales că tot Domnul, deşi poruncise şi El, 
ca şi legea, să se arate tot respectul faţă de aceste sentimente, adică de 
dragostea între membrii familiei (tată, mamă, copii), totuşi a spus că în 
numele desâvîrşirii aceste sentimente trebuiesc nu numai părăsite, ci 
chiar urîte, adăugind între ele şi dragostea dintre soţi: «Oricine a lă¬ 
sat fraţi, sau surori, sau tată, sau mamă, sau femeie, sau copii pentru 
numele Meu, însutit va lua şi viaţa veşnică va moşteni». 4. într-atît, 
aşadar, nu îngăduie să fie asemănat ceva cu desăvîrşirea pe care o 
predică, încît porunceşte ca, din dragoste pentru El, să fie încălcate şi 
legăturile de dragoste faţă de părinţi, care deţin, după cuvintele Apos¬ 
tolului, primul loc de răsplată («Cinsteşte pe tatăl tău şi pe mama ta, 
care este porunca cea dinţii cu făgăduinţă, ca să-ţi fie ţie bine şi să 
trăieşti ani mulţi pe pămînt»). Astfel că, în mod sigur, cuvîntul evan¬ 
ghelic după cum îi condamnă pe cei ce rup legăturile de căsătorie, 
dacă n-a avut loc vreun adulter 38 , la fel făgăduieşte răsplata însutită 
celor care, din dragostea pentru Hristos şi din dorinţa de castitate, au 
aruncat jugul cel trupesc. 5. De aceea, dacă se poate să primeşti în ini¬ 
ma ta şi să înclini şi tu către această parte atît de dorită de mine, pen¬ 
tru ca slujind împreună Domnului să scăpăm de pedeapsa gheenei, eu 
nu resping dragostea ta, ci dimpotrivă o îmbrăţişez cu şi mai mare pre¬ 
ţuire. Recunosc şi 'venerez pe ajutoarea dată mie de Domnul şi vreau 
să fiu unit cu Hristos fără să rup legământul căsătoriei, căci nu mă des¬ 
parte de unirea pe care Domnul a aşezat-o de la începutul lumii, nu¬ 
mai însă să fii şi tu ceea ce a voit Ziditorul să fii. 6. Dar dacă, dimpo¬ 
trivă, tu nu vrei să-mi fii de ajutor, ci de amăgire, găsind de cuviinţă 
să te pui în slujba duşmanului împotriva mea, şi socoteşti că taina că¬ 
sătoriei ai primit-o pentru ca nu numai să te lipseşti pe tine însăţi de 
mîntuire, dar să mă împiedici şi pe mine de a fi ucenicul Mîntuitoru- 


38. XXI, IV, 4, p. 474. După unii interpreţi «a rupe legăturile de căsătorie» ar 
însemna a trăi separat, nu a divorţa, ceea ce ajută o înţelegere dreaptă a textului 
prezent. 

lui, în acest caz voi îmbrăţişa cu bărbăţie acel îndemn al părintelui 
Ioan, exprimat mai întîi de Hristos, de a nu lăsa să mă îndepărteze nici 
o dorinţă'trupească de la bunul cel duhovnicesc : «Cine nu urăşte, zice 
Domnul, pe tatăl său, şi pe mama sa, şi pe fiii, fraţii, surorile, soţia şi 
ogoarele şi, mai presus de toate viaţa sa, acela nu poate ii ucenicul 
Meu». 7. Şi fiindcă aceste cuvinte şi altele ca acestea nu înduplecau 
pe femeie, care rămînea cu incăpăţînare în hotărîrea ei, fericitul Theo- 
nas i-a spus: «Dacă eu nu te pot scoate de la moarte, nici tu nu mă vei 
putea despărţi de Hristos. Este mai mintuitor pentru mine să divorţez 
de un om, decit să divorţez de Dumnezeu». Însetat de harul lui Dum¬ 
nezeu, a trecut pe dată la înfăptuirea hotărîrii sale şi n-a lăsat să i se 
răcească prin vreo întîrziere ardoarea dorinţei sale. S-a lipsit în grabă 
de tot ceea ce avea şi a zburat către mînăstire, unde a strălucit în atî'ta 
splendoare a sfinţeniei şi a umilinţei, încît, cînd Ioan, fericită fie-i a- 
mintirea, a trecult din această lume la Domnul, iar după el şi succeso¬ 
rul său Ilie, tot atît de mare, a deeedait la fel, Theonas, al treilea, ales 
prin votul tuturor, le-a urmat lor în diaconie şi în împărăţirea milelor. 

X. 

Să nu creadă cineva că am spus acestea pentru a îndemna la des¬ 
părţirea dintre soţi, fiindcă eu nu numai că nu condamn căsătoria, dar 
chiar spun împreună cu Apostolul : «Cinstită să fie nunta intru toate şi 
patul neîntinat». Am voit doar să arăt cititorului începutul convertirii 
prin care acel bărbat atît de mare s-a dedicat lui Dumnezeu. 2. Cer, 
slavă Domnului, mai întîi ca, fie că-i place sau nu-i place cuiva acest 
lucru, scoţîndu-mă pe mine din cauză, să laude sau să critice pentru 
fapta sa pe cel ce a săvîrşit-o, nu pe mine care o povestesc. Fiindcă eu 
nu mi-am spus nici o părere, ci doar am expus faptele aşa cum s-au pe¬ 
trecut, şi este drept ca, aşa cum nu cer laudă de Ia cei ce aprobă acest 
fapt, să nu fiu lovit de ura celor ce nu-1 aprobă. Să-şi aibă, aşadar, fie¬ 
care judecata sa despre ceea ce am spus. 3. Dar îl sfătui să nu creadă 
că judecata lui asupra lui Theonas este mai dreaptă şi mai sfînită decît 
a lui Dumnezeu, care i-a dat şi puterea apostolică de a face minuni. 
Nu mai vorbesc despre părerea atîtor cuvioşi, care nu numai că nu 
l-au ocărit, dar, precum se ştie, l-au lăudat atît de mult, încît l-au pus 
pe el mai presus de cei mai de seamă bărbaţi în alegerea diaconiei. 
Şi socotesc că judecata atîtor bărbaţi duhovniceşti luminaţi de Dum¬ 
nezeu n-a greşit, fapt întărit de admiraţia pentru atîtea minuni săvîr- 
şite de el, precum am spus. 

XI. 

Dar este timpul să reiau şirul discuţiei începute. Aşadar, fiindcă 
părintele Theonas ne vizitase în chilia noastră în zilele Cincizecimii, 
după ce am terminat cu slujba rugăciunilor de seară, ne-am aşezat 
puţin pe pămînt şi am început să-l întrebăm cu grija de ce la ei în 
toate zilele Cincizecimii nu îngenunche nimeni la rugăciune şi de ce 
se prelungea ajunarea pînă în ceasul al nouălea. Eram cu atît mai cu¬ 
rioşi de acest fapt, cu cit în mînăstirile din Siria n-am văzut respectat 
acest obicei cu atîta atenţie. 


XII. 

La acestea părintele Theonas ne-a răspuns astfel: Trebuie să ne 
supunem autorităţii sfinţilor părinţi şi obiceiurilor celor mai mari, 
păstrate de-a lungul şirului de ani pînă în timpul nostru şi să le păzim 
neîncetat, cu respect şi consideraţie, aşa cum ne-au fost transmise din 
vechime, fără să ne gîndim Ia vreo schimbare a lor. 2. Fiindcă vreţi să 
cunoaşteţi noimele şi temeiurile acestui fapt, ascultaţi pe scurt ceea ce 
am aflat că ne-au lăsat bătrînii noştri asupra acestei chestiuni. Dar 
înainte de a apela la autoritatea Scripturii divine, să spunem cîteva 
cuvinte, dacă vreţi, despre natura şi calitatea postului, pentru ca au¬ 
toritatea Scripturilor să întărească după aceea dezbaterea noastră. 3. în¬ 
ţelepciunea divină a arătat, prin Ecclesiast, că există timp potrivit pen¬ 
tru fiecare lucru, adică şi pentru cele bune, cît şi pentru cele socotite 
potrivnice sau rele: «Pentru orice lucru este o clipă prielnică şi vre¬ 
me pentru orice îndeletnicire sub cer. Vreme este să te naşti şi vreme 
să mori; vreme să sădeşti şi vreme să zmulgi ceea ce ai sădit ; vreme 
sa ucizi şi vreme să tămăduieşti • vreme să dărîmi şi vreme să zideşti; 
vreme să plîngi şi vreme să rîzi; vreme să jeleşti şi vreme să dănţu- 
ieşti ; vreme să arunci pietre şi vreme să Ie strîngi ; vreme să îmbrăţi¬ 
şezi şi vreme este să fugi de îmbrăţişare ; vreme sâ agoniseşti şi vreme 
să prăpădeşti; vreme să păstrezi şi vreme vă arunci ■, vreme să rupi 
şi vreme să coşi } vreme să taci şi vreme să grăieşti ; vreme să iu¬ 
beşti şi vreme să urăşti ; vreme pentru război şi vreme pen¬ 
tru pace». Iar mai jos zice : «Este vreme pentru orice lucru şi pentru 
orice faptă». 4. Aşadar, despre nimic din acestea nu spune că este veş¬ 
nic bun, ci să fie îndeplinit la timpul său şi cum trebuie. Astfel că 
aceleaşi lucruri, care acum au fost săvîrşite bine şi la timpul lor, dacă 
au loc cînd şi cum nu trebuie, se dovedesc nefolositoare şi primejdioa¬ 
se. In afară, bineînţeles, de cele care sînt prin esenţa lor perma¬ 
nentă bune sau rele, fără să poată căpăta un conţinut potrivnic, cum 

sînt dreptatea, prudenţa, bărbăţia, temperanţa şi celelalte virtuţi, sau 
dimpotrivă, viciile, ale căror hotare sînt permanente şi nu se pot trans¬ 
forma în contrariul lor. Iar dacă unele pot trece cîte o dată dintr-o par¬ 
te în alta, încît faţă cu cei ce le folosesc să fie socotite bune sau rele, 
acestea nu din natura lor sînt astfel, ci după cum le simte cel ce le în¬ 
făptuieşte, bune sau rele, după cum dictează împrejurările, 

XIII. 

Acum să ne întrebăm, ce trebuie să hotărîm despre starea postu¬ 
rilor, dacă este el un bun, Ia fel cum am spus că sînt dreptatea, pruden¬ 
ţa, vitejia şi temperanţa, care nu pot în nici un caz trece în partea con¬ 
trarie, sau este ceva la mijloc, care uneori poate fi de folos dacă-1 ţinem, 
iar alteori nu putem fi condamnaţi dacă nu-i păzim, şi mai mult, dacă 
uneori e rău că l-am ţinut şi alteori e bine că nu l-am păzit ? 2. Dacă 
definim postul ca pe o virtute şi aşezăm abţinerea de la hrană între 
bunurile principale, însemnează că primirea hranei este un rău şi o cri¬ 
mă. Tot ce este contrar binelui principal trebuie socotit rău principal. 
Autoritatea Sfintelor Scripturi nu ne îngăduie această definiţie. 3. Căci 
dacă postim în acest înţeles şi cu acest cuget, încît să credem că este 
un păcat să ne hrănim, nu numai că nu vom dobîndi nici o roadă prin 
abţinere, dar chiar vom savîrşi un mare sacrilegiu şi o nelegiuire, po¬ 
trivit cuvintelor Apostolului: «Stăpînindu-ne de la bucatele pe care 
Dumnezeu le-a făcut spre gustare cu mulţumire pentru cei credincioşi 
şi pentru cei care au cunoscut adevărul. De vreme ce orice făptură a 
lui Dumnezeu este bună şi nimic nu este de lepădat dacă se ia cu mul¬ 
ţumire». Căci : «Cine socoteşte că este ceva necurat, pentru el este ne¬ 
curat 39 ». De aceea, din cîte am citit, n-a fost nimeni osîndit numai pen¬ 
tru că s-a hrănit, dacă nu s-a unit cu aceasta, sau nu i-a urmat ceva prin 
care a meritat să fie condamnat. 

XIV. 

Din aceasta se vede foarte limpede că postul este ceva mijlociu, 
fiindcă se socoteşte drept să fie păzit, dar nu aduce osîndă întreruperea 
lui, dacă nu este pedepsită prin el călcarea altei porunci decît folosi¬ 
rea hranei. Dar pentru un bun principal nu trebuie să fie nici un timp 
de întrerupere, fiindcă cei ce încetează de a-1 săvîrşi şi numai prin ne¬ 
păsare cade în păcat. La fel nu trebuie îngăduită nici o clipă pentru 
vreun rău principal, fiindcă ceea ce este dăinuitor întotdeauna nu va 

39. XXI, XIII, 3, p. 477. Trebuie deci să ţinem seama de ce este obligatoriu po¬ 
trivit conştiinţei noastre, bună sau rea. 

putea să nu dăuneze, dacă a fost săvîrşit, sau să se schimbe în ceva 
vrednic de laudă. 2. De aceea este limpede că sînt mijlocii cele care 
sînt prin natura lor astfel, încît săvîrşite sfinţesc, dar nu ne pătează 
dacă nu le luăm în seamă. Socoteşte în rîndul acestora căsă¬ 
toria, agricultura, bogăţiile, retragerea în singurătate, priveghe¬ 
rile, citirea cărţilor sfinte şi meditaţia asupra lor şi înseşi postu¬ 
rile, cu care am început vorbirea noastră. Despre toate acestea învăţă¬ 
tura divină şi autoritatea cărţilor sfinte n-a hotărît să fie respectate fără 
încetare şi păzite în aşa chip, încît să fie o nelegiuire a le întrerupe. 3. 
Toate cele ce se hotărăsc ca nişte porunci, ne osândesc la moarte dacă nu 
le îndeplinim. Dar cele ce doar ne îndeamnă şi nu ne poruncesc, acestea 
făcute sînt de folos, dar nefăcute nu ne aduc pedeapsă. Şi de aceea mai 
marii noştri au poruncit să facem şi să păzim toate acestea cu prevedere, 
ţinînd seamă de cauză, loc, mod, timp, cu toată atenţia necesară, fiindcă 
tot ce se săvîrşeşte potrivit acestora este bine făcut, iar ceea ce este în 
afara acestor condiţii se constată a fi rău şi primejdios. De pildă, dacă la 
sosirea unui frate, în persoana căruia noi ne simţim datori să primim 
pe Hristos cu cea mai mare dragoste, vrea cineva să păzească asprimea 
postului, nu cade mai degrabă în păcatul neomeniei, în loc să-şi cîştige 
lauda şi meritul de bună gazdă ? 4. Sau dacă atunci cînd boala şi slăbi¬ 
ciunea trupească cer hrană pentru însănătoşire, cel ce nu primeşte să se 
abată de la asprimea postului care nu este de socotit mai degrabă crud 
şi călău al corpului său, decît îngrijitor al propriei sale sănătăţi ? La 
fel şi în timpul unei sărbători, cînd se îngăduie puţină încălzire şi hra¬ 
nă mai bună pentru refacerea trebuincioasă, dacă vrea cineva să se 
ţină cu orice preţ de regulile postului, trebuie să fie socotit nu numai 
un formalist, dar şi un mărginit şi un lipsit de judecată. 5. Astfel de 
atitudini sînt cu totul primejdioase celor ce caută laudă omenească 
prin posturi şi cu deşartă făţărnicie îşi cîştigă faima sfinţeniei prin pa¬ 
liditatea feţei. Despre aceştia cuvîntul evanghelic spune că şi-au do 
bîndit în prezent plata, iar postul lor Domnul îl osîndeşte prin gure 
profetului. Făcîndu-şi sieşi observaţie, după ce înainte zisese în nu¬ 
mele acestora : «De ce am postit şi nu ne-ai văzut ? De ce ne-am umi¬ 
lit sufletele şi n-ai ştiut ?», adaugă îndată, arătînd din ce pricini ei nu 
merită să fie auziţi: «Iată, în zilele postului vostru se dau pe faţă vre¬ 
rile voastre, atunci voi urmăriţi pe toţi datornicii voştri. Iată, postiţi ca 
să vă certaţi şi să vă sfădiţi, şi loviţi furioşi cu pumnul. Nu mai pos¬ 
tiţi ca pînă astăzi, dacă vreţi să se audă în cer glasul vostru. Este 
acesta un post care-Mi place, o zi în care omul îşi smereşte sufletul 
său ? Să-şi plece capul ca o trestie, să se culce pe sac şi în cenuşă, oare 
acesta se cheamă post, zi plăcută Domnului ?». 6. Apoi adaugă, învâ- 

ţînd cum se face bine primită înfrînarea celui ce posteşte şi spunînd, 
bineînţeles, că postul nu este de folos prin sine însuşi, dacă nu este 
însoţit de cauzele următoare : «Nu ştiţi voi postul care-Mi place ? Ru- 
peţi lanţurile nedreptăţii, dezlegaţi legăturile jugului, daţi drumul celor 
asupriţi şi stărimaţi jugul lor. Împarte plinea ta cu cel îlămlnd, adăpos¬ 
teşte in casă pe cel sărman, pe cel gol îmbracă-1 şi nu te ascunde de 
cel de un neam cu tine. Atunci lumina ta va răsări ca zorile şi tămă¬ 
duirea ta se va grăbi. Dreptatea ta va merge Înaintea ta, iar în urma ta 
slava lui Dumnezeu. Atunci vei striga şi Domnul te va auzi ; la strigă¬ 
tul tău El va zice: iatâ-Mă». 7. Vedeţi, aşadar, că postul nu este jude¬ 
cat de Domnul ca un bun principal, pentru că nu prin sine însuşi, ci 
prin alte lucrări se face bun şi plăcut lui Dumnezeu şi, dimpotrivă, din 
diferite pricini care se ivesc, este socotit nu numai zadarnic, dar şi 
demn de dispreţ, căci zice Domnul: « Cind vor posti, Eu nu voi asculta 
rugăciunile lor». 


XV. 

Mila, răbdarea, dragostea şi celelalte virtuţi arătate mai înainte, 
în care există binele principal, nu trebuiesc păzite pentru posturi, ci 
posturile pentru ele. Trebuie să ne străduim ca, pe calea posturilor, 
să dobîndim acele virtuţi, care sînt intr-adevăr bune, iar nu să le prac¬ 
ticăm în scopul posturilor. Pentru aceasta aşadar este folositoare înfrî¬ 
narea aspră a trupului, pentru aceasta trebuie folosit leacul foamei, ca 
prin ele să putem ajunge la acea dragoste, în care există binele veşnic 
şi neschimbat, în afara oricăror hotare ale vremii. Medicina, aurăria şi 
celelalte arte, care există în această lume, nu se practică pentru instru¬ 
mentele de care au nevoie, ci mai degrabă aceste unelte se pregătesc 
pentru practica artei respective. 2. Ele sînt pe cît de utile celor pri¬ 
cepuţi, pe atît de fără rost pentru cei ce nu cunosc însăşi ştiinţa artei, 
şi, pe cît sînt de cel mai mare folos celor ce se sprijină pe ajutorul lor 
pentru a îndeplini ceva, pe atît nu pot fi în nici un chip bune pentru 
cei ce, neştiind la ce trebuiesc folosite, se mulţumesc doar să le aibă, 
pentru ei folosul constînd în posedarea uneltelor, iar nu în folosirea lor 
practică. Aşadar, bunul principal este cel pentru care se fac cele ce sînt 
mijlocii, iar bunul cel mai de seamă însuşi nu se îndeplineşte pentru 
alt motiv, ci numai pentru însăşi bunătatea sa. 

XVI. 


Acesta se deosebeşte de cele pe care le-am numit mijlocii prin ur¬ 
mătoarele trăsături: Este un bun prin sine însuşi şi nu prin altceva ,- 
este necesar prin sine şi nu prin altceva,- este întotdeauna şi fără schim- 

bare bun şi, păstrîndu-şi neschimbată calitatea sa, nu poate trece în 
partea contrară; suprimarea sau încetarea lui nu poate să n-aducă o 
mare primejdie; dacă-i este ceva contrar, acesta este în chip asemă¬ 
nător răul principal şi acesta nu poate trece vreodată în partea cea 
bună. 2. Aceste însuşiri, prin care se caracterizează natura bunurilor 
principale, nu pot li atribuite în nici un caz posturilor. Ele nu sînt bune 
sau necesare prin sine şi pentru sine, fiindcă se practică pentru a do- 
bîndi curăţia inimii şi a trupului, pentru ca mintea, tocite fiind imbol¬ 
durile trupului, să se unească în pace cu Autorul ei, şi nu sînt întot¬ 
deauna şi fără schimbare bune, fiindcă adesea întreruperea lor nu ne 
răneşte, ci dimpotrivă, uneori se întorc spre pieirea sufletului, cînd se 
ţin în timp nepotrivit. 3. Dar nu este un rău principal ceea ce pare a fi 
impotrivă-i, adică primirea firească, cu plăcere, a hranei, care nu poate 
fi socotită un rău, dacă nu este însoţită de intemperenţă, lux şi alte 
vicii, fiindcă «nu ce intră în gură spurcă pe om, ci cele ce ies din 
gură, acestea spurcă pe om». Aşadar, se abate de la binele principal şi 
nu se îndeplineşte în chip desăvîrşit sau fără păcat ceea ce face cineva 
nu pentru sine însuşi, ci pentru altceva. Toate trebuiesc făcute pentru 
el şi el însuşi trebuie urmărit numai pentru sine. 

XVII. 

Ţinînd, aşadar, mereu seamă de această definiţie în legătură cu ca¬ 
litatea postului, să-l dorim din toate puterile sufletului, dar să ştim 
că numai atunci este potrivit pentru noi, dacă i se respectă condiţiile 
de timp, calitate, măsură, fără să fixăm în el termenul speranţelor noas¬ 
tre, ci doar să putem ajunge prin el la curăţia inimii şi la dragostea 
apostolică. Astfel că postul din însţtşi faptul că n-are timpuri deosebite, 
în care ar trebui practicat sau întrerupt, şi nici calitatea sau măsura 
impusă, se vede bine că nu este un bun principal, ci ceva mijlociu. 2. 
De altfel, cele care prin autoritatea legii sînt recomandate ca bune, 
sau interzise ca vătămătoare, nu sînt niciodată supuse condiţiilor de 
timp, astfel încît uneori să trebuiască a se săvîrşi ceea ce este oprit 
şi să se treacă peste ceea ce este poruncit. Nu există vreo stare sau 
măsură a dreptăţii, răbdării, cumpătării, ruşinel, dragostei 40 , şi la fel 
nu este îngăduit uneori libertatea nedreptăţii, nerăbdării furiei, neru« 
şinării, pizmei şi trufiei. 

40. XXI, XVII, p. 482. In ce priveşte timpul, aşa cum reiese din fraza pre¬ 
cedentă. 

XVIII. 

Dar la cele spuse pînă acum despre calitatea postului trebuie să 
adăugăm autoritatea Sfintelor Scripturi, prin care se dovedeşte foarte 
limpede că postul nu poate şi nu trebuie să fie păzit continuu. în Evan¬ 
ghelie fariseii şi ucenicii lui Ioan Botezătorul posteau, pe cînd apos¬ 
tolii, ca unii care erau prieteni şi comeseni ai Acelui logodnic ceresc, 
nu păzeau posturile. Ucenicii lui Ioan credeau că prin posturi ei deţin 
partea cea mai înaltă a dreptăţii, ca următori ai celui ce, deosebit prin 
căinţa sa, se arăta în aşa chip exemplu pentru toate popoarele, încît 
refuza nu numai feluritele bucate, care sînt folosite de oameni, dar nu 
se atingea nici de pîine, care este hrana cea de toate zilele. Aceşti 
discipoli ai lui se plîng Domnului zicînd : «De ce noi şi fariseii postim 
mereu, iar ucenicii Tăi nu postesc ?». 2. Domnul, răspunzîndu-le le-a 
arătat limpede că postul nu este potrivit şi necesar în orice timp, fiindcă 
timpul unei sărbători, sau ocazia vreunei dărnicii îngăduie întreruperea 
lui. «Pot oare, a zis El, fiii nunţii să fie trişti cită vreme mirele este cu 
ei ? Dar vor veni zile cînd mirele va fi luat de la ei şi atunci vor posti». 
Deşi aceste cuvinte le-a spus înainte de învierea Sa, totuşi ele arată 
în chip propriu timpul Cincizecimii, în care după înviere, vreme de 
patruzeci de zile, Domnul prînzea cu ucenicii, bucuria prezenţei lui 
zilnice neîngăduind ca ei să postească. 

XIX. 

Ghermanus. De ce slăbim asprimea înfrînării în tot timpul Cinci¬ 
zecimii, cînd ştim că Hristos n-a zăbovit prinitre ucenici decît patruzeci 
de zile după înviere ? 

XX. 

Theonas. întrebarea voastră nu este nepotrivită şi trebuie să vi se 
spună adevărul în întregime. După înălţarea la cer a Mîntuitorului nos¬ 
tru, care a avut loc în -a patruzecea zi de la înviere, apostolii, întorşi 
de pe muntele Măslinilor, unde-L văzuseră pe Domnul înălţîndu-Se, cum 
ni se arată în Faptele Apostolilor, după ce au intrat în Ierusalim, au 
aşteptat timp de zece zile coborîrea Sfîntului Duh, iar în a cincizecea 
zi L-au primit cu bucurie. 2. Aşa s-a împlinit numărul zilelor prin aceas¬ 
tă sărbătoare. Acest număr a fost arătat în chip figurat şi în Vechiul 
Testament, în care se spune că, după şapte săptămîni, preoţii aveau 
poruncă să jertfească Domnului pîine din prima pîrgă. Această pîine 
se dovedeşte a fi fost dată Domnului prin predica apostolilor ţinută în 
acea zi către popor, adevărată pîine din prima pîrgă care, prin noua 
învăţătură fiind oferită ca hrană, a săturat cinci mii de oameni, şi a 

consfinţit astfel Domnului primul popor de creştini dintre iudei. 3. De 
aceea şi aceste zece zile trebuiesc privite cu aceeaşi cinste şi bucurie 
împreună cu cele patruzeci de zile dinaintea lor. Tradiţia acestei săr¬ 
bători, transmisă prin creştinii din vremea apostolilor pînă la noi, tre¬ 
buie păstrată cu acelaşi cuprins. In aceste zile nu se îngenunchează 
la rugăciune, fiindcă această ţinută este semn de pocăinţă şi jale. Iar 
noi sărbătorim toate aceste zile ca pe ziua Duminicii, în care mai marii 
noştri ne-au lăsat ca tradiţie să nu postim şi să nu îngenunchem, din 
respect pentru învierea Domnului. 


XXI. 

Ghermanus. Poate oare acest trup, amăgit cu mîngîieri neobişnuite 
în timpul unei sărbători atît de îndelungate să nu zămislească vreun spin 
din acele buruieni ale viciilor, chiar dacă au fost scoase din rădăcină, 
sau mintea, încărcată cu mese peste măsura obişnuită, să nu-şi slăbească 
asprimea stăpînirii sale faţă de corp, robul său ? Mai ales în noi, vîrsta 
mai fragedă poate împinge repede trupul la nesupunere, dacă folosim 
hrană prea multă, fie din cea obişnuită, fie alta, pe care o socotim cu 
totul neîngăduită. 

XXII. 

Theonas. Dacă supunem unui examen serios al minţii toate pe care 
le săvîrşim şi întotdeauna întrebăm despre curăţia inimii noastre nu 
judecata altora, ci conştiinţa noastră, putem fi siguri că această între¬ 
rupere a postului nu aduce vătămare unei adevărate înfrînări. Dar, pre¬ 
cum s-a mai spus, punînd în cumpănă în mod egal într-o parte îngă¬ 
duinţa şi în cealaltă o aspră stăpînire, mintea nestricată să nu admită 
în nici o parte ceva mai mult, să deosebească printr-o judecată dreaptă 
dacă greutatea plăcerilor ne apasă spiritul nostru, sau înclină în partea 
cealaltă, către austeritatea corpului, mărind sau micşorînd porţia acolo 
unde vede că balanţa atîrnă prea uşor sau prea greu. 2. Domnul nostru 
nu vrea să se petreacă nimic fără moderaţie pentru închinăciunea sau 
cinstirea Lui, fiindcă, «onoarea regelui iubeşte dreptatea». Şi de aceea 
prea înţeleptul Solomon, ca să nu înclinăm nici într-o parte, nici în 
cealaltă cu judecata noastră, ne sfătuieşte zicînd: «Cinsteşte-L pe Dum¬ 
nezeu din muncile tale drepte şi adu-I prima pîrgă din roadele dreptă¬ 
ţii tale». Se află în conştiinţa noastră un judecător adevărat, care nu 
se vinde şi care, atunci cînd toţi greşesc, el singur nu se înşeală nicio¬ 
dată despre starea curăţiei noastre. 3. Aşadar, cu toată grija şi iscusin¬ 
ţa să avem mintea mereu prevăzătoare, ca nu cumva, printr-o judecată 
greşită, fie aprinsă de dorinţa unei înfrînări prea mari, fie amăgită de 

gîndul unui post mai puţin aspru, să cîntărim nedrept măsura puterile 
noastre. Aşezînd într-o parte curăţia sufletului, iar în cealaltă puterile 
trupului, să le cumpănim cu judecata conştiinţei noastre în aşa fel, 
încît să n-atîrne una mai greu decît cealaltă şi să nu ni se spună că 
am lăsat prea mult fie de partea austerităţii, fie de partea îngăduin¬ 
ţei: «Oaie dacă dăruieşti cum trebuie, dar nu împărţi cum trebuie, n-ai 
păcătuit ?». 4. Acele jertfe ale postului pe care noi credem că ie oferim 
cum trebuie Domnului, dacă le smulgem fără socoteala din hrana noas¬ 
tră, chinuindu-ne stomacul, «Cel care iubeşte milostivirea şi judecata» 
le respinge zicînd : «Eu sînt Domnul, care iubesc dreptatea şi urăsc ră¬ 
pirile nedrepte». De asemenea, şi pe acei care, după ce opresc pentru 
mîntuirea trupului şi pentru trebuinţele proprii partea cea mai mare 
a ofrandelor, adică a slujbelor şi faptelor lor, dăruiesc Domnului ce le 
rămîne lor şi într-o măsură foarte mică, cuvîntul dumnezeiesc îi con¬ 
damnă ca pe nişte lucrători mincinoşi : «Blestemat să fie cel ce face lu¬ 
crările Domnului cu înşelătorie». 5. Nu pe nedrept, aşadar, îl ceartă Dom¬ 
nul pe cel ce se înşeală printr-o judecată nedreaptă : «Dar deşertăciune 
sînt fiii oamenilor, mincinoşi sînt fiii oamenilor, în balanţă toţi sînt de¬ 
şertăciune». Şi de aceea fericitul Apostol ne sfătuieşte ca , păstrînd 
frîul dreptei judecăţi, să nu înclinăm în nici o parte atraşi de ce e prea 
mult. El ne spune: «Supunerea voastră să fie cu judecată dreaptă». De 
asemenea, acest lucru îl interzice şi legiuitorul zicînd : «Cîntarul vostru 
să fie drept, greutăţile drepte, baniţa dreaptă şi şiştarul drept». Iar So- 
lomon spune : «Două feluri de greutăţi de cîntărit şi de măsurat sînt 
urîciune înaintea Domnului şi cine face aceasta va cădea în lanţul în¬ 
şelătoriei sale». 6. De aceea, nu numai aşa cum am spus, dar şi în alt 
mod trebuie să ne străduim să n-avem greutăţi neegaie în nimile noas¬ 
tre şi nici măsuri duble în hambarele conştiinţei noastre. Anume, să 
nu slăbim pentru noi, printr-o îngăduinţă prea mare, cele ce se re¬ 
feră la regula austerităţii, iar pe de altă parte, pe cei cărora le predi¬ 
căm cuvîntul Domnului să-i strivim prin porunci mai aspre şi mai gre¬ 
le decît le putem noi înşine suporta. Cînd facem aceasta, cum cîntă¬ 
rim sau cum măsurăm dacă nu cu dublă greutate şi măsură plata şi 
roada învăţăturilor Domnului? Dacă le socotim într-un fel pe ale noas¬ 
tre şi în alt fel pe ale fraţilor noştri, vom fi pe drept învinuiţi de Dom¬ 
nul că avem greutăţi şi măsuri duble, după acea cugetare a lui Solo- 
mon, care spune: «Greutăţile nedrepte pentru cîntărire sînt urîciune 
înaintea Domnului şi cîntarele înşelătoare nu sînt decît un lucru rău». 
7. In felul acesta cădem, se vede bine, în vina cîntăririi înşelătoare şi 
a măsurării în două feluri, dacă din dorinţa de laudă omenească în fa¬ 
ţa fraţilor le arătăm pe unele mai aspre decît le practicăm de obicei 

în mod particular în chiliile noastre, căutînd să părem mai înfrînaţi şi 
mai sfinţi în faţa oamenilor decît în faţa lui Dumnezeu. Mai ales aceas¬ 
tă racilă nu numai că trebuie s-o ocolim, dar chiar s-o dispreţuim. Dar 
fiindcă între timp ne-am îndepărtat-cam mult de întrebarea pe care aţi 
pus-o, să ne întoarcem de unde am plecat. 

XXIII. 

Astfel trebuie ţinută sărbătoarea zilelor despre care am vorbit, 
încît îngăduinţa mai mult să folosească decît să dăuneze sufletului şi 
trupului, fiindcă nici bucuria vreunei sărbători nu toceşte imboldurile 
trupului, nici acel duşman neîmblînzit nu ştie să îndulcească respectul 
datorat zilelor de sărbătoare. 2. Pentru ca în aceste zile să se păstre¬ 
ze tradiţia şi să se depăşească puţin măsura foarte sănătoasă a cumpătă¬ 
rii, ajunge să înaintăm pînă acolo cu îngăduinţa, încît masa care trebuia 
luată în ceasul al nouălea al zilei să se ia ceva mai devreme, adică în 
ceasul al şaselea. Dar, avîndu-se în vedere timpul de sărbătoare, să nu 
se schimbe felul şi măsura bucatelor, pentru ca nu cumva curăţia tru¬ 
pului şi sănătatea minţii dobîndite prin înfrînarea din Păresimi, să pia¬ 
ră din cauza îngăduinţei din timpul Cincizecimii şi să nu ne fie de fo¬ 
los că tot ce am obţinut prin post, pierdem îndată prin săturare neîn 
frînată. Prin cunoscut-ai iscusinţă, vrăjmaşul nostru mai ales atunci a- 
tacă fortăreaţa curăţiei noastre, cînd simte că-i este slăbită pa¬ 
za în vremea vreunei sărbători. 3. De aceea să avem toată grija să nu 
ni se slăbească puterea minţii noastre prin plăcute amăgiri şi să nu 
pierdem, cum am mai spus, prin odihna şi lipsa de grijă a Cincizecimii, 
puritatea castităţii dobîndită cu neîntreruptă trudă în Păresimi. De ace¬ 
ea să nu se îngăduie nici vreun adaos în calitatea sau măsura hranei, ci, 
în zilele cele mai deosebite, să ne ferim deopotrivă de bucatele de la 
care ne înfrînăm în zilele dinainte de sărbători, ca să ne păstrăm în¬ 
treagă nevinovăţia. Veselia sărbătorii, care stîrneşte în noi o luptă 
foarte primejdioasă prin aţîţările trupului, să nu se întoarcă în plîns 
şi să ne răpească acea înaltă atmosferă de sărbătoare, care tresaltă de 
bucuria nestricăciunii, şi să începem, după deşertăciunea scurtă a bu¬ 
curiei trupeşti, să plîngem nevinovăţia pierdută a inimii printr-o lun¬ 
gă amărăciune a pocăinţei. 4. Ba mai mult, să ne străduim să nu se în¬ 
drepte zadarnic către noi acel profetic îndemn : « Prăzriuieşte-ţi, Iuda, 
sărbătorile tale şi indeplineşte-ţi făgăduinţele». Dacă zileie de sărbătoa¬ 
re nu vor schimba deplinătatea infrînării, ne vom bucura neîncetat de 
sărbătorile cele duhovniceşti şi astfel pentru noi, care încetăm cu lu¬ 
crările de supuşi «va fi lună din lună, şi sîmbătă din sîmbătă». 







CONVORBIRI DUHOVNICEŞTI 


681 


XXIV. 

Ghermanus. De ce Păresimile durează timp de şase săptămâni ? în 
unele provincii se pare că din grijă mai deosebită pentru religie s-a 
adăugat şi a şaptea săptămînă, dar nici un număr nici celălalt, dacă 
se scoate din socoteală sîmbăta şi duminica, nu atinge suma de pa¬ 
truzeci de zile. Săptămînile înseşi cuprind numai treizeci şi şase de zile. 

XXV. 

Theonas. Deşi sfînta modestie a unora nu se ocupă de aceasta 
problemă, totuşi, fiindcă voi doriţi să le cunoaşteţi şi pe cele socoti¬ 
te fără importanţă de către alţii, voind, pentru a afla adevărul întreg,, 
să ştiţi şi părerile mele în orice taină, vă mărturisesc că, în legătură 
cu întrebarea voastră, mai marii noştri nu ne-au lăsat nici o explica¬ 
ţie. 2. în legea mozaică există o poruncă generală, lăsată întregului po¬ 
por : «Sa dai Domnului Dumnezeului tău zeciuiala şi prima pîrgă a roa¬ 
delor tale». Astfel că, dacă ni se cere să oferim zeciuială din toate bu¬ 
nurile şi roadele noastre, cu atît este mai de trebuinţă să dăm a zecea 
parte din viaţa noastră, din lucrurile şi avutul nostru de folos omenesc 
ceea ce noi facem de bună seamă în socoteala Păresimilor. 3. A zecea 
parte din numărul tuturor zilelor care cuprind un an întreg este de 
treizeci şi şase de zile şi jumătate. Iar din şapte săptămîni, dacă se scad 
zilele de sîmbăta şi duminică, rămîn pentru post treizeci şi cinci de 
zile. Adăugîndu-se însă acea zi de priveghi, în care postul sîmbetei se 
prelungeşte pînă la cîntarea cocoşilor, cînd încep să răsară zorii zilei 
de duminică, nu numai că se împlineşte numărul de treizeci şi şase de 
zile, dar dacă se socoteşte acel timp al nopţii, arătat mai înainte, pen¬ 
tru zeciuiala de cinci zile rămase, însemnează că nu lipseşte nimic din 
întreaga sumă a zilelor. 

XXVI. 

Dar ce să spun despre prima pîrgă, care desigur că se dă zilnic de 
către toţi cei ce-L slujesc cu credinţă pe Hristos ? Cînd, treziţi din somn 
şi înălţîndu-se la viaţă după liniştea nopţii, înainte de a avea vreun 
simţămînt în inima lor, sau de a se gîndi la ceva de interes personal, 
ei îşi consacră jertfelor divine primele lor gînduri, ce fac altceva decît 
îşi achită prima pîrgă a roadelor prin Cel mai mare preot, Iisus Hristos, 
centru trebuinţele acestei vieţi şi pentru închipuirea învierii zilnice ? 
2. Treziţi din somn, ei aduc lui Dumnezeu jertfa bucuriei lor de viaţă, 
li cheamă pe El cu prima mişcare a limbii lor, numele şi laudele Lui le 
rostesc şi, cînd mişcă pentru prima dată buzele să-I cînte imnuri, lui 
Dumnezeu îi jertfesc slujba gurii lor. Lui îi aduc la fel prima ofrandă 

a mâinilor şi a paşilor, cînd ridicîndu-se din aşternut stau în picioare 
la rugăciune şi, înainte de a-şi folosi membrele lor pentru inte¬ 
rese proprii, nu reţin pentru ei din folosirea lor, ci în cinstirea Lui 
îşi mişcă paşii şi în lauda Lui se opresc şi astfel, prin întinderea mâini¬ 
lor, prin îngenunchere şi prin aşternerea corpului întreg, îşi achită pîr- 
ga tuturor simţămintelor lor. 3. Nu putem să îndeplinim ce se cîntă în 
psalmi: «Din zori m-am sculat şi am strigat» şi «Deschis-am ochii mei 
dis-de-dimineaţâ ca să cuget la cuvintele Tale» şi «Dimineaţa rugăciu¬ 
nea mea Te va întîmpina », decît daca, rechemaţi după odihna somnului, 
ca din întunericul morţii, în această lumină despre care am vorbit, nu 
îndrăznim să luăm pentru trebuinţele noastre nimic din toate servicii¬ 
le minţii şi ale trupului. 4. Cel pe care l-a vestit profetul dimineaţa, 
sau pe care şi noi trebuie să-l vestim, nu e nimeni altul decît noi în¬ 
şine, adică ocupaţiile noastre, simţămintele şi grijile noastre nimici¬ 
toare, fără de care nu putem exista, sau şoaptele foarte ascunse ale 
duşmanului, pe care el încearcă să ni le strecoare în timpul somnului 
sub forma chipurilor înşelătoare din vise, cu care ne înlănţuie şi cînd 
ne trezim, pentru ca el însuşi să culeagă cel dintîi pîrga primelor noas¬ 
tre roade. 5. De aceea trebuie să ne îngrijim cu toată băgarea de sea¬ 
mă, dacă vrem să îndeplinim prin fapte cerinţa versetului mai înainte 
citat, ca veghea iscusită să ocrotească primele noastre gînduri de di¬ 
mineaţă, pentru ca nu cumva duşmanul cel pizmaş să veştejească ceva 
din ele şi să-l facă pe Dumnezeu să respingă prima noastră pîrgă ca 
pe ceva de rînd şi fără nici un preţ. Dacă nu va fi prevenit de noi, prin 
grija minţii veghetoare, nelăsînd la o parte relele lui obiceiuri, duş¬ 
manul nu va înceta să ne asalteze zilnic cu înşelăciunile sale. 6. Şi de 
aceea, dacă dorim să dăm din roadele minţii noastre prima pîrgă plă¬ 
cută şi bine primită de Dumnezeu, trebuie să depunem multă atenţie, 
ca toate simţirile corpului nostru, mai ales în orele de dimineaţă, să 
le păstrăm neatinse pentru a le dărui ca jertfă prea sfînită Domnului. 
Acest fel de dăruire îl păzesc cu cea mai mare sfinţenie chiar mulţi 
dintre mireni, care sculîndu-se înainte de revărsatul zorilor, nu se gîn- 
desc la nimic personal, sau la treburile lor necesare lumii acesteia, 
înainte de a merge la biserică şi de a dărui lui Dumnezeu prima pirga 
din gîndurile şi faptele lor. 

XXVII. 

Cu privire la obiceiul despre care aţi vorbit, că în unele provin¬ 
cii Păresimile ţin şase săptămîni, iar în altele şapte, postul este acelaşi, 
chiar dacă săptămînile n-au acelaşi număr. Şi-au făcut paza postului în 
şase săptămîni cei ce socotesc că trebuie postit şi sîmbăta. Deci ei pos- 

tesc de şase ori pe săptămînă, şi înmulţit numărul acesta cu cele şase 
săptămîni ies tocmai treizeci şi şase de zile. Cum am spus, socoteala 
este aceeaşi, este acelaşi numărul zilelor de post, deşi numărul săptă- 
mînilor se deosebeşte. 

XXVIII. 

Dar desigur, fiindcă din nepăsare omenească s-a uitat această soco¬ 
teală, timpul în care se oferă, cum am spus, zeciuiala anuală prin cele 
treizeci şi şase de zile şi jumătate de post, a căpătat numele de Păre- 
simi (patruzecime) pentru că, aşa cum spune tradiţia, şi Moise, şi Ilie 
şi chiar Domnul nostru Iisus Hristos au postit cîte patruzeci de zile. 
2. Taina acestui număr o explică destul de bine şi cei patruzeci de ani 
în care Israel a zăbovit în deşert şi, de asemenea, cele patruzeci de sta¬ 
dii prin oare se spune că au trecut în chip mistic. Sau poate însăşi ze¬ 
ciuiala a primit pe drept numele de patruzecime de la perceperea impo¬ 
zitelor. Aşa se numeşte în popor acel impozit public din care se soco¬ 
teşte pentru serviciul regelui cît ne cere şi nouă regele tuturor veacu¬ 
rilor ca bir legitim al Păresimilor pentru trebuinţele vieţii noastre. 3. 
Deşi nu este în legătură cu întrebarea pusă, totuşi, fiindcă a yenit îm¬ 
prejurarea, nu socotesc că trebuie trecut cu vederea nici faptul că foar¬ 
te adesea mai marii noştri asigurau că mai ales în acele zile tot nea¬ 
mul monahilor era atacat printr-o veche obişnuinţă de către neamul cel 
vrăjmaş al demonilor şi silit să plece în altă parte din chiliile lor. După 
acea asemănare prin care atunci egiptenii îi apăsau cu grele cazne pe 
fiii lui Israel, şi acum pe adevăratul Israel, adică pe poporul de mo¬ 
nahi, intelectualii egipteni încearcă să-i îngenunche prin munci grele 
şi murdare, ca nu cumva în liniştea plăcută lui Dumnezeu, părăsind ţa¬ 
ra Egiptului să trecem fără vătămare în pustiul virtuţilor, astfel încît 
faraonul fremătînd împotriva noastră să spună : 4. «Sînt fără treabă şi 
de aceea strigă şi zic: haide să aducem jertfă Dumnezeului nostru. Să 
fie dar împovăraţi de lucru oamenii aceştia şi să se îndeletnicească cu 
acestea, iar nu să se îndeletnicească cu vorbe mincinoase». Sfînta jertfă 
a Domnului, care nu se dă decît în pustiul inimii libere, este arătată 
de deşertăciunea demonilor ea cea mai mare deşertăciune, căci «religia 
este o grozăvie pentru păcătos». 

XXIX. 

Aşadar, cel drept) şi desăvîrşit nu este ţinut de această lege a Pă¬ 
resimilor, dar nici mulţumit să se supună acestui canon aşa de simplu 
pe care, de bună seamă, I-au statornicit capii Bisericilor pentru cei ce 
sînt în tot timpul anului preocupaţi de plăcerile şi interesele lumii aces¬ 
teia, pentru ca, strîngîndu-i într-un fel în lanţul legii, cel puţin în aceste 

zile să-i silească să se dedice Domnului şi să dea zeciuială Domnului din 
zilele vie{ii lor, pe care .altfel le-ar fi consumat ca pe nişte fructe. 2. Cei 
drepţi, pentru care «legea n-a fost aşezată» şi care dau treburilor du¬ 
hovniceşti nu o mică parte, adică zeciuială, ci tot timpul vieţii lor, fi¬ 
indcă sînt liberaţi de aplicarea zeciuielii legale, dacă-i sileşte vreo tre¬ 
buinţă cinstită şi sfîntă, îndrăznesc să slăbească această stare a pos¬ 
tului fără vreo discuţie. Nu este încălcată această neînsemnată zeciu¬ 
ială de cei ce s-au dăruit Domnului cu toate ale lor. Desigur, n-ar fi 
putut face aceasta fără marea vină a înşelăciunii cel ce neoferind ni¬ 
mic de voie Domnului, este împins numai de necesitatea legii să dea 
zeciuiala sa. 3. Se dovedeşte limpede că nu poate fi desăvîrşit cel su¬ 
pus legii, care se fereşte de ceea ce este oprit şi îndeplineşte ceea ce 
i se cere, ci aceia sînt desăvîrşiţi, care nu se folosesc de ceea ce le îngă¬ 
duie legea. De aceea, deşi se spune despre legea mozaică : «Legea n-a 
dus nimic Ia desăvîrşire», au fost desăvîrşiţi unii dintre cei sîinţi, pre¬ 
cum citim în Vechiul Testament, fiindcă, trecînd mai departe de po¬ 
runca legii, au trăit sub desăvîrşirea evanghelică « ştiind că legea nu 
este pusă pentru cei drepţi, ci pentru cei nedrepţi şi nesupuşi, nelegiu¬ 
iţi şi păcătoşi, necuvioşi şi spurcaţi» şi celelalte. 

XXX. 

Trebuie ştiut ca, atîta timp cît a rămas neîncălcată desăvîrşirea 
acelei Biserici de la început, n-a existat deloc observarea Păresimilor. 
Nu erau mărginiţi de trebuinţa acestei porunci şi închişi în hotarele 
toarte strimte ale posturilor, ca în porunca legii, cei ce tot timpul anu- 
îui posteau. 2. Dar cînd mulţimea de credincioşi, depăr.tîndu-se zilnic 
de evlavia apostolică, a început să strîngă bogăţii, fără să le împartă 
în folosul tuturor credincioşilor cum hotărîseră Apostolii, ci fiecare 
străduindu-se nu numai să le păstreze, dar, nemulţumit să urmeze exem¬ 
plul lui Anania şi Safira, să le şi înmulţească, atunci toţi preoţii 41 au 
găsit cu cale ca pe oamenii legaţi de griji lumeşti şi, ca să zic aşa, 
aproape necunoscători ai înfrînării şi ai renunţării să-i cheme prin pres¬ 
cripţie canonică la lucrarea cea sfîntă şi să-i împingă la zeciuială oa¬ 
recum prin cuvîntul h gii. Această măsură, folositoare pentru cei slabi, 
nu putea fi dăunătoare pentru cei desăvîrşiţi care, aşezaţi în harul Evan¬ 
gheliei, trec mai departe de lege prin devoţiunea lor de bună voie, ca 
să poată ajunge la acea fericire exprimată de această cugetare evan¬ 
ghelică : 3. «Păcatul nu va avea stăpinire asupra voastră, fiindcă nu 


41. XXI, XXX, 2, p. 492. Numele de «sacerdotes» (preoţi) de prim ordin se dă¬ 
dea pe vremea Sflntului Casian şi cpiscopilor. 

sinteţi sub lege, ci sub har». Intr-adevăr, păcatul nu-1 poate stăpîni pe 
cel ce stă în credinţă sub libertatea harului. 

XXXI. 

Ghermanus. Nu poate fi mincinoasă această idee a Apostolului, ca¬ 
re făgăduieşte oblăduire nu numai monahilor, ci şi celorlalţi creştini 
în general, dar eu n-o pot înţelege cu uşurinţă. De vreme ce afirmă ca 
toţi cei care cred în Evanghelie sînt liberaţi de jugul şi de robia pă¬ 
catului, de ce totuşi aproape în toţi cei botezaţi este în putere domnia 
păcatului, potrivit cuvintelor Domnului care zice : «Oricine săvîrşeşte 
păcatul este rob păcatului» ? 

XXXII. 

Theonas. întrebarea voastră pune iarăşi o problemă grea. Deşi ştiu 
că esenţa acesteia nu poate fi transmisă şi nici pricepută de cei fără 
experienţă , totuşi voi încerca s-o tratez şi s-o lămuresc pe scurt, pe cît 
mă vor ajuta cuvintele, dar aş dori ca voi să căutaţi a înţelege şi din 
practica voastră cele ce voi spune. Căci toate cele ce se cunosc nu 
prin învăţătură, ci prin practică, după cum nu pot fi transmise de ci¬ 
neva fără practică, la fel nu pot fi înţelese şi stăpînite de către cel care 
n-a fost întemeiat pe un studiu şi pe o învăţătură de domeniu. 2. De 
aceea socotesc necesar să cercetăm cu atenţie mai întîi care este sco¬ 
pul şi voinţa legii şi care învăţătura harului şi desăvîrşirea, ca drept 
urmare din acestea să putem cunoaşte domnia păcatului şi înlăturarea 
iui. Legea porunceşte ca pe un lucru de temelie să se încheie căsăto¬ 
rii, zicînd : «Fericit cel ce are urmaşi în Sion şi slujitori în Ierusalim» 
şi «Blestemată cea stearpă, care nu face copii 42 ». 3. Dar harul ne în¬ 
deamnă la curăţie şi la castitatea veşnică a fericitei feciorii, spunînd ; 

• Fericite sînt cele sterpe şi sinii care n-au alăptat», şi: « Cine nu urăşte 
ne tatăl său şi pe mama sa şi pe soţia sa nu poate ii ucenicul Meu». Şi: 
«Rămine ca şi cei ce au soţii să fie ca şi cum n-ar avea». Legea spune : 

Nu vei intirzia să dai zeciuiala ta şi primele tale roade», iar harul zi¬ 
ce : «Dacă vrei să iii desăvîrşit, du-te şi vinde tot ce ai şi dă săracilor». 
4. Legea talionului nu opreşte răzbunarea batjocurilor şi a insultelor, 
că ci zice : « Ochi pentru ochi şi dinte pentru dinte». Harul vrea să do¬ 
vedim răbdarea noastră, suportînd dublarea injuriilor şi a loviturilor 
oe care le-am primit şi ne porunceşte să fim pregătiţi pentru a supor¬ 
ta pierderi îndoite : « Celui ce te loveşte peste obrazul drept, întoarce-i-l 
şi pe celălalt şi celui ce vrea să se judece cu tine şi să-ţi ia haina, la- 


42. XXI, XXXII, 2, p. 493. Fecunditatea este o binecuvîntare, iar sterilitatea a 
isindă, după Sfintele Scripturi. 

să-i şi cămaşa». Aceea spune să-i urîm pe duşmani, acesta să-i iubim 
şi să ne rugăm întotdeauna Iui Dumnezeu pentru ei. 

XXXIII. 

Cel care s-a urcat pe culmea desăvîrşirii evanghelice cu siguranţă că, 
datorită unor virtuţi atît de mari, s-a înălţat deasupra oricărei legi 43 şi, 
dispreţuind toate poruncile lui Moise ca pe ceva fără însemnătate, ştie 
că este numai sub harul Mântuitorului său, cu ajutorul căruia înţelege 
că a ajuns în acea stare atît de sublimă. în el nu este stăpîn păcatul, 
fiindcă «dragostea lui Dumnezeu s-a vărsat în inimile noastre prin Du¬ 
hul Siînt, Care s-a dat nouă». Alt simţămînt el nu are şi nu poate să 
dorească cele oprite, sau să dispreţuiască cele poruncite. Dragostea de 
Dumnezeu îi stăpîneşte pînă într-atît toate strădaniile şi năzuinţele, încît 
nu este ispitit de nimic fără preţ duhovnicesc şi nu se foloseşte nici de 
cele îngăduite. 2. Dar deşi în legea prin care se păstrează drepturile de 
căsătorie este oprită umblarea pe căi lăturalnice, fiindcă bărbatul este 
dat unei singure femei, totuşi imboldurile poftei trupeşti sînt destul de 
puternice şi este greu ca focul, căruia i se asigură cu grijă hrana trebuin¬ 
cioasă, să rămînă în aşa fel în hotarele care i s-au fixat, încît să nu trea¬ 
că peste margini şi să nu ardă tot ce întîlneşte. Deşi îşi are întotdeauna 
împotrivire, încît să nu poată arde în afară, totuşi chiar ţinut în loc se 
aprinde, fiindcă voinţa însăşi este vinovată şi deprinderea dinlăuntru 
împinge repede la ieşirea neîngăduită, către adulter. 3. în schimb, cei 
înflăcăraţi prin harul Mîntuitorului de dragostea pentru nestricăciune îşi 
ard toţi spinii poftelor trupeşti în focul dragostei de Domnul, iar cenuşa 
călduţă a viciilor nu le mai poate ştirbi nimic din desăvîrşire. Slujitorii 
legii, folosind cele îngăduite, alunecă în cele neîngăduite, pe cînd cei 
împărtăşiţi cu harul, de vreme ce renunţă la cele îngăduite, nu cunosc 
pe cele neîngăduite. Precum păcatul trăieşte în cel dornic de căsătorie, 
tot aşa şi în cel ce se mulţumeşte doar să dea zeciuiala şi primele sale 
roade. în mod necesar el păcătuieşte fie prin întîrziere, sau lipsă de gri¬ 
jă, fie prin nerespectarea calităţii sau a cantităţii în împărţirea zilnică. 
4. Cel căruia i se porunceşte prin lege să împartă fără odihnă daniile Îs 
cei lipsiţi, cu oricîtă credinţă şi devoţiune ar lucra, totuşi este greu să 
nu cadă adesea în laţul păcatelor. Dar pe cei care n-au dispreţuit sfatul 
Domnului, ci după ce au dat săracilor toată averea lor îşi iau crucea şi 
urmează pe Dătătorul de har, păcatul nu-i poate stăpîni. Căci nu-1 va 
muşca grija de a-şi păstra viaţa de necredincios pe cel ce-şi cheltuie 
avutul jertfit lui Hristos şi banii înstrăinaţi printr-o evlavioasă împăr- 

43. XXXI, XXXIII, p. 494. Sfaturile date pe temeiul Sfintelor Evanghelii sînt mai 
simple şi mai blînde decît cele ale Legii Vechiului Testament. 

ţire. întîrzierea cea tristă nu-i va alunga bucuria milosteniei, fiindcă -tot 
ce a dat lui Dumnezeu împarte ca pe ceva străin, fără amintirea proprii¬ 
lor trebuinţe, şi fără teama de nevoile vieţii. El este sigur că, de vreme 
ce a ajuns la lipsa dorită, va fi hrănit de Dumnezeu ca păsările cerului. 
5. Dimpotrivă, cel ce păstrîndu-şi însuşirile lumeşti împarte a zecea parte 
din roadele sale şi prima pîrgă, constrîns de porunca legii vechi, căutîna 
să stingă cu rouă milosteniei focul păcatelor sale, chiar dacă îşi dăruieşte 
cu mărinimie -averile sale, este peste putinţă să se smulgă de sub stăpî- 
nirea păcatului dacă prin harul Mîntuitorului nu a lăsat la o parte odată 
cu avutul însuşi simţul averii. 6. în chip asemănător, nu poate să nu se 
supună cruntei porunci a păcatului cel ce socoteşte că este mai bine să 
scoată ochi pentru ochi şi dinte pentru dinte, sau să ţină sub simţămîn- 
tul urii pe duşmanul său. în mod necesar, dorind să se răzbune după 
legea talionului şi urîndu-şi duşmanii, este întotdeauna întărîtat de 
tulburarea furiei şi a mîniei. Dar cel ce trăieşte sub lumina harului evan¬ 
ghelic, învingînd răul prin supunere, nu şovăie să dea de bună voie şi 
obrazul celălalt celui ce-i pălmuie un obraz. Celui ce-i cere prin judecată 
cămaşa îi dă şi haina, cel ce iubeşte pe duşmanii săi şi se roagă pentru 
cei ce-i fac rău, acesta respinge jugul păcatului şi-i rupe lanţurile. 7. Nu 
trăieşte sub legea care nu ucide sămînţa păcatelor (de aci pe drept spu¬ 
ne fericitul Apostol: «Se înlătură porunca de mai înainte, din cama ne¬ 
putinţei şi a nefolosului ei ; căci legea n-a dus nimic la desăvîrşire», iar 
Domnul spune prin profet: «Am dat învăţături care nu sînt bune şi or¬ 
dine în care nu este viaţă»), ci sub har, care nu taie numai ramurile rău¬ 
lui, ci scoate cu totul din rădăcină vrerile vătămătoare. 

XXXIV. 

Aşadar, cine s-a ostenit să aibă desăvîrşirea învăţăturii evanghelice, 
acesta, aşezat sub har, nu este apăsat de stăpînirea păcatului. A fi sub 
har însemnează a îndeplini cerinţele harului. Iar cel ce n-a voit să se 
supună în întregime desăvîrşirii evanghelice să ştie că, chiar dacă este 
botezat şi monah, nu este sub har, ci, ţinut în lanţurile legii, este apă¬ 
sat de greutatea păcatului. 2. Dorinţa Celui care a luat sub harul ocrotirii 
Sale pe toţi cei care l-au primit nu este să dărîme, ci să clădească, nu sa 
golească, ci să împlinească poruncile mozaice. Unii, necunoscînd aceas¬ 
ta şi ocolind măreţia sfaturilor şi îndemnurilor lui Hristos, se lasă în voia 
unei libertăţi primejdioase şi nu numai că nu se apropie de învăţăturile 
lui Hristos, socotindu-le grele, dar nici măcar acele porunci din legea 
mozaică, hărăzite începătorilor şi celor mici, nu le îndeplinesc, sub mo¬ 
tiv că sînt învechite, spunînd cu libertate vătămătoare ceea ce Apostolul 
osîndeşte: «Am păcătuit, pentru că nu mai sîntem sub lege, ci sub har». 

3. Aşadar, cel ce nu este nici sub har, pentru că nu se ridică la înălţimea 
învăţăturii evanghelice, nici sub lege, fiindcă nu îndeplineşte măcar acele 
mici porunci ale legii, acesta, apăsat de o îndoită stăpînire a păcatelor, 
crede că a primit harul lui Hristos doar pentru ca să se înstrăineze de 
El printr-o libertate vătămătoare, căzînd în ceea ce apostolul Petru 
ne face atenţi să ocolim: «Ca şi cei slobozi şi nu ca şi cum aţi avea slobo¬ 
zenia acoperâmlnt răutăţii». Şi fericitul apostol Pavel spune: «Voi la 
slobozenie aţi fost chemaţi, fraţilor», adică pentru ca să fiţi scoşi de sub 
stăpînirea păcatului, «numai să nu daţi slobozenia voastră spre prilej 
trupului», adică să nu credeţi că, scăpînd de porunca legii, dobîndiţi li¬ 
bertatea viciilor. 4. Dar pentru ca această libertate să nu se folosească 
decît acolo unde se găseşte Dumnezeu, apostolul Pavel ne învaţă zicînd 
«Domnul este Duhul şi unde este Duhul Domnului acolo este slobozenia». 
De aceea eu nu ştiu dacă am putut sa exprim şi să lămuresc acest gînd 
al fericitului Apostol aşa cum se pricep s-o facă cei cu mai multă ex¬ 
perienţă : un lucru ştiu, însă, foarte bine că el este deschis fără prezen¬ 
tarea cuiva tuturor celor ce stăpînesc pe deplin ştiinţa activităţii prac¬ 
tice. Căci ei nu se vor munci să înţeleagă discutînd ceea ce au învăţat 
lucrînd. 

XXXV. 

Ghermanus. Ne-ai luminat foarte bine asupra unei probleme întu¬ 
necate şi care este, după părerea noastră, necunoscută multora. De aceea, 
te rugăm, pentru înaintarea noastră în învăţătură, să ne explici cît mai 
limpede de ce uneori, cînd noi sîntem mai vîrtos aplecaţi postului, se 
iscă în trupul nostru furtuni mai puternice ? Căci adesea, treziţi din 
somn, cînd ne dăm seama că am păcătuit în vis, rămînem atît de abătuţi, 
incit nu mai îndrăznim să ne ridicăm cu încredere pentru rugăciune. 

XXXVI. 

Theonas. Dorinţa voastră de a merge pe calea desăvîrşirii nu oricum, 
ci în mod permanent şi deplin, mă obligă să discut direct fără preget şi 
despre această problemă. Pe voi nu vă nelinişteşte curăţia din afară şi 
tăierea împrejur cea văzută, ci ceea ce este ascuns, ştiind că plinătatea 
desăvîrşirii nu constă în această stăpînire din afară a trupului, pe care 
şi cei necredincioşi o pot avea, fie de nevoie, fie de ochii lumii, ci în 
acea curăţie voluntară şi nevăzută a inimii, pe care astfel o predică 
Apostolul: 2. «Nu cel din afară arătat este iudeu -, nici cea din afară 
arătată în trup este tăiere împrejur ; ci cel întru ascuns, acela este iudeu •, 
şi tăierea împrejur este cea a inimii, întru duhul, iar nu prin slovă ; a că¬ 
rei lauda nu este de la oameni, ci de la Dumnezeu», Care, singur, de 

bună seamă, pătrunde în tainele inimii. Totuşi, fiindcă nu se poate în¬ 
deplini cu totul dorinţa voastră (puţinul timp din noapte care rămîne nu 
este îndestulător pentru a cerceta în adîncime această problemă atît 
de grea), socotesc ca deocamdată să fie amînată. 3. Căci eu trebuie să 
tratez acestea încetul cu încetul, avînd inima în întregime slobodă de 
orice alte gînduri, iar voi la fel, trebuie Să le priviţi cu mintea voastră 
pe cele care trebuiesc cercetate cu deplină curăţie, şi care nu pot fi 
transmise şi predate decît de cel care prin experienţă a dobîndit darul 
integrităţii. Nu interesează dovezile cuvintelor goale, ci credinţa conş¬ 
tiinţei şi marea putere a adevărului. 4. Despre ştiinţa şi învăţătura aces¬ 
tei curăţii poate spune ceva numai cel ce a trăit-o şi, la fel, nu poate 
transmite ceva decît Cel mai mare iubitor al adevărului, care doreşte să 
ajungem la El nu căutîndu-L cu vorbe goale şi fără rost, ci ajutîndu-ne 
de toate puterile sufletului, de bună seamă, nu din rîvna pentru o vor¬ 
bărie deşartă, ci din darul curăţiei lăuntrice. 

XXII. 

A DOUA CONVORBIRE CU PĂRINTELE THEONAS 
Despre amăgirile de noapte 


I. Venirea noastră iarăşi Ia părintele 
Theonas ; îndemnul lui. 

II. Amintirea întrebării noastre de ce 
lupta trupului este uneori maâ puternică 
după o mai aspră înfrînare. 

III. Din trei motive provin asemenea 
atacuri. 

IV. Este voie a merge la Sfînta Îm¬ 
părtăşanie'după o asemenea amăgire din 
timpul nopţii ? 

V. Răspuns în ce caz este vinovată o 
asemenea întîmplare. 

VI. Uneori aceste amăgiri sînt^ pro¬ 
vocate de şiretenia duhului vrăjmaş. 

VII. Niciodată nu trebuie să se soco¬ 
tească cineva vrednic de Sfînta Împărtă¬ 
şanie. 

VIII. Obiecţie : toţi trebuiesc opriţi de 
la Sfînta Împărtăşanie dacă nimeni nu 
este fără păcat. 

I. 


IX. Răspuns : Mulţi pot fi cuvioşi, dar 
numai Hristos este fără păcat. 

X. Numai Fiul lui Dumnezeu a în¬ 
vins fără rana păcatului pe ispititor. 

XI. Numai Hristos a venit în asemă¬ 
narea cărnii păcatului. 

XII. Toţi cei drepţi şi cuvioşi n-au 
fost în asemănarea, ci în adevărul pă¬ 
catului. 

XIII. Nu sînt atît de grele păcatele 
celor cuvioşi, încît să le răpească meri¬ 
tul cuvioşiei. 

XIV. Cum trebuiesc înţelese aceste 
cuvinte ale Apostolului: «Nu iac binele 
pe care-l voiesc ». 

XV. Obiecţie: Este de crezut că A- 
postolul a spus acestea mai degrabă în 
persoana păcătoşilor. 

XVI. Amânarea problemei propuse 
pentru discuţie. 


Trecuseră şapte zile de la sărbătoarea Cincizecimii cînd, seara tîr- 
ziu, după sfîrşitul vecerniei, neliniştiţi, în aşteptarea dezbaterii făgă¬ 
duite, am intrat în chiliă părintelui Theonas. Bătrînul, vioi şi cu zim¬ 
ţi — Sfintul Ioan Casian 

betul pe buze, ne-a întîmpinat începînd el mai întîi vorba: «Mă miram, 
a zis el, cum aţi putut aştepta şapte zile, cu dorinţa voastră arzătoare, 
răspunsul ia întrebarea pe care aţi pus-o, mai ales pentru că eu nu vă 
rugasem să-mi acordaţi această amînare. 2. Este foarte drept de aceea 
ca, întrucât bunătatea voastră mi-a îngăduit acest răgaz atît de mare, să 
nu întîrzii şi mai mult cu plata datoriei mele. Este plăcut pentru mine 
să mă achit de astfel de datorii, cajre aduc mai mult cîştig cînd sînt 
achitate şi, îmbogăţind pe cel ce le primeşte, nu-1 sărăcesc pe cel ce le 
plăteşte. Dătătorul de bunuri duhovniceşti adună cîştig îndoit, fiindcă 
nu numai în folosul celui care ascultă, ci şi în propriul său interes do¬ 
bândeşte foarte mari foloase, de vreme ce se ridică el însuşi pe scara 
desăvîrşirii cînd îl învaţă pe cel ce-1 ascultă. 3. De aceea, ardoarea 
voastră este înaintairea mea, iar grija voastră este durerea mea. De 
altfel şi eu însumi aş avea mintea amorţită şi n-aş gîndi în inima mea 
la nimic din cele ce-mi cereţi, dacă nu m-ar trezi, ca din somn, dragos¬ 
tea şi nerăbdarea voastră în aşteptarea celor duhovniceşti. Şi de aceea, 
dacă găsiţi cu cale, să aducem în discuţie problema a cărei rezolvare am 
socotit’ din lipsă de timp, s-o amînăm pentru acum. 

II. 

întrebarea voastră, dacă nu mă înşel, este aceasta: de ce uneori, 
cînd ne bucurăm de mai multă îngăduinţă, sîntem mai slab înţepaţi de 
spinii cărnii, iar alteori, cînd ne înfrînăm mai mult şi corpul este mai 
istovit, sîntem supuşi unor aţîţări mai puternice, astfel încît, după cum 
arată şi mărturisirea voastră, treziţi din somn, ne dăm seama că am avut 
întinările firii ? 

III. 

Mai marii noştri au arătat că trei sînt cauzele acestei întinăciuni, 
care se produc fără voia noastră: prea multa mîncare, lipsa de veghere 
şi înşelăciunile duhului rău. Mai întîi viciul lăcomiei la mîncare, adică 
al îmbuibării stomacului, produce acest exces de tină ruşinoasă. Dacă 
aceasta a pătat stara curăţiei în timpul unei înfrînări mai deosebite, 
pricina nu este hrana prea puţină în prezent, ci prea multă în trecut. 2. 
Ceea ce s-a produs în mădulare din cauza lăcomiei în mod necesar se 
elimină, chiar dacă este trupul supus la un post mare. De aceea trebuie 
să ne slăpînim printr-o înfrînare egală nu numai de la mîncăruri alese, 
dar şi de la cele mai uşoare. De aceea nici apa şi pîinea nu trebuiesc 
folosite pînă la saţietate, pentru ca puritatea trupească, odată dobîn- 
dită, să poată rămîne multă vreme în noi şi să imite într-un fel curăţia 
deplină a sufletului. Trebuie să mărturisim, totuşi, că uneori, fără vreo 

osteneală a minţii, felul trupului fiecăruia sau vîrsla înaintată, fac ca 
această întinare să se producă rar, sau deloc. 3. Dar un merit are cel 
care este scutit de aceasta prin starea corpului său şi alt merit cel ce. 
obţine victorii datorită virtuţilor sale. Puterea acestuia de a birui toate 
viciile este minunată, dar cel care n-a avut parte de rău fără o luptă 
proprie, aş zice că este vrednic mai degrabă de compătimire, decît de 
laudă. 

4. A doua cauză a acelei întinăciuni o constituie lipsa de preo¬ 
cupări şi exerciţii duhovniceşti, cînd mintea nu este prinsă de învă¬ 
ţătura omului lăuntric, ci în deprindere cu lenea şi trîndăvia, sau cînd 
nu se fereşte de gînduri josnice şi, fiind foarte puţin stăpînită de dorul 
curăţiei, crede că aceasta se capătă doar prin dojana omului din afară. 

Se întîmplă prin urmare ca, din viciul acestei greşeli şi nesocotinţe, nu- 
numai să pătrundă în tainele minţii tot felul de gînduri cutreierînd fără 
oprire şi sfială, dar chiar să încolţească" seminţele tuturor patimilor de 
mai înainte. 5. Cită vreme acestea stau ascunse în adîncimile ei, deşi 
trupul este biciuit prin post aspru, totuşi îl neliniştesc în somn cu ve¬ 
denii atrăgătoare, cărora nu din trebuinţă naturală, ci în chip înşelător 
îi produc ruşinoasa întinăciune înainte de mersul firesc al trupului. 
Acestea, dacă nu pot fi oprite mai mult prin grija minţii decît prin slă¬ 
birea trupului, cel puţin duc, cu ajutorul harului divin, la acea formă 
oarecum nevinovată a întinăciunii. De aceea mai întîi trebuiesc înfrî- 
nate simţurile, pentru ca nu cumva mintea, deprinsă cu aceste ieşiri, să 
fie atrasă în vis la aţîţările mal rele ale viciului. 

6. A treia cauză este aceea cînd dorim să dobîndim curăţia veşnică 
prin înfrinarea inimii şi a trupului pe calea unui exerciţiu îngrijit şi ne¬ 
întrerupt al stăpînirii de sine. Dar pe noi, care ne ocupăm în chip stră¬ 
lucit de folosul trupului şi al sufletului, ne atacă atît de puternic prea 
înşelătorul vrăjmaş cu ura sa, incit încearcă să slăbească încrederea 
conştiinţei noastre şi să ne umilească prin vreo vină/ mai ales în acele 
zile în care dorim, printr-un mai mare merit, să plăcem lui Dumnezeu. 
Astfel, nu prin vreo pornire a trupului, sau prin încuviinţarea minţii, şi 
nici prin înşelarea vreunei vedenii, ci numai' prin producerea de la 
sine *a întinării ne îndepărtează de la Sfînta împărtăşanie. Se crede că 
amestecul diavolului face să se întîmple asemenea înşelare la unii din¬ 
tre începători şi la cei ale căror trupuri nu sînt încă slăbite prin prac¬ 
tica posturilor îndelungate. Aflînd duhul cel rău că ei se ostenesc prin 
posturi mai aspre, cu atîta dibăcie le răstoarnă încercările, încît, cînd 
simt că nu numai că n-au înaintat cu inima prin post aspru către cură¬ 
ţia trupului, dar chiar că au fost loviţi şi mai grav, se înspăimîntă de 
învăţătura nestricăciunii şi de asprimea înfrînării hrănitoare a curăţiei 

i. „ti 

ca de un duşman. 7. Este de ştiut că noi trebuie să ne curăţim de fie¬ 
care viciu nu numai fiindcă acestea, prin tulburările lor, ne stăpînesc 
simţurile şi nu numai fiindcă duşmanul nu este mulţumit să stăpîneascâ 
singur fără vreun tovarăş, ci pentru ca prin ceata cea rea a tuturor vi¬ 
ciilor să jefuiască printr-o înmulţită robie mintea supusă lui. De aceea 
plăcerea prea mare de a mînca trebuie învinsă nu numai pentru sine, 
ca să nu ne strice printr-o lăcomie prea mare, nici numai pentru ca să 
nu ne ardă în focul dorinţei trupeşti, ci şi pentru ca să nu ne facă robi 
mîniei, urii, tristeţii şi celorlalte patimi. 8. Cînd ni se serveşte hrana şi 
băutura mai puţin, mai tîrziu şi mai fără grjă, dacă sîn/tem apăsaţi de stă¬ 
pânirea stomacului, urmarea este că sîntem aţâţaţi şi de imboldurile 
mîniei. Şi iarăşi, nu putem fi mîngîiaţi de gustul plăcut al mîncării fără 
pacostea arghirofiliei, cu ajutorul căreia desfrîul înfloreşte prin chel¬ 
tuieli şi risipă. Arghirofilia, gloria deşartă, trufia şi mulţimea tuturor 
viciilor se unesc într-o nedespărţită tovărăşie şi astfel, fiecare viciu, 
dacă a început în noi singur, le aduce după el pe toate celelalte. 

IV. 

Ghermanus. Credem că din grija lui Dumnezeu a fost adusă în dis¬ 
cuţie această problemă, pentru ca fot ce n-am putut învăţa.niciodată 
de ruşine, care ne-a împiedicat să întrebăm, să îndrăznim acum a în¬ 
treba cu încredere, ajutaţi de împrejurare. Dacă deci înainte de a mer¬ 
ge la Sfînta împărtăşanie am avut noaptea un vis care ne-a întinat, se 
cade, sau nu se cade să primim a doua zi Sfînta şi mîntuitoarea Hrană? 

V. 

Theonas. Trebuie să ne străduim, pe cît putem, cu toată grija, să 
ne păstrăm nepătată curăţia, mai ales cînd dorim să stăm în ţaţa Sfîn- 
tului altar, şi să ne ferim cu cea mai mare atenţie ca nu cumva trupul, 
păzit mai înainte fără pată, să fie amăgit tocmai în noaptea în care ne 
pregătim să mergem a doua zi la ospăţul Sfintei împărtăşanii. 2. Dacă 
acel vrăjmaş foarte rău, fia să ne sustragă de la leacul vindecării cereşti, 
ne-a înşelat mintea aţipită în somn, astfel încît, fără vreo pornire vino¬ 
vată, fără să ia în vreun fel parte cugetul la întinăciunea simţurilor noas¬ 
tre, ci totul s-a produs din trebuinţa firii, împinsă de puterea diavolului, 
care voieşte să ne oprească de tla sfinţenie, atunci putem şi trebuie să 
ne apropiem cu încredere de harul pîinii mântuitoare. Dar dacă, dim¬ 
potrivă, întinarea s-a produs din. vina noastră, se cuvine să ne temem 
de acele cuvinte apostolice: «Cel ce cu nevrednicie a rruncat plinea şi 
a băut paharul Domnului, vinovat va li de trupul şi sîngele Domnului. 

i. _ „i 

Să se cerceteze însă omul pe sine şi aşa să mănînce din pîine şi să bha 
din pahar. 3. Căci cel care mănîncă şi bea cu nevrednicie, osîndă îşi mă- 
nîncă şi bea, nesocotind trupul Domnului», adică nedeosebind acea hra¬ 
nă cerească de cea obişnuită şi nesocotind că o asemenea hrană nu poa¬ 
te fi primită decît cu minte curată şi cu trup de asemenea curat. Apoi 
adaugă: «De aceea, printre voi sînt mulţi bolnavi şi slabi şi mulţi au 
murit» 44 spunînd bineînţeles că boala şi moartea sufletească de aci îşi 
iau naştere. Mulţi, care primesc împărtăşania în chip nepermis, sînt 
slabi în credinţă şi cu minte bolnavă, adică robiţi patimilor şi dorm 
în somnul păcatului, fără să-i ridice vreodată grija mântuirii din această 
amorţeală a morţii. 4. Urmează apoi: «Iar dacă ne judecăm pe noi înşine, 
nu vom ti niciodată judecaţi». Aceasta înseamnă că, dacă ne credem noi 
înşine nevrednici de Sfînta împărtăşanie, ori de cîte ori sîntem împie¬ 
dicaţi de păcat, trebuie să ne străduim a fi demni de a ajunge la ea pe 
calea căinţei, ca să nu fim socotiţi de Domnul nevrednici din cauza atî- 
tor slăbiciuni şi neputinţe. Astfel formaţi, să ajungem la vindecarea ră¬ 
nilor noastre, ca nu cumva, fiind în vreun fel nevrednici de pedeapsa 
trecătoare a vremii de acum, să fim osîndiţi în viitor împreună cu păcă¬ 
toşii acestei lumi. 5. în Levitic ni se dă o poruncă asemănătoare: «Ori¬ 
cine va ii curat va putea să mănînce din carnea jertfelor. Dar cel ce 
fiind în necurăţie a mîncat din carnea jertiei mîntuitoare care este a 
Domnului, va pieri în iaţa Domnului». Şi în Deuteronom, cel necurat 
este în chip mistic la fel despărţit de tabăra duhovnicească : «De va 
fi careva din ai tăi necurat de ceea ce i s-a întîmplat noaptea, acela să 
iasă afară din tabără şi să nu intre în tabără. Ci, după ce se va face 
seară, să-şi spele trupul cu apă şi, după asfinţitul soarelui, să intre în 
tabără». 

VI. 

Se va vedea mai limpede, din exr mplul următor, adevărul că uneori 
această necurăţie ne vine din înşe" iciunea diavolului. Cunosc pe un 
frate care, avînd neîncetat o binemeritată curăţie, datorită umilinţei şi 
grijii de a nu-şi păta inima şi trupul, nu era încercat de amăgirile din 
timpul nopţii. Totuşi, însă, tocmai cînd se pregătea să ia Sfînta împăr¬ 
tăşanie, în noaptea dinainte i se întîmpla blestemata întinare. După ce, 
de frică, s-a stăpînit mult timp de la Sfînta împărtăşanie, în cele din 
urmă a adus faptul la cunoştinţa bătrînilor, cu încrederea că prin sfatul 
lor va dobîndi un leac al necazului şi durerii lui. 2. Dar doctorii duhov¬ 
niceşti, punînd în discuţie prima pricină a acestei boli, care de obicei 


44. XXII, V, 3, p. 504. Unii interpreţi cred că Apostolul vorbeşte aici despre 
boli şi morţi naturale. 

constă într-o hrană prea îndestulătoare, şi-au dat seama că nu aceasta 
este pricina pentru tînărul acela, fiindcă el era cunoscut prin înfrînarea 
lui obişnuită de la mîncare. Au trecut astfel la a doua pricină care constă 
în greşeala sufletului şi într-un post prea aspru. Acestea fac chiar pe 
bărbaţii cei mai înfrînaţi, din cauza trufiei pentru curăţia trupului lor, 
să se întineze, fiindcă au crezut că prin puterea lor, şi nu prin darul lui 
Dumnezeu, îşi păstrau curăţia trupului. 3. întrebîndu-1, aşadar, dacă prin 
meritul lui se credea în stare de o asemenea virtute, fără să aibă nevoie 
de ajutorul divin, el a răspuns că un asemenea simţământ ar fi o nele¬ 
giuire, că nu şi-a putut menţine în celelalte zile trupul curat decît ajutat 
de harul divin. Trecând, aşadar, pe dată, la a treia pricină, ei şi-au dat 
seama că totul vine din înşelăciunea diavolului şi că el n-are vină nici 
trupească, nici sufletească. Astfel ei au hotărât, cu toată încrederea, ca 
fratele să ia parte la sfîntul ospăţ, ca nu cumva, dacă ar rămîne mereu 
fără împărtăşanie, vrăjmaşul cel viclean, ţinîndu-1 în lanţurile lui, de¬ 
parte de împărtăşirea cu trupul şi sîngele lui Hristos, să-l lipsească pen¬ 
tru totdeauna de leacul cel mîntuitor. 4, Astfel, toată înşelăciunea dia¬ 
volului a fost datmpe faţă şi în curînd, oblăduit de puterea Domnului, 
obiceiul amăgirii din trecut a încetat. în acest caz s-a văzut limpede şiret¬ 
licul vrăjmaşului şi totodată îndreptăţită hotărâre a bătrânilor, care a 
arătat că adesea această întinare atît de necurată este adusă nu de vi¬ 
ciul trupului sau al sufletului, ci de lucrarea amăgitoare a vrăjmaşului. 
Aşadar, pentru ca acea înşelare şi întinăciune din vis să nu aibă loc nici¬ 
odată, sau, ca să vorbesc potrivit stării umile şi obişnuite, foarte rar, 
potrivit acelei credinţe care ne îndreptăţeşte să sperăm darul curăţiei, 
cu deosebire^ prin harul lui Dumnezeu, trebuie să ne ferim de prea 
multă mîncare şi băutură. 5. Prisosul acestora este pricină de întinăciune 
care, neputînd fi desfiinţată cu totul din legile naturii, se produce totuşi 
din unele imbolduri, cum sînt miicarea şi băutura. Cu cât saţiul aces¬ 
tora este mai mărginit, cu atît mai r ar au loc şi întinăciunile şi amăgirile 
care tulbură în timpul somnului, fiindcă nu atît tina este produsă de vis, 
cît visul de aceasta. 6. De aceea, dacă vrem să fim eliberaţi de momeala 
acestor înşelăciuni, trebuie să ne străduim din toate puterile ca mai în- 
ţîi să învingem patima desfrînării, potrivit cuvintelor fericitului Apostol: 
«Să nu împărătească păcatul în trupul vostru cel muritor supunîndu-vă 
poftelor lui». în al doilea rînd, să potolim şi să adormim cu totul acele 
porniri înşelătoare ale trupului: «Nici să nu ne facem mădularele noas¬ 
tre arme ale nedreptăţii pentru păcat», şi-n al treilea rînd, să oprim omul 
nostru lăuntric, în toate chipurile şi din toate mădularele, de la acea 
momeală a poftei: «Să ne dăruim lui Dumnezeu ca vii, sculaţi din morţi». 
Astfel, ajungând prin această reuşită la veşnica odihnă a trupului nostru, 

să dăruim lui Dumnezeu şi «membrele noastre ca arme», de acum nu 
ale poftei, ci «ale dreptăţii». 7. întemeindu-ne pe această curăţie a cas¬ 
tităţii «păcatul nu ne va mai stăpini». Nu sîntem « sub lege», care, de vre¬ 
me ce dă dreptul la căsătorie, hrăneşte şi păstrează acea ardoare prin 
care se ajunge la desfrînare, oi «sub har» care, în timp ce aduce nestrică- 
ciunea fecioriei, ucide şi această pornire nevătămătoare şi simplă a 
trupului şi chiar plăcerea împreunării îngăduite. Toate întinăciunile 
rărindu-se şi noi devenind acei străluciţi şi vrednici de laudă fameni, 
despre care vorbeşte Isaia, vom merita să căpătăm acea feciorie care; li 
se făgăduieşte lor : «Acestea zice Domnul către fameni: Celor care pă¬ 
zesc zilele Mele de odihnă şi aleg ceea ce-Mi este plăcut Mie şi stăruie 
în legămîntul Meu, le voi da în casa Mea şi Înăuntrul zidurilor Mele nu 
numai un nume şi un loc mai de preţ decît fiilor şi fiicelor 45 ; le voi da un 
nume veşnic şi nepieritor». 8. Cine sînt aceşti fii şi fiice, faţă de care 
într-atît sînt socotiţi mai buni famenii, incit se spune desipre ei că vor pri¬ 
mi un loc şi un nume bun, dacă nu acei sfinţi care, isub Vechiul Testament 
rămînînd cu legăturile de căsătorie, prin împlinirea poruncilor pe drept 
au ajuns în adopţiunea fiilor lui Dumnezeu ? Şi ce nume este acela, 
făgăduit ca ceva cu totul deosebit în schimbul celei mai înalte răscum¬ 
părări, dacă nu cel pe care trebuie să-l purtăm după numele lui Hris- 
tos ? Despre acest nume acelaşi profet spune şi în alt loc: «Şi va che¬ 
ma pe slugile sale cu alt nume, în care cel ce va fi binecuvîntat pe pă- 
mînt va fi binecuvîntat şi de Dumnezeul adevărului. Şi cel ce va jura 
pe pămînt va jura şi pe Dumnezeul adevărului». Şi de asemenea ; «Şi 
vei fi chemat printr-un nume nou, pe care gura Domnului ţi-1 va da». 
9. Pentru această curăţie a trupului şi a sufletului ei se vor bucura de 
acea aleasă şi unică fericire, cîntînd neîncetat acel cîntec pe care ni¬ 
meni altul dintre sfinţi nu-1 poate cînta, în afară de aceştia doar, care 
urmează Mielul ori încotro se duce El: «Căci feciori sînt şi cu femei nu 
s-au întinat». De aceea, dacă voim să ajungem la acest înalt nume de 
feciori, trebuie să cultivăm cu toată puterea minţii şi a duhului nestri- 
că oi unea, ca să nu cădem în numărul acelor fecioare nebune, cărora de 
aceea nu le-a fost luată în seamă fecioria, fiindcă s-au păstrat doar să 
n-aibă legături trupeşti, şi de aceea sînt numite fecioare, dar nebune, 
fiindcă, lipsind în vasele lor untdelemnul curăţiei lăuntrice, li se stin¬ 
ge lumina şi strălucirea fecioriei trupeşti. 10. Este de trebuinţă să adu¬ 
cem căldura şi hrana curăţiei lăuntrice şi în omul din afară şi să însu¬ 
fleţim neîncetat castitatea prin stăruinţă în veşnică nestricăciune. 


45. XXII, VI, 7, p. 507. Unii interpreţi cred că profetul Isaia s-ar referi la «un 
nume mai bun decît acela de fii şi fiice», adică acela al lui Hristos, cum se afirmă 
mai departe. 

Şi de aceea fecioarele nebune, chiar dacă sînt fecioare, nu me¬ 
rită să intre în iatacul, de slavă al Logodnicului împreună cu cele 
înţelepte, care şi-au păstrat întreg duhul, sufletul şi trupul lor fără pa¬ 
tă pînă în ziua Doînnului nostru Iisus Hristos. Aceia sînt adevăraţi şi 
nestricaţi feciori ai lui Hristos, aceia sînt socotiţi minunaţi şi strălu¬ 
ciţi famemi, nu cei ce se tem şi cărora nu le place să desfrîreze, nici 
cei ce înfrînează neruşinarea, ci cei ce au învins chiar cea mai mică 
ispită a minţii şi cele mai slabe aţîţări ale poftei şi pînă într-atît şi-au 
redus acel simţ al trupului, ca să zic aşa, incit nu sînt atinşi nu nu¬ 
mai de nici o plăcere, dar nici măcar de cel mai mic fior al trupului. 

VII. 

Trebuie să ne înconjurăm inima prin paza umilinţei şi să păstrăm 
cu veşnică statornicie această idee că niciodată nu putem ajunge la uri 
atît de mare merit al curăţiei încît, chiar dacă am făcut prin harul lui 
Dumnezeu toate cele despre care am vorbit mai înainte, să credem că 
sîntem vrednici de împărtăşania cu Sfîntul trup al Domnului. 2. Mai 
întîi pentru că este atît de strălucitoare măreţia acestei mane cereşti, 
încît nimeni în acest trup de lut n-o primeşte pe meritul său, ci din 
dărnicia Domnului, şi în al doilea rînd pentru că nici unul nu poate fi 
atît de ferit de loviturile acestei lumi, încît ele să nu-i trimită măcar 
săgeţi rare şi uşoare ale păcatelor. Este peste putinţă ca omul să nu 
greşească fie din neştiinţă, fie din nepăsare, fie prin ademenire, fie cu 
gîndul, fie dîn necesitate, sau uitare, sau în somn. Chiar dacă s-a urcat 
cineva pe culmea atît de strălucită a virtuţilor, încît să grăiască fără 
deşertăciune acele cuvinte apostolice : «Pentru mine este prea puţin că 
voi fi judecat de voi, sau de vreo judecată omenească, nici eu nu mă ju¬ 
dec pe mine însumi, fiindcă nu mă ştiu vinovat cu nimic», totuşi să ştie 
că nu poate fi fără păcat. 3. Nu fără rost a adăugat acelaşi învăţător . 
«dar nu cu aceasta m-am îndreptat», adică dacă mă cred drept nu în¬ 
semnează că voi dobîndi pe dată adevărata slavă a dreptăţii, sau fi¬ 
indcă nu-mi simt conştiinţa încărcată cu nici un păcat de aceea n-am 
fost pătat de nici o atingere a răului; multe stau ascunse în conştiinţa 
mea, care mie îmi sînt necunoscute şi întunecate, dar .de Dumnezeu 
sînt ştiute şi lămurite. De aceea, adăugind spune : «Cel care mă jude¬ 
că pe mine este Dumnezeu», adică numai Acela, căruia nu îi sînt ascun¬ 
se tainele inimilor mă pune sub cercetarea adevăratei judecăţi. 

VIII. 

Ghermanus. Mai înainte aţi spus că numai sfinţii trebuie să fie cu¬ 
noscători ai tainelor cereşti, iar acum adăugaţi că nu poate exista vreun 

om cu totul fără păcat. Dacă nimeni nu e fără vină, înseamnă că nimeni 
nu este sfînt ; iar dacă nimeni nu este sfînt urmarea este că omul că¬ 
ruia îi lipseşte sfinţenia nu se poate împărtăşi din tainele lui Hristos 
şi nici nu trebuie să dorească împărăţia cerurilor, pe care Domnul o 
făgăduieşte doar celor sfinţi. 

IX 

Theonas. Nu putem să nu recunoaştem că mulţi sînt sfinţi şi drepţi, 
dar între cel sfînt şi cel nepătat este o mare distanţă. Una este a fi ci¬ 
neva sfînt, adică dăruit slujirii dumnezeieşti, căci acest nume, cum ara¬ 
tă Scriptura, se dă şi locuitorilor şi vaselor templului, 2. şi alta este să fie 
fără păcat, ceea ce i se potriveşte numai Domnului nostru Iisus Hris¬ 
tos, despre care şi Apostolul spune ceva cu totul deosebit prin cuvin¬ 
tele : «El n-a sâvîrşit păcatul». I s-a asigurat de către crainicii lui, drept 
ceva neasemuit şi dumnezeiesc, o laudă ieftină şi nevrednică, dacă şi 
noi putem duce o viaţă nepătată de nici un păcat. Apostolul zice către 
evrei: «Nu avem arhiereu care să nu poată suferi cu noi în slăbiciu¬ 
nile noastre, ci ispitit Intru toate după asemănarea noastră, afară de 
păcat». 3. Dacă, aşadar, poate exista această tovărăşie între umilinţa 
noastră pămînteasoă cu înaltul şi .dumnezeiescul Arhiereu, ca şi noi să 
fim ispitiţi, dar fără vreo atingere a păcatului, de ce Apostolul, văzîn- 
du-I acest merit unic şi potrivit numai Lui, L-a deosebit de toţi ceilalţi 
oameni ? Aşadar, numai prin această însuşire se deosebeşte de noi toţi, 
anume că El a fost ispitit fără să cadă în păcat, pe cînd între noi nimeni 
nu este fără păcat. 4. Cine, oricit de viteaz războinic ar fi, nu este totu¬ 
şi expus adesea săgeţilor duşmane, cine are trapul atât de apărat, incit 
să se poată amesteca fără primejdie în atîtea primejdii ale luptelor ? 
Dar El singur, «Cei mai frumos dintre fiii oamenilor», luîndu-şi asupra 
sa condiţia morţii omeneşti, cu toată siăbiciunea trupului, n-a fost pă¬ 
tat de atingerea nici unea întinăcruni. 

X 

A fost ispitit, potrivit asemănării cu noi, mai întîi prin viciul lă¬ 
comiei la mîncare, cînd acel şarpe viclean, aşa cum îl amăgise pe A- 
dam înainte, a încercat să-L pună la încercare prin foame zicînd : «Dacd 
eşti fiul lui Dumnezeu, zi ca pietrele acestea să se facă piini». Dar El, 
necăzînd în nici un păcat prin aceestă încercare, deşi putea sa facă 
această minune, a respins hrana pe care i-o dădea născocitorul de şi¬ 
retlicuri, zicînd : «Nu numai cu pline trăieşte omul, ci şi cu orice cu- 
vînt care iese din gura lui Dumnezeu». 2. L-a încercat şi cu gloria de¬ 
şartă, după asemănarea cu noi, cînd i-a zis : «Dacă eşti fiul lui Dum¬ 
nezeu, aruncă-te de aici jos». Dar n-a fost prins în mrejele înşelătoare 

ale diavolului şi, combătîndu-1 pe zadarnicul ispititor prin puterea 
Scripturilor, i-a răspuns : «Nu vei ispiti pe Domnul Dumnezeul tău». A 
fost ispitit chiar cu îngîmfarea trufiei, după asemănarea noastră, cînd 
diavolul i-a făgăduit toate împărăţiile lumii şi slava lor ; dar deşertă¬ 
ciunea ispititorului a fost luată în rîs şi dispreţuită. Căci iată răspun¬ 
sul : «Mergi înapoia Mea, Satano, căci scris este : Domnului Dumnezeu¬ 
lui tău să te închini şi numai Lui să-l slujeşti». 3. Sîntem învăţaţi, din 
aceste exemple, ca şi noi, precum ne amintesc Scripturile, trebuie să ne 
împotrivim îndemnurilor înşelătoare ale vrăjmaşului. Iarăşi a fost ispitit 
cu trufia, după asemănarea noastră, acelaşi meşter născocitor de şiretli¬ 
curi uneltind să-i dea prin oameni împărăţia pe care înainte o refu¬ 
zase de la el. Dar Cel fără de păcat a rîs de înşelătoria ispititorului: 
«Cunoscînd deci Iisus că au să vină şi să-L ia cu sila, ca să-L tacă îm¬ 
părat, S-a dus iarăşi în munte, El singur». 4. A fost ispitit, după asemă¬ 
narea noastră, cînd a fost bătut cu biciul, pălmuit, scuipat, supus la 
toate chinurile, pînă la răstignirea pe cruce. Dar nici insultele, nici chi¬ 
nurile nu I-au putut stîrni mînie sau supărare, fiindcă, ridicat pe cru¬ 
ce, a strigat cu milă : « Părinte, iartă-le lor, că nu ştiu ce tac». 

XI* 

Cum s-ar înţelege ceea ce aminteşte Apostolul, că Iisus a venit 
în trupul păcatului, asemenea oamenilor, dacă şi noi putem avea tru¬ 
pul neîntinat de nici un păcat ? Căci despre Cel ce singur este fără de 
păcat se aminteşte şi acest fapt unic : «A trimis Dumnezeu pe Fiul Său 
întru asemănarea trupului păcatului». Luînd fiinţa adevărată şi întreagă 
a trupului omenesc, trebuie să credem că a luat în ea nu păcatul însuşi, 
ci asemănarea păcatului. 2. Asemănarea nu trebuie raportată la adevă¬ 
rul trupului, cum înţeleg unii eretici ci l*a chipul păcatului. Era în ei 
trup adevărat, dar fără păcat, asemănător însă, de bună seamă, celui 
ce păcătuieşte. Şi aceasta se referă la vicii şi obiceiuri. 3. Avea ase¬ 
mănarea trupului păcătos cînd, ca un om neştiutor şi preocupat de hra¬ 
nă, întreba : «Cîte plini aveţi ?». Dar dacă trupul nu-i era supus păcatu¬ 
lui, sufletul nu-i era fără ştiinţă, fiindcă evanghelistul adaugă pe dată : 

«Iar aceasta o zicea ca să-i încerce, căci El ştia ce avea să facă». Avea 

/ 

trupul asemenea celui ce păcătuieşte, cînd ea un însetat cerea apă fe¬ 
meii samari-tence. Dar nu era pătat de tina păcatului, fiindcă, dimpotri¬ 
vă, femeia a fost chemată să ceară apă vie, care împiedicînd-o să-i mai 
fie vreodată sete, să se facă în ea fîntînă de apă ţîşnitoare spre viaţa 
veşnică. 4. Avea adevărul acestui trup cînd dormea pe corabie. Dar ca 
să nu se înşele prin asemănarea păcatului cei ce călătoreau cu El, «ri- 

dicîndu-Se a certat viaturile şi marea şi s-a făcut linişte mare». Părea 
supus păcatului printr-o soartă comună cu a tuturor cînd se spunea 
despre El: «Acest om de ar ii prooroc ar şti cine este şi ce fel este te- 
meia care se atinge de picioarele Lui». Dar n-a avuit adevărul păcatu¬ 
lui, fiindcă, respingând gândul defăimător al fariseului, pe dată i-a ier¬ 
tat femeii păcatele. 5. Se socotea că poartă trup păcătos împreună cu 
ceilalţi, cînd, găsindu-Se ca un om sub ameninţarea morţii şi a chinu¬ 
rilor, se ruga : «Părinte, dacă este cu putinţă, treacă de la Mine paha¬ 
rul acesta», şi: «întristat este sufletul Meu pină la moarte». Dar acea 
tristeţe nu cunoştea atingerea păcatului, fiindcă Dătătorul de viaţă nu 
putea să se teamă de moarte. El spune : «Nimeni nu-mi ia viaţa, ci Eu 
o dau de la Mine Însumi, Putere am ca să o dau şi putere am ca s-o 
iau iarăşi». 

* XII. 

Aşadar, este o mare deosebire între Acel om, care S-a născut din 
fecioară, şi toţi ceilalţi, care provin din împreunarea celor două sexe, 
pentru că noi toţi purtăm în trup nu asemănarea^ ci adevărul păcatu¬ 
lui, pe cînd El, întrupîndu-Se cu adevărat, a primit' nu adevărul, ci ase¬ 
mănarea păcatului. 2. Deşi fariseii îşi aminteau destul de bine ce scrie 
Isaia despre Cel ce «păcat n-a săvîrşit şi înşelăciune nu s-a aflat in 
grăirea Lui», totuşi, astfel erau amăgiţi de asemănarea trupului păca- 
lui, încât ziceau: «Iată, om mîncăcios şi băutor de vin, prieten al va¬ 
meşilor şi al păcătoşilor» şi către acel orb care-şi recăpătase vederea : 
«Dă slavă Iui Dumnezeu. Noi ştim că omul acesta este păcătos», şi că¬ 
tre Pilat: «Dacă Acesta n-ar fi fost răufăcător, nu ţi L-am fi predat 
ţie». 3. Aşadar, egalitatea acestei situaţii, care numai Lui îi este unică 
şi proprie, şi-o va pretinde pentru sine prin crima trufiei defăimătoare 
oricine va îndrăzni să declare că el este fără păcat. Căci ar însemna 
să spună că el are asemănarea trupului păcatului şi nu adevărul 
păcatului. 

XIII. 

De altfel Scriptura afirmă limpede că bărbaţii drepţi şi sfinţi nu 
sînt în afara putinţei de a greşi : «De şapte ori cade cel drept şi se ridi¬ 
ca». Şi ce este a cădea, dacă nu a păcătui ? Totuşi, cînd se spune că de 
şapte ori cade cel drept, nu însemnează că şubrezenia omenească îi pu¬ 
ne sub semnul întrebării dreptatea, fiindcă este mare deosebire între că¬ 
derea omului drept şi a celui păcătos. 2. Una este a săvîrşi un păcat de 
moarte şi alta a-1 prevesti prin gînd, care nu este lipsit de păcat, a 
greşi din neştiinţă şi uitare, sau dinîr-o vorbă spusă cu uşurinţă, a şo¬ 
văi în problemele lăuntrice ale credinţei, a simţi mîngîierea gloriei de- 

şarte, a cădea de pe înălţimile desăvîrşirii, tras în jos de poruncile firii. 
Acestea sînt cele şapte feluri de cădere, în care chiar dacă cel înţe¬ 
lept alunecă, totuşi, el nu încetează de a fi drept. Acestea, oricît ar 
părea de uşoare şi de mici totuşi îl fao sa nu poată fi fără păcat. Căci 
are pentru ce să se căiască zilnic, să-şi ceară iertare şi să se roage fără 
încetare pentru păcatele sale zâcînd : «Şi ne iaită nonă greşelile noas¬ 
tre»... 3. Ca să dovedim prin exemple foarte clare că şi unii dintre sfinţi 
au greşit, dar n-au decăzutdin dreptatea lor, oe altceva trebuie să credem 
decât că a fost sfînt acel preafericit şi deosebit între apostoli Petru, 
mai ales în acel timp în care i se spunea de către Domnul: «Fericit eşti, 
Simone, fiul lui lona, că nu trup şi sînge ţi-au descoperit ţie aceasta, ci 
Tatăl Meu Cel din ceruri. Şi iţi voi da cheile împărăţiei cerurilor şi orice 
vei lega pe pămint va ii legat şi în ceruri, şi orice vei dezlega pe pămînt 
va ii dezlegat şi în ceruri». 4. Ce este mai strălucit decît această laudă 
a Domnului, ce poate fi mai măreţ decît această putere şi fericire ? Şi to¬ 
tuşi, după puţin timp, necunoscînd taina patimii, fiindcă se împotrivea, 
fără să ştie, unui atît de mare folos al neamului omenesc, zicînd : « Fie-Ţi 
milă de Tine, Doamne ; să nu-Ţi iie Ţie aceasta» el merită să audă: 
«Mergi înapoia Mea Satano ! Sminteală îmi eşti, că nu cugeţi cele ale lui 
Dumnezeu, ci cele ale oamenilor». Oare este de crezut că în vreme ce în¬ 
săşi dreptatea l-a înfundat cu aceste cuvinte, fie că n-a căzut, fie că n-a 
rămas în-sfinţenie şi dreptate? 5. De ce nu trebuie să recunoaştem că 
a suferit o adevărată cădere în timpul în care, de teama prigonitorilor, 
a fost împins să-L tăgăduiască de trei ori pe Domnul ? Dar pe dată a 
urmat pocăinţa şi a spălat cu multe lacrimi pata unei crime atît de mari, 
astfel că nu şi-a pierdut meritele sfinţeniei şi ale dreptăţii. Aşadar, des¬ 
pre El însuşi şi despre sfinţii asemenea Lui trebuie să înţelegem ceea 
ce cîntă David : «De la Domnul paşii omului se îndreptează şi calea Lui 
o va voi foarte. Cînd cel drept va cădea, nu se va zdruncina, că Domnul 
întăreşte mâna lui». 6. Cel a cărui paşi sînt întăriţi de Domnul cum poate 
fi altfel decît drept ? Şi totuşi, despre el se spune : «Cînd va cădea nu 
se va răni». Ce este «cînd va cădea» altceva decît cînd va aluneca în 
vreun păcat ? A zis : «nu se va răni», adică nu va fi mult timp tulburat 
de asalturile păcatului, fiindcă deşi iîn prezent pare rănit, totuşi, xidi- 
cîndu-se repede cu ajutorul lui Dumnezeu, pe care-L roagă, nu va pier¬ 
de statornicia dreptăţii, sau chiar dacă pentru moment din cauza şubre¬ 
zeniei trupului o va pierde, o va recăpăta sprijinit de mina Domnului. 
7. Nu încetează să-fie sfînt după cădere acela care, de vreme ce ştie că 
nu poate fi îndreptăţit prin încrederea în lucrările sale şi crede că nu- 
^ mai cu harul Domnului va putea fi eliberat din lanţurile păcatelor, nu 

încetează de a striga cu Apostolul: «Om nenorocit ce sînt! Cine mă vu 
izbăvi de trupul morţii acesteia ? Mulţumesc lui Dumnezeu prin Iisus 
Hristos Domnul nostru!». 

XIV. 

Apostolul Pavel ştiind că omul împiedicat de valul gîndurilor sale, 
nu poate pătrunde în nepreţuitul adînc al curăţiei, ca şi cum mai înain¬ 
te ar fi fost hărţuit de furtunile mării, a zis : «Nu iac binele pe care-1 vo- 
iesc, ci răul pe care nu-1 voiesc, pe acela îl săvîrşesc. Iar dacă fac ceea 
ce nu voiesc eu, nu fac aceasta, ci păcatul care locuieşte în mine». Şi : 

După omul cel lăuntric, mă bucur de legea lui Dumnezeu. Dar văd în 
mădularele mele o altă lege luptîndu-se împotriva legii minţii mele şi 
făcîndu-mă rob legii păcatului care este în mădularele mele». Văzînd 
slăbiciunea firii sale omeneşti şi înspăimîntat de întinderea nemăsu¬ 
rată a adîncimii ei, se refugiază în portul foarte sigur al ajutorului di¬ 
vin. Deznădăjduit de şubrezenia firească a bărcii sale apăsate de în¬ 
cărcătura cea muritoare, în naufragiu cere ajutor de la Cel Căruia ni¬ 
mic nu-I este peste putinţă, strigînd cu vaiete şi îndurerare : «Om ne¬ 
norocit ce sînt! Cine mă va izbăvi de trupul morţii acesteia ?». Şi pe 
dată, dezlegarea la care nu mai nădăjdulia din cauza slăbiciunii firii, el 
şi-a luat-o mai dinainte de la bunătatea lui Dumnezeu, adăugind cu în¬ 
credere: « Mulţumesc Iui Dumnezeu prin Iisus Hristos, Domnul nostru». 

XV. 

Ghermanus. Mulţi spun că în acel loc Apostolul n-a vorbit des¬ 
pre persoana sa, ci despre a celor păcătoşi, caTe voind să se stăpîneas- 
că de la ademenirile şi plăcerile trupeşti, stăpîniţi de viciile de mai 
înainte şi cuceriţi de mîngîierile patimilor trupeşti, nu se pot înfrîna. 
Apăsaţi de obişnuinţa înrădăcinată a viciilor ca de domnia unei tira¬ 
nii crude, ei nu pot respira în libertatea virtuţilor. 2. Cum se vor potrivi 
fericitului Apostol, despre' care este sigur că s-a ridicat pe cea mai 
înaltă ţreaptă a desăvîrşirii, ceea ce spun aceste cuvinte: «Nu fac bi¬ 
nele pe care-1 voiesc, ci răul pe care-1 urăsc, 'pe acela-1 fac» şi ceea 
ce adaugă: «Iar dacă fac ceea ce nu voiesc eu, nu eu fac aceasta, ci 
păcatul care locuieşte in mine». Şi de asemenea: «După omul cel lăun¬ 
tric mă bucur de lbgea lui Dumnezeu. Dar văd în mădularele mele o 
altă lege, luptîndu-se împotriva legii minţii mele şi făcîndu-mă rob legii 
fyăcatului, care este în mădularele mele»? 3. Aşadar, cu persoana cui se 
pot potrivi acestea ? Ce este binele pe oare el nu l-a putut îndeplini şi, 
dimpotrivă, ce este răul pe care, nevoindu-1 şi urîndu-1, totuşi l-a să- 
virşit fără voia lui, constrîns de natură ? După care lege a păcatului a 

putut fi robiit Vasul de bună alegere prin care vorbeâ Domnul? Acesta, 
după ce a pus în lanţuri toată nesupunerea şi «toată înălţimea care se 
ridică împotriva lui Dumnezeu» spunea despre sine însuşi cu încredere: 
«Lupta cea bună m-am luptat, călătoria am săvîişit, credinţa am păzit. 
De acum mi s-a gătit cununa dreptăţii, pe care Domnul îmi va da-o 
în ziua aceea, El, Dreptul Judecător». 

XVI. 

Theonas. Abia am intrat în portul cel prea adăpostit al liniştei şi 
voi încercaţi acum să mă chemaţi iarăşi pe marea cea fără de sfîrşit a 
unei probleme foarte adînci. Dar folosind prilejul unei opriri folosi¬ 
toare, după ce am terminat drumul lungii noastre convorbiri, vom an¬ 
cora deocamdată în portul tăcerii, pentru ca mîine de dimineaţă, daca 
nu ne va împiedica puterea nici “unei furtuni, cu vînt prielnic să întin¬ 
dem pînzele pentru o nouă dezbatere. 

XXIII. 

A TREIA CONVORBIRE 
CU PĂRINTELE THEONAS 

* 

Despre nepăcătuire 

XII. Şi a acestora: *Ştim că legea este 
duhovnicească» şi celelalte. 

XIII. Şi & acestora : «Ştiu că binele 
nu locuieşte în mine, adică în trupul 
meu». . 

XIV. Obiecţie: Nu se potrivesc nici 
necredincioşilor şi nici cuvioşilor cuvin¬ 
tele: «Nu fac binele pe care-1 voiesc» şi 
celelalte. 

XV. Răspuns Ia obiecţiunea de mai 
înainte. 

XVI. Ce este trupul păcatului. 

XVII. ’ Toţi cei cuvdoşi au mărturisit 
pe bună dreptate că sînt necuraţi şi pă¬ 
cătoşi. 

XVIII. Nici cei drepţi şi sfinţi nu sînt 
fără păcat. 

XIX. Chiar în timpul rugăciunii pă¬ 
catul cu greu poate fi evitat. 

XX. De la cine trebuie învăţate 
curăţirea de păcate şi desăvîrşirea în 
virtute. 

XXI. Chiar dacă ştim că nu sîntem 
fără păcat, nu trebuie să lipsim de la 
Sfînta Cuminecătură. 


I. Discuţia părintelui Theonas despre 

aceste cuvinte ale Apostolului: «Nu fac 
binele pe care-1 vreau». * 

II. Mulţimea celor bune săvîrşite de 
Apostol. 

III. Ce este adevăratul bine pe care 
Apostolul spune că nu-1 poate îndeplini. 

IV. Bunătatea şi dreptatea omenească 
nu sînt bune dacă se compară cu bună¬ 
tatea şi dreptatea dumnezeiască. 

V. Nimeni nu poate săvîrşi neîncetat 
numai ceea ce este bine. 

VI. Cei ce se cred fără păcat se asea¬ 
mănă cu bolnavii de ochi. 

VII. Cei ce spun că omul poate fi 
fără păcat săvîrşesc o îndoită greşeală. 

VIII. Puţini înţeleg ce este păcatul. 

IX. Cu cită grijă trebuie să-şi amin¬ 
tească monahul numai de Dumnezeu: 

X. Cei ce tind către desăvîrşire se u- 
milesc în adevăr şi simt că întotdeauna 
au nevoie de Dumnezeu. 

XI. Explicarea acestor cuvirfte: «Că 
după omul cel lăuntric mă bucur de le¬ 
gea lui Dumnezeu » şi celelalte. 

I. 

A doua zi, cu mari stăruinţe l-am îndemnat pe bătrîn să cerceteze 
pînă în adînc problema ridicată în legătură cu persoana Apostolului. El 
a început astfel : încercaţi să dovediţi cu mărturii că Apostolul Pavei a 
vorbit nu despre persoana sa, ci despre a celor păcătoşi, cînd a zis: 
«Nu fac binele pe care-1 voiesc, ci răul pe care-l urăsc, pe acela-1 să¬ 
vîrşesc» sau : «Iar dacă fac ceea ce nu voiesc eu, nu eu fac aceasta, ci 
păcatul care locuieşte in mine», sau ceea ce urmează: «Că, după omul 
cel lăuntric, mă bucur de legea lui Dumnezeu. Dar văd în mădularele 
mele o altă lege, luptîndu-se împotriva legii minţii mele şi făcîndu-mă 
rob legii păcatului, care este în mădularele mele ». Şi totuşi, acestea 
arată limpede că în nici un chip nu privesc persoana celor păcătoşi, ci 
cele spuse se referă numai la cei desăvârşiţi, se potrivesc adică numai 
cu neprihana acelora care urmează meritele apostolilor 46 . 2. De altfel, 
cum s-ar potrivi persoanei celor păcătoşi cuvintele : «Nu fac binele pe 
care-1 voiesc, ci râul pe care nuA voiesc, pe acela-1 săvîrşesc»? Sau 
acestea: «Iar dacă fac ceea ce nu voiesc eu, nu eu fac aceasta, ci pă¬ 
catul care locuieşte în mine». Cine dintre păcătoşi, fără voia sa, se 
pătează de adulter şi de desfrînare? Cine întinde fără să vrea curse 
aproapelui său? Cine este silit de o trebuinţă neapărată să-i facă rău 
unui om printr-o mărturie strîmbă, să-l înşele sau să-i fure ceva, să 
dorească lucrul altuia sau chiar să-i verse sîngele ? 3. Dimpotrivă, pre¬ 
cum este scris: «Cugetul inimii omului se pleacă la rău din tinereţea lui». 
Pînă într-atîta (toţi cei aprinşi de dragostea pentru vicii vor să-şi îm¬ 
plinească ceea ce doresc, încît caută cu toată grija prilejuri de a să- 
vîrşi nelegiuiri şi chiar se tem că-şi vor îndeplini prea tî-rziu poftele. 
Mulţumiţi cu fărădelegile lor şi cu mulţimea de răutăţi îşi dobîndesc, 
potrivit cuvintelor dojenitoare ale Apostolului, laudă din decădere. 4. 
Profetul Ieremia spune că aceştia nu numai că săvîrşesc cu voia lor, 
fără să-şi afle odihnă sufletului şi inimii, tot felul de ticăloşii, dar chiar 
se ostenesc pînă-ntr-atît să-şi îndeplinească ţelurile, încît nu sînt îm¬ 
piedicaţi decît cu mare greutate şi cu împotrivirile lor să săvîrşească ne¬ 
legiuiri aducătoare de moarte. Zice Ieremia: «Ei s-au muncit să facă 
rău». 5. Cine poate spune că se potrivesc celor păcătoşi şi aceste cu¬ 
vinte: «Eu însumi, cu mintea mea, slujesc legii lui Dumnezeu, iar cu 
trupul, legii păcatului» ? Nu este limpede că aceştia nu slujesc lui Dum- 


46.. XXII, I, p. 519. Aşa cum am mai amintit, Sfîntul Gasian este de părere 
că Sfîntul Pavei a vorbit despre sine, ca unul care voieşte binele, nu despre alţii 
care voiesc răul. Teologi ca PRAT şi LAGRANGE au fost de părerea contrarie, dar 
Fericitul Augustin şi Sf. Ilarie au menţinut părerea favorabilă a Sf. Pavei, exprimată 
) aici de Sf. Theonas (cf. DOM PICHERY, op. cit., voi. III ad. loc.). 






nezeu nici cu mintea, nici cu trupul ? Sau în ce chip cei ce păcătuiesc 
cu trupul îi slujesc lui Dumnezeu cu mintea ? Trupul în inimă zămisleşte 
sămînţa viciilor şi însuşi făcătorul celor două firi spune care este iz¬ 
vorul şi obîrşia ^păcatelor: «Din inimă, zice El, ies ginduri iele, uci¬ 
deri, adultere, desfrlnări, furtişaguri, mărturii mincinoase» şi celelalte. 
6. De aceea se arată limpede că nu este în nici un chip vorba despre 
persoana celor păcătoşi, care nu numai că nu urăsc, dar chiar iubesc 
răul. Ei într-atît nu slujesc lui Dumnezeu nici cu mintea, nici cu trupul, 
incit greşesc cu mintea înaintea trupului şi, înainte de a îndeplini plă¬ 
cerea trupului, înfăptuiesc păcatul cu mintea şi cu gîndurile lor. 

II. 

Rămîne, aşadar, să măsurăm înţelesul virtuţii prin sentimentul lăun¬ 
tric al celui ce a vorbit despre ea, să cercetăm ce a spus fericitul Apostol 
că este binele şi prin comparaţie cu acesta să discutăm ce este răul, 
urmînd nu sensul gol al cuvintelor, ci cercetîndu-le înţelesul după me¬ 
ritul şi vrednicia celui ce le-a folosit. Căci atunci vom putea înţelege 
ideile insuflate de Dumnezeu după gîndul şi voinţa Lui, cînd vom cîn- 
tări meritul şi starea celor ce le-au întrebuinţat, îmbrăcîndu-le sentimen¬ 
tele nu în cuvinte, ci în fapte adevărate, după calitatea cărora se gîn- 
desc, fără îndoială, şi se exprimă toate înţelesurile şi cugetările. 2. De 
aceea, să cercetăm cu atenţie în primul rînd ce este tonele, pe care Apos¬ 
tolul n-a putut să-l îndeplinească, deşi voia acest lucru. Ştim că ferici- 
tui Apostol şi toţi bărbaţii de acelaşijnerit au avut din fire şi au cîş- 
tigat prin har multe din cele bune, pe care nu le putem tăgădui. Bună 
este castitatea, vrednică de laudă stăpînirea şi de admirat prudenţa, cu¬ 
prinzătoare este omenia, prevăzătoare cumpătarea, măsurată temperan- 
ţa, evlavioasă milostenia, sfînta este dreptatea: nu ne îndoim că acestea 
toate au fost depline şi desăvîrşite in Apostolul Pavel şi în cei la fel 
cu el, astfel încît ei propovăduiau religia mai degrabă prin autoritatea 
virtuţilor decît a cuvintelor. 3. Ce să spun despre faptul că necontenit 
au fost mistuiţi de preocuparea şi de grija pentru toate Bisericile? Cît de 
mare este acest bine al milostivirii, cîtă este desăvîrşirea de a te con¬ 
suma pentru cei rătăciţi, de a fi slab cu cei slabi! Aşadar, de vreme ce 
Apostolul a avut cu prisosinţă bunuri atît de mari, nu vom putea cu¬ 
noaşte ce este binele, de a cărui desăvîrşire a fost lipsit, dacă nu ne vom 
înălţa pîmă la sentimentul cu oare a vorbit el însuşi. 4. Toate virtuţile pe 
care le-am spus că el fe-a avut, chiar dacă sînt strălucitoare şi pre¬ 
ţioase ca pietrele scumpe, totuşi, dacă sînt comparate cu acel măr¬ 
găritar ales şi foarte luminos, pe care acel neguţător evanghelic, 
după ce-1 cercetează doreşte să-l cumpere vînzmd tot ce are, aşa 

de mult scade meritul şi preţul acelor pietre! Se lipseşte de ele 
fără şovăire şi îl îmbogăţeşte numai stăpânirea unui singur bun pe 
vînzăţorul de nenumărate bunuri. 

III. 

Aşadar, ce este acest singur bun, pus mai presus de altele atît de 
mari şi de nenumărate, incit numai el merită să fie avut, cu dispreţul 
şi aruncarea tuturor celorlalte? Desigur acea parte foarte bună, mă¬ 
reaţă şi veşnică pe care şi-a ales-o Maria, părăsind îndatoririle de pri¬ 
mire şi omenie, alegere pentru care a fost lăudată de Domnul astfel: 
«Marto, Marto, te îngrijeşti şi pentru multe te sileşti. Dar de puţine lu¬ 
cruri e nevoie, sau chiar numai de unul ; iar Maria partea cea bună şi-a 
ales, care nu se va lua de la ea». Este o singură îmbrăţişare cu privirea 
şi aceasta este contemplarea lui Dumnezeu, merit care este mai pre¬ 
sus de toate drepturile faptelor bune, de toate ostenelile virtuţilor. Şi 
toate acelea, despre care am spus că au strălucit în Apostolul Pavel, sînt 
nu numai bune şi folsitoare, ci şi mari şi deosebit de strălucite. 2. Dar 
după cum, de exemplu, metalul numit staniu, care era socotit de oare¬ 
care folosinţă şi frumuseţe, devine fără cine ştie ce preţ dacă-1 priveşti 
alături de argint, la fel şi meritul argintului se spulberă în comparaţie 
cu aurul. Şi aurul însuşi nu mai înseamnă mare lucru în raport cu pie¬ 
trele preţioase, iar acestea, oricît de multe şi de scumpe, sînt învinse 
de strălucirea mărgăritarului. Astfel că toate acele merite ale sfinţe¬ 
niei, chiar dacă sînt bune şi folositoare nu numai pentru prezent, ci îşi 
dobîndesc chiar darul veşniciei, totuşi, dacă se compară cu meritele 
contemplaţiei divine, vor fi socotite ieftine şi, ca să zic aşa, bune 3e 
vînzare. Şi pentru ca şi autoritatea Scripturilor să, întărească această 
comparaţie, oare nu spune Scriptura în general despre toate care sînt 
create de Dumnezeu : «Şi iată toate pe care le-a făcut Dumnezeu sînt 
foarte bune», şi de asemenea : « Toate pe care le-a făcut Dumnezeu sînt 
bune la timpul lor» ? 3. Aşadar, toate cele care în prezent nu sînt doar 
bune pur şi simplu, ci sînt numite foarte bune (căci într-adevăr, pentru 
noi, care zăbovim în această lume, ele sînt de folos fie pentru trebuin¬ 
ţele vieţii noastre, fie pentru vindecarea trupului, fie pentru vreo altă 
pricină, de folosinţă necunoscută, prin aceea sînt chiar foarte bune, 
fiindcă ne fac «să zărim cele nevăzute ale lui Dumnezeu de la facerea 
lumii prin cele ce s-au făcut înţelese, precum şi veşnica lor putere şi 
Dumnezeire» să le contemplăm din lucrarea atît de mare şi' de orînduită 
a creaţiei universului şi a tot ce există în el), acestea toate nu-şi vor 
păstra numele binelui, dacă vor fi comparate cu cele din veacul ce va 
să vie, unde nu există nici o schimbare a celor bune, nici o stricare 

de temut a adevăratei fericiri. 4. Fericirea lumii viitoare este zugrăvită 
astfel: «Şi luna va străluci ca soarele, iar soarele va străluci de şapte 
ori mai mult, ca lumina a şapte zile». Aşadar, .acestea, strălucite la ve¬ 
dere şi minunate, dacă se vor compara cu cele făgăduite în viitor pen¬ 
tru credinţa noastră vor părea cu totul deşarte, precum spune David : 
«Toate ca o haină se vor învechi şi ca un veşmînt le vei schimba şi se 
vor schimba; dar Tu acelaşi eşti, şi anii Tăi nu se vor împuţina». Aşa¬ 
dar, fiindcă nimic nu este prin sine însuşi stabil, nimic în nemişcare, ni¬ 
mic bun, decît singură Dumnezeirea, de aceea toate făptuirile îşi do- 
bîndesc fericirea veşniciei şi a neschimbării nu prin firea lor, ci prin 
participarea şi harul Creatorului, iar în faţa Creatorului ele nu-şi pot 
păstra meritul bunătăţii. 

IV. 

Dacă voim să întărim valoarea acestei afirmaţii prin dovezi şi mai 
limpezi, oare nu vom citi în Evanghelie că sînt multe numite bune, de 
pildă pom bun, comoară bună, om bun, slujitor bun? Se spune în Evan¬ 
ghelie : «Nu poate pomul bun să facă rodde rele şi omul cel bun din 
comoara cea bună a inimii sale arată cele bune» şi, «bine, slugă bună şi 
credincioasă». Nu este nici o îndoială că toţi sînt buni în înţeles măr¬ 
ginit, dar dacă ne gîndim la bunătatea lui Dumnezeu, nici unul dintre 
ei nu va fi numit bun, pentru că zice Domnul : «Nimeni nu este bun, de¬ 
cît unul Dumnezeu». 2. în comparaţie cu Acesta, chiar şi Xpostolii, care 
prip meritul alegerii lor depăşiseră în multe feluri bunătatea neamului 
omenesc, pot fi numiţi răi, fiindcă Domnul vorbeşte către ei aşa : «Deci 
dncă voi, răi fiind, ştiţi să daţi daruri bune fiilor voştri, cu cît mai mult 
Tatăl vostru cel din ceruri va da cele bune celor care cer de la El». 
în sfîrşit, după cum bunătatea noastră, privită alături de bunătatea ce¬ 
rească, se întoarce în răutate, la fel şi dreptatea noastră, comparată cu 
dreptatea divină, este socotită asemenea unui veşmînt necurat. Căci zice 
profetul Isaia : «ca un veşmînt întinat sînt toate faptele dreptăţii noas¬ 
tre». 3. Şi ca să aducem ceva şi mai lămurit, înseşi învăţăturile despre 
viaţă, ale legii care se zice că «este dată prin .îngeri în mina unui mij¬ 
locitor» şi despre care acelaşi Apostol, spune : «Deci legea este sfîntă 
şi porunca este sfîntă şi dreaptă şi bună», comparate cu desăvîrşirea 
evanghelică aceste învăţături sînt numite de proorocirea dumnezeiască 
foarte puţin bune. Căci zice : «Le-am dat şi legi care nu erau bune şi 
rînduieli prin care ei nu puteau trăi». Apostolul afirmă că în lumina 
Noului Testament slava legii păleşte atît de mult, încît nici nu trebuie 
să fie slăvită prin comparaţie cu strălucirea evanghelică: «Nici măcar 
nu este slăvit ceea ce era slăvit în această privinţă, cu atît mai mult 

ce este netrecător va fi în slava». 4. Scriptura păstrează Comparaţia şi 
în partea contrară, adică în cîntărirea meritelor celor păcătoşi. Punînd 
faţă în faţă pe cei nelegiuiţi, ea îi justifică pe cei care au greşit mai 
puţin, zicînd: «Tu ai îndreptăţit Sodoma» şi : «Cu ce a păcătuit sora ta 
Sodoma ?», şi : «Fiica lui Israel cea necredincioasă s-a dovedit mai 
dreaptă decît Iuda cea lepădată de Dumnezeu». La fel şi meritele tutu¬ 
ror virtuţilor arătate mai înainte, chiar dacă prin sine sînt bune şi pre¬ 
ţioase, totuşi puse în lumina contemplaţiei ele se întunecă. Pe sfinţii 
ocupaţi cu cercetări pămînteşti, oricît ar fi ele de bune lucrări, îi trag 
înapoi şi-i întirzie de la contemplarea binelui ceresc. 

V. 

Cine «liberînd pe cel nenorocit din mina celor puternici ai lui şi * 
pe cel sărac şi lipsit de cei ce-1 jefuiesc», cine «zdrobind fălcile celor 
nedrepţi şi scoţîndu-le prada dintre dinţi» poate privi cu minte liniştită, 
în timpul lucrărilor lui, slava măreţiei dumnezeieşti ? Cine, împărţind 
pomană săracilor, sau găzduind cu bunăvoinţă mulţimile celor sosiţi, 
priveşte nesfîrşitul fericirii cereşti tocmai în timpul în care este preo¬ 
cupat de trebuinţele fraţilor şi se gîndeşte la viaţa viitoare cu inima 
ferită de atingerile celor pămînteşti cînd este hărţuit de grijile şi neli¬ 
niştile vieţii prezente ? 2. De aceea, fericitul David doreşte să fie ne¬ 
contenit alături de Dumnezeu, socotind că singur acest lucru este bun 
pentru om şi zicînd : « Iar mie a mă lipi de Dumnezeu bine este, a pune 
în Dumnezeu nădejdea mea». Iar Ecclesiastul, spunînd că acest lucru nu 
se poate săvîrşi de nimeni dintre sfinţi fără greşeală, zice : «Nu este 
un om drept pe pămînt, care să Iacă binele fără să greşească». 3. Cine 
vreodată, oricît de deosebit printre toţi cei drepţi şi sfinţi, este de cre¬ 
zut că atît^ vreme cît trăieşte în acest trup, a putut în aşa măsură 
stăpîni binele cel mai înalt încît, nedespărţindu-se niciodată de con¬ 
templarea dumnezeiască, se socoteşte că nici pentru o clipă nu l-au 
sustras gîndurile pămînteşti de la Cel ce singur este bun? Cine este 
acela care n-a avut niciodată grijă de mîncare, de îmbrăcăminte şi de 
alte lucruri trupeşti, care hu s-a îngrijit niciodată de primirea fraţilor 
de schimbarea locului, de clădirea chiliei, care n-a dorit nici un lucru 
de ajutor omenesc şi, chinuit de lipsa celor trebuincioase, n-a căzut în 
această dojană a Domnului : «Nu vă îngrijiţi pentru viaţa voastră ce veţi 
mînca, nici pentru trupul vostru cu ce vă veţi îmbrăca» ? 4. Constatăm 
că nici Apostolul Pavel, care întrecuse pe toţi sfinţii prin numărul mun¬ 
cilor şi pătimirilor, n-a putut îndeplini într-adevăr aceasta, fiindcă el 
însuşi, în Faptele Apostolilor, spune ucenicilor: «Voi înşivă ştiţi că mîi - 

rxile acestea au lucrat pentru trebuinţele Mele şi ale celor care erau cu 
Mine». Şi, scriind către tesaloryceni, spune : «Am lucrat zi şi noapte în 
osteneli şi trudă» ! Chiar dacă-şi dobîndea mari merite prip aceste lu¬ 
crări, totuşi, mintea lui, oricît de sfîntă şi de înaltă, nu se putea să nu 
fie uneori despărţită de contemplarea cerească, din cauza -lucrării celei 
pămînteşti. 5. In sfîrşit, pe cînd vedea că se îmbogăţeşte de atîtea roa¬ 
de prezente şi cîntărea de partea cealaltă în inimă binele contemplaţiei, 
punînd într-o parte a cumpenei roadele atîtor osteneli, iar în cealaltă 
bucuriile contemplaţiei divine, se dojenea în adîncul inimii că de aici îl 
desfată marile cîştiguni ale muncii, iar de dincolo ,îl invită la despărţi¬ 
rea de trup dorul unităţii şi al tovărăşiei de nedespărţit cu Hristos. Pînă 
la urmă, neliniştit el grăieşte: «Nu ştiu ce voi alege. Sînt strîns dih două 
părţi: doresc să mă despart de trup şi să' fiu împreună cu Hristos, şi 
aceasta este cu mult mai bine. De altă parte, însă, este mai de trebuin¬ 
ţă pentru voi să rămîn în trup». 6. Aşadar, deşi în multe chipuri punea 
mai presus de toate roadele predicii sub înălţimea binelui ceresc, to- 1 
tuşi se supunea îndatoririlor de dragoste faţă de oameni, fără de care 
nimeni nu-1 merită pe Domnul. Pentru cei în al căror folos mulgea încă 
din ugerul evanghelic laptele cel hrănitor n-a refuzat despărţirea de 
Hristos, primejdioasă pentru el, dar trebuincioasă celorlalţi. A fost îm¬ 
pins la alegerea acestei căi mai ales de marea lui virtute a dragostei de 
oameni pentru mîntuirea cărora, dacă era cu putinţă, dorea să ajungă 
la răul din urmă al anatemei. 7. «Aş fi dorit, zice el, să fiu eu însumi 

păm, să rîdem, să căscăm, sau chiar adormim, cit de mare va fi mînia 
judecătorilor stîrnită spre pieirea noastră de către vrăjmaşul cel ve¬ 
ghetor. 4. Cu atât maii mult, cînd ne rugăm Acelui cunoscător al tuturor 
tainelor, pîndiţi de primejdia morţii veşnice, mai ales fiindcă de partea 
cealaltă se găseşte vicleanul înşelător şi ilneltitor de crime, trebuie să 
cerem milă judecătorului prin rugăciuni stăruitoare şi pline de grijă i 
Şi nu pe nedrept îşi atrage nu numai un păcat uşor, ci crima foarte gra¬ 
vă a impietăţii, cei care, mălţlînd rugăciuni către Dumnezeu, deodată 
se retrage din faţa Lui, ca din ochii unuia care nu vede şi n-aude, ur- 
mînd deşertăciunea unui gînd necurat. 5. Iar aceia care îşi acoperă 
ochii inimii lor cu veşmîntul gros al viciilor şi, potrivit învăţăturii Mîn- 
tuitorului, «ochi au şi nu văd, urechi şi n-aud şi nu înţeleg» abia dacă 
văd în adîncul inimii lor acele crime care sînt mari şi aducătoare de 
moarte, fără să-şi dea seama cum se strecoară gîndurile vinovate, sau 
acele porniri ascunse şi necurate, care aţîţă mintea prin uşoare şi tai¬ 
nice ispite. Ei nu pot să-şi privească cu vedere limpede robia sufletului 
lor şi gîndurile le cutreieră mereu fără rost. Nu cunosc durerea cînd 
sînt îndepărtaţi de acea contemplaţie care singura este mîntuitoare şi 
nici nu le pasă că au pierdut ceva. Cu mintea plină de gînduri necurate, 
n-au nici un ţel serios, pe care să-l urmărească în chip deosebit, sau să 
dorească a-1 atinge cit mai grabnic. 

VII. 

Pricina care ne împinge^ în această greşeală este că, necunoscînd 
în adîncime virtutea de a nu greşi, socotim că nu putem cădea deloc 
în nici o vină prin aceste rătăciri alunecoase şi’ vinovate ale gînduri - 
lor. Stăpîniţi de supărare, ca şi cum ochii ne-ar fi fără vedere, nu luăm 
în seamă decît păcatele de moarte şi credem că trebuie să ne ferim 
de cele care sînt condamnate de asprimea legilor vremii acesteia. Cre¬ 
dem că dacă nu călcăm aceste legi sîntem în afara oricărui păcat. 2. Ast¬ 
fel, fiind despărţiţi de numărul celor care văd bine lucrurile, nu vedem 
multele josnicii mărunte, care sînt îngrămădite în noi, n-avem nici un 
fel de remuşcare binefăcătoare dacă tristeţea ne copleşeşte sufletul. Nu 
ne doare că sîntem ispitiţi de gloria deşartă, nu plîngem dacă ne facem 
rugăciunile mai tîrziu şi mai fără tragere de inimă, nici nu socotim o 
vină dacă, în timp ce cîntăm psalmi sau ne rugăm, ne gîndim la altceva 
decît la rugăciune. Nu ne îngrozim că multe nu pot fi făcute sau vorbite 
în faţa oamenilor, nu roşim să le gîndim, deşi ştim că acestea sînt cu¬ 
noscute de Dumnezeu. Nu ne curăţim cu lacrimi de tina viselor urîte. 3. 
Nu plîngem că în însăşi evlavia milosteniei, cînd ajutăm fraţii sau cînd 
împărţim pomană săracilor, cu întîrzierea zgîrceniei umbrim seninătatea 

bucuriei noastre. Nu credem că sînitem loviţi de vreo daună cînd, uitînd 
de Dumnezeu, gîndim la cele vremelnice şi necurate. Astfel încît ni se 
potrivesc destul de bine aceste cuvinte ale lui Solomon : «M-au lovit, nu 
m-a durut. M-au bătut, nu ştiu nimic». 

VIII. 

Dimpotrivă, cei ce aşează numai în contemplarea celor divine şi 
duhovniceşti partea cea mai de preţ a plăcerii, bucuriei şi fericirii lor, 
dacă sînt sustraşi puţin şi fără voia lor de la această aşezare prin gîn- 
duri nesăbuite, socotesc că au săvîrşit o nelegiuire, pe care o pedepsesc 
prin căinţă neîntîrziată. Plîngînd că au pus mai presus de Creator fiinţa 
lor fără de preţ, către care li s-a îndreptat cugetul, ei singuri se învino¬ 
văţesc, aş putea spune, de crima impietăţii. Deşi întorc cu cea mai mare 
rîvnă ochii minţii lor către lumina slavei cereşti, totuşi, nesuportînd nici 
cei mai mici nori de gînduri trupeşti, ei blesteamă tot ce le îndepărtează 
mintea de la lumina cea adevărată. 2. Fericitul Apostol Ioan, pe cînd voia 
să sădească în toţi acest simţămînt, a zis : «Copiii mei, nu iubiţi lumea, 
nici cele ce sini în lume. Dacă cineva iubeşte lumea, iubirea lui Dumne¬ 
zeu nu este în el.'Pentru că tot ce este în lume, adică pofta trupului şi 
pofta ochilor şi trufia vieţii, nu sînt de la Tatăl, ci sînt din lume. Şi lu¬ 
mea trece şi poftele ei, dar cel care face voia lui Dumnezeu rămâne în 
veci». Cei sfinţi dispreţuiesc toate lucrurile lumii acesteia, dar este 
peste putinţă să nu le fugă gîndul cît de puţin către ele. Pînă acum nici 
unul dintre oameni, în afară de Domnul şi Mîntuitorul nostru, nu şi-a 
fixat întotdeauna în contemplarea lui Dumnezeu minte-ai din fire pri¬ 
beagă, pentru ca 1 să nu păcătuiască niciodată, răpit de dragostea pentru 
vreun lucru omenesc. Căci spune Scriptura : «Stelele înseşi nu sînt cu¬ 
rate în faţa Lui» şi iarăşi : «Dacă nu se încrede în sfinţii Săi şi în înge¬ 
rii Săi găseşte lipsuri», sau, cum spune o traducere mai bună : «Iată, în¬ 
tre sfinţii Lui nimeni nu este de neschimbat, şi cerurile nu sînt curate 
în faţa Lui». 

IX. 

Aş puteă spune, pe bună dreptate, că acei sfinţi, care-şi ţin cu sta¬ 
tornicie gîndul îndreptat către Dumnezeu, trebuiesc comparaţi cu cei 
ce se numesc în popor funambuli, adică mergători pe frînghie, fiindcă 
se aseamănă celor ce merg pe o sîrmă întinsă la mare înălţime. Aceşti 
funambuli îşi încredinţează viaţa acelui fir foarte subţire de funie pe 
care merg, ştiind că orice clipă le va aduce moartea, dacă le va şovăi 
piciorul într-o parte sau alta, sau dacă-şi vor pierde echilibrul. 2. Pă¬ 
şind cu o îndemînare minunată prin aer, dacă nu merg cu toată măsura 

şi grija pe calea aceea foarte strimtă, pămîntul, care este pentru toţi 
bază firească şi temelie foarte sigură, pentru ei devine în orice moment 
primejdie de moarte, nu fiindcă i se schimbă natura, ci fiindcă ei se pră¬ 
buşesc pe el din cauza greutăţii trupului. La fel stau lucrurile şi cu 
neostoita bunătate şi neschimbata substanţă a lui Dumnezeu. Acestea 
nu rănesc pe nimeni prin ele înşile, ci noi, aplecîndu-ne din înălţime şi 
tinzînd către cele de jos ne aducem singuri mdartea. Se poate spune 
că înăşi aplecarea ne aduce moartea. 3. «Vai de ei, se spune, că au fugit 
de Mine! Prăpăd să vină peste ei, căci au păcătuit împotriva Mea», şi, 
de asemenea : «Vai lor dacă Îmi voi întoarce privirea de la ei». Căci : 
«Răutatea ta te va mustra şi lepădarea ta de credinţă te va pedepsi, 
înţelege şi vezi cît e de râu şi de amar de a părăsi pe Domnul Dumne¬ 
zeul tău», căci «Fiecare este strîns în. lanţurile păcatelor sale». Către 
ei se îndreaptă, de bună seamă, dojana Domnului: «Iată, voi toţi, care 
aprindeţi focul şi pregătiţi săgeţi arzătodre, aruncaţi-vă în focul săge¬ 
ţilor voastre, pe care le-aţi prins», şi de asemenea: «Cel ce aprinde rău¬ 
tatea va pieri din pricina ei», 

X. ■ 

Cînd cei sfinţi simt că zilnic, traşi în jos de greutatea cugetărilor 
pămînteşti, se prăbuşesc din acea înălţime a minţii şi fără voia lor, ba 
chiar fără să ştie, sînt duşi sub legea păcatului; şi cînd, ca să las la o 
parte pe celelalte, îşi dau seama că sînt îndepărtaţi de la faţa lui Dum¬ 
nezeu din pricina celor bune şi drepte, dar totuşi pămînteşti, arătate 
mai sus, au desigur de ce să geamă neîncetat către Dumnezeu, au de 
ce, umiliţi şi înfrînţi într-adevăr, nu numai cu vorba, dar şi cu inima, 
să se numească păcătoşi şi, pentru toate pe care le săvîrşesc sub pu¬ 
terea trupului, cerînd necontenit iertare de la harul Domnului, să verse 
neîncetat lacrimi de pocăinţă, ca unii care văd că, prinşi pînă în ultima 
clipă a vieţii în aceleaşi valuri care i-au hărţuit într-o continuă durere, 
nu pot să-şi înalţe şi rugăciunile fără cuget neliniştit. 2. Ştiind, aşadar, 
că ei prin puteri omeneşti nu sînt în stare să atingă scopul dorit, fiindcă 
le s<tă împotrivă greutatea trupului, că nu se pot uni cu acel ales şi 
foarte înalt bine, cum doresc, şi că, dimpotrivă, sînt duşi prizonieri din 
faţa lui Dumnezeu la cele omeneşti, întorcîndu-se la harul lui Dumnezeu, 
«care îndreptează pe cei nelegiuiţi», murmură cu Apostolul: «Om ne¬ 
norocit ce sînt! Cine mă va izbăvi de trupul morţii acesteia ? Mulţu¬ 
mesc lui Dumnezeu, prin Iisus Hristos, Domnul nostru!». Ei simt ca nu 
pot săvîrşi acest bine pe care-1 voiesc, că întotdeauna aleargă către răul 
pe care nuni vor şi pe care-1 urăsc, iar acest rău constă în pornirile gîn- 
durilor şi-n lucrările trupului. 

XI. 

Ei se bucură într-adevăr de «legea Domnului după omul 'cel lăun¬ 
tric» care, trecînd peste toate cele văzute, încearcă sa se unească întot¬ 
deauna numai cu Dumnezeu, dar văd că «altă lege este în mădularele 
lor», adică sădită în firea condiţiei umane care, « luptînd împotriva legii 
minţii», le ţine simţămintele robite sub legea cea aspră a păcatului, îm- 
pingîndu-i, de bună seamă, să se supună gîndurilor pămînteşti şi să 
părăsească acel bine principal. 2. Această lege, oricît de trebuincioasă 
şi de folositoare ar părea, fiindcă este dată dintr-o oarecare trebuinţă 
religioasă, totuşi în comparaţie cu acel bun, care bucură privirea tuturor 
celor sfinţi, este socotită rea, de care ei trebuie să se ferească, fiindcă 
prin ea în orice chip, chiar pentru puţin timp, sînt lipsiţi de bucuria ace¬ 
lei desăvîrşite fericiri. Este într-adevăr lege a păcatului pe care gre¬ 
şeala primului om a adus-o neamului omenesc, din vina celui împotriva 
căruia s-a dat acea hotărâre a dreptului Judecător : «Blestemat va fi 
pămîntul în lucrările tale. Spini şi pălămidă îţi va rodi el şi în sudoarea 
feţei îţi vei mînca pîinea ta». 3. Această lege, zic, este sădită în mădu¬ 
larele tuturor muritorilor. Ea luptă împotriva legii minţii noastre şi o 
ţine departe de faţa dumnezeiască, iar pământul, blestemat în munca 
noastră după. cunoaşterea binelui şi a răului, încep să producă spinii şi 
pălămidă cugetărilor rele. Ghimpii acestora înăbuşă seminţele fireştii ale 
virtuţilor, ca să nu putem mînca fără sudoarea feţei acea pîine a noastră 
care «coboară din cer» şi care «întăreşte inima omului». Aşadar, tot 
neamul omenesc se supune, în general şi fără excepţi^, acestei legi. Nu 
există nici unul, oricît de sfînt, care să nu-şi primească cu sudoarea 
feţei şi cu încordarea inimii pîinea mai sus arătată. De altfel, cu această 
pîine comună se hrănesc mulţi oameni bogaţi, precum vedem, fără vreo 
sudoare a feţei lor. 

XII. 

Fericitul Apostol spune că această lege este duhovnicească, atunci 
cînd zice: «Ştim că legea este duhovnicească ; dar eu sînt trupesc, vîn- 
dut sub păcat». Este duhovnicească această lege care ne porunceşte să 
mîncăm în sudoarea feţei noastre acea pîine adevărată care «coboară 
din cer», dar acea vînzare a păcatului ne face trupeşti. 2. Mă rog; ce 
păcat este acesta şi al cui ? Fără îndoială, al lui Adam, prin a cărui în¬ 
călcare a poruncii şi, ca să zic aşa, neguţătorie vinovată şi învoială 
amăgitoare am fost vînduţi. Căci amăgit de stăruinţa şarpelui a primit 
hrana neîngăduită, aducînd urmaşilor o veşnică robie. Se obişnuieşte 
acest tîrg între vînzător şi cumpărător ca acela care doreşte să intre 
sub stăpînire străină, sş primească de la. cumpărătorul său o plată în 

schimbul pierderii libertăţii şi al dobîndirii veşnicei robii. 3. Vedem 
limpede -că aceasta s-a întîmplat şi între Adam şi şarpe. Căci el, pri¬ 
mind de la şarpe ca preţ al libertăţii fructul oprit, şi-a părăsit libertatea 
firească şi s-a predat singur în veşnică robie celui de la care primise 
ca preţ fructul oprit. De aci a îndatorat pe toţi urmaşii săi să slujească 
pe veci celui ce îi devenise rob. O însoţire de robi ce altceva poate 
produce decît nişte robi? Aşadar 1 ce? Oare acest cumpărător priceput 
şi viclean a răpit cumva dreptul de stăpînire Stăpînului adevărat şi le¬ 
gitim ? Nu. 4. Căci n-a intrat el în toată averea lui Dumnezeu printr-o 
singură înşelăciune, ca adevăratul Stăpîn să piardă stăpînirea avutului 
Său. El care, şi pe cumpărătorul acesta, oricît de răzvrătit şi de fugar, 
l-a pus sub jugul robiei. Dar fiindcă Creatorul dăruise tuturor fiinţelor 
raţionale libertatea voinţei, n-a trebuit să-i reclame fără voia lor la li¬ 
bertatea din naştere pe cei care în chip nelegiuit se vînduseră păcatului 
lăcomiei. Intr-adevăr este departe de acel autor al dreptăţii şi pietăţii 
tot ce este potrivnic bunătăţii şi dreptăţii. 5. Căci ar fi fost rău dacă ar 
fi luat înapoi binefacerea libertăţii îngăduite şi nedrept dacă, înăbu¬ 
şind şi robind pe omul liber, nu i-ar fi îngăduit să se folosească de li¬ 
bertatea primită, după ce-i rezervase mîntuirea în veacurile viitoare, 
pentru ca să se împlinească rînduiala la timpul hotărît. 6. Trebuia ca 
urmaşii săi să rămînă sub condiţia strămoşească pînă ce, liberaţi de lan¬ 
ţurile de la început, cu preţul singelui lor să ajungă, prin harul Dom¬ 
nului, în vechea stare a libertăţii de mai înainte, pe care şi atunci ar fi 
putut s-o salveze, dar n-au vrut, fiindcă dreptatea nu îngăduia ca El 
să-şi calce propria sa hotărîre. Vrei să-ţi cunoşti pricina vînzării tale ? 
Ascultă pe Răscumpărătorul tău care vorbeşte foarte limpede prin pro¬ 
fetul Isaia : «Unde este cartea de despărţire, cu care am alungat pe mama 
voastră ? Sau care este datornicul Meu, căruia Eu v-am vindut ? Pen¬ 
tru că numai pentru fărădelegile voastre aţi fost vînduţi şi pentru pă¬ 
catele voastre am alungat pe mama voastră». 7. Vrei să ştii bine şi pen¬ 
tru care motiv, după ce te-ai supus robiei, n-a voit să folosească puterea 
Sa pentru a te răscumpăra ? Ascultă ce a adăugat, la cele de mai sus, 
prin care le imputa aceloraşi slujitori ai păcatului pricina vînzării lor de 
bună voie : «Oare mina Mea este prea scurtă, ca să răscumpere, sau nu 
am destulă putere, ca să izbăvesc ?». Dar acelaşi profet, arătînd ce a 
stat întotdeauna în calea acestei milostiviri preuputernice, zice : «lată, 
mina Domnului nu este prea scurtă, ca să nu poată să izbăvească, şi 
urechea Lui prea tare, ca să nu audă. Ci nelegiuirile voastre au pus 
'despărţire între voi şi Dumnezeul vostru şi păcatele voastre L-au făcut 
să-$i ascundă faţa ca să nu vă audă». 

XIII. 

Aşadar, ne-a făcut trupeşti şi acel prim blestem al lui Dumnezeu 
ne-a osîndit la spini şi pălămidă, iar tatăl nostru ne-a vîndut printr-un 
tîrg atît de nedrept, incit nu putem face binele pe care-1 vrem. Scoşi 
din amintirea lui Dumnezeu Cel Preaînalt, sîmtem împinşi să cugetăm 
ia cele ale şubrezeniei omeneşti şi, arzînd de dragostea curăţiei, sîntem 
stăpîniţi adesea, chiar fără voia noastră, de porniri pe care am-vrea să 
ie uităm cu desăvîrşire. 2. «Ştim că nu locuieşte în trupul nostru binele», 
adică acea veşnică şi neîntreruptă linişte a contemplaţiei şi curăţiei 
despre care am vorbit mai înainte. S-a petrecut în noi această despărţe¬ 
nie atît de rea şi jalnică, încît, deşi cu mintea vrem să slujim legii lui 
Dumnezeu, adică să nu ne îndepărtăm vreodată privirea de la lumina 
dumnezeiască, totuşi, înconjuraţi de întunericul trupului printr-o oa¬ 
recare lege a păcatului, sîntem siliţi să ne despărţim ăe binele pe care-L 
cunoaştem, coborîndu-ne, bineînţeles, din acea înălţime a.minţii în gri¬ 
jile şi preocupările cele pămînteşti, la care nu pe nedrept ne-a osîndit 
legea păcatului, adică acea hotărîre a lui Dumnezeu, pe care a ispăşit-o 
cel dintîi păcătos. 3. De aceea fericitul Apostol pe de o parte mărturi- 
. seşte foarte limpede că el şi toţi cei sfinţi sînt legaţi în lanţurile aces¬ 
tui păcat, iar pe de alta spune că nimeni dintre ei nu trebuie osîndit cu 
îndrăzneală pentru acesta : «Drept aceea nici o osîndâ nu este acum 
asupra celor care sînt în Hristos Iisus. Căci legea duhului vieţii în 
Hristos Iisus m-a liberat de legea păcatului şi a morţii», adică harul zil¬ 
nic al lui Hristos a liberat pe toţi Sfinţii Săi de această lege a păcatului şi 
a morţii, în care sînt siliţi să cadă mereu fără să vrea, cînd cer stăpinului 
lor iertarea datoriilor. 4. Aşadar, nu despre persoana celor păcătoşi, ci 
despre a acelora care sînt într-adevăr sfinţi şi desăvîrşiţi, este vorba 
în acea cugetare pe care a exprimat-o fericitul Apostol: «Nu fac binele 
pe care-1 voiesc, ci răul pe care nu-1 voiesc, pe acela îl săvîrşesc», şi: 
«Văd în mădularele mele o altă lege, luptîndu-se împotriva legii min¬ 
ţii mele şi făcîndu-mă rob legii păcatului, care este în mădularele mele». 

XIV. 

Ghermanus. Spunem că aceasta nu se poate potrivi nici cu per¬ 
soana celor care sînt vinovaţi de păcate capitale, nici cu a Apostolului 
sau a celor care au ajuns pînă la înaintarea lui; dar gîndim că trebuie să 
se înţeleagă aceasta în chip propriu despre cei care, după harul Dom¬ 
nului şi după cunoaşterea adevărului dorind să se ferească de viciile 
trupeşti, deprinderea stăpînind încă foarte puternic în mădularele lor, 
ca o lege naturală, sînt atraşi către dorinţa puternică a patimilor. Prac¬ 
tica şi repetarea greşelilor devine un fel de lege naturală care, vîrîtă 

în mădularele slăbiciunii omeneşti, răpeşte la vicii simţămintele sufle¬ 
tului nedeprins încă cu preocupările virtuţilor depline şi încă rob, ca 
să spun aşa, ale unei neprihane neformate şi încă tinere. Vechea lege a 
deprinderii de a greşi, punîndu-i sub legea păcatului stăpînitor îi hotă¬ 
răşte morţii, neîngăduindu-le să dobîndească binele curăţiei pe care o 
iubesc, ci mai degrabă împingîndu-i să săvîrşească răul pe 1 care-1 urăsc. 

XV. 

îheonas. Nu puţin a înaintat gîndirea voastră, de vreme ce aţi 
început şi voi să admiteţi că aceasta nu se potriveşte cu persoana celor 
ce sînt cu totul păcătoşi, ci cu a acelora care se străduiesc să se stăpi- 
nească de la viciile trupeşti. Fiindcă pe aceştia i-aţi despărţit de acum de 
numărul celor păcătoşi, urmează să-i introduceţi şi-n ceata celor credin¬ 
cioşi şi sfinţi. Ce fel de păcate ziceţi că pot săvîrşi aceştia, încît, dacă au 
căzut în ele după harul botezului, să fie iarăşi liberaţi prin harul zilnic 
al lui Hristos ? Sau despre ce trup al morţii trebuie să credem că a spus 
Apostolul : «Cine mă va izbăvi de trupul morţii acesteia ? Mulţumesc lui 
Dumnezeu prin lisus Hristos Domnul nostru» ? 2. Oare nu este limpede, 
precum v-a împins şi pe voi înşivă adevărul să mărturisiţi, că nu despre 
acele păcate capitale, care sînt pedepsite cu moartea cea veşnică, adică 
despre omucidere, desfrînare, adultere, beţie, furturi şi jafuri se amin¬ 
teşte, ci despre acel trup mai înainte numit, căruia îi vine în ajutor harul 
cel de toate zilele al lui Hristos ? Cel ce, după botez şi după cunoaşterea 
lui Dumnezeu, s-a prăbuşit în acel trup al morţii, să ştie că trebuie să se 
curăţească nu prin harul zilnic al lui Hristos, adică printr-o iertare uşoară 
pe care Domnul nostru, rugat în fiecare clipă, de obicei o dăruieşte gre¬ 
şelilor noastre, ci printr-o zilnică umilinţă a pocăinţei si prin durerea 
osîndei, dacă nu cumva, faţă de acestea, trebuie osîndit la pedeapsa 
viitoare a focului celui veşnic, aşa cum spune acelaşi Apostol : «Nu vd 
amăgiţi: nici desirînaţii, nici închinătorii la idoli, nici adulterii, nici ma- 
lahienii, nici sodomiţii,' nici furii, nici lacomii, nici beţivii, nici batjoco¬ 
ritorii, nici răpitorii nu vor moşteni împărăţia lui Dumnezeu». 3. Sau care 
este această lege ce se luptă în mădularele noastre, care se împotriveşte 
legii minţii noastre şi după ce, cu toată rezistenţa noastră, ne-a dus robi 
sub legea păcatului şi a morţii şi ne-a făcut să-i slujim cu trupul, îrdru 
nimic maii puţin nu ne împiedică să-i slujim cu mintea legii lui Dumne¬ 
zeu ? Căci aci eu nu socotesc că legea păcatului cuprinde ticăloşiile sau 
crimele spuse mai înainte. Astfel de crime dacă săvîrşeşte cineva, nu slu¬ 
jeşte cu mintea legii lui Dumnezeu, de care lege în chip necesar se des¬ 
parte cu sufletul înainte de a săvîrşi trupul ceva din ele. Ce este a sluji 

legii păcatului, dacă nu a îndeplini cele poruncite de păcat ? 4, Exista, 
aşadar, acest fel de păcat, de care chiar dacă se simte robită sfinţenia 
desăvîrşirii, totuşi nu .se îndoieşte că o va libera harul lui Hristos, spu- 
nînd : «Om nenorocit ce sînt! Cine mă va izbăvi de trupul morţii aces¬ 
teia l Mulţumesc lui Dumnezeu prin Iisus Hristos, Domnul nostru». Veţi 
afirma, zic, că este în mădularele noastre această lege care, sustrăgîn- 
du-ne de la legea lui Dumnezeu şi robindu-ne în legea păcatului, ne face 
mai degrabă nefericiţi decît vinovaţi, încît să nu fim osîndiţi la chinurile 
cele veşnice, ci să suspinăm ca şi cum ne-ar fi fost întreruptă bucuria 
fericirii şi, căutînd ajutorul care să ne readucă înapoi, să zicem împreu¬ 
nă cu Apostolul: «Om nenorocit ce sînt! Cine mă va izbăvi de trupul 
morţii acesteia /». 5. Ce însemnează altceva a fi dus rob în legea păca¬ 
tului, dacă nu a rămîne mereu în înfăptuirea şi lucrarea păcatului ? Sau 
ce alt bun principal, pe care nu-1 pot îndeplini cei sfinţi se va da, dacă 
nu acela în comparaţie cu care, precum am spus, toate celelalte nu sînt 
bune ? Ştim că există în această Iunie multe lucruri bune, mai ales ru¬ 
şinea, înfrînarea, cumpătarea, umilinţa, dreptatea, milostenia, răbdarea, 
evlavia; dar toate acestea nu pot fi egale cu acel bine suprem căci pot 
fi săvîrşite, nu zic de către Apostoli, ci chiar de către cei mijlocii. Cei ce 
nu le-au îndeplinit pe acestea sînt pedepsiţi sau cu chinul cel veşnic, sau, 
cum s-a spus mai sus, cu marea muncă a pocăinţei, dar nu sînt liberaţi 
prin harul zilnic al lui Hristos. 6. Rămîne, aşadar, să recunoaştem că se 
potriveşte bine această cugetare a Apostolului numai cu persoana celor 
sfinţi care, căzînd zilnic în această lege a păcatului pe care am numit-o 
mai înainte, siguri de mîntuirea lor, nu se prăbuşesc în nelegiuire, ci cum 
s-a spus mai sus, coborîţi din contemplaţia divină la mizeria preocupă¬ 
rilor de cele trupeşti, sînt lipsiţi adesea de binele fericirii adevărate. Dacă 
ar simţi că prin această lege a trupului sînt legaţi de nelegiuiri zilnice, 
s-ar plînge de pierderea nevinovăţiei, nu a fericirii, şi apostolul Pavel 
n-ar zice : «Om nenorocit ce sînt!», ci : «Om necurat» sau : «nelegiuit 
ce sînt» şi ar vrea să se elibereze nu de trupul acestei morţi, adlică de 
condiţia de muritor, ci de ticăloşiile şi de crimele trupului. 7. Dar fiind¬ 
că se simţise robit faţă de starea omenească, şubredă, adică adus de gri¬ 
jile şi frămîntările trupeşti, pe care le conduce legea păcatului şi a mor¬ 
ţii, gemînd din pricina acestei stări în care ajunsese fără voia sa prin 
legea păcatului, îndată aleargă da Hristos şi este mlîntuit prin grabnica 
răscumpărare a harului. Această lege a harului înlătură orice nelinişte, 
zămislită chiar şi în pieptul Apostolului de către acea lege a păcatului, 
care face să răsară în chip firesc spinii şi mărăcinii cugetărilor şi gri¬ 
jilor muritoare. «Căci, zice el, legea duhului în Hristos Iisus m-a libe¬ 
rat de legea păcatului şi a morţii». 

XVI. 

Acesta este inevitabilul trup al morţii, în care cei desăvârşiţi şi care 
au gustat *cît de bun este Domnul», căzînd zilnic, simt cu profetul *cît de 
rău şi de amar este să se despartă de Domnul Dumnezeul lor». Trupul 
morţii este cel care, îmâepărtîndu-le privirea de la cer, le-o aduce către 
cele pământeşti, care pe cei ce cîntă psalmi, sau îngenunchiaţi la rugă¬ 
ciune, îi face să- le vină în minte chipuri omeneşti, vorbe, tîrguieli sau 
fapte fără rost. 2. Trupul morţii este cel din cauza căruia cei ce rîvnesc 
sfinţenia îngerească şi cei ce Voiesc să fie veşnic alături de Domnul nu 
pot să afle desăvîrşirea acestui bun. Fiindcă le stă împotrivă trupul 
morţii ei fac răul pe care nu-1 voiesc, adică le zboară mintea la cele ce 
nu duc către înaintarea în virtuţi şi în desăvîrşire. în sfîrşit, pentru ca 
fericitul Apostol să exprime limpede că el a vorbit despre cei desăvîr- 
şiţi în sfinţenie şi despre cei asemenea lor, arătîndu-se oarecum mereu 
pe sine cu degetul, spune «eu însumi", adică cel ce pronunţă acestea, 
deschid tainiţele conştiinţei mele, nu a altuia. T. De acest fel de vorbire 
se foloseşte de obicei în chip familiar Apostolul, dacă vrea vreodată să’ 
se arate în mod special pe sine, ca aici : «însumi eu, Pavel, vă Îndemn 
prin blîndeţea şi Îngăduinţa lui Hristos», şi de asemenea : «Numai că 
eu nu v-am fost povară», sau : «Dar fie, eu nu v-am fost povară», şi în 
alt loc : «Eu, Pavel, vă spun vouă : că de vă v-eţi tăia împrejur, Hristos 
nu vă va folosi la nimic», şi către Romani: «Aş fi dorit să fie eu însumi 
anatema 'de la : Hristos pentru fraţii mei». 4. Dar se poate înţelege foarte 
bine că el a voit să se exprime mai deosebit, zicînd «însumi eu», adică 
cel pe care-1 cunoaşteţi că este Apostolul lui Hristos, pe care-1 priviţi 
cu toată cinstirea, pe care-1 socotiţi a fi mare şi desăvîrşit, şi în care 
vorbeşte Hristos, cu mintea voi sluji legii lui Dumnezeu, totuşi recunosc 
că cu trupul slujesc legii păcatului, că adică uneori, ţinut de condiţia 
omenească, sînt rostogolit de la cele cereşti la cele pămînteşti şi min¬ 
tea mea va aluneca din înălţimi la grijile lucrurilor omeneşti. Mă simt 
aşa de robit în fiecare clipă de această lege a păcatului, că, oricît aş 
stărui cu dorinţa peclintită către Dumnezeu, totuşi simt că în niciun 
chip nu pot scăpa de puterea acestei robii, dacă nu voi alerga întotdea¬ 
una la harul Mântuitorului. , 

XVII. 

Şi de aceea toţi cei sfinţi, suspinînd zilnic din pricina acestei stări 
firave a fiinţei lor, în timp ce cercetează feluritele cugetări şi tainele 
conştinţei lor, strigă cu umilinţă : «Să nu intri in judecată cu robul Tău, 
că nimeni din cei vii nu este drept înaintea Ta», şi: «Cine poate spune : 

curăţit-am inima mea ; sint curat de păcat ?». Şi, de asemenea : «Nu este 
om drept pe pămînt care să iacă binele şi să nu păcâtuiască», dar şi : 
«Greşelile cine le va pricepe ?» 2. Şi astfel, ei au socotit atît de slabă 
atît de nedesăvîrŞită dreptatea oamenilor şi avînd întotdeauna nevoie 
de mila lui Dumnezeu, încît unul din ei, pe ale cărui nedreptăţi şi păca¬ 
te Dumnezeu le-a curăţit cu jarul trimis de pe altarul de foc al cuvîn- 
tului Său, după acea minunată contemplaţie a lui Dumnezeu, după vede¬ 
rea sublimilor serafimi şi după descoperirea tainelor cereşti, zice : «Vai 
mie, că sint pierdut 1 Sint om cu buze spurcate şi locuiesc in mijlocul 
unui popor cu buze necurate». 3. Acesta, după părerea mea, poate nici 
atunci n-ar fi simţit necurăţenia buzelor sale, dacă n-ar fi meritat să 
cunoască curăţia întreagă prin contemplaţia lui Dumnezeu, la privirea 
căruia şi-a aflat deodată întinăciunea sa pînă atunci necunoscută de el. 
Cînd zice : «Vai mie, că sint om cu buze spurcate», el spune atunci a- 
ceasta despre buzele sale, şi nu despre întinăciunea poporului. Dovadă, 
cele ce urmează : «Şi locuiesc in mijlocul unui popor cu buze spurcate». 
4. Dar şi cînd, rugîndu-se, mărturiseşte necurăţia păcatelor oarecum 
universale, nu cuprinde într-o rugăciune generală numai pe cei ne¬ 
drepţi : «Iată, Tu te-ai pornit cu mînie şi noi eram vinovaţi. în păcate 
am îost întotdeauna şi vom fi mîntuiţi. Toţi am ajuns necuraţi şi toate 
faptele dreptăţii noastre ca un veşmînt necurat». îllă rog, ce poate fi 
mai uşor de înţeles decît această cugetare prin care profetul, îmbră- 
ţişînd cu gîndul nu numai un fel de dreptate, ci toate dreptăţile noas¬ 
tre, şi privind peste toate cele ce sînt judecate ca necurate şi îngro¬ 
zitoare, fiindcă n-a putut să descopere în vţaţa oamenilor nimic mai 
murdar şi mai impur, a socotit că e mai bine să le asemene cu un veş¬ 
mînt întinat. 5. Aşadar, zadarnic se opune adevărului celui mai limpede 
spinul obiecţiei înţepătoare, cum aţi zis cu puţin înainte : «Dacă nimeni 
nu e fără păcat, nu e nimeni sfînt şi, dacă nu e nimeni sfînt, însemnează 
că nimeni nu se va mîntui». Nodul acestei chestiuni se poate dezlega prin 
mărturisirea profetului: «Iată, Tu Te-ai pornit cu mînie şi noi eram 
vinovaţi», adică atunci cînd, scîrbit de nepăsarea şi de trufia inimii 
noastre, ne-ai lipsit de ajutorul Tău, pe dată ne-a înghiţit prăpastia pă¬ 
catelor, ca şi cum cineva i-ar zice părţii celei mai luminoase a soare : 
lui: «Iată, tu ai apus şi pe noi ne-a cuprins întunericul». 6. Şi totuşi, 
cînd acesta spune că sfinţii au păcătuit şi nu numai că au păcătuit, dar 
chiar că au rămas întotdeauna în păcate, nu-şi pierde cu totul nădej¬ 
dea în mîntuire, ci adaugă : în păcate am fost întotdeauna şi vom ii mîn¬ 
tuiţi». Este la fel această cugetare : «lată, Tu Te-ai pornit în mînie şi 
noi eram vinovaţi» cu cea apostolică : «Om nenorocit ce sînt! Cînd mă 
va izbăvi de trupul morţii acesteia ?». Mai departe, ceea ce adaugă pro- 

fetul: «In păcate am fost întotdeauna şi vom ti niîntuiţi» se potriveş¬ 
te cu următoarele cuvinte ale Apostolului: « Mulţumesc lui Dumnezeu 
prin Iisus Hristos, Domnul nostru!». 7. De asemenea şi cuvintele profe¬ 
tului : «Vai mie, că slnt om cu buze spurcate şi locuieŞt în mijlocul unui 
popor cu buze spurcate» se vede că au acelaşi înţeles cu cuvintele spu¬ 
se mai înainte : «Om nenorocit ce sînt! Cine mă va izbăvi de trupul 
morţii acesteia ?». Şi cele ce urmează la profet : «Atunci unul dintre 
serafimi a zburat spre mine, avînd în mîna sa' un cărbune (sau o 
pietricică) pe care-l luase cu cleştele de pe jertfelnic. Şi l-a apropiat 
de gura mea şi a zis : Iată, s-a atins de buzele tale şi va şterge toate 
păcatele tale şi fărădelegile tale le va curăţi». La fel se pare că a în¬ 
ţeles şi Pavel cînd a zis : «Mulţumesc lui Dumnezeu, prin Iisus Hris¬ 
tos, Domnul nostru». 8. Vedeţi, aşadar, în ce chip toţi sfinţii mărturi¬ 
sesc nu atît în persoana poporului, cît într-a lor, că au fost într-adevăr 
păcătoşi şi, totuşi, nu-şi pierd nicidecum nădejdea în mîntuire iar pli¬ 
nătatea dreptăţii, pe care ei nu mai cred că o pot dobîndi din pricina 
stării omeneşti şubrede, o aşteaptă de la harul şi mila Domnului. 

XVIII. 

Dar că nimeni în această, viaţă, oricît de sfîpt ar fi, nu este scutit 
de datoriile păcatelor, ne învaţă chiar cuvintele Mîntuitorului. Acesta, 
dînd ucenicilor săi formula rugăciunii desăvîrşite, între celelalte prea 
sfinte şi prea înalte porunci care, fiindcă nu sînt încredinţate decît ce¬ 
lor sfinţi şi desăvîrşiţi nu pat fi potrivite cu cei drepţi, a ţinut să cu¬ 
prindă şi aceste cuvinte «Şi ne iartă nouă datoriile noastre, precum şi 
noi iertăm datornicilor noştri». 2. Dacă, aşadar, această rugăciune se 
spune şi de către cei sfinţi, cum se cuvine să credem fără vreo îndoia¬ 
lă, cine poate fi atît de încăpăţînat şi de încrezut de trufia nebuniei 
diabolice, încît, afirmînd că el este fără păcat, să nu se creadă mai ma¬ 
re nu numai decît Apostolii, dar chiar să-L învinovăţească pe Mîntui- 
torul de neştiinţă şi deşertăciune ? Unul ca acesta ori că n-a ştiut că 
pot fi unii scutiţi de 'datorii, ori că i-a învăţat pe cei pe care-i ştia că 
n-au nevoie de leacul acestei rugăciuni. Dar fiindcă toţi Cei sfinţi res- 
peotînd în totul poruncile Domnului lor, spun zilnic : «Şi ne iartă nouă 
datoriile noastre», dacă spun născociri, într-adevăr nimeni nu este fără 
greşeală, iar dacă născocesc, la fel este adevărat că ei nu sînt lipsiţi de 
păcatul minciunii. 3. Şi de aceea, acel prea înţelept Ecclesiast, trecînd cu 
mintea peste toate gîndurile şi faptele omeneşti, spune fără vreo aba¬ 
tere : «Nu este om drept pe pămînt care să facă binele şi să nu păcătu- 
iască», adică nimeni pe acest pămînt n-a putut fi şi nici nU va putea fi 

găsit vreodată atît de sfînt, atît de cu grijă, atît de atent, care să fie în 
neîntreruptă legătură cu Acel bine unic, şi să nu simtă că zilnic, des- 
părţindu-se de El, greşeşte. Acesta, totuşi, cînd afirmă că nu poate fi 
fără vină, nu spune în nici un chip că nu este drept. 

XIX. 

Cel ce scrie despre starea de nepăcătuire a firii omeneşti nu cu vor¬ 
be deşarte, ci după mărturia şi dovada conştiinţei sale, discutînd cu noi 
recunoaşte că abia atunci este fără de păcat, cînd simte că n-a fost 
despărţit de Binele suprem. Iar cel care, cereetîndu-şi conştiinţa, ca să 
nu spun mai mult, va descoperi că a săvîrşit măcar o singură liturghie 
fără amestecul vreunei vorbe, vreunui gînd, sau vreunui fapt nepotri¬ 
vit, acela poate să spună că este fără păcat. De aceea, fiindcă mărtu¬ 
risim că mintea omenească nu poate fi lipsită de zborurile ei fără rost 
în lucruri nefolositoare şi de prisos, recunoaştem totodată că, într-ade- 
văr, tocmai din această pricină noi nu sîntem fără păcat. 2. Cu oricîta 
grijă s-ar sili să-şi păstreze fiecare inima sa, niciodată nu o va putea pă¬ 
zi după dorinţele duhului său, fiindcă stă împotrivă condiţia trupului. Cu 
cit va înainta mai mult mintea omenească şi va ajunge la o mai cura¬ 
tă stare a contemplaţiei, cu atît se va vedea mai pătat, ca printr-o 
oglindă a purităţii sale. De vreme ce sufletul se întinde cu privirea 
mai în înălţime şi doreşte lucruri mai mari decît cele pe care le să- 
vîrşeşte, este de trebuinţă ca pe cele în care se găseşte să le primească 
întotdeauna ca fiind mai prejos şi mai vrednice de dispreţ. 3. O privire 
sinceră găseşte mai multe rele, o viaţă fără reproş îşi constată cu părere 
de rău mai multe greşeli, iar îndreptarea purtării şi întrecerea în vir¬ 
tute înmulţeşte gemetele şi suspinele. Nimeni nu poate fi. mulţumit cu 
treapta pe care a înaintat şi, cu cit a fost cineva mai curat la minte, cu 
atît, văzîndu-se mai jos, găseşte pricini mai degrabă pentru umilinţă, 
decît pentru trufie. Cu atît s-a ridicat mai repede la cele înalte, cu atît 
vede că i se îndepărtează şi mai mult piscul pe care vrea să-l atingă. 
4. în sfîrşit, cel mai deosebit dintre Apostoli «pe care-1 iubea Hristos», 
sprijinindu-se pe pieptul învăţătorului său, a spus aceste cuvinte, care 
parcă au pornit din inima Domnului : «Dacă zicem că păcat nu avem, ne 
amăgim pe noi Înşine, şi adevărul nu este în noi». Astfel, dacă atunci 
cînd spunem că n-avem păcat, n-avem în nod adevărul, adică pe Hristos, 
ce altceva cîştigăm, decît că, prin însăşi declaraţia noastră, din păcătoşi 
ne dovedim criminali şi nelegiuiţi ? 

16 — Sfîntul Ioan Casian 

XX. 

în sfîrşit, avînd în inimă gîndul de a cerceta mai de aproape ade¬ 
vărul şi întrebîndu-ne dacă este cu putinţă pentru firea omenească să 
fie fără păcat, de la cine vom învăţa aceasta mai limpede, dacă nu de 
la cei care «şi-au răstignit trupul împreună cu viciile şi cu poftele» şi 
pentru care «lumea este răstignită» ? Aceştia, de vreme ce nu numai că 
şi-au smuls din rădăcină toate viciile inimii lor, dar chiar se străduiesc 
să înlăture şi gîndurile şi amintirea păcatelor, cu atît mai mult mărtu¬ 
risesc zilnic, cu toată credinţa, că nu pot rămîne nici măcar un ceas fără 
pata vreunui păcat. 

XXI. 

Nu trebuie să nu primim duminica Sfînta împărtăşanie, fiind¬ 
că ne ştim păcătoşi, ci cu totul mai mult să ne grăbim dornici către 
ea, pentru vindecarea sufletului şi pentru curăţia cea duhovnicească, cu 
acea umilire a minţii şi cu atîta credinţă, încît judecîndu-ne nevrednici 
de primirea marelui har să căutăm şi mai mult leacuri pentru rănile 
noastre. N-am fi, de altfel, vrednici să primim nici împărtăşania anuală, 
dacă ne-am lua după unii care, stînd în mînăstiri, în aşa chip măsoa¬ 
ră vrednicia, sfinţenia şi meritul tainelor cereşti, încît socotesc că îm¬ 
părtăşania nu trebuie luată decît de cei sfinţi şi nepătaţi şi nu mai 
degrabă pentru că această participare să ne facă sfinţi şi curaţi 2. Aceş¬ 
tia, fără îndoială, cad într-o mai mare trufie decît cea de care li se pare 
că se feresc, fiindcă cel puţin atunci cînd o primesc ei se socotesc vred¬ 
nici de a o primi. Cu mult este însă mai drept ca, de vreme ce în 
această umilinţă a inimii în care credem şi mărturisim că niciodată nu 
putem să ne atingem pe merit de acele Sfinte Taine, s-o primim ca un 
leac al tristeţilor noastre în fiecare duminică, decît ca, stăpîniţi de de-' 
şarta trufie şi stăruinţă a inimii, să credem că numai o dată pe an 
sîntem vrednici de a lua parte la Sfintele Taine. 3. De aceea, ca să 
putem înţelege acestea şi să le păstrăm în chip rodnic, să rugăm cu şi 
mai mare încordare mila Domnului să ne ajute pentru a le îndeplini 
acestea, care nu se învaţă ca celelalte îndeletniciri omeneşti, unde este 
necesară mai întîi folosirea cuvintelor, ci mai degrabă luînd-o înainte 
fapta unită cu experienţa. Acestea, dacă n-au fost cercetate şi nete¬ 
zite adesea prin învăţăturile bărbaţilor duhovniceşti şi dacă n-au fost 
adîncite cu grijă prin exemple şi prin experienţa zilnică, ori îşi pierd 
puterea din cauza nepăsării, ori dispar printr-o nevrednică uitare. 

I. Cum am descoperit părintelui 
Avraam tainele cugetărilor noastre. 

II. Cum ne-a dat pe faţă bătrînul gre¬ 
şelile. 

III. Locurile pe care pustnicii trebuie 
să le caute. 

IV. Ce fel de lucrări trebuie să facă 
pustnicii. 

V. Drumurile fără rost mai degrabă 
înăspresc decît potolesc neliniştile inimii. 

VI. Cum trebuie să-şi păzească mo¬ 
nahul gîndurile sale. 

VII. întrebare : de ce se crede că veci¬ 
nătatea cu părinţii este dăunătoare, fapt 
care nu se întîmplă pentru cei din Egipt. 

VIII. Răspuns: nu se potrivesc tutu¬ 
ror toate. 

IX. Pot să nu se teamă de vecinăta¬ 
tea părinţilor cei ce au putut imita morti¬ 
ficarea părintelui Apolo. 

X. Este dăunător pentru un monah 
să-i aducă părinţii cele trebuitoare ? 

XI. Răspuns : Ce a spus sfîntul Anton 
in această privinţă. 

XII. Munca este folositoare, iar trîn- 
dăvia păgubitoare. 

XIII. Istorioara frizerului născocită 
pentru a cunoaşte amăgirile diavolului. 


XIV. întrebare : de unde provine gre¬ 
şeala unor astfel de cugetări. 

XV. Răspuns: cele trei porniri ale 
sufletului. 

XVI. Partea raţională a sufletului 
nostru este şubredă. 

XVII. Partea mai slabă a sufletului 
cade cea dinţii în ispita diavolului. 

XVIII. Este folositoare dorinţa de a ne 
întoarce în patrie pentru mai mare li¬ 
nişte ? 

XIX. Răspuns: diavolul ne amăgeşte 
cînd ne făgăduieşte liniştea unui pustiu 
mai mare. 

XX. Cit de folositoare este nelucra¬ 
rea cînd soseşte un frate. 

XXI. Cum a arătat evanghelistul Ioan, 
pe cit se spune, folosul repaosului. 

XXII. întrebare : cum trebuiesc înţe¬ 
lese aceste cuvinte din Evanghelie: «Ju¬ 
gul meu e bun şi sarcina Mea uşoară ». 

XXIII. Răspunsul explică aceste cu¬ 
vinte. 

XXIV. De ce se simte amar jugul 
Domnului şi grea sarcina Lui. 

XXV. Ce folos aduc ispitele. 

XXVI. Cum se făgăduieşte plată în¬ 
sutită celor ce renunţă în chip desăvîrşit 
la cele ale acestei lumi. 


I. 

Cu ajutorul lui Hristos încep a douăzeci şi patra convorbire, care 
este a părintelui Avraam şi care închide în ea moşteniri şi învăţături 
de la toţi înaintaşii. Cînd o voi termina socot că m-am achitat de toate 
făgăduinţele pe care vi le-am făcut, la rugămintea voastră, numărul 
convorbirilor potrivindu-se în chip mistic cu numărul celor douăzeci şi 
patru de bătrîni 47 , despre care se spune în Sfînta Apocalipsă că dă¬ 
ruiesc cununile lor Mielului. Dacă aceşti douăzeci şi patru de înaintaşi 
ai noştri vor fi încununaţi cu glorie pentru învăţătura lor, ei se închină 

47. XXIV, I, p. 548. Identitatea numărului convorbirilor cu acela al bătrînilor din 
Apoclipsă (4, 10-11) are sensul mistic proclamat de Sf. Casian. 

cu capetele plecate Mielului care s-a jertfit pentru mîntuirea lumii. El, 
pentru cinstirea numelui Sau, a binevoit să le dea lor un simţămînt atît 
de înalt, iar mie grai, prin care să le exprim simtămîntul. Este de tre¬ 
buinţă să recunoaştem darul pe care ni-L face Făcătorul tuturor celor 
bune, faţă de care sîntem datori pentru tot ceea ce primim ele la El. 2. 
Aşadar, cu toată neliniştea i-am mărturisit acestui Avraam lupta cuge¬ 
telor noastre, care zilnic ne împingeau cu ardoare sufletească să ne în¬ 
toarcem în provincia noastră şi să ne revedem părinţii. Pricina cea mai 
mare a dorinţelor noastre era aceea că ne aducem aminte de cîtă evla¬ 
vie şi pietate era plină inima părinţilor noştri. Ştiam că ei nu ne-ar îm¬ 
piedica niciodată de la înfăptuirea planurilor noastre şi ne gîndeam 
mereu că mai mult lor le datorăm înaintarea noastră duhovnicească. Ne 
scuteau de orice griji, ne asigurau toate ale traiului, îndeplinind ei cu 
bucurie tot ce ar fi trebuit să facem noi. 3. Pe deasupra, ne hrăneam su¬ 
fletul cu nădejdea unor bucurii deşarte, crezînd că vom primi cea mai 
mare roadă din convertirea multora, care ar fi urmat să fie îndreptaţi 
pe calea mîntuirii după exemplul şi îndemnurile noastre. în afară de 
aceasta, ne apărea în faţa ochilor tabloul cu aşezarea locurilor, în care 
se găsea averea moştenită de la strămoşi şi frumuseţea regiunilor, cu în¬ 
tinderi, singurătăţi şi păduri care puteau nu numai să-l îneînte pe un 
monah, dar chiar să-i dăruiască cele mai bune mijloace de viaţă. 4. 
Acestea toate le-am dezvăluit în chip simplu, cu încrederea conştiinţei 
noastre, bătrînului înainte numit şi mărturisindu-i, plini de lacrimi, că 
nu vom putea răbda atacurile tulburărilor şi dorinţelor noastre, dacă 
leacurile învăţăturilor lui şi harul lui Dumnezeu nu ne vor veni în aju¬ 
tor. El, după ce a zăbovit într-o îndelungată tăcere, oftînd din greu, a 
început pînă la urmă să vorbească, precum urmează : 

II. 

Slăbiciunea cugetului vostru arată că încă n-aţi renunţat la dorin¬ 
ţele lumeşti şi n-aţi ucis în voi poftele de odinioară. Căci, precum o do¬ 
vedeşte neliniştea inimii voastre plină de dorul de a călători, suportaţi 
numai trupeşte depărtarea de părinţi, deşi aceasta ar fi trebuit s-o pri¬ 
miţi mai intîi sufleteşte. Ar fi fost smulse toate acestea din inimile 
voastre, dacă aţi fi pătruns în adîncime înţelesul renunţării le cele 
lumeşti şi principalul temei al pustiului în care ne-am aşezat. 2. Şi de 
aceea îmi dau seama că voi suferiţi de plictiseala lipsei de activitate în 
care vă găsiţi, aşa cum se spune şi în Proverbe : «Sufletul celui leneş 
pofteşte» şi : «Poftele îl omoară pe cel leneş». Şi pe mine m-ar fi ne¬ 
căjit aceste foloase ale trupului, dacă aş fi crezut că ele se împacă cu 

ţelurile pe care eu le urmăresc, sau dacă aş fi judecat că din astfel de 
plăceri pat culege vreo roadă asemenea acesteia pe care ne-o dă as¬ 
primea singurătăţii şi chinuirea trupului. Nu sîntem atît de liberaţi 
de mîngîierea părinţilor, incit să ne lipsim de cei ce se bucură că ne 
susţin din avutul lor, dar ne vine în minte acea învăţătură a Mîntuito- 
rului, care ne spune să lăsam la o parte tot ce este în legătură cu tru¬ 
pul : «Cine nu va lăsa pe tatăl, pe mama, pe fiii şi pe fraţii săi, nu poate 
să fie ucenicul Meu». 3. Iar dacă am fi cu totul lipsiţi de ajutorul părin¬ 
ţilor, nu ne-ar lipsi sprijinul celor puternici ai acestei lumi, care s-ar 
bucura să ne susţină cu lungă dărnicie în toate cele trebuitoare nouă. 
Datorită generozităţii lor am fi scutiţi de 1 grija de a ne procura cele ale 
traiului, dacă nu ne-ar îndepărta cu putere de la aceasta blestemul pro¬ 
fetului, care zice : «Blestemat fie omul care-şi pune nădejdea în om» şi: 
«Şi nu vă încredeţi în cei puternici». Am fi putut aşeza chiliile noastre 
pe albia fluviului Nil, să avem apă pentru flori, pentru a nu fi siliţi s-o 
aducem pe umerii noştri de la o distanţă de patru mii de paşi, dacă nu 
ne-ar întări să răbdăm neobosiţi această muncă fericitul Apostol, care 
spune : «Fiecare îşi va primi plata după munca sa». 4. Ştiu că sînt şi 
în regiunile noastre locuri de retragere plăcută, în care nu lipsesc 
pomii încărcaţi de fructe, grădini frumoase şi ne-ar fi toate din belşug, 
fără cea mai mică trudă a trupului pentru trebuinţele traiului, dacă nu 
ne-am teme că ni se potriveşte şi nouă acea dojană adresată în Evan¬ 
ghelia bogatului: «Tu ţi-ai primit mîngîierea în timpul vieţii tale». Dar 
întorcîndu-ne faţa de la toate acestea şi dispreţuind toată plăcerea a- 
cestei lumi, noi ne simţim desfătaţi de asprimea deşertului, mai presus 
de toate bucuriile punem întinderea înfiorătoare a acestui pustiu şi nu 
comparăm cu amarul acestor nisipuri nici o bogăţie a ogoarelor, urmă¬ 
rind nu cîştigurile vremelnice ale acestui trup, ci mîngîierile veşnice 
ale duhului. 5. Este puţin lucru că monahul a renunţat o dată, că adică 
a dispreţuit la începutul convertirii sale toate cele prezente dacă nu 
continuă să renunţe zilnic la ele. Trebuie să zicem cu profetul, pînă la 
sfîrşitul vieţii : «Eu n-am dorit ziua omului, Tu ştii». De aceea şi Dom¬ 
nul spune în Evanghelie : «Dacă voieşte cineva să vină după Mine, să 
se lepede de sine, să-şi ia crucea în fiecare zi şi să-Mi urmeze Mie». 

III. 

Cel ce poartă grijă veghetoare pentru curăţia omului lăuntric tre¬ 
buie să dorească locurile care nu-i robesc mintea prin rodnicia lor spre 
o cultură mai bogată, care nu-1 împiedică să rămînă statornic în chilia 
sa, care nu-1 împinge să lucreze ceva sub cerul liber şi în felul acesta 

să-şi arunce privirile în toate părţile, iar odată cu ele gîndurile, înde- 
părtîndu-se astfel de cugetări adinei ale chemării sale. 2. Nimeni nu 
se poate feri de această risipire a gîndurilor şi grijilor, dacă nu şi-a 
închis şi trupul şi sufletul neîncetat între pereţii chiliei sale. Ca un 
pescar minunat care, îngrijindu-se de hrana sa după arătarea apostolică, 
priveşte cu atenţie de pe stîncă la undiţă şi trage în sus numai peştii tre- 
buincioşi, iar ceea ce e netrebuincios aruncă, la fel monahul trebuie să 
urmărească, nemişcat în liniştea adîncă a inimii sale, cetele înotătoare 
ale gîndurilor şi dintre ele să le oprească pe cele bune şi să le alunge 
pe cele rele. 

IV. 

Cel ce stăruie mereu în această pază, oricine ar fi el, îndeplineşte 
cu adevărat ceea ce profetul Avacum spune destul de limpede : «V oi 
sta de strajă şi mă voi aşeza în turnul de veghe ca să priveghez şi să văd 
ce-mi va grăi mie şi ce-mi va răspunde la tînguirea mea». Cît de greu 
este şi cîtă osteneailă cere aceasta, se dovedeşte foarte bine din încercă¬ 
rile celor care locuiesc în pustduil Calamus şi Porphyrion. 2. Deşi la o dis¬ 
tanţă destul de mare de toate oraşele şi aşezările omeneşti, mai depărtaţi 
decît pustiul Scitium (merg şapte sau opt zile, din stadie în stadie şi, prin 
întinderile pustii, abia ajung la chiliile lor), totuşi, fiindcă acolo, ocupîn- 
du-se cu agricultura, stau foarte puţin închişi, cînd vin în aceste lo¬ 
curi necultivate ale pustiului Scitium, în care ne găsim, sînt hărţuiţi 
de atîtea gânduri, de atâtea nelinişti ale sunetului, îneît, ca şi cum n-ar 
fi trăit niciodată în singurătate, abia pot răbda liniştea şi pacea chi¬ 
liei şi, scoşi din obişnuinţa lor se tulbură de parcă ar fi nişte novici şi 
nişte începători. 3. Ei n-au învăţat să-şi potolească pornirile omului 
lăuntric şi să se împotrivească furtunilor din cugetele lor prin stră¬ 
duinţă permanentă şi prin luptă fără preget, fiindcă, ostenindu-se zilnic 
numai sub cerul liber şi stînd toată ziua afară din casă, se mişcă necon¬ 
tenit nu numai cu trupul, ci şi cu mintea, şi-şi risipesc gîndurile lîn orice 
parte, odată cu mişcările trupului. De aceea ei nici nu ,simt nestatornicia 
sufletului, nu-şi pot înfrîna pribegia gândurilor deşarte şi alunecoase. 
Neobişnuiţi cu traiuri duhovniceşti, socotesc insuportabilă liniştea neîn¬ 
treruptă ; neobosiţi la muncile câmpului, sînt învinşi şi răpuşi de inac¬ 
tivitate şi tăcere îndelungată. 

V. 


Nu este de mirare dacă vreunul din ei rămînînd în chilie, cu gân¬ 
durile adunate oa-ntr-o închisoare foarte str!îmtă, se înăbuşă de mulţi¬ 
mea stărilor de nelinişte care, năvălind odată cu omul din spaţiul în- 

gust al locuinţei, aleargă în toate părţile ca nişte cai scăpaţi din grajd. 
Pentru moment, cînd scapă din sălaşul lor capătă o mîngîiere uşoară 
dar tristă, iar, cînd se întorc în chilie, ca şi cum le-a sosit toate cetele 
de gînduri, obişnuinţa libertăţii le stîrneşte porniri şi mai dureroase. 
2. Aşadar, cei ce încă nu pot, sau nu ştiu, să se lupte cu aţîţările voinţei 
lor, neliniştiţi în chilie din cauza plictiselii care le atacă şi mai mult 
inimile, dacă-şi îngăduie libertatea de a ieşi mai des din chitlie, slă- 
bindu-şi regulile schimniciei, vor ridica împotriva lor o furtună de ne¬ 
linişti mai rele decît cele pe care voiau să le lecuiască. Aşa este cu bo¬ 
lovanii de friguri, care cred că-şi potolesc febra lăuntrică bînd apă 
rece, deşi se ştie că în felul acesta acel foc mai mult s-aprinde în loc 
să se stingă şi, după o uşoară mîngîiere, urmează atacul şi mai puternic 
al bolii. 

VI. 



De aceea toată atenţia monahului trebuie să se fixeze într-un sin¬ 
gur punct şi toate gîndurile sale să-şi aibă drumul lăuntric numai spre 
un singur ţel, adică spre chemarea neîncetată a lui Dumnezeu în amin¬ 
tire, la fel ca acela care, voind să închidă tavanul unei camere în formă 
de boltă cu unghiul în sus, măsoară necontenit cu linia, pentru ca bol¬ 
ta să-şi păstreze mereu punctul cel mai înalt la mijloc, pînă ce se ter¬ 
mină rotunzimea întregii lucrări. 2. Cel ce va încerca să facă o astfel 
de boltă fără să ţină seama de punctul ei central, oricîtă artă şi oricîtă 
pricepere ar avea, nu va putea păstra fără greşeală proporţiile trebuin¬ 
cioase şi, oricît de frumoasă va căuta s-o execute ca aspect, nu-şi va 
da seama de greşelile făcute, dacă nu va avea mereu în vedere acel ară¬ 
tător al adevărului, cu ajutorul căruia să ajungă din toate părţile la 
acelaşi centru al lucrării. 3. La fel şi mintea noastră, dacă nu-şi fixează 
ca punct central şi nemişcat dragostea de Domnul, înconjurînd momen¬ 
tele lucrărilor şi străduinţelor noastre în cercul dragostei, ca să spun 
aşa, şi potrivind după aceasta toate celelalte simţăminte, nu va putea 
construi cu adevărată artă acea clădire duhovnicească, al cărei arhi¬ 
tect este Pavel, şi nici nu-i va da frumuseţea acelei case despre care fe¬ 
ricitul David, voind s-o înalţe în inima sa pentru Domnul, spune : «Doam¬ 
ne, iubit-am bunăcuviinţa casei Tale şi locul de sălaş al slavei Tale». 
Dimpotrivă, va înălţa în inima sa o casă urîtă şi nevrednică de Du¬ 
hul Sfînt gata să se prăbuşască în orice clipă. Neputîndu-se lăuda cu 
găzduirea fericitului oaspete, el va fi înăbuşit sub dărâmăturile con¬ 
strucţiei sale. 

VII. 

Ghenrianus. Este folositor şi necesar să învăţăm acest fel de lu¬ 
crări care se pot îndeplini înlăuntrul chiliei. Căci nu numai prin exem¬ 
plul Cuvioşiei voastre, care vă întemeiaţi pe însuşirea virtuţilor apos¬ 
tolice, dar şi prin mărturia experienţei noastre înţelegem adesea folo¬ 
sul acestui lucru. Dar vecinătatea părinţilor, pe care nici Sfinţia Voastră 
n-o respinge cu totul, nu ne este limpede pentru ce trebuie s-o evităm. 
Cînd vedem că Sfinţia Voastră care, mergînd fără greş pe calea desă- 
vîrşirii, rămîneţi în lanţurile ţinuturilor de baştină, iar alţii nu se sta¬ 
bilesc depate de legăturile lor, pentru care motiv ceea ce pentru voi 
nu este vătămător, pentru noi se socoteşte potrivnic ? 


VIII. 

Avraam. Uneori vedem că din lucruri bune se trag învăţăminte 
proaste. Dacă îşi propune cineva să facă aceleaşi lucruri, dar nu cu 
aceleaşi simţăminte, ţeluri şi virtuţi, desigur îl va pîndi laţul amăgirii 
şi al morţii de acolo de unde alţii culeg roadele veşnice. 2. Acei tînăr 
viteaz, cu mînă foarte războinică, măsurîndu-se în luptă cu acel uriaş, 
ar fi fost învins fără îndoială, dacă s-ar fi îmbrăcat cu armele bărbă¬ 
teşti şi foarte puternice ale lui Scul, cu care un om în puterea vîrstei 
ar fi culcat la pămînt nenumărate cete de duşmani. Acestea ar fi pu¬ 
tut aduce cu siguranţă moartea tînărului, dacă nu şi-ar fi ales cu pri¬ 
cepere armele potrivite vîrstei sale şi dacă nu s-ar fi înarmat împotriva 
celui mai înverşunat duşman nu cu platoşa şi cu coiful, cu care-i ve¬ 
dea pe ceilalţi echipaţi, ci cu acele arme de aruncare, cu care putea 
el sa lupte. De aceea se cuvine ca fiecare mai î'ntîi să-şi măsoare cu 
grijă puterile şi după puterea lor să-şi orinduiaseâ învăţătura care-i. 
place, fiindcă, deşi toate sint folositoare, totuşi nu pot fi toate potri¬ 
vite pentru toţi. 3. Pustnicia este bună, dar se dovedeşte a nu da tu¬ 
turor aceleaşi rezultate, căci pentru mulţi, ea este nu numai fără roade, 
dar chiar primejdioasă. Recunoaştem că învăţătura chinoviilor şi grija 
pentru fraţi sînt sfinte şi lăudabile, dar nu sîntem de părere că de aceea 
trebuie să fie îmbrăţişate de toţi. Chiar şi roada unui azil este foarte 
bogată, dar nu poate fi îndeplinită de toţi fără pagubă pentru răbdare. 
De aceea, mai întîi comparaţi între ele obiceiurile din ţinutul vostru 
cu cele de aici şi apoi puneţi în balanţă puterile oamenilor, rezultate 
din practica virtuţiilor şi a viciilor. 4. Se poate întîmpla ca un lucru, 
greu sau chiar peste putinţă pentru un om de alt neam, pentru alţii sa 
fie oarecum o deprindere sădită în firea lor şi ca atare foarte uşor de 
îndeplinit. Unele naţii, cu starea vremii foarte felurită, rabdă fără vreo 

^îmbrăcăminte marea putere a frigului sau arşiţa soarelui, în timp ce 
alţii nedeprinşi, oricît de robuşti ar fi, nu pot să suporte astfel de vir- 
tregii ale aerului. 5. Aşa şi voi, care încercaţi cu cea mai mare ostenea¬ 
lă a sufletului şi a trupului să învingeţi şi în această regiune natura, 
ca şi cum ar fi cea din patria voastră, cîntăriţi cu atenţie dacă în acele 
regiuni amorţite, cum se spune, şi oarecum îngheţate de gerul unei prea 
mari necredinţe, puteţi suporta să umblaţi goi, ca să spun aşa. Deprinde¬ 
rea îndelungată cu viaţa sfîntă, nouă ne-a dat oarecum în chip firesc 
această putere de a îndeplini ceea ce ne-am propus. Dacă socotiţi că 
sînteţi la fel şi voi în statornicie şi virtute nu sînteţi datori să fugiţi 
de vecinătatea părinţilor şi a fraţilor. 

IX. 

Ca să vă puteţi măsura printr-o dreaptă socoteală puterea de a re¬ 
zista la asprimile vieţii de sihăstrie, vă voi înfăţişa pe scurt fapta unui 
bătrîn, adică a părintelui Apollo, pentru ca, dacă prin cercetarea lăun¬ 
trică a inimii voastre nu vă găsiţi mai prejos de ţelurile şi virtutea aces¬ 
tuia, să socotiţi locuirea în patrie şi vecinătatea părinţilor fără pagubă 
pentru ceea ce v-aţi propus şi fără primejdia profesiunii voastre, fiind 
siguri că asprimea acestei umilinţe pe care v-o impune în această pro¬ 
vincie nu numai voinţa, dar şi trebuinţa călătoriei, nu poate fi învinsă 
de simţămintul rudeniei sau de plăcerea locurilor. 2. Aşadar, Ia acest 
bătrîn, mai sus numit, a venit în miez de noapte pe neaşteptate fratele 
lui cu rugămintea sa iasă puţin din mînăstire şi să-l ajute să salveze 
viaţa unui bou care intrase cu picioarele în noroiul adine al unei mlaş- 
tine şi nu mai putea ieşi. Pe cînd fratele istăruia să-l roage, spuniîndu-i 
că-i pare rău de bou şi singur nu-1 poate scoate din mlaştină, părintele 
Apollo i-a răspuns : «Pentru ce n-ai rugat pe fratele nostru mai mic, pe 
care-1 aveai mai aproape, şi ai venit la mine ?». Dar acel frate al lor 
murise de mult şi cel ce venise, socotind că acesta, din cauza vremii în¬ 
delungate de cînd se găseşte în sihăstrie nu mai poate ţine minte unele 
lucruri, i-a răspuns : «Cum puteam să-l chem din mormint, dacă a mu¬ 
rit acum cincisprezece ani ?». 3. Părintele Apollo la aceste cuvinte a 
grăit aşa : «Nu ştii că şi eu de acum douăzeci de ani am murit pentru 
această lume şi că din mormîntul acestei chilii nu pot să-ţi dau nici 
o mîngîiere în legătură cu viaţa aceasta ? Hristos nu îngăduie să slă¬ 
besc starea de mortificare a trupului pentru a te ajuta să-ţi scoţi boul 
din noroi, fiindcă El n-a îngăduit nici cel mai mic răgaz celui ce-i ce¬ 
ruse învoirea să-şi înmormânteze tatăl, deşi acest lucru se putea săvîrşi 
mai repede, căci răspundea totodată unei datorii de cinstire religioa¬ 
să». 4. Cercetaţi, aşadar, tainiţele inimii voastre şi băgaţi de seamă cu 

grijă dacă puteţi şi voi să păstraţi faţă de părinţii voştri aceeaşi stare 
şi asprime a minţii. Cînd vă veţi simţi ia fel prin uciderea tuturor sim- 
ţămintelor, abia atunci să ştiţi că vecinătatea părinţilor şi a fraţilor 
nu vă va fi dăunătoare, cînd vă veţi crede morţi pentru ei, chiar dacă 
se găsesc în apropiere, şi cînd nu veţi îngădui nici să fiţi ajutaţi de ei, 
nici să-i ajutaţi cu ceva. 

X. 

Ghermanus. Asupra acestei chestiuni n-ai lăsat nimic nelămurit. 
Sîntem siguri că n-am putea în nici un chip în vecinătatea alor noştri 
să umblăm cu picioarele goale şi cu astfel de îmbrăcăminte, dar nici 
nu ne-am strădui să ne cîştigăm cele trebuincioase prin muncă grea, 
cum este aceasta care ne sileşte să aducem zilnic pe umeri apă de la 
trei mile depărtare. Ruşinea nu ne-ar îngădui în nici un caz să înde¬ 
plinim în faţa lor asemenea lucrări. Dar cu ce dăunăm ţelului nostru, 
dacă ajutaţi de ei în toate, scutiţi adică de grija de a ne pregăti hrana, 
ne vom închina tot timpul numai cititului şi rugăciunilor ? Munca pen¬ 
tru cele ale traiului ne sustrage de la cele duhovniceşti şi nu ne putem 
dărui în întregime numai studiului. 

XI. 

Aviaam. La aceasta nu vă voi spune părerea mea, ci pe a fericitului 
Anton. Acesta a combătut odată trândăvia unui frate care avea păreri 
ca ale voastre şi ideile lui tocmai dezleagă nodul problemei puse de 
voi. La bătrînul înainte numit a venit cineva, cum am spus, care spu¬ 
nea că învăţătura pustniciei nu merită să fie preţuită, afirmînd că vir¬ 
tutea ei ar fi mai mare dacă ar căuta cineva desăvîrşirea între oameni, 
decît dacă trăieşte în pustie. Fericitul Anton l-a întrebat unde-şi are 
locuinţa. 2. El i-a răspuns că locuieşte aproape de părinţii săi şi că, 
ajutat de ei, este scutit de orice grijă şi muncă zilnică, astfel că, fără 
să fie stăpînit de alte preocupări, poate să-şi dedice tot timpul lecturii 
şi rugăciunii. Fiindcă el se lăuda cu aceasta, fericitul Anton l-a între¬ 
bat din nou : «Spune, prietene, dacă în pagubele şi necazurile lor te 
simţi întristat şi, de asemenea, dacă-ţi aduce bucurie bunăstarea lor. El 
a recunoscut că în ambele cazuri situaţia părinţilor nu-1 lasă indiferent, 
atunci bătrînul a grăit: «Ştii că şi în veacul viitor va trebui să fii legat 
de soarta acelora cu care în această viaţă te bucuri sau te întristezi, 
după cum ei câştigă sau pierd». 3. Nemulţumit cu atît, fericitul Anton a 
lărgit cîrnpul dezbaterii, urmînd : «Această viaţă şi stare foarte călduţă te 
vor lovi nu numai cu paguba despre care am vorbit (deşi aceasta n-o vei 
simţi acum, cînd poţi spune oarecum ceea ce glăsuiesc Pildele : «M -am 

lovit, nu m-a durut ? M-au bătut, nu ştiu nimic!» sau ceea ce spune 
profetul : «Cei de alt neam i-au stors vlaga, iar el nu bagă de seamă»). 
4. fiindcă, de bună seamă, în fiecare zi iţi vor coborî mintea la cele pă- 
mînteşti, schimbînd-o neîncetat, după cum vor cere feluritele situaţii, 
dar şi fiindcă te vor lipsi de roada mîinilor tale şi de plata dreaptă a 
ostenelilor proprii. Nu vei putea, dacă eşti întreţinut de ai tăi, să-ţi 
pregăteşti cu mâinile tăie hrana zilnică, după pilda fericitului Apostol 
care, dînd ultimele îndrumări conducătorilor bisericii din Efes, amin¬ 
teşte că, deşi ocupat cu sfintele studii cerute de predica evanghelică, 
el s-a îngrijit nu numai de întreţinerea lui, dar şi de a acelora care 
erau în slujba lui şi care n-aveau timp să-şi procure cele necesare. El 
spune : «Ştiţi că aceste miini au muncit pentru trebuinţele mele şi ale 
celor care erau cu mine». 5. Şi, arătînd că a făcut aceasta, ca să nu ne 
dea nouă pildă, în alt loc zice : «N-am fost fără lucru între voi, nici 
n-am mîncat de la cineva pline fără plată, ci cu muncă şi cu trudă, lu- 
crînd zi şi noapte, ca să nu împovărăm pe nimeni 'dintre voi. Nu doar 
că n-avem puterea aceasta, ci ca să vă dăm o pildă cu noi înşine, ca 
să faceţi ca noi». 

XII. 

De aceea, chiar dacă ajutoarele părinţilor nu ne-ar fi lipsit, totuşi 
am pus mai presus de orice lucru această lipsă pînă şi de îmbrăcăminte 
şi am socotit că este mai bine să ne pregătim cu sudorile noastre hra¬ 
na trupească de toate zilele decît să ne sprijinim pe ajutorul părinţi¬ 
lor. Această sărăcie totală este pentru noi mai presus de acea medita¬ 
ţie trîndavă, pe care o predici, asupra Scripturilor şi acea stăruinţă fără 
rod în lecturi. Fără îndoia]ă, am urma cu mare plăcere ideile tale, dacă 
autoritatea apostolică sau a Sfinţilor Părinţi ne-ar fi învăţat prin exem¬ 
ple că acest lucru este mai folositor. 2. Să ştii însă că tu eşti lovit din 
aceasta de o pagubă mai mare decît cea despre care am vorbit, fiindcă 
deşi ai trup sănătos şi rpbust, trăieşti din munca altuia, ceea ce este 
drept numai pentru cei slabi şi bolnavi. Tot neamul omenesc, în afară 
de acel fel de monahi, care trăiesc prin munca zilnică a mîinilor lor, 
după învăţătura Apostolului, aşteaptă dania altora. De aceea, nu numai 
cei care se laudă a fi întreţinuţi din avutul părinţilor, sau din munca 
servitorilor, sau din roadele pămîntului lor, dar înşişi conducătorii a- 
cestei lumi este sigur că trăiesc din pomană. 3. Aşa spune şi definiţia 
mai marilor noştri, care au hoîărît că tot ce se primeşte pentru hrana 
zilnică, fără să fie produs de mîinile noastre, trebuie trecut în catego¬ 
ria milosteniei, potrivit cuvintelor Apostolului care, interzieînd celor 
trîndavi traiul din darul altora, a zis : «Cine nu vrea să muncească să 

nu mănînce». 4. De aceste cuvinte folosindu-se fericitul Anton faţă de 
acel tînăr, ne-a invitat şi pe noi, prin îndrumările sale, să fugim de pri¬ 
mejdioasa bunăvoinţă a părinţilor şi a tuturor celor ce ne dau miloste¬ 
nie pentru hrana necesară, ca şi de plăcerea unei locuinţe bune. Să pu¬ 
nem mai presus de toate bogăţiile lumii nisipul aspru cu amărăciunile 
firii şi regiunile pustiite de inundaţiile sărate şi din pricina aceasta nesu¬ 
puse dreptului şi stăpânirii oamenilor. Retraşi în singurătate, nu numai că 
ne ferim de mulţimile de oameni, dar nici nu ne cheamă natura unui pă- 
mînt bogat la grija de a-1 munci, şi astfel mintea nefiind sustrasă de 
la principala ei îndatorire, este redată în întregime ostenelilor 
duhovniceşti. 

XIII. 

Credeţi că puteţi mîntui şi pe alţii şi vă grăbiţi să vă revedeţi pa¬ 
tria, în nădejdea unui cîştig mai bun. Ascultaţi asupra acestui lucru un 
cuvânt al părintelui Macarie, foarte frumos şi bine potrivit, pe care 
el l-a servit ca leac unui frate plin de dorinţe asemănătoare cu ale 
voastre. Era, a început el, într-o cetate un bărbier foarte priceput. El 
tundea pe oricine pentru trei dinari şi, cîştigînd din meseria sa o sumă 
mica şi neînsemnată, după ce îşi cumpăra din ea cele necesare traiu¬ 
lui, îi rămînea zilnic în pungă cîtă o sută de dinari. 2. Dar pe cînd ei 
îşi ducea viaţa cu cîştigul acesta, a auzit că într-o altă cetate, la o mare 
depărtare de a lui, frizerii iau cîte un galben pentru fiecare tuns. Aflînd 
aceasta, el a zis : Cit timp am să mă mulţumesc eu cu această cerşe¬ 
torie de trei dinari pentru o lucrare, cînd aş putea, ducîndu-mă acolo, 
să strâng mare avere din cîştigul galbenilor ? Astfel, luîndu-şi îndată 
uneltele meseriei sale, după ce a cheltuit tot ce adunase atîta timp, 
a ajuns, cu multă trudă, în acel oraş aşa de mănos. 3. Din ziua în 
care a venit, a primit intr-adevăr plata aşa cum aflase. Seara, văzînd 
că are în buzunar o sumă mare de galbeni, s-a dus vesel la prăvălie 
să cumpere cele trebuincioase pentru hrană. Dar la plată toate erau 
aşa de scumpe, că tot ce cîştigase a trebuit să cheltuiască, iar acasă 
nu s-a întors măcar cu un galben. Cînd a văzut că zilnic lucrurile se 
petrec la fel şi nu numai că nu-i rămînea nimic, dar abia îi ajung 
banii pentru trebuinţele zilnice, gîndindu-se la această situaţie şi-a 
zis în sine : «Mă voi întoarce în cetatea mea şi-mi voi relua cîş¬ 
tigul meu foarte mic, dar care-mi ajunge şi pentru întreţinere şi ca să 
strîng pentru bătrîneţe. 4. Căci acest cîştig, oricît de mic părea, îmi dă¬ 
dea putinţa să adun o sumă destul de mare. A fost mai folositor pentru 
mine acel cîştig de dinari, decît acesta de galbeni, din care nu numai 
că nu-mi rămîne nimic, dar aproape că nu-mi ajunge pentru traiul zii- 

nic». Şi de aceea e mai bine pentru noi să ne mulţumim cu acest cîştig 
•mic al singurătăţii, pe care nu ni-1 micşorează nici trufia şi gloria deşartă, 
nici grijile de fiecare zi, (căci «mai bun este puţinul celui drept, decit 
bogăţia multă a păcătoşilor») decit să dorim cîştiguri mai mari, care chiar 
dacă au fost dobîndite din convertirea multora, se risipesc totuşi în chel¬ 
tuielile zilnice cerute de viaţa în lume şi de feluritele trebuinţe mărunte. 
5. Căci, precum spune Solomon : «Mai de preţ este un pumn plin de odih¬ 
nă, decit doi pumni plini de trudă şi de vinare de vint». In aceste amă¬ 
giri şi pierderi sînt prinşi în chip necesar toţi cei slabi care, deşi nu sînt 
siguri de mîntuirea lor, fiindcă ei înşişi au nevoie de învăţătura şi de 
îndrumarea altora sînt împinşi de şiretlicurile diavolului să-i converteas¬ 
că şi să-i conducă ei pe alţii şi care, chiar dacă au putut să aibă un 
oarecare cîştig din convertirea unora, prin nerăbdarea lor şi printr-o 
purtare necontrolată vor pierde tot ce au cîştigat. Se va întîmpla cu ei 
ceea ce scrie profetul Agheu : «Cine adună bogăţii le pune în pungă 
spartă». 6. Intr-adevăr, îşi pune cîştigul în pungă spartă cel care pierde 
prin nestapînirea inimii şi prin risipa zilnică tot ce a cîştigat prin con¬ 
vertirea altora. Aşa se face că, în timp ce ei cred că pot să aibă cîştiguri 
mai mari prin învăţarea altora, se lipsesc de propria lor îndreptare. Căci: 
«Unii se dau drept bogaţi şi n-au nimic, alţii trec drept săraci, cu toate 
că au multe averi», şi : «Mai mult preţuieşte un om smerit, dar harnic, 
decit unul mîndru, dar lipsit de pline». 

XIV. 

Ghermanus. Dezbaterea ta ne-a arătat destul de bine prin aceste 
comparaţii greşelile şi amăgirile noastre. Dorim să cunoaştem la fel pri¬ 
cinile şi mijloacele de îndreptare a acestora; dorim de asemenea, să în¬ 
ţelegem de unde ne provine această înşelare. Este în afară de orice în¬ 
doială că nimeni nu dă leacuri pentru însănătoşire, dacă n-a cunoscut 
mai dinainte înseşi obîrşiile bolilor. 

XV. 

Avraam. Există un singur izvor şi început al tuturor viciilor, după 
calitatea părţii, sau, ca să spun aşa, a porţiunii din suflet care a fost mo¬ 
lipsit, iar numele patimilor şi ale stricăciunilor sînt felurite. Aceasta 
se înţelege uneori mai uşor prin comparaţia cu bolile trupeşti, care pot 
avea o singură cauză, dar felurile suferinţei sînt multe, după membrele 
care au fost atinse de boală. 2. Cînd este atacată de puterea veninului 
vătămător fortăreaţa trupului, capul adică, apare cefaialgia. Cînd acest 
venin a pătruns în urechi sau în ochi, se produc otita şi oftalmia. Cînd 
acesta a atacat încheieturile, sau extremităţile mîinilor, boala se numeşte 

gută, iar dacă s-a coborît la picioare numele bolii este podagră. Aceeaşi 
singură obîrşie, veninul vătămător, produce boli cu atîtea nume, cîte 
părţi ale corpului a infectat. 3. In acelaşi chip, trecînd de la cele văzute 
la cele nevăzute, credem că se aşează în părţile, sau, ca să spun aşa, în 
membrele sufletului nostru puterea fiecărui viciu. înţelepţii spun că vir¬ 
tutea este de trei Muri, adică avînd drept obîrşie raţiunea, voinţa şi sen¬ 
timentul care se pot tulbura din vreo pricină oarecare. Cînd, aşadar, pu¬ 
terea patimii vătămătoare a împresurat pe una din acestea, prin stricare, 
în locul ei se aşează ceea ce numim viciu. 4. Dacă este infectată de viciu 
partea raţională va de naştere la vicii ca : gloria deşartă, trufia, pizma, 
mîndria, înfumurarea, sfada, erezia. Dacă va fi rănită voinţa va produce 
furie, nerăbdare, tristeţe, nepăsare, laşitate, cruzime. Iar dacă va strica 
partea sentimentelor va zămisli: lăcomia, desfrînarea, arghirofilia, ava- 
riţia, şi poftele vătămătoare şi pămînteşti. 

XVI. 

De aceea, dacă voiţi să aflaţi izvorul şi obîrşia acestui viciu, să ştiţi 
că a fost infectată partea raţională a minţii şi a sufletului vostru, din care 
de obicei răsare viciul înfumurării şi al dorinţei de glorie deşartă. în 
această situaţie mai întîi trebuie să îngrijiţi, prin dreapta judecată a 
discernămîntului şi prin virtutea umilinţei, acel mădular ca să zic aşa, 
al sufletului, care fiind infectat vă face să credeţi nu numai că aţi atins 
culmea desăvîrşirii, dar chiar că puteţi să-i învăţaţi şi pe alţii, socotin- 
du-vă în stare de îndrumarea celorlalţi, răpiţi fiind de dorinţa de glorie 
deşartă, pe care a dat-o pe faţă mărturisirea voastră că vreţi să umblaţi 
încoace şi încolo. Acestea le veţi putea scoate din rădăcină fără greu¬ 
tate, dacă întemeiaţi, cum am spus, pe umilinţa adevăratului discernă- 
mînt, veţi învăţa cît de greu şi de ostenitor este pentru oricine dintre 
noi să-şi mîntuiască sufletul prin stăpînirea minţii şi dacă veţi afla prin 
simţămîntul lăuntric al inimii nu numai că sînteţi Înfumuraţi crezînd că-i 
puteţi învăţa pe alţii, dar chiar că mai aveţi nevoie de ajutorul unui 
învăţător. 

XVII. 

Aduceţi, aşadar, acestui mădular, sau acestei părţi a sufletului care, 
cum am spus, a fost rănită în chip deosebit, leacul adevăratei umilinţe. 
Fiindcă aceasta, pe cît se vede, este mai slabă între celelalte virtuţi ale 
sufletului, în chip necesar ea va cădea prima sub puterea dăunătoare a 
diavolului. 2. După cum cînd apar în corpul nostru unele stări neplăcute, 
care iau naştere fie din muncă, fie din aerul stricat, simte acest lucru şi-i 
cad victime mai întîi părţile mai slabe ale trupului, iar părţile mai pu- 

ternice încep să sufere numai cînd s-a aşezat bine boala în corp, tot 
aşa şi în sufletul fiecăruia dintre noi, cînd suflă vîn.tul dăunător al vi¬ 
ciilor, partea cea mai slabă şi mai firavă nu rezistă atacurilor puternice 
ale vrăjmaşului şi ajunge în primejdia robiei, mcepînd cu partea care, 
fiind păzită mai puţin, deschide cale mai uşoară pentru trădare. 3. Căci 
aşa s-a gîndit Balaam că poate amăgi pe poporul lui Dumnezeu, dînd po¬ 
runcă să li se întindă curse fiilor lui Israel în locul în care-i cunoaşte 
mai slabi, fiind sigur că ei vor cădea îndată în prăpastia desfrînării dacă 
li se va da mulţime de femei, fiindcă ştia că sînt stricate părţile pofti¬ 
cioase ale sufletului lor. In aşa fel ne încearcă duhurile rele cu şiretenie 
pe fiecare dintre noi, amagindu-ne mai ales în acele simţăminte ale su¬ 
fletului, pe care le ştiu că sînt bolnave. Aşa, de exemplu, cînd au văzut 
că sînt viciate părţile raţionale ale sufletului nostru, uneltesc să ne amă¬ 
gească în felul în care Scriptura aminteşte că a fost înşelat regele Ahab 
de acei sirieni, care au zis : 4. «Ştim că regii lui Israel sînt milostivi ■ să 
punem aşadar sac peste coapsele noastre şi peste cugetele noastre iurdi , 
să mergem la regele lui Israel şi să-i spunem: Robul tău Benadab zice': 
Cruţă-mi viaţa». Acela, mişcat nu de adevărata dragoste, ci de lauda 
deşartă a milostivirii sale, a zis : «De mai trăieşte încă, este fratele meu». 
Din acest exemplu înţelegem că şi noi, înşelaţi de greşeala acelei părţi 
raţionale, din acea parte sîntem împinşi de diavol să supărăm pe Dum¬ 
nezeu, din care credem că vom dobîndi răsplata evlaviei, această dojana 
potrivindu-ni-se şii nouă : 5. «Fiindcă ai lăsat din mina ta pe un om vred¬ 
nic de moarte, vei răspunde cu viaţa ta pentru viaţa lui şi cu poporul tău 
pentru poporul lui». Sau cînd duhul necurat zice : «Mă duc şi mă fac 
duh mincinos în gura tuturor proorocilor lui», fără îndoială că ne în¬ 
tinde laţurile înşelăciunii prin simţul raţional pe care-1 ştie expus curse¬ 
lor ucigaşe. Dar la Domnul nostru, acelaşi duh necurat socotind că de 
vreme ce-1 ispitim prin cele trei părţi ale sufletului, în care ştia că tot 
neamul omenesc este robit, cu nimic n-a izbutit prin şiretlicurile lui. 6. 
A atacat partea dornică a sufletului Său, zicînd: «Zi acestor pietre să se 
facă pîini», pe cea a voinţei a atacat-o cînd a încercat să-I aţîţe dorinţa 
de a pune stăpînire pe puterea acestui veac şi pe împărăţia lumii, iar pe 
cea raţională cînd a zis : «Dacă eşti Fiul lui Dumnezeu, aruncă-Te de aci 
jos». In nici una din acestea nu i-a reuşit încercarea, fiindcă după pla¬ 
nul său, pe care-1 gîndise greşit, n-a descoperit nimic viciat în Hristos. 
De aceea nici o parte a sufletului Său n-a putut fi ispitită de uneltirile 
duşmanului. «Iată, zice Domnul, vine stăpînitorul acestei lumi şi nu va 
descoperi nimic în Mine». 

• XVIII. 

Ghermanus. între celelalte feluri ale înşelărilor şi greşelilor noas¬ 
tre, care ne-au aprins dorul de patrie, printr-o deşartă făgăduială a bunu¬ 
rilor duhovniceşti, cum bine a observat Fericirea Ta, există şi această 
pricină foarte mare că, vizitaţi din cînd în cînd de fraţi, nu putem să 
ne ţinem, potrivit dorinţelor noastre, intr-o întreagă retragere şi-ntr-o 
îndelungată tăcere. De aceea, în mod necesar, cînd vin unii fraţi, între- 
rupem cursul şi măsura continuă a stăpînirii zilnice, pe care dorim s-o 
avem neîntreruptă, printr-o pedepsire neîncetată a trupului. Credem că, 
în afară de orice îndoială, acest lucru nu se va întîmpla în provincia 
noastră, în care sau nici unul, sau foarte puţini ca noi pot fi întîlniţi. 

XIX 

Avraam. Este semn de asprime iraţională şx nesocotită, ba chiar 
de cea mai rea stare călduţă, a nu fi vizitat de oameni. Dacă unul 
merge cu paşi prea rari pe această cale pe care a pornit şi trăieşte po¬ 
trivit omului de mai înainte este drept ca la el să nu vină nimeni nu 
numai dintre sfinţi, dar nici măcar dintre oameni. Voi, însă, dacă 
ardeţi de adevărată şi desăvârşită dragoste de Domnul nostru şi-L 
urmaţi cu toată arşiţa sufletului pe Dumnezeu, care este dragoste, 
în orice locuri singuratice vă veţi retrage, în mod necesar veţi 
fi vizitaţi de oameni şi, cu cit veţi fi mai aproape de Dumnezeu 
prin dragostea voastră faţă de El, cu atît va curge spre voi mai mare 
mulţimea de sfinţi fraţi. 2. Precum spune Domnul, nu poate fi ascunsă 
o cetate aşezată pe munte, fiindcă «Eu preamăresc pe cei ce Mă prea- 
slăvesc pe Mine, iar cei ce Mă necinstesc vor fi ruşinaţi». Dar trebuie 
să ştiţi că aceasta este viclenia cea mai adîncă a diavolului, aceasta 
este cursa cea mai ascunsă, în care prinde pe cei nenorociţi şi nepre¬ 
văzători, că, în timp ce le făgăduieşte lucruri mari, le răpeşte roadele 
necesare bucuriilor zilnice. El ii îndeamnă să caute singurătăţi mai re¬ 
trase şi mai întinse, zugrăvindu-le în mintea lor ca fiind încântătoare 
şi pline de farmec. Locuri necunoscute şi care nu există nicăieri, el le 
prezintă ca fiind cunoscute, pregătite pentru noi şi cu putinţa de a fi 
stăpînite fără nici o greutate. 3. Minţind, spune că şi oamenii acelei 
regiuni sînt înţelegători şi gata de a urma calea mîntuirii, pentru ca,, 
speranţă, va fi îndepărtat de locuinţa împreună cu cei mai bătrîni şi de¬ 
spărţit ele toate cele pe care şi le născocise zadarnic în inima sa, ca şi 
cum s-ar deştepta dintr-un somn adine, trezit nu va găsi nimic din cele 
în timp ce promite acolo roade mai bogate ale sufletului, să le ră¬ 
pească tâlhăreşte cîştigurile prezente. Cînd fiecare, prin această deşa-rtă 

pe care le visase. 4. Astfel, diavolul, încurcîndu-1 şi mai mult în reţe¬ 
lele şi în laţurile de nedesfăcut ale acestei vieţi, nu-1 va lăsa nici mă¬ 
car să respire către cele pe care i le făgăduise cîndva. Şi de acum, ne- 
mafiind întrerupt de acele vizite ale fraţilor, rare şi duhovniceşti, de 
care se ferise înainte, ci de venirile zilnice ale mirenilor, nu i se va 
a îngădui măcar să se întoarcă la liniştea şi învăţătura mijlocie a vie¬ 
ţii de pustnic. 

XX. 

Acel plăcut răgaz de odihnă şi omenie, care de obicei intervine 
numai uneori la sosirea fraţilor, oricît ar părea de împovărător şi de 
nedorit, ascultaţi, vă rog, cu răbdare, cît era totuşi de folositor şi de 
trebuincios atît pentru trupul cît şi pentru sufletul nostru. 2. Li se întîm- 
plă adesea, nu spun celor începători şi slabi, oi chiar celor încercaţi 
şi desăvîrşiţi, ca, dacă lucrarea şi osteneala minţii lor n-au fost între¬ 
rupte prin cîte un repaos odihnitor, sufletul lor să alunece fie într-o 
stare călduţă, fie într-o istovire primejdioasă a trupului. De aceea, cînd 
intervine cîte o vizită mai des repetată a fraţilor, ea nu numai că tre¬ 
buie privită cu răbdare, dar chiar primită cu plăcere. 3. în primul rînd 
pentru că ne face să dorim întotdeauna şi mai mult foloasele singură¬ 
tăţii (căci în timp ce se crede că ne întîrzie înaintarea, ne-o păstrează 
neobosită şi în continuă mişcare ; aceasta, dacă n-ar fi reţinută uneori 
de cîte o piedică, n-ar putea să ajungă la sfîrşil fără primejdii) ; în al doi¬ 
lea rînd, pentru că însoţeşte trebuinţa hranei obişnuite cu plăcerea de 
a lua masa cu un oaspete şi prin acel răgaz al trupului, ne dăruieşte 
mai mari cîştiguri decît cele care trebuiau dobîndite prin osteneala în- 
frînării. Despre acest lucru voi face pe scurt o potrivită comparaţie 
care reiese ditnr-o veche istorioară. 


XXI. 

Se spune că preafericitul Ioan 48 , pe cînd mîngîia în mîinile sale o 
prepeliţă, pe neaşteptate a văzut venind spre el un filosof înarmat ca 
un vînăitor. Mirat că un bărbat cu atîta nume şi faimă se supune unor 
plăceri atît de mici şi de neînsemnate, filosoful l-a întrebat: «Tu eşti 
acel Ioan, a cărui faimă cunoscută şi foarte strălucită mi-a insuflat cea 
mai mare dorinţă de a te cunoaşte ? De ce te ocupi cu lucruri atît de 
mărunte?». 2. Ioan i-a răspuns : «Dar tu ce ţii în mină?». «Un arc», a 
răspuns el. «Şi de ce nu-1 porţi întotdeauna întins ?». Acela i-a răs¬ 
puns : «Nu trebuie să stea întins, pentru că i se slăbeşte curbătura şi, 
cînd va trebui să trag cu el în vreo fiară, nemaiavînd rezistenţa nece- 

48. XXIV, XXI, p. 566. Sfîntul Casian precizează numele pentru a da o ma' 
mare importantă exemplului. 


47 — Sfîntul Ioan Casian 







736 


SFINTUL IO AN CASIAN 


sară, săgeata nu va mai putea fi aruncată cu tăria cuvenită şi nu va mai 
ajunge la ţintă». 3. «Nu te supăra, itinere, a răspuns fericitul Ioan, că 
şi sufletul nostru are nevoie de o scurtă şi uşoară destindere ; căci dacă 
ar fi în continuă încordare i s-ar slăbi puterile şi n-ar fi în stare să se 
supună virtuţii cînd trebuinţa o cere». 

XXII. 

Ghermanus. Pentru că ne-ai arătat leacurile tuturor amăgirilor şi, 
cu darul Domnului, ne-ai descoperit prin învăţătura ta cursele diabolice 
care ne pîndeau, te rugăm să ne explici, la fel, şi aceste cuvinte din 
Evanghelie : «Jugul meu e bun şi povara mea este uşară». Căci acestea 
par potrivnice acelei cugetări profetice, care spune : «Ca să nu grăiască 
gura mea lucruri omeneşti, pentru cuvintele buzelor Tale eu am păzit 
căi aspre», mai ales că Apostolul zice : «Toţi care voiesc să trăiască cu¬ 
cernic în Hristos Iisus vor ii prigoniţi». Tot ce este aspru şi plin de 
persecuţii nu poate fi nici plăcut, nici uşor. 

XXIII 

Avraam. Vom dovedi, prin învăţătura uşoară a experienţei însăşi, 
adevărul cuprins în cuvintele Domnului şi Mântuitorului nostru, daca 
vom merge pe calea desăvîrşirii după voia lui Hristos şi dacă, ucigînd 
dorinţele noastre vătămătoare, nu numai că nu vom îngădui să rămînă 
în noi ceva din noroiul acestei lumi, prin care duşmanul va găsi ori- 
cînd putinţa de a ne pustii şi sfîşia cum îi place, dar chiar vom simţi că 
noi sîntem sităpînii noştri înşine, îndeplinind cu adevărat aceste cuvinte- 
apostolice : «De acum nu trăiesc eu, ci Hristos trăieşte în mine». 2. Ce 
poate fi greu, ce poate fi neplăcut pentru cel ce a primit cu toată ini¬ 
ma jugul lui Hristos, care întemeiat pe adevărata umilinţă şi privind 
întotdeauna patimile Domnului în toate insultele care i-au fost adre¬ 
sate se bucură zicînd : «De aceea mă bucur în slăbiciuni, în defăimări, 
în nevoi, în prigoniri, în strîmtorări pentru Hristos, căci cînd sînt slab, 
atunci sînt tare». De ce pagubă a bunurilor sale va fi chinuit cel ce, mîn- 
dru de o desăvîrşită lipsă de toate, respinge de bună voie toate onoru¬ 
rile lumii acesteia şi dorinţele ei le socoteşte în general ca nişte gunoaie, 
iar pe Hristos îl preţuieşte ca pe un cîştig, prin neîntrerupta meditaţie 
asupra acelui precept evanghelic, dispreţuind şi înlăturind regretul după 
toate cele pierdute : «Pentru că ce-i va folosi omului dacă va cîştiga lu¬ 
mea întreagă, iar sufletul său îl va pierde ? Sau ce va da omul în schimb 
pentru sufletul său ?». 3. Se va întrista de lipsa acestora cel ce ştie că 
toate care-i pot fi luate de alţii nu sînt ale lui, spunînd cu neînvinsă 

virtute : «Noi n-am adus nimic în lume, tot aşa cum nici nu putem să 
scoatem ceva din ea afară ». De ce lipsă va fi învinsă vitejia celui care 
nu vrea să aibă «nici traistă pe drum, nici bani la cingătoare», ci se 
slăveşte cu Apostolul «în posturi multe, în foame şi sete, în frig şi în 
lipsă de haine» ? 4. Ce socoteală şi ce învăţătură atît de grea a celui 
mai bătrîn îi va putea tulbura liniştea inimii celui care, neavînd nici o 
voinţă proprie, întîmpină nu numai cu răbdare, dar chiar cu plăcere 
tot ce i-a fost poruncit şi, după exemplul Mîntuitorului nostru, nu caută 
să facă voia Sa, ci pe a Tatălui din cer zicînd El însuşi către Tatăl său : 
«Nu precum voiesc Eu, ci precum voieşti Tu» ? De ce insulte, de ce pri¬ 
goană se va înspăimînt, sau ce chin nu poate fi chiar plăcut pentru cel 
care în toate loviturile sare de bucurie împreună cu apostolii şi do¬ 
reşte să fie socotit vrednic de a suferi nedreptăţi pentru numele lui 
Hristos ? 

XXIV. 

Dacă, dimpotrivă, jugul lui Hristos nu ni se pare nici uşor, nici plă¬ 
cut, trebuie să atribuim acest fapt îndărătniciei noastre, fiindcă, pră- 
buşindu-ne în necredinţă şi nepăsare, luptăm cu răutate ,j ţinînd cu orice 
preţ la cele pămînteşiti, împotriva acelei porunci, sau a acelui îndemn 
care zice : «Dacă vrei să fii desăvîrşit du-te şi vinde (sau dă) toate ale 
tale şi vino şi urmează-Mă». 2. Cînd diavolul ne ţine sufletul legat în 
astfel de lanţuri, ce rămine decît ca, ori de cîte ori voieşte să ne de¬ 
spartă de bucuriile duhovniceşti, să ne întristeze de împuţinarea şi lip¬ 
sa alor noastre, străduindu-se prin itoate şiretlicurile pentru ca, ori de 
cîte ori prin pofte vicioase ne-a fost îngreuiată sarcina plăcută şi uşoară 
a acelui jug, să ne chinuiască întotdeauna cu grijile celor lumeşti, ţi- 
nîndu-ne legaţi în lanţurile avutului însuşi, pe care-1 păstram pentru 
linişte şi mîngîiere, scoţînd din noi înşine cele cu care să ne sfîşie ? 
Căci «fiecare *este prins în lanţurile păcatelor sale», iar profetul zice : 
«Voi toţi, care aprindeţi tocul şi pregătiţi săgeţi arzătoare, aruncaţi-vă 
în focul săgeţilor voastre, pe care l-aţi aprins!». 3. Precum este şi So- 
lomon mărturie, «Fiecare, pe unde a păcătuit, pe acolo va ispăşi». Ne 
sînt spre chin înseşi plăcerile de care ne folosim şi mîngîierile acestui 
trup se întorc ca un călău împotriva celui ce le simte, fiindcă în mod 
necesar cel ce se sprijină pe avutul şi pe mijloacele de odinioară nu 
dobîndeşte nici întreaga umilinţă a inimii, nici deplina nimicire a plă¬ 
cerilor dăunătoare. Dacă sîntem ocrotiţi de aceste unelte ale virtuţilor, 
toate strîmtorările vieţii prezente şi toate pierderile pe care ni le poate 
pricinui vrăşmaşul sînt suportate de noi nu numai cu răbdare, dar chiat 
cu cea mai mare plăcere şi, dimpotrivă, dacă aceste virtuţi sînt izgonite 

apare în locul lor încrederea atît de primejdioasă, incit sîntem răniţi 
de loviturile ucigaşe ale nerăbdăriii în faţa celei mai mici neplăceri şi 
ni se spune prin profetul Ieremia : 4. «Şi acum pentru ce ai luat drumul 
Egiptului ca să bei apă tulbure ? Şi pentru ce ţi-ai luat drumul spre Asi- 
ria ca să bei apă din riurile ei ? Lepădarea ta de credinţă te va pedepsi 
şt răutatea te va mustra. înţelege şi vezi cit e de rău şi de amar că ai 
părăsit pe Domnul Dumnezeul tău şi că nu ai nici o teamă, zice Dom¬ 
nul». Aşadar, de ce se simte amară plăcerea minunată a jugului Dom¬ 
nului, dacă nu fiindcă o strică amărăciunea răutăţii noastre ? De ce se 
îngreuiază sarcina divină, plăcută şi uşoară, dacă nu fiindcă îl dispre¬ 
ţuim cu înfumurare şi îndărătnicie pe Cel ce ne-ajută s-o purtăm ? în¬ 
săşi Scriptura ne arată limpede aceasta, cînd spune : «Dacă ei ar fi mers 
pe cărări drepte, ar ti găsit uşoare cărările dreptăţii». 5. Noi, este limpe¬ 
de, noi sîntem cei care înăsprim cu pietrişul tare şi rău al dorinţelor 
cărările drepte şi uşoare ale Domnului, cei care, părăsind nebuneşte ca¬ 
lea împărătească, întărită cu granitul apostolic şi profetic şi netezită de 
urmele tuturor sfinţilor şi chiar de ale Domnului, urmămă o altă cale 
nebătută şi mărăcinoasă. Orbiţi de mrejele mîngîierilor prezente, ne 
strecurăm, cu picioarele rănite şi cu hainele de nuntă sfîşiate, pe căile 
întunecate şi pline de spinii viciilor, nu numai pentru a fi înţepaţi de 
acele foarte ascuţite ale ghimpilor, dar şi pentru a fi răpuşi de muşcă¬ 
turile otrăvite ale şerpilor şi ale scorpionilor ascunşi acolo. Căci «Md- 
răciuni şi curse sînt pe căile cele rele, dar cel ce se teme de Domnul 
se va ţine departe de ele». 6. Despre acestea vorbeşte şi-n altă parte 
Domnul, prin gura profetului : «Poporul Meu a uitat de Mine. Tămîia- 
ză Idoli, s-a poticnit in căile sale şi a părăsit căile cele vechi, ca să um¬ 
ble pe poteci şi pe drumuri nebătătorite». După cum spune Solomon : 
«Căile celor leneşi sint aşternute cu spini, iar ale celor viteji sint bă¬ 
tătorite». Şi astfel, abătîndu-se de la calea împărăteascăj nu vor putea 
ajunge le aceea cetate mamă, către care trebuie să fie mereu îndrep¬ 
tat, fără abatere, drumul nostru. Acest lucru îl exprimă destul de bine 
şi Eclesiastul: « Munca oboseşte pe cei nebuni, care nu ştiu să meargă 
in cetate», adică « acea cetate a Ierusalimului ceresc, care este mama 
noastră a tuturor». 7. Dar cel ce, renunţînd cu adevărat la această lu¬ 
me, a luat asupra sa jugul lui Hristos şi a învăţat de la El, răbdînd ne¬ 
dreptăţile zilnice «că blind este şi smerit cu inima», în toate ispitele 
va irămîne mereu neclintit şi «toate lucrurile vor fi spre binele lui». Po¬ 
trivit celor spuse de profetul Avdie, « cuvintele lui Dumnezeu sint bune 
cu cel ce păşeşte drept» şi, de asemenea : «Fiindcă, drepte sint căile Dom¬ 
nului şi cei drepţi vor merge pe ele in bună pace ; iar cei nelegiuiţi ss 
vor poticni şi vor cădea». 

XXV. 

Aşadar, mai mare şi mai bună răsplată ne aduce harul Domnului 
dacă luptăm împotriva ispitelor, decît dacă ne-ar fi ferit de orice 
astfel de luptă. Este dovadă de virtute mai înaltă şi mai stră¬ 
lucită faptul de a rămlîme întărit şi nemişcat în prigoane şi ne¬ 
cazuri, de a îndura toate în linişte, cu credinţă în ajutorul lui 
Dumnezeu, a triumfa împotriva atacurilor omeneşti cu răbdare, în¬ 
cins cu armele virtuţii nebiruite, şi a cîştiga în chip glorios din slăbi¬ 
ciune puterea, fiindcă «puterea se desăvîrşeşte în slăbiciune». 2. «Iată, 
zice Domnul, Eu te-am făcut stîlp de fier şi zid de aramă înaintea aces¬ 
tei ţări întregi, înaintea regilor lui Iuda, înaintea căpeteniilorei, înain¬ 
tea preoţilor ei şi înaintea poporului ţării. Ei se vor lupta împotriva ta, 
dar nu te vor birui, că Eu sînt cu tine, ca să te izbăvesc, zice Domnul». 
Deci, după adevărata moştenire a Domnului calea împărătească este 
plăcută şi uşoară, deşi se simte tare şi aspră. 3. Cei*ce slujesc cu evla¬ 
vie şi credinţă, de îndată ce au luat asupra lor jugul Domnului şi au 
învăţat de la El că este « blînd şi smerit cu inima, lăsînd oarecum la o 
parte povara patimilor omeneşti, vor afla nu osteneală, ci odihnă pen¬ 
tru sufletele lor înaintea Domnului, după cum El însuşi a spus prin 
profetul Ieremia : «Opriţi-vă de la căile voastre! Priviţi şi înrtebaţi de 
căile celor de demult, de calea cea bună şi mergeţi pe dînsa şi veţi 
afla odihnă sufletelor voastre». 4. Pentru ei îndată «drumurile strîmbe 
se vor îndreta, cele aspre se vor netezi». Gustînd, vor vedea că «bun 
este Domnul» şi auzind pe Hristos cum spune în Evanghelie : «Veniţi 
la Mine toţi cei ostneiţi şi împovăraţi şi Eu vă voi odihni pe voi», în 
greutatea viciilor vor înţelege cele ce urmează : «Că jugul Meu e bun şi 
sarcina Mea este uşoară. 5. Are, aşadar, o înviorare calea Domnului, 
dacă se păstrează după legea Lui. Dar noi sîntem cei ce ne pricinuim du¬ 
reri şi chinuri prin abateri şi rătăciri de vreme ce ne place mai mult să 
urmăm cu orice primejdie şi greutate căile rele şi stricate ale acestei 
lumi. Iar cînd în acest chip ne-am făcut rău şi aspru jugul Domnului 
ne plîngem cu duh defăimător de asprimea şi greutatea jugului lui 
Hristos, de ia care l-am primit, precum se spune : «Nebunia omului dă- 
rîmă calea lui şi itiima lui se mînie împotriva lui Dumnezeu». 6. Cînd, 
după profetul Agheu, vom spune : «Calea Domnului nu este dreaptă», 
ni se va răspunde bine de către Domnul : «Oare calea Mea nu este 
dreaptă ? sau mai de grabă nu sînt drepte căile voastre ?» Şi de fapt, 
dacă vrei să compari floarea cu miros suav a fecioriei şi curăţia foarte 
tînără a castităţii cu noroiul murdar şi rău mirositor al poftelor, liniş¬ 
tea şi lipsa de griji a monahilor cu primejdiile şi necazurile în care 

sînt vîrîţi oamenii acestei lumi, odihna sărăciei noastre cu tristeţile 
rozătoare ale celor bogaţi şi cu grijile fără somn în care trăiesc zi şi 
noapte nu fără cea mai mare primejdie a vieţii, vei înţelege foarte uşor 
că jugul lui Hristos este plăcut şi sarcina Lui şoară. 

XXVI. 

De altfel, în acest înţeles drept şi foairte adevărat, în afară de orice 
tulburare a credinţei, trebuie socotită acea răsplată însutită pe care a 
făgăduit-o Domnul pentru desăvîrşita renunţare la această viaţă zicînd: 
«Şi oricine a lăsat fraţi sau surori, sau tată, sau mamă, sau femeie, sau 
copii, sau ţarine, sau case, pentru numele Meu, însutit va lua şi viaţa 
veşnică va moşteni». Mulţi, dînd acestor cuvinte un înţeles prea de 
rînd, spun că acestea se vor reda sfinţilor prin întoarcerea în trup în 
acel timp de o mie de ani, deşi mărturisesc că acel veac, care se zice 
că va fi după înviere, nu poate fi înţeles pentru prezent 49 . 2. E cu mult 
mai vrednic de crezare şi cu mult mai limpede că acela care, sub în¬ 
demnul lui Hristos, a dispreţuit ceva din bunurile şi legăturile sufle¬ 
teşti ale lumii pămînteşti, primeşte chiar în această viaţă o dragoste 
de o sută de ori mai plăcută de la fraţii şi tovarăşii de renunţare, care 
sînt uniţi prin aceleaşi legături cu el. Se ştie că este destul de scurtă 
şi de firavă această legătură care-i uneşte pe pămînt. 3. Chiar fiii bum 
şi iubitori, cînd au crescut mari, de obicei pleacă din case şi din ave¬ 
rea părinţilor, uneori din pricini cinstite se desfac chiar şi căsătorii, 
împărţirea averii duce la certuri între fraţi. Numai monahii păstrează 
veşnic unitatea legăturii dintre ei şi stăpînesc toate la un loc, fiindcă 
ei cred că toate ale fraţilor sînt ale lor şi toate ale lor sînt ale fraţilor. 
Dacă, aşadar, se compară harul dragostei noastre cu simţămintele care 
leagă pe oameni prin rudenie, se vede bine că dragostea dintre noi 
este mai plăcută şi mai curată. Se va înţelege şi că plăcerea înfrînării 
dintre soţi este de o suită de ori mai mare dşcît cea oferită prin legă¬ 
turile fireşte. 4. Iar -în locul acelei bucurii pe care a "avut-o cineva prin. 
stăpînirea unei ţarini, sau a unei case, se va bucura de o sută de ori 
mai mult cel care, trecînd în adopţiunea fiilor lui Dumnezeu toate cî- 
te sînt ale Tatălui celui veşnic, le va avea în stăpînire^proprie şi, imitînd 
pe Fiul cel adevărat, va striga cu toată inima : «Toate pe care le are 
Tatăl sînt ale Mele» şi pretutindeni va înainta ca în ale sale proprii nu 
cu acea grijă vinovată a neliniştii şi supărărilor, ci linştit şi vesel, au¬ 
zind că i se predică de către Apostol : «Toate sînt ale voastre şi lumea 

49. XXIV, XXVI, p. 573. Milenariştii vremii susţineau învăţătura împărăţiei de 
o mie de ani a Domnului pe pămînt după învierea lumii şi înainte de a întoarce 
pe drepţi în cer. 

şi cele prezente şi cele viitoare» şi de către Solomon : «Toată lumea, 
cu bogăţiile ei, este a bărbatului credincios». 5. Ai, aşadar, această răs¬ 
plată însutită, exprimată în măreţia meritului şi în deosebirea de cali¬ 
tate, care este atît de neasemuită. Dacă ar primi cineva pentru o anu¬ 
mită cantitate de aramă, sau de fier, sau de alt metal şi mai ieftin, 
aceeaşi cantitate, dar de aur, ar socoti că i s-a dat însutit. La fel, cînd 
penttu dispreţul plăcerilor şi al simţirilor pământeşti este răsplătit 
cu bucuria duhovnicească şi cu plăcerea dragostei celei mai de preţ, 
chiar dacă numărul este acelaşi, totuşi partea aceasta din urmă este de 
o sută de ori mai mare şi mai strălucită. 6. Şi ca să se vadă acest lucru 
mai bine repetîndu-1 de mute ori, iată aveam înainte soţia «în patima 
poftei», iar acum o am în cinstea sfinţeniei şi în dragostea adevărată a 
lui Hristos. Una este femeia, dar preţul dragostei a crescut însutit. Dacă 
vei compara tulburarea mîniei şi a furiei cu pacea răbdării, frămînta- 
rea grijilor şi a necazurilor cu liniştea neatîrnării de cele pămînteşti, 
tristeţea vinovată şi fără rod a acestui veac cu roada simţirii mântui¬ 
toare, deşertăciunea veseliei vremelnice cu bogăţia bucuriei duhovni-, 
ceşti, vei vedea că preţul acestora este însutit faţă de celelalte. 7. Şi 
dacă pui meritele plăcerii scurte şi trecătoare a viciului alături de cele 
ale virtuţilor contrare, mulţumirea acestora se va arăta de o sută de 
o:i mai mare. Căci numărul o sută se mută de la mîna stingă la cea 
dreaptă şi deşi pare că păstrează aceeaşi figură în socoteala degetelor, 
totuşi creşte forte mult prin mărimea cantităţii 50 . Astfel încît', cei ce 
păream că avem la stînga figura unui ied, trecînd la dreapta, dobîn- 
dim preţul unei oi. 8. Acum să trecem la cantitatea acelor lucruri pe 
care ni le dă Hristos în această lume, pentru dispreţul faţă de foloasele 
lumeşti, potrivit mai ales Evangheliei lui Marcu, care spune : «Nu este 
nimeni care să-şi li lăsat casă, sau fraţi, sau surori, sau mamă, sau 
tată, sau copil, sau ţarine, pentru Mine şi pentru Evanghelie, care să 
nu ia însutit — acum în vremea aceasta de prigoniri — case şi Iraţi şi 
surori şi mame şi copii şi ţarine, iar In veacul ce va să vină viaţă veş¬ 
nică». 9. într-adevăr, va primii de o sută de ori mai mult decît de la 
fraţi şi de la părinţi cel ce penlru numele lui Hristos, dispreţuind dra¬ 
gostea de tată, sau de mamă, sau de copii, trece în dragostea foarte sin¬ 
ceră a tuturor celor care-i slujesc lui Hristos, începînd de bună seamă 

. 4 

50. XXIV, XXVI, 7, p. 574. Acest pasaj este lămurit de interpreţi prin socoteala 
pe care o făceau cei vechi cu degetele, pe care le aranjau în felurite chipuri. Aşa 
ajungeau cu mîna stîngă pînă la 90. De la 100 se serveau de mîna dreaptă, cu acelaşi 
semn care, la cea stîngă, valora numai 10. Trecerea de la viciu la virtute este astfel 
simbolizată pentru Sf. Theonas prin trecerea de la stînga la dreapta. 

să aibă pentru unul atîţia părinţi şi fraţi, legaţi de el printr-o dragoste 
mai fierbinte şi mai înaltă. Oricine se va îmbogăţi cu stăpînirea de multe 
case şi de ţarini, renunţînd la o singură casă pentru - dragostea de Hris- 
tos, va stăpîni nenumărate locuinţe ale mănăstirilor ca pe ale sale pro¬ 
prii, mergînd în orice parte a pămîntului ca în casa sa. 10. Cum să nu 
primească însutit şi, dacă este îngăduit să adăugăm ceva la ce-a spus 
Domnul nostru, mai mult decît însutit, cel ce lipsindu-se de serviciile 
silite şi lipsite de credinţă din partea a zece sau douăzeci de slujitori 
se sprijină pe ajutorul de bunăvoie al unor oameni liberi, sau chiar no¬ 
bili ? Acest lucru l-aţi putut dovedi şi voi, care părăsindu-vă fiecare 
tatăl, mama şi casa, în orice parte a lu,mii veţi veni, găsiţi, fără vreo 
grijă şi osteneală, taţi, mame şi. fraţi nenumăraţi, case, ogoare, şi slu¬ 
jitori credincioşi, care vă primesc ca pe stăpînii lor proprii, vă îm¬ 
brăţişează, vă încălzesc şi vă cinstesc cu cele mai înalte îndatoriri. 11. 
Dar se vor bucura, spun, pe drept şi pe merit de aceste servicii de sfînt 
cei care mai întîi se vor supune în slujba frăţiei cu toate ale lor de bună 
voie şi în toată credinţa. Vor primi, după cuvîntul Domnului, în chip li¬ 
ber ceea ce ei înşişi au lăsat altora. Dar cel ce n-a dat cu adevărat umi¬ 
linţă mai întîi pe ale sale tovarăşilor săi cum va primi ca alţii să-i dea lui 
ceva, de vreme ce va înţelege că prin serviciile lor este mai mult îngreu¬ 
iat decît uşurat, fiindcă i-a plăcut ca mai de grabă să primească ajutor 
de la fraţi decît să dea ? 12. Totuşi, pe acestea toate le va primi nu cu o 
linişte lipsită de grijă şi nici cu o bucurie trîndavă, ci cu prigoană, po¬ 
trivit cuvintelor Domnului, adică cu cele mai mari nelinişti ale acestui 
veac, fiindcă, precum mărturiseşte acel înţelept, «Cel ce trăieşte în plă¬ 
ceri şi fără durere, se va găsi în lipsă». Nu cei leneşi, laşi, nepăsători, fi¬ 
ravi şi mici, ci cei ce se silesc vor cuceri împărăţia cerurilor. Care sînt 
cei ce se silesc ? Nu cei ce pricinuiesc altora, ci loruşi o strălucită silire, 
cei ce printr-o răpire vrednică de laudă jefuind-o de toată plăcerea lu¬ 
crurilor prezente sînt numiţi de glasul Domnului răpitori străluciţi şi 
prin astfel de jaf pătrund cu sila în împărăţia cerurilor. 13. «împărăţia 
cerurilor», după cuvîntul Domnului, «se ia cu forţa şi cei care se silesc 
pun mîna pe ea». Aceştia sînt, desigur, stăruitori vrednici de laudă, care 
împiedică prin forţă pieirea lor proprie. Precum spune Scriptura, «omul 
munceeşte pentru el în dureri şi împiedică cu forţa pieirea sa proprie». 
Pieirea noastră este plăcerea pentru viaţa prezentă şi, ca să spun mai 
limpede, împlinirea dorinţelor şi a voilor noastre. Cel ce le-a alungat din 
suflet şi le-a nimicit pe acestea face o folositoare siluire a pieirii sale, 

renunţînd măcar la cele mai plăcute dorinţe pe care adesea le osîndeşte 
prin profet cuvîntul dumnezeiesc, care spune : «fn zilele de post se văd 
voile voastre», şi : «Dacă îţi vei opri piciorul tău în ziua de odihnă şi 
nu-ţi vei mai vedea de treburile tale în ziua Mea cea sfîntă, ci o vei cin¬ 
sti-o, fără să-ţi urmezi căile tale, fără să-ţi faci voia ta şi fără să spui 
vorbe deşarte». 14. Şi cită fericire făgăduieşte, arată pe dată profetul: 
«Atunci vei afla desfătarea ta în Domnul. Eu te voi purta în car de bi¬ 
ruinţă, pe culmile cele mai înalte ale ţării, şi te voi bucura de moşte¬ 
nirea tatălui tău lacov, căci gura Domnului a grăit acestea». De aceea 
Domnul şi Mîntuitorul nostru,,ca să ne dea.pildă de renunţarea la \ r oile 
noastre, zice : «N-am venit să fac voia Mea, ci voia Aceluia care M-a 
trimis», şi, de asemenea : «Nu cum voiesc Eu, ci cum voieşti Tu». Această 
virtute o îndeplinesc în chip deosebit cei ce rămînînd în mînăstiri se su¬ 
pun poruncii celui mai mare, care nu fac nimic de capul lor, ci voinţa 
lor atîrnă de voinţa stareţului. 15. In sfîrşit, 'ca să încheiem această dez¬ 
batere, oare nu dobîţdesc, rogu-vă, şi prin aceasta însutit harul cei ce 
slujesc cu credinţă lui Hristos, de vreme ce în numele Lui sînt cinstiţi de 
către cei mai înalţi fruntaşi şi, chiar dacă ei nu caută slava omenească, 
totuşi se fac venerabili în toate judecăţile şi prigonirile, al căror folos ar 
fi fost poate nebăgat în seamă pentru cei de rînd, fie din cauza familiei 
modeste, fie din cauza stării de robie, dacă ar fi rămas în viaţa mire- 
nească ? 16. Dar în armata lui Hristos nimeni nu va îndrăzni să-l defăi¬ 
meze pe un frate pentru obîrşia sa umilă, nimeni nu-i va spune că n-a 
făcut parte dintre cei de rang înalt. Ba, dimpotrivă, umilinţele pe care 
le îndură cei de neam de jos pe slujitorii lui Hristos nu-i ating, fiindcă 
noul lor nume îi ridică în slavă. Putem dovedi mai bine acest lucru cu 
părintele Ioan, care trăieşte în pustiul de lîngă oraşul Lycus. 17. Acesta, 
născut dintr-o familie cu totul necunoscută, pentru numele lui Hristos 
a devenit renumit şi-l admiră aproape tot neamul omenesc. Înşişi stă- 
pînii lumii de acum, care conduc ţări şi popoare, fiind mai puternici şi 
mai înspăimîntători decît toţi ceilalţi regi şi împăraţi, îl cinstesc ca pe 
un domn şi, venind din regiuni îndepărtate să-i ceară prevestiri, încre¬ 
dinţează rugăciunilor şi meritelor lui culmea gloriei lor, propăşirea şi 
biruinţa în războaie. 

18. Printr-o astfel de dezbatere a vorbit fericitul Avraam despre 
obîrşia, ca şi despre lecuirea amăgirilor noastre şi, punînd oarecum sub 
ochii cugetării noastre cursele pe care ni le întinsese diavolul, a aprins 

în noi dorinţa pentru adevărata mortificare, dorinţă care credem că tre¬ 
buie să-i înflăcăreze pe toţi. Pe acestea toate le-am expus într-o formă 
nu tocmai îngrijită, dar chiar dacă cenuşa călduţă a cuvintelor mele a 
acoperit înţelesurile pline de foc ale convorbirilor cu cei mai de seamă 
părinţi, totuşi socotim că trebuie să încălzească răceala celor mai mulţi, 
care îndepărtînd învelişul cuvintelor, vor binevoi să trezească la viaţă 
adevărurile cuprinse în ele. 19. Acest foc, o sfinţi fraţi, pe care Domnul 
a ( venit să-l trimită pe pământ şi pe care-1 vrea foarte arzător, l-am trimis 
jt/ătre voi nu înălţat pînă într-atît de duhul înfumurării, încît să aprind 
prin acest adaos de căldură ţelul vostru şi aşa fierbinte, ci pentru ca să 
fie şi mai mare autoritatea voastră în faţa fiilor, dacă ceea ce voi în¬ 
şivă propovăduiţi nu cu simţul mort al cuvintelor, ci cu exemplul viu, 
este întărit şi prin învăţăturile vechilor şi vestiţilor părinţi. Rămîne ca 
acum, după ce am fost hărţuit de primejdiile mari ale furtunii, adierea 
duhovnicească a rugăminţilor voastre să mă ducă în portul cel foarte 
sigur al tăcerii. . 








DESPRE ÎNTRUPAREA DOMNULUI 

Introducere de Pr. Prof. Dr. IOAN G. COMAN 
şi traducere de Prof. DAVLD POPESCU 











INTRODUCERE 


Sfîntul loan Casian, (născut în Scythia-Minor, adică îtn Dobrogea 
românească de astăzi, spre 360—365, îşi face o cultură frumoasă în (şco¬ 
lile de pe litoralul Pontului Euxin, pileacă spre 380 în Palestina, unde se 
stabileşte aproape de Betleem, de unde porneşte la marii avvi ai Egip¬ 
tului, unde, cu o întrerupere, stă circa douăzeci de ani, frecventînd cu 
fratele său de cin Ghermaa, chinovii siau pustnici vestiţi pentru evlavia 
şi înţelepciunea lor şi a căror valoare o va consemna îm Convorbirile 
sale cu Părinţii. Pleacă din Egipt spre 399—400 şi se stabileşte la Constan- 
tinopol, unde Sfîntul Ioian Gură de Aur iîl hirotoneşte diacon şi-i dă ascul¬ 
tări în administraţie. Aci, la Conistantinopol, el trăieşte întreaga dramă 
finală a marelui său Patriarh, iar, duipă al doilea exil aii acestuia, pleacă, 
în 404 la Roma spre a interveni pe liîngă Inocenţiu I în favoarea celui 
exilat, dar fără rezultat. La Roma, Castan cunoştea personalităţile de 
seamă ale Bisericii romane, printre care pe arhiidiaconu‘1 Leon, viitorul 
papă Leon cel Mare şi alte notabilităţi, cu oare va discuta probleme ale 
creştinismului răsăritean şi va închega prietenii. După 10 ani, spre circa 
415, ei ajunge la Marsilia, unde înfiinţează două mănăstiri : una de băr¬ 
baţi şi alta de femei 1 . A combătut discret concepţia tui Augustim despre 
absolutismul harului. A fost acuzat de semipelagianism, dar n-a fost 
semipelagian. Lâ curent cu tot ce se petrecea mai deosebit în Biserica 
Orientală şi cea Occidentală, Sfîntul loan Casian judeci, sobru şi clar 
evenimentele, oamenii şi lucrurile pe care ie întâmpină sau despre care 
i se cere să scrie. Adoarme în.Domnul spre 435, în plină criză sau în pre¬ 
lungirea crizei nestoriene, despre care avusese posibilitatea să se infor¬ 
meze şi chiar să o combată pe texte nestoriene, pe care a putut să şi le 
procure. 

Sfîntul loan Casian a scris trei opere fundamentale : 1) Despre cişe- 
zâmintele mînăstireşti de obşte şi despre tămăduirile celor opt păcate 
principale, lucrarea cerută de episcopul Castor de Apta Iulie, în Galia 
Norboneză şi scrisă, probabili, pe la 420 ; 2) Conlaţiuni sau convorbiri cu 
Părinţii, în număr de 24, după numărul celor 24 de bătrîni din Apoca- 

* Redăm textul introducerii şi traducerii cărţii identic primei apariţii, publicate 
în rev. «Mitropolia Olteniei», nr. 7—8/1985. 

1. Ghenadi-e a>l Marsiliei, De scriptoribus ecclesiasticis, 62. 

lipsă şi sorise, probabil, înlre 420 şi 429, poate după unele însemnări 
luate în perioada egipteană a vieţii, dar probabil şi sub influenţa lui 
Evagrie Ponticul; 3) Despre întruparea Domnului, contra lui Nestorie, 
operă în 7 cărţi, scrisă pînă în 429—430, întrucât nu menţionează ţinerea 
unui' sinod antinestorian la Roma, în vara anului 430. Lucrarea e scrisă 
la îndemnul lui Leon cel Mare, cum reiese din Prefaţă, 2—6. 

Aspecte ale hristologiei Sf. Ioan Casian 

Opera Despre întruparea Domnului, contra lui Nestorie, pe care o 
oferim aci în frumoasa traducere a Profesorului David Popescu, a fost 
cerută Sfîntuilui Ioan Casian de către Leon cel Mare, cu scopul ca Bise¬ 
rica Apuseană să facă faţă ereziei inestoriene, care se întândeai în Răsărit, 
în cursul deceniului trei al secolului V, zămislită ceva mai înainte de 
unii reprezentanţi ai şcolii antiohiene ca : Teodor de Mopsuestia, Teodo¬ 
rei de Cyr şi Diodor de Tars, care' au transmis concepţia lor lui Nestorie, 
fost preot la Antiohia şi ajuns apoi, patriarh de Constantinopol. Originea 
nesto-riamismuluii stă 'îmtr-un număr de erezii hristologice anterioare ca 
ebionismul, marcionismul, maniheismul şi diferite gnosticisme, aria¬ 
nismul, a cărui geneză este tot antioihiană, după spusa lui Arie însuşi, 
dar mai ales pelagiianismuil. Pelaigiu considera pe Hristos drept om deo¬ 
sebit, cu merite excepţionale, dar rămânând mereu om. El este um om so¬ 
litar, născut dintr-o Fecioară, care poate fi numită Născătoare de Hristos, 
rru Născătoare de Dumnezeu 2 . Hristos e mântuitor, dar nu e Dumnezeu 3 . 

Nestorie ataca, în predicile sale, dumnezeirea lui Hristos, cu două 
argumente : 1) Nimeni nu se poate naşte înaintea născătorului 4 şi 2) Cel 
născut trebuie să fie deofiinţă (homoousios) cu născătorul. Sfântul Ioan 
Casian combate aceste «argumente frivole» 5 , «cu argumente' de nivel 
teologic, în sensul că Dumnezeu are puterea şi voinţa de a realiza ceea 
ce voieşte şi citează unele minuni ale Domnului ca mana trimisă evreilor 
în pustie, vindecarea cu tină a ochilor orbului din naştere, toate prin anu¬ 
mite elemente terapeutice «ale apei sau ale tinei, apoi transformarea apei 
în vin şi «saturarea a mii de oameni cu mîncare puţină 6 ; dar autorul ci¬ 
tează şi c-azuri de apariţii, puţin «explicabile 'în domeniul biologiei plian¬ 
telor şi uinimailelor 7 . 

2. Sf. Ioan Casian, Despre întruparea Domnului, contra lui Nestorie, V, 1, 1—4, 
ed. M. Petscheniig, CSEL XVII, Paris. I, 1888, «p. 301—303. 

3. Idem, op. cit., II, 2, 2, p. 247. 

4. Idem, op: cit., V, 1, p. 303; VII, 2, 1—3, p. 354; VII, 3, 1, p, 355. 

5. Idem, op. cit., V, 1, 3, p. 303 : «argume«nta tam frivola». 

6. Idem, op. cit., VII, 3, 2—6, p. 356—357. 

7. Idem, op. cit., VII, 5, p. 35&—361. 

Izvoarele operei Despre întruparea Domnului, contra lui Nestorie 
sînt destul de numeroase şi bogate, ele constând în primul rând diin pre¬ 
dicile lui Nestorie şi ale lui Pelagra, din -care Caisiam citează uneori tex¬ 
tual, alteori le rezumă sau le prezintă prin aluzie, indlusiv lucrări gnostice 
şi ariene ; autorul se foloseşte, apoii, de St în fa Scriptură a Vechiului şi 
Noului Testament, din care adună, cu deosebit simt critic, numeroase 
texte alese pe probleme, mai ales din profeţii : David, Isaia, Ieremia, 
lezechiel, Habacuc, Maleahi etc. şi din cei doi mari Apostoli Ioan şi Pa- 
vel, ale căror opere sînt tezaure de hrdsiologie, inclusiv Evangheliile si¬ 
noptice şi Faptele Apostolilor. Citează puţin din autorii profani ca Persius 
şi Cicero. Dar citează aproape în întregime simbolul de credinţă antio- 
hian pe carc-1 rostise şi şi-l însuşise Nestorie, cu prilejul botezului său. 
în partea finală a lucrării — Cartea a Vil-a — Casian invocă texte din 
opt autori patristici : cinci apuseni : Ilarie, Ambrozie, Ieronâim, Rufin şi 
Augustin şi trei răsărite,ni : Grigorie (de Nazianz), Atanasie şi Ioan Gură 
de Aur. Nu atîlt textele citate din aceşti autorii —texte care nu depăşeau 
în valoare pe cele biblice — ci dimensiunile spirituale aile acestor autori 
urmau să convingă sau să zdrobească pe Nestorie. Autorul nostru nu se 
sfieşte să declare că doctrina sa în problema dezbătută se inspiră din 
aceea a Sfîntului Ioan Gură de .Aur, ba chiar aparţine în întregime 
acestuia 8 . Omagiem aci smerenia Simţului Ioan Casian. Dar el -cunoştea, 
probabil şi alţi autori pe lingă cei -pe care-i menţionează, în legătură cu 
hristologia. Cunoştea tulburările produse la Constantinopol de predicile 
lui Nestorie, cum şi îngrijorările episcopilor orientali, îndeosebi pe ace¬ 
ea ale Sfîntului Chirii al Alexandriei, care ţinea la curent Biserica re¬ 
nană cu problema nestoriamă şi urmărea să întoarcă pe ereziarh din ră- 
ăcire. Casian in-a cunoscut scrierile Sfinţitului Chirill împotriva lui Nes- 
orie, căci nu-1 menţionează nici pe el, nici vre-una din formulele sale, 
ere se afla mai ades în cele 12 anatematiisme. Dar, lucru important, 
îristologia sa se apropie, uneori, p-îna la identitate de aceea a Sfîntului 
Hhiril. 

Ce răspunde Sfîntul Ioan Casian, prin aceste izvoare ale sale, con- 
epţiei lui Nestorie-P-elagiu că Domnul lisus Hristos era un simplu om ? 
deea centrală a tratatului Despre întruparea Domnului... este sus ţinerea 
umnezeirii Iui Hristos împotriva tuturor celor ce I-o tăgăduiesc. La ză- 
rislirea Fiului în Fecioara Maria a contribuit întreaga Sfîntă Treime: 
Cuvîntut-Fiul a coborât, slava Sfîntului Duh este de faţă, iar puterea 

8. Idem, op. cit., VII, 3, 6: «Haec quae ego scripsi itle me docui-t. Ac iper h-oc 
on tam mea haec quatn -illliivs esse credite, quia rivus ex tonte constat et quidquid 
utatur esse. disci.puli, totuna ad honorem referi convenit magistri». 

Tatălui aduce umbrirea» 9 ., Se fac demonstraţii întinse pentru dumne¬ 
zeirea lui Hristos cu texte bogate din profetul Îs aia şi alţii, dar mai ales 
din Sfinţii Apostoli Pavel, Ioain şi Petru şi cu declaraţii ale Marţea şi ale 
Sfântului Toma. Se faic de asemeni dezvoltări asupra urcării la cer şi a 
coborârii de acolo a Fiului Omului, după -textul lui Ioan : «Şi nimeni nu 
s-a suit în cei decît Cel ce s-a coboiît din cei, Fiul Omului, caie este în 
cei» (Ioan III, 13). Fiul Omului e Fiul lui Dumnezeu. Cel ce a apărut de 
curând -ca Fiu al Omului, a fost totdeauna în cer 10 . în toate episoadele 
vorbind despre «iconomie», Domnul Hristos e Dumnezeu. Fiul s-a în¬ 
trupat, dar El n-a avut trup în Dumnezeu înainte de a se naşte ; n-a fost 
pn Dumnezeu corporal. Nu «Trupuil acela care s-a născut din trupul 
Fecioarei a -existat d-in totdeauna, ci Dumnezeu care a existat totdeauna, 
a venit din trupuil Fecioarei în trup de om. -Căci Cuvîntul (Verbum) s-a 
făcut trup, dar El n-a- avut trupul cu Sine, ci s-a unit cu trupul omului 
prin bunăvoinţa Dumne-zeirii» u . La observaţia neevlavioasă a lui Pela- 
g-iu, reluată de Nestorie -că, la’un moment'dat, Dumnezeu a sălăşluit în 
Hristos şi a coborî t atsupra Lui, cînd Acesta prin felul Său de viaţă a me¬ 
ritat aceasta, Casian replică : Acestea sînt lucruri omeneşti, omeneşti 
nu dumnezeieşti, pe măsura slăbiciunii umane» 12 . Toată credinţa Biseri¬ 
cii şi tot cultul ei constau -în a mărturisi că Iisus Hristos e Dumnezeu 
adevărat 13 . Rătăcirea ilui Nestorie e mai gravă decît aceea a lui Mani- 
heu car-e susţinea că Iisus era numai Dumnezeu şi decît aceea a lui Ebion 
care susţinea -că Iisus era numai om... li . 

Sfîmtul Ioan Casian face apel, în apărarea Dumnezeirii Domnu-lur 
Iisus Hristos, la textul simbolului de credinţă antiohian pe care-1 măr¬ 
turisise Nestorie de la Botezul său pînă la infectarea cu erezia. Iată 
textul acestui simbol, aşa -cum ni-1 transmite autorul : «Cied într-Unul şi 
singuiul adevăiatul Dumnezeu, Tată atotputernic, făcător al tuturor făp¬ 
turilor văzute şi nevăzute ; şi în Domnul nostru Iisus Hristos, Fiul său, 
Unul-Născut şi Primul născut al întregii făpturi, născut din Tatăl înainte 
de toţi vecii şi nu făcut, Dumnezeu adevărat' din Dumnezeu adevărat, 
deoliinţă cu Tatăl, prin Care şi veacurile au fost alcătuite şi toate au fost 
făcute ; Carele pentru noi a venit şi S-a născut din Fecioara Marfa şi a 
fost răstignit sub Ponţiu Pilat şi a fost îngropat şi a înviat a treia zi, 
după Scripturi, şi S-a suit la ceruri şi va veni iarăşi să judece viii şi mor¬ 



ţi Idem, op. cit., II, 2, 6, p. 249. » 

10. Idem, op. cit., IV, 6, 4—5, ip. 292. 

11. Idem, op. cit., VI, 20, 2, p. 346—347. 

12. Idem, op. cit., V, 4, 4—5, p. 306. 

13. Idem, op. cit., V, .10, 2, p. 317 : «In hoe omnis ecclesîae fides et omnis cultus 
sit, Iesum Deum ver-um fateri». 

14. Idem, op. cit., V, 10, 4, p. 318. 

ţii... şi celelalte» 15 . Sfîntul Casian relevă că credinţa acestui simbol 
a dus pe Nes tor ie la izvorul vieţii, la renaşterea mântuirii, la harul Eu¬ 
haristiei, la comuniunea cu Domnul..., la îndatorirea slujirii, la piscul 
preoţiei, la demnitatea arhierească... i«Nu vezi ce-ai făcut, în ce prăpastie 
te-ai aruncat ? Pierzînd credinţa simbolului, ai pierdut tot ce-ai fost. 
Taina preoţiei şi a mântuirii taile se cuprindeau în adevărul simbolului. 
Crezi că-1 tăgăduieşti numai pe el ? Nu, ci te-ai tăgăduit pe tine însuţi» 16 . 
Se combat, apoi, erorile lui Nestorie pe baza afirmaţiilor din simbol. 
Dacă Omul Iisus Hristos este Unul-Născut şi Primul-năsout al întregii 
creaturi, după simbolul pe eare-1 mărturiseşte, «atunci, fără îndoială, El 
e Dumnezeu, mu un om deosebit. Ai mai mărturisit că Iisus Hristos a fost 
născut, mu făcut, de Dumnezeu-Taităl înaintea veacurilor. Cu acestea, 
nu adori, cum pretinzi, chipul lui Dumnezeu şi nici pe Cel ce s-ar afla 
în El» 17 . Dacă El este «Dumnezeu adevărat din Dumnezeu adevărat», 
cum aceiaşi poate fi şi Dumnezeu şi statuie, şi Dumnezeu şi instrument, 
şi Dumnezeu şi om ? Cum poate acelaşi fi cea mai înaltă putere şi, în 
acelaşi timp, o neputinţă unică, acelaşi icea mai înaltă maiestate şi o 
moarte unică ? Nu se împacă acestea în unul şi acelaşi Domn 18 . In for¬ 
mula simbolului : «A venit şi s-a născut din Fecioara Maria», ise află 
expresia : «a venit», care n-are sens să fie aplicată unui «om deosebit» 
născut din Fecioara Maria. «A venit» se aplică Aceluia care în firea Lui 
{in essentia) are menirea de a putea veni. Această menire a venirii tre¬ 
buie posedată anterior de Acela care putea să vină. Acesta nu era om, 
căci El nu exista înainte de a fi zămislit şi deci n-a avut în El menirea de 
a veni. Dumnezeu e Acela Care a venit, Care avea şi puterea de a fi şi 
puterea de a veni. Dumnezeu a venit pentru că era şi a fost totdeauna, 
pentru că totdeauna a putut veni 19 . 

Unirea între Dumnezeu şi om în Domnul Iisus Hristos 

Cu întreaga hristologie patristică, Sfîntul Ioan Casian susţine că 
Domnul Iisus Hristos era şi Dumnezeu şi om. In ansamblul numelor pe 
care le poartă e uin singur Dumnezeu : Mîntuitorul e Dumnezeu, Iisus 
e Dumnezeu, Hristos e Dumnezeu. Avem aci un plural de nume, dar e 
o singură putere şi o singură slavă. Deşi numele se disting între ele, în 
toate e un singur Dumnezeu 20 . Dar aceste nume exprimă şi pe om. Pro¬ 
povăduind slava lui Dumnezeu în Hristos, Sfîntul Pavel mu uită niciodată 

15. Idem, op. cit., VI, 3, 1, p. 327. 

16. Idem, op. cit., VI, 6, 1, 2, p. 331. 

17. Idem, op. cit., 6, 4, ip. 332, 

18. Idem, op. cit., VI, 7, 2, p. 333. 

19. Idem, op. cit., VI, 8, 3—4, p. 335. 

20. Idem, op. cit., II, 4, 7, p. 255. 

43 — Sfîntul Ioan Casian 

să dea mărturie că El este şi om adevărat şi nu neglijează întruparea Lui, 
eliminînd atît fantoma lui Marcion cit şi sărăcia de Dumnezeu a lui Ebion, 
ambele ducînd la credinţa blasfematoare că Iisus Hristos a fost sau un 
om lipsit de Dumnezeu sau un Dumnezeu lipsit de om. Sfîntul Pavel fu¬ 
sese trimis la apostolat de Dumnezeu-Tatăl şi de Iisus Hristos pe care 
Tatăl ll înviase din morţi (Gal. I, 1), adică Iisus Hristos fusese şi om, a 
cărui ridicare din mormînt El o acceptase, nu atît prin credinţă, cit prin 
ochii trupului 21 , în evenimentul de pe drumul Damascului. 

Cum s-a făcut unirea între Dumnezeu şi om ? Dumnezeu a unit pe 
Dumnezeu şi omul printr-o unire de nedezlegat (inseparabili conexione), 
căci Hristos Cel născut din Maria este cunoscut ca Mîntuitor, după cu- 
vîntul Evangheliei (Luca II, 11). Prin taina întrupării Hristos şi Cuvîntul 
lui Dumnezeu unindu-se s-a făcut din doi un singur Fiu al lui Dumnezeu 
din două lucruri : «Ex re utraque Filius Dei factus est» 22 . Idee care se 
regăseşte întocmai la Sfîntul Grigorie de Nazianz pe care autorul nostru 
l-a consultat sigur, cum vom vedea, mai departe. Expresila «unire de ne¬ 
dezlegat», redată prin «inseparabili conexione» corespunde mai degrabă 
antiohiainului ouva<peia — «legătură», «contact», decât expresiei Sfintului 
Chirii evtooic cpuatxp, dar Sfîntul Ioan Castan dă expresiei sale acelaşi 
sens ca patriarhul alexandrin. 

Unitatea tainei prin care omul s-a unit cu Dumnezeu este de ne¬ 
grăit, inefabilă. Intre Hristos şi Cuvîntul nu e nici o distanţă, nici un in¬ 
terval (distantia) 23 . Unirea lui Hristos şi a Cuvântului e aşa de mare, incit 
nu numai că Cuvîntul e unit ou Hristos, oi, din cauza acestei uniri, se 
zice că Hristos este Cuvîntul 24 . Proorocul Isaia şi Sfîntul Apostol Pavel 
disting pe Hristos de Dumnezeu, nu prin tăgăduirea unităţii lor, ci deo¬ 
sebind pe Cel ce sălăşluieşte de Cel în care sălăşluieşte (Cuvîntul) prin 
înţelesul firilor : «naturarum signifilcatione» 25 . Ideea despre «sălăşluire» 
(inhabitare) este antiohiamă şi ştim că şi Nastorie s-a folosit de ea, dar 
în sens eretic. Cuvântul s-a întrupat în omul ou care se unise şi «mJîinile 
noastre L-au pipăit».'De aceea, Acelaşi Iisus este «ieri şi azi şi în veci» 
(Evrei XIII, 8), Acelaşi dinaintea începutului lumii cu Cel întrupat, Ace¬ 
laşi din trecut cu Cel din prezent, cu Cel de dinaintea veacurilor, pentru 
că Cel prin toate e Acelaşi cu Cel înainte de toate, iar Domnul Iisus 
Hristos este toate acestea 26 . O unitate quasi-ontoilogică între Hristos 
şi Verbum — Logosul lui Dumnezeu. Această unitate e relevată de textul: 

21. Idem, op. cit., III, 5, 1—3, ip. 266. 

22. Idem, op. cit., 10, 4, 3, p. 291. 

23. Idem, op. cit., IV, 5, 2, p. 290. 

24. Idem, op. cit., IV, 5, 3, p. 291. 

25. Idem, op. cit., IV, 11, 3, p. 299. 

26. Idem, op. cit., V, 6, 6, p. 310. 

«împăcmd prin sîngele crucii Sale fie pe cele ce sint în ceruri, fie pe cele 
ce sint pe pămint». E vorba aci de Cel numit Primul născut dintre cei 
morţi. Dar nu prin sîngele Cuvântului sau al Duhului au fost împăcate 
toate, căci în natura nepătimitoare nu poate apare vreo suferinţă, văr¬ 
sare de sînge sau moarte. Acestea sînt în sfera omului. Şi, totuşi, Acelaşi 
despre Care se spune că a murit e propovăduit ca chip ai Dumnezeului 
Celui indivizibil. Sfinţii Apostoli au căutat să n-apară o împărţiTe în 
Hristos şi ca Fiul lui Dumnezeu unit cu Fiul omului, să niu înceapă a avea 
două persoane prin interpretări eronate, iar Cel ce în sine era unul sin¬ 
gur să nu fie doi pentru noi, graţie unor păreri neevlavioase. De aceea, 
propovăduirea apostolică coboară, frumos şi minunat de la însuşi Fiul 
Unul-născnt al lui Dumnezeu pînă la Fiul omului unit cu Fiul lui Dum¬ 
nezeu, pentru ca mersul învăţăturii să decurgă potrivit ordinei lucrurilor, 
continuînd toate prinţ r-o unire de nedespărţit (inseparabili conexione), 
ca printr-un pod, pentru ca la sfârşitul timpului să găseşti neîmparţit şi 
fără interval pe Acela pe Care l-ai aflat la începutul lumii j Fiul iui Dum¬ 
nezeu e unul în trup şi duh. Magisteriul apostolic a unit în aşa fel pe 
Dumnezeu şi omul prin taina naşterii trupeşti, încât îţi arată împăcînd 
toate pentru tine pe Acela pe Care ti l-a propovăduit drept chip al Dom¬ 
nului nevăzut înainte de începutul lumii 27 . Unirea dintre ei doi identifică 
umanul cu divinul în sens soteriologic. Această unire e comparată cu 
unirea dintre bărbat şi femeie cu concluzia : «Ceea ce Dumnezeu a unit, 
omul să nu despartă» şi «Taina aceasta mare este» (Efes. V, 28—36) 

La obiecţia lui Nestorie că Fiul trebuie să fie la fel cu părinţii, autorul 
nostru răspunde că în Hristos n-au fost doi: unul deotfiintă cu Tatăl şi 
altul deofiinţă cu mama, ci Acelaşi Domn Iîsus Hristos născiîndu-se Dum¬ 
nezeu şi om a avut în Sine însuşirile ambilor părinţi : ca om, El avea ase¬ 
mănare cu mama, iar ca Dumnezeu adevărul lui Dumnezeu 29 . Teoria 'lui 
Nestorie introducea o a patra persoană în Sfînta Treime. 

Prin unirea celor două firi Cuvîntul S-a născut nu S-a schimbat. Deşi 
Dumnezeu a luat chipul robului, fragilitatea formei sale umane n-a slăbit 
firea lui Dumnezeu, ci graţie puterii intacte şi integre a Acestuia, tot ce 
s-a petrecut în trupul uman a fost progresul (profectus) omului, nu micşo¬ 
rarea slavei 30 . Cuvîntul (Verbum-Logosul) S-a născut în trup nu ca El să 
nu mai fie Dumnezeu în Sine, ci ca El rămîmînd Dumnezeu, omul să fie 
îndumnezeit 3I . îndumnezeirea omului, predicată anterior de Sfîntul Iri- 
neu şi Sfinţii Atanasie cel Mare şi Capadocienii, este acum reluată de 


27. 

Idem, 

op. 

cit, V, 7, 6—7, p. 312—313. 



28. 

Idem, 

op. 

cit., V, 11, .p. 319—320. 



29. 

Idem, 

op. 

cit., VI, 13, 2, p. 341. 



30. 

Idem, 

op. 

cit., VI, 15 ; 16. p. 342, 343. 



3i. 

Idem, 

op. 

cit., VI, 19, 1, p. 345; «Ut Deo in s 

e mancntc homo-Deus o 

■s.scl». 

Sfîatul Ioan Casian în Occident, ca o încununare a gindirii sale soteirio- 
logice, formată în Răsărit. Această îndumnezeire nu e un act magie, ci 
rodul întrupării Cuvântului şi al unei ascensiuni fără încetare a chipului 
lui Dumnezeu spre piscurile Arhetipului. 

Tendinţe teopashite 

Sfînitul Ioan Casian are o afecţiune deosebită pentru Domnul răstig¬ 
nit, Care ne-a mînituit prin sîngele crucii Sale. «Eu nu numai că nu mic¬ 
şorez această predică despre patima Domnului, ci o măresc pe cit stă în 
dorinţa şi în fiinţa mea. Pe Cel ce a fost răstignit îl voi predica nu numai 
ca Putere şi înţelepciune a lui Dumnezeu, decît care nici o alta nu e mai 
mare, ci şi ca Domn al întregii Dumnezeiri şi slave. Aceasta cu atît mai 
mult cu cît cuvîntul meu este învăţătura lui Dumnezeu, după cuvântul 
apostolului, care vorbeşte despre înţelepciunea lui Dumnezeu în taină, 
cea ascunsă pe caie Dumnezeu mai înainte 'de veci a rînduit-o spie mă¬ 
rirea noastră pe care nici unul dintre stăpînitorii acestui veac n-a cu¬ 
noscut-o, căci dacă ar li cunoscut-o n-ar fi răstignit pe Domnul slavei» 

(I Cor. II, 7—8) 32 . Apostolul spune clar că Domnul slavei a fost răstig¬ 
nit 33 . Prin taina întrupării, Fiul lui Dumnezeu S-a făcut Fiul omului. în 
acest Fiu al omului a fost răstignit Domnul slavei u . Graţie unităţii tainei 
şi Dumnezeu a trecut în Hristos şi Hristos în Dumnezeu, î-ncii ceea ce a 
făcut Dumnezeu, Hristos a desăvîrşit şi, ulterior, ceea ce Hristos a su¬ 
ferit, se zice că a suferit Dumnezeu 35 . Raţiunea învierii nu poate sta în 
picioare dacă n-a fost precedată de credinţa în faptul morţii 36 . 

Aceste serioase tendinţe teopashite sînt potenţate de conţinutul cap. 
22 al cărţii a Vl-a, în care strînsa unire între Hristos şi Dumnezeu pare a 
fi proiectată, temporal, înainte de întrupare. Sfintei Ioan Casian susţine 
că deşi omul din Hristos — «homo dominicus» — n-a existat înainte de 
întrupare, totuşi Hristos, pe care Nestorie îl numeşte «omul solitar» e 
propovăduit ca Dumnezeu fără început, adică fără dată, în Sfânta Scrip¬ 
tură, iar unirea omului cu Dumnezeu e atît de mare, âncît omul pare a fi 
coetem cu Dumnezeu din totdeauna, iar Dumnezeu pare a fi suferit cu 
omul, deşi nu trebuie să se creadă că omul n-are început, iar că Dum¬ 
nezeu este pătimitor. Unit cu omul, adică cu trupul său, Dumnezeu nu în¬ 
găduie să fie vreun interval între om şi Dumnezeu, în părerea umană 
adică să se creadă că altul e Fiul omului şi altuil Fiul lui Dumnezeu. Toate 


32. Idem, op. cit., III, 10, 3—4, p. 274. 

33. Idem, op. cit., III, 10, 7, ip. 275. 

34. Idem, op. cit., IV, 7, 1, p. 293—294. 

35. Idem, op. cit., V, 9, 4, p. 316. 

36. Idem, op. cit., VI, 17, 2, p. 344. 

Scriptura uneşte şi încorporează astfel pe oul lui Dumnezeu, incit, tem¬ 
poral vorbind, cineva n-ar putea distinge pe om de Dumnezeu şi nici pe 
Dumnezeu de om în actul pătimirii. Sub raport temporal, vei găsi tot¬ 
deauna pe Fiul omului cu Fiul lui Dumnezeu ; Hristos are aşa de unit 
şi nedespărţit de Sine pe Fiul omului şi pe Fiul lui Dumnezeu, incit, după 
cuvîntul Scripturii, nici omul nu poate fi despărţit de Dumnezeu in trup, 
nici Dumnezeu nu poate fi icu totul despărţit de pătimire 37 . Cuvîntul 
Domnului din Scriptură : «Nimeni nu s-a suit la cer decît Cel ce a cobo- 
rît din cer, Fiul omului care este in cer » (Ioan III, 13), arată că, în timp 
ce Fiul lui Dumnezeu vorbea pe pământ, El dădea mărturie că Fiul omu¬ 
lui era în cer şi că acelaşi Fiu al omului despre Care zicea că :se va sui 
la cer se şi coiborîse din cer. Deşi născut din om, se atestă că totdeauna 
El a fost din cele înalte. Sub raportul trupului, Sfîntuil Pavel confirmă şi 
el lucrul cînd zice : «Unul singur este Domnul Iisus Hristos, prin Care 
sint toate» (I Cor. VIII, 6). Cu privire la suferinţă-pathnă, tot Apostolul 
Pavel arată că «Domnul slavei a fost răstignit: «Dacă ar fi ştiut, niciodată 
n-ar fi răstignit pe Domnul slavei» (I Cor. II, 8). Simbolul de credinţă ne 
învaţă că Domnul Iisus Hristos Unu!-născut şi Primul născut este Dum¬ 
nezeu adevărat din Dumnezeu adevărat, deofiinţă cu Tatăl şi făcător a 
toate, născut din Fecioara Maria şi apoi răstignit şi îngropat. Simbolul 
uneşte astfel pe Fiul lui Dumnezeu cu Fiul omului, pe Dumnezeu cu omul, 
incit nici în timp, nici în pătimire nu poate fi separare între ei :w , deşi 
se învaţă că Acelaşi Domn Iisus Hristos este Dumnezeu din eternitate şi 
om prin suferinţa pătimirii. Cu toate că n-ar trebui spus nici că omul 
n-are un început, nici că Dumnezeu e pătimitor, totuşi se propovăduieşte 
că într-Unul Domn Iisus Hristos şi omul e perpetuu cu anterioritate (faţă 
de naşterea trupească) şi că Dumnezeu a murit. Deci, Hristos însemnează 
toate, iar numele Lui desemnează ambele naturi, pentru că şi omul şi 
Dumnezeu născut îmbrăţişează toate în aşa fel, înicît se ştie că din nu¬ 
mele Său nu lipseşte nimic. N-a existat în trecut aceeaşi eternitate a omu¬ 
lui ca a lui Dumnezeu, înainte de naşterea din Fecioară, ci pentru că 
Dumnezeu S-a unit cu omul în sinul Fecioarei s-a făcut ca în Hristos 
fiecare din cei doi să nu fie numit fără celălalt 39 . 

N-avem nici un teopashism propriu-zis complex, în sensul formulei 
călugărilor sciţi : «Unus de Trinitate carne passus est». Capitolul citat 


37. Idem, op. cit., VI, 22, 3, p. 348: «Invenies semper cum filio hominis Dci 
Filium: itu scilicet unitrnn et imdividum sibd Christum filium hominis ac Dei Filium, 
ut, quantum ad vocem Scriptura® pertaret, nec homo separări a Deo tempore nec ah 
homine Deus omnio valeat passione». 

38. Idem, op. cit., VI, 22, 5, p. 349: «nec in tempore fieri ulla valeat nec in 
passione divisio». 

39. Idem, op. cit., VI, 22, 1—6, p. 348—349. 

nu depăşeşte nivelul speculativ al Apostolilor Pavel şi Ioan, ceea ce ex¬ 
plică avansul şi reculul de Ipoteze asupra situaţiei omului din Hristos 
— liomo dominious — oare nu poate fi aşezat in Sfînta Treime, decît cu 
numele pentru eternitatea de dinaintea naşterii din Fecioara Maria. Ră- 
mîne faptul esenţial că «Domnul slavei a fost răstignit». Tendinţa teo- 
pashită derivă din scopul soteriologic al întrupării, scop pe care Fiul l-a 
avut de la început să se realizeze efectiv numai din momentul naşterii 
trupeşti şi mai ales al pătimirii pe cruoe. Dacă Dumnezeu este nepătimi- 
lor, cum poate «Domnul slavei» suferi pe cruce ? Cum se poate spune că 
«Dumnezeu a suferit» ? Probabil în acelaşi sens în care se spune că «omul 
a fost îndumnezeit», adică nu fimţial, ci prin participare sau prin conlu¬ 
crarea celor două firi. Credem că formula complet teopashită a călugă¬ 
rilor sciţi «Unul din Treime a suferit cu trupul» e legată, oeil puţin parţial, 
de aceea a lui Petru Gnafeus — Fulio, care a întregit, spre 488, imnul 
liturgic «Trisaghion» : «Sfinte Dumnezeule, Sfinte tare, Sfinte fără de 
moarte», cu cuvintele : «Cela ce te-ai răstignit pentru nod», în sens mo¬ 
nofizit 40 . Castan n-a ajuns la această formulă, dar mergea spre ea. 
Luptând împotriva dioprosopismului nestorian, oare transforma Treimea 
în tetradă, autorul nostru nu cultiva un momofizism prin atitudinea sa, 
ci apăra o ortodoxie care putea părea monofizită în cuvinte, dar care, 
în realitate, nu era monofizită, exact aşa cum se va întâmpla şi cu for¬ 
mulele Sfântului Chirii al Alexandriei, îndeosebi cu formula vestită : «O 
singură fire întrupată a lui Dumnezeu-Logosul» 41 . Cînd, în 519, Ioan Ma- 
xenţiu, un călugăr scit prezintă teopashismul la Coostantmopol 42 , sub 
împăratul Iustin, problema avea însă şi un roi politic, dar teologul scit, 
care moştenea această problemă din frământările bristologice ale sciţilor 
din Dacia, în frunte cu Sfîmtiul Ioan Casian, care scria din Galia, o repu¬ 
nea teologic şi o susţinea cu autoritatea Sfântului Oh irit al Alexandriei. 
Ioan Maxenţiu declară : «<Sf. Treime după întrupare a rămas Treime, pen¬ 
tru că Acelaşi Dumnezeu-Cuvîntul chiar cu propriu-I trup face parte din 
Sfînta Treime. Nu .în sensul că trupul Lud este din fiinţa Treimii, ci pentru 
că este Trupul lui Dumnezeu-Cuvîntul, Care este unul din Sfînta' Treime ; 
oă El însuşi şi nu altul s-a suit la cer, Cel care a coborît din cer» (Ioan 
III, 13). De aceea, mărturisim că Dumnezeu-Cuvîntul şi a pătimit cu 
trupul, şi a fost răstignit cu trupul, şi a fost îngropat cu trupul, după Sfîn- 
tul Chirii care zice : «Dacă cineva nu mărturiseşte că Dumnezeu-Logosul 


40. Pr. Prof. Milan Şesan în Istoria bisericească universală, voi. I, ed. II, Bucu¬ 
reşti, 1975, p. 269. 

41. Pr. Prof. Ioan G. Coman, Patrologie, voi. III, cap. Siintul Chirii al Alexan¬ 
driei, Doctrina. 

42. Theopaschites, în The Oxford Dictionary ol Ihe Christian Church, Second 
Edition by F. L. Gross and E. A. Livingstone, London, 1974, col. 1363/2—1364 1. 

a suferit cu trupul, a fost răstignit cu trupul, a gustat moartea cu trupul 
şi S-a făcut Primul-născut din morţi, prin aceea că El este viaţă şi dătător 
de viaţă, ca Dumnezeu, anatema să fie» 43 . Se cunosc demersurile şi neca¬ 
zurile călugărilor sciţi oare au încercat să oficializeze formula în .toată 
Biserica, cum această formulă era acceptată de împăratul Justinian, dar 
nu şi de episcopul de Tomis, Paternus şi nici de papa Hormisdas intr-o 
primă fază, dar oare, în urma unui schimb de scrisori polemice, a accep¬ 
tat-o cu adaosul că termenul «unus» însemna «una persona» ' A . întoreîn- 
du-ne la Sfîntul Ioan Casian, reţinem că, înainte de Sfînitul Chirii, de 
călugării sciţi, autorul nostru a exprimat pregnant tendinţele teopashite. 
«Vezi, zice el lui Nestorie, că Domnul, Chiar pus pe cruce se numeşte 
Fiul lui Dumnezeu». «înviată de la persecutorii înşişi sau de la diavol să 
crezi în Fiul lui Dumnezeu». «Diavolul a bănuit că este Fiul lui Dumne¬ 
zeu, chiar cînd Acesta a suferit moartea, dar tu (Nestorie), îl tăgăduieşti 
chiar după ce a înviat» 45 . 


Mărturii patristice 

Cei opt Părinţi ai Bisericii, folosiţi de Sfîntull Ioan Casian : cindi dim 
Apusul şi trei din Răsăritul creştin, reprezintă al doilea nivel — cel cul¬ 
tural — după cel revelaţional, din Sfînta Scriptură, în zidirea edificiului 
hristologiei autorului nostru. Acesta motivează: «E timpul ca să ispră¬ 
vesc cartea (VII), ba chiar întreaga operă, pentru că, după ce vom fi 
adăugat puţine şi din spusele bărbaţilor sfinţi şi ierarhilor iluştri, ceea ce 
am admis prin autoritatea mărturiilor sacre (biblice) să întărim şi prin 
credinţa (celor din) vremea noastră» 46 . 

Cel dinţii Părinte bisericesc folosit este Sfîntul Ilarie de Pictavium, 
în Galia de Sud-Vest, compatriot al Sfîrutului Ioan Casian. Din cele opt 
texte scurte din opera Despre credinţă (cărţile I, II, X) şi din Introducerea 
la Comentariul la Matei, folosite ca mărturii pentru Dumnezeirea lui 
Iisus Hristos, reţinem ca mai sugestivă ideea că Domnul Iisus Hristos este 
Dumnezeu adevărat din Dumnezeu adevărat, «taina lui Dumnezeu născut 
om din Fecioara» ; «era în primul rînd necesar pentru noi ca Dumnezeu 
Unul-născut să fie cunoscut om născut din cauza noastră» ; «pe lingă 
ceea ce era Dumnezeu să Se nască ceea ce nu era, om» 47 . Avem aci un 

43. Ioan Maxenţiu, Epistula scytharum monachorum ad cp/.scopos, IV, 8, în «Cor¬ 
pus ChrisUanorum», Series Latina LXXXV A, Tuarnholti, *1978, ed. F. Glorie, p. 162, r. 
138—139. Idem, Libellus fidei IX, 14, Ibklem, p. 14, r. 186—489. 

44. Charles Moeller, Le chalccdonisme et le neo-chalcedonisme en Orient de 451 
ci Ia fin du Vl-e sfecle, în Das Konzil von Chalkedon —■ Geschichte und Gegenwart, 
Bând I, Wiirzburg, p. 644. 

45. Sf. Ioan Casian, Despre întruparea Domnului..., VII, 13, 4, p. 369. 

46. Idem, op. cit., VII, 24, 1, p. 383. 

47. Idem, op. cit., VII, 24, 2—4, p. 382—383. 

modest început de speculaţie hristol'ogică, care confirmă — după Scrip¬ 
tură — nu numai că Iisus Hristos este Dumnezeu născut din Maria, dar 
şi necesitatea întrupării Lud în om. Importanţa acestor idei creşte prin 
prestigiul de care se bucura Sfîntul Harfe, o «podoabă a tuturor virtuţi¬ 
lor», vestit prin viaţa şi talentul său, învăţător şi ierarh al Bisericii, ne¬ 
clintit in furtuna persecuţiilor şi încununat cu demnitatea de mărturisitor. 

Sfîntul Ambrozie, arhiepiscop al Milanului, oferă autorului nostru, 
în cartea Către fecioare, cîteva texte din Cirrtarea Cintârilor şi din Ieze- 
chiel (XLIV, 2), ou oarecari adaosuri, din care reţinem că «Fecioară a 
zămislit, Fecioară a născut, Fecioară în stare bineicuv'întată, Fecioară 
după naştere», cum se spune în lezechiel: «poarta era închisă, nu des¬ 
chisă, pentru că Domnul a trecut prin ea». Glorioasă fecioară lin strălucită 
rodire. Domnul lumii se naşte şi mama nu scoate nici un geamăt: sinul 
se goleşte, copilul e luat în braţe, dar fecioria nu e atinsă. Era firesc ca 
prin naşterea lui Dumnezeu să crească şi meritul purităţii, iar prin naşte¬ 
rea Lui să nu fie intimate cele curate, (căci) «El a venit să tămăduiască 
cele stricate». în Comentariul la Luca, Sfîntul Ambrozie zice că «Fecioara 
a fost aleasă ca să nască pe Dumnezeu, ea care era logodită cu bărbat» 48 . 
Deci Sfîntul Ambrozie, eminent învăţător al credinţei, susţine ca Cel 
născut din Maria era Dumnezeu. Hristologia Sfîntului Ambrozie, calificat 
ca «piatră scumpă care străluceşte neîncetat în degetul lui Dumnezeu» /,!) , 
se impunea, evident, prin evlavia lui de mare ierarh al creştinismului 
apusean, dar şi prin autoritatea Iui de iscusit diplomat în raporturile lui 
cu împăraţii din Apus (Graţian şi Valentinian) şi cu Răsăritul creştin 
(Theodosie cel Mare), spre a nu vorbi de marele său prestigiu ecumenic. 

Fericitul leronim, faimosul traducător al Sfintei Scripturi în latină 
(Vulgata) şi a unor lucrări din Origen, Teofil al Alexandriei etc., comen¬ 
tator al unor cărţi biblice şi autor al primei istorii literare creştine : De 
viris illustribus etc. este citat cu trei texte : unul dintr-o Scrisoare către 
Eustochium, în care afirmă că «Fiul lui Dumnezeu s-a făcut Fiul Omului; 
a aşteptat în sinul Fecioarei ca să Se nască şi Cel în pumnul căruia e cu¬ 
prinsă lumea, încape intr-o iesle îngustă» ; al doilea text e citat din Co¬ 
mentariul la Isaia : «Domnul puterilor, Care e Regele gloriei, El însuşi a 
coborît în sînul feciorelnic şi a intrat şi a ieşit pe poarta de Răsărit, care 
totdeauna a fost închisă», text însoţit de cuvintele Arhanghelului Ga- 
vriil ; iar al treilea text din Proverbe : «înţelepciunea şi-a zidit sieşi 
casă» {Proverbe IX, 1). Putea, oare, leronim, «înzestrat cu cea mai mare 
ştiinţă» şi «cea mai curată învăţătură» să nu convingă pe Nestorie şi pe 
partizanii lui ? «învăţător al dreptcredincioşilor» şi autor de scrieri care 


48. Idem, op. cit., VII, 24, 2, p. 382. 

49. Idem, op. cit., VII, 25, 2, 3, p. 383—384. 

străluceau ca nişte lămpi dumnezeieşti în toată lumea 50 , Ieronim nu pu¬ 
tea spune deoît adevărul atunci cînd susţinea că Hristos e Dumnezeu, 
chiar dacă era prezentat :într-un stil aşa de înflorit. 

Rulin, filosof, traducător şi comentator, este citat cu un text scurt 
din Comentariul la Simbolul de credinţă: «Fiul iui Dumnezeu se naşte 
din Fecioară, nu unit exclusiv cu trupul, ci e născut prin mijlocirea su¬ 
fletului între om şi Dumnezeu» 51 . Ca unui dintre cei mai învăţaţi oameni 
ai Bisericii, Rufin trebuia să impună şi el lui Nestorie că Hristos este 
Dumnezeu. 

Fericitul Augustin, episcop al oraşului Hippo-Regius, e citat mai ales 
cu două texte : unul din Comentariul la loan, II, 15 : «Ca oamenii însă să 
se nască din Dumnezeu, mai întîi S-a născut El din ei : căci Hristos este 
Dumnezeu, Hristos născut din oameni n-a căutat pe pămînt decât mama, 
fiindcă Tată avea în ceruri, născut din Dumnezeu prin care sântem creaţi 
şi născut din femeie ca să fim refăcuţi» ; al doilea text este din Scrisoa¬ 
rea către Volusiartus : «Moise şi ceilalţi prooroci au profeţit ca mare 
adevăr pe Domnul Iisus şi i-au dat mare slavă. Dar ei l-au prevestit, nu 
ca pe un egal al lor, şi nici superior lor prin acea putere de a face minuni, 
ci ca Domnul Dumnezeu deplita. al tuturor. El se va face om şi va veni 
pentru oameni. De aceea El a voit să săvârşească lucruri, pe care le făcuse 
pentru ei, ca să nu fie lucru absurd, dacă nu le făcea El. Totuşi El a tre¬ 
buit sa facă şi ceva propriu : să se nască din Fecioară, să învieze din 
morţi, să se înalţe la cer. Cine socoteşte acestea lucru puţin pentru 
Dumnezeu, nu ştiu ce aşteaptă mai mult...». Profeţii nu erau, deci, egali 
cu Iisus Hristos, pe care-L proorociseră, căci Acesta era pe deplin Dum¬ 
nezeu şi om, lîntrnpat cu menirea de a mîntui pe oameni. Lucrurile săvîr- 
şite de El în faza terestră, ale «iconomiei» Sale nu erau absurde. Ideea 
că Domnul Hristos Dumnezeu s-a născut din oameni, pentru ca oamenii 
să se nască din Dumnezeu conţine perspectiva unei leandrii interesante 
pentru ontologie. «Cuvîntul-Verbum trup S-a făcut şi S-a sălăşluit între 
noi» (loan I, 14). 

Deşi neelogiat de Casian pentru motive de conflict doctrinar, Au¬ 
gustin era încă în viaţă şi se impusese deja oa o mare autoritate în ma¬ 
terie de ortodoxie, combătând pe aproape toţi ereticii vremii, inclusiv 
pe pelagieni, stepena din care derivau nestorienii. Face onoare autorului 
nostru faptul că, deşi nu era de acord cu Augustin cu privire la predesti¬ 
nare, el îl prezenta ca model de magistru iîn materie de hristologie. 

Sfântul loan Casian oferă, apoi, ilui Nestorie şi un număr de autori 
orientali, adică din regiunile mai apropiate şi mai cunoscute de ereziarh, 


50. Idem, op. cit., VII, 26, 1—2, p. 384—385. 

51. Idem, op. cit., VII, 27, p. 385. 

pe oare, poate, scriitorii occidentali nu ,1-au convins sau nu l-au satisfă¬ 
cut prin autoritatea lor, 'deşi credinţa nu e afectată de l'ocul în care e 
practicată. Autorul nostru selectează texte din trei autori orientali. 

Sfîntul Grigorîe de Nazianz, zis şi «Teologul», «luceafăr prea strălu¬ 
citor de ştiinţă şi Învăţătură, care, deşi adormit in Domnul, trăieşte totuşi 
prin autoritatea şi credinţa sa ? glasul şi magisteriul său se aud încă in 
Biserică». Intr-una din cuvântările sale, el relevă că Hristos Domnul 
«după ce a ieşit Dumnezeu din Fecioară în firea umană pe oare o luase 
(făcindu-se) unul singur din două contrarii, adică din trup şi dulh, dintre 
acestea unul a îndumnezeit, iar celălalt era îndumnezeit. O, amestec 
nou şi neauzit! O, unire imanentă şi de necercetat! Cel ce era, devine, 
Cel necreat este creat, Ce 1 ! necuprins este cuprins, prin mijlocirea între 
Dumnezeu şi trup, Cel ce îmbogăţeşte pe toţi devine sărac» r ’ 2 . Iar din Cu¬ 
vântarea la Bobotează : «Ce se întâmplă ? Ce faptă are loc în legătură cu 
noi sau pentru noi ? Se realizează o nouă şi neauzită schimbare a firilor 
şi Dumnezeu se face om». Tot acolo : «Şi Fiul Iui Dumnezeu a început 
să fie Fiul omului, nescthimbîndu-se din ceea ce fusese, căci El este de 
neschimbat, ci îuînd ceea ce nu era, întrucât El era mîlosîrd ca să poată 
fi cuprins (în sinul mamei) Cel ce era de necuprins» 53 . Avem aci hristo- 
logia capadodană, în toată adâncimea şi forma ei clasică, operă a acestui 
«savant şi admirabil învăţător al credinţei». Lumea a beneficiat prin ve¬ 
nirea lui Hristos de o mulţime de avantaje, în frunte cu dragostea faţă de 
Dumnezeu M . 

Sfîntul Atanasie, arhiepiscopul Alexandriei, eminent exemplu de sta¬ 
tornicie şi virtute pe oare furtuna persecuţiei eretice nu l-a zdTobit ci, 
ducînd o viaţă asemenea unei oglinzi continuu strălucitoare, a dobândit 
meritul martiriului înainte de a căpăta vrednicia de confesor. «Scopul şi 
caracterul Sfintei Scripturi, zicea el, este că... aceasta arată un înţeles 
dublu cu privire la Mântuitorul, anume că El a fost totdeauna Dum¬ 
nezeu şi este Fiul, Cuvântul, Lumina şi înţelepciunea Tatălui şi că, după 
aceea, a luat pentru noi trup şi s-a făcut om din Fecioara Maria, Născă¬ 
toare de Dumnezeu». Şi iarăşi, tot de acolo, relatează despre Ioan (Bote¬ 
zătorul), care, «pe când era în pântece, a tresăltat de bucurie, prin glasul 
Măriei Născătoarea de Dumnezeu» 55 . In rezumat, Fiul lui Dumnezeu e 
Dumnezeu, iar ca Verbum-Logos, Lumină şi înţelepciune a Tatălui luând 
trup pentru noi din Fecioara Maria, aceasta a fost numită Născătoare de 
Dumnezeu. Membru activ de prim ordin în primul Sinod ecumenic (325) 


52. Idem, Op, cit., VII, 27, 1—2, p. 385. 

53. Idem, op. cit., VII, 28, 1^4, ,p. 386—387. 

54. Idem, op. cit,, VII, 28, 4, p. 387. 

55. Idem, op. cit., VII, 29, 1—2, p. 388. 

şi luptând neînfricat contra arianismului şi a tuturor forţelor unite cu 
acesta, autor de înaltă carte teologică, Sfîmituil Aitanasie putea fi uin 
îndrumător excepţional pentru Nestorie. 

Sfîntul Ioan Gură de Aur, «podoaba preoţimii din Constantinopol, a 
cărui sfinţenie, fără vreo persecuţie păgînă a ajuns să dobândească mar¬ 
tiriul». Din imensul material pe care Sfîntul Ioan Gură de Aur l-a scris 
pentru credinţă, Sfîntul Ioan Caisdan a cules un singur text: «Pe Acela 
pe Care, dacă ar fi venit numai ca Dumnezeu, nici aerul, nici pământul, 
nici mările şi nici o altă făptură nu l-ar fi putut ţine, L-a purtat pimtecele 
neatins al Fecioarei» 5G . Se adaugă o severă mustrare -la adresa ilui Nes¬ 
torie care provenind din aceeaşi Biserică a Antiolhiei, ca şi Sfîntul Ioan 
Gură de Aur, a adus blasfemie şi -nu slujire Bisericii, ca unul -care tăgă¬ 
duieşte că Domnul Hristos e Dumnezeu adevărat, Fecioara Maria fiind 
numai Născătoare de Hristos, nu şi Născătoare de Dumnezeu, oare a in- 
'ectat cu erezia sfîntul popor al dreptcredincioşilor, susţinând că poporul 
i fost indus în eroare de către învăţătorii lui anteriori. «Eşti mai eminent 
Jecît Grigorie, mai bun dec.it Nectarie, mal impozant decît Ioan şi decît 
oţi ceilalţi episcgpi ai oraşelor orientale ?» 57 . 

Capitolul 31 ai cărţii a Vil-a şi final al întregii lucrări, o preţioasă 
>iesă autobiografică e, de fapt, un elogiu cald adus Sfîntului Ioan Gură 
le Aur. Acest elogiu ne da amănuntul că întreaga bristologie a autorului 
lostru e de origine hrisostomică. Introdus în Cler, în «sfînta slujire» de 
■ătre episcopul Io-an de prea fericită amintire, Casian a intrat în legătură 
lirectă şi cu credincioşii marii Biserici ai Capitalei, de care se simte 
oarte legat sufleteşte, dar de oare e trist că s-a despărţit. Lucrarea de 
aţă e un strigăt de jale şi de alarmă pentru ceea ce se întîmplă într-o 
arte a Bisericii şi caTe poate afecta întregul ei organism. Cere credin- 
licşilor din Constantinopol, care sînt şi compatrioţii lui (Casian) să se 
e-spartă de acela -care, -ca «un lup răpitor» devorează poporul lui Dum- 
ezeu ca pe piane, să nu se atingă şi să nu guste nimic de la el, fiindcă 
ot ce dă el este spre moarte. E vorba, evident, de Nestorie. îndeamnă pe 
redincioşii din Constantinopol să-şi aducă aminte de vechii lor învă- 
îtori şi preoţi: Grigorie, Nectarie şi Ioan, acel -«Ioan minunat prin -cre¬ 
dita şi -curăţia lui», atît de asemănător evanghelistului şi -apostolului 
ian, care-şi punea capul pe pieptul Mântuitorului. Să mediteze la în- 
ăţătura şi -la sfinţenia lui. «Aduceţi-vă mereu aminte de învăţătorul şi 
ărintele vostru, la a‘l cărui sin şi în ale cărui braţe aţi crescut. El ne-a 


56. Idem, op. cit., VII, 30, I, p. 388. 

57. Idem, op. cit., VII, 30, 4, p. 389. 

fost învăţător de obşte mie şi vouă, sîntem ucenicii şi răsada lui. Citiţi 
scrierile lud, păstraţi-i învăţăturile, îmbrăţişaţi credinţa şi meritele lui; 
deşi e lucru mare şi greu să-l dobândeşti, totuşi e frumos şi sublim să-l 
urmezi, căci nu numai obţinerea celor mai înalte lucruri trebuie lău¬ 
date, dar chiar şi imitaţia lor... El să vă fie totdeauna în gînd şi ca în 
faţa ochilor, el să fie prezent în sufletele şi în cugetele voastre. Să 
socotiţi ca recomandate de el cele scrise de mine aci, pentru că de la 
el am Învăţat cele scrise aci, pe care să le credeţi nu atît ale mele, cit 
ale lui, întrucit riul porneşte din izvor şi tot ce e socotit a fi al disci¬ 
polului se cuvine să fie trecut In cinstea magistrului 5S . Cartea a Vil-a 
şi întreaga operă se încheie cu mulţumiri către Dumnezeu-Tatăl că din 
mărinimia darului Său a scris cele de faţă pe care I le oferă ca un 
prinos de dragoste din parte-I. întruparea Fiului lui Dumnezeu a adus 
lumii harul şi dragostea Sa şi sămânţa dragostei în toţi oamenii. Sme¬ 
renia Lui prin întrupare să producă în toţii un prinos de dragoste, nu 
o scădere a cinstirii Lui 59 . 

Iată un tratat de hristologie aproape complet pentru vremea cînd 
a apărut şi care a cîntărit mult la informarea creştinismului apusean 
cu privire ia primejdia ereziei nestoriene şi la necesitatea evitării ei 
cu orice preţ. Mînuind cu dexteritate şi acuitate dar şi multă evlavie, 
un imens material de texte biblice, un simbol de credinţă şi un număr 
de texte patristice, Sfîntul Ioan Casian a demonstrat şi a dezvoltat, la 
un înalt nivel teologic, Dumnezeirea Domnul/ui lisus Hristtos, unirea 
strînsă, «inseparabilă» a celor două firi, ca în hristologia Sfântului 
Chirii, dar fără terminologia specifică a acestuia, unire aproape ontolo¬ 
gică, cu tendinţa de a sui în eternitatea de dinaintea naşterii din 
Fecioara ,oeea ce a dus la un început de teopashism, pe care-1 vor sus¬ 
ţine clar şi deplin călugării sciţi, în frunte cu Ioan Maxenţiu, care 
afirmă că trupul Mântuitorului nu făcea parte din Sfînta Treime, dar 
aparţinea Cuvântului, a doua Persoană a Sfintei Treimi, doctrină care 
provocase lupte doctrinare serioase la Constantinopol, Tomis şi Roma, 
dar care s-a stins repede. Sensul cel mai înalt al unirii firilor divină 
şi umană în Domnul lisus Hristos este soteriologic. Numai prin aceasta, 
adică prin naşterea, patima, învierea şi înălţarea la cer a Domnului 
slavei am putut fi mîntuiţi, graţie purificării de păcat şi uciderii morţii. 
Unul-născut, Fiul lui Dumnezeu ne-a îndumnezeit, adică ne-a făcut păr¬ 
taşi dragostei şi eternităţii Lui. Lucrul e întrevăzut de Fericitul Augustin 


58. Idem, op. cit., VII, 31, 1—6, p. 389—391. 

59. Idem, op. cit., VII, 31, 7, p. 391. 

cînd zice că Dumnezeu s-a născut om, ca oamenii să se nască din Dum¬ 
nezeu, dar e afirmat dogmatic de Sfintui Grigorie de Nazianz, care zice : 
din cei doi care alcătuiesc ipe Domnul Hristos, «unul îndumnezeieşte», 
iar «celălalt e îndumnezeit». 

Relevăm profundul spirit ecumenic al lucrării Despre Întruparea 
Domnului, contra lui Nestorie, nu numai prin folosirea unor texte bi¬ 
blice prezente în toate Bisericile creştine, dar şi a prezentării unor 
autori patristici din Apusul, Centrul şi Răsăritul perimetrului lumii 
creştine de atunci şi aparţinând la trei continente : Europa, Africa şi 
Asia. în tratatul său, Sfintul Ioan Casian discută cu toţi : ortodocşi şi 
nesiorieni, adresiîindu-se direct ortodocşilor din Constantkiopbl, 
«fraţii lui de credinţă» şi «compatrioţii» lui. E un ecumenism al dra¬ 
gostei şi al progresului, al acestor înaintaşi, «profectus», adus de ve¬ 
nirea lui Dumnezeu în lume şi mergînd pînă la îndumnezeirea omului. 
Unirea «inseparabilă» dintre Veribum-Logosul Hristos şi umanitate va 
creştina cosmosul progresiv sfimţindu-1 prin naşterea, patimile, moar¬ 
tea şi învierea Logosului Hristos. E un «creştinism cosmic», nu în 
sensul pe care i-1 dau unii folclorişti, anume că acest «creştinism cos¬ 
mic» n-ar fi decît proiectarea misterului hristologio asupra întregii na¬ 
turi, cu neglijarea elementelor istorice ale creştinismului 60 , ci în 
sensul că « toată făptura împreună suspină şi împreună are dureri», 
«pînă ce se va izbăvi din robia stricăciunii, ca să se bucure de liberta¬ 
tea măririi fiilor lui Dumnezeu» (Romani VIII, 21, 22). O perspectivă 
cosmică pe care o vor studia Părinţii capadociend, Sfintul Ioan Gură 
de Aur, Fericitul Augustin, Sfintul Maxim Mărturisitorul etc. şi în oare 
nu sinteze mitice sau straturi din aceste sinteze, ci acţiunea directă 
a lui Hristos-Logosul întrupat operează. In ce priveşte pe daco-romani, 
ei n-au neglijat elementele istorice ale creştinismului, dimpotrivă. Cer¬ 
cetaţi documentele vremii: Teofil ai Antkxhiei, Iuliu Africanul, Eusebiu 
al Cezareei, Socrate, Sozomen etc. Creştinii se pregăteau pentru un 
«pămînt nou» şi un «cer nou». Nici «dimensiunea liturgică» a creştinu¬ 
lui, nici concepţia unui cosmos răscumpărat prin moartea şi învierea 
Mîntuitoruiui şi sfinţit prin paşii lui Dumnezeu, ai lui Hristos, ai Fecioa¬ 
rei şi al sfinţilor, nu sînt reinterpretări ale creştinismului, cum crede 
Eliade 61 , ci sînt premiere teandrioe, cu baza în fapte istorice şi de 
înaltă spiritualitate, consemnate în documentele timpului. «Mitoreligia 


60. Mircea Eliade, De Zalmoxis ă Gengis-Khan, Payot, Paris, 1970, p. 241. 

61. Op. cit., p. 245. 

folklorică» de care se face caz uneori 62 n-a falsificat esenţa creştinis¬ 
mului ;' dimpotrivă, cioburile arheologice ale mitului au fost uneori 
creştinate, dar nu ridicate la nivelul de credinţă mintuitoare. Strămoşii 
patristici daco-romani rosteau cu sfinţenie formulele dogmatice 63 , luptau 
din răsputeri împotriva mitologiei păgîne şi a ereziilor, cum o demons¬ 
trează Sfîntul Ioan Casian şi diverşi autori de la Dunărea de Jos. Ecu- 
menismul autorului nostru care are ca centru puritatea credinţei şi în¬ 
văţăturii despre Dumnezeirea şi umanitatea lui Iisus Hristos, despre 
unirea «inseparabilă» a firilor şi îndumnezeirea omului, era consolidat 
şi subliniat şi de autoritatea şi meritele excepţionale ale celor opt autori 
patristici citaţi de Casian şi dintre care unii ajunseseră la vrednicia de 
confesor, sau chiar de martir, ca Sfinţii Ilarie, Atanasie şi Ioan Gură de 
Aur, alţii participaseră la sinoade ecumenice sau au avut rol de prim 
rang în asemenea sinoade, ca Sfinţii Atanasie şi Grigorie de Nazianz, 
sau au tradus Sfînta Scriptură în latină şi au creat opere de înaltă te o- 
logie ca Fericitul Ieronim, Sfîntul Grigorie de Nazianz, Fericitul Augus- 
tin şi Sfîntul Ambrozie. 

Hristologia Sfîntului Ioan Casian e o credinţă şi o speculaţie de 
înalt nivel, asemenea operei celorlalţi autori daco-romani: Teotim I, 
Ioan de Tomiis, Laurenţiu de Novae, Nioeta de Remesiana, călugării 
sciţi, în frunte cu Ioan Maxenţiu şi Leon, zis de Bizanţ, Petru diaconul, 
Dionisie cel Mic (Exiguus). Scrisul şi gîndirea acestor autori respiră o 
profundă ortodoxie şi un înalt nivel spiritual şi speculativ. Ei au fost 
apreciaţi de oamenii mari ai timpului, de împăraţii Iustin şi Justinian, 
de Sinoade ecumenice (Gherontie de Tomis la sinodul II), de istorici li¬ 
terari ca Fericitul Ieronim şi Ghenadie de Marsilia, de oameni de cul¬ 
tură contemporani, de patriarhi şi papi. Ei au combătut tot timpul ere¬ 
ziile ca : arianismul şi nest ori ani smu 1, cu o competenţă de un nivel puţin 
comun, incit unul dintre învăţaţii episcopi ai Tonusului — Ioan, a fost 
recomandat ca model în această privinţă. Aceşti autori, în frunte cu 
episcopii de Tomis, ţineau poporul strîns unit în jurul lor, popor pe 
care-1 ocroteau şi-l mînigîiau în vremuri de invazie şi alte nenorociri, 
cum reiese din faimoasa întîlnire şi discuţiile dintre episcopul Bretanion 
de Tomis şi împăratul Valens, discuţii în care împăratul n-a putut con¬ 
vinge pe episcop să accepte pe arieni în comuniune cu el 64 . E semni- 


62. V. Kembach, Formarea creştinismului popular In Dacia, în <Revista de 
Filosolie », Anul XXXI, nr. 4, 1984, p. 357. 

63. I. P. S. Mitropolit Antonie, la rubrica Semnalăm, în «Telegratul Româna, anul 
133, Sibiu, 31 martie, 1985, nr. 11—42, p. 4, col. 3. 

64. Sozomen, istoria bisericească VI, 21, P.G., 67, 1345 AB. 

ficativă aproape în acelaşi sens Scrisoarea lui Teotim II de Tomis către 
împăratul Leoo. Dionisie cel Mic, daco-roman strălucit, prieten al lui 
Cassiodor, a ajuns profesor de dialectică la Universitatea din Vivarium, 
în sudul Italiei şi a creat era creştină, era de azi, recomandîud să se 
numere anii de la Hristos, care e «începutul speranţei» şi «cauza repa¬ 
rării noastre». Propunerea sa se datora unei viziuni istorice. Nioeta de 
Remesiana ştia să îmbine în catehismul său, teologia biblică a numelor 
Mântuitorului cu simplitatea catehumenilor săi. Unii din cercetătorii 
de azi ai spiritualităţii daco-romane creştine ignoră aceste puncte de 
lumină şi acest mare capitol de ortodoxie şi gîndire ştiinţifică a strămo¬ 
şilor noştri, capitol care a intrat ca parte componentă, alături de sîngele 
daco-roman, în etnogeneza poporului român. Desigur, mituri sau frag¬ 
mente de mituri, legende şi elemente gnostice n-au dispărut cu totul, 
unele au fost creştinate sau adaptate, dar nu acestea constituiau esen¬ 
ţialul credinţei creştine daco-romane, ci înaltele dogme şi învăţături 
ale credinţei ortodoxe, evlavia şi sfinţenia, mergînd pîna la martiriu, 
predicată de misionari veniţi din sudul Dunării, din Palestina, Bizanţ, 
Capadocia şi Panonia, dar mai ales din centre episcopale şi nucleele 
monahale ale Daciei, cum o dovedesc documentele literare, pe care noi 
înşine le-am cercetat şi le-am prezentat într-o lucrare a noastră fâ . 

Pentru a pune la îndemâna cercetătorilor noştri o informaţie cit mai 
completă şi cit mai clară asupra începuturilor spiritualităţii poporului 
român în perioada sa de formaţie, propunem alcătuirea unui Corpus pa¬ 
tristic daco-roman purtînd titlul Corpus scriptorum ecclesiasticorum 
daco-TOmanorum patristicum, care să completeze rarele informaţii de 
acest gen din Fontes historiae daco-romanae, publicată de Academia 
Română, Ar putea intra în acest Corpus textele greceşti şi lati¬ 
neşti din ediţiile critice cele mai recente, texte cuprinzind; Scri¬ 
soarea Bisericii din Goţîa către Biserica din Cezareea Capadociei 
şi a tuturor celorlalte Biserici, fragmente din Teotim I de Tomis, 
loan de Tomis, Niceta de Remesiana, Laurenţiu de Novae, toate 
operele lud loan Cassian, loan Maxenţiu, Petru diaconul, Leonţiu zis 
de Bizanf, Dionisie cel Mic (opere originale, prefeţe şi traduceri). La 
acestea e necesar să se adauge ştiri mai scurte sau mai bogate despre 
episcopii de Tomis din protocoalele Sinoadelor ecumenice I, II, III şi 
IV sau opere istorice ca acelea ale lui Eusebiu al Cezareei, Socrate, So- 

65. Pr. Prof. loan G. Coman, Scriitori bisericeşti din epoca straromână, Biblio¬ 
teca Teologică, nr. 1, Bucureşti, 1979. 

zomen, Ier anim, Ghenadie şi Cassiodor etc., .sau simple scrisori ca 
aceea a lui Teotim II şi poemele nr. 17 şi 27 ale lui Paulin de Nola către 
Niceta de Reînesiana etc. Textele scoase, repet, din cele mai bune ediţii, 
dar şi din Migne, dacă nu e altă ediţie, vor fi 1 însoţite de traduceri în 
limba, română şi precedate fiecare de o introducere ştinţifică, urmată 
de un rezumat intr-o limbă străină de circulaţie. O comisie ştiinţifică 
de cinci membri, prezidată de un membru al Sfîntullui Sinod va coordona 
materialul şi fiecare volum va fi dat la tipar numai după un referat 
critic făcut şi citit de un membru al Comisiei, în faţa plenului acesteia. 

Înalt Prea Sfinţitul Mitropolit Nestor al Olteniei, ajutat de un grup 
de colaboratori, a şi început să traducă din operele unora din autorii 
de la Dunărea de Jos. 

Prea Fericitul Patriarh Iustin, primul patrolog al Bisericii Ortodoxe 
Române, cu smerenie e rugat să binecuvânteze crearea acestui Corpus 
patristic daco-roman care vrea să cerceteze cu grijă şi amănunţit o 
parte a izvoarelor protoistoriei noastre naţionale. E un act de omagiu 
adus scumpei noastre patrii. 


Pr. Prof. IOAN G. COMAN 

PREFAŢĂ 

După ce am terminat cărţile de Convorbiri, însemnate mai mult prin 
cuprinsul decît prin cuvintele lor, fiindcă scrisul nevredniciei mele n-a 
fost pe măsura simţirii adinei a sfinţilor părinţi cu care am vorbit, mă 
gîndeam, şi aproape mă hotărîsem, faţă de acea ruşine a mea pentru 
neştiinţa arătată, să mă retrag în asemenea dhip în portul tăcerii, înciît 
să plătesc, pe cit s-ar fi putut, cu preţul sfielii, îndrăzneala limbuţiei. 
Dar socoteala şi hotărîrea mea au fost biruite de dorinţa ta vrednică 
de laudă şi de simţămîntul tău poruncitor, iubite Leon, dragostea mea 
sfîntă şi cinstită, podoaba Bisericii romane şi a slujirii dumnezeieşti. 
Scos din acea retragere a liiniştei pe care mi-o impusesem, mă supun 
acum înfricoşatei judecăţi obşteşti şi, deşi roşesc încă şi acum pentru 
cele trecute, răspund dorinţei tale, oare mă socoteşti în stare de lucruri 
mai mari, după ce n-am fost la înălţimea celor mici. 2. Eu nici în acele 
lucrări, în care am adus prinos lui Dumnezeu prin micul dar al rîvnei 
mele, n-am încercat să pun la cale, sau să izbutesc ceva, decît răspun- 
zînd poruncii episcopale. A crescut, aşadar, prin tine, rodnicia vorbirii 
şi a scrisului meu. Căci dacă mai înainte am glăsiuit poruncindu-mi rîvna 
pentru Domnul, acum îmi ceri să .scriu despre întruparea şi măreţia 
Domnului. Astfel, după ce am fost dus, oarecum de mînă preoţească, mai 
întîi în cele sfinte ale templului, acum pătrund în Sfînta sfintelor, con¬ 
dus de tine şi cu ajutorul tău. 3. — Mare cinste, dar primejdioasă trea¬ 
bă, fiindcă biruinţa tainelor sfinte şi cununa dumnezeiască nu se pot 
obţine decît după învingerea vrăjmaşului. îmi ceri, aşadar, să-mi în¬ 
cleştez mîinile mede slabe împotriva ereziei apărute de ourîmd şi îm¬ 
potriva .noului duşman al credinţei, să stau, cum se spune, cu ochii 
deschişi în faţa şarpelui veninos care s-a pornit cu gura căscată îm¬ 
potriva noastră, pentru ca această hidră, ridicată cu mers încolăcit îm¬ 
potriva bisericilor lui Dumnezeu, să fie nimicită de puterea profetică 
şi de virtutea dumnezeiască a cuvîntului evanghelic, eu fiindu-i, pentru 
a spune astfel, vrăjitorul. Mă supun rugăminţii, mă supun poruncii tale. 
4. — In privinţa puterilor mele, mă încred mai degrabă în tine, decît 
în mine, mai ales fiindcă mă învaţă aceasta, împreună cu tine, dra- 

l.) — Sfîntul Ioan Casian 

gostea faţă de Iisus Hristos Domnul meu, care şi ţie îţi cere aceasta. 
Rămîne să te rogi, pentru Împlinirea lucrării poruncite, Celui prin Care 
ai poruncit-o. De acum este vorba mai mult de o pricină a ta, decît de 
una a mea, este de mai mare răspundere judecata ta, decît slujba mea. 
Căci pe mine, fie că sînt, fie că nu sînt la înălţimea poruncii tale, mă 
iartă intr-o măsură datoria supunerii şi a smereniei. Numai că în felul 
acesta este mai mare meritul supunerii decît al, putinţei. 5. — Uşor răs¬ 
pundem poruncii oricui, dacă ne sînt toate cu prisosinţă. Mare şi mi¬ 
nunată datorie are el căruia îi prisoseşte mai mult dorinţa decît pute¬ 
rea, Aşadar, această lucrare este o întreprindere a ta, o treabă de răs¬ 
punderea ta. Roagă-te şi cere cu umilinţă lui Dumnezeu ea alegerea ta 
să nu fie primejduită de nedestoinicia mea şi, în caz că nu voi fi la 
înălţimea unor aşteptări atît de mari, chiar dacă eu mă bucur de îngă¬ 
duinţă datorită supunerii, tu totuşi să nu pari a fi poruncit rău fiindcă 
ai judecat pripit. 


CARTEA I 

I. 

Poveştile poeţilor spun că a fost odată o hidră 1 cu multe capete, 
pe care, dacă încercia s-o răpună cineva,, n-o putea ucide, fiindcă ea 
renăştea crescând m aşa măsură, incit prinitr-o minune nouă şi nemai¬ 
auzită, ori de cîte ori i se tăiau capetele, îi apăreau altele mai mari în 
loc, moartea fiindu-d astfel un fel de câştig. Aceasta s-a repetat de multe 
ori, până într-o zi cînd, cel dornic de a o ucide, obosit şi necăjit că-şi 
irosea puterile într-o muncă zadarnică, şi-a înarmat vitejia războinică 
cu arta, iscusinţei. Astfel că, precum se spune, a adus foc şi, cu sabia 
înroşită în jar, tăind capetele înmulţite şi trupul fiarei ciudate, i-a ars 
măruntaiele o dată cu rădăcinile vieţii şi a pus pînă la urmă capăt mon¬ 
struoasei renaşteri. 2. — La fel şi ereziile din biserici au asemănare 
cu acea hidră, pe care au născocit-o în închipuirea tar poeţii. Căci şi 
acestea şuieră cu ,limbi de fiară împotriva noastră, şi acestea împroaşcă 
cu venin de moarte, şi acestea renasc, chiar dacă li se taie capetele. 
Dar fiindcă orice molima poate să izbucnească din nou, grija lecuirii 
nu trebuie să înceteze, ci dimpotrivă, cu cit mai grea este hoaţa, cu 
atît mai grabnică trebuie să fie lupta pentru vindecare. Puternic este 
Dumnezeul nostru ! Ceea ce a fost închipuire în mintea poporului des¬ 
pre moartea acelei hidre, trebuie să devină adevăr în lupta Bisericilor 
şi sabia de foc a Sfântului Duh în aşa fel să ardă toate măruntaiele, toată 

1. Casian se referă aci probabil la legenda hydrei din Lerna, balaur cu şapte 
capete răpus — se zice — de Hercule. 

puterea primejdioasă în stingerea noii erezii, încât să i se nimicească 
mădularele lăuntrice şi să nu mai poată renaşte ceva nebunesc. 


II. 

Aceşti muguri din sămînţă monstruoasă nu sînt noi în biserici, 
întotdeauna semănătura de pe ogorul Domnului a fost năpădită de 
spini şi pălămidă şi mereu a răsărit în ea firele de neghină înăbuşi¬ 
toare. De aci ebioniţi 2 , de aici sabelinii, de aci arienii, de aci în sfârşit 
eunomienii şi macedonienii, fotinienii şi apolinariştii şi ceilalţi mărăcini 
ai bisericilor, şi celelalte buruieni care au crescut, făcând să piară roada 
bunei credinţe. 2. —• Dintre aceştia, cel dinţii Ebion, susţinând peste 
măsura trebuitoare întruparea Domnului, a golit-o de unitatea Dumne- 
zeirii. Iar după aceasta schisma lui Sabellius, ieşită din asemănarea cu 
erezia celui de mai înainte, căutând să spună că nu există nici o deose¬ 
bire între Tatăl, Fiul şi Sfîntul Duh, printr-o blestemată contopire a 
amestecat Sfînta şi dumnezeiasca Treime. Pe Sabellius l-a urmat ne- 
evlavia rătăcirii ariene care, ca să nu pară că amestecă persoanele, a 
afirmat că ele sînt substanţe deosebite şi neasemenea în Treime. Iar 
după Arie a urmat Eunomie care, cu aceeaşi rătăcire, deşi susţinea 
că persoanele Sfintei Treimi sânt asemenea, el zicea că simt totuşi deo¬ 
sebite, admiţîudu-Ie asemănarea, dar făgăduind că ele sînt deopotrivă. 
3. Macedonie, rostind cu, îngrozitoare lipsă de evlavie cuvinte de hulă 
împotriva Sfîntului Duh, a spus că Tatăl şi Fiul sînt de aceeaşi 

2. Ebioniţii (susţinători ai lui Ebion, eretic iudaizant din sec. II) negau divini¬ 
tatea lui Iisus şi respectau legea mozaică. Din Vechiul Testament n-admiteau decît 
Pentateuhul iar din Noul Testament evanghelia după Matei, respingînd mai ales 
scrisorile lui Pavel, pe care-1 considerau apostol, — Sabelieni, adepţi ai lui Sabellius 
(sec. III), susţineau că persoanele Sfintei Treimi nu sînt realităţi, ci moduri de ma¬ 
nifestare a persoanei lui Dumnezeu. Care este unic. — Arienii partizani ai preotului 
Arie din Alexandria (256—336) care tăgăduia Dumnezeirea lui Hristos, socotindu-L 
doar un om cu însuşiri deosebite. Erezia ariană, cu mare putere de pătrundere pînă 
în familia imperială, a fost condamnată de un conciliu din Alexandria (320) şi de 
primul Sinod ecumenic de la Niceea (325). — Eunomieni, partizanii Iui Eunomius, 
episcop de Cizic în 360, arian convins, care credea că Hristos nu e deofiinţă cu Tatăl 
(homousios) ci asemenea (homoiusios) Lui şi că Sfîntul Duh este o creatură a Fiu¬ 
lui. — Macedonieni, susţinători ai lui Macedonius, episcoip de Constantinopol, depus 
din scaun în 360, ca eretic, pentru că, împreună eu alt eretic de seamă, Maratonius, 
combatea mai ales Dumnezeirea Sfîntului Duh. Ideile Iar pneumatomahe (de luptă 
împotriva Sfîntului Duh) au fost condamnate în Sinodul al II-lea ecumenic de la 
Constantinopol (331). — Fotlnieni, partizanii lui Fotinius episcop de Sirmium, ana- 
tematizat în sinodul din Sirmium (351) pentru ideile sale eretice, asemănătoare cu 
cele ariene. (Fotinienii, între altele, negau unitatea Sfintei Treimi). — Apofinarişti, 
susţinători ai ereziei lui Apolinaiie din Laodiceea Siriei (sec. IV). Potrivit ideilor 
acestuia, Hristos n-a avut suflet omenesc complet, nefiind necesar, fiindcă Dumne¬ 
zeirea lui Iisus îndeplinea toate funcţiile sufletului. Credinţa lui socotită erezie, 
fiindcă nega deplinătatea firii umane a Mîntuitorului, a fost combătută de părinţii 
bisericeşti ai vremii (Atanasie, Grigorie de Nazianz, Grigorle de Nyssa. Ambrozie 
ş.a.) şi condamnată în Sinodul al II-lea ecumenic. 

substanţă, dar despre Sfântul Duh a susţinut că e făcut, iar nu născut, 
vinovăţie faţă de toată Dumnezeirea, fiindcă nu se poate ştirbi ceva din 
Treime fără să se aducă ştirbire întregii Treimi. Iar Fotinus, deşi spu¬ 
nea că Iisus, Care S-a născut din Fecioara, este Dumnezeu, a amestecat 
totuşi rău în Bl principiul de Dumnezeu cu principiul de om. Cit despre 
Apolinarie, acesta, neînţelegînd unitatea dintre Dumnezeu şi om, a văzut 
în mod greşit că Iisus n-a avut suflet omenesc şi nu e mai mică gre¬ 
şeală să-I adaugi lui Hristos ceea ce nu-I este propriu, decât să-I iei 
ceea ce-I este propriu. Orice se spune despre El altceva decît ceea ce 
este, chiar dacă pare ceva de cinste, este totuşi o injurie. 4. Astfel, 
fiecare a născocit din neasemănarea ereziilor alte erezii, toţi cootra- 
zicîndu-se între ei şi avînd idei potrivnice credinţei celei adevărate. Iar 
de curînd, adică în zilele noastre, am văzut că a pornit din cel mai mare 
oraş al belgilor o erezie veninoasă, sigură ca rătăcire, dar nesigură ca 
nume, fiindcă, deşi prin capul de acum a răsărit din vechea obârşie a 
ebioniţilor, încă e îndoielnic dacă trebuie să fie numită veche, sau 
nouă. A fost nouă prin susţinători, dair veche prin erori. 5. Hulind 
că Domnul nostru Iisus Hristos S-a născut la început numai om şi că a 
ajuns după aceea la cinstea şi puterea de Dumnezeu, ia susţinut meri¬ 
tul omenesc, nu firea dumnezeiască, afirmând că El n-a avut Dumnezei¬ 
rea din însuşirea de Dumnezeu din totdeauna, ci că a meritat-o după 
aceea, prin lucrarea şi patimile lui. Hulea oricum, spunînd că Domnul 
şi Mântuitorul nostru n-a fost născut, ci făcut Dumnezeu, idei asemă¬ 
nătoare cu această erezie care există acum, oarecum soră de sânge cu 
ea, potrivindu-se atît cu cele ebiomite, cit şi cu cele noi, la mijloc între 
amândouă ca timp, dar unită prin stricăciune cu amândouă. Mai sânt şi 
altele asemănătoare acesteia despre care am vorbit, dar nu e locul să 
Ie menţionez pe toate ; căci acum mi-am propus nu să le amintesc pe 
cele vechi, ci să le combat pe cele noi. 

III. 

Nu vreau să trec cu vederea o altă erezie, deosebită dar poate 
apropiată de cea arătată mai înainte, coborâtoare din rătăcirea pela- 
giană 3 , potrivit căreia unii, zicând că Iisus Hristos a. fost doar om şi 
a trăit fără vreo atingere cu păcatul, au ajuns pînă acolo, incit să sus¬ 
ţină că oamenii, dacă ar vrea, ar putea fi fără păcat (căci socotea că 


3. Pelagienii, adepţi ai lui Pelagius, eretic apusean (sec. IV—V) care susţinea 
atotputernicia voinţei în ordinea morală, socotind secundar harul iui Dumnezeu şi 
negînd păcatul strămoşesc. Erezia pelacjiană a iest condamnată în sinodul de la Efes 
(431), odată cu erezia lui Nestorie, pe care Cassian îl combate în cartea Despre 
Întruparea Domnului. 

dacă lisus Hristos, doar om, a fost fără păcat, toţi oamenii ar putea să 
fie fără ajutorul lui Dumnezeu ceea ce ar fi putut fi acel om singur, fără 
tovărăşie dumnezeiască), astfel că ei făceau să nu existe nici o distinc¬ 
ţie între orice om şi Domnul nostru lisus Hristos, de Vreme ce acelaşi 
om, prin străduinţa şi priceperea sa, poate merita ceea ce a meritat 
Hristos prin rîvna şi lucrarea Sa. 2. De aci, căzînd intr-o rătăcire 
mai mare şi cu adevărat nebunească, ^au ajuns să. spună că Domnul 
nostru lisus Hristos a venit în această lume nu pentru a aduce neamului 
omenesc mântuirea, ci pentru a-i da pilde de fapte bune, adică pentru 
ca oamenii, urmîndu-I învăţătura, să meargă pe aceeaşi cale a virtuţii 
şi să ajungă la aceleaşi premii de virtute. Aceşti rătăciţi, pe cit le stătea 
în putinţă, înlăturau tot rostul sfintei veniri între oameni, tot harul mîn- 
tuirii dumnezeieşti, de vreme ce ziceau că oamenii pot dobîndi în viaţă 
ceea ce a adus Dumnezeu prin moarte pentru mîntuirea omenească. 
3. Ei au afirmat, de asemenea, că Domnul şi Mântuitorul nostru a 
devenit Hristos după botez şi Dumnezeu după înviere, dobîndind o în¬ 
suşire prin Taina mirungerii, iar pe cealaltă prin meritul patimilor. 
De aci răsare acum un nou izvoditor al unei vechi erezii, care susţine 
că Domnul şi Mântuitorul nostru S-a născut doar om, El spune aceleaşi 
lucruri pe care le-au spus pelagienii înainte şi urmează greşeala lor, 
fiindcă susţine că, dacă omul lisus Hristos a trăit fără păcat, şi ceilalţi 
oameni pot prin ei înşişi trăi fără păcat, şi că n-a fost necesară răscum¬ 
părarea Domnului prin pilda Lui, pentru că oamenii pot ajunge la îm¬ 
părăţia cerească numai prin strădania lor. 4. Fără îndoială că aces¬ 
tea îi sînt ideile. Aşa se explică faptul că întreţine prin amestecul său 
certurile pelagienilor, le apără în chip subţire, mai bine zis în chip vi¬ 
clean, ajută cu necinstită rîvnă rătăcirea înrudită eu a lui, ştiind, de 
bună seamă, că ea are aceiaşi înţeles, acelaşi duh, şi arătindu-şi făţarnic 
regretul că e dezbinată de Biserică erezia pe care o ştie că prin rătă¬ 
cire este unită cu a sa. 

IV. 

Dar fiindcă cei răsăriţi din aceeaşi rădăcină de spini veninoşi cu 
ajutorul şi cu mila lui Dumnezeu s-au vindecat, trebuie să-L rugăm 
şi acum pe Domnul Dumnezeul nostru ca, întrucât se potriveşte în unele 
părţi acea erezie de odinioară cu aceasta nouă, să aducă începuturilor 
aseniănătoare în cele rele, sfârşit asemănător în cele bune. 2. Căci 
Leporius, pe atunci monah, acum presbiter care, coborând, cum am 
spus, din ideile, sau mai degrabă din rătăcirile lui Pelagius, a fost în 
Gallia între cei! dinţii!, sau între cei mai mari susţinători ai amintitei 
erezii. Dar, sfătuit de noi şi îndreptat de Dumnezeu, şi-a condamnat cu 

atîta strălucire acea stăruinţă începută mar înainte, incit aproape că 
nu e mai puţin vrednică de laudă îndreptarea lui, decît credinţa neştir¬ 
bită a multora ; fiindcă ,în primul rând n-a mai stăruit în acea rătăcire, 
şi în al doilea rînd a părăsit-o cu bine. 3. El, aşadar, întors din rătă¬ 
cire, nu numai în Africa, unde era atunci şi unde este şi acum, şi-a mărtu¬ 
risit greşeala cu umilinţă şi fără sfială, dar chiar în toate oraşele Galliei 
a trimis scrisori îndurerate şi pline de căinţă în legătură cu credinţa sa, 
pentru ca, de bună seamă, acoîo unde-i fusese cunoscută mai înainte 
rătăcirea, acolo să i se cunoască şi îndreptarea, şi cei care fuseseră 
înainte martori ai abaterii, să fie după aceea martori ai corectării. 

V. . 

Din mărturisirea, şi mai ales din părerea lui de rău, am crezut 
de cuviinţă să reţin cîteva lucruri, dintr-o dublă pricină, pentru ca în¬ 
dreptarea celoir rătăciţi isă ne fie nouă mărturie, iar celor şovăitori 
exemplu şi pentru ca aceia care nu roşiseră să urmeze rătăcirea, să nu 
roşească să urmeze îndreptarea, cu alte cuvinte pentru ca, precum se 
molipsiseră de aceeaşi boală, aşa să se vindece printr-un leac asemă¬ 
nător. Acesta, aşadar, fiindcă-i fusese cunoscută rătăcirea, insuflat de 
duhul credinţei adevărate, astfel a scris către episcopii gallicani : 
2. «Nu ştiu de ce să mă învinovăţesc mai întîi, prea respectaţii mei stă- 
pîni şi prea fericiţi preoţi, şi nu ştiu cu ce să mă dezvinovăţesc mai 
întîi. Aşa s-au întărit în acelaşi timp lîn mine nepriceperea şi trufia, aşa 
marea prostie la un loc cu stăruinţa vătămătoare, aşa rîvna amestecată 
cu nestăpînirea şi, ca să spun mai cu adevărat, credinţa slabă în puţină¬ 
tatea ei, incit acestea toate rni-au adus tulburarea de a mă fi supus în 
acelaşi timp unor atît de mari şi de multe rătăciri. Dar am acum mulţu¬ 
mirea de a le fi putut alunga din suflet, ca pe armele care Sînt atît de 
dăunătoare». Şi mai jos adaugă : «Aşadar noi, înţelepţi după simţul şi 
judecata noastră, înţelegem foarte puţin puterea lui Dumnezeu. Ca şi 
cum s-ar părea că Dumnezeu se ocupă de lucruri mici, în aşa fel spu¬ 
nem că omul s-a născut cu Dumnezeu, incit dintr-o parte dăm numai lui 
Dumnezeu cele ce sînt ale iui Dumnezeu, .şi din cealaltă parte numai 
omului cele ce sînt aile omului. în felul acesta introducem în dhip foarte 
vădit a patra persoană în Treime, şi din unul Fiu al lui Dumnezeu în¬ 
cepem să facem doi Hristoşi, fapt prin Care îndepărtăm de la noi pe 
însuşi Domnul şi Dumnezeul nostru Hristos. 3, Dar mărturisim că Dom¬ 
nul şi Dumnezeul nostru Iisus Hristos, unul Fiu al lui Dumnezeu, Care 
S-a născut din Tatăl mai înainte de toţi vecii, Dumnezeu născut, S-a 
făcut vremelnic pentru noi om din Duhul Sfînt şi din pururea 

Fecioara Maria. Măriturisindu-I şi substanţa trupului şi pe cea a Cu- 
vîntului, cu credinţă evlavioasă II socotim întotdeauna unul şi Acelaşi 
nedespărţit, Dumnezeu şi om, şi spunem că, vremelnic întrupinidu-Se, 
toate însuşirile Lui de Dumnezeu au trecut în om şi toate care erau ale 
omului au venit în Dumnezeu. 

,4. Cuvîntul trup s-a făcut nu pentru ca prin această trecere sau 
schimbare să înceapă a fi ce nu era, ci pentru ca, prin puterea ocîrmuirii 
dumnezeieşti, Cuvîntul Tatălui nedespărţit niciodată de Tatăl să se în¬ 
vrednicească a lua chip de om. In acest înţeles S-a întrupat Cel unul 
născut, prin acea taină ascunsă pe care numai El însuşi o ştie (căci partea 
noastră este credinţa, iar a Lui ştiinţa). Astfel, Dumnezeu-Cuvîntul, luând 
asupră-Şi tot ce e omenesc, este om, dar deşi om, avînd tot ce este 
dumnezeiesc nu poate fi altceva decît Dumnezeu, adică deşi întrupat şi 
amestecat, substanţa Lui dumnezeiască nu scade cu nimic. 5. Dumnezeu 
ştie că cele două substanţe se amestecă fără stricăciune în aşa fel, incit 
nu li se adaugă nimic, dar nici nu li se micşorează nimic. Cu înţelegerea 
noastră slabă, facem presupuneri după ceea ce vedem în jurul nostru. 
Dar nu trebuie să socotim la fel cele dumnezeieşti. Este amestecat Dum¬ 
nezeu şi omul, dar acest amestec al trupului cu Cuvîntul să nu-1 socotim 
ca pe un corp omenesc. 6. Departe de a crede că într-un fel de contopire 
cele două firi s-au unit într-o singură substanţă. Căci astfel de amestec 
este stricăciune a amtbelor părţi. Ar însemna că Dumnezeu, Care e cu¬ 
prinzător, nu cuprinde, pătrunzînd nu e pătrunzător, umplînd nu e în 
stare de a umple, El, Care pretutindeni este în întregime în acelaşi timp, 
răspmdit prin revăsarea puterii Sale şi amestecat în mila Lui cu fi¬ 
rea omenească». 7. Şi ceva mai jos : «Aşadar, se naşte în chip propriu 
pentru noi din Duhul Sfînt şi din Maria pururea Fecioară, Dumnezeu 
omul Iisus Hristos, Fiul lui Dumnezeu-, Cuvîntul şi trupul făcîndu-se 
una şi rămânând lîn chip firesc în desăvârşirea sa cu ambele substanţe. 
Cele dumnezeieşti se împărtăşesc fără pagubă celor omeneşti şi -cele 
omeneşti iau parte la Dumnezeire. Nu este unul Dumnezeu şi altul om, 
ci acelaşi şi Dumnezeu şi om, care este cu adevărat şi se numeşte Iisus 
Hristos 'Dumnezeu, Unul Născut Fiu al lui Dumnezeu. De aceea trebuie 
să facem şi să credem că Domnul nostru Iisus Hristos Dumnezeu este 
cu adevărat Fiul lui Dumnezeu. Să mărturisim că a fost întotdeauna şi 
înainte de toţi vecii cu Tatăl şi egal Tatălui, să nu tăgăduim -că Acelaşi 
Dumnezeu S-a făcut vremelnic om, întrupîndu-Se, şi să nu spunem că 
a fost în Dumnezeu altă stare înainte şi alta după înviere, ci aceeaşi 
plinătate şi putere întotdeauna». 8. Şi la fel, puţin mai departe: «Dar 
fiindcă Cuvîntul lui Dumnezeu a ooborît în om, -luând cu vrednicie chip 
de om şi prin însuşirea Dumnezeirii omul s-a ridicat în Ouvînt, Dum- 

nezeu s-a făcut în întregime om şi în întregime Dumnezeu. Căci nu Dum¬ 
nezeu Tatăl S-a făcut om, şi nici Sfîntul Duh, ci Fiul Unul Născut al 
Tatălui. De aceea să-L primim ca pe o singură persoană a trupului şi a 
Cuvântului, să credem pe drept şi fără nici o îndoială că Unul şi Acelaşi 
Fiul lui Dumnezeu, cu două substanţe nedespărţite, fiind numit chiar 
uriaş 4 , a purtat în zilele întrupării Sale cu adevărat toate cele care sînt 
ale omului şi a avut cu adevărat întotdeauna cele ce sînt ale lui Dum¬ 
nezeu, ca unul Care, deşi răstignit în slăbiciunea Sa de om 5 , trăieşte 
în puterea Sa de Dumnezeu». 


VI. 

Aşadar, mărturisirea acestuia de credinţă, ea şi a tuturor celor 
drept credincioşi, au aprobat-o toţi episcopii din Africa, de unde scria, 
şi toţi cei din Galiia, cărora le scria, şi n-a existat pînă acum cineva, 
căruia să nu-i placă această credinţă fără vina necredinţei, fiindcă măr¬ 
turisirea neevlaviei este tot una cu tăgăduirea evlaviei. 2. Ar trebui să 
fie de ajuns doar consimţământul tuturor pentru combaterea ereziei, fi¬ 
indcă autoritatea tuturor este dovada adevărului neîndoielnic şi jude¬ 
cata e desăvârşită acolo unde nimeni n-are altă părere. De aceea, dacă 
ar căuta cineva să fie împotrivă, de la început părerea lui n-ar trebui 
să fie ascultată, ci osândită ca stricăciune, întrucât îşi atrage neplăcerea 
osîndirii cel ce se împotriveşte tuturor şi nu e loc să fie ascultat cel 
ce răstoarnă ceea ce s-a hotărât de către toţi. O dată ce un adevăr 
este întărit de toţi, orice i s-ar aduce împotrivă trebuie recunoscut fără 
întîrziere ca rătăcire, fiindcă e respingere a adevărului şi e de ajuns prin 
aceasta să se deia hotărîrea condamnării pentru tot ce se depărtează 
de judecata adevărului. 3. Dar totuşi, fiindcă nu este împotriva raţiunii 
ouvîntul raţiunii şi întotdeauna adevărul spălat de necurăţenie strălu¬ 
ceşte mai frumos, este mai bine ca ereticii să fie îndreptaţi prin cură¬ 
ţenia discuţiei, deCît să fie osândiţi prin asprimea judecăţii. De aceea 
trebuie să ne îngrijim, pe cît putem, cu ajutorul lui Dumnezeu, de ve¬ 
chea erezie apărută la noii eretici, pentru ca, însănătoşindu-se cu mila 
cea sfântă, să fie mai degrabă vindecarea lor mărturie de sfântă credinţă, 
decât osândirea pildă de aspră judecată. Numai să fie şi adevărul în¬ 
suşi de faţă în cercetarea care va avea loc şi acea evlavie, cu care 
Dumnezeu a binevoit să vină printre oameni, să stea împotriva greşe¬ 
lilor omeneşti. Fiindcă mai ales de aceea a voit să vină pe pământ şi 
să se întrupeze ca om, pentru ca să nu fie loc pentru rătăcire. 


4. Psalm XVIII, 6. 

5. II Corint. XIII, 4. 

CARTEA A II-a 

I. 

Precum am arătat în prima carte, noul eretic este odraslă a ve¬ 
chii erezii, şi osândirea dreaptă a părtaşilor acelei erezii trebuie să i 
se dea şi lui. De vreme ce îşi are aceleaşi rădăcini şi creşte din aceeaşi 
răsadniţă, este şi el condamnat în înaintaşii săi, mai ales avînd în ve¬ 
dere faptul că rătăcirile acestora au fost osîndite şi la cei ce le-au urmat 
după ei. De aceea, trebuie să fie de ajuns pildele lor pentru toţi, pilde 
fiind şi cei ce s-au îndreptat, şi cei ce au fost osîndiţi. 2. Noii rătă¬ 
ciţi, dacă se pot îndrepta, au leacul în corectările înaintaşilor, iar dacă 
nu se pot îndrepta au ispăşirea în osîndirea celor nepocăiţi. Totuşi, 
ca să nu fiu socotit că mă folosesc mai mult de prejudecată decît de 
judecată împotriva lor, voi arăta aici înseşi ideile lor dăunătoare sau, 
mai degrabă, însăşi nebunia lor blestemată. Iau în ostenelile mele scu¬ 
tul credinţei şi sabia Duhului, care este Cuvântul lui Dumnezeu i , pentru 
ca, de bună seamă, aceeaşi saibie a cuvântului dumnezeiesc, care a scos 
din luptă vechii şerpi, să taie şi acum în noile năpîrci capul ridi¬ 
cat al vechiului balaur. 3. De îndată ce greşeala celor de acum e 
aceeaşi cu a celor de atunci, retezarea acelora trebuie să fie şi aces¬ 
tora^. Dar fiindcă viperele care renasc aduc un duh veninos in Biserica 
Domnului şi îmbolnăvesc pe unii cu şuieratul lor, pentru noile îmbol¬ 
năviri trebuie unit leacul cel nou cu vechile îngrijiri, Incit dacă ceea 
ce s-a făcut mai înainte n-ajută la vindecarea bolii, să ajute Ia însă¬ 
nătoşirea celor bolnavi ceea ce facem acum. 

II 

Zici, aşadar, ereticuile, oricine ai fi tu, care tăgăduieşti că Dumnezeu 
S-a născut din Fecioara, zici că Mar ia, mama Domnului nostru Iisus 
Hristos, nu poate fi numită Theotoeos 2 , adică mama lui Dumnezeu, ci 
Chrisiocos, adică numai mama lui Hristos, nu a lui Dumnezeu ; căci, 
zici tu, nimeni nu naşte pe cel dinaintea sa. Despre acest argument 
atât de prostesc, prin care susţii că naşterea lui Dumnezeu trebuie so¬ 
cotită în înţeles trupesc şi că trebuie supusă judecăţii noastre ome¬ 
neşti taina măreţiei dumnezeieşti, cu voia lui Dumnezeu voi vorbi urai 
pe urmă ; acum voi dovedi deocamdată cu mărturii dumnezeieşti că 
şi Hristos este Dumnezeu, şi Maria este mama lui Dumnezeu. 2. — As¬ 
cultă, aşadar, ce spune îngerul lui Dumnezeu către păstori, despre naş- 


1. Eles. VI, 16—17. 

2. tokos gr. = naştere (telcnedn — a naşte). 

terea Domnului : «Vi s-a născut, zice el, azi Mintuitor, care este Hris- 
tos Domnul, în cetatea lui David» 3 . Ca să nu înţelegi că în Hristos 
este numai omul, ţi-a adăugat şi cuvintele Mântuitor şi Domnul, pen¬ 
tru ca, de bună seamă, să nu te îndoieşti în nici un caz că este Dum¬ 
nezeu Cel pe care-L cunoşti că este Mintuitor şi, de vreme ce virtutea 
mîntuirii nu este decît în puterea dumnezeiască, să nu stai la îndo¬ 
ială întrebîndu-te dacă este cu dumnezeiască putere Cel despre Care 
ai învăţat că are puterea de a mântui. Dar poate că aceasta pare pu¬ 
ţin pentru neîncrederea ta, fiindcă îngerul L-a numit mai degrabă Dom¬ 
nul şi Mântuitorul, decît Dumnezeu, sau Fiul lui Dumnezeu, dar tu îl 
tăgăduîeşti cu foarte mare neevlavie pe Cel pe care-L mărturiseşti ca 
Mintuitor. 3. — Ascultă-1 şi pe arhanghelul Gabriel prezicînd Fecioarei 
Maria : « Duhul Sfînt, zice el, Se va pogorî peste tine şi puterea Celui 
Prea înalt te va umbri ; pentru aceea şi Stîntul care Se va naşte din 
tine Fiul lui Dumnezeu se va chema» 4 5 . Vezi în ce chip naşterea lui 
Dumnezeu a arătat-o ca lucrare dumnezeiască. A zis : «Duhul Slint Se 
va pogorî peste tine şi puterea Celui Prea înalt te va umbri». Vorbind 
foarte frumos îngerul, a înfăţişat prin dumnezeirea cuvintelor, măreţia 
lucrării dumnezeieşti. Duhul Sfînt, sfinţind pântecele Fecioarei şi insu- 
flîndu-i puterea Dumnezeirii Sale, S-a amestecat cu puterea omenească 
şi a făcut al Său ceea ce fusese străin de Sine, însuşindu-Şi aceasta, fără 
îndoială, cu puterea şi măreţia Sa. 4. — Şi, pentru ca în insuflarea Dum¬ 
nezeirii să nu rămână cumva vreo slăbiciune omenească puterea Celui 
Prea înalt a întărit cu toate pe Sfânta Fecioară, pentru ca să âa slăbiciu¬ 
nea omenească sub ocrotirea umbrei sade şi pentru ca slăbiciunea ome¬ 
nească, pe care o susţinea umbra dumnezeiască, să nu lipsească în îm¬ 
plinirea tainei celei de negrăit a zămislirii sfinte. A zis deci : « Duhul 
Stînt se va pogorî peste tine şi puterea Celui Prea înalt te va umbri». 
Dacă avea să se nască din Sfânta Fecioară numai un om, chiar atât de 
deosebit, de ce trebuia să se vestească în astfel de chip sfânta naştere ? 
De ce era nevoit de'atîta pregătire dumnezeiască? Dacă se năştea doar 
om din om şi trup din trup, putea fi de ajuns pentru aceasta porunca sau 
voia dumnezeiască. 5. —• Pentru a urzi cerurile, a întări pământul, a 
întinde marea, a înfăptui în sfîrşit aşezări şi tronuri şi îngeri şi arhan¬ 
gheli şi împărăţii şi puteri, pentru a împlini toată oastea cerească şi 
toate acele nenumărate mii de mii de cete dumnezeieşti, a fost de 
ajuns numai voinţa şi porunca lui Dumnezeu, fiindcă : «a zis şi s-a 
făcut, a poruncit şi s-a zidit» 5 ; de ce a părut puţin pentru zămislirea 


3. Luca II, 11. 

4. Luca I, 35. 

5. Psalm XXXII, 9. 

unui singur om, cum spui tu, ceea ce a fost destul pentru facerea tu¬ 
turor celor dumnezeieşti ? De ce a crezut puterea şi măreţia lui Dum¬ 
nezeu că a fost puţin în naşterea unui copilaş ceea ce a fost de ajuns 
pentru zidirea tuturor celor cereşti şi pământeşti ? 

6. — De aceea, toate acele lucrări au fost săvîrşite prin porunca lui 
Dumnezeu, pe cînd naşterea nu era să se facă decât prin venire, fiindcă 
Dumnezeu nu putea fi zămislit de om decît dăruindu-Se, şi să se nască 
decît coborîndu-Se. Arhanghelul i-a spus Fecioarei că va veni asupra ei 
sfânta slavă şi, întrucât nu se putea săvârşi o lucrare atît de mare prin 
slujbă omenească, trebuia să ia parte şi la zămislire slava Celui Ce 
avea să se nască. De aceea se coboară Cuvântul Fiul, este de faţă sla¬ 
va Sfîntului Duh, puterea Tatălui aduce umbrire, pentru ca în taina 
sfintei zămislirii să fie conlucrarea Treimei. «Pentru aceea, zice Înge¬ 
rul, Sfîntul care se va naşte din tine Fiul lui Dumnezeu Se va chema» °. 
7. — Bine a zis, «pentru aceea», ca să arate, de bună seamă, că de aceea 
vor urma cele ce »u fost trimise mai dinainte şi, fiindcă Dumnezeu 
venise în zămislire, pentru aceea avea să fie Dumnezeu în naştere. 
Aşadar, i-a dat lămurire copilei neştiutoare, pentru o lucrare aşa de 
mare, zicând : «Pentru că Duhul Sfînt Se va pogon peste tine», şi pentru 
că «puterea Celui Prea înalt te va umbri, pentru aceea şi Stîntul Care 
Se va naşte din tine Fiul lui Dumnezeu se va chema». 8. — Aceasta 
vrea să spună: pentru ca să cunoşti această pregătire a unei lucrări 
atât de mari, această faină a unei minuni atît de mari, pentru aceea se 
va pogorî peste tine toată măreţia lui Dumnezeu, fiindcă din tine se va 
naşte Dumnezeu. Ce se poate înţelege aci mai limpede, sau ce se poate 
spune mai mult ? A zis că va veni de jsus Dumnezeu, se va naşte Fiul 
lui Dumnezeu. Tu întreabă acum, dacă vrei, cum nu este Dumnezeu 
Fiul lui Dumnezeu, sau cum cea care a născut pe Dumnezeu nu poate 
fi Theotocos, adică mamă a lui Dumnezeu ? Ar trebui, aşadar, să-ţi fie 
de ajuns numai acestea, să-ţi fie de ajuns cele mai înalte. 

III. 

Dar fiindcă există o mulţime de mărturii în legătură cu sfânta naş¬ 
tere, căci de aceea au fost scrise, ca să fie dovezi, să vedem, după 
puţinul arătat mai sus, proorocirile Vechiului Testament despre Dum¬ 
nezeu. Ele arată că naşterea lui Dumnezeu din Fecioara n-a.fost vestită 
numai cînd s-a petrecut, ci a fost prezisă încă de la naşterea lumii, 
pentru ca, întrucât trebuie să se Întâmple un fapt ce nu se poate grăi 
în cuvinte, să înlăture neîncrederea în cele prezente vestea trimisă 

înainte despre cele viitoare. Astfel, zice Isaia profetul: «Iată, Fecioara 
va lua în pîntece şi va naşte Fiu şi vor chema numele lui Emanuel, 
care se tălmăceşte Dumnezeu cu noi» 7 8 . 2. — Ce este întunecat, necre¬ 
dinciosule, în aceste cuvinte : Profetul a spus că Fecioara va zămisli, 
Fecioara a zămislit; că se va naşte un Fiu, a născut un Fiu ; că trebuie 
numit Dumnezeu, se numeşte Dumnezeu. Căci se numeşte, cu acest 
nume, fiindcă aceasta îi este firea Lui. De aceea, cirul Duhul lui Dum¬ 
nezeu a spus că El trebuie numit Dumnezeu, dovedeşte că e lip¬ 
sit de Duhul lui Dumnezeu, cine-L înstrăinează de numele de Dum¬ 
nezeu. «Iată, zice deci profetul, Fecioara va lua în pîntece şi va naşte 
Fiu şi vor chema numele lui Emanuel, care se tălmăceşte Dumnezeu 
cu noi». Dar poate că necredinciosul, în îndărătnicia lui, ;zice că numi¬ 
rea de Dumnezeu din partea profetului are în vedere nu atît măreţia 
Dumnezeirii, cit chipul numelui. 3. Dar ce facem că Hrdstos nu e arătat 
nicăieri în evanghelii cu acest nume şi totuşi nu se poate spune 
că Duhul lui Dumnezeu a minţit prin profet. A^dar ce înseamnă 
aceasta ? înseamnă că trebuie să înţelegi că profeţia aceea a prezis 
atunci numele cel dumnezeiesc, nu pe cel trupesc. Căci de vreme ce a 
primit în evanghelie alt nume omul unit cu Dumnezeu, trebuie să fi 
fost acesta numele de om, iar acela de Dumnezeu. Dar să mergem mai 
departe şi să Chemăm mărturiile adevărului în dovedirea adevărului. 
Spune, aşadar, acelaşi prooroc în alt loc : «Un Fiu s-a născut nouă, 
prunc S-a dat nouă, a Cărui stăpînire e pe umărul Lui şi se va chema 
numele Lui: Vestitor de mare sfat, Dumnezeu puternic, Părinte al vea¬ 
cului ce va să vie, Domn al păcii» & .«4. Astfel profetul, după cum îl 
numise mai înainte Emanuel, aşa spune aici că El trebuie numit Vesr 
ti tor de mare sfat, Dumnezeu puternic, Părinte al veacului ce va să 
vie şi Domn al păcii, cum nu-L întîlnim nicăieri în evanghelii cu aceste 
nume. Să înţelegem, aşadar, că acestea nu sînt nume ale cărnii, ci ale 
Dumnezeirii şi că în Evanghelii îi este numele Lui de om, iar în cu¬ 
vintele profetului de putere nenăscută, fiindcă Cel Ce avea să se 
nască în om era Dumnezeu. I-au fost deosebite numele prin rînduială 
sfîntă, pentru ca, întrucît era trup omenesc să aibă nume de om, iar 
ca Dumnezeu să fie cu nume dumnezeiesc. «Se va numi, zice profetul, 
înger de mare sfat, Dumnezeu puternic, Părinte al veacului ce va să 
vie. Domn al păcii». 5. Aici, o ereticuîe, oricine eşti tu, aici profetul 
plin de Duhul Sfînt nu-L compară pe Cel născut cu o statuie închipuită 
şi cu un idol fără simţire, ca pildă pentru susţinerile tale. «Căci un Fiu 
s-a născut nouă, zice el, prunc S-a 'dat nouă, a Cărui stăpînire e pe 


7. Jsaia VII, 14 şi Matei I, 23. 

8. Isaia IX, 5. 

umărul Lui şi se va chema numele Lui: Vestitor de mare sfat, Dum¬ 
nezeu puternic». Ca să nu înţelegi că Acela pe care-L vestea ca Dum¬ 
nezeu e altul decât Cel care S-a născut in trup, i-a adăugat numele de 
naştere zicând: «Fiu S-a născut nouă, prunc S-a dai nouă». 6. — Vezi 
de cîte nume s-a folosit profetul pentru a arăta însuşirea naşterii tru¬ 
peşti. Şi L-a numit născut şi p'unc, pentru ca numele de fiinţă mică să 
arate mai vădit însemnarea odraslei născute. Prevăzînd, fără îndoială, 
Duhul dumnezeiesc această stricăciune a ereticilor hulitori, a arătat 
prin aceste cuvinte întregii lumi pe Dumnezeul tuturor lucrurilor Care 
se năştea, pentru ca, dacă ereticul ar căuta să- hulească, să nu poată 
găsi loc de hulă. « Fiu S-a născut nouă, a zis, prunc s-a dat nouă, a 
Cărui stăpinire e pe umărul Lui, şi se va chema numele lui Vestitor de 
mare sfat. Dumnezeu puternic, Părinte al veacului ce va să vie, Domn 
al păcii”. 

7. — Ne-a învăţat că acest prunc, Care s-a măscuit, este Dom¬ 
nul păcii şi Părinte al veacului care va să vie şi Dumnezeu puternic. 
Unde este aci loc pentru tăgăduire ? Nu poate fi (despărţit acest prunc 
Care S-a născut, de Dumnezeul Care S-a născut în El. Căci pe Acesta, 
despre Care a spus că S-a născut, iL-a numit Părinte al veacului ce va 
să vie, Celui numit prunc i-a spus mai dinainte că este Dumnezeu pu¬ 
ternic. încotro vrei s-o iei, ereticule ? Toate porţile sînt închise, nu e 
nicăieri loc de ieşire. Rămîne ca, până la urmă, trebuinţa să mărturi¬ 
sească rătăcirea pe care voinţa n-a putut s-o înţeleagă. 8. — Dacă nici 
acestea nu te mulţumesc, să vedem ce a spus Sfântul Duh şi printr-un 
alt profet: «Dacă omul, zice profetul, va ţintui pe Dumnezeul său, voi 
de ce mă ţintuiţi ?» 9 Ca să se vădească mai bine cele profeţite, că pro¬ 
fetul adică a prezis patimile Domnului nostru, ca şi cum cuvintele 
spuse ar*fi fost ale celui despre care vorbea, a zis : «Dacă omul va ţintui 
pe Dumnezeul său, voi de ce mă ţintuiţi pe mine ?». Oare nu ţi se 
pare, mă rog, că a zis acestea Domnul nostru ca şi cum ar fi fost dus 
spre cruce ? De ce, mă rog, nu Mă recunoaşteţi, zice Domnul, ca răs¬ 
cumpărător ai vostru ? De ce nu înţelegeţi că Dumnezeu s-a făcut 
trup pentru voi ? Pregătiţi uciderea Mântuitorului vostru ? Duceţi la 
moarte pe dătătorul vieţii voastre ? Sînt Dumnezeul vostru Cel pe 
Care-L spînzuraţi pe cruce, sînt Dumnezeul vostru Cel pe care-i răstig¬ 
niţi. Ce rătăcire, sau ce nebunie este aceasta ? «Dacă omul îl ţintuieşte 
pe Dumnezeul său, de ce voi mă ţintuiţi pe mine ?». 9. — Vezi cum 
vocea aceasta este cumva însăşi vocea faptelor care s-au petrecut. 
Vezi cum mărturiile sfinte au urmat pe Cel născut în trup, pe Domnul 


9. Maleahi III, 8 (In Biblie, din pricina contextului traducerea este alta), 

Iisus Hristos, oarecum din leagăn şi pînă da răstignire. Pe Acela despre 
Care citeşti în alt loc că S-a născut Dumnezeu în trup, aci ll vezi că 
e ţintuit pe cruce. 10. — De aceea este numit de profet Dumnezeu şi 
acolo unde S-a născu! şi acolo unde a fost răstignit, pentru ca nu 
cumva să-I fie socotită mai mică Dumnezeirea prin întrupare, să I se 
tăgăduiască cinstea slavei prin umilinţa trupească şi prin trebuinţa pă¬ 
timirii. Trebuie să ne aducă un spor de dragoste şi de cinstire faţă de 
El respectul pentru naşterea Lui atît de umilă şi pietatea pentru Pati¬ 
mile Sale atît de mari. In orice caz e cea mai mare şi cea mai îngro¬ 
zitoare nelegiuire ca să aibă din partea noastră cu atît maii puţină cin¬ 
stire, cu cit este mai mare dragostea Lud pentru noi. 

IV. 

, Dar lăsând la o parte cele ce nu pot fi în nici un chip explicate, fiindcă 
nemăsurate sînt binefacerile Domnului şi arătarea lor n-are măsură, 
este timpul să-l întrebăm despre Domnul, pe cel mai mare şi mai te¬ 
meinic martor al Său, pe apostolul Pavel. Fără îndoială, ne poate spune 
despre Dumnezeu toate cu adevărat cel prin gura căruia a vorbit întot¬ 
deauna Dumnezeu. Aşadar dă mărturie în acest fel, despre harul şi des¬ 
pre venirea Domnului nostru, cel trimis să nimicească rătăcirile păgîne, 
apostolul neamurilor : « Căci harul mîntuitor al lui Dumnezeu s-a arătat 
tuturor oamenilor, învăţîndu-ne pe noi să lepădăm fărădelegea şi pof¬ 
tele lumeşti şi, in veacul de acum, să trăim cu înţelepciune, cu 1 dreptate 
şi cu cucernicie ; şi să aşteptăm fericita nădejde şi arătarea slavei ma¬ 
relui Dumnezeu şi Mîntuitorului nostru Hristos Iisus» 10 . 2. — S-a folosit 
apostolul de cuvinte foarte potrivite pentru a arăta venirea harului 
mîntuitor, prin naşterea Domnului. Prin cuvîntul «S-a arătat» a înţeles 
noul har al naşterii, fiindcă de atunci a început să apară darul noului 
har, de când a apărut în lume Dumnezeu Cel născut. A arătat, aşadar, 
prin cuvinte potrivite şi vrednice, ca şi cum ar arăta cu degetul această 
lumină a noului har. Este zis foarte bine «S-a arătat», ca şi cum ar arăta 
o lumină apărută pe neaşteptate. Precum citim în evanghelii, aşa s-a ară¬ 
tat magilor orientali steaua. Iar în Ieşire se spune : « Lui Moise i s-a ară¬ 
tat îngerul Domnului într-o pară de ioc» 11 , 3. — Şi în acestea, şi în alte 
vedenii sfinte, Scriptura a socotit că trebuie să se folosească mai ales de 
acest cuvînt, ca să spună că s-au arătat cele ce s-au văzut pe neaştep¬ 
tate cu o lumină strălucitoare. Aşadar şi apostolul, ştiind de venirea ha¬ 
rului ceresc, care s-a arătat în sfînta naştere, a înfăţişat această naştere 


10. Tit II, 11—12. 

11. Ieşirea III, 2. 

ca pe o arătare fulgerătoare, spunând că s-a arătat ceea ce împrăştia ra¬ 
zele unei noi lumini. Aşadar, «harul mântuitor a] lui Dumnezeu s-a ară¬ 
tat» n . Oare ce pricină este în aceste nume, care să te facă să zici că 
altceva este Hristos şi altceva Dumnezeu, să-L depărtezi pe Mântuitorul 
de slava numelui Său şi să desparţi pe Domnul de Dumnezeirea Sa ? 4. 
— Iată, acest vas al Domnului 13 vorbeşte de la Dumnezeu şi mărturiseşte 
printr-o propovăduire foarte limpede că s-a arătat din Maria harul Dom¬ 
nului. Dar ca să nu spui cumva că nu S-a arătat Dumnezeu din Maria, a 
adăugat pe dată numele de Mântuitor, pentru ca să-L crezi, de bună 
seamă, Dumnezeu născut din Maria pe Cel pe Care nu L-ai putea tăgă¬ 
dui că S-a născut Mîntuittoir, faţă cu cuvintele : «Că vi s-a născut azi 
Mlntuitor " 14 . O, învăţător minunat şi cu adevărat dăruit de Dumnezeu 
neamurilor ! Acesta, ştiind că va venă nebunia stricăciunii eretice, care 
pricinuia neînţelegeri despre numele lui Dumnezeu şi nu se temea să de¬ 
făimeze pe Dumnezeu pentru numele Sale, pentru ca ereticul să nu des¬ 
partă cuvîntul mântuitor de cel al Dumnezeirii, a aşezat înainte numele 
de Dumnezeu, pentru ca numele lui Dumnezeu să se înţeleagă la cele 
care urmau şi pntru ca să nu creadă cineva că Hristos, arătat Dumnezeu 
în primul cuvânt, este în cele următoare doar om. 5. — *Sâ aşteptăm, 
zice acelaşi apostol, fericita nădejde şi arătarea slavei marelui Dumne¬ 
zeu şi Mântuitorului nostru Iisus Hristos» 15 . A văzut acel mare cunoscă¬ 
tor al dumnezeieştii învăţături că în faţa primejdioaselor capcane ale vi¬ 
cleniei diabolice nu este de ajuns învăţătura simplă, că sfinta propovă¬ 
duire a credinţei trebuie întărită cu armele prevederii. Şi de aceea, după 
ce a folosit mai întîi numele Dumnezeu şi Mântuitorul a 'adăugat şi nu¬ 
mele Iisus Hristos, pentru ca nu cumva, cînd se vorbeşte de Domnul Ii- 
sus Hristos, să crezi că nu este tot Acelaşi Dumnezeu Iisus Hristos şi 
Dumnezeu Mîntuitorul. 6. — Aşadar, ce zici ? «Să aşteptăm fericita nă¬ 
dejde şi arătarea slavei marelui Dumnezeu, şi Mlntuitor al nostru Iisus 
Hristos». Nu lipseşte nimic aici din numele Domnului nostru : Vezi aci 
şi pe Dumnezeu, şi pe Mîntuitorul, şi pe Iisus, şi pe Hristos. Dar toate 
acestea pe care le vezi, toate se cuprind în Dumnezeu. Gînd zici Dum¬ 
nezeu, zici Mântuitor, cînd zici Dumnezeu, zici Iisus, cînd zici Dumnezeu, 
zici Hristos. Nu se poate despărţi din pricina numelor deosebite unitatea 
Dumnezeirii. Dumnezeu e Acelaşi, oricum L-ai numi. 7. — Este Dumne¬ 
zeu Mîntuitorul, este Dumnezeu Iisus, este Dumnezeu Hristos. Toate 
acestea pe care le auzi sînt mai multe ca nume, dar formează, o singură 


12. Tit II, 11. 

13. Precum se ştie, datorită activităţii sale misionare, Sfîntul Apostol Pavel este 
numit adesea «vasul lui Dumnezeu» sau «vasul Domnului». 

14. Luca II, 11. 

putere, fiindcă, de vreme ce Mântuitorul e Dumnezeu şi Iisus e Dum¬ 
nezeu şi Iisus e Dumnezeu, şi Hristos e Dumnezeu, e limpede că acestea 
toate sînt nume deosebite ale aceleiaşi măreţii dumnezeieşti. Şi cînd 
auzi limpede că în fiecare este numit Dumnezeu, poţi înţelege lămurit că 
în toate este unul Dumnezeu, De aceea nu-ţi este îngăduit ca, în cuvin¬ 
tele care alcătuiesc numele Domnului, să cauţi deosebirea de putere şi 
din aceste cuvinte să faci mai multe persoane. 8. Nu poţi să spui : S-a 
născut din Maria Hristos şi nu Dumnezeu, căci apostolul îl numeşte lim¬ 
pede : Dumnezeu. Nu poţi să spui: S-a născut Mântuitorul şi ruui Dumne¬ 
zeu, căci tot apostolul îţi spune : Dumnezeu. N-ai pe ce să-ţi sprijini ră¬ 
tăcirea. Oricum îi spui Domnului ca nume, îl numeşti pe Dumnezeu. N-ad 
ce spune, n-ai ce adăuga, decât dacă vrei să născoceşti ceva cu viclenie. 
Poţi avea ce să mu crezi în nelegiuita-ţi necredinţă, n-ai ce să tăgăduieşte 
în îndrăzneala defăimării. 

V. 

Am început să vorbesc ceva mai sus despre dumnezeiescul şi mîn- 
tuitorul har al Domnului nostru; vreau acum să mai spun ceva des¬ 
pre aceleaşi lucruri tot din textele sfinte. In Faptele Apostolilor, astfel 
îi muştruluieşte apostolul Iacob pe cei care, primind evanghelia, soco¬ 
teau că totuşi trebuie să poarte greul legii vechi: «Acum deci, de ce 
ispitiţi pe Dumnezeu şi vieţi să puneţi pe grumazul ucenicilor un jug 
pe care nici părinţii noştri, nici noi n-am putut să-l purtăm ? Ci prin 
harul Domnului nostru Iisus Hristos credem că ne vom mîntui în acelaşi 
chip ca şi aceia» 16 . 2. — Apostolul spune limpede că harul ni s-a dat 
prin Iisus. Răspunde-mi acum, rogu-te, dacă socoteşti că acest har, adus 
pentru mântuirea tuturor, a fost dat de om, sau de Dumnezeu ? Dacă 
socoteşti că de om, îţi răspunde Pavel, vasul Domnului, care zice : «S-a 
arătat harul lui Dumnezeu, Mântuitorul nostru» 17 . Ne învaţă că acest 
har este al dărniciei dumnezeieşti, nu al slăbiciunii omeneşti. Chiar dacă 
nu era de ajuns mărturia sfîntă, stătea ca martor al acestui fapt adevă¬ 
rul însuşi; cele trecătoare şi pămîtnteşti nu pot fi bunuri veşnice şi ne¬ 
muritoare şi nu poate da cineva altuia ceea ce-i lipseşte Iul, sau ceea ce-i 
trebuie lui. 3. — Aşadar, să nu tăgăduieşte că harul a trebuit să ne fie 
dat de Dumnezeu. Dumnezeu este Cel Care a dat, iar ceea ce ne-a dat 
este prin Domnul Iisus Hristos : deci Domnul Iisus Hristos este Dum¬ 
nezeu. Iar dacă el este Dumnezeu, cea care a născut pe Dumnezeu este 
Theotocos, adică Născătoare de Dumnezeu. Sau poate vrei să te faci de 
rîs cu hula ta, să spui că nu e mama lui Dumnezeu cea care a născut pe 

16. Fapte XV, 10—11. 

17. Tit II, 11. 

Dumnezeu, de vreme ce nu poţi să tăgăduieşti pe Cel născut Dumnezeu. 
Dar să vedem ce a mai spus evanghelia lui Dumnezeu despre acelaşi har 
aii Domnului nostru : «Harul, zice apostolul, şi adevărul au venit prin 
Hristos» 18 . 4. — Dacă Hristos este numai om, cum s-au făcut acestea 
prin Hristos ? De unde are El puterea dumnezeiască, dacă în El este, cum 
spui tu, numai zidire omenească ? De unde dărnicia cerească în sărăcie 
pământească ? Nimeni nu poate da ceea ce ,n-are. Dînd aşadar harul dum¬ 
nezeiesc, Hristos a avut ceea ce a dat. Şi nimeni nu este cu o stare atît 
de ciudată în deosebirile ei, încât, în acelaşi timp, să rabde lipsa celui 
neavut şi să aibă dărnicia celui risipitor. De aceea apostolul Pavel, ştiind 
că in Hristos sînt toate comorile bogăţiilor cereşti, pe bună dreptate 
scrie bisericilor : «Harul Domnului nostru Iisus Hristos cu voi cu toţi» 19 . 
5. — Cine propovăduise foarte des că este Acelaşi Dumnezeu şi Hristos, 
că toată slava Dumnezeirii există în El şi că toată plinătatea Dummezei- 
rii locuieşte întrupată în El, cere pe bună dreptate adesea harul lui Hris¬ 
tos, fără să fie nevoie de adăugarea numelui lui Dumnezeu (fiindcă de 
îndată ce a propovăduit destul destul de des că există acelaşi har al lui 
Dumnezeu, ca şi aii lui Hristos, acum cere din plin harul lui Hristos), fi¬ 
indcă ştie că în harul lui Hristos se cuprinde tot harul lui Dumnezeu. 
Aşadar, zice «Harul Domnului nostru Iisus Hristos cu voi cu toţi». Te în¬ 
treb, ereticuie, oricine eşti tu, scriind Sf. Pavel acestea către biserici, ce 
se ruga pentru cei către care scria ? El zice : «Harul Domnului nostru 
Iisus cu voi cu toţi». 6. — Dacă Iisus Hristos ar fi doar om, înseamnă că 
Apostolul, cînd cerea pentru biserici harul lui Hristos, le dorea harul 
unui om, zicînd : «Harul lui Hristos cu voi» înseamnă că zicea : «harul 
omului cu voi, harul cărnii cu voi, harul slăbiciunii trupeşti, harul şubre¬ 
zeniei omeneşti». Pentru ce spunea numele harului însuşi, dacă cerea ha¬ 
rul unui om, de vreme ce nu există motiv de a cere celui ce n-are ce i se 
cere, că deci nu trebuia cerut să li se dea harul acelui care nu avea, cum 
spui tu, însăşi substanţa harului cerut. 7. — Vezi, aşadar, că sînt de rîs 
aceste prostii, sau sînt mai degrabă de plâns, decît de rîs. Cele ce sînt de 
rîs pentru cei cu minte uşoară, sînt de plîns pentru evlavioşi şi credin¬ 
cioşi, fiindcă în prostia necredinţei voastre ei îşi varsă lacrimile credin¬ 
ţei şi în prostia neevlaviei străine ei au lacrimile evlaviei lor. Să ne ve¬ 
nim, aşadar, în fire şi să respirăm în voie, fiindcă înţelesul acesta este 
lipsit nu numai de înţelepciune, ei şi de duh, de vreme ce e gol de înţe¬ 
lepciunea duhovnicească şi străin de duhul mântuirii. 


18. loan I, 17. 

19. I Corint. XVI, 23. 

VI. 

Dar poate spui că acest har al Domnului nostru Iisus Hristos, despre 
care scrie apostolul, nu s-a născut cu Eil însuşi, ci I-a fost insuflat după 
aceea de puterea Dumnezeirii, că Domnului Iisus Hristos, pe Care tu-L 
numeşti om unic, nenăscut cu Dumnezeu şi căpătînd după aceea Dum¬ 
nezeirea, I S-a dat harul atunci cînd i S-a dat Dumnezeirea. Nici noi 
nu spunem altceva, decât că harul dumnezeiesc a coborît cu Dumnezei¬ 
rea, fiindcă ale lui Dumnezeu sânt şi harul dumnezeiesc şi dărnicia Dum- 
nezeiirii şi mila harului de tot felul. 2. — S-ar crede că între noi există 
deosebire mai mult în privinţa timpului, decît a faptului însuşi, fiindcă 
Dumnezeirea, care noi zicem că s-a născut împreună cu Domnul, tu zici 
că I-a fost insuflată după aceea. Dar tăgăduind că Dumnezeirea s-a năs¬ 
cut o dată cu Domnul, nu mai poţi fi socotit credincios, fiindcă nu se 
poate socoti una şi aceeaşi credinţă pe de o parte dreaptă şi pe de alta 
nedreaptă, nu poate exista la un loc credinţa şi necredinţa. Te întreb, ce 
zici : Domnul Iisus Hristos, Care S-a născut din Fecioara Marfa este nu¬ 
mai Fiul omului, sau şi al lui Dumnezeu ? 3. — Noi, adică toţi cei cu 
dreaptă credinţă, noi spun, credem şi una şi alta : credem, înţelegem, 
ştim şi mărturisim că este şi fiul omului, fiindcă s-a născut din om, şi 
fiul lui Dumnezeu, fiindcă este zămislit de Dumnezeire. Tu susţii de ase¬ 
menea şi una şi alta, că este adică fiul lui Dumnezeu şi al omului, sau 
că este numai al omului ? Dacă susţii că e numai fiul omului, ţi se îm¬ 
potrivesc apostolii, strigă profeţii, ţi se împotriveşte în sfîrşit Duhul 
Sfînt, prin Care s-a făcut zămislirea. 4. — Gura-ţi neruşinată este astu¬ 
pată de toate mărturiile înălţimilor cereşti, este astupată de mărturiile 
scrierilor sfinte, este astupată, în sfîrşit, de evanghelia lui Dumnezeu, ca 
de o mină dumnezeiască. Marele Arhanghel Gavriil, care cu puterea cu 
vîntului său l-a făcut pe Zaharia 20 să creadă, oprindu-i glasul fiindcă nu 
crezuse, cu atît mai mult îţi osîndeşte cu gura sa blasfemia şi nelegiui¬ 
rea, cînd spune Fecioarei Maria, mama lui Dumnezeu : «Duhul Simt se 
va pogon peste tine şi puterea Celui Prea înalt te va umbri; pentru aceea 
şi Sfintui care Se va naşte din tine Fiul lui Dumnezeu se va chema» 21 . 
Vezi că, înainte de a fi după trup fiul omului, Iisus Hristos a fost numit 
Fiul lui Dumnezeu : Fecioara Maria aVînd a naşte pe Domnul, prin co- 
borîrea Duhului Sfînt şi prin conlucrarea puterii Celui Prea înalt a zămis¬ 
lit Fiu. 5. — Prin aceasta înţelegi că obîrşia Domnului şi Mîntuitorului 
nostru îi vine de acolo de unde ;îi este şi zămislirea. De vreme ce S-a 
născut coborîndu-Se în Fecioară în plinătatea întregii Dumnezeiri, n-ar 


20. Zaharia a devenit mut ; cf. Luca I, 19—20. 
2). Luca I, 35. 

fi putut fi Fiul omului fără să fi fost mai înainte Fiul lui Dumnezeu. De 
aceea îngerul lui Dumnezeu, trimis să binevesitească sfîrnta naştere, după 
ce mai înainte vestise taina zămislirii, a pus şi nume Celui ce avea să 
Se nască, zicînd : «Sfântul care se va naşte Fiul lui Dumnezeu Se va 
chema» 22 6. — Este aşadar, Iisus Hristos Fiul lui Dumnezeu, fiindcă a 
fost zămislit de Dumnezeire şi născut de Dumnezeire. Dacă e Fiul lui 
Dumnezeu, este fără îndoială Dumnezeu, far dacă este Dumnezeu, nu e 
lipsit de harul lui Dumnezeu. Şi n-a fost lipsit de ceea ce El Însuşi a fă¬ 
cut, căci «harul şi adevărul prin Iisus Hristos s-au făcut» 2:î . 

VII. 

Aşadar, tot harul, toată virtutea, toată puterea, toată Dumne¬ 
zeirea, în sfîrşit toată plinătatea Dumnezeirii şi a slavei însăşi cu El şi în 
El au fost întotdeauna. Fie în cer, fie pe pămînt, fie în pîntece, fie la 
naştere, nimic n-a lipsit vreodată lui Dumnezeu ceva din Dumnezeu, 
întotdeauna dumnezeirea este cu Dumnezeu, neseparată de El nici în ioc 
nici în timp. Pretutindeni este tot, pretutindeni desăvârşit, nedespărţit, 
neschimbat, nemicşorat, fiindcă lui Dumnezeu nu I se poate nici adăuga, 
nici înlătura ceva. Astfel, dumnezeirea n-are micşorare, după cum n-are 
nici adaos. 2. — Acelaşi a fost pe pămînt Cel Care este şi în ceruri, ace¬ 
laşi şi între cei de jos, Cel care este şi între cei de sus, acelaşi în puţină¬ 
tatea omenească Cel Care este în măreţia cerească. Şi de aceea aposto¬ 
lul numind harul lui Hristos, numea harul lui Dumnezeu, fiindcă Hris¬ 
tos era tot ceea ce este Dumnezeu: toată puterea lui Dumnezeu în însăşi 
zămislirea omului, toată dumnezeirea, toată plinătatea dumnezeirii. De 
acolo îi venea toată desăvîrşirea dumnezeirii, de unde îi venise şi obîr- 
şia. Nu putea fi fără Dumnezeu Acel om, Care tot ce era primise de la 
Dumnezeu. Astfel, mai întîi, vrei nu vrei, nu poţi tăgădui că Domnul Iisus 
Hristos este Fiul lui Dumnezeu, fiindcă îngerul strigă în evanghelii : 
«Sfîntul Care se va naşte din tine Fiul lui Dumnezeu Se va chema» 25 . 
3. — O dată admis acest adevăr, să ştii că orice vei citi despre Hristos, 
citeşti despre Fiul lui Dumnezeu, orice vei citi despre Domnul, sau despre 
Iisus, se referă la Fiul lui Dumnezeu. Toate aceste nume ale lui îl numesc 
pe Fiul lui Dumnezeu, toate aceste cuvinte din nume îl arată pe Fiul lui 
Dumnezeu. Şi de aceea tu, în toate acestea, oricum le vei auzi, recunos- 
cînd numele dumnezeirii, cînd vezi că în toate trebuie să înţelegi pe 
Fiul lui Dumnezeu, dovedeşte, dacă găseşti cu cale, cum poţi să desparţi 
pe Dumnezeu de Fiul lui Dumnezeu. 


22. Luca I, 35. 

23. Ioan I, 17. 

24. Cf. I Corint. XVI, 23. 

25. Luca I, 35. 

CARTEA A III-A 
I. 

Scriind romanilor acel dumnezeiesc învăţător al bisericilor, pe când 
dojenea, ba chiar deplângea necredinţa iudeilor, adică a fraţilor săi, 
aceste cuvinte a folosit: «Aş fi dorit să fiu eu însumi anatema de la 
Hristos pentru fraţii mei, cei de un neam cu mine după trup, care sînt 
iisraeliţi, ale cărora sânt înfierea şi slava şi testamentele şi legea şi închi¬ 
narea şi făgăduinţele ; ai cărora sînt părinţii şi din care după trup este 
Hristos, Cel Care este peste toate Dumnezeu, binecuvîntat în toate veacu¬ 
rile» l . 2. — O, simţământ al celui mai credincios apostol şi al celei mai 
evlavioase rude, care cu o dragoste de nepreţuit avea să moară pentru 
rude ca foarte apropiat, şi pentru discipoli ca învăţător. Şi din ce pricină 
vrea să moară ? Una singură : ca ei să trăiască. Dar viaţa lor ce rost 
avea ? Acela, precum spune el însuşi, ca ei să-l cunoască pe Hristos 
Dumnezeu născut după trup din neamul Său. Apostolul era îndurerat că 
nu-L înţelegeau pe Cel născut din Israel cei ce trebuiau să-L iubească 
pe Cel ieşit dintre ai săi. 3. — «Din care după trup, zice el, este Hristos, 
Cel Care este peste toate Dumnezeu, binecuvântat în toate veacurile». 
Zice că din ei este născut după trup Hristos, Care este binecuvîntat peste 
toate veacurile. Desigur, nu tăgăduieşti că Hristos după trup s-a născut 
din ei. Dar Cel care S-a născut din ei este Dumnezeu. De ce ocoleşti ? De 
ce umbli eu şiretlicuri ? Apostolul spune că Hristos, născut după trup din 
Israel, este Dumnezeu. Tu arată când n-a fost Dumnezeu. «Din care după 
trup, zice apostolul, este Hristos, Cel care este peste toate Dumnezeu». 
Vezi că el L-a arătat pe Hristos în unitate cu neamul său, dar nu-L poate 
despărţi de Dumnezeu. Apostolul spune că Hristos e din ei, dar adeve¬ 
reşte că Dumnezeu este în Hristos. 4. — Eşti nevoit sau să tăgăduieştji 
şi una şi alta, sau să recunoşti şi una şi alta. Apostolul spune că Hristos 
este născut după trup din ei, dar propovăduiieşte că Dumnezeu este în 
Hristos. In alt loc el spune : «Dumnezeu era în Hristos, împăcînd lumea 
cu Sine însuşi» 2 . Aceasta însemnează că Dumnezeu şi Hristos nu se pot 
despărţi ; sau tăgăduieşti că Hristos S-a născut din ei, sau mărturiseşti 
că în Hristos S-a născut Dumnezeu din Fecioară, «Cel care este peste 
toate Dumnezeu binecuvîntat în toate veacurile» 3 . 

1. Rom. IX, 3—5. 

2. II Corint. V, 19. 

II. 

Ar fi putut ajunge cu prisosinţă pentru credincioşi numele lui 
Dumnezeu, pentru a arăta slava dumnezeirii; dar adăugind cuvintele : 
«Cel Care este peste toate Dumnezeu binecuvântat», a înlăturat blasfemia 
unei afirmaţii viclene. Aceasta, pentru ca nu cumva vreun necredincios 
să-l folosească spre injuria înălţimii dumnezeieşti şi să potrivească lui 
Dumnezeu prin asemănări jignitoare numele lui Dumnezeu, binevoitor 
oamenilor uneori chiar vremelnic, prin darul rînduielii dumnezeieşti. De 
pildă, în cuvintele lui Dumnezeu către Moise : «Iată, eu fac din tine un 
Dumnezeu pentru Faraon» 4 , sau în altă parte : «Eu am zis : Dumnezei 
sînteţi» 5 , în aceste locuri numele lui Dumnezeu este folosit limpede în 
înţeles binevoitor. 2. — Intr-adevăr, cînd zice : «Eu am zis», nu este aci 
atît numele celui ce poate, cît cuvîntul celui ce spune. Dar şi acolo unde 
zice «Eu fac din tine un Dumnezeu pentru Faraon», n-a arătat dumne¬ 
zeirea celui ce primeşte, ci puterea celui ce dă. Cînd a zis «te fac» s-a 
înţeles puterea lui Dumnezeu Care a dat, nu firea dumnezeirii în acela 
care a primit. Iar despre Domnul şi Dumnezeul nostru Iisus Hristos, cînd 
se spune : «Cel Care este peste toate Dumnezeu binecuvîntat în veci» 6 7 , 
lucrul este îndată, dovedit în cuvînt, şi lucrul cuvîntului este arătat în 
nume, fiindcă numele Dumnezeu în Fiul lui Dumnezeu nu este în înţe¬ 
lesul unei adopţiuni dobîndite, ci arată adevărul naşterii în înţeles pro¬ 
priu. 

III. 

Astfel, zice acelaşi'apostol: «Noi nu mai ştim de acum pe nimeni 
după trup ; chiar daca am cunoscut pe Hristos după. trup, acum nu-L mai 
cunoaştem» '. Toate cele scrise se potrivesc bine cu rostirea sfîntă şi în 
orice parte a lor, chiar cînd nu cad bine ca formă a lor, ele sînt întărite 
totuşi de puterea lucrurilor, precum în aceste cuvinte ; «chiar dacă am 
cunoscut pe Hristos după trup», mărturia acestor cuvinte este întărire a 
celor spuse mai înainte : «din care după trup este Hristos, Cel Care este 
peste toate Dumnezeu binecuvîntat în veci» 8 . 2. Acolo a "spus : «din 
■care după trup este Hristos », iar aici spune: «chiar dacă am cunoscut 
pe Hristos după trup» ; acolo : «Cei Care este peste toate Dumnezeu», 
iar aici : «Pe Hristos după trup acum nu-L mai cunoaştem». Cuvintele 
sînt altele, dar adevărul este acelaşi. Desigur, Cel Care acolo este arătat 


4. Ieşire VII. 1. 

5. Psalm LXXXI, 6. 

6. Romani IX, 5. 

7. 11 Corint. V, 16. 

8. Romani IX, 5. 

după trup născut Dumnezeu peste toate, aici spune că după trup nu-L 
mai cunoaşte. Astfel, pe Cel pe Care-L cunoscuse născut după trup ll 
mărturiseşte ca Dumnezeu în veci şi nu-L mai cunoaşte după trup, fiindcă 
este «peste toate Dumnezeu binecuvîntat în veci». Acolo spune : «Care 
este peste toate Dumnezeu», aici spune : «Pe Hristos după trup nu-L 
mai cunoaşte» şi «Care este Dumnezeu binecuvîntat în veci». 3. Pro- 
povăduirea învăţăturii apostolice înaintează urcând, pentru a spune ast¬ 
fel, din treaptă în treaptă, şi deşi ca înţeles toate se împacă, totuşi sfin¬ 
ţenia credinţei desăvârşite este întărită prin cuvinte mai expresive : 
«Chiar dacă L-am cunoscut pe Hristos după trup, acum nu-L mai cu¬ 
noaştem», adică L-am cunoscut pe Hristos întîi ca om şi Dumnezeu, acum 
îl cunoaştem numai ca Dumnezeu. încetând slăbiciunea trupului, nu mai 
cunoaştem în El decât puterea Dumnezeirii, fiindcă în El totul este putere 
dumnezeiască, după ce a încetat să existe slăbiciunea firii omeneşti. Prin 
această mărturie, apostolul a arătat în adîncime toată taina întrupării 
şi a desăvârşitei Duminezeiri 4. Zicînd «dacă L-am cunoscut pe Hristos 
după trup», a arătat minunea naşterii lui Dumnezeu în trup şi, adăugind 
«acum nu-L mai cunoaştem», a înţeles prin aceste cuvinte încetarea slă¬ 
biciunii trupului în Hristos. Acea cunoaştere a trupului se referă la însu¬ 
şirea de om şi, nemaicunoscîndu-L ca om, îi recunoaşte cinstea Dumne¬ 
zeirii. Astfel «L-am cunoscut pe Hristos după trup» înseamnă cunoaş¬ 
terea ca om iar «acum nu-L mai cunoaştem», cunoaşterea după ce a 
încetat de a fi om. Natura trupească s-a transformat în substanţă du¬ 
hovnicească şi ceea ce fusese înainte omenesc s-a făcut dumnezeiesc. 
De aceea nu-L cunoaştem pe Dumnezeu după trup, fiindcă slăbiciunea 
omenească a fost schimbată în Slavă dumnezeiască, şi n-a mai rămas 
nimic sfînt în trup, din care să se poată recunoaşte în El slăbiciunea 
trupului. Prin aceasta, tot ce fusese dublă substanţă, s-a făcut o singură 
putere şi Hristos, care a fost răstignit din cauza slăbiciunii noastre, tră¬ 
ieşte, fără îndoială, în slava dumnezeiască. 


IV. 

Apostolul, propovăduitor în toate scrisorile sale, scriind către- 
galateni, spune : «Pavel, apostol nu de la oameni, nici prin om, ci prin 
lisus Hristos şi prin Dumnezeu Tatăl» 9 . Vezi cit de bine se potrivesc 
cele spuse mai înainte cu cele mai din urmă. Acolo spune : «Acum nu-L 
mai cunoaştem pe Hristos după trup», aici spune : «Nu de la oameni, 
nici prin om, ci prin lisus Hristos» 10 . Se vede în acestea limpede ce 


9. Galctt. I, 1. 

10. U Corint. V, 16. 

spusese înainte. 2. — Spunând că nu e trimis prin om, zice : «Nu cu¬ 
noaştem pe Hristos după trup». Şi de aceea «nu prin om» sînt trimis, ci 
«prin Hristos», fiindcă, trimis prin Hristos, n-am fost trimis prin om, ci 
prin Dumnezeu, căci nu se mai potriveşte numele de om la Cel în Care 
totul este Dumnezeire. Astfel, după ce spusese că a fost trimis «nu de 
oameni, nici prin om, ci prin Iisus Hristos» a adăugat bine «şi prin Dum¬ 
nezeu Tatăl», că adică a fost trimis de Dumnezeu Tatăl şi de Dumnezeu 
Fiul. 3. Deşi sînt două persoane prin taina naşterii sfinte şi de negrăit 
in cuvinte, a Tatălui şi a Fiului, una totuşi este puterea lui Dumnezeu 
Care l-a trimis. De aceea el, spunând că a fost trimis de Dumnezeu Tatăl 
şi de Dumnezeu Fiul, a arătat în persoane nu număr dublu, dar în trimi¬ 
tere a propovăduit o singură putere. 

V. 

«Ci prin Iisus Hristos şi prin Dumnezeu-Tătăl Care L-a înviat pe 
EI din morţi» ll . Strălucitul şi minunatul învăţător, ştiind că Domnul 
Iisus Hristos trebuie propovăduit şi ca Dumnezeu adevărat şi ca om ade¬ 
vărat, I-a propovăduit măreţia Dumnezeirii fără să lase la o parte mărtu¬ 
risirea întrupării. A înlăturat, însă, atât închipuirile lui Marcion 12 despre 
adevărata întrupare, cât şi îngustimea lui Ebion despre desăvârşita Dum¬ 
nezeire, pentru ca nu cumva, printr-o îndoită blasfemie, Domnul Iisus 
Hristos să fie crezut cu totul fie om şi nu Dumnezeu, fie Dumnezeu şi nu 
om. 2. — Aşadar, propovăduind bine apostolul că a fost trimis şi de 
Dumnezeu Tatăl şi de Dumnezeu Fiul, a adăugat pe dată şi mărturisirea 
întrupării, zicînd : « Care L-a înviat pe El din morţi», propovăduind ade¬ 
văratul trup înviat din morţi al lui Dumnezeu întrupat. După cuvintele : 
«Şi dacă L-am cunoscut pe Hristos după trup» 13 a adăugat bine cuvin¬ 
tele : « dar acum nu-L mai cunoaştem». 3. — Zice că L-a cunoscut după 
trup, fiindcă a înviat din morţi, dar că acum nu-L mai cunoaşte după trup, 
fiindcă, încetînd slăbiciunea, L-a cunoscut numai în puterea de Dumne¬ 
zeu : martor cu adevărat credincios şi destul de potrivit pentru a propo¬ 
vădui Dumnezeirea Domnului, ca unul care, la începutul chemării sale, 
dojenit în chip ceresc, măreţia cerească a Domnului Iisus Hristos Cel 
înviat din morţi nu numai că o credea în suflet, dar o văzuse cu ochii 
trupeşti. 


11. Galat. I, 1. 

12. Marcion dim Sinope (sec. II), în scrierea intitulată Antiteze neagă legătura 
dintre Vechiul şi Noul Testament, spunînd că între ele sînt multe nepotriviri şi con¬ 
tradicţii ; Ebion vezi Cartea I, nota 2. 

13. II Corint. V, 16. 

VI. 

Apoi, în fata regelui Agrippa şi a celorlalţi judecători ai lumii, 
astfel a grăit : «Mergînd şi la Damasc, cu putere şi cu însărcinare de la 
arhierei l am văzut, o rege, la amiază, în calea mea, o lumină 'din cer, 
mai puternică decit strălucirea soarelui, strălucind împrejurul meu şi al 
celor care mergeau împreună cu mine. Şi noi toţi căzînd la pămînt, eu 
am auzit un glas care-mi zicea în limba evreiască: Saule, Saule, de ce 
Mă prigoneşti ? Greu îţi este să loveşti în ţepuşă cu piciorul. Iar eu am 
zis : Cine eşti, Doamne ? Iar Domnul a zis : Eu sînt Iisus Nazarineanul, pe 
Care tu îl prigoneşti» 14 . 2. — Vezi că apostolul, pe Cel pe Care-L văzuse 
într-o atît de mare strălucire a slavei, acum spunea drept că Nu-L cu¬ 
noaşte după trup. Fiindcă n-a putut sta în faţa acelui astru cu cerească 
lumină, cînd l-a văzut s-a aşternut la pămînt. Atunci a auzit glasul care 
i-a spus : «Saule, Saule, de ce mă prigoneşti ?». El întrebînd cine este, 
Domnul, fără să-Şi tăinuie persoana, a răspuns : «Eu sînt Iisus Nazari¬ 
neanul, pe Care tu îl prigoneşti». Pe tine te întreb, ereticule, pe tine, zic, 
te chem : crezi că apostolul a vorbit despre sine, sau nu crezi ? Sau, dacă 
socoteşti acest lucru de puţină însemnătate, crezi că Domnul a vorbit 
despre Sine, sau nu crezi ? Dacă crezi, problema e rezolvată. Aceasta în¬ 
seamnă că şi tu crezi ce credem noi. 3. — Căci noi, potrivit apostolului, 
care spune : «Chiar dacă L-am cunoscut pe Hristos după trup, acum nu-L 
mai cunoaştem» 15 , noi nu împroşcăm cu insulte pe Hristos, nu despărţim 
trupul de Dumnezeu, şi credem că tot ce este Hristos este în Dumnezeu. 
Aşadar, dacă tu crezi ceea ce credem noi, trebuie să mărturiseşti aceeaşi 
taină a credinţei. Dar dacă te dezbini de noi, dacă nu crezi nici biserici¬ 
lor, nici apostolului, nici lui Dumnezeu despre Sine însuşi, arată-ne ce 
este trup şi ce este Dumnezeu în ceea ce a văzut apostolul. Eu nu pot 
face aci mici o deosebire. Văd o lumină de negrăit, văd o limpezime mi¬ 
nunată, văd o strălucire în faţa căreia slăbiciunea omenească nu poate 
sta şi, mai presus de ceea ce pot ochii muritori să suporte, văd mărirea 
lui Dumnezeu strălucind ca o lumină extraordinară. Care este aci despăr¬ 
ţirea, care este deosebirea ? 4. — în glas auzim pe Iisus, în slavă vedem 
pe Dumnezeu. Ce avem de făcut altceva, decit să credem că într-uma şi 
aceeaşi substanţă este Dumnezeu şi Iisus ? Vreau totuşi să-ţi mai spun 
ceva despre aceasta. Spune-mi te rog, dacă acum ţie, care prigoneşti cre¬ 
dinţa întregii Biserici, ţi s-ar arăta ceea ce i s-a arătat atunci apostolului 
neştiutor, dacă te-ar înconjura pe neaşteptate şi fără grijă acea străfulge¬ 
rare şi străpungîndu-te şi îngrozindu-te strălucirea unei lumini orbitoare 


14. Fapte XXVI, 12—15. 

15. II Corint. V, 16. 





DESPRE ÎNTRUPAREA DOMNULUI 


793 


te-ai aşterne la pamînt şi ai zăcea în. întunericul ochilor şi al rătăcirilor 
tale, pe care le-ar mări spaima imensă şi de negrăit a minţii. 

5. Spume-mi, te rog, dacă apăsat de frica morţii ameninţătoare şi co¬ 
pleşit de groaza slavei ameninţătoare, într-o atît de mare tulburare a 
minţii tale, ai auzit acel nume vrednic de necredinţa ta : «Saule , Saule, de 
ce mă prigoneşti ?» 16 şi, înitrebîndu-1 cine e, ţi s-ar răspunde : «Sînt eu, 
Iisus Nazarineanul, Cel pe Care tu îl prigoneşti», ce-ai zice ? «Nu ştiu, 
spui tu, deocamdată nu cred nimic sigur : vreau să mă mai gîndese, să-nii 
dau seama Cine eşti Cel Care vorbeşti din cer, Care mă acoperi cu lumi¬ 
na Dumnezeirii Tale, al Cărui glas îl aud, dar nu-i pot suporta slava. 6. — 
Trebuie să mai reflectez la treaba asta, să cred, sau să nu cred în Tine, 
dacă eşti Hristos aşa Dumnezeu, dacă eşti Dumnezeu singur sau în Hris- 
tos, dacă eşti Hris/tos singur sau în Dumnezeu. Vreau să observ mai atent 
şi să cercetez mai adînc această deosebire, ce trebuie să fii crezut, 
ce trebuie să fii socotit. Nu vreau să pierd ceva din obligaţia mea, pri- 
vindu-te ca om, să-ţi dau totuşi vreo cinstire dumnezeiască». Dacă, aşa¬ 
dar, căzut la pământ, ca Pavel atunci, şi orbit de fulgerul luminii dumne¬ 
zeieşti, abia ţi-ai trage sufletul, acestea poate ai zice, acestea ai bîlbîi 
cu flecăreala unor vorbe de nimic. 7. —- Dar ce facem că apostolul, cînd a 
avut această vedenie şi cînd a căzut la pămînt tremurînd de teamă, nu 
s-a gîndit că trebuie să ascundă ceva, n-a socotit că trebuie să mai tără¬ 
găneze şi i-a fost de ajuns că, făcut atent printr-o 'arătare cu totul mi¬ 
nunată, şi-a dat seama că este Dumnezeu Cel pe Care din neştiinţă îl 
credea om. N-a ascuns, n-a amînat, n-a mai stat în cumpăna stăpînit de 
rătăcire şi necredinţă şi, auzind din cer numele Domnului său Iisus, cu 
voce supusă ca de slugă, tremurătoare ca de biciuit, credincioasă ca de 
convertit, a răspuns : «Ce voi tace, Doamne ?» 17 ^ 8. — Astfel, cu cea mai 
sinceră şi mâi devotată credinţă, a ajuns pe dată să nu se lipsească în 
nici o clipă de Cel faţă de Care a devenit credincios şi să-i intre în inimă 
Cel la Care trecuse cu inima, cum spune apostolul despre sine însuşi: 
«Oare căutaţi dovadă că Hristos grăieşte întru mine ?» 18 . 

VII. 

în acest loc vreau, ereticule, să-mi spui dacă Acesta, despre 
Care apostolul spune că vorbeşte în el, este om sau Dumnezeu. Dacă e 
om, cum putea să vorbească în inima lui trupul altuia ? Dacă e Dum¬ 
nezeu înseamnă că nu mai e om Hristos, ci Dumnezeu, fiindcă, de 
vreme ce în apostol a vorbit Hristos, în el n-ar fi putut să vorbească 

16. Fapte XXVI, 14. 

17. Fapte IX, 6. 

18. II Corint. XIII, 3. 

decît Dumnezeu ; deci a vorbit în el .Hristos,-Dumnezeu. Vezi astfel că, 
în această privinţă, nu se mai poate spune nimc şi că nu se poate face 
despărţire, sau deosebire, între Hristos şi Dumnezeu, fiindcă Dumnezeu 
este întreg în Hristos şi Hristos este în întregime în Dumnezeu. 2. — Nu 
poate fi vorba de nici o desfacere, de nici o dezbinare. Mărturisirea e 
una atît de simplă, una atît de evlavioasă, una atît de sănătoasă : a adora, 
a iubi, a cinsti pe Hristos-Dumnezeu. Vrei să ştii mai bine şi cu mai multe 
dovezi că nu e nici o deosebire între Dumnezeu şi Hristos, să înţelegi 
limpede, că acelaşi este Dumnezeu şi Hristos ? Iată ce scrie apostolul 
către corinteni : «Pentru că noi toţi trebuie să ne înfăţişăm înaintea 
judecăţii lui Hristos, ca să ia fiecare după cele ce a făcut prin trup, ori 
bine, ori rău» 19 . 3. — Iar în alt loo, scriind către Biserica romană, zice : 
«Toţi ne vom înfăţişa înaintea judecăţii lui Dumnezeu. Căci scris este: 
Viu sînt Eu! zice Domnul. Orice genunchi se va pleca înaintea mea şi 
toată limba va da slavă lui Dumnezeu» 20 . Vezi, aşadar, că va fi unul şi 
acelaşi tribunalul lui Dumnezeu şi al lui Hristos. înţelege, aşadar, fără 
să te îndoieşti, că Hristos este Dumnezeu şi, unde vezi că este nedespăr¬ 
ţită substanţa lui Hristos şi a lui Dumnezeu, recunoaşte că şi persoana 
este nedespărţită. Sau poate cumva, dacă apostolul a spus într-o scri¬ 
soare că trebuie să ne înfăţişăm înaintea tribunalului lui Hristos, iar în 
alta că 'trebuie să ne împărtăşim înaintea tribunalului lui Dumnezeu, 
faci două tribunale şi eşti de părere că unii vor fi judecaţi de Hristos, 
iar alţii de Dumnezeu. Dar aceste păreri sînt uşurătate şi nebunie, mai 
nesănătoase decît cele nesănătoase. 4. — Recunoaşte-L, aşadar, pe Stă- 
pînul tuturor, reeunoaşte-L pe Dumnezeul întregii lumi, recunoaşte în 
tribunalul lui Dumnezeu, tribunalul lui Hristos, recunoaşte în tribunalul 
lui Hristos, tribunalul Iui Dumnezeu, iubeşte viaţa, iubeşte mîntuirea ta, 
iubeşte-L pe Cel de Care ai fost făcut, teme-te de Cel de Care vei fi ju¬ 
decat. Vrei nu vrei trebuie să te înfăţişezi în sinea tribunalului lui Hris¬ 
tos. Lăsînd Ia o pairte bula impietăţii şi descînteoul vorbelor (necre¬ 
dincioase, chiar dacă-socoteşti că tribunalul lui Dumnezeu este altul 
decît cel al lui Hristos, vei veni totuşi înaintea tribunalului lui Hristos 
şi vei găsi acolo zapisul doveditor că însuşi tribunalul lui Dumnezeu 
este al lui Hristos, că toată puterea este în Hristos Fiul lui Dumnezeu, 
şi că toată mărirea este a lui Dumnezeu Fiul şi a lui Dumnezeu Tatăl. 
5. — «Căci Tatăl nu judecă pe nimeni, ci toată judecata a dat-o Fiului, 
ca toţi să cinstească pe Fiul, precum cinstesc pe Tatăl» 21 . Cine tăgă¬ 
duieşte pe Tatăl, Ii tăgăduieşte şi pe Fiul. « Oricine tăgăduieşte pe Fiul 


19. II Corint. V, 10. 

20. Romani XIV, 10—11. 

21. Ioan V, 22—23. 

nu are nici pe Tatăl; cine mărturiseşte pe Fiul are şi pe Tatăl» 22 . în¬ 
vaţă, aşadar, că e nedespărţită cinstea Tatălui şi a Fiului, nedespărţită 
vrednicia, şi că nu se poate cinsti Fiul fără Tatăl, şi nici Tatăl fără Fiul. 
6. — Dar nimeni nu poate cinsti pe Dumnezeu şi pe Fiul lui Dumnezeu, 
decît în Hristos Cel unul născut Fiu al lui Dumnezeu, fiindcă nu poate 
avea Duhul însuşi al cinstirii lui Dumnezeu decît în Duhul lui Hristos, 
precum spune apostolul: «Dar voi nu sinteţi în carne, ci în Duh, dacă 
Duhul lui Dumnezeu locuieşte în voi. Iar dacă cineva nu are Duhul lui 
Hristos acela nu este al Lui». Şi iarăşi: «Cine va ridica pîră împotriva 
aleşilor lui Dumnezeu ? Dumnezeu este Cel Care îndreptează» 2:î , Vezi 
aşadar, chiar dacă nu vrei, că nu e nici o deosebire între Duhul lui Dum¬ 
nezeu şi Duhul lui Hristos, sau între judecata lui Dumnezeu şi judecata 
lui Hristos. Tu alege cum ţi se pare mai bine. Căci este de trebuinţă ori 
una, ori alta : fie să înţelegi prin credinţă că Hristos este Dumnezeu, fie 
să cunoşti prin osîndă pe Dumnezeu în Hristos. 

VIII. 

Dar să le vedem pe cele ce urmează. Scriind Bisericii corinte- 
nilor, acelaşi Pavel, învăţat al tuturor bisericilor, despre care am vorbit 
mai sus, a grăit astfel: «Fiindcă şi iudeii cer semne, iar elinii caută 
înţelepciune, însă noi propovăduim pe Hristos Cel răstignit: pentru iu¬ 
dei sminteală, pentru păgîni nebunie ; dar pentru cei chemaţi, şi iudei 
şi elini, pe Hristos, puterea lui Dumnezeu şi înţelepciunea lui Dumne¬ 
zeu» Vl . O, prea viteaz învăţător al credinţei, căruia, pe dînd propovă¬ 
duia în biserici, i s-a părut puţin chiar în acel loc să spună că Hristos 
este Dumnezeu fără să-L arate pe Cel Răstignit pentru ca, în învăţătura 
foarte limpede şi foarte puternică a credinţei, să-L numească înţelep¬ 
ciune a lui Dumnezeu pe Cel răstignit. Aşadar, nu s-a folosit de vreo 
ascultare, sau de vorbire pe ocolite, şi nu s-a ruşinat de numele crucii 
lui Hristos în predicarea evangheliei Domnului. 2. Deşi era pentru 
evrei sminteală şi pentru păgîni nebunie să audă că Dumnezeu S-a năs¬ 
cut, să audă că Dumnezeu este trupesc, să audă că Dumnezeu a pătimit, 
să audă că Dumnezeu a fost «răstignit, totuşi, neevlavia smintelii iudaice 
nu i-a slăbit puterea evlaviei lui şi necredinţa nebuniei străine n-a mic¬ 
şorat tăria credinţei iui, ci pe faţă, necurmat, cu curaj propovăduia pu¬ 
terea lui Dumnezeu şi înţelepciunea Celui pe Care mama Lui îl născuse, 
oamenii îl umiliseră, lancea îl străpunsese, crucea îl răstignise, pe Cel 
ce era «pentru iudei sminteală, pentru păgîni nebunie». 3. Dar totuşi, 

22. I loan II, 23. 

23. Romani VIII, 9 ; 33—34. 

24. I Corint. I, 22—24. 

ceea ce pentru unii era sminteală şi nebunie, pentru alţii era puterea şi 
înţelepciunea lui Dumnezeu. Căci după deosebirea de persoane era deo¬ 
sebirea de înţelesuri şi, ceea ce făgăduise necredinţa oarbă, lipsită de 
înţelegere sănătoasă şi neînstare de a-şi însuşi adevărul curat, credinţa 
cea înţeleaptă, în retragerile ei sufleteşti, simţea că e sfânt şi mântuitor. 

IX. 

Spune-mi, aşadar, ereticule, duşman al tuturor, d,ar mai ales al 
tău însuţi, pentru care crucea Domnului nostru Iisus Hristos este smin¬ 
teală ca pentru iudei şi nebunie ca pentru păgâni, care respingi taina 
adevăratei mântuiri din sminteala unora şi n-o înţelegi din nebunia al¬ 
tora : de ce învăţătura apostolului Pavel a fost pentru păgîni nebunie 
şi pentru evrei sminteală ? Oare cu ce ar fi putut să supere pe oameni, 
dacă El ar fi propovăduit că Hristos, aşa cum susţii tu, a fost doar un 
om ? Pentru cine putea fi de necrezut, sau de neînţeles, naşterea Lui, 
pentru cine patimile, pentru cine crucea, pentru cine moartea ? Ce avea 
nou şi nemaiauzit în sine propovăduirea Sf. Pavel, dacă ar fi spus că 
Hristos omul a pătimit ceea ce pătimesc şi oamenii zilnic prin starea 
lor de oameni ? 2. — Dar tocmai aceasta nu înţelegea prostia păgână şi 
respingea necredinţa iudaică, anume mărturisirea apostolului că Hris¬ 
tos, pe care ei, ca şi tine, îl socoteau doar om, este Dumnezeu. Aceasta 
era ceea ce respingea înţelegerea celor neevlavâoşi, ceea ce nu puteau 
răbda urechile celor necredincioşi : să se predice în omul Iisus Hristos 
naşterea lui Dumnezeu, să se susţină patimile, să se vestească răstigni¬ 
rea lui Dumnezeu. Aceasta era grav şi de necrezut, pentru auzul ome¬ 
nesc era de necrezut ceea ce nn se mai auzise că s-ar fi întîmplat firii 
dumnezeieşti. 3. Astfel, printr-o asemenea afirmaţie şi învăţătura, 
eşti sigur că niciodată predicile taie nu vor fi pentru păgîni nebunie şi 
pentru iudei sminteală : niciodată tu nu vei fi răstignit împreuna cu Petru 
de către iudei şi păgâni, niciodată tu nu vei fi ucis cu pietre împreună cu 
Iacob, sau osîndit la moarte împreună cu Pavel. Căci propovedania ta 
n-are nimic supărător. Afirmi că s-a născut omul, că a pătimit omul. Nu 
poţi să te temi că vei fi prigonit de iudei şi de păgîni, fiindcă prin cu- 
vîntările tale doar ideile lor le susţii. 

X. 

Dar să m|ai vedtem totuşi ceva în această privinţă. Hristos aşa¬ 
dar, potrivit apostolului, este puterea lui Dumnezeu şi înţelepciunea lui 
Dumnezeu. Ce ai de răspuns ? Pe ce te bizui ? Nu poţi să ieşi şi să te 
duci nicăieri peste spusele apostolului. Hristos este înţelepciunea lui 

Dumnezeu şi puterea lui Dumnezeu. El, îţi spun, pe Care iudeii L-au pri¬ 
gonit, pe Care’păgînii L-au batjocorit, pe Care tu însuţi îl prigoneşti, El, 
îţi spun, care este pentru păgîni nebunie, pentru iudei sminteală, iar 
pentru tine şi una şi alta, El, zic, este puterea lui Dumnezeu şi înţelep¬ 
ciunea lui Dumnezeu. Ce ai să faci ? Să-ţi astupi poate urechile, ca să 
n-auzi. Aceasta au făcut şi iudeii, cînd propovăduia Pavel. 2. Orice ai 
face, Hristos este în cer şi în Dumnezeu şi cu El şi în El în cei de sus, 
în către este, şi în c'ei de jos în Oare a fost. Să-L prigoneşti cu iudeii de 
acum nu mai poţi, dar faci ceea ce poţi : îl prigoneşti în credinţă, îl pri¬ 
goneşti în biserică, îl prigoneşti cu suliţa părerilor tale, îl prigoneşti 
cu sabia relei învăţături. Poate faci ceva mai mult decît unul dintre 
vechii iudei : tu îl prigoneşti pe Hristos acum, după ce cei ce L-au pri¬ 
gonit au crezut. Dar poate socoteşti că e mai mică nelegiuirea, fiindcă 
acum nu poţi întinde mina împotriva Lui. Nu e mai mică, îţi spun, nu 
e mai mică prigoana aceea grea, decît cea prin care nelegiuiţii îl pri¬ 
gonesc în credincioşii Săi. 3. Dar te supără numele crucii Domnului; 
aceasta i-a supărat întotdeauna şi pe iudei. Te îngrozeşti să auzi că 
Dumnezeu a pătimit. Această pătimire a luat-o în als şi rătăcirea păgî- 
nă. Aşadar, te întreb acum : prin ce te deosebeşti de ei, dacă în această 
stricăciune te potriveşti cu ei ? Dar eu dreapta propovăduire despre 
sfînta cruce, dreapta propovăduire despre pătimirea Domnului nu nu¬ 
mai că n-o micşorez, ci, pe cit este în dorinţa şi puterea mea, o măresc. 
Pe Cel Care a fost răstignit îl voi preaslăvi nu numai ca putere şi în¬ 
ţelepciune a lui Dumnezeu, însuşiri decît care nimic nu e mai mare, ci 
chiar ca Domn şi Stăpîn al întregii Dumnezeiri şi măriri, mai ales că 
eu mărturisesc învăţătura lui Dumnezeu, precum spune apostolul: 4. 
«înţelepciunea o propovăduim la cei desăvîrşiţi, dar nu înţelepciunea 
acestui veac, nici a stăpînitorilor acestui veac, care sînt pieritori. Ci pro¬ 
povăduim înţelepciunea lui Dumnezeu în taină, pe cea ascunsă, pe care 
Dumnezeu, mai înainte de veci, a rînduit-o spre mărirea noastră. Pe care 
nici unul din stăpînitorii acestui veac n-a cunoscut-o, căci, dacă ar fi 
cunoscut-o, n-ar fi răstignit pe Domnul slavei ; ci, precum este scris : 
Cele ce ochiul n-a văzut şi urechea n-a auzit şi la inima omului nu s-au 
suit, pe acestea le-a gătit Dumnezeu celor care îl iubesc pe El» 25 . Vezi 
aît de scurt a spus atît de mairi lucruri cuvtetul apostolic. Spune că 
propovăduieşte înţelepciunea, dar înţelepciunea pe care o ştiu numai 
cei desăvîrşiţi, iar înţelepţii veacului n-o ştiu. Propovăduieşte înţelep¬ 
ciunea lui Dumnezeu, care este ascunsă în taină dumnezeiască şi rîn- 
duită înainte de toţi vecii spre slava sfinţilor. De aceea, spune el, este 
cunoscută numai celor care-L simt pe Dumnezeu în inima lor, dar prin- 


25. I Corint. II, 6—9. 

cipilor acestui veac le este cu totul necunoscută. 5. Axată şi pricini 
doveditoare în sprijinul celor spuse, ziclnd : «Căci dacă ar fi cunoscut-o , 
n-ar fi răstignit pe Domnul slavei ; ci, precum e scris : Cele ce ochiul n-a 
văzut şi urechea n-a auzit, şi la inima omului nu s-au suit, pe acestea 
le-a gătit Dumnezeu celor care îl iubesc pe Ei». Vezi, aşadar, că înţe¬ 
lepciunea lui Dumnezeu, ascunsă în taina şi rînduită înainte de veci, a 
fost necunoscută celor ce au răstignit pe Domnul slavei, dar a fost cu¬ 
noscută celor ce L-au primit. Spune bine că înţelepciunea lui Dumnezeu 
a fost ascunsă în taină, fiindcă n-a putut ochiul nimănui să vadă, sau 
urechea să audă, sau inima să cugete că Dumnezeul slavei avea să se 
nască din Fecioară, să vină în trup, şi să se supună ocărilor, osîndei şi 
patimilor. 6. — Dar aceste daruri ale lui Dumnezeu, fiindcă erau ascunse 
în taină, nimeni nu le-a simţit în sine însuşi şi fericit este cine le-a cu¬ 
noscut fiindu-d descoperite. De aceea cei ce nu le-au cunoscut sînt de 
socotit între stăpînii veacului, iar cei ce le-au cunoscut, între înţelepţii 
lui Dumnezeu. Aşadar, nu-L cunoaşte pe Dumnezeu cine-L tăgăduieşte 
născut în trup. Şi deci nu-L cunoaşteţi nici voi cei ce tăgăduiţi. Dar, 
orice aţi face voi, oricît de nelegiuit veţi tăgădui, mod îl credem şi mai 
mult pe apostol. Şi ce spun. pe apostol ? Mai mult, pe Dumnezeu îl cre¬ 
dem. Credem prin apostol în Cel ce sîntem siguri că a vorbit în apostoL 
Cuvîntul dumnezeiesc spune că Domnul slavei a fost răstignit de către 
stăpînii acestui veac, iar tu tăgăduieşti ; şi cei ce-L răstigneau tăgă¬ 
duiau că-L răstignesc pe Hristos. 7. Cei ce-L mărturisesc sînt de par¬ 
tea mărturiei apostolului; iar partea ta trebuie să fie alături de cei ce-L 
prigonesc. Aşadar, ce s-ar mai putea spune în această privinţă ? Aposto¬ 
lul spune că a fost răstignit Stăpîmtl slavei. Schimbă ceva dacă poţi: 
desparte pe Iisus de Dumnezeu dacă eşti în stare. Sigur nu poţi tăgădui 
că Hristos a fost răstignit de iudei, iar Cel Care a fost răstignit este 
Domnul slavei. Aşadar, eşti nevoit sau să tăgăduieşti că Hristos a fost 
pironit pe cruce, sau-să mărturiseşti că a fost pironit Dumnezeu. 

XI. 

Dar poate te supără faptul că eu vorbesc sprijinindu-mă pe mărtu¬ 
riile unuia singur, sau mai ales ale unuia, ale apostolului Pavel. îmi 
este de ajuns de potrivit cel pe care L-a ales Dumnezeu. Nu-mi este 
ruşine să am martor al credinţei mele pe cel pe care Dumnezeu l-a voit 
învăţător al lumii înitcregi. Totuşi, ca să-ţi fac pe voie, căci poate crezi 
că n-am pe alţii de ale căror mărturii să mă folosesc, ascultă desăvîrşita 
taină a mîntuirii omeneşti şi a fericirii veşnice, ascult-o pe Marfa, cea 
din evanghelie. Ce spune ea ? «Da, Doamne, Eu am crezut că tu eşti Hris- 

tosu}, Fiul lui Dumnezeu, Care ai venit in lume» 26 . învaţă de da o fe¬ 
meie credinţa cea adevărată, învaţă mărturisirea nădejdii veşnice. Ai 
totuşi, o mare mîngîiere : n-ai să roşeşti sa afli taina mîntuirii de la aceea 
căreia Dumnezeu n-a refuzat să-i primească mărturia. 

XII. 

Iar daca-iţi /place poate autoritatea unei persoane mai mari 
(deşi n-ax trebui să ne displacă persoana sau sexul nimănui dintre cei 
a căror mărturisire este autoritate a tainei, fiindcă, oriciît de mic ar fi 
cineva prin starea sau locul său, totuşi puterea credinţei nu ştie să se 
micşoreze) sa-1 întrebăm nu pe un copil începător, cu puţină învăţătură, 
sau o femeie, a cărei credinţă poate abia a început, ci pe cel mai mare 
discipol între discipoli, învăţător între învăţători. 2. — Spune-ne, 
aşadar, spune-ne, te rugăm, Petre, principe al apostolilor, spune 
în ce chip trebuie să creadă Bisericile pe Dumnezeu ? Căci drept 
este să ne înveţi tu cel învăţat de Domnul şi să ne deschizi uşa a cărei 
cheie ai primit-o. Dă afară pe toţi cei ce sapă la temelia casei cereşti 
ca să pătrundă în ea pe căi neîngăduite, prin hrube întunecoase, pe 
aceştia îndepărtează-i, fiindcă este sigur că nu va putea nimeni intra 
pe poarta împărăţiei, dacă nu i se deschide de către tine cu cheia, care 
se găseşte în biserici. 3. Spune, aşadar, cum trebuie să-L credem pe 
Hristos şi să-L mărturisim ca stăpîn al tuturor. îmi vei răspunde, fără 
îndoială : de ce mă întrebi In ce Dumnezeu să crezi, cînd îl ai pe Cel 
pe Care eu însumi L-am mărturisit ? Citeşte evanghelia şi n-o să găseşti 
persoana mea cînd ai mărturia mea. Acolo e persoana mea, unde este 
mărturisirea mea, fiindcă, de vreme ce persoana mea n-are autoritate 
fără mărturisire, însăşi mărturisirea este autoritatea persoanei mele. 
Spune, aşadar, evanghelistule, spune-ne mărturiserea. Spune, credinţa 
preamăritului apostol a mărturisit pe Iisus numai ca oon, sau şi ca Dum¬ 
nezeu, a zis că e în El numai trup, sau L-a propovăduit ca Fiu al lui 
Dumnezeu ? 4. Cînd Domnul Iisus Hristos i-a /întrebat pe discipoli cine 
cred ei că este El, a răspuns Petru, cel întîi între apostoli, unul pentru 
toţi. Căci răspunsul unuia a cuprins acelaşi adevăr, pe care-1 avea cre¬ 
dinţa tuturor. Dar s-a cuvenit să răspundă întîi, ca aceeaşi să fie rîn- 
duiala răspunsului, cum era şi cea a cinstei ; şi să fie mai întîi în măr¬ 
turisire cel ce era întîi prin vîrstă. Aşadar, ce a răspuns ? «Tu eşti, a zis, 
Hristosul, Fiul lui Dumnezeu Celui viu» 21 . 5. Trebuie să mă folosesc 


26. Io an XI, 27. 

27. M atei XVI, 16, 

de o întrebare simplă şi ţărănească, ereticule, pentru a te combate. Spu¬ 
ne-mi, te rog, cine a fost Cel Căruia Petru i-a răspuns astfel ? Nu poţi 
să nu recunoşti că a fost Hristos. Te întreb, Cel pe Care-L numeşti Hris- 
tos este om sau Dumnezeu ? Că a fost om, în nici un ohip nu te îndoieşti. 
Căci aceasta a fost toată erezia ta : tăgăduirea că Hristos e Fiul lui 
Dumnezeu. Şi de aceea spui că Maria este Christotocos, nu Theolocos, 
fiindcă a fost mamă a lui Hristos, nu a lui Dumnezeu. Aşadar, susţii că 
Hristos e numai om, nu Dumnezeu, şi că deci e Fiul omului, nu Fiul lui 
Dumnezeu. Ce răspunde la acestea Petru ? «Tu eşti Hiistosul, zice el 
Fiul lui Dumnezeu Celui viu». 6. Pe acest Hristos, pe Care tu îl nu¬ 
meşti Fiul omului, el îl mărturiseşte Fiul lui Dumnezeu. Pe cine vrei 
sa credem, pe tine, sau pe Petru ? Nu cred că eşti atît de fără obraz, 
să îndrăzneşti a te socoti pe tine mai presus de apostoli. Deşi, de alt¬ 
fel, îndrăzneala ta n-are margini. Şi cum n-ai putea dispreţui pe apostoli 
tu, care ai putut să-L tăgăduieşti pe Dumnezeu ? «Tu eşti, zice el, Hris- 
tosul, Fiul lui Dumnezeu Celui viu». Oare au aceste cuvinte ceva ne- 
limpede sau de neînţeles ? Simplă şi deschisă mărturisirea, îl propo- 
văduieşte pe Hristos, Fiul Iui Dumnezeu. Tăgăduieşti poate aceasta, dar 
dă mărturie pentru ea apostolul; sau spui că minte apostolul ? Este 
o urîtă minciună cea care-1 acuză pe apostol de minciună. 7. Sau vrei 
sa spui că e vorba de un alt Hristos ? Dar acesta e un nou soi de nemai¬ 
auzită născocire. Ce rămîne, deci ? Un singur lucru şi anume, de vreme 
ce se citeşte ceva şi este adevărat ce se citeşte, silit de trebuinţă sau 
de puterea adevărului, întrucît nu poţi să aperi un neadevăr, să încetezi 
a lupta împotriva adevărului. 

XIII. * , 

Dar totuşi, fiindcă m-am folosit de mărturia marelui apostol, care 
el însuşi L-a recumoiscart pe faţă ca Dumnezeu pe Domnul Iisus Hris¬ 
tos, să vedem cum a fost socotit răspunsul lui Petru de către Cel Care-L 
întrebase, căci dacă Dumnezeu însuşi i-a lăudat răspunsul, aceasta în¬ 
seamnă mai mult decât ce a spus apostolul. Aşadar, la cuvintele apos¬ 
tolului «Tu eşti Hristosul, Fiul lui Dumnezeu Celui viu», care a fost răs¬ 
punsul Mîntuitorului ? « Fericit eşti, Simone, ţiul lui Iona, că nu trup 
şi singe ţi-au descoperit ţie aceasta, ci Tatăl Meu Cel din ceruri» 2S . 
2. Dacă nu-ţi place mărturia apostolului, primeşte-o pe cea a Iui Dum¬ 
nezeu. Căci Dumnezeu, lăudând cuvintele apostolului, le-a investit cu 
autoritatea Lui, astfel incit, chiar dacă acele cuvinte au ieşit din gura 
apostolului, totuşi Dumnezeu, Care le-a aprobat, le-a făcut să fie ale 


28. Matei XVI, 17. 

Lui. «Fericii eşti, Simone, Hal lai Iona, că nu trup şi singe ţi-au desco¬ 
perit ţie aceasta, ci Tatăl Meu Cel din ceruri». Aşadar, în cuvintele apos¬ 
tolului vezi mărturia Duhului Sfânt, a Fiului de faiţă şi a lui Dumnezeu 
Tatăl. Ce vrei mai mult, ce-ţi mai trebuie altceva ? Fiul a lăudat, Tatăl 
a luat parte, Duhul Sfîint a descoperit. 3. Prin urmare, spusa aposto¬ 
lului este mărturia întregii Dumnezeiri, căci acest cuvânt al lui în mod 
necesar are autoritatea Celui de la Care a plecat. Aşadar « Fericit eşti, 
Simone, Fiul lui Iona, că nu trap şi sînge ţi-au descoperit ţie aceasta, 
ci Tatăl Meu Cel din ceruri». Deci, dacă nu carnea şi sângele au insu¬ 
flat lui Petru aceste cuvinte, înţelegi cine ţi le-a insuflat ţie. Dacă pe 
cel care a mărturisit ca Hristos este Dumnezeu l-a învăţat Duhul lui 
Dumnezeu, vezi că pe tine, care ai putut tăgădui, te-a învăţat duhul 
diavolului. 

XIV. 

Dar după acele cuvinte, prin care Domnul l-a lăudat pe Petru, ce 
alte cuvinte mai urmează ? «Şi Eu îţi zic ţie, spune Domnul, că tu eşti 
Petru şi pe această piatră voi zidi Biserica Mea» 29 . Vezi că spusele 
lui Petru sînt credinţa Bisericii şi este în afara Bisericii cine nu se ţine 
'în credinţa Bisericii, «Şi îţi voi da, zice Dommull, cheile împărăţiei ce¬ 
rurilor» 30 . 2. Această credinţă a binemeritat cerul, această credinţă a 
primit cheile împărăţiei cerurilor. înţelege ce te aşteaptă. Nu vei pu¬ 
tea intra pe uşa acestei chei, fiindcă ai tăgăduit credinţa acestei chei. 
«Şi porţile iadului, zice Domnul mai departe, nu o vor birui» 31 . Porţile 
iadului sînt credinţa cea rea a ereticilor. Cit de departe este cerul de 
iad, atît e de departe de cer cel ce tăgăduieşte că Hristos este Dumnezeu. 
«Orice vei lega pe pămînt, zice Domnul, va fi legat şi în ceruri, şi 
orice vei dezlega pe pămînt, va fi dezlegat şi în ceruri» 32 . 3. Credinţa 
desăvârşită a apostolului a primit într-un fel puterea Dumnezeirii, ca 
orice ar fi legat şi dezlegat pe pămînt să fie legat şi dezlegat şi în ceruri. 
Deci tu, care vii împotriva credinţei apostolului, de vreme ce te vezi 
legat acum pe pămînt, rămîne să ştii că eşti legat şi în ceruri. E lungă 
însă calea de mers prin fiecare mărturie, care mi-ar face expunerea 
foarte întinsă şi foarte încărcată, chiar dacă fiecare mărturie ar fi amin¬ 
tită pe scurt, sau doar menţionată. 


29. M alei XVI, 18. 

30. Matei XVI, 19. 

31. Matei XVI, 18. 

32. Matei XVI, 19. 

XV. 

Dar vreau să-ţi mai aduc totuşi încă o mărturie a apostolului, 
pentru ca să înţelegi că şi cele care au urmat după pătimirea Domnului 
sînt in foar.te strînsă legătură de înţeles cu cele dinainte de pătimire. 
Pogorîndu-Se în adunarea ucenicilor Săi, deşi uşile erau încuiate, fiindcă 
Domnul voise să arate apostolilor adevărul corpului Său, apostolul 
Toma, pipăindu-I trupul şi cercetîndu-I rănile, cînd a descoperit adevă¬ 
rul corpului arătat, ce cuvinte a grăit ? «Domnul meu şi Dumnezeul 
meu» Si . 2. Oare a spus ce spui şi tu, că e om nu Dumnezeu, Hristos şi 
nu Dumnezeire ? S-a atins de trupul Domnului şi a răspuns că este 
Dumnezeu. Oare a găsit vreo deosebire între om şi Hristos şi acel trup 
l-a numit Theodocos y *, cum zici tu, adică primitor al chipului Dumne- 
zeirii ? Sau a amintit că trebuie venerat Cel de Care, după obiceiul ne¬ 
credinţei tale, s-a atins nu pentru sine, ci pentru Cel pe Care îl pri¬ 
mise în sine ? Dar poate apostolul lui Dumnezeu nu cunoştea această 
subţirime a judecăţii taie, n-avea această eleganţă a înţelegerii şi a 
deosebirilor tale, om nepriceput şi ţăran de bună seama, neştiutor al 
artei dialectice, necunoscător al discuţiilor filosofice, căruia îi era prea 
destul învăţătura Domnului şi care nu ştia altceva decît ce aflase 
ascultîndu-L pe Domnul. 3. Cuvîntul Său era de aceea învăţătură ce¬ 
rească şi credinţa sarcină dumnezeiască : nu învăţase să desfacă, aşa 
cum faci tu, pe Dumnezeu de corpul Său, nu ştia să-L smulgă din Sine 
pe Dumnezeu; sfînt, cinstit, evlavios, avînd nevinovăţia întreagă, cre¬ 
dinţa neştirbită, ştiinţa nestricată, simţirea simplă şi curată, înţelepciu¬ 
nea cu desăvîrşită simplitate, lipsită de tot ce e rău, de tot ce e stri¬ 
căciune, întărită împotriva oricărei rătăciri eretice, şi care, arătând în 
sine chipul vredniciei dumnezeieşti, ţinea la tot ce învăţase. Aşadar, 
acel ţăian nepriceput, cum poate tu îl socoţi, te încuie acum printx-un 
răspuns scurt, te doboară prin puţinele tale cuvinte. Aşadar, de ce s-a 
atins apostolul Toma, cînd s-a apropiat să-L pipăie pe Domnul ? De Hris- 
tos, fără nici o îndoială. 4. Şi ioe a grăit cu voce tare ? «Domnul meu 
şi Dumnezeul meu». Mergi acum, dacă poţi şi desparte pe Hristos de 
Dumnezeu. Schimbă aceste cuvinte, dacă poţi. Foloseşte acea dezbatere 
dialectică, foloseşte înţelepciunea lumească şi acea proastă simţire cu 
vorbe pline de vicleşug : întoarce pe toate feţele şi răsuceşte tot ce poţi, 
fie cu sufletul, fie cu meşteşugul. Orice-ai zice, orice-ai face, de-aici 
nu poţi ieşi nicăieri, decât dacă recunoşti că apostolul s-a atins de Dum¬ 
nezeu. Dacă vrei să poţi cumva, schimbă cuprinsul istorisirii evanghe- 

33. lemn XX, 28. 

34. Theodochos, sau mai bine Theodocos — primitor (primitoare) de Dumnezeu 
(gr. dethomai = a primi). 






DESPRE ÎNTRUPAREA DOMNULUI 


803 


lice in aşa fel, încât citind să reiasă că apostolul Toma nu s-a atins de 
corpul Domnului şi nici n-a zis că Domnul Hristos este Dumnezeu. Dar în 
nici un chip nu se poate schimba ce s-a scris în evanghelia Domnului. 5. 
Căci « cerul şi pămîntul vor trece, dai cuvintele Mele nu vor trece» 35 . 
Iată, şi acum apostolul Toma îţi strigă ceea ce a mărturisit atunci : este 
Iisus Dumnezeu Cel de Care m-am atins, este Dumnezeu Cel ale 
Cărui părţi ale trupului le-am pipăit, n-am întâlnit ceva netrupesc, şi 
n-am găsit ceva de neatins, n-am aflat duhul cu mina, incit numai de 
aceea să fiu crezut că am zis : este Dumnezeu. Căci «duhul», după spu¬ 
sele Domnului meu, «nu are carne şi oase» 36 . Deci de corpul Domnului 
m-am atins, carnea şi oasele Lui le-am pipăit, degetele mele le-am pus 
pe locul rănilor şi despre Hristos, Domnul meu, pe care-L pipăisem, am 
strigat «Domnul meu şi Dumnezeul meu». 6. Nu ştiu să fac deosebire 
între Hristos şi Dumnezeu, nu vreau să pricinuiesc păreri nelegiuite în¬ 
tre Iisus şi Dumnezeu, nu mă pricep să despic pe Dumnezeu de Sine în¬ 
suşi. Tu simţi altfel decît mine şi vorbeşti altfel decît mine. Eu ştiu că 
Hristos nu e altceva decît Dumnezeu. Aceasta am păstrat cu tovarăşii 
mei apostoli, aceasta am spus în Biserici, aceasta am propovăduit nea¬ 
murilor, aceasta îţi grăiesc şi ţie : Hristos este Dumnezeu, Hristos este 
Dumnezeu. Mintea sănătoasă nu simte altceva, credinţa sănătoasă nu 
spune altceva, dumnezeirea nu se poate despica de sine. Şi, de vreme ce 
orice este Hristos este Dumnezeu, nu se poate găsi altceva în Dum¬ 
nezeu, decît Dumnezeu. 

XVI. 

. Ce zici acum, ereticule ? Iţi sînt de ajuns aceste dovezi de 
credinţă faţă cu cea mai mare necredinţă, sau trebuie să mai fie adăugat 
ceva la ele ? Dar ce se mai poate adăuga, după profeţi sau după aip ost ori, 
decît poate să ceri şi tu, precum iudeii odinioară, să ţi se dea un semn 
din cer. Dacă ceri un astfel de semn, trebuie să ţi se răspundă ceea ce li 
s-a răspuns lor atunci : « Neamul acesta este un neam viclean •, cere 
semn şi semn nu i se va 'da, decît semnul proorocului Iona» 37 . 2. Intr-a¬ 
devăr, putea să-ţi fie de ajuns acest semn dat şi iudeilor care-L răstig¬ 
neau, ca să crezi în Domnul Dumnezeul nostru convins de acelaşi fapt, 
datorită căruia au crezut cei ce-L persecutaseră. Dar totuşi fiindcă am 
adus vorba de un semn ceresc, îţi voi arăta un astfel de semn ceresc, 
pe care nici demonii nu l-au tăgăduit, întrucât, constrânşi de necesitatea 
adevărului, deşi îl vedeau pe Iisus în trup, strigau totuşi că este Dum- 


35. Matei XXIV, 35. 

36. Luca XXIV, 39. 

37. Luca XI, 29. 

nezeu ceea ce au văzut. Ce zice, aşadar, evanghelistul de Domnul Iisus ? 
«Iar botezîndu-Se Iisus, îndată ce a ieşit din apă, iată cerurile I S-au 
deschis şi a văzut Duhul lui Dumnezeu pogorîndu-Se ca un porumbel 
şi venind peste El. Şi iată, glas din ceruri care a zis : Acesta este Fiul 
Meu Cel iubit, întru Care am binevoit»™. 3 . Ce-ai de zis despre aces¬ 
tea, ereticule ? Nu-ţi place cuprinsul celor spuse, sau persoana care 
le-a spus ? Fără îndoială, nici înţelegerea celor spuse n-are nevoie de 
tălmăcire, nici vrednicia vorbitorului de recomandarea cuvintelor ; este 
Dumnezeu Tatăl Cel Care a vorbit, este limpede ceea ce a spus. Oare 
ce va putea să rostească glasul tău atit de neobrăzat şi de nelegiuit, In¬ 
cit să spui că trebuie crezut despre Fiul Unul-Născut al lui Dumnezeu 
şi nu despre Dumnezeu Tatăl ? « Acesta este , a spus, Fiul Meu Cel iubit, 
întru Care am binevoit». Dar vei încerca poate să spui, aşa cum îţi este 
nebunia, că aceste vorbe arătau Cuvîntul, nu pe Hristos. Spune-mi, te 
rog, cine era Cel Ce Se boteza ? Cuvîntul sau Hristos ? Trupul sau du¬ 
hul ? în nici un chip nu poţi tăgădui că a fost Hristos. 4. Deci acel 
om născut din om şi din Dumnezeu zămislit prin coborîrea Sfântului 
Duh în Fecioară şi prin umbrirea puterii Celui Prea înalt, Fiu deopo¬ 
trivă al omului şi al lui Dumnezeu, cum nu poţi sa-L tăgăduieşti, a fost 
botezat. Deci, dacă El a fost botezat, El a fost şi numit, fiindcă Acela a 
fost numit, Care a fost şi botezat. «Acesta este Fiul Meu Cel iubit, întru 
Care am binevoit». Oare se poate spune ceva mai sfînt şi mai limpede ? 
Hristos S-a botezat, Hristos a ieşit din apă, lui Hristos botezat I s-au 
deschis cerurile, pentru Hristos s-a cobotrît porumbelul, deasupra lui 
Hristos S-a aşezat Duhul Sfînt în chip văzut, pe Hristos L-a mărturisit 
Tatăl. 5. Iar dacă ai îndrăzni să tăgăduieşti că nu a fost vorba despre 
Hristos, rămâne să afirmi că nici Hristos n-a fost botezat, nici Duhul nu 
S-a pogorît, nici Tatăl n-a vorbit. Dar te sileşte şi te constrânge adevă¬ 
rul însuşi, să nu-L poţi tăgădui, chiar dacă nu vrei să-L mărturiseşti. Ce 
spune evanghelistul ? « Botezîndu-Se, îndată a ieşit din apă». Cine S-a 
botezat ? Hristos, desigur. « Iată cerurile I s-au deschis». Cui I s-au de¬ 
schis cerurile, dacă nu Celui Care a fost botezat ? Lui Hristos, desigur. 
«Şi a văzut Duhul lui Dumnezeu pogorîndu-Se ca un porumbel, şi venind 
peste EI». Cine a văzut ? Hristos, de bună seamă. Deasupra Lui s-a co- 
borît ? 6 . Deasupra lui Hristos, desigur. «Şi s-a făcut glas din cer zi- 
cînd». Despre Cine ? Despre Hristos, desigur, Ce urmează ? «Acesta este 
Fiul Meu iubit, în Care am binevoit». Ca să se arate toate cele pentru 
care fuseseră făcute, a urmat glasul care a spus : «Acesta este Fiul Meu 
iubit». Vrea să spună : Acesta este Cel pentru Care toate s-au făcut. 


33. Matei III, 16—17. 

Căci Acesta este Fiul Meu. Pentru Acesta s-au deschis cerurile, pentru 
Acesta a venit Duhul Meu, pentru Acesta a fost glasul Meu, Care a zis : 
Acesta este Fiul Meu. Deci zicînd « Acesta este Fiul Meu» pe Cine ară¬ 
ta ? Pe Cel de Care se atingea porumbelul. Aşadar, de Cine s-a atins 
porumbelul ? De Hristos, desigur. Deci Hristos este Fiul lui Dumnezeu. 
Precum gândesc, făgăduinţa mea este îndeplinită. 7. Vezi, aşadar, de¬ 
sigur, ereticule, ţi-a fost dat semn din cer, dar nu unul, ci multe şi 
deosebite. Căci ai unul în deschiderea cerurilor, altul în coborârea Du¬ 
hului, al treilea în glasul Tatălui. Acestea spun toate limpede că Hristos 
este Dumnezeu, fiindcă şi deschiderea cerurilor îl arată Dumnezeu, şi 
coborârea Sfântului Duh asupra Lui îl încuviinţează Dumnezeu şi vor¬ 
bele Tatălui îl numesc Dumnezeu. Şi nici cerul nu s-ar fi deschis decît 
în cinstea Tatălui, nici Duhul Sfînit nu s-ar fi coborât în chip trupesc 
decît deasupra Fiului lui Dumnezeu şi nici Tatăl n-ar fi declarat pe Fiu 
decît ca Fiu adevărat, mai ales prin aceste semne ale naşterii dumne¬ 
zeieşti «ere, nu numai că întăreau adevărul despre credinţa cea evla¬ 
vioasă, dar înlăturau şi nelegiuirea unei păreri neevlavioase. 8. Tatăl, 
cu slava de negrăit a cuvântului Său, după ce a spus limpede şi cu în¬ 
ţeles «Acesta este Fiul Meu», a adăugat şi ceea ce a fost, de bună 
seamă, urmarea : «Cel iubit, întru Caie am binevoit». Adică, după cum 
prin profeţie îl arătase Dumnezeu puternic şi Dumnezeu mare 39 , aşa, 
zicând «Fiul Meu Cel iubit în Care am binevoit », a adăugat peste nu¬ 
mele Fiului Său propriu şi numele de iubit în Care a binevoit, pentru 
ca adaosul numelor să însemneze însuşirea firii dumnezeieşti şi aceasta 
să ducă sigur la cinstea de Fiu al lui Dumnezeu, ceea ce nici unui om 
nu i se mai întâmplase. 9. Astfel, au fost proprii şi particulare pentru 
persoana Domnului nostru lisus Hristos arătările şi cerurile s-au deschis, 
că Dumnezeu Tatăl, în văzul tuturor, prin porumbelul care s-a coborît 
şi a stat în văzduh deasupra Lui, L-a atins într-un fel cu mina Sa, ca şi 
cum ar fii arătat cu degetul, zicînd : «Acesta este Fiul Meu». La fel de 
propriu şi de deosebit este faptul că I s-a zis în chip particular iubit şi 
plăcut Tatălui, pentru ca adaosurile particulare să arate înţelesul parti¬ 
cular al firii şi însuşirea numelor adăugate să arate însuşirea de Fiu Unul- 
Născut, însuşire pe care o arătase cinstea semnelor de mai înainte. 10. 
Dar să sfârşesc această carte. Căci această recunoaştere a lui Dum¬ 
nezeu Tatăl nu poate fi sporită sau întărită prin voarbe omeneşti. însuşi 
Dumnezeu Tatăl este martor destul de potrivit prin Sine însuşi despre 
Domnul nostru lisus Hristos, cînd zice «Acesta este Fiul Meu». Tu, dacă 
socoteşti că trebuie să te împotriveşti acestor arătări ale lui Dumnezeu 
Tatăl, trebuie să te împotriveşti Aceluia care a făcut ca El să fie recu¬ 
noscut de toată lumea, prin declaraţie foarte limpede, Fiul Sau. 


39 cf. Isaia IX, 6. 

CARTEA A IV-A 

I. 

1. Cele trei cărţi, cu mărturii foarte credincioase şi foarte cuprin¬ 
zătoare, al căror adevăr a fost îmbogăţit cu dovezi nu numai omeneşti, 
dar şi dumnezeieşti, ne puteau fi prea de ajuns în sprijinul celor susţi¬ 
nute prin autoritate dumnezeiască, fiindcă autoritatea dumnezeiască 
însăşi este de ajuns pentru cauza sa. Dar totuşi, fiindcă este plină de 
astfel de dovezi mulţimea de cărţi sfinte, în care sînt tot atîtea mărturii, 
cite idei, între ele Sfînta Scriptură fiind mărturie din gură dumneze¬ 
iască, am socotit de trebuinţă să mai aducem şi alte dovezi, nu pentru 
că acestea ar fi trebuitoare, ci pentru a le avea la îndemînă din belşug. 
Dacă nu e nevoie de ele pentru apărare, să fie de folos ca podoabă. 2. 
Aşadar, în cărţile de mai înainte am arătat nu numai prin mărturii apos¬ 
tolice şi profetice, ci şi prin cele evanghelice şi îngereşti, că Iisus Hris- 
tos, pe cînd era în trup şi pe pămînt, a fost Dumnezeu ■, acum vmn arăta 
că Acela Care S-a născut în trup chiar şi înainte de întrupare a fost în¬ 
totdeauna Dumnezeu, ca să înţelegi prin mărturii care simt şi spun la 
fel cu cărţile sfinte, că pe Acelaşi, după naşterea trupească trebuie să-L 
crezi om şi Dumnezeu, că şi înainte de naşterea trupească a fost,Dum¬ 
nezeu şi după întruparea din Fecioară a fost Dumnezeu, acelaşi Dum¬ 
nezeu Cuvîntul înainte naşterea din Fecioară. 3. Află aşadar, mai întîi 
de la apostolul învăţător al întregii lumi că Acela Care este fără de în¬ 
ceput, Dumnezeu, Fiul lui Dumnezeu, potrivit rosturilor lumii, adică 
la plinirea vremii, a fost făcut fiu al omului... Căci zice : « Iar cînd a ve¬ 
nit plinirea vremii, Dumnezeu a trimis pe Fiul Său, născut din femeie, 
născut sub lege» 40 . Spune-mi deci acum : înainte ca Domnul Iisus Hris- 
tos să se nască din mama Sa Maria, Dumnezeu a avut Fiu sau n-a avut ? 
Nu poţi zice că n-a avut. Nu se spune niciodată fie fiu fără tată, fie tată 
fără fiu, fiindcă după cum fiul este din tatăl, la fel tatăl este din fiu, 

II. 

1. Vezi, aşadar, că spunînd apostolul : « Dumnezeu a trimis pe Fiul 
Său» înseamnă că Dumnezeu a trimis pe Fiul Său, ca să mă folosesc 
de cuvintele apostolului însuşi, pe Fiul Său desigur, al Său. Căci sau 
n-a trimis un fiu străin, fiindcă este spus că L-a trimis pe al Său, sau 
n-a putut să trimită, dacă nu era cine să fie trimis. «A trimis aşadar, zice 
apostolul, pe Fiul Său născut din femeie». Deci fiindcă L-a trimis, L-a 
trimis cine era, şi fiindcă L-a trimis pe al Său, L-a trimis pe al Său şi nu 

pe un .străin. 2. Unde este, aşadar, acel argument al tău de viclenie pă- 
mîntească : «Nimeni nu naşte pe cineva mai în vîrstă decît sine». Dar 
ce, nu e mai în vîrstă Domnul decît Maria ? Nu e mai în vîrstă Fiul lui 
Dumnezeu, decît fiica unui om ? De ce e mai în vîrstă Dumnezeu decît 
omul însuşi, dacă nici unul dintre oameni nu este din Dumnezeu ? Vezi, 
aşadar, că nu numai că Maria L-a născut pe cel mai în vîrstă decît ea, nu 
numai, zic, pe cel maii în vîrstă decît ea, ci pe făcătorul ei şi, născînd 
pe Născătorul ei, a devenit Născătoare a Născătorului ei. Pe cît i-a fost 
cu putinţă lui Dumnezeu să dea naştere unui om, pe atît i-a fost cu pu¬ 
tinţă aceasta pentru Sine însuşi, pe cît de uşor să facă a se naşte om, 
pe atît de uşor să se nască El însuşi din om. 3. Căci, puterea dumneze¬ 
iască nu i-a fost mărginită în aşa fel, incit să nu-I fie îngăduit faţă de 
Sine ceea ce-I e îngăduit faţă de toţi şi Cel Ce are ca Dumnezeu în firea 
dumnezeirii însăşi să poată totul, să n-aibă numai în persoana sa pu¬ 
terea de a fi Dumnezeu în om. Aşadar, respingînd fleacurile şi pros¬ 
tiile argumentărilor pămînteşti şubrede, trebuie avută încrederea nu¬ 
mai în dovezile simple şi în adevărul gol, trebuie potrivită credinţa cu 
aceste mărturii despre Dumnezeu, pe care le-a trimis Dumnezeu şi prin 
care El însuşi a propovăduit despre Sine, dacă pot spune aşa. Drept 
este, pentru a-L cunoaşte, să ne încredem în ceea ce ne spune El, fi¬ 
indcă Dumnezeu n-ar fi putut fi cunoscut de om, dacă nu i-ar fi atribuit 
El însuşi cunoaşterea. Drept este să-L credem în tot ce ştim despre El, 
fiindcă de la El avem tot ce ştim şi, dacă nu-L credem pe Cel de la Care 
ştim, ajungem să nu ştim nimic, ca unii care nu credem pe Cel prin Care 
ştim. 


III. 

1. Aşadar, fiindcă din mărturia de mai înainte a fost Limpede că 
Dumnezeu a trimis pe Fiul Său şi că a fost făcut Fiul Omului Cel Ce a 
fost întotdeauna Fiul lui Dumnezeu, să vedem dacă acelaşi apostol a 
spus şi în alt loc ceva asemănător acestei mărturii, pentru ca adevărul, 
strălucind prin sine îndoit, în lumina mărturiilor să strălucească şi mai 
mult. Zice acelaşi apostol : «A trimis Dumnezeu pe Fiul Său întru ase¬ 
mănarea trupului păcatului» 41 . 2. Vezi bine că apostolul n-a spus ceva 
la întîmplare, sau cu cuvîntul neîntemeiat, pentru ca să treacă peste ceea 
ce spusese o dată, fiindcă, nu putea să fie întîmplare, sau lucru nejude¬ 
cat în cel ce locuia plinătatea cuvîntului şi a chibzuiinţei dumnezeieşti. 
Ce spune aşadar ? « Dumnezeu a trimis pe Fiul Său întru asemănarea 
trupului păcatului». Acelaşi repetă, acelaşi întăreşte zicînd : «A trimis 
pe Fiul său». Strălucitul şi minunatul învăţător, ştiind că în aceasta este 

cuprinsă toată taina dreptei credinţe, pentru ca să fie crezut că Domnul 
născut în trup şi trimis în această lume este Fiul lui Dumnezeu, repetă 
iarăşi şi iarăşi aceasta, zicînd : «A trimis Dumnezeu pe FM Său». 3. Nu 
este nimic de mirare, dacă el, trimis special pentru a binevesti venirea 
lui Dumnezeu, a predicat astfel, de vreme ce şi mai înainte de lege dă¬ 
tătorul legii însuşi a strigat zicînd : «Rogu-mă, Doamne, trimite pe altul, 
pe care vei vrea isă-L trimiţi». Căci aceasta citim cu înţeles destul de 
limpede în cărţile evreilor : «Rogu-mă, Doamne, trimite pe Cel pe care 
ai să-L trimiţi» 42 . Evlaviosul profet, care avea în sine dragoste pentru 
tot neamul omenesc, îl cerea pe Cel Care trebuia trimis de Tatăl pentru 
răscumpărarea şi mîntuirea tuturor. îl cerea oarecum cu glasul întregii 
omeniri să fie cît mai repede trimis de Dumnezeu Tatăl, zicînd : « Rogu- 
mă, Doamne, trimite pe Cel pe Care ai să-L trimiţi». «A trimis, zice 
apostolul, Dumnezeu pe Fiul Său întru asemănarea trupului păcatului». 
4. Pentru că, precum spunea, L-a trimis în trup, a scos din El păcatul 
trupului. «A trimis Dumnezeu pe Fiul Său întru asemănarea trupului pă¬ 
catului», pentru ca în adevărata întrupare să se ştie că n-a fost adevărul 
păcatului şi, pe cît se înţelegea adevărul pentru trup, pe atît să fie ase¬ 
mănarea păcatului cu păcatul. De vreme ce tot trupul este păcătos, iar 
El a avut trupul fără păcat, a avut în Sine numai asemănarea cu trupul 
păcătos. Era în trup, dar a fost lipsit de adevărul păcatului, fiindcă a fost 
fără păcat. «A trimis, zice Dumnezeu pe Fiul Său întru asemănarea trupu¬ 
lui păcatului». 


IV. 

1. Vrei să ştii cît de bine a propovăduit aceasta apostolul? Ascultă 
cum a căpătat drum acest adevăr din gura apostolului, ca din gura lui 
Dumnezeu însuşi. Zice Domnul : «Căci n-a trimis Dumnezeu pe Fiul Său 
,în lume ca să judece lumea, ci ca lumea să se mîntuiască prin El» 43 Iată 
că însuşi Domnul, precum vezi, asigură că a fost trimis de Dumnezeu Ta¬ 
tăl pentru mîntuirea nfeamului omenesc. Iar dacă socoţi că trebuie arătat 
mai limpede pe care Fiu L-a trimis Dumnezeu pentru a mîntui pe oameni, 
cu toate că nu este decît propriu şi unul născut fiu, cînd este spus că L-a 
trimis pe Fiul Său, ca să arate că L-a trimis pe Cel Unul-Născut al Său. 
iată şi profetul David cum îl arată foarte limpede pe Cel ce a fost trimis 
pentru mîntuirea omenească : «Trimis-a Cuvîntul Său, zice el, şi i-a vin¬ 
decat pe ei» 44 2. Oare poţi întoarce aceasta în înţeles trupesc, să zici că 
a fost numai un om trimis de Dumnezeu pentru vindecarea neamului 


42. leş. 4, 13. 

43. Io an 3, 17. 

44. Psalm 106, 20. 








DESPRE ÎNTRUPAREA DOMNULUI 809 

omenesc ? Nu poţi desigur. Căci îţi strigă, împreună cu Scripturile Sfinte, 
profetul David, care zice : *Trimis-a Cuvintul Său şi i-a vindecat pe ei». 
Vezi, aşadar, că a fost trimis Cuvintul pentru a-i mîntui pe oameni, fi¬ 
indcă, deşi vindecarea a fost dată prin Hristos, a fost totuşi în Hristos Cu- 
vîntul lui Dumnezeu, Care pe toate le-a vindecat prin Hristos. Şi astfel, 
unit fiind prin taina întrupării Hristos şi Cuvintul lui Dumnezeu. Unul 
s-a făcut Hristos şi Cuvintul lui Dumnezeu, această unitate din cele două 
fiind Fiul lui Dumnezeu. 3. Aceasta vrînd să declare limpede apostolul 
Ioan, a zis : «A trimis Dumnezeu pe Fiul Său ? Mântuitorul lumii» 45 . În¬ 
ţelegi cum, printr-o legătură de nedesfăcut, a unit pe Dumnezeu cu omul. 
Hristos, Care S-a născut din Maria, este numit, fără îndoială, Mîntuito- 
rul, potrivit cuvintelor : «Fiindcă S-a născut nouă astăzi Mântuitor, care 
este Hristos Domnul» 46 . Aci, însă, Însuşi Cuvintul lui Dumnezeu este nu¬ 
mit Mîntuitorul, Care a fost trimis : «A trimis Dumnezeu pe Fiul Său Mân¬ 
tuitorul lumii». 


1. Este limpede, aşadar, prin taina Cuvîntului lui Dumnezeu unit 
cu omul, şi Cuvintul Care a fost trimis pentru mîntuire e numit Mîntui¬ 
torul şi Mîntuitorul născut în trup prin comuniunea cu Cuvintul se nu¬ 
meşte Fiul lui Dumnezeu ,• astfel, în nedespărţita slavă a ambelor nume, 
fiindcă Dumnezeu a fost unit cu omul, tot ce este om şi Dumnezeu, în 
Hristos se numeşte Dumnezeu. Şi de aceea bine a adăugat acelaşi apos¬ 
tol, zicînd : «Cine mărturiseşte că Iisus este Fiul lui Dumnezeu, Dum¬ 
nezeu rămâne întru el şi el în Dumnezeu şi dragostea lui Dumnezeu în 
el este desavîrşită» 47 , 2. Propovăduieşte că în El crede cu adevărat, pe 
El îl socoteşte plin de dumnezeiască dragoste, cine crede că Iisus este 
Fiul lui Dumnezeu. Cuvintul lui Dumnezeu este arătat Fiul lui Dumne¬ 
zeu şi prin aceasta vrea să se înţeleagă că unul născut Cuvintul lui 
Dumnezeu şi Iisus Hristos este Fiul lui Dumnezeu. Vrei să ştii mai deplin 
că deşi după trup Hristos S-a născut cu adevărat om din om, totuşi din 
pricina unităţii de negrăit a tainei în care s-a unit omul cu Dumnezeu, 
nu este nici o distincţie între Hristos şi Cuvînt ? 3. Ascultă evanghelia 
Domnului, sau mai degrabă ascultă-L pe Dumnezeu însuşi vorbind des¬ 
pre Sine : « Aceasta este viaţa veşnică : Să Te cunoască pe Tine, singurul 
Dumnezeu adevărat, şi pe Iisus Hristos, pe Care L-ai trimis» 4S . Mai sus 
ai auzit că a fost trimis Cuvîntul lui Dumnezeu pentru a-i vindeca pe 
oameni, iar aici auzi că Acela Care a fost trimis este Iisus Hristos. Fă 


45. r loan 4 ,14. 

46. Luca 2, 11. 

47. [ loan 4, 15 şi 12. 

48. loan 17, 3. 

aceasta despărţire, dacă poţi, cînd vezi că este atît de mare unitatea 
dintre Hristos şi Cuvînt, incit nu numai că se spune Cuvîntul unit cu 
Hristos, ci, din cauza unităţii înseşi, Hristos este numit Cuvîntul. 


VI. 

1. Dar socoteşti acest adevăr puţin luminos nu fiindcă în el nu 
este destulă lumină, ci fiindcă necredinţa întunecoasă aduce întune¬ 
ric şi în lumină. Ascultă în puţine cuvinte toată această taină a unităţii 
dumnezeieşti, aşa oum arată apostolul: «Un singur Domn, Iisus Hristos, 
prin care sînt toate » 49 . Iisuse, bunule, cît de mare este autoritatea cuvin¬ 
telor Tale ! Căci ale Tale sînt cele ce se spun de către ai Tăi prin Tine. 
Iată cum aceste cuvinte puţine ale apostolului cuprind atît de mult. «Un 
singur Domn, Iisus Hristos, prin Care sînt toate». Oare pentru a propo¬ 
vădui taina unei minuni atît de mari s-a folosit de ocolul cuvintelor, a 
arătat în cuprinsul unei lungi cuvîntări ceea ce a voit să înţelegem noi ? 
«Un singur Domn, Iisus Hristos, zice apostolul, prin care sînt toate». 2. 
A lămurit printr-o atît de simplă şi scurtă vorbire taina unei atît de 
mari slave, cu acea încredere, de bună seamă, prin care ştia c.ă vorba sa 
mare nevoie de lungi dovediri în cele ale lui Dumnezeu şi că dumnezei¬ 
rea dă încredere cuvintelor sale. Căci este destul o singură arătare pen¬ 
tru întărirea celor spuse, cînd dovedirea este în autoritatea celui ce vor¬ 
beşte. Aşadar, «Un singur Domn, Iisus Hristos, prin care sînt toate». So¬ 
coteşte că unde vei citi despre Cuvîntul Tatălui, citeşti despre Hristos. 
«Toate, zice Evanghelia, prin El s-au tăcut şi iără EI nimic nu s-a tăcut» 50 . 
Apostolul spune «prin Hristos sînt toate», iar evanghelia «prin Cuvînt 
sînt toate». 3. Se bat cap în cap cuvintele sfinte ? Nu, desigur, ci vor să 
se înţeleagă că este unul şi acelaşi Hristos, prin Care sînt toate, cum 
spune apostolul, şi Cuvîntul, prin care toate s-au făcut, cum aminteşte 
evanghelistul. Ascultă, spun, ce a grăit Dumnezeu Însuşi, Cuvîntul lui 
Dumnezeu despre Sine : «Nimeni nu s-a suit în cer, decît Cel Care S-a 
coborît din cer, Fiul Omului, Care este în cer» 51 . Şi iarăşi : «Dacă veţi 
vedea pe Fiul Omului suindu-Se acolo unde era mai înainte ?» 52 . 4. A 
spus că Fiul omului a fost în cer, a amintit că Fiul omului S-a coborît din 
cer. Ce tot bodogăneşti ? Tăgăduieşte dacă eşti în stare. Vrei o întărire 
a celor spuse ? Deocamdată n-o ai de la mine. Dumnezeu a spus, Dumne- 
nezeu a vorbit; cuvîntul Lui este pentru mine cea mai înaltă întărire. 
N-am nevoie de alte dovezi, n-am nevoie de vorbă lungă. îmi este de 


49. / Cor. 8, 6. 

50. Ioan 1, 3. 

51. !oan 3, 13. 
.52. Ioan (>, 62. 

ajuns încrederea în persoana Celui Ce a spus. Nu-mi îngădui să pun la 
îndoială adevărul celor spuse, nu-mi îngădui să-l cîntăresc. Ce-aş avea 
să mă întreb dacă este adevărat ceea ce a spus Dumnezeu, cînd nu tre¬ 
buie să mă îndoiesc de cele spuse de Dumnezeu ? « Nimeni nu s-a suit in 
cer decit Cel Care S-a coborit din cer, Fiul omului, Care este in cer». 5. 
întotdeauna Cuvîntul Tatălui a fost în cer. Şi cum a amintit El că Fiul 
omului a fost întotdeauna în cer ? Înţelege aşadar învăţătura că este Fiul 
omului Cel Care a fost întotdeauna Fiul lui Dumnezeu, de vreme ce El 
întăreşte că Acela Care a fost de curînd Fiul omului a fost întotdeauna în 
cer. La aceasta se adaugă ceva şi mai mare, anume că este acelaşi Fiul 
omului şi Cuvîntul lui Dumnezeu despre Care a spus că S-a coborît din 
cer şi, atunci cînd vorbeşte pe pămînt, arată că este în cer. « Nimeni nu 
s-a suit în cer, decit Cel Care S-a coborît din cer, Fiul omului, Care este 
în cer». 6. Cine este, te întreb, cel ce spune acestea? Hristos desigur. Dar 
unde era atunci cînd vorbea ? Pe pămînt, fără îndoială. El spune că 
atunci cînd S-a născut, S-a coborît din cer, că este în cer şi că El este 
acelaşi Fiul omului, fiindcă din cer n-a putut coborî decit ca Dumnezeu 
şi, cînd vorbeşte pe pămînt, nu poate fi în cer decît ca Dumnezeu nesfîr- 
şit. Ascultă, în sfîrşit, şi înţelege că este Acelaşi Fiul omului şi Cuvîntul 
lui Dumnezeu, fiindcă este şi Fiu al omului, cît timp se naşte din om şi 
Cuvîntul lui Dumnezeu, cît timp Acelaşi, care vorbeşte pe pămînt, ră- 
mîne întotdeauna îtn cer. Este de naştere omenească, fiindcă spune că este 
cu adevărat Fiul omului, şi de nesifîirşire dumnezeiască, fiindcă nu 
s-a despărţit cu totul de cer. 7. — Şi de aceea apostolul, învăţîndu-ne prin 
cuvinte asemenea celor dumnezeieşti : «Căci zice el, Cel Care s-a pogo- 
rit, Acela este Care s-a suit mai presus de toate cerurile, ca pe toate să 
le umple» 3:! . Bine zice că s-a coborît Cel ce S-a suit. Fără îndoială, n-a 
putut să se coboare din cer decît Cuvîntul lui Dumnezeu «Care, în chipul 
lui Dumnezeu fiind, nu răpire a socotit a fi El întocmai cu Dumnezeu, ci 
S-a deşertat pe Sine, chip de rob luînd, făcîndu-Se asemenea oamenilor, 
şi la înfăţişare atlîndu-Se ca om, S-a smerit pe Sine, ascultător făcîndu-Se 
pînă la moarte, şi încă moarte pe cruce» 54 . Aşadar, S-a coborît din cer 
Cuvîntul lui Dumnezeu, dar s-a urcat Fiul omului : S-a urcat Acelaşi 
Care Se coborîse. Vezi, aşadar, că este acelaşi Fiul omului şi Cuvîntul lui 
Dumnezeu. 

VII. 


1. Şi de aceea, potrivit învăţăturii cuvîntului dumnezeiesc, trebuie 
să spunem cu curaj şi fără zăbavă că Fiul omului S-a coborît din cer şi 
Domnul slavei S-a răstignit pe cruce, fiindcă, potrivit cu taina întrupa- 


m 


53. FJes. 4, 10. 

54. Filip. 2, 6—8. 

rii, Fiul lui Dumnezeu S-a făcut Fiul omului şi în Fiul omului a fost răs¬ 
tignit Domnul slavei. Dar de ce să lungim vorba ? Nu se poate spune 
prea mult despre fiecare. Nu mi-ar ajunge o zi, dacă aş încerca să cer¬ 
cetez, sau să explic pe larg toată cele în legătură cu aceasta. De altfel, 
cine se înhamă la o asemenea treabă trebuie să răsfoiască şi să recitească 
toată Scriptura. 2 . Căci ce părţi ale S-ciripturii n-au legături cu acest 
adevăr, de vreme ce toate au fost scrise pentru El ? Trebuie spuse unele 
lucruri pe scurt şi restrîns, pe cît pot fi spuse, şi mai mult enumerate 
unele decît explicate, răscumpărate, ca să spun aşa, daune prin daune ; 
din această pricină să trecem peste unele în grabă, ca să nu fie nevoie a 
le trece sub tăcere aproape pe toate. Aşadar, «a venit, zice Mîntuitorul 
în Evanghelie, Fiul omului, ca să mîntuiască pe cel pierdut» 53 Iar apos¬ 
tolul zice : «Vrednic de credinţă şi de toată primirea este cuvintul că 
lisus FIristos a venit in lume ca să mintuiască pe cei păcătoşi, dintre care 
cel dinţii sint eu» 56 . Dar şi Ioan evanghelistul zice : «între ale Sale a ve¬ 
nit şi ai Săi nu L-au primit» 57 . 3. — Vezi, aşadar, cum Scriptura spune în- 
tr-un loc că a venit în lume Fiul omului, în alt loc lisus Hristos, în alt loc 
Cuvîntul lui Dumnezeu. înţelege aci că este neasemănare de numiri, nu 
de lucruri, şi că în felurita înfăţişare de nume este o singură putere. Căci, 
deşi Cel Ce a venit în lume eisite numit când Fiul omului, ciîmjd Fiul lui Dum¬ 
nezeu, cînd Cuvîntul, în fiecare nume este arătat unul singur. 

VIII. 

Dacă evanghelistul spune o dată că a venit în lume Cel prin Care a 
fost făcută lumea însăşi, iar altă dată că Cel care este Făcătorul lumii 
S-a făcut Fiul Omului, nu interesează numele, fiindcă în toate se înţelege 
Dumnezeu. Nu aduce daună dumnezeiriî vrednicia sau voinţa Sa, de 
vreme ce aceasta dovedeşte mai degrabă dumnezeirea însăşi, fiindcă 
orice a voit, aceea a fost. Aşadar, a venit în lume, fiindcă a voit, S-a năs¬ 
cut om fiindcă a voit, S-a numit Fiul omului fiindcă a voit. Acestea nu 
sînt vorbe, sînt puteri ale lui Dumnezeu. Deosebirea de nume n-a micşo¬ 
rat cu nimic în El puterea dumnezeiască. Oricum ar fi numit, în toate 
este unul. Chiar dacă în graiul cuvintelor este oarecare deosebire, în pu¬ 
terea numelor nu este decît o singură slavă. 

IX. 

1. — Dar fiindcă pînă aici ne-am folosit de mărturii evanghelice şi 
mai ales apostolice, ca de nişte noi mărturii, acum ne vom adresa vechi- 


55. Matei 18, 11. 

56. / Tim. 1, 15. 

lor profeţi, amestecînd uneori cele vechi cu cele noi, pentru ca ,să Înţe¬ 
leagă toţi că Sfînta Scriptură a arătat, ca printr-o singură gură, că Dom¬ 
nul va veni în carne prin tot trupul său. Spune, aşadar, acel strălucit şi 
minunat profet, Ieremia 58 , bogat atît prin darul lui Dumnezeu, cît şi prin 
mărturia sa, cel căruia singur i s-a întîmplat să fie sfinţit înainte de a se 
naşte : « Acesta este Dumnezeul nostru, şi nimeni altul nu este asemenea 
Lui. Ailat-a toată calea ştiinţei şi a dat-o lui Iacob, sluga sa, şi lui Israel, 
cel iubit de Dînsul. După aceasta pe pămînt S-a arătat şi cu oamenii Îm¬ 
preună a locuit» 59 . Deci zice : «Acesta este Dumnezeul nostru». 2. — 
Vezi că profetul parcă întinde mina spire El ,şi-L araltă ou degetul zicând : 
«Acesta este Dumnezeul nostru». Spune-mi, aşadar, pe cine arăta atunci 
profetul prin aceste semne şi indici ? Oare cumva pe Tatăl ? Şi de ce tre¬ 
buia să fie arătat Cel în Care credeau toţi ? Căci pe atunci ll cunoşteau 
iudeii, care trăiau sub legea lui Dumnezeu. Dar atunci lucrurile se petre¬ 
ceau ca ei să-L cunoască Dumnezeu pe Fiul lui Dumnezeu. 3. — Şi de 
aceea bine zicea profetul că Acela Care descoperise învăţătura, adică 
dăduse Legea, trebuie văzut pe pămînt, adică avea să vină în trup. Iar 
iudeii, care nu se îndoiau că este Dumnezeu Cel ce le dăduse Legea, să 
ştie că este Dumnezeu Cel Care avea să vină în trup, să afle că Acela, pe 
Care-L credeau Dumnezeu dătător de Lege, trebuie văzut între oameni 
prin întrupare omenească. însuşi El a făgăduit prin profet venirea Sa : 
«Eu sînt Cel Care grăieşte ; lată-mă !». Şi mai zice Sfînta Scriptură : «Nu 
va fi socotit altul in afară de El» 60 . 4. — Profetul, prevăzînd că vor apă¬ 
rea învăţături nesănătoase, a înlăturat orice înţeles de stricăciune eretică, 
zicînd : «Nu va fi socotit altul în afară de El». Acesta Unul S-a născut în 
Dumnezeu din Dumnezeu, a Cărui poruncă a fost îndeplinită în alcătuirea 
lumii, a Cărui voinţă este naşterea lucrurilor, al Cărui cuvânt este făurirea 
lumii, Care pe toate le-a zis şi s-au fă-cult, toate le-a poruncit şi s-au zidit. 
Acesta Unul este Cel Care vorbeşte patriarhilor, Care poposeşte în pro¬ 
feţi, zămislit din Duh, născut din Fecioară, văzut în lume, trăind între oa¬ 
meni, răstignim-d pe lemnul crucii zapisul păcatelor 61 , biruind în Sine în¬ 
suşi puterile potrivnice nouă şi duşmane, ucigînd moartea, dî-nd tuturor 
credinţa învierii, prin slava trupului Său nimicind stricăciunea trupului 
omenesc. 5. — Deci Unuia Domnului Iiisus Hristos îi -sînt acestea particu¬ 
lare şi de aceea nu va fi socotit altul a fi El, fiindcă Unul singur în această 
unitate de glorie şi fericire s-a născut Dumnezeu din Dumnezeu. Aceasta 
se săvîrşea -atunci prin învăţătura profeţiei, -să is-e cunoască d-e către toţi 
că El este Unul născut Fiu al lui Dumnezeu Ta-tă-l şi, fiindcă auzeau că nu 



58. Ci. Ieremia 1, 5. 

59. Baruh 3, 36—38. 

60. Isaia 52, 6 ; 45, 14. 

61. CI. Col. 2, 14. 

este socotit prin Fiul un alt Dumnezeu, sa-L cunoască de bună seamă că 
este un singur Dumnezeu în Tatăl şi în Fiul. «După aceasta a iost văzut 
pe pămînt şi a trăit împreună cu oamenii». Vezi că aci se arată limpede 
venirea şi naşterea Domnului. Oare Tatăl, despre care este scris că nu-L 
vede decît Fiul, a fost văzut vreodată pe pămînt, S-a născut în trup, sau 
a trăit între oameni ? 6. — Nu, de bună seamă. înţelegi, aşadar, că aces¬ 
tea toate au fost spuse despre Fiul. De vreme ce profetul a spus că va 
trebui să fie văzut Dumnezeu pe pămînt şi .altul în afară de Fiul n-a fost 
văzut pe pămînt, fără îndoială că profetul n-a vorbit despre altul, decît 
despre Cel pe Care L-au arătat după aceea faptele. De vreme ce a zis că 
va trebui să fie văzut Dumnezeu, n-a putut vorbi despre altul, decît des¬ 
pre Cel Care a fost văzut după aceea. Dar despre aceasta deocamdată 
destul. Acum să trecem la altele. « Bogăţiile Egiptului şi cîştigurile Eti¬ 
opiei şi ale sabeenilor celor înalţi la stat vor trece la tine şi ai tăi vor 
fi ; în lanţuri îşi vor sluji ţie şi vor cădea înaintea ta şi rugîndu-se ţie 
vor zice : Numai tu ai un Dumnezeu tare şi nu este alt Dumnezeu afară 
de El. Căci tu eşti Dumnezeul nostru şi noi nu ştiam. Dumnezeul lui is¬ 
rael, Cel izbăvitor» 62 . 7. — Cît de bine se potrivesc întotdeauna cele ale 
Sfintei Scripturi! Mai înainte profetul a zis : «Acesta este Dumnezeul 
nostru», iar aici zice «Tu eşti Dumnezeul nostru». în Acela este învăţă¬ 
tura dumnezeiască, iar în Acesta mărturisirea omenească. Unul a însem¬ 
nat persoana învăţătorului care propovăduia, celălalt persoana poporu¬ 
lui care mărturisea. Aşează-L acum zilnic pe cel ce învaţă în Biserică, 
precum face, pe profetul Ieremia, care zice despre Domnul Iisus Hristos : 
«Acesta este Dumnezeul nostru». Ce ar răspunde altceva toată Biserica, 
precum face, decît ceea ce alt profet a spus către Domnul Iisus : «Tu eşti 
Dumnezeul nostru», astfel incit mărturisirii de faţă să i se poată adăuga 
şi neştiinţa trecută. Căci zice poporul: «Tu eşti Dumnezeul nostru şi nu 
ştiam». Aceştia care, mai înainte ocupaţi cu superstiţiile demonice, nu-L 
cunoşteau pe Dumnezeu, întorşi la credinţă pot să spună : «Tu eşti Dum¬ 
nezeul nostru şi nu ştiam». 

X. 

1. — Iar dacă doreşti să ţi se dovedească acest lucru din partea iu¬ 
deilor, gîndeşte-te, după acea nefericită neştiinţă şi nelegiuită prigoană, 
la mulţimea de iudei care, întorşi la credinţă, recunosc pe Domnul, şi vezi 
dacă pot ei spune cu dreptate : «Tu eşti Dumnezeul nostru şi nu ştiam». 
Dar eu îţi adaug altceva, ca să fie dovadă nu numai iudeii c'are-L mărtu¬ 
risesc, dar şi cei ce-L tăgăduiesc. întreabă-i pe iudeii care încă se îndîr- 
jesc în nelegiuire, dacă ştiu sau cred că există Dumnezeu : vor mărturisi 


62. Isaia 45, 14—15. 

că ştiu şi cred. Dar ia întreabă-i daca cred că există Fiul lui Dumnezeu : 
vor tăgădui, desigur şi vor huli. 2, — Vezi, aşadar, că profetul a vorbit 
despre Cel pe Care iudeii nu L-au ştiut niciodată şi încă nu-L ştiu, nu 
despre Acela pe Care ei socotesc că-L cred şi-L mărturisesc. Aşadar, bine 
pot să spună aceia dintre iudei, care după neştiinţă vin la credinţă : «Tu 
eşti Dumnezeul nostru şi noi nu ştiam». Pe drept cei care cred după ne¬ 
ştiinţă spun că ei n-au ştiut pe Cel în Care nu cred încă şi spun că nu-L 
ştiu. Căci în chip limpede mărturiisindu-L după neştiinţă, ei spun că mai 
înainte nu L-au ştiut pe Cel pe Care nu-L ştiu încă şi-L tăgăduiesc. 

XI. 

1. — «Bogăţiile Egiptului şi cîştiguriJe Etiopiei şi ale sabeenilor ce¬ 
lor înalţi la stat vor trece la tine» 63 . Nu e îndoielnic pentru nimeni că, în 
aceste nume de neamuri deosebite, este arătată venirea păgînilor care 
au să creadă. Nu poţi tăgădui că au trecut la Hristos păgînii care, dobîn- 
dind nu mele de creştini, nu numai cu credinţa au trecut la Domnul Iisus 
Hristos, ci chiar cu numele însuşi. De vreme ce se numesc ce sînt, s-a 
împlinit taina numelui în lucrarea credinţei. «Vor trece la tine şi ai tăi 
vor fi ; în lanţuri îţi vor sluji». 2. — Precum sînt lanţurile robiei, aşa sînt 
lanţurile dragostei, potrivit celor pe care le spune Domnul: «l-am atras 
în lanţurile dragostei» 64 . Cu adevărat mari şi de negrăită dragoste sînt 
aceste lanţuri, în care cei care sînt legaţi se bucură de lanţurile lor. Vrei 
să ştii că aceasta este adevărat ? Ascultă-1 pe apostol care tresaltă şi se 
bucura în lanţurile lui, cînd zice : «Vă rog eu cel întemniţat pentru Dom¬ 
nul» 65 ( sau : «Te rog, fiindcă eşti cum sînt eu, bătrînul Pavel, iar acum 
şi întemniţatul lui Iisus Hristos» 6a . Vezi cit de mult ise bucura de lanţu¬ 
rile sale, pe care le da pildă şi altora. Fără îndoială, însă, că în cel în 
care este o singură dragoste, cea pentru Dumnezeu, singură este şi do¬ 
rinţa întemniţării întru Domnul, potrivit cuvintelor apostolului : *Iar 
inima şi sufletul mulţimii celor care au crezut erau una» 67 . 

Sau, potrivit celor spuse de profet: 3. — «Vor cădea înaintea ta şi, 
rugîndu-se ţie, vor zice: Numai tu ai un Dumnezeu şi nu este alt Dum¬ 
nezeu afară de El» 68 . Apostolul a .spus limpede cuvîntul profetului, cînd 
a zis : « Pontru că Dumnezeu era în Hristos, împăcînd lumea cu Sine în¬ 
suşi» 69 . « Aşadar, numai tu ai un Dumnezeu şi nu este Dumnezeu afară 


63. Isaia 45, 14. 

64. Osea 11, 4. 

65. E/es. 4, 1. 

66. Fiii mori 9. 

67. Fapte 4, 32. 

68. Isaia 45, 14. 

69. II Cot. 5, 19. 

de El» 70 Bine zice profetul «Numai tu ai un Dumnezeu», arătînd nu nu¬ 
mai pe acela căruia îi vorbea, ci şi pe Cel pe Oare-L avea cel căruia îi 
vorbea şi deosebind astfel ou prin ‘tăgăduirea unităţii, ci prin înţelesul fi¬ 
rilor, pe Cel Ce era, de Cel la care era. 

XII. 

1. — «Cu adevărat tu eşti Dumnezeu şi noi nu ştiam. Dumnezeul 
lui Israel Cel izbăvitor!». Scriptura a arătat în semne multe şi lămurite 
despre cine vorbea ; totuşi a spus foarte limpede în numele Mîntuitoru- 
lui numele lui Hristos, precum grăieşte îngerul : «Căci s-a născut azi 
Mântuitor, Care este Hristos Domnul» 71 . 2. — Pentru nimeni nu există 
îndoială că Iisus în ebraică înseamnă Mîntuitor, precum mărturiseşte 
Sfintei Fecioare Maria îngerul, cînd zice : «Şi vei chema numele Lui Iisus, 
căci El va mîntui poporul Său de păcate» 72 . Şi ca să nu spui că El a fost 
propovăduit Mîntuitor în felul în care s-a spus de către alţii : «Şi le-a 
ridicat Domnul mîntuitor pe Othonihel, iiul lui Cenez» 73 . şi de aseme¬ 
nea : «Şi le-a ridicat mîntuitor pe Aoth, iiul lui Gera», a adăugat: «El în¬ 
suşi va mîntui poporul Său de păcate» 74 . 3. — Dar nu este treabă ome¬ 
nească mîntuirea poporului de robia păcatului, ci aceasta este cu putinţă 
numai Celui despre Care s-a zis : « Iată Mielul lui Dumnezeu Cel Care 
ridică păcatele lumii» 75 . Căci ceilalţi au izbăvit nu poporul lor, ci al lui 
Dumnezeu, şi nu de păcate, ci de duşmani. 

XIII. 

1. — «Tu eşti Dumnezeul nostru şi nu ştiam, Dumnezeu mîntui¬ 
tor al lui Israel» 76 . Despre cine socoţi că s-a spus mai degrabă aceas¬ 
ta, cui crezi că se potriveşte mai bine : iudeilor sau păgînilor ? Dacă 
iudeilor, iudeii în nici un caz nu L-au cunoscut pe Hristos, precum se 
spune : «Dar Israel nu Mă cunoaşte şi poporul Meu nu Mă pricepe» 77 şi 
«Lumea prin EI s-a făcut şi lumea nu L-a cunoscut, intru ale Sale a venit 
şi ai Săi nu L-au primit» 7S . 2. — Iar dacă păgînilor, e limpede că păgî- 
nitatea nu L-a cunoscut pe Hristos, fiind stăpînită de idoli. Chiar dacă 
aceasta nu l-a cunoscut pe Tatăl, şi-L cunoaşte acum, nu-L cunoaşte to- 


70. Jsaia 45, 14. 

71. l.uca 2, 11. 

72. M atei 1, 21. 

73. Jud. 3, 19; 15; (în Biblie numele se potrivesc numai în parte). 

74. Matei 1, 21. 

75. Ioan 1, 29. 

76. [saia 45, 15. 

77. Isaia 1, 3. 






DESPRE ÎNTRUPAREA DOMNULUI 


817 


tuşi, decît prin Hristos. Vezi, aşadar, că poporul credincios fie dintre 
păgîni, fie dintre iudei, şi unul şi altul zice bine pentru sine : «Tu eşti 
Dumnezeul nostru şi nu ştiam, Dumnezeul mintuitoi al lui Israel» 79 . Căci 
nici paginii, închinîndu-se mai înainte la idolii, nu-L cunoşteau pe Dum¬ 
nezeu, nici iudeii, tăgăctuindu-L pe Domnul, nu ştiau ca este Fiul lui 
Dumnezeu. Şi prin aceasta bine zic despre Hristos şi unii şi ceilalţi: «Tu 
eşti Dumnezeul nostru şi nu ştiam». Căci nu ştiu că e Dumnezeu nici cei 
ce nu credeau, nici cei ce tăgăduiau că e Fiul Lui Dumnezeu. 3. — Dacă, 
aşadar, trebuie crezut Hristos, cum grăieşte adevărul, cum arată dum¬ 
nezeirea, cum,, în isfîrşit, spune Hristos însuşi, Oare este şi una şi alta, 
de ce te interpui tu, nebun nefericit, de ce te aşezi între Hristos şi Dum¬ 
nezeu ? De ce cauţi să desparţi corpul Său de Fiul lui Dumnezeu şi în¬ 
cerci să-L despici pe Dumnezeu de Sine însuşi ? Desfaci cele ce sînt una 
şi desparţi cele unite. Despre Dumnezeu crede în cuvînltul lui Dumne¬ 
zeu. Căci prin nimic nu vei putea mărturisi mai bine dumnezeirea lui 
Dumnezeu, decît dacă o mărturiseşti prin aceleaşi cuvinte, prin care 
dumnezeirea însăşi s-a propovăduit pe sine. Să ştii, potrivit profetului, 
că însuşi Domnul este Dumnezeu, Care a descoperit toată calea învăţă¬ 
turii, Care a fost văzută pe pămîet şi a trăit între oameni. 4. — El a adus 
lumii lumina credinţei. El a arătat lumina mîntuirii. «Dumnezeu este 
Domnul şi S-a arătat nouă» 80 . Pe acesta crede-L, pe acesta iubeşte-L, pe 
acesta mărturiseşte-L. De vreme ce este scris : « întru numele lui Iisus 
tot genunchiul să se plece, al celor cereşti, al celor pământeşti şi al celor 
de dedesubt. Şi să mărturisească toată limba că Domn este Iisus Hris¬ 
tos, întru slava lui Dumnezeu Tatăl» 81 , vrei, nu vrei, nu vei putea să tă- 
găduieşti că Domnul Iisus Hristos este în slava lui Dumnezeu Tatăl. 
Aceasta este desăvîrşita putere a desăvîrşitei mărturisiri : să-L mărturi¬ 
seşti pe Dumnezeu şi Domnul Iisus Hristos întotdeauna în slava lui 
Dumnezeu Tatăl. 

CARTEA A V-A 

I. 

Am spus în prima carte că acea erezie, ucenică şi următoare a ere-, 
ziei pelagiene, a încercat şi a luptat în toate chipurile pentru a se crede 
că Fiul lui Dumnezeu, Domnul Iisus Hristos, născut din Fecioara, a fost 
doar un om cu totul deosebit, Care, luînd calea virtuţii şi trăind în evla¬ 
vie religioasă, a ajuns să Se facă vrednic, prin această sfinţenie, de a I 
se adăuga slava dumnezeiască. Înlăturîndu-I vrednicia obîrşiei sfinte, 

79. Isaia 45, 15. 

80. Psalm 117,27. 

81. Filip. 2, 10—11. 

52 — Sfîntul loan Casian 

ereticii I-au lăsat doar partea meritelor omeneşti, siilindu-se şi muncin- 
du-se să-L arate ea pe un om ridicat din popor, din mulţimea neamului 
omenesc. Ei ziceau că toţi oamenii pot să merite, prin fapte bune şi prin 
virtuţi, ceea ce a meritat El. Arătările acestea eretice, primejdioase şi 
molipsitoare, răpind lui Dumnezeu cele adevărate şi făgăduind oameni¬ 
lor cele deşarte, sînt şi într-uin fel şi în altul minciuni grosolane şi vred¬ 
nice de osîndă. De vreme ce-L ponegresc pe Dumnezeu prin injurii şi 
sacrilegii, iar oamenilor le insuflă nădejdea unor socoteli greşite prin 
susţineri viclene şi nelegiuite, dăruiesc oamenilor ceea ce ei nu sînt, iar 
lui Dumnezeu îi răpesc ceea ce El este. 2. — Această erezie nouă, de o 
răutate primejdioasă şi aducătoare de moarte, care a răsărit acum, scor¬ 
monind în cenuşa trecutului şi înviind-o oarecum, a aprins din nou fo¬ 
cul rătăcirii, susţinînd că Domnul lisus Hristos S-a născut doar om. Şi 
de aceea, de ce e trebuitor să cercetăm dacă în cele următoare acelei 
stricăciuni se găseşte ceea ce este în însuşi capul unei singure nele¬ 
giuiri ? E de prisos să aşteptăm î,n urmaşi ce fel es'te cea care la început 
n-a lăsat pricini de aşteptare. Ce rost are să căutăm dacă, în asemănare 
cu erezia de mai înainte, cea nouă făgăduieşte omului — îngrozitoare 
nelegiuire — ceea ce răpeşte lui Dumnezeu ? Oare nu e aproape o mee- 
vlavie să ne întrebăm ce urmează, cînd vedem ce a fost mai înainte ? 
Es'te ca şi cum în cele următoare s-ar afla vreo pricină, prin care să se 
arate că nu e neevlavios cel ce L-a tăgăduit pe Dumnezeu. 4. — Noua 
erezie susţine, aşadar, cum am spus mai înainte, că Domnul lisus, născut 
din Fecioară, a fost doar un om cu totul deosebit şi că de aceea Marfa 
trebuie numită Christotocos, nu Teotocos, adică mamă a lui Hristos, nu 
a lui Dumnezeu. Pe lingă aceasta, adaugă blestematei afirmaţii motive 
pe cit de năstruşnice, pe atît de uşuratice, spunînd că nimeni nu se naşte 
înaintea mamei salle. Ca şi cum naşterea lui Dumnezeu Cel Unul Năs¬ 
cut, prevestită de prooroci, prezisă cu veacuri înainte, trebuie arătată 
sau socotită de judecăţi omeneşti, ca şi cum, ereticule, oricine eşti, în¬ 
săşi Fecioara Maria, pe care o defăimezi pentru naşterea ei, a săvîrşit 
acest fapt ai naşterii prin propriile ei puteri şi merite, fapt pe care, atît 
de minunat şi de mare cit este, tu îl socoteşti ieşit din slăbiciune ome¬ 
nească. 4. — Dacă acest fapt s-a săvîrşit ca o treabă a unui om, caută 
lămuriri omeneşti iar dacă tot ce s-a făcut este putere a lui Dumnezeu, 
de ce socoţi acest fapt o neputinţă omenească, de vreme ce-1 vezi ciă 
este lucrare dumnezeiască ? Dar despre aceasta vom mai vorbi mai tîr- 
ziu ,■ acum să reluăm firul început cu puţin înainte, pentru ca toţi să ştie 
că tu cauţi foc în cenuşa pelagiană şi că sufli în vechii tăciuni pentru a 
aprinde flacăra unor noi nelegiuiri. 

Zici, aşadar, că Hristos a fost doar un om cu totul deosebit. Această 
rătăcire, precum limpede am arătat în prima carte, că Hristos a fost doar 
un om cu totuil deosebit, a susţinut-o acea erezie a neevilaviei pelagîene. 
Adaugi pe lingă aceasta că însuşi Domnul tuturor, Iisus Hristos, este 
chipul lui Dumnezeu şi că trebuie numit Theodocos, adică nu Dumne¬ 
zeu, ei primitor de Dumnezeu, socoteşti că trebuie cinstit nu pentru că 
este Dumnezeu, ci pentru că a primit în Sine pe Dumnezeu. Şi erezia 
despre care am mai vorbit susţinea că Hristos nu trebuie cinstit pentru 
Sine, nu ca Dumnezeu adică, ci fiindcă, prin fapte bune şi evlavioase, a 
meritat să aibă pe Dumnezeu în Sine. 2. — Vezi, aşadar, că verşi venin 
pelagian, că sufli duh pelagian. De aceea se cuvine nu să fii judecat, ci 
să fii socotit judecat, fiindcă de vreme ce împărtăşeşti aceeaşi rătăcire, 
t.ebuie să ţi se dea aceeaşi osîndă, ca să nu spun că, asemănînd pe 
Dumnezeu cu o statuie imperială, ai căzut într-o atât de mare necredinţă 
şi blasfemie, incit se pare că l-ai învins prin nebunie pe Pelagiu însuşi, 
care i-a învins pe toţi prin sacrilegiul sau. 


III. 

Zici, aşadar, că Hristos trebuie numit Theodocos, chip al lui Dum¬ 
nezeu, că adică trebuie căutat nu pentru Sine, pentru că este Dumne¬ 
zeu, ci pentru că a primit în Sine pe Dumnezeu. Susţii astfel că nu e nici 
o deosebire între EI şi toţi oamenii care au fost sfinţi, pentru ca toţi oa¬ 
menii sfinţi au avut pe Dumnezeu în ei. Ştim bine că Dumnezeu a fost în 
patriarhi şi a vorbit în prooroci. 2. — Credem ca nu numai toţi apostolii 
şi martirii, ci şi toţi sfinţii şi slujitorii lui Dumnezeu au cu ei duhul lui 
Dumnezeu, precum este scris : «Voi sînteţi templu al Dumnezeului celui 
viu, precum Dumnezeu a zis: Voi locui in ei» 82 . Şi iarăşi: «Nu ştiţi, 
oare, că voi sinteţi templul lui Dumnezeu şi că Duhul Iui Dumnezeu lo¬ 
cuieşte în voi ?» 83 . Prin aceasta poţi spune că toţi aceştia silit theodochi, 
toţi sînt asemenea lud Hristos şi lui Dumnezeu. 3. — Dar e neevlavia 
unei rătăciri înspăimîntătoare să se compare făcătorul cu fapta, stăpînul 
cu sluga, Dumnezeu cu şubrezenia pămîntească, cele cereşti cu cele pa¬ 
ni în teş ti, să i se aducă pentru binefaceri injurie, pentru că a binevoit a 
locui în om să i se spună că este om. 

IV. 


» 


între El şi to-ţi sfinţii e deosebirea dintre locuinţă şi locuitor. Faptul 
de a locui aparţine nu locuinţei, ci locuitorului, de a cărui voinţă atîrnă 
şi clădirea locuinţei şi folosirea ei; adică dacă vrea, face locuinţa şi 
dacă vrea, după ce a făcut-o, locuieşte în ea, «Căutaţi dovadă, zice apos¬ 
tolul, că Hristos grăieşte intru mine ?». Şi în alt loc : «Nu vă cunoaş¬ 
teţi voi bine că Hristos Iisus este intru voi ? Aiară numai dacă sinteţi 
netrebnici» 84 Şi iarăşi: « Hristos să Se sălăşluiascâ prin credinţă în ini¬ 
mile voastre» 85 . 2. — Vezi ce deosebire este între învăţătura apostolică 
şi blasfemia ta. Tu spui că Dumnezeu locuieşte în Hristos ca intr-un 
om f el dă mărturie că Hristos însuşi locuieşte în oameni, ceea ce de 
bună seamă nu pot face, cum zici tu, carnea şi singure. Astfel că toc¬ 
mai din ceea ce tu tăgăduieşti este dovedit Dumnezeu. De vreme ce nu 
tăgăduieşti pe Dumnezeu care este în om, trebuie să credem foarte lim¬ 
pede că este Dunezeu Acela pe care-L ştii că locuieşte în om. Aşadar, 
toţi, fie patriarhi, fie profeţi, fie apostoli, fie martiri, fie, în sfârşit, sfinţi, 
toţi au avut în ei pe Dumnezeu şi toţi au devenit fiii lui Dumnezeu şi 
toţi au fost theodochi, dar din pricini deosebite şi cu rosturi foarte nea- 
semenea. 3. — Căci toţi cei ce cred în Dumnezeu sînt fiii lui Dumnezeu 
prin adopţiune, dar numai Cel unul născut este Fiu prin naştere. El n-a 
fost născut de Tatăl din vreo materie oarecare, fiindcă orice lucru şi 
orice materie a lucrurilor este prin Cel Unul-Născut Fiul lui Dumnezeu, 
nici din nimic, fiindcă este din Tatăl, nici ca o naştere, fiindcă în Dum¬ 
nezeu nu e nimic gol şi schimbător, ci într-un chip mai presus de orice 
preţuire, Dumnezeu-Tutăl în cele ce erau nenăscute în El a născut pe 
Cel Unul-Născut al său. Astfel, din Tatăl Cel Preaînalit şi veşnic S-a năs¬ 
cut Fiul Cel Preaînalt şi veşnic ; Acelaşi trebuie socotit în trup, Care 
este socotit în Duh. Acelaşi trebuie crezut în trup, Care este crezut în 
slavă. Cel ce avea să Se nască în trup n-a făcut vreo despărţire sau des¬ 
facere de Sine, încîit nenăscîndu-Se din vreo parte să se nască vreo parte 

s-a coboriît dreptatea. 2. — El însuşi este Adevărul, potrivit acelei măr¬ 
turii a adevărului însuşi: «£u sînt adevărul şi viaţa» 93 . Aşadar, fiindcă 
în cărţile de mai înainte am arătat acest adevăr că Domnul Iisus Hris- 
tos este Dumnezeu născut din Fecioară, precum am stabilit în ultima 
carte, vom propovădui că Acela Care avea să Se nască din Fecioară, a 
fost întotdeauna prezis ca Dumnezeu. Astfel, zice profetul Isaia : «Nu 
mai nădăjduiţi in omul cel muritor, în nările căruia nu este decît o su- 
ilare ! Oare ce putere are el ?» 94 . Sau, cum este mai adevărat şi mai lim¬ 
pede în evreieşte : «Fiindcă El Însuşi este socotit Cel Prea înalt». Bine 
a zis «Nu mai nădăjduiţi», arătînd prin cuvînt puterea celui ce oprea ne¬ 
liniştea prigoanei. «Nu mai nădăjduiţi în om, fiindcă El însuşi este so¬ 
cotit Cel Prea Înalt». 3. — Oare nu într-una şi aceeaşi cugetare a arătat 
şi primirea trupului omenesc şi adevărul lui Dumnezeu ? «Nu mai nă¬ 
dăjduiţi în om, fiindcă El Însuşi este socotit Cel Prea înalt». Oare nu 
ţi se pare mă rog, că vorbesc- pe faţă prigonitorii Domnului, cînd spun : 
Lăsaţi-1 în pace pe omul pe care-L prigoniţi, fiindcă acest om este Dum¬ 
nezeu şi, deşi apare în umilinţa trupului omenesc, El rămîne în înălţi¬ 
mea slavei dumnezeieşti. Bine zice profetul : «Nu mai nădăjduiţi în om, 
în nările căruia nu e decît suflare». In aceste cuvinte el a arătat pe om, 
însemnând foarte limpede trupul omenesc, cu curaj şi încredere, oa unul 
oare exprima statornic adevărul atît despre om, cît şi despre Dumnezeu, 
fiindcă aceasta este credinţa cea adevărată şi drept mărturisitoare : să 
crezi că Domnul Iisus a avut la fel fiinţa trupului adevărat şi adevărul 
desăvîrşitei dumnezeiri. 4. — Sau poate socoteşti că este ceva nelămu¬ 
rit aici, fiindcă a scris Cel Prea înalt în loc de Dumnezeu, precum a grăit 
profetul: «Dat-a Cel Prea înalt glasul lui, cutremuratu-S-a pămîntul» 95 
şi «Tu singur eşti Cel Prea înalt peste tot pămîntul» 96 . Şi Isaia: 
«Acestea zice Cel Prea înalt şi Şfînt, a Cărui locuinţă este veşnică» 97 . 
Din acestea trebuie 'înţeles limpede că, de vreme ce a zis Cel Prea înalt, 
chiar fără să mai adauge cuvîntul Dumnezeu, a numit pe Dumnezeu prin 
cuvintele Cel Prea înalt. Deci, fiindcă prin profet cuvîntul dumnezeiesc 
a prevestit pe Domnul Iisus Hristos om şi Dumnezeu, să vedem dacă şi 
acum se potrivesc vechile mărturii cu cele noi. 


VI. 

«Ce era de la început, spune apostolul Ioan, ce am auzit, ce am vă¬ 
zut cu ochii noştri, ce am privit şi mâinile noastre au pipăit despre Cu¬ 
vîntul vieţii, aceea vă veştim. Şi viaţa s-a arătat şi am văzut-o şi mâr- 


93. Ioan 14, 6. 

94. Isaia 2, 22. 

95. Psalm 45, 6. 

96. Psalm 82, 17. 

97. Isaia 57, 15. 

turisim şi vă vestim viaţa de veci, care era la Tatăl şi s-a arătat nouă» 98 . 
Vezi în ce chip se întăresc cele vechi prin cele noi şi cum vechea po¬ 
vestire este urmată de întărirea propovăduirii celei noi. Isaia a zis : «Nu 
mai nădăjduiţi în omul cel muritor, în nările căruia nu este decît o su¬ 
flare, fiindcă El Însuşi este socotit Cel Prea Înalt». Iar Ioan spune : «Ce 
era la început, ce am auzit, ce am văzut cu ochii noştri, ce am privit şi 
mîinile noastre au pipăit» 2. — Profetul a zis că Omul va fi prigonit 
de iudei, apostolul a propovăduit că Omull a fost pipăit de mîini ome¬ 
neşti. Primul a zis că Acelaşi, pe care-L prevestise ca om, L-a arătat ca 
Dumnezeu Prea Înalt, cel de-al doilea ne învaţă că pe Cel pe care L-au 
pipăit oamenii L-a amintit a fi fost de la început întotdeauna Dumnezeu. 
Deci este foarte limpede că amîndoi L-au arătat pe Domnul Iisus Hris- 
tos om şi Dumnezeu, fiindcă acelaşi care a fost după aceea om a fost în¬ 
totdeauna Dumnezeu şi prin aceasta om şi Dumnezeu, adică omul însuşi 
Dumnezeu. Aşadar «ce era de la început, ce am auzit, ce am văzut cu 
ochii noştri, ce am privit şi mîinile noastre au pipăit despre Cuvîntul 
vieţii, aceea vă vestim. Şi viaţa s-a arătat şi am văzut-o şi mărturisim şi 
vă vestim viaţa de veci, care era la Tatăl şi s-a arătat nouă». 3. — Vezi 
pe cîite căi, în arte chipuri, multe şi felurite, face cunoscută taina în¬ 
trupării acel apostol prea iubit şi legat de Dumnezeu. Mai în- 
tîi mărturiseşte că L-a văzut în trup pe Cel Care a fost dintotdea- 
una ; apoi, pentru ca să nu pară puţin lucru pentru necredincioşi măr¬ 
turia că L-a auzit şi văzut, a spus că L-a pipăit chiar, adică L-a atins 
cu mîinile lui şi el, ca şi ceilalţi. în felul acesta este înlăturată pă¬ 
rerea marcioniţilor şi a maniheilor despre întrupare : ca să nu creadă 
cineva că oamenii au avut o vedenie, apostolul a propovăduit adevărul, 
arătînd că el însuşi a pipăit trupul lui Iisus. 4. Apoi a adăugat că 
viaţa adevărată şi cuvîntul vieţii, acestea le-a văzut, le vesteşte şi le 
mărturiseşte, îndeplinind în acelaşi timp datoria credinţei şi aducînd 
spaimă necredinţei, pentru ca să se vadă că el nu numai propovădu- 
ieşte, ci şi arată primejdia celui ce nu vrea să creadă. «Vd vestim viaţa 
de veci, care era la Tatăl şi s-a arătat nouă» grăieşte apostolul, pro¬ 
povăduind că s-a arătat oamenilor ceea ce a fost întotdeauna la Tatăl, 
a fost văzut de oameni ceea ce a fost întotdeauna de la început, a fost 
pipăit de mîini omeneşti, ceea ce era Cuvîntul vieţii fără de început. 
5. Vezi în oîte chipuri, cît de felurite, cit de multe, cât de nedespăr¬ 
ţite şi de limpezi, a arătat taina unirii trupului cu Dumnezeu, pentru ca 
nimeni să nu poată spune ori una, ori alta, dacă îşi aminteşte şi de una 
şi de cealaltă. Acest adevăr ţi arată apostolul foarte lămurit şi în alt 




98. I Io an 1, 1—2. 

99. Isaia 2, 22. 

loc : «//sus Hristos — ieri şi azi şi în veci — este acelaşi» 10( *. 6. Ace¬ 
laşi adevăr l-a spus şi mai înainte : «Ce era de la început, ...şi mîi- 
nile noastre au pipăit», nu pentru ea duhul s-ar putea pipăi, ci pentru 
că era pipăit Cuvîntul făcut în om trup cu care fusese unit. Şi de aceea 
Iisus este acelaşi «ieri şi azi», adică acelaşi la începutul lumii şi în trup, 
acelaşi în trecut şi în prezent, acelaşi în vecii vecilor, fiindcă este ace¬ 
laşi în toate şi înainte de toate şi acest tot este Domnul Iisus Hristos. 

VII. 

Dar cum a fost acelaşi înainte de facerea lumii Cel care S-a 
născut de curînd din Fecioară ? Fără îndoială, fiindcă S-a născiuit de cu- 
rînd om Acelaşi dinainte de naşterea tuturor, Dumnezeu. Şi de aceea 
Hristos se numeşte tot ce este Dumnezeu, fiindcă există atâta unitate 
între Hristos şi Dumnezeu, încât nimeni, cînd zice Hristos, să nu poată 
spune că în numele lui Hristos nu este Dumnezeu, şi de asemeni, ni¬ 
meni, cînd zice Dumnezeu, să nu-L socotească pe Hristos dec'ît ca Dum¬ 
nezeu. Astfel, de o fiinţă fiind prin taina şi slava naşterii sfinte, Dum¬ 
nezeu şi Omul s-au făcut întru totul Dumnezeu. 2. De aci apostolul 
Pavel, văzînd cu ochii străluminaţi de credinţă în Hristos toată taina 
slavei celei de nepătruns şi chemînd popoarele care cunosc bineface¬ 
rile lui Dumnezeu să aducă mulţumire lui Dumnezeu, astfel a vorbit : 
«Mulţumim cu bucurie Tatălui Ceresc, Care ne-a învrednicit pe noi să 
luăm parte la moştenirea sfinţilor, întru lumină. El ne-a scos de sub pu¬ 
terea întunericului şi ne-a strămutat în împărăţia Fiului iubirii Sale, 
întru Care avem răscumpărarea prin sîngele Lui, adică iertarea păca¬ 
telor şi care este chipul lui Dumnezeu Cel nevăzut, mai întîi născut decît 
toată făptura. Pentru că în Acesta au fost făcute toate, cele din ceruri 
şi cele de pe pămînt, cele văzute şi cele nevăzute, fie tronuri, fie dom¬ 
nii, fie căpetenii, fie stăpîniri. Toate s-au făcut prin El şi pentru El. EI 
este mai înainte decît. toate şi toate prin El sînt aşezate. Şi el este capul 
trupului, adică al Bisericii, Cel Care este început, întîiul născut din 
morţi, ca să fie El Cel dintîi întru toate. Căci în El a binevoit să să- 
lăşluiască toată plinirea. Şi printr-însul toate cu sine să le împace, fie 
cele de pe pămînt, fie cele din ceruri, iăcînd pace prin El, prin sîngele 
crucii Sale » 101 . 3. Oare este nevoie de vreun adaos pentru înţelegerea 
celor spuse de apostol, cînd acestea sînt rostite într-un grai ntît de bo¬ 
gat şi de limpede, înoît au în ele nu numai credinţa faptelor, ci şi .lim¬ 
pezimea vorbirii ? Căci ne porunceşte să aducem mulţumiri Tatălui, 


100. Evrei 18, 8. 

101. Col. 1, 12—20. 

adăugind ca pricină a aducerii de mulţumiri faptul că ne-a făcut vred¬ 
nici de a lua parte la moştenirea sfinţilor şi, răpindu-ne din puterea în¬ 
tunericului, ne-a strămutat în împărăţia Fiului iubirii Sale, în care avem 
răscumpărarea, iertarea păcatelor. El este Chipul lui Dumnezeu Cel ne¬ 
văzut, născut mai înainte dedît toată făptura, fiindcă în El şi prin El s-au 
făcut toate, cărora le este nu numai făcător, ci şi ocîrmuitor. Şi s-a 
mai spus : «El este capul trupului, adică al Bisericii, Cel care este în¬ 
ceputul, întîiui născut din morţi». 4. Scriptura numeşte învierea ca 
pe o naştere, fiindcă, după cum naşterea aduce viaţa, la fel învierea 
naşte la viaţă. De aceea învierea se numeşte şi renaştere, potrivit măr¬ 
turiei Domnului : « Amin zic vouă, că voi, care M-aţi urmat pe Mine, 
în renaştere, cînd Fiul omului va şedea pe scaunul Slavei Sale, veţi şe¬ 
dea şi voi pe douăsprezece scaune, judecind pe cele douăsprezece se¬ 
minţii ale lui Israel ». Aşadar, L-a numit primul născut din morţi pe Cel 
pe Care mai înainte ll numise Fiul şi Chipul ilui Dumnezeu Cel nevăzut. 
Cine, însă, este chipul lui Dumnezeu Ce-1 nevăzut, dacă mu Cel Unul 
născut, Cuvîntul lud Dumnezeu ? Şi cum se spume că a înviat din marţi 
Cel Ce este numit Chipul şi cuvîhtul lui Dumnezeu Cel nevăzut ? 5. 
Dar urmează : «Ca să fie El Cel dinţii în toate. Căci în El a binevoit să 
sălăşluiască toată plinirea. Si printr-însul toate cu Sine să le împace, 
fie cele de pe pămînt, fie cele din ceruri». Are ouinwa nevoie să fie 
Cel dinţii în toate Făcătorul tuturor ? Are nevoie de întîieitatea peste 
cele care au fost făcute de El, de vreme ce El Însuşi le-a făcut ? Sau 
ce se poate spune despre cele grăite că im Cel Care este întâiul născut 
din morţi a binevoit să sălăşluiască toată plinirea, că Cel Care este 
Unul-Născut Fiul lui Dumnezeu, Cuvîntul lui Dumnezeu înainte de în¬ 
ceputurile tuturor lucrurilor, avînd în Sine pe Tatăl Cel nevăzut a avut 
în aşa fel mai întîi toată plinătatea, incit să fie El însuşi împlinirea a 
toate? 6. Şi apoi se mai spune: «Toate cu Sine să le împace prin 
sîngele crucii Sale, fie cele de pe pămînt, fie cele din ceruri». A arătat 
foarte limpede despre cine vorbea, numindu-L primul -născult din morţi. 
Dar oare prin sîngele Cuvîntului, sau al Duhului, au fost toate împă¬ 
cate ? Nu, fără îndoială. Căci in lumea nesimţitoare nu se poate în- 
tîmpla vreun lucru de pătimire, nu s-a putut vărsa sîngele decit al omu¬ 
lui şi n-a murit altul -dedît omul. Şi totuşi, Acelaşi Care mai pe urmă 
este arătat că a murit, acelaşi mai sus este propovăduit a fi Chipul lui 
Dumnezeu cel nevăzut. Cum -aş-a ? Fiindcă s-au luat măsuri -pe toate 
căile de către apostoli, să nu pară a fii în Hristos vreo despărţire şi Fiul 
lui Dumnezeu, unit cu Fiul omului, să nu înceapă, prin răstălmăciri ră¬ 
tăcite, a avea două persoane, Cel ce era fără îndoială Unul să nu fie în 
noi dublu prin rele şi nelegiuite păreri. 7. Şi de aceea frumos şi 

minunat a coborît propovăduirea apostolică de la însuşi Fiul Unul-Năs- 
cut al lui Dumnezeu pînă la Fiul omului unit cu Fiul lui Dumnezeu, pen¬ 
tru ca, precum este însuşi şirul lucrurilor, la fel să curgă şi vorba în¬ 
văţăturii. Să fie toate în aişa fel conduse prin legături şi punţi, dacă se 
poate spune astfel, îmicît fără vreo despărţire sau Întrerupere pe Cel ară¬ 
tat la începutul lumii să-L găseşti la sfârşitul timpului şi, nefiind în¬ 
găduită vreo destrămare sau sfîşiere nelegiuită, să-L crezi Fiul .lui Dum¬ 
nezeu Unul în trup şi în Duh. De vreme ce în aşa fel îl unise învăţă¬ 
tura apostolică deopotrivă pe Dumnezeu şi pe om prin taina maşterii 
trupeşti, să ţi-L arate împăcînd pe cruce toate, Acelaşi Care fusese pro¬ 
povăduit ca fiind înainte de începutul lumii chip al lui Dumnezeu cel 
nevăzut. 


VIII. 

Ceea ce s-a grăit, chiar de către apostol, este totuşi învăţătură a 
Domnului. Ceea ce a spus Domnul prin apostol către creştini în chip 
asemănător a rostit şi către iudei, zicînd : «Dai acum căutaţi să Mă uci- 
deţi pe Mine, Omul care v-am spus adevărul pe care l-am auzit de ia 
Dumnezeu... Pentru că n-am venit de la Mine însumi, ci Ei M-a trimis» 102 . 
S-a arătat aci şi Dumnezeu şi Om : om, pentru că-Şi zice om, şi Dumne¬ 
zeu, pentru că întăreşte că a fost trimis. 2. A trebuit să fie la Cel de la 
Care a venit şi a venit de la Cel Care L-a trimis. De aceea, cînd iudeii 
L-au întrebat : « Încă n-ai cincizeci de ani şi l-ai văzut pe Avraam ?», a 
răspuns ou glasul potrivit veşniciei şi slavei Sale, zicînd : « Adevărat, 
adevărat zic vauă : Eu sînt mai înainte de a se fi ndscuf Avraam». Aşa¬ 
dar, te întreb : al cui vrei să fie acest răspuns ? Al Iui Hristos, fără în¬ 
doială. Şi cum Cel Ce fusese născut mai de curînd zice că S-a născut 
înaintea lui Avraam ? Prin aceea îi era cu totul unit 'Cuvântul Iul Dum¬ 
nezeu, pentru ca să înţeleagă toţi icît de mare era unitatea lui Hristos 
cu Dumnezeu, de vreme ce impunea unitatea dumnezeirii tot ce zicea 
Dumnezeu în Hristos. 3. îşi cunoştea veşnicia Sa şi bine a răspuns atunci 
în trup iudeilor, cu acei glas cu care vorbise altădată în duh lui Moise : 
«Eu sînt înainte de a se ii născut Avraam » ; iar lui Moise : «Fu sînt Cel 
Ce sînt» 103 . A propovăduit c.u măreţia minunată a cuvântului, veşnicia 
firii dumnezeieşti. Despre Dumnezeu nimic nu se poate spune atât de 
potrivit, decât dacă se spune că este veşnic, fiindcă fiinţa Sa n-are nici 
început în trecut, nici sfârşit în viitor. De aceea se spune foarte limpede 
despre firea lui Dumnezeu cel veşnic ceea ce se potriveşte foarte bine 
veşniciei. 4. Însuşi Domnul Iisus Hristos, pe cînd vorbea despre Avraam, 

arăta aceasta ou felurite cuvinte, zicînd : «Eu sînt Înainte de a se fi năs¬ 
cut Avraam». Despre Avraam a spus : «Înainte de a se fi născut», iar 
despre Sine «Eu sînt», fiindcă naşterea aparţine trupului, iar (fiinţa, veş¬ 
niciei. De aceea «a se fi născut» l-a socotit pe seama vremelniciei ome¬ 
neşti, iar «Eu sînt» pe seama firii Sale. Acestea toate le spunea Hristos 
Care, prin faina unirii omu'lui cu Dumnezeu în El, este Cel Ce a fost 



întotdeauna. 


IX. 


1. Fiindcă aceasta voia şi apostolul să lămurească şi să lumineze 
tuturor, a vorbit astfel: «lisus, după ce a izbăvit pe poporul Său din 
pămîntul Egiptului, a pierdut, după aceea, pe cei care n-au crezut» m . 
Iar în altă parte : «Nici să ispitim pe Hristos, precum L-au ispitit unii 
dintre ei şi au pierit (muşcaţi) de şerpi» m . Şi strălucitul între apos¬ 
toli, Petru, zice : «Acum deci, de ce ispitiţi pe Dumnezeu şi vreţi să 
puneţi pe grumazul ucenicilor un jug pe care nici părinţii noştri, nici 
noi n-am putut să-l purtăm ? Şi prin harul Domnului nostru lisus Hris¬ 
tos, credem că ne vom mîntui în acelaşi chip ca şi aceia» 106 . 2. Ştiu, 
fără îndoială; că numai de Dumnezeu poporul lui Dumnezeu a fost eli¬ 
berat din Egipt, a fost dus cu picioarele neudlate pe marile căi ale 
apelor .şi a fost ocrotit prin întinsele singurătăţi aile pustiului. Căci 
scris este : «Domnul singur îi conducea şi n-a fost cu ei Dumnezeu 
străin» 107 . Prin atît de multe şi de desluşite mărturii, apostolul propo- 
văduieşte că de lisus a fost eliberat din Egipt poporul iudeilor şi Hristos 
a fost ispitit de iudei atunci în pustiu. Ei zice : «Nici să ispitim pe Hris¬ 
tos, precum L-au ispitit unii dintre ei şi au pierit (muşcaţi) de şerpi» 108 . 
Fericitul apostol Petru propovăduieşte că toţi sfinţii, care au trăit sub 
j.egea Vechiului Testament, prin harul Domnului nostru lisus Hristos au 
fost mîntuiţi. 3. Ieşi şi fugi de aici, oricine ai fi tu, cel care, cu duh tur¬ 
bat şi hulitor, spui înfuriat că nu este nici o deosebire între Adam şi 
Hristos. Tu, cel care-L tăjgădluieşti ca Dumnezeu, pe, Cel născut din 
Fecioară, arată cum mă poţi convinge că Hristos n-a fost Dumnezeu nici 
înainte de naşterea în tru,p. Iată, apostolul strigă taire că un popor din 
ţara Egiptului a fost izbăvit de lisus, că Hristos a fost ispitit în pustiu de 
către necredincioşi, că şi părinţii noştri, adică patriarhii şi profeţii, prin 
harul Domnului nostru lisus Hristos, au fost mîntuiţi. Tăgăduieşte aces¬ 
tea, dacă poţi. De altfel nu mă voi mira dacă vei tăgădui, de vreme ce 


i&i 

105. I Cor. 10, 9. 

106. Fapte 15, 10—11. 

107. Deui. 32, 12. 

tăgăduieşti ceea ce toţi citim şi ai tăgăduit ceea ce toţi credem. 4. Dar 
înţelege odată că şi atunci Hristos ca Dumnezeu a scos poporul din 
Egipt, Hristos ca Dumnezeu a fost ispitit de poporul ispititor, Hristos ca 
Dumnezeu a izbăvit pe toţi cei drepţi prin dărnicia darului Său, fiindcă 
prin taina ■unităţii în aşa chip S-a strămutat Dumnezeu în Hristos şi 
Hristos în Dumnezeu, Incit tot ce a făcut Dumnezeu a desăvîrşit Hristos 
şi tot ce a pătimit Hristos se poate spune că a pătimit Dumnezeu. De 
aceea, cînd a zis profetul : «Nu vei avea alt Dumnezeu, nici nu te vei 
închina la Dumnezeu străin» l0 °, propovăduia în acest înţeles şi duh în 
care apostolul spunea că Hristos a scos poporul israelit din Egipt, dîn- 
du-şi seama că omul născut din Fecioară prin taina unităţii a fost în¬ 
totdeauna în Dumnezeu. Dacă nu se crede aşa, se crede fie cu ereticii, 
că Hristos nu e Dumnezeu, fie contra profetului, că Hristos este făcut 
de curînd Dumnezeu. 5. Dar departe de poporul drepteredincios al lui 
Dumnezeu, să dea impresia fie că nu crede în profeţie, fie că e de pă¬ 
rerea ereticilor şi să ajungă binecuvîntarea blestem, dacă s-ar socoti 
că-şi pune nădejdea într-un om. Cine susţine că Domnul Iisus Hristos 
S-a născut numai om se face vinovat de dublă hulire, fie că crede, fie 
că nu crede... Căci dacă crede « Blestemat fie omul care-şi pune nădejdea 
sa In om» 1I0 , iar dacă nu crede, este ila fel blestemat, fiindcă, chiar daca 
nu se încrede în om, L-a tăgăduit totuşi pe Dumnezeu. 

X., 

1. Aceasta prevăzînd, inspirat de Domnul, a propovăduit acel Ioan 
prea iubit de Dumnezeu, Care vorbea în el : «Orice duh, care mărturi¬ 
seşte pe Iisus Hristos venit în trup, este de la Dumnezeu. Şi orice duh, 
care nu mărturiseşte pe Iisus, nu este de la Dumnezeu, ci este duhul lui 
antihrist, despre care aji auzit că vine şi acum este chiar în lume» 11X . 
O, minunată şi neasemuită milă a lui Dumnezeu, Care, ca un medic 
foarte grijuliu şi prevăzător, a prezis că vor veni cîndva în Biserica Sa 
boli şi, vestind molima, prin însăşi vestire a dat leacul, pentru ca toţi, 
cunoscînd semnele ameninţătoare, să înceapă cu mult mai înainte şi mai 
de vreme să se ferească de ceea ce au fost preveniţi că li se poate în- 
tîmpla. 2. De aceea, Sfîntul Ioan a zis : «Orice duh care nu mărturiseşte 
pe Iisus nu este de la Dumnezeu, ci este duhul lui antihrist». Recunoşti, 
ereticule, recunoşti că spusele acestea ţi se potrivesc ţie limpede şi fără 
■nici o îndoială ? Căci nimeni nu mărturiseşte pe Dumnezeu, dacă nu-L 
mărturiseşte pe Hristos. De vreme ce în aceasta constă toată credinţa 

109. Psalm. 80, 8. 

130. Ier. 17, 5. 

Bisericii şi tot cultul în a-L mărturisi pe Iisus Dumnezeu adevărat, cine a 
putut să înlăture respectul şi cultul Lui mai mult decît cel ce a tăgăduit 
în El ceea ce cinstim noi toţi ? Fereşte-te deci, te rog, fereşte-te să nu-ţi 
poate zice chiar ţie cineva antihrist. Socoţi că rid de tine sau clă te vor¬ 
besc de rău ? Nu e de la mine ce-ţi spun. Iată ce spune evanghelistul : 
«Orice duh, care nu mărturiseşte pe Iisus, nu este de la Dumnezeu, ci 
este duhul lui antihrist». 3. Dacă-L mărturiseşti pe Iisus şi nu-L tăgă¬ 
duieşti ca Dumnezeu, nimeni nu-ţi poate zice antihrist. Dar dacă-L tăgă¬ 
duieşti, de ce te superi că-ţi zice cineva antihrist ? Tu însuţi, îţi spun, îţi 
dai acest nume, dacă-L tăgăduieşti pe Hristos Dumnezeu. Vrei să ştii 
aceasta cu adevărat ? Spune-mi, Iisus Cel năsCut din Fecioară a fost om, 
sau Dumnezeu ? Dacă a fost numai Dumnezeu, nu-L recunoşti pe Iisus, 
fiindcă tăgăduieşti că în El a fost unit omul cu Dumnezeu, iar dacă a fost 
numai om, cu atît mai puţin îl mărturiseşti, tu care huleşti spunând că 
s-a născut numai om. 4. Sau socoteşti cumva că recunoşti pe Iisus, tu 
care negi că El a fost Dumnezeu, tu care nu L-ai recunoaşte chiar dacă 
n-ai tăgăduit că S-a născut om ca Dumnezeu. Dar poate vrei să se vadă 
aceasta mai limpede din exemple. în orice caz, ascultă: Maniheu este 
în afara bisericii, fiindcă susţine că Iisus a fost numai Dumnezeu, iar 
fîbion, că a fost numai om. Amîndoi L-au tăgăduit şi nu L-au recunoscut 
pe Iisus, unul spunind că a fost numai om, iar celălalt că a fost numai 
Dumnezeu, fiindcă, deşi părerile lor sînt deosebite, este totuşi aceeaşi 
neevlavie şi la unul şi la celălalt. Numai că, dacă poate fi deosebire în 
mărimea celor rele, este mai injurioasă blasfemia ta, care-L socoteşte 
numai om, decît cea care-L socoteşte numai Dumnezeu. Deşi amîndouă 
sînt rătăciri ,este totuşi mai vinovat lucru să-i răpeşti Domnului cele 
dumnezeieşti, decîlt cele omeneşti. 5. Aşadar, numai aceasta este cre¬ 
dinţa sobornicească a întregii biserici, numai aceasta este adevărată, 
pentru care Domnul Iisus Hristos este precum om, la fel şi Dumnezeu, 
precum Dumnezeu, la fel şi om. «Oricine nu-L mărturiseşte pe Iisus nu 
este de la Dumnezeu». Iar a nu-L mărturisi înseamnă a voi să rupi ce e 
unit şi să desparţi ce e de nedespărţit. Şi ce este în Iisus unit şi nedes¬ 
părţit ? Omul şi Dumnezeu. Deci nu-L recunoaşte pe Hristos cine-L des- 
parte şi-I sfâşie în două dumnezeirea. (De altfel, dacă nu-L desface şi 
nu-L desparte, îl mărturiseşte ; iar dacă-L deosebeşte şi desface, nu-L 
mărturiseşte). 

XI. 

1. De aceea oricărui om, care calde în această blasfemie, Însuşi Dom¬ 
nul Iisus îi spune ceea ce le-a spus şi fariseilor : «Ce a unit Dumnezeu, 

omul să nu despartă» m . Deşi aceste cuvinte ale lui Dumnezeu sînt un 
răspuns la altă pricină, totuşi Dumnezeu, care vorbea adine nu numai 
despre cele trupeşti, ci şi despre cele duhovniceşti, a voit să înţelegem 
aceasta şi trupeşte şi duhovniceşte. Iudeilor, care credeau ca şi tine că 
Iisus este numai om şi nu Dumnezeu, pe cînd Domnul era întrebat des¬ 
pre legătura căsătoriei, nu le-a răspuns numai despre aceea, ci şi des¬ 
pre aceasta şi, gîndindu-se şi la cele mici, dar şi da ceile mari şi înalte 
a zis : «Ce a unit Dumnezeu, omul să nu despartă», adică nu despărţiţi 
în Mine ce a unit Dumnezeu, altfel spus, să nu despartă meevlavia ome¬ 
nească ceea ce a unit în Mine slava dumnezeiască. 2. Vrei să ştii mai 
deplin că aşa stau lucrurile ? Ascultă-1 pe apostol vorbind despre ace¬ 
leaşi lucruri, pe care le-a spus Mîntuitorul. Trimis de Dumnezeu ca pro¬ 
povăduitor, aşa cum putea atunci isă înţeleagă cu mintea lor slabă cei 
ce-1 ascultau, Ie-a spus mai lămurit ceea ce grăise cu înţeles adînc Dum¬ 
nezeu. Fiindcă era vorba de unirea în căsătorie, despre care Mîntuitorul, 
cum arată evanghelia, fusese întrebat, a dat înseşi mărturiile legii vechi, 
de care se folosise atunci, ca să se înţeleagă, de bună seamă, că spunea 
acelaşi lucru cel ce se folosea de aceleaşi mărturii. Pe lingă aceasta, 
pentru a nu părea că lipseşte ceva pricioei, adăugind şi unirea trupească 
dintre un bărbat şi o femeie, care sînt îndemnaţi la căsătorie de acelaşi 
simţămînt unul către celălalt, a spus : «Bărbaţilor, iubiţi pe femeile 
voastre, după cum şi Hristos a iubit Biserica» 113 . Şi de asemenea : « Ast¬ 
fel dar, bărbaţii sînt datori să-şi iubească femeile ca pe înseşi trupurile 
lor. Cel ce-şi iubeşte femeia pe sine se iubeşte. Căci nimeni vreodată 
nu şi-a urît trupul său, ci fiecare îl hrăneşte şi îl încălzeşte, precum şi 
Hristos Binerica. Pentru că sîntem mădulare ale trupului Lui» 114 . Vezi 
în ce chip, unind numele lui Hristos şi al Bisericii cu numele bărbatului 
şi al femeii, i-a ridicat pe toţi de la auzirea trupească la înţelegerea du¬ 
hovnicească. După ce a spus toate acestea, a adăugat mărturiile de care 
se folosise Domnul în evanghelie, zicînd : «De aceea, va lăsa omul pe 
tatăl său şi pe mama sa şi se va alipi de femeia sa şi vor fi amîndoi un 
trup». Şi a mai adăugat după acestea, ca o întărire puternică a celor 
spuse : «Taina aceasta mare este». A îndepărtat deci cu totul şi a rete¬ 
zat înţelesul trupesc, cînd a zis că taina este dumnezeiască. Şi ce a spus 
' ca urmare : «far eu zic în Hristos şi în Biserică». 4. — După ce a grăit: 
«Taina aceasta mare este», n-a zis simplu « Aceasta este taina căsăto¬ 
riei», ci «far eu zic în Hristos şi în Biserică». Aceasta vrea să spună : 
Este mare, într-adevăr, acea taină, dar eu spun în Hristos şi în Biserică, 


112. Matei 19, 6. 

113. Etes. 5, 25. 

adică pentru ca, poate n-o înţeleg toţi de îndată, să înţeleagă totuşi ceea 
ce nu se deosebeşte şi nu se îndepărtează de ea, de vreme ce în ambele 
înţelesuri este vorba despre Hristos. Pentru că nu le înţeleg pe cele mai 
adînci, să le cunoască măcar pe cele mai uşoare, iar după ce au început 
să aibă o înţelegere mai luminată, să poată ajunge da una mai înaltă, 
priceperea unui lucru la început mai simplu să fie după aceea calea pen¬ 
tru priceperea celor mai adînci. 


XII. 


Care este, aşadar, acea mare taină care se înţelege sub numele de 
bărbat şi de femeie ? Să-l întrebăm chiar pe apostol care, pentru a ne 
învăţa acelaşi lucru, s-a folosit în altă parte de cuvinte arătătoare ale 
lucrului însuşi, cînd spune : «Şi cu adevărat, mare este taina dreptei 
credinţe; Dumnezeu S-a arătat în trup. S-a îndreptat în Duhul, a fost 
văzut de îngeri, S-a propovăduit între neamuri, a tost crezut în lume. 
S-a înălţat întru slavă» 115 . Care este deci acea taină mare, care s-a ară¬ 
tat în trup ? Fără-îndoială Dumnezeu S-a născut în trup. Dumnezeu a 
fost văzut în trup. El este Cel Care, precum S-a arătat în trup, aşa S-a 
înălţat în slavă. 2. Deci mare este această taină, despre care apostolul 
însuşi spune : «De aceea va lăsa omul pe tatăl şi pe mamă şi se va alipi 
de femeia sa şi vor li amîndoi un trup» 116 . Care au fost doi intr-un sin¬ 
gur trup ? Dumnezeu şi viaţa, fără îndoială. In acel trup al omului unit 
cu Dumnezeu este Dumnezeu, dar şi viaţa, potrivit cuvintelor Domnu¬ 
lui : «Nimeni nu poate lua viaţa Mea, ci Eu de la Mine însumi o pun. 
Putere am ca să o pun şi putere am iarăşi să o iau» 117 . 3. Aşadar vezi, 
în acestea trei, Dumnezeu, trupul şi viaţa. Dumnezeu este Cei Care vor¬ 
beşte, trupul în care vorbeşte, viaţa despre care vorbeşte. De aceea deci 
omul acela despre care profetul spune : «Nu răscumpără fratele, va răs¬ 
cumpăra omul», care, precum s-a spus, «Se suie unde era mai înainte» 118 
şi despre Care citim -. « Nimeni nu S-a suit în cer decît Cel Care S-a co- 
borît din cer, Fiul Omului Care este în cer» 119 , de aceea, zic, a lăsat pe 
tatăl său şi pe mamă, adică pe Dumnezeu din care S-a născut, şi pe acel 
Ierusalim, care este mama noastră a tuturor, şi s-a alipit trupului ome- 
lesc ca soţiei sale. 4. Şi de aceea a zis limpede despre Tatăl: «Va lăsa 
imul pe tatăl său» 12 °, iar despre mamă n-a zis «a sa», ci numai «ma¬ 


us. I Tim. 3, 16. 

116. E fes. 5, 31. 

117. loan 10, 18. 

118. Psalm 48, 8. 

119. loan 6, 62. 

120. Traducerea în Biblie este «mama sa» corectă ca sens, deşi în text este fără 
djectivul posesiv; Casian găseşte în text prilejul unei interpretări proprii. 

mă», fiindcă mama nu era atît a sa, cît a tuturor credincioşilor, adică a 
noastră a tuturor. Şi s-a unit cu soţia sa, fiindcă, precum bărbatul şi fe¬ 
meia simt un singur trup, la fel slava dumnezeirii şi trupul omului se 
unesc şi se fac doi, adică Dumnezeu şi viaţa, într-un singur trup, fiindcă 
trupul, aşa cum a avut în sine pe Dumnezeu ca locuitor, la fel a avut şi 
suflul vieţii, locuind îin el cu Dumnezeu. Aşadar, acea mare taină, la 
care ne cheamă admiraţia apostolului şi ne învaţă îndemnul dumnezeirii 
s-o cercetăm, nu este străină de Hristos şi de Biserică, precum este spus : 
«Iar eu zic in Hristos şi în Biserică» m , fiindcă trupul Bisericii este tru¬ 
pul lui Hristos, precum în trupul lui Hristos este Dumnezeu şi viaţa ; 
astfel că în Hristos eiste tot ceea ce este în Biserică, taina -care este cre¬ 
zută în trupul lui Hristos cuprinzîndu-se şi în 'Biserică. 


XIII. 

1. Aşadar, această taina, care s-a arătat în trup, care a apărut in 
lume şi se propovăduieşte neamurilor, mulţi dintre cuvioşii vechi, pre¬ 
cum o prevedeau în duh, aşa au voit s-o vadă şi !în trup. «Căci ade¬ 
vărat grăiesc vouă, spune Mîntuitorul, că mulţi prooroci şi drepţi au do¬ 
rit să vadă cele ce vedeţi voi, şi n-au văzut şi să audă cele ce auziţi şi 
voi şi n-au auzit» m . De aceea profetul Isaia zice : «Dacă ai rupe ce¬ 
rurile şi te-ai pogorî» m , dar şi David : «Doamne, apleacă cerurile şi co- 
boară-Te» m , şi Moise : «Arată-Te să Te văd cu adevărat» m . 2. Nimeni, 
decît Moise cînd a primit legea, n-a ajuns cumva mai aproape de Dum¬ 
nezeu, care-I vorbea din nori, şi de însăşi prezenţa slavei. De bună 
seamă, nimeni nu vedea mai aproape cele despre Dumnezeu şi nu le ce¬ 
rea mai limpede decît el, zicînd : «Arată-Te să Te văd cu adevărat». El 
se ruga să se petreacă ceea ce propovăduia apostolul aproape cu ace¬ 
leaşi cuvinte că s-a petrecut, adică să se arate Domnul în trup, să apară 
în lume, să fie văzut în slava şi sfinţii să privească în sfîrşit cu ochii tru¬ 
peşti cea ce prevedeau cu cei duhovniceşti. 

XIV. 

Pe lingă acestea, dacă precum spune ereticul, Dumnezeu avea să fie 
în Domnul Iisus Hristos ca-ntr-o statuie şi ca-ntr-un instrument muzical, 
adică să locuiască numai ca-ntr-un om şi ca printr-un om să vorbească, 
nu ca însuşi Dumnezeu să locuiască şi să vorbească de la Sine şi în cor- 

121. Efes. 5, 32. 

122. Matei 13, 17. 

123. Isaia 63, 19. 

124. Psalm 145, 5. 

125. leş. 33, 13. 

pul Său, apoi chiar aşa lo-cuise în sfinţi şi vorbise din sfinţi, chiar aşa 
era şi vorbea în oei pe care i-au arătat mai sus, care-I cereau venirea. 

2. — Şi de ce era nevoie ca oamenii să ceară ceea ce aveau, dacă ce¬ 
reau ceea ce şi primiseră ? Sau de ce ar fi dorit să vadă cu ochii ceea ce 
reţineau în inimă, mai ales fiindcă era mai mult să aibă cineva acelaşi 
lucru în sine, de cit să-l vadă în afara sa ? Sau dacă în aşa chip avea să 
locuiască Dumnezeu în Hristos, ca în toţi sfinţii, de ce doreau toţi sfin¬ 
ţii sa-L vadă mai degrabă pe Hristos decît pe ei înşişi ? Şi dacă aveau 
să vadă în Domnul Iitsus acelaşi lucru pe care-1 aveau în ei, de ce n-ar 
fi socotit eu mult să aibă în ei acelaşi lucru, decît să-l vadă în altul ? 

3. — Dar greşeşti, nefericită nebunie, «nemţelegînd, precum spune apos¬ 
tolul, nici cele ce spui, nici 'despre cine dai adeverire» 12S . Căci toţi pro¬ 
feţii şi sfinţii au primit, care cum au putut, de la Dumnezeu cîte o parte 
din Duhul Sfînt, dar în Hristos «locuieşte trupeşte toată plinătatea lui 
Dumnezeu» 127 . De aceea, cu atît mai mult sînt toţi din plinătatea Ace¬ 
luia din a Cărui plinătate primesc ceva : împlinirea lor este darul lui 
Hristos, fiindcă toţi erau deşerţi, de bună seamă, dacă n-ar fi fost El 
plinirea tuturor. 


XV. 

Aşadar, aceasta doreau toţi sfinţii, aceasta cereau, aceasta se rugau : 
să vadă cu ochii ce simţeau cu sufletul şi cu mintea. De aceea profetul 
Isaia zice : «Dacă ai rupe cerurile şi Te-ai pogor! 1» 128 şi Avacum, ves¬ 
tind şi dorind acelaşi lucru, a zis : «Fă să trăiască, în cursul anilor, lu¬ 
crarea Ta şi, în trecerea vremii iă-o să fie cunoscută. Dumnezeu vine 
din Teman (sau : Dumnezeu vine din miază-zi)» m . Şi Da vid spune : 
«Dumnezeu strălucit va veni» şi de asemenea : «Cei ce şezi pe heru¬ 
vimi, aratâ-Te» 130 . Unii vesteau, alţii cereau venirea Celui aşteptat în 
lume. 2. — Unii, deosebiţi ca neam, dar toţi la fel în simţire, înţelegeau, 
într-o măsură, ce mare lucru cereau, ca Dumnezeu, locuind în Dumne¬ 
zeu, rămînînd în chipul şi înfăţişarea lui Dumnezeu, să se deşarte pe sine 
însuşi primind chip de rob şi să se umilească piuă la a primi toate în¬ 
josirile şi chinurile patimilor, sa primească osîndă pentru binefacerile 
Sale şi, ceea ce este mai greu şi mai nevrednic, să primească moartea 
de la cei pentru care El însuşi murea. înţelegeau deci aceasta într-o mă¬ 
sură toţi sfinţii, zic, înţelegeau într-o măsură, fiindcă nimeni nu înţelege 
întru totul, toţi cereau într-un glas şi-ntr-o simţire venirea lui Dumne- 

126. I Tim. 1, 7. 

127. Col. 2, 9. 

128. Isaia 63, 19. 

129. Avacum 3, 2—3. 

130. Psalm 49, 3 şi 79, 2 
•53 — Sfîntul loan Casian 





zeu, ştiind că in aceasta stă nădejdea tuturor, in aceasta se cuprinde 
mântuirea tuturor, pentru că nimeni nu putea să libereze pe cei întem¬ 
niţaţi, decît cel ce este în afara temniţei, nimeni nu putea să izbăvească 
pe cei păcătoşi, decît cel lipsit de păcat. 3. — Intr-adevăr, nimeni nu 
poate libera pe cineva: de un lucru, decît dacă e el însuşi liber de lucrul 
de care îl liberează pe altul. Şi de aceea, fiindcă în toţi trecuse moar¬ 
tea, toţi înţelegeau viaţa, ca adică murind în Adam, să trăiască în Hriis- 
tos. Dar deşi mulţi au fost sfinţi, mulţi aleşi şi iubiţi de Dumnezeu, ni¬ 
meni totuşi n-a putut să se mântuiască în întregime pe sine însuşi, dacă 
n-a fost mântuit mai dinainte prin venirea şi răscumpărarea Domnului. 

CARTEA A VI - A 

I. 

Citim în evanghelie că, la porunca Domnului, o mulţime fără de nu¬ 
măr de oameni ai lui Dumnezeu a fost săturată cu cinci pîini. Cum s-a 
făcut acest lucru nu poate cuvîntul să arate, nici vreo socoteală să 
spună, nici mintea să priceapă. Atît de mare şi de neînţeleasă este pu¬ 
terea lui Dumnezeu, incit, chiar dacă avem în noi conştiinţă despre fap¬ 
tul însuşi, ne este totuşi peste putinţă să ni-1 lămurim. Mai întii, cine 
ar putea înţelege cum un număr atît de mic de pîini a fost de ajuns, nu 
zic pentru un prînz, dar chiar să poată fi tăiate în felii cinci pîini şi să 
fie aşezate pe mese pentru miile de oameni, cum a putut căpăta fiecare 
câte o bucăţică de pîine şi să se sature din ea ? 2. — Belşugul s-a pro¬ 
dus, aşadar, din cuvîntul Domnului : ceea ce a trebuit s-a înfăptuit şi, 
fiindcă părea puţin ce era, s-a înmulţit ceea ce se dădea. Nu este aici 
nici un loc pentru înţelegere, socoteală, sau măcar închipuire. Este doar 
ceea ce într-o astfel de lucrare se îngăduie numai minţii celor credin¬ 
cioşi şi înţelepţi să ştie, să-şi dea seama că, oricît de mari şi de neîn¬ 
ţelese sînt cele ce se fac de către Dumnezeu, oricît de necuprinse de 
mintea omului, la Dumnezeu toate sînt cu putinţă. Dar despre aceste 
fapte de negrăit ale puterii dumnezeieşti, care se potrivesc foarte bine 
cu minunea de negrăit a naşterii sfinte, fiindcă aşa cere împrejurarea, 
vom vorbi mai pe larg. 

II. 

Deocamdată, fiindcă am făcut amintire despre cele cinci pîini, nu 
fără rost, cred eu, asemăn acele pîini cu cele cinci cărţi pe care le-am 
scris mai înainte. Fiindcă, pe cit sînt la fel ca număr, pe atît sînt de ase¬ 
mănătoare în rostul lor. Precum acelea au fost de orz, şi acestea, soco¬ 
tite cu mintea noastră, se pot numi de orz. îmbogăţite cu mărturii sfinte, 

chiar dacă aduc ajutoarele cu dar mântuitor în învelişuri simple, nu se 
deosebesc unele de celelalte, fiindcă, precum acelea, sărace ca înfăţi¬ 
şare, au devenit bogate prin binecuvântare, la fel şi acestea, neînfăţi- 
şătoare datorită modestelor mele mijloace, sânt totuşi preţioase prin 
adaosurile sfinte, aducând în ele foloisul orzului din vorba noastră, dar 
avînd în ele gustul lăuntric al pîinii din mărturiile dumnezeieşti. 2. — 
Rămîne ca, după pilda acelora, prin harul lucrării dumnezeieşti, ele să 
dăruiască din Sine hrană mântuitoare nenumăratelor mii de oameni şi, 
după cum acelea au dat putere trupească celor ce s-au săturat din ele, 
la fel acestea să aducă sănătate duhovnicească celor ce le vor citi. Pu¬ 
ternic este Domnul şi mari sînt darurile Lui! De aceea mă rog ca, pre¬ 
cum prin hrana aceea a făcut să nu slăbească pe cale cei săturaţi, aşa să 
facă şi prin această hrană dată de mine să nu se abată din calea cea 
dreaptă cei ce trebuie să se sature din ea. 3. — Precum acolo, cu pu¬ 
tină mâncare, dar cu marele har al lui Dumnezeu, a fosit hrănită o mul¬ 
ţime fără număr adăugîndu-se la acele pîini doi peşti, se cade ca la fel 
şi noi, dornici să dăruim prin noi tuturor popoarelor oare urmează pe 
Dumnezeu, bucatele unei mese duhovniceşti, să adăugăm celor cinci 
cărţi, asemănătoare celor cinci pîini, încă două cărţi la fel cu cei doi 
peşti. De aceea din nou te rugăm pe Tine, Doamne, şi-Ţi cerem ca, vă- 
zîndu-se străduinţa şi osîrdia muncii, să dai putere de înrîurire evlavioa¬ 
sei noastre încercări. De vreme ce prin râvna şi ostenelile noastre dorim 
să potrivim numărul cărţilor cu cel al pâinilor şi peştilor, trimite, Doam¬ 
ne, şi în acestea puterea acelei biinecuvîntări şi răsplăteşte scrisul nostru 
cu darul numărului evanghelic ! Ajută-ne să împlinim numărul însuşi al 
roadei evanghelice şi să-l dăm ca hrană pioasă şi mîntuitoare tuturor po¬ 
poarelor Bisericii tale, de orice vîrstă şi de orice neam. 4. — Dacă din 
întîmplare vreunii credincioşi, prin insuflarea acelui duh nimicitor al 
şarpelui veninos, stricîndu-li-se starea minţilor şi a cugetelor, îşi atrag 
infecţia bolii primejdioase, dă-le, Doamne, tuturor puterea minţii sănă¬ 
toase, dă-le sănătatea credinţei depline ! Fă ca prin aceste roade ale cre¬ 
dinţei noastre să aibă toţi îngrijirea tămăduitoare a harului Tău, ca o 
hrană sfinţită de Tine în evanghelie ! Porunceşte că, precum ai întărit 
pe cei ce s-au săturat prin acea hrană, la fel să se vindece prin aceasta 
cei îmbolnăviţi de molima rătăcirii. 

III. 

Aşadar, după ce i-am răspuns, cred eu, cu prisosinţă ereticului care 
tăgăduieşte pe Dumnezeu, folosindu-mă în cele scrise mai înainte de 
autoritatea mărturiilor dumnezeieşti, acum voi veni la credinţa şi pu¬ 
terea simbolului antiofaian, în care ereticul însuşi a fost botezat şi re- 

născut, pentru ca el să fie combătut prin mărturisirile sale, să fie scos 
din luptă, ca să zic aşa, prin armele sale. Căci aceasta este socoteala lu¬ 
crării mele, ca, după ce el va fi fost învins prin mărturii sfinte, să fie 
biruit cu totul prin însăşi mărturia sa. Nu e nevoie de luptă împotriva 
lui cu alte mijloace, de vreme ce şi-a dat el însuşi pe fată destul de lim¬ 
pede rătăcirea. Aşadar, simbolul de credinţă stabilit la Antiohia spune : 
2. — «Cred într-Unul şi singurul Dumnezeu adevărat. Tatăl Atotputer¬ 
nic, Făcătorul tuturor celor văzute şi celor nevăzute. Şi întru Domnul 
nostru Iisus llristos, Fiul Lui, Unul născut, cel dinţii născut din toate 
mai înainte de toţi vecii, din El născut, iar nu făcut, Dumnezeu adevă¬ 
rat din Dumnezeu adevărat. Cel de o fiinţă cu Tatăl, prin Care s-au unit 
veacurile şi toate s-au făcut. Carele pentru noi a venit şi S-a născut din 
Fecioara Maria şi S-a răstignit în zilele lui Pilat din Pont şi S-a îngropat. 
Şi a înviat a treia zi, potrivit Scripturilor, şi S-a suit la ceruri, Şi iarăşi 
va să vie să judece viii şi morţii» 131 şi celelalte. In simbol, în care vor¬ 
beşte credinţa tuturor Bisericilor, vreau să ştiu ce socoteşti că este mai 
bine de urmat: autoritatea oamenilor, sau a lui Dumnezeu ? 3. — N-am 
să-ţi vorbesc cu asprime, ea un judecător, şi nu te voi sili să iei numai o 
cale din două, îngăduindu-ţi una şi interzicîntiu-ţi-o pe cealaltă; îţi în¬ 
gădui s-o alegi pe care vrei. Dar ce zic : «Iţi îngădui» ? Te invit să dez¬ 
batem şi una şi allta, chiar dacă nu vrei, căci dacă vrei să fie în simbol 
şi una şi alta, e bine să-ţi dai seama de voie de lucrul acesta; iar dacă 
nu vrei, va trebui s-o faci de nevoie. Simbolul credinţei, după cum ştii, 
are înţelesul de culegere prescurtată, căci în greceşte se spune «sym- 
bolos» ceea ce în latineşte este « collatio» (adunare, convorbire), iar 
collatio se zice pentru că, adunată fiind înitr-una de către apostolii Dom¬ 
nului credinţa întregii religii soborniceşti, tot ce se revarsă într-o nesfîr- 
şită mulţime prin întregul corp al cărţilor dumnezeieşti, totul se strînge 
în simbol într-o scurtime desăvîrşită, precum spune apostolul: «Pentru 
că împlinind şi scurtând, Domnul va îndeplini, pe pământ, cuvântul 
Său» 132 . 4. — Acesta este deci cuvîntul prescurtat pe care l-a făcut Dom¬ 
nul, strîngînd credinţa celor două Testamente în puţine cuvinte şi în- 
ohizînd pe scurt înţelesul tuturor scripturilor, întemeind ale Sale dintre 
ale Sale şi desăvîrşind în cea mai strînsă scurtime puterea întregii legi, 
îndreptînd, ca un tată foarte iubitor, nepăsarea sau lipsa de experienţă 
a unor fii ai săi, ca să nu-i fie greu minţii simple şi nedeprinse să cu¬ 
prindă ceea ce poate uşor păstra memoria. 


131. Primele articole din simbolul credinţei au fost stabilite în Sinodul I ecumenic 
de la Niceea (325) pentru recunoaşterea dumnezeirii Fiului şi, cu foarte mici deose¬ 
biri de redactare, precum se vede, ele au rămas aceleaşi pînă în zilele noastre. 

132. Romani 9, 28. 

IV. 

Vezi deoi că in simbol este autoritatea lui Dumnezeu : Domnul a 
îndeplinit pe pămînt cuvîntul scurtat. Dar poate zici că este al oameni¬ 
lor. Nici aceasta nu este departe de înţeles : căci Dumnezeu prin oa¬ 
meni l-a îndeplinit. După cum prin patriarhii şi profeţii Săi a întemeiat 
acea mare bogăţie de cărţi sfinte, la fel, prin apostolii şi preoţii Săi, a 
alcătuit simbolul credinţei şi, ceea ce s-a arătat acolo pe larg într-o 
mulţime mare şi îmbelşugată de cărţi, aceeaşi credinţă prin drepcredin- 
cioşii Săi a inclus-o în cea mai deplină scurtime. Aşadar, nu lipseşte ni¬ 
mic în simbol. Căci acesta e alcătuit din scripturile lui Dumnezeu prin 
apostolii lui Dumnezeu, are în sine totul, are ca putere a sa tot ce este 
fie el oamenilor, fie al lui Dumnezeu, cu toate că ceea ce s-a făcut prin 
oameni trebuie socotit al lui Dumnezeu, fiindcă trebuie crezut că o lu¬ 
crare nu este a celor prin care s-a făcut, ci a celui care a făcut-o. 2. — 
Deci simbolul credinţei glăsuieşte : «Cred într-Unul şi singurul Dumne¬ 
zeu adevărat, Tatăl Atotputernic, Făcătorul tuturor celor văzute şi ce¬ 
lor nevăzute. Şi întru Domnul nostru Iisus Hristos, Fiul Lui, Unul năs¬ 
cut, cel dintîi născut din toate mai înainte de toţi vecii, din El născut , 
iar nu făcut, Dumnezeu adevărat din Dumnezeu adevărat, Cel de o fiinţă 
cu Tatăl, prin care s-au unit veacurile şi toate s-au făcut. Care pentru 
noi a venit şi S-a născut din Fecioara Maria şi S-a răstignit în timpul 
lui Pilat din Pont şi S-a îngropat. Şi a înviat a treia zi, potrivit Scriptu¬ 
rilor, şi S-a suit la ceruri. Şi iarăşi va veni să judece viii şi morţii » şi ce¬ 
lelalte. 


V. 

Chiar dacă ai fi susţinătorul ereziei ariene şi sabeliene şi nu m-aş 
folosi cu tine de însuşi simbolul tău, te-aş convinge totuşi prin autori¬ 
tatea mărturiilor sfinte, te-aş convinge prin glasul legii 'însăşi, te-aş con¬ 
vinge în sfîrşit prin adevărul simbolului primit de toată lumea. Aş spune 
că tu, chiar dacă eşti lipsit de înţelegere şi de simţire, ar trebui totuşi 
să urmezi măcar consimţămîntul neamului omenesc şi să nu trebuiască 
a birui în tine mai degrabă stricăciunea cîtorva nesăbuiţi, decît credinţa 
tuturor Bisericilor. întemeiată de Hrisrtois şi încredinţată apostolilor,, 
dreapta credinţă ar trebuie să nu fie socotită altceva decît glasul şi au¬ 
toritatea lui Dumnezeu, care are în sine glasul şi simţirea lui Dumne¬ 
zeu. 2. — Şi dacă te-aş întreba aşa, ce-ai zice, ce-ai răspunde ? Oare ce-ai 
putea răspunde, decît că nu aşa ai fost crescut, nu aşa ai fost învăţat, că 
altceva ţi s-a încredinţat de către părinţi, de către profesorii şi educa¬ 
torii tăi, că n-ai auzit nici în acea mică adunare a învăţăturii părinteşti,. 

nici în biserica mărturisirii tale, de această erezie, fiindcă alt conţinut 
are învăţătura primită şi simbolul credinţei învăţat pe dinafară, fiindcă 
l<n alt simbol te-ai botezat, in altul te-ai renăscut ? Sau ai spune că 
această rătăcire a ta ai primit-o şi în ea trăieşti, fiindcă ai învăţat că ea 
te-a renăscut ? Şi spunînd acestea, socoteşti, mă rog, că te foloseşti de 
un scut foarte puternic chiar împotriva adevărului ? 3. — Intr-o treabă 
oricît de necinstită, apărarea n-ar fi nelalocul ei şi n-ar arăta atît de fără 
noimă pricina rătăcirii, dacă rătăcirii nu i s-ar asocia îndărătnicia. Căci 
dacă ai fi primit de mic rătăcirea, ar fi vorba mai mult de îndreptare în 
prezent, decît de pedeapsă pentru trecut. Acum, însă, de vreme ce te-ai 
născut într-un oraş sobornicesc, ai crescut In credinţa sobornicească, 
te-ai renăscut în botezul sobornicesc, oare pot să vorbesc cu tine ca şi 
cum ai fi arian sau sabelian ? Cel puţin dacă ai fi fost dintre ei. 4. — 
Mai puţin m-ar durea naşterea cuiva între cei răi, decît căderea dintre 
cei buni, mai puţin credinţa neavută decît cea pierdută, mai puţin un 
eretic vechi, decît un nou apostat. Mai puţină pacoste şi molimă ai fi 
pricinuit întregii Biserici, mai puţin nesuferit ai fi pentru durere şi mai 
puţin rău ca pildă, dacă ai primejdui ca om din popor Biserica şi nu ca 
preot. Deci dacă, precum am spus, ai fi ucenicul şi susţinătorul ereziei 
sabeliene sau ariene, sau oricare alta, ai putea să te păzeşti prin pilda 
părinţilor, prin învăţătura profesorilor, prin tovărăşia poporului, prin 
simbolul credinţei. 5. — Nu vreau ceva nepotrivit ţie, ereticule, nu cer 
ceva nepotrivit, sau rău. Născut în credinţa sobornicească, fă pentru 
această credinţă ceea ce te gîndeai să faci pentru necredinţă. Păstrează 
creşterea primită de la părinţi, păstrează credinţa Bisericii, păstrează 
adevărul simbolului, păstrează mântuirea botezului. Ce arătare e în tine, 
ce neam de dihanie ? Nn faci pentru tine ceea ce au făcut alţii chiar pen¬ 
tru rătăcire ? Dar am înaintat destul în larg şi, din dragoste pentru ora¬ 
şul înrudit, urmând năvala durerii, ca pe un vînt ce ne poartă, cit timp 
sîntem dornici de alergare, am ieşit din făgaşul drumului drept. 

VI. 

Aşadar simbolul, ereticule, al cărui text l-am rostit mai înainte, 
chiar dacă este al tuturor Bisericilor, fiindcă una este credinţa tuturor, 
este totuşi în chip particular al oraşului şi al Bisericii anitiohiene, în care 
tu te-ai născut, ai învăţat şi te-ai renăscut. Acest simbol de credinţă te-a 
dus la izvorul vieţii, la renaşterea mântuirii, la harul împărtăşaniei, la 
comuniunea- cu Dumnezeu, — dair ce să sp-uin mai mult ? O, prea, grea şi 
jalnică plângere! — chiar la datoria /slujbei, la culmea duhovniciei, la 
vrednicia preoţiei. Soeoţi aceasta, nefericită nebunie, ceva neînsemnat, 

sau uşor ? Nu vezi ce ai făcut, în ce prăpastie te-ai aruncat ? 2. — Pier- 
zînd credinţa simbolului, ai pierdut tot ce erai mai înainte. Tainele preo¬ 
ţiei şi ale mintuirii tale se găseau în adevărul simbolului. Crezi că-1 tă- 
gâduieşti numai pe el ? Pe tine, îţi spun, pe tine te-ai tăgăduit. Dar poate 
-socoţi că nu tăgăduieşti. Să vedem textul simbolului, pentru ca, dacă 
mărturiseşti credinţa de mai înainte, să nu fii învinuit. Iar dacă spui cu 
totul altceva şi potrivnic, să nu te aştepţi să te învinuiesc eu, de vreme 
ce tu însuţi te-ai osîndit. Căci dacă acum susţii altceva decît este în sim¬ 
bol şi altceva decît ai spus tu însuţi mai înainte, ce altceva rămîne, decît 
să-ţi aduci ţie, nu altuia mustrarea, cînd vezi că aceeaşi este părerea tu¬ 
turor despre tine ? Simbolul spune : 3. — «Crezi intr-Unul Dumnezeu. 

Tată] Atotputernic, Făcătorul tuturor celor văzute şi celor nevăzute. Şi 
într-Unul Domn Iisus Hristos, Fiul Lui, Unul născut, cel dinţii născut 
din toate, mai înainte de toţi vecii, din El născut, iar nu făcut». La această 
întrebare se cade să răspunzi : «Mărturiseşti, sau tăgăduieşti că Iisus 
Hristos este Fiul lui Dumnezeu ?». Dacă mărturiseşti, totul este în re¬ 
gulă, iar dacă nu, cum poţi tăgădui acum ceea ce înainte ai mărturi¬ 
sit ? Alege deci ceea ce socoteşti mai bihe : trebuie una din două, pen¬ 
tru ca, dacă-ţi rămîne aceeaşi mărturisire, ea să te elibereze, iar dacă 
o tăgăduieşti, tot ea să ie osîndeasoă. 4. — Ai zis în simbol : «Cred 
în Domnul nostru Iisus Hristos, Fiul lui Dumnezeu, Unul născut şi cel 
dintîi născut din toate». Dacă Domnul Iisus Hristos este Unul născut, 
Gel dintîi născut din toată firea, fără îndoială că prin însăşi mărturi¬ 
sirea ta este Dumnezeu. Căci nu există altul unul născut şi înitîiul născut, 
înainte de orice făptură, decît Fiul lui Dumnezeu, Unul născut, după 
cum Întîiul născut, din toate la fel şi Făcătorul tuturor, Dumnezeu. Şi 
cum susţii tu că S-a născut din Fecioară doar un om, după ce ai măr¬ 
turisit că a fost Dumnezeu înainte de toţi vecii ? 5. — Simbolul spune : 
«Din El — adică din Tatăl — născut, iar nu făcut, mai înainte de toţi 
vecii». Aceasta a spus simbolul prin tine, aceasta ai spus şi tu prin 
simbol, că Iisus Hristos din Tatăl a fost născut, dar nu făcut, mai îna¬ 
inte de toţi vecii. Oare spune simbolul vreo vedenie din acestea care 
ţi se arată ţie, în starea de boală în care te găseşti ? Ce ai spus oare 
tu însuţi ? Unde este aci statuia, unde este unealta ta muzicală ? îţi 
spun, a ta este, departe de a altuia decît a ta. Afirmîndu-L pe Dom¬ 
nul Iisus Hristos ca o statuie, socoteşti că trebuie adorat nu fiindcă 
este Dumnezeu, ci fiindcă este Chipul lui Dumnezeu şi, făcînd din Dom¬ 
nul slavei o unealtă muzicală, îl huleşti spunînd că trebuie cinstit nu 
pentru Sine, ci pentru ceea ce, aşa zicînd, suflă şi răsună în unealtă. 
6. —- Ai spus în simbol că Domnul Iisus Hristos este din Tatăl născut, 
iar nu făcut, mai înainte de toţi vecii. Pentru Fiul lui Dumnezeu Cel 

Unul născut naşterea nu e făptură. Se spune că e născut, iar nu făcut, 
fiindcă este împotriva bunului simţ şi a cinstirii lui Dumnezeu ca fă¬ 
cătorul a toate să fie crezut făptură şi astfel însuşi creatorul tuturor 
celor începute să fi început aşa cum toate au început de la El. De 
aceea se spune născut, iar nu făcut, fiindcă naşterea Lui e ceva unic, 
nu o făptură obişnuită. De vreme ce este născut Dumnezeu din Dum¬ 
nezeu, este de trebuinţă ca dumnezeirea Celui născut să aibă toată slava 
Celui ce L-a născut. 


VIL 

în simbol urmează: «Dumnezeu adevărat din Dumnezeu ade¬ 
vărat, Cel de o fiinţă cu Tatăl, prin care s-au unit veacurile şi toate 
s-au făcut». C-înd ai zis aceasta, adu-ţi aminte că ai spus totul despre 
Domnul Iisus Hristos. Spui în simbol că tu crezi în Domnul Iisus Hristos, 
Fiul lui Dumnezeu Unul-născut şi întîi născut, înainte de toată făptura, 
şi mai departe : «Dumnezeu adevărat din Dumnezeu adevărat, Cel de o 
fiinţă cu Tatăl prin care toate s-au făcut». Cum spui, aşadar, că acelaşi 
este Dumnezeu şi nu este Dumnezeu, acelaşi este Dumnezeu şi statuie, 
acelaşi este Dumnezeu şi unealtă muzicală ? 2. — Nu se potrivesc în¬ 
tre ele acestea, ereticule, nu merge ca pe acelaşi să-L numeşti cînd vrei 
Dumnezeu, cînd vrei să-L socoteşti ca o icoană a lui Dumnezeu. Ai zis 
în simbol «Dumnezeu adevărat», acum zici om deosebit. Cum pot fi aces¬ 
tea împreună, cum pot să stea la un loc spusele că acelaşi este cea mai 
înaltă putere, acelaşi numai slăbiciune, acelaşi cea mai înaltă slavă, 
acelaşi singură fiinţă muritoare ? Nu se poate ca în Domnul, unul şi 
acelaşi osebindu-1 în cinstire şi necinstire, pe de o parte să-l cinsteşti 
cum vrei, iar pe de alta să-L ocărăşti cum vrei. Ai zis în simbol, pe 
cînd primeai taina adevăratei mântuiri, că Domnul Iisus Hristos este 
Dumnezeu adevărat din Dumnezeu adevărat, de-o fiinţă cu Tatăl, cre¬ 
atorul veacurilor, făcătorul tuturor. 3. — Unde eşti, durere, unde eşti 
cel ce ai fost înainte? Unde eşti credinţă de atunci ? Unde mărturisirea 
de atunci ? In ce arătări, în ce superstiţii ai căzut ? Ce prostie, ce ne¬ 
bunie te-a pierdut ? Pe Dumnezeul slavei şi al tuturor puterilor l-ai fă¬ 
cut materie neînsufleţită şi chip fără simţire. A înaintat, desigur, cre¬ 
dinţa ta în timp, a înaintat în vîrstă, a înaintat în prostie. Te-aî făcut 
la bătrîneţe mai rău decit odinioară în copilărie, mai rău acum veteran, 
decit recrut, mai rău episcop decit începător şi nu mai eşti învăţăcel, 
după ce ai început să fii învăţător. 

VIII. 

Dar să le vedem pe cele ce urmează. După ce simbolul spune : 
«Domnul Iisus Hristos Dumnezeu adevărat din Dumnezeu adevărat, Cei 
de o fiinţă cu Tatăl prin Care s-au unit veacurile şi toate s-au făcut», 
adaugă îndată, printr-o legătură de nedesfăcut : « Care pentru noi a venit 
şi s-a născut din Fecioara Maria». Aşadar, Acela care este Dumnezeu 
adevărat, de o fiinţă cu Tatăl, creatorul veacurilor, făcătorul tuturor, 
acela zic, a venit în lume şi S-a născut din Fecioara Maria, după cum 
spune apostolul Pavel : « Şi cind a venit plinirea vremii a trimis Dum¬ 
nezeu pe Fiul Său, Cel născut din femeie, născut sub lege» 133 . 2. — Vezi 
cum se potrivesc tainele simbolului cu Scripturile sfinte. Apostolul pro- 
povăduieşte că Fiul lui Dumnezeu a fost trimis de Tatăl, simbolul întă¬ 
reşte că a venit. Aşa era în firea lucrurilor ca, pe Cel pe Care apostolul 
îl arătase că a fost trimis, credinţa noastră să-L mărturisească deci că a 
venit. Apoi apostolul spune : «născut din femeie», iar simbolul «din Ma¬ 
ria S-a făcut om». Bagi de seamă că Scriptura însăşi vorbeşte în simbol 
şi din ea coboară simbolul însuşi. 3. — Bine ispune apostolul zicînd ca 
a < fost născut din femeie» în loc dle «S-a făcut», potrivit vorbirii dum¬ 
nezeieşti care spune «născut» în loc de «făcut», precum găsim : «In locul 
părinţilor tăi s-au născut ţie fii» 134 sau «Eu slnt înainte de a fi fost 
Avraam» 13r> , în care se înţelege că a zis «Eu sînt înainte de a se fi născut 
Aviaam», arătînd prin cuvântul facerii faptul naşterii, fiindcă are să¬ 
vârşirea faptului ceea ce n-are vreo piedică de a se face. «Carele pentru 
noi a venit şi S-a născut din Fecioara Maria». Dacă s-a născut din Maria 
un om, de ce să se spună că a venit? Căci nu vine decît ceil ce se are 
în fiinţa sa să poată veni. 4. — Dar cel ce nu primise încă putinţa de 
a veni, cum putea să vină ? Vezi, aşadar, că în însuşi numele de venire 
cel ce vine însemnează că există mai înainte, fiindcă n-ar fi avut pu¬ 
tinţa de a veni decît cel ce prin faptul că era, a putut .să vină. Dar îna¬ 
inte de zămislire în nici un chip n-a fost om ; deci ca om n-a avut în 
Sine putinţa de a veni. Astfel, este sigur că a venit Dumnezeu, Căruia 
mai dinainte îi era cu putinţă să vină, Care fiindcă era, a venit şi Care 
fiindcă întotdeauna ar fi putut să vină, întotdeauna a fost. 


IX. 

Dar de ce să dovedim cu vorbe, cînd faptele sînt limpezi, de 
ce să căutăm în textul simbolului arătarea faptelor, cînd în el este 
însuşi cuvântul faptelor ? Să repetăm mărturisirea simbolului şi pe a ta 


133. Gal. 4, 4 

134. Psalm 44, 19. 

135. ioan 8, 58. 

(a lui a fost şi a ta, fiindcă mărturisirea lui, mărturisind-o jşi tu, ai 
făcut-o şi a to), ca să înţelegi că ite-ad îndepărtat nu numai die simbol, 
ci şi de tine. «Cred, zice aşadar simbolul, înti-unul, singur Dumnezeu 
adevărat. Tatăl Atotputernic, Făcătorul tuturor celor văzute şi celor 
nevăzute. Şi In Domnul Iisus Hristos, Fiul Lui, unul născut, cel dinţii 
născut, din toate, mai înainte de toţi vecii, din El născut, iar nu făcut, 
Dumnezeu adevărat din Dumnezeu adevărat, de o fiinţă cu Tatăl, prin 
Care s-au unit veacurile şi toate s-au făcut, Care pentru noi a venit şi 
S-a născut din Fecioara Maria». 2. — «Pentru noi», zice simbolul, «Dom¬ 
nul nostru Iisus Hristos a venit şi S-a născut din Fecioara Maria, şi 
S-a răstignit in zilele lui Filat din Pont şi S-a îngropat şi a înviat po¬ 
trivit Scripturilor». Bisericile nu se ruşinează să mărturisească, nici a- 
postoiii să propovăduiască aceasta. Tu însuţi, îţi spun, tu însuţi al cărui 
glas este în întregime un sacrilegiu, care acum tăgăduieşti totul, pe 
acestea toate nu le-ai tăgăduit altădată, că Dumnezeu S-a născut, Dum¬ 
nezeu a pătimit, Dumnezeu a înviat. Şi după aceasta ? Unde S-a dus, ce 
a devenit, în ce S-a schimbat ? Ce zici, ce-ţi iese din gură ? De bună 
seamă, ceea ce zice un oarecare. «Nu este faptă de om sănătos, Oreste 
jură fiindcă nu este sănătos» 136 ; 3. — Ce zici ? Cel născut din Christoto- 
cos, este oare Fiul iui Dumnezeu ? Dacă zicem : «Cred în Dumnezeu Cu- 
vîntul, Fiul lui Dumnezeu, Unul născut, din Tatăl născut, de o fiinţă cu 
Tatăl, care S-a pogorît şi S-a îngropat», tu te împotriveşti strigînd : Cum 
se poate ? Dumnezeu mort ? Dar asta nu poate răbda auzul. Dacă S-a 
născut înainte de toţi vecii, cum se poate, mai întrebi tu, să Se nască 
din nou şi să fie Dumnezeu ? Şi eu îţi răspund : Dacă nu s-au putut pe¬ 
trece acestea toate în nici un chip, cum spune simbolul Bisericilor că 
s-au petrecut ? Cum ai spus chiar tu însuţi ? Să punem faţă în faţă cele 
spuse de tine înainte cu cele pe care le spui acum. 4. — Ai zis mai 
înainte : -«Cred în Dumnezeu, Tatăl Atotputernic, şi în Iisus Hristos 
Fiul Lui, Dumnezeu adevărat din Dumnezeu adevărat, de o fiinţă cu 
Tatăl, Care pentru noi a venit şi S-a născut din Fecioara Maria şi S-a 
răstignit în zilele lui Ponţiu Pilat şi S-a îngropat». Iar acum ce zici ? 
Răspunzi întrebîndu-te : Cînd zicem : «Cred în Dumnezeu Cuvîntul, Fiul 
lui Dumnezeu, Unul născut, din Tatăl născut, de o fiinţă cu Tatăl, Care 
a coborît şi S-a îngropat», nu ne este zici, tu, rănit pe dată auzul ? 
îndrăzneala şi neevlavia răspunsului tău ne pot împinge la pornirea 
nemăsurată şi înfierbîntată de a răspunde cum ţi s-ar cuveni. Dar deo¬ 
camdată trebuie să ţinem strîns frînele durerii evlavioase. 


136. Persius III, 117 (poet latin moralist sec. I d.Hr.). 

X. 

Acum îţi cer o părere. Spune-mi, te rog, dacă vreun iudeu, sau 
păgîm, ,ar tăgădui simbolul Bisericii soborniceşti, oare crezi ca ar me¬ 
rita să fie ascultat ? în nici un caz nu. Dar dacă ar face aceasta un 
eretic sau un apostat ? Cu atît mai mult nu, fiindcă este mai de nerăbdat 
să se părăsească un adevăr cunoscut, decât să se tăgăduiască unul ne¬ 
cunoscut. Aşadar, în tine vedem doi inşi: pe cel sobornicesc şi pe cel 
apostat, mai înainte sobornicesc, iar acum apostat. Hotărăşte tu, pe 
care socoţi că trebuie să-l urmăm noi ? Căci nu poţi să aşezi în tine 
pe unul, dacă nu il-ai osândit pe celălalt. 2. — Zici că-1 osândeşti pe cel 
care ai fost înainte, osîndeşti simbolul sobornicesc, osîndeşti credinţa, 
osândeşti mărturisirea tuturor. Dar ce faci, o, nevrednică nelegiuire, o, 
de nerăbdat durere — ce faci în Biserica sobornicească, tu, trădător al 
dreptcredincioşilor ? De ce pîngăreşti adunarea poporului făgăduind cre¬ 
dinţa poporului ? Ai îndrăznit să stai în altar, să te urci în amvon, să 
deschizi gura ta neruşinată şi rătăcită, stricătoare de credinţă, în faţa 
poporului lui Dumnezeu, să ocupi un scaun episcopal, să pretinzi pre¬ 
oţia, să predici ca învăţător. 3. — Şi ce-i înveţi pe creştini ? Să nu 
creadă în Hristos, să-L tăgăduiască pe Dumnezeu, deşi se găsesc în 
templul lui Dumnezeu. Şi, după toate acestea, — o, nenorocită nebunie ! 
— te socoteşti propovăduitor învăţat şi episcop, cînd pe El însuşi — o, 
nefericită orbire — pe El însuşi, spun, pe Dumnezeu îl tăgăduieşti, deşi 
te socoteşti preotul Lui. Dar durerea mă copleşeşte. Aşadar ce spune 
simbolul, sau ce ai spus tu însuţi în simbol ? Că Domnul Iisus Hristos, 
Dumnezeu adevărat din Dumnezeu adevărat, Cel de o fiinţă cu Tatăl, 
prin Care au fost create veacurile şi s-au făcut toate, El Acelaşi pen¬ 
tru noi a venit şi S-a născut din Fecioara Maria. 4. — De vreme ce ai 
spus că Dumnezeu S-a născut din Maria, cum tăgăduieşti că Marfa este 
mama lui Dumnezeu ? De vreme ce ai spus că Dumnezeu a venit, cum 
tăgăduieşti acum că este Dumnezeu Cel care a venit ? Ai zis în sim¬ 
bol : « Cred în Iisus Hristos, Fiul lui Dumnezeu, cred în Dumnezeu ade¬ 
vărat din Dumnezeu adevărat, Cel de o fiinţă cu Tatăl, Care pentru noi 
a venit şi S-a născut din Fecioara Maria şi S-a răstignit în zilele Iui 
Ponţiu Pilat şi s-a îngropat». Iar acum te întrebi : Dacă am zis : «cred 
în Dumnezeu Cuvântul, Fiul lui Dumnezeu, Unul născut, din Tatăl năs¬ 
cut, de o fiinţă cu Tatăl, Care s-a pogorât şi S-a îngropat» nu ne este 
rănit pe dată auzul ? 5. — Vezi, aşadar, că dărâmi din temelie toată 
credinţa simbolului sobornicesc, toată credinţa tainei soborniceşti. «O, 
nelegiuire, o, dihanie de rea prevestire — precum zice acel orator, — 

care trebuie alungată la marginile pământului» 137 r fiindcă mai drept se 
spune despre tine să te duci în acele singurătăţi, unde nu poţi găsi pe 
nimeni să-l nimiceşti. Aşadar, credinţa mântuirii noastre, taina nădejdii 
bisericeşti, tu le socoteşti răni ale auzului tău şi ale urechilor ? Dar cum 
odinioară, cînd alergai la botez, ascultai aceste taine cu urechi sănă¬ 
toase ? Cum, cînd te învăţau propovăduitorii bisericilor urechile tale 
n-au fost rănite ? Cu siguranţă că-ţi îndeplineai pe atunci fără v;reo rană 
slujba gurii şi a urechilor, pe cînd spuneai celle auzite de ele şi ca 
vorbitor auzeai ce spui. 6. — Unde erau atunci aceste răni ale ure¬ 
chilor tale, unde era nenorocirea auzului tău ? De ce nu te-ai împotrivit 
şi n-ai reclamat ? Dar de bună seamă, după poftă şi după bunul tău 
plac, cînd vrei eşti ucenicul Bisericii, «înd vrei duşmanul ei, cînd vrei 
dreptcredincios, cînd vrei apostat. Minunat înfăptuitor care, în orice 
parte te întorci, tîrăşti după tine Bisericile, a cărui voinţă este lege 
pentru viaţa noastră, care, cu nestatornicia ta schimbi neamul ome¬ 
nesc, — pentru ca, dacă tu nu vrei să fii ceea ce sînt toţi, să fie toţi 
ceea ce vrei tu. Strălucită autoritate, care ar vrea să înceteze lumea a 
fi ceea ce a fost /fiindcă tu nu eşti ce erai. 

XI. 

Dar poate spui că ai fost mic cînd învăţai simbolul şi de aceea 
n-ai putut să-ţi dai seama şi să te împotriveşti. Ţi-a stat în cale copi¬ 
lăria şi nu te-ai opus, deşi cînd ai devenit bărbat, ai fi putut muri opu- 
nîndu-te. Căci dacă în acea foarte credincioasă şi foarte devotată bise¬ 
rică a lui Hristos, pe cînd preotul încredinţa poporul lui Dumnezeu 
simbolul şi acesta îl primea cu semne de bucurie şi încuviinţare, ce-ar 
fi fost dacă atunci tu ai fi încercat să murmuri şi să te împotriveşti ? 
Poate ai fi fost ascultat, dar nu îndată, ca un nou soi de dihanie şi de 
arătare monstruoasă, care trebuie luată şi dusă undeva în pustie, pen¬ 
tru a pieri acolo. 2. — Nu pentru că acel popor foarte evlavios şi foarte 
credincios al iui Dumnezeu, ar vrea să se păteze cu sângele unui nele¬ 
giuit, ci fiindcă în manile oraşe adesea mulţimile înflăcărate de dra¬ 
gostea faţă de Dumnezeu, cînd văd pe cineva ridicîndu-se împotriva 
Dumnezeului lor, nu pot să-şi stăpânească ardoarea credinţei. Dar fie ! 
Copil, dacă este aşa, n-ai putut să te ridici şi să te împotriveşti simbo¬ 
lului ; de ce totuşi ai tăcut cînd ai crescut şi te-ai făcut mare ? Ai ajuns 
bărbat şi ai intrat în slujba preoţească. 3. — Aşadar, la toate vârstele, 
pe toate treptele slujbei şi ale rangurilor, n-ai înţeles niciodată cre- 


137. Cicero în Verrinele sale, act. II, cartea I, 15 (Verdnele, discursuri ale ves¬ 
titului orator roman împotriva guvernatorului Verres, care în timpul mandatului său 
din 74—71 î.d.Hr. jefuise cumplit Sicilia). 

dinţa pe care atîita timp ai propovăduit-o. Ştii că ai fost diacon şi du¬ 
hovnic, dacă nu-ţi plăcea rînduiaia mântuirii de ce primeai cinstea unei 
slujbe a cărei credinţă o respingeai ? Dar, bărbat prevăzător şi simplist 
în ale religiei, aii vioit în aişa măsură să te potriveşti cu două situaţii, 
încît să-ţi păstrezi şi ticăloşia de nelegiuit şi rangul de dreptcredineios. 


XII. 

Aşadar, naşterea şi patimile Domnului sînt lovitură a auzului 
tău şi rană a urechilor tale. Dar unde este acea mărturisire a ta, apos- 
tole Pavel: «însă noi, propovăduim pe Hristos cel răstignit : pentru iu¬ 
dei, sminteală pentru pagini, nebunie. Dar pentru cei chemaţi, şi iudei 
şi elini, pe Hristos, puterea lui Dumnezeu şi înţelepciunea lui Dumne¬ 
zeu » 138 . Ce este înţelepciunea şi puterea lui Dumnezeu ? Dumnezeu, fără 
îndoială. Dar pe Hristos, Care a fost răstignit, li propovăduieşte puterea 
şi înţelepciunea lui Dumnezeu. Deci, dacă fără îndoială Hristos este 
înţelepciunea lui Dumnezeu, Hristos este fără îndoială Dumnezeu. 2. — 
Crucea Domnului, care pentru pagini a fost nebunie şi pentru iudei smin¬ 
teală, pentru tine este şi una şi alta. Căci nu e nebunie mai mare decît 
a nu crede şi sminteală mai mare decît a nu vrea să auzi. Erau rănite 
urechile lor la predicile despre patimile Domnului, cum sfint acum rănite 
urechile tale. Ei socoteau aceasta o rană a auzului lor, precum socoţi 
şi tu. Şi de aceea la numele Domnului şi Dumnezeului nostru Iisus Hris¬ 
tos, cînd apostolul Pavel II propovăduia pe Hristos Dumnezeu, şi îşi 
astupau urechile capului, precum tu îţi astupi urechile sufletului. 3. — 
în această parte poate părea la fel neevlavia lor şi a ta, dacă nu cumva 
este cu mult mai mare nelegiuirea ta, fiindcă ei Î,1 tăgăduiau prin ceea 
ce pătimirea îl arată om, pe cînd tu-L tăgăduieşti pe Cel pe Care în¬ 
vierea L-a dovedit Dumnezeu. Şi prin aceasta ei îl prigoneau pe pă- 
mînt, tu li prigoneşti şi în cer. Şi nu numai atât,- dar ceea ce e mai 
crud şi mai nelegiuit ,ei îl tăgăduiau din neştiinţă, tu după credinţă, ei 
necunoscînd pe Domnul, tu mărturisindu-L pe Dumnezeu, ei sub rîvna 
pentru respectul legii, tu sub mărturisirea de împotrivitor, ei pe Cel de 
Care se socoteau străini, tu pe Cel al Cărui preot eşti. Crimă nemernică 
şi nemaiauzită ! îl prigoneşti prin tăgăduire pe Cel de vrednicia Căruia 
te foloseşti. 

XIII. 

Dar te foloseşti de o mare dovadă a necredinţei şi a neevla- 
viei tale pentru a-L tăgădui şi a-L prigoni pe Domnul Dumnezeu, zi- 
cînd : Fiii trebuie să fie de o fiinţă cu părinţii. Nu spun încă şi nu arăt 

deplin că în naşterea lui Dumnezeu nu este nevoie să se păstreze această 
legătură, fiindcă naşterea n-a atîrnat de cine a născut, ci de Cine S-a 
născut şi Acesta S-a născut cum a voit El să se nască. Deocamdată, 
fiindcă ai spus că trebuie să fie de o fiinţă cine se naşte, cu cine naşte, 
eu îţi spun că Domnul Iisus Hristos a fost de o fiinţă şi deopotrivă şi cu 
tatăl şi cu mama. 2. — După deosebirea persoanelor a primit asemăna¬ 
rea cu fiecare părinte ; căci prin dumnezeire a fost de o fiinţă cu Tatăl, 
iar prin trup de o fiinţă cu mama. Nu pentru că ar fi fost doi : unul de o 
fiinţă cu Tatăl şi altul de o fiinţă cu mama, ei pentru că Acelaşi, Dom¬ 
nul Iisus Hristos, născîndu-Se şi om şi Dumnezeu, a avut în Sine în¬ 
suşirea ambilor părinţi, ca om avînd asemănarea cu mama, iar ca Dum¬ 
nezeu adevărul lui Dumnezeu-Tatăl. 

XIV. 

Altminteri, dacă susţii că nu este acelaşi Hristos născut din 
Maria şi din Dumnezeu, faci, fără îndoială, doi Hristoşi, ca acea nele¬ 
giuire a neevlaviei pelagiene care, susţinând că născutul din Fecioară 
a fost doar om, a spus că El a fost mai degrabă un învăţător al nea¬ 
mului omenesc, decît mântuitor, fiindcă n-a adus oamenilor mîntuirea, 
ci a fost pildă de viaţă, bineînţeles pentru ca oamenii, urmîndu-L prin 
fapte asemănătoare, să ajungă la vrednicii asemănătoare. Deci una este 
obîrşia neevlaviei voastre, aceeaşi rădăcina rătăcirilor. Ei afirmă că din 
Maria s-a .născut doar nn om, şi tu la fel. 2. — Ei despart pe Fiul omu¬ 
lui de Fiul iui Dumnezeu, şi tu la fel. Ei spun că Hristos a devenit mân¬ 
tuitor prin botez, tu că prin botez S-a făcut templu al lui Dumnezeu. Ei 
nu tăgăduiesc că a devenit Dumnezeu după pătimire, tu li tăgăduieşti 
chiar după înălţare. Deci numai într-o privinţă se deosebeşte strică¬ 
ciunea voastră, că ei par a-L huli pe Domnul pe pământ, tu şi în cer. 
Ai biruit, nu tăgăduim, pe cei pe care-i imiţi şi chiar i-ai întrecut : ei 
uneori încetează de a : l tăgădui pe Dumnezeu, tu niciodată. De altfel 
nici mărturisirea lor nu trebuie socotită pe deplin adevărată, de vreme 
ce ei atribuie Mântuitorului numai după pătimire cinstea dumnezeirii, 
şi după ce mai înainte îl tăgăduiesc ca Dumnezeu, după aceea îil mărtu¬ 
risesc. Dar, după părerea mea, cel ce tăgăduieşte în Dumnezeu o parte 
tăgăduieşte totul şi cel care nu-L mărturiseşte că a fost întotdeauna îl 
tăgăduieşte întotdeauna. 3. — La fel şi tu, chiar dacă ai zice că Domnul 
Iisus Hristos Care S-a născut din Fecioara Maria este azi în cer Dum¬ 
nezeu adevărat, totuşi, dacă ai spune că n-a fost întotdeauna Dumnezeu, 
nu L-ai mărturisi cu adevărat. Şi desigur, nu vrei să-ţi schimbi cumva, 
sau să-ţi modifici părerea : pe Cel despre Care zici că S-a născut doar 

om astăzi lupţi să-L arăţi ca nefiind Dumnezeu adevărat. O, nouă şi 
unică, nemaipomenită neevlavie ! Pe cel pe care, împreună cu ereticii, 
îl socoteşti om, nu-L mărturiseşti, împreună cu ereticii, Dumnezeu. 

XV. 

Dar totuşi, fiindcă spusesem că pentru tine fără îndoială sînt 
doi Hristoşi, să limpezesc şi această afirmaţie. Spune-mi, te rog, tu, 
care desparţi pe Hristos de Fiul lui Dumnezeu, cum mărturiseşti în sim¬ 
bol că Hristos S-a născut din Dumnezeu ? Căci spui : «Cred in Dum¬ 
nezeu Tatăl şi în Iisus Hristos, Fiul Lui» : Ai, aşadar, aci pe Iisus Hristos 
Fiu al lui Dumnezeu. Dar zici că Acelaşi, născut din Fecioara Maria, 
nu este Fiul lui Dumnezeu. Prin urmare, altul este Hristos cel din Dum¬ 
nezeu şi altul cel din Maria. In părerea ta simt dioii Hristoşi, fiindcă deşi 
nu-L tăgăduieşti pe Hristos în simbol, îl afirmi pe Hristos cel din Maria 
a fi altul deeît cel pe cane-L mărturiseşti în simbol. 2. —• Dar zici poate 
că Hristos nu S-a născut din Dumnezeu. Atunci cum spui în simbol : 
«Cred în Iisus Hristos, Fiul lui Dumnezeu» ? Ori ai să tăgăduieşti sim¬ 
bolul, ori ai să mărturiseşti pe Hriislţps Fiu all lui Dumnezeu. Dacă măr¬ 
turiseşti în simbol pe Hristos Fiu al lui Dumnezeu, trebuie să mărtu¬ 
riseşti că acelaşi etste Hristos fiul Maniei şi Fiull lui Dumnezeu. Iar dacă 
susţii că Hristos cel născut din Maria este altul, în mod sigur huleşti, 
afirmînd că sînt doi Hristoşi. 


XVI. 

Dar totuşi, chiar dacă stricăciunea şi vicleniile tale nu sînt 
cuprinse în această credinţă a simbolului, te întreb, nu eşti oare do- 
borîf de însăşi judecata şi lumina adevărului ? Spune-mi, te rog, ereticul®, 
oricine ai fi tu, — Treimea este, fără îndoială, cea în care credem, pe 
care o mărturisim : Tatăl, Fiul şi Sfîntul Duh. Despre slava Tatălui şi 
a Duhului nu e nici o neînţelegere ; pe Fiu Ii defăimezi, pentru că spui 
că nu e născut din Fecioară Cei născut din Dumnezeu-Tatăl — spu¬ 
ne-mi deci, dacă nu tăgăduieşti că Fiul lui Dumnezeu este din Dum¬ 
nezeu Unul născut, Cel născut din Maria ce ai vrea să fie ? Zici că a 
fost doar un om, pe lingă ceea ce a spus El însuşi: «Ceea ce este năs¬ 
cut din trup, trup este» 139 . 2. — Dar nu se poate numi om Cel Ce nu 
este născut numai după legea creaţiei omeneşti. «Ceea ce s-a zămisiit 
într-însa — zice îngerul — este de la Duhul Sfînt» 14 °. Şi totuşi aceasta 
chiar nu îndrăzneşti să negi tu, care tăgăduieşti toate tainele mîntuirii. 


139. Ioan 8, 6. 

140. Matei 1, 20. 

De vreme ce deci S-a născut de la Duhul Sfînt şi nu poate fi socotit 
numai om Cel ce a fost zămislit prin insuflarea lui Dumnezeu, dacă El 
nu este Cel Care potrivit apostolului: «S-a deşertat pe Sine, chip de 
rob luind» 111 şi «Cuvîntul trap S-a tăcut şi S-a smerit pe sine ascultător 
tăcîndu-Se pînă Ia moarte şi care pentru noi S-a făcut sărac, deşi era 
bogat» 142 , spune-mi deci : Cine este Cel Ce s-a născut de la Duhul Sfînt 
şi a fost zămislit, iar Dumnezeu a umbrit cu puterea Sa taina ? Fără în¬ 
doială, spui că a fost altul. 3. — Deci sînt doi, adică şi Cel născut de 
Dumnezeu-Tatăl în cer şi Cel zămislit din Maria prin insuflarea lui Dum¬ 
nezeu. Şi prin aceasta este al patrulea cei pe care-L introduci, pe Care, 
deşi cu vorba îi numeşti numai om, de fapt, într-atît îl arăţi că n-a 
fost numai om incit, chiar dacă nu aşa cum ar trebui, îl recunoşti to¬ 
tuşi vrednic de cinste, de veneraţie şi de adorare. 4. — Dar, de vreme 
ce trebuie să fie adorat ca Fiu al lui Dumnezeu născut din Tatăl, şi 
prin Duhul Sfînt, ca fiu al Măriei, faci doi vrednici a fi cinstiţi şi ve¬ 
neraţi de tine, pe care într-atît îi desparţi, incit ii venerezi în chip par¬ 
ticular pe fiecare cu cinstirea Sa. Şi prin aceasta înţelegi că, făgăduind 
şi despărţind cu totul pe Fiul lui Dumnezeu de Sine, răstorni, pe cit 
poţi, taina dumnezeirii. Căci dacă-încerci să introduci în Treime o a 
patra persoană, vezi bine că tăgăduieşti din temelie toată Treimea. 



XVII. 

Astfel, stînd lucrurile, cînd tăgăduieşti pe unul singur Iisus 
Hristos, Fiul lui Dumnezeu, ai tăgăduit totul. în aceasta stă raţiunea 
tainei bisericeşti şi a dreptei credinţe, că, acela care tăgăduieşte o parte 
a tainei, nu poate mărturisi partea cealaltă. Căci atît de legate şi de 
încorporate sînt toate, incit nu poate fi una fără alta, ci cel ce a tă¬ 
găduit numai o parte din toate, nu-i mai foloseşte la nimic să le creadă 
pe celelalte toate. Dacă tăgăduieşti că Domnul Iisus Hristos este Dum¬ 
nezeu, este de trebuinţă ca, tăgăduind pe Fiul lui Dumnezeu, să-l 
tăgăduieşti şi pe Tatăl, fiindcă, după cum spune Dumnezeu însuşi, 
«Oricine tăgăduieşte pe Fiul nu are nici pe Tatăl cine mărtu¬ 
riseşte pe Fiul are şi pe Tatăl» 143 . 2. — Tăgăduind astfel pe Cel născut, 
îl negi şi pe Cel ce L-a născut. Tăgăduind că este Fiul lui Dumnezeu 
Ceî născut în trup, urmează să tăgăduieşti şi pe cel născut în Duh, fi¬ 
indcă este Acelaşi Cel născut în trup, Care mai înainte a fost născut 
în Duh. Necrezind deci în Cel născut în trup, trebuie să nu crezi nici în 
Cel ce a pătimit. Necrezind însă în patimile Lui, ce rămîne decît să 

141. Filip. 2, 7. 

142. Ioan 1, 14. 

143. 1 Ioan 2, 28. 

tăgăduieşti şi învierea, fiindcă credinţa în Cel sculat din morţi vine 
din credinţa în Cel Ce a murit şi nu poate sta în picioare adevărul în¬ 
vierii, dacă nu i-a precedat faptul morţii. 3. Tăgăduind, aşadar, pe Cel 
Ce a pătimit şi a murit, tăgăduind şi pe Cel ce a înviat din morţi, în¬ 
semnează că tăgăduieşti şi pe Cel ce S-a înălţat la cer, fiindcă înălţarea 
fără înviere nu putea să fie şi cel ce nu crede în înviere, nu poate 
crede nici în înălţare, precum spune apostolul: «Cei Care S-a pogoiît, 
Acela este Care S-a suit» m . Aşadar, după tine Domnul Iisus Hristos 
nici n-a înviat din morţi, nici nu S-a ridicat la cer, nici nu S-a aşezat 
de-a dreapta Tatălui, nici nu va veni acea zi aşteptată a judecăţii de 
apoi şi nici nu va judeca viii şi morţii. 

XVIII. 

1. Înţelegi astfel, o, nefericită şi turbată stricăciune, că tu ai 
golit în întregime toată credinţa simbolului, toată puterea nădejdii 
şi a tainei sfinte. Şi pe deasupra acestora ai îndrăznit să mai rămîi în 
Biserică, te mai socoteşti preot, cînd ai tăgăduit toată credinţa prin care 
ai început să fii preot ? întoarce-te, aşadar, la calea cea dreaptă, revino 
la simţămintele de mai înainte, revezi-ţi înţelepciunea, dacă ai avut-o 
vreodată, întoarce-te la tine însuţi, dacă ai avut totuşi în tine ceva la 
oare să te întorci, recunoaşte tainele izbăvirii tale, prin care ai fost în¬ 
noit, prin care te-ai renăscut. 2. N-ai mai puţină nevoie acum de ceea 
ce ai avut atunci, pentru ca să te renască acum prin pocăinţă cele ce 
te-au născut înainte prin izvorul lor. Păstrează deplina rînduială simbo¬ 
lului, păstrează adevărul desăvîrşit al credinţei. Crede iîn Dumnezeu Ta¬ 
tăl, crede în Dumnezeu Fiul, în Unul Născător şi Unul Născut Domnul 
tuturor Iisus Hristos, Cel de o fiinţă cu Tatăl, născut în Dumnezeire, 
născut în trup, de o îndoită naştere, dar de o singură slavă, Cel Care, 
creator al tuturor făpturilor, Acelaşi a fost născut din Tatăl şi după 
aceea născut din Fecioară. • 


XIX. 

1. N-aşterea Lui în .trup şi din trup n-a fost micşorare, ci numai 
îaştere şi nici schimbare fiindcă, rămînînd în chipul lui Dumnezeu a luat 
hip de rob, dar slăbiciunea înfăţişării omeneşti n-a slăbit totuşi firea 
ui Dumnezeu ; ci intr-o deplină şi întreagă putere a Dumnezeirii, tot 
e a fost în trup omenesc a fost înălţare a omului, nu o scădere a slavei. 
>e vreme în trup, ca să nu rămînă în El Dumnezeu, ci pentru ca Dum- 
ezeu rămînînd în El, omul să fie Dumnezeu. 2. Şi de aceea Martha, pe 


144. Efcs < 4, 10. 

— Sfîntul loan Casian 

cînd cu ochii trupeşti îl vedea om, cu cei duhovniceşti îl mărturisea 
Dumnezeu, zicînd : «Da, Doamne. Eu am crezut că Tu eşti Hristos, Fiul 
lui Dumnezeu, Care ai venit in lume» 145 . De aceea Petru, sub descope¬ 
rirea Duhului Sfînt, deşi privea pe dinafară pe Fiul omului, propovăduia 
totuşi pe Fiul lui Dumnezeu, zicînd : «Tu eşti Hristosul, Fiul lui Dum¬ 
nezeu Celui viu» 14B . De aceea Toma, pe cînd pipăia trupul, ştia că pipăie 
pe Dumnezeu, zicînd : «Domnul meu şi Dumnezeul meu» 147 . Căci toţi îl 
mărturiseau pe Hristos unul, şi nu făceau din El doi. 3. Deci crede-L 
pe acesta, crede în Domnul tuturor Iisus Hristos, Cel Unul-Născut şi în- 
tîiul născut, Acelaşi făcător şi păzitor al oamenilor, Acelaşi mai înainte 
întemeietor al întregii lumi şi după aceea izbăvitor al neamului ome¬ 
nesc ; crede-L pe Acesta care, rămînînd ou Tatăl şi în Tatăl, de o fiinţă 
cu Tatăl şi, potrivit apostolului, « primind chip de rob... S-a umilit pină 
la moarte, şi încă moarte pe cruce» 148 şi iar, potrivit simbolului, «S-a 
născut din Maria Fecioara, S-a răstignit în zilele lui Ponţiu Pilat şi S-a 
îngropat, şi a înviat a treia zi, potrivit Scripturilor şi S-a urcat la cer şi 
iarăşi va să vie să judece viii şi morţii». 4. Aceasta este credinţa cea 
adevărată, aceasta mîntuirea adevărată, să-L crezi pe Iisus Hristos Domn 
şi Dumnezeu şi înainte de toate şi după toate, fiindcă, precum este scris : 
«Iisus Hristos — ieri şi azi şi în veci — este acelaşi» 140 . în cuvinttul ieri 
a arătat tot timpul trecut, în care, înainte de început, S-a născut din Ta¬ 
tăl. Iar în cuvîntul astăzi sînt arătate spaţiile acestei vremi, în care din 
iiou S-a născut din Fecioară, a pătimit şi a înviat, Iar «în veci» arată 
toată nemărginirea veşniciei ce va să vie. 

XX. 

1, Dar poate zici că eu, dacă susţin că S-a născut la plinirea vremii 
din Fecioară Cel ce S-a născut din Dumnezeu Tatăl înainte de toate, 
afirm că şi înainte de începutul lumii a fost Dumnezeu trupesc. Numin- 
du-L pe Cel întotdeauna Dumnezeu, după aceea om, ar însemna că a exis¬ 
tat întotdeauna omul care s-a născut după aceea. Nu vreau ca tu să fii 
cufundat în această orbire a neştiinţei şi în această noapte a rătăcirilor, 
încît să socoteşti că eu îl afirm ca om pe Cel Care, din Maria născut, 
există dinainte de începutul tuturor lucrurilor, şi că-L propovăduiesc a 
fi fost Dumnezeu trupesc întotdeauna, chiar -înainte de începuturile lu¬ 
mii. 2. Nu aşa, mă rog, nu aşa spun că, înainte de a se naşte a fost om în 


145. Ioan 11, 27. 

146. Matei 16, 16. 

147. Ioan 20, 28. 

148. Filip. 2, 7—8. 

149. Evrei 13. 8. 








DESPRE ÎNTRUPAREA DOMNULUI 851 

Dumnezeu, ci că după aceea S-a născut Dumnezeu în om. Căci n-a fost 
veşnic acel trup născut din trupul Fecioarei, ci Dumnezeu, Care a exis¬ 
tat întotdeauna, a venit din trupul Fecioarei, în trupul omului. Cuvintul 
trup S-a făcut, adică n-a avut trupul cu Sine, ci s-a unit ou trupul omu¬ 
lui prin bunăvoinţa dumnezeirii. Căci spune-mi, cînd oare «cuvintul trup 
s-u făcut» sau cind «s-a deşertat pe Sine primind chip de rob» sau cînd 
«S-a făcut sărac, deşi era bogat», dacă nu în acel pîntece sfînt al Fe¬ 
cioarei, în care, cînd se întrupează Cuvintul iui Dumnezeu, se zice că s-a 
făcut trup ? Cînd se naşte, ia într-adevăr chip de rob, cînd în stare ome¬ 
nească este ţintuit pe cruce, se face sărac şi este supus pătimirii tru¬ 
peşti, deşi era bogat în slavă dumnezeiască. 3. Altminteri, cum tu însuţi 
spui, daca după acestea a venit Dumnezeirea în El, ca într-unul dintre 
profeţi sau sfinţi, urmează că şi în acei în care a binevoit să locuiască 
Cuvintul, trup S-a făcut, că prin fiecare dintre ei S-a deşertat pe Sine 
primind chip de rob şi că prin aceasta nu S-a făcut în Hristos nimic nou, 
sau deosebit, nimic unic, că astfel nimic minunat n-a avut nici zămisli¬ 
rea Lui, nici naşterea, nici moartea. 



1. Şi totuşi, ca să ne întoarcem la cele de mai înainte, dacă 
aşa stau lucrutride cum am spus, d>e ce Iisiis Hristos, pe Care tu îl recu¬ 
noşti numai ca om chiar înainte de a Se naşte din Fecioară este arătat 
în Scripturi a fi existat întotdeauna ? De ce este propovăduit de către 
profeţi şi apostoli ca Dumnezeu înainte de toţi vecii ? Căci spune Pa- 
vel: «Un singur Domn Iisus Hristos, prin care sint toate», şi în alt loc : 
«Pentru că în Hristos au fost făcute toate, cele din ceruri şi cele de pe 
pămînf, cele văzute şi cele nevăzute» ? m . Şi simbolul alcătuit deopo¬ 
trivă prin autoritate omenească şi dumnezeiască spune : «Cred în Dum¬ 
nezeu Tatăl şi în Domnul Iisus Hristos, Fiul Lui» şi ceva mai departe : 
«Dumnezeu a'devărat din Dumnezeu adevărat, prin Care veacurile s-au 
unit şi toate s-au făcut» m şi de asemenea : «Care pentru noi a venit şi 
S-a născut din Fecioara Maria şi S-a răstignit şi S-a îngropat». 


- XXII. 

1. După însăşi mărturisirea noastră, înainte de zămislire şi de naş¬ 
terea Fecioarei, Domnul n-a existat ea om, totuşi Hristos, numit de tine 
om unic, este arătat în Scripturile Sfinte Dumnezeu fără început şi a fost 
atît de mare unitatea Lui ca om şi Dumnezeu, încît se pare că şi înainte 

150 . / Cor. 8 , 6 . 

151 . Col. 1 , 16 . 

omul a fost întotdeauna în veşnică unitate cu Dumnezeu şi după aceea 
Dumnezeu a pătimit împreună cu omul. Dar nici omul nu trebuie crezut 
că e fără început, nici Dumnezeu supus pătimirii. 2. Am arătat în cele 
sorise mai înainte că, unit cu omul, adică cu trupul său, Dumnezeu nu- 
ngăduie să se producă nici o deosebire intre om şi Dumnezeu în părerea 
omenească. De aceea n-a voit în nici un caz să se ajungă acolo, încît să 
se creadă de cineva că unul este Fiul omului şi altul Fiul lui Dumnezeu, 
Dimpotrivă, astfel este în toate scrierile sfinte unificat şi .încorporat 
Domnul, ca om în Dumnezeu, incit nimeni nu poate să-L deosebească 
nici în timp pe om de Dumnezeu, nici în pătimire pe Dumnezeu de om. 
3. Dacă te uiţi la timp, vei găsi întotdeauna pe Fiul omului împreună cu 
Fiul lui Dumnezeu, iar dacă ai în vedere pătimirea, ll vei afla întotdea¬ 
una pe Fiul lui Dumnezeu împreună cu Fiul omului. In aşa fel este unit 
şi nedespărţit în FIristos Fiul omului şi Fiul lui Dumnezeu, încât, precum 
arată Scriptura, nu poate fi despărţit nici omul de Dumnezeu în timp, 
nici Dumnezeu de om în pătimire. 4. De aceea este scris : « Nimeni nu 
s-a suit în cer decît Cel Care S-a coborît din cer, Fiul Omului, Care este 
în cer» 152 . Aşadar, pe cînd Fiul lui Dumnezeu vorbea pe pămînt, dădea 
mărturie că în cer este Fiul omului şi că acelaşi Fiu al omului, despre 
Care spunea că Se va sui la cer, S-a coborît din cer. Sau : «Dacă veţi ve¬ 
dea pe Fiul omului suindu-se acolo unde era mai înainte» 153 . Precum se 
vede, pe Cel pe care mai înainte ll numeşte născut din om, îl arată to¬ 
tuşi că a fost întotdeauna întru cei de sus. Dar şi apostolul, dacă este 
vorba de timp, mărturiseşte că toate au fost făcute prin Hristos : «Un 
singur Domn, Iisus Hristos, prin Care sînt toate şi noi prin El» m . Iar 
dacă ne gîndim la pătimire, spune că a fost răstignit Domnul slavei: 
«Căci dacă L-ar fi cunoscut, niciodată n-ar fi răstignit pe Domnul, sla¬ 
vei» 155 . 5. Şi de aceea, chiar simbolul învăţîndu-ne că Domnul Iisus Hris¬ 
tos este Unul născut şi Intîi născut, Dumnezeu adevărat din Dumnezeu 
adevărat, de o fiinţă cu Tatăl şi Făcător a toate, dă mărturie că a fost 
născut din Fecioara Maria şi după aceea a pătimit şi S-a îngropat. In 
simbol se arată astfel întrupat Fiul omului şi al lui Dumnezeu, astfel 
unit Dumnezeu şi omul, incit să nu poată exista nici o despărţire nici în 
timp, nici în pătimire. Domnul Iisus Hristos acelaşi este mărturisit: Dum¬ 
nezeu prin veşnicia timpului şi om prin răbdarea pătimirii. Astfel, chiar 
dacă nu trebuie sa se spună că e om fără început şi Dumnezeu pătimi- 
tor, se propovăduieşte totuşi că în Unul Domnul Iisus Hristos este şi 


152. Ioan 3, 13. 

153. Ioan 6, 62. 

154. I Cor. 8, 6. 

155. I Cor. 2, 8. 

Dumnezeu şi omul şi în veşnicie şi în moarte. 6. Vezi, aşadar, că Hristos 
este toate şi numele Lui este o însemnare a ambelor firi, fiindcă şi omul 
şi Dumnezeu născut astfel cuprinde în Sine toate, încît să se ştie că în 
numele Lui nu lipseşte nimic. Aşadar, în trecut, înainte de naşterea din 
Fecioară nu este aceeaşi veşnicia omului şi a lui Dumnezeu ci, fiindcă în 
pîntecele Fecioarei s-a unit Dumnezeu cu omul, s-a făcut că în Hristos 
să nu poată fi numit în nici un chip unul fără celălalt. 

XXIII. 

1. Deci cînd ai spus, Domnul Iisus Hristos, spui tot. Căci şi în Fiul 
lui Dumnezeu îl vei numi pe Fiul omului şi în Fiul omului pe Fiul lui 
Dumnezeu, folosind figura retorică numită sinecdocă, prin care partea 
are înţelesul totului, iar totul capătă înţelesul de parte. Ne învaţă aceasta 
chiar Scripturile Sfinte, în care Domnul, folosind adesea această figură, 
sau trop, Vorbeşte despre alţii, voind să se înţeleagă că vorbeşte despre 
Sine. Aşa sînt arătate uneori îp cărţile sfinte fie zilele, fie lucrurile, fie 
oaxnenii, fie vremile. Astfel, de pildă, Dumnezeu prezice că Israel va 
robi patru sute de ani în Egipt, spunînd iui Avraam: «Să ştii bine că 
urmaşii tăi vor pribegi în părrânt străin, unde vor ii robiţi şi apăsaţi pa¬ 
tru sute de ani» 156 . In "această prezicere, dacă se ia în considerare tot 
timpul de cînd a vorbit Dumnezeu, sînt mai mult de patru sute de ani; 
iar dacă se are în vedere numai timpului care au robit, sînt mai puţin de 
patru sute. 2. Trebuie să înţelegem figurat acest timp, căci altfel însem¬ 
nează că Dumnezeu a minţit, vorbă departe de simţirea creştinilor. De 
vreme ce de la timpul glasului dumnezeiesc au trecut mai mult de pa¬ 
tru sute de ani, iar robia a durat cu mult mai puţin, însemnează că tre¬ 
buie să înţelegem aceasta fie ca parte pentru tot, fie ca tot pentru parte. 
La fel stau lucrurile uneori şi cu înţelesul zilelor şi al nopţilor, unde se 
poate înţelege o singură zi pentru două, sau două pentru una. în felul 
acesta se limpezeşte ceea ce pare întunecat despre patimile Domnului. 3. 
După pilda profetului Iona 157 , Domnul a prezis că Fiul omului va fi trei 
zile şi' trei nopţi în inima pământului , şi totuşi, după a şasea a sabatului, 
în care a fost răstignit, n-a fost între cei morţi decât o zi şi două nopţi; 
atunci care este adevărul cuvîntului dumnezeiesc şi cum se află el ? De 

l ■ ' ' ' 

buna seamă, este folosită aici figura numită sinecdocă, adică după ziua 
în care a fost răstignit a trecut o noapte şi ziua următoare, iar în cea¬ 
laltă noapte a înviat. Şi astfel, adăugîndu-se şi noaptea care a precedat 
zilei sale şi ziua care a urmat nopţii sale, se cunoaşte că nu lipseşte ni- 


156. Fac. 15, 13. 

157. cf. Matei 12, 40. 

mio timpului întreg, care se umple de la partea sa. Sînt pline Scripturile 
Sfinte de aceste exemple de socoteală, dar nu este loc să le amintim pe 
toate. 4. Astfel, cînd zice psalmul : «Ce este omul că-Ţi aminteşti de 
el» 158 , prin parte se-nţelege totul, fiindcă printr-un singur om se arata 
tot neamul omenesc. La fel, cînd a păcătuit Ahab, se spune că a păcătuit 
poporul, fiind numită aci toată muiţimea, în loc de o singură persoană. 
Şi Ioan, premergătorul Domnului, zice : «După mine vine bărbat, Care a 
ajuns să fie înaintea mea, fiindcă mai înainte de mine era» m . Aşadar, 
cum arată că va veni după el, Cel pe care-L numeşte că a fost înaintea 
sa ? Dacă se înţelege aceasta despre omul Care S-a născut în urmă, 
cum a fost înainte ? Iar dacă aci trebuie înţeles Cuvîntul, vorbele : 
«După mine vine bărbat» cum pot fi înţelese altfel, decît că într-unul 
Domn Iisus Hristos se arata şi întîietatea Cuvîntului şi urmarea omu¬ 
lui ? 5. Aşa se face că Domnul, unul şi acelaşi a fost şi înainte de Ioan 
şi a venit şi după Ioan, fiindcă după trup este următor lui Ioan, dar după 
dumnezeire este mai înainte de toţi. De aceea Ioan, numind numai pe 
bărbat, a arătat şi omul şi Cuvîntul, fiindcă, de vreme ce Domnul Iisus 
Hristos Fiul lui Dumnezeu a fost cuprins şi în om şi în cuvânt, L-a arăitat 
pe unul spunînd despre El toate. Dar de ce să mai dăm şi alte exemple ? 
Nu-mi va ajunge, după părerea mea, o zi, dacă voi încerca să culeg, sau 
să istorisesc (tot ce se poate spune despre acest lucru. Sînt destule cele 
pe care le-am spus acum măcar în această parte a lucrării şi pentru ară¬ 
tarea simbolului, şi pentru datoria pricinei şi pentru măsura cărţii. 

CARTEA A VII-A 

fi. 

Ceea- ce se întîmplă celor ce, deşi au scăpat de primejdiile din lar¬ 
gul mării, se tem totuşi de îngrămădirile de nisip din apropierea portu¬ 
rilor, sau de stîncile de lingă ţărm, mi se întîmplă acum şi mie, ca, ajun- 
gînd la cele din urmă defăimări ale ereticilor şi apropiindu-mă astfel de 
sfârşitul lucrării, să încep a mă teme de capătul la care doream să so¬ 
sesc. Dar, precum spune profetul, «Domnul este ajutorul meu, nu mă voi 
teme de ce-mi va face mie omul» 160 . De aceea n-am să mă tem de cap¬ 
canele şi de cursele ereticilor, sau de drumurile cotropite de spini în- 
spăimîntători, care mai mult înăspresc mersul decât îl închid. Munca 
pentru curăţatul drumului îmi dă mai mult de furcă decît frica de ne¬ 
reuşită, dar, oricite piedici întâlnesc şi oricîtă spaimă îmi produc ele în 

mersul pe drum drept, osteneala pentru curăţatul de trebuinţă este mai 
lucrătoare şi învinge teama de greutăţi. 2. Aşadar acum, cînd ridicăm 
mîinile asupra balaurului aducător de moarte şi dorim să-i sfârtecăm tru¬ 
pul cu încolăciturile lui monstruoase, iarăşi şi iarăşi, Te rugăm Doamne 
Iisuse, cum Te-am rugat întotdeauna, să ne dai cuvînt, cînd vom des¬ 
chide gura, să dărîmăm toate întăriturile vrăjmaşe, să surpăm gândurile 
şi toată trufia care se ridică împotriva cunoaşterii lui Dumnezeu, sa ro¬ 
bim tot cugetul nostru spre ascultarea Ta 161 , fiindcă liber este acela, care 
a început să-Ţi fie Ţie rob. 3. Fii, aşadar, cu ajutorul Tău, cu lucrarea 
Ta, alături de cel ce luptă pentru Tine cu puteri mai mult decît omeneşti. 
Dă-ne puterea să zdrobim noul şarpe cu multe capete şi cu gurile căs¬ 
cate împotriva noastră, pline de venin şi de moarte. Tu, care faci ca 
picioarele celor credincioşi să calce nevătămate peste şerpi şi peste 
scorpioni m , să meargă peste vipere şi peste vasilisci 163 , să culce la pă¬ 
mânt pe lei şi pe draci, întăreşte-ne în îndrăzneala neînfricată a nevino¬ 
văţiei noastre neabătute, pentru ca « Pruncul de ţîţă să se joace lingă 
culcuşul viperei şi în vizuina şarpelui otrăvitor copilul abia înţărcat 
să-şi întindă mina» 164 . Dă-ne, aşadar, şi nouă puterea să întindem mîi¬ 
nile fără primejdie împotriva culcuşurilor acestei răufăcătoare şi nele¬ 
giuite vipere eretice şi, dacă în unele găuri, adică în ascunzişurile sim¬ 
ţirilor omeneşti a avut cuib, ori a depus ouă, ori a lăsiat urme ale balelor 
sale murdare, înlături de la toţi atingerea dăunătoare şi scârboasă cu 
această fiară tîrîtoare, scoate necurăţenia produsă de părăsirea credinţei 
adevărate, spală sufletele apăsate de gunoiul pricinuitor de răni ale ne¬ 
credinţei şi le zvîntează ou sfînta curăţire, pentru ca vizuinele tîlhatni- 
lor să devină case de rugăciune 165 , iar în hanurile de popas, în care, pre¬ 
cum este scris m , mişună arici, onocentauri, viezuri şi arătări monstru¬ 
oase, dă, Doamne, în acestea darurile Duhului Tău, fă ca în ele să stră¬ 
lucească podoabele credinţei şi ale religiei. 5. Aşa cum odinioară, alun¬ 
gind închinăciunile la idoli şi înlăturând chipurile cioplite, ai făcut din 
altarele demonilor temple ale virtuţilor, trimiţînd în asoinzătorile şer¬ 
pilor şi ale scorpiilor razele strălucitoare ale luminii Tale şi din cuibu¬ 
rile rătăcirilor şi ale ticăloşiilor ai făurit case de podoabă şi de frumu¬ 
seţe, la fel în toţi, ai căror ochi au fost orbiţi de întunericul stricăciunii 
eretice, trimite lumina milei Tale şi a adevărului, pentru ca ei, privind 


161. Etes. VI, 19; II Cor. X, 4—5. 

162. Luccl X, 19. 

în lumina strălucitoare şi curată marea şi mîntuitoarea taină a întrupă¬ 
rii Tale, să înţeleagă că Tu, născut din pîntecele sfânt al Preacuratei Fe¬ 
cioare, eşti în lume om adevărat, ai fost întotdeauna Dumnezeu adevărat. 


II. 

înainte de a începe să vorbesc despre cele pe care în cărţile de mai 
înainte abia dacă le-am pomenit, socotesc potrivit să mă achit de cele 
făgăduite, pentru ca, după ce-mi voi îndeplini promisiunile făcute, să 
pot vorbi mai liber şi mai uşor despre celelalte. Zice, aşadar, noul ba¬ 
laur, şuierînd în Biserica lui Dumnezeu pentru a dărâma credinţa în naş¬ 
terea sfîntă : «Nimeni nu se naşte înaintea născătorului său». 2. în pri¬ 
mul rând, cred că tu nu ştii nici ce vorbeşti şi nici despre ce vorbeşti. 
Căci dacă ai şti, sau ai înţelege despre ce vorbeşti, n-ai judeca în nici 
un chip cu păreri de om muritor naşterea lui Dumnezeu Cel Unul-Năs- 
cut, n-ai încerca să-L încadrezi în socoteli omeneşti pe Cel ce S-a năs¬ 
cut în afara zămislirii de obîrşie omenească şi n-ai pune în calea atot¬ 
puterniciei dumnezeieşti neputinţe omeneşti, dacă ai şti că pentru Dum¬ 
nezeu nimic nu este peste putinţă. «Nimeni, zici, nu se naşte înaintea 
născătorului său». Spune-mi, te rog, despre ce pricini socoţi că vorbeşti, 
despre firea căror vieţuitoare ? Socoţi că pui lege oamenilor sau fiare¬ 
lor, păsărilor sau vitelor ? Căci acestea şi altele de acelaşi fel sînt cele 
despre care se poate vorbi astfel. 3. Nici una din acestea nu mai pot în¬ 
toarce la o nouă naştere. De aceea nimeni nu naşte pe născătorul său, 
fiindcă pricina naşterii nu vine decît din putinţa naşterii. Iar' tu crezi e:ă 
naşterea Atotputernicului trebuie s-o compari cu naşterea fiinţelor pă¬ 
mânteşti şi-L judeci după firea rânduielilor omeneşti 1 pe Cel Care este fă¬ 
cătorul firii însăşi ? Vezi, aşadar, cum am zis mai sus, nu ştii de unde 
sau despre ce vorbeşti, dacă asemeni făptura cu înfăptuitorul şi deci, 
pentru a înţelege atotputernicia lui Dumnezeu, te foloseşti de acele lu¬ 
cruri care ele însele n-ar fi, dacă n-ar fi de la Dumnezeu ceea ce ele în¬ 
sele sînt. Aşadar, Dumnezeu a venit cum a voit, cînd a voit şi de unde 
a voit. 4. Nici timpul, nici persoanei, nici deprinderile oamenilor, nici pil¬ 
dele lucrurilor nu I se potrivesc, fiindcă nu I se poate aplica legea făp¬ 
turilor Celui ce este Bl însuşi înfăptuitorul a toate, şi Lui i-a fost ou pu¬ 
tinţă tot ce a voit, fiindcă puterea i-a fost deopotrivă cu voinţa. Vrei să 
ştii cumva cît de mare este atotputinţa lui Dumnezeu ? Eu cred că Dum¬ 
nezeu poate face cu făpturile Sale ceea ce tu nu crezi că El a făcut cu 
Sine însuşi. Toate fiinţele care se nasc în urmă, dacă Dumnezeu porun¬ 
ceşte se pot naşte uşor, cu mult mai Înaintea părinţilor. Şi mâncarea şi 
băutura, dacă aşa este voia Dumnezeirii, se pot întoarce în cei zămisliţi 

şi urinaşi. 5. Apele .înseşi, de care se folosesc toate vieţuitoarele de la 
începutul începuturilor, dacă Dumnezeu porunceşte, se pot întrupa şi 
naşte în măruntaie. Căci cine a statornicit vreo măsură lucrurilor sfinte, 
sau cine a îngrădit puterea dumnezeiască, sau cine îi va spune, precum 
este scris : «Ce ai tăcut» ? 167 . Dacă tăgăduieşti că Dumnezeu poate orice, 
tăgaduieşti şi că Dumnezeu Cel născut din Maria, S-a născut înaintea ei. 
Iar dacă lui Dumnezeu nimic nu-I este imposibil, de ce obiectezi nepu¬ 
tinţa în venirea Sa Celui ce ştii ca în toate nimic nu-I este peste pu¬ 
tinţă. 

III. 

A doua defăimare hulitoare sau hulă defăimătoare a necredinţei 
tale este cea prin care spui - : «Cel născut trebuie să fie de o fiinţă cu 
născătorul». E la fel cu hula de mai înainte, deosebindu-se mai mult prin 
cuvinte decît prin fel şi chip. Cînd este vorba de naşterea lui Dumne¬ 
zeu, zici că din Maria nu S-a putut naşte cineva mai puternic, aşa cum 
ai zis mai înainte că nimeni nu se poate naşte mai înainte de născătorul 
său. De aceea, fie socoteşte răspuns la aceasta ceea ce am spus mai sus, 
fie consideră ceea ce trebuie să spun acum răspuns şi la cele de mai 
înainte. 2. Zici aşadar : Cine se naşte trebuie să fie de o fiinţă cu cine-1 
naşte. Dacă ai în vedere făpturile pămînteşti, înitr-adevăr, aşa se petrec 
lucrurile, dar dacă te gîndeşti la naşterea lui Dumnezeu, de ce cauţi în 
naşterea Lui exemple din natură, că doar întemeierile sânt supuse înte¬ 
meietorului şi nu întemeietorul este supus întemeierilor ? Vrei să ştii 
limpede cit sînt nu numai de nelegiuite, dar chiar de fără noimă aceste 
defăimări «le taie şi aceste poveşti, care nu văd atotputernicia lui Dum¬ 
nezeu ? Spune-mi, te rog, tu, care socoteşti că fiinţele nu se nasc decît 
asemenea din asemenea, de unde s-a născut deodată odinioară acel nu¬ 
măr fără sfârşit şi neînţeles de prepeliţe în deşert pentru hrana muiţimii 
israelite ? 16s . Căci, precum citim, eile n-au fost născute în ţinutul acela 
prin înmulţirea firească între păsări, ci au apărut pe neaşteptate, aduse 
din altă parte. 3. De unde a căzut acea hrană cerească timp de patruzeci 
de ani în tabăra evreilor ? 169 . Cum s-a născut mană din mană ? Dar 
acestea sînt minuni vechi. Vrei altele noi ? Cn puţine pîini şi cu puţin 
peşte Domnul Iisus Hristos nu o dată a hrănit nenumărate mulţimi de 
oameni care-L urmau în pustie 170 . In hrană n-a fost o explicare a saţiu¬ 
lui.. Ce pricină nevăzută, ce taină a săturat pe cei înfometaţi, mai ales 


167. Isaia XIV, 0 ; fi om. IX, 20. 

168. Num. XI, 31. 

169. Ieşirea XVI, 13. 

170. Mafei XIV, 16 şi urm. j XV, 32 şi urm. 

că a mai rămas, din ceea ce fusese adus la masă, o mulţime de hrană ne- 
consumată ? 4. Cum se explică aceasta, cum s-a făcut ca nu numai să se 
sature cei ce mîhcau, dar mîncarea însăşi să se înmulţească în chip ne¬ 
grăit cu mult peste ceea ce era de trebuinţă ? Citim că în Galileia apa 
s-a făcut vin 17i . Spune-mi, în ce chip firea a dat naştere acestor sub¬ 
stanţe cu totul deosebite de cele din care s-au făcut, mai ales că, aşa 
cum s-a întîmp'lat cu naşterea Domnului, dintr-o fiinţă cu totul neînsem¬ 
nată a răsărit altă fiinţă deosebită, de cu totul alt neam ? 5. Spune-mi, 
cum din acea apă simplă s-a născut acel vitn de soi, cu gust minunat ? 
Cum li s-a adus comesenilor ceva şi au băut altceva? Oare a avut acea 
saca, sau acea fîntînă, puterea de a schimba apa din eile în vin foarte 
bun ? Oare felul vaselor sau priceperea aducătorilor a produs această 
schimbare ? Nimic din partea lor. Şi cum nu se înţelege cu ajutorul min¬ 
ţii petrecerea faptului, care este totuşi întărit de -păstrarea lui în amin¬ 
tire ? Orbului din Evanghelie 172 i s-a pus tină ,pe ochi şi, spălaţi cu apă 
de acea taină, au văzut. 6. Oare a avut apa această fire să facă ochii să¬ 
nătoşi, sau tina să nască lumină ? Nimic din acestea, mai ales că apa nu 
aduce nici un leac orbirii, iar lutul poate fi dăunător chiar pentru cei ce 
văd. Şi cum un lucru care are în sine puterea de a vătăma a îndeplinit 
slujba lecuirii şi a mîntuirii şi ceea ce de obicei face rău celor sănătoşi a 
fost atunci ca o doctorie pentru sănătate ? zică astfel că aci a fost puterea 
l-mi Dumnezeu, leacul iui Dumnezeu şi toate pe care ie-am amintit 'le-a să- 
vîrşit atotputernicia dumnezeiască, fiindcă Dumnezeu poate din lucruri 
neobişnuite să scoată altele cu totul neaşteptate şi din cele dăunătoare 
sănătăţii să facă leacuri pentru sănătate şi pe cele care sînt fără putinţă 
şi înrîurire să le schimbe în puteri şi mijloace de lucrare. 

IV. 

Mărturiseşte acelaşi lucru şi despre naşterea Domnului, ca despre 
toate celelalte lucruri. .Crede că Dumnezeu S-a născut cum a voit, şi nu 
tăgădui că a putut face ce a voit. Sau poate socoteşti că I-a lipsit pentru 
El puterea pe care a avut-o pentru toate celelalte şi la naşterea Sa I-a 
lipsit atotputernicia care, pornind de la El, a pătruns în toate. Despre 
naşterea Domnului îmi spui : nimeni nu se naşte înaintea celui ce-L naşte, 
iar despre faptul că S-a născut Dumnezeu Cel Atotputernic de asemenea 
grăieşti împotrivă, că trebuie să fie Cel născut de o fiinţă cu cel ce L-a 
născut, ca şi cum, fiindcă în tot ce e omenesc- lucrezi cu legi omeneşti, 
I-ai imputa neputinţa Sa Celui pe care-L îngrădeşti în slăbiciunea ome- 


171. Ioan II, 3 şi urm. 

172. Ioan IX, 1 şi urm. 

nească. 2. Spui că este obştească rînduiala naşterii, că există aceeaşi 
lege de reproducere, că nu s-a putut întâmpla în tot neamul omenesc 
unui singur om ceea ce Dumnezeu a oprit să se petreacă tuturor. Nu în¬ 
ţelegi despre cine vorbeşti, nu vezi despre cine spui ce spui, fiindcă Fă¬ 
cătorul tuturor rânduielilor este lege a întregii firi, prin El -este şi ce 
poate omul şi ce nu poate, fiindcă El a statornicit felul ambelor putinţe : 
şi până unde ajunge o putere şi de unde începe neputerea. 3. Cum îl atri¬ 
bui tu, aşadar, omenească neputinţă, Celui ce I se datorează toată pu¬ 
tinţa ? Dacă judeci persoana Domnului după slăbiciunile omeneşti şi 
masori atotputernicia iui Dumnezeu cu socoteli omeneşti, vei descoperi 
că nimic nu se potriveşte lui Dumnezeu, chiar avînd în vedere pătimi¬ 
rile Lui trupeşti. Căci dacă poate părea asemănător adevărului că Maria 
n-a putut să nască pe Dumnezeu, Care era înaintea ei, cum va fi asemă¬ 
nător adevărului că Dumnezeu a fost răstignit de oameni ? Şi totuşi, 
Acelaşi Care a fost răstignit, Dumnezeu însuşi a prezis : «Dacă omul va 
ţiului pe Dumnezeul său, voi m-aţi ţintuit» 17;i . 4. Dacă deci Cel născut 
din Fecioară nu va fi socotit Domnul, fiindcă Cel Ce Se năştea a fost mai 
înainte de cea care-L năştea, cum să se creadă ca Dumnezeu a avut 
sânge ? Şi totuşi, către preoţii efesenilor se spune : « Păstoriţi Biserica lui 
Dumnezeu, pe care a cîştigat-o cu însuşi sîngele Său» m . Cum va fi so¬ 
cotit lipsit de viaţă Făcătorul vieţii ? Şi totuşi, Petru spune : «Pe înce¬ 
pătorul vieţii L-aţi omorît» 175 . Nimeni aşezat pe pământ nu poate fi în 
ceruri. Dar atunci cum zice însuşi Domnul : «Fiul Omului Care este in 
cer» ? J7fi . Dacă în sfîrşit de aceea nu-L socoteşti Dumnezeu pe Cel năs¬ 
cut din Fecioară, fiindcă «Cel ce se naşte trebuie să fie de o fiinţă cu 
cine-1 naşte», cum ai să crezi că lucruri neasemenea există din firi nea- 
semenea ? 5. Deci după tine nici vântul n-a adus pe neaşteptate prepe¬ 
liţe, nici mana n-a căzut, nici vinul n-a ieşit din apă, nici multele mii de 
oameni nu s-au săturat cu puţină mâncare, nici orbului nu i-a venit ve¬ 
derea după ce a fost uns cu tină. Iar dacă toate acestea par de necrezut 
şi împotriva judecăţii omeneşti, dacă nu sînt crezute decît a fi fost fă¬ 
cute de Dumnezeu, de ce tăgăduieşti în naşterea Lui ceea ce recunoşti 
iu fapte. Oare nu s-a putut petrece cu naşterea şi venirea Lui ceea ce nu 
se tăgăduieşte despre leacurile şi foloasele omeneşti ? 




173. Maleahi III, 3; pentru sens, vezi cartea a Il-a, nota 9. 

174. Fapte XX, 28. 

175. Fapte III, 15. 

176. Ioan III, 13. 

V. 

Dar nu e nevoie să vorbesc prea mult, sa ajung la poveşti asupra ră¬ 
tăcirii tale. Totuşi, pentru a-ţi combate prostia şi nebunia prin care spui 
că cel născut trebuie să fie de o fiinţă cu cine l-a născut, că adică nu 
poate să fie neasemănare între cine naşte şi cine se naşte ,• tu opui naş¬ 
terii Lui prescripţiile faptelor pămînteşti, deşi nu poţi să explici naşte¬ 
rile care se petrec din grija şi hotărîrea Celui de Care depind toate, din 
a Cărui poruncă se înfăptuieşte totul, împotriva Căruia nu poate să 
meargă sau să stea nimeni şi nimic, şi este destul să vrea, pentru a face 
orice. 

VI. 

Dar este timpul să-ţi dăm pe faţă şi celelalte blasfemii ale tale, mai 
ascunse şi mai înşelătoare, fiindcă acum nu putem trece cu vederea ceea 
ce era mai bine să nu ştim, măcar să le cunoască şi alţii pentru a se feri 
de ele. în scrierea ta blestemată ai spus : «Fiindcă omul este chipul fi¬ 
inţei dumnezeieşti, dar pe acesta diavolul l-a aruncat întru stricăciune, 
Dumnezeu S-a mîhnit pentru chipul Său, ca un împărat pentru statuia 
sa, şi drege chipul stricat. Şi fără sămînţă a întruchipat din Fecioară o 
fiinţă, după acel Adam care s-a născut fără sămînţă, şi prin om ri¬ 
dică fiinţa omenească. Fiindcă, prin om a venit naşterea şi de aceea 
prin om va veni învierea morţilor». 2. Este obiceiul unor făcători de 
veninuri ca, în cupele în care pun venin, să adauge şi miere, pentru ca 
amărăciunea lor să fie ascunsă în gustul dulce şi cel ce bea, amăgit 
de dulceaţa mierii, să fie răpus de puterea veninului. La fel zici şi tu : 
«Omul este chipul fiinţei dumnezeieşti, dar pe acesta diavolul l-a arun¬ 
cat întru stricăciune. Dumnezeu S-a mîhnit pentru chipul Său, ca un 
împărat pentru statuia Sa». Astfel, ungi de jur împrejur marginile cu¬ 
pei cu dulceaţă răufăcătoare ca şi cu miere, pentru ca oamenii care 
beau conţinutul din cupă, plăcîndu-le băutura înşelătoare, să nu simtă 
otrava ucigătoare. 3. Pui înainte numele lui Dumnezeu, ca să minţi în 
numele religiei; începi cu cele sfinte, ca să îndemni la stricăciune şi, 
mărturisindu-L pe Dumnezeu, apuci să-L tăgădui pe Cel pe 'Care îl 
mărturiseşti. Căci cine nu vede unde mergi, cine nu vede ce pui la 
cale ? Zici : «Dumnezeu S-a mîhnit pentru chipul său, ca un împărat 
pentru statuia sa, şi drege chipul stricat. Şi fără sămînţă a întruchipat 
din Fecioara o fiinţă, ca pe Adam care s-a născut fără sămînţă, şi prin 
om ridică fiinţa omenească, fiindică prin om a venit moartea şi de 
aceea prin om va veni învierea morţilor». 4. Viclean întinzător de 
curse, în această rîvnă a ta atît de mare, în această lucrare, prin cu- 

vinte mai întîi atrăgătoare ai făcut ca, numinclu-L la început Dum¬ 
nezeu, să ajungi a-L socoti om şi înjosindu-L, chiar dacă-L numeşti 
Om unic în felul Său, să-L supui la o slujbă de umilinţă, după ce 
I-ai răpit înainte cinstea de Dumnezeu. Zici, aşadar, ca acel chip al lui 
Dumnezeu, pe care diavolul l-a aruncat în stricăciune, mila dumneze¬ 
iască l-a reparat. Căci zici «drege chipul stricat». 5. Spui această 
vorbă mincinoasă : «drege chipul stricat», ea să convingi, de bună sea¬ 
mă, că în Cel al Cărui chip se repara n-a existat nimic mai mult decît 
în chipul care se repara. Şi prin aceasta vrei ca Domnul să fie doar 
ceea ce a fost A dam, reparator, şi nimic mai mult decît cel ce a stricat 
chipul. Dovedeşti ce vrei, ce unelteşti, prin cuvintele care urinează: 
«A făcut fiinţă fără sămînţă, după cum Adam s-a născut fără sămînţă 
şi prin om ridică fiinţa omenească». 6. Susţii că Domnul Iisus în toate 
a fost la fel şi asemenea lui Adam : acela fără sămînţă, Acesta fără 
sămînţă, acela numai om, Acesta Om unic. Şi prin aceasta vezi că te-ai 
ferit cu grijă şi ai prevăzut ca Domnul Iisus Hristos să nu fie socotit 
cumva nici mai mare nici mai bun decît Adam, de vreme ce i-ai făcut 
pe amîndoi de aceeaşi măsură, spunînd să-l micşorezi pe Adam cumva, 
dacă-i adaugi ceva mai mult lui Dumnezeu. 

VII. 

Zici : «Fiindcă prin om a venit moartea, de aceea prin om va 
veni învierea morţilor». Cauţi oare să-ţi întăreşti stricăciunea şi nele¬ 
giuirea prin mărturie apostolică şi defăimezi vasul alegerii prin neevla- 
via ta, astfed încît, fiindcă tu nu-L recunoşti ca aducător al izbăvirii 
tale, să se pară de aceea că Apostolul L-a tăgăduit ca Dumnezeu ? 2. Şi 
totuşi dacă ţi-a plăcut să te foloseşti de mărturii apostolice, de ce te-ai 
mulţumit cu una şi te-ai trecut sub tăcere pe celelalte ? De ce n-ai 
adăugat pe dată şi pe aceasta : «Pavel, apostol nu de la oameni, nici 
orin om, ci prin Iisus Hristos» 177 , sau : « înţelepciunea o propovăduim 
la cei desăvîrşiţi» 178 şi ceva mai jos : {înţelepciune) «pe care nici unul 
iintre stăpînitorii acestui veac n-a cunoscut-o, căci dacă ar li cunos¬ 
cut-o, n-ar ii răstignit pe Domnul slavei» 179 Sau aceea ; «Căci intru 
El locuieşte, trupeşte, toată plinătatea Dumnezeirii» 180 şi «Un singur 
Domn, Iisus Hristos, prin care sînt toate » 181 . 3. Oare în parte aprobîn- 
iu-1 şi în parte dezaprobîndu-1 pe apostol primeşti de la el numai partea 


177. Vas ales (Pavel) vezi nota 12, cartea a Il-a ; Galat. I, 1. 

178. I Cor. II, 6. 

179. I Cor. II, 8. 

180. Colos. II, 9. 

181. I Cor. VIII, 6. 

în care-L numeşti pe Hristos om pentru meriteie Lui şi respingi pe cea 
în care e numit Dumnezeu ? Căci Pavel nu-L tăgăduieşte pe Iisus 
Hristos-Omui, dar îl mărturiseşte pe acelaşi om Dumnezeu şi propo- 
văduieşte că prin om a venit neamului omenesc învierea, întărind totuşi 
că în om însuşi a înviat Dumnezeu. Vezi deci cum îl recunoaşte ca 
Dumnezeu pe Cel Ce a înviat şi-L mărturiseşte Dumnezeu al slavei 
pe Cel Ce a fost răstignit ? 

VIII. 

Dar totuşi, ca să nu-L faci pe Domnul Iisus ca pe un om din 
popor. I-ai acordat oarecare vrednicie, atribuindu-I cinste de om sfint, 
nu Dumnezeire de om adevărat şi Dumnezeu adevărat. Căci ce zici: < A 
făcut Dumnezeu întruparea Domnului: să cinstim forma Theotocos cu 
Dumnezeu, ca pe o singură formă a Dumnezeirii, ca pe o statuie nedes¬ 
părţită de voinţa dumnezeiască, ca pe un chip al lui Dumnezeu Cel 
ascuns». Mai sus ai zis că Adam este chipul lui Dumnezeu, aici zici că 
Hristos. Statuie l-ai numit pe acela, statuie şi pe Acesta. 2. Trebuie să 
ţi se aducă mulţumiri pentru cinstirea lui Dumnezeu, pentru faptul că 
forma Theotocos trebuie cinstită împreună cu Dumnezeu. Numai că asta 
nu e cinstire, ci injurie. Căci în aceasta nu-I atribui Domnului Iisus 
Hristos cinstea Dumnezeirii, ci I-o tijgăduieşti. Cu priceperea subţire a 
neevlaviei, spui că trebuie cinstit împreună cu Dumnezeu ca să nu-L 
recunoşti Dumnezeu şi, în acest fel, părând că-L uneşti, în fapt în mod 
viclean ÎI desparţi pe Hristos de Dumnezeu. Căci de vreme ce huleşti 
că El nu trebuie cinstit ca Dumnezeu, ci împreună cu Dumnezeu, de 
aceea îi atribui unirea cu vecinătatea dumnezeiască, pentru ca să-I în¬ 
lături adevărul Dumnezeirii. 3. Nelegiuit şi viclean duşman al lui Dum¬ 
nezeu, vrei să treci crima tăgăduirii sub numele mărturisirii. «Să-L cins¬ 
tim, zici, ca pe o statuie nedespărţită de voinţa lui Dumnezeu, ca pe un 
chip al lui Dumnezeu Cel ascuns». Pentru binefacerile Sale mare este 
din partea noastră cinstirea Făcătorului şi Mântuitorului nostru Iisus 
Hristos. Şi de aceea ne-a izbăvit El de moartea cea veşnică, pentru ca 
să-L numim pe Izbăvitorul nostru statuie. Cu vrednică supunere şi cu 
vrednică cinstire mai căutăm noi să-I răspundem bunătăţii şi dragostei 
Lui, dacă încercăm să-i răpim slava pe care El n-a refuzat s-o umilească 
pentru noi. 


IX. 

Dar încerci să acoperi acea injurie adusă Domnului prin datoria 
de cinstire subînţeleasă, zicând : «ca pe un chip al lui Dumnezeu Cel 
nevăzut». Zicîndu-i chip, îl asemeni cu starea omenească, iar prin cu- 

visatele «lui Dumnezeu Cel ascuns» îi micşorezi vrednicia. Căci «Dum¬ 
nezeu, zice David, strălucit va veni, Dumnezeul nostru, şi nu va tă¬ 
cea» W2 . A venit şi n-a tăcut Cel Care, înainte de a spune ceva după 
naşterea Sa, Şi-a anunţat venirea deopotrivă prin mărturii pământeşti şi 
dumnezeieşti, cînd steaua s-a arătat, cînd magii s-au închinat, când în¬ 
gerii au vestit. Ce ceri mai mult ? Glasul Lui încă tăcea pe pămînt, dar 
cinstirea striga în cer. 2. Tu zici că S-a ascuns şi Se ascunde în El Dum¬ 
nezeu ? Dar nu aceasta au prezis profeţii, nici patriarhii, nici toată le¬ 
gea. Nu preziceau că va sta ascuns Cel ce va veni pentru toţi. Greşeşti, 
nefericită orbire, căutând pricini de hulire, chiar dacă nu găseşti. Tu spui 
că El, chiar după venirea Sa, S-a ascuns. Eu spun că nici înainte de a 
veni n-a stat ascuns. Oare de acel mare patriarh, căruia arătarea lui 
Dumnezeu i-a dat nume, care de la numele de luptător s-a ridicat la cel 
de Israel, s-a ascuns taina lui Dumnezeu Care avea să se nască din Fe¬ 
cioară ? Acesta, fiindcă a înţeles minunea viitoarei întrupări, din lupta 
ciu un, om, a zis : «Am văzut pe Dumnezeu în faţă şi mântuit ia fost su¬ 
fletul meu !» 183 . Ce văzuse, te întreb, de credea că a văzut pe Dumne¬ 
zeu ? 3. Oare între tunete şi fulgere i s-a arătat Dumnezeu, sau deschi- 
zîndu-se cerul de la sine i s-a înfăţişat strălucind chipul Dummezeirii ? 
Nimic din acestea, ci dimpotrivă a văzut un om şi a recunoscut pe Dum¬ 
nezeu. Cu adevărat vrednic a fost de numele căpătat, fiindcă, mai mult 
prin ochii lăuntrici, decît prin cei din afară, a meritat vrednicia numelui 
dat de Dumnezeu. Vedea o înfăţişare omenească luptînd cu el şi dădea 
mărturie că a văzut pe Dumnezeu. Ştim oricum că acea înfăţişare de om 
era adevărul lui Dumnezeu, fiindcă în care înfăţişare era atunci văzut 
Dumnezeu, în acel adevăr al înfăţişării însăşi avea să vină după aceea. 
4. De altfel, de ce să ne mirăm, dată un patriarh afît de mare a crezut 
fără vreo îndoială că i S-a arătat Însuşi Dumnezeu in chip limpede, dacă 
el însuşi zice : «Am văzut pe Dumnezeu în faţa şi mîntuit a fost sufle- 
tul meu !». Ce i-a arătat Dumnezeu atât de mare din Dumnezeirea Sa, de 
l-a făcut să şpună că i s-ă arătat faţa lui Dumnezeu ? Pe cît se vede, i 
s-a arătat numai om, Cel Care-1 învinsese în luptă. Dar Dumnezeu făcea 
prin semne prevestitoare ca să nu fie nimeni care să nu creadă că Dum¬ 
nezeu S-a născut din om, după ce chiar patriarhul văzuse înainte pe 
Dumnezeu în înfăţişarea omenească. 


X. 

Dar de ce să mă opresc atît de mult la un singur exemplu, ca şi cum 
n-ar mai fi altele ? Oare de ce ar fi putut să se ascundă de oameni chiar 


182. Psalm, XLIX, 3. 

183. Fac. XXXII, 30. 

atunci Dumnezeu Care avea să vină in trup, de vreme ce profetul, vor¬ 
bea despre El pe faţă oarecum către tot neamul omenesc: « Iată Dum¬ 
nezeul vostru!» 184 şi în alt loc : « Acesta este Dumnezeul nostru » 185 şi 
«Dumnezeu puternic , Tatăl veacului ce va să vină şi Împărăţia Lui nu 
va avea siîrşit» ? Dar şi după ce a venit, de ce avea să-şi ascundă veni¬ 
rea de aceia care pe faţă II mărturiseau că a venit ? 2. Oare nu ştia Pe¬ 
tru de venirea lui Dumnezeu când zicea : «Tu eşti Hristosul, Fiul lui Dum¬ 
nezeu Celui viu» ? 180 . Oare Marta nu-L ştia pe Cel în Care crede, cînd 
spunea aceste cuvinte : «Doamne, eu am crezut că Tu eşti Hristosul, Fiul 
lui Dumnezeu Celui viu, Care ai venit în lume ?» 187 , Toţi, în sfîrşit, care 
cereau fie leacuri pentru boli, fie vindecarea mădularelor, fie viaţa ce¬ 
lor morţi, cereau acestea de la slăbiciunea unui om. sau de la atotputer¬ 
nicia lui Dumnezeu ? 

XI. 

Diavolul însuşi, cînd îl ispitea prin toate ocolurile şiretlicurilor, prin 
toată arta nemerniciei sale, ce presupunea neştiind, sau ce dorea să ştie 
ispitind ? Sau ce-1 făcea atît de mult să caute pe Dumnezeu în smerenia 
unui om ? Oare aflase aceasta din învăţăturile de mai înainte, sau cu¬ 
noscuse că a venit Dumnezeu în trup de om ? 2. Hotărât nu. Dar din ma¬ 
rile arătări ale semnelor, din marile încercări ale lucrurilor şi din glasu¬ 
rile adevărului însuşi era împins la bănuială şi la cercetarea acestui lu¬ 
cru, ca unul care auzise odată de Ia Ioan : «Iată, Mielul lui Dumnezeu 
Cel Care ridică păcatul lumii» 18S . Şi iarăşi de la acelaşi : «Eu trebuie 
să iiu botezat de Tine şi Tu vii la mine ?» 189 . Porumbelul care, coborând 
din cer, s-a oprit deasupra capului Domnului, a dat semn limpede ară- 
tîndu-L Dumnezeu. 3. Şi glasul trimis de Dumnezeu nu prin ghicire, sau 
închipuiri, L-a arătat Dumnezeu zicînd : «Tu eşti Fiul Meu Cel prea iu¬ 
bit ; întru Tine am binevoit» m . Şi de aceea, deşi vedea pe dinafară în 
Iisus pe om, îl cerceta ca pe Fiul lui Dumnezeu, zicînd : «Dacă eşti Fiul 
lui Dumnezeu, zi ca aceste pietre să se iacă plini» 191 . Oare privirea omu¬ 
lui i-a răpit diavolului bănuiala Dumnezeirii incit, pentru că-L vedea 
om, credea că nu poate fi Dumnezeu ? Hotărît nu. Dar ce spune ? «Dacă 


184. Isaici XL, 9. 

185. Isaia XXV. 9. 

186. M atei XVI, 16. 

187. Ioan XI, 27. 

188. Ioan I, 29. 

189. M atei III, 14. 

190. Luca III, 22. 

eşti Fiul lui Dumnezeu, zi ca aceste pietre să se iacă piini». Nu'se 'în¬ 
doia că poate fi ceea ce întreba dacă este : întrebarea ini era dacă estte 'in¬ 
tr-adevăr Dumnezeu, nu dacă poate, sau nu, să fie. 

XII. 

Cel ce ştia că Domnul Iisus Hristos S-a născut din Maria ştia că a 
fost înfăşurat în scutece intr-un staul, că a fost sărac la începuturile 
Lui omeneşti, că i-a fost lipsită copilăria de serviciile obişnuite ale lea¬ 
gănului. Nu se îndoia că are trup adevărat, că S-a născut om adevărat 
Dar de ce i s-a părut puţin aceasta ca să fie sigur că e Dumnezeu ? De 
ce pe Cel pe care-L ştia sigur că este om îl credea că poate fi Dumne¬ 
zeu ? învaţă deci, nefericită nebunie, învaţă, nesănătoasă şi crudă ne- 
evlavie, învaţă ca şi diavolul este mai puţin necredincios. El a zis : 
«Dacă eşti Fiul lui Dumnezeu», tu zici : Nu eşti Fiul lui Dumnezeu. Tu 
tăgăduieşti ceea ce el a întrebat. Nu s-a găsit pînă acum cineva, în afară 
de tine, care să fi întrecut neevlavia diabolică. Ceea ce el a mărturisit 
că poate fi in Domnul tu nu crezi că a putut fi. 


XIII. 

Dar a încetat cumva după aceea şi a părăsit bănuiala după ce i-au 
foşt zădărnicite ispitirile, fiindcă nu găsea ce căuta ? Ba, dimpotrivă, a 
rămas mereu în el întotdeauna bănuiala şi, chiar pînă la răstignirea pe 
cruce, i s-a mărit prin temerile-i proprii. Ce să mai spun ? N-a încetat sa 
bănuiască că e Fiul lui Dumnezeu nici chiar după ce a aflat că li ş-a în¬ 
găduit atît de mult prigonitorilor împotriva Lui. 2. Dar, duşman iscusit, 
în înseşi pătimirile trupeşti văzînd semnele Dumnezeirii, deşi L-aT fi 
vrut numai om, era împins totuşi să-L bănuie Dumnezeu, fiindcă deşi ar 
fi vrut să creadă altceva, era totuşi silit după semne sigure să constate 
tocmai ceea ce <nu voia. Şi nu e de mirare. Deşi-L vedea scuipat, lovit, 
batjocorit şi pus pe cruce, îşi dădea totuşi seama că, întru atîtea inju¬ 
rii şi schingiuiri, puterile dumnezeieşti totuşi prisosesc. Cînd catape¬ 
teasma templului s-a despicat, soarele a apus, ziua s-a întunecat,, toate 
au simţit puterea pătimirii şi toate care nu ştiau că e (Dumnezeu au cu¬ 
noscut lucrarea Dumnezeirii. 3. Şi de aceea diavolul, văzînd aceasta şi 
tremurînd, a încercat în toate felurile să ajungă la cunoaşterea lui Dum¬ 
nezeu în însăşi pieirea omului, zicînd prin acei care-L răstigniseră: 
«Daca este Fiul lui Dumnezeu să Se coboare acum de pe cruce şi vom 
crede în El» m . A minţit că Domnul Dumnezeul nostru prin pătimirea 


192. Matei XXVII, 42. 

trupului aduce răscumpărarea izbînzii omeneşti şi că prin ea el, diavolul, 
este subjugat şi nimicit, iar noi sintem răscumpăraţi şi mintuiţi şi de 
aceea duşmanul neamului omenesc, in tot felul şi prin toate vicleşugu¬ 
rile, a voit să zădărnicească orice a văzut că se înfăptuieşte pentru răs¬ 
cumpărarea tuturor. 4. «Dacă este Fiul lui Dumnezeu, să Se coboare 
acum de pe cruce şi vom crede în El», pentru ca Domnul, stăpânit de 
ocara cuvintelor, să părăsească taina, pînă să pedepsească injuria. Vezi 
deci ca Domnul chiar pe cruce este numit Fiul lui Dumnezeu, vezi că ei 
bănuiesc ceea ce numesc. învaţă astfel, cum am spus mai sus, chiar de. ia 
prigonitori, sau de la diavolul, să crezi în Fiul lui Dumnezeu. Cine a fost 
vreodată la, înălţimea necredinţei diabolice ? Cine a întrecut-o ? El L-a 
bănuit că este Fiul lui Dumnezeu chiar cînd a îndurat moartea, iar Ui-L 
tăgădui chiar cînd a înviat; el L-a bănuit Dumnezeu, chiar dacă nu i 
S-a dat pe faţă, tu-L tăgăduieşti chiar dacă S-a arătat. 

XIV. 

împotriva lui Dumnezeu ie foloseşti de Scripturile Sfinte şi încerci 
să le iei ca mărturie împotriva Lui. Dar cum ? Ca să fii cu adevărat tră¬ 
dător nu numai al lui Dumnezeu, ci chiar al mărturiilor înseşi. Nu e de 
mirare dacă, neputînd face ce vrei, faci numai ce poţi; fiindcă nu eşti 
în stare să întorci mărturiile sfinte împotriva lui Dumnezeu, faci ce eşti 
în stare : le strici. Căci spui : «Deci şi Pavel minte şpunînd despre Hiis- 
tos : fără mamă, fără neam» 19;! . Te întreb : despre cine vrei să fi vorbit 
Pavel ? 2. Despre Fiul şi Cuvântul lui Dumnezeu, sau despre Hrîstos, pe 
Care tu îl desparţi de Fiul lui Dumnezeu şi-L arăţi, hulindu-L, numai om ? 
Daca vorbeşti despre Hristos, pe care-L numeşti doar om, cum a putut 
să se nască un om fără mamă/fără neam, fără obîrşie măcar după mamă ? 
Iar dacă vorbim despre Cuvîntul şi Fiul lui Dumnezeu, ce facem că ace¬ 
laşi apostol, pe care .tu, nelegiuitule, îl socoţi niartorul tău, în acelaşi loc 
şi cu aceeaşi mărturie, pe Cel pe Care tu-L socoteşti fără . mamă, el II 
arată şi fără tată, zicând : «Fără tată, fără mamă, fără spiţă de neam, ? 
Deci rămâne ca, folosindu-te de mărturia apostolului,' fiindcă susţii că 
Fiul lui Dumnezeu este fără mamă, să-L huleşti spunând că este şi fără 
tată. 3. Vezi, aşadar în ce prăpastie te-ai aruiicat, din râvna stricăciunii 
şi prostiei tale, încât, ceea ce nimeni n-a spus de veacuri pînă acum, 
decît poate dacă a fost nebun, în vreme ce susţii că Fiul lui • Dumnezeu 
n-a avut mamă, ajungi su-I tăgăduieşti şi Tatăl. Totuşi, nu ştiu ce-ţi este 
mai mare : neevlavia sau prostia, fiindcă ce este mai rău şi mai prost, 
decât să spui numele fiului şi să-l treci sub tăcere pe ăl tatălui. Dar zici : 

nici mi trec sub tăcere, nici nu tăgăduiesc. Atunci ce nebunie te-a îm¬ 
pins să depui acea mărturie prin care, zicînd că El n-a avut mamă, pari 
a-I tăsgădui Tatăl ? 4. Căci de vreme ce în aceeaşi mărturie se spune că, 
precum este fără mamă, la fel e şi fără tată, trebuie ca, dacă acolo se 
poate înţelege fără mamă, în acelaşi chip în care acolo se înţelege că e 
fără mamă, să se creadă că este şi fără tată. Dar acea nebunie, pornită 
să tăgăduiască pe Dumnezeu, acest lucru, nu t-a înţeles, ea care, de 
vreme ce lua trunchiat ceea ce era scris întreg, n-a văzut că acest lucru 
nu se potriveşte cu lungul şir al Scripturilor sfinte şi că spune o min¬ 
ciună sfruntată. 5. O, prostie şi nebunie a blasfemiei care, nici nu vede 
ce trebuie să urmeze, şi nici nu înţelege ce poate să citească. Este ca şi 
cum, daca-şi înlătură sieşi înţelegerea, ar putea înlătura tuturor citirea, 
sau de aceea ar fi avut toţi să-şi piardă ochii capului pentru citit, fiindcă 
el însuşi îşi pierduse ochii minţii. Ascultă deci, ereticule, ce ai ascuns : 
ascultă deplin şi întreg ceea ceai arătat trunchiat şi cu alt înţeles. Apos¬ 
tolul, dorind să înţeleagă toţi îndoita naştere a lui Dumnezeu şi să-L 
arate în trup, a zis : «Fără tată, fără mamă». 6. Căci Intr-un fel se înţe¬ 
lege pentru naşterea dumnezeiască şi în altul pentru cea trupească, 
adică, precum s-a născut în Dumnezeire fără mamă, aşa S-a născut în 
trup fără tată. Şi astfel, deşi nu este nici fără tata, nici fără mamă, tre¬ 
buie crezut totuşi fără tată şi ,fără mamă, fiindcă este născut din tată 
fără amamă şi din mamă fără tată. Şi astfel în ambele naşteri avînd una, 
n-a avut alta, fiindcă naşterea Dumnezeirii n-a avut nevoie de mamă, iar 
pentru naşterea trupească Şi-a fost de ajuns El însuşi. «Fără tată, deci 
zice apostolul, îăiâ mamă, iară spiţă de neam». 

XV. 

■Cum spune el că Domnul a fost fără spiţă de neam, cînd Evanghelia 
lui Matei începe de la spiţa de neam a Mîntuitorului, zicînd: «Corien 
neamului lui lisus Hiistos, fiul lui David, iiul lui Avraam ?» l£W . Deci, 

• i i ' ' - 

după evanghelist are spiţa neamului, iar după apostol n-are, fiindcă po¬ 
trivit Evangheliei are neam după mamă, iar potrivit apostolului n-are 
după tată. Şi de aceea, bine zicînd apostolul «fără tată, fără mamă, fără 
spiţa' de neam», acolo unde L-a arătat născut fără mamă, a amintit şi 
că este'fără spiţă de neam. Astfel, în amîndouă naşterile Domnului se 
potrivesc cele evanghelice cu cele ap-ostolice, fiindcă după evanghelist 
Domnul are spiţa neamului, întrupat fără tată, iar după apostol n-o are, 
fiind născut în Dumnezeire fără mamă. Căci zice Isaia : «Şi neamul Lui 
cine îl va spune ?» I!r> . 


IM. Matei I, 1. 

XVI. 

De ce, aşadar, ereticule, n-ai arătat întreg şi nestricat ceea ce ai ci¬ 
tit? Vezi că apostolul cu aceeaşi judecată a spus că Domnul S-a născut 
fără mamă cu care a spus că este şi fără tată, pentru ea să se înţeleagă, 
cu aceeaşi judecată, că este făiă tată ca şi fără mamă şi, după cum nu 
se putea crede că e fără tată, la fel să nu se poată înţelege că -e fără 
mamă. 2. De ce, aşadar, ereticu'le, n-ai arătat neschimbat şi inestficat 
ceea ce ai citit în apostol, ci o parte ai menţionat-o, iar alta nu, de ce 
pentru alt motiv, decât ca, furînd adevărul cuvintelor, să poţi clădi min¬ 
ciuna priri nelegiuire ? Văd de cine ai fost dus. Este de crezut că ai în¬ 
văţătura celui pe care-1 urmezi ca pildă. Căci, precum se arată în Evan¬ 
ghelie, diavolul, ispitind pe Domnul, a zis : « Dacă eşti Fiul Iui Dumne¬ 
zeu, aiuncă-Te de aci jos 196 . Căci scris este 197 că îngerilor Săi Va po¬ 
runci pentru Tine ca să Te păzească pe toate căile Tale». Şi după ce a 
spus aceasta, a lăsat la o parte cele llegate de ele, adică: «Peste .aspidă 
şi vasilisc vei păşi şi vei călca,peste leu şi peste balaur» 198 . 3.Deci 
cu viclenie a spus pe cele de mai înainte, dar le-a lăsat la o partepe 
cele de după ele. Le-a spus pe unele ca să ! îlnşele, iar pe celeilalte le-a 
lăsat ca să nu se osîndească el însuşi. Căci ştia că el este aspidă şi. vasi¬ 
lisc, el este arătat prin glasul profetului, leu şi balaur. La fel şi tub parte 
o foloseşti, iar o parte o treci sub tăcere, una folosind-o ca s-o combaţi, 
iar alfa înlăturînd-o, ca nu cumva, dacă foloseşti totul, să te Cohdamni 
tu însuţi prin înşelăciunea ‘ta. Dar este timpul Să mergem mai departe, să 
trecem la altele. Căci dacă zăbovesc prea mult în fiecare, dus de dorinţa 
de a da răspunsuri priseselnice, cartea se lungeşte peste măsură plă¬ 
nuită. 

XVII. 

Zici, aşadar, intr-o altă discuţie, mai bine zis într-o altă blasfemie 
a ta : «Duhul I-a creat partea omenească, despărţită de fiinţa dumneze¬ 
iască. Fiindcă este, spus : ceea ce S-a zămislit din M aria este din Duhul 
Sfînt» 199 Care a umplut de dreptate ceea ce a fost creat, aşa precum se 
spune : «S-a arătat în trup, S-a îndreptat în Duhul» 200 , Care L-a făcut, te¬ 
mut şi de demoni. Căci «Eu, zice, cu Duhul lui Dumnezeu scot $e de¬ 
moni» 201 , cu Duhul Care şi trupul Lui templu l-a făcut: «Am văzut Du- 


196. Luca IV, 9—10 

197. Psalm XC, 11. 

198. Psalm XC, 13. 

hui coborindu-se din cer ca un porumbel şi a rămas peste El» 202 . De ase¬ 
menea, Duhul I-a dăruit înălţarea la cer, precum este spus : «Dând po¬ 
runcă prin Duhul Sfînt apostolilor pe care i-a ales, S-a înălţat» 203 . Pe 
acesta.care a dat lui Hristos o slavă atît de mare... 204 . 2. Aşadar, în aces¬ 
tea este toată hula ta : că Hristos n-a avut nimic prin Sine, că nici ca om: 
numai-, cum spui tu, n-a primit ceva de la Cuvîntt, adică de la Fiul lui 
Dumnezeu, ci că totul în El a fost darul Duhului. Dacă deci vom proba 
că este-al Lui însuşi tot ceea ce tu arăţi de la Duhul, ce rămîne decît ca 
pe Cel pe Care tu vrei să-L arăţi om, fiindcă spui că tot ce a avut a fost 
străin:, eu de aceea să-L dovedesc Dumnezeu, fiindcă tot ce a avut a 
fost al Său ? Şi voi dovedi aceasta nu cu discuţie sau cu vorbe, ci cu gla¬ 
sul Dummezeirii însăşi, fiindcă nimic nu dă mai dreaptă mărturie despre 
Dumnezeu decît mărturia dumnezeiască. Căci slava lui Dumnezeu ni¬ 
meni n-o cunoaşte mai bine decît se cunoaşte ea însăşi şi în cele ale lui 
Dumnezeu nimeni nu e martor mai vrednic de încredere decît Dumnezeu 
însuşi. 3: -— Mai îrdîi, ceea ce spui că Duhul Sfînt I-a creat partea ome¬ 
nească,*,am putea înţelege aceasta simplu, dacă am şti că tu nu eşti de 
rea credinţă. Nici moi nu făgăduim că ItrUpul Domnului a fost Zămislit de 
Duhul- Sfînt, dar afirmăm că trupul a fost zămislit în conlucrare cil Du¬ 
hul şi adăugăm că Fiul lui Dumnezeu şi-a creat omul Său, aceasta spu- 
nînd şi •mărturisind în Scripturile Sfinte, însuşi Duhul Sfînt: « înţelepciu¬ 
nea zidit casă» 2°® 4.-— Vezi, aşadar, că a fost zidit şi desăvîrşit de 
Fiul lui Dumnezeu ceea ce s-a zămislit de către Duhul Sfînt. Nu pentru 
că una ar fi lucrarea Fiului lui Dumnezeu şi alta cea a Duhului Sfînt, ci 
pentru că prin unitatea Dumnezeirii şi a slavei lucrarea Duhului 
este zidirea Fiului lui Dumnezeu şi zidirea Fiului luă 'Dumnezeu 
este ctfcluorare a Duhului Sfînt. Dar, precum citim, nu numai Du¬ 
hul ’ Sfirilt “ S-a coiborît peste Fecioară, dar şi puterea -Celui Prea 
înalt 'V iimbrit-o, incit, fiindcă ' înţelepciunea însăşi este plinătatea 
Dumh&teirii, inţelep'Ciunea zidiMU-şi casă nimeni să nu pună la îndoială 
că ă fdfet de faţă toată plinătatea Duinnezeirii. 5. — Dar nefericita nebu¬ 
nie de a' huli, cînd se sileşte să despărtă pe Hristos de Fiul lui Dumne¬ 
zeu; nri Vede ca desparte de sine însăşi fiinţa Dumhezeiirii; dacă nu cum¬ 
va Crede că de -aceea i-a fost Domnului zidită casă de către Duhul Sfînt. 
fiindcă ; fil n-a fost potrivit sau în stare să-şi zidească singur casă. Dâf 
este afîf-de nebunesc şi' de vrednic de rîs a crede aşa ceva, a crede că 
n-a putut să-şi facă Sieşi casă Cel despfe Care credem că prin voinţa 


:202.-Joan I, 32. 

203. Fapte I, 2. 

204. Lacună în te'x-t. 

205. Pilde IX, 1. 

Sa a creat tot' cerul -şi pămîutul! Mai ales că puterea Duhului Sfkrt este 
puterea Sa şi în aşa fel este unită şi nedespărţită Dumnezeirea şi slava, 
Sfintei Treimi, incit în persoana Dumnezeirii nu se cuprinde nimic care 
să se poată separa de plinătatea Dumnezeirii. 6. Deci, dacă am spus şi 
înţeles că, precum arată Sfinta Scriptură, -înţelepciunea şi-a zidit casă, 
Duhul Sfint pogorîndu-se şi puterea Celui Preaînalt umbrind-o pe Sfinta 
Fecioară, celelalte defăimări hulitoare sîn-t nule şi neavenite. Căci fără 
îndoială că El însuşi a făcut toate prin Sine şi în Sine, în numele şi 
în credinţa Căruia a putut fi credinţa celor credincioşi. N-a avut ne¬ 
voie de ajutorul altuia, cum n-au avut nevoie nici cei ce au crezut 
in puterea Lui. 7. — Astfel, şi ceea ce spui că a fost îndreptat de 
Duhul, că Duhul Sfint L-a făcut să fie temut de demoni, că Duhul a 
făcut din trupul Lui templu, că Duhul Sfint L-a ridicat la cer, toate afir¬ 
maţiile acestea sîn-t sacrilegii -nebuneşti. Nu fiindcă în toate acestea 
pe -care Le-a făcut trebuie să credem că ar fi lipsit unitatea şi conlu¬ 
crarea Duhului, de vreme ce niciodată nu lipseşte Dumnezeirea .de la 
sine însăşi şi în lucrările Mmfuiforului a fost întotdeauna puterea 
Sfintei Treimi, ci fiindcă tu vrei să arăţi că Sfintul Duh L-a ajutat pe 
Domnul Iisus Hristos ca pe cineva slab şi fără mijloace, că i-a dat 
ceea ce El nu putea să aibă. învaţă astfel din mărturii sfinte să-L crezi 
Dumnezeu şi să nu mai amesteci adevărul cu minciuna, fiindcă «cest 
lucru este respins de fapte, iar judecata nu admite să se amestece cu 
mărturiile dumnezeieşti gândurile duhului diabolic. 

XVFII. 

Mai întîi, dacă spui că Duhul L-a umplut de dreptate pe Cel 
născut în trup <şi vrei să întăreşti aceasta prin mărturia apostolică în, 
care spune «S-a arătat în trup f S-a îndreptai în Duhul» ^ şi mtr-un 
caz şi-n celălalt vorbeşti cu simţ nesănătos şi cu duh nebun. Spui că 
Duhul L-a umplut de dreptate, ca şă arăţi că El mai înainte a fost gol 
din acest punct de vedere şi te foloseşti în acest scop de mărturia apos¬ 
tolică, schimbînd tîihăxeşte şi înţelesul mărturiei. 2. — Căci apostolul 
n-a spus aşa cum îi arăţi tu vorbele, trunchiat şi stricat. Ce spune 
apostolul ? «Cu adevărat mare este taina dreptei credinţe, Dumnezeu 
S-a arătat In trup, S-a îndreptat în Duhul». Vezi, aşadar, că apostolul 
a mărturisit taina dreptei credinţe şi taina îndreptării. El nu-şi cartase 
în aşa măsură cuvintele şi învăţătura, încît să spună -că era fără drep¬ 
tate cel despre Care propovădui se că este dreptatea însăşi, ziofnd : 

« Care pentru noi S-a făcut dreptate şi sfinţire şi răscumpărare » Iar 
hi alta : «Dar v-aţi spălat, dar v-aţi sfinţit, dar v-aţi îndreptat în numele 
Domnului nostru Iisus Hristos» 208 . 3. — Cît de greşit este să spui că a 
avut nevoie de împlinirea dreptăţii Cel ce toate le-a umplut cu drep¬ 
tate, că n-a avut dreptate slava Celui Care chiar prin numele Său în¬ 
dreaptă toate. Vezi, prin urmare, cît de neghioabă şi de nesănătoasă 
este blasfemia ta, dacă te sileşti să răpeşti Domnului Dumnezeului 
nostru ceea ce El cu atâta dărnicie revarsă întotdeauna în inimile celor 
oe cred, fără să-Şi scadă totuşi vreodată dămicia-I neîntreruptă. 

XIX. 

Zici că tot Duhul L-a făcut temut de demoni. Chiar dacă este 
destul blestemăţia însăşi a acestei afirmaţii, pentru a o respinge şi a 
o combate, totuşi mă voi folosi de exemple ca să-i arăt netemeinicia. 
Spune-mi, te rog, tu, care zici că demonii mu s-au temut de el, ci de 
altcineva, că n-a avut puterea, ci a primit darul, cum a avut numefle 
Lui puterea care, cum spui tu, i-a lipsit ? Cum în numele Lui au fost 
demonii scoşi, bolnavii vindecaţi, morţii înviaţi ? Căci apostolul Petru 
a zis acelui şchiop care şedea la poarta zisă Frumoasă a templului : 
<dn numele lui Iisus Hristos, scoalâ-te şi umblă » 209 . 2. Şi de asemenea, 
în cetatea Ioppe, acelui paralitic, care zăcea de opt ani în pat, i-a zis : 
« Enea, te vindecă Iisus Hristos. Ridică-te şi strînge-ţi patul» 21 °. Şi Pavel 
a zis către un duh pitonicesc: *ln numele lui Iisus Hristos îţi porun¬ 
cesc să ieşi din ea » 211 , şi a ieşit din ea demonul. Dar cît de departe de 
Domnul nostru a fost această slăbiciune, înţelege din aceea că eu nu 
spun că au fost slabi cei pe care prin numele Lui i-a făcut puternici, 
fiindcă ştim că.nici unuia dintre Apostoli, după învierea Domnului, nu 
i-a stat împotrivă fie vreun demon, fie vreo slăbiciune. 3. .Aşadar, cum 
Duhul L-a făcut temut pe Cel Ce a făcut pe alţii temuţi, sau a fost 
slab în sine Cel Care prin credinţa altora faţă de El a cîrmuit toate ? 
Cei ce au primit puterea de la Dumnezeu nu s-au folosit niciodată de 
această putere ca de-a lor, ci au dat înapoi puterea de unde o primi¬ 
seră, fiindcă nici puterea însăşi nu avea înrîurire decît prin numele 
Celui Ce a dat-o. De aceea şi Apostolii şi toţi slujitorii lui Dumnezeu 
n-au făcut nimic în numele lor, ci în numele şi puterea lui Hristos, 
fiindcă puterea însăşi de acolo primea darul, de unde avea obîrşia, şi 


207. I Cor. I, 30. 

208. I Cor. VI, 11. 

209. Fapte III, 6; în Biblie, Iappe — Lida. 

210. Fapte IX, 34. 

211. Fapte XVI, 16—18 ; duh pitonic, duhul şarpelui numit Python. 

nu putea fi dată prin slujitori, decît dacă venise de la cel ce o avea. 
4. Tu deci, care vrei ca Domnul să fi fost unul din servii Săi 
(fiindcă, după -cum apostolii n-aveau nimic decît ceea ce primiseră de 
la Domnul lor, la fel vrei tu ca Domul însuşi să nu fi avut nimic decît 
ceea ce a pătimit de la Duhul şi prin aceasta susţii că Domnul n-a avut 
decît ca un serv ceea ce a avut) spune-mi deci cum se folosea El de 
putere ca şi cum era a Sa şi nu primită? Căci ce citim despre El? 
«Scoală-te, zice, ia-ţi patul şi mergi la casa ta» 212 . Şi tatălui, care-1 
ruga pentru fiul său, i-a spus : «Mergi, fiul tău trăieşte» 213 . Şi cînd un 
tînăr, singurul copil ai mamei sale, era dus la groapă, El i-a spus : 
« Tinere, ţie îţi zic, scoală-te!» 214 . Oare cerea şi El să i se dea pu¬ 
terea de a face ceva chemând numele Dumnezeirii, aşa cum era obi- 
ceiuL celor care primeau puterea de la Dumnezeu? De ce nu făcea şi 
El minuni în numele Domnului, ca Apostolii în numele Lui ? Ce spune 
Evanghelia despre El? «li învăţa pe ki ca Unul Care are putere, iar 
nu cum îi învăţau cărturarii lor şi fariseii» 215 . Sau vrei să fi fost poate 
trufaş şi' obraznic, să fi socotit a Sa putere pe care, cum zici tu, o pri¬ 
mise deTa Dumnezeu ? Ce facem însă că puterea niciodată nu a ascul¬ 
tat de slujitori, decît prin numele Celui ce a dat : o, şi n-a putut avea 
înrâurite, dacă a socotiţ-o cineva a lui folosind-o. 

XX. 

Dar de. ce să aduc atîta timp argumente, limpezi într-adevăr,: 
dar totuşi mărunte, împotriva hulei nebuneşti ? Să ascultăm ce spune 
Dumnezeu însuşi către ucenici: « Tămăduiţi pe cei neputincioşi, în¬ 
viaţi pe cei morţi, curăţiţi pe cei leproşi, pe demoni scoateţi-i» 216 . Şi 
de aseiiienea : «în numele Meu veţi scoate demonii» 217 . Oare a avut 
nevoie‘de, numele altuia pentru a folosi puterea, Cel ce a făcut ca nu¬ 
mele Său să fie putere ? Şi ce se mai spune : «Iată, zice, v-am dat pu¬ 
tere să călcaţi peste şerpi şi peste scorpii şi peste toată puterea vrăjma¬ 
şului»- 2 ^. El însuşi spune că este blând, cum era într-adevăr, şi smerit 
cu inima 219 . 2. Şi cum pentru cea mai mare putere, a poruncit altora 
să lucreze în numele Lui, dacă El însuşi, lucra în numele altuia, sau 
da altora ca al Său ceea ce El însuşi, cum vrei tul, n-ar fi avut, 


212. Matei IX, 6. 

213. Ioan IV, 5. 

215. Matei VII, 4. 

215. Matei VII, 29. 

216. Matei X, 8. 

217. Marcu XVI, 17. 

218. Luca X, 19. 

219. Matei XI, 29. 

dacă n-ar fi. primit de la altcineva ? Dar s,pune-rni: > cine dintre sfinţi 
primind puterea de la Dumnezeu, a lucrat aşa ? Oare n-ar fi fost crezut 
Petru nesănătos, sau Ioan nebun, sau Pavei smintit, dacă ar fi spus 
bolnavilor «In numele nostru, ridicaţi-vă» sau şchiopilor «In numele 
nostru; mergeţi» sau morţilor «In numele nostru, treziţi-vă» sau către 
unii : «Vă dăm puterea de a călca peste şerpi şi scorpii şi peste toată 
puterea vrăjmaşului» ? 3. înţelege deci, din această nebunie a ta, că, 
după cum aceste voribe nesănătoase sînt ale nesăbuinţei omeneşti, la 
fel de nesăbuit eşti tu, care nu le înţelegi c.a fiind ale puterii dumne¬ 
zeieşti. Din două trebuie să mărturiseşti una : sau ca omul poate avea 
şi da putere dumnezeiască, sau, dacă nici un om nu poate aceasta, nu¬ 
mai: Dumnezeu este Cel Ce a putut s-o aiibă şi s-o dea. Fiindcă nimeni 
nu poate oferi puterea în dar, dacă n-o are în fire. 


XXI. - • 

Dar urmează în blasfemia ta că Duhul a făcut trupul lui Iisus 
templu, precum a zis Ioan : *Am văzut Duhul coborlridu-Se din cer, 
ca un porumbel şi a rămas peste El». Fiindcă încerci să întăreşti prin 
mărturii _ dumnezeieşti susţinerea ta nebunească, să vedem din ce 
pricipă a ; zjş mărturia sfîntă ceea ce spui tu. «Am văzut Duhul cobo- 
rîndu-Şe u ctin icer f ca un porumbel, şi a irămas peste £i» 22 °, 2. Deose¬ 
beşte aci, daca! .poţi, cine este mai mare, cine este mai vrednic de 
cinstire ? Cel ce Se cobora, sau Cel asupra dăruia se cobora? Cel. ce 
aducea cinstire, sau Cel Căruia I se aducea cinstire ? Dude 1 se aude aci 
în mărturie că Duhul a făcut trupul Mântuitorului templu, sau prin ce 
se micşorează atotputernicia lui Dumnezeu, dacă însuşi Dumnezeu S-a 
coborît. pentru a arăta neamului omenesc pe Dumnezeu? In nici un 
chip nu trebuie să se înţeleagă mai mic Cel a Cărui vrednicie a fost 
arătată decît Cel Care a fost arătătorul vredniciei. 3. Dar departe de 
a crede că există vreo deosebire în Dumnezeire, fiindcă Aceeaşi una 
Dumnezeire şi egală putere înlătură cu totul părerea nelegiuitei ine¬ 
galităţi. în această lucrare există şi persoana Tatălui şi cea a Fiului 
şi a Duhului Sfânt, ţiul Ini Dumnezeu este Cel la Care se coboară, 
Duhul care coboară şi Tatăl care dă mărturie şi de aceea nici Unul n-a 
fost mai, vrednic de cinstire,.nici Unul m-a primit vreo injurie, ci totul 
se rotunjeşte prisosind în plinătatea Dumnezeirii, fiindcă în Treime fie¬ 
care Persoană cuprinde în sine vrednicia întregii Treimi. 4. Nu este 
nevoie să se spună aci mai mult, decît doar pentru a arăta pricina şi 
ohîrşia neevlaviei tale. Spinii şi ciulinii, ieşind din rădăcini, prin felul 

lor îşi dau pe faţă neamul şi, din însuşi faptul că sînt, arată de unde 
provin. Astfel deci şi tu, odraslă spinoasă a ereziei pelagiene, arăţi în 
mugur ceea ce este arătat că a avut înaintaşul tău . în, rădăcină. Căci 
el, cum a zis ucenicul său Leporius, susţinea că Domnul nostru S-a 
făcut Hristos prin botez, tu zici că în botez S-a făcut, templu al .lui 
Dumnezeu prin Duhul. Nu cuvintele aceleaşi, sînt din plin, ci stricăciu¬ 
nea, aceeaşi, este din plin. 

XXII. 

Adaugi cuvintelor tale pline de neevlavie că Duhul a dat Dom¬ 
nului înălţarea la cer, arătînd cu înţeles nelegiuit că, după cre¬ 
dinţa ta, Iisuis Hristos a fost atît de slab şi de neajutorat, tocit, dacă 
nu L-ar fi Înălţat Duhul la cer, poate şi astăzi ar mai fi pe pământ. 
Cauţi să-ţi întăreşti susţinerea prin mărturie sftotă şi spui : « Poruncind 
apostolilor pe care i-a ales, prin Duhul Sfînt S-a înălţat la cer» ™. 2. 
Cum sa te numesc, cum să te socotesc, dacă stricând Scripturnile -Sfinte 
faci ca mărturiile lor să nu maî aibă putere de mărturii ? Nemaiauzit 
fel de îndrăzneală care, din pricina propriei neputinţe, face sa se vadă 
că schimbă adevărul în minciună ! Căci to Faptele Apostolilor nu se 
spune ce spui tu. Ce zice Scriptura : « Cele ce a început Iisus a face şi 
a învăţa pînă în ziua în care, poruncind Apostolilor prin Duhul Sfînt 
pe care i-a ales, S-a înălţat la cer». 3. Aici este un hyperbaton 225 şi tre¬ 
buie să înţelegem aşa : <Ce!e ce a început Iisus a face şi a învăţa 
pînă în ziua în care S-a înălţat la cer, poruncind apostolilor pe care 
i-a ales prin Duhul Sfînt». Astfel, nu are a ţi se răspunde to această 
parte mai mult decît mărturia însăşi, fiindcă trebuie să fie de ajuns 
mărturia în întregime pentru plinătatea adevărului, dacă putea fi de 
ajuns stricăciunea pentru minciună. Dar totuşi, tu, care socoţi că Dom¬ 
nul iiisus Hristos n-ar fi putut să Se înalţe la cer, dacă m-ăr «fii fost 
ridicat de Duhul, spune-mi, cum zice El însuşi : «Nimeni nu s-a suit 
In cer, decît Cel Care' S-a cohorlt din cer. Fiul Omului, Care este în 
cer ?» 223 . 4. Recunoaşte deci cit d!e prostesc şi vrednic de -batjocură 
este să crezi că n-a putut să se suie la cer Cel despre Care deşi S-a 
coborît pe .pămînt, se spune că niciodată n-a lipsit din cer, Cel Căruia 
I-a fost uşor, chiar fiind pe pământ, să rămînă întotdeauna în ceruri. 
De ce spune ■. «Md sui la Tatăl Meu ?» 22i . Oare a arătat în această înăl¬ 
ţare ajutorul! altcuiva, El Care, spuniînd că Se va înălţa, prin însuşi 

221. Fapte I, 2. 

222. Fapte I, 1—2; hyperbaton — figură gramaticală prin care se schimbă or¬ 
dinea cuvintelor Intr-o frază. 

223. loan III, 13. 

acest fapt şi-a arătat propria Sa putere ? Şi David a prevestit înălţarea 
Domnului, zicând : «Suitu-Sa Dumnezeu întru strigare, Domnul în glas 
de trîmbiţe» 225 ; prevestire prin care a arătat limpede slava Celui ce 
se suia şi puterea suirii. 

XXIII. 

Dar să vedem totuşi prin ce adaos îţi închei blasfemiile de 
mai înainte. «Care a dăruit lui Hristos atîta slavă». Zici slavă, ca să 
aduci o ocară. Căci dacă spui că Domnului I S-a dăruit slavă, II huleşti 
îtvţelegînd că El înainte a fost fără slavă. Gîndul tău nelegiuit este să 
arăţi mare pe Cel ce a dărui slava şi mic pe Cel ce a primit-o. Şi — o, ne¬ 
fericită evlavie a ta ! — de ce uiţi că însăşi Dumnezeirea a prevestit înăl¬ 
ţarea Domnului Iisus Hristos la cer, zicând : «Ridicaţi, căpetenii, porţile 
voastre şi vă ridicaţi porţile cele veşnice şi va intra Împăratul sla¬ 
vei» ? ’ m . 2. Şi după ce El Însuşi, cum obişnuieşte Cuvântul dumnezeiesc, a 
răspuns sub formă de întrebare : «Cine este Acesta împăratul slavei» ? 22 ‘, 
îndată a adăugat: «Domnul Cel tare şi puternic, Domnul Cel tare ân 
război», arătînd sub numele de război biruinţa Domnului învingător. Apoi, 
după ce, pentru a împlini arătarea faptului, a repetat cele spuse mai sus, 
a încheiat astfel, arătînd slava Domnului întru înălţarea la cer ; «Domnul 
fxiterilor, Acesta este împăratul slavei» 22S . Bineînţeles, pentru ca întrupa¬ 
rea să nu micşoreze cinstirea înaltei Dumnezeiri, L-a arătat Domn al pu¬ 
terilor şi împărat al slavei cereşti pe Cel pe Care mai înainte Ti arătase 
învingător în lupta cu cele de jos. 3. Du-te, acum şi spune că I-a fost 
dăruită Domnului slava, cu toate că şi profetul L-a numit împăratul sla¬ 
vei, mărturisind astfel despre El: «Cînd va veni Fiul omului întru slava 
Sa » 229 , dacă poţi, şi grăieşte împotrivă pentru ca, deşi mărturiile spun 
că El are slava Sa, tu să şpuii că a primit-o de la altul. Susţinând însă că 
a avut slava Sa, noi nu tăgăduim că a avut această slavă împreună cu 
Duhul şi cu Tatăl, fiindcă ceea ce are Tatăl este al Dumnezeirii şi împă¬ 
răţia slavei este astfel şi a Fiului lui Dumnezeu, fără să fie totuşi despăr¬ 
ţită de proprietatea întregii Dumnezeiri. 

XXIV. 

Dar este timpul să pun capăt acestei cărţi şi chiar întregii lu¬ 
crări, după ce voi mai adăuga câteva mărturisiri ale cuvioşilor bărbaţi 
ii aie vestiţilor preoţi, pentru ca să întărim cu credinţa vremii de acum 

225. Psalm XLVI, 5. 

226. Psalm XXIII, 7. 

227. Psalm XXIII, 8. 

228. Psalm XXIII, 10. 

229. Matei XXV, 31. 

ceea ce am şi dovedit prin autoritatea mărturiilor sfinte. 2. Ilarie 230 , 
bărbat de toate virtuţile şi podoabele, vestit nu numai prin viaţa, ei şi 
prin elocvenţa lui, care- a fost învăţător al bisericilor şi preot nu numai 
prin meritele sale, ci a ajutat şi la ridicarea altora, stînd atât de neclintit 
în furtunile prigoanelor, incit prin vitejia nebiruită a credinţei a primit 
vrednicia de confesor, în prima carte Despre credinţă declară că Dum¬ 
nezeu adevărat din Dumnezeu adevărat, Domnul Iisus Hristos S-a născut 
înainte de toţi vecii şi după aceea S-a făcut om. Iar în cartea a Il-a 
spune : «Unul Dumnezeu, Cel unul născut, primind toi pântecele Sfintei 
Fecioare forma trupului omenesic, a crescut şi S-a făcut mare. Cel ce 
cuprinde toate şi în Care sînt toate, S-a arătat în lume prin legea naşterii 
omeneşti». La fel, în aceeaşi carte : «îngerul dă mărturie, cu noi este 
Dumnezeu Cel ce Se naşte». Şi în cartea a X-a : «V-am învăţat taina luii 
Dumnezeu Cel născut om din pântecele Fecioarei». Şi de asemenea : «Căci 
Dumnezeu, născîndu-Se în om, nu de aceea S-a născut, ca să nu rămînă 
Dumnezeu». Tot el, în introducere la explicarea evangheliei după Matei, 
zice : «Căci era de primă trebuinţă pentru noi să-L cunoaştem pe Dum¬ 
nezeu Cel Unul Născut, om născut pentru noi». Iar mai departe: «Pe 
lingă ceea ce era Dumnezeu să Se nască, ceea ce nu era, om». Şi de 
asemenea : «De la început a fost acea a treia potrivire ca, fiindcă Dum¬ 
nezeu Cel născut om' în lume şi celelalte, 4. Am citat puţine din 
multe, dar vezi şi din acestea ceea ce am tepus, că-L arată pe faţă şi 
limpede Dumnezeu născut din Maria. Şi atunci unde sînt susţinerile tale 
că «n-a putut creatura să nască pe creator» şi că «trup este ceea -ce se 
naşte din trup ?». Nu e timpul şi locul să arătăm tot ce se potriveşte aci; 
Sîntem nevoiţi mai mult să înşirăm, decît să comentăm cele citate, fi¬ 
indcă ele înseşi vorbesc destul de limpede şi nu e nevoie să Ie expli¬ 
căm'pe larg. ‘ - 

XXV. . - . 

Ambrosie 2 31 , deosebit preot al lui Dumnezeu, care a strălucit în¬ 
totdeauna şi fără întrerupere ca o piatră preţioasă în degetul lui Dum¬ 
nezeu, în cartea Către fecioare aminteşte astfel: «Cel pe Care-L simt ca 

230. Hilarius, Sf. îlarie (303—367), episcop de Pifctavium (azi Poitiers, în Franţa), 
a luat parte activă la lupta 'împotriva arianismului. A scris : Âdversus arianos (împo¬ 
triva arienilor); De iide (Despre credinţă), Despre Siînta Treime; De syriodis (Despre 
simoade) şi alte lucrări teologice. Citatele sînit din Cartea Despre credinţă : II, 25, II, 
27 şi X, 7. 

231. Ambrosius, SI. Ambrozie (340—397), avocat, guvernator şi episcop de Medio- 
lanum (Milano). Au rămas de la el multe lucrări, une'le depăşind domeniul teologic şi 
conţinînd date interesante în legătură cu istoria socială şi politică a Imperiului roman. 
Pentru problema tratată de Casian sînt interesante mai ales lucrările : Despre Simţul 
Duh (De Spiritu Sancto), Despre întrupare (De incarnatione) şi Către Fecioare (Ad 
viirgines). 

un frate este alb şi roşu: alb, fiindcă este strălucirea Tatălui şi roşu, 
fiindcă este Fiul Fecioarei. Adu-ţi aminte de semnele Dumnezeir-ii în El 
mai vechi deciît tainele trupului. Căci n-a început din Fecioară, ci fiindcă 
era, a venit din Fecioară». Iar la sărbătoarea Naşterii Domnului a spus 
de asemenea : 2. «Vedeţi minunea Maicii Domnului: Fecioară a ză¬ 
mislit, Fecioară a născut, Fecioară în durerile naşterii, Fecioară în sar¬ 
cină, Fecioară după naştere, după cum se spune în Iezechiel 232 : Poarta 
aceasta era închisă şi nu este deschisă, fiindcă Domnul a trecut prin ea. 
Slăvită feciorie şi strălucită naştere. Se naşte Domnul lumii şi nu este 
nici un geamăt al Născătoarei; Se deşartă pântecele, iese copilul şi totuşi 
fecioria este neatinsă. Drept era ca, născîndu-iSe Domnul, să crească me¬ 
ritul curăţiei şi prin naşterea Lui să nu se strice nimic, Cel ce venise 
să dreagă cele stricate». De asemenea, la explicarea evangheliei după 
Luca, spune : «A fost aleasă să nască pe Dumnezeu cea care era logodită 
cu bărbat». 3. Arată că Dumnezeu S-a născut din Fecioară, o numeşte 
Maria pe mama lui Dumnezeu. Şi unde mai este acel glas al tău monstruos 
şi blestemat care zice: «Cum poate o mamă să nască pe cineva străin 
de natura sa ? Iar dacă' este numită mamă de aci, om s-a născut, nu Dum¬ 
nezeu». Iată, minunatul dascăl al credinţei spune că e dintre oameni cea 
care a născut şi ne învaţă că este Dumnezeu Cel Care S-a născut şi că 
totuşi aceasta nu este pricină de necredinţă, ci minune pentru credinţă. 

XXVI. 

Ieronim 233 , dascăl al celor drepteredincioşi, ale cărui scrieri 
strălucesc ca nişte lămpi dumnezeieşti în lumea întreagă, în cartea că¬ 
tre Eustochium zice : «Pentru izbăvirea noastră Fiul lui Dumnezeu Se 
face fiu al omului. Zece luni aşteaptă în pântece să Se nască şi El, în al 
Cărui pumn e cuprins tot universul, este aşezat într-un staul strimt». 
Tot el, iîn comentariul la Isaia, spune : «Domnul puterilor, împăratul sla¬ 
vei, a coborît în pîntece de fecioară şi a intrat şi a ieşit prin poarta de 
răsărit, care întotdeauna a fost închisă» 234 despre care Gavriil zice către 
Fecioară *. «Duhul Simt Se va pogorî peste tine şi puterea Celui Prea înalt 
te va umbri ; pentru aceea şi Sfîntul Care Se va naşte din tine Fiul lui 
Dumnezeu Se va chema» 233 , şi In Pilde : «Înţelepciunea şi-a zidit casă» 238 . 
2. Compară acestea cu învăţătura ta, mai bine zis cu blasfemia prin 


232. Iezechiel, XLIV, 2 ; textul biblic este cu mici schimbări. 

233. Hieronymus, Feric. Ieronim (331—421) a tradus Biblia in limba latină, a tradus 
si a continuat Cronica lui Eusebiu de Cezareea ; îi aparţin de asemenea comentarii la 
cele mai multe texte biblice. 

234. Iezechiel, XLIV, 1. 

235. Luca I. 35. 

236. Pilde IX, 1. 

care spui : «Dumnezeu este creator al lunilor, nu fiu al lor». Iată că lero- 
nim, bărbat de cea mai mare ştiinţă, de cea mai curată şi mai nedezmin¬ 
ţită învăţătură, aproape cu aceleaşi cuvinte prin care nu tăgăduieşte 
că Fiul lui Dumnezeu este fiu al lunilor, dă mărturie că El este fiu al lu¬ 
nilor, zicînd : «Zece luni aşteaptă în pîntece să se nască». Poate că auto¬ 
ritatea acestui bărbat îţi pare neînsemnată ; dar ţine seamă că toţi spun 
acelaşi lucru şi prin aceleaşi vorbe, că oricine nu tăgăduieşte că Fiul lui 
Dumnezeu este fiul Fecioarei mărturiseşte că este fiu al lunilor. 

XXVII. 

Şi Rufinus 23 ' 7 , filosof creştin, care face parte dintre cei mai de 
seamă învăţaţi ai bisericii, în comentarea simbolului credinţei astfel vor¬ 
beşte despre naşterea Domnului: «Căci se naşte din Fecioară Fiul lui 
Dumnezeu, nu unit dintru început numai cu trupul, ci născut prin mijlo¬ 
cirea sufletului între trup şi Dumnezeu». Augustin ‘ m , preot al cetăţii 
Hippo-Regius, zice : «Dar pentru ca oamenii să se nască din Dumnezeu, 
S-a născut mai întii Dumnezeu dintre ei: Hristos Dumnezeu. Şi Hristos 
la naşterea dintre oameni n-a căutat pe pămînit decît mamă, fiindcă tată 
avea în cer, născut din Dumnezeu, prin Care sîntem făcuţi, şi născut din 
femeie, ca prin El să ne facem din nou». 2. De asemenea, mai spune,: 
«Şi cuvintul trup s-a făcut şi a locuit în noi. De ce le. miri, aşadar, ca 
oamenii se nasc din Dumnezeu ? Aşieaptă-L pe Dumnezeu Cel născut din 
oameni». Tot el, în scrisoarea către Volusianus, spune : «Şi Moise şi cei¬ 
lalţi profeţi au prevestit foarte limpede pe Domnul Iisus şi.L-au preaslăvM. 
Ei au spus că El nu numai că nu este deopotrivă cu ei înşişi, nu numai că 
este mai mare ca ei în puterea de a face minuni, ci că, pe deplin Domnul 
Dumnezeul tuturor El Se va face om şi va veni pentru oameni. De aceea 
El însuşi a făcut să nu fie absurd ce făcuse pentru ei, dacă nu le-ar face 
EI. Dar totuşi a trebuit să facă şi ceva propriu : să Se nască din Fecioară, 
să învieze din morţi, să Se înalţe Ia cer. Cine socoteşte aceasta puţin 
lucru pentru Duiiinezeu, nu ştiu ce aşteaptă mai mult». 

XXVIII. 

Dar poate, fiindcă bărbaţii arătaţi pînă acum au trăit în di¬ 
ferite părţi ale lumii autoritatea lor îţi pare mai puţin convingătoare. 

237. Ruiinus din Aquileia, prieten şi apoi adversar al lui Ieronim, care l-a atacat 
în mai multe scrisori ale sale, traducător al lui Origem şi al lud Eusebiu din Cezareea. 

238. Fericitul Augustin (354—430) episcop de Hippo-Regius (oraş în nordul Africii) 
cunoscut mai ales prin Confesiunile sale, a fost un reprezentant de. seamă al literaturii 
şi spiritualităţii creştine din Apus. înainte de a deveni creştin a scris opere filosofice, 
iar după botez tratate teologice şi polemice (împotriva maniheilor, pelagienilor, arie¬ 
nilor etc. despre care vezi şi nota 2 la cartea I). 

Acest lucru este ridicol, fiindcă locul nu micşorează credinţa şi trebuie 
luat in seamă ce este cineva, nu unde este, mai ales fiindcă religia ne 
uneşte pe toţi şi cei ce sânt una în credinţă să ştie că sinit şi îiitr-un timp. 
Totuşi, îţi voi aduce mărturii şi de la bărbaţii din Răsărit, pe care n-ai 
să-i dispfeţuieşti. 2. Grigorie 2:i9 , un foarte strălucitor luceafăr al ştiin¬ 
ţei şi învăţăturii, care, deşi s-a săvârşit din viaţă, cihiar şi acum tră¬ 
ieşte prin autoritatea şi credinţa Hui, şi cere, chiar dacă nu mai este 
trupeşte în biserică, glasul şi învăţătura lui sînt la fel de puternice ca 
înainte, zice : «Aşadar, Dumnezeu, după ce S-a născut din Fecioară, fi¬ 
indcă prin ea şi-a luat natura omenească, fiind una din două părţi con¬ 
trariu, din trup şi din Duh, printr-unul îndumnezeieşte, iar prin celălalt 
este îndumnezeit. O, nou şi nemaiauzit amestec, o minunată şi nemaiîn¬ 
tâlnită unire! Cel ce este, se naşte, Ziditorul este zidit şi Cel necuprins 
este cuprins, mijlocitor fiind între trup şi Dumnezeu, sufletul şi Acela 
Care îi îmbogăţeşte pe toţi se face sărac». 3. De asemenea, la sărbă¬ 
toarea Epifaniei : «Dar ce se petrece ? Ce se face despre noi sau pentru 
noi ? Se produce o nouă şi nemaiauzită schimbare a firilor şi Dumnezeu 
Se face om». Şi tot acolo : «Şi Fiul <lui Dumnezeu a început să fie Fiul 
omului, nu schimbat din ceea ce era, căci nu este schimbător, ci şi-a în¬ 
suşit ce nu era, căci milostiv este, ca să poată îi ciiprins Cel ce nu putea 
fi cuprins». 4. Vezi cit de strălucit şi de măreţ predică slava Dumnezeirii, 
pentru ca să arate vrednicia întrupării, ştiind minunatul învăţător al cre¬ 
dinţei ca acestea toate pe care ni le-a dăruit Dumnezeu venind în lume 
sînt un cumul de binefaceri şi nu o micşorare a cinstei Sale, fiindcă, ceea 
ce a dat Dumnezeu omului trebuie să ne sporească dragostea faţă de El, 
nu să-1 micşoreze vrednicia. ’ 

XXIX. ... ... ■ c 

Atianasie preot al oraşului Alexandria, 1 exemplu strălucit de sta¬ 
tornicie şi de virtute, pe care furtuna prigoanei eretice nu l-a doborît, ci 
l-a întărit, şi care, avînd întotdeauna o viaţă asemenea unei oglinzi stră¬ 
lucitoare, aproape că a dobîndit meritul muceniciei înainte de a căpăta 
vrednicia de confesor, să vedem ce spune despre Domnul Iisus Hristos, 

239. Sf. Grigorie de Nazianz (338—390), fiu al episcopului din Nazianz şi prieten 
hun cu Sf. Vasiîie ''cel Mare, a urcat treptele ierarhice pînă la scaunul de episcop 
al Constaptinopolvlui (379) pe care l-a părăsit în timpul sinodului al Il-lea ecume¬ 
nic (381). Au rămas de la el scrisori, cuvîntări, poezii, multe reflectînd frământările 
religioase ale vremii. 

240. Sf. Atanasie (295—373), diacon, pîeot şi episcop al Alexandriei, cel mai 
activ şi mai înflăcărat luptător împotriva arienilor si semiariernilor, care au reuşit, 
susţinuţi de puterea imperială, să-l trimită de cinci ori în exil. Cuvîntări împotriva 
arienilor şi Istoria arianismului slnt mărturie a contribuţiei lui în lupta pentru apă¬ 
rarea învăţăturilor apostolice. 

sau despre Maica Domnului. 2. « Acesta este, zice el, osteneala şi carac¬ 
terul Sfintei Scripturi, cum am spus-o adesea, de a arăta că este îndoit 
înţelesul în cele ale Mântuitorului, că a fost întotdeauna Dumnezeu şi 
este Fiu, că este Cuvîntul, lumina şi înţelepciunea Tatălui şi că după 
aceea pentru noi S-a întrupat din Fecioara Maria Născătoarea de Dumne¬ 
zeu (Theotocos) şi S-a făcut om». Şi ceva mai departe: «Mulţi au fost 
deci sfinţi şi lipsiţi de păcat: Ieremia s-a sfinţit din pîntece şi loan pe 
cînd era în pîntece a tresăltat de bucurie prin glasul Măriei Născătoare 
de Dumnezeu (Theotocos)». 3. Voi spune deci credinţa că este Dum¬ 
nezeu Fiul lui Dumnezeu Care, precum am văzut mai înainte, este «Cu¬ 
vîntul şi lumina şi înţelepciunea Tatălui», care pentru noi S-a întrupat 
şi de aceea Maria este numită Theotocos, fiindcă este mama lui Dum¬ 
nezeu. ; 

XXX. 

Ascultă acum ce a propovăduit şi simţit despre întruparea Fiu¬ 
lui lui Dumnezeu acel loan 24i , podoabă a preoţimii din Constantinopol, 
a cărui sfinţenie, fără vreo furtună a prigoanei păgîne, a ajuns la meritele 
muceniciei. El spune: «Şi pe Cel pe Care, dacă ar fi venit numai ca 
Dumnezeu, nici cerul, nici pământul, nici mările şi nici o făptură nu L-ar 
fi putut ţine, L-au purtat pîntecele neîntinate ale Măriei». 2. Dacă nu 
ştiai credinţa şi învăţătura altora, ar fi trebuit să-l urmezi pe cel :din a 
cărui dragoste şi dorinţă mulţimea de credincioşi te-a ales mai mare, fi¬ 
indcă, aduoîndu-te pentru ea preot din biserica Antiohiei, de unde mai 
înainte îl alesese pe el, a crezut că în tine va primi ceea ce încetase să 
aibă în el. Te întreb, oare aceştia toţi n-au spus toitui ca printr-um duh 
profetic pentru a-ţi combate blasfemiile tale ? Tu strigi că Domnul şi 
Mîntuitorul nostru Iis-us Hristos nu este Dumnezeu, iar ei îl mărturisesc 
pe Domnul Hristos Dumnezeu adevărat. Tu huleşti zicînd că Maria este 
Născătoare de Hristos (Ghristotocos) nu Născătoare de Dumnezeu 
(Theotocos), ei nu tăgăduiesc că este Născătoare de Hristos şi-o recunosc 
şi Născătoare de Dumnezeu. 3. — Nu numai faptele se împotrivesc blas- 
femiilor tale, ci şi cuvintele faptelor, pentru ca, să înţelegem odată 
deschis că în faţa blasfemiilor tale s-a ridicat de către Dumnezeu o îrntă- 
ritură de neînvins, care să împingă prin zidul pregătit al adevărului pu¬ 
terea atacului din partea ereziei care va veni cîndva. Şi tu, o, prea ne¬ 
legiuitele şi prea neruşinatele molipsitor al strălucitului oraş, infecţie 

241. Sf. loan Hxisostomul (345—407), preot în Antiohia, a fost ales în 397 pa¬ 
triarh de Constantinopol, dar nu pentru mulţi ani, căci, datorită unor intrigi, a fost 
demis din scaun (403) prinitr-un sinod alcătuit în acest scop dintre episcopii supuşi 
braţului secular. Au rămas de ,1a el Omiliile, care l-au făcut celebru (este de .prisos 
să amintim că ele i-uu dat numele), precum şi alte multe scrieri. 

grea şi nimicitoare a mulţimii cinstite şi dreptcredincioase, îndrăzneşti 
să stai şi să vorbeşti în biserica lui Dumnezeu, defăimezi prin blasfe- 
miile şi strigătele tale furioase pe preoţii care întotdeauna mărturisesc 
fără nici o ştirbire dreapta credinţă, spunînd că poporul oraşului Con¬ 
stantinopol este rătăcit din vina propovăduitorilor de mai înainte ? 4. 
Aşadar, tu îndreptător al clericilor de mai înainte, osînditor al băitrînilor 
preoţi, tu mai presus decît Grigorie, tu, mai încercat decît Nectarie 242 , 
tu mai eminent decît Ioan şi decît toţi ceilalţi preoţi ai bisericilor ră¬ 
săritene, care, deşi, n-au avut aceleaşi nume cunoscute ca aceştia pe 
care i-am numit, au fost, totuşi, de aceeaşi credinţă ? Dar ceea ce am 
spus ajunge pentru apărarea dreptei credinţe, fiindcă atunci cînd este 
vorba despre credinţă, toţi sînt foarte buni, dacă sînt tovarăşi ai celor 
foarte buni. 

XXXI. 

De aceea şi eu, smerit şi necunoscut nici prin nume, nici prin 
merite, dacă nu pot să rîvnesc locul de învăţător între cei mai de seamă 
clerici ai oraşului Constantinopol, îl pretind totuşi şi-l doresc pe cel de 
discipol. Căci primit de episcopul Ioan, cinstită fie-i amintirea, în slujba 
sacră şi închinat lui Dumnezeu, deşi departe cu trupul, cu sufletul sînt 
acolo şi, dacă nu cu prezenţa, măcar cu gîndul mă simt unit cu acele 
mulţumiri foarte venerabile şi foarte dragi mie. 2. De aceea, suferind 
şi luînd parte sufleteşte la necazurile lor, am izbucnit acum ou glas de 
durere şi părtăşie la tristeţe pe cit am putut, prin plîmgerea tînguitoare a 
lucrărilor mele modeste, strigînd ca şi cum mădularele şi încheieturile 
mele ar fi în suferinţă. Căci dacă, precum spune apostolul 243 atunci cînd 
se îmbolnăveşte o parte mai mică a trupului se resimte şi partea mai 
mare, cu atît mai mult trebuie să sufere partea mai mică, atunci cînd 
este lovită partea mai mare şi este neomenesc ca, într-unul şi acelaşi 
trup, părţile mai mici să nu simtă durerea celor mai mari, cînd cele mai 
mari sînt lovite mai rău decît cele mici. 3. De aceea vă rog şi vă con¬ 
jur pe voi toţi, care vă găsiţi între zidurile oraşului Constantinopol, con¬ 
cetăţeni ai mei prin dragostea de patrie şi fraţi prin unitatea de credinţă, 
să vă despărţiţi de acel lup hrăpăreţ, care, cum este scris, *mănâncă pe 
poporul Meu cum mănlncă plinea» 244 ; nu vă atingeţi de el şi nu primiţi 


242. Nectarie, episcop al bisericii din Constantinopol (381—397), ales î*l ti.irupţii! 
sinodului al II-lea în locul Sf. Grigorie de Nazianz, care a demisionat. Sub preşedin¬ 
ţia luă Nectarie au fost condamnate ereziile vremii şi s-au adăugat la simbolul de 
credinţă de la Niceea cinci articole care stabilesc crezul creştin despre Sf, Duh şi 
despre Biserică. 

243. I Cor. XII, 26. 

244. Psalm LII, 5. 


56 — Sfîntu) Ioan Castan 

nimic de la el 215 , fiindcă toate ale lui sînt aducătoare de moarte. Nu staţi 
în apropierea lui şi îndepărtaţi-vă de el ‘ m , ca să nu fiţi necuraţi ca el. 
4. Aduceţi-vă aminte de vechii voştri învăţători şi preoţi, de Grigorie 
cel cunoscut in lumea întreagă, de Nectarie cel vestit în sfinţenie, de 
Ioan cel minunat intru credinţă şi nevinovăţie, de Ioan zic, acel Ioan care 
prin asemănare cu Ioan evanghelistul, discipolul lui Iisus, a dormit în¬ 
totdeauna la pieptul şi în dragostea Domnului. De el, vă spun, aduceţi-vă 
aminte, pe el urmaţi-1, la puritatea lui, la credinţa lui, la învăţătura şi 
sfinţenia lui gîndiţi-vă. Aduceţi-vă aminte întotdeauna de învăţătorul 
şi educatorul vostru, la sinul şi îmbrăţişarea căruia, ca să zic aşa, aţi 
crescut, oare a fost învăţătorul comun al meu şi al vostru, căruia îi 
sîntem discipoli şi aşezămînt. 5. Citiţi-i scrierile, păstraţi-i învăţătu¬ 
rile, îmbrăţişaţi-i credinţa şi meritele. Deşi mare şi greu lucru se cere î,n 
a îndeplini aceasta, este totuşi frumos şi chiar sublim a-1 urma, fiindcă 
nu numai însuşirea celor mai înalte calităţi ale lui, dar chiar şi imitaţia 
lor este vrednică de laudă, fiindcă aproape niciodată cineva nu este lipsit 
cu totul de acea parte bună la care se străduieşte să se urce şi să ajungă 
pe deplin. 6. El, aşadar, să vă fie întotdeauna în gînd şi ca înaintea 
ochilor lor, el să trăiască în sufletele şi în cugetele voastre, de la el să 
socotiţi că vin, pină la urmă, cele scrise aci de mine, fiindcă el m-a învă¬ 
ţat în toate pe care le-am scris. Şi prin aceasta credeţi-le nu atît ale 
inele, cit ale lui, fiindcă rîul porneşte de la izvor şi tot ce se socoteşte a 
fi ai discipolului se cuvine să se treacă in cinstea dascălului. Iar pe Tine, 
pe lingă toate şi mai presus de toate, Dumnezeule Tată al Domnului nos¬ 
tru Iisus Hristos, Te rog cu glas şi cu cuget smerit ca acestea, pe care 
ie-am scris din mărinimia darului Tău, să le socoteşti prinos de dragoste 
din partea mea. 7. Şi fiindcă, precum ne-a învăţat Domnul Dumnezeul 
nostru Cel Unul născut Fiul Tău, atît ai iubit lumea aceasta 2V7 , incit ai 
trimis pe Fiul Tău Unul născut pentru mIntuirea lumii, mă rog să dai 
poporului Tău pe care l-ai răscumpărat, ca din întruparea Fiului Tău 
Cel Unul născut toţi să'simtă darul şi dragostea Lui şi faptul că pentru 
noi Domnul Dumnezeul nostru Unul născut Fiul Tău S-a născut, a pătimit 
şi a înviat şi astfel toţi să-l înţeleagă şi să-l iubească. Darul sfintei slave 
să fie spor al dragostei noastre şi în sufletele tuturor smerenia Lui să nu 
aducă scădere cinstirii, ci să nască întotdeauna un prisos de dragoste, 
iar binefacerile sfintei Lui milosîrdii să Ie înţelegem toţi cu evlavie si 
înţelepciune, ca să cunoaştem ce datorăm cu atît mai mult Dumnezeului 
nostru, cu cit El, Dumnezeu fiind, S-a smerit mai mult pentru noi. 


245. Colos. II, 21—22. 

246. II Corint. VI, 17. 

247. Ioan III, 1G. 

anahoret (anahoreţi), p. 9, 10, 15, 17, 21, 
42, 65, 69, 80, 82. 83, 96, 165, 183, 282, 
288, 343, 427, 498, 619, 620, 628, 630, 
631, 684. 

anahoretică (viată monahală), p. 7, 619. 

anahoreză, p. 326. 

analobi (eşarfe din lînă), p. 116. 

Andronic (awă), p. 431. 

Andrei (Sf. Apostol), p. 546. 
anagajament, p. 592. 
antihrist, p. 829. 

Antiohia, p. 25, 30, 47, 750. 

Antione (aşezare monahală de-a dreapta 
Nilului), p. 26. 

Antonie cel Mare (Sf.), p. 11, 16, 17, (251— 
356), 18, 20, 21, 24, 26, 27, 40, 50, 62, 
63, 64, 80, 146, 165, 224, 289, 290, 326, 
328, 329, 345, 630, 766. 
antropomorfism (concepţie religioasă care 
atribuie divinităţii forme şi însuşiri 
umane), p. 91. 

Aot, p. 815. 

Aoth (fiul Gerei), p. 345, 402. 
apatheia (stare de nepătimire — în grea¬ 
că), p. 44, 260. 

Apocalipsă, p. 351, 367, 405, 623, 723, 749. 
Apolinarie, p. 771, 772 
Apollo (avvă), p. 336, 505, 729. 


Apophtegmata Patrum (opere sub formă 
de sentinţe monastice), p. 50. 

Apostol, -i, p. 17, 18, 19, 68, 79, 81, 86, 
87, 88, 91, 93, 99, 100, 102, 120, 121, 

165, 170, 175, 185, 189, 191, 194, 198, 

199, 201, 205, 206, 209, 210, 215, 216, 

217, 225, 229, 237, 238, 244, 253, 254, 

259, 288, 328, 338, 346, 348, 349, 351, 
356—57, 366, 377, 382—83, 388, 396, 
399, 401, 404, 408, 415, 417, 420, 424, 

430, 434, 443, 459, 473, 497, 503, 505, 

507, 508, 510, 511, 513, 515, 532, 538, 

540, 543, 545, 549, 550, 553, 556, 561, 

565, 570, 581, 582, 584, 589, 602, 604, 

608, 622, 684. 

Apta Iulia (vestită eparhie apuseană), p. 
749. 

Apus, p. 22, 46, 50, 54, 70, 73, 110. 
Arabia, 395. 

Arcadie, p. 46, (decretul din 404). 
arghirofilie, p. 286, 289, 376, 379, 380, 383, 
388, 393, 455, 613, 620, 650, 692, 734. 
Arhebius (episcop), p. 83, 182, 183, 429, 
495, 501. 

arhangheli, p. 421. 

arhiereu, p. 697. 

arian, p. 838, arianismul, p. 750. 

Arie (eretic), p. 750, 770. 
arieni (eretici), p. 771. 

Aristotel, p. 13, 570, 603. 

Armenia, p. 11, 623. 

Arsinoe (aşezare monahală pe stingă Ni¬ 
lului), p. 26. 

Arius, p. 433. 

ascetic), p. 7, 9, 21, 22, 49, (e), 55, 60, 
63, 64, 66, 73, 94. 
asceză (apostolică), p. 16, 23. 
ascultare, p. 18, 49, 76, 77, 141, 145, 152, 
153, 155 <-i). 

asemănare, p. 103 (a lui Dumnezeu). 

Asia Mică, p. 10, 765. 

Asiria, p. 611. 

Aşezăminte mînăstireşti (operă a Sf. Ca- 
sian), p. 48, 53, 59. ' 

Atanasie (sf.), diacon, preot şi episcop 
al Alexandriei (295—373), p. 11, 16, 
18, 19, 26, 27, 40, 63, 636, 751, 755, 
762, 766, 771, 878. 

Atena, p. 605. 

Augustin (354—430), (fericit), p. 17, 32, 
40, 48, 50, 53, 93, 184, 198, 221, 297, 
298, 299, 703, 749, 7S1, 761, 764, 765, 
766, 878. 

Avacum, p. 726. 
avaritenilor, p. 734. 

Avdie (prooroc), p. 740. 


Avraam (awă), p. 41, 571. 

Avraam (patriarh), p. 77, 142, 155, 553. 
Avraam (ascet al pustiei), p. 15, 25, 285, 

316, 330, 345, 347, 353, 391, 397, 404, 

450, 467, 545, 555, 623, 624, 666, 723, 

728, 730, 733, 736, 738, 745, 825, 827, 

833, 853, 867. 

B 

Baal Zebub (zeu din Ecron), p. 114. 

Baasa (fiul lui Achia), p. 406. 

Babilon (aşezare monahală pe dreapta NU 
lului), p. 26, 171, 193. 

Balaam, p. 539, 735. 

Balanos, Dimitrie (patrolog), p. 6. 
Barnaba, p. 206. 

Bawit (aşezare monahală pe stingă Nilu¬ 
lui), p. 26. 

Bălan Nicolae (mitropolit), p. 6. 

Beelzebut, p. 289, 443, 446. 

Benadab, p. 735. 

Benedict (de Nursia -sfînt), p, 15, 22, 32, 
49, 61, 64, 279, 281, 298. 

Benoit Lavand, p. 12, 24, 27, 29. 

Bernard de Clairvaux (sfint), p. 22. 
Bethleem (mînăstire), p. 25, 38, 39, 40, 43, 
73, 82, 215, 299, 300, 498, 749. 
beţia (păcat), p. 289, 290 (-duhului). 
Biblie, p. 19, 52, 67, 68, 781, 815, 831. 
bine, p. 588, 622. 
binecuvîntare, p. 601. 
binele, p. 614 (şi a blindetii), p. 635. 
biruinţă, p. 174, 175, 207. 

Biserică, p. 8, li, 13, 17, 18, 19, 29, 46 
(-de la Constantinopol), 49 (-a creş¬ 
tină), 50 (-Răsăriteană), 52, 53, 54 (-a 
creştină), 55, 59 (-Apuseană), 66, 67, 
74 (-a din Roma), 123, 179, 206, 207 
(-11), 236 (D-lui), 245, 287, 296, (-creş¬ 
tină), 299, 317, 343, 476 (-le Egiptu¬ 
lui), 496, (-apuseană), 555, 556 (-lui 
Hristos), 628, 637, 880 (-a Antiohiei). 
Biserici, p. 684. 

Bizanţ, p. 767. 

blasfemie, p. 829. 

blestem (al profetului), p. 586. 

Blandina (sfîntă martiră), p. 24. 
boala arghirofiliei, p. 613; (-a trufiei), p. 
620. 

Bobotează, p. 762. 

Bonnet Serge (sociolog), p. 21, 22. 

Bremond, (monah), p. 43, 280. 

Bretanion, p. 766. 

Bubalus (bivol sălbatic, porecla lui Paf- 
nutie), p. 42, 637. 

Bucegi, p. 21. 

bucuria Duhului, p. 69, 211, 329, 645, 582. 

Budism, p. 18. 

bunătate, p. 621, 649, 660-, (-a duhovni¬ 
cească, p. 594). 

Burchard (colecţie la Wonns), p. 53. 

C 

€ 

Cain, p. 94, 224, 289; (fiicele ltrt —), 447 , 
448. 

Căinăm, p. 446. 

Caîr George (scriitor), p. 22. 

Calame (aşez. monahală tn Egiptul mij¬ 
lociu), p. 42, 428, 726. 

Calendar (-ul apusean şi ortodox), p. 54. 

Cambridge (universitate), p. 6. 

canoanele, p. 593, 621. 

Capadocia (centru monastic şi liturgic In 
Asia Mică), p. 25, 45, 150, 476, 755. 

Carles Madler, p. 759. 

Cârmei (aşez. monahală, situată la poa¬ 
lele muntelui cu acelaşi nume), p. 16. 

Cartea Păstorului (Herma), p. 445. 

Casian, p. 5, 6, 7, 8, 9, 10, 11, 12, 14, 

15, 17, 19, 20, 21, 23, 24, 28, 29, 31, 

32, 33, 34, 35, 36, 37, 38, 39, 40, 41, 
42, 43, 45, 46, 47, 48, 49, 50, 51, 52, 
53, 54, 55, 56, 59, 60, 61, 62, 63, 64, 

65, 66, 67, 68, 69, 70, 71, 72, 73 , 74, 

75, 76, 77 j (mînăstirea — din Bethle- 


em), 

79, 

80, 82, 83, 

84, 

85, 86, 88 

, 89, 

92, 93, 94, 95, 

96, 97, 98, 99, 

100, 

101, 

102, 

103, 

104, 

105, 

106, 

110, 

111, 

112, 

114, 

116, 

117, 

118, 

120, 

122, 

123, 

124, 

125, 

126, 

127, 

129, 

131, 

133, 

145, 

156, 

168, 

177, 

178, 

179, 

181, 

184, 

189, 

190, 

193, 

195, 

196, 

198, 

209, 

212, 

213, 

217, 

218, 

219, 

225, 

234, 

241, 

250, 

257, 

279, 

280, 

281, 

282, 

283, 

285, 

286, 

287, 

288, 

289, 

290, 

291, 

292, 

296, 

297, 

298, 

299, 

300, 

477, 

493, 

494, 

495, 

496, 

498, 

499, 

530, 

531, 

540, 

548, 

574, 

577, 

598, 

606, 

611, 

615, 

619, 

620, 

621, 

629, 

638, 

640, 


661, 664, 673, 684, 689, 703, 705, 723, 

737, 749, 750, 751, 752, 753, 754, 756, 

758, 759, 761, 764, 765, 766, 767, 770, 

772, 831. 

Casiodor ,p. 52, 767, 768, 876. 

Castitate, p. 104; (-lăuntrică), 191; (-a 
corpului), 194, 288; (sete de —), 411 ; 
(darul -Ştii), 415, 417, 494, 495, 506; 
( intimă), 512, 516, 517, 520, 523, 527, 

528, 529, 583, 653. 

Castor (episcop de Marsillia), p. 282, 749. 

Catehism monahal, p. 40. 

catehumeni, p. 767. 

căinţă, p. 79; (-mîntuitoare), 85; (-a ini¬ 
mii), 94, 104; (cuvînt de —), 162, 171 ; 
(-a inimii), 188, 189, 199, 215; (-fier¬ 
binte), 224, 225, 253, 257, 368, 369, 
461, 504. 

ceasul al şaselea, p. 587. 

ceasul al nouălea, p. 587, 654. 

Cellae (localitate Intre Nistru şi Sdtium), 
p. 395. 

cenodoxie (duhul slavei deşarte), p. 82, 
176, 178, 240, 241, 242, 244, 246, 247. 

Cesariu de Arles, (episcop), p. 53. 

Chadwich, ©wen (rector al Universităţii 
din Cambridge), p. 6, 8, 33, 36, 38, 
41, 46, 50, 51, 52. 55. 190. 

Chefa (Apostol), p. 89, 206. 

Cheremon (sfînt egiptean, fost stareţ), p. 
41, 495, 502, 503, 509, 512, 523, 527, 

529, 530, 531, 532, 551. 

Chilia, p. 182, 227, 228, 229, 245, 246, 289, 
29S; (-anahoreţilor), 330, 332, 335, 
336, 343, 344, 360, 362, 408, 409, 434, 
457, 469, 481, 575, 614, 620. 

Chiliile (aşezare monahală a Egiptului de 
jos), p. 42, 43, 44, 49, 71, 72, 73, 75, 
82, 83, 96, 97, 98, 99, 101, 102, 106, 
121, 154, 185. 

chinovie, p. 620, 629; (-ii), 619); (Itică), 
629; (-ită). 

Chip (-Îngeresc), p. 20, 44, 45, 46, 75; 
(-diavolesc), 76; (-de monahi din ră¬ 
sărit), 83, 85; (-ul dorit), 101; (-uri), 
106; (-ul lui Dumnezeu), 114; (-ul 
bărbatului), 153, 156, 158, 166, 172, 
175, 179; (-vesel), 180, 181, 182, 184 ; 
(-de femeie), 185, 194, 201 ; (-ul lui 

Dumnezeu), 203, 210, 212, 213 j (-o- 
menesc), 237, 240, 244; (-minunat), 
291; (-ul şi asemănarea lui Dumne¬ 
zeu), 292 i (-minunat), 319; (-minci¬ 
nos), 321 | (-de tiran), 322, 329, 331, 
335; (-nevrednic), 340, 349; (-urile 
idolilor), 351; (-ruşinos), 353; (-uri), 
358, 363, 367; (-mîntuitor), 370, 372, 
378; (-ul lui Dumnezeu), 379, 381, 385, 
390 ; (-figurat), 395; (-năprasnic), 405; 
(ul Ierusalimului), 407, 408, 411, 413, 
414, 415; (-mistic), 417; (-mistic), 420, 
426; (-ul lui Dumnezeu), 430; (-ne¬ 
strămutat), 449; (-firesc), 455; (-duhov¬ 
nicesc), 459; (-uri de rugăciune), 461, 
463; (-special), 468 ; (-minunat), 475, 
477; (-şi asemănare), 479; (-ome¬ 
nesc), 486, 488; (-statornic), 489; 

(-creator), 502, 507; (-şi asemănare), 
512; (-şi asemănarea lui Dumnezeu), 
517, 520, 532; (-drept), 538; (-deose¬ 
bit), 542; (-folositor), 549, 553, 554, 
556; (-tainic), 559, 565; (-minunat), 
571, 581 ; (-viclean) 

Chirii (sfînt din Schitopolis), p. 18. 

Chirii (al Alexandriei), p. 751, 754, 758, 
759. 

Chiţescu Nicolae (Prof.), p. 56. 

Cicero, p. 844. 

Cineizecime, p. 621, 664, 677, 680, 689. 

Circumciziune, p. 13, 71, 72, 329, 330, 494, 
533, 574. 

Cireşanu, Badea, p. 67, 136. 

Cizic, p., 770. 

Cîntarea Cîntărilor, p. 94, 223, 285, 347, 
404. 

Clement al Alexandriei (sfînt), p. 24, 62, 
184. 

Clement (al Romei, papă), p. 11. 

Cogealac (parohie), p. 6. 

Coman I. (Pr. prof.), p. 36, 50, 56, 767, 
768. 

comunitate creştină (primară), p. 17. 

Coneveţ (mînăstire), p. 13. 

Constantinopol, p. 31, 44, 46, 749, 750, 
765, 771, 881. 

contemplare (divină), p. 172 ,219, 606. 

Convorbiri (duhovniceşti), p. 33, 36, 38, 
39, 41, 43, 48, 49, 50, 51, 52, 53, 59, 


62, 64, 65, 71, 83; (-spirituală), 114, 
120, 125, 164, 177, 180; (-spirituală), 

181, 190, 196, 198, 203, 209, 212, 213, 

227, 228, 240, 246, 250, 285, 287, 288, 

292, 296, 493, 494, 495, 499, 619, 749, 

752, 769. 

Corint, p. 99, 235, 610. 

Corneliu, (sutaşul), p. 53, 73, 135, 547. 

Cotlarciuc Nicolae, p. 67. 

Creator, p. 199, 213, 224, 364, 403, 414, 
438, 519, 536; (-dragostea creatoare), 
537, 542, 579. 

creaţie, p. 87, 103. 

credinţă, p. 45; (-adevărată), p. 54,, 87, 
94, 105; (-apostolică), 115; (-neşovă¬ 
ielnică), 123, 153; (-a adevărată), 154, 
155, 157, 158, 165, 166, 173, 182, 185, 
200 ; (-a monahului), 202 , 203; (spo¬ 
ială de —), 206, 207, 225, 236; (-a 
rea), 237, 244, 245; (convertire la —), 
258); (-dreaptă), 287, 297, 347, 354, 
355, 356, 396, 407; (încălcarea -ei), 
415, 417; (-în împărăţia cerurilor), 
430, 436, 438; (-în Sfînta Treime), 472; 
(-în rugăciune), 476; (-ecumenică), 
477; (-tradiţională), 479; (-curată), 
495, 503, 538; (-lui Zaheu), 540; (-a- 
devărată), 545, 547, 548, 550, 551, 564; 
(-lui Hristos), 569; (-deplină), 570; 
(-dreaptă), 614, 621, 641, 659, 660. 

crimă, p. 585, 586, 609. 

cruce, p. 73, 78, 206; (-a Domnului), 260; 
(semnul -ii), 322, 571. 

cugetare, p. 110, 348, 363, 582, 607; (-e- 
vanghelică). 

cumpătare, p. 69, 79, 87, 115, 211, 396, 
428, 511, 516, 529, 532, 547, 595, 601, 
614. 

cunoaştere, p. 21, 38; (-a adevărată), 217; 
(-a de sine), 364; (dreaptă —). 

curăţie, p. 191 ; (darul -i), 192; (-a ini¬ 
mii), 195; (-a inimii), 239; (-a ini¬ 
mii), 287; (-a luminii), 309, 312, 331, 
333, 342; (-a inimii), 367; (-a corpu¬ 
lui), 377; (-a sufletească), 394; (-a 
inimii), 411; (a trupească), 429; (-a 
sufletului), 459; (-a inimii), 470; (-de 
păcate), 493, 497; (-de păcate), 517 ; 
(-a trupului), 518; (-a trupului), 532 ; 

(-a carităţii), 533; (-a lăuntrică), 552; 
(-de vicii), 574; (-lăuntrică), 576; (-a 
inimii). 

cutremur (duhovnicesc), p. 99, 104, 196 
(-ul de sine), 364, 521. 

Cuvîntul lui Dumnezeu, p. 44, 62, 63, 85, 
92; (-ul evanghelic), 121, 345, 396, 
472, 485, 512, 680, 769. 

D 

Dalila, p. 601. 

Damasc, p. 259. 

Damasus (papă, 366—384), p. 53. 

Damian (teolog apusean medieval), p. 52. 

Daniel (avvă), p. 43, 285, 286, 361, 362, 
363, 365, 371, 557. 

Daniil (profetul), p. 85, 133, 189, 442. 

Dascăl, p. 5, 42. 

David (rege şi prooroc), p. 73, 78, 91, 97, 
102, 103, 104, 118, 133, 135, 136, 138, 

215, 228, 242, 244, 246, 251, 253, 254, 

255, 272,.289, 294, 319, 347, 348, 351, 
354, 355, 356, 405, 418, 421, 452, 473, 

509, 524, 538, 539, 541, 543, 602, 603, 

606, 610, 611, 613, 663, 664, 700, 706, 

707, 727, 751, 809, 821, 863, 875, 833, 

867. 

Datan, p. 405. 

defăimare, p. 176, 180, 192; (-a poftei 
desfrînate), 193, 196; (-a poftelor). 

demoni, p. 587, 595. 

desăvîrşire, p. 11, 19, 881 ; (-evanghelică), 
104; (-duhovnicească), 126; (-a ini¬ 
mii), 142, 145; (culmile -rii), 165; 
(mîngîierea -rii), 171, 188; (-a ini¬ 
mii), 192, 199, 202, 203 ; (treapta -rii), 
204 ; (-evanghelică), 205, 207; (-a e- 
vanghelică), 218 ; (- o adevărată), 

219, 224; (-a inimii), 225, 228, 229, 
239; (culmea -rii), 240; (-a spirituală), 
242, 253, 254, 255 ; (-a adevărată), 259; 
(telul -rii), 260, 283, 285, 286; (cul¬ 
mea -rii), 304, 305, 309; (*a dragos¬ 
tei), 310, 312, 326, 328 ; (culmile -rii), 
335 ; (calea -rii), 337 ; (calea -rii), 338, 
341 ; (-a dreptei judecăţi), 344, 346 ; 
(culmile -rii), 348, 349, 350, 351, 352, 
353, 358 ; (-a virtuţilor), 360, 363, 367 ; 
(-a adevărată), 368, 370, 371, 372, 373, 
374; (-a inimii), 394; (deplinătatea 


-rii), 408, 412; {-a omului lăuntric), 
426; (-a evanghelică), 429, 430, 451 ; 
(-a evanghelică), 454, 45%; (culmea 
-rii), 464; (-a noastră), 468$ (deplină¬ 
tatea -rii), 476, 481, 482; (rugăciunea 
(-ită), 490 ; (-a inimii), 493 ; (-a duhov¬ 
nicească), 494; (-a duhovnicească), 
495, 496, 497, 505; (-a adevărată), 509, 
510, 512, 515; (-a purităţii), 520, 525, 
542, 550; (-a inimii), 553; (-a virtu¬ 
ţilor), 577; (dubla —), 588 ; (-a evan¬ 
ghelică), 648 ; (-a evanghelică), 590 ; 
(-a apostolică), 622; (-a harică). 

descoperire, p. 582; (-duhului), 644; (-a- 
nahoretică). 

desfrîu, p. 103, 167, 172, 181 ; (-narea ini¬ 
mii), 190, 198, 249, 251, 286, 289, 371 ; 
(-narea trupului), 376, 378, 379, 331, 
383, 385, 388, 392, 393, 424, 433, 444, 
495, 514, 515, 528, 559, 561, 565, 573, 
620, 733. 

deşertăciune, p. 114,115, ;178,, 243, 251, 
341 ; (-a veacului), r 347, 357, 376, 378, 
'379, 382, 383, 384, 385, 388, 423, 424, 
485,558,567. ■ 

Deuteronom, p. 204, 358, 389, 404, 514, 
545, 569, 693. 

Diavol, p. 10, 16, 18, 26, 60, 127; (unel¬ 
tirile -ului), 142, 145, 146; (glodurile* 
-eşti), 283, 287, 288, 329, 330, 336, 
337); (loviturile -ului), 362; (imbol- 
direa -ului), 363, 379, 396, 419, 421, 
431 ; (stăpîniti de —-), 440,. 457; (în- 
rîurirea -ului), 567, 581 ; (viclenia 
-ului), ; 622, 638, 737, , 860, 861, 868, 
869). 

Diovouniotus, C. I. (profesor), p. 51. 

Dioclas, p. 619, 626. 

Diocleţian (împărat roman), p. 27. 

Diodor (din Tarsul Ciliciei), p. 750. 

Diognet, p. 62. 

Diolcos (aşezare monahală In N-E deltei 
Nilului), p. 41, 83, 183, 282. 

Dionisie cel Mic (Exiguul), p. 53, 766, 767. 

discernămînt, p. 652. 

disciplină (călugărească), p. 619. 

discipol, p„ 7, 39, 583. 

Divus Thomas, p. 198. 

dojana, p. 149 (pedeapsă aplicată în mî- 
năstirile Egiptului). 



892 


Domnul, p. 73, 76, 78, 84, 90, 93, 98, 105, 
106, 109, 118, 121, 137, 142, 150, 151, 

155, 157, 158, 159, 160, 165, 167, 173, 

174, 186, 188, 190; (bunăvoinţa -ui), 
191, 204, 205, 209, 210, 212, 213, 215, 

217, 218, 220, 231, 233, 235; (porunca 

-ui), 237, 243, 244, 247, 251, 253, 255, 

256, 258, 259, 290, 291, 308, 310, 311, 

314 , 315 , 316 , 317 , 320 , 322 , 323 , 326 , 

329, 330, 332, 334, 336, 337, 343, 345, 

346, 347, 348, 349, 350, 351, 352, 353, 

354, 355, 356, 357, 358, 362, 364, 368, 

369, 370, 371, 372, 379, 383, 386, 387, 

391, 399, 403, 405, 414, 415, 416, 417, 

419, 421, 425, 428, 429, 432, 434, 436, 

442, 445, 448, 449, 456, 462, 463 r 464, 

468, 471, 473, 480, 485, 506, 510, 514, 

526, 527, 529, 537, 538, 543, 544, 545, 

546, 548, 556, 559, 565, 569, 572, 573, 

579, 580, 583, 584, 586, 594. 

Dorotei (ascet din Gaza), p. 25, 29. 

dragoste, p. 26, 30 j (-de Dumnezeu şi a- 
proapele), p. 31, 38, 84 ţ (-dumneze¬ 
iască), 154 ; (-trupească), 162 ; (-apos¬ 
tolică), 178, 198; (-căldicică), 309 j 
(-Intru Hristos), 582, 583, 603, 621, 

(-lui), 335 1 (-desfrînării), 344 1 (-infrl- 
nării), 355; (-legea In duh), 364 ţ. 
(-imp. trupului), 365; (-meu), 366, 367, 
368 j (-dorinţa -din), 369, 3721 (fla¬ 
căra -ului), 384; (-desfrînării), 385,, 
388; (-uri rele), 390, 391; (-lăcomiei),. 
412; (-curăţiei), 416, 417; (-ul vrăj¬ 
maş), 420; (-uri rele), 421, 422, 423, 
424, 426; (-uri rele), 427; (-necurate), 
443; (-inferioare), 444; (-necurate),. 
445; (-uri rele), 446; (-uri necurate), 
451, 455; (-vrăjmăşesc), 457; (-necu¬ 
rat), 461, 485; (-uri necurate), 498, 
502, 512; (-Înţelepciunii), 518 j (-uri., 
neputincioase), 524, 533, 546; (-răută¬ 
ţii), 550, 559; (-uri rele), 573; (-urL 
necurate), 575; (-necurate), 578, 580 ^ 
-vrăjmăşiei), 582, 584; (-răzvrătit),.. 
587; (-potrivnic). 

Duhul Sfînt, p. 13, 22, 27, 41, 50, 61, 67, 
72, 81, 82, 86, 92, 93, 94, 106, 109, 114, 
133, 171, 182, 194, 217, 221, 223, 225, 

229, 234, 241, 287, 303, 313, 314, 319, 

320, 325, 362, 371, 376, 378, 429, 434,. 

437, 452, 459, 460, 462, 464, 485, 497,. 

511, 559, 564, 566, 569, 582, 583, 601, 

621, 641, 686, 727, 850, 869, 870, 871,. 

874, 879. 


644, 688; (-apostolică), 591; (-evan¬ 
ghelică), 591; (-pămîntească), 599; 
(-de Dumnezeu), 586; (-vicleană). 

dreptate, p. 103, 588, 601, 611, 612, 614, 
622; (-ţii). 

Duhul, p. 62; (-răutăţii), 63; (-răutăţii), 
69; (-rile necurate), 70; (-ui), 71 ; (-In 
rugăciune), 81; (-uri rele), 88; (-uri 
rele), 84, 86; (alarma -ui), 90; (-mî¬ 
niei), 93; (-mîniei), 94, 95, 97); (-de 
amiază), 101; (-neliniştii), 102; (-vi¬ 
clean), 111; (-duhovnicesc), 118; (-uri 
necurate), 154, 165, 167, 168; (tăria 
-ui), 169; (tăria -ui), 170; (lupta -ui), 
172; (lupta -ui), 173; (-rile cereşti), 
174; (fierbinţeala -ui), 173; (-urile 
răului), 175 ; (dorinţa -ului), 176 ; (roa¬ 
dele -ului), 186, 187; (-desfrînării), 
189; (-întunecat), 193; (-nostru), 207; 
(-cel rău), 212; (lumina -lui), 217; 
(-cel rău), 219; (tulburarea -lui), 221; 
(-mîniei), 225; (-al desfrînării), 226; 
(-neliniştei), 227; (-neliniştei), 228, 
229; (-al neliniştei), 237; (bogăţia 
-luă), 244, 245, 246, 252, 253, 254; 
(tăria -ului), 258; (-rău), 287; (-des¬ 
frînării), 288; (-necurat), 289 ; (-ne¬ 
curat), 292; (înălţarea -ului), 309, 317, 
319; (-Tatălui), 320; (-meu), 328; 


Duminecă, p. 18, 343, 434. 

Dumnezeu, p. 10, 11, 12, 13, 16, 18, 19;. 

20, 21, 22, 23, 24, 44, 45, 46, 49, 50,. 

54, 59, 61, 64, 68, 70, 74, 77, 78, 79, 

80, 82, 83, 85, 86, 90, 91, 92, 93, 96,. 

102, 103—106, 109, 111, 113—116, 121 
—128, 132, 146 , 151, 153, 155, 158, 
161, 164, 165, 169, 176, 180, 182, 185, 

189, 190—195, 199, 201, 204, 209, 212 

—216, 220—225, 228—230, 233, 236— 
238, 244, 247, 249, 250, 251—255 ; 257, 
259, 260, 263, 264, 265, 280, 281, 283, 

285, 286, 287—289, 29H, 292, 298, 299, 

303, 309, 310—317, 319, 320, 322, 326, 

327—332, 337, 338, 342, 344, 345, 346, 
347, 349, 351, 353, 354, 355, 356, 357, 

358, 360, 362, 363, 364, 368, 376, 378,. 

359, 382, 383—387, 391, 395, 396, 397, 

399, 403, 404, 408, 412, 413, 414, 415,. 

416, 417, 420, 421, 425, 428, 430, 432, 

436, 438, 443, 445, 449, 450, 452, 456,. 

460—470, 475, 480—482, 485, 490, 501, 
504, 507, 509, 521, 522, 523—529, 532, 

533, 537, 538, 539, 541, 542, 545, 547, 

549, 550, 557, 565, 569, 574, 578, 582, 

583, 585, 587, 593, 597, 599, 600, 601.. 

E 

Ebion, p. 752, 754, 791. 
ebioniţi, p. 771. 

Eclesiastul, p. 285, 319, 333, 347, 419, 447, . 
451, 452, 707, 720, 730. 

Efes (localitate în care s-a ţinut Sinodul 
III ecumenic), p. 49, 51, 100, 235, 772. 

Efrem Şirul (sfint), p. 31. 

Egipt, p. 11, 12, 19, 20, 24, 25, 26, 40, 41, 
42, 43, 44, 45—49, 53, 55, 59—63, 67, 
70, 77, 82, 109, 110, 111, 121, 122, 
132, 141, 156, 157, 178, 185, 227, 238, 

285, 290, 291, 299, 300, 345, 349, 384, 

387, 389, 391, 476, .494, 498, 499, 500, 

501, 502, 539, 570, 571, 576, 592, 619, 

620, 626, 627, 628, 633, 654, 655, 661, 

683, 723, 749, 814, 827, 828, 853. 

Elisei, p. 61, 69, 113, 114, 117, 630. 

Emanuel, p. 780. 

Enăchescu Efrem (arhim.), p. 31. 

Enoh, p. 348, 349, 450. 

Enos, p. 447. 

Epifania, p. 878. 

Epifanie al Salaminei (sfînt), p. 31, 38, 630. 

episcop, p. 840. 

Epistolă (către Diognet), p. 62: (-către 
Romani), 88, 93; (-către Efeseni şi 
Evrei), 288; (-lui Teofil), 291 ; {-că¬ 
tre Filipeni) 463 ; (-Pascală), 44, 46, 
62, 476; (-Ie episcopale), 477; (-Sf. 
Iacov) 601. 

epocă (apostolică), p. 74. 

Eremit, p. 11, 18, 21, 22, 23, 29, 30, 50. 
61, 63, 66, 619. 

Evdokimov, Paul, p. 14. 

erezia antropomorfismului, p. 290, 476, 
570. 

erezia (-ariană) p. 836; (-sabeliană), 837. 

Eshstologie, p. 12, 13, 15. 

Etheria (sfîntă), p. 31. 

Etiopia, p. 814. 

Eucherius, p. 500, 625, 626. 

Euharistie, p. 24. 

Euher (călugăr din Lerini), p. 494. 

eunomieni, p. 770. 

Eunomios, p. 770. 

Europa, p. 49, 765. 

Eusebiu al Cezareii, p. 765, 87T, 878. 

Eustatiu, p. 29. 

Entimie (sfînt), p. 18, 30 ; (-ascet din 
Gaza), 25. 

Eva, p. 250, 289, 440, 441. 

Evagrie Ponticul (anahoret al Egiptului), 
(345—399), p. 7, 11, 24, 44 45, 46, 63, 
96, 96 ,116, 118, 164, 181, 227, 291, 750. 

Evanghelie, p. 11; (-egipteană), 19, 29, 
49, 78, 98, 100, 106, 134, 159, 174, 206, 
209, 210, 214, 216, 220, 232, 233, 287, 

289, 315, 319, 320, 322, 326, 338, 345, 

348, 349, 352, 356, 383, 397, 405, 430, 

431, 432, 433, 444, 463, 470, 511, 514, 

526, 541, 548, 559, 567, 621, 631, 639, 

677, 706. 

evlavie, p. 229, 311, 540. 

Ezechid, p. 610. 

Ezechiel, p. 751. 

Exod, p. 10, 15. 

F 

Faraon, p. 789. 

Farisei, p. 829. 

Fapta (păcatului), p. 585. 

Faptele Apostolilor, p. 11, 123, 176, 235, 
289, 445, 515, 565, 579, 628, 677, 707, 
731. 

Faustas (stareţ), p. 52. 

făgăduinţă, p. 80, 138, 377, 523. 

Fecioara (Sfînta Fecioară), p. 10, 40, 157, 
750, 752, 772, 774, 775, 778, 779, 784, 

806, 815, 818, 821, 822, 824, 828, 829, 

841, 843, 850, 851, 856, 859, 860, 877, 

878, 879 ; (-Maria), 378, 753, 758, 762, 

786, 842, 852, 876, 877. 

Felicitas (sfîntă martiră), p. 24. 

Fevronia (maică), p. 22. 

filargherie (dragoste de bani), p. 198, 199. 

Filocalie, p. 51 ; (-iile ortodoxe : greacă, 
rusă şi română), 95; (-românească). 

fire (omenească), p. 20. 

Fiul lui Dumnezeu, p. 512, 622; (-Omu¬ 
lui), 586, 751, 825, 826, 852. 

Floca loan (profesor), p. 31. 

focul desfrînării, p. 620. 

Fotie (patriarh), p. 49, 50, 51, 281, 291. 

Fetin (diacon învăţat din Capadocia), p. 
45, 476, 771, 772 (-ius). 

France Anatolie (scriitor), p. 21, 43. 

Francisc de Assisi (sfînt), p. 17. 

Francisc de Sales (teolog medieval), p. 52. 

Franţa, p. 47, 51. 

Friburg, p. 12. 

Fulgentin de Ruspe (călugăr augustin), p. 
53. 

Frumuseţe dumnezeiască, p. 20, 55. 

furia, p. 623. 

Gabriel (arhanghelul), p. 440, 442, 773, 
786, 877. 

Galia de Sud, p. 59, 60, 71, 75, 89, 10Q, 
110, 111, 500, 749, 773, 774, 776. 
Galileia, p. 858. 

Gelasiu (papă, 492—496), p. 53. 

Gera, p. 815. 

Ghenadie de Marsilia, p. 33, 34, 47, 56, 
741, 766, 768. 


Gherman(us) (călugăr scit, prieten al lui 
I. Casian, mort la Roma), p. 5, 25, 
38, 40, 41, 46, 47, 82, 280, 282, 283, 
285, 286, 287, 288, 289, 290, 305, 313, 

318, 331, 334, 339, 341, 353, 364, 370, 

389, 398, 400, 407, 419, 420, 422, 423, 

430, 433, 434, 440, 446, 449, 458, 468, 

471, 480, 488, 495, 498, 508, 512, 522, 

527, 529, 530, 532, 564, 578, 584, 587, 

592, 593, 594, 597, 598, 599, 601, 607, 

614, 615, 619, 620, 621, 622, 623, 633, 

635, 647, 651, 653, 656, 657, 677, 678, 

681, 685, 688, 692, 696, 701, 715, 728, 

730, 731, 733, 734, 749. 

Ghiezi (sluga lui Elisei — în Sf. Scrip¬ 
tură apare Ghehazi), p. 90, 117, 209, 


210 . 

glorie deşartă, p. 286. 
gnosticismul, p. 750. 

Goliat, p. 606. 

Gomora, p. 290. 

Gouley Bernard (publicist), p. 2, 9 ,21, 


22 . 


Gratieux A. (patrolog), p. 55. 

Griffe E. (cf.), p. 47, 50. 

Grigorie cel Mare (sf. papă al Romei), 
p. 51, 54, 281, 298. 

Grigorie de Nazianz, p .20, 29, 751, 754, 
762, 765, 766, 771. 

Grigorie de Nysşa (sfînt), p. 15, 771, 879, 
881. 


Grigorie Taumaturgul (sfînt), p. 11. 
Grimlaie (monah), p. 53. 

Gross I., p. 18. 

Guy Jean Claude (abate iezuit), p. 36, 
40, 42, 43, 44, 46, 48, 49, 50, 51, 111, 
113, 117, 121, 122, 123, 128, 133, 138, 
140, 142, 157, 164, 180, 182, 184, 190 
198, 234, 252, 258, 281, 477. 


Habacuc, p. 751. 

Ham (fiul lui Noe), p. 448. 

Har (-ul), p. 11 j (-ul dumnezeiesc), 52; 

(-ul dumnezeiesc), 53; (-ul dumneze¬ 
iesc), 63 ; (-special), 81 ; (-dumneze¬ 
iesc), 85; (-ul castităţii), 99; (-dum¬ 
nezeiesc), 104 ; (-dumnezeiesc), 106 ; 
(-dumnezeiesc), 110; (-ul scrisului), 
122; (-de la Duhul Sfînt), 152; (-ul 
profeţiei), 165; (-ul nevinovăţiei), 166; 
(-de la Duhul Sfînt), 171 ; (-dumne¬ 
zeiesc), 177; (-ul lui Hristos), 179; 
(-dumnezeiesc), 182, 190 ; (-ul casti¬ 
tăţii), 194; (-ul ştiinţei), 195; (-dum¬ 
nezeiesc), 203 ; (-ul profeţiei), 236 ; 
(-dublu), 250; (-ul Creatorului), 251; 
(-ul ziditorului), 252 ; (-dumnezeiesc), 
253; (-dumnezeiesc), 254; (-dumne¬ 
zeiesc), 255 ; (-divin), 256, 257 ; (-ul 
botezului), 285; (-dumnezeiesc), 297; 
(-dumnezeiesc), 298—299 ; (-dumneze¬ 
iesc), 314; (lucrarea -lui), 323; (-dum¬ 
nezeiesc), 325) ; (-divin), 328 ; (-ul 
dreptei judecăţi), 331 ; (-ul dreptei 
judecăţi), 335; (-ul lui Dumnezeu), 
336, 337; (-dumnezeiesc), 338; (-ul 
Duhului Sfînt), 342; (-ul dreptei ju¬ 
decăţi), 345) ; (-ul lui Dumnezeu), 
353 ; (-dumnezeiesc), 355 ; (-dumneze¬ 
iesc), 357, 358 ; (-ul providenţei), 360; 
(-dumnezeiesc), 361 ; (-ul umilinţei). 
362 ; (-dumnezeiesc), 367 ; (-ul răb¬ 
dării), 369; (-dumnezeiesc), 370; 
(-dumnezeiesc), 375; (-ul dreptei ju¬ 
decăţi), 386; (-dumnezeiesc), 391 ; (-ul 
botezului), 392 ; (-dumnezeiesc), 409 ; 
(-dumnezeiesc), 411 ; (-dumnezeiesc), 
412; (-dumnezeire), 420; (-dumneze¬ 
iesc), 429; (-ul vindecării), 448; (-dum¬ 
nezeiesc), 459, 469 ; (-dumnezeiesc), 
472; (-ul împlinirii rugăciunii), 482; 
(-dumnezeiesc), 485; (-dumnezeiesc), 
496 ; (-dumnezeiesc), 501 ; (-ul desă- 
vîrşirii), 505 ; (-ul dragostei), 516 ; 
(-dumnezeiesc), 519 ; (-dumnezeiesc), 
529, 531; (-divin), 532; (-dumneze¬ 
iesc), 534; (-dumnezeiesc), 535; (-dum¬ 
nezeiesc), 537; (-dumnezeiesc), 538; 
(-dumnezeiesc), 540 ; (-dumnezeiesc). 

542; (-mîntuitor), 543; (-dumneze¬ 
iesc), 544; (-dumnezeiesc), 545; (-dum¬ 
nezeiesc), 546 ; (-divin), 547 ; (-ul dăr¬ 
niciei), 548; (-ui divinităţii), 552; 
(-dumnezeiesc), 553, 554; (-ul îngri¬ 
jirilor), 555, 557 ; (-ul învăţăturii du¬ 
hovniceşti), 558 ; (-duhovnicesc), 569 ; 
(-dumnezeiesc), 570; (-ul Sf. Duh), 
571, 574; (-ul curăţiei), 612; (-dum¬ 
nezeiesc), 615; (-ul libertăţii), 622 (-ul 
Domnului), 644, 657, 684 ; (-ul Dom¬ 
nului), 685, 687, 688 ; (-ul lui Hristos), 
691, 695, 712; (-ul Domnului), 715; 
(-ul Domnului), 727; (-dumnezeiesc), 
782 ; (-ul libertăţii), 784 ; (-ul libertă¬ 
ţii), 786; (-ul libertăţii), 787; (-ul li¬ 
bertăţii), 827; (-ul Domnului), 828; 
(-ul libertăţii), 835; (-ul libertăţii), 
838 (-ul împărtăşaniei) . 

Hariton (Sfînt pustnic), p. 30. 

Hausherr, I (patrolog catolic), p. 146. 

Hebion, p. 770. 

Hebioniti, p. 770. 

Helladiu (episcop), p. 59, 282, 289, 303, 
454, 500, 625. 

Heracleopolis (aşezare monahală pe 
dreapta Nilului), p. 26. 

Hercule, p. 770. 

Herma, p. 11, 164. 

Hermopolis (aşezare monahală pe stingă 
Nilului), p. 26. 

Hero, p. 329. 

Hieronymus (Fericit Ieronim), (331—421), 
p. 877. 

Hilarius (sfînt), p. 876. 

Hippo-Regius, p. 878. 

Hiram (fiul de văduvă), p. 109. 

Hoch A., p. 190. 

Homortotus (cucernic), p. 500. 

Honoratus (episcop), p. 47, 494, 625. 

Horeb, p. 16. 

Hormisdas (papă, 514—524), p. 53. 

Horsiesius (sfînt eremit), p. 17. 

hula, p. 857, 872. 


Idumeul, p. 604. 

Iehoiada, p. 259. 

ierarh (-ie), p. 11. 

Ieremia (profet), p. 85, 357, 405, 425, 431, 
452, 470, 478, 532, 612, 630, 666, 703. 

Ieroboam (fiul lui Nabet), p. 406. 

Ieronim (sfînt), p. 26, 28, 38, 45, 46, 60, 
110, 142, 165, 221, 740, 661, 751, 760, 
766, 768, 777. 

Ieroiada (mare profet), p. 105. 

iertare, p. 72, 94, 620, 621, 654. 

Ierusalim, p. 19, 31, 77, 81, 88, 89, 100, 
114, 167, 173, 174, 205, 206, 237, 244, 
259, 314, 317, 338, 348, 372, 535, 582, 
601, 604, 628, 677, 685. 

lesei, p. 606. 

Iezechiel, p. 611, 612. 

Iezechiel din Iuda, p. 102, 243, 244, 357, 
439. 

Iisus Hristos, p. 7, 11, 12, 13, 14, 18, 19, 


24, 

41, 49, 54, 

, 61, 

62, i 

65, 71, 75 

, 78, 

79, 

81, 82, 84, 89, 

90, 

93, 

100, 

101, 

106, 

113, 

116, 

118, 

121, 

122, 

134, 

143, 

154, 

155, 

157, 166, 173, 

174, 

175, 

176, 

178, 

184, 

204, 

205, 

206, 

209, 

216, 

221, 

228, 

231, 

234, 

236, 

237, 

241, 

243, 

246, 

291, 

303, 

310, 

313, 

315, 

316, 

317, 

337, 

345, 

347, 

348, 

350, 

352, 

355, 

357, 

358, 

377, 

388, 

395, 

398, 

415, 

417, 

424, 

427, 

434, 

439, 

445, 

465, 

479, 

504, 

511, 

521, 

527, 

529, 

538, 

542, 

547, 

548, 

556, 

557, 

559, 

561, 

571, 

573, 

577, 

579, 

582, 

596, 

601, 

602, 

604, 

605, 

606, 

620, 

622, 

623, 

629, 

631, 

648, 

663, 

667, 

668, 

670, 

683, 

687, 

689, 

694, 

695, 

696, 

697, 

698, 

708, 

714, 

721, 

723, 

729, 

736, 

738, 

739, 

741, 

742, 

744, 

745, 

750, 

751, 

752, 

753, 

754, 

756, 

757, 

764, 

770, 

772, 

773, 

775, 

783, 

784, 

785, 

787, 

788, 

789, 

790, 

791, 

794, 

797, 

798, 

801, 

802, 

803, 

804, 

809, 

811, 

812, 

815, 

819, 

820, 

821, 

822, 

823, 

824, 

827, 

828, 

831, 

833, 

837, 

839, 

845, 

846, 

849, 

851, 

853, 

854, 

857, 

862, 

867,. 

869, 

871, 

874, 876, 878, 882. 




Ilarie (sfînt ucenic al Sf. Antonie, înte- 



I 

Iacob (apostolul), p. 68, 89, 206, 291, 300, 
304, 479, 524. 

Iacob patriarhul, p. 583, 598, 601, 745. 
iadul poftei ticăloase, p. 224, 337, 352. 
idol, p. 87, 259. 


meietorul monahismului palestinian),, 
p. 30, 40, 559, 751, 763, 766. 

Ilie, p. 61, 189, 291, 571. 

Ilie (profet), p. 85, 113, 114, 437, 479, 497, 
630, 683. 

Ilie Tezviteanul, p. 114. 

Inochentie I (papă), p. 46* 47. 

invidia ,p. 93, 641, 642. 

Ioan Apostolul, p. 68, 89, 114, 206, 291, 
507, 511, 555, 582, 583, 664, 677, 711, 
751, 758, 822, 823, 828, 864, 873, 882, 

Ioan Botezătorul, p. 10, 114, 630, 659, 677, 
854. 

Ioan (avvă la M-rea Panephysis), p. 41, 
82, 141, 179, 321, 479, 548, 553, 554. 

Ioan Climax, p. 15. 

Ioan Colobos (ascet), p. 25. 

Ioan Gură de Aur, p. 749, 751, 765, 766, 
880, 881, 882. 

Ioan Hrisostomul, p. 7, 11, 16, 17, 25, 31, 
44, 45, 46, 47, 50, 297, 496. 

Ioan al Ierusalimului, p 46. 

Ioan (începătorul Noului Testament), p. 
61. 

Ioan din Noul Testament, p. 85, 189. 

Ioan Maxenţiu, p. 758, 759, 764, 766, 767. 

Ioan Părintele, p. 620, 621, 642, 644, 647, 
656, 651, 653, 654, 665, 745. 

Ioan Pustnicul din Gaza, p. 25. 

Ioan Stareţul (supranumit Ioan Văzăto¬ 
rul, a trăit între anii 305—398), p. 76, 
141, 152, 154, 185. 

Ioan de Tomis, p. 766, 777. 

Iona, p. 853. 

Ionadab, p. 666. 

Iooş (rege), p. 105, 259. 

Ioppep, p. 871. 

Iordanului (apele), p. 395. 

Iordăchescu Cicerone, p. 11. 

Iosif (mitropolit), p. 13. 

Iosif (sfînt egiptean), p. 41, 300, 403, 407, 
495, 502, 539, 540, 575, 576, 578. 

Iosif, p. 583, 588, 589, 591, 592, 593, 595, 
596, 597, 599, 600, 602,-606, 608, 609, 
638. 

Iosif (părinte din Thmuis), p. 498, 499. 

Iosua (fiul lui Navi), p. 69, 118, 320. 

Iov (fericit), p. 177, 287, 288, 289, 363, 
376, 398, 400, 403, 404, 408, 422, 445, 
450, 467, 519, 544, 630. 

Iovian, p. 619. 

Iovianus, p. 625. 

Irineu, p. 640, 645, 648. 

Irlanda, p. 49. 

Irod, p. 114, 595. 

Isac (avvă), p. 43, 289, 290, 291, 292, 454, 
459, 469, 471, 475, 477, 478, 482, 489. 


Isaac Şirul, p. 62, 95, 96. 

Isaia (prooroc), p. 80, 165, 243, 244, 360, 
405, 414, 432, 439, 465, 541, 563, 648, 

695, 699, 706, 714, 752, 754, 760, 812, 

823, 867, 877. 

Isav, p. 86. 

iscoade, p. 609. 

Isidor, p. 631. 

ispită, p. 26, 81, 140, 141, 142, 173, 175, 

202, 256, 287, 318, 326, 332, 335, 336, 

341, 354, 357, 364, 376, 377, 378, 379, 

388, 396, 402, 407, 415, 419, 422, 424, 

427, 459, 467, 483, 498, 512, 513, 519, 

545, 546. 

Israel, p. 109, 304, 345, 355, 360, 364, 384, 

389, 406, 450, 464, 524, 526, 539, 544, 
545, 612, 613, 684, 735. 

Istorie, p. 20; (-a monahilor), 22, 23; (-a 
monahismului creştin), 24; (-a mar¬ 
tirilor), 26; (-a Lausiacă), 40; (-a ere- 
mismului creştin), 123; (-a Bisericii), 
1244; (-a Lausiacă), 128; (-a Lausia¬ 
că), 246; (-a Lausiacă). 

Isus Navi, p. 546. 

Italia, p. 52, 84, 767. 

Iubal, p. 447. 

iubire, p. 582, 584 ; (-ca o afecţiune). 

Iuda, p. 88, 89, 90, 94, 105, 203, 208, 209, 
210, 224, 259, 287, 289, 346, 372, 406, 
445, 586, 598, 611, 613. 

Iudeea, p. 524, 610. 

Iuliu Africanul, p. 765. 

Iustin, p. 11. 

Ivan Iorgu, (prof.), p. 31. 

Izabela, p. 406. 

izbăvit, p. 104. 

I 

închinare, p. 7. 

îndurare, p. 582. 

înfrînarea trupului, p. 86, 165, 166, 167, 
168, 169, 174, 176, 178, 179, 184, 185; 
(asprimea -rij), 194, 225, 242* 249, 
287, 330, 339, 340, 342, 330, 388, 398, 
411, 415, 416“; (-inimii), 417, 418; 
(-inimii), 429, 434, 485, 416, 533, 607, 
664, 654. 

înfumurare, p. 734. 

îngăduinţă, p. 198, 362; (-a lui Dumne¬ 
zeu). 

înger, p. 19, 85, 114, 191, 215, 250, 288, 
329, 369, 412, 421, 432, 439, 440, 442, 
443 ; (-vestitor), 445; (-ul D-lui), 446; 
(-i pierduţi), 447; (-ul lui Dumnezeu), 
485, 547, 557, 574, 581 ; (-a luminii), 
610, 630, 662. 

Împărăţia cerurilor, p. 10, 11 ; (-a lud 
Dumnezeu), 14, 29, 49 ; (-a cerească), 
61 ; (-a luminii şi cea a întunericu¬ 
lui), 65; (-a lui Dumnezeu), 66, 85; 
(-a lui Dumnezeu), 88 ; (-a lui Dum¬ 
nezeu), 90, 159, 160; (-a lui Dumne¬ 
zeu), 204; (-a lui Dumnezeu), 209, 241; 
(-a lui Dumnezeu), 300 ; (-a lui Dum¬ 
nezeu), 307; (-a lui Dumnezeu), 311, 
313; (-a lui Dumnezeu), 314; (-a lui 
Dumnezeu), 315; (-a lui Dumnezeu), 
362, 365 ; (-a lui Dumnezeu), 383 ; (-a 
lui Dumnezeu), 415, 416, 418, 465; (-a 
Tatălui), 470, 493, 495, 503, 509, 515; 
(-a lui Dumnezeu), 559. 

înălţare, p. 74, 79; (-a despre om), 488; 
{-a duhului). 

înşelare, (-a diavolului), p. 582. 

întristare aducătoare de moarte, p. 198. 

Întrupare, p. 48; (-a Domnului), 45, 46 ; 
(-a Domnului), 48 ; (-a Domnului), 49; 
(-a Domnului), 296 ; (-a Domnului). 

înţelepciune (-a lui Dumnezeu), p. 359, 
439, 547. 

învăţătorul Neamurilor, p. 603. 

învăţătură, p. 46; (-a apuseană), 48; (-în 
formă de dialog), 49, 52 ; (-a har-li- 
bertate), 52, 118; (-a evanghelică), 
178; (-rile bătrînilor), 179; (-rii), 495; 

(-a apostolică), 584 ; (-a Domnului), 
589 ; (-a apostolică), 604 ; (-a aposto¬ 
lică). 

înviere, p. 13; (-a Domnului), 18; (-a a 
doua), 19; (-a Domnului), 45; (-a 
trupurilor), 74; (-a Domnului), 117, 
140; (-a Domnului), 352, 378, 473; 
(-D-lui), 773. 

J 

Jean Bremond (patrolog), p. 9, 93, 95. 

Jertfa ,p. 72 ; (-a de bunăvoie), 73 ; ( a ru¬ 
găciunilor noastre, 76, 85 ;. (-de mîn- 
tuire), 155, 176 ;.-(-plăcută . lui Dum¬ 


nezeu), 191; (-de mîntuire), 217; (-e 
spirituale), 238, 244, 403; (-e zilnice), 
449, 474; (-adevărată), 745, 497, 507; 
(-a laudei). 

John Bunian (autorul cărţii: «Călătoria 
creştinsimului spre fericirea de veci), 

p. 16. 

Judecată, p. 65, 82; (-a altuia), 585; (-a 
oamenilor), 608, 611, 612; (-a lui Dum¬ 
nezeu), 613; (-a ca raţiune). 

Judecător, p. 93, 173; (dreptul judecă¬ 
tor), 213, 214, 221 ; (lumina judecăto¬ 
rului), 235, 259, 289, 317, 325, 327, 328, 
329, 330, 331, 332, 335, 338, 339, 358, 

364, 372, 381, 392, 397, 402, 414, 415, 

421, 431, 432, 437, 450, 466, 467, 468, 

470, 503, 506, 545, 549, 556, 581, 585, 

639. 

Jupiter, p. 437. 

jurămînt, p. 591, 592, 593, 595, 599, 613, 
614, 615. 

Justin, p. 760. 

Justin Moisescu (patriarh), p. 5, 6, 7, 30, 
768. 

Justinian (împărat), p. 20, 30, 759, 766. 

K 

Kemmer A., p. 198. 

Kernbach V., p. 766. 

Koch A., p. 198. 

I 

Lagrange, p. 703. 

Lameh, p. 447. 

Laodiceea, p. 771. 

Laurent -Acupoli, p. 17. 

Laurenţiu de Novae, p. 776. 

Laurin L„ p. 47. 

Lazăr, p. 316, 352, 397. 

lăcomie, p. 48, 80, 84; (-diavolească), 85, 
87; (-sălbatecă), 89; (-i josnice), 90; 
(-a de bani), 103, 177; (-a pîntecelui), 
200, 201, 204, 207, 208; (-a de bani), 

209; (-a de ban), 210; (-a de bani), 

249; (-a de mîncare), 286, 332; (-a de 
mîncare), 339, 340,. 374, 376; (-a Tle 
mîncare), 378, 379, 380, 381, 382, 388, 

390, 391, 422, 424, 456, 495, 514, 515, 

734 . 

legămînt (dat), p. 594; (-duhovnicesc), 595; 
(-dat), 614; (-dat). 

Legea, p. 215); (-talionului), 589; (-lui 
Hristos), 622; (-cea Veche), 685; (-cea 
Veche), 686. 
legiuitorul, p. 602. 

lenea, p. 93, 95, 98, 100, 219, 237, 238, 286, 
327, 339, 376, 380, 381, 382, 383, 402, 
543. 

Leon cel Mare (papă), p. 47, 49, 51, 60, 
110, 279, 298, 749, 750, 766, 767, 769. 
Leonţiu (episcop), p. 59, 282, 289, 303, 454, 
500, 619, 625. 

Leporius, p. 773. 

leproşi (-la duh şi minte), p. 209. 

Lerini (mînăstire), p. 47, 52, 53. 

Lerma, p. 770. 

Leviţi, p. 10, 191. 
libaţie (-a Domnului), p. 215). 
libertate, p. 48, 50; (-a omenească), 164, 
165, 168, 169, 178, 589, 622, 629, 644. 
Libia, p. 100, 185. 
liniştea (lăuntrică a inimii), p. 587. 
Lacurile sfinte, p. 28, 40. 
logodnică, p. 583. 

Logosul, p. 754. 

Lot, p. 553, 610. 

Luca (Sf. evanghelist), p. 63, 379, 568, 
759, 877. 

Lucifer, p. 379, 439. 

Lucius, eţipiscop arian), p. 631. 
lume, p. 15 (-11 creştine), 78 {-a creştină), 
lumină Dumnezeiască, p. 250. 
luptă, p. 61 (-ei harice), 89 (-ei duhov¬ 
niceşti), 96 (-ei duhovniceşti), 98 (-îm¬ 
potriva păcatului). 99 ' (-ei duhovni¬ 
ceşti), 106 (-a duhului), 171 (-spiri¬ 
tuală), 173 (-a duhului), 174 (-elor spi¬ 
rituale), 175 (-a cu trupul), 190 (-a 
trupului), 191 (-a lumească), 196 (-a 
împotriva castităţii), 207 (-a duhu¬ 
lui), 222 (-a duhului), 246 (-a ade¬ 
vărată), 249 (-împotriva păcatelor), 
285 (-a sufletului cu trupul), 287 (-a 
împotriva păcatelor), 339 (-a cu dia¬ 
volul), 365 (-a trupului împotriva 
sufletului), 368, 369 (t-rup-spirit), 370 
(-trup-duh), 377 (-împotriva cărnii), 
386 (-împotriva patimilor), 39Ş, 394, 


419, 424, 433 (-împotriva duhurilor 
rele), 422, 484 (-împotriva poftelor), 
498 (-împotriva păcatelor), 545 (-a cu 
ispititorul), 546, 570. 

lycopolis (-aşezare monahală pe stînga 
Nilului), p. 26. 

Lycus (tîrg din Tebaida),, p. 76, 321, 745. 

M 

Macarie, p. 20 (sfînt), 25 (sfînt), 84 (fe¬ 
ricit), 186 (fericit), 384 (fericit), 429 
(fericit), 430 (fericit), 497 (sfînt), 553 
(fericit) 570 (sfînt), 571 (sfînt), 620, 
641, 649 (ospitalierul), 650 (Egiptea¬ 
nul), 650 (-din Alexandria), 731. 

Macedonia, p. 89, 205, 206, 229, 230, 610. 

Macedonieni, p. 771. 

Macedonius, 774. 

Macrinai sfîntă, p. 20. 

Magistru, p. 7, 9. 

Machete (părinte isihast), p. 85, 179. 

Maica Domnului, p. 49, 877, 880. 

Maleahi, p. 751. 

Maleleil, (fiul lui Căinăm), p. 447. 

manihei (eretici), p. 823. 

maniheismul (erezie), 750. 

Maniheu (eretic), p. 829. 

Marcion (eretic din Sinope), p. 754, 791. 

marcionismul (erezie), p. 750. 

marcioniţi (adepţi eretici), p. 823. 

Marcu (sfînt. Apostol şi Evanghelist), p. 
743. 

Marcu (sfînt,episcopal Alexandriei), p. 71, 
123. 

Mardoheu, personaj biblic p. 319. 

Marea Moartă, p. 151, 395. 

Maria, Sfnîta Fecioară, p. 807, 843, 847. 

Maria (sora Martei), p. 622, 846, 848, 850, 
858, 868, 876, 878, 880. 

Maria (sfîntă sora lui Pahomie), p. 28, 
310. 

Marrou, Henri, Irenee, patrolog francez, 
p. 8, 33, 34, 56. 

Marsilia, p. 47, 51, 54, 59, 297, 749. 

Marta, p .310, 311, 622, 849, 857, 864. 

martir, p. 12, 16, 24, 281 (-ologii), 621, 
659. 

Matei, (sfînt) Apostol şi Evanghelist, p. 
379, 538, 759, 770, 867. 

Matusalem, patriarh biblic, p. 447. 

mărturisirea păcatelor, p. 137, 149, 157, 
621. 

Melania (sfintă), p. 31. 

Melchiseciec, preot al legi, p. 450. 

rnelota (veşmint din piele de oaie), p. 
117. 

Menerfes (aşezare monahală pe malul 
Nilului), p. 47. 

Merufis (aşezare monahală pe malul sting 
al Nilului), p. 26. 

Mesopotamia, p. 11, 60, 72, 112, 132, 133, 
150. 

Metoc, p. 6, 294. 

Methodios, mitropolit al Thyatirelor şi 
Marii Britanii, p. 7. 

Micle Veniamin, arhimandrit, p. 56. 

Migne, colecţie, p. 33, 768. 

Mihail, p. 440, 442. 

Miheia, profet, p. 464. 

milă (virtute creştină), p. 246, 311, 621, 
660. 

milă divină ,p .358, 498, 509, 516, 531, 
534, 549. 

Milet (localitate), p. 100, 235. 

milostenie, p. 165, 326, 472, 531, 543, 547, 
609, 621. 

minciună ,p. 147, 391, 595, 600, 601, 602, 
606, 609, 615. 

Minei, p. 54. Miquel Pierre, patrolog, p. 
18, 19. 

mireni, p. 180, 223, 585, 619. 

Mircea Eliade, p. 765. 

Mirungere (Sf. Taină), p. 773. 

Mînăstire, p. 6, 8,11, 12,19, 51, 53, 54, 
59, 95 ,97, 100, 111, 115, 121, 122, 135, 
141, 142, 143, 153, 154, 155, 156, 157, 
161, 178 (-ile din Palestina), 183, 184, 
189, 200, 201, 202, 204, 205, 206, 207, 

210, 236, 237, 238, 245, 297, 305,-330, 

338, 340, 346, 347, 354, 374, 382, 384 

(-le din Siria), 447, 476 (-le Egiptului), 

553, 592 (-ri din Siria), 593, 643. 

mindria, p. 101, 102, 169, 242, 243, 244; 
(-a inimii), 246, 247 ; (-a deşartă), 370, 
424, 558, 734. 

mînia (ca păcat), p. 80, 91 ; (-a omului), 
92, 94, 95, 103, 105, 164, 169, 176, 177, 
188; (boala -iei), 198, 201, 212, 213, 
214, 215, 216, 217, 218, 219, 220, 221, 

225, 249, 251, 286, 289, 309, 376, 377, 

380, 381, 382, 388, 393, 423, 424, 454, 

461, 466, 519, 579, 580, 587, 589, 620, 

623, 637, 641, 651. 


mîntuire, p. 50, 62, 87, 94, 97, 105, 158, 
172, 252, 255, 256, 257, 258, 261, 264, 

270, 273* 274, 279, 280. 283, 286, 289, 

299, 334, 351, 353, 356, 358, 368. 404, 

419, 426, 432, 464, 465, 483, 503; (pu¬ 
terea -rii), 505, 510, 535, 536; (grija 
pentru —), 537, 147, 548 ; (suprem —), 
549, 550, 559, 614, 651, 659, 660. 

Mîntuitorul, p. 10, 17, 18, 19, 24, 30, 42, 
45, 49, 62, 63, 65, 68, 72, 91, 102, 104, 
106, 159, 208, 254, 260, 263, 264, 265, 

271, 272, 273, 277, 280, 285, 301, 306, 

311, 312, 317, 319, 320, 327, 336, 340, 

348, 356, 365, 366, 370, 372, 378, 444, 

446, 510, 512, 516, 517, 573, 580, 587, 

598, 601, 622, 623, 660. 

moarte, p. 10, 12, 13, 18, 44 ; (mortificare), 
48, 49, 62, 65, 68, 69, 70, 82, 87, 90, 
94, 98, 106, 118; (mortificarea trupu¬ 
lui), 133, 202 ,204 , 207, 209. 218, 225, 

316, 320; (-a veşnică), 325, 330, 351, 

376, 381, 397, 400, 407, 432, 478; (-a 

veşnică), 505, 523, 586, 596, 614, 623 ; 
(mortificare). 

Moise, p. 15; (— ascet al pustiei Egip¬ 
tului), 25, 43, 69, 101, 118, 239; (avvei 
—), 283, 284, 291, 305, 313, 318, 323, 

325, 330, 331, 334, 339, 341, 342, 345, 

346, 349, 386, 387, 389, 391, 404, 415, 

417, 428, 438, 450, 479, 486, 524; (— 

proorocul), 556, 587, 605, 620, 649, 666, 
667, 670, 681, 683, 685, 761, 789, 825, 
878. 

monah, p. 61 (-ul), 63; (-ii), 64, 65, 67; 
(-ii egiptului), 68, 71, 72, 73; (-ii 
contemporani), 74, 75, 77, 80, 82, 83, 
84, 85, 87, 89, 90, 91, 94, 97, 99, 100, 
101, 103, 113, 114, 115, 121, 122, 123, 

142, 144, 153, 155, 156, 165, 175, 177, 

179, 180, 182, 183, 184, 195, 198, 202, 

203, 204, 207, 222, 226, 227, 237 ; min¬ 
tea -ului), 238, 239, 240, 242, 245, 246, 
249, 287, 289; (-ii tineri), 290, 291, 
296, 304, 305, 315, 321, 325, 326, 327, 

328, 342, 344, 346, 352, 372, 274, 380, 

382, 389, 390, 395, 422, 427, 436, 444, 

454, 456, 458, 471, 476, 483, 499, 520, 

528, 554, 555, 589, 615, 620, 623, 631, 

725, 727, 731. 

Monahism, p. 9, 10, 11, 12, 15, 16, 17, 18, 
19, 20, 21, 53, 55; (-ul apusean), 78; 
(realitatea -ului), 93, 102, 286, 293, 
296, 305, 327, 338, 344, 372, 374, 427. 


Nabal (ascet egiptean), p. 610. 
Nabucodonosor (regele Asiriei), p. 384. 
naştere, p. 205, 290; (-a Domnului), 397; 
(-a Sf. Ioan), 382, 387, 399, 401, 467, 

492, 534, 621. 

Nechao (regele Egiptului), p. 384. 

Nectarie (episcop al Constantinopolului), 
p. 381, 391, 881, 882. 

nelinişte, p. 82, 310, 314, 452, 620. 

Neofit (mitrop .al Ungro-Vlahiei), p. 19. 

neprihănire, p. 169, 172, 174, 175, 176; 
(-a indpiii), 182, 188; (-a trupului), 
189, 253, 513, 516, 517, 519, 520, 532, 
533, 565, 620. 

Nesteros (părinte egiptean), p. 497, 495, 
498, 502, 551, 561, 564, 575. 

Nestor (Mitropolitul Olteniei), p. 56, 768. 

Nestor (sfînt egiptean), p. 41. 

Nestorie (eretic, condamnat de sin. II E- 
cumenic), p. 46, 49, 51, 60, 110, 279, 
750, 752, 753, 754, 759, 760, 765, 772. 

nestorianism (erezie), p 750. 

nestricăciune, ;p. 583. 

Niceea (localitate aulică vestită, unde s-au 
desfăşurat lucrările Sinodului I Ecu¬ 
menic), p. 770, 836. 

Niceta de Remesiana, p. 766, 767, 768. 

Nicolae (sfînt), p. 55. 

Niculifel (localitate din Dobrogea unde 
s-au descoperit moaştele Sf. martiri: 
Zotikos, Attalos, Kamasis şi Philip- 
pcs), p. 38. 

Nil (sfînt egiptean), p. 20, 31, 61, 95, 96, 
619, 725. 

Nilul, p. 11 ; (valea -ui), 39, 41, 324. 

Nistria (mînăstire din delta Nilului), p. 
25, 42, 43, 44. 

Nişcoveanu, N„ pr. p. 56. 

Nob (ascet egiptean), p. 606. 

Noe (patriarh al Vechiului Testament), p. 
449. 

Noul Testament, p. 61, 71, 113, .122, 124, 
135, 598, 603, 706, 751, 770. 

O 

Om, p. 49, 50, 178; (-enie), 179; (enie), 
428 ; (-enia lui Dumnezeu), 436 (-ul 
lăuntric), 440, 449, 478 ; (după chipul 
şi asemănarea -ului), 511 ; (— al lui 
Dumnezeu), 512; (— al lui Dumne¬ 
zeu). 

Ohozia (regele nelegiuit al Israelului), p. 
113. 

Operă, p. 19. 

Or (staret în pustia Egiptului), p. 20. 

Orient, p. 76’, 150. 

ordine călugăreşti, p. 22, 55. 


Origen, p. 7, 11, 15, 24, 29, 44, 45, 63, 
64, 65, 164, 227, 760, 878. 

Oryophynchus (aşezare monahală din 
stînga Nilului), p. 26. 

Oseea (profet), p. 10, 16, 102, 244, 535. 

osîndă veşnică, p. 221, 236, 249, 575, 614. 

Othoniel (fiul lui Cenez), p. 345, 815. 

P 

Paesius (avvă), p. 82, 179. 

Pafnutie (avvă), p. 42, 43, 44, 45, 46, 84, 
185, 284, 285, 291, 329, 343, 344, 353, 
359, 360, 476, 477, 574. 

Pahomie cel Mare (sfînt), p. 11, 19, 21, 
28, 30, 62, 126, 128, 143, 150. 

Palamen (sfînt), p. 28. 

Palladiu, p. 45, 46, 142. 

Palestina, p. 11, 26, 30, 38, 39, 40, 46, 59, 
60, 62, 72, 77, 110, 111, 112, 132, 133, 
150, 157, 183, 287. 

Pambo (ascet al pustiei Egiptului), p. 25. 

Panephysis (mînăstire la gura de răsărit 
a Nilului), p. 39, 41, 156, 428, 495, 
501. 

Parusia, p. 14, 15. 

Pateric, p. 18, 64, 179, 181, 207, 224, 227, 
246, 264, 281. 

Patermuţius (stareţ), p. 141, 154, 155). 

Patimă, p. 10, 80; (-iubirii de argint), 87, 
88, 90, 91, 92; (-a mînie), 94 , 95, 118, 
148, 164, 165; (-i vătămătoare), 170, 
171, 175, 176, 189, 192; (fierbinţeala 
-ilor), 193, 194, 200, 201, 202, 203, 207, 
208, 209, 210, 212, 213, 214, 215, 216, 
219, 220, 225; (-iubirii de argint), 241, 
243, 246, 249; (pămîntul -ilor), 251, 
253, 254, 257, 258, 259; (-a ticăloa¬ 
să), 260; {-i pămîntaşti), 296; (-a 
Domnului), 309; (li vătămătoare), 
335; (ardoarea -ilor), 346, 353, 366, 
367, 369, 377, 378, 385, 387, 390, 394, 
414, 423, 457, 487; (-a Domnului), 
512; (-a trupului), 517; (-a mîniei), 
518; (-a trupească), 523, 524, 528, 536, 
553; (-a sufletului), 558, 559; (-ile 
trupului), 565; (-i trupeşti). 

Paşte (ziua învierii), p. 290, 329. 

Pavel (sf. Apostol), p. 10, 27, 59, 61, 62, 
64, 65, 69, 81, 88, 89, 94, 98, 99, 113, 
114, 115, 170, 195, 223, 235, 291, 299, 
337, 338, 428, 465, 495, 505, 547, 538. 

Pavel (avvă), p. 18, 20; (— cel simplu), 
26; (— din Tebaida), 101, 239, 346, 
429,630,643,644. 

păcat, p. 18, 40, 48;'(-e capitale), 61, 67, 
81, 82, 84, 85, 91; (-ul mîniei), 95; 

(-e capitale), 96, 98, 102, 103, 171, 
172, 208; (-ul desfrînării), 209; (-ul 
trădării Domnului), 225, 233, 236; (-ul 
îndărătniciei), 241, 243, 249, 253, 255, 
257, 259, 279; (-e capitale), 286; (-e 
sufleteşti), 288, 291, 321, 334, 350, 357, 
369, 376, 378 ; (-ul trupului), 379, 384; 
(— de moarte), 393, 396, 397; (— de 
moarte), 398, 399, 404, 419, 423, 428, 
440, 441, 444, 449, 469, 495, 506, 508; 
(— de moarte), 514, 557, 602, 603, 609, 
619; (-ul minciunii), 623, 709. 

loasă), 209, 227; (-a vieţii), 233, 244, 
245; (— de zel), 285, 347, 555, 563. 

Pinufie (preot înir-o mînăstire din Pane- 

217; (— apostolică şi evanghelică), 
218, 234, 235; (-a D-lui), 236; (-a 

Rufin al Aquileei, p. 31, 38, 760, 878. 

Russel Norman, p. 26. 

321, 328, 333, 337, 345, 347, 349, 351, 

440; (-enie îngerească), 483; (;-ii Pă¬ 
rinţi), 495; (-i sihaştri), 496, 497; (-ii 
Părinţi), 302; (-ii Părinţi), 514; (-enie 
desăvîrşită), 517. 


„1 







INDICE REAL ŞI ONOMASTIC 


903 


Sfînta Fecioară, p. 45, 594. 

Sfînta împărtăşanie, p. 72, 85, 133, 430, 
431, 622, 689, 694, 722). 

Sfînta Treime, p. 69, 118, 185, 236, 421, 
751, 758, 771, 774, 777, 781, 870. 

Sicilia, p. 844. 

Sihăstrie, p. 620. 

Silvan (scriitor), p. 98, 232. 

Simbol, p. 234, 364, 429, 835; (-ul An- 
tiohian), 835. 

Simeon (călugăr latin), p. 84, 184, 185. 

Simeon (Noul Teolog), p. 10. 

Simeon (Stilitul, sfînt), 31, 32. 

Simeon (Stllpnicul, sfînt), p. 25. 

Simon Magul, p. 74, 139. 

Sinagogă, p. 602. 

Sinai, p. 10. 

Sinaxar, p. 7, 8. 

Singlitichia (stareţă), p. 22, 95. 

Sinod, p. 8, 19 ,23; (— ecumenic), 49, 53 ; 
(— de la Orange din anul 529), 762 
(— ecumenic). 

Sion, p. 556, 685. 

Siria, p. 11, 25, 30, 31, 334, 501, 592, 627, 
672. 

Sirmium, p. 771. 

Sisoe (ascet), p. 25. 

Slava deşartă, p. 80, 81, 101, 102, 164, 
169, 172, 177, 566. 

Slava lumească, p. 103, 191, 237, 251, 291, 
559. 

Slujire, p. 21 ; (-a lui Dumnezeu), 22, 24 ; 
(-a dumnezeiască), 90; (-a Evanghe¬ 
liei), 123; (-a zilnică), 206; (-a pro- 
povăduirii), 218. 

587. 







trîndăvia, p. 

344, 

349, 

370, 

tă), 113, 115, 178, 181, 186, 190, 200, 
204, 205; (-a de monah), 212; (— 
adevărată), 219, 224; (— omenească). 
296 ; (— creştină), 304, 308 ; (— veş¬ 
nică), 320; (— monahală), 344, 350 ; 

I — veşnică), 351 ; (— adevărată), 355, 
356, 361, 378, 380, 395, 396, 397, 398; 

(— veşnică), 400 ; (— veşnică), 419, 

